
FORORD. 


Overtroens  Bølger  gaa  højt  i  Udlandet  nu  for  Tiden. 
Ikke  blot  er  der  i  de  senere  Aar  fremkommen  en  stor 
Del  Værker  over  Trolddom,  dels  historiske  Fremstillinger, 
dels  Optryk  af  gamle  magiske  Skrifter,  men  endog  ansete 
iilosoiiske  og  psykologiske  Tidsskrifter  ere  begyndte  at 
optage  Spøgelsehistorier  og  lignende  Ammestueæventyr 
jævnsides  med  strængt  videnskabelige  Afhandlinger.  Og 
ikke  nok  hermed.  Berømte  Videnskabsmænd  have  ex- 
perimenteret  med  betalte,  professionelle  spiritistiske  Medier, 
og  da  de  efter  nogle  enkelte  Seancer  ikke  saa  sig  i  Stand 
til  at  udsondre  de  faa  —  ganske  vist  ualmindelige  men  dog 
fuldstændig  naturlige  —  Fænomener,  som  disse  Medier 
kunne  præstere,  fra  de  talrige  Taskenspillerkunster,  som 
de  samme  Medier  tillade  sig,  saa  have  de  under  Et  taget 
alle  de  spiritistiske  »Manifestationer«  for  gode  Varer. 
Paa  Grundlag  af  den  saaledes  let  vundne  Overbevisning 
have  de,  mer  eller  mindre  betinget,  offenlig  udtalt  sig  til 
Gunst  for  Spiritisterne.  Alt  dette  har  naturligvis  havt  til 
Følge,  at  Magien  nu  raser  epidemisk  i  de  store  Kultur- 
centrer. 

Dønninger  af  hele  denne  Bevægelse  ere  allerede 
naaede  til  os.     Vore  Dagblade  bringe  jo  ret  jævnlig  de 

æventyrligste  Beretninger  om  Forhexelser  og  andre  Trold- 
domskunster, der  skulle  være  foregaaede  rundt  om  i 
Udlandet,  og  tages  der  end  nu  et  kritisk  Forbehold 
overfor  disse  Meddelelser,  saa  er  der  dog  ingen  Tvivl  om, 
at  Kritiken  snart  vil  forstumme.  Overtroens  Bølger  ville 
skylle  ind  over  os,  og  de  samme  Fænomener,  som  hidtil 
have  holdt  sig  i  passende  Afstand,  ville  begynde  at 
optræde  iblandt  os.  Under  saadanne  Forhold  turde  en 
populær  Fremstilling  af,  hvad  der  er  den  sande  Kærne  i 
alle  disse  mystiske  Beretninger,  være  paa  sin  Plads.  Et 
Arbejde  af  den  Art  vil  ganske  vist  ikke  kunne  overbevise 
dem,  der  tro  paa  Trolddommens  Mulighed;  men  det  vil 
antagelig  være  velkomment  for  den  forhaabenlig  endnu 
endnu  langt  talrigere  Kreds  af  Dannede,  som  vel  vægre 
sig  ved  at  tro  paa  de  mystiske  Historier,  men  som  ved 
stadig  at  høre  om  dem  dog  tilsidst  ikke  rigtig  vide,  hvad 
de  skulle  tænke  derom.  Jeg  har  derfor  forsøgt  at  give 
en  saadan  Fremstilling. 

Under  Udarbejdelsen  er  mit  Værk  dog  blevet  noget 
andet  og  mere,  end  oprindelig  tilsigtet.  Fra  første  Færd 
havde  jeg  kun  paatænkt  at  gennemføre  en  Undersøgelse 
af  de  legemlige  og  sjælelige  Fænomener,  der  have  for- 
aarsaget  de  forskellige  Former  af  Overtro,  særlig  den 
moderne  spiritistiske  Overtro.  Denne  Begrænsning  viste 
sig  dog  praktisk  uigennemførlig.  Skønt  opstaaet  i  Amerika 
i.  vore  Dage  er  Spiritismen  nemlig  aldeles  ikke  noget 
isoleret  Fænomen.  Hvormeget  Spiritisterne  end  selv  søge 
at  skjule  det,  er  det  dog  med  fuld  Sikkerhed  godtgjort, 
at  den  hele  Lære  er  udsprungen  af  den  europæiske- 
middelalderlige Overtro,  kun  lempet  efter  den  moderne 
naturvidenskabelige  Opfattelse.  At  give  en  Forklaring  af 
Spiritismen  er  derfor  umuligt,  naar  man  ikke  efterviser 
dens  Forbindelse  med  de  gamle  magiske  Teorier.  Hertil 
kommer  saa  yderligere,  at  Spiritisterne  selv  i  den  nyeste 
Tid  i  vid  Udstrækning  have  draget  gamle  magiske  Værker 

frem  af  Bibliotekernes  Støv  og  benyttet  de  deri  fremsatte 
Paastande  som  Beviser  for  deres  egne  Lærdommes  Rigtighed. 
En  fuldstændig  Belysning  af  Spiritismen  vil  derfor  nød- 
vendigvis ogsaa  kræve  en  Behandling  af  den  ældre  Magi. 

Af  disse  forskellige  Grande  blev  jeg  allsaa  tvungen 
ind  paa  et  rent  historisk  Studium,  der  efterhaanden  kastede 
en  saa  overvældende  Mængde  Stof  af  sig,  at  det  blev 
umuligt  at  faa  indflettet  blot  det  væsenligste  i  en  psyko- 
logisk Undersøgelse.  Jeg  besluttede  derfor  at  holde  det 
historiske  og  det  psykologiske  ude  fra  hinanden  og  lade 
Læseren  vandre  samme  Vej  til  Forstaaelse  af  Fænomenerne, 
som  jeg  selv  var  gaaet.  Paa  denne  Maade  fik  mit  Arbejde 
sin  nuværende  Form,  hvor  det  falder  i  tre  historiske 
Afsnit  efterfulgt  af  det,  der  for  mig  stadig  har  været  og 
maatte  være  Hovedsagen:  den  psykofysiske  Undersøgelse 
af  de  Fænomener,  som  den  historiske  Fremstilling  har 
lært  os  at  kende. 

Jeg  har  ment  strax  paa  Forhaand  at  maatte  gøre 
Rede  for  denne  Plan,  for  at  den  historiske  Del  af  mit 
Arbejde  ikke  skulde  blive  urigtigt  bedømt.  Denne  Del 
gør  saa  lidt  som  mulig  Fordring  paa  at  være  udtømmende  — 
det  kunde  den  nu  ogsaa  vanskelig  blive  uden  at  Bogen 
svulmede  op  til  et  efter  vore  hjemlige  Forhold  altfor 
voluminøst  Værk.  Særlig  har  jeg  lagt  meget  ringe  Vægt 
paa  den  egenlige  historiske  Udvikling,  de  forskellige 
Folkeslags  gensidige  Indflydelse;  denne  er  ofte  blot  skit- 
seret i  et  Par  Linjer.  Mit  Hovedformaal  har  stadig  været 
at  faa  fremdraget  saa  forskelligartede  og  detaillerede 
Beretninger  om  overtroiske  Anskuelser  og  magiske  Opera- 
tioner, som  det  har  været  mig  muligt  at  finde,  for  saa- 
ledes  at  faa  det  bredest  mulige  Grundlag  for  den  psyko- 
logiske Tydning  af  Kendsgerningerne.  Paa  sine  Steder 
er  jeg  maaske  gaaet  vel  vidt  i  min  Stræben  efter  at  faa 
Forskelle  til  at  træde  skarpt  frem,  saaledes  i  min  Sondring 
mellem  den  østerlandske  og  den  oprindelige  europæiske 

Magi,  hvor  jeg  har  uddybet  Forskellen  mere  end  nogen 
tidligere  Forsker  paa  dette  Omraade.  Desuden  har  jeg 
mange  Gange  undladt  at  omtale  Fænomener,  som  faktisk 
forekomme  hos  enkelte  Folkeslag  til  bestemte  Tider,  naar 
disse  Fænomener  paa  et  tidligere  Punkt  i  min  Frem- 
stilling havde  været  udførligt  omtalte.  Men  da  det 
historiske  her  er  en  Bisag,  blot  er  den  Form,  i  hvilken 
Kendsgerningerne  grupperes,  vil  denne  Fremgangsmaade 
forhaabenlig  finde  Naade  for  en  kritisk  Historikers  Øjne. 

Hvis  det  er  lykkedes  mig  at  give  mit  Emne  en 
nogenlunde  fyldig  og  tilfredsstillende  Behandling,  saa 
skyldes  dette  først  og  fremmest  den  overordenlige  Velvilje 
og  Imødekommenhed,  som  jeg  fra  alle  Sider  har  mødt. 
At  nævne  ved  Navn  her  alle  de  Mænd,  som  hver  paa 
sit  specielle  Omraade  have  staaet  mig  bi  med  Raad  og 
Anvisninger,  er  uoverkommeligt;  deres  Tal  er  saa  stort, 
at  jeg  meget  let  kunde  komme  til  at  krænke  adskillige 
ved  en  ufrivillig  Forglemmelse.  Jeg  indskrænker  mig 
derfor  til  at  bringe  min  ærbødige  og  venskabelige  Tak 
til  alle  de  Herrer,  som  ved  den  Interesse,  de  have  vist  for 
mit  Arbejde,   have  opmuntret  mig  til  at  gennemføre  det. 

Hermed  overgiver  jeg  da  mit  Værk  til  Læserens 
velvillige  Bedømmelse  i  det  Haab,  at  det  maa  bidrage  til 
at  klare  Forstaaelsen  af  de  mærkelige  Fænomener,  som 
det  behandler. 

København.    April  1893. 

Overtroens  og  Magiens  Forhold  til  Religion  og 

Videnskab. 

Undersøgelsens  Genstand, 

Det  Emne,  som  her  skal  beskæftige  os  i  det  følgende, 
kan  med  faa  Ord  nærmere  bestemmes  som  »de  almene 
menneskelige  Vildfarelsers  Historie«.  Overtro  og  Trolddom 
ere  Menneskeaandens  Udskejelser  paa  religiøst  og  viden- 
skabeligt Omraade.  Man  kunde  derfor  finde  det  over- 
flødigt, at  disse  Fænomener  bleve  gjorte  til  Genstand  for  en 
særlig  Behandling,  da  Religionernes  og  Videnskabernes 
Udviklingshistorie  jo  ligesaa  vel  maa  give  en  Fremstilling 
af  de  enkelte  Tiders  Vildfarelser  som  af  det,  der  har 
blivende  Værd.  Faktisk  naaer  Mennesket  kun  til  Er- 
kendelse af  Sandheden,  hvad  enten  denne  nu  er  af  den 
ene  eller  den  anden  Art,  gennem  Vildfarelser,  som  stadig 
korrigeres.  Og  følgelig  vil  enhver  nogenlunde  fyldig 
Fremstilling  af  Religionernes  og  Videnskabernes  Udviklings- 
gang  ikke  kunne  undgaa  at  behandle  de  forskellige  Tiders 
Overtro,  da  denne  netop  bestaar  i  de  Vildfarelser,  som 
Mennesket  har  maattet  kæmpe  sig  igennem  og  ijærne, 
for  at  naa  frem  til  en  renere  og  fuldere  Forstaaelse. 

Der  er  dog  en  meget  væsenlig  Forskel  paa  den 
Behandling,  som  Overtroen  og  Magien  kunne  blive  Gen- 
stand for  i  en  Religions-  eller  Videnskabshistorie,  og  den 
Skildring,  som  jeg  her  havde  tænkt  mig  at  give  af  disse 
Fremtoninger.  Til  nærmere  Paavisning  af  denne  Forskel 
kunne  vi  tage  et  bestemt  Exempel.  Det  er  en  bekendt 
Sag,  at  den  videnskabelige  Kemis  Oprindelse  maa  søges  i 
Alkemien,  Guldmagerkunsten.  Enhver  historisk  Frem- 
stilling af  Kemien  maa  derfor,  hvis  den  ikke  ligefrem  vil 
gøre  Vold  paa  Kendsgerningerne,  begynde  med  de  ældste 
Forsøg  paa  Guldmageri.  Ti  det  var  netop  gennem  saa- 
danne  Forsøg,  at  man  høstede  de  første  kemiske  Er- 
faringer, de  første  Indblik  i  Stoffernes  Natur  og  indbyrdes 
Forhold.  Men  de  Tildragelser  i  Kemiens  Barndoms- 
periode, som  særlig  interessere  Kemikeren,  er  naturligvis 
kun  de  rigtige  Erfaringer,  der  i  Tidens  Løb  bleve  vundne 
trods  de  falske  Forudsætninger,  fra  hvilke  man  gik  ud, 
og  trods  det  illusoriske  Maal,  som  man  arbejdede  hen- 
imod.  Kemikeren,  der  blot  ønsker  at  kende  sin  Viden- 
skabs Udvikling,  maa  nødvendigvis  lægge  Hovedvægten 
paa  de  Iagttagelser,  der  have  blivende  Værd.  Derimod 
kan  han  ikke  have  nogen  særlig  Interesse  for  Guld- 
mageriets  store  kulturhistoriske  Betydning,  for  den  Maade, 
paa  hvilken  Bestræbelserne  efter  at  forvandle  uædle  Me- 
taller til  Guld  og  Sølv  greb  ind  i  Folkets  —  eller  i  al 
Fald  visse  Klassers  —  Liv  gennem  flere  Aarhundreder. 
Men  det  er  netop  denne  kulturhistoriske,  den  praktiske 
Side  af  Sagen,  som  her  skal  beskæftige  os. 

Hvad  der  saaledes  er  paavist  for  Kemiens  Ved- 
kommende, gælder  ogsaa  for  Astronomien,  ja  endog  til- 
dels for  Fysiken.  Alle  disse  Videnskaber  have  oprindelig, 
i  al  Fald  delvis,  tilstræbt  Maal,  som  vi  nu  ville  betegne 
som  aldeles  uvidenskabelige,  men  tiltrods  derfor  er  der 
stadig  indhøstet  rigtige  Erfaringer.  Disse  ville  fortrinsvis 
interessere   den,    der  skriver  sin  Videnskabs  Historie;    vi 

ville  derimod  lægge  Hovedvægten  paa  alle  de  falske  Forud- 
sætninger og  illusoriske  Iagttagelser.  Ti  det  er  disse,  som 
i  langt  højere  Grad  end  de  fastslaaede  Kendsgerninger 
have  givet  de  enkelte  Tider  og  Folkeslag  et  ejendomme- 
ligt Præg.  De  fortjene  derfor  i  fuldeste  Maal  en  ind- 
gaaende  Undersøgelse. 

Vor  første  Opgave  maa  da  blive  den:  nærmere  at 
bestemme,  hvad  der  i  Almindelighed  kan  stemples  som 
Overtro  og  Trolddom.  Jeg  begyndte  vel  med  at  sige,  at 
det  er  religiøse  og  videnskabelige  Vildfarelser;  men  denne 
Sætning  er  endnu  saa  ubestemt,  at  den  ikke  er  langt  fra 
at  være  urigtig.  Den  trænger  derfor  i  høj  Grad  til 
nærmere  Belysning,  og  til  en  Begyndelse  holde  vi  os  da 
udelukkende  til  Overtroen. 


Definition  af  Overtro, 

At  Overtro  er  Vildfarelser,  Antagelser,  som  ingen 
Hjemmel  have  hverken  i  Religionen  eller  Videnskaben, 
derom  ville  sikken  alle  være  enige.  Men  dermed  er 
ogsaa  givet,  at  det  er  overordenlig  vanskeligt  at  stemple  en 
bestemt  Antagelse  som  overtroisk.  Ti  der  er  jo  ikke  én 
Religion,  men  mange;  hvad  der  for  En  staar  som  taabe- 
ligt  og  overtroisk,  kan  derfor  for  en  anden  være  et 
religiøst  Dogme,  hvis  Rigtighed  han  aldrig  har  betvivlet. 
Og  hvad  der  saaledes  gælder  for  forskellige  Mennesker  til 
samme  Tid,  vil  naturligvis  langt  mere  gælde  til  forskellige 
Tider.  Baade  Videnskaben  og  den  enkelte  Religion  ud- 
vikler sig,  undergaar  stadige  Forandringer.  Hvad  der  til 
én  Tid  kan  synes  selv  de  kyndigste  Forskere  en  ganske 
naturlig  Antagelse,  kan  paa  et  senere  Tidspunkt  synes 
stridende  mod  Naturens  Orden.  Og  hvad  der  af  en 
bestemt  Kirke  til  ét  Tidspunkt  fastslaas  som  urokkeligt 
Dogme,  kan  et  Aarhundrede  eller  et  Aartusinde  senere 
være  forkastet  som  skadelig  Ovenro,  der  paa  det  heftigste 

forfølges  af  Kirken.  Overtroens  Omraade  er  saaledes 
yderst  flydende ;  om  en  Antagelse  tør  kaldes  Overtro  eller 
ej,  kommer  bestandig  an  paa,  fra  hvilket  Synspunkt  den 
ses.  Med  nogle  enkelte  Exempler  kunne  vi  let  paavise 
Rigtigheden  heraf. 

De  fleste  dannede  Mennesker  hertillands  ville  vel  i 
Øjeblikket  kalde  Troen  paa  Dæmoner,  Gengangere,  Aander 
og  Spøgelser  for  Overtro,  om  ikke  af  andre  Grunde,  saa 
blot  fordi  den  herskende  Religion  ikke  kræver  Troen  paa 
disse  Væsners  Existens.  Men  for  Katolikerne  stiller  Sagen 
sig  ikke  saaledes.  Det  er  bekendt,  at  der  endnu  i  vore 
Dage  i  de  sydligere  Lande  udføres  Exorcismer,  Djævle- 
uddrivelser, og  det  ikke  blot  af  uvidende  Munke,  men 
selv  af  højtstaaende  Gejstlige.  Den  katolske  Kirke  hævder 
altsaa  endnu  Muligheden  af,  at  der  kan  fare  Dæmoner  i 
et  Menneske,  tiltrods  for,  at  de  saakaldte  Djævlebesatte 
nu  vides  at  være  Syge,  hvis  Sygdoms  Natur  enhver  Læge 
let  kan  bestemme.  Hvad  vi  kalde  Overtro,  er  altsaa 
endnu  et  faststaaende  Dogme  for  Katoliken.  —  Selv  påa 
rent  videnskabeligt  Omraade  kan  Sagen  stille  sig  paa 
samme  Maade;  ogsaa  her  kan  det  komme  an  paa  Forud- 
sætningerne, om  en  Antagelse  skal  kaldes  overtroisk. 
Saaledes  kan  man  ikke  helt  benægte  Muligheden  af  Guld- 
mageriet.  Der  er  meget  som  taler  for,  at  alle  vore  saa- 
kaldte Grundstoflfer,  f.  Ex.  alle  Metallerne,  kun  er  for- 
skellige Modifikationer  af  samme  Urstof.  Følgelig  er  det 
muligt,  at  det  ene  kan  forvandles  til  det  andet,  men  med 
de  Midler,  som  foreløbig  staa  til  vor  Raadighed,  kan 
Forvandlingen  rigtignok  ikke  udføres.  Hvis  nu  en  bekendt 
Fysiker  en  skønne  Dag  —  som  det  netop  hændte  for 
nogle  Aar  siden  —  meddeler,  at  det  er  lykkedes  ham  at 
forvandle  et  Metal  til  et  andet,  saa  stiller  man  sig  natur- 
ligvis lidt  skeptisk  overfor  Sagen,  men  overtroisk  tør  man 
dog  ikke  kalde  ham,  ti  muligt  er  det,  at  man  engang 
finder  den  Kraft,    der  kan  udføre  Forandringen.      Og  en 

bekendt  Forsker  vil  næppe  helt  uden  Grund  sende  en 
saadan  Meddelelse  ud  i  Verden.  Men  fortæller  en  anden, 
at  han  har  lavet  Guld  ved  Hjælp  af  de  Vises  Sten  —  et 
Stof,  om  hvilket  de  gamle  Alkemister  troede,  at  det  ikke 
blot  kunde  forvandle  Metaller,  men  endog  forøge  deres 
Masse,  at  det  kunde  helbrede  alle  Sygdomme  og  forlænge 
Livet  —  ja  saa  kalder  man  ham  uden  Betænkning  over- 
troisk, fordi  et  saadant  Stofs  Existens  er  aldeles  i  Strid 
med  hele  vort  Kendskab  til  Naturen  og  dens  Love.  Altsaa 
ogsaa  paa  det  rent  videnskabelige  Omraade  kommer  det 
an  paa  det  enkelte  Individs  Forudsætninger,  om  en  An- 
tagelse skal  kaldes  Ovenro  eller  ikke. 

Ganske  paa  samme  Maade  stiller  Sagen  sig  til  de 
forskellige  Tider:  om  en  Antagelse  tør  kaldes  overtroisk, 
kan  kun  bedømmes  i  Forhold  til  den  aandelige  Udvikling 
paa  det  givne  Tidspunkt.  Vi  kalde  den,  der  i  vore  Dage 
tror  paa  de  Vises  Sten  med  alle  dens  mirakuløse  Egen- 
skaber for  overtroisk,  men  hos  Middelalderens  lærde  Magere 
kan  Antagelsen  af  en  saadan  Tings  Existens  ikke  kaldes 
Overtro.  De  vidste  nemlig  ikke  noget  om,  at  enhver 
Forandring  i  Naturen  altid  er  Resultatet  af  en  stor  Mængde 
forskellige,  sammenstødende  Aarsager,  og  at  man  derfor 
ikke  med  et  enkelt  Stof  kan  fremkalde  saa  forskellig- 
artede Virkninger  som  at  forvandle  et  hvilketsomhelst 
Metal  til  Guld  og  helbrede  en  hvilkensomhelst  Sygdom. 
Endnu  mindre  kendte  de  noget  til  den  Sætning,  som  er 
Grundlaget  for  hele  den  moderne  Kemi:  at  Stofmængden 
i  Verden  er  uforanderlig;  intet  Stof  kan  forsvinde,  og 
der  kan  ikke  frembringes  nyt  Stof.  De  mente  tværtimod, 
at  de  mange  Gange  havde  set  Stof  forsvinde,  f.  Ex.  naar 
det  brændte,  og  det  var  derfor  efter  deres  Opfattelse 
ganske  i  sin  Orden,  at  saa  meget  som  en  Ært  af  de 
Vises  Sten  kunde  for\'andle  et  Pund  Kobber  eller  Bly  til 
mange  Pund  Guld.  Vi  kunne  ikke  kalde  deres  Tro  herpaa 
for  Ovenro,    ti   den   var   ganske    i   Samklang   med    hele 

deres  Opfattelse  af  Naturen.  Det  var  netop  først  gennem 
de  mange  mislykkede  Forsøg  paa  at  fremstille  de  Vises 
Sten,  at  disse  gamle  Forskere  lærte,  at  en  saadanTing  er 
imod  Naturens  Orden.  Og  dermed  gik  hele  Læren  om 
de  Vises  Sten  over  fra  at  være  Videnskab  til  at  være 
Overtro. 

Paa  samme  Maade  forholder  det  sig  med  Astrologien. 
Den  Antagelse,  at  Stjærnernes  Løb  er  Aarsag  til  alle  For- 
andringer paa  Jorden,  er  omtrent  lige  saa  gammel  som 
Menneskeslægtens  Historie;  den  kan  i  al  Fald  forfølges 
tilbage  hos  Kaldæerne  omtrent  2000  Aar  før  vor  Tids- 
regning. Da  man  tillige  vidste,  at  Stjærnernes  Løb  er 
periodisk,  saa  uddrog  man  heraf  den  ganske  naturlige 
Slutning,  at  der  er  intet  nyt  under  Solen,  alt  gentager 
sig.  Lægger  man  nu  Mærke  til,  hvad  der  sker  paa 
Jorden  samtidig  med,  at  Planeterne  indtage  en  vis  Stilling 
til  hinanden,  saa  kan  man  altsaa  forudsige,  hvad  der  vil 
ske,  næste  Gang  den  samme  Konstellation  indtræder.  Ud 
fra  disse  Forudsætninger  udviklede  Kaldæerne  Astro- 
logien til  en  fuldstændig  Videnskab,  som  blev  optagen  og 
ført  videre  af  Middelalderens  lærde  Magere.  Men  Keplers 
Opdagelse  af  Lovene  for  Planetbevægelserne  gav  den 
astrologiske  Visdom  Banesaaret.  Altsaa  et  nyt  Exempel 
paa,  at  det,  der  gennem  Aartusinder  har  været  anerkendt 
Videnskab,  paa  et  senere  Tidspunkt  ved  Videnskabens 
Fremskridt  kan  blive  degraderet  til  Overtro. 

Ved  Religionernes  Udvikling  i  Tidens  Løb  fremkomme 
ganske  lignende  Fænomener,  hvorpaa  vi  i  det  følgende 
ville  se  mange  Exempler;  vi  kunne  derfor  nu  indskrænke 
os  til  at  betragte  et  enkelt.  Kirkefædrene  i  de  første 
kristne  Aarhundreder  troede  paa  Dæmoner,  og  denne  Tro 
var  et  Led  i  Kirkens  Lære,  men  de  hævdede  paa  den 
anden  Side,  at  Dæmonerne  ikke  kunde  skade  en  sand 
Kristen,  saa  der  var  ikke  noget  at  frygte  fra  deres  Side. 
Et  Aartusinde  senere  havde  Kirken  enten  sat  en  god  Del 

sund  Sans  overstyr,  eller  ogsaa  var  Religiøsiteten  bleven 
betydelig  mindre,  nok  er  det,  der  var  indtraadt  en 
meget  væsenlig  Forandring  i  den  Kristnes  Forhold  til 
Dæmonerne,  Kirken  lærte  nu,  at  enhver,  som  vilde, 
kunde  forskrive  sig  til  Djævlen,  hvorved  han  fik  Magt 
til  ved  Smaadjævlenes  Hjælp  at  udføre  en  Masse  Skarns- 
streger, til  Gavn  for  sig  selv  og  til  Skade  for  sin  Næste. 
Saa  strængt  hævdede  Kirken  dette  Dogme,  at  enhver,  der 
tvivlede  om  dets  Rigtighed,  strax  mistænktes  for  selv  at 
staa  i  Pagt  med  Djævlen,  og  følgelig  var  hjemfalden  til 
Tortur  og  Baalet.  Selv  Luther  bestred  ikke  denne  Over- 
tro, saa  at  Læren,  om  end  med  væsenlige  Ændringer,  gik 
over  i  den  protestantiske  Kirke.  Reformationen  bragte 
derfor  ikke  den  mindste  Forandring  i  Hexeprocesserne, 
der  vedblev  at  rase  i  Europa  endnu  i  halvandet  hundrede 
Aar,  indtil  de  sejrrigt  fremtrængende  Naturvidenskaber 
endelig,  om  end  langsomt,  bragte  Folk  til  Fornuft.  Der- 
med gik  Dogmet  om  Djævleforskrivningen  indtil  videre 
ud  af  den  kristne  Kirke.  Men  det  er  en  Kendsgerning, 
at  hele  denne  Lære,  der  for  os  staar  som  den  mod- 
bydeligste Overtro*),  nogen  menneskelig  Fantasi  har  kunnet 
fostre,  engang  har  været  en  væsenlig  Del  af  Religionen. 
Disse  Exempler  maa  være  tilstrækkelige  til  at  vise, 
hvad  det  her  kommer  an  paa.  Ingen  Antagelse,  hvor 
vild  og  meningsløs  den  end  kan  forekomme  os,  kan  af 
den  Grund  ubetinget  kaldes  Overtro.  Den  er  Overtro 
for  os,  fordi  den  er  i  Strid  med  vor  religiøse  og  viden- 
skabelige Opfattelse.  Men  der  gives  næppe  en  eneste 
Antagelse,  som  vi  ville  kalde  overtroisk,  uden  at  den  jo 
engang  har  udgjort  et  Led  af  et  religiøst  eller  viden- 
skabeligt System.    Denne  Relativitet  maa  der  tages  Hensyn 


*)  Den  Læser,  som  maaske  ikke  er  ganske  paa  det  rene  hermed, 
henvises  til  den  udførlige  Fremstilling  af  Forskrivningslæren  i  Af- 
snittet: Djævlepagten  og  Hexesabbaterne. 

til,  naar  man  nærmere  vil  afgrænse  Overtroen,  og  vi 
maa  derfor  fastholde: 

Overtroisk  er  enhver  almen  Antagelse,  som  enten 
ingen  Hjemmel  har  i  en  bestemt  Religion  eller  er  i  Strid 
med  den  videnskabelige  Naturopfattelse  til  en  given  Tid. 

Med  andre  Ord :  en  Anskuelse,  der  hos  en  uciviliseret 
Vild  maaske  endog  betegner  et  temmelig  fremrykket 
religiøst  Standpunkt  og  maa  respekteres  som  saadant,  den 
selv  samme  Anskuelse  vil,  hvis  den  ytres  af  en  dannet 
Mand  i  vore  Dage,  sandsynligvis  kun  kunne  kaldes 
latterlig  Overtro.  Mærkeligt  nok  synes  denne  Relativitet 
i  Overtroens  Væsen  ikke  at  have  staaet  klart  for  de  fleste 
af  de  Forskere,  der  have  behandlet  disse  Fænomener.  Et 
Exempel  herpaa  finder  man  hos  Lubbock  i  hans  bekendte 
Værk:  »The  Origin  of  Civilisation«.  I  Indledningen  til 
Kapitlet  om  Religionen  siger  han:  »Jeg  havde  først  tænkt 
at  kalde  dette  Kapitel  »om  Overtroen«  i  Stedet  for  »om 
Religionen«  hos  de  vilde,  men  jeg  har  foretrukket  den 
sidste  Titel,  dels  fordi  mange  overtroiske  Ideer  langsomt 
gaa  over  til  mere  ophøjede  Forestillinger,  og  dels  fordi 
det  var  mig  ubehageligt  at  fordømme  en  ærlig  Tro,  hvor 
ufuldkommen  og  absurd  den  end  maatte  være.«  Natur- 
ligvis kan  dét,  der  er  Religion  for  en  Vild,  kun  være 
Overtro  for  en  Videnskabsmand  i  det  19de  Aarhundrede, 
og  det  er  dette  personlige  Syn  paa  de  Vildes  Anskuelser, 
der  har  fristet  Lubbock  til  at  kalde  det  hele  for  Overtro. 
Men  naar  man  vil  skildre  Menneskeslægtens  religiøse 
Udvikling,  maa  man  virkelig  tage  Religionerne,  som  de 
ere,  og  har  ingen  Ret  til  at  kalde  dem  for  Overtro,  fordi 
de  ikke  stemme  med  vore  mere  fuldkomne  Forestillinger. 
Da  det  faktisk  er  de  Vildes  Religion,  han  behandler,  maa 
han  ogsaa  kalde  den  saaledes. 

Men  Overtroen  er,  som  vi  have  set,  en  mærkelig 
Fremtoning.  Vi  behøve  kun  at  forrykke  Standpunktet  en 
lille  Smule,   saa  bliver  det  fuldt  berettiget  at  kalde  ikke 

blot  de  Vildes,  men  endog  meget  højere  Religioner  i  det 
mindste  delvis  for  Overtro.  Vi  kunne  nemlig  sige  saa- 
ledes.  Gaa  vi  ud  fra  vor  Tids  mest  ophøjede  religiøse 
Forestillinger  og  hele  videnskabelige  Naturopfattelse,  saa 
kunne  vi  undersøge,  hvorledes  Menneskeslægten  efter- 
haanden  er  naaet  frem  til  disse  forholdsvis  fuldkomne 
Forestillinger.  Vi  ville  da  se,  at  der  hos  forskellige 
Folkeslag  til  forskellige  Tider  har  hersket  ganske  andre 
Anskuelser.  Da  vi  nu  betragte  dem  som  et  tilbagelagt 
Standpunkt,  maa  vi  altsaa  have  Ret  til  at  stemple  dem 
som  Vildfarelser,  som  Menneskeslægten  i  Tidens  Løb  har 
arbejdet  sig  ud  af.  Saaledes  bliver  altsaa  alt  det,  der 
ikke  stemmer  med  vor  Opfattelse  af  Sagerne  til  Overtro. 
Det  er  denne  Betragtning,  som  jeg  lægger  til  Grund 
i  det  følgende.  Jeg  begyndte  med  at  sige,  at  vi  her 
skulle  gennemgaa  de  menneskelige  Vildfarelsers  Historie. 
Følgelig  maa  vi  gaa  ud  fra  vort  eget  Standpunkt  som 
det  højeste,  der  hidtil  er  naaet,  og  undersøge,  hvorledes 
de  forskellige  afvigende- Anskuelser,  Vildfarelserne,  Over- 
troen, er  opstaaet  og  igen  forsvunden. 

Definition  af  Magi. 

Hidtil  have  vi  udelukkende  talt  om  Overtroen  og 
helt  ladet  Trolddommen,  Magien,  ude  af  Betragtning. 
Det  er  dog  gjort  med  velberaad  Hu,  fordi  det  ene  er 
givet  med  det  andet.  Overtro  er  Teori,  Magi  er  Praxis. 
Magien  udspringer  af  Overtroen,  ganske  ligesom  en  be- 
stemt Kultus,  Gudsdyrkelse,  naturlig  fremgaar  af  bestemte 
Forestillinger  om  Guddommen,  eller  paa  samme  Maade 
som  Anvendelsen  af  Naturens  Kræfter  følger  med  Kend- 
skabet til  dem.  Tror  man,  at  der  gives  Dæmoner,  lavere 
staaende  aandelige  Væsner,  hvis  Hjælp  Mennesket  kan 
enten  tilkøbe  eller  tiltvinge  sig  for  at  opnaa  noget,  som 
ikke  kan  naas  ad  anden  Vej,  saa  vil  man  ganske  naturlig 

i  paakommende  Tilfælde  forsøge  at  skaffe  sig  denne 
Hjælp.  Men  enhver  Handling,  der  gaar  ud  herpaa,  er 
Magi.  Tror  man,  at  de  onde  Dæmoner  kunne  skade  En, 
vil  man  naturligvis  søge  ved  visse  Midler  at  forhindre 
dem  derfra  —  atter  Trolddom.  Tror  man,  at  alt  hvad 
der  sker  i  Verden  er  bestemt  ved  Stjærnernes  Løb  og 
indbyrdes  Stillinger,  saa  ligger  det  nær  at  bestemme  et 
Menneskes  Skæbne  ved  Konstellationen  i  hans  Fødsels- 
øjeblik —  men  det  er  magiske  Kunster.     Kort  og  godt: 

Enhver  Handling,  der  udspringer  af  Overtro,  er 
Magi  eller  Trolddom.  Og  vi  kunne  føje  til:  enhver 
Handling,  der  fortolkes  ud  fra  overtroiske  Forestillinger, 
opfattes  som  magisk. 

Meningen  med  denne  Tilføjelse  er  klar  nok.  Tænke 
vi  os,  at  en  Vild,  hildet  i  hele  sit  Folks  Overtro,  engang 
overværede  nogle  af  de  mest  imponerende  fysiske  Forsøg, 
som  vor  Tids  Videnskab  sætter  os  i  Stand  til  at  udføre, 
saa  er  der  næppe  Tvivl  om,  at  han  vilde  betragte  Experi- 
mentatoren  som  en  stor  og  farlig  Troldmand.  Da  den 
Vilde  aldeles  ikke  vilde  være  klar  over,  hvad  der  foregik, 
maatte  han  fortolke  det  ud  fra  sine  egne  Forestillinger, 
og  han  vilde  da  utvivlsomt  tro,  at  en  Mand,  der  kunde 
gøre  sligt,  maatte  have  mægtige  Aander  til  sin  Raadighed. 
Han  vilde  med  andre  Ord  opfatte  ganske  naturlige 
Fænomener  som  Trolddom,  som  magiske  Kunster.  Vi 
behøve  iøvrigt  slet  ikke  at  lave  saadanne  kunstige  Tilfælde 
for  at  vise,  hvorledes  en  Handling  kan  blive  opfattet  som- 
Trolddom,  skønt  den  for  den  handlende  selv  er  ganske 
naturlig.  Historien  har  Exempler  nok  i  denne  Retning. 
Overalt,  hvor  et  mindre  civiliseret  Folk  støder  sammen 
med  et  andet,  der  besidder  en  udviklet  Videnskab,  der 
bliver  dennes  Resultater  opfattet  som  Magi.  Saaledes  gik 
det  blandt  andet  i  Middelalderen,  da  Europæerne  traf 
sammen  med  Maurerne,  hos  hvem  Naturvidenskaberne 
havde   naaet    en    høj    Udvikling.      Middelalderens    lærde 

Magere  vare  for  største  Delen  Mænd,  der  havde  studeret 
ved  Maurernes  Universiteter,  men  den  Viden,  de  bragte 
med  sig  tilbage,  var  Magi  for  den  uvidende  Mængde. 
De  Lærde  kaldte  endog  selv  sin  Viden  for  »naturlig 
Magi«,  men  det  var  i  Virkeligheden  tildels  ikke  andet, 
end  hvad  vi  nuomstunder  kalde  Naturvidenskab,  ti  den 
beroede  nærmest  paa  Kendskab  til  Naturens  Love.  Saa- 
ledes  skriver  Caspar  Scott  i  sit  store  Værk:  Magia 
universalis  naturae  et  årtis,  1657:  »Naturlig  Magi  kalder 
jeg  et  vist  skjult  Kendskab  til  Naturens  Hemmeligheder, 
hvorved  man,  naar  man  har  erkendt  de  enkelte  Tings 
Natur,  Særegenheder,  skjulte  Kræfter,  Sympatier  og 
Antipatier,  kan  frembringe  visse  Virkninger,  der  synes 
dem,  der  ere  ukendte  med  Aarsagerne,  forunderlige  eller 
endog  mirakuløse.«  Her  siges  det  altsaa  rent  ud,  at 
det,  der  er  naturligt  for  den  kyndige,  er  Magi  for  den 
uvidende. 

Selv  den  allersimpleste  og  naturligste  Handling  kan 
med  lidt  god  Vilje  fortolkes  som  Trolddom.  At  en 
gammel  Kone  skyder  Genvej  over  en  Mark,  hører  dog 
til  de  mere  dagligdags  Tilfælde.  Men  for  2  eller  3  Aar- 
hundreder  siden  var  en  saadan  Handling  livsfarlig.  Hændte 
det  nemlig,  at  et  Kreatur,  som  græssede  paa  Marken, 
blev  sygt  nogen  Tid  efter,  saa  var  det  naturligvis  den 
gamle  Kones  Skyld.  Hvad  havde  hun  at  gøre  paa 
Marken?  Hun  havde  rimeligvis  forgjort  Kreaturet,  og 
følgelig  var  hun  en  Hex.  Det  er  bevisligt,  at  mange  af 
de  Kvinder,  som  i  Hexeprocessernes  Tid  bleve  brændte, 
ikke  havde  større  Synder  paa  sin  Samvittighed.  Det  var 
Vanvidets  Højdepunkt:  ligegyldigt  hvad  et  Menneske  end 
foretog  sig,  saa  kunde  det  udlægges  som  Trolddom  og 
bringe  ham  paa  Baalet. 

Vi  kunne  altsaa  fastholde,  at  enhver  Handling,  der 
udspringer  rf  Overtro  eller  fortolkes  ud  fra  overtroiske 
Forestillinger,    er   Magi.     Ved    saaledes   at   føre    Magien 

tilbage  til  Ovenroen  undgaa  vi  i  det  mindste  to  Vanskelig- 
heder, som  tidligere  Forskere  have  havt  at  kæmpe  med. 
For  det  første  faa  vi  en  nøjagtigere  og  skarpere  Bestem- 
melse af  Magiens  Natur,  end  det  ellers  vilde  være  muligt. 
De  fleste  ældre  Forskere  have  defineret  Magien  som  Virk- 
ninger, der  opnaas  ved  Dæmonernes  Hjælp,  men  det  er 
ikke  ganske  rigtigt.  Ti  hverken  i  Alkemien  eller  Astro- 
logien eller  de  øvrige  Auguralvidenskaber  er  der  Tale  om 
eller  Brug  for  Dæmoner,  og  dog  maa  man  kalde  det,  der 
udrettes  ved  disse  Videnskaber,  for  Trolddom.  Hertil 
kommer  saa  yderligere,  at  vistnok  alle  europæiske  Folke- 
slag oprindelig  have  drevet  Trolddom,  uden  i  mindste 
Maade  at  tænke  sig  Dæmoner  medvirkende  derved;  Magi 
forudsætter  saaledes  ikke  nødvendigvis  Dæmontro.  For 
at  en  Handling  skal  kaldes  magisk,  kræves  det  altsaa 
ikke,  at  der  netop  skal  være  Dæmoner  med  i  Spillet; 
det  er  aldeles  tilstrækkeligt,  at  den  udspringer  af  en  eller 
anden  overtroisk  Forestilling  ligegyldig  hvilken.  Men  det 
er  netop  dette,  der  ligger  i  den  Definition,  som  her  er 
givet. 

Den  anden  og  meget  større  Vanskelighed,  som  vi 
slippe  let  fra,  er  Sondringen  mellem  Trolddom  og  Mirakel. 
Det  ligger  nemlig  i  Sagens  egen  Natur,  at  den  Relativitet, 
som  vi  have  paavist  for  Overtroens  Vedkommende,  ogsaa 
maa  gælde  for  Magien,  naar  vi  definere  denne  ved  Hjælp 
af  Overtroen.  Heraf  følger  ligefrem,  at  en  Handling 
eller  en  Begivenhed,  som  fra  et  Synspunkt  opfattes  som 
Mirakel,  fra  et  andet  Synspunkt  bliver  Trolddom.  Hvis 
en  Handling  fortolkes  ud  fra  religiøse  Forestillinger,  eller 
med  andre  Ord,  hvis  den  opfattes  som  Resultat  af  Gud- 
dommens direkte  Indgriben,  saa  er  den  Mirakel  for  den, 
der  opfatter  den  saaledes.  Hvis  den  selv  samme  Hand- 
ling derimod  fortolkes  ud  fra  overtroiske  Forestillinger, 
saa  er  den  Magi.  Vi  have  et  slåaende  Exempel  herpaa 
i  de  Begivenheder,  som  tildrog  sig  i  Ægypten,  da  Moses 

førte  Jøderne  ud.  I  anden  Mosebog  7,  10 — 12  læse  vi: 
»Da  kom  Mose  og  Aron  til  Pharao,  og  gjorde  saa,  efter 
som  Herren  havde  befalet;  og  Aron  kastede  sin  Kjep  for 
Pharao,  og  for  hans  Tjenere,  og  den  blev  til  en  Slange. 
Da  kaldte  ogsaa  Pharao  ad  de  Vise  og  Troldkarlene;  og 
de  gjorde  end  selv,  de  ægyptiske  Koglere,  ligesaa  med 
deres  Besværgelser.  Og  de  kastede  hver  sin  Kjep,  og  de 
bleve  til  Slanger  .  .  .«  Og  senere  gentager  det  samme 
•  sig  flere  Gange;   da  Moses  forvandler  Vandet  i  Floderne 

til  Blod  og  kalder  Frøer  frem  af  Jorden,  gøre  de  ægyptiske 
Vismænd  det  samme.  Men  medens  Mose  Handlinger  for 
Jøderne  stod  som  Mirakler,  fordi  de  udførtes  ved  Herrens 
Indgriben,  saa  kaldes  de  ægyptiske  Præster  for  Trold- 
karle, Koglere  og  Besværgere,  skønt  de  udførte  ganske 
det  samme  —  men  ved  falske  Guders  Hjælp.  Og  enhver 
kan  sige  sig  selv,  at  Ægypterne  have  opfattet  Sagen  lige 
omvendt;  Moses  har  for  dem  staaet  som  en  mægtig 
Troldmand,  der  udførte  mange  underlige  Gerninger,  men 
ved  Gudernes  Hjælp  saa  Præsterne  sig  i  Stand  til  at  ud- 
føre lignende  Mirakler.  Der  kan  ikke  være  den  svageste 
Tvivl  om,  at  Ægypterne  fra  sit  Synspunkt  har  opfattet 
Tingene  saaledes.  Vi  besidde  endnu  Skrifter  fra  de 
første  kristne  Aarhundreder,  hvoraf  det  fremgaar,  at  Hed- 
ningene betragtede  Jesu  og  Apostlenes  Mirakler  som 
magiske  Kunster. 

Det  kommer  altsaa  stadig  an  paa  Synspunktet.  Hvad 
der  er  Mirakel  for  En,  fordi  det  tænkes  udført  ved 
Hjælp  af  den  Guddom,  som  han  tror  paa,  er  Magi  for 
en  anden,  fordi  han  ikke  tror  paa  den  samme  Gud. 
Meget  af  det,  som  vi  i  det  følgende  ville  behandle  som 
magiske  Kunster  og  Trolddom,  har  altsaa  til  sin  Tid  og 
paa  sit  Sted  været  opfattet  som  religiøse  Ceremonier,  der 
tilsigtede  at  fremkalde  en  Indskriden  fra  Gudernes  Side, 
med  andre  Ord:  et  Mirakel.  Men  fra  vort  Standpunkt 
bliver  det  naturligvis  Magi. 

Undersøgelsens  Gang, 

Vi  have  nu  gjort  Rede  for,  hvad  der  forstaas  ved 
Ordene  »Overtro«  og  »Trolddom«,  og  dermed  trukket 
Grænsen  for  de  Fænomener,  som  skulle  behandles  i  det 
følgende.  Tilbage  staar  nu  kun  i  korte  Træk  at  bestemme 
Gangen  i  vore  Undersøgelser. 

For  os  har  det  naturligvis  størst  Interesse  at  forfølge 
Overtroens  Udvikling  i  Europa.  Man  behøver  imidlertid 
kun  et  meget  ringe  Kendskab  hertil  for  at  se,  dels  at 
Udviklingen  slet  ikke  foregaar  i  en  ret  Linje  ud  fra  et 
enkelt  Punkt,  og  dels  at  Begyndelsespunkterne  falde  helt 
udenfor  Europa.  Af  den  store  Masse  Overtro,  der  i 
Tidens  Løb  har  behersket  vor  Verdensdel,  hører  kun  en 
meget  ringe  Del  oprindelig  hjemme  hos  de  forskellige 
europæiske  Folkeslag;  det  meste  er  importeret  fra  de 
østerlandske  Folk.  Og  denne  Indførsel  er  foregaaet  til 
meget  forskellige  Tider  og  ad  forskellige  Veje.  Der  kan 
paavises  i  det  mindste  tre  Hovedkilder  til  den  europæiske 
Ovenro  foruden  det,  der  oprindelig  hører  hjemme  hos 
de  enkelte  europæiske  Folkeslag.  Den  første  Paavirkning 
kom  fra  Kaldæerne,  dengang  Alexander  den  store  trængte 
ind  i  Persien.  Den  anden  Hovedstrøm  er  af  blandet 
jødisk-ægyptisk-arabisk  Oprindelse  og  kom  til  Europa  med 
Maurerne.  Den  tredje  endelig  er  kommen  hertil  fra 
Nordamerika  i  Midten  af  dette  Aarhundrede,  men  er  her 
bleven  blandet  med  en  Mængde  indiske  (buddistiske)  Ele- 
menter. Hver  af  disse  Hovedstrømme  har  sin  ejen- 
dommelige Karakter  og  holder  sig  i  lang  Tid  isoleret, 
indtil  den  sluttelig  blandes  med  de  andre  Strømme.  Vi 
maa  derfor  ikke  blot  forfølge  hver  enkelts  Løb,  men 
ogsaa  udrede  Resultaterne  af  deres  Sammenblanding. 

Naar  vi  saaledes  have  gjort  Rede  for  Kendsgerningerne, 
selve  de  Former,  som  Ovenroen  og  Magien  har  antaget 
i  Tidens  Løb,    ville   vi    gaa   over   til  at  undersøge  Aar- 

sagerne  til  de  forskellige  Fremtoninger.  Overtroen  kan 
nemlig  ligesaa  lidt  som  noget  andet  i  Verden  være 
aarsagsløs.  Naar  et  Menneske  tror  at  se  et  Spøgelse,  saa 
ser  han  utvivlsomt  noget.  Det  kan  være  et  Stykke  Tøj, 
som  belyst  af  Maanen  bevæger  sig  svagt  i  Trækken  fra 
et  aabent  Vindue.  Det  kan  ogsaa  være,  at  Synet  ude- 
lukkende skyldes  en  sygelig  Tilstand  i  Iagttagerens  Hjærne. 
Men  i  begge  Tilfælde  er  det  utvivlsomt,  at  der  iagttages 
noget;  kun  Fortolkningen  af  det  iagttagne  er  falsk.  Saa- 
ledes  ligger  der  bag  alle  overtroiske  Forestillinger  visse 
Iagttagelser,  der  ere  blevne  urigtig  fonolkede.  Overtroen 
er  jo  Vildfarelser.  Og  ligesom  det  har  sin  Interesse  at 
faa  paavist  Vildfarelserne,  de  falske  Fortolkninger  af  visse 
Iagttagelser,  saaledes  har  det  naturligvis  ikke  mindre 
Interesse  at  komme  paa  Spor  efter  de  fysiske  og  psykiske 
Fænomener,  der  have  givet  Anledning  til  Vildfarelserne. 
Først  ved  en  saadan  Undersøgelse  faar  det  hele  Arbejde 
sin  naturlige  Afslutning.  Ti  Berettigelsen  til  at  stemple 
bestemte  Anskuelser  som  Vildfarelser,  som  Ovenro,  er 
jo  først  godtgjort,  naar  det  er  paavist,  at  disse  Anskuelser 
ere  opstaaede  ved  urigtig  Fortolkning  af  visse  Kends- 
gerninger, som  efter  senere  Tiders  Viden  maa  fortolkes 
paa  en  ganske  anden  Maade.  Paa  denne  afsluttende 
Undersøgelse  lægger  jeg  derfor  i  hele  mit  Arbejde  Hoved- 
vægten. Og  da  Løsningen  af  denne  Del  af  Opgaven  i 
høj  Grad  vil  lettes,  naar  vi  kunne  forfølge  Overtroen 
tilbage  til  dens  Udspring,  til  de  enkle  Former,  som  den 
antager  hos  det  primitive  Menneske,  saa  indlede  vi 
derfor  vore  Undersøgelser  med  et  kort  Overblik  over  de 
vilde  Folkeslags  Overtro  og  Trolddom. 

Overtro  og  Trolddom  hos  de  vilde  Folkeslag. 

De  vilde  Folkeslags  religiøse  Forestillinger, 

De  ældste  historiske  Efterretninger,  vi  besidde,  skrive 
sig  fra  Ægypterne  og  det  gamle  kaldæiske  Folkeslag, 
Akkaderne,  og  disse  Efterretninger  gaa  tilbage  4000  Aar 
f.  V.  T.  Længere  tilbage  i  Tiden  kunne  vi  altsaa  ikke 
forfølge  Menneskeslægtens  Udvikling,  naar  vi  ønske  Op- 
lysninger om  Meninger  og  Anskuelser.  Nu  vise  imidlertid 
de  ægyptiske  og  akkadiske  Beretninger,  at  disse  Folkeslag, 
selv  i  de  ældste  os  bekendte  Tider,  have  udgjort  store 
Riger,  beherskede  af  mægtige  Konger  og  i  Besiddelse  af 
en  høj  Kultur.  Altsaa  give  deres  Beretninger  os  ikke  det 
mindste  Indblik  i  det  primitive  Menneskes  Forhold;  der 
maa  være  gaaet  lange  Tiders  fremadskridende  Udvikling 
forud,  inden  Mennesket  er  naaet  til  det  Standpunkt,  hvor- 
paa  Ægypterne  og  Akkaderne  stod  i  de  ældste  historiske 
Tider.  Søge  vi  Oplysninger  om  mere  primitive  Til- 
stande, maa  vi  følgelig  holde  os  til  de  endnu  existerende 
vilde  Folkeslag,  f.  Ex.  Grønlænderne,  de  nordamerikanske 
Indianere,  Negrene  i  Afrika  og  de  sibiriske  Folkeslag. 
Der  kan  vel  næppe  være  Tvivl  om,  at  ogsaa  disse  Folks 
overtroiske  Forestillinger  og  magiske  Kunster  have  gennem- 
løbet en  vis  Udvikling,  saa  at  de  ingenlunde  tør  betragtes 
som  de  primitive  Tilstande  paa  dette  Omraade,  men 
vi  kunne  nu  engang  ikke  naa  længere  ned  i  Udvik- 
lingen. 

De  vilde  Folkeslags  religiøse  Forestillinger  ere  selv- 
følgelig ikke  ens,  men  trods  Ulighederne  er  der  saa 
mange  Lighedspunkter,  at  vi  godt  kunne  behandle  dem 
alle  under  et,  da  vi  ikke  her  behøve  at  gaa  ind  paa  alle 
Enkeltheder,  men  kun  skulle  fremhæve  Hovedtrækkene. 
Lavest  synes  Australnegerne  at  staa,  idet  disse,  saa  vidt 
man  ved,  ikke  have  nogen  Forestilling  om  højere  Væsner. 

Der  findes  i  al  Fald  ikke  Spor  af  nogen  Kultus  hos  dem, 
-Og  de  have  kun  ganske  vage  Forestillinger  om  Existensen 
af  onde  Aander.  Om  de  Dødes  Sjæle  mene  de,  at  disse, 
efter  at  have  opholdt  sig  nogen  Tid  paa  Jorden,  vandre 
op  til  Skyerne,  hvor  de  i  Almindelighed  blive;  der  er 
dog  ikke  noget  til  Hinder  for,  at  de  kunne  vende  tilbage 
til  Jorden,  men  saa  skifte  de  Farve  og  blive  hvide.  Euro- 
pæerne opfattes  med  andre  Ord  som  Gengangere;  men 
denne  Betragtning  forhindrer  dem  dog  ikke  fra  at  tage 
hvide  Kvinder  tilægte,  naar  en  eller  anden  lejlighedsvis 
kommer  i  Fangenskab  hos  dem.  Deres  Forestillinger  om 
Aanderne  synes  saaledes  at  være  noget  uklare  og  taagede. 
Imidlertid  have  Australnegrene  ligesom  andre  vilde  Folk 
sine  Troldmænd,  der  kaldes  til  Hjælp  i  alle  særlige  Anlig- 
gender, f.  Ex.  i  Sygdomstilfælde,  og  som  virke  paa  samme 
Maade  og  ved  de  samme  Midler,  der  kendes  fra  andre 
Folkeslag.  Disse  Troldmænds  Magt  antages  at  hidrøre 
fra  deres  fortrolige  Omgang  med  Aanderne;  men  hvad 
det  er  for  Aander,  om  det  er  de  afdødes  Sjæle,  før  disse 
forlade  Jorden,  eller  om  det  muligvis  er  de  onde  Aander, 
som  ogsaa  undertiden  omtales,  derpaa  har  man  ikke  Rede. 
Maaske  ere  de  indviede  Troldmænd  ikke  engang  selv 
paa  det  rene  hermed,  men  da  i  ethvert  Tilfælde  vort 
Kendskab  til  disse  Forhold  er  altfor  ringe,  lade  vi  Austral- 
negrene ude  af  Betragtning  her. 

De  fleste  andre  uciviliserede  Folkeslag  staa  vistnok 
paa  et  højere  Trin  end  Australnegrene.  Hos  de  afrikanske 
Negre  og  de  amerikanske  Indianere  kan  der  allerede 
skelnes  mellem  egenlige  religiøse  Forestillinger,  Antagelsen 
af  et  højere  Væsen,  og  Ovenro.  Indianerne  have  saaledes 
sin  Manitu,  Bantu  Stammerne  i  Sydafrika  sin  Modimo 
eller  Molimo.  Denne  »store  Aand«  eller  »højeste  Væsen« 
spiller  dog  ikke  nogen  stor  Rolle  hos  dem;  i  hvert  Fald 
tilbede  de  ham  aldrig.  Han  synes  nærmest  at  være  Fatum, 
Skæbnen;  han  er  ikke  Verdens  Skaber.    Dette  fremgaar  i 

det  mindste  af,    hvad  en  intelligent  Negerhøvding  blandt 
Bantuerne  fortalte  Missionærerne: 

»I  tro  altsaa,«  sagde  han,  idet  han  pegede  paa  Stjær- 
nerne,  »at  der  blandt  dem  og  paa  den  anden  Side  af 
dem  bor  en  almægtig  Herre,  der  har  skabt  os  alle  og  er 
vor  Fader?  Vore  Forfædre  plejede  rigtignok  at  tale  om 
Himlens  Herre,  og  vi  kalde  endnu  de  store  lysende 
Pletter,  som  I  se  over  Eders  Hoveder,  for  Gudernes  Vej, 
men  det  synes  os,  at  Verden  altid  maa  have  været  til, 
rigtignok  med  Undtagelse  af  Mennesker  og  Dyr,  som 
efter  vor  Mening  maa  være  begyndt  engang;  først  Dyrene 
og  saa  Menneskene.  Dog  ved  vi  ikke,  hvem  der  bragte 
dem  ind  i  Verden.  Vi  tilbede  vore  Forfædres  Aander, 
og  vi  bede  dem  om  Regn,  rigelig  Høst,  Sundhed  og  god 
Modtagelse  hos  dem  efter  Døden,  c 

Indianernes  Forestillinger  om  Manitu  synes  at  være 
af  lignende  Art.  De  tilbede  hverken  ham  eller  de  talrige 
lavere  Guder.  Kun  Krigsguderne  anraabes  af  Høvdingen, 
naar  Stammen  drager  ud  paa  Tog.  Deres  yderst  korte 
Bønner  rettes  sædvanlig  til  de  afdøde:  »Aander,  hav 
Medlidenhed  med  mig  og  vis  mig,  hvor  jeg  kan  finde  en 
Bjørn«.  En  Rejsende  fortæller,  at  han  engang  rejste 
tilvands  med  nogle  Indianere.  De  kom  til  en  Sø.  In- 
dianerne tog  sine  Piber  og  gav  sig  til  at  ryge,  idet  de 
anmodede  Vindene  om  at  være  rolige,  saa  at  de  uden 
Fare  kunde  komme  over  Søen. 

Af  disse  Beretninger  fremgaar  det,  at  det  er  Aanderne, 
først  og  fremmest  vel  de  afdødes  Sjæle,  men  dernæst 
ogsaa  Naturaander,  som  udgøre  Kærnen  i  disse  Vildes 
Religion.  Det  er  Aanderne,  som  gennemtrænge  alt,  som 
skade  eller  gavne,  og  det  er  derfor  dem  der  dyrkes. 
Ved  Ofre  eller  ved  Besværgelser  af  Aanderne  sikrer  en 
Mand  sig  et  heldigt  Udfald  af  sine  Foretagender,  ved 
deres  Hjælp   skader   han   sin   Nabo,    som    har   forurettet 

ham.  Det  væsenligste  Led  i  deres  Religion  er  saaledes 
Overtro  og  deres  Kultus  Magi. 

Maaden,  paa  hvilken  Aandeme  anraabes  og  besværges, 
er  ikke  ens  hos  alle  Folkeslag.  Nogle  henvende  sig  til 
en  eller  anden  synlig  Genstand,  i  hvilken  Aanden  tænkes 
at  have  Sæde  (Fetischen),  andre  Folk  have  derimod  ingen 
synlige  Symboler  paa  Aanderne,  hos  nogle  synes  begge 
Former  at  forekomme  i  Flæng.  Negrene  paa  Guinea- 
kysten ere  typiske  Exempler  paa  Fetischtilbedere.  Hvor- 
ledes en  Fetisch  hliver  til,  fremgaar  af  følgende  Udtalelse 
af  en  af  deres  Høvdinge:  »Dersom  en  af  os  har  besluttet 
at  foretage  noget  vigtigt,  saa  er  det  første  han  gør  at  søge 
en  Gud  til  Hjælp  i  sit  Foretagende.  I  dette  Øjemed 
gaar  han  ud  og  tager  til  Gud  den  første  levende  Skab- 
ning, som  viser  sig  for  ham,  en  Hund,  en  Kat  eller  endog 
et  af  de  allerlaveste  Dyr.  Det  kan  ogsaa  være  en  livløs 
Genstand,  som  han  finder  paa  sin  Vej,  en  Sten,  et  Stykke 
Træ,  eller  hvad  det  nu  kan  være.  Denne  nye  Gud  yder 
han  strax  et  Offer,  forklarer  ham  sit  Forehavende  og 
lover  ham  højtideligt,  at  hvis  det  lykkes,  vil  han  frem- 
tidig betragte  ham  som  sin  Gud  og  ære  ham.  Hvis 
Foretagendet  lykkes,  har  han  altsaa  opdaget  en  ny,  meget 
nyttig  Gud,  til  hvem  han  hver  Dag  ofrer;  i  modsat  Fald 
forkaster  han  den  nye  Gud  som  et  unyttigt  Instrument, 
og  den  bliver  da  igen,  hvad  den  var  før.  c 

Et  højere  Standpunkt  indtages  af  de  sydafrikanske 
Negre,  fordi  disse  henvende  sig  til  ganske  bestemte 
Aander  og  ikke  tilbede  disse  under  nogen  synlig  Skikkelse. 
Det  er,  som  vi  saa  ovenfor,  udelukkende  Forfædrenes 
Aander,  de  afdødes  Sjæle,  der  anraabes;  men  disse  staa 
ikke  paa  lige  Trin.  Sønnen  henvender  sig  særlig  til  sin 
Fader,  som  den,  han  har  kendt  bedst.  En  Zulu  har 
beskrevet  hele  denne  Opfattelse  paa  følgende  Maade:  »Vi 
Sone  ære  ikke  alle  vore  Amatongo  (Forfædre),  d.  v.  s. 
alle  Afdøde  af  vor  Stamme,  uden  Forskel.    I  Almindelig- 

hed  tilbedes  kun  Hovedet  for  ethvert  Hus  af  Børnene  af 
dette  Hus,  ti  de  kende  ikke  de  øvrige  Forfædre,  som  ere 
døde,  ikke  heller  kende  de  deres  Navne.  Men  deres 
Fader,  som  de  kendte,  er  den,  med  hvem  de  begynde  og 
ende  deres  Bøn,  ti  de  kende  ham  og  hans  Kærlighed  til 
sine  Børn  bedst.  Han  vil  behandle  os  paa  samme  Maade, 
nu  da  han  er  død.  Saaledes  er  det,  endskønt  vi  tilbede 
vor  Stammes  mange  Amatongo,  som  danne  et  stort  Hegn 
om  os  til  vor  Beskyttelse;  dog  gaar  vor  Fader  langt 
forud  for  alle  andre,  naar  vi  ære  Amatongoerne.  Vor 
Fader  er  en  stor  Skat  for  os,  selv  naar  han  er  død. 
Naar  der  er  Sygdom  i  Kraalen,  priser  den  ældste  Søn 
ham  med  alle  de  ærefulde  Tilnavne,  som  han  vandt  i 
Kampen  og  Slaget,  og  han  priser  tillige  alle  de  øvrige 
Amatongo.« 

Vi  vide  ogsaa,  hvorledes  en  saadan  Anraabning  og 
Lovprisning  af  Aanderne  udføres  hos  disse  Stammer. 
Naturligvis  er  den  forbunden  med  Ofring  til  Aanderne, 
og  efter  at  Offerdyret  er  udtaget,  raaber  Høvdingen:  »I, 
mine  Forfædres  Aander,  modtag  dette  Offer,  det  er  Eders 
Spise.  Giv  mig  Sundhed  efter  Eders  Barmhjertighed.« 
Som  et  godt  Varsel  betragtes  det,  hvis  Dyret  brøler  under 
Slagtningen;  saa  raaber  man:  »Brøl  højt,  du  voreAanders 
Oxe.«  En  Del  af  Blodet  og  Fedtet  opbrændes  paa  et 
afsides  Sted,  Fedtet  med  Røgelse  til  en  sød  Lugt  for 
Aanderne,  og  derefter  begynder  Offermaaltidet.  Høv- 
dingen gaar  hen  til  den  øverste  Ende  af  Kvægindhegningen 
med  en  Tjener,  som  bærer  en  Spisemaaue,  og  her  raaber 
han:  »Tavshed,  Stilhed.  Jeg  beder  Eder,  I  vore  For- 
fædres Aander,  I  som  have  udrettet  saa  store  og  ædle 
Bedrifter  før  os,  om  god  Fremgang  og  Lykke.  Jeg  beder, 
at  I  ville  fylde  min  Kraal  med  Kvæg,  mine  Lader  med 
Korn,  mine  Huse  med  Børn,  for  at  I  aldrig  skulle  gaa 
os  af  Minde.« 

Medens  de  sydafrikanske  Stammer  slet  ikke  synes  at 
have  Fetischdyrkelse  ved  Siden  af  den  ret  smukke  Dyrkelse 
af  de  Afdøde,  er  dette  derimod  Tilfældet  med  de  nord- 
amerikanske Indianere.  Vi  saa  ovenfor,  hvorledes  disse 
Folk  uden  videre  Ceremonier  og  uden  at  henvende  sig 
til  nogen  synlig  Genstand  anraabe  Aanderne  og  Vindene. 
Om  de  samme  Indianere,  af  Dakotastammen,  siges  der, 
at  de  ikke  have  noget  bestemt  Billede,  som  de  dyrke,  og 
de  have  følgelig  heller  ikke  nogen  Bygning  til  dette 
Brug.  Derimod  kan  man  se  en  saadan  Indianer  tage 
den  første  den  bedste  runde  Sten  op  og  male  den,  gaa 
nogle  faa  Skridt  bon  fra  sin  Bopæl  og  rydde  Græsset 
bort  fra  en  Plet  paa  en  eller  to  Fods  Diameter.  Her 
stiller  han  sin  Sten,  eller  sin  Gud,  som  han  vilde  kalde 
den,  ofrer  noget  Tobak  og  nogle  Fjer  til  den,  og  beder 
Stenen  bevare  sig  fra  en  Fare,  som  han  sandsynligvis  har 
drømt  eller  paa  anden  Maade  indbildt  sig.  Her  bestaar 
Fetischdyrkelsen  altsaa  ved  Siden  af  den  direkte  Hen- 
vendelse til  Aanderne. 


De  vilde  Folkeslags  religiøse  Magi. 

Hvad  vi  ovenfor  have  skildret,  er  nærmest  den  Maade, 
paa  hvilken  den  enkelte  Privatmand  dyrker  eller  besværger 
Aanderne.  Dette  sker  dog  næppe  undtagen  i  de  alminde- 
lige, dagligdags  forefaldende  Tilfælde.  Saasnart  det  drejer 
sig  om  alvorligere  Begivenheder,  hvor  den  enkelte  ikke 
tør  stole  paa  sig  selv,  f.  Ex.  i  Tilfælde  af  Sygdom,  eller 
naar  hele  Stammens  Velfærd  staar  paa  Spil,  f.  Ex.  naar 
der  begyndes  Krig,  naar  langvarig  Tørke  truer  med  at 
ødelægge  Græsgangene  eller  Jagtgrundene,  saa  maa  der 
en  af  Aanderne  særlig  begunstiget  Mellemmand  til 
at  udføre  de  fornødne  Ceremonier,  som  skulle  sikre 
Folket  de  .  høje  Magters  Hjælp.  Saadanne  Mellemmænd, 
Præster,  Troldmænd,  eller  hvad  man  ellers  vil  foretrække 

at  kalde  dem,  findes  hos  alle  vilde  Folkeslag.  De  ere 
kendte  under  forskellige  Navne;  de  sibiriske  Folk  have 
sine  Schamaner,  de  amerikanske  Indianere  sine  saakaldte 
Medicinmænd,  der  f.  Ex.  hos  Dakotaerne  kaldes  Muskiki- 
wininee,  hos  Winebagoerne  Madæwininee.  Ligesaa  hos 
de  afrikanske  Folkeslag;  hos  Zuluerne  kaldes  de  Isi-nyanga, 
hos  Betschuanerne  Ngaka  o.  s.  v.  De  ere  overalt  Regn- 
magere, Læger  og  Spaamænd,  de  skaffe  gode  Varsler  og 
sikre  et  heldigt  Udfald  af  Krigen;  ved  deres  magiske 
Kunster  hjælpe  de  vel  ogsaa  nu  og  da  den  enkelte  til 
Hævn  over  hans  Fjende,  til  et  heldigt  Udbytte  paa  Jagten; 
kort  sagt,  de  paatage  sig  alt  til  Troldfaget  henhørende. 

Det  vilde  naturligvis  føre  os  altfor  vidt  her  i  Enkelt- 
hederne at  gennemgaa  Ceremonierne  og  de  magiske  Opera- 
tioner hos  de  forskellige  Folkeslags  Medicinmænd,  desuden 
kende  vi  dem  langtfra  tilstrækkelig  nøjagtigt.  Jeg  vælger 
derfor  den  Udvej  at  hente  spredte  Træk  rundt  omkring  fra 
de  forskellige  Folk,  hvor  man  tilfældigvis  har  læn  en  enkelt 
Ceremoni  særlig  godt  at  kende.  Paa  denne  Maade  faa  vi  i 
al  Fald  et  temmelig  fuldstændigt  Billede  af  alt,  hvad  disse 
Troldmænd  kunne  præstere.  Ganske  vist  vil  Skildringen 
ikke  passe  nøjagtig  paa  noget  bestemt  existerende  Folk, 
da  Ceremonier,  Handlinger  og  Anskuelser  naturligvis  ere 
forskellige  paa  de  forskellige  Steder,  men  dette  vil  dog 
næppe  medføre  nogen  større  Ulempe,  da  det  her  kun 
drejer  sig  om  at  faa  et  almindeligt  Overblik  over  For- 
holdet. 

Den  Ceremoni,  hvorved  nye  Medicinmænd  indvies 
hos  Winebagoerne  i  Nordamerika,  kaldes  Medicinfesten 
og  er  en  meget  gammel  Institution,  der  som  næsten  alle 
deres  Fester  for  en  stor  Del  bestaar  i  Dans.  De  Med- 
lemmer, som  deltage  i  Festen,  udgøre  et  Samfund  for  sig 
selv  og  have  visse  Hemmeligheder,  der  aldrig  meddeles 
til  Ikke-Medlemmer.  Det  er  derfor  ogsaa  kun  den  mere 
udvortes  Side  af  Sagen,  som  vi  kende  noget  til;    vi  vide 

aldeles  ikke,  hvad  de  nye  Medicinmænd  lære,  hvilke 
Hemmeligheder  de  indvies  i.  Men  det  ligger  dog  nær  at 
antage,  at  det  er  de  Handlinger  og  Besværgelsesformularer, 
som  skulle  bruges  i  forefaldende  Tilfælde.  Af  di^e 
Formularer  kende  vi  tilstrækkelig  mange  til  at  kunne 
slutte,  at  vi  ikke  ville  gaa  tabt  af  meget,  selv  om  vi 
aldrig  faa  noget  Kendskab  til  de  øvrige. 

Selve  Festen  holdes  ikke  paa  noget  bestemt  Tidspunkt, 
men  først  naar  to  eller  flere  Personer  ønske  at  optages  i 
Medicinmændenes  Samfund.  Der  træffes  saa  de  fornødne 
Forberedelser  og  udstedes  Indbydelser  til  ældre  Medlemmer, 
hvis  Nærværelse  ønskes.  Det  er  saaledes  ikke  alle  Med- 
lemmer af  Medicinsamfundet,  der  kunne  deltage.  Festen 
holdes  i  en  til  det  Brug  specielt  indrettet  Hytte,  hvis 
Størrelse  retter  sig  efter  de  indbudtes  Antal.  I  denne 
Hytte  sidde  Medlemmerne  ved  de  to  Langsider;  Midter- 
rummet er  frit,  for  at  give  Plads  til  de  dansende.  De 
nye  Kandidater  maa  faste  i  tre  Dage,  før  de  indvies.  Til 
forskellige  Tider  under  denne  Faste  føres  de  af  den  gamle 
Medicinmand,  som  forestaar  Festen,  hen  til  et  særligt, 
hemmeligt  Sted,  og  indvies  her  i  alle  Selskabets  Mysterier. 
Det  siges  ogsaa,  at  de  under  Fasten  underkastes  nogle 
meget  haarde  Svedekure,  som  fremkaldes  ved  at  de 
bedækkes  med  Tæpper  og  dampes  igennem  med  visse 
Urter.  Naar  dette  er  overstaaet,  begynde  de  Ceremonier, 
i  hvilke  de  indbudte  deltage.  Disse  bestaa  i  Dans  og 
Taler  af  de  gamle  Medicinmænd  og  en  Mængde  underlige 
Handlinger.  Blandt  andet  begynde  alle  de  ældre  paa  et 
givet  Tegn  at  gøre  Bevægelser  ligesom  for  at  kaste  op, 
og  tilsidst  spytte  de  alle  en  lille  hvid  Muslingeskal  ud. 
Denne  kaldes  Medicinstenen,  og  de  paastaa,  at  de  til 
Stadighed  opbevare  den  i  Maven  og  kun  bringe  den  for 
Dagens  Lys  ved  disse  højtidelige  Lejligheder.  Det  er 
overflødigt  at  bemærke,  at  dette  simpelthen  er  umuligt. 
Tilsidst  faar  hver  af  Novicerne  en  Medicinsæk  d.  v.  s.  en 

sammensyet  Dyrebud  fyldt  med  forskellige  Rariteter,  og 
en  Medicinsten  i  Munden,  og  dermed  ere  de  optagne  i 
Broderskabet, 

I  Medicinsækken  opbevares  naturligvis  alle  de  Gen- 
stande, som  benyttes  ved  deres  magiske  Operationer.  Der 
er  forskellige  Uner,  som  muligvis  anvendes  som  virkelige 
Lægemidler  navnlig  til  Saarbehandling,  desuden  forskellige 
Dele  af  Dyr  og  enkelte  Miueralier.  De  kraftigste  Dele 
af  en  gammel  Winebago-Høvdings  Medicin  var  efter 
hans  eget  Udsagn  en  lille  Sten,  som  viste  sig  at  være  et 
Stykke   naturligt  Kobber  og  en  Stump  Ben,    som  efter 


hans  Sigende  hidrøne  fra  det  store  Medicindyr.  Dette 
Dyr  viser  sig  kun  nu  og  da  for  Medicinmændene  i  deres 
Drømme  og  forekommer  ellers  ikke  paa  Jorden.  Fra 
samme  Høvdings  Haand  have  vi  et  Billede  af  det  store 
Medicindyr;  det  er  gengivet  i  hosstaaende  Figur. 

Man  ser  heraf,  hvorledes  de  frie  Fantasier  fuldstændig 
dominere  over  den  Smule  praktiske  Erfaring,  som  disse 
Folk  maaske  virkelig  sidde  inde  med.  Deres  kraftigste 
Medicin  er  ikke  de  Urter  og  Giftstoffer,  hvis  Virkninger  de 
tilfældigvis  kunne  have  opdaget,  men  det  er  Ting,  som  de 
slet  ikke  kende,  og  som  netop  derfor  have  sat  deres  Fantasi 

i  livlig  Bevægelse,  saa  at  de  tillægge  disse  Ting  en  Mængde 
mystiske  Kræfter.  Dette  Træk  er  gennemgaaende  hos 
alle  vilde  Folkeslag.  I  en  sydafrikansk  Legende  om  den 
store  Ddslange  fortælles  der,  at  der  paa  den  Tid,  da 
Hollænderne  kom  til 
Landet  (Natal),  levede 
en  stor  Slange  med  Ild- 
hoved i  en  Dam.  Saa 
hændte  det,  at  der  kom 
nogle  Mænd  fra  Amang- 
wane;  de  lagde  sig  paa 
Lur  (^  skar  Hovedet  af 
Slangen,  da  den  krøb  ud 
af  Vandet,  men  Slange- 
kroppen krøb  tilbage  til 
Vandet  igen,  og  Dam- 
men tørrede  strax  ud. 
Saa  blev  de  Sorte  bange 
og  gik  til  Hollænderne 
for  at  spørge  dem,  hvad 
de  skulde  gøre.  De 
hvide  Mænd  hørte  paa 
Fortællingen  og  spurgte 
blandt  andet :  » Hvad 
have  I  g  jon  med  Hovedet 
og  det  vedhængende 
Stykke  af  Kroppen?« 
De  Sorte  svarede:  »Vi 
havde  Brug  for  Medi- 
cin for  at  kurere  paa 
os«.  Hollænderne  sagde: 

»Hvad  ville  I  egenlig  med  den  Medicin,  da  I  have  taget 
den  af  et  Dyr,  som  I  ikke  kende?«  De  Sorte  svarede 
og  sagde:  »Vi  dræbte  Dyret,  netop  fordi  det  var  et  Dyr, 
som  vi  aldrig  før  havde  set ;  vi  vilde  blande  det  med  vor 

anden  Medicin.«     Historien  taler  for  sig  selv  og  behøver 
næppe  videre  Fortolkning. 

Er  Medicinsækkens  Indhold  mærkeligt,  er  den  Brug, 
som  de  gøre  af  Indholdet,  naturligvis  ikke  mindre  be- 
synderlig. Hos  mange  Folk  findes  der  ogsaa  meget 
interessante  Anskuelser  om,  hvor  deres  Viden  skriver  sig 
fra.  Dakota-Indianerne  mene  saaledes,  at  den  er  meddelt 
dem  af  Unk-ta-he,  Vandenes  Gud.  Han  og  hans  Ledsagere 
vise  sig  for  Medicinmændene  i  Drømme.  Han  er  Over- 
hovedet for  alle  Aanderne  og  han  meddeler  Medicin- 
mændene deres  overnaturlige  Magt.  Foranstaaende  Figur 
fremstiller  denne  Guddoms  og  hans  Ledsageres  Bopæl,  og 
den  forklares  saaledes :  den  indre  Kreds  forestiller  Vandet, 
Nr.  7  er  Hovedguden.  Nr.  3,  4,  S  ^g  ^  ^^^  ^^^^  Led- 
sagere. Nr.  2  er  en  Indianer.  Nr.  8,  som  omfatter  hele 
Rummet  mellem  de  to  Kredse,  er  Verden.  Nr.  i  er  en 
Flod  med  en  indiansk  Landsby  ved  Bredden.  Nr.  11  er 
Døre,  ad  hvilke  Guderne  gaa  ud  i  Verden.  Nr.  9  fore- 
stiller Lynet,  som  Gudens  Ledsagere  bruge  til  Forsvar. 
Nr.  10  er  Træer,  som  gro  i  Skovene  ved  Flodens 
Bredder. 

Den  Indianer,  som  udkastede  denne  Tegning,  for- 
talte, at  Unk-ta-he  kom  ud  af  Søen  og  tog  ham  fra  hans 
Landsby  ved  Floden,  før  han  blev  født,  og  førte  ham 
med  sig  ned  i  det  store  Dyb.  Da  han  kom  forbi  de 
andre  Guder,  gav  hver  af  dem  ham  nogle  gode  Raad, 
men  da  han  kom  til  den  sidste,  Nr.  3,  fik  han  en  Tromme, 
og  det  blev  sagt  til  ham,  at  alt  vilde  gaa,  som  han 
ønskede,  naar  han  slog  paa  den  og  brugte  de  Trylleord, 
som  han  havde  lært  af  Dybets  Guder.  Da  han  havde 
faaet  denne  Underretning,  førte  Unk-ta-he  ham  op  paa 
tørt  Land,  og  da  blev  han  født  af  en  Kvinde  i  en 
Indianers  Skikkelse. 

Dette  er  altsaa  Medicinmændenes  Opfattelse  af  Aar- 
sagen  til  deres   overnaturlige  Magt.      De  behøve   kun  at 

ønske,  slaa  paa  Tromme  og  foretage  visse  Ceremonier, 
foreskrevne  af  Guderne,  saa  ville  disse  rette  sig  efter 
Ønskerne.  Derfor  kunne  de  yde  Hjælp,  hvor  almindelige 
Mennesker  ingen  Udvej  øjne.  Vi  ville  nu  se  nærmere 
paa  de  magiske  Operationer,  som  de  benytte  i  forskellige 
Tilfælde. 

Regnmangel  er  naturligvis  en  af  de  værste  Plager, 
der  kan  hjemsøge  de  Vilde,  hvad  enten  de  nu,  som  de 
sydafrikanske  Stammer,  ere  Kvægavlere,  eller  som  In- 
dianerne ere  Jægere.  Naar  Kvæget  ikke  længer  kan  finde 
tilstrækkelig  Føde  paa  Græsgangene,  eller  naar  Vildtet 
søger  bon  til  andre  Egne  paa  Grund  af  Tørke,  saa  maa 
Medicinmændene  til  at  skaffe  Regn.  I  den  Anledning 
udføre  de  i  Ensomhed  forskellige  Besværgelser,  som  ikke 
ere  videre  bekendte,  men  samtidig  forordne  de  en  Række 
almindelige  Festligheder  til  Gudernes  Ære,  og  det  synes 
at  være  en  ret  klog  og  praktisk  Foranstaltning.  Ti  kunne 
de  blot  faa  Folket  til  at  more  sig  tilstrækkelig  længe, 
saa  kommer  Regnen  sandsynligvis  dog  tilsidst.  Men 
brister  Folkets  Taalmodighed  forinden,  saa  gaar  det  natur- 
ligvis ikke  Medicinmanden  bedre  end  den  Fetisch,  som 
ikke  kan  opfylde  de  Forventninger,  man  stiller  til  den. 
Hans  Liv  er  i  Fare,  hvis  han  ikke  sørger  for  i  Tide  at 
bringe  sin  dyrebare  Person  i  Sikkerhed.  Men  dette  vil 
vel  i  Almindelighed  lykkes  ham,  da  Folket  tror,  at  han 
kan  gøre  sig  usynlig,  paatage  sig  forskellige  Dyrs  Skikkelse 
og  gøre  sig  usaarlig.  Alt  dette  opnaaes  ved  Hjælp  af  en 
græsagtig  Plante,  som  Dakotaerne  kalde  Pezhikawusk. 
Troldmændene  bære  den  altid  hos  sig,  og  naar  Krigerne 
drage  ud  paa  Krigsstien,  overhældes  de  og  deres  Vaaben 
med  et  Afkog  af  Planten.  Saa  ere  de  usynlige  for  Fjenden 
og  kunne  ikke  saares,  ikke  engang  af  Riffelkugler.  Man 
skulde  dog  synes,  at  denne  Tro  maatte  have  faaet  et 
Grundskud  i  deres  Kampe  mod  de  forenede  Staters 
Soldater. 

Ogsaa  som  Læger  nyde  Medicinmændene  stor  Anseelse, 
men  om  et  virkeligt  Kendskab  til  Lægemidlerne  og  en 
hensigtsmæssig  Anvendelse  af  dem  er  der  kun  sjældent 
Tale.  Besidde  de  et  saadant  Kendskab,  er  det  i  al  Fald 
skjult  for  den  store  Mængde,  der  udelukkende  sætter  sin 
Lid  til  Troldmandens  magiske  Kræfter.  Denne  Tillid 
skal  dog  i  de  senere  Aar  være  bleven  betydelig  svækket 
i  Nordamerika;  hvor  Indianerne  ere  komne  i  stadig  Be- 
røring med  de  Hvide,  have  de  hurtig  lært,  at  de  »blege 
Ansigters  Medicin«  er  kraftigere  og  paalideligere  end 
deres  egen.  De  foretrække  nu  Opium  og  Kinin  endog 
fremfor  et  Stykke  Ben  af  det  store  Medicindyr.  Og  det 
kan  næppe  forundre  os,  ti  det  væsenligste  Medicinmanden 
foretager  sig,  naar  han  optræder  som  Læge,  er  at  danse 
og  synge  Besværgelser.  Ganske  vist  forordner  han  kolde 
og  varme  Bade,  alt  efter  som  Patienten  lider  af  Varme 
eller  Kulde,  og  der  anvendes  ogsaa  Lægemidler  til  ind- 
vendig Brug,  men  det  vigtigste  ved  Behandlingen  er  dog 
den  magiske  Dans.  Hos  flere  Indianerstammer  anses 
denne  Dans  for  saa  hellig  og  betydningsfuld,  at  den  er  nøj- 
agtig optegnet  ved  Hjælp  af  deres  ejendommelige  Billed- 
skrift,  for  at  intet  skal  gaa  tabt.  Dansen  er  en  hel  Fore- 
stilling, som  Troldmanden  opfører  ved  den  Syges  Leje 
for  en  ærefrygtfuld  Tilskuerkreds.  Hamrende  løs  paa  sin 
lille  Tromme  eller  klaprende  med  en  Rangle  bevæger 
han  sig  omkring,  foregiver  at  samtale  med  Aanderne  paa 
en  mystisk  Maade,  drager  Sygdommen  ud  af  Maven  eller 
Halsen  paa  Patienten,  udjager  onde  Aander  af  forskellige 
Dele  af  Legemet  o.  s.  v.  Ved  at  fortsætte  paa  denne 
Maade  bringer  Medicinmanden  efterhaanden  ikke  blot  sig 
selv  men  ogsaa  Tilskuerne  og  Patienten  i  Extase,  idet  de 
se  op  til  ham  med  Frygt  og  Bæven,  og  naar  han  ryster 
sin  magiske  Rangle  eller  slaar  paa  sin  lille  Tamburin, 
bilde  de  sig  ind,  at  Himlen  og  Jorden  lytter  til  hans 
Røst,    og    at    hele   Tilværelsen    bøjer   sig   for   ham.      At 

Patienten  kommer  sig  efter  den  Behandling,  er  i  og  for 
sig  ikke  usandsynligt;  vi  vide  dog,  at  det  selv  hos  os 
mangen  Gang  er  Patientens  Tillid  til  Lægen  og  ikke 
Lægemidlerne,  som  bevirker  Helbredelsen. 

Den  ledende  Traad  i  alle  Medicinmandens  Hand- 
linger er,  som  ovenfor  omtalt,  utvivlsomt  den  Forestilling, 
at  et  Ønske  ved  Gudernes  Bistand  medfører  Ønskets  Op- 
fyldelse. Medicinmanden  behøver  kun  ved  sine  Hand- 
linger at  stille  det  klan  for  Aanderne,  hvad  han  venter 
af  dem,  saa  stoler  han  paa,  at  de  besørge  Tingen  virkelig- 
gjort. Den  magiske  Dans  ved  den  Syges  Behandling 
tyder  herpaa,  og  i  samme  Retning  peger  en  for  alle  vilde 
Folkeslag  fælles  Tro,  at  hvad  man  gør  ved  et  Billede  af  et 
levende  Væsen,  det  sker  ogsaa  med  de  afbildede  Personer 
eller  Dyr.  Paa  denne  Maade  skaffer  den  Vilde  sig  Hævn 
over  sin  personlige  Fjende;  for  gode  Ord  og  Betaling  faar 
han  en  mægtig  Troldmand  til  at  lave  et  Billede  af  Fjenden 
og  derpaa  brænde  det,  gennembore  dets  Hjærte  eller  paa 
anden  Maade  ombringe  det.  Og  saa  stor  er  disse  Folks 
Tro  paa  de  magiske  Kunster,  at  hvis  den  paagældende 
Person  faar  at  vide,  hvad  der  er  gjort  med  hans  Billede, 
saa  vil  han  ofte  dø  af  Frygt. 

Den  samme  Fremgangsmaade  benyttes  af  mange 
indianske  Stammer  for  at  sikre  sig  et  heldigt  Udfald  af 
f.  Ex.  Bjørnejagten.  Medicinmanden  tegner  paa  Birke- 
bark et  ganske  raat  Billede  af  en  Bjørn  og  trækker  en 
Streg  fra  Figurens  Hjæne  ud  gennem  dens  Mund,  hvor- 
med han  mener,  at  Dyrets  Liv  skal  forlade  det  ad  denne 
Vej.  Hertil  synger  han  saa  følgende.  Besværgelse :  »Hør 
min  Magt.  Min  Hunighed  og  Hævn  er  som  Ørnens. 
Jeg  hører  alt,  hvad  der  sker  i  Verden.  Bjørnen  maa 
adlyde  min  Wigwams  Medicin.  Min  hemmelige  Bopæl 
er  dobbelt.  Frygt  altsaa  Menneske.  En  Snog  skal  komme 
ind  i  dine  Indvolde.  Kan  en  Bjørn  undfly  min  Pil.^  En 
Flod?  ha!  ha!    Kan  en  Bjørn  undfly  min  Trolddomskraft 

Min  Medicin  er  kraftig.«  Historien  beretter  intet  om» 
hvilken  Virkning  denne  frygtelige  Besværgelse  har  paa 
de  amerikanske  Bjørne. 

Troldmændene  forudsige  ogsaa  tilkommende  Be- 
givenheder, skaffe  Varsler  o.  lign.  Henil  kræves  der  dog 
ingenlunde  altid  en  Medicinmands  Medvirken;  hos  alle 
vilde  Folkeslag  finder  man  et  udbredt  Kendskab  til  Spaa- 
domskunster,  hvormed  den  enkelte  forstaar  at  hjælpe  sig 
selv,  i  al  Fald  i  de  mere  almindelige  Tilfælde.  Meget 
udbredt  er  saaledes  Belomantiken,  Kunsten  at  spaa  ved 
Hjælp  af  udskudte  Pile.  Naar  en  indiansk  Helt  drager 
ud  paa  Æventyr,  begynder  han  næsten  altid  sin  Dag 
med  at  skyde  en  Pil  paa  maa  og  faa  op  i  Luften;  den 
nedfaldne  Pils  Retning  viser  ham  saa,  hvad  Vej  han  skal 
drage.  Det  er,  som  man  ser,  kun  en  ejendommelig  Form 
for  »at  tælle  paa  Knapperne«.  Ved  mere  højtidelige 
Lejligheder,  eller  naar  der  ønskes  bestemt  Besked  om, 
hvad  Fremtiden  vil  bringe,  saa  henvender  man  sig  til 
Medicinmanden.  Han  har  naturligvis,  alt  efter  Tid  øg 
Omstændighederne,  mange  Maader  at  gaa  til  Værks  paa, 
men  da  vi  ikke  her  kunne  indlade  os  paa  at  beskrive  alle 
disse  mantiske  Operationer,  indskrænke  vi  os  til  at  frem- 
drage en  enkelt,  særlig  interessant.  Det  er  den  Metode, 
som  benyttes  af  de  sibiriske  Schamaner;  den  har  sin 
Interesse  derved,  at  den  viser,  at  de  vilde  Folks  Medicin- 
mænd mangen  Gang  forstaa  at  benytte  Midler,  der  ikke 
blot  paa  deres  uvidende  Stammefæller,  men  ogsaa  paa 
civiliserede  Mennesker  kunne  frembringe  Indtryk  af  noget 
mystisk,  overnaturligt.  De  forskellige  Rejsendes  Beretninger 
om  Schamanernes  Frcmgansmaade  stemme  i  alt  væsenligt; 
jeg  gengiver  derfor  blot  en  enkelt  af  disse  Skildringer. 

»I  Midten  af  Jurtaen  (Tungusernes  Hytte)  flammede 
en  klar  Ild,  omkring  hvilken  der  var  lagt  en  Kreds  af 
sorte  Skind  af  vilde  Faar.  Paa  disse  gik  en  Schaman 
rundt  med  langsomme,  afmaalte  Skridt,  idet  han  halvlydt 

mumlede  sine  Besværgelser.  Hans  lange  sorte  Haar  hang 
ned  over  og  bedækkede  næsten  fuldstændig  hans  røde 
oppustede  Ansigt;  gennem  dette  Slør  skinnede  et  Par 
glødende,  blodunderløbne  Øjne.  Hans  lange  Dragt  af 
Dyreskind  var  fra  øverst  til  nederst  besat  med  Remme, 
Amuletter,  Kæder,  Bjælder,  Kobber-  og  Jærnstykker;  i  den 
højre  Haand  holdt  han  sin  Trylletromme,  der  ligeledes 
var  behængt  med  Bjælder,  i  den  venstre  havde  han  en 
Bue.  Synet  af  ham  var  ligefrem  gyseligt,  og  hele  For- 
samlingen iagttog  ham  med  den  mest  spændte  Opmærk- 
somhed. Lidt  efter  lidt  gik  Ilden  ud,  og  de  glødende 
Kul  udsendte  kun  et  mystisk  Halvlys.  Schamanen  kastede 
sig  nu  ned  og  laa  ubevægelig,  idet  han  sukkede  og 
stønnede  paa  en  Maade,  som  om  det  hidrørte  fra  for- 
skellige Stemmer. 

Ilden  blev  igen  bragt  til  at  blusse  klart,  og  Schamanen 
sprang  op.  Sin  Bue  støttede  han  mod  Jorden,  satte 
Panden  mod  dens  øverste  Ende,  som  han  holdt  i  Haanden, 
og  begyndte  saa,  først  langsomt,  men  derefter  raskere  og 
raskere,  at  løbe  rundt  om  Buen.  Det  fortsattes  saa  længe, 
at  man  blev  svimmel  alene  ved  at  se  derpaa,  men  pludse- 
lig blev  han  staaende  stille  og  begyndte  at  tegne  magiske 
Figurer  i  Luften.  Saa  greb  han  sin  Tromme,  og  slog  en 
Art  Melodi  derpaa,  idet  han  sprang  omkring,  medens  han 
samtidig  vred  Kroppen  paa  de  mest  ubegribelige  Maader. 
Under  alt  dette  røg  han  af  og  til  nogle  Piber  stærk 
Tobak,  og  tog  mellem  hver  Pibe  Brændevin.  Dette  i 
Forbindelse  med  Drejeoperationerne  gjorde  ham  endelig 
svimmel;  han  faldt  pludselig  om  og  blev  liggende  stiv  og 
livløs.  To  af  de  tilstedeværende  rejste  ham  op,  og  han 
var  nu  aldeles  gyselig  at  se  paa.  Øjnene  vare  stive  og 
stod  langt  ud  af  Hovedet,  Ansigtet  var  kobberrødt,  og 
han  syntes  fuldstændig  bevidstløs.  Med  Undtagelse  af  en 
svag  Rysten  i  Kroppen  var  der  intet  Livstegn  at  spore 
hos  ham.      Endelig  syntes   han  at  komme  til  Besindelse; 

han  svang  Trylletrommen  rask  og  klirrende  i  Luften,  og 
lod  den  saa  falde  paa  Jorden.  Dette  var  Tegnet  til,  at 
man  kunde  begynde  at  udspørge  ham.« 

Hans  Svar  paa  de  stillede  Spørgsmaal  bleve  givne 
uden  Betænkning,  men  paa  en  Maade,  som  om  han  selv 
aldeles  intet  anede  om,  hvad  der  .foregik.  For  en  stor 
Del  vare  Svarene  holdte  i  en  uklar  Orakelstil,  saa  at  den 
spørgende  kunde  udlægge  dem,  som  han  selv  vilde.  Men 
det  interessanteste  ved  Beretningen  er  utvivlsomt,  at  vi 
her  se  anvendt  berusende  og  hypnotiserende  Midler  til  at 
frembringe  en  Tilstand,  i  hvilken  Schamanen,  sig  selv 
uafvidende,  kan  give  Svar  paa  Spørgsmaal,  som  han  i 
normal  Tilstand  fornuftigvis  slet  ikke  kunde  besvare. 

Hexeriet  hos  de  Vilde. 

Naar  alt  godt,  al  Hjælp  og  Bistand  hidrører  fra 
Aanderne,  saa  ligger  det  jo  nær  at  antage,  at  ogsaa  alt 
ondt,  al  Skade  og  Uheld  skyldes  lignende  Væsner.  De 
Vilde  antage  derfor  ikke  blot  Existensen  af  gode  Aander 
men  ogsaa  af  Dæmoner.  Og  ligesom  de  tro,  at  de 
priviligerede  Medicinmænd  have  sin  Magt  fra  de  gode 
Aander,  saaledes  tro  de  ogsaa,  at  mange  Mennesker  staa 
i  Forbindelse  med  de  onde  Aander  og  ved  deres  Hjælp 
søge  at  skade  andre.  Vi  træffe  altsaa  allerede  paa  disse 
laveste  Trin  en  Sondring  mellem  den  legitime,  den  gode 
eller  hvide  Magi  og  Hexeriet,  den  illegitime,  onde  eller 
sorte  Magi*).    Den  vildes  første  Tanke,  naar  der  tilstøder 

*)  Om  Oprindelsen  til  Udtrykket  sort  Magi  beretter  Soldan  (Ge- 
schichte  der  Hexenprocesse.  Udg.  2,  Bd.  I,  S.  198),  at  det  er 
fremkommet  i  Middelalderen,  da  man  ikke  kunde  læse  Graesk, 
ved  en  Fordrejelse  af  det  græske  Ord  Nekromanti.  Herved 
forstod  Grækerne  Udspørgningen  af  de  Døde,  men  Ordet  blev 
senere  brugt  i  den  kristne  Kirke  som  ensbetydende  med  al  util- 
ladelig Trolddom.  Det  fordrejedes  saa  til  Nigromanti,  af  niger, 
sort,  og  senere  lavede  man  som  Modsætning  hertil  Begrebet 
hvid  Magi. 

ham  eller  hans  Paarørende  noget  Uheld,  er  sædvanlig,  at 
dette  skyldes  Hexeri,  og  Medicinmandens  Opgave  er 
<}erfor  som  oftest  ikke  blot  at  raade  Bod  paa  Skaden  men 
ogsaa  at  udpege  den  Person,  som  ved  sine  sorte  Kunster 
har  forvoldt  den.  Herved  faar  Medicinmanden  en  over- 
ordenlig Magt;  ti  da  Hexeriet  næsten  altid  straffes  med 
Døden,  kan  han  let  skaffe  sig  af  med  en  personlig  Fjende 
ved  at  udpege  ham  som  Hexemester.  Den  sorte  Magi 
holder  sig  derfor  godt  skjult,  hvis  den  overhovedet  nogen- 
sinde udøves;  vi  kende  i  hvert  Fald  ikke  noget  til  den 
hos  de  Vilde,  men  den  maa  i  Følge  Sagens  Natur  være 
en  temmelig  tro  Kopi  af  den  officielle  Trolddom. 


KALDÆERNES  VISDOM 


OG  DENS  UDVIKLING  I  EUROPA. 


Kaldæerne. 

Kaldæemes  Religion. 

Vort  Kendskab  til  de  kaldæiske  Folkeslags  religiøse 
og  overtroiske  Forestillinger  hidrører  fornemmelig  fra  de 
talrige  Skrifter,  som  ere  fundne  i  Bibliotekssalen  i  det 
gamle  Ninives  Kongepalads,  og  som  det  i  den  nyeste  Tid 
er  lykkedes  de  europæiske  Forskere  at  læse  og  fortolke. 
Materialet,  paa  hvilket  disse  Værker  ere  nedskrevne,  er 
Ler;  Skrifttegnene  ere  blevne  indtrykte  heri,  medens 
Leret  endnu  var  vaadt,  og  derefter  er  det  blevet  brændt. 
Det  skyldes  vel  væsenlig  dette  Materiales  store  Holdbarhed, 
at  de  gamle  Skrifter  endnu  ere  nogenlunde  læselige, 
skønt  de  have  ligget  et  Par  Aartusinder  i  Jorden,  be- 
gravede under  Kongestadens  Ruiner.  Af  størst  Betyd- 
ning for  vort  specielle  Formaal  er  et  meget  omfangsrigt 
magisk  Værk,  der  oprindelig  maa  have  omfattet  omtrent 
200  Tavler.  Det  nu  existerende  Exemplar,  som  opbevares 
i  British  Museum  i  London,  er  en  Afskrift  efter  en  meget 
ældre  Original;  Afskriften  blev  udført  efter  Befaling  af 
Kong  Assurbanhapal  i  det  yde  Aarhundrede  f.  v.  T. 
Texten  er  affattet  i  to  Sprog,  Assyrisk,  som  taltes  paa 
Assurbanhapals  Tid,  og  Akkadisk,  de  ældste  Kaldæeres 
Sprog,  i  hvilket  Originalen  rimeligvis  har  været  forfattet, 
men  dette  var  et  uddødt  Sprog,  dengang  Afskriften  blev 
udføn.    Af  dette  Værk  og  Brudstykker  af  forskellige  andre 

er  det  lykkedes  at  udrede  i  al  Fald  Hovedtrækkene  af 
den  kaldæiske  Religion  og  Dæmonologi,  som  vi  her 
skulle  beskæftige  os  nærmerfe  med.  Vi  begynde  med  et 
kort  Overblik  over  Religionen,  fordi  dette  er  nødvendigt 
for  Forstaaelsen  af  det  følgende. 

Den  kaldæiske  Religion  repræsenterer  et  højere  og 
fuldkomnere  Udviklingstrin  end  nogen  af  de  vilde  Folke- 
slags Religioner,  som  vi  tidligere  have  betragtet.  Gude- 
læren er  meget  indviklet,  og  Guderne  ere  ordnede  i  en 
bestemt  Tids-  og  Rangfølge.  De  ældste  af  disse  Guder 
synes  udelukkende  at  have  været  virksomme  ved  Skabelsen ; 
de  nævnes  kun  i  Forbindelse  med  denne  og  have  derfor 
næppe  været  Genstand  for  Dyrkelse.  Om  Verdens  og 
Gudernes  Tilblivelse  hedder  det  i  den  kaldæiske  Skabelses- 
beretning : 

»Paa  denne  Tid  var  deroppe  noget  navnløst,  Himmelen, 
og  i  Dybet  noget  navnløst,  Jorden.  Apsu,  Oceanet,  som 
strækker  sig  vide  om,  havde  frembragt  dem;  Mummu- 
Tiamat,  Kaos  og  Havet,  havde  født  dem.  Af  deres  Vande, 
forenede  og  blandede,  steg  de  op;  dog  havde  endnu 
ikke  noget  Siv  groet  paa  dem  eller  nogen  Blomst  ud- 
foldet sig.  Paa  hin  Tid  var  endnu  ingen  Guder  opstaaet; 
disse  havde  endnu  ikke  forskellige  Navne,  og  Skæbnen 
var  heller  ikke.  Da  først  skabtes  de  store  Guder.  Lakhma 
og  Lakhama,  Stoffets  mandlige  og  kvindelige  Form,  frem- 
gik og  voxede.  Sar  og  Kisar,  den  skabende  Kraft  i  det 
høje  og  i  Dybet,  blev  frembragt.  Et  langt  Spand  af  Dage 
gik,  og  da  skabtes  Anu,  Bel  og  Ea.« 

Disse  tre,  Anu,  Bel  og  Ea  udgjorde  den  Treenighed, 
der  stod  i  Spidsen  for  de  egenlige  Guder.  Anu  er  Stjerne- 
himlens Herre  og  Verdensaltets  uindskrænkede  Behersker, 
Verdens  og  Tidens  Gud.  Ea  er  den  guddommelige  Visdom, 
som  besjæler  og  befrugter  Stoffet,  gennemtrænger  og 
styrer  alt,  tillige  Havets  Herre,  den  Aand,  som  svæver  over 
Vandene.    Bel  er  Personifikationen  af  det  ordnede  Verdens- 

alt,  han  vaager  over  Himmellegemernes  periodiske  Omløb. 
Til  hver  af  disse  Guddomme  svarede  der  en  kvindelig 
Guddom,  som  er  Gudens  anden  eller  passive  Form, 
hans  »Genskin«,  som  hun  kaldes  i  mange  af  Skrifterne. 
Af  disse  Gudinder  er  Davkina,  Ea's  Hustru,  den,  som 
vi  hyppigst  finde  omtalt.  Under  disse  øverste  Guder 
stod  der  endnu  ni  andre,  af  hvilke  Ea's  Søn,  Maruduk 
eller  Silik-mulu-khi,  som  han  kaldes  i  den  akkadiske  Text, 
er  den  mest  fremtrædende  om  end  ikke  den  højeste  i 
Rangen.  Hermed  er  de  tolv  store  Guders  Række  af- 
sluttet. Derefter  følger  saa  en  lang  Række  af  under- 
ordnede Guder,  Halvguder,  hvis  Betydning  er  meget 
uklar.  Ofte  bruges  deres  Navne  kun  som  Bibestemmelse 
til  de  store  Guder. 


Dærtwnologien  og  Besværgekunsten, 

Den  kaldæiske  Religion  havde  ikke  blot  et  stort 
Antal  Guder  eller  beskyttende  Aander,  men  ogsaa  et  om 
mulig  endnu  større  Antal  skadende  Aander,  Dæmoner, 
fra  hvem  alt  ondt  skrev  sig.  Dæmonologien,  Læren  om 
de  onde  Aander,  er  ikke  mindre  indviklet  og  gennemført 
end  Gudelæren.  De  onde  Aander  kaldes  med  et  fælles 
Navn  i  de  magiske  Skrifter  for  Utuq,  og  disse  Utuq  vare 
delte  i  Grupper,  sædvanlig  paa  7  eller  to  Gange  7;  hver 
Gruppe  havde  sit  bestemte  Navn  og  Rang  efter  de  paa- 
gældende Aanders  Magt  og  Skadelighed.  Øverst  stod  de 
saakaldte  Maskim,  de  store  Naturmagter,  som  fremkaldte 
Storm  og  Uvejr,  Oversvømmelser  og  andre  Ødelæggelser. 
Efter  dem  følger  en  lang  Række  af  andre  Grupper,  hvis 
indbyrdes  Rangfølge  ikke  er  ganske  sikker;  disse  kaldes 
Telal,  Gigim,  Alad  og  Utuq.  Navnet  Utuq  er  saaledes 
ikke  blot  Fællesbetegnelsen  for  alle  Dæmoner  men  tillige 
Navn  paa  en  særlig  Gruppe.  Alle  disse  Dæmoner  efter- 
stræbte særlig  Mennesket   og  opfattedes   som   Aarsag   til 

alle  de  almindelige  Ulykker,  der  pleje  at  hjemsøge  Menneske- 
slægten; de  vare  saaledes  blandt  andet  Aarsagen  til  alle 
Sygdomme. 

Paa  mange  Steder  i  de  magiske  Skrifter  finde  vi 
Skildringer  af  disse  forskellige  Dæmoner,  deres  Færd 
og  Bedrifter.  Saaledes  hedder  det  etsteds  om  de  store 
Maskim,  de  ødelæggende  Naturmagter: 

»De  i  Kredsløb  tilbagevendende  Dage,  de  onde  Guder 
ere  de;  Oprørets  Genier,  som  skabtes  i  de  nedre  Dele  af 
Himlen.  De,  de  vare  Voldsdaads  Værktøj.  De  vare  syv 
i  Tal,  den  første  .  .  .*),  den  anden  en  Menneskeæder^ 
den  tredje  en  Leopard,  den  fjerde  en  Slange,  den  femte 
en  Lænkehund,  den  sjette  en  oprørsk  Rise,  hverken  Gud 
eller  Kongen  underdanig,  den  syvende  den  skæbnesvangre 
Vinds  Bud.  Fra  Stad  til  Stad  styrede  de  sine  Skridt.  De 
vare  Søndenvinden,  som  paa  Himlen  stormer  mægtigt 
fremad,  de  vare  Himlens  jagende  Skyer,  de  sig  taarnende 
Regnskyer,  Stormvinden,  som  heftigt  bruser  og  gør  mørkt 
paa  klare  Dage.  Med  den  onde  Vind,  som  onde  Vinde 
droge  de  om.  I  det  vide  Himmelrum,  i  Anu's,  deres 
Konges  Bopæl,  stiftede  de  ondt,  og  de  havde  ingen  Mod- 
stander.« 

Og  videre  hedder  det  om  dem: 

»De  syv,  de  fødes  i  Vestens  Bjærge;  de  syv,  de 
opvoxe  i  Østens  Bjærge.  De  trone  i  Jordens  Dyb,  de 
lade  sin  Stemme  lyde  paa  Jordens  Højder;  de  flakke  om 
i  det  umaadelige  Rum,  i  Himlen  og  paa  Jorden.  Et  godt 
Navn  i  Himlen  og  paa  Jorden  eje  de  ikke.  De  syv,  de 
staa  op  i  Vestens  Bjærge;  de  syv,  de  lægge  sig  til  Ro  i 
Østens  Bjærge.« 

Om  de  Ødelæggelser,  de  anstifte,  berettes  der  saaledes : 

»Et  Bud  fremgik  af  Oceanets  Midte,  en  tung  Skæbne 
steg  ned  fra  Himlens  Midte,    en  Uvejrsstorm   bedækkede 

•)  Her  forekomme  nogle  Ord,  som  ikke  kunne  læses. 

overalt  Jordens  Overflade  ligesom  dens  grønnende  Klæde- 
bon. Mod  alle  Himmelhjørner  slyngede  de  sin  umaadelige 
Kraft  og  fortærede  som  Ild.  Menneskenes  Indvolde  for- 
uroligede de  heftigt,  og  i  Stæderne  og  paa  Landet  bragte 
de  dem  til  Tavshed  og  Forundring.  Den  frie  med  Slaven 
strakte  de  til  Jorden,  og  i  Himlen  og  paa  Jorden  for- 
aarsagede  de  Regn  og  Oversvømmelse  som  en  heftig  Orkan. 
Til  sine  Guders  højtliggende  Templer  flygtede  Menneskene 
for  at  søge  Frelse.« 

De  andre  Dæmoner  foraarsagede  alle  de  Ulykker  og 
Plager,  som  kunne  times  Menneskene;  dette  fremgaar 
tydeligt  af  følgende  Skildring: 

»De  ere  Helvedes  Yngel,  de  bære  Omstyrtningen 
opad,  de  bringe  Forvirring  nedad.  De  ere  Giften  i 
Gudernes  Galde,  de  store  Dage,  som  stjæle  sig  bort  fra 
Himlen*).  De  falde  som  Regn  fra  Himlen,  de  ere  de  af 
Jorden  udsprungne  Børn.  De  trænge  sig  rundt  om  høje 
Træværker,  om  rummelige  Træværker.  De  trænge  fra 
et  Hus  ind  i  et  andet,  de  holdes  ikke  borte  af  Døre,  de 
stanses  ikke  af  Slaaer;  de  snige  sig  frem  mellem  Dørene 
som  Slanger.  De  forhindre  Kvindens  Befrugtning  ved 
Ægtefællen;  de  fordrive  Besidderen  af  hans  Fædres  Hus. 
De  ere  de  Stemmer,  som  forfølge  og  forbande  Menne- 
skene.« 

Det  er  iøvrigt  ikke  blot  Menneskene,  som  de  plage; 
heller  ikke  Dyrene  kunne  have  Fred  for  dem: 

»De  overfalde  det  ene  Land  efter  det  andet,  de  lade 
ikke  Slavinden  blive  Moder,  de  forjage  Herren  af  hans 
fædrene  Hus,  de  uddrive  Sønnen  af  hans  Fædres  Hus. 
De  tvinge  Duen  til  at  forlade  sin  Klipperede;  de  tvinge 
Fuglen  til  at  hæve  sig  paa  sine  Vinger;  de  lade  Svalen 
flygte  ud  i  det  uendelige  fra  sin  Rede;  de  forjage  Tyren 


*)  Kaldæeme  troede  paa  ulykkelige  Dage,    »Tycho  Brahes  Dage«, 
og  personificerede  ogsaa  dem  ved  særlige  Dæmoner. 

Og  lade  Lammet  flygte.    De  ere  de  store  Dage,    de  onde 
jagende  Dæmoner.« 

Dæmonerne  stod  naturligvis  ogsaa  i  den  nøjeste  For- 
bindelse med  alle  Slags  Sygdomme,  idet  disse  snart  op- 
fattedes som  Virkninger  af  Dæmonernes  Ondskab,  snart 
som  personlige  Aander,  der  havde  bemægtiget  sig  Menne- 
sket. Særlig  gælder  dette  om  de  to  mest  ødelæggende 
og  alvorlige  Sygdomme  i  Kaldæa,  Pesten  og  Feberen;  de 
fremtræde  altid  som  to,  fra  alle  andre  Dæmoner  skarpt 
adskilte  Væsener,  Namtar  og  Idpa.  løvrigt  synes  de 
forskellige  Dæmongrupper  at  rette  sine  Bestræbelser  hver 
mod  sin  Legemsdel,  som  det  hedder  i  følgende  Vers: 

»Imod  Menneskets  Hoved  retter  sin  Magt  den  for- 
bandede Idpa,  imod  Menneskets  Liv  den  grusomme 
Namtar,  imod  Menneskets  Hals  den  skændige  Utuq,  imod 
Menneskets  Bryst  den  fordærvbringende  Alal,  imod  Menne- 
skets Indvolde  den  onde  Gigim,  imod  Menneskets  Haand 
den  skrækkelige  Telal.« 

Foruden  alle  de  her  nævnte  Dæmoner  omtales  endnu 
mange  andre  i  de  magiske  Skrifter,  saaledes  Nisser  eller 
Kobolder,  der  havde  Bolig  i  Nærheden  af  Menneskene, 
medens  de  andre  sædvanlig  opholdt  sig  paa  øde  Steder, 
i  Ørkenen  eller  paa  Bjærgtoppe.  Kaldæerne  gik  endog 
saa  vidt,  at  de  personificerede  almindelig  bekendte  Drømme- 
billeder og  opfattede  dem  som  særlige  Dæmoner.  Der 
omtales  saaledes  nogle  mandlige  og  kvindelige  Dæmoner, 
der  kaldes  »de  natlige  betvingende,  hvis  Omfavnelser 
hverken  Kvinde  eller  Mand  i  Søvne  kan  modsætte  sig«. 

Kaldæernes  Religion  og  Dæmonologi  udgør  altsaa, 
som  vi  have  set,  en  konsekvent  og  gennemført  Aande- 
lære.  Aanderne  ere  udbredte  overalt  og  frembringe  alle 
Naturfænomener.  De  beherske  og  besjæle  alt  i  Verden; 
de  foraarsage  godt  og  ondt.  De  styre  Planeternes  Løb, 
de  fremkalde  Aarstidernes  regelmæssige  Vexlen,  de  bevirke 
Vind   og    Uvejr,    fremkalde    Regn    og   alle   gavnlige    og 

skadelige  Tilstande  i  Atmosfæren.  De  give  Jorden  Frugt- 
barhed, og  Planterne  Væxt,  men  de  bringe  ogsaa  Død 
og  Sygdomme.  Disse  Aander  findes  overalt,  i  Himlen, 
paa  Jorden  og  i  Luften.  Alle  Elementer  ere  beboede  af 
dem.  Ild,  Jord,  Luft  og  Vand;  alt  bestaar  kun  ved  dem. 
Ethvert  Himmellegeme,  ethvert  Væsen,  enhver  Ting  i 
Naturen  har  sin  særlige  Aand,  som  man  tillagde  en 
bestemt  synlig  Personlighed.  Da  nogle  af  disse  Aander 
ere  gode  og  andre  onde  Væsner,  saa  bekæmpe  de  hin- 
anden uophørlig  paa  ethvert  Punkt  af  Tilværelsen.  Deres 
vexlende  Sejr  og  Nederlag  er  Aarsag  til,  at  der  efter 
fredelige  og  gunstige  Tilstande  i  Naturen  følger  urolige 
Perioder  og  Plager  for  Menneskene,  at  det  regelmæssige 
Forløb  af  alle  Naturbegivenheder  afbrydes  af  pludselige 
Katastrofer.  Overalt  er  der  Kamp  mellem  Guder  og 
Dæmoner,  mellem  godt  og  ondt. 

Af  saadanne  Forestillinger  om  Tilværelsen  fremgaar 
Magien  som  en  uafviselig  Nødvendighed.  Naar  Menne- 
sket tror  sig  omgivet  af,  forfulgt  og  plaget  af  onde 
Aander,  af  Væsner,  hvis  Magt  og  Evner  langt  overgaa 
hans  egne,  saa  formaar  han  intet  ved  egen  Hjælp.  Kun 
ved  at  søge  Bistand  hos  Guderne,  ved  at  anraabe  dem 
og  med  deres  Navne  true  og  besværge  Dæmonerne,  kun 
derved  bliver  Mennesket  i  Stand  til  at  bevare  sit  Liv  og 
sin  Ejendom,  sikre  sig  et  heldigt  Udfald  af  sine  Fore- 
tagender og  overhovedet  føre  en  nogenlunde  udholdelig 
Tilværelse.  Men  da  de  gode  og  onde  Aanders  Antal  er 
saa  overvældende  stort,  og  da  en  urigtig  udført  Be- 
sværgelse jo  rimeligvis  kun  vilde  gøre  ondt  værre,  saa 
kan  hver  enkelt  Mand  ikke  tænke  paa  at  udføre  de 
magiske  Operationer.  Det  maa  udføres  af  Mænd,  som 
have  helliget  sit  Liv  til  Granskning  af  Aandeverdenen  og 
derfor  ere  fuldt  fortrolige  med,  hvad  der  skal  gøres  i 
hvert  enkelt  Tilfælde.  Besværgekunsten  tilfalder  saaledes 
Præsterne.    Men  saa  indviklet  er  det  hele  System,  at  end 

ikke  en  Præst  tør  paatage  sig  at  træde  hjælpende  til  i 
alle  Tilfælde;  Arbejdet  maa  deles.  Vi  vide  virkelig,  at 
de  kaldæiske  Præster,  som  forestod  Besværgelserne,  vare 
delte  i  tre  Klasser:  de  egenlige  Besværgere,  Lægerne  og 
Tryllepræsterne.  Foruden  disse  var  der  endnu  to  andre 
Klasser,  Astrologerne  og  Sandsigerne,  som  begge,  hver 
paa  sin  Maade,  havde  at  gøre  med  Forudsigelsen  af  de 
tilkommende  Begivenheder.  Deres  Virksomhed  skulle  vi 
senere  nærmere  gaa  ind  paa;  her  holde  vi  os  udelukkende 
til  dem,  der  udførte  Besværgelserne. 

De  egenlige  Besværgere  søgte  at  uskadeliggøre 
de  onde  Aanders  Indflydelse  i  Almindelighed.  Det  store 
magiske  Værk,  hvorfra  vi  have  største  Delen  af  vor 
Kundskab  om  alle  disse  Forhold,  vrimler  med  Formularer, 
som  anvendtes  i  dette  Øjemed.  Alle  disse  Formularer 
bestaa  af  en  Skildring  af  den  paagældende  onde  Aand  og 
en  drastisk  Udmaling  af  hans  Nederdrægtighed;  derefter 
følger  tilsidst  en  Anraabning  af  de  høje  Guder  om  at 
yde  deres  Bistand  mod  Dæmonen.  Vi  have  i  det  fore- 
gaaende  set  talrige  Exempler  herpaa;  alle  de  anførte 
Skildringer  af  de  forskellige  onde  Aander  ere  kun  Ind. 
ledningen  til  Besværgelserne.  Jeg  anfører  derfor  blot  her  et 
Par  fuldstændige  Besværgelser,  der  kunne  tjene  til  nærmere 
Belysning  af  det  tidligere  omtalte. 

»Den  onde  Gud,  den  onde  Dæmon,  Ørkenens  Dæmon, 
Bjærgtoppens  Dæmon,  Havets  Dæmon,  Sumpens  Dæmon, 
den  onde  Genius,  den  vældige  Uruku,  den  ved  sig  selv 
onde  Vind,  den  onde  Dæmon,  som  anfalder  Legemet, 
som  ryster  Kroppen  —  Himmelens  Herre,  besværg  ham! 
Jordens  Herre,  besværg  ham!« 

Den  følgende  Besværgelse  er  rettet  mod  de  store 
Maskim  og  viser  deres  frygtelige  Karakter: 

»Syv  er  der,  syv  er  der.  Syv  er  der  i  Oceanets 
dybeste  Afgrunde.  Syv  er  der.  Himmelens  Ødelæggere. 
De   voxede    frem    af  Oceanets   dybeste  Afgrunde,    af  de 

skjulteste  Kroge.  De  ere  ikke  mandlige,  de  ere  ikke 
kvindelige,  de  brede  sig  som  Lænker.  De  have  ingen 
Viv,  de  avle  ingen  Børn ;  Ærefrygt  og  Velgerninger  kende 
de  ikke;  Bøn  og  Anraab  høre  de  ikke.  Uhyrer,  ud- 
sprungne af  Fjældet,  Ea  s  Fjender,  de  ere  den  guddomme- 
lige Vredes  Redskab.  Ødelæggende  Landevejen  nedlade 
de  sig  ved  Vejen.  Fjenderne,  Fjenderne,  de  ere  syv,  de 
ere  syv,  de  ere  to  Gange  syv.  —  Himmelens  Aand!  de 
være  besværgede.    Jordens  Aand!  de  være  besværgede.« 

Lægerne  maatte  i  Følge  Sagens  Natur  ogsaa  væsen- 
ligst  være  Besværgere,  da  Sygdommene  jo  vare  onde 
Aander,  som  det  gjaldt  om  at  uddrive  ved  Gudernes 
Hjælp.  De  lægende  Besværgelser  skildre  Sygdommens 
Natur  og  Forløb,  men  de  ere  tillige  meget  interessante 
ved  sin  dramatiske  Form,  idet  Guderne  selv  indføres 
talende  og  anordne,  hvad  der  skal  gøres  ved  Patienten. 
Dette  blev  saa  rimeligvis  udført,  medens  Besværgelsen 
fremsagdes.     Vi  anføre  et  Par  Exempler  af  denne  Art. 

»Pandens  Sygdom  er  stegen  op  fra  Helvede,  den  er 
stegen  op  fra  Helvedes-Herskerens  Bolig.« 

Der  fortælles  saa  videre,  hvorledes  Sygdommen  ud- 
vikler sig,  og  hvorledes  den  Syge  har  forsøgt  Renselser 
og  andre  hellige  Handlinger  uden  noget  Resultat.  Saa 
træde  Guderne  til: 

»Silik-mulu-khi  har  ydet  ham  Bistand;  han  er  traadt 
ind  i  sin  Fader  Ea's  Bolig  og  har  sagt  til  ham:  Fader, 
Hovedets  Sygdom  er  stegen  op  fra  Helvede.  En  anden 
Gang  har  han  sagt  til  ham:  Hvad  han  skal  gøre,  véd 
denne  Mand  ikke;  hvorledes  skal  han  overvinde  Syg- 
dommen.^ Ea  har  svaret  sin  Søn  Silik-mulu-khi :  Min 
Søn,  hvorfor  ved  Du  det  ikke?  Hvorfor  skal  jeg  først 
lære  Dig  det?  Hvad  jeg  ved,  det  ved  Du  ogsaa.  Dog 
kom  hid,  Silik-mulu-khi.  —  Tag  et  Maal;  øs  Vand  deri 
af  Flodens  Spejlflade;  meddel  dette  Vand  din.  højhellige 
Tryllekraft;  giv  det  ved  din  Trolddom  Renhedens  Glans. 

Væd  dermed  Manden,  hans  Guds  Søn  ...  og  indhyld 
hans  Hoved.  Paa  det  at  Vanvidet  maa  forgaa.  Paa  det 
at  Hovedets  Sygdom  maa  opløse  sig  som  flygtig  Natte- 
regn.  Paa  det  at  Ea's  Forskrift  maa  helbrede  ham,  at 
Davkina  helbrede  ham.  Paa  det  at  Silik-mulu-khi,  Oceanets 
Førstefødte,  maa  genfrembringe  det  gunstige  Billed.« 

Af  en  anden  Besværgelse,  hvor  der  ogsaa  er  Tale 
om  Helbredelse  af  en  Sygdom  i  Hovedet,  synes  at  frem- 
gaa,  at  ogsaa  Kvinder  kunde  udføre  disse  Operationer. 
Ea  giver  her  følgende  Forskrift: 

»Tag  Skindet  af  en  kvindelig  Kamel,  som  aldrig 
har  født.  Troldkvinden  stille  sig  til  højre  og  træffe 
sine  Forberedelser  til  venstre  for  den  Syge.  Del 
Skindet  i  to  Gange  syv  Stykker  og  meddel  det  den 
Trolddom,  som  kommer  fra  Eridhu*).  Indhyld  den 
Syges  Hoved.  Om  hyld  den  Syges  Hals.  Tilhyld  hans 
Livs  Sæde.  Indhyld  hans  Hænder  og  Fødder.  Lad 
ham  sætte  sig  ned  paa  sit  Leje  og  væd  ham  med 
fortryllet  Vand.  Paa  det  at  hans  Hoveds  Sygdom  maa 
blive  bortført  i  Himmelrummet  som  en  rasende  Storm- 
vind. Paa  det  at  den  maa  blive  opslugt  af  Jorden  som 
Vandet,  der  gaar  over  sine  Bredder.  Paa  det  at  Eas 
Forskrift  helbrede  ham,  at  Davkina  helbrede  ham.  Paa 
det  at  Silik-mulu-khi,  Oceanets  førstefødte,  maa  laane 
Billedet  sin  helbredende  Kraft.« 

Virkningen  af  disse  forskellige  Operationer,  som  ud- 
førtes med  den  Syge,  er  jo  for  os  temmelig  gaadefuld. 
Kaldæerne  derimod  opfattede  Sagen  saaledes,  at  Gud- 
dommen kæmpede  med  den  onde  Aand,  Sygdommen ;  og 
de  Handlinger,  som  efter  Forskriften  skulde  udføres,  vare 
altsaa  de  Kampmidler,  som  Guddommen  valgte  i  det 
paagældende  Tilfælde.  Men  hvorfor  netop  disse  Midler 
valgtes    af  Guddommen,    og  hvorledes  de  kunde  forjage 


*)  Eridhu  var  Hovedsædet  for  Dyrkelsen  af  Ea. 

den  onde  Aand,  har  vel  for  dem  været  ligesaa  mystisk 
og  gaadefuldt,  som  det  er  for  os.  De  havde  dog  ogsaa 
Besværgelser  og  magiske  Operationer  mod  Sygdomme, 
der  hvilede  paa  et  roere  rationelt  og  klart  Grundlag.  De 
onde  Aander  opfattes  nemlig  som  gyselige  og  hæslige 
Væsner;  de  fremstilles  f.  Ex.  som  Bjørne  med  Hyæne- 
hoveder og  Løveklør  eller  som  Kameler  med  Vædder- 
hoveder og  meget  lange  Halse  o.  s.  v.  Kaldæerne  mente 
nu,  at  det  maatte  være  tilstrækkeligt  at  vise  en  ond  Aand 
dens  eget  gyselige  Billede,  saa  vilde  den  af  Forskrækkelse 
strax  tage  Flugten.  Man  brugte  derfor  som  Lægemiddel 
at  lave  et  saadant  Billede  af  den  paagældende  Dæmon  og 
lægge  det  paa  det  syge  Sted  af  Legemet;  saa  mente  man 
maatte  Dæmonen  fly.  Paa  Ceylon  bruges  endnu  den  Dag  i 
Dag  denne  Helbredelsesmetode,  og  at  Kaldæerne  have 
brugt  den,  fremgaar  utvivlsomt  af  følgende  Besværgelse: 

»Namtar,  Pesten,  hærger  Landet,  som  Ild;  Namtar 
anfalder  Mennesket  som  Idpa,  Feberen.  Namtar  breder 
sig  over  Sletten  som  en  Kæde.  Namtar  tager  Mennesket 
fangen  som  en  Fjende;  Namtar  antænder  Mennesket  som 
en  Flamme.  Namtar  har  ingen  Haand,  ingen  Fod;  han 
overfalder  Mennesket  som  en  Slynge;  Namtar  snører 
den  Sygnende  som  en  Bylt.« 

Skildringen  af  Namtars  frygtelige  Egenskaber  fort- 
sættes saaledes  i  nogen  Tid,  og  det  fortælles,  hvorledes 
han  nu  har  anfaldet  denne  bestemte  Syge,  hvis  Skyts- 
gudinde har  maattet  forlade  Legemet.  Men  saa  træde 
de  høje  Guder  til: 

»Silik-mulu-khi  er  ilet  den  Syge  til  Hjælp,  han  er  traadt 
ind  i  sin  Fader  Ea's  Bolig  og  har  sagt  til  ham:  Fader, 
den  onde  Namtar  hærger  Landet  som  Ild.  En  anden 
Gang  har  han  sagt  til  ham:  Hvad  dette  Menneske  skal 
gøre,  ved  han  ikke;  hvorledes  skal  han  blive  karsk?  Og 
Ea  har  svaret  sin  Søn  Silik-mulu-khi :  Min  Søn,  hvad 
ved  Du  ikke?    Hvad  skal  jeg  først  lære  Dig?     Hvad  jeg 

ved,  det  ved  Du  ogsaa.  Dog  træd  nærmere  Silik-mulu-khi. 
Ælt  Oceanets  Dynd  og  form  deraf  det  Namtar  lignende 
Billed.  Læg  Mennesket  ned,  efterat  Du  har  underkastet 
ham  den  hellige  Renselse.  Læg  Billedet  paa  hans  blottede 
Underliv;  meddel  det  den  Trolddom,  der  kommer  fra 
Eridhu.  Vend  dets  Ansigt  imod  Vest,  paa  det  at  den 
onde  Namtar,  som  bor  i  hans  Legeme,  skal  slaa  sig  ned 
andetsteds.  Det  ske  visseligen.  Billedet,  som  løfter  sit 
Hoved,  er  udrustet  med  stor  Magt. c 

Ved  Udgravningerne  i  Ninive  og  andetsteds  har  man 
fundet  en  Del  Lerstatuetter  af  et  meget  fantastisk  Ud- 
seende, idet,  som  ovenfor  omtalt,  Hoved,  Hals,  Krop  og 
Lemmer  ere  formede  efter  forskellige  Dyr.  Der  kan  næppe 
være  Tvivl  om,  at  disse  Lerfigurer  ere  Billeder  af  for- 
skellige Sygdomsdæmoner,  og  at  de  altsaa  have  været 
brugte  paa  den  i  Besværgelsen  beskrevne  Maade. 

Tryllepræst erne.  Medens  Besværgerne  og  Lægerne 
hjalp  Menneskene  ud  af  Dæmonernes  Vold,  naar  de  vare 
blevne  angrebne  af  disse,  synes  Tryllepræsternes  Opgave 
nærmest  at  have  været  at  sikre  Menneskene  mod  Angreb. 
De  kunne  altsaa  betragtes  som  de  magiske  Hygiejnikere, 
men  det  var  naturlig\'is  ikke  blot  Menneskets  Sundhed, 
men  ogsaa  hans  rørlige  og  urørlige  Ejendom,  kort  sagt 
hele  hans  Velfærd,  som  de  søgte  at  sikre.  Og  det 
behøver  næppe  at  siges,  at  disse  Sikkerhedsforanstalt- 
ninger vare  ganske  i  Samklang  med  Kaldæernes  alminde- 
lige Opfattelse  af  det  Ondes  Væsen  og  Aarsag :  de  bestod 
i  Fremstillingen  af  Talismaner  og  Amuletter,  som  skulde 
holde  Dæmonerne  borte.  Talismanerne  vare  Gudebilleder, 
som  opstilledes  rundt  om  i  og  udenfor  Huset;  Amulet- 
terne vare  smaa  Ler-  eller  Sienplader,  Tøjlapper  el.  lign., 
paa  hvilke  der  var  indskrevet  en  kraftig  Besværgelse. 
Disse  Amuletter  bleve  baarne  af  Menneskene  enten  til 
Stadighed  eller  under  visse  Forhold. 

Man  har  en  desværre  temmelig  ulæselig  Besværgelse, 
hvori  Talismanerne  og  deres  Anvendelse  omtales.  Denne 
Sang  ser  efter  sit  Indhold  nærmest  ud,  som  om  den 
blev  brugt  ved  Ceremonier  ved  Indvielsen  af  nye  Huse. 
Det  hedder  heri  blandt  andet: 

»Stil  Billedet  af  Guden  Ungal-nirra,  som  ikke  har 
sin  Lige,  ved  Husets  Gærde.  Stil  Billedet  af  Guden,  som 
straaler  i  sin  Tapperheds  Glans,  som  ikke  har  sin 
Lige  .  .  .,  og  Billedet  af  Guden  Narudi,  de  mægtige 
Guders  Anfører,  paa  Gulvet  under  Sengen.  Til  Bort- 
f  jæming  af  alt  sig  nærmende  Djævelskab  stil  Guden  .  .  . 
og  Guden  Laiarak  ved  Døren.  Til  Bortvisning  af  alt 
ondt  stil  som  Skræmmebillede  ved  Døren  .  .  .  Stil  de 
vagtsomme  Billeder  af  Ea  og  Silik-mulu-khi  under  Dør- 
tærskelen; stil  dem  til  højre  og  venstre.« 

Som  Exempel  paa  Indholdet  af  Amuletterne  skal 
her  blot  anføres  to,  af  hvilke  den  første  rimeligvis  har 
været  baaren  af  en  Kvinde  under  Svangerskabet.  Det 
hedder  her: 

>0,  Bitnur,  fordriv  Smærterne  langt  bort  i  detFjærne. 
Styrk  Kimen,  og  lad  Menneskets  Hoved  komme  til  fuld 
Udvikling.« 

Den  anden  synes  at  have  skullet  forhindre  Tilbage- 
fald hos  en  Syg,  der  er  bleven  helbredet  for  Pest.  Dens 
Indskrift  lyder  nemlig: 

»Onde  Dæmon,  ondartede  Pest,  Jordens  Aand  fordrev 
dig  af  Legemet.  Maatte  den  hulde  Genius,  den  naadige 
Kolos,  den  gode  Aand  sammen  med  Jordens  Aand  drage 
ind.  Den  mægtige,  mægtige,  mægtige  Guds  Besværgelse. 
Amen.« 


De  Besværgelser,  som  vi  hidtil  have  lært  at  kende, 
slaa  dog  ikke  altid  til;  de  mægtigste  Dæmoner  lade  sig 
ikke  skræmme  deraf.    Men  der  er  en  Magt,  for  hvilken  alt 

i  Verden,  baade  gode  og  onde  Aander  bøje  sig,  og  det 
er  det  hemmelighedsfulde,  guddommelige  Navn,  »det 
højeste  Navn«,  de  mægtige  Guders  Navn,  som  kun  Ea 
kender.  Selv  Guderne  ere  det  underdanige,  og  derfor 
nævnes  det  aldrig  i  Besværgelserne,  fordi  det  vilde  give 
den,  der  kender  det,  Magt  lige  med  Guderne.  Selv  naar 
Ea  giver  Silik-mulu-khi  eller  en  anden  Budbringer  Ordre 
til  at  udføre  Besværgelsen  ved  det  højeste  Navn,  selv  da 
omtales  det  kun,  Navnet  udtales  ikke.  Saaledes  hedder 
det  i  Beretningen  om,  hvorledes  Sfinxen  Asusu-namir 
blev  sendt  til  Helvedesgudinden  Allat  for  at  kræve  Istar, 
Morgenstjærnen,  tilbage: 

»Ea  fattede  i  sit  Hjærtes  hemmelighedsfulde  Højhed 
en  Beslutning;  han  skabte  Asusu-namir,  Sfinxen  med  de 
mange  Hoveder.  Gaa  Asusu-namir;  vis  dit  Aasyn  ved 
Porten  til  det  Land,  hvorfra  ingen  vender  tilbage. 
Maatte  de  syv  Porte  til  Landet  uden  Genkomst  aabne  sig 
for  dit  Aasyn.  Maatte  Allat  se  dig  og  føle  Glæde  ved 
dit  Aasyn.  Hun  vil  beroliges  i  sit  Hjærtes  Dyb,  hendes 
Vrede  vil  svinde.  Besværg  hende  ved  de  mægtige  Guders 
Navn.« 

For  denne  Besværgelse  maa  Allat  give  Istar  fri  og 
tilbage  til  Lyset. 

Hexeriet, 

Hidtil  have  vi  udelukkende  beskæftiget  os  med  den 
hellige  Magi,  som  udøvedes  af  Præsterne,  og  hvorved 
Folket  værgedes  mod  de  ondeAanders  Forfølgelser.  Men 
det  ligger  i  Sagens  egen  Natur,  at  hvis  Mennesket  kan 
søge  Bistand  hos  de  gode  Aander  mod  de  onde,  saa  maa 
han  ogsaa  kunne  ty  til  Dæmonerne  og  enten  tilkøbe  eller 
tiltvinge  sig  Hjælp  af  dem.  Da  det  jo  er  deres  Opgave 
at  udrette  al  den  Fortræd,  de  formaa,  ligger  det  nær  at 
antage,    at  de  ikke  ville  være  utilbøjelige  til  at  skaffe  et 

enkelt  Menneske  visse  personlige  Fordele,  mod  at  han 
iøvrigt  bistaar  dem  med  at  skade  andre  saa  meget  som 
muligt.  Hvad  han  i  dette  Øjemed  har  at  udføre,  vil 
naturligvis  blive  ham  meddelt  af  Dæmonerne  selv,  og 
disse  Handlinger  blive  da  magiske  derved,  at  de  udføres 
efter  højere  Væsners  Anvisning.  Men  da  de  højere 
Væsner  i  dette  Tilfælde  ere  onde  Aander,  bliver  Handlingen 
Hexeri  eller  sort  Magi. 

Da  Hexeriet  i  Følge  sin  Oprindelse  altid  væsenligst 
maa  gaa  ud  paa  at  stifte  Fortræd,  maa  det  ogsaa  i  ethvert 
nogenlunde  ordnet  Samfund  blive  betragtet  som  For- 
brydelse. Vi  kunne  derfor  ikke  vente  i  Kaldæernes 
hellige  magiske  Skrifter  at  finde  nogen  direkte  Anvisning 
paa  Udøvelsen  af  sort  Magi.  Men  indirekte  faa  vi  en 
Mængde  Oplysninger  om  Hexeriet,  fordi  Præsterne  naturlig- 
vis ligesaa  vel  maatte  modvirke  det  som  alle  andre  skade- 
lige Indflydelser,  og  de  Besværgelser,  der  særlig  ere  rettede 
mod  Virkningerne  af  den  sorte  Magi,  maa  altsaa  give  os 
et  Indblik  ikke  blot  i  disse  Virkninger,  men  ogsaa  i  selve 
de  magiske  Operationer.  Hvad  Hexeriets  Virkninger  angaa, 
saa  lære  vi  af  Skrifterne,  hvad  man  ogsaa  paa  Forhaand 
kunde  vente,  at  der  næppe  er  noget  optænkeligt  Onde, 
som  det  ikke  kan  fremkalde.  Saa  langt  Dæmonernes  Magt 
rækker,  saa  langt  vil  Hexemesterens  Magt  naturligvis 
ogsaa  strække  sig,  da  han  jo  kun  handler  i  deres  Navn. 
Ulykker  af  enhver  Art  paa  Ære,  Liv  og  Gods  omtales  i 
de  hellige  Besværgelser  som  foraarsagede  ved  Hexeri. 

Ligesaa  talrige  som  Virkningerne  ligesaa  forskellig- 
anede  ere  naturligvis  ogsaa  de  magiske  Operationer, 
hvorved  Forhexelsen  udførtes.  En  enkelt  lille  Besværgelse 
synes  ligefrem  at  indeholde  en  Fortegnelse  over  de 
Midler,  som  benyttedes  ved  Hexeriet.     Det  hedder: 

»Den,  som  forhexer  det  udførte  Afbillede,  det  onde 
Ansigt,  det  onde  Blik,  den  onde  Mund,  den  onde  Tunge, 

den  onde  Læbe,  den  skadelige  Gift;  Himmelens  Aand, 
besværg  dem  I    Jordens  Aand,  besværg  dem !« 

Vi  kunne  sammenholde  dene  med  følgeode  Linjer  af 
en  anden: 

>Den,  der  forfærdiger  Billeder  svarende  til  mit  hele 
Udseende,  har  fortryllet  mit  hele  Udseende;  han  har 
grebet  den  mig  tilberedte  Trylledrik  og  forurenet  mine 
Klæder.« 

Der  kan  herefter  ikke  være  Tvivl  om,  at  de  kal- 
dæiske  Troldmænd  have  brugt  den  samme  Fremgangs- 
maade  som  de  Vildes  Medicinmænd:  at  lave  et  Billede  af 
den,  de  ville  tillivs,  og  tilfaje  dette  Billede  en  eller 
anden  Skade ;  saa  mente  man,  at  denne  Ulykke  traf  den 
afbildede.  At  Trylledrikke  have  været  anvendte,  siges  jo 
udtrykkelig,  og  hertil  sigte  vel  ogsaa  Ordene  »den  skade- 
lige Gift«  i  den  første  Besværgelse.  Men  Troldmanden 
behøvede  ikke  engang  at  gøre  sig  saa  megen  Ulejlighed; 
han  kunde  ogsaa  forhexe  alene  ved  at  se  paa  Folk. 
Troen  paa  >det  onde  Blik«  eller  »onde  Øje«,  som  omtales, 
er  jo  endnu  meget  almindelig  ikke  blot  overalt  i  Asien, 
men  ogsaa  i  Sydeuropa.  Endelig  omtales  endnu  i  den 
nævnte  Besværgelse  *den  onde  Mund,  Læbe  og  Tunge«, 
iigtes  sandsynligvis  tit  det  kraftigste  og  mest 
f  alle  Hexemidlerne,  nemlig  Forbandelsen,  der 
ivirkede  paa  Skytsgudeme.      Herom   hedder   det 

skændige  Forbandelse  virker  paa  Mennesket 
ond  Dæmon :  Forbandelsens  Udtalelse  svæver 
I ;  Fordærvelsens  Ord  svæve  over  ham ;  den 
Forbandelse  er  den  Trolddom,  som  fremkaldte 
Den  skændige  Forbandelse  kvæler  dette  Menneske 
m.  Hans  Gud  har  fjærnet  sig  fra  hansL^emes 
ns  Gudinde  har  forbitret  slaaet  sig  ned  paa  andre 

En  kraftigere  Betegnelse  af  Trolddommens  Magt  kan 
næppe  findes. 


Auguralvidenskaderne. 

Den  Aandetro,  som  vi  i  det  foregaaende  have  be- 
tragtet, holdt  sig  væsenlig  uforandret  i  Kaldæa  i  flere 
Aartusinder.  Oprindelig  udviklet  af  Landets  ældste  Ind- 
byggere, Akkaderne,  gik  den  i  Arv  til  de  assyrisk- 
babyloniske  Folkeslag,  der  senere  kæmpede  med  hinanden 
om  Herredømmet  i  Landene  omkring  Eufrat  og  Tigris. 
Og  med  selve  de  religiøse  og  overtroiske  Forestillinger 
holdt  sig  naturligvis  ogsaa  den  deraf  udspringende  Be- 
sværgekunst.  Hvis  denne  ikke  havde  existeret  endnu  paa 
Kong  Assurbanhabals  Tid,  vilde  der  vel  næppe  have 
været  nogen  Grund  for  denne  Konge  til  at  lade  udføre 
den  Afskrift  af  de  gamle  magiske  Værker,  som  vi  nu 
besidde,  og  tilmed  lade  en  Oversættelse  paa  Assyrisk  føje 
denil.  Da  dette  nu  faktisk  har  fundet  Sted,  saa  tyder 
det  paa,  at  Skrifterne  stadig  have  været  brugt  efter  deres 
oprindelige  Bestemmelse,  og  dette  bekræftes  yderligere 
ved  forskellige  Kendsgerninger,  som  vi  senere  skulle 
omtale. 

Ganske  uforandret  har  den  Religion,  der  træder  os 
imøde  i  de  gamle  magiske  Værker,  dog  ikke  holdt  sig 
ned  gennem  Tiderne.  Allerede  saa  tidlig  som  i  Kong 
Sargon  Ts  Dage,  omtrent  2000  Aar  før  vor  Tidsregning, 
er  der  foregaaet  en  højst  ejendommelig  Reformation,  som, 
samtidig  med  at  den  lod  den  gamle  Religion  bestaa 
væsenlig  uforandret,  dog  bragte  noget  nyt  ind.  Kal- 
dseerne havde  dengang  gennem  astronomiske  Studier  og 
historiske  Optegnelser  vundet  Grundlaget  for  en  hel  ny 
Opfattelse  af  det,  der  egenlig  var  det  styrende  i  Til- 
værelsen. Paa  dette  Grundlag  blev  der,  rimeligvis  efter 
Kong  Sargons  Befaling,  udarbejdet  en  hel  Række  Skrifter, 

som  vi  endnu  tildels  besidde  i  Afskrift,  og  hvorfra  vort 
Kendskab  til  disse  Forhold  altsaa  skriver  sig.  De  Af- 
skrifter, som  vi  nu  have,  ere  udførte  efter  Kong  Sar- 
gon  IV s  Befaling,  omtrent  Aar  700  f.  v.  T.,  ikke  efter 
de  gamle  Originaler,  men  efter  en  Afskrift  af  disse  fra 
det  1 2te  Aarhundrede.  Denne  maa  have  været  meget 
benyttet  og  paa  sine  Steder  næsten  ulæselig,  dengang 
Sargon  II  fandt  det  nødvendigt  at  erstatte  den  med  et 
nyt  Exemplar,  det  nu  existerende,  ti  heri  staar  adskillige 
Steder  Ordet  »udvisket«  midt  i  Texten;  Afskriveren  har 
altsaa  her  ikke  kunnet  læse  sin  Original.  Det  væsen- 
ligste,  som  man  har  af  disse  Skrifter,  er  dels  et  stort 
astrologisk  Værk  paa  70 — 80  Tavler  og  dels  et  stort 
Auguralværk  over  jordiske  Fænomener  paa  omtrent  100 
Tavler.  Desuden  findes  Indholdsfortegnelsen  til  et  mindre 
astrologisk  Værk  paa  25  Tavler  og  delt  i  ligesaa  mange 
Kapitler,  men  af  dets  Text  synes  intet  at  existere  mere. 

Den  religiøse  Grundtanke,  som  træder  frem  i  de 
astrologiske  Skrifter,  er  Troen  paa,  at  Himmellegemerne 
ere  den  egenlige  Aarsag  til  alt,  hvad  der  sker  i  Verden. 
Gennem  astronomiske  Iagttagelser  havde  Kaldæerne  tidlig 
læn,  at  Aarstiderne  og  deres  mægtige  Indvirkning  paa  alt 
levende  er  bestemt  ved  Solens  Stilling  paa  Himlen,  dens 
Forhold  til  de  andre  Himmellegemer.  Heraf  drog  de  den 
rigtignok  noget  overilede  Slutning,  at  alle  Begivenheder, 
saavel  i  Menneskelivet  som  i  Naturen,  foraarsages  ved 
Stjærnernes  indbyrdes  Stillinger.  Da  de  nu  ligeledes 
havde  iagttaget,  at  Himmellegemernes  indbyrdes  Stillinger 
regelmæssigt,  periodisk,  vende  tilbage,  saa  maatte  heraf 
følge,  at  ogsaa  alle  Begivenheder  i  Naturen  og  Menneske- 
livet stadig  maatte  gentage  sig  efter  kortere  eller  længere 
Tids  Forløb.  Optegnede  man  altsaa,  hvilke  Tildragelser 
der  havde  fundet  Sted  under  en  bestemt  Konstellation, 
ved  en  bestemt  Stilling  af  de  forskellige  Himmellegemer, 
saa   maatte  man  altsaa   kunne  forudsige,    naar  disse  Til- 

dragelser  igen  vilde  indtræffe;  det  vilde  nemlig  ske,  naar 
den  samme  Konstellation  viste  sig  paa  Himlen.  Det 
kom  saaledes  kun  an  paa  at  kunne  forud  beregne  Kon- 
stellationernes Indtræden.  De  astronomiske  Studier  gav 
altsaa,  efter  denne  Opfattelse,  Midler  i  Hænde  til  at 
forudsige  alle  Begivenheder,  naar  man  kun  en  Gang 
havde  optegnet,  hvad  der  tildrog  sig  i  Verden  samtidig 
med  et  bestemt  Fænomen  paa  Himlen.  Der  kræves 
altsaa  blot  en  Sammenarbejdning  af  astronomiske  og 
historiske  Optegnelser,  der  ere  fortsatte  gennem  til- 
strækkelig lange  Tider.  Det  er  et  saadant  Arbejde,  der 
rimeligvis  udførtes  allerede  under  Sargon  I,  og  de  saa- 
ledes opstaaede  astrologiske  Tavler  ere  derefter  blevne 
raadspurgte  i  alle  indtrædende  Tilfælde.  Saaledes  kunne 
vi  let  forklare  os  det  stærke  Slid  paa  dem,  der  har 
nødvendiggjon  nye  Afskrifter  med  visse  Tidsmellemrum. 
Astrologien,  Læren  om  Bestemmelsen  af  tilkommende 
Begivenheder  ved  Stjærnernes  Hjælp,  var  for  Kaldæerne 
en  Videnskab,  der  drev  dem  til  stadig  at  fortsætte  deres 
astronomiske  Iagttagelser  og  Optegnelser,  for  at  de  derved 
med  stadig  større  Nøjagtighed  kunde  beregne,  naar 
bestemte  Fænomener  paa  Himmelen  vilde  indtræde.  Men 
disse  gamle  Vismænd  havde  mange  andre  Midler  til  sin 
Raadighed,  naar  de  skulde  forudsige  Tingenes  Gang. 
Naar  alt,  hvad  der  sker  i  Verden,  er  foraarsaget  ved 
Himmellegemernes  Bevægelser,  saa  maa  ogsaa  alle  sam- 
tidige jordiske  Begivenheder  staa  i  et  nødvendigt  Forhold 
til  hinanden,  fordi  de  udspringe  af  samme  Aarsag.  Op- 
tegner man  altsaa  gennem  tilstrækkelig  lange  Tider  alle 
de  vigtige  eller  ualmindelige  Begivenheder,  som  samtidig 
have  tildraget  sig  paa  Jorden,  saa  vil  man  ogsaa  ved 
Hjælp  af  disse  Optegnelser  kunne  forudsige  tilkommende 
Begivenheder.  Naar  nemlig  en  vis  Gruppe  Begivenheder, 
som  tidligere  engang  have  været  samtidige,  paany  ind- 
træde  samtidig,    saa    maa    disse   igen    drage   de   samme 

Begivenheder  efter  sig,  som  tidligere  fandt  Sted.  Ti  intet 
er  tilfældigt,  fordi  alt  foraarsages  af  Himmellegemerne,  og 
alt  er  periodisk,  gentager  sig,  fordi  Himmellegemernes 
Bevægelser  gentage  sig.  Af  denne  Betragtning  udspringer 
Mantiken,  Læren  om  at  forudsige  tilkommende  Begiven- 
heder ved  Hjælp  af  jordiske  Tildragelser.  Mantik  og 
Astrologi  udgør  i  Forening  den  hele  Spaadomsvidenskab, 
Auguralvidenskaben.  Det  andet  af  de  tidligere  omtalte 
Auguralværker,  som  vi  besidde  fra  gamle  Kong  Sargons 
Dage,  er  netop  et  saadant  mantisk  Værk,  der  behandler 
de  telluriske  Fænomener.  —  Vi  skulle  nu  i  det  følgende 
betragte  Indholdet  af  disse  to  Værker. 

Astrologien.  De  astronomiske  Iagttagelser,  paa 
hvilke  Kaldæerne  grundede  Astrologien,  gaa  overorden- 
lig langt  tilbage  i  Tiden.  Hvomaar  de  ere  begyndte 
med  disse  Observationer,  vide  vi  ikke ;  de  Angivelser,  som 
findes  hos  Oldtidens  Forfattere  ere  altfor  æventyrlige  til 
at  kunne  tages  bogstaveligt.  Hipparch  siger  saaledes,  at 
Kaldæerne  havde  iagttaget  Stjærnehimlen  i  270000  Aar, 
dengang  Alexander  den  store  rykkede  ind  i  Persien. 
Plinius  taler  endog  om  720000  Aar.  Selv  det  mindste 
af  disse  Tal  er  rimeligvis  hen  ved  100  Gange  for  stort; 
men  at  deres  Observationer  have  en  meget  betydelig 
Alder  fremgaar  deraf,  at  der  i  det  store  astrologiske  Værk, 
der  som  sagt  er  affattet  henved  Aar  2000  f.  v.  T.,  findes  en 
Tavle  over  Sol-  og  Maaneformørkelser  for  hver  eneste  Dag  i 
Aaret.  Allerede  dengang  maa  Observationerne  altsaa  have 
strakt  sig  over  flere  Hundrede  Aar.  Ogsaa  med  Hensyn 
til  Observationernes  Nøjagtighed  ere  Kaldæernes  Iagt- 
tagelser beundringsværdige.  De  vidste  saaledes,  at  Sol- 
aaret  er  365,25  Dage,  og  at  Maanens  synodiske  Omløbs- 
tid,  (Tiden  fra  Nymaane  til  næste  Ny)  er  omtrent  30 
Dage.  De  lagde  Maanens  Omløbstid  til  Grund  for  Tids- 
inddelingen;  Aaret  blev  saaledes  delt  i  12  Maaneder  hver 
paa  30  Dage,    men  da  Solaaret  er  5  Dage  længere,    løb 

dette  i  12  Aar  op  til  60  Dage  eller  to  hele  Maaneder. 
Herved  er  der  dog  ikke  taget  noget  Hensyn  til  den  kvart 
Dag,  hvormed  Solaaret  overskrider  365  Dage,  og  i  Løbet 
af  124  Aar  voxer  denne  Fejl  til  30  Dage,  altsaa  en  hel 
Maaned,  som  saa  blev  indskudt. 

Som  et  andet  Exempel  paa  Observationernes  Nøj- 
agtighed kan  anføres,  at  de  kendte  Sarosperioden,  det 
Tidsrum  af  18  Solaar  eller  223  Maaneomløb,  efter  hvilket 
Sol-  og  Maaneformørkelserne  gentage  sig.  De  vare  herved 
i  Stand  til  at  beregne,  naar  en  Formørkelse  skulde  ind- 
træde, men  ganske  nøjagtige  kunne  deres  Bestemmelser  dog 
ikke  have  været,  ti  en  enkelt  Gang  spottede  Solen  Bereg- 
ningerne, og  Formørkelsen  udeblev  fuldstændig.  Man 
har  saaledes  et  højst  interessant  Aktstykke,  indsendt  til 
Kong  Assurbanhapal  af  hans  Overastrolog  Abil-Istar;  Be- 
gyndelsen af  dette  lyder: 

»Til  Kongen  min  Herre,  din  Tjener  Abil-Istar.  Maatte 
der  være  Fred  hos  Kongen,  min  Herre.  Maatte  Nebo 
og  Maruduk  være  Kongen,  min  Herre,  naadige.  Et 
langt  Liv,  Legemets  Sundhed  og  Hjærtets  Glæde  give  de 
høje  Guder  til  Kongen,  min  Herre.  —  Den  27de  Dag 
forsvinder  Maanen.  Den  28de  Dag,  den  29de  og  den 
30te  Dag  holdt  vi  Vagt  for  en  Solformørkelse.  Men 
Solen  gik  dog  ikke  bag  Formørkelsen.  Paa  den  første 
Dag  blev  Maanen  set  i  Dagtimen.« 

Meningen  med  denne  Skrivelse  er  tydelig  nok.  Astro- 
nomerne ventede  en  Solformørkelse,  men  den  indtraf 
ikke.  Hvis  dette  nu  var  noget,  der  hyppig  hændte  dem, 
vilde  de  næppe  have  fundet  det  Umagen  værd  at  ind- 
berette det  til  Kongen.  Vi  kunne  altsaa  heraf  slutte,  at  deres 
astronomiske  Kundskaber  stod  saa  højt,  at  de  med  næsten 
fuldstændig  Sikkerhed  kunde  beregne  Formørkelser.  Vi  lære 
iøvrigt  yderligere  af  Aktstykket,  at  de  regnede  Maanedens 
Dage  fra  Nymaane,  saaledes  at  den  første  Dag  i  Maaneden 
er  Dagen  efter  Ny;    en  Solformørkelse  maa  nemlig  altid 

indtræde  ved  Nymaane,  og  i  Brevet  nævnes  udtrykkelig 
den  første  Dag  som  den,  hvor  Maanen  igen  bliver 
synlig. 

Der  er  endnu  et  Punkt  i  Skrivelsen,  som  trænger  til 
nærmere  Belysning.  Astrologen  ønsker  Gudernes  Vel- 
signelse over  Kongen,  og  særlig  nævner  han  Guderne 
Nebo  og  Maruduk.  Disse  Navne  ere  de  assyriske  Be- 
tegnelser for  Ea  og  Silik-mulu-khi,  og  vi  se  altsaa,  at 
Troen  paa  de  gamle  Guder  er  bevaret,  og  det  ikke  blot 
hos  Folket,  men  ogsaa  hos  de  højeste  Præster;  Over- 
astrologen var  rimeligvis  paa  de  Tider  den  ypperste  Mand 
i  Riget  næst  efter  Kongen.  Denne  Tro  paa  Guderne  og 
ligeledes  Troen  paa  Dæmonerne,  der  som  tidligere  omtalt 
ogsaa  bevaredes  uforandret,  synes  jo  at  staa  i  den  mest 
skærende  Strid  med  den  Antagelse,  at  Stjærnerne  styre 
alt.  Kaldæerne  havde  dog  forstaaet  at  forene  disse  to  til- 
syneladende uforenelige  Anskuelser  paa  den  sindrige  Maade, 
at  de  identificerede  de  høje  Guder  med  Stjærnerne.  De 
bevægelige  Himmellegemer  og  de  klareste  Fixstjærner 
havde  faået  Navn  efter  og  vare  blevne  gjort  til  et  med  de 
tolv  høje  Guder;  Guderne  bevarede  saaledes  sit  Herre- 
dømme uforandret  i  Stjærnernes  Skikkelse.  Og  Dæmonerne, 
som  jo  ogsaa  i  den  gamle  Religion  havde  været  Guderne 
underlegne  i  Magt,  vare  nu  blevne  afhængige  af  de  med 
Stjærnerne  identificerede  Guder.  Om  Dæmonerne  skulde 
faa  Lov  til  at  skade  et  Menneske,  det  var  afhængigt  af 
Stjærnernes  Stillinger  og  stod  følgelig  skrevet  i  Stjærnerne. 
Dæmonerne  vare  altsaa  til  Stadighed  Ophavet  til  alt  ondt, 
men  kun  med  de  høje  Guders,  Stjærnernes,  Tilladelse. 
Paa  denne  Maade  kunde  Astrologi  og  Besværgekunst 
bestaa  fredelig  Side  om  Side,  skønt  Astrologien  forud- 
sætter, at  alt  er  lovmæssigt  og  derfor  beregneligt,  medens 
Besværgekunsten  forudsætter,  at  alt  er  afhængigt  af 
Guders  og  Dæmoners  Vilkaarlighed  og  Luner. 

Da  det  vilde  være  aldeles  uoverkommeligt  og  højst 
uinteressant  her  at  give  en  Fremstilling  af  det  store 
astrologiske  Værks  hele  Indhold,  indskrænker  jeg  mig  til 
at  meddele  saadanne  Brudstykker,  som  kunne  give  en 
Forestilling  om,  hvor  langt  Kaldæerne  havde  ført  sine 
astrologiske  Optegnelser  ud  i  Enkelthederne.  Tavlerne 
angaa  dog  naturligvis  saa  godt  som  udelukkende  offenlige 
Anliggender,  Fred  og  Krig,  Konge  og  Stridsmagt,  Høst- 
forhold, Vejr  og  Vind  o.  s.  v.  Men  paa  alle  disse  Om- 
raader  ere  de  ogsaa  gennemførte  til  det  yderste,  og  der 
er  næppe  noget  Fænomen,  som  nogensinde  kan  ind- 
træde paa  Himlen,  uden  at  det  har  sine  bestemte  Kon- 
sekvenser. 

Natten  inddeltes  i  tre  Vagter.  Om  Krigsforetagenders 
Afhængighed  af  disse  Vagter  giver  følgende  Brudstykke 
af  en  Tabel  Oplysning: 

»At  sætte  Soldater  i  Marsch:  første  Nattevagt  ugun- 
stig. Midnatsvagt  gunstig.  Morgenvagt  ugunstig. 

»At  storme  en  Stad:  første  Nattevagt  gunstig.  Midnats- 
vagt ugunstig,  Morgen  vagt  gunstig.« 

De  Stjærner,  der  ere  paa  Himlen  samtidig  med  Solen, 
kunne  naturligvis  ikke  ses.  Men  paa  Grund  af  Solens 
Bevægelse  paa  Himlen  ville  Stjærner,  som  paa  en  Aarstid 
ere  usynlige,  paa  en  anden  blive  synlige.  Denne  Gen- 
komst af  Stjærnerne  havde  for  hver  enkelt  sin  bestemte 
Betydning.  Et  Brudstykke  af  en  Tavle  oplyser  os  om 
denne  Betydning,  og  vi  lære  deraf  tillige,  at  i  det  mindste 
de  klarere  Stjærner  allerede  dengang  havde  faaet  Navn. 
Det  hedder  nemlig  der: 

»Naar  Skæbnestjærnen  vender  tilbage,  Pest  er  i 
Landet.  Naar  Stjærnen  Irbie,  Velsignelse  er  i  Landet. 
Naar  det  skinnende  Legemes  Stjærne,  Kraft  og  Liv  er  i 
Landet.  Naar  den  gryende  Dags  Stjærne,  Ulykker  ere 
over  Landet.  Naar  Stjærnen  Dilme,  kommer  der  Lykke 
ud  over  Landet.     Naar  Stenen  Absias  Stjærne,    er   der 

Jærtegn  i  Landet.    Naar  Alabasterstjærnen,  Velsignelse  er 
i  Landet.«  o.  s.  v. 

Saaledes  gaar  Tavlen  videre,  idet  der  opregnes  henved 
30  Stjærner  med  Tilføjelse  af  de  Forhold,  som  de  ville 
medføre  i  Landet  ved  Genkomsten;  det  anførte  Brud- 
stykke turde  dog  være  tilstrækkeligt  til  at  give  et  Begreb 
om  den  Art  Forudsigelser. 

Noget  mere  bestemte  ere  Angivelserne  af  de  Fæno- 
mener, som  følge  af  Formørkelser.  Af  den  store  Tavle 
herover  vælger  jeg  et  Stykke  fra  Maaneden  Tammuz, 
den  Maaned,  i  hvilken  Solen  stod  i  Krebsens  Tegn,  den 
fjerde  efter  den  kaldæiske  Tidsregning. 

»Paa  den  første  Dag,  hvis  der  er  en  Formørkelse, 
og  den  begynder  i  Syd,  og  det  er  lyst,  en  stor  Konge 
vil  dø. 

I  Maaneden  Tammuz,  paa  den  anden  Dag,  hvis  en 
Formørkelse  indtræder,  og  den  begynder  i  Nord,  og  det 
er  lyst.  Konge  vil  kæmpe  med  Konge. 

I  Tammuz,  paa  den  tredje  Dag,  hvis  en  Formørkelse 
indtræder,  og  den  begynder  i  Øst,  og  det  er  lyst.  Regn 
og  Strømme  ville  skylle. 

I  Tammuz,  den  fjerde  Dag,  hvis  en  Formørkelse 
indtræder,  og  den  begynder  i  Vest,  og  lyst,  i  Fønicia 
Kornet  trives. 

I  Tammuz,  femte  Dag,  Formørkelse  indtræder,  og 
den  store  Stjærne  er  opstaaende.  Hungersnød  er  i 
Landet.«  o.  s.  v. 

Der  er  som  sagt  ikke  det  Fænomen  paa  Himlen, 
som  ikke  har  sin  bestemte  Betydning.  Vidtløftige  Tavler 
angive  saaledes  Følgerne  af  Solens  og  Maanens  Stillinger 
til  hinanden: 

»Solen  og  Maanen  staa  lige  (ere  i  Konjunktion). 
Landet  er  bragt  paa  Fode.  Daglig  Føde  er  i  Folkets 
Mund.    Landets  Konge  hævder  sin  Trone.«  o.  s.  v. 

Men  ikke  blot  alt,  hvad  der  vedrørte  det  ofFenlige 
Vel,  ogsaa  den  enkelte  Persons  Skæbne  kunde  de  kal- 
dæiske  Astrologer  forudsige.  Enhver  stod  fra  Fødselen 
under  Indflydelse  af  en  bestemt  Stjærne,  som  enten  var 
en  Planet  eller  en  af  Fixstjærnerne  i  Dyrekredsen.  Af 
denne  Stjærnes  Stilling  i  .Fødselsøjeblikket  til  Maanen, 
Solen  eller  Planeterne  var  vedkommendes  Liv  afhængigt, 
og  en  talrig  Skare  af  Astrologer  har  rimeligvis  havt 
stadig  Beskæftigelse  med  at  tegne  saadanne  Stjærnestillinger 
(Horoskoper)  ved  hvert  enkelt  Individs  Fødsel.  Efter 
hvilke  Regler  de  udtydede  Horoskoperne,  altsaa  forud- 
sagde Individernes  Skæbne  paa  Grundlag  af  Konstella- 
tionerne ved  Fødselen,  er  dog  foreløbig  ubekendt.  I 
Middelalderen  naaede  denne  Kunst  en  høj  Udvikling  i 
Europa,  og  vi  ville  derfor  senere  komme  tilbage  til  denne 
interessante  Gren  af  Auguralvidenskaben. 

Man  tik  en.  Læren  om  de  jordiske  Fænomeners 
varslende  Betydning,  havde,  som  ovenfor  omtalt,  sin  Rod 
i  Astrologien  og  stod  derfor  i  nøjeste  Forbindelse  med 
denne.  Af  Kong  Sargons  store  mantiske  Værk  er  dog 
foreløbig  meget  lidt  oversat,  saa  man  kun  har  et  temmelig 
overfladisk  Begreb  om,  efter  hvilke  Regler  de  telluriske 
Fænomener  udtydedes.  Værket  synes  at  have  været 
inddelt  i  14  Kapitler,  der  handle  om  Iagttagelse  af  Fuglenes 
Flugt,  Offerdyrenes  Indvolde,  Udlægning  af  forskellige 
Naturfænomener  og  Tydning  af  Drømme.  Hermed  er 
Mantiken  dog  ikke  udtømt;  af  andre  Kilder  vide  vi,  at 
Kaldæere  ogsaa  have  drevet  Geomantik,  Varseltagning 
ved  Hjælp  af  geometriske  Figurer,  og  desuden  have 
de  i  stor  Udstrækning  brugt  Lodtrækning  for  at  erfare 
Gudernes  Vilje  i  visse  Tilfælde. 

Om  Udtydningen  af  Fuglenes  Flugt  ved  man  fore- 
løbig intet  andet,  end  at  den  har  spillet  en  meget  væsen- 
lig Rolle  hos  Kaldæerne.     Af  det  store  mantiske  Værks 

14  Kapitler  have  de  tre  handlet  herom,  men  af  disse  er 
saa  godt  som  intet  læst.  Noget  bedre  underrettet  er  man 
derimod  om  deres  Udtydninger  af  det,  der  iagttoges  i 
Offerdyrenes  Indvolde.  Nogle  enkelte  Fragmenter  ved- 
rørende disse  Forhold  ere  oversatte;  de  indeholde  en 
Række  fantastiske  Udtydninger  af  ganske  den  samme  Art 
som  de  astrologiske. 

»Findes  der  Indtryk  paa  den  højre  Side  af  et  Æsels 
Indvolde,  saa  følger  Oversvømmelse.  Ere  et  Æsels  Ind- 
volde paa  den  højre  Side  snoede  og  sone,  saa  vil  Gud 
give  Væxt  i  Herrens  Land.  Ere  et  Æsels  Indvolde  paa 
den  venstre  Side  snoede  og  sorte,  saa  vil  Gud  ikke  give 
Væxt  i  Herrens  Land.  Ere  et  Æsels  Indvolde  paa  den 
højre  Side  snoede  og  blaalige,  saa  vil  Sorg  drage  ind  i 
Herrens  Land.  Ere  et  Æsels  Indvolde  paa  den  venstre 
Side  snoede  og  blaalige,  vil  Sorg  ikke  drage  ind  i 
Landet.« 

Det  ses  heraf,  at  det,  der  var  lykkeligt  paa  den  ene 
Side,  var  ulykkeligt  paa  den  anden,  men  Lykke  og  Ulykke 
er  jævnt  fordelt  over  højre  og  venstre. 

Paa  lignende  Maade  er  der  taget  Varsler  af  Vind  og 
Vejr,  Regn,  Skyer,  Lyn  og  andre  Naturfænomener,  f.  Ex. 
Træers  Susen.  Af  vilde  Dyr  har  særlig  Slangen  havt 
stor  Betydning  for  Kaldæerne  ligesom  for  de  fleste  vilde 
Folkeslag  i  vore  Dage.  Slangen  var  Symbolet  paa  al 
overnaturlig  Viden;  den  var  Attribut  for  Ea,  den  gud- 
dommelige Visdom.  Muligvis  have  Slanger  endog  været 
holdt  i  nogle  babyloniske  Templer  og  der  benyttede  som 
Orakler.  Ædelstene  havde  ogsaa  Betydning  i  Mantiken. 
I  et  historisk  Aktstykke  fra  Biblioteket  i  Ninive  fortælles 
der,  at  man  ønskede  et  Varsel  om,  hvorvidt  et  forestaaende 
fjendtligt  Anfald  vilde  lykkes  eller  ikke;  i  den  Anledning 
prøvede  man  de  funkleade  Straaler,  som  »Diamanten  paa 
Fingeren«  kastede  til  højre  og  venstre,   opad  eller  nedad. 

Rimeligvis  har  den  omtalte  Diamant  siddet  i  Ringen 
paa  et  Gudebilledes  Finger  og  saaledes  været  et  særligt 
Orakel. 

Stor  Betydning  havde  Hundene  og  deres  Forhold. 
En  Tavle  omtaler  den  Betydning,  som  det  vilde  have,  at 
en  fremmed  Hund  sniger  sig  ind  i  et  Tempel  eller  i 
Kongens  Palads: 

»Betræder  en  graa  Hund  Paladset,  vil  dette  gaa  op  i 
Flammer.  Betræder  en  gullig  Hund  Paladset,  vil  dette 
faa  en  voldsom  Undergang.  Betræder  en  rødlig  Hund 
Paladset,  vil  det  slutte  Fred  med  Fjenden.«  o.  s.  v. 

Tavlen  gaar  saaledes  videre  og  virker  næsten  komisk 
ved  den  Grundighed,  hvormed  den  anfører  ikke  blot  alle 
mulige  Farver  paa  Hunde,  men  ogsaa  alle  de  mer  eller 
mindre  propre  Foretagender,  som  Hunde  kunne  hengive 
sig  til.  Særlig  de  mindre  propre  Sider  af  Hundenes  Liv 
træder  frem  i  et  andet  Fragment: 

»Brækker  en  Hund  sig  i  Huset,  vil  Husets  Herre  dø. 
Befugter  en  Hund  Paladsets  Trone,  vil  Kongen  dø,  og 
Fjenden  dele  sig  i  hans  Land.  Lader  en  Hund  sit  Vand 
i  Templet,  vil  Regnen  strømme  fra  Himlen,  Over- 
svømmelse i  Gaderne,  Hungersnød  og  Dødelighed  herske.« 
o.  s.  V.  Man  har  rimeligvis  holdt  god  Vagt  ved  Temp- 
lerne, naar  en  Hunds  naturlige  Fornødenheder  kunde 
medføre  saadanne  Ulykker  over  Landet. 

Alle  ualmindelige  Begivenheder,  f.  Ex.  Fødsel  af 
Vanskabninger,  vare  paa  det  nøjeste  registrerede  tilligemed 
deres  Betydning.  Der  findes  i  det  magiske  Værk  flere 
Tavler  over  dette  interessante  Æmne;  en  omhandler 
Misfostre  af  kongelig  Byrd,  en  anden  almindelige  Menne- 
sker, og  endelig  en  tredje  Misfostre  hos  Dyrene.  Højere 
end  alt  andet  synes  Kaldæerne  dog  at  have  sat  Drømmene. 
Vi  vide,  at  Drømmetyderne  stod  i  høj  Anseelse;  et 
gammelt  kaldæisk  Heltedigt  omtaler  Drømmetyderen  Ea- 

ibni  som  Kong  Dhubars  Ven  og  trofaste  Ledsager.  Be- 
kendt er  det  ogsaa,  hvorledes  Profeten  Daniel  blev  gjort 
til  en  mægtig  Mand  i  Riget,  fordi  han  meddelte  og  ud- 
tydede for  Kong  Nabukudurussur  en  Drøm,  som  denne 
havde  havt.  I  Daniels  Bog  II,  48  berettes:  »Da  gjorde 
Kongen  Daniel  stor,  og  gav  ham  mange  store  Gaver, 
og  gjorde  ham  til  en  mægtig  over  alt  Babels  Landskab; 
og  den  øverste  Forstander  over  alle  Vise' i  Babel.«  Saa 
stor  en  Rolle  spillede  Drømmene  efter  Kaldæernes  Op- 
fattelse, at  de  endog  udførlig  optegnedes  i  deres  historiske 
Aarbøger.  I  Kong  Assurbanhabals  Annaler  findes  saaledes 
anført  en  hel  Række  Drømme,  som  Kongen  har  havt 
kort  forud  for  bestemte  forestaaende  Begivenheder,  Slag 
o.  lign.,  og  af  disse  Drømme  er  stadig  forudsagt  det 
Udfald,  som  de  efterfølgende  Begivenheder  virkelig  fik. 
Reglerne,  hvorefter  Drømmeudlægningen  udførtes,  kende 
vi  dog  ikke,  da  de  paagældende  Tavler  af  det  magiske 
Værk  ikke  ere  læste. 

Af  nogle  faa  i  Ninive  fundne  Fragmenter  synes 
at  fremgaa,  som  ovenfor  berørt,  at  Kaldæerne  ogsaa 
have  udøvet  Geomantiken,  Udtydningen  af  geometriske 
Figurer.  Da  deres  astronomiske  Beregninger  nødvendigvis 
have  forudsat  ikke  ubetydelige  matematiske  Kundskaber, 
ligger  det  ogsaa  nær,  at  de  have  hengivet  sig  til  mere 
vidtrækkende  Spekulationer  over  geometriske  Figurer. 
Man  anvendte  rimeligvis  den  Metode,  at  en  Haandfuld 
Sand  blev  kastet  hen  ad  en  Flade,  hvorefter  man  iagttog 
de  fremkomne  Figurer  og  udtydede  dem  efter  visse 
Regler.  Dette  er  altsaa  den  urgamle  Oprindelse  til  vore 
Troldkællingers  Spaaen  i  Kaffegrums.  —  Endelig  have  de 
ogsaa  benyttet  Lodkastning,  hyppigst  ved  Hjælp  af  Pile. 
Disse  bleve  f.  Ex.  anvendte,  naar  man  vilde  afgøre,  hvilken 
Vej  Hæren  skulde  slaa  ind  paa  for  at  angribe  Fjenden 
med  størst  Virkning.  Vi  have  ingen  skriftlige  Beret- 
ninger  fra    Kaldæerne    selv   om    denne    Metode,    men    i 

Ezekiels  Bog  XXI,  21  fortælles  om  Nabukudurussur:  »Ti 
Kongen  af  Babel  staar  paa  Vejskellet,  hvor  de  to 
Veje  begynde,  for  at  lade  sig  spaa ;  han  lader  kaste  Lod  med 
Pilene,  han  spørger  ved  Billederne,  han  ser  paa  Leveren«. 
Paa  de  assyriske  og  babyloniske  Mindesmærker  ere  disse 
mantiske  Pile,  som  oftest  8  i  Tallet,  hyppigt  fremstillede. 
De  ere  fjerløse  og  stumpe,  og  anvendtes  rimeligvis  enten 
paa  den  Maade,  at  en  blev  skudt  ud  i  Luften  for  at  an- 
give Retningen,  i  hvilken  man  skulde  gaa,  eller  ogsaa 
blev  de  mærkede  med  bestemte  Angivelser,  hvorefter  en 
blev  udtrukken  af  Koggeret. 

Der  er  to  mantiske  Metoder,  som  ikke  synes  at  have 
været  anvendte  af  Kaldæerne,  i  al  Fald  ikke  officielt. 
Kiromantiken,  Bestemmelsen  af  den  menneskelige  Skæbne 
ved  Hjælp  af  Haandens  Linjer,  omtales  intetsteds,  og 
Nekromantiken,  Fremmaningen  og  Udspørgningen  af  de 
Døde,  var  forbudt.     De  Døde  skulde  have  Fred. 


Den  kaldæiske  Magis  videre  Udbredelse. 

Naar  der  her  er  givet  en  saa  udførlig  Fremstilling  af 
den  kaldæiske  Magi,  saa  har  dette  sin  naturlige  Berettigelse, 
ikke  blot  fordi  det  kaldæiske  System  er  et  af  de  ældste 
og  mest  gennemførte,  der  nogensinde  har  existeret,  men 
ganske  særlig  fordi  Overtroen  og  Trolddommen  i  Europa 
væsenlig  er  udviklet  under  Paavirkning  af  den  kaldæiske. 
De  kaldæiske  Forestillinger  og  Operationer  bredte  sig 
først  til  det  nordostlige  Naboland,  Medien,  hvis  Præster 
»Magerne«  delvis  optog  dem,  delvis  selv  udviklede  et 
lignende  System.  I  Persien  derimod  trængte  den  kal- 
dæiske Magi  ikke  ind,  da  Zoroasterlæren  strængt  forbød 
al  Trolddom.  Først  da  Perserne  under  Cyrus  havde 
erobret  Babylon,  Aar  539,  blandedes  Folkene,  og  de  me- 
diske  Magere  og  babyloniske  Præster,  »Kaldæerne«  som 
de  kaldtes,  naaede  snart  ved  Perserhoffet  en  lignende  An- 

seelse  som  i  sin  Hjemstavn.  Jøderne,  som  af  Cyrus  fik 
Tilladelse  til  at  vende  tilbage  til  deres  Land,  medbragte 
naturligvis  fra  det  babyloniske  Fangenskab  et  fortroligt 
Kendskab  til  hele  den  kaldæiske  Magi,  og  denne  Viden 
fandt  senere  Udbredelse  blandt  Folket  ved  Enoks  Bog  og 
lignende  pseudoepigrafiske*)  Skrifter.  Tillige  udvikledes 
den  i  Kabbala  til  et  hemmeligt  System,  der  vel  først  ad 
Omveje,  gennem  Maurerne,  kom  til  Europa,  men  derefter 
spillede  en  betydelig  Rolle  i  Middelalderen  og  helt  op  til 
vore  Dage. 

I  direkte  Berøring  med  den  kaldæiske  Magi  kom 
Europa  ved  Grækernes  Kampe  med  Perserne  i  det  femte 
Aarhundrede  f,  v.  T.  De  græske  Oldtidsforfattere  betegne 
derfor  stadig  den  persiske  Religions  Stifter,  Zoroaster,  som 
Opfinderen  af  al  Magi;  vi  vide  nu,  at  dette  er  fuldstæn- 
dig urigtigt.  Den  saakaldte  persiske  Magi  er  af  kaldæisk 
og  medisk  Oprindelse.  Efter  Alexander  den  stores  Erob- 
ring af  hele  det  store  persiske  Rige  blev  Grækenland 
oversvømmet  af  »Magere«,  og  omtrent  samtidig  begyndte 
ogsaa  den  ægyptiske  Magi  i  større  Udstrækning  at  gøre 
sin  Indflydelse  gældende,  men  Grækenland  var  da  allerede 
saa  inficeret,  at  det  nye,  Ægypterne  bragte,  ikke  gjorde 
stort  til  Sagen.  Den  ægyptiske  Magi  fik  rimeligvis  sin 
største  Betydning  for  Europa,  da  Araberne  mange  Aar- 
hundreder  senere  erobrede  Landet  og  tilegnede  sig  de 
sparsomme  Rester  af  de  gamle  Ægypteres  Visdom,  deres 
Astrologi  og  Alkemi,  som  de  saa  i  Forbindelse  med  den 
jødiske  Kabbala  bragte  til  Spanien  og  derfra  videre  ud- 
bredte i  Europa.  Den  nærmere  Skildring  af  denne  Ud- 
vikling maa   vi  derfor  udsætte  til  et  senere  Tidspunkt;  i 


*)  Pseudoepigrammerae  ere  anonyme  Skrifter,  der  udgaves  for  at 
være  forfattede  af  det  gi.  Testamentes  mest  fremragende  Per- 
sonligheder, Noah,  Abraham,  Josef,  Salomon,  osv.,  for  derved 
at  vinde  større  Anseelse. 

det  følgende  holde   vi  os   udelukkende   til  Østerlandenes 
første  Indvirkning  paa  Europa. 


Grækerne  og  Romerne. 

Den  oprindelige  græske  Magi, 

Om  Magien  hos  Grækerne,  som  vi  først  ville  beskæftige 
os  med,  har  der  hersket  de  mest  modstridende  Anskuelser. 
Nogle  have  ment,  at  Grækerne  i  de  ældste  Tider  slet 
ikke  have  kendt  til  Trolddom,  andre  Forskere,  f.  Ex. 
Ennemoser,  betragter  den  hele  græske  Civilisation  som 
en  levende  Magi,  til  hvilken  intet  andet  Folk,  hverken  før 
eller  senere,  har  havt  noget  tilsvarende.*)  Sandheden 
ligger  her,  som  sædvanlig,  i  Midten.  Grækerne  have 
kendt  til  og  troet  paa  Trolddom  saa  langt  tilbage  i  Tiden, 
som  vort  Kendskab  til  dem  rækker,  men  i  Sammenlig- 
ning med  den  kaldæiske  Magi  var  den  græske  meget  be- 
grænset og  tilmed,  saa  vidt  man  kan  se,  af  en  helt  anden 
Natur. 

Foruden  den  egenlige  olympiske  Gudekreds,  som  her 
tør  forudsættes  bekendt,  omfattede  den  græske  Religion  i 
de  homeriske  Tider  ogsaa  en  stor  Mængde  lavere  staaende 
aandelige  Væsener,  Nymferne,  som  befolkede  hele  Til- 
værelsen. Saaledes  siger  Odysseus,  efter  at  han  er  kommen 
i  Land  paa  Phaiakernes  0,  hvor  han  vækkes  af  sin  Søvn 
ved  Nausikaa's  og  hendes  Pigers  Skrig: 

Tydelig  hørte  jeg  nys  spædmælede  Piger,  som  talte; 

Mon  det  var  Røst  af  Nymfer,  som  bo  paa  knejsende  Fjeldtind, 

Eller  i  Flodernes  Kilder  og  urtebevoxede  Dale, 

Dog  det  er  bedst  at  selv  jeg  ser  efter  og  skaffer  mig  Kundskab. 


• )  Das  ganze  Griechenthum  ist  eine  lebendige  Magie,  wie  sie  kein 
anderes  Volk  weder  vor,  noch  nach  demselben  gezeigt  hat. 
Bnnemoser:  Geschichte  der  Magie.    S.  484. 

Den  Dristighed,  hvormed  Odysseus  nu  kommer  frem 
af  sit  Skjul,  viser  os,  at  fra  Nymfernes  Side  var  der 
ikke  noget  at  frygte  for  et  Menneske.  De  betragtedes, 
som  det.fremgaar  af  mange  andre  Steder  i  de  homeriske 
Sange,  som  gode  Aander,  der  ligesom  Guderne  kun 
traadte  fjendtlig  op  mod  Mennesket,  naar  de  først  vare 
blevne  krænkede  ved  en  eller  anden  Handling.  Af  de 
anførte  Vers  kunne  vi  ogsaa  drage  den  Slutning,  at 
Grækerne  ikke  troede  paa  onde  Aander.  For  Odysseus 
er  der  kun  to  Muligheder:  Nymfer  eller  Mennesker, 
andre  talende  Væsener  gives  der  ikke.  En  kaldæisk  For- 
fatter vilde  ganske  sikkert  i  et  saadant  Tilfælde  ikke  have 
glemt  at  omtale  Dæmoner,  der  pønsede  paa  Mandens 
Ulykke,  som  en  tredje  Mulighed. 

Hos  senere  græske  Forfattere  omtales  vel  Dæmoner, 
men  de  svare  nærmest  til  Nordboernes  Fylgjer,  Skyts- 
aander,  som  ledsage  hvert  enkelt  Menneske,  og  de  have 
i  hvert  Fald  slet  ikke  et  bestemt  Præg  af  at  væne  onde 
Aander.  Den  Slags  Væsener  stiftede  Grækerne  først  nærmere 
Bekendtskab  med,  da  de  kom  i  Berøring  med  Kaldæerne, 
men  helt  fremmede  for  Tanken  om  skadende  Dæmoner 
have  de  dog  ikke  været  end  ikke  i  de  ældste  Tider.  Man 
kan  hos  Homer  finde  Ytringer  i  den  Retning,  saaledes 
Odyss.  V,  395: 

Naar  han  langsommelig  Tid  paa  Helsotslejet  har  smægtet 
Under  de  heftigste  Smerter,  forpint  af  en  hadelig  Dæmon, 
Dog  til  inderlig  Fryd  af  Pinen  ham  Guderne  løse. 

men  det  er  dog  rent  undtagelsesvis,  at  sligt  forekommer, 
og  nogen  Dæmonologi  har  Grækerne  ikke  havt  paa  dette 
Tidspunkt. 

Alt,  hvad  der  sker,  er  Tilskikkelse  fra  Guderne;  alt 
godt  og  ondt  sendes  af  dem.  De  kaste  Mennesket  paa 
Sygelejet  og  løse  ham  atter  af  Pinen  eller  sende  hans 
Sjæl  til  Hades,  hvis  det  behager  dem.     Alle  særlige  Gen- 

vordigheder,  som  træffe  et  Menneske,  opfattes  som  et 
Udslag  af  Gudernes  Vrede ;  Odysseus'  tiaarige  Omflakken 
og  alle  de  Uheld,  som  møde  ham,  er  kun  Poseidons 
Hævn,  fordi  Helten  berøvede  hans  Søn,  Kyklopen  Poly- 
phem, Synet. 

samtlige  Guder  ham  ynked, 
Uden  Poseidon  alene,  ti  gram  i  Hu  han  bestandig 
Helten  Odysseus  forfulgte,  før  hjem  til  sit  Land  han  var  kommen. 

Kan  man  nu  ikke  formilde  den  vrede  Gud  ved  Ofre 
af  »flora mede  Bove  og  liflige  Festhekatomber«  —  og 
det  kan  være  tvivlsomt  nok,  ti  Guderne  ere  ofte  ufor- 
sonlige i  sin  Vrede  —  saa  har  den  forfulgte  dog  endnu 
den  Udvej,  at  søge  Hjælp  hos  en  venlig  sindet  Gud. 
Saaledes  anraaber  Odysseus  stadig  Pallas  Athene,  der 
ogsaa  hjælper  ham,  saa  godt  hun  kan,  uden  at  komme  i 
aabenlys  Strid  med  sin  mægtige  Farbroder,  Poseidon. 

Hør  mig  du  Datter  af  Zeus  Skjoldsvingeren  I  AMrig  Betvungne  1 

Hør  omsider  mig  nu,  da  tilforn  du  aldrig  mig  hørte. 

Dengang  Poseidon,  den  mægtige  Cjud,  mig  i  Harm  vilde  knuse. 

Lad  det  Phaiakiske  Folk  barmhjærtigt  og  venligt  mig  finde. 

Bedende  talte  han  saa,  og  blev  hørt  af  Pallas  Athene ; 

Ej  dog  synlig  hun  traadte  ham  nær;  ærbødig  i  Sindet 

Skjalv  hun  for  Faderens  Broder,  som  stedse  med  fnysende  Harme 

Helten  Odysseus  forfulgte,  før  hjem  til  sit  Land  han  var  kommen. 

Saaledes  gaar  det  stadig;  hvor  Kaldæeren  rimeligvis 
strax  vilde  spore  en  Dæmons  Indgriben  og  søge  at  be- 
sværge den  .  ved  Trolddom,  der  henvender  Grækeren  sig 
fromt  til  den  Gud,  til  hvem  han  har  mest  Tillid.  En 
Besværgekunst  kunne  vi  altsaa  ikke  vente  at  finde  hos 
dem. 

Alligevel  er  der  talrige  Udtalelser  hos  Home  r,  som 
vise,  at  Grækerne  have  troet  paa  Muligheden  af  Trolddom 
og  det  ikke  blot  Spaadomskunst,  som  jo  heller  ikke  hos 
Kaldæerne  hvilede  paa  Dæmontroen,  men  ogsaa  operativ 

Magi,  d.  V.  s.  magiske  Handlinger,  hvorved  man  kan 
forandre  Tingenes  Gang.  For  det  første  gøre  Guderne 
naturligvis  stadig  Mirakler;  det  behøve  vi  ikke  at  opholde 
os  ved,  da  det  ligger  i  Gudernes  Natur.  Kunde  de  ikke 
udføre  Handlinger,  som  overskride  menneskelig  Magt  og 
Evne,  saa  vare  de  jo  slet  ikke  Guder.  Men  dernæst  se  vi 
ogsaa,  at  de  lavere  guddomlignende  Væsener,  Halvguder, 
Nymfer  og  lignende  ere  udrustede  med  stor  Magt.  Da 
Menelaos  paa  Pharos  fanger  Proteus,  »den  gamle  fra 
Dybet,  den  graa,  sandsigende  Havgud«,  saa  gaar  det  efter 
hans  egen  Beretning  ikke  saa  helt  let  for  sig. 

Op  nu  fo'r  vi  med  vildende  Skrig,  med  Hænderne  greb  vi 
Fat  paa  den  gamle,  som  ej  sine  snedige  Kunster  forglemte, 
Men  til  en  Løve  med  frygteligt  Skæg  han  først  sig  forvandled, 
Saa  til  en  Slange  han  blev,  en  Parder,  en  glubende  Vildbas, 
Derpaa  til  flydende  Vand  og  et  Træ  med  knejsende  Krone. 
Dog  urokkelig  holdt  vi  ham  fast  med  det  djærveste  Mandsmod. 

Bekendt  er  Historien  om  Kirke,  der  forvandler  Odys- 
seus' Mænd  til  Svin,  men  Kirke  er  ogsaa  Guders  Datter 
og  selv  Gudinde.  At  Mennesker  skulde  kunne  øve  den 
Slags  underlige  Gerninger,  synes  de  gamle  Grækere  ikke 
at  have  tænkt  sig  Muligheden  af.  Da  Odysseus  er  kom- 
men hjem,  bliver  han  af  Athene  omskabt  til  en  Tigger, 
for  at  hans  Hjemkomst  ikke  skal  røbes  i  Utide.  I  denne 
Skikkelse  ser  hans  Søn  Telemachos  ham  første  Gang; 
næste  Gang  de  mødes,  har  Athene  igen  givet  Odysseus 
hnns  mandige,  kraftfulde  Udseende,  men  Telemachos  kan 
dog  ikke  kende  ham: 

Nej  I  min  Fader  Odysses  umulig  du  est,  men  en  Guddom, 

Som  mig  bedaarer,  end  mer  mine  Suk  og  min  Sorg  at  forøge. 

Aldrig  en  dødelig  Mand  jo  mægtede  saadan  en  Gerning 

Blot  ved  sin  egen  Forstand,  men  kun  en  Gud,  som  sig  nærmer. 

Lettelig  efter  Behag  omskaber  til  Ung  eller  Gammel, 

Oldmg  du  var  jo  fornys,  og  klædt  i  lurvede  Klæder, 

Nu  du  Guderne  ligner,  som  bo  paa  Himmelen  vide. 

Her  er  altsaa  en  bestemt  Udtalelse  om,  at  Grækerne 
ikke  troede  paa,  at  Mennesker  ved  egen  Magt  kunde  for- 
andre sit  Udseende,  og  vi  finde  heller  ikke  hos  Homer 
nogetsteds  Tale  om  slige  Forvandlinger,  uden  at  der 
er  Guder  med  i  Spillet.  I  det  hele  taget  forekommer 
der  yderst  lidt  Trylleri  i  de  homeriske  Sange,  naar  man 
da  ikke  vil  spore  Trolddom,  hvergang  der  tales  om  en 
eller  anden  mærkelig  Anvendelse  af  Plantestoffer.  Et 
Sted  er  særlig  bekendt  og  ofte  anført  som  Exempel  paa 
Grækernes  Fortrolighed  med  Magi:  da  Gæsterne  ved 
Menelaos'  Gæstebud  ere  blevne  sørgmodige  ved  Erindrin- 
gerne fra  Troja,  saa  fortælles  der: 


Anden  Beslutning  nu  Helena  tog,  det  Barn  af  Kronion. 
Hurtig  hun  kasted  en  Saft  i  Vinen,  som  Masndene  drak  af, 
Kummer  og  Nag  den  dæmped  og  døvede  Mindet  om  Modgang. 
Hvo  som  svælger  den  Saft,  naar  først  den  i  Kummen  er  blandet, 
Fælder  ej  Taare  paa  Kind  den  Dag  fra  Morgen  til  Aften, 
Ej  engang  om  hans  Moder  var  død  og  hans  Fader  tillige, 
Ej  om  hans  Broder,  og  ej  om  hans  elskede  Søn  ved  hans  Side 
Dræbtes  af  Fjenden  med  Malm,  og  han  selv  for  Øjet  det  skued. 
Saadan  en  Saft  baade  sindrig  og  god  hint  Barn  af  Kronion 
Ejed;  hun  fik  den  af  Thons  livsalige  Viv  Polydamna 
Hist  i  Ægypternes  Land,  hvor  der  gror  i  den  yppige  Jordbund 
Mange  velgørende  Urter,  dog  mange  forgiftige  blandt  dem. 


Der  kan  næppe  være  Tvivl  om,  at  Ægypterne  i  Old- 
riden  have  kendt  Haschisch,  et  harpixagtigt  Stof,  der  ud- 
sveder af  den  indiske  Hamp  (canabis  indica),  og  som 
endnu  den  Dag  i  Dag  overalt  i  Orienten  bruges  som 
Berusningsmiddel.  Det  har  nøjagtig,  i  det  mindste  paa 
nogle  Mennesker,  de  her  beskrevne  Virkninger,  og  den 
Anvendelse,  som  Helena  gør  af  Saften,  er  altsaa  ganske 
naturlig  og  har  ikke  mere  med  Trolddom  at  gøre,  end 
om  hun  havde  ladet  dem  drikke  sig  en  Rus  i  Vin  for 
at  glemme    deres  Sorg.     Men  paa   andre  Steder   er   det 

Utvivlsomt,  at  der  er  Trolddom  med  i  Spillet;  om  Phaia- 
kernes  Skibe  hedder  det: 

Ej  har  Phaiakernes  Skibe  behov  enten  Lods  eller  Styrmand, 
Ror  ej  heller  de  bruge,  som  ellers  et  Skib  har  fornødent, 
Men  af  sig  selv  de  forsiaa  Sømandens  Tanker  og  Forsæt. 

Det  er  ganske  den  samme  Tanke,  som  vi  træffe  hos 
vore  nordiske  Forfædre,  der  antog  det  for  arveligt  i  visse 
Familier,  at  man  kun  behøvede  at  hejse  Sejl,  saa  kom 
der  strax  Medbør,  som  bragte  Skibet  hen,  hvor  man 
vilde. 

Af  mangfoldige  Steder  i  Iliaden  fremgaar  det,  at 
Grækerne  ved  Troja  havde  Læger  med,  som  i  al  Fald 
ved  Saarbehandlingen  gik  ganske  rationelt  tilværks,  idet 
de  vaskede  Saarene  og  forbandt  dem  med  lægende  Urter. 
Kun  et  eneste  Sted  (Odyss.  XIX  457)  forekommer  medi- 
cinsk Trolddom.  Da  Odysseus  paa  Jagten  er  bleven 
saaret  af  et  Vildsvin,  fortælles  der  om  hans  Fætre: 

Kyndig  forbandt  de  hans  Saar,  med  Galder  de  stillede  Dlodets 
Løb,  og  snart  tilbage  de  kom  til  Fadereris  Bolig. 

»Galder«,  som  Wilster  her  har  brugt  i  sin  Over- 
sættelse, er  netop  det  gamle  danske  Udtryk  for  Trylle- 
sange ;  Citatet  viser  os  altsaa,  at  Grækerne  ikke  have  været 
helt  ukendt  med  sligt.  Om  selve  Tryllesangenes  Indhold 
vide  vi  intet,  ikke  heller,  hvorledes  man  har  tænkt  sig 
dem  virkende ;  herom  kunne  vi  kun  danne  os  løse  Formod- 
ninger. Onde  Aander  have  de  vel  næppe  besværget,  for 
det  første  fordi  Grækerne,  som  vi  have  set,  ikke  troede 
paa  den  Slags  Væsener,  og  dernæst  fordi  de,  selv  om  de 
havde  troet  paa  dem,  sikkert  ikke  havde  antaget  deres  Med- 
virkning ved  en  saa  naturlig  Ting  som  et  Saar,  hvor 
Aarsagen,  Vildsvinet,  laa  dræbt  for  deres  Fødder.  En 
Anraabning  af  Guderne  er  der  rimeligvis  heller  ikke  Tale 
om,  den  vilde  sikkert  ikke  være  kaldt  »Tryllesang«.    Til- 

bage  bliver  saaledes  kun  den  Mulighed,  at  Grækerne  have 
tænkt  sig,  at  den  udtalte  mystiske  Formular  virkede  direkte 
ind  paa  Tingenes  Natur.  Det  er  Ordets  Magt  og  Evne 
til  at  forandre  Begivenhedernes  naturlige  Forløb,  der  maa 
antages  at  danne  Grundlaget  for  den  ældste  græske  Trold- 
dom, og  ganske  den  samme  Tanke  synes  at  ligge  til 
Grund  for  alle  de  europæiske  Folkeslags  Magi  i  de  he- 
denske Tider.  For  Nordboernes  Vedkommende  kan  dette 
i  al  Fald,  som  vi  senere  skulle  se,  bestemt  eftervises,  og 
det  ligger  derfor  nær  at  antage,  at  det  ogsaa  gælder  for 
de  andre  europæiske  Folk,  som  have  drevet  Trolddom 
uden  at  have  nogen  egenlig  Tro  paa  Dæmoner. 

For  nu  at  vende  tilbage  til  Grækernes  Lægevæsen, 
saa  have  vi  altsaa  set,  at  man  selv  ved  Saarbehandlingen 
kunde  tage  sin  Tilflugt  til  Galder,  og  det  ligger  derfor 
nær  at  formode,  at  det  samme  fandt  Sted  ved  indre  Syg- 
domme, hvis  rette  Behandling  naturligvis  kræver  en  langt 
større  Indsigt,  end  man  tør  forudsætte  hos  noget  primitivt 
Folkeslag.  Vi  vide  virkelig  ogsaa,  at  den  egenlige  Læge- 
virksomhed hos  Grækerne  fra  de  ældste  Tider  har  været 
knyttet  til  Templerne,  særlig  Apollo-  og  Æskulaptemplerne. 
Hvad  her  foregik,  er  os  ikke  nøje  bekendt,  da  Lægevirk- 
somheden indtil  Hippokrates'  Dage  (omtrent  400  Aar  f 
V.  T.)  var  en  Hemmelighed,  der  bevaredes  i  visse  Præste- 
familjer,  men  det  lidet,  vi  vide,  er  tilstrækkeligt  til  at 
vise»  at  den  hele  Behandling  har  været  en  Slags  religiøs 
Magi. 

De  syge,  som  vilde  optages  i  Templerne  til  Behand- 
ling, maatte  først  højtidelig  love  i  et  og  alt  at  rette  sig 
efter  de  Forskrifter,  som  blev  givet  dem.  I  flere  Dage 
maatte  de  saa  underkaste  sig  Faste  eller  i  al  Fald  en 
meget  stræng  Diæt,  hvorved  Vindrikken  saa  godt  som 
altid  var  forbudt.  Præsterne  førte  dem  derefter  rundt  i 
Templet  og  viste  dem  de  Billeder  og  indviede  Tavler, 
der  vare  ophængte  til  Minde  om  Mirakler,  som  den  gud- 

dommelige  Naade  havde  udført.  Der  blev  forrettet  Bønner 
og  afsunget  hellige  Sange,  som  de  s;yge  maatte  gentage 
efter  Præsten.  Disse  Sange  bleve  ofte  ledsagede  af  Musik. 
Dernæst  ofredes  der  til  Guderne,  sædvanlig  en  Vædder 
men  ogsaa  andre  Dyr,  især  Fjerkræ.  Bade,  Salvninger 
og  Strygninger  med  Hænderne  foretoges  jævnlig,  inden 
de  syge  kunde  blive  værdige  til  at  modtage  Gudens  Bud. 
Naar  dette  Tidspunkt  var  naaet,  bleve  de  røgede  med 
forskellige  Urter  og  derpaa  førte  tilsengs  paa  særlig  ind- 
viede Steder  i  Templets  Indre.  Her  sov  de  og  modtog 
i  Søvne  Aabenbaringer  af  Guden,  som  forkyndte  dem 
deres  Død  eller  Helbredelse  og  angav  dem  de  Midler, 
hvorved  dene  skulde  naas.  Herefter  rettede  saa  den 
senere  Behandling  sig,  men  forskellige  samtidige  Forfattere 
berette,  at  Folk  ikke  altid  kom  sig,  selv  om  Guden  havde 
lovet  dem  det. 

Vende  vi  os  nu  til  Grækernes  Spaadomskunst, 
saa  se  vi,  at  den  hvilede  paa  et  rent  religiøst  Grundlag. 
Det  var  altid  Guderne,  der  gav  Meddelelser  om  tilkom- 
mende Begivenheder,  enten  direkte  eller  ved  Tegn,  som 
Menneskene  selv  maatte  udtyde.  De  direkte  Meddelelser 
bleve  givne  i  Gudernes  Templer,  ved  Oraklerne.  Af  saa- 
danne  Orakler  fandtes  der  adskillige  i  Grækenland;  mest 
bekendte  og  højst  i  Anseelse  stod  Apollos  Orakel  ved 
Delphi  i  Bøotien  og  Zeusoraklet  ved  Dodona  i  Epirus. 
Begge  Steder  var  det  Præstinder,  gennem  hvilke  Guden 
gav  Svar  paa  de  forelagte  Spørgsmaal ;  Apollopræstinderne 
kaldtes  Pythia,  Zeuspræstinderne  Pelias.  Disse  Præstinder 
kunde  dog  ikke  til  enhver  Tid  eller  under  almindelige 
Forhold  udtale  Gudesprogene;  dertil  krævedes  altid  en 
særlig  Forberedelse,  idet  de  først  maatte  sættes  i  en  ejen- 
dommelig ekstatisk  Tilstand,  inden  de  kunde  modtage 
Gudens  Aabenbarelser.  Som  Middel  til  at  fremkalde 
denne  Tilstand  tjente  i  Delphi  de  Dampe,  der  steg  op  af 
en  Klippespalte,  over  hvilken  Templet  var  bygget.     Pythia 

Steg  op  paa  en  Trefod,  der  stod  over  Spalten,  og  naar 
hun  ved  Indaanding  af  de  opstigende  Dampe  var  bleven 
fyldt  af  Gudens  Aand,  udtalte  hun  hans  Svar.  Dette  var 
dog  sædvanlig  saa  dunkelt,  at  Præsterne  maatte  fortolke 
det.  I  Dodona  drak  Pelias  af  en  berusende  Kilde,  som 
flød  der,  og  blev  saaledes  sat  i  Stand  til,  ligesom  Pythia, 
at  modtage  den  guddommelige  Meddelelse.  Metoden  var 
altsaa  den  samme,  om  end  Midlerne  vare  forskellige,  men 
bekendt  er  det  i  hvert  Fald,  at  mange  af  disse  Orakler 
stod  i  saa  høj  Anseelse,  at  ikke  blot  de  græske  Stater 
men  ogsaa  mange  asiatiske  Fyrster  spurgte  dem  til  Raads, 
naar  alvorlige  Begivenheder  forestod. 

Foruden  disse,  til  selve  Tempeltjenesten  knyttede  Spaa- 
domskunster,  gaves  der  ogsaa  andre  Midler,  ved  hvilke 
tilkommende  Begivenheder  kunde  bestemmes.  Nogle 
Mennesker  havde,  ofte  som  en  særlig  Begunstigelse  af 
Guderne  undertiden  ogsaa  som  Straf,  faaet  den  Gave  »at 
skue  spaaklog  ind  i  den  kommende  Tid«,  og  saadanne 
Spaamænd,  der  uden  særlige  Midler  kunde  forudsige 
kommende  Begivenheder,  omtales  jævnlig  hos  Homer 
(Odyss.  X.  492,  Iliad.  VI.  75  &  XI.  329).  Andre  døde- 
lige, som  ikke  besad  denne  Evne,  kunde  dog  ogsaa  for- 
udsige, hvad  der  skulde  ske,  naar  de  forstod  at  tolke  de 
Jærtegn,  hvorved  Guderne  gav  sin  Vilje  tilkende.  Blandt 
disse  Tegn  var  Fuglenes  Flugt,  ligesom  hos  Kaldæerne, 
et  af  de  mest  paaagtede,  og  de  omtales  mangfoldige  Ste- 
der (Odyss.  I  200  &  II  IS 8,  Iliad.  II  858,  X  274  &  XU 
199).  Et  enkelt  Exempel  vil  være  tilstrækkeligt  til  at 
belyse  denne  Side  af  Grækernes  Mantik.  Diomedes  og 
Odysseus  gaa  i  Nattens  Mulm  og  Mørke  ud  for  at 
spejde : 

Tværs  over  Vejen  fra  Højre  da  fløj  en  Hejre  forbi  dem. 
Sendt  af  Pallas  Athene,  de  saa  den  ikke  med  Øjne 
Alt  for  den  bælgmørke  Nat,  men  grant  de  hørte  den  skrige. 
Glad  blev  Odysseus  i  Hu,  og  i  Bøn  til  Athene  han  udbrød. 

Det  var  altid  et  godt  Varsel,  naar  Fuglene  fløj  fra 
højre  mod  venstre,  og  begge  Heltene  takkede  derfor 
Athene  for  det  gunstige  Varsel.  Blandt  andre  Naturbe- 
givenheder, der  tages  som  Varsel,  er  Lynet,  som  sendes 
af  Zeus  baade  som  godt  og  ondt  Tegn ;  Blodregn  om- 
tales en  enkelt  Gang  (Iliad.  XI.  53)  som  et  meget  uhel- 
digt Forvarsel. 

Endelig  finde  vi,  at  Grækerne  have  udøvet  en  Form 
af  Spaadomskunsten,  der  var  forbudt  hos  Kaldæerne,  nem- 
lig Nekromantiken,  Fremmaningen  af  de  afdødes  Aander, 
for  af  dem  at  faa  noget  at  vide  om  Fremtiden.  Det  er 
den  eneste  magiske  Operation,  der  er  beskreven  nogen- 
lunde udførlig  af  Homer;  den  udføres  af  Odysseus,  som 
efter  Kirkes  Anvisning  er  sejlet  over  Okeanos  til  Ned- 
gangen til  Hades: 

Der  det  hellige  Kvæg  Eurylochos  og  Perimedes 

Holdt;   selv  drog  jeg  fra  Lænd  mit  hvæssede  Sværd  og  med  Klingen 

Graved  Muldet  jeg  op,  en  Alen  i  Længden  og  Bredden, 

Og  over  Gruben  et  Offer  jeg  gød  til  samtlige  Døde. 

Tog  først  Honningemælk  og  den  lifligste  Vin  tor  det  andet, 

Og  for  det  tredje  Vand,  og  Mel  jeg  dryssed  derover. 

Derpaa  jeg  knæled  og  loved  at  ofre  de  flygtige  Døde, 

Naar  jeg  til  Ithaka  kom,  en  gold  og  lydeløs  Kvie 

Hist  i  min  Gaard,  og  at  lægge  paa  Baal  mangfoldige  Gaver, 

Og  til  Teiresias  særlig  en  Buk  at  ofre  jeg  loved, 

Sort  fra  Hoved  til  Fod  og  den  bedste,  som  findes  i  Hjorden. 

Men  da  jeg  alle  de  Døde  med  Løfter  og  Bøn  havde  paakaldt. 

Tog  jeg  Faarene  flux,  og  sønder  jeg  skar  deres  Struber 

Ud  over  Gruben,  da  randt  det  højrøde  Blod,  og  paa  Stedet 

Steg  fra  Erebos  op  mangfoldige  Dødningesjæle, 

Brude,  livsalige  Knøse  og  modgangprøvede  Gubber, 

Møer  i  Ungdommens  Vaar  og  med  frisk  Bekymring  i  Hjænet. 

Dertil  en  Skare  der  kom  i  blodbestænkede  Plader, 

Mænd,  som  for  malmbevæbnede  Spyd  i  Krigen  var  faldne; 

Trindt  fra  stimled  de  sammen  og  gik  om  Gruben  i  Skarer 

Med  et  usigeligt  Skrig  og  den  blege  Forfærdelse  slog  mig. 

For  at  faa  dem  til  at  tale,    lader  Odysseus    nu    den 
ene  efter  den  anden    drikke  af  Blodet  i  Gruben ;  Blodet 

er  Livets  Vædske,  det  giver  for   en   kort  Stund    de  Døde 
tilbage  til  Livet. 

Af  andre  overtroiske  Forestillinger,  som  med  Sikker- 
hed kunne  føres  tilbage  til  de  ældste  Tider,  kan  endnu 
nævnes  Dagvælgeriet,  Troen  paa  lykkelige  og  ulykkelige 
Dage,*  som  findes  omtalt  hos  Hesiod. 


Den  græske  Magi  efter  Perserkrigene. 

Paa  det  Standpunkt,  som  i  det  foregaaende  er  skil- 
dret, blev  Grækerne  staaende  til  Perserkrigenes  Tid,  om- 
trent Aar  500  f.  V.  T.  Allerede  noget  tidligere  havde 
de  græske  Filosofer  i  sine  Bestræbelser  for  at  forklare 
Tilværelsens  Oprindelse  og  Natur  paa  en  rationel  Maade 
begyndt  at  rokke  ved  den  gamle  Gudetro.  Spekulationen 
over  Sjælens  Natur  og  Bestemmelse  førte Pythagoras 
og  E  m  p  e  d  o  k  1  e  s  til  at  forkaste  Troen  paa  Sjælenes 
Ophold  i  Hades ;  de  antog  i  Stedet  en  Sjælevandring, 
ved  hvilken  Sjælen  efterhaanden  blev  fuldkomnere.  Saa- 
ledes  kom  Forestillingen  om  Aander,  Dæmoner,  ind  i 
den  græske  Tankegang,  og  denne  Forestilling  blev  snart 
støttet  af  hele  den  Dæmonlære  og  dermed  følgende  Magi, 
som  Grækerne  bleve  bekendte  med  ved  Sammenstødet  med 
Perserne.  Særlig  Befolkningen  i  Thessalien,  hvor  Per- 
serne forholdsvis  længe  havde  Fodfæste,  erhvervede  sig 
fra  den  Tid  Ry  som  Troldmænd.  De  thessaliske  Kvinder 
kunde  ved  Salver  forvandle  Mennesker  til  Dyr  eller  Sten, 
og  om  Natten  fløj  de  ud  gennem  Luften  paa  Elskovs- 
æventyr.  Her  have  vi  altsaa  den  ældgamle  Oprindelse  til 
Middelalderens  Hexefaner.  Maanegudinden  Hekate,  der 
oprindelig  var  en  velgørende,  uheldfjærnende  Gudinde,  gik 
efterhaanden  over  til  at  blive  Hexenes  Beskytterinde  og 
den  guddommelige  Forstanderinde  for  alt  Trolddomsvæsen. 

Om  denne  Hekate  have  de  senere  græske  Forfattere 
fortalt  en  Mængde  Myter   og  Sagn,    og   de    have    blandt 

andet  efterladt  os  en  fuldstændig  Beskrivelse  af  de  Cere- 
monier Og  Besværgelser,  hvorved  hun  kunde  bringes  til 
at  vise  sig  for  dem,  der  paakaldte  hende.  Operationerne 
siges  at  være  foreskrevne  af  Hekate  selv;  det  er  hende 
som  siger: 

»Lav  en  Statue  af  vel  glattet  Træ,  saaledes  som  jeg 
nu  skal  beskrive  Eder  nærmere.  Udfør  denne  Statues 
Krop  af  Roden  af  den  vilde  Rude  (ruta  graveolens)  og 
udsmyk  den  med  smaa  Hus-Firben;  knus  saa  Myrra, 
Storax  og  Virak  sammen  med  de  samme  Dyr  og  lad 
Blandingen  staa  i  Luften  medens  Maanen  er  i  Tiltagende ; 
udtal  saa  Eders  Ønsker  i  følgende  Sætninger:  »»Kom 
infernalske,  jordiske  og  himmelske  Bombo,  Landevejenes 
og  Korsvejenes  Gudinde,  Du,  som  bringer  Lyset,  som 
gaar  i  Natten,  Lysets  Fjende,  Nattens  Veninde  og  Led- 
sagerske, Du,  som  glæder  Dig  ved  Hundenes  Gøen  og 
det  udgydte  Blod,  som  flakker  om  i  Skyggen  mellem 
Gravene,  Du,  som  ønsker  Blod  og  bringer  Rædslen  til 
de  dødelige,  Gorgo,  Mormo,  Maanen  i  de  tusind  Former, 
laan  et  gunstig  Øre  til  vore  Ofre.««  I  skulle  tageligesaa 
mange  Firben,  som  jeg  har  forskellige  Former;  gør  Tin- 
gen omhyggeligt;  lav  mig  en  Bolig  af  nedfaldne  Lavr- 
bærgrene,  og  naar  I  have  henvendt  inderlige  Bønner  til 
Billedet,  saa  ville  I  faa  mig  at  se  i  Søvne.« 

Hekates  Ledsagersker  kaldes  Empuser  eller  Lamier. 
Nogle  Forfattere  skildre  dem  som  menneskelige  Væsener, 
Hexe,  der  ledsage  Gudinden  paa  hendes  natlige  Udflugter 
og  selv  benytte  Lejligheden  til  at  indlade  sig  paa  Elskovs- 
æventyr.  Andre  Forfattere  opfatte  dem  mere  som  Dæ- 
moner, der  ganske  vist  ogsaa  indlade  sig  paa  Forbindelser 
med  Mænd,  men  kun  for  at  suge  Livskraften  af  dem, 
hvorved  de  nære  sig  selv.  Da  Fantasien  naturligvis  ved 
slige  Æventyrligheder  har  frit  Spillerum  og  ikke  ved 
nogen  Lov  er  bunden  til  bestemte  Forestillinger,  kan  det 

heller  ikke  forundre  os,  at  Fremstillingen  af  disse  For- 
hold varierer  meget. 

Efter  P 1  i  n  i  u  s'  Beretning  skyldes  Indførelsen  af  Magien 
i  Grækenland  særlig  en  Person,  O  s  t  a  n  e  s,  der  som 
kgl.  Hofspaamand  fulgte  med  Xerxes  paa  Toget  mod 
Grækenland,  og  som  skrev  et  meget  uførligt  Værk  over 
Magien.  Det  hele  Uvæsen  tog  dog  først  rigtig  Overhaand, 
da  Alexander  den  store  havde  erobret  det  persiske  Rige 
og  Ægypten.  Ikke  blotbleve  nu  mange  Grækere  indviede 
i  de  kaldæiske  og  ægyptiske  hemmelige  Videnskaber,  men 
der  kom  ogsaa  mange  Folk  fra  de  undertvungne  Lande 
til  Grækenland,  som  i  den  følgende  Tid  ligefrem  skal 
være  bleven  oversvømmet  af  persiske  og  ægyptiske  Spaa- 
mænd,  der  gik  under  Navnene  Kaldæere,  Magere  og 
Matematikere.  Af  dem  lærte  Grækerne  de  fremmede 
Religioner  med  de  mange  barbariske  Gudenavne,  og  da 
Homer  og  Hesiod  ikke  have  givet  alle  disse  Guder  Plads 
i  Olympen,  saa  indrangerede  Grækerne  dem  mellem  Dæ- 
monerne. Og  for  disse  talrige  nye  Dæmonskarer  følte 
Folket  den  Frygt,  som  de  ikke  længere  nærede  for  de 
gamle  olympiske  Guder,  hvis  ofte  besungne,  altfor  men- 
neskelige Lidenskaber  efterhaanden  have  gjort  dem  latter- 
lige. Om  de  nye  Guder  kendte  man  ikke  den  Slags 
Historier,  og  de  optoges  derfor  og  dyrkedes  paa  ren 
orientalsk  Vis  ved  Anraabelser  og  Besværgelser  i  persiske, 
assyriske  og  ægyptiske  Tungemaal,  som  Grækerne  ikke 
forstod  og  derfor  forvanskede,  indtil  de  vare  blevne  til 
rent  meningsløse  Formler.  Men  Troen  paa  disse  Guders 
og  Dæmoners  Magt  vedligeholdtes  stadig  af  de  omrejsende 
fremmede  Troldkarle  og  Spaamænd. 

Af  forskellige  gamle  Beretninger  fremgaar  det,  at 
disse  Troldmænd  ingenlunde  have  skyet  at  tage  sin  Til- 
flugt til  Taskenspillerkunster  og  andre  Bedragerier  for  at 
vedligeholde  sin  Anseelse  hos  Folket,  En  særlig  yndet 
Idræt  var  at  fremmane  Hekates   lysende  Skikkelse.     Me- 


80        KALDÆERNES  VISDOM  OG  DENS  UDVIKLING  I  EUROPA. 

roderne  vare  forskellige,  men  der  krævedes  i  alle  Tilfælde  et 
ganske  mørkt  Værelse.  Her  tegnede  Troldmanden  i  For- 
vejen en  menneskelignende  Figur  paa  Væggen  med  As- 
falt eller  andre  brændbare  Stoffer,  og  naar  den,  der  ønskede 
at  raadspørge  Gudinden,  var  tilstrækkelig  forberedt  ved 
Besværgelser  og  andre  Ceremonier,  saa  nærmede  Trold- 
manden en  Flamme  til  den  tegnede  Figur,  som  øjeblikkelig 
blussede  op.  Eller  ogsaa  blev  der  sluppen  en  Fugl  løs, 
til  hvis  Fødder  der  var  fastgjort  et  let,  brændende  Stof. 
Den  forskrækkede  Fugl  fo'r  naturligvis  rundt  i  Rummet, 
medens  den  ikke  mindre  forfærdede  Besøgende  kastede 
sig  ned  paa  Gulver,  tilhyllede  sit  Hoved  og  anraabte 
Gudinden. 


Romerne. 

Vort  Kendskab  til  Overtroens  Udvikling  i  Rom  i  de 
ældste  Tider  er  forholdsvis  ringe,  men  saa  vidt  man  kan 
se,  have  Romerne  i  alt  væsenligt  staaet  paa  det  samme 
Trin  som  Grækerne  paa  Homers  Tid.  I  den  gamle 
romerske  Religion  findes  ingen  egenlig  Dæmonlære,  derimod 
have  Romerne  nok  troet  paa  Spøgelser,  Larverne,  onde 
Menneskers  Sjæle,  som  til  Straf  for  deres  Slethed  maaue 
vandre  om  paa  Jorden  efter  Døden.  Ligeledes  omtale 
de  romerske  Forfattere  Striger,  der  svare  til  Grækernes 
Empuser  eller  Lamier,  og  altsaa  ere  Troldkvinder,  der 
sædvanlig  i  Skikkelse  af  en  Fugl  gaa  ud  paa  at  fortære 
Mennesker.  Det  er  dog  uvist,  om  alle  disse  Forestillinger 
høre  oprindelig  hjemme  i  Rom  eller  om  ikke  i  det  mindste 
Ideen  ril  dem  er  laant  fra  Grækerne,  med  hvis  Kolonier 
i  Syditalien  Romerne  kom  i  Berøring  allerede  paa  et 
meget  tidligt  Tidspunkt. 

Sikkert  er  det  imidlertid,  at  Romerne  i  de  ældste 
Tider  kendte  forskellige  magiske  Operationer.  Om  Numa 
Pompilius,    Romulus'    Efterfølger,    berettes    der,    at    han 


ROMERNE.  8l 

har  drevet  teurgiske  Kunster  d.  v.  s.  Operationer,  hvorved 
man  tvang  Guderne,  endog  til  at  vise  sig  i  synlig  Skikkelse. 
Hans  Efterfølger,  TuUus  Hostilius,  blev  efter  Sagnet  dræbt 
af  Lynet,  fordi  han  ved  en  saadan  Lejlighed  bar  sig 
galt  ad.  Romerne  troede  ogsaa,  at  man  ved  magiske 
Kunster  kunde  lokke  Kom  fra  fremmede  Marker  over 
paa  sin  egen  Grund,  og  de  ældste  romerske  Love,  de  tolv 
Tavlers  Love,  der  bleve  skrevne  Aar  450,  indeholdt  ud- 
trykkelige Forbud  herimod.  Ud  over  disse  sparsomme 
Efterretninger  rækker  vort  Kendskab  ikke  til  Romernes 
Trolddom  i  de  ældste  Tider,  før  de  kom  i  direkte  eller 
indirekte  Berøring  med  de  orientalske  Folkeslag. 

Bedre  underrettede  ere  vi  derimod  om  Romernes 
Spaadomskunst,  Mantiken  eller  Divinationen.  Ligesom 
hos  Grækerne  var  den  af  ren  religiøs  Natur :  Guderne  gav 
ved  visse  Tegn  sin  Vilje  tilkende,  og  Menneskene  havde 
kun  at  udtyde  disse  Tegn.  Romernes  ældste  Augurallære 
har  rimeligvis  udelukkende  været  bygget  paa  Iagttagelsen 
af  Fuglenes  Flugt,  og  disse  Tegn  iagttoges  ved  alle  vigtige 
offenlige  og  mangfoldige  private  Anliggender.  Enhver 
dannet  Romer  maatte  være  kendt  med,  hvorledes  Tegnene 
skulde  tydes,  men  til  Statens  Brug  var  der  ansat  særlige 
Embedsmænd,  Augurer,  som  ved  alle  Lejligheder  skulde 
udforske  Gudernes  Vilje  ved  Hjælp  af  Fuglenes  Flugt. 
Augur  betyder  nemlig  Fugle-Iagttager.  Fremgangsmaaden 
var  den,  at  Auguren  med  sin  Stav,  Lituus,  afgrænsede  et 
Stykke  Land,  indenfor  hvilket  Tegnet  skulde  vise  sig,  og 
efter  at  have  forrettet  en  Bøn  til  Guderne,  afventede  han 
det  Tegn,  som  de  vilde  sende.  Tegnet  udtydedes  enten 
som  bekræftende  eller  benægtende;  de  betragtedes  altsaa 
ligefrem  som  Gudernes  Svar  paa  et  Spørgsmaal  om,  hvor- 
vidt et  besluttet  Foretagende  skulde  udføres  eller  ej.  Det 
var  dog  ikke  alle  Fugle,  som  man  tog  Varsler  af;  ikke 
heller  kunde  alle  Fugle  give  Varsler  for  enhver.  Duerne 
galdt  kun   for  Konger,    fordi  Duerne   aldrig   flyve   alene, 

ligesom  Kongerne  aldrig  gaa  alene.  Nogle  Fugle,  f.  Ex. 
Ravne,  Krager,  Natugler  og  Haner,  gav  Tegnet  ved  sine 
Skrig,  andre  derimod,  som  Ørnen  og  Gribben,  gav  Tegnet 
ved  Flugten.  For  nogles  Vedkommende  var  Flugten  fra 
højre,  for  andres  derimod  Flugten  fra  venstre  gunstig. 

Længere  hen  i  Tiden,  da  Troen  paa  disse  gamle 
Spaadomskunster  tildels  havde  tabt  sig,  medens  Staten 
vedligeholdt  Auguralvæsenet  af  Hensyn  til  Traditionerne, 
opfandt  man  en  anden  Metode :  Tegnene  ved  de  ædende 
Høns.  Man  holdt  i  dette  Øjemed  unge  Høns  i  Bur,  og 
naar  der  saa  skulde  tages  et  Varsel,  slap  man  dem  ud  og 
iagttog  denMaade,  paa  hvilken  de  kastede  sig  over  Føden. 
Fløj  de  saa  graadig  løs  paa  den,  at  de  tabte  noget  ud  af 
Næbet,  saa  var  det  et  fortræffeligt  Varsel;  brød  de  sig 
derimod  ikke  om  Føden,  saa  mente  man,  at  en  Fare  truede. 
Denne  Metode  var  meget  bekvem,  da  man  naturligvis 
kunde  sikre  sig  at  faa  netop  det  Varsel,  man  ønskede, 
ved  at  sulte  eller  fodre  Hønsene,  kort  før  Varslet  skulde 
tages. 

Hos  sine  nærmeste  Naboer,  Etruskerne,  lærte  Romerne 
allerede  paa  et  meget  tidligt  Tidspunkt  en  Mængde  andre 
Former  af  Spaadomskunst.  Etruskerne  er  et  gammelt 
italisk  Folk,  der  efter  Herodots  Beretning  stammer  fra 
Lydien.  Der  er  ogsaa  en  saa  stor  Overensstemmelse  mellem 
de  etruskiske  og  kaldæiskc  Kunstværker,  at  der  ikke  kan 
være  Tvivl  om,  at  disse  Folkeslag  maa  være  nær  beslægtede. 
Dette  fremgaar  nu  yderligere  deraf,  at  der  i  alle  Enkelt- 
heder er  saa  fuldstændig  Lighed  mellem  den  etruskiske 
og  kaldæiske  Spaadomskunst,  at  det  er  højst  usandsynligt, 
at  denne  Overensstemmelse  skulde  være  rent  tilfældig. 
Saa  godt  som  alle  de  Former  af  Mantik,  som  vi  have 
omtalt  som  gængse  i  Kaldæa,  fandtes  efter  de  gamle  For- 
fatteres Beretning  hos  Etruskerne.  Udlægning  af  mærkelige 
Tildragelser,  Iagttagelser  af  Lyn  og  Offerdyrenes  Indvolde, 
Fuglenes  Flugt    og   Stemmer,     Misfostre    osv.    udgjorde 

Grene  af  Mantiken  hos  Etruskerne  ligesom  hos  Kaldæerne, 
og  med  alt  dette  stiftede  Romerne  snart  Bekendtskab.  I 
Begyndelsen  indforskrev  man  etruskiske  Haruspexer,  d.  v. 
s.  OflFerbeskuere ;  senere  blev  det  almindeligt,  at  fornemme 
Ynglinge  rejste  til  Etrurien  og  der  lod  sig  undervise  i 
Mantikens  mangfoldige  Grene.  Af  de  mange  Former 
synes  dog  kun  Betragtningen  af  Offerdyrenes  Indvolde  og 
Lynene  at  have  fundet  Anerkendelse  i  Rom,  i  det  mindste 
til  Brug  ved  Statsanliggender. 

Endelig  besad  Romerstaten  et  højst  mærkeligt  magisk 
Værk,  de  sibyllinske  Bøger,  som  bleve  raadspurgte  i  særlig 
vaYiskelige  og  kritiske  Tilfælde.  Sagnet  fortæller,  at  der 
oprindelig  var  ni  Bøger,  som  bleve  tilbudte  Kong  Tarqui- 
nius  Superbus  tilkøbs,  men  han  fandt  Prisen  for  høj, 
hvorfor  Sælgeren  brændte  først  tre  og  derpaa  endnu  tre  af 
Bøgerne;  Kongen  købte  saa  de  tre  sidste  for  samme  Pris, 
som  oprindelig  var  forlangt  for  de  ni.  Disse  Værker 
skal  have  været  skrevne  i  græske  Hexametre  paa  Palmeblade, 
og  de  opbevaredes  i  Jupiters  Tempel  paa  Kapitolium.  Til 
deres  Fortolkning  var  der  ansat  et  Kollegium  af  femten 
Mænd,  som  vare  forpligtede  til  at  bevare  sin  Viden  om 
Bøgernes  Indhold  som  den  dybeste  Hemmelighed.  Bø- 
gernes Indhold  menes  at  være  en  Samling  gamle  græske 
Orakelsprog,  men  disse  vare  affattede  saaledes,  at  de  kunde 
gælde  til  alle  Tider.  Cicero  siger  om  alle  disse  Vær- 
ker, »at  deres  Forfatter  snedigt  har  indrettet  dem  saaledes, 
at  alt,  hvad  der  sker,  kan  synes  at  være  forudsagt  i  dem, 
fordi  enhver  bestemt  Angivelse  af  Mennesker  og  Tider 
mangler.  Tillige  har  han  dækket  sig  ved  dunkel  Tale, 
saa  at  de  samme  Vers  til  forskellige  Tider  kunne  til- 
passes til  de  mest  forskellige  Forhold.  Men  at  Versene 
ikke  ere  en  Vanvittigs  Værk,  vise  Digtene  allerede  ved 
sin  Bygning;  de  ere  mere  et  Resultat  af  Kunst  og 
Flid,  end  af  indre  Ophidselse  og  Bevægelse.«  Disse  Vær- 
ker, der  som  sagt  kun  raadspurgtes  af  Staten    i   nye   og 

usædvanlige  Tilfælde,  hvor  Augurernes  og  Haruspexernes 
Kunst  ikke  slog  til,  gik  til  Grunde  ved  en  Ildebrand 
omtrent  Aar  400  e.  v.  T. 

Da  Romerne  udvidede  sit  Herredømme  over  Italien^ 
og  derved  kom  i  Berøring  med  fremmede  Folkeslag,  optog 
de  deres  religiøse  og  overtroiske  Forestillinger,  ganske 
ligesom  Grækerne  havde  gjort.  Tilstanden  i  Rom  blev 
derfor  tidlig  en  ganske  lignende  som  den,  der  ovenfor 
er  skildret  for  Grækenlands  Vedkommende. 


Hebræerne. 

Af  alle  Oldtidens  Folkeslag  er  der  næppe  noget,  der 
i  den  Grad  som  Jøderne  har  holdt  sig  frit  for  al  Overtro 
og  deraf  flydende  Trolddom.  Den  jødiske  Religion,  den 
mest  udprægede  Monoteisme,  som  nogensinde  har  existeret, 
anerkendte  intet  aandeligt  Væsen,  hverken  godt  eller  ondt, 
ved  Siden  af  Jehova,  Verdens  Skaber  og  Opholder.  Deraf 
følger  nu  ganske  vist  ikke,  at  Jøderne  ikke  skulde  kende 
til  og  udføre  magiske  Operationer.  Ti  vi  have  i  det 
foregaaende  set,  at  Trylleriet,  den  operative  Magi,  kan 
have  en  dobbelt  Rod.  Det  kan  enten,  som  i  den  kal- 
dæiske  og  den  dermed  i  alt  væsenligt  overensstemmende 
a^yptiske  Magi,  hvile  paa  Forestillingen  om  en  Kamp 
mellem  Guder  og  Dæmoner,  og  Trolddommen  kommer 
da  til  at  gaa  ud  paa  at  besværge  disse  Væsener  ved  be- 
stemte Formularer.  Men  Trylleriet  kan  •  ogsaa,  som  i 
hele  den  europæiske  Magi,  bero  paa  Forestillingen  om 
det  udtalte  Ords  (eller  skrevne  Tegns)  direkte  Indvirk- 
ning paa  Tingenes  Natur.  Denne  Form  for  Trolddom 
er  meget  vel  forenelig  med  en  ren  Monoteisme  som  den 
jødiske,  da  den  ikke  forudsætter  nogensomhelst  Tro  paa 
lavere  aandelige  Væsener.  Men  den  Art  Trolddom  ere 
Jøderne  aldrig  nogensinde  komne  i  Berøring  med,  og 
at  de  ikke  selv  have  kunnet  opfinde  den,  er  let  at  forstaa. 

Allerede  fra  de  ældste  Tider  vare  Jøderne  kendte  med 
den  ægyptiske  og  de  omboende  hedenske  Folkeslags  Magi, 
der  naturligvis  stod  i  det  allernøjeste  Forhold  til  de  for- 
skellige Religioner  med  deres  talrige  Gudeskarer.  At 
udøve  Trolddom  var  derfor  for  Jøderne  det  samme  som 
at  dyrke  fremmede  Guder,  et  Frafald  fra  Jehova.  Afguds- 
dyrkelse og  Magi  sammenstilles  derfor  stadig  i  Mose 
Lov;  begge  Dele  ere  strængt  forbudte.  Saaledes  læse 
vi  i  5  Moseb.  XVIII  lo — 12: 

»Der  skal  ikke  findes  hos  dig  nogen,  der  lader  sin 
Søn  eller  Datter  gaa  gennem  Ilden;  nogen  som  omgaas 
med  Spaadom,  eller  en  Dagvælger,  eller  som  omgaas  med 
Manen,  eller  som  adspørger  en  Spaamand,  eller  en  Tegns- 
udlægger,  eller  som  gør  Spørgsmaal  til  de  Døde.  Ti 
hver  som  gør  disse  Ting  er  en  Vederstyggelighed  for 
Herren;  og  for  disse  Vederstyggeligheders  Skyld  fordriver 
Herren  din  Gud  dem  fra  dit  Ansigt.« 

Her  er,  som  det  ses,  alle  mulige  Slags  Trolddom 
stillet  ved  Siden  af  den  Handling,  at  lade  sin  Søn  eller 
Datter  gaa  gennem  Dden;  men  dette  Udtryk  er  nærmest 
kun  en  Omskrivning  for  at  dyrke  fremmede  Guder, 
hvilket  fremgaar  af  5  Moseb.  Xll  3 1 : 

»Du  skal  ikke  gøre  saaledes  for  Herren  din  Gud;  ti 
de  (Hedningene)  gjorde  for  deres  Guder  alt  det,  som  er 
vederstyggeligt  for  Herren,  det  som  han  hader;  ti  de  have 
endog  brændt  deres  Sønner  og  deres  Døtre  i  Ilden  for 
deres  Guder.« 

Afgudsdyrkelse  og  Trolddom  stilles  altsaa  ganske 
jævnsides,  og  det  kan  heller  ikke  godt  være  anderledes. 
Ti  Oldtidens  hedenske  Folkeslag  førtes  næsten  altid  med 
Nødvendighed,  som  vi  saa  hos  Kaldæerne,  til  at  drive  Magi, 
og  den  Jøderne  bekendte  Trolddom  forudsatte  Troen  paa 
en  Skare  gode  og  onde  Væsener,  altsaa  Afgudsdyrkelse. 
For  Jøderne  maatte  derfor  Afgudsdyrkelse  og  Trolddom 
blive  næsten  sammenfaldende  Begreber.     Efter  Mose  Lov 

er  Straffen  for  disse  Overtrædelser  da  ogsaa  den  samme, 
nemlig  Døden  ved  Stening.  Disse  Bestemmelser  ere  givne 
i  3  Moseb.  XX  i — 2  &  27: 

»Og  Herren  talede  til  Moses  og  sagde:  Og  du  skal 
sige  til  Israels  Børn :  hvosomhelst  af  Israels  Børn  eller 
af  de  Fremmede,  som  opholde  sig  i  Israel,  der  hengiver 
nogen  af  sin  Sæd  til  Molech,  skal  visseligen  dødes ;  Folket 
i  Landet  skulle  stene  ham  med  Stene.«  »Og  naar  af 
Mand  eller  Kvinde  nogen  er  en  Spaamand  eller  Tegns- 
udlægger,  skulle  de  visseligen  dødes;  de  skal  stene  dem 
ihjæl,  deres  Blod  være  over  dem.« 

Vi  se  altsaa,  at  medens  Magien  fremgaar  som  en 
naturlig  og  næsten  selvfølgelig  Sag  af  de  hedenske  Reli- 
gioner og  derfor  ogsaa  udøves  af  disses  Præster,  saa  er 
den  strængt  forbudt  i  Jødedommen.  Al  Magi  er  hos  Jø- 
derne et  Frafald  fra  den  sande  Gud,  og  de  havde  derfor 
i  sin  Religion  ikke  nogensomhelst  Opfordring  til  selv  at 
opfinde  magiske  Operationer.  Jøderne  drev  kun  Trolddom, 
naar  de  faldt  for  Fristelsen  til  at  efterligne  sine  hedenske 
Naboer,  og  da  disse  alle  drev  ægyptisk  eller  kaldæisk  Magi, 
kom  Jøderne  heller  aldrig  ind  paa  de  europæiske  Former 
af  Magien,  som  lettere  havde  ladet  sig  forene  med  den 
rene  Monoteisme. 

Det  er  iøvrigt  en  bekendt  Sag,  som  vi  her  ikke  be- 
høve at  gaa  nærmere  ind  paa,  at  mange  af  de  jødiske 
Konger,  og  med  dem  rimeligvis  ogsaa  Folket,  jævnlig 
overtraadte  de  nævnte  Punkter  af  Mose  Lov.  Saul  ud- 
ryddede vel  Spaakvinder,  men  dog  ikke  grundigere,  end 
at  der  i  al  Fald  fandtes  en,  Hexen  i  Endor,  som  han 
selv  kunde  ty  til  (jvf.  i  Sam.  XXVIII  3— ij).  Mange 
af  de  senere  Konger  vare  ligefrem  Afgudsdyrkere ;  Achas 
ofrede  Mennesker  (2  Krøn.  XXVIII  3).  Om  Manasse 
staar  fortalt  (2  Krøn.  XXXIII  6): 

»Og  han  lod  sine  Sønner  gaa  gennem  Ilden  i  Hinnoms 
Søns  Dal,  og  var  en  Dagvælger,  og  agtede  paa  Fugleskrig, 

Og  brugte  Trolddom,  og  stiftede  Spaamænd  og  Tegns- 
udlæggere;  han  gjorde  meget  Ondt  for  Herrens  Øjne  til 
at  opirre  ham.« 

Jøderne  have  altsaa  virkelig  kendt  og  udøvet  Trolddom ; 
<iet  er  ikke  blot  Mose  Lov,  som  kender  og  forbyder  den. 
Men  Jødernes  Trolddom  er  altid  en  Overtrædelse  af  Loven, 
altid  laant  udefra;  intet  fremgaar  som  naturlig  Konsekvens 
af  selve  Religionen. 

Strængt  nøjagtigt  er  dette  dog  ikke;  Jøderne  havde 
virkelig  en  kirkelig  Mantik,  men  den  var  rigtignok  yderst 
begrænset.  Kun  faa  Mennesker  var  det  givet,  som  Moses, 
at  tale  Ansigt  til  Ansigt  med  Jehova,  og  dog  maatte  man 
i  alle  vigtige  Anliggender  spørge  om  hans  Vilje.  Der 
maatte  altsaa  være  visse  Veje,  ad  hvilke  man  antog,  at 
Herren  gav  sin  Vilje  tilkende,  eller  med  andre  Ord,  man 
tog  Varsler  paa  bestemte  Maader,  som  vare  foreskrevne  i 
Loven  eller  dog  tilladte.  Disse  mantiske  Metoder  vare 
ganske  de  samme,  som  anvendtes  overalt  hos  de  hedenske 
Folkeslag  i  Oldtiden;  dog  synes  kun  faa  at  have  været  al- 
mindelig anvendte  hos  Jøderne.  I  i  Sam.  XXVIII  6  læse 
vi: 

>Og  Saul  adspurgte  Herren,  men  Herren  svarede  ham 
intet;  hverken  ved  Drømme,  ved  Urim  eller  ved  Pro- 
feterne.« 

Drømmetydningen  synes  altsaa  at  have  været  betragtet 
som  tilladelig;  den  er  heller  ikke  nævnt  blandt  de  for- 
budte Former  af  Trolddom.  Hvad  Urim  angaar,  saa  vide 
vi  af  2  Moseb.  XXVIII  30,  at  det  var  en  af  de  Stene, 
som  fandtes  i  Brystpladen  paa  Ypperstepræstens  Ornat. 
Naar  det  altsaa  hedder,  at  Saul  spurgte  ved  Urim,  saa 
synes  heraf  at  fremgaa,  at  denne  Sten  blev  benyttet  paa 
lignende  Maade,  som  Kaldæerne  have  brugt  Ædelstenene 
paa  deres  Gudebilleder,  jvf.  det  S.  62  ned.  citerede  Fragment 
af  Kaldæernes  magiske  Skrifter.  Og  det  maa  utvivlsomt 
have   været  Ypperstepræsten  selv,  som  har  udført  denne 

Handling,  saa  at  vi  altsaa  her  have  at  gøre  med  en  Form 
af  ren  kirkelig  Mantik.  Undtagelsesvis  anvendtes  ogsaa 
andre  mantiske  Operationer,  saaledes  omtales  et  Varsel 
ved  Træernes  Susen  i  2  Sam.  V.  24,  ved  Lodkastning 
i  1  Sam.  XIV  42  og  en  mærkelig  Operation  med  Vand 
og  Støv  4  Moseb.  V.  12  ff. 

Under  og  efter  det  babyloniske  Fangenskab  forandrede 
Jødernes  Forhold  til  den  hedenske  Magi  sig  meget  be- 
tydeligt. I  Ægypten  havde  Folket  levet  isoleret,  i  en 
særlig  Landsdel  uden  videre  Samkvem  med  Ægypterne^ 
og  det  var  sikkert  kun  faa  foruden  Moses,  der  blev  ind- 
viet i  den  ægyptiske  Magi.  Denne  var  de  ægyptiske 
Præsters  Hemmelighed  og  blev  derfor  naturligvis  ukendt 
for  Jødefolkets  store  Masse.  I  deres  eget  Land  var  Jø- 
dernes Berøring  med  de  omboende  hedenske  Folk  vel 
tilstrækkelig  til,  at  de  kunde  lære  deres  Religion  og 
Overtro  at  kende,  men  Mose  Lov  stod  stadig  afskrækkende 
overfor  ethvert  Forsøg  paa  at  udøve  Trolddom.  I  Babylon 
blev  Forholdet  et  andet.  Jøderne  levede  mellem  Baby- 
lonierne; af  Daniels  Bog  vide  vi,  at  hebræiske  Drenge 
opfostredes  ved  Nabukudurussurs  Hof,  og  af  Esra  Bog  II 
69  se  vi,  at  der  var  stor  Rigdom  blandt  Jøderne,  da  de 
af  Cyrus  fik  Tilladelse  til  at  drage  hjem.  Jøderne  have 
altsaa  levet  fuldstændig  frit  mellem  det  herskende  Folk, 
og  da  den  gamle  akkadiske  Magi  ikke  var  en  Hemmelighed 
indenfor  en  vis  Klasse  men  kendt  af  hele  Folket,  saa  er 
altsaa  Jødefolket  i  sin  Helhed  her  bleven  fortrolig  med 
disse  magiske  Kunster.  I  Babylon  og  efter  Landflygtig- 
heden udviklede  der  sig  derefter  en  jødisk  Spekulation  og 
Literatur,  der  søgte  at  forbinde  den  kaldæiske  Dæmonologi 
med  Religionen.  Man  fandt  i  i  Moseb.  VI  i — 4  et  Sted, 
som  gav  et  Støttepunkt  herfor. 

»Og  det  skete,  der  Menneskene  havde  begyndt  at 
formeres  paa  Jorden,  og  Døtre  fødtes  dem.  Da  saa  Guds 
Sønner  Menneskenes  Døtre,    at  de  vare  skønne;  og  toge 

sig  Hustruer  af  alle,  som    de  udvalgte Paa  den 

Tid  vare  Kæmper  paa  Jorden,  ja  ogsaa  efter  at  Guds 
Sønner  vare  indgangne  til  Menneskenes  Døtre,  og  havde 
avlet  sig  Børn;  disse  ere  de  vældige,  hvilke  fra  fordums 
Tid  have  været  navnkundige  Mænd.«  Dette  fortolkedes 
nu  saaledes,  at  »Guds  Sønner«  vare  Engle,  som  havde 
blandet  sig  med  Menneskene,  hvorved  de  vare  faldne  og 
forstødte  af  Gud,  blevne  til  Dæmoner  og  havde  avlet 
Dæmoner.  Dette  var  sket  paa  Djævlens  Anstiftelse  med 
guddommelig  Tilladelse,  hvorefter  han  var  bleven  Herre 
for  et  stort  Dæmonrige. 

Paa  denne  Maade  lykkedes  det  de  jødiske  Teologer 
at  forsone  den  hedenske  Dæmonlære  med  Religionen, 
som  fra  Begyndelsen  havde  været  helt  fremmed  for  dette 
Djævlevæsen,  og  derefter  florerede  den  kaldæiske  Magi  i 
alle  sine  Former  blandt  Jøderne  ligesom  i  alle  andre 
Lande,  der  vare  komne  i  Berøring  dermed.  Jøderne  synes 
særlig  at  have  lagt  sig  efter  Besværgekunsten ;  de  samtidige 
græske  og  romerske  Forfattere  omtale  ofte  jødiske  Be- 
sværgere blandt  alle  de  Trold-  og  Spaamænd,  der  flakkede 
rundt  i  det  romerske  Rige. 


De  første  kristne  Aarhundreder. 

Overtroiske  Forestillinger  optagne  af  Oldkirken, 
Vi  ere  nu  naaede  frem  til  det  Tidspunkt,  hvor  Kristen- 
dommen begyndte  at  gennemføre  sin  store  Revolution  i 
alle  Forhold.  Paa  denne  Tid  var,  som  vi  have  set,  hele 
den  civiliserede  Verden,  Jøder  og  Grækere  ikke  mindre 
end  Kaldæer  og  Ægyptere,  fastsmedet  i  Overtroens  Lænker, 
kuet  af  en  Dæmonfrygt,  som  de  forskellige  græske  filoso- 
iiske  Systemer  ikke  formaaede  at  ophæve  men  kun  evnede 
at  give  en  rationel  Begrundelse.  Fra  denne  Frygt  bragte 
Kristendommen  en  virkelig  Befrielse.  De  kristne  formaaede 
vel  ikke  at  frigøre  sig  fra  Samtidens  Overtro,  de  fastholdt 

Troen  paa  Dæmonerne  Tnen  det  laa  i  selve  Kristendommens 
Natur,  i  Troen  paa  den  almægtige  Gud,  at  alle  lavere 
Aander  maatte  være  afmægtige  ovefor  den,  der  tog  sin 
Tilflugt  til  den  ene  sande  Gud.  Helvedes  Magt  var  saa- 
ledes  foreløbig  brudt  derved,  at  Dæmonernes  Magt  var 
bleven  knækket,  men  Ondet  var  ikke  udryddet  med  Roden : 
Troen  paa  Dæmonernes  Existens  bestod  uforandret.  De 
første  kristne  Aarhundreders  Kirkefædre,  J  u  s  t  i  n  u  s  Martyr, 
Tatian,  Origines,  Tertullian  o.  fl.  ånde  udviklede 
en  Dæmonlære,  der  sluttede  sig  nøje  til  de  jødiske  Teo- 
logers Anskuelser,  som  ere  omtalte  i  det  foregaaende  Af- 
snit, og  de  fleste  af  Datidens  gængse  Forestillinger  om  de 
onde  Aander  optoges  uforandret. 

Blandt  de  jødiske  Teologer  havde  der  længe  været 
Strid  om,  hvorvidt  Hedningenes  Guder  vare  rene  Fantasir 
fostre,  altsaa  blot  menneskelige  Opfindelser,  eller  om  det 
var  virkelig  existerende  Væsener,  Dæmoner,  der  dyrkedes 
i  Mangel  af  Kendskab  til  den  sande  Gud.  Denne  sidste 
Opfattelse  gik  efterhaanden  af  med  Sejren,  og  i  Over- 
ensstemmelse hermed  kom  Vers  5  af  den  96'  Psalme  i 
den  alexandrinske  Bibeloversættelse  til  at  lyde:  »Ti  alle 
Folkenes  Guder  ere  Dæmoner,  men  Herren  gjorde  Him- 
melen«. Alle  de  fremmede  Gudenavne  bleve  saaledes  for 
Jøderne  til  Navne  paa  forskellige  Dæmoner,  og  af  disse 
vare  Kaldæernes  Bel  eller  Baal-Zebub  og  Morgenstjærnen 
Istar,  Romernes  Lucifer,  de  mægtigste.  Belzebub  blev 
gjort  til  Dæmonernes  Fyrste,  og  Lucifer  betragtedes  som 
Hovedet  for  de  oprørske  Engle,  fordi  der  i  Esaias  XIV 
12  staar:  »Hvorledes  er  Du  falden  af  Himlen  du  Morgen- 
stjærne,  du  Morgenrødes  Søn  ?  Hvorledes  er  Du  nedhuggen 
til  Jorden,  du,  som  svækkede  Hedningene?«  Morgen- 
stjærnen er  her,  som  Texten  viser,  kun  et  billedligt  Ud- 
tryk for  det  mægtige  Babylon,  som  undertvang  de  andfe 
Folk,  men  dette  forhindrede  ikke  de  jødiske  Mekubaler 
fra  at  fortolke  det  til  at  gælde  om  en  falden  Engel. 

Til  de  jødiske  Teologer  sluttede  nu,  som  sagt,  de 
kristne  Kirkefædre  sig.  De  betragtede  Hedningenes  Guder 
som  virkelig  existerende  Dæmoner.  Disse  tænktes  boende 
i  de  tættere  Dele  af  Atmosfæren.  De  have  et  Legeme 
Og  behøve  derfor  Næring,  som  de  faa  af  Røgen  fra  de 
hedenske  Ofre.  Men  deres  Legeme  er  meget  lettere  og 
finere  end  Menneskenes,  derved  bliver  det  dem  muligt  at 
trænge  ind  i,  at  »besætte«  Mennesket.  Deres  Bevægelser 
ere  saa  overordenlig  hurtige,  at  de  i  ethvert  Øjeblik  kunne 
være  paa  et  hvilketsomhelst  Sted.  Dette  er  Grunden  til, 
at  Hedningene  have  opfattet  dem  som  guddommelige 
Væsener.  Hvad  deres  Forretninger  angaa,  saa  bestaa  de 
væsenlig  i  at  bringe  Mennesker  til  Frafald  fra  den  sande 
Tro  og  at  underrette  dem  om  tilkommende  Begivenheder, 
hvilket  særlig  sker  gennem  Oraklerne.  Viden  om  det 
tilkommende  fik  de  fra  Stjærnerne  og  Skyerne. 

Lactantius,  der  døde  i  Begyndelsen  af  det  4  Aar- 
hundrede,  har  givet  hele  Tidens  Dæmontro  et  kort  og 
klart  Udtryk:  »Dæmonernes  og  de  urene  Aanders  Stræ- 
ben gaar  ud  paa  at  ødelægge  Guds  Rige  og  skade  Men- 
neskene. I  dette  Øjemed  have  de  ved  tilsyneladende 
Mirakler  og  Oraklerne  indgivet  Folkeslagene  det  Vanvid, 
at  de  vare  Guder,  og  saaledes  have  de  skabt  Hedenskabet 
med  dets.  Mytologi  og  Kultus.  De  ere  ligeledes  Ophavet 
til  Magi,  Nekromantik,  Haruspicier,  Auguralkunst  og 
Astrologi.  Desuden  stifte  de  Fordærvelse  paa  alle  mulige 
Maader.  Dog  behøver  den  kristne  ikke  at  frygte  for 
deres  Indfald,  idet  snarere  Djævlen  og  hans  Dæmoner 
maa  leve  i  stadig  Frygt  for  den  kristne.  Ti  den  kristne 
kan  ikke  blot  overalt  drive  dem  ud,  men  han  kan  ogsaa 
tvinge  dem  til  at  nævne  deres  Navne  og  til  at  tilstaa,  at 
de  ikke  ere  Guder,  omend  de  dyrkes  i  Templer  (nemlig 
som  hedenske  Guder).«  Paa  lignende  Maade  udtale  ogsaa 
de  følgende  Tiders  Kirkefædre  sig,  blandt  andre  ogsaa  A  u  r  e- 

lius  Augustinus,  hvis  Udtalelser  gennem  mange  Aar- 
hundreder  havde  den  største  Betydning  for  den  kristne 
Kirke. 

Vi  se  altsaa,  at  man  troede  paa  Magiens  Betydning 
og  Virkelighed  som  Djævlens  Kunster.  Den  kristne  Kirke 
traadte  derfor  ogsaa  bestemt  op  imod  al  Udøvelse  af 
Trolddom,  ikke  saa  meget  paa  Grund  af  den  Skade,  som 
dermed  kunde  anstiftes,  som  fordi  disse  Forbrydelser  ikke 
kunde  udføres  uden  Afgudsdyrkelse,  uden  Dæmoners  Hjælp. 
Dette  udtales  gentagne  Gange  paa  de  kirkelige  Synoder, 
saaledes  baade  i  Elvira  Aar  305 — 306  og  i  Ancyra  314. 
Den  gamle  hedenske  Magi  var  saaledes  reduceret  fra  at 
have  været  religiøs  Magi  til  at  være  sort,  djævelsk  Magi; 
men  dens  Virkelighed  tvivlede  man  ikke  om. 

Hvorledes  var  nu  Videnskabens  Stilling  til  disse 
Spørgsmaal?  Den  Videnskab,  som  her  kan  være  Tale  om, 
er  alene  Filosofien,  ti  Naturvidenskaberne  vare  endnu  ikke 
saa  udviklede,  at  de  kunde  give  noget  Indlæg  i  Problemer 
af  den  Art.  Ved  det  alexandrinske  Museum,  under 
Ptolemæernes  Beskyttelse,  havde  Naturvidenskaben  vel 
naaet  et  højt  Standpunkt,  idet  der  dyrkedes  dels  Lægekunst 
dels  anvendt  Matematik  (Astronomi,  matematisk  Optik) 
og  Kemi  i  Form  af  Alkemi,  men  alle  disse  Videnskaber 
vare  endnu  i  sin  Barndom  og  kunde  ikke  give  nogetsom- 
helst  Bidrag  til  Spørgsmaalet  om  Dæmonernes  Virkelighed 
eller  Uvirkelighed.  Filosoferne  derimod  havde  Sagen  under 
Behandling,  og  de  kom  til  ganske  det  samme  Resultat 
som  de  kristne  Kirkefædre,  en  Overensstemmelse  som  er 
ret  naturlig,  da  mange  af  Kirkefædrene,  saaledes  Clemens 
Alexandrinus,  OriginesogAthanasius,  vare  Disciple 
af  fremragende  alexandrinske  Filosofer.  Og  disse  byggede 
videre  paa  det  Grundlag,  som  var  givet  Pyt h agoras  og 
Plato. 

Pia  to  havde  gjort  det  afgørende  Skridt,  havde  for- 
kastet den  gamle   græske   Religions   mange  Guder,    som 

han  ansaa  for  rene  Fantasifostre,  og  i  Stedet  for  disse 
antog  han,  at  Verdens  Oprindelse  skyldtes  en  Verdens- 
danner,  en  Verdensbygmester,  som  leder  og  styrer  alt. 
Denne  Tanke  blev,  om  end  med  forskellige  Modifikationer, 
fastholdt  af.de  fleste  senere  filosofiske  Skoler,  men  den 
filosofiske  Monoteisme  naaede  dog  først  sin  højeste  Ud- 
vikling hos  Phil  o  fra  Alexandria,  der  levede  paa  Kristi 
Tid.  Phil  o  var  Jøde,  og  han  indførte  den  jødiske  Reli- 
gions ophøjede  Forestillinger  om  Jehova  i  den  græske 
Filosofi.  For  Phil  o  er  Gud  saa  højt  hævet  over  alt 
endeligt,  at  man  slet  ikke  kan  tillægge  ham  Egenskaber, 
der  ere  laante  fra  jordiske  Væsener:  »vi  kunne  ikke  sige, 
hvad  Gud  er,  kun  at  Gud  er«.  Da  en  saa  ophøjet  Gud 
ikke  kan  tænkes  at  gribe  direkte  ind  i  Verden,  saa  maa 
der  være  visse  Mellemmænd,  Englene  og  Dæmonerne,  som 
udføre  Guds  Bud.  Denne  Tanke  udvikledes  videre  i  den 
saakaldte  nyplatoniske  Skole,  hvis  mest  fremragende 
Repræsentanter  ere  Plotin,  Porfyrius  ogjamblikus. 
Særlig  den  sidste  satte  Engle-  og  Djævlelæren  i  System, 
idet  han  opstillede  en  hel  Rangforordning  af  Guder  og 
Dæmoner,  der  alle  stod  under  den  øverste  Gud.  Hans 
System  synes  næsten  at  være  laant  fra  Kalda^rne;  ligesom 
disse  antog  han  12  høje  Guder  og  under  dem  72  lavere, 
derefter  kom  Engle,  Dæmoner  og  Heroer.  Efter  denne 
Opfattelse  havde  Mantik  og  Besværgekunst  et  solidt 
Grundlag,  og  Frygten  for  Dæmonerne  har  næppe  været 
mindre  blandt  Filosoferne  end  blandt  de  udannede  Hedninge. 
Nyplatonikerne  foreskrev  nemlig  sine  Disciple  en  Mængde 
Ceremonier:  Renselser,  Afholdenhed  fra  Kødspiser, 
Cølibat  0.1.  Herved  mente  de  at  føre  et  mere  sædeligt  rent 
Liv  og  at  kunne  sikre  sig  mod  Dæmonernes  Efterstræbelser, 
idet  de,  ved  at  frigøre  sig  fra  jordiske  Fornødenheder, 
antog  en  højere,  guddomlignende  Natur. 

Udvikling  af  den  kristne  Magi, 
Religion  og  Videnskab,  Kristendom  og  Filosofi  var 
altsaa  enige  om  at  betragte  Dæmonerne  som  existerende 
Væsener  og  at  tillægge  den  ved  Dæmonernes  Hjælp  ud- 
førte Trolddom  virkelig  Betydning.  Med  Videnskaben 
faa  vi  nu  i  det  følgende  ikke  videre  at  gøre.  Aar  416 
blev  H  y  p  a  t  i  a,  Matematikeren  T  h  e  o  n '  s  Datter,  den  sidste 
fremragende  Skikkelse  i  den  græske  Filosofi,  myrdet  efter 
Biskop  Cyrillus'  Anstiftelse,  og  et  Aarhundrede  senere, 
529,  bleve  samtlige  græske,  filosofiske  Skoler  lukkede  ved 
et  kejserligt  Magtsprog.  I  det  næste  halve  Aartusinde 
var  den  kristne  Kirke  derfor  ene  om  at  føre  Menneske- 
slægtens Udvikling  videre.  Hvilken  Retning  denne  tog, 
skulle  vi  senere  gaa  ind  paa;  her  maa  vi  først  betragte 
Konsekvenserne  af  den  Dæmontro,  hvortil  de  gamle  he- 
denske Religioner  vare  blevne  forvandlede. 

Al  Dæmonologi  fører  med  Nødvendighed  til  Magi, 
og  den  kristne  Kirkes  Dæmonlære  gør  ingen  Undtagelse 
fra  Reglen.  Kirkefædrene  hævdede,  som  vi  have  set,  at 
Dæmonerne,  med  guddommelig  Tilladelse,  havde  Magt 
til  at  skade  Mennesket,  fremfor  alt  til  at  bringe  ham  til 
Frafald  fra  den  sande  Tro.  Ganske  vist  mente  de  ogsaa, 
at  den  kristne  ikke  behøvede  at  frygte  Dæmonerne,  men 
det  var  dog  ikke  den  blotte  Tro,  som  beskyttede  mod 
Dæmonernes  Angreb.  Langt  snarere  gjorde  Kristentroen 
et  Menneske  udsat  for  de  onde  Aanders  Angreb,  fordi 
disse  jo  netop  vilde  have  den  største  Glæde  og  Fordel 
ved  at  bringe  en  Kristen  til  at  falde  fra,  da  de  derved 
vilde  forøge  deres  eget  og  formindske  Guds  Rige.  Den 
kristne  var  saaledes  stadig  udsat  for  Forfølgelse  og  maatte 
derfor  have  kraftige  Vaaben  i  Kampen  mod  Dæmonerne. 
Saadanne  Vaaben  maatte  Kirken  altsaa  stille  til  den  troendes 
Disposition,  og  i  dette  Øjemed  blev  lidt  efter  lidt  hele 
den  gamle  forbudte  Magi  optagen  af  Kirken  og  omstøbt 
i  kristne  Former. 

I  Stedet  for  de  gamle  Trylleformularer  traadte  Skrift- 
stederne. Origines,  der  levede  i  Begyndelsen  af  det  3' 
Aarhundrede,  udtaler  allerede,  at  der  ligger  en  vidunderlig 
Kraft  skjult  i  visse  guddommelige  Ord.  Han  fremhæver 
fortrinsvis  Begyndelsen  af  første  Mosebog,  flere  Steder  af 
)ohannes  Evangelium,  de  syv  Ord  paa  Korset,  Fader  Vor 
og  flere  andre.  Fremfor  alt  har  naturligvis  Jesu  Navn  en 
magisk  Indvirkning  paa  alt  Djævlevæsen.  »Den  der  vil 
overtyde  sig  herom,«  skriver  Athanasius  »behøver  kun 
midt  blandt  Dæmonernes  Koglerier,  Oraklernes  Bedrag 
og  Magernes  Vidundere  at  gøre  Korsets  Tegn  eller  udtale 
Jesu  Navn,  saa  vil  han  strax  se  Djævlen  fly,  Oraklet  tier 
og  al  Magi  og  Trolddom  gaar  istaa.«  Ligesom  Korsets 
Tegn  var  ogsaa  Bestænkning  med  indviet  Vand,  »Vievand,« 
en  yderst  kraftig  Handling,  der  havde  en  ødelæggende 
Indvirkning  paa  Dæmonernes  Uvæsen.  Talismaner  havde 
man  ogsaa;  den,  der  besad  et  »agnus  dei«.  Guds  Lam, 
var  sikret  mod  de  fleste  af  de  Onder  og  Uheld,  som 
kunne  tilstøde  et  Menneske.  Pave  Urban  sendte  til  deri 
græske  Kejser  et  »Guds  Lam«,  hvormed  der  fulgte  føl- 
gende Vers  paa  latinske  Hexametre: 

Salveoljens  Bølger  tilligemed  Balsam  og  rent  Vox 

Damie  tilsammen  det  Lam«  den  Gave  stor,  jeg  Dig  giver, 

Ligesom  født  af  Kilden  selv  og  helliggjort  mystisk. 

Lynene  driver  det  bort  fra  oven,  og  ligesom  Kristi 

Blod  har  det  Magt  til  at  ængste  og  bryde  det  Onde  og  Synden. 

Frelse  gør  det  den  svangre  og  frigør  Fødslen  tillige. 

Værdige  giver  det  Gaver  og  henvejrer  Flammernes  St>'rke. 

Baaret  med  Hjærtet  rent,  fra  Havets  Bølger  det  udfrir. 

En  saadan  Trolddomskraft  har  næppe  nogen  af  de 
gamle  Kaldæeres  allerkraftigste  Talismaner  besiddet. 

Kirken  forfærdigede  ogsaa  Amuletter;  hertil  tjente 
Helgernenes  Relikvier,  som  indfattedes  i  Ringe  eller  andre 
Smykker,  og  sikrede  deres  Bærere  mod  alle  mulige  Ulyk- 
ker.    I  de  hedenske  Tider  plejede   man  at  anstille  Pro- 

cessioncr  rundt  om  Markerne  og  Vingaardene,  og  Præ- 
sterne udtalte  Velsignelser  over  disse  for  at  sikre  en  heldig 
Høst;  disse  Skikke  optoges  og  udførtes  naturligvis  med 
rent  kristeligt  Præg.  Ja  saa  vidt  gik  Efterligningen  eller 
Omplantningen  af  de  hedenske  Ceremonier,  at  endog 
Værdighedstegnene  for  Kirkens  Embedsmænd  optoges  fra 
Hedenskabet.  De  romerske  Biskoppers  Krumstav  er  de 
romerske  Augurers  Embedstegn. 

Sørgeligst  træder  hele  denne  kristelige  Magi  frem  paa 
Lægekunstens  Omraade.  Medens  der  siden  Hippokrates' 
Dage  havde  været  virkelige  Læger,  der  søgte  at  helbrede 
Sygdommene  med  naturlige  Midler,  idet  de  opfattede  den 
sygelige  Tilstand  som  en  naturlig  Forstyrrelse  af  Orga- 
nismen, saa  trængte  nu  lidt  efter  lidt  den  Anskuelse  igen- 
nem, at  al  Sygdom  var  en  Virkning  af  onde  Aander. 
Dermed  var  man  kommen  tilbage  til  det  kaldæiske  Stand- 
punkt, og  de  Lægemidler,  som  anvendtes,  svarede  selv- 
følgelig ganske  til  den  teoretiske  Opfattelse  af  Sygdom- 
mens Natur.  Man  behandlede  de  syge  med  Salveolje, 
Haandspaalæggelse,  Bestænkning  med  Vievand,  religiøse 
Formularer  o.  1.  Helgenrelikvier,  ja  endog  Forhængene 
om  Helgenernes  Grave  vare  yderst  kraftige  Midler  mod  de 
mest  forskelligartede  Sygdomme;  og  hændte  det,  at  Be- 
handlingen slog  fejl,  saa  var  naturligvis  Midlet  og  den 
som  Læge  fungerende  Præst  eller  Munk  uden  al  Skyld: 
Patienten  havde  ikke  havt  tilstrækkelig  stærk  Tro.  Under 
saadanne  Forhold  var  al  virkelig  Lægekunst  umulig,  og 
det  var  ogsaa  en  farlig  Sag  at  tage  sin  Tilflugt  til  den. 
Et  enkelt  Exempel  vil  belyse  dette. 

Biskop  Gregor  af  Tours  {død  594)  har  skrevet  en 
Bog  om  den  hellige  Martins  Mirakler.  Han  fortæller  selv 
i  sin  Bog,  at  han  netop  havde  beskrevet  99  af  disse  Mi- 
rakler og  saa  sig  om  efter  Nr.  100,  da  han  pludselig  følte 
en  hæftig  Smerte  paa  venstre  Side  af  Hovedet,  saa  at 
han  ikke  kunde  arbejde  videre.     I  et  Døgn   udholdt  han 

disse  Smerter,  men  da  det  ikke  blev  bedre,  begav  han 
sig  til  Domkirken,  hvor  Helgenens  Grav  iindes,  holdt  sin 
Ben  der  og  berørte  det  syge  Sted  med  Forhænget  om 
Graven.  Der  paafulgte  øjeblikkelig  Lindring.  Tre  Dage 
efter  kom  Smenerne  igen  og  det  samme  Middel  hjalp. 
Nogen  Tid  efter  blev  han  aareladt,  og  den  Onde  indgav 
ham  nu  den  Tanke,  at  Hovedpinen  kun  kom  af  Blodet 
og  kunde  være  gaaet  bort,  hvis  han  var  bleven  aareladt 
strax.  Men  endnu  medens  han  tænkte  herpaa,  kom  den 
gamle  Smene  igen  med  frygtelig  Styrke.  Saa  ilede  han 
angrende  til  Kirken,  bad  om  Tilgivelse  for  sin  syndige 
Tanke,  og  blev  nu  fuldstændig  helbredet  ved  Forhænget. 
Gregor  slutter  sin  Beretning  med  disse  Ord:  »Ethvert 
Menneske  kan  af  denne  Begivenhed  uddrage  den  Lære, 
ai  man  ikke  bør  tage  sin  Tilflugt  til  jordiske  Kunster, 
naar  man  engang  har  nydt  den  Velgerning  at  smage  de 
himmelske  Lægemidler«. 

Ogsaa  de  gamle  Spaadomskunster  optoges  og  an- 
vendtes i  kristelige  Former.  En  meget  yndet  Fremgangs- 
maade  var  at  slaa  Biblen  op  med  tillukkede  Øjne  og 
sætte  Fingeren  paa  det  opslaaede  Blad.  Af  det  Skriftord, 
man  saaledes  traf  paa,  lod  man  sig  da  lede  i  sine  Hand- 
linger. De  høje  kirkelige  Myndigheder  advarede  dog  mod 
Anvendelsen  af  denne  Fremgangsmaade  i  ubetydelige  jor- 
diske Anliggender. 


Kirken  havde  altsaa  allerede  i  de  første  (ire  fem 
kristne  Aarhundreder  ikke  blot  fordømt  den  gamle  hedenske 
Trolddom  som  sort  Magi,  som  djævelske  Kunster,  men 
tillige  selv  optaget  en  stor  Del  af  den  og  omdannet  den 
i  kristne  Former.  Denne  Udvikling  skred  nu  videre  i  den 
følgende  Tid  for  en  Del  ved  Omdannelse  af  Skikke  og 
magiske  Operationer,  som  fandtes  hos  de  nordeuropæiske 
Folkeslag,  der  lidt  efter  lidt  kristnedes.     Vi    maa  derfor 

først  betragte  Overtroen  og  Trolddommen  hos  de  nord- 
europæiske Folkeslag,  og  for  ikke  at  komme  ind  paa  for 
mange  ensartede  Enkeltheder  holde  vi  os  her  fortrinsvis 
til  Nordboerne,  hos  hvem  Forholdene  ere  bedst  kendte,, 
og  som  tillige  have  størst  Interesse  for  os. 


Nordboerne  og  Finnerne. 

Nordboernes  Berøring  med  andre  Folk, 

Vort  Kendskab  til  vore  nordiske  Forfædres  religiøse 
og  overtroiske  Forestillinger  skriver  sig  som  bekendt  saa 
godt  som  udelukkende  fra  Eddaerne  og  de  islandske  Sa- 
gaer. Disse  ere  ganske  vist  først  nedskrevne,  efter  at 
Kristendommen  var  indført  paa  Island,  nemlig  i  det  12' 
og  de  følgende  Aarhundreder,  og  man  kunde  derfor  vente,, 
at  Forfatterne  paa  mange  Punkter  havde  ladet  sine  egne 
kristne  Anskuelser  indsnige  sig  i  Stedet  for  den  virkelige 
Tankegang  hos  de  hedenske  Folk,  som  Sagaerne  skildre. 
Dette  synes  dog  i  meget  ringe  Grad  at  have  fundet  Sted. 
De  særlig  kristne  Anskuelser  træde  meget  lidt  frem  i 
Sagaerne,  og  naar  det  sker,  er  det  kun  ved  Omtale  af  Be- 
givenheder efter  Kristendommens  Indførelse.  Der  er  saa- 
ledes,  for  blot  at  tage  et  Exempel,  stor  Forskel  paa  Op- 
fattelsen af,  hvorvidt  det  er  tilladt  at  bruge  Trolddoms- 
kunster, før  og  efter  Kristendommens  Indførelse.  Naar 
der  omtales  Begivenheder  før  dette  Tidspunkt,  lægges  det 
aldrig  nogen  Mand  til  Last,  at  han  bruger  Runer  og 
Galder,  medmindre  han  benytter  dem  blot  til  at  stifte 
Ondt.  Men  kun  et  halvt  hundrede  Aar  efter  blevØngul,. 
Grette  den  stærkes  Banemand,  dømt  fredløs  paa  Altinget, 
fordi  han  var  kommen  Grette  tillivs  med  Trolddom,  og 
det  vedtoges  ved  samme  Lejlighed,  at  enhver,  som  brugte 
den  Slags  forbudne  Kunster,  skulde  være  fredløs.     Der  er 

altsaa  paa  dette  Punkt  vist  stor  Troskab  mod  Traditionen, 
skønt  det  for  en  kristen  Forfatter  laa  nær  at  fordømme 
den  hedenske  Trolddom  overalt,  hvor  han  traf  den,  og 
vi  kunne  derfor  være  temmelig  sikre  paa,  at  Sagaerne  ogsaa 
paa  andre  Punkter  give  os  et  i  alt  væsenligt  rigtigt 
Billede  af  Forholdene  i  de  hedenske  Tider. 

Det  er  et  ofte  og  meget  omdebatteret  Spørgsmaal, 
hvorvidt  de  religiøse  og  overtroiske  Forestillinger,  som 
træde  os  imøde  i  Sagaerne,  høre  oprindelig  hjemme  i 
Norden,  eller  om  de  ere  laante  hos  andre  Folkeslag  og 
kun  videre  udviklede  af  Nordboerne.  Dette  Spørgsmaal 
behøve  vi  dog  slet  ikke  at  indlade  os  med  her,  da  det 
kun  drejer  sig  om  at  faa  et  Billede  af  Forholdene  i  Nor- 
den paa  den  Tid,  da  Kristendommen  vandt  Udbredelse 
der,  og  de  nordiske  Lande  begyndte  at  modtage  den  syd- 
europæiske Kultur.  Udviklingen  af  den  gamle  Asalære 
og  alle  de  overtroiske  Forestillinger,  vi  træffe  i  Sagaerne, 
ligger  naturligvis  langt  forud  for  dette  Tidspunkt,  og 
deres  Oprindelse  taber  sig  i  Oldtidens  Mørke;  vi  behøve 
derfor  ikke  at  beskæftige  os  med  alle  de  Problemer,  som 
knytte  sig  henil.  Dog  er  det  indlysende,  at  vi  ikke  kunne 
vente  i  Værker,  der  ere  blevne  til  paa  et  saa  sent  Tids- 
punkt som  Sagaerne,  kun  at  finde  de  oprindelige,  primitive 
Forestillinger.  De  nordiske  Folk  fore  vide  om,  ikke  blot 
som  Vikinger  men  ogsaa  som  fredelige  Købmænd,  der 
kom  i  nærmere  Berøring  med  andre  Folkeslag,  og  mange 
Nordboer  havde  jo  som  Væringer  i  lang  Tid  fast  Ophold 
i  Datidens  Kulturstater.  Der  kan  derfor  ikke  være  mindste 
Tvivl  om,  at  mange  af  de  Forestillinger,  der  træde  frem 
i  Sagaerne,  slet  ikke  ere  oprindelig  nordiske  men  laante 
rundt  omkring.  Særlig  hos  Finnerne  er  der  utvivlsomt 
gjort  betydelige  Laan ;  dette  Folk  stod  i  hele  Norden  i 
stort  Ry  som  Magere,  og  de  mægtigste  og  mest  frygtede 
Troldmænd  og  Troldkvinder,  som  forekomme  i  Sagaerne, 
ere  næsten  altid  Finnen     Dette   er  nu  særlig  interessant, 

ti  Finnerne  ere  i  mange  Henseender  nær  beslægtede  med 
de  gamle  kaldæiske  Folkeslag,  og  specielt  deres  Religion, 
Dæmonologi  og  Magi  staar,  som  vi  senere  skulle  se,  den 
kaldæiske  nær.  De  nordiske  Lande  ere  altsaa  allerede  i 
meget  tidlig  Tid  blevne  paavirkede  af  den  kaldæiske  Magi. 
Ikke  desto  mindre  stemmer,  saa  vidt  jeg  kan  se,  Saga- 
ernes Magi  langt  mere  med  de  homeriske  Grækeres,  fra 
hvilken  den  dog  er  adskilt  ved  et  Tidsrum  af  omtrent 
to  Aartusinder,  end  med  det  samtidige  Efterslæt  af  den 
kaldæiske  Magi  i  Sydeuropa. 

Overensstemmelsen  mellem  Magien  i  Sagaerne  og  i 
de  homeriske  Digte  viser  sig  i  de  tre  afgørende  Punkter. 
Hverken  Sagaerne  eller  Homer  kender  egenlige  Dæmoner. 
Den  operative  Magi,  Trylleriet,  beror  derfor  begge  Steder 
paa  Ordets  —  i  Norden  ogsaa  det  skrevne  Tegns  — 
direkte  Indvirkning  paa  Tingenes  Natur  og  har  intet  at 
gøre  med  Besværgelse  af  onde  Aander.  Spaadomskunsten 
beror  ogsaa  begge  Steder  paa  en  Tydning  af  de  Tegn, 
hvorved  Guder  eller  venligsindede  Aander  give  Mennesket 
Varskr  om  tilkommende  Begivenheder,  og  den  har  aldeles 
ikke  den  kaldæiske  Mantiks  astrologisk-videnskabelige  Præg. 
Denne  Samstemmen  er  aabenbart  af  allerstørste  Betydning, 
fordi  vi  derfor  kunne  benytte  Sagaliteraturens  fyldige  Op- 
lysninger til  at  udkaste  et  Billede  af  den  ejendommelige 
europæiske  Magi,  der  i  saa  mange  væsenlige  Punkter  adskiller 
sig  fra  den  østerlandske,  den  kaldæiske  og  ægyptiske.  Vi 
ville  nu  i  det  følgende  nærmere  betragte,  hvad  vi  finde  i 
Eddaer  og  Sagaer. 


Nordboernes  Forestillinger  om  Aander, 

Foruden  de  egen  lige  Guder,  Aserne,  omtale  Sagaerne 
en  Mængde  lavere  aandelige  Væsener,  Vætter  og  Fylgjer. 
Disse  vare  Skytsaander,  enten  for  et  helt  Land  eller  en  Lands- 
del, eller  ogsaa  for  den  enkelte  Mand  og  Kvinde.     Hver 

Person  havde  sin  Fylgje,  om  hvilken  man  antog,  at  den 
undeniden  viste  sig  for  andre  i  Drømme,  og  en  saadan 
Tilsynekomst  varslede  da  altid  om  tilkommende  Begiven- 
heder. I  Ørvar-Odds  Saga  berettes  der,  hvorledes  en  af 
hans  Frænder  i  Drømme  saa  en  mægtig  Hvidbjørn,  der 
laa  i  Ring  rundt  om  den  0,  hvor  de  opholdt  sig,  og  denne 
Drøm  blev  udlagt  saaledes,  at  Hvidbjørnen  havde  været 
Ørvars  Fylgje.  Slige  Beretninger  om  Drømmesyn  fore- 
komme ofte;  en  af  de  interessanteste,  som  vi  i  det  føl- 
gende ville  komme  til  at  henvise  til,  findes  i  Gunlaug 
Ormstunges  Saga.  Thorsten,  en  Søn  af  den  mægtige 
Høvding  Egil  Skallegrimsen,  fortæller  til  sin  Gæsteven 
Baard  følgende  Drøm : 

»Det  forekom  mig,  at  jeg  var  hjemme  paa  Borg,  jeg 
sad  udenfor  Karldøren  og  saa  op  paa  Husene;  paa  Møn- 
ningen saa  jeg  en  fager  og  dejlig  Alft  (Svane),  som  det 
forekom  mig  hørte  mig  til,  og  som  jeg  holdt  meget  af.  Men 
ned  fra  Fjeldene  kom  der  flyvende  en  stor  Ørn,  der  fløj 
hen  og  satte  sig  ved  Alften  og  kælede  for  den,  og  hun, 
tyktes  mig,  syntes  vel  derom;  jeg  lagde  Mærke  til,  at 
Ørnen  var  sortøjet  og  havde  Jærnkløer,  men  en  flink 
Fugl  syntes  den  mig  at  være.  Dernæst  saa  jeg  en  anden 
komme  flyvende  fra  Sønden ;  den  fløj  hid  til  Borg,  satte 
sig  paa  Husmønningen  hos  Alften  og  vilde  ligeledes  lokke 
for  hende;  ogsaa  det  var  en  stor  Ørn.  Men  strax  der- 
efter tyktes  mig,  at  den  Ørn,  som  kom  først,  begyndte 
at  rejse  Fjedre,  da  den  anden  kom  til,  og  de  stredes  skarpt 
og  længe,  og  jeg  saa,  hvorledes  begge  blødte,  men  det 
blev  Enden  paa  deres  Strid,  at  de  faldt  begge,  hver  til 
sin  Side,  ned  af  Huset,  og  vare  begge  døde,  men  Alften 
sad  alene  tilbage  og  var  meget  bedrøvet.  Og  derefter 
saa  jeg  en  anden  Fugl  komme  flyvende  fra  Vesterkanten ; 
han  satte  sig  hos  Alften  og  lod  meget  blid  imod  hende; 
hvorpaa  de  begge  fløj  bort  i  samme  Retning,  som  han 
var  kommen  fra,    og  da  vaagnede  jeg.      Denne  Drøm  er 

sagtens  umærkelig,  og  har  vel  Hensyn  til  Vindene,  at  de 
ville  mødes  fra  de  Verdenskanter,  fra  hvilke  jeg  saa  Ørnene 
komme.«  Men  Baard  sagde:  »Det  er  ikke  min  Mening; 
disse  Fugle  maa  være  store  Mænds  Fylgjer.«  Han  udlagde 
derefter,  hvad  Drømmen  efter  hans  Mening  varslede  om, 
men  dette  kunne  vi  først   senere   gaa  nærmere  ind  paa. 

Om  Vætterne  eller  Fylgjerne  antog  man  fremdeles, 
at  de  kunde  skræmmes  ved  Hoveder  med  aaben  Mund, 
og  det  betragtedes  naturligvis  som  en  stor  Ulykke,  om  et 
Lands  Vætter  saaledes  bleve  skræmmede  bon.  Paa  første 
Alting,  som  holdtes  i  Aaret  928,  blev  det  derfor  fastslaaet 
ved  Lov,  at:  »Ingen  maatte  paa  sit  Skib,  naar  han  sejlede 
mod  Landet,  paa  Forstavnen  have  noget  Billede  med  op- 
spærret Mund  eller  gabende  Hoved,  men  skulde  aftage 
det  forinden«.  Den  værste  Haan  og  Krænkelse,  man 
kunde  tilføje  en  Mand,  var  derfor  at  rejse  Nidstang  imod 
ham,  hvilket  bestod  i  at  sætte  et  Hestehoved  med  aaben 
Mund  vendt  imod  hans  Gaard.  Hvorledes  man  bar  sig 
ad  ved  Oprejsning  af  Nidstangen  omtales  i  flere  Sagaer 
(Vatnsdæla  Saga,  Egil  Skallegrimsøns  Saga);  nøjagtigst 
berettes  Handlingen,  da  Egil  Skallegrimsen  rejste  Nid- 
stang mod  Erik  Blodøxe  og  Dronning  Gunhilde: 

»Da  alt  var  beredt,  gik  Egil  op  paa  Øen,  tog  en  Hes- 
selstang i  Haanden  og  gik  op  paa  en  Bjærgaas,  der  vendte 
ind  mod  Landet.  Her  tog  han  et  Hestehoved  og  satte 
det  paa  Stangen,  brugte  det  sædvanlige  Formæle  og  sagde : 
Her  sætter  jeg  op  Nidstang  og  drejer  dette  Nid  mod 
Kong  Erik  og  Dronning  Gunhilde  (han  drejede  i  det 
samme  Hestehovedet  ind  imod  Landet),  og  jeg  drejer  det 
mod  alle  Landvætterne,  som  bygge  og  bo  i  Landet,  at  de 
fare  forvildede  om  og  finde  intet  blivende  Sted,  før  de 
have  jaget  Kong  Erik  og  Gunhilde  af  Landet.  Nu  skød 
han  Stangen  ned  i  en  Fjeldridse  og  lod  den  staa  der;  og 
ristede  Runer  paa  den,  som  indeholdt  hele  hint  Formæle.« 

Af  onde  Væsener  antog  man  flere  forskellige  Arter, 
men  ingen  af  disse  synes  at  kunne  opfattes  som  egenlige 
Dæmoner,  der  opsøge  Menneskene  for  at  tilføje  dem 
Ulykker.  De  synes  ikke  engang  at  være  rigtige  Aander; 
de  kunne  overvindes  i  Kamp  og  dræbes  af  Mennesker. 
Dette  gælder  om  enhver  Art  af  Uvætter,  Jætter,  Trolde 
og  Gengangere.  Jætternes  Kamp  med  Aserne  er  vel  be- 
kendt fra  Eddaerne;  i  Sagaerne  spille  de  saa  godt  som 
ingen  Rolle.  Kun  om  enkelte  mærkelige  Sagnfigurer,  f. 
Ex.  Stærkodder,  siges  der,  at  de  vare  af  Jætteæt,  men  om 
<le  end  ere  større  og  stærkere  end  almindelige  Mennesker, 
ere  de  dog  dødelige;  de  kunne  fældes  med  Sværd.  Det 
samme  gælder  om  Troldene,  som  hyppig  træde  frem  i 
Sagaerne,  men  rigtignok  kun  i  de  mest  æventyrlige,  saa- 
ledes  i  Ørvar-Odds  Saga.  Disse  Trolde  eller  Jætter,  som 
de  ogsaa  undeniden  kaldes,  bo  i  et  eget  Land  mod  Nord 
og  blande  sig  ikke  mellem  Menneskene;  kun  rent  und- 
tagelsesvis, som  i  Grettes  Saga,  omtales  de  som  boende  i 
Huler  i  øde  Egne  paa  Island.  Men  Aander  ere  de  egenlig 
ikke;  det  skildres  saaledes  meget  nøjagtigt,  hvorledes 
Grette  i  sin  Kamp  med  Trolden  ristede  Bugen  op  paa 
ham,  saa  at  hans  Indvolde  faldt  ud  og  flød  ned  ad  Fossen, 
hvorfor  den,  der  sad  og  ventede  paa  Grette,  troede,  at 
det  var  ham,  der  var  død.  Det  er  ogsaa  værd  at  lægge 
Mærke  til,  at  alle  disse  Jætter  og  Trolde  altid  skildres  som 
troldkyndige;  Trolddommen  er  altsaa  en  Magt,  der  er 
større  end  den,  som  de  selv  besidde.  De  fældes  derfor 
heller  ikke  let  uden  ved  Hjælp  af  Trolddom ;  Ørvar-Odd 
kunde  kun  blinde  Troldkvinden  Gnejp  ved  Hjælp  af 
Gusepilene  d.  v.  s.  Finnekongen  Guses  forhexede  Pile, 
som  af  sig  selv  vendte  tilbage  til  Strængen. 

Gengangere  eller  Spøgelser  spille  en  overordenlig 
stor  Rolle,  og  det  er  de  mest  forskelligartede  Motiver, 
der  kunne  foranledige  et  Menneske  til  at  gaa  igen.  Vil 
man   inddele  Spøgelserne  efter  de  Mptiver,   som  bevæge 

dem  til  at  vise  sig  for  Menneskene,  saa  kan  man  let  op- 
stille i  det  mindste  fem,  men  rimeligvis  endnu  flere  Klas- 
ser. Nogle  vise  sig  kun,  fordi  de  paa  en  eller  anden 
Maade  fortrædiges  af  de  efterlevende,  og  naar  dette  hører 
op,  forsvinde  de.  Saaledes  berettes  der  i  Laxdælernes 
Saga : 

»En  Nat  drømte  Møen  Herdis,  at  der  kom  en  Kvinde 
til  hende,  iført  en  vævet  Kaabe  og  af  uhyggeligt  Udseende; 
hun  talte  saaledes  til  hende:  »>Sig  til  din  Bedstemoder, 
at  jeg  ikke  kan  lide,  at  hun  saaledes  hver  Nat  vælter  sig 
over  mig  og  udgyder  saa  hede  Taarer  paa  mig,  at  jeg 
ganske  kommer  til  at  brænde  deraf.  Til  dig  siger  jeg 
dette,  fordi  jeg  bedre  kan  lide  dig,  endskønt  der  ogsaa 
ved  dig  er  noget  underligt ;  men  dig  kunde  jeg  endda 
komme  til  at  holde  af,  hvis  Gudrun  ikke  var  mig  i 
Vejen.««  Derpaa  vaagnede  Herdis  og  fortalte  Gudrun 
sin  Drøm;  denne  ansaa  det  for  et  godt  Varsel.  Om 
Morgenen  efter  lod  hun  nogle  Fjælle  tage  op  af  Kirke- 
gulvet, der  hvor  hun  plejede  at  ligge  paa  Knæ,  naar  hun 
bad,  og  lod  saa  grave  derunder;  der  fandtes  da  i  Jorden 
nogle  blaa  og  stygge  Ben,  ogsaa  Hager  og  en  stor  Seid- 
stav  eller  Troldstav,  saa  man  kunde  slutte,  at  det  var  en 
Vala  eller  hedensk  Spaakvinde,  som  der  var  begraven. 
Benene  bleve  førte  langt  bort,  hvor  man  mindst  kunde 
tænke,  at  Mennesker  vilde  komme.«  Dermed  synes  Vøl- 
ven at  have  fundet  Fred. 

I  andre  Tilfælde  vise  Gengangerne  sig  kun  som 
Varsler,  for  at  melde  de  efterlevende  en  sørgelig  Tildra- 
gelse, deres  Død  e.  1.  Da  Gudruns  Husbond  Thorkel 
var  druknet  med  alle  sine  Mænd,  saa  gik  Gudrun,  der 
intet  vidste  herom,  som  sædvanlig  om  Aftenen  til  Kirken : 
»da  tyktes  hende,  at  hun  saa  Thorkel  og  de  andre  Mænd, 
der  vare  komne  hjem  og  stod  udenfor  Kirken ;  hun  kunde 
se,  hvorledes  Vandet  randt  ned  ad  deres  Klæder.  Hun 
talte  ikke  til  dem  men  gik  ind  i  Kirken  og  blev  der  saa- 

længe  hun  syntes,  hvoq>aa  hun  gik  igen  tilbage  til  Stuen, 
ti  hun  tænkte,  at  Thorkel  med  sine  Mænd  vare  gangne 
derhen,  men  da  hun  kom  ind,  fandtes  der  ikke  et  Men- 
neske. Da  blev  hun  meget  betænkelig  ved  hele  denne 
Tildragelse«.  Først  Dagen  efter  fik  hun  Sikkerhed  for, 
at  de  virkelig  vare  druknede.  En  lignende  Beretning, 
hvor  de  døde  varsler  ogsaa  de  efterlevendes  Død,  findes 
i  Thorfin  Karlsæmnes  Saga. 

Folk  gik  ogsaa  igen,  naar  de  havde  forsømt  at  op- 
fylde en  særlig  Pligt,  f.  Ex.  Udførelsen  af  en  Afdøds 
sidste  Vilje.  De  fik  saa  ikke  Ro,  før  de  ved  at  anrette 
forskellige  Ulykker  havde  tvunget  de  efterlevende  til  at 
udføre  det,  de  selv  havde  forsømt.  En  mærkelig  Beret- 
ning herom  findes  i  Eyrbyggernes  Saga;  den  er  ogsaa 
højst  interessant  ved  den  Maade,  paa  hvilken  man  fordrev 
Spøgeriet,  saa  at  vi  maa  se  lidt  nærmere  paa  den. 

Thorgunne,  en  rig  Kvinde  fra  Syderøerne,  havde 
boet  i  nogen  Tid  hos  Thorod  Bonde  paa  Frodaa.  Hun 
blev  syg  og  døde,  efter,  at  have  skiftet  sit  Gods;  blandt 
andet  bestemte  hun,  at  hendes  Seng  med  alt  Tilbehør 
skulde  brændes.  Dette  blev  dog  ikke  udført,  da  hendes 
Sengeboned  var  meget  kostbart.  Saa  begyndte  det  at 
spøge;  den  ene  efter  den  anden  af  Gaardens  Folk  blev 
skræmt  fra  Vid  og  Samling  og  døde.  Desuden  kom  der 
Sygdom,  som  tog  Livet  af  flere,  men  for  hver  en  der 
døde,  blev  Spøgeriet  værre,  ti  alle  de  døde  gik  igen.  Af 
tredive  Husfolk  døde  de  atten,  og  tilsidst  gik  det  saa 
vidt,  at  de  levende  maatte  rømme  Stuen,  hvor  Gen- 
gangerne hver  Aften  tog  Plads  om  Langilden.  Thorods 
Søn  Kjartan  tog  nu  til  sin  Morbroder  Snorre  Gode,  for 
at  spørge  ham  til  Raads,  hvad  man  skulde  gøre  ved  alle 
disse  underlige  Ting.  Han  raadte  til  at  brænde  Thor- 
gunnes  Sengeboned  og  sagsøge  Gengangerne  ved  en 
Dørdom  (en  Husret  som  sattes  ved  Døren).  Desuden 
sendte  han  en  Præst  med,  som  skulde  holde  Gudstjeneste 

der.  Kjartan  og  Præsten  tog  flere  Folk  med  sig  og  kom 
til  Frodaa  om  Aftenen  paa  den  Tid,  da  Ildefl  blev  tændt. 
Det  hedder  nu  videre  i  Sagaen:  »Husfruen,  Thuride,  var 
da  ogsaa  bleven  syg  af  den  samme  Sygdom,  hvoraf  de 
andre  vare  døde.  Kjartan  gik  strax  ind  og  saa,  at  Thorod 
med  de  andre  Gengangere  sad  ved  Ilden,  som  de  plejede. 
Han  tog  Thorgunnes  Sengeboned  ned,  gik  hen  til  Ilden, 
tog  en  Glød  og  gik  ud  med  den,  og  al  Sengeboneden 
blev  brændt,  som  havde  tilhørt  Thorgunne.  Derefter 
stævnede  Kjartan  Thorer  Vidleg  (en  af  Gengangerne),  men 
Thord  Kause  stævnede  Thorod  Bonde,  fordi  de  uden  Til- 
ladelse gik  der  i  Huset  og  berøvede  Folk  Liv  og  Helsen. 
Alle  de,  som  sad  ved  Ilden,  bleve  stævnede.  Saa  blev 
der  nedsat  en  Dørdom,  og  Sagen  foretaget  ganske  som 
ved  en  Sag  paa  Tinge;  der  førtes  Vidner,  Sagen  gentoges 
og  der  fældtes  Dom.  Da  Dommen  var  fældet  over  Thorer 
Vidleg,  stod  han  op  og  sagde:  Siddet  har  jeg,  mens  jeg 
sidde  maatte;  hvorpaa  han  gik  ud  af  den  modsatte  Dør, 
hvor  Retten  ikke  sad.  Nu  blev  Dommen  fældet  over 
Faarehyrden;  da  han  hørte  den,  stod  han  op  og  sagde: 
Fare  skal  jeg,  skønt  det  havde  sømmet  sig  før.  Da 
Thorgrimma  hørte  sin  Dom,  stod  hun  op  og  sagde:  Nu 
har  jeg  været  her,  saa  længe  jeg  kunde.  Saaledes  blev  den 
ene  sagsøgt  efter  den  anden,  og  den  der  blev  domfældt, 
stod  op,  og  alle  sagde  de  noget,  naar  de  gik  ud,  hvilket 
gik  ud  paa,  at  de  nødig  vilde  bort.  Endelig  kom  Raden 
til  Thorod  Bonde;  han  stod  da  op  og  sagde:  Her  er  nu 
ingen  Fred  længere,  lad  os  nu  fly  alle ;  og  dermed  gik 
han  ud.  Derpaa  gik  Kjartan  ind  med  alle  de  andre ;  Præ- 
sten bar  Vievand  og  Helligdomme  (Relikvier)  gennem 
Huset  og  holdt  derefter  Messe  med  al  Højtidelighed.  Fra 
den  Tid  ophørte  al  Gengang  og  Spøgeri  paa  Frodaa.« 

Denne  Beretning  er  meget  mærkelig  derved,  at  Spø- 
gelserne have  bevaret  de  levendes  Agtelse  for  Loven;  de 
vige  fordi  Loven    fordrer  det,  onx  end  nødigt,  da  de  be- 

finde  sig  vel  ved  Ilden;  de  ere  altsaa  i  enhver  Henseende 
menneskelige.  At  Gengangernes  Fordrivelse  ved  Dørdom 
er  en  rent  hedensk  Skik,  kan  der  ikke  være  Tvivl  om. 
Det  siges  udtrykkelig  i  Sagaen,  at  »Hedenskabet  var  endnu 
kun  lidet  aftaget,  skønt  Folk  vare  døbte  og  Kristne  af 
Navn.«  Det  er  ogaa  den  hedenske  Gode,  Snorre,  som 
giver  dette  Raad,  og  Præsten  ses  heller  ikke  at  spille 
nogen  Rolle,  før  Spøgeriet  er  fordrevet.  Det  er  derfor 
ret  sandsynligt,  at  vi  her  have  Oprindelsen  til  de  mær- 
kelige Rettergange,  som  man  senere  i  den  kristne  Kirke 
førte  mod  Markmus,  Oldenborrer  og  andet  Utøj. 

Medens  de  hidtil  betragtede  Former  af  Spøgelser  jo 
nærmest  maa  betegnes  som  ret  godartede,  da  de  egenlig 
ikke  gaa  ud  paa  at  anrette  Ulykker,  saa  findes  der  dog 
ogsaa  virkelig  onde  Væsener  blandt  Spøgelserne.  Der  er 
baade  løsgaaende  og  fastsiddende  Spøgelser.  De  første  ere 
Sjælene  af  onde  Mennesker,  der  ikke  kunne  finde  Ro  i 
Graven  men  stadig  vende  tilbage  for  at  stifte  ny  For- 
træd. De  andre  ere  gerrige  Sjæle,  der  have  taget  al  sin 
Rigdom  med  i  Graven  og  vaager  over  den,  for  at  ingen 
skal  bortføre  Skattene;  disse  kaldes  Drauger.  Begge 
disse  Aner  af  Spøgelser  have  dog  det  tilfælles  med  de 
tidligere  omtalte,  at  de  ere  saa  underlig  levende:  de  kunne 
slaas  ihjel  engang  endnu,  og  saa  maa  man  endda  træffe 
særlige  Foranstaltninger,  hvis  man  vil  være  sikker  paa  at 
have  gjon  dem  uskadelige  for  bestandig.  Beretninger 
herom  findes  jævnlig  i  Sagaerne,  ti  sejrrige  Kampe  med 
Uvætterne  krævede  Mod,  Styrke  og  Mandighed,  og  saa- 
danne  Kampe  anføres  derfor  til  Udsmykning  at  de  største 
og  drabeligste  Heltes  Liv.  Særlig  Grette  den  stærkes  Saga 
er  rig  paa  slige  Bedrifter,  da  han  netop  ansaas  for  en  af 
de  gæveste  Mænd,  der  nogensinde  havde  levet  paa  Is- 
land, og  fra  denne  Saga  kunne  vi  tage  et  Exempel  til 
Belysning  af  hele  denne  Overtro. 

Paa  Gaarden  Thorhalsstad  spøgede  det,  og  det  gik 
især  ud  over  Kvæget.  Bonden  søgte  derfor  en  Hyrde, 
som  kunde  tage  det  op  med  Uvætten,  og  han  fik  endelig 
ogsaa  en  Mand,  Glaam,  som  mente,  at  han  nok  skulde 
komme  ud  af  det  med  Spøgelset.  Glaam  skildres  som  »en 
storskaaren  Mand,  underlig  at  se  til,  med  store  blaaØjne 
og  ulvegraat  Haar.  Bonden  var  glad  ved  ham,  men  de 
andre  Folk  huede  han  kun  ilde.  Han  kom  aldrig  i  Kirke, 
han  sang  aldrig  og  troede  ikke  paa  Gud,  stivsindet  og 
umedgørlig  var  han  og  hadet  af  alle.«  Juleaften  blev 
han  borte;  Dagen  efter  fandt  man  hans  Lig,  og  det  var 
klart  at  se,  at  der  havde  staaet  en  stor  Kamp  mellem  ham 
og  Uvætten,  og  Glaam  maatte  have  sejret,  ti  det .  gamle 
Spøgelse  kom  aldrig  igen.  Men  derved  blev  kun  ondt 
værre,  ti  nu  begyndte  Glaam  selv  at  gaa  igen,  og  han 
ødelagde  ikke  blot  Fæ  men  ogsaa  Mennesker.  »Somme, 
som  saa  ham,  faldt  i  Uvid,  og  somme  gik  helt  fra  For- 
standen.« Han  begyndte  ogsaa  at  ødelægge  Gaarden,  rive 
Husene  ned  og  anstifte  stor  Fortræd.  Da  Grette  spurgte 
dette,  drog  han  til  Thorhalsstad  for  at  give  sig  i  Kast 
med  U vætten.  Glaam  kom  ogsaa  rigtig  om  Natten  ind  i 
Stuen,  hvor  Grette  sov,  og  gav  sig  til  at  slide  i  ham. 
Der  opstod  saa  en  Brydekamp  mellem  dem,  hvor  det  gik 
haardt  til.  »Bjælker  gik  løse,  og  alt  brast  sønder,  hvad 
der  kom  dem  i  Vejen«.  Til  Slut  gik  hele  Huset  i  Stykker 
og  de  tumlede  udenfor;  Grette  faldt  ovenpaa  Spøgelset. 
»Idet  Glaam  faldt,  drev  Skyerne  fra  Maanen,  og  Glaam 
saa  stivt  op  paa  den,  og  det  har  Grette  selv  sagt,  at  det 
er  det  eneste  Syn,  der  nogensinde  har  gjort  ham  ræd; 
alt,  baade  Mødighed  og  det,  at  han  saa  Glaam  rulle  saa 
forfærdeligt  med  Øjnene,  blev  han  saa  overvældet  af,  at 
han  ikke  kunde  faa  Saxet  (et  kort  Sværd)  draget  og  laa 
næsten  som  mellem  Himmel  og  Helvede.  Men  saa  meget 
større  var  Glaams  Ondskab  fremfor  andre  Gengangeres,  at 
han    talte   saalunde :     »»Stor   Umage    har   du    gjort    dig. 

Grette,  for  at  komme  til  at  mødes  med  mig,  og  ikke  vil 
det  tykkes   underligt,    om    jeg    kun    bliver   dig   til    liden 

Baade Hidtil  har  du  vundet  Ry  for  dine  Bedrifter, 

men  nu  skal  du  kun  faa  Fredløshed  og  Drabssager  ud  af 
dem,  og  det  meste,  du  gør,  skal  vende  sig  til  din  Ulykke. 
Du  skal  blive  fredløs  og  næsten  altid  leve  ene,  og  den 
Forbandelse  lægger  jeg  paa  dig,  at  disse  mine  Øjne  altid 
skulle  staa  for  dig,  og  da  skal  det  tykkes  dig  ulideligt  at 
være  ene,  og  det  skal  volde  din  Død.««  Men  da  Gen- 
gangeren havde  sagt  dette,  kom  Grette  igen  til  Kræfter, 
fik  Saxet  draget,  hug  Hovedet  af  ham  og  satte  dette  ved 
hans  Bagdel.  Saa  brændte  de  Glaams  Lig  helt  op,  kom 
Asken  i  en  Skindsæk  og  grov  den  ned  langt  borte  fra 
Græsgang  og  Alfarvej.« 

For  at  faa  Livet  rigtig  af  Uvætterne  maa  man,  som 
her  er  fortalt,  hugge  Hovedet  af  dem,  sætte  det  til  Bag- 
delen og  saa  brænde  Liget  helt  op.  Paa  denne  Maade 
behandles  ogsaa  Draugerne,  Højboerne,  som  enkelte  dri- 
stige Mænd  undertiden  vovede  sig  i  Kast  med  for  at 
sætte  sig  i  Besiddelse  af  de  i  Højen  ophobede  Skatte. 
Saaledes  skildres  i  Romund  Greipsøns  Saga  en  Kamp 
med  Draugen  Thrain,  der  i  meget  ligner  Grettes  Kamp 
med  Glaam,  og  den  ender  da  ogsaa  med,  at  Romund 
hugger  Hovedet  af  U vætten  og  bilænder  ham. 

Vi  have  nu  betragtet  i  det  mindste  de  væsenligste 
Grupper  af  overnaturlige  Væsener,  som  vore  hedenske 
Forfædre  troede  paa.  Naar  man  undtager  Fylgjerne,  der 
vel  vare  virkelige  Aander,  synes  de  øvrige  kun  ved  deres 
Styrke  og  store  Trolddomskyndighed  at  adskille  sig  fra 
Menneskene.  De  kunne  besejres  ved  Vaaben  og  de  vige 
for  Loven;  deres  Magt  rækker  altsaa  ikke  stort  længere 
end  almindelige  Menneskers.  Sammenligner  man  Saga- 
ernes Skildringer  af  Trolde,  Jætter  og  Uvætter  med  Kal- 
dæernes  Beskrivelser  af  Dæmonerne,  saa  træder  Forskellen 
mellem  disse  Væsener  tydelig  frem,  selv  om  meget  af  de  kal- 

dæiske  Dæmoners  frygtelige  Karakter  skrives  paa  den 
livligere  østerlandske  Fantasis  Regning.  Dæmoner  kunne 
de  nordiske  Uvætter'  altsaa  ikke  paa  nogen  Maade  kaldes ; 
de  komme  kun  undtagelsesvis,  ved  særlige  Lejligheder 
mellem  Menneskene  og  fordrives  hurtig  igen  paa  den 
ene  eller  den  anden  Maade.  De  magiske  Operationer, 
som  bruges  til  at  forjage  dem  med,  ere  som  vi  have  set,  meget 
begrænsede  i  Antal.  I  det  følgende  ville  vi  nu  imidlertid 
se,  at  Nordboerne  have  kendt  og  brugt  en  Mængde  ma- 
giske Metoder,  der  anvendtes  under  de  mest  forskellig- 
artede Forhold  i  Livet;  al  denne  Trolddom  staar  altsaa 
ikke  i  nogensomhelst  Forbindelse  med  Uvætterne.  Da 
disse  ikke  vare  Dæmoner,  d.  v.  s.  det  egenlige  Ophav 
til  alt  ondt,  kan  Magien  følgelig  heller  ikke  alene  gaa 
ud  paa  Dæmonbesværgelse.  Vi  skulle  nu  undersøge,  hvad 
den  nordiske  Magi  gik  ud  paa,  og  hvorledes  man  tænkte 
sig  den  virkende. 


Runer  og  Galder, 

Til  Udøvelsen  af  Trylleri  brugte  Nordboerne  fire 
væsenlig  forskellige  Metoder:  Runer,  som  vare  indristede 
Trylletegn;  Galder,  Sange  eller  Trylleformularer  der  ud- 
taltes. Trylledrikke  og  lignende  magiske  Kombinationer, 
og  endelig  den  kraftigste  og  mest  frygtede  men  mindst 
ansete  af  dem  alle:  Sejden,  som  bestod  i  Tryllesange  ri- 
meligvis i  Forbindelse  med  ganske  ubekendte  Operationer. 
Mest  brugte  og  derfor  bedst  bekendte  ere  de  to  første  Me- 
toder, som  vi  derfor  foreløbig  udelukkende  ville  holde  os 
til,  for  at  komme  paa  Spor  efter,  hvorledes  denne  Trold- 
dom virkede. 

Runer  og  Galder  ere  opfundne  af  Odin.  I  Hdvamål 
142  hedder  det: 

Runer  skal  du  tinde,      Runer  at  raade. 
store  Stave,      stærke  Stave, 

som  den  mægtige  Taler  maled, 

som  de  raadende  Magter  risted, 

som  den  ypperste  As  har  tegnet. 

Hvad  disse  Runer  kunne  anvendes  til,  forklares  et 
andet  Sted  i  Eddaen,  i  Sigrdrifumål,  hvor  Sigrdrifa  under- 
viser Sigurd  Fafnersbane  i  deres  Anvendelse: 

Sejrruner  maa  du  kunne,      om  Sejr  du  vil  fange, 

sæt  dem  paa  Sværdets  Hjalte, 
somme  ved  Odden,      somme  ved  Eggen. 

og  nævn  saa  to  Gange  »Ty«. 

Ølruner  maa  du  kunne,      om  anden  Mands  Viv, 

som  du  tror,  skal  være  dig  tro; 
rist  dem  paa  Horn      og  paa  Haandens  Ryg, 

og  »Nød«  skal  du  riste  paa  Negl. 

Sit  Bæger  skal  man  signe,      se  sig  vel  for, 

lægge  i  Drikken  et  Løg, 
da  ved  jeg  forvist,      at  aldrig  vorder 

Mjøden  blandet  med  Mén. 

Hjælperuner  skal  du  lære,      om  hjælpe  du  vil 

barslende  Kvinde  i  Kvide; 
rist  dem  paa  Haand      og  rundt  om  Lemmerne, 

og  bed  saa  Diser  staa  dig  bi. 

Brændingsruner  skal  du  riste,     om  bjærge  du  vil 

Sejlheste  paa  Sø ; 
rist  dem  paa  Stævnen      og  Rorets  Blad, 

brænd  dem  med  Ild  i  Aaren; 
ej  er  Brænding  saa  brat      eller  Bølge  saa  sort, 

du  sejler  jo  sikker  paa  Hav. 

Kvistruner  maa  du  lære,      vil  Læge  du  være 

og  kunne  søi^e  for  Saar; 
i  Bark  skal  de  ristes,      rundt  om  Stammen 

paa  Træer  hvis  Løv  luder  mod  Øst. 


1 12      KALDÆERNES  VISDOM  OG  DENS  UDVIKLING  I  EUROPA. 

Maalruner  maa  du  kunne,      at  ingen  skal  mægte 

at  lønne  dig  Harm  med  Had; 
dem  skal  du  væve,      dem  skal  du  vinde, 

dem  skal  du  alle  sammen  sætte, 
naar  Tiden  er  kommen      til  Tings  at  fare, 

og  Folk  skal  fælde  Dom. 

Huruner  skal  du  kunne,      om  højere  end  andre 
du  vil  i  Visdom  være. 


Der  er  altsaa  ikke  mange  Forhold  i  Livet,  hvor  man 
ikke  kan  hjælpe  sig  selv  og  andre  ved  Anvendelse  af 
denne  Trolddom.  Det  samme  gælder  om  Galderne,  der 
ligeledes  hidrøre  fra  Odin.  Af  den  meget  udførlige  Skil- 
dring i  Håvamil  af  disse  Tryllesange  udvælger  jeg  de 
interessanteste  og  mest  oplysende  Vers: 

Sange  jeg  kan,      som  ej  Kongen  véd, 

som  ingen  i  Verden  véd; 
Hjælp  hedder  en,      og  hjælpe  den  kan 

for  Sorg  og  Sot  og  Smerter  alle. 

Den  anden,  jeg  kan,      bør  hver  Mand  kende, 

som  lyster  Læge  al  vorde. 
Den  tredje  jeg  synger,      om  nødigt  det  gøres 

i  Lænker  min  Fjende  at  lægge; 
Sværdene  deres      døver  jeg  flux, 

saa  hverken  List  eller  Vaaben  hjælper. 

Den  fjerde  jeg  synger,      om  fængslet  man  har 

i  Lænker  Lemmerne  mine; 
da  galdrer  jeg  saa,      at  frit  jeg  gaar, 

af  Fødderne  Lænkerne  falde 

og  Haandjæm  af  Hænderne  mine. 

Den  syvende  synger  jeg,      om  Sal  jeg  ser 

brænde  om  bænkede  Kæmper; 
saa  bredt  den  ej  brænder,      at  ej  bjærge  jeg  mægter, 
saa  god  en  Galder  jeg  véd. 

Den  niende  synger  jeg,-     om  Nød  det  volder 

at  bjærge  min  Baad  paa  Hav; 
flux  jeg  Vind      og  Vove  dysser 

og  stiUer  stormrørt  Sø.' 

Den  tiende  s)mger  jeg,      om  jeg  Troldkvinder  ser 

lumsk  gennem  Luften  fare  ; 
flux  jeg  volder,      at  vild  de  fare, 

tabe  Ham  og  Hu  og  Sans. 

Den  sextende  synger  jeg,      naar  Elskov  jeg  søger, 

og  Møs  Vilje  vil  vinde; 
jeg  vender  den  vænes      Vilje  og  Vid, 

saa  helt  hun  mig  skænker  sin  Hu. 

Efter  at  vi  saaledes  have  set,  hvad  der  kan  udrettes 
ved  disse  magiske  Tegn  og  Sange,  ville  vi  gaa  over  til 
at  betragte,  hvad  der  af  Sagaerne  kan  læres  om  deres 
praktiske  Anvendelse.  Det  er  nu  desværre  ikke  meget. 
Der  er  i  Sagaerne  tilstrækkelig  megen  Tale  om  Trolddom, 
men  kun  saare  sjældent  omtales  det,  hvorledes  den  udøves, 
hvilken  Metode  der  bruges,  og  endnu  sjældnere  gives  der 
en  nøjagtig  Beretning  om  Enkelthederne.  Der  er  dog 
tilstrækkelig  meget,  til  at  man  kan  danne  sig  et  rimeligt 
Skøn  over  Operationerne. 

Anvendelsen  af  Runer  alene  er  sjælden.  I  Thorstein 
Vikingsøns  Saga  fortælles,  hvorledes  Kongedatteren  Oløf 
bringes  til  at  forandre  en  Beslutning  derved,  at  en  Kjevle, 
et  Stykke  Træ  beskrevet  med  Runer,  i  det  afgørende 
Moment  kastes  i  Skødet  paa  hende.  Men  om  selve  Ind- 
skriften siges  intet.  Mere  lære  vi  heller  ikke  af  Egil 
Skallegrimsøns  Saga,  hvor  Anvendelsen  af  Runer  flere 
Steder  omtales.  Paa  en  af  sine  Farter  kommer  Egil  til 
en  Bonde,  hvis  Datter  er  syg.  Der  havde  været  brugt 
Runer  mod  Sygdommen;  en  Bondesøn  fra  Nabolaget 
havde  ristet  dem,  men  derefter  var  det  bleve't  værre  med 
hende.  Egil  undersøgte  hendes  Leje  og  fandt  et  Stykke 
Fiskeben   med  Runer,   som  han  læste.     Derefter  skrabede 

8 


1  14      KALDÆERNES  VISDOM  OG  DENS  UDVIKLING  I  EUROPA. 

han  dem  af,  brændte  dem  øg  Fiskebenet  og  ristede  nye 
Runer,  som  han  lagde  under  hendes  Hovedpude.  Da 
vaagnede  hun  ligesom  op  af  Søvne,  og  sagde,  at  nu  havde 
hun  det  godt,  endskønt  hun  endnu  var  kraftesløs.  Egil 
sagde,  at  der  havde  været  ristet  falske  Runer  paa  Benet, 
de  vare  Aarsag  i  hendes  Sygdom.  Det  var  altsaa  en  farlig 
Sag  at  give  sig  af  dermed,  naar  man  ikke  forstod  Kunsten 
til  Gavns.  —  Sandsynligt  er  det  imidlertid,  at  Tiylle- 
runerne  kun  have  været  de  almindelige  Runetegn,  som  an- 
vendtes i  sært  forvredne  og  fordrejede  Former.  I  Vølsunga 
Saga  berettes  nemlig  om  en  Trylledrik: 

Der  var  inde  i  Hornet      alskens  Runer 
ristede,  rødfarvede,      raade  dem  jeg  ej  kunde: 
Maddingers  Lands      lange  Øgle, 
uskaame  Ax,      mange  Dyrs  Slyngninger. 

Hyppigt  anvendtes  Runer  i  Forening  med  Galder.  I 
Egil  Skallegrimsøns  Saga  findes  en  meget  oplysende  Be- 
retning herom.  Ved  Gæstebudet  hos  Baard,  hvor  Kong 
Erik  og  Dronning  Gunhilde  var  tilstede,  blandede  Dron- 
ningen og  Baard  »Uting«  i  Drikken,  og  lod  Hornet  bringe 
til  Egil.  »Da  tog  Egil  sin  Kniv  op,  stak  sig  i  Haandcn» 
tog  saa  imod  Hornet  og  ristede  Runer  derpaa,  og  be- 
smurte dem  med  sit  Blod.     Han  kvad  derhos: 

Runer  paa  Hornet  jeg  rister,      rødfarver  Runer  i  Blod. 

De  Ord  til  det  rasende  Dyrs*)      Ørerodsstamme**)  jeg  vælger: 

Af  Drikken,  de  muntre  br>'ggede,      saameget,  mig  lyster,  jeg  drikker,. 

at  se  om  Øllet,  Baard  mærked,      monne  bekomme  mig  nu. 

Hornet  sprak  itu,  men  Drikken  løb  ned  i  Halmen.« 

Denne  Beretning  er  saa  mærkelig,  at  det  vil  lønne 
Umagen  at  gaa  den  efter.  Egil  rister  Runer,  og  siger 
saa  i  Sangen,  at  der  tillige  skal  tales  nogle  »Ord«  over 
Hornet.     Runerne  alene  kunne  altsaa  ikke  have  den  ønskede 


*)  Rimeligvis  Uroxen.     **)  Stammen,  der  udgaar  fra  Ørernes  Rod, 
d.  v.  s.  Hornet,  altsaa  Uroxens  Horn,  hvoraf  han  drak. 

Virkning,  men  Tryllesangen  synes  ganske  at  udeblive. 
Saasnart  han  er  færdig  med  sin  Sang,  sker  det,  han  ven- 
ter: Drikken  viser  sig  at  være  ménblandet  derved,  at  Hor- 
net brister.  Hvorfor  sker  det  ikke  allerede  paa  det  tid- 
ligere Tidspunkt,  da  Runerne  ere  ristede,  naar  den  Trylle- 
formular, som  skal  til,  dog  viser  sig  at  være  overflødig? 
Hele  Beretningen  synes  temmelig  meningsløs,  hvis  man 
ikke  opfatter  selve  den  Sang,  han  synger,  som  Trylle- 
kvadet.  Og  det  er  der,  saa  vidt  jeg  kan  skønne,  ikke 
det  mindste  til  Hinder  for;  Digtets  fire  sidste  Linjer  ere 
jo  virkelig  en  indirekte  Opfordring  til  Drikken  om  at 
røbe  sin  sande  Natur.  I  saadanne  poetiske  Henvendelser 
til  de  livløse  Ting,  som  om  disse  vare  levende  Væsener, 
synes  de  gamles  Galder  at  have  bestaaet.  Vil  man  indvende 
herimod,  at  der  ikke  er  nogen  Trolddomskraft  i  slige 
Ord,  saa  kan  dertil  kun  siges,  at  Sangens  Tryllekraft  dog 
i  al  Fald  er  ligesaa  stor,  som  Kaldæernes  rent  fortællende 
Skildringer  af  Dæmoner  og  Sygdomme,  og  disse  Skil- 
dringer have  dog  faktisk  været  brugt  som  Galder,  Tryllesange. 

At  Nordboernes  Galder  virkelig  have  bestaaet  i  en 
saadan  poetisk  Henvendelse  eller  Tiltale  til  de  livløse 
Ting  siges  med  næsten  rene  Ord  et  Sted  i  Ketil  Hængs 
Saga.  Ketil  er  bleven  udfordret  til  Holmgang  af  Vikinge- 
kongen Framar,  som  af  Odin  havde  faaet  den  Gave,  at 
intet  Jærn  bed  paa  ham.  Det  Sværd,  som  Ketil«  brugte 
i  Holmgangen,  hed  Dragvendil.     Der  siges  nu  i  Sagaen: 

»Det  tilkom  den,  der  var  udfordret,  at  hugge  først. 
Ketil  hug  da  Framar  paa  Skulderen;  han  stod  rolig  for 
Hugget;  Sværdet  bed  ikke  paa  ham,  men  han  ravede  dog 
ved,  at  Hugget  var  saa  stort;  Ketil  hug  Framar  paa  den 
anden  Skulder,  men  det  bed  endnu  ikke.     Da  kvad  Ketil : 

Du  sløves  Dragvendil  1      Ved  Kraaserne 

Méngalder  du  møder,      mægter  du  ej  at  bide; 

ikke  jeg  troed,      at  Eggen  skulde 

stødes  fra  giftige  Skuldre,      om  end  Odin  den  døved. 

8* 

Og  fremdeles  kvad  han: 

•    Hvad  er  det  Dragvendil!       Hvi  er  du  sløv  vorden, 
har  jeg  nu  hugget^      træg  er  du  til  at  bide; 
svigter  du  i  Kampen,      før  har  du  ej  skælvet 
i  Skjoldegnyet,      der  hvor  Kæmper  strede. 

Framar  kvad: 

Gubbens  Skæg  nu  skælver,      svigter  Hugget  den  gamle, 
egger  til  Kamp  han  Sværdet,       Møens  Fader  ræddes; 
skærpedes  Saaregge,      saa  at  de  bide  kunde 
hugprude  Helte,      om  du  Mod  ej  mangled. 

Ketil  kvad: 

£j  du  tør  os  at  egge,      kamptræge  Karle 

skulle  til  store  Hug  mig      ingensinde  opfordre: 

bid  du  nu  Dragvendil,       eller  brydes  sønder! 

Lykken  har  forladt  os  begge,     tredje  Gang  den  dog  ej  svigter. 

Og  fremdeles  kvad  han: 

Ræddes  ej  Møens  Fader,      medens  hel  er  Dragvendil, 
tykkes  jeg  vist  vide,      tre  Gange  det  ej  svigter. 

Da  vendte  han  Sværdet  i  Haanden*,  og  drejede  den 
anden  Eg  frem.  Framar  stod  rolig,  da  Sværdet  traf  ham 
over  Skulderen  og  standsede  ikke  førend  i  Hoften,  og 
flækkede  Siden  fra  Kroppen.     Da  døde  Framar.« 

Det  behøver  ikke  nærmere  Paavisning,  at  Ketil  her  i 
sin  Sang  ligefrem  opfordrer  Sværdet  til  at  bide,  og  Framar 
siger  joogsaa  udtrykkelig  om  Ketil,  at  »han  egger  Sværdet 
til  Kamp«.  Da  nu  denne  Tiltale  til  Sværdet  virkelig  fører 
til  det  ønskede  Resultat,  at  det  bider  paa  den  fortryllede 
Framar,  saa  maa  Ketils  Kvad  virkelig  opfattes  som  Trylle- 
sange,  Galder,  hvis  ikke  den  hele  Beretning  skal  blive 
rent  ubegribelig.  Der  synes  saaledes  næppe  at  kunne 
være  Tvivl  om,  at  Galderne  ikke  i  Almindelighed  have 
bestaaet  i  bestemte  Trylleformler,    men  at  de  som  oftest 

have  været  poetiske,  af  Situationen  inspirerede  Henvendelser 
til  de  livløse  Ting.  Og  selv  i  saadanne  Tilfælde,  hvor 
der  foreligger  Tryllesprog,  som  mere  have  Præg  af  at  være 
fastslaaede  Formularer,  vise  disse  sig  tydelig  at  være  rettede 
mod  Tingene  selv;  der  er  i  al  Fald  intet  Tegn  paa,  at 
de  ere  Besværgelser  af  Aander.  I  Nidls  Saga  forekommer 
et  saadant  Tryllesprog.  Svan  paa  Bjørnsfjord  vil  beskytte 
en  Mand  mod  hans  Fjender,  som  lede  efter  ham.  I  dette 
Øjemed  gaar  han  udenfor  Huset  med  den  anden,  svøber 
et  Gedeskind  om  sit  Hoved  og  siger:  »Vorde  Taage  og 
vorde  Skræmsel  og  Under  store  for  alle  dem,  som  efter 
dig  søge.«  Herved  opkom  saa  stærk  en  Taage  og  Mørke, 
at  de  angribende  forvildede  sig  og  maatte  drage  hjem  med 
uforrettet  Sag. 

Særlig  interessante  ere  de  to  oldtyske,  saakaldte  Merse- 
burger  Formler  fra  det  9'  Aarhundrede,  fordi  de  slet  ikke 
have  Præg  af  at  være  Anraabninger  eller  Besværgelser, 
skønt  de  nævne  flere  Guder  ved  Navn.  Den  første  har 
været  brugt  til  at  løse  en  Fange  af  Lænkerne : 

Forhen  sig  satte  Valkjnrjeme,  satte  sig  herhen, 
nogle  bandt  Lænker,  andre  hæmmede  Fjenden, 
nogle  sønderbrød  ....  Knælænkeme: 
Spring  ud  af  Lænkerne,  undfly  Fjenden  1 

Den  anden  har  aabenbart  været  brugt  til  at  helbrede 
en  Hest  for  Benbrud : 

Phol  og  Wodan  droge  til  Skoven, 

da  fik  Balders  Hest  sin  Fod  forvridt; 

da  galdrede  over  den  Sindgund,  Sunnas  Søster, 

da  galdrede  over  den  Freja,  Vollas  Søster, 

da  besvor  den  Wodan,  som  kun  han  det  forstod, 

saavel  Benvridet,  som  Blodvridet  og  Ledvridet: 

Ben  til  Ben,  Blod  til  Blod, 

Led  til  Led,  som  om  det  var  limet. 

Den  direkte  Befaling,  hvormed  begge  disse  Formler 
slutte,    gør  det  utvivlsomt,    at  man   har  tænkt  sig  Runer 

Og  Galder  rettet,  ikke  imod  Aander,  men  imod  selve 
Tingenes  Natur. 

Et  yderligere  Bevis  herfor  kan  hentes  fra  den  Om- 
stændighed, at  Sondringen  mellem  sort  og  hvid  Magi 
slet  ikke  synes  at  existere  i  Norden.  Trolddommen  er 
god,  hvis  den  anvendes  til  at  gavne,  ond,  hvis  den  an- 
vendes til  Skade;  men  det  lader  sig  ikke  paavise,  at  en 
Art  af  Trolddom  i  og  for  sig  er  bleven  anset  som  god 
og  en  anden  i  og  for  sig  som  ond.  Men  en  saadan  Son- 
dring maa  nødvendigvis  fremkomme,  hvis  en  Art  Trold- 
dom tænkes  udført  ved  gode  Aanders,  Guders  Hjælp,  og 
en  anden  ved  Dæmoners  Hjælp.  Al  TrolddDm  er  i  de 
hedenske  Tider  lige  legitim,  og  det  gjorde  intet  Skaar  i 
nogen  Mands  Anseelse,  at  han  tog  sin  Tilflugt  dertil, 
naar  han  da  ikke  benytte<le  den  til  ligefrem  at  øve  Niddings- 
værk. Men  ogsaa  i  saa  Fald  var  det  jo  kun  Resultatet 
og  ikke  Midlet,  der  gjorde  Handlingen  æreløs.  Da  der 
saaledes  ikke  er  nogen  i  og  for  sig .  god  og  ond  Magi, 
saa  kan  man  heller  ikke  have  tænkt  sig  den  magiske 
Kraft  beroende  paa  en  Besværgelse  af  Aander, 

Herved  kunne  vi  forklare  det  yderst  mærkelige 
Fænomen,  at  Nordboerne  slet  ikke  have  frygtet  Trold- 
dommen. Skønt  Ketil  vidste,  at  Framar  var  usaarlig, 
gik  han  rolig  imod  ham.  Dette  kunde  vel  nok  forklares 
ved,  at  Ketil  selv  ikke  var  helt  ukyndig  i  Trolddom;  men 
mangfoldige  Steder  findes  der  lignende  Beretninger  om 
Mænd,  der  ikke  havde  det  mindste  Kendskab  til  den  Slags 
Kunster.  I  Vatnsdæla  Saga  overvinder  Ingemund  og  hans 
Sønner  en  Mængde  Troldkarle  og  Sejdmænd  ved  sin 
Klogskab,  og  Romund  Greipsøns  Saga  beretter,  hvorledes 
Trolddom  kan  besejres  ved  Mod.  Alt  dette  var  egenlig 
utænkeligt,  hvis  Troldmanden  stod  i  Pagt  med  Aander, 
,der  vare  Mennesket  overlegne,  ti  Aanderne  vilde  nok 
kunne  vare  ham.  Derimod  er  det  forstaaeligt,  hvis 
Magien  blot  bestaar  i   Ordets  Indvirkning  paa  Tingene, 

ti  saa  kræver  hver  ny  Situation  ny  Trolddom.  Naar  den 
troldkyndige  venter  at  blive  angreben  med  et  Sværd,  saa 
døver  han  det,  men  hugger  Modstanderen  nu  til  ham 
med  et  andet  Sværd  eller  en  Kølle,  saa  bider  han  i 
Græsset,  hvis  han  ikke  faar  Tid  til  at  tage  sine  Forholds- 
regler overfor  det  nye  Vaaben.  Og  det  gør  han,  efter 
Sagaernes  Beretning,  kun  sjældent.  Den  her  givne  Op- 
fattelse af  Trolddommens  Natur  synes  saaledes  at  stemme 
med  de  væsenligste  Forhold. 


Magiske  Operationer  og  Sejden. 

Foruden  Runer  og  Galder  brugte  Nordboerne,  som 
omtalt,  ogsaa  forskellige  magiske  Operationer  og  Sejd. 
Tryllespiser  og  Trylledrikke  omtales  i  Vølsunga  Saga. 
Guttorm  ophidses  til  Mordet  paa  Sigurd  ved  en  Spise, 
hvis  Sammensætning  just  ikke  er  tiltalende: 

Træets  Fisk  de  stegte,      toge  Ormens  Aadsel, 

Guld  til  Guttorm      gave  nogle, 

Lagde  i  Øllet      Ulvekød 

og  mange  andre      tryllede  Sager. 

Og  Gudrun  glemte  sin  Sorg  og  Forbitrelse  over 
Sigurds  Drab  ved  en  Drik  tilberedt  efter  følgende  Recept : 

Der  var  i  Øllet      meget  Ondt  sammen: 
Blade  af  alskens  Træer      og  brændte  Agern, 
Arnens  Sod,      Offerdyrs  Indvolde, 
søden  Svinelever,      ti  det  døver  Hadet. 

En  ret  mærkelig  magisk  Operation  berettes  i  For- 
tællingen om  Kormak.  Imellem  denne  store  Skjald  og 
hans  Elskede  Stengerde  var  der  bleven  sat  Sejd,  saa  at 
de  ikke  kunde  blive  gifte.  Stengerde  ægtede  saa  Thorvald 
Tinten,  hvilket  førte  til  stor  Uenighed  mellem  Kormak 
og  Thorvald  og  dennes  Brodef  Thorvard.    Det  endte  med. 

at  Kormak  og  Thorvard  udæskede  hinanden  til  Holmgange 
og  det  blev  da  fortalt  Kormak,  at  det  næppe  vilde  gaa 
helt  ærligt  til,  ti  Thorvard  vilde  bruge  Tryllekunster,, 
og  hvis  Kormak  vilde  staa  sig,  maatte  han  helst  gøre 
det  samme.  Han*  begav  sig  derfor  til  Spaakonen  Thordis,, 
som  lovede  at  tage  sig  af  ham  og  lod  ham  blive  der  om 
Natten.  Det  hedder  nu  i  Sagaen:  »Da  han  vaagnede» 
mærkede  han,  at  der  var  noget,  som  følte  paa  hans  Leje 
ved  Hovedet  af  ham.  Han  spurgte,  hvem  der  var.  Det 
gik  bort  hen  til  Udgangsdøren,  men  Kormak  efter  det 
og  saa,  at  det  var  Thordis;  hun  var  da  kommen  til  det 
Sted,  hvor  de  skulde  stride  og  havde  en  Gaas  under  sin 
Kappe.  Kormak  spurgte,  hvad  det  skulde  betyde.  Hun 
satte  Gaasen  ned  og  sagde:  »»Hvorfor  kan  du  dog  ikke 
være  stille.'^««  Da  lagde  Kormak  sig  atter  ned  men  holdt 
sig  vaagen  for  at  se  hendes  Adfærd;  hun  kom  tre  Gange,, 
og  hver  Gang  lagde  han  Mærke  til  hendes  Færd.  Den 
tredje  Gang,  da  Kormak  kom  ud,  havde  hun  stukket  to 
Gæs  og  ladet  Blodet  løbe  sammen  i  en  Bolle;  hun  havde 
da  taget  fat  paa  den  tredje  og  agtede  at  stikke  den.  Da 
sagde  Kormak:  »»Hvad  er  det,  du  har  for.  Fostermoder?«« 
»»Det  sandes  dog««  svarede  hun,  »»at  det  er  næsten 
umuligt  at  hjælpe  dig;  nu  var  jeg  i  Færd  med  at  tilintet- 
gøre det  Trylleri,  der  var  lagt  paa  dig  og  Stengerde,  saa 
at  I  kunde  faa  hinanden,  naar  jeg  stak  denne  tredje  Gaas, 
uden  at  nogen  vidste  det.««  Men  Kormak  sagde,  at  han 
havde  ingen  Tro  til  sligt.«  Hvorvidt  Kormaks  Ord  her 
staar  til  Troende  synes  noget  tvivlsomt,  naar  man  husker, 
i  hvilken  Anledning  han  opholdt  sig  hos  Spaakonen. 
Den  hele  Skildring  har  dog  fornemmelig  sin  Interesse 
derved,  at  den  viser  os  en  aldeles  mystisk  magisk  Operation, 
som  det  turde  være  vanskeligt  at  finde  Mening  i. 

Den  fjerde  Art  af  Trolddom  var  Sejden,  den  kraftigste 
af  dem  alle.  Hvori  denne  bestod,  ved  man  ikke;  den 
krævede  til  sin  Udøvelse   Sang,    en  Sejdstav,  som   Sejd- 

kvinden  holdt  i  Haanden,  og  et  Sejdhjal,  en  Forhøjning, 
hvorpaa  hun  steg  op.  Det  var  næsten  udelukkende 
Kvinder,  som  udøvede  den,  ti  den  antoges  at  medføre  en 
»styg  Svaghed«,  hvorfor  det  ansaas  for  uværdigt  for  Mænd 
at  give  s^  af  dermed.  Heraf  lader  sig  rimeligvis  slutte, 
at  den  ogsaa  har  været  forbunden  med  forskellige  Opera- 
tioner og  Ceremonier,  hvilket  tillige  synes  at  fremgaa  af 
den  Omstændighed,  at  Forberedelserne  sædvanlig  begynde 
om  Aftenen,  medens  Sejdhjalet  først  bestiges  den  næste 
Dag.  Ved  Sejden  udrettes  de  kraftigste  Virkninger, 
der  vækkes  Uvejr  og  stiftes  andet  ondt;  Laxdæla  Saga 
beretter  saaledes,  hvorledes  Hruts  Søn  Kaare  blev  dræbt 
ved  Sangen,  som  var  rettet  særlig  mod  ham.  I  For- 
bindelse med  Sejden  stod  ogsaa  ofte  Hamløberiet,  d.  v.  s. 
Sejdkvinden  kunde,  medens  Legemet  blev  paa  Hjalet,  i 
en  anden,  ofte  et  Dyrs  Skikkelse  gaa  til  f]ærne  Steder  og 
skaffe  Underretning  om,  hvad  der  foregik.  Hvis  Dobbelt- 
gængeren paa  denne  Udflugt  blev  saaret  eller  dræbt,  saa 
viste  det  sig  straks  paa  Legemet.  I  Fridthjof  Fræknes 
Saga  fortælles  saaledes,  hvorledes  to  Sejdkvinder  falde 
døde  ned  af  Hjalet  i  det  Øjeblik,  da  Fridthjof  dræber 
deres  Dobbeltgængere.  Forestillingen  om  Hexe  og  Hexe- 
udflugter  har  saaledes  heller  ikke  været  ukendt  i  Norden 
i  de  hedenske  Tider,  og  naar  de  stiftede  for  meget  ondt, 
benyttede  man  mærkelig  nok  samme  Fremgangsmaade, 
som  paabydes  i  Mose  Lov:   man  stenede  dem  til  Døde. 


Spaadomskunsten. 

Nordboernes  Spaadomskunst  var  ligesaa  rig  paa  Former 
som  deres  Trylleri.  For  nogle  af  disse  Metoders  Ved- 
kommende er  det  let  at  paavise,  at  de  have  staaet  i  For- 
bindelse med  Gudsdyrkelsen,  altsaa  været  en  Slags  religiøs 
Mantik;  andre  derimod  synes  forholdsvis  uafhængige  af 
Religionen.   Der  nævnes  saaledes  i  Sagaerne  jævnlig  Blotfret ; 

om  Thorolf  Mostrarskæg  siges  i  Eyrbyggernes  Saga: 
at  han  anstillede  et  stort  Blot  og  gik  paa  Fret  hos  sin 
Ven  Thor,  hvis  Gode  han  var.  Meningen  heraf  er 
aabenbart,  at  Thorolf  har  ofret  til  Thor  og  ved  den 
Lejlighed  søgt  at  bestemme  sin  Skæbne,  rimeligvis  ved 
Offerdyrenes  Indvolde.  Bekendt  er  den  Metode,  at  Land- 
namsmænd, som  vilde  slaa  sig  ned  i  fremmede  Lande, 
kastede  sine  Højsædestøtter  overbord  og  saa  bosatte  sig 
der,  hvor  Støtterne  drev  i  Land.  Paa  Støtterne  var  sæd- 
vanlig udskaaret  Gudebilleder,  og  Fremgangsmaaden  maa 
altsaa  betragtes  som  en  Udforskning  af  Gudernes  Vilje, 
den  har  altsaa  ogsaa  været  af  religiøs  Natur. 

I  andre  Tilfælde  er  det  mere  tvivlsomt,  hvorvidt  man 
har  tænkt  sig  Guderne  medvirkende.  I  Fortællingen  om 
Kormak  berettes,  at  man  ved  Afsætning  af  Pladsen  til  en 
ny  Bolig  kunde  erfare,  om  man  vilde  have  Held  med  sig 
i  denne  Bolig.  »Hvis  Maalet,  naar  det  oftere  blev  prøvet, 
slog  til,  saa  vilde  det  gaa  den  Mand  vel,  men  skortede 
det,  saa  vilde  det  gaa  ham  ilde,  saa  at  hans  Omstændig- 
heder rettede  sig  efter  Maalestokken.«  For  Nordboerne, 
hvis  geometriske  Kundskaber  næppe  have  staaet  højt,  har 
det  utvivlsomt  været  en  vanskelig  Kunst  at  afsætte  en 
rektangulær  Plads  nøjagtigt,  saa  at  de  to  Diagonaler  i 
Firkanten  bleve  lige  lange.  Man  har  maattet  prøve  sig  frem 
og  udmaale  Sider  og  Diagonaler  gentagne  Gange;  slog 
Maalet  nu  til,  saa  har  man  deri  set  et  Vidnesbyrd  om,  at 
den  byggende  havde  Held  med  sig,  siden  en  saa  vanskelig 
Operation  strax  lykkedes  for  ham,  og  man  har  derfra 
sluttet  til  fremtidigt  Held. 

Nogle  Mennesker  havde  af  Naturen  den  Evne  at 
kunne  forudsige  kommende  Begivenheder;  de  kaldtes 
fremsynte.  I  Fortællingen  om  Kormak  berettes  der  saa* 
ledes  om  en  fremsynt  Kvinde,  at  hun  havde  for  Skik, 
før  nogen  drog  til  Strid,  at  føle  paa  dem,  og  hvis  der 


SPAADOMSKUNSTEN.  I23 

saa   »ingen  store  Knuder  var  i  Vejen«,   saa  vilde  det  gaa 
ham  godt. 

En  meget  fremtrædende  Rolle  spillede  Drømme- 
udtydningen.  Der  er  næppe  en  eneste  Saga,  i  hvilken 
der  ikke  gentagne  Gange  berettes  om  Drømme  og  deres 
Udtydning.  Enhver  Mand  eller  Kvinde  synes  at  have 
kunnet  udtyde  Drømme,  men  der  er  dog  enkelte,  om 
hvem  det  siges,  at  de  forstod  sig  særlig  godt  derpaa; 
saaledes  nævnes  i  Laxdælernes  Saga  Gest  Odleifsen,  »der 
var  en  meget  stor  og  vis  Høvding,  fremsynet  i  mange 
Dele«.  Heraf  lære  vi,  at  Drømmetydningen  ikke  foregik 
efter  bestemte  Regler,  altsaa  ikke  havde  nogensomhelst 
videnskabelig  Karakter,  men  var  en  øjeblikkelig  Inspira- 
tions Sag.  Dette  fremgaar  ogsaa  deraf,  at  den,  der  har 
havt  Drømmen,  kun  sjældent  er  tilfreds  med  dens  Ud- 
tydning, men  ligefrem  siger,  at  der  nok  kunde  være 
funden  en  bedre  Fortolkning.  Slige  Udtalelser  vilde  være 
umulige,  hvis  Tydningen  gik  efter  fastsatte  Regler.  Et 
enkelt  Exempel  i  denne  Retning  vil  være  oplysende.  I 
Begyndelsen  af  dette  Afsnit  anførtes  Thorstein  Egilsens 
Drøm  om  Ørnene  og  Svanen;  vi  ville  nu  høre  Baards 
Udlægnjng  af  Drømmen:  »Disse  Fugle  maa  være  store 
Mænds  Fylgjer;  din  Kone  maa  være  frugtsommelig  og 
vil  føde  et  smukt  og  fagert  Pigebarn,  som  I  begge  ville 
holde  meget  af;  til  denne  din  Datter  ville  gæve  Mænd 
bejle,  som  have  hjemme  paa  de  Kanter,  Ørnene  kom 
flyvende  fra;  de  ville  bære  stor  Kærlighed  til  hende,  og 
derpaa  strides  om  hende  og  begge  tilsætte  Livet  derover; 
og  saa  vil  en  tredje  Mand  bejle  til  hende  fra  den  Kant, 
Falken  kom  flyvende,  og  ham  vil  hun  blive  gift  med. 
Nu  har  jeg  tydet  din  Drøm  saaledes,  som  jeg  tror  det 
vil  gaa.«  Thorstein  svarede:  »Det  er  en  slet  og  uvenlig 
Udlæggelse  af  min  Drøm,  og  det  maa  jeg  rent  ud  sige 
dig,  du  forstaar  ikke  at  raade  Drømme.«  —  Man  kan 
altsaa  raade  Drømme  mer  eller  mindre  venligt,  og  gør 

man    det    ikke   saaledes»   som   den  drømmende  vil   have 
det,  saa  forstaar  man  ikke  Kunsten. 

Endelig  fandtes  der  ogsaa  hos  Nordboerne  Kvinder, 
som  særlig  gav  sig  af  med  at  forudsige  tilkommende 
Begivenheder;  de  kaldtes  Vølver.  Paa  Island  synes  de  at 
have  været  sjældne,  derimod  omtales  de  som  ret  talrige 
i  Norge  og  Grønland,  hvortil  de  rimeligvis  ere  komne 
direkte  fra  Norge.  I  Thorfin  Karlsæmnes  Saga,  som 
netop  foregaar  i  Grønland,  findes  saaledes  en  af  de  fuld- 
stændigste  Skildringer  af  Vølvernes  Operationer.  Denne 
Vølve  hed  Thorbjørg,  og  hun  havde  for  Skik  om  Vinteren 
at  drage  omkring  til  Gilder,  »og  især  bød  de  hende  til  sig, 
som  havde  Lyst  til  at  faa  deres  Skæbne  at  vide,  eller 
hvorledes  Aaret  vilde  blive.«  Dette  var  dog  ikke  noget 
for  hende  ejendommeligt;  paa  den  Maade  plejede  alle 
Vølver  at  drage  rundt  paa  Gæsteri.  Thorbjørg  blev  nu 
indbudt  af  Thorkel,  den  anseeligste  Bonde  der  paa  Egnen, 
og  hun  kom.  »Hun  havde  en  blaa  Kaabe  paa  med  Baand 
til  at  snøre  sammen  foran,  besat  med  Stene  helt  ned  til 
Skødet,  Glasperler  om  Halsen  og  en  sort  Lammeskinds- 
hætte  paa  Hovedet,  foret  med  hvidt  Katteskind;  i  Haanden 
havde  hun  en  Stav  med  en  Knap,  som  var  indlagt  med 
Messing  og  besat  med  Stene;  om  Livet  havde  hun  et 
Bælte  med  en  Pose  med  Trøske  og  andet  Fyrtøj,  og 
derved  hang  en  stor  Skindpung,  hvor  hun  gemte  sine 
Tryllemidler,  som  hun  brugte  naar  hun  øvede  sin  Kunst; 
paa  Fødderne  havde  hun  laadne  Kalveskinds  Sko  med 
lange  Remme  i  og  paa  Enden  af  Remmene  sad  store 
Tinknapper;  paa  Hænderne  havde  hun  Handsker  af  Katte- 
skind,  hvide  og  laadne  indvendig.  Da  hun  kom  ind, 
holdt  alle  det  for  deres  Skyldighed  at  hilse  hende  med 
Ære,  og  hun  tog  imod  enhvers  Hilsen,  som  han  huede 
hende.«  Hun  blev  derpaa  godt  bevænet,  og  saa  spurgte 
Thorkel  hende,  naar  hun  kunde  sige  noget  om  det,  som 
alle  mest  ønskede  at  høre  noget  om.      Hun  svarede,   at 

det  kunde  hun  kun  sige,  naar  hun  havde  sovet  der  om 
Natten. 

»Dagen  efter,  da  det  var  ledet  langt  ud  paa  Dagen, 
blev  der  gjort  de  Forberedelser  for  hende,  som  hun  sagde 
vare  nødvendige,  for  at  hun  kunde  fremme  Sejden.  Hun 
bad  ogsaa  skaffe  nogle  Kvinder,  som  kunde  det  Kvad, 
der  høne  til  Sejden,  og  som  hed  Vardlokka.  Der  var 
ingen,  som  kunde  det,  førend  de  søgte  rundt  om  paa 
Gaarden  til  alle  og  ogsaa  kom  til  Gudrid;  hun  sagde: 
»»Hverken  er  jeg  tryllekyndig  eller  Spaakvinde,  men  min 
Fostermoder  Haldis  paa  Island  lærte  mig  et  Kvad,  som 
hun  kaldte  Vardlokka. <<  »»Du  er  lykkelig,  saa  vis  Du 
er««,  sagde  Thorkel.  »»Dette  er  et  Foretagende,  som 
jeg  mener  ikke  er  til  Baade««,  sagde  Gudrid,  »»ti  jeg  er 
Kristen««.  Thorbjørg  sagde:  »»kan  hænde,  at  Du  vilde 
kunne  være  Folk  til  Hjælp  i  dette  og  dog  ikke  værre  for 
det;  men  jeg  holder  mig  til  Thorkel  for  at  faa,  hvad  jeg 
skal  bruge.««  Thorkel  trængte  nu  ind  paa  Gudrid  og 
Enden  blev,  at  hun  lovede  at  gøre,  som  han  bad. 
Kvinderne  slog  nu  Kreds  om  Sejdhjalet,  hvor  Thorbjørg 
sad,  og  Gudrid  sang  Kvadet  saa  fagert  og  vel,  at  ingen 
af  dem,  der  stod  hos,  tyktes  at  have  hørt  noget  Kvad 
kvæde  med  fagrere  Røst.  Spaakonen  takkede  hende  for 
Kvadet  og  sagde,  at  nu  vare  mange  af  de  Aander,  som 
vilde  skille  sig  fra  hende  og  ikke  være  hende  lydige, 
komne  did  og  havde  tyktes,  at  det  var  fagert  at  høre, 
saa  vel  Kvadet  blev  sunget,  og  nD  ser  jeg  grant  mange 
Ting,  som  før  vare  dulgte  for  mig  og  mange  andre.« 

I  denne  Skildring  er  der  adskilligt  af  Interesse.  Vølven 
bruger  Sejd  for  at  fremme  Spaadommen,  men  denne  Sejd 
kræver  et  særligt  Kvad,  »Vardlokka«,  som  Vølven  ikke 
synes  at  kende  selv.  Dette  Digt  kan  altsaa  ikke  udgøre 
alle  Operationerne  ved  Sejden,  thi  saa  var  Vølven,  som 
ikke  engang  kan  Digtet,  jo  ganske  overflødig.  Men  vi 
faa  da  ogsaa  at  vide,   at  Thorbjørg  fører  en   Skindpose 

med  Tryllemidler,  altsaa  ligefrem  en  »Medicinsæk«,  med 
sig,  og  desuden  vil  hun  intet  kunne  sige  før  næste  Dag. 
Hun  maa  altsaa  have  Natten  til  sine  Operationer.  Endelig 
omtales  det,  at  hun  faar  sin  Viden  fra  Aanderne.  Hvad 
det  er  for  Aander,  kan  være  vanskeligt  at  sige.  Da  hele 
Begivenheden  jo  foregaar  i  den  kristne  Tid,  er  det  ikke 
umuligt,  at  det  er  dunkle  Spor  af  den  kristne  Dæmonologi^ 
som  spiller  ind  her*);  sandsynligst  er  det  dog,  at  disse 
Aander  ere  af  finsk  Oprindelse.  De  fleste  Vølver  vare 
Finher;  og  de,  som  ikke  vare  det,  havde  vistnok  altid 
gaaet  i  Lære  hos  Finnerne.  Men  den  finske  Magi  bestod, 
som  vi  nu  skulle  se,  for  en  stor  Del  i  Aandebesværgelser. 


Finnernes  Magi, 

Vort  Kendskab  til  Finnernes  Overtro  og  Trolddom 
i  de  hedenske  Tider  skriver  sig  fra  det  store  Heltedigt 
»Kalevala«,  som  ganske  vist  først  i  dette  Aarhundrede  er 
samlet  og  nedskrevet  men  som  har  et  saa  rent  hedensk 
Præg,  at  der  ikke  kan  være  Tvivl  om,  at  dets  Sange  ere 
bevarede  med  stor  Troskab  trods  den  mundtlige  Over- 
levering fra  Slægt  til  Slægt  gennem  Aarhundrederne.  De 
religiøse  og  overtroiske  Forestillinger,  som  her  træde  os 
imøde,  røbe  som  ovenfor  berørt  paa  mange  Punkter  sit 
Slægtskab  med  de  gamle  kaldæiske,  men  de  repræsentere 
iøvrigt  et  meget  højere  Udviklingstrin:  den  kaldæiske 
Grundtanke  er  ført  videre  ud,  saa  at  den  finske  Trold- 
mands Magt  er  bleven  aldeles  ubegrænset.  De  væsenligste 
magiske  Operationer  bestaa  i  Besværgelse  af  Aander,  ikke 
blot   onde,    men    ogsaa   gode,    ja  selv  den  øverste  Gud, 

•)  I  Sagaer,  som  foregaa  langt  senere  i  den  kristne  Tid,  tales 
der  ligefrem  om  Djævlen  som  medvirkende  ved  Spaadomme 
(Flateyjarb6k  II  452),  men  det  har  naturligvis  ingen  Bet\'dning 
for  ældre  Tiders  Opfattelse. 

Ukko  eller  Juniala,  synes  ikke  at  være  hævet  over  Be- 
sværgelsernes Magt,  saa  at  han  strax  maa  opfylde  det 
Ønske,  der  fremsættes  af  Troldmanden.  Alt  tænkes 
besjælet,  bag  alt  staar  en  Aand,  mod  hvilken  Besværgelserne 
rettes.  Lider  et  Menneske  af  Kulde,  saa  besværges  Kuldens 
Aander  ved  Ildens  Aand,  Panu ;  omvendt,  har  et  Menneske 
brændt  sig,  saa  besværges  Panu  ved  Kuldens  Aander. 
En  saadan  Recept  mod  Brandskade  findes  i  K^lcvalas  48' 
Sang  301 — 372.     Et  Brudstykke  heraf  hidsættes: 

»Ud,  som  Jumala  har  dannet, 
Panu,  som  er  Søn  af  Solen, 
Sig  mig,  hvem  dig  saa  fortømed, 
At  du  angreb  mine  Kinder, 
Brændt  mig  ind  paa  selve  Livet, 
Svedet  mig  paa  begge  Sider? 

Hvormed  skal  jeg  Uden  dæmpe. 
Vel  den  lyse  Lue  slukke, 
Hvordan  Flammens  Kraft  borttøge. 
Vel  dens  Virkninger  formindske, 
At  den  mig  ej  mer  maa  skade, 
£j  for  længe  her  mig  plage? 

Skynd  dig  Jomfru  hid  fra  Turja, 
Kom  fra  Lapland  Mø  med  Issko, 
Kom  med  Strømper  udaf  Rimfrost, 
Og  med  frosne  Klædningsfolder, 
Du,  som  bær  en  Rimfrost-Kittel, 
Med  en  Pøs  af  Is  i  Kitlen: 
Send  en  Skyl  af  kolde  Vande, 
Stænk  en  Regn  med  Is  iblandet, 
Over  alle  brændte  Steder, 
De  af  Ilden  gjorte  Skader.c 

Saaledes   besværges  Ilden  gennem  mange  Vers  ved 
alle  Kuldens  Aander,  og  saa  hedder  det  til  Slut: 

Dermed  Smeden  Umarinen 
Naaede  at  hæmme  Luen, 
At  omsider  Ilden  dæmpe; 

Frisk  og  sund  som  før  blev  Smeden, 
Følte  sig  fuldstændig  bedret, 
For  alt  ondt,  han  fik  af  Ilden. 

Men  det  er  som  sagt  ikke  blot  saadanne  under- 
ordnede Aander  som  Kuldens  og  Ildens,  der  bøje  sig  for 
Besværgelserne,  selv  Ukko  staar  strax  til  Tjeneste  med 
alt,  hvad  Troldmanden  ønsker.  Da  »den  muntre  Lemmin- 
kæinen«  paa  en  af  sine  Udflugter  standses  af  en  Ildflod, 
der  flyder  over  glødende  Stenheller,  saa  synger  han: 

>0  du  Ukko,  højst  blandt  Guder, 

Fader  udi  Himmelrummet, 

Send  ifra  Norvest  en  Skyvaeg, 

Send  en  anden  op  fra  Vesten, 

Lad  en  tredje  gro  i  Østen, 

Op  ifra  Nordost  sig  løfte; 

Blæs  tilsammen  Skyers  Kanter, 

Slaa  dem  Rand  mod  Rand  med  Torden, 

Lad  en  stavhøj  Sne  sig  sænke, 

Lad  den  spydskaft-dyb  sig  brede. 

Over  disse  hede  Stene, 

Disse  glødopfyldte  Heller«. 

Ukko  højst  blandt  alle  Guder, 
Gamle  Fader  udi  Himlen, 
Sendte  fra  Nordvest  en  Skyvæg, 
Tog  en  anden  op  fra  Vesten, 
Lod  en  tredje  gro  i  Østen, 
Op  ifra  Nordost  sig  løfte. 
Blæste  siden  dem  tilsammen. 
Slog  dem  Rand  mod  Rand  med  Torden. 
Lod  en  stavhøi  Sne  sig  sænke, 
Lod  den  spydskaft-dyb  sig  brede 
Over  Svælgets  brede  Stene, 
Paa  de  glødopfyldte  Heller; 
Og  da  blev  af  Sne'n  en  Indsø, 
Dannedes  en  Sump  af  Pløret. 

Ved    sine    Besværgelser    gaa    Finnerne    ofte    meget 
grundigt  tilværks.     De  nøjes  ikke  med,  som  Kaldæerne, 

at  beskrive  Dæmonerne,  de  give  sædvanlig  hele  deres 
Oprindelse,  saa  at  en  saadan  Besværgelse  bliver  over- 
ordcnlig  vidtløftig.  Læseren,  som  ønsker  at  stifte  Bekendt- 
skab med  disse,  maa  derfor  søge  dem  i  Kalevala;  at  give 
blot  et  lille  Uddrag  her,  vilde  føre  for  vidt. 

Den  finske  Troldmand  formaar  dog  meget  mere  end 
ar  besværge  Aandeme;  hans  udtalte  Ord  har  en  ligefrem 
skabende  Magt.  Dette  træder  frem  paa  mangfoldige 
Punkter;  et  enkelt  Exempel  er  tilstrækkeligt.  Da  Lemmin- 
kæinen  kommer  til  Pohja  og  ikke  bliver  gæstfrit  mod- 
tagen, beder  han  om  01  for  Betaling.  Nu  hedder  det  i 
Sangen : 

Værten  udi  Pohjagaarden 
Gribes  da  af  Harm  og  Vrede, 
Mægtig  Vrede  og  Forbitring, 
Kvæder  frem  en  Sø  paa  Gulvet 
Foran  Lemminkæinens  Fødder, 
Taler  dertil  selv  og  siger: 

»Vand  har  her  du  til  at  drikke, 
Sluk  din  Tørst  i  denne  Indsø,  c 

Ængstlig  var  ej  Lemminkæinen, 
Han  til  Orde  tog  og  sagde: 
»Jeg  er  ingen  Kalv  i  Gaarden, 
Ej  en  Tyr  med  Svans  begavet, 
Som  udaf  en  Elv  kan  drikke, 
Sluge  Vandet  af  en  Indsø. c 

Han  begyndte  nu  at  kvæde, 
At  sin  Trolddomsevne  øve; 
Frem  han  kvad  en  Tyr  paa  Gulvet, 
Kvad  en  stor  guldhornet  Oxe; 
Denne  uddrak  Søens  Vande, 
Tømte  Elven  højst  begærlig. 

Dette  overgaar  vist  alt,  hvad  noget  andet  Folkeslag 
har  kunnet  udføre;  de  finske  Troldmænds  Ry  i  Norden 
«r  herved  let  forstaacligt.  I  Sammenligning  med  disse 
Skabelser  ere  de  talrige  magiske  Omdannelser,  som 
forekomme     i    Kalevala,    kun    Smaating.      Da    saaledes 

Lemminkæinen  har  Brug  for  nogle  Faar,  gaar  han  tilværks 
paa  følgende  Maade: 

Han  greb  hastigt  i  sin  Lomme, 
Søger  i  sin  lille  Taske, 
Tager  ud  lidt  Uld  af  Lommen, 
Gnider  den  og  danner  Totter, 
Mellem  sine  tvende  Hænder, 
Sine  Fingres  Sammenføjning. 

£n  Gang  paa  sin  Haand  han  blæser, 
Skaber  saa  en  Hjord  af  Hunfaar, 
Lader  frem  en  Faarflok  springe 
Lam  i  meget  store  Mængder. 


Middelalderen  indtil  Hexeprocessernes 

Begyndelse. 

Hvor  mægtig  end  Kristendommen  greb  ind  i  hele 
Oldtidens  Tankegang,  kunde  den  naturligvis  dog  ikke  med 
et  Slag  omskabe  Samfundene  og  tilintetgøre  Resultaterne 
af  en  gennem  Aarhundreder  fortsat  Udvikling.  Kun  efter- 
haanden  som  de  religiøse  Grundtanker  trængte  ind  i  Fol- 
kenes Bevidsthed,  førte  de  en  Omformning  af  de  bestaaende 
sociale  Forhold  med  sig;  men  mange  gamle  Forestillinger, 
Sæder  og  Skikke,  der  nogenlunde  lod  sig  forene  med 
Kristendommen,  vedblev  naturligvis  at  bestaa  og  fik  kun 
en  ny,  kristen  Begrundelse.  Vi  have  saaledes  allerede  i 
et  foregaaende  Afsnit  set,  hvorledes  Oldkirken  optog  Da- 
tidens Overtro  og  udviklede  en  Magi  til  Bekæmpelse  af 
Dæmonerne  paa  rent  kristeligt  Grundlag.  Men  ogsaa 
Sæder  og  Skikke,  der  lod  sig  retfærdiggøre  ud  fra  Kristen- 
dommens Grundsyn,  bevaredes  og  kom  til  Anvendelse 
under  særlige  Forhold.  Det  var  især  gamle  Retshandlin- 
ger, der  saaledes  optoges  og  fik  et  vist  magisk  Præg  ved 

den  Fortolkning,    de    underkastedes.      Paa   denne   Maade 
bleve  de  saakaldte  Gudsdomme,  Ordalierne,  til. 

En  af  de  hyppigst  anvendte  og  derfor  mest  bekendte 
af  disse  Handlinger  var  Jærnbyrden,  som  utvivlsomt  er  en 
gammel  hedensk  Skik,  da  den  allerede  omtales  i  Sophokles 
Tragedier.  I  Middelalderen  anvendtes  den  meget  alminde- 
lig som  Middel  til  at  rense  sig  for  en  graverende  An- 
klage, saaledes  f.  Ex.  forHexeri.  Bekker  beskriver  i  sit 
berømte  Værk:  »Die  bezauberte  Welt«  Fremgangsmaaden 
her\'ed.  »Præsten,  iført  Ornatet,  lagde  paa  Alteret  en 
Jærnbolt,  der  flere  Gange  var  bestænket  med  Vievand,  paa 
glødende  Kul;  sang  derefter  Sangen  om  de  tre  Mænd  i 
den  glødende  Ovn,  stak  den  Anklagede  Hostien  i  Mun- 
den, besvor  ham  og  bad,  at  Gud  vilde  lade  hans  Skyld 
blive  aabenbar  derved,  at  den  glødende  Bolt,  som  skulde 
lægges  i  hans  Haand,  brændte  ham,  eller  hans  Uskyld 
derved,  at  han  ikke  blev  beskadiget.  Som  der  var  bedet, 
blev  der  ogsaa  handlet.  Han  maatte  bære  den  glødende 
Bolt  ni  Skridt;  derefter  forbandt  Præsten  den  beskadigede 
Haand  og  forseglede  Forbindingen.  Tre  Dage  efter  saa 
man  paa  Haanden,  om  den  var  frisk  og  uskadt,  og  hvis 
ikke,  var  den  Anklagede  overbevist  om  Brøden.«  Man 
gjorde  altsaa  Regning  paa  Guds  direkte  Indgriben  til 
Gunst  for  den  Anklagede. 

Den  samme  Betragtning  laa  bagved  de  andre  Ordalier. 
Blandt  de  krigerske  nordeuropæiske  Folkeslag  var  Tve- 
kampen i  de  hedenske  Tider  som  bekendt  det  almindelige 
Middel  til  at  afgøre  en  Tvist.  Den  stærkeres  Ret  galdt 
ubetinget:  den,  som  fældede  sin  Modstander  i  Holmgangen, 
havde  Ret.  Denne  Maade  at  afgøre,  i  al  Fald  mange, 
retslige  Sager  paa,  vedligeholdtes  Riddertiden  igennem 
for  alle  adelige,  kun  med  den  Forskel  i  Begrundelsen  af 
Metoden,  at  man  antog,  at  Gud  vilde  give  den  Svage 
Sejren,  hvis  han  havde  Retten  paa  sin  Side. 

9* 

En  tredje  Form  af  Gudsdommen  var  Vandprøven, 
som  dog  kun  synes  at  have  fundet  Anvendelse  i  Hexe- 
processerne.  Om  de  gamle  Kelter  ved  Rhinen  fortælles 
der,  at  de  for  at  afgøre,  om  et  Barn  var  ægte  eller  uægte 
født,  brugte  at  sætte  det  nøgent  paa  et  Skjold  i  Floden. 
Svømmede  det  ovenpaa,  var  det  ægte,  sank  det  derimod 
tilbunds,  blev  Moderen  anset  for  en  letfærdig  Kvinde. 
Denne  Fremgangsmaade  blev  under  Hexeprocesserne  om- 
dannet saaledes:  den  Person,  der  var  beskyldt  forHexeri, 
blev  bunden  med  Hænder  og  Fødder  korsvis  sammen, 
højre  Tommel  til  venstre  store  Taa  og  venstre  Tommel 
til  højre  Taa,  og  derefter  kastet  nøgen  i  Vandet.  Den 
der  sank  tilbunds,  blev  erklæret  uskyldig,  idet  man  antog, 
at  Vandet,  der  i  Forvejen  var  indviet  ved  hellige  Cere- 
monier, ikke  vilde  modtage  den  skyldige. 

Disse  Exempler  maa  være  tilstrækkelige  til  at  vise, 
hvorledes  gamle  hedenske  Skikke  kristnes  og  finde  al- 
mindelig Anvendelse  i  de  nye  Former.  Der  er  naturligvis 
mange  flere  Tilfælde  af  denne  Art  end  de  her  omtalte; 
det  er  saaledes  tidligere  berørt,  hvorledes  man  i  det  he- 
denske Islands  Gengangerprocesser  har  Forbilledet  for  den 
kristne  Middelalders  Processer  mod  skadelige  Dyr  o.  lig. 
Men  om  en  udtømmende  Fremstilling  af  disse  Forhold 
kan  der  ikke  være  Tale  her;  vi  maa  indskrænke  os  til  at 
belyse  Udviklingens  Gang  med  enkelte  Exempler.  Da  det 
nu  af  det  anførte  antagelig  fremgaar  med  tilstrækkelig  Ty- 
delighed, hvorledes  de  kirkelige  Autoriteter  ikke  have  taget 
i  Betænkning  at  omstøbe  gamle  hedenske  Skikke  i  kri- 
stelige Former,  saa  kan  det  heller  ikke  forundre  os,  at  de 
brede  Lag  af  Folket  i  rigt  Maal  have  benyttet  samme 
Fremgangsmaade.  De  hedenske  Trylleformler  fik  et  kri- 
steligt Tilsnit,  og  saa  benyttede  man  dem  ganske  som 
tidligere.  Fra  Norge  har  man  saaledes  en  gammel  Trylle- 
sang  mod  Benbrud  hos  Heste;  at  den  er  en  Omformning 
af  hedenske  Galder  kan   der  ikke  være  Tvivl  om,    dertil 

er  Ligheden  med  den  tilsvarende  tidligere  omtalte  Merse- 
burger  Formel  (Side  117)  altfor  stor: 

Jesus  red  sig  til  Hede, 

da  red  han  sønder  sit  Foleben. 

Jesus  steg  af  og  lægte  det: 

Jesus  lagde  Marv  i  Marv, 

Ben  i  Ben,  Kød  i  Kød, 

Jesus  lagde  derpaa  et  Blad, 

at  det  skulde  blive  i  samme  Stand. 

I  slige  Former  have  de  gamle  Trolddomskunster, 
hvad  enten  de  nu  vare  af  europæisk  eller  asiatisk  Op- 
rindelse, holdt  sig  blandt  Almuen  Middelalderen  igennem 
helt  op  til  vore  Dage.  Og  det  var  ogsaa  kun  i  saadanne 
Former,  at  det  var  muligt  at  bevare  Trolddomskunsten, 
ti  Kirken  havde,  som  vi  tidligere  saa,  forlængst  stemplet 
den  hedenske  Magi  som  djævelsk  Magi  og  forfulgte  den 
som  Kætteri  og  Afgudsdyrkelse. 

Medens  Troen  paa  Trolddommens  Virkelighed  holdt 
sig  i  Folket  og  den  lavere  uvidende  Gejstlighed,  kom  de 
kirkelige  Myndigheder  i  Tidens  Løb  til  et  andet  Resultat. 
Paa  Synoden  i  Paderborn  785  opstillede  man  følgende 
Sætning:  >Den,  som  forblændet  af  Djævlen  paa  Hed- 
ningenes Vis  tror,  at  nogen  kan  være  en  Hex,  og  som 
derfor  brænder  den  foregivne  Hex,  skal  straflFes  med  Døden.« 
Det  er  altsaa  ikke  Hexen  men  Troen  paa  Hexeriet,  som 
paa  dette  Tidspunkt  blev  betragtet  som  strafbar,  og  den 
paagældende  Bestemmelse  blev  stadfæstet  af  Karl  den  store 
og  var  i  de  følgende  Aarhundreder  Norm  for  den  franske 
Kirkes  Stilling  til  alle  Anklager  forHexeri.  Endnu  tyde- 
ligere træder  Kirkens  Opfattelse  af  Hexeriet  frem  i  den 
saakaldte  Ancyranske  Kanon  Episcopi,  der  fremkom  om- 
kring Aar  900.  I  denne  Kanon  gøres  det  Biskopperne 
til  Pligt  »i  deres  Menigheder  energisk  at  bekæmpe  Troen 
paa  Muligheden  af  dæmonisk  Trolddom  og  Muligheden 
af  Nattefarter  til  og  med  Dæmonerne  som  rene  Illusioner, 


134     KALDÆERNES  VISDOM  OG  DENS  UDVIKLING  I  EUROPA. 

Og  at  udstøde  af  Kirkesamfundet  dem,  der  nære  en  saadan 
Tro.«  Denne  Bestemmelse  stod  ved  Magt  til  Slutningen 
af  det  13' Aarhundrede,  ogsaalænge  den  existerede,  kunde 
Beskyldningen  for  Hexeri  naturligvis  vanskelig  komme 
frem  og  blev  i  hvert  Fald  farligst  for  den,  der  fremsatte 
Beskyldningen.  Men  at  den  uvidende  Mængde  ikke  paa 
Grund  af  saadanne  Bestemmelser  opgav  sin  Tro  paa 
Trolddommen,  derom  vidne  de  talrige  folkelige  Trylle- 
formler, som  væsenlig  gennem  mundtlig  Tradition  ere 
bevarede  til  vore  Dage.  Men  Kendskabet  til  og  Troen 
paa  den  gamle  hedenske  Trolddom,  der  af  Kirken  var 
stemplet  som  djævelsk,  maatte  naturligvis  i  Aarhundredernes 
Løb  forsvinde.  Ikke  desto  mindre  fandt  Kirken  det  for- 
nødent paa  et  langt  senere  Tidspunkt  at  forfølge  denne 
sorte  Magi  med  Baal  og  Brand.  Men  disse  Forfølgelser 
vare  dog  aldeles  ikke  motiverede  derved,  at  den  sorte 
Magi  virkelig  florerede  særlig  paa  den  Tid  —  der  er 
tværtimod  Tegn  paa,  at  den  var  saa  godt  som  uddød  — 
de  havde  en  ganske  anden  Aarsag.  For  at  paavise  denne 
sande  Aarsag  til  Hexeprocesserne  maa  vi  gøre  et  Skride 
tilbage  i  Tiden. 

I  de  første  kristne  Tider,  medens  Menighederne  endnu 
vare  smaa  og  maatte  holde  sin  Andagt  og  sine  Kærlig- 
hedsmaaltider  i  det  Skjulte,  blev  der  stadig  rejst  Anklager 
imod  dem  af  Hedningene.  De  Kristne  fremstilledes  som 
et  fortvivlet,  lyssky  Folkefærd,  der  bestod  af  den  laveste 
Pøbel  og  lettroende  Kvinder,  som  spottede  det  Hellige  og 
sammensvor  sig  mod  deres  Medmennesker.  Man  paastod, 
at  de  ved  deres  natlige  Sammenkomster  fortærede  umen- 
neskelig Føde,  at  de  foragtede  alle  hellige  Skikke  og  at 
deres  egen  Gudsdyrkelse  ikke  var  nogen  Kultus  men 
ligefrem  Rykkesløshed.  De  kaldte  hinanden  for  Brødre 
og  Søstre  og  skændede  dette  hellige  Navn  ved  den  mod- 
bydeligste Utugt.  De  tilbad  et  Æselshoved  eller  endnu 
værre  Ting.      Særlig   gyseligt  skildredes    de  Ceremonier, 

hvormed  nye  Medlemmer  optoges  i  Samfundet.  Den,  der 
skulde  optages,  blev  stillet  overfor  et  Kar,  hvori  der  laa 
et  med  Mel  tildækket  Barn,  og  han  maatte  nu  støde  flere 
Gange  med  et  skarpt  Vaaben  ned  i  Melet  og  saaledes 
dræbe  Barnet.  Blodet  blev  fonæret  og  Liget  tilintetgjort, 
og  ved  disse  Menneskeofre,  som  ethvert  Medlem  ved  sin 
Optagelse  havde  gjon  sig  skyldig  i,  vare  de  alle  bundne 
til  Tavshed. 

Alle  Beskyldninger  åf  denne  An  vare  naturligvis  fuld- 
stændig grebne  ud  af  Luften,  og  ingen  kunde  vide  dette 
bedre  end  de  Kristne  selv.  Men  ikke  saasnart  er  Kristen- 
dommen trængt  igennem  og  almindelig  antagen,  før  de 
Kristne  begynde  at  udslynge  de  selv  samme  Beskyldninger 
mod  hinanden  indbyrdes.  Naar  der  dannede  sig  en  eller 
anden  Sekt,  som  afveg  fra  Kirkens  almindelige  Lære 
maaske  i  et  ganske  uvæsenligt  Punkt,  ja  endog  blot  deri, 
at  den  overholdt  en  strængere  Kirketugt  og  fordrede  en 
renere  Vandel  blandt  sine  Medlemmer,  end  almindeligt 
var  blandt  de  Kristne,  saa  blev  en  saadan  Sekt  strax  for- 
kætret og  de  omtalte  Beskyldninger  bleve  udslyngede  mod 
den.  Og  hertil  kom  saa  i  Oldtiden  tillige  Beskyldningen 
for  at  drive  djævelsk  Magi.  Forskellige  Sekter:  Marcosier, 
Montanister,  Manicliæer  og  Priscillianer  dukkede  efterhaan- 
den  op  og  forsvandt  igen,  men  hver  Gang  gentog  det  samme 
sig.  Alvorlige  Konsekvenser  synes  disse  Beskyldninger  dog 
kun  en  enkelt  Gang  at  have  draget  efter  sig,  nemlig 
Priscillians  Henrettelse  Aar  385.  I  det  hele  taget  forekom 
de  sekteriske  Bestræbelser  saa  sjældent  og  vandt  saa  ringe 
Udbredelse  i  det  første  Aanusinde,  at  Kirken  uden  at 
gribe  til  alvorlige  Forholdsregler  let  fik  Bugt  med  dem. 

Anderledes  stillede  Sagen  sig  derimod  i  den  følgende 
Tid.  Det  var  en  almindelig  Antagelse  i  hele  Kristen- 
heden, at  det,  der  i  Johannes  Aabenbaring  forkyndtes  om 
Kristi  tusindaarige  Rige  paa  Jorden,  galdt  om  den  bestaaende 
Kirke.     Man  ventede  derfor  Verdens  Undergang  omtrent 

ved  Aar  1000,  og  da  dette  ikke  indtraf,  blev  Troen  paa 
Kirkens  Autoritet  mægtig  rystet.  Da  man  ikke  var  blind 
for  adskillige  Misbrug,  som  fandt  Sted  i  den  katolske 
Kirke,  opstod  der  i  Begyndelsen  af  det  11'  Aarhundrede 
paa  flere  Steder  Sekter,  som  ikke  vilde  have  noget  med 
Kirken  og  dens  urene  Lære  at  gøre,  og  som  derfor  kaldte 
sig  selv  »de  Rene«,  Katharerne.  Disse  Sekter  fandt  stor 
Tilslutning  overalt  i  Italien,  Frankrig  og  Tyskland;  de 
havde  sine  egne  Biskopper  og  Præster  og  de  truede  saa- 
ledes  med  at  gøre  et  alvorligt  Skaar  i  den  katolske 
Kirkes  Magt.  Da  Katharerne  tillagde  Djævlen  stor  Magt 
og  mente,  at  den  rene  kristne  Lære  ved  hans  Indflydelse 
var  bleven  forvansket,  saa  beskyldte  man  dem  ligefrem 
for  at  tilbede  Djævlen,  og  tillige  rejstes  naturligvis  mod 
dem  alle  de  gamle  Beskyldninger  mod  Kætterne.  En 
heftig  Forfølgelse  af  Katharerne  begyndte  derfor  omtrent 
samtidig  i  flere  Lande,  og  mangfoldige  fandt  Døden  paa 
Baalet. 

Ikke  bedre  gik  det  Albigenserne  og  Valdenserne  i  det 
12'  Aarhundrede.  Disse  Sekter,  der  maa  betragtes  som 
Protestantismens  Forløbere,  idet  de  satte  Skriftens  Ord 
over  Kirkens  Autoritet,  fandt  saa  stor  Tilslutning  i  Frankrig 
og  Tyskland,  ikke  blot  blandt  Folket  men  ogsaa  blandt 
Fyrster,  Adelsmænd  og  den  katholske  Kirkes  Biskopper,  at 
Kirken  i  disse  Egne  betragtedes  som  en  forældet  og  latterlig 
Institution.  Paverne  Innocens  HI  og  Gregor  IX  prædikede 
derfor  Korstog  imod  dem  og  nedsatte  et  fast  Inkvisitions- 
tribunal,  for  hvilket  enhver  stævnedes,  som  blot  mistænktes 
for  at  staa  i  Forbindelse  med  Kætterne.  Af  den  pavelige 
Bulle,  som  udstedtes  1233  mod  Kætterne  i  Tyskland,  lære 
vi,  hvorpaa  Anklagerne  egenlig  gik  ud.  Kætterne  be- 
skyldes heri  for  at  dyrke  Djævlen,  som  viser  sig  for 
dem  personlig  i  Skikkelse  af  en  Frø,  en  sort  Kat  eller  en 
meget  bleg  Mand.  Han  giver  Novicen,  som  skal  optages 
i  Selskabet,  et  iskoldt  Kys,    og  dermed  forsvinder  enhver 

Erindring  om  den  katolske  Tro  af  vedkommendes  Hjærte. 
Det  gøres  ham  derefter  til  Pligt  paa  enhver  Maade  at 
haane  og  spotte  Sakramenterne  og  at  gøre  alt  det,  som 
Kirken  lærer,  at  man  ikke  bør  gøre.  For  saadanne  For- 
brydelser kunde  Straffen  naturligvis  kun  være  Døden,  og 
disse  Sekter  udryddedes  da  ogsaa  tildels  ved  en  yderst 
blodig,  mer  en  tyveaarig  Forfølgelse. 

Ved  alle  disse  Kætterforfølgelser  har  der  i  al  Fald 
ikke  officielt  været  rejst  Anklage  for  Hexeri;  dette  var 
umuligt,  saalænge  Kirken  fordømte  Troen  paa  Trolddom- 
mens Virkelighed  og  Kanon  Episcopi  stod  ved  Kraft.  I 
Midten  af  det  13'  Aarhundrede  foregik  der  imidlenid  et 
fuldstændigt  Omslag  i  Kirkens  Stilling  til  dette  Spørgs- 
raaal,  idet  Thomas  afAquino,  den  mest  fremragende 
af  Datidens  Kirkelærere,  hævdede  en  Opfattelse,  der  stod  i 
bestemt  Modstrid  med  de  foregaaende  Aarhundreders  og 
Kirkens  hidtil  fulgte  Praxis.  Denne  nye  Betragtning  af 
Sagen  er  kon  og  klan  given  i  følgende  Sætninger:  »Om 
Hexene  vide  vi,  at  nogle  mene,  at  Hexeri  slet  ikke  er  til, 
og  at  det  udspringer  af  Vantro;  de  mene  ogsaa,  at  Dæ- 
monerne ikke  ere  til  uden  i  den  menneskelige  Indbild- 
ning, idet  Menneskene  saa  at  sige  frembringe  dem  af  sit 
Indre  og  nedslaas  af  Skræk  ved  disse  Indbildninger.  Men 
den  katolske  Tro  hævder,  at  Dæmonerne  existere  og  at 
de  kunne  skade  ved  sine  Operationer  og  forhindre  den 
ægteskabelige  Frugtbarhed.«  Og  fremdeles  hedder  det: 
»Det  maa  betænkes,  at  det  er  nødvendigt  at  indrømme, 
at  Dæmonerne,  med  Guds  Tilladelse,  kunne  fremkalde 
Forstyrrelser  i  Luften,  foraarsage  Vinde  og  bevirke,  at  der 
falder  Ild  ned  fra  Himlen.  Ti  om  end  det  legemlige 
Stof  ikke  adlyder  hverken  de  gode  eller  onde  Engle  men 
alene  den  skabende  Gud  i  Henseende  til  Antagelsen  af 
Former,  saa  er  dog  den  legemlige  Natur  skabt  til  at  adlyde 
den  aandelige  i  Henseende  til  den  stedlige  Bevægelse. 
Herpaa   have  vi  et  Exempel    i  Mennesket,    hvis  Lemmer 

kun  bevæge  sig  efter  Viljens  Herredømme.  Hvadsomhelst 
der  altsaa  kan  udrettes  alene  ved  lokale  Bevægelser,  det 
kan  ikke  blot  de  gode  men  ogsaa  de  onde  Aander  udrette 
ved  egen  Magt,  naar  ikke  Gud  forhindrer  det.  Saaledes 
kunne  de  bevirke  Vind  og  Regn  og  lignende  Forstyrrelser 
i  Luften  alene  ved  Bevægelse  af  de  Dampe,  der  stige  op 
fra  Jorden  og  Havet«. 

Naar  Thomas  af  Aquino  saaledes  kunde  stille  sig 
i  Opposition  til  de  hidtil  gældende  Anskuelser  i  Kirken 
og  trænge  igennem  med  sin  Mening,  saa  skyldtes  det 
naturligvis  den  Omstændighed,  at  han  i  Virkeligheden  ikke 
blot  udtalte  sine  egne  men  hele  Tidens  Anskuelser.  Der 
er  altsaa  foregaaet  et  fuldstændigt  Omslag  i  den  almindelige 
Mening  om  Trolddommens  Mulighed.  Aarsagen  hertil 
kunne  vi  ikke  gaa  nærmere  ind  paa  her;  det  skyldes  ude- 
lukkende den  mauriske  Magis  Indvirkning  paa  Europa. 
Ved  Korstogene  og  ved  de  mauriske  Universiteter  i 
Spanien  vare  Europæerne  komne  i  Berøring  med  Araberne 
og  havde  optaget  og  videre  udviklet  Naturvidenskaberne 
og  de  magiske  Videnskaber,  som  Maurerne  ivrig  dyrkede. 
Albert  af  Bollstatt,  kaldet  Albertus  Magnus  (født  1193), 
Roger  Bacon  (født  1214)  og  Arnold  af  Villanova 
(født  omkring  1240)  stod  ved  sine  naturvidenskabelige 
Kundskaber,  der  satte  dem  i  Stand  til  at  udføre  mange 
for  den  store  Mængde  uforklarlige  Kunster,  i  stort  Ry  for 
Trolddom  over  hele  Europa.  Thomas  af  Aquino  var 
selv  Elev  af  Albertus  Magnus,  men  han  har  næppe  lært 
ham  Kunsten  rigtig  af.  Sagnet  fortæller  i  al  Fald,  at 
han  en  Dag  i  Alberts  hemmelige  Værksted  traf  en  vid- 
underlig smuk  kvindelig  Skikkelse,  som  med  menneskelig 
Stemme  bød  ham  velkommen.  For  at  værge  sig  mod 
denne  djævelske  Frister  slog  han  løs  paa  den  med  en 
Stok,  og  den  sank  da  sammen  under  Raslen  og  besyn- 
derlige Lyde.  Albert,  som  i  det  samme  kom  til,  raabte 
vredt:    »Thomas,   Thomas,    hvad  har  du  gjort.     Tredive 

Aars  Arbejde  har  du  ødelagt  for  mig.«  Selv  om  Beret- 
ningen er  noget  udsm5'kket,  kan  der  næppe  være  Tvivl 
dm,  at  Albert  har  udført  en  meget  kunstig  Automat,  ti 
hermed  beskæftigede  de  gamle  Magere  sig  blandt  andet 
ofte.  Og  ligger  der  blot  noget  sandt  til  Grund  for  Sag- 
net, er  det  ret  naturligt,  at  Thomas,  som  næppe  har 
forstaaet  Sagens  rette  Sammenhæng,  blev  sin  Tids  ivrigste 
Forkæmper  for  Troen  paa  Trolddommens  Virkelighed. 

Det  var  vel  forbundet  med  nogen  Vanskelighed  for 
Kirken  at  faa  Kanon  Episcopi  skaffet  ud  af  Verden,  men 
ved  en  god  Vilje  lykkedes  det  dog,  og  allerede  1264, 
Thomas  af  Aquinos  Dødsaar,  fandt  den  første  Hexeproces 
Sted  i  Languedoc.  Ved  denne  Lejlighed  og  i  den  nær- 
mest følgende  Tid  var  der  nu  ganske  vist  ikke  Tale  om, 
at  Anklagen  for  Hexeri  rettedes  mod  mere  end  en  eller 
nogle  faa  Personer.  Men  da  man  først  var  begyndt  at 
anklage  Folk  herfor,  laa  det  jo  nær  til  de  øvrige  Be- 
skjrldninger,  som  rettedes  mod  de  stadig  forekommende 
Kættersekter,  ogsaa  at  føje  Beskyldningen  for  Hexeri. 
Saaledes  opstod  allerede  i  Løbet  af  et  halvt  Aarhundrede 
Begrebet  »Kætter-  og  Hexesekter«,  og  dermed  var  i  alt 
væsentligt  givet  Grundlaget  for  de  Forestillinger  om  den 
sone  eller  djævelske  Magi,  som  kom  til  at  herske  i 
Europa,  ikke  blot  blandt  Folket  men  ogsaa  i  de  dannede 
Kredse  til  Begyndelsen  af  det  18'  Aarhundrede.  Og  disse 
vilde  Fantasier  kostede  Europa  mere  uskyldigt  Blod  end 
alle  de  Krige,  som  førtes  i  det  samme  Tidsrum.  I  det 
følgende  Afsnit  skulle  vi  nu  se,  hvorledes  man  tænkte  sig 
disse  Hexesamfund  organiserede  og  hvad  de  gik  ud  paa. 

Djævlepagten  og  Hexesabbateme. 

Efficiens  primaria  d.  v.  s.  den  første  og  egenlige 
Aarsag  til,  at  et  Menneske  bliver  Hex  og  hylder  Djævlen, 
er  altid  Djævlen  selv.  Men  han  kan  intet  udrette,  hvis 
ikke  Mennesket  ved  sine  Laster  giver  ham  Anledning 
til  en  Indblanding.  Den  vantro  eller  lidet  troende,  den, 
der  sværger  letfærdigt,  er  hævngerrig  eller  uforsonlig, 
den,  der  nærer  uterlige  Lygter,  æder  og  drikker  umaade- 
ligt  og  endelig  den  nysgerrige,  som  ønsker  at  vide  mere 
end  andre,  vil  altid  være  udsat  for  den  Indskydelse,  at 
søge  Hjælp  hos  Djævlen.  Og  en  saadan  Indskydelse 
vil  han  kunne  faa  enten  fra  Djævlen  personlig  eller  fra 
dennes  Hjælpere,  Hexene. 

Naar  nu  et  Menneske  har  sat  sig  for  at  søge  Hjælp 
hos  Djævlen,  hvad  maa  han  saa  gøre  for  at  blive  op- 
tagen i  Hexesamfundet?  Herpaa  giver  den  ærværdige  Pa- 
stor David  Mederus  os  Svar  i  sin  tredje  Hexeprædiken. 
Han  skriver:  »De  forblændede  Mennesker  bekende  alle 
selv,  at  de  for  det  første  maa  frasige  sig,  nægte  og  for- 
sværge den  hellige  Trefoldighed,  den  kristne  Tro  og  Daab, 
særlig  maa  de,  naar  Præsten  i  Kirken  læser  Evangeliets 
Text,  ved  sig  selv  erklære  alle  Ord  for  Løgn,  og  saaledes 
erklære  sig  for  Guds  og  Kristi  Fjender:  ti  saa  længe  de 
blive  ved  den  kristne  Tro,  kan  Djævlen  ikke  bruge  dem 
til  at  udføre  sin  Vilje;  den  kristne  Tro  gør  ham  altid 
meget  hjærteondt.  For  det  andet  maa  de  love,  at  de  ville 
være  fjendtlig  sindede  imod,  beskadige  og  fordærve  Guds 
Børn,  saavel  som  alle  Kreaturer,  som  skulle  komme  Guds 
Børn  tilgode.  For  det  tredje  maa  de  love,  at  de  alene 
ville  anerkende  Djævlen  som  sin  Gud,  Herre  og  Konge 
og  i  alle  Ting  være  ham  lydige.  For  det  fjerde  maa  de 
døbes  om,  nemlig  i  Djævlens,  nogle  ogsaa  i  alle  Djævles 
Navn;  hertil  bære  de  andre  Hexe  kogende  Vand  og 
Bækken,  og  udføres  denne  Daab  enten  af  Satan  selv  eller 

af  en  Hex,  dog  sker  den  ikke  altid  med  særlig  Pomp 
men  ofte  kun  i  en  Vandpyt  eller  en  Møddingpøl,  og 
gives  der  da  den  nydøbte  Hex  et  andet  Navn,  For  det 
femte  gives  der  strax  en  saadan  i  Djævlens  Rige  optagen 
Person  en  egen  og  særlig  Hore-  eller  Bole-Djævel,  som 
holder  Bryllup  med  ham,  hvorover  de  andre  Hexe  glæde 
sig  storligen.  For  det  sjette  kommer  denne  hans  Djævel 
otte  til  ham,  fører  ham  fra  et  Sted  til  et  andet  og  befaler 
ham  at  udføre  dette  eller  hint  onde.  For  det  syvende 
og  sidste  lover  den  ham  derpaa  højtideligt,  ikke  alene  at 
forsørge  ham,  men  ogsaa  at  fri  ham  af  Fangenskab,  hvis 
han  for  sit  Hexeværk  skulde  blive  sat  fast;  dog  kun  hvis 
han  er  standhaftig  og  intet  bekender,  eller  hvis  han 
har  bekendt  noget,  saa  maa  han  snart  nægte  det  igen,«*) 

Naar  en  Person  saaledes  med  alle  Formaliteter  er 
optagen  i  Hexesamfundet,  besidder  han  en  stor  Magt 
til  at  skade  Folk.  Han  kan  trylle  allehaande  ufordøjelige 
Sager  ind  i  Folk,  saasom  Haar,  Børster,  Glas,  Naale, 
Knive,  Søm,  Træstykker,  Fiskeben,  Orme,  Skorpioner  og 
deslige.  Desuden  kan  han  skade  og  fortrylle  Folk  ved 
at  se  eller  aande  paa  dem.  Dog  er  herved  at  bemærke, 
at  Hexen  ikke  kan  skade  ethvert  Menneske  eller  Kreatur, 
selv  om  han  gerne  vilde.  Sikre  mod  Skade  ere  »de 
fromme  og  gudfrygtige.  Præster  og  i  det  hele  gejstlige 
Personer,  Øvrigheden,  Skarpretteren  og  hans  Dreng,  Stads- 
knægtene  og  alle  de,  der  holde  saadanne  Hexe  og  Trold- 
karle i  Forvaring,  dømme  dem  og  exekvere  Rettens  Dom.« 

Ved  mangfoldige  Erfaringer  er  det  tillige  bevist,  at 
Hexene  kunne  berøve  Folk  al  Slags  Gods,  fornemmelig 
Fødevarer  og  Korn.    »At  anføre  Historier  eller  Exempler 

*)  Til  Trøst  for  den  forfærdede  Menighed  føjer  Pastoren  her  til: 
»Men  det  sidste  er  en  tyk  Løgn,  ti  Gud  staar  Øvrigheden  bi  i 
dens  Virksomhed,  saa  at  de  Hexe,  der  fanges,  ikke  kunne  befris 
af  Djævlen,  selv  om  han  trøster  dem  med,  at  han  skal  gøre 
det,  lige  til  man  tænder  Ilden  under  dem^L. 

herpaa«,  siger  Prætorius,  »er  ufornødent,  efterdi  den 
daglige  Erfaring  desværre  til  Overflod  godtgør,  at  der  er 
tilføjet  Mange  stor  Skade  herved.«  Ved  at  lægge  Urter 
under  Sengen  eller  ved  Remmeknytning  d.  v.  s.  ved  at 
slaa  Knuder  paa  en  Rem  eller  et  Baand  (»Binden«)  kunne 
Hexene  gøre  et  Ægteskab  ufrugtbart,  og  paa  et  saadant 
Knytte  kan  man  da  se,  hvormange  Børn  Ægtefolkene 
kunde  have  faaet.  Hexene  formaa  ogsaa  ved  sine  Kunster 
at  forandre  et  Menneskes  Køn,  gøre  en  Pige  til  Karl 
eller  omvendt,  og  derved  afstedkomme  stor  Fortræd.  At 
de  kunne  lave  Uvejr,  Vind  og  Regn,  Kulde,  Torden  og 
Lynild,  Sne,  Is  og  Hagl  er  allerede  tidligere  omtalt.  Det 
siges  ogsaa  undertiden,  at  Hexene  ere  i  Stand  til  at  give 
sig  selv  stor  Skønhed^  Ære  og  Rigdom,  men  de  fleste 
Autorer  ere  dog  enige  om,  at  man  kun  sjældent  har  hørt, 
at  en  Hex  selv  har  vundet  noget  ved  sine  Kunster. 

Et  meget  omdisputeret  Spørgsmaal  er  det,  om  en 
Hex  overhovedet  kan  udrette  noget  godt,  f.  Ex.  helbrede 
farlige  Sygdomme.  Dog  holde  de  fleste  for,  at  hun  nok 
kan  gøre  det,  hvis  hun  maa  for  Djævlen,  men  han  til- 
steder det  kun  sjældent. 

Ved  deres  private  Djævels  Hjælp  kunne  Hexene 
føres  hurtig  gennem  Luften,  saa  at  de  i  utrolig  kort  Tid 
kunne  gøre  lange  Rejser.  Om  Præsten  i  Halberstadt, 
Johannes  Teutonicus,  der  var  en  af  sin  Tids  mest  be- 
kendte Troldmænd,  berettes  der,  at  han  i  Aaret  1221  ved 
Midnat  paa  samme  Dag  har  sunget  tre  Messer,  den  ene 
i  Halberstadt,  den  anden  i  Maintz  og  den  tredje  i  Cøln. 
Ved  at  salve  sig  med  en  Smørelse,  der  er  kogt  af  nyfødte 
Børns  Fedt  sammen  med  forskellige  Urter,  saasom  Valmue, 
Natskygge,  Solsikke,  Skarntyde  og  Bulmeurt,  kunne 
Hexene  ogsaa  fare  gennem  Luften  paa  allehaande  Red- 
skaber, Børster,  Ildragere  eller  Høtyve,  og  disse  Be- 
fordringsmidler bruges  i  Almindelighed  ved  den  store 
aarlige  Fest,  Hexesabbaten,  der  sædvanlig  holdes  paa  et 

højt  Bjærg  men  i  nogle  Lande  ogsaa  i  en  stor  Skov  paa 
en  aaben  Plads.  De  danske  og  tyske  Hexe  fare  som 
bekendt  altid  til  Bloksbjærg,  (de  danske  dog  ogsaa  under- 
tiden til  Hekkenfeldt,  Hekla  paa  Island),  de  svenske  fore- 
trække Blaakulla  paa  Øland,  de  norske  Lyderhorn  ved 
Bergen,  og  saaledes  have  hvert  Lands  Hexe  sit  særlige 
Sted.  Festen  holdes  enten  Set.  Valpurgis  Nat,  den  første 
Maj,  eller  Set.  Hans  Nat.  Ved  disse  Fester  maa  alle 
Hexene  være  tilstede,  og  den,  der  udebliver  uden  gyldig 
Grund,  bliver  hele  Natten  igennem  pint  saaledes  af  sin 
Djævel,  at  det  ikke  er  ham  muligt  at  sove. 

Naar  Timen  til  Afrejsen  er  kommen,  salver  Hexen 
sigf  tager  den  Ting,  hvorpaa  han  vil  ride,  og  udtaler 
sagte  Ordene:  >Oven  ud  og  intetsteds  hen«.  Saa  farer 
han  ud,  sædvanlig  gennem  Skorstenen.  Andre  ride  paa 
deres  Djævel,  der  gerne  i  en  Buks  Skikkelse  staar  parat 
udenfor  Døren.  Under  Rejsen  maa  de  vel  vogte  sig  for 
at  være  bange  og  at  se  sig  om,  ti  saa  falde  de  af  og 
kunne  komme  slemt  til  Skade,  da  de  ofte  flyve  højt  oppe 
i  Luften.  Mange  rejse  helt  nøgne,  men  de  kunne  dog 
ogsaa  have  Klæder  paa. 

Efterat  de  ere  komne  til  Festpladsen,  gøres  alt  i 
Stand  til  Gildet,  Borde  og  Bænke  sættes  frem,  og  der 
dækkes  op  med  kostbare  Sager,  Guld-  og  Sølvtøj.  Maden 
er  ofte  fortræffelig,  men  af  og  til  Har  Djævlen  sin  For- 
nøjelse af  at  narre  sine  Gæster  og  saa  trakterer  han  dem 
med  Aadsler  og  andet  Svineri  i  Stedet  for  god  Mad. 
Men  Salt  mangler  der  altid  i  Maden,  hvordan  den  end  ellers 
er.  Naar  der  er  spist,  udkramme  Hexene  sine  Nyheder, 
idet  hver  fortæller,  hvad  der  er  sket  i  hans  Egn,  ti  de 
give  Agt  paa  alt,  hvad  der  sker  blandt  Menneskene. 
»Hvilket  da  tjener  Hexemestrene  og  Troldkvinder  som 
Middel  til,  at  de  ofte  kunne  forudsige  saadanne  nye 
Begivenheder«.  Derefter  giver  Djævlen  sine  Tjenere  ny 
Gift   til  at  anrette  nye  Ulykker  med,  og  om  denne  Gift 

fortælle  flere  Autorer,  at  den  faas  derved,  at  Djævlen  i 
en  Buks  Skikkelse  lader  sig  opbrænde,  hvorefter  Hexene 
omhyggelig  samle  Asken,  som  er  meget  farlig  for  Mennesker 
og  alle  Kreaturer.  Strax  efter  er  Bukken  dog  igen  iblandt 
dem  og  raaber  med  frygtelig  Stemme:  »Hævn  Jer,  eller 
I  skulle  dø.< 

Derefter  gaar  man  over  til  at  vise  Djævlen  den 
skyldige  Hyldest,  hvilket  sker  ved,  at  Bukken  vender 
Bagdelen  til  Forsamlingen,  som  saa  en  efter  anden  maa 
kysse  ham  paa  bemældte  Sted.  Dog  viser  han  sig  ikke 
i  denne  Skikkelse  for  alle;  de  nyankomne,  som  man 
endnu  ikke  rigtig  kan  stole  paa,  blive  forblændede  og  tro 
at  se  en  stor  Fyrste,  hvis  Hænder  de  kysse,  men  det  er 
bare  Indbildning.  —  Saa  gaar  Lystigheden  løs;  Hexéne 
stille  sig  op  til  Dans,  alle  med  Ryggen  ind  imod  Kredsen, 
for  at  den  ene  ikke  skal  se  den  anden,  og  til  Pibers  Lyd 
opføres  en  stor  Runddans.  Under  Dansen  synge  Hexene 
og  Djævlene  i  Kor:  »Herre,  Herre,  Djævel,  Djævel, 
spring  her,  spring  der,  hop  her,  hop  der,  spil  her,  spil 
der.«  Til  Slutning  griber  saa  hver  Djævel  sin  Hex,  og 
naar  de  have  tilfredsstillet  sine  Lyster,  tilbringes  Tiden 
med  Fortællinger  om,  hvilke  Ulykker  hver  Hex  har 
anstiftet  siden  sidste  Møde.  Den,  der  ikke  har  tilstrækkelig 
store  Skarnsstreger  at  berette,  faar  Pisk  af  de  ældste 
Djævle. 

Naar  de  nye  Medlemmer  saaledes  have  set  alt,  hvad 
der  venter  dem  af  godt  og  ondt,  optages  de  høj- 
tideligt i  Samfundet,  idet  de  skrive  sit  Navn  i  en  stor 
Bog  med  sit  eget  Blod.  Undertiden  oprettes  der  ligefrem 
Kontrakt  mellem  Djævlen  og  Vedkommende,  som  be- 
tinger sig  visse  jordiske  Fordele  mod  efter  bestemt  Tids 
Forløb  at  høre  Djævlen  til.  En  saadan  Kontrakt  ud- 
færdiges dog  ikke  blot  ved  Festen  men  kan  rimeligvis 
komme  i  Stand  til  enhver  Tid,  hvilket  synes  at  fremgaa 
af  følgende  gamle  Aktstykke: 

»Jeg,  undertegnede  Magdalene  de  la  Palud  o.  s.  v. 
tilkendegiver  og  bevidner  herved,  at  jeg  i  Overværelse  af 
de  her  tilstedeværende,  nemlig  Hr.  Louis  Godfridy  og 
Djævlen  Beelzebub,  frasiger  mig  fuldstændig  og  af  ganske 
Hjærte,  med  al  Kraft  og  Magt,  Gud  Fader,  Søn  og  Hellig- 
aand,  den  allerhøjeste  Guds  Moder,  alle  Hellige  og  Engle 
og  især  min  gode  Engel  o.  s.  fr.« 

Efter  at  Navnene  ere  indskrevne  i  Bogen  og  Kon- 
trakterne oprettede  med  dem,  der  ønske  det,  foregaar 
Daaben  af  de  nye  Medlemmer.  »Hvilket  er  Aarsagen  til, 
at  mange  Hexe  og  Troldkarle  have  to  Navne.«  Sluttelig 
trykker  Djævlen  sit  Mærke  paa  dem,  saa  at  han  kan 
kende  dem,  men  helst  paa  en  skjult  Del  af  Legemet, 
hvor  det  ikke  let  opdages  af  andre.  Ti  hvor  Djævlen 
har  sat  sin  Finger,  føles  der  ingen  Smerte,  og  paa  slige 
ufølsomme  Mærker  kendes  derfor  de  rigtige  Troldhexe. 

Blandt  de  gamle  Forfattere  var  det  et  meget  omstridt 
og  ofte  behandlet  Spørgsmaal,  om  der  af  Hexenes  Omgang 
med  Djævlene  kunde  fremgaa  levende  Væsener.  Bodin us 
skriver  herom:  »Haec  quaestio,  an  isti  coitus  fieri  possint, 
coram  Sigismundo  Caesare  fuit  agitata,  &  an  ex  iis  aliquid 
nasci:    tandemque    fuit    constitutum    posse    copulationem 

istam  &  generationem  existere Sed  neque  hac  in 

re  inter  Doctores  convenit:  ex  quibus  nonnulli  putant 
Dæmonas  Hyphialtas  siue  Succubos  virorum  semen  acci- 
pere,  &  Ephialtas  siue  Incubos  eodem  in  mulieres  abuti. 
De  hac  autem  copulatione  Hieronymus  &  Augustinus 
asserunt  nihil  ex  ea  procreari:  si  fiat,  diabolum  in  carne, 
non  hominem  fore.«  Derom  ere  dog  alle  enige,  at  det, 
der  fremkommer,  aldrig  har  menneskelig  Skikkelse  men 
er  smaa,  hæslige,  dyrelignende  Væsener. 


*)  Vedføjede  Billede  af  Hexesabbaten  er  en  Gengivelse  efter  et 
Træsnit  i  Prætorius'  bekendte  Værk :  Blockes-Berges  Verrichtung, 
Leipzig  1669. 

10 

Det  behøver  næppe  nærmere  at  paavises,  at  alt,  hvad 
der  staar  i  Forbindelse  med  Hexevæsenet:  Hexenes  Daab^ 
de  store  aarlige  Fester,  Djævlens  Opbrænden  af  sig  selv 
og  Genkomst  o.  s.  v.,  er  Parodier  paa  den  kristne  Kirkes 
hellige  Handlinger  eller  Begivenheder,  der  have  fundet  Sted 
ved  dens  Indstiftelse.  Hvad  skulde  Djævledyrkelsen  vel 
være  andet  end  en  Karikatur  af  Gudsdyrkelsen? 


Magiens  Blomstring  og  Forfald. 

Blomstringsperioden, 

Mennesket  har  næppe  nogensinde,  hverken  før  eller 
senere,  været  i  saa  høj  Grad  prisgivet  de  dæmoniske 
Magter,  som  medens  Hexevæsenet  florerede.  Det  var  nu 
ikke  blot  talløse  Skarer  af  Dæmoner,  som  pønsede  paa 
og  afstedkom  Ulykker  paa  Helsen,  Liv  og  Gods,  men 
disse  havde  tillige  blandt  selve  Menneskene  mangfoldige 
villige  og  lydige  Tjenere,  hvis  væsenligste  Opgave  her  i 
Livet  var  at  fortrædige  deres  Medmennesker.  Og  overfor 
alle  disse  ødelæggende  og  fordærvbringende  Væsener  nyttede 
menneskelig  Magt  intet,  fordi  Dæmonerne  og  deres  Tjenere 
og  Redskaber,  Hexene,  formaaede,  hvad  intet  Menneske 
var  i  Stand  til  at  udføre  eller  forebygge.  Men  naar 
Menneskene  saaledes  i  Virkeligheden  stod  aldeles  hjælpe- 
løse, saalænge  de  vare  henviste  til  sine  naturlige  Hjælpe- 
midler, hvad  Under  da,  at  de  greb  til  overnaturlige 
Midler  for  overhovedet  at  kunne  existere  her  paa  Jorden. 
Og  da  disse  Midlers  Antal  og  Kraft  nødvendigvis  maatte 
staa  i  et  rimeligt  Forhold  til  de  Farer,  som  de  skulde 
tjene  til  at  afværge,  saa  er  det  let  forstaaeligt,  at  Magien 
aldrig  tidligere  har  spillet  saa  stor  en  Rolle  i  alle  menneske- 

lige  Forhold  —  simpelthen  fordi  Dæmonernes  Indgriben  i 
de  menneskelige  Anliggender  ikke  tidligere  havde  naaet  et 
saadant  Omfang.  I  første  Række  stod  naturligvis  Kirken, 
hvis  Pligt  det  var  at  tage  sig  af  og  bistaa  de  fromme 
mod  Satan  og  hans  Tjenere ;  den  kirkelige  Magi  udvikledes 
derfor  paa  denne  Tid  til  en  hidtil  ukendt  Fuldkommenhed. 
Men  dette  var  aabenbart  ikke  tilstrækkeligt.  Mennesket 
kunde  jo  i  ethvert  Øjeblik  være  udsat  for  et  underfundigt 
Angreb  af  en  Hex,  men  en  Præst  eller  anden  Kirkens 
Mand  kunde  ikke  stadig  være  tilstede  for  at  afslaa  An- 
grebet; følgelig  maatte  Folket  selv  raade  over  magiske 
Midler  til  at  afværge  det  onde.  Ogsaa  den  folkelige  Magi 
naaede  derfor  under  Hexevæsenet  en  svimlende  Højde.  — 
Vi  ville  nu  betragte  den  folkelige  og  kirkelige  Magi  hver 
foj:  sig,  og  gøre  Begyndelsen  med  den  førstnævnte. 

Folkets  Magi  havde  ifølge  Sagens  Natur  tre  Hoved- 
maal:  at  opdage  Hexene,  for  at  disse  kunde  overgives  i 
Retfærdighedens  Haand,  at  forebygge  de  Ulykker,  som 
Hexene  vare  i  Stand  til  at  anrette,  og  endelig,  hvis  Skade 
var  sket,  da  at  afhjælpe  den.  Og  der  fandtes  Midler  i 
Mængde,  hvorved  dette  kunde  opnaas.  At  forfølge  disse 
forskellige  magiske  Metoder  og  Operationer  til  deres 
Udgangspunkt  er  nu,  i  al  Fald  for  de  flestes  Vedkommende, 
sikkert  umuligt;  desuden  ere  de  allerfleste  saa  meningsløse, 
at  de  mere  have  Præg  af  at  være  en  syg  Hjærnes 
tilfældige  Fostre  end  Resultater  af  en  historisk  Udvikling. 
Jeg  maa  derfor  indskrænke  mig  til  at  anføre  karakteristiske 
Exempler  —  en  udtømmende  Gengivelse  vilde  kræve 
Foliobind. 

Hvorledes  kendes  en  Hex?  Kaster  man  en  Kniv, 
som  der  er  slaaet  et  Kors  paa,  over  hende,  saa  maa  hun 
røbe  sig.  Den,  som  bærer  en  funden  Harvenagle  eller 
Kom,  som  have  været  indbagt  i  Brød,  hos  sig,  ser  Hexene 
med  Mælkespande  paa  Hovedet  i  Kirken.  Tager  man 
paa  første  Paaskedags  Morgen  et  Æg  med  i  Kirke,  kan 

I  o* 

man  kende  alle  de  Kvinder,  som  høre  Djævlen  til,  men 
.de  vide  det  og  stræbe  efter  at  knuse  Ægget  i  Lommen; 
lykkes  det  dem,  saa  knuses  ogsaa  dens  Hjærte,  som 
bærer  Ægget.  Bestryger  man  Børns  Sko  med  Svinefedt, 
kunne  Hexene  ikke  komme  ud  af  Kirken,  saalænge  Børnene 
ere  derinde.  Den,  som  ved  Julemessen  stiller  sig  paa  en 
Skammel  af  ni  Slags  Træ,  kan  kende  alle  Hexene  i 
Menigheden,  fordi  de  vende  Ryggen  til  Højalteret,  men 
Hexene  ser  ham,  og  han  er  Dødsens,  hvis  de  faa  fat  i 
ham  efter  Gudstjenesten,  inden  han  er  naaet  hjem.  En 
Hex  kendes  ogsaa  derpaa  at  det  Billede,  som  man  ser  i 
hendes  Øje,  staar  omvendt.  (Naar  man  ser  et  almindeligt 
Menneske  i  Øjet,  ser  man  et  opret  Billede  af  sig  selv). 
Ved  at  koge  forskellige  Ting  i  en  Gryde,  kan  man  paa- 
føre  en  Hex  Smerte,  saa  at  hun  kommer  og  melder  sig 
selv  og  beder  om,  at  Kogningen  maa  høre  op.  o.  s.  fr. 
Til  at  forebygge  de  Ulykker,  som  Hexene  vare  i 
Stand  til  at  anstifte,  gaves  der  naturligvis  ogsaa  talrige 
Midler.  Flere  af  disse  synes  ligefrem  at  være  Efter- 
ligninger af  Handlinger,  som  omtales  i  Skriften  ved 
særlige  Lejligheder,  og  som  man  derfor  antog  kunde 
være  gavnlige  ogsaa  under  ganske  andre  Forhold.  Hertil 
høre  saaledes  de  Ceremonier,  som  i  det  gamle  Testamente 
paabydes  Jøderne  ved  Paaskefesten:  de  skulde  stryge 
Lammets  Blod  paa  Dørstolperne  og  den  øverste  Bjælke, 
og  de  maatte  intet  gemme  af  Kødet  fra  den  ene  Dag  til 
den  anden;  hvad  der  blev  tilovers  skulde  opbrændes.  Da 
Bestrygningen  af  Dørene  jo  særlig  skulde  forhindre  Dødens 
Engel  fra  at  træde  ind,  er  det  ret  naturligt,  at  man  har 
tænkt  sig,  at  denne  Ceremoni  ogsaa  kunde  tjene  til  at 
holde  andre  Ulykker  borte;  man  tegnede  derfor  med  Kul 
eller  Kridt  Kors  paa  Dørkarmene.  Ligeledes  søgte  man 
saavidt  mulig  daglig  at  faa  spist  op,  hvad  der  var  af 
Fødevarer  i  Huset,  og  hvad  der  blev  tilovers  af  Vand  og 
Mælk  blev  hældt  ud.     For  andre  Skikkes  Vedkommende 

ligger  der  ganske  andre  Betragtninger  til  Grund.  Særlig 
farligt  var  det  naturligvis  at  laane  en  Hex  noget,  da  hun 
jo  derved  let  kunde  praktisere  allehaande  Ulykker  ind  i 
Huset,  naar  hun  gav  det  laante  tilbage.  Og  især  undgik 
man  at  laane  noget  ud  paa  de  Dage,  da  Hexefanerne 
antoges  at  gaa  for  sig.  Heraf  udviklede  sig  i  Tidens 
Løb,  efter  Prætorius'  Sigende,  den  Betragtning,  at  man 
ikke  gerne  maatte  begynde  sin  Dag  med  at  laane  noget 
bort;  for  Handelsfolk  var  det  derfor  meget  væsenligt,  saa 
hurtig  som  muligt  at  faa  noget  solgt.  Den  første  Køber 
fik  derfor  Varen  lidt  billigere,  for  at  Købet  saa  meget 
lettere  kunde  komme  i  Stand,  og  Sælgeren  faa  »Handsel«. 
For  andre  Skikkes  Vedkommende  er  deres  Oprindelse 
næppe  til  at  efterspore.  Man  stak  Hyld  og  vild  Kirsebær 
i  alle  Hjørner  af  Stuerne  og  ogsaa  ofte  udvendig  paa 
Huset  —  saa  kunde  Hexene  ikke  komme  ind.  Naar  en 
Person,  der  var  mistænkt  for  Hexeri,  gik  ud  af  Huset, 
tog  Husmoderen  hed  Aske  fra  Ovnen  og  kastede  det 
efter  den  bortgaaende.  Paa  Set.  Hansdag  samlede  man 
Uner,  sædvanlig  ni  forskellige  Slags,  som  opbevaredes 
omhyggeligt  i  Huset  og  brugtes  til  at  røge  med,  naar 
der  var  Fare  for  Forhexelse.  I  nogle  Egne  ansaas  det 
ogsaa  for  uheldigt  at  spinde  om  Aftenen,  og  i  hvert  Fald 
maatte  man  ikke  lade  Spindet  sidde  Natten  over  paa 
Rokken  —  saa  kom  Hexene  og  fordærvede  det  og  maaske 
andet  med.  Paa  folkelige  Besværgelser  til  Forebyggelse 
af  Hexeri  var  der  heller  ingen  Mangel;  i  Westfalen 
brugte  Bønderkarlene  d.  22'  Febr.  før  Solopgang  at  banke 
paa  Døren  med  en  Øxe  og  synge: 

Herud,  herud.  Du  Taers kelfugl ! 
Set.  Peters  Stolefest  er  kommen, 
Forbyder  dig  Hus  og  Gaard  og  Stald, 
Høstænge,  Lade  og  andet  sligt 
Til  paa  denne  Dag  om  et  Aar 
At  ingen  Skade  foregaar. 

Ved  »Tærskelfugl«  forstaas  alt,  hvad  der  opholder  sig 
under  Tærskelen,  nemlig  Utøj  og  Hexeri.  Naar  denne 
Besværgelse  blev  udført,  var  Huset  frit  for  Skade  i  et 
Aar,  og  man  gav  derfor  Gaver  til  den,  der  udførte  Hand- 
lingen. 

Talløse  Midler  fandtes  der  naturligvis  til  at  afhjælpe 
den  Skade,  som  var  foraarsaget  ved  Hexeri.  De  gik  næsten 
alle  ud  paa,  ved  en  eller  anden  mystisk  Operation  at  til- 
føje Hexen  saamegen  Fortræd,  at  hun  saa  sig  nødsaget 
til  igen  at  ophæve  den  udførte  Forhexelse.  En  af  disse 
Metoder  var  den,  at  man  paa  en  Søndag  før  Solopgang 
skar  en  Hasselkæp  i  Djævlens  Navn,  derefter  fejede  man 
Støvet  ud  af  alle  fire  Hjørner  af  Huset  eller  Stalden, 
puttede  det  i  en  Sæk,  som  blev  bunden  til  og  slæbt  hen 
paa  Dørtærskelen,  hvor  man  saa  huggede  løs  paa  Sækken 
med  Stokken  i  det  samme  Navn,  i  hvilket  Stokken  var 
skaaren.  Ethvert  Slag  paa  Sækken  blev  følt  af  Hexen, 
som  saaledes  blev  tvungen  til  at  ophæve  Hexeriet.  Var 
et  Menneske  gjort  syg  ved  Hexeri,  saa  lavede  man  et 
Billede  af  Vox  og  lod  en  Præst  læse  tre  Messer  derover 
paa  en  Fredag.  Man  stak  saa  i  Billedet  paa  det  Sted, 
hvor  den  Syge  led,  og  Hexen  var  da  nødt  til  at  tage 
Sygdommen  bon.  Gav  Køerne  ikke  rigelig  Mælk,  skyld- 
tes det  selvfølgelig  ogsaa  en  Hex,  og  man  samlede  der- 
for den  Smule  Mælk,  man  kunde  faa,  kogte  den  og  stak 
i  den  med  Knive  under  Kogningen;  det  gjorde  saa  ondt 
paa  Hexen,  at  hun  var  nødt  til  at  lade  Mælken  komme 
igen.  o.  s.  fr. 

Kirkens  Magi  stod  i  enhver  Henseende  paa  Højde 
med  Folkets ;  især  var  den  ligesaa  rig  paa  Meningsløsheder. 
Præster  og  Munke  skaffede  sig  betydelige  Indtægter  ved 
at  udføre  allehaande  magiske  Operationer,  »læse  overe 
alt  muligt  og  umuligt,  forfærdigede  Amuletter  saasom 
Agnus  dei,    Konceptionssedler   osv.     Der   er  Exempler  i 

Mængde   paa   denne   kirkelige  Trolddom ;    nogle   enkelte 
ville  være  tilstrækkelige  til  Belysning  deraf. 

Naar  Præsten  under  Messen  udtaler  Ordene :  »I  skulle 
ikke  sønderbryde  ham  noget  Ben«  og  samtidig  berører 
den  syges  Tænder,  saa  er  det  et  Middel  mod  Tandpine. 
I  Febertilfælde  vasker  Præsten  den  Febersyges  Hænder 
med  Vievand  og  mumler  samtidig  den  144'  Salme,  eller 
ogsaa  tager  han  den  Syge  iHaanden  og  siger:  »Dig  være 
Feberen  saa  let,  som  Vor  Herre  Jesu  Kristi  Fødsel  var 
Jomfru  Maria.«  Hjælper  det  ikke,  saa  tager  han  tre  Ho- 
stier, læser  Messe  over  dem,  og  skriver  paa  den  ene : 
Som  Faderen,  saaledes  er  ogsaa  Livet;  paa  den  anden: 
Som  Sønnen  er  der,  saaledes  er  ogsaa  den  hellige  Aand; 
paa  den  tredje:  Som  Aanden  er,  saaledes  er  ogsaa  Læge- 
midlet. Disse  tre  maa  den  Syge  spise,  en  hver  Dag  og 
ingen  anden  Føde  paa  de  tre  Dage;  tillige  skal  han  hver 
Aften  læse  femten  Fadervor  og  femten  Ave  Maria,  saa 
kommer  han  sig  sikkert. 

Særlig  rige  paa  Absurditeter  ere  de  forskellige  Be- 
sværgelser. Af  Kapuzinernes  Benediktionale  ere  de  følgende 
Exempler  tagne. 

Mod  Ildløs  beskyttes  et  Hus  ved  følgende  Overskrift: 
»Heli,  Heloim,  Sothar,  Emmanuel,  Sebaoth,  Agla,  Tetra- 
grammaton,  Hagios,  Othnos,  Ischyros,  Athanatos,  Jehova, 
Adonai,  Sadai,  Messias.  Den  uskabte  Fader  f,  den  uskabte 
Søn  t»  den  uskabte  Aand  fi  Jesus  Kristus,  Kongen,  Herlig- 
heden kommer  i  Fred.  Ordet  er  blevet  Kød,  f  og  Gud 
Menneske.  Kristus  f  overvinder.  Kristus  f  hersker. 
Kristus  t  befaler.  Kristus  beskytte  og  bevare  dette  Hus 
mod  Lyn  og  Ild.«  Sedlen  blev  bestænket  med  Vievand 
og  slaaet  fast  over  Hus-  eller  Stalddøren. 

For  at  sikre  sig  mod  Djævlenes  og  Hexenes  Forføl- 
gelser plejede  man  at  bære  indviede  Mønter  »Benediktions- 
penge«  og  indviede  Sedler,  »Konceptionssedler«,  hos  sig, 
sædvanlig  i  et  Baand  om  Halsen.    Det  var  altsaa  ligefrem 

Amuletter,  hvis  Indvielse  udførtes  med  stor  Højtidelighed, 
oftest  ved  Alteret  efter  Messen.  Indvielsen  bestod  dels  i 
en  Bøn,  dels  i  en  Besværgelse ;  den  der  læstes  over  Mønterne 
lyder  saaledes: 

»I  forbandede  og  fordømte  Djævle,  i  Kraft  af  Ordene: 
Messias,  Emmanuel,  Sabaoth,  Adonai,  Athanatos,  Ischyros 
og  Tetragrammaton,  lænke,  afkræfte  og  fordrive  vi  Eder 
fra  enhver  Plads  og  ethvert  Hus,  hvor  denne  Mønt  hen- 
lægges. Og  fremdeles  befale  vi  Eder,  at  I  ikke  have 
nogen  Magt  til  at  skade  Beboerne  med  Pest.  Gaa,  I  For- 
dømte, til  Ildpølen;  vig  ned  til  den  for  Eder  bestemte 
Afgrund  og  fordrist  Eder  ikke  oftere  til  at  vise  Eder  her. 
Saaledes  befaler  Eder  Gud  Fader f,  Gud  Sønf  og  Gud 
hellig  Aandf.  Vig  altsaa,  I  fordømte  Djævle  i  vor  Herre 
Jesu  Kristi  Navn,  som  vil  komme  og  dømme  levende  og 
døde  og  Verden  ved  Ild.  Amen.«  Derefter  blev  Bene- 
diktionsmønten  bestænket  med  Vievand. 

Ganske  analog  hermed  var  Indvielsen  af  Konceptions- 
sedlerne,  saa  at  det  kun  vil  være  en  overflødig  Gentagelse 
ogsaa  at  anføre  denne  Formular.  Men  hvormange  Me- 
ningsløsheder der  end  flndes  i  disse  Forbandelser,  saa  er 
der  dog  i  al  Fald  for  saa  vidt  Mening  deri,  som  man  jo 
her  bekæmper  aandelige  Væsener,  Djævlene,  med  aandelige 
Midler.  Men  Absurditetens  Toppunkt  naas,  naar  man 
henvender  den  Art  Besværgelser  til  Mus,  Græshopper  og 
lignende  »umælende  Bæster«;  dog  er  man  heller  ikke 
vegen  tilbage  herfor.  I  det  gamle  Benediktionale,  hvor- 
fra alle  disse Exempler  ere  tagne,  anføres  følgende:  »Bene- 
diktion imod  Mus,  Græshopper,  Oldenborrer,  Orme,  Slan- 
ger, Biller,  Larver  og  andre  skadelige  Dyr,  hvilken  er 
approberet  af  Paverne  og  hyppig  benyttes  af  Kapuzincrne.« 
Behandlingen  af  Musene  er  iøvrigt  meget  nær  den  samme 
som  af  Djævlene;  Munken  holder  først  en  lang  Bøn,  og 
saa  besværger  han  dem: 

»Jeg  besværger  Eder,  I  skadelige  Mus  (Græshopper, 
Orme  etc.)  ved  Gud  den  almægtige  Fader  f  og  Jesus  Kri- 
stus, hans  eneste  Sønf  og  den  hellige  Aand,  som  udgaar 
af  begge  t>  at  I  strax  vige  tilbage  fra  Markerne  og  vore 
Agre  og  ikke  mere  bo  i  dem,  men  forføje  Eder  hen  til 
saadanne  Steder,  hvor  I  ikke  kunne  skade  nogen;  o.  s.  v.< 

Det  farligste  og  vanskeligste  af  alle  forefaldende  Til- 
fælde var  det,  at  et  Menneske  blev  besat  af  en  Djævel. 
Denne  kunde  vel  drives  ud  men  kun  ved  en  meget  vidt- 
løftig Ceremoni,  hvor  Bøn,  Besværgelser,  Bestænkning 
med  Vievand  og  andre  hellige  Handlinger  vexlede  med 
hinanden.  Naturligvis  udførtes  denne  Exorcisme  altid  af 
en  Kirkens  Mand,  men  ikke  enhver  Præst  var  skikket 
dertil,  ti  det  gamle  Benediktionale  siger  udtrykkelig :  >Hvem 
der  vil  uddrive  en  Djævel  maa  have  et  rent  Hjæne  og 
gaa  højst  forsigtigt  og  klogt  tilværks.  Naar  Omstændig- 
hederne tillade  det,  skal  han  forud  have  modtaget  Nad- 
verens Sakramente  osv.<  Der  følger  saa  en  lang  Beskri- 
velse af,  hvorledes  han  i  Ornatet  skal  nærme  sig  den 
Besatte  og  slynge  en  Flig  af  Ornatet  om  hans  Hals,  saa 
følge  Bønnerne  og  det  øvrige.  Aanden  i  alle  disse  Be- 
sværgelser er  ganske  den  samme,  som  vi  ovenfor  have 
gjon  Bekendtskab  med. 

Foruden  alle  disse  overnaturlige,  aandelige  Midler  til 
Bekæmpelse  af  Djævlene  og  Hexene  besad  Kirken  et 
andet,  langt  mere  jordisk  og  materielt  Middel,  som  til- 
med ikke  blot  skulde  tjene  til  at  forebygge  og  afhjælpe 
Skade  men  i  al  Fald  tilsigtede  at  oprykke  det  Onde  med 
Roden.  Dette  Middel  var  Hexeprocessen.  Enhver,  som 
mistænktes  for  Hexeri,  blev  stævnet,  i  Almindelighed  for 
en  Inkvisitionsdomstol,  og  hvis  den  mistænkte  ikke  døde 
under  de  Pinsler,  som  man  underkastede  ham  for  at 
tvinge  ham  til  at  bekende,  saa  endte  han  utvivlsomt  paa 
Baalet.  Nogen  anden  Udgang  af  en  Hexeprpces  var 
meget  sjælden.     Man  skulde  jo  vente,  at  en  saa  kraftig 

Og  radikal  Fremgangsmaade  i  meget  kort  Tid  vilde  have 
gjort  Ende  paa  Hexeriet  ved  at  at  udrydde  Hexene;  men 
Resultatet  blev  lige  det  modsatte.  Jo  livligere  Hexebaalene 
flammede,  desto  talrigere  bleve  Hexene.  Havde  det  været 
en  virkelig  Kættersekt,  der  blev  forfulgt  paa  denne  Maade, 
saa  var  den  rimeligvis  snart  bukket  under;  selv  de  talrige 
Albigensere  og  Valdensere  udryddedes,  som  vi  have  set, 
i  forholdsvis  kort  Tid.  Men  da  Hexeriet  var  en  ren  ind- 
bildt Forbrydelse,  som  ingen  kendte  noget  til,  saa  med- 
førte Forfølgelsen  naturligvis  kun,  at  der  bredte  sig  en 
Rædsel  ud  over  alle  Folkeslag.  For  at  fri  sig  selv,  an- 
klagede man  sin  Nabo.  Jo  flere  der  blev  dømt,  desto 
større  blev  Skrækken  og  desto  flere  bleve  derfor  anklagede. 
Det  var  saaledes  Hexeprocesserne,  der  i  Folket  indar- 
bejdede Troen  paa  Hexeriet.  Et  kort  historisk  Overblik 
over  Hexeprocessernes  Udvikling  vil  være  tilstrækkeligt 
til  at  bevise  Rigtigheden  heraf. 

Vi  have  i  et  tidligere  Afsnit  set,  hvorledes  den  store 
Kirkelærer,  Thomas  af  Aquino,  i  Midten  af  det  13'  Aar- 
hundrede  fastslog,  at  Hexeri  eller  djævelsk  Magi  var  mulig. 
Inkvisitionen  i  Frankrig,  der  var  beskæftiget  med  at  for- 
følge de  sidste  Rester  af  Kættersekterne,  greb  denne  Tanke, 
og  i  den  følgende  Tid  lød  Anklagerne  mod  Kætterne  paa 
Kætteri  og  Hexeri  i  Forening.  Da  man  saa  vel  var  bleven 
færdig  med  Kætterne,  fortsatte  man  med  Hexene  alene,  og 
Hexeprocesserne  florerede  nu  i  Frankrig  indtil  1390.  I 
dette  Aar  vedtog  det  franske  Parlament,  at  Anklager  for 
Hexeri  skulde  behandles  af  de  verdslige  og  ikke  som  hid- 
til af  de  gejstlige  Domstole.  Og  da  de  verdslige  Dom- 
mere ikke  bekymrede  sig  videre  om  Hexeriet  i  og  for  sig 
men  væsenlig  tog  Hensyn  til  den  Skade,  lier  var  anstiftet 
derved,  saa  bleve  Henrettelserne  sjældnere  og  sjældnere  og 
hørte  efterhaanden  helt  op.  Denne  Tingenes  Gang  var 
højst  ubehagelig  for  Inkvisitorerne,  som  havde  havt  be- 
tydelige Indtægter  af  de  domfældtes  konfiskerede  Godser, 

Og  de  saa  sig  derfor  om  efter  et  nyt  Virkefelt.  Saalænge 
Hexeprocesseme  trivedes  i  Frankrig,  vare  de  tilgrænsende 
Lande  blevne  forskaanede;  kun  rent  undtagelsesvis  havde 
der  fundet  lignende  Processer  Sted. 

I  Tyskland  begyndte  Hexeforfølgelserne  først  for  Al- 
vor efter  1484,  i  hvilket  Aar  de  to  Dominikanere  Jakob 
Sprenger  og  Heinrich  Institor  ved  Innocens  Vin*s  be- 
kendte Bulle  af  5'  Dec.  fik  Fuldmagt  til  at  forfølge  og 
udrydde  Hexene  der  i  Landet.  Dette  pavelige  Aktstykke 
beskriver  Hexesamfundene,  Djævlepagten  og  alle  Hexenes 
gyselige  Gerninger  som  Fakta  og  opfordrer  hele  Gejst- 
ligheden til  at  staa  Inkvisitorerne  bi.  Men  alligevel  kunde 
Hexeprocesseme  ikke  rigtig  komme  i  Gang,  ligefrem  fordi 
man  ikke  troede  paa  de  Fabler,  som  Kirkens  Overhoved 
nu  fandt  for  godt  at  ophøje  til  Dogmer.  Folket  troede 
naturligvis  paa  og  udøvede  vel  ogsaa  Trolddom,  men  i  de 
mange  Aarhundreder,  hvor  Kirken  havde  fordømt  Troen 
paa  den  djævelske  Magis  Mulighed,  var  denne  Tro  ogsaa 
sygnet  hen;  den  maatte  først  paaay  kaldes  tillive.  Dette 
Arbejde  paatog  Jakob  Sprenger  sig,  og  han  forfattede  i 
det  Øjemed  1487  sit  berygtede  Værk :  »Malleus  malefi- 
carum«  (Hexehammeren),  saaledes  kaldet,  fordi  det  skulde 
tjene  til  at  knuse  Hexene.  Heri  beskrives  udførligt  Hexene, 
Djævlepagten  og  alle  de  øvrige  Forbrydelser;  i  Bogens 
sidste  Afsnit  gives  saa  Anvisning  paa,  hvorledes  Processen 
skal  gennemføres.  Ved  denne  retslige  Side  af  Sagen  ere 
især  to  Punkter  af  Vigtighed.  For  at  en  Hex  skulde 
kunne  stævnes  for  Domstolen,  krævedes  der  ikke  en  paa 
Beviser  støttet  Anklage,  men  kun  en  Angivelse  eller 
Mistænkeliggørelse  (Denunciation).  Derved  var  Anklage- 
ren altsaa  fuldstændig  sikret  imod  at  blive  draget  til  An- 
svar, hvis  Klagen  viste  sig  falsk.  Men  det  gjorde  den  saa 
godt  som  aldrig.  Ti  det  egenlige  Bevis  for  Forbrydelsen 
fik  man  ved  Hexens  egen  Tilstaaelse,  og  den  skulde  frem- 
tvinges ved  Tortur.      Og   bekendte   en  Hex   ikke,    trods 

Torturen,  saa  var  hendes  Skyld  aldeles  indlysende,  da 
hun  naturligvis  kun  ved  Djævlens  Hjælp  var  i  Stand  til 
at  vise  sig  saa  forstokket.  Det  behøver  næppe  nærmere 
Paavisning,  at  disse  to  Momenter  vare  særlig  egnede  til  at 
sætte  Fart  i  Hexeprocesserne,  og  at  kun  meget  faa  an- 
klagede undgik  Døden. 

Da  Hexehammeren  først  havde  lært  Folk,  hvad  de 
skulde  tro,  og  da  de  begyndende  Processer  havde  frem- 
kaldt den  fornødne  Frygt,  gik  det  livligt  med  Anklagerne. 
Hvormange  der  i  Aarhundredernes  Løb  have  mistet 
Livet  som  Hexe,  er  det  nu  umuligt  at  opgøre,  men  man 
har  drevet  det  til  i  en  enkelt  By  i  Løbet  af  et  Aar  at 
myrde  looo  Mennesker,  og  der  var  hele  Landskaber  i 
Tyskland,  hvor  der  kun  var  to  Kvinder  i  Live,  da  man 
indstillede  Forfølgelserne,  og  endda  var  Mændene  langtfra 
^aaet  fri.  Derom  ere  alle  Sagkyndige  enige,  at  Antallet 
af  brændte  Hexe  kun  kan  regnes  efter  Millioner. 

*  En  nærmere  Skildring  af  Hexeprocesserne  ligger  helt 
udenfor  dette  Arbejdes  Plan.  Hvad  det  her  har  drejet 
sig  om  at  paavise,  er  kun  selve  Processernes  Betydning 
som  Middel  til  at  fremkalde  Troen  paa  Hexeriet,  og  dette 
fremgaar  med  tilstrækkelig  Tydelighed  af  de  anførte 
historiske  Kendsgerninger.  Den  psykologiske  Under- 
søgelse af,  hvorledes  Troen  under  de  givne  Forhold  efter- 
haanden  har  arbejdet  sig  ind  i  Folk,  maa  vi  derimod 
opsætte  til  et  senere  Tidspunkt.  Men  som  Bevis  for,  at 
det  ikke  blot  var  Folkets  brede  Lag  men  ogsaa  de  højere 
staaende.  Gejstligheden  og  Dommerne  ved  Processerne, 
som  troede  paa  Anklagernes  Virkelighed,  skal  her  blot 
anføres  en  eneste  Tildragelse  fra  en  Hexeproces.  —  Sex 
Kvinder  i  Byen  Lindheim  underkastedes  Tortur  for  at 
bekende,  at  de  paa  Kirkegaarden  havde  opgravet  Liget  af  et 
nylig  dødt  Barn  for  at  bruge  det  til  sine  Hexesalver.  De 
tilstod.  Den  enes  Ægtefælle  fik  dog  sat  igennem,  at 
Graven   i  alle  Autoriteters  Overværelse  blev  aabnet,    og 

man  fandt  naturligvis  Barnet  urørt  i  Kisten.  Men  Inkvisi- 
toren  holdt  paa,  at  det  urørte  Lig  var  en  djævelsk  Syns- 
forblændelse,  og  da  de  alle  havde  bekendt,  maatte  man 
stole  mere  paa  denne  Tilstaaelse  end  paa  sine  Sanser. 
Saa  bleve  de  alle  brændte.  —  Af  den  Art  Tildragelser 
vrimle  Hexeprocessernes  Aktstykker,  og  man  faar  unægtelig 
deraf  det  Indtryk,  at  hvis  nogen  af  Parterne  har  været  i 
Ledtog  med  Djævlen,  saa  er  det  i  hvert  Fald  ikke  de 
anklagede  Hexe  men  de  høje  Inkvisitorer. 


Forfaldsperioden, 

De  kirkelige  Reformatorer,  Luther  og  Calvin, 
førte  det  første  alvorlige  Stød  mod  Magien.  Det  var  dog 
langtfra  Trolddommen  som  Helhed,  ikke  heller  særlig  den 
djævelske  Magis  Mulighed,  som  de  optraadte  imod;  deres 
Kamp  imod  Magien  var  i  det  hele  taget  mere  indirekte 
end  direkte.  Idet  nemlig  Reformatorerne  søgte  at  bringe 
Religionen  i  nøjere  Overensstemmelse  med  Skriften  ved 
at  fjærne  alt  det,  som  ingen  Hjemmel  havde  i  Biblen, 
kom  de  ganske  naturligt  ogsaa  til  at  bekæmpe  hele  det 
magiske  Apparat  med  Skriftord  og  Besværgelser,  indviede 
Billeder,  indviet  Vand,  Brød,  Salt,  Olje,  Sedler  og  Mønter, 
som  havde  udviklet  sig  i  Tidens  Løb  og  i  al  Fald  stil- 
tiende var  blevet  sanktioneret  af  Kirkens  Overhoved. 
Det  var  saaledes  specielt  den  kirkelige  Magi,  som  Reforma- 
torerne protesterede  imod.  Overfor  Spørgsmaalet  om 
Trolddommens  Mulighed  stod  de,  i  al  Fald  Luther, 
nærmest  paa  Tidens  almindelige  Standpunkt.  Luther 
har  vel  ikke  nogetsteds  udtalt  sig  udførlig  om  Trolddom, 
men  af  lejlighedsvis  forekommende  Bemærkninger  frem- 
gaar  det,  at  han  ikke  benægtede  den  Mulighed,  at  Djævlen 
kunde  paatage  sig  menneskelig  Skikkelse  og  i  denne  have 
kødelig  Omgang  med  Mennesker.  At  Luther  troede 
paa  Djævlens  personlige  Optræden  viser  sig  jo  tydelig  i 

den  bekendte  Historie,  som  endte  med  Blækklatten  paa 
Væggen  i  Wartburg.  Men  iøvrigt  er  efter  Luthers  Op- 
fattelse Djævlens  Forhold  til  Mennesket  langt  mindre 
udvortes,  legemligt,  end  man  hidtil  betragtede  det.  Han 
tillægger  ganske  vist  Djævlen  stor  Magt  som  den  gud- 
dommelige Vredes  Værktøj,  men  den  Kamp  mod  Djævlen, 
som  den  katolske  Kirke  førte  med  udvortes,  magiske 
Operationer,  forlægger  Luther  til  Sjælens  Indre.  Den 
Kristne  anfægtes  af  Djævlen  men  kan  kun  bekæmpe 
ham  ved  stadig  at  voxe  i  Troen. 

Da  Reformationen  saaledes  ikke  gjorde  noget  væsenligt 
Indgreb  i  Djævlens  Magt,  vedblev  Troen  paa  den  sorte 
Magi  at  bestaa,  og  Hexeprocesserne  trivedes  som  forhen. 
I  første  Øjeblik  syntes  dette  Onde  endog  at  blive  værre, 
idet  Hexeprocesserne  overførtes  til  Lande,  som  hidtil 
havde  været  forskaanede  derfor.  Dette  var  saaledes  Til- 
fældet med  Danmark,  hvor  man  ikke  kender  nogen  Hexe- 
forfølgelse  før  i  Aarene  efter  Reformationens  Indførelse. 
Og  Grunden  til,  at  Hexevæsenet  først  begyndte  her  og 
andetsteds  med  Reformationen,  var  rimeligvis  dels  den 
voxende  Trosiver,  som  fulgte  med  det  kirkelige  Røre, 
dels  den  nærmere  Berøring  med  Tyskland,  Reformationens 
Hovedsæde.  At  det  sidste  Moment  har  havt  en  ikke 
uvæsenlig  Betydning  synes  ogsaa  at  fremgaa  deraf,  at  det 
mere  afsides  liggende  Sverrig  først  fik  Hexeprocesser,  da 
det  ved  sin  Deltagelse  i  Trediveaarskrigen,  altsaa  et  Aar- 
hundrede  senere,  fik  Øjnene  op  for  Hexenes  Mang- 
foldighed. Det  er  naturligt  at  antage,  at  saadanne  ydre 
Forhold  have  spillet  en  Hovedrolle,  ti  Reformatorernes 
Opfattelse  af  Djævlens  Magt  som  mere  aandig  maatte 
nærmest  virke  nedbrydende  paa  Troen  paa  den  sone 
Magi.  I  Tidens  Løb  gjorde  den  det  ogsaa;  senere  katolske 
Forfattere,  som  optraadte  imod  Hexeforfølgelserne,  f.  Ex. 
Jesuiten  Friederich  Spee,  beklagede,  at  Forfølgelserne  vare 

^STPig^re  Og  grusommere  i  de  katolske  end  i  de  prote- 
stantiske Lande. 

Medens  altsaa  Troen  paa  Hexene  og  deres  Uvæsen 
vedblev  at  bestaa  i  de  protestantiske  Lande,  bekæmpede 
man  her  Anvendelsen  af  alle  magiske  Midler  mod  Hexeriet. 
Protestantiske  Forfattere,  som  skildrede  Hexeriet,  drog  tilfelts 
med  alle  Fornuftens  og  Ironiens  Vaaben  mod  den  kirkelige 
og  folkelige  Magi,  som  var  rettet  mod  Hexene.  I  det 
tidligere  citerede  Værk  af  Prætorius  siger  han,  efter  at 
have  nævnt  de  forskellige  magiske  Beskyttelsesmidler  mod 
Hexene:  »Mærkeligt  er  det,  at  man  ikke  ogsaa  holder 
Harpespillere  mod  Hexeriet,  da  der  dog  staar  skrevet,  at 
David  med  sin  Harpe  jog  den  onde  Aand  bort  fra  Saul«. 
Og  senere  hedder  det:  »Gud  har  ikke  befalet  os  at  bruge 
Kors  og  Tegn  til  Lægemiddel;  Salt  og  Brød  har  han 
givet  os  til  at  spise,  sit  Ord  har  han  givet  os  til  at  høre 
og  lægge  paa  Hjærte  men  ikke  til  at  hænge  om  Halsen. 
Og  hvad  skal  Kvæget,  som  ingen  Forstand  har,  gøre 
dermed?  Har  Gud  ogsaa  givet  det  sit  Ord.^  Og  selv 
om  alle  disse  Midler  vare  endnu  bedre,  saa  er  dog  derfor 
ikke  alle  Handlinger  gode,  hvortil  de  tages,  eller  som 
udføres  dermed.  Er  ikke  Mennesket  Guds  ædle  Skabning? 
Er  ikke  Manden  skabt  i  Guds  Billede?  Og  en  Kvinde, 
som  kan  tie,  en  Guds  Gave?  Men  naar  disse  nu  have 
ulovlig  Omgang  med  hinanden  og  fortie  det,  er  det 
saa  ogsaa  en  ædel  Ting  og  Guds  Gave?  ....  Altsaa  er 
ogsaa  Guds  Ord  godt  og  et  Middel  til  Liv,  men  dem,  som 
misbruge  det,  tjener  det  til  Døden.«  Standpunktet  er 
altsaa  her  i  alt  væsenligt  Oldkirkens:  Dæmonerne  exi- 
stere  og  have  Magt  til  at  skade,  men  den  Kristne  er  ved 
sin  Tro  og  kun  ved  den  beskyttet  mod  deres  Angreb. 

Den  kirkelige  Reformation  bekæmpede  altsaa  for- 
nemmelig den  religiøse  Magi,  saaledes  som  denne  havde 
udviklet  sig  i  den  katolske  Kirke;  og  i  de  Lande,  der 
sluttede  sig  til  Reformationen,  forsvandt  denne  Form  af 

Magien  ogsaa  lidt  efter  lidt.  Men  det  egenlige  Hoved- 
angreb paa  Trolddommen  som  Helhed  blev  dog  udført 
af  Videnskaben.  Middelalderens  Videnskab  var,  som 
tidligere  omtalt,  en  forunderlig  Blanding  af  naturviden- 
skabelige Studier  og  magiske  Kunster,  som  havde  udviklet 
sig  paa  det  Grundlag,  der  i  sin  Tid  var  modtaget  fra 
Maurerne.  Udviklingen  af  denne  »hemmelige  Videnskab« 
eller  »okkulte  Filosofi«  har  saa  stor  Interesse  og  Betydning, 
at  den  maa  gøres  til  Genstand  for  Behandling  i  en  særlig 
Del  af  dette  Arbejde;  vi  ville  derfor  her  indskrænke  os 
til  at  betragte  nogle  Hovedpunkter.  Vi  have  allerede 
tidligere  set,  hvorledes  dens  Dyrkere  om  end  ganske 
ufrivilligt  bleve  Aarsag  til,  at  Troen  paa  Trolddom  og 
dermed  ogsaa  Troen  paa  den  sone  Magi  tog  et  saa  stort 
Opsving  i  Europa,  at  Hexeprocesserne  bleve  en  naturlig 
Konsekvens.  Men  havde  den  lærde  Magi  saaledes  i  al 
Fald  indirekte  denne  forfærdelige  Landeplage  paa  sin 
Samvittighed,  saa  gjorde  den  senere  sin  Skyld  god  igen 
ved  aabent  at  træde  op  imod  den  og  bekæmpe  Vanvidet. 
Maurernes  europæiske  Disciple  bleve  nemlig  ikke  kritikløst 
staaende  paa  det  Grundlag,  der  var  givet  dem;  i  Tidens 
Løb  kom  de  til  Erkendelse  af,  at  af  alle  de  magiske 
Kunster  var  egenlig  kun  det  brugbart,  som  beroede  paa 
Anvendelse  af  Naturens  Kræfter,  paa  Tingenes  naturlige 
gensidige  Indvirkning. 

Heinrich  Cornelius  Agrippa  af  Nettesheim  var 
vel  den  første,  som  vovede  ofFenlig  at  tilstaa,  at  mange 
af  den  okkulte  Filosofis  Lærdomme  vare  Vildfarelser.  I  sin 
Ungdom  skrev  han  selv  et  stort  Værk:  »de  occulta 
philosophia«,  1510  (først  trykt  i  Køln  1533),  bvori  han 
samlede  hele  Datidens  magiske  Visdom,  men  i  1529  udgav  ^ 
han  en  Bog:  »de  vanitate  scientiarum«,  hvori  han  erklærede, 
at  meget  af  det,  han  tidligere  havde  fremsat,  var  »For- 
fængeligheder, paa  hvilke  han  havde  spildt  altfor  megen 
Tid  og  Penge«.     1553  udgav  Italieneren  Giambettista 

della  Porta  et  lille  Arbejde:  »magia  naturalis«,  som 
vakte  stor  Opsigt  og  udkom  i  en  Mængde  Udgaver  paa 
forskellige  Sprog.  Bogen  var  nærmest  en  Slags  praktisk 
Fysik,  der  viste,  hvorledes  man  ved  naturlige  Midler 
kunde  udføre  en  Mængde  mærkelige  Kunster.  Foruden 
virkelig  gode  Ting  indeholder  den  ogsaa  en  hel  Del 
umulige  Forsøg,  som  slet  ikke  lade  sig  udføre,  men  den 
gjorde  sin  Virkning  ved  at  vise,  hvorledes  tilsyneladende 
Trolddomskunster  kunde  udføres  ved  Kendskab  til  Naturens 
Love.  De  direkte  Angreb  paa  Hexetroen  fulgte  nu  Slag 
i  Slag  herefter.  Agrippas  Discipel,  Lægen  Johann  Weier 
skrev  1564:  »de  praestigiis  dæmonum«,  hvori  han  vel 
ikke  fuldstændig  benægter  Hexeriets  Mulighed  men  dog 
hævder,  at  det  meste  af  det,  som  man  tilskrev  Hexene, 
var  ren  og  skær  Indbildning,  som  aldrig  var  forekommet 
og  ikke  kunde  finde  Sted.  Endnu  mere  bestemt  optraadte 
Reginald  Scott  i  England  1584  i  sit  Værk:  »discovery 
af  witchcraft«.  Naturligvis  bleve  disse  Angreb  ikke  ube- 
svarede; Bodinus  ogDelrio  forsvarede  med  stor  Lærdom 
og  Skarpsindighed  den  gamle  Hexetro,  og  Processerne 
fortsattes  som  tidligere,  men  den  Gæring,  som  sluttelig 
skulde  sprænge  Overtroen,  var  dog  begyndt. 

Samtidig  med  hele  denne  Strid  og  i  de  nærmest  følgende 
Aar  falde  Galilæis,  Kepplers,  Otto  v.  Guerikes 
og  Huygens'  store  astronomiske  og  fysiske  Opdagelser. 
Paa  dobbelt  Maade  fik  disse  Undersøgelser  Indflydelse  paa 
Tidens  Overtro.  For  det  første  bidrog  de  naturligvis  i 
høj  Grad  til  at  aabne  de  dannedes  Øjne  for,  at  alt,  hvad 
der  sker  i  Verden,  foregaar  efter  bestemte  Love  og  ikke 
€fter  Dæmoners  og  Hexes  Luner.  Og  dernæst  berigede 
de  Samtiden  med  nye  Kundskaber  om  Naturens  Love, 
saa  at  man  i  langt  større  Udstrækning  end  tidligere  blev 
i  Stand  til  paa  naturlig  Maade  at  udføre  de  mærkeligste 
Kunster,  som  man  tidligere  kun  vilde  have  troet  mulige 

ved  Trolddom.     I   en   Række   af  Værker,    der  udkom  i 

II 

Aarene  1631 — 60,  gav  Athanasius  Kircher  udførlige 
og  tildels  meget  gode  Beskrivelser  af  saadanne  Kunster 
med  Magneter,  Laterna  magica  og  Blæseapparater,  og 
Caspar  Schotts  store  Værk  i  tre  Bind:  »Magia  univer- 
salis naturae  et  årtis«  fra  1657  indeholder  ved  Siden  af 
rent  fysiske  Undersøgelser  tillige  en  Mængde  praktiske 
Anvendelser  af  de  fundne  Resultater.  Den  Art  Frem- 
stillinger har  i  høj  Grad  maattet  bidrage  til  at  svække 
Troen  paa  Trolddommens  Mulighed  i  de  dannede  Klasser, 
som  dengang  vare  fortrolige  med  det  latinske  Sprog,  i 
hvilket  næsten  alle  disse  Værker  vare  skrevne.  Hvorledes 
en  ny  Opfattelse  af  Sagen  i  det  hele  var  i  Færd  med  at 
brj'de  frem,  ser  man  ogsaa  deraf,  at  tre  Jesuiter  Tann er, 
Spee  ogLeymann  i  Aarene  1625 — 31  i  forskellige  Værker 
angreb  Hexeprocessernes  Vilkaarlighed  og  mer  eller  mindre 
aabenlyst  rokkede  ved  Troen  paa  Hexeriets  Virkelighed. 
Man  begyndte  endog  paa  dette  Omraade  at  gaa  experimentalt 
tilværks,  idet  man  i  Vidners  Overværelse  lod  Hexe  salve 
sig  for  at  se,  om  de  virkelig  fløj  afsted.  Ved  slige 
gentagne  Forsøg  lærte  man,  at  Hexefarterne  naturligvis 
slet  ikke  fandt  Sted;  der  skete  i  Almindelighed  ikke  andet, 
end  at  Hexen  faldt  i  en  dyb  Søvn,  i  hvilken  hun  drømte 
alle  de  Begivenheder,  som  Folkeovertroen  nu  engang 
havde  slaaet  fast,  at  der  skulde  passere  for  en  Hex  paa 
hendes  natlige  Udflugter.  Den  Art  Iagttagelser  undlod 
naturligvis  ikke  at  gøre  sin  Virkning,  og  det  17*  Aar- 
hundrede  igennem  er  den  lærde  Verden  optagen  af  Stridig- 
heder om  Hexeriets  Virkelighed. 

Indtil  Slutningen  af  det  17'  Aarhundrede  drejede 
Striden  sig  nærmest  om  de  enkehe  Fænomeners  Virke- 
lighed; selve  Grundlaget  for  alt  Hexeri,  Troen  paa  Dæ- 
monerne og  deres  Magt,  havde  man  ikke  vovet  at  rokke 
ved.  Men  det  Tidspunkt  nærmede  sig,  hvor  Ondet  kunde 
angribes  fra  Roden.  Den  Mand,  som  indledede  den  sidste 
afgørende  Kamp,   var  den  reformerte  Præst  i  Amsterdam, 

Dr.  theol.  Balthasar  Bekker.  I  Aarene  1691 — 93 
udkom  hans  store  Værk;  »De  bctoverde  Wereld«  i  fire 
Dele,  og  sidstnævnte  Aar  udkom  Værket  desuden  under 
Et  paa  Tysk  med  Titlen:  »Die  bezauberte  Welt«.  Det 
er  et  yderst  grundigt  og  udførligt  Opus,  maaske  det 
største  Værk,  der  nogensinde  er  skrevet  over  Magi;  den 
tyske  Originaludgave  omfatter  ikke  mindre  end  1000 
tættrykte  Kvartsider.  Bekker  gaar  her  Djævletroen  paa 
Livet  med  alle  Teologiens  og  Fornuftens  Vaaben.  I 
første  Del  gennemgaar  han  alle  hedenske  og  endnu 
levende  vilde  Folkeslags  Forestillinger  om  onde  Aander, 
og  særlig  efterviser  han,  at  Jøderne  paa  Kristi  Tid  ogsaa 
nærede  denne  Tro,  som  derfor  bibeholdtes  og  udvikledes 
videre,  efterhaanden  som  Kristendommen  vandt  Udbredelse. 
Anden  og  tredje  Del  er  Værkets  egenlige  polemiske  Afsnit. 
I  anden  Del  angriber  han  Troen  paa  et  Dæmonrige,  idet 
det  først  paavises,  at  denne  Tro  for  almindelig  sund 
Menneskeforstand,  rent  bortset  fra  alle  særlig  religiøse 
Forudsætninger,  er  aldeles  stridende  mod  Troen  paa  en 
almægtig  Gud;  dernæst  efterviser  han,  at  Troen  paa 
Dæmonriget  ikke  har  nogen  virkelig  Hjemmel  hverken  i 
det  gamle  eller  nye  Testamente.  I  tredje  Del,  hvor 
Spørgsmaalet  om  Menneskets  Samkvem  med  Djævlene 
behandles,  gaar  han  samme  Vej  og  viser,  at  en  saadan 
Antagelse  er  stridende  mod  Fornuften  og  ingen  Støtte 
har  i  Skriften.  Endelig  gennemgaar  han  i  fjerde  Del 
alle  de  bekendteste  Hexehistorier  og  påaviser,  at  alle  disse 
ved  nærmere  Eftersyn  vise  sig  at  bero  paa  rene  Ind- 
bildninger; ikke  ved  en  eneste  lader  det  sig  paa  vise,  at  der 
har  fundet  et  virkeligt  Samkvem  Sted  mellem  Mennesker 
og  Djævle. 

Bekkers  Bog  vakte  umaadelig  Opsigt  og  udkom  i 
en  hel  Række  Udgaver  i  forskellige  Sprog.  Naturligvis 
rettedes  der  fra  mange  Sider  heftige  Angreb  paa  den,  og 

helt  uangribelig  er  den  heller  ikke,  særlig  paa  de  Punkter, 

hvor  Forfatteren  søger  at  bortforklare  bestemte  Steder  i 
Skriften.  Men  den  gjorde  dog  den  tilsigtede  Virkning: 
den  bragte  efterhaanden  Folk  til  Fornuft.  Blandt  andre 
blev  den  fremragende  tyske  Jurist  Thorn asius  ved 
Bekkers  Værk  bragt  til  fuldstændig  at  forandre  sin 
Opfattelse  af  Hexeriet;  hans  Virksomhed,  der  gik  baade  i 
teoretisk  og  praktisk  Retning,  skyldes  det  for  en  stor  Del, 
at  Kvinderne,  som  Frederik  II  af  Preussen  sagde,  for  Frem- 
tiden kunde  blive  gamle  og  dø  i  Sikkerhed.  Hexe- 
processerne  hørte  lidt  efter  lidt  op;  i  Danmark  omkring 
Aar  1700.  I  Tyskland  fandt  den  sidste  Sted  1711,  i 
Østrig  1740,  men  i  de  mindre  oplyste  Egne  at  Europa 
forekom  de  nu  og  da  lige  til  Aarhundredets  Slutning. 
Med  Hexeprocesserne  uddøde  Troen  paa  Hexeriet.  Og 
Troen  paa  Trolddommens  Virkelighed  forsvandt  i  al  Fald 
i  de  dannede  Klasser,  efterhaanden  som  den  naturviden- 
skabelige Indsigt  voxede. 

I  vore  Dage  fører  Trolddommen  vel  endnu  en  lyssky 
Tilværelse  i  de  mest  afsides  liggende  og  derfor  mindst 
oplyste  Egne  af  de  forskellige  Lande.  Men  denne  Trolddom 
er  kun  for  en  Del  Rester  af  den  middelalderlige  folkelige 
Magi.  Største  Delen  er  udsprungen  af  den  lærde  Magi, 
den  okkulte  Filos9fi,  som  i  det  16'  og  17'  Aarhundrede 
blev  populariseret  og  udbredt  blandt  Folket,  da  de  lærde 
ikke  længer  selv  troede  paa  den.  En  Forstaaelse  af  vore 
Dages  Folkeovertro  vil  derfor  først  kunne  faas  gennem 
en  Behandling  af  den  lærde  Magi,  og  vi  maa  altsaa 
opsætte  den  nærmere  Betragtning  heraf  til  det  følgende 
Afsnit  af  vore  Undersøgelser. 

DE   HEMMELIGE  VIDENSKABER. 


Orertro  og  Trolddom.     II. 


Den  lærde  Magis  Forhold  til  Folkets 

Trolddom. 

Den  lærde  Magi  hviler  i  alt  væsenligt  paa  samme 
Grundlag  som  Folkets  Trolddom.  Da  denne  havde  naaet 
sin  højeste  Udvikling  i  Europa  i  Middelalderen,  var  den 
bygget  op  af  en  broget  Blanding  af  oprindelig  europæisk 
og  østerlandsk,  særlig  kaldæisk  og  ægyptisk  Magi.  Men 
ganske  de  samme  Elementer  kunne  paavises  i  de  hemme- 
lige Videnskaber,  kun  er  de  østerlandske  Folks  Bidrag  til 
Bygningen  noget  mere  fremtrædende.  Af  nye  Elementer, 
som  slet  ikke  findes  i  den  europæiske  Folkemagi,  lader 
der  sig  egenlig  kun  paavise  et  eneste,  nemlig  Alkemien, 
og  den  har  tilmed  aldrig  nogensinde  havt  større  Betyd- 
ning som  Led  i  Systemet.  Den  maa  nærmest  betragtes 
som  arkitektonisk  Prydelse  paa  de  hemmelige  Viden- 
skabers stolte  Bygning;  som  Grundsten  eller  til  Støtte 
for  Bygningen  har  den  aldrig  tjent.  Da  der  saaledes  ikke 
er  nogen  væsenlig  Forskel  paa  den  lærde  og  den  folke- 
lige Magi  i  Henseende  til  Bygningsmaterialet,  kan  den 
hele  Forskel  mellem  dem  kun  bero  paa  den  Maade,  paa 
hvilken  Materialet  er  benyttet,  altsaa  paa  Bygningens 
Form.  Dette  viser  sig  nu  ogsaa  virkelig  at  v^^re  Til- 
fældet. 

Medens  Folkets  Magi  —  for  at  blive  i  Billedet  — 
kun  viser  sig  som  en  raa  Mur,  hvor  de  enkelte  Sten 
uden  videre  Tilhugning  ere  stablede  i  vild  For\Mrring 
mellem  hverandre,  fremtræde  de  hemmelige  Videnskaber 
som  et  arkitektonisk  Pragtværk,  hvor  hvert  enkelt  Ele- 
ment med  stor  Kunst  er  tildannet  og  indføjet  paa  sin 
rette  Plads.  Og  heri  er  der  slet  intet  besynderligt.  Folke- 
magiens Materiale  er  jo  nemlig  sammenbragt  ved  Folke- 
slagenes tilfældige  gensidige  Berøringer,  og  dette  Materiale 
er  sammenføjet  ved  mundtlig  Overlevering  fortsat  gennem 
mange  Aarhundreder.  Ved  en  saadan  Behandling  kan 
der  vanskelig  naaes  mere  end  en  raa  Tillæmpning  af  de 
ofte  indbyrdes  modstridende  Elementer.  Ganske  ander- 
ledes forholder  det  sig  derimod  med  de  hemmelige  Viden- 
skaber. Disse  ere  udviklede  i  Oldtidens  Slutning  og 
blandt  Araberne  af  Datidens  største  Tænkere,  af  Mænd, 
der  vare  fortrolige  ikke  blot  med  den  græske  Oldtids 
betydeligste  filosofiske  Systemer,  men  ogsaa  med  Øster- 
lændernes dybsindigste  Fantasier.  I  talrige  Skrifter  bleve 
disse  forskellige  Grundtanker  benyttede  til  at  begrunde 
Menneskets  Evne  til  at  udøve  magiske  Virkninger.  En- 
hver Forsker  kunde  saaledes  bygge  videre  paa  de  Resul- 
tater, hvortil  hans  Forgængere  vare  naaede,  og  som  de 
havde  nedlagt  i  sine  Skrifter.  Det  er  derfor  intet  Under, 
at  de  magiske  Videnskaber  i  det  12te  og  13de  Aarhun- 
drede  hos  Maurerne  naaede  en  Fuldendthed,  som  maatte 
imponere  Europæerne,  der  i  henved  et  Aartusinde  ingen 
Lod  eller  Del  havde  havt  i  Videnskabens  Udvikling.  Den 
Begejstring  og  friske  Arbejdskraft,  hvormed  Europæerne 
tog  Arbejdet  op,  medførte  saa,  at  det  blev  dem,  der  kom 
til  at  sætte  Kronen  paa  Værket. 

I  Alexandria  i  Ægypten,  Midtpunktet  for  hele  den 
civiliserede  Verdens  aandelige  Liv  i  Oldtidens  Slutning, 
begyndte  Udviklingen  af  de  hemmelige  Videnskaber.  Til 
det   alexandrinske   Museum    strømmede   i    mere    end    et 

halvt  Aartusinde  de  betydeligste  Aander  sammen  fra  alle 
Sider.  Græske  Filosofer  mødtes  her  med  østerlandske 
Mystikere;  her  foregik  en  Omsætning  og  Udvexling  af 
alle  aandelige  Skatte  i  en  Udstrækning,  som  Menneske- 
slægtens Historie  ikke  kan  paavise  noget  Sidestykke  til 
hverken  før  eller  senere.  Mange  af  de  Tanker,  hvorom 
Europas  Aandsliv  har  drejet  sig  lige  til  den  nyere  Tid, 
have  faaet  sin  Form  i  Alexandria.  Her  uddrog  saaledes 
—  for  blot  at  nævne  et  Exempel  —  de  kristne  Kirke- 
fædre af  græsk  Filosofi  og  østerlandsk  Gnosticisme  mange 
af  de  Elementer,  hvoraf  den  kristne  Kirkes  Dogmatik  er 
bygget  [jvf.  L,  S.  90—92]. 

Da  Europa  i  Oldtidens  sidste  Aarhundreder  fik  nok 
at  gøre  med  sine  egne  uophørlige  Krige  og  religiøse 
Stridigheder,  ophørte  efterhaanden  Vexelvirkningen  med 
Alexandria.  Hvorledes  Magien  nu  udviklede  sig  videre 
i  Europa,  dels  blandt  Folket  dels  i  Ly  af  Kirken,  er  i 
korte  Træk  skildret  i  første  Del  af  dette  Værk.  I  Alex- 
andria derimod,  som  endnu  i  lang  Tid  vedblev  at  være 
det  aandelige  Livs  Centrum,  gik  Udviklingen  sine  egne 
Veje  i  mere  videnskabelig  Retning.  Resultaterne  af  hele 
denne  Forskning  modtog  saa  tilsidst  Araberne  efter  Ægyp- 
tens Erobring  (641),  og  derefter  bleve  de  Bærerne  af 
Videnskaben,  indtil  Europa  i  Slutningen  af  det  12te  Aar- 
hundrede  var  kommen  nogenlunde  til  Ro  og  bleven  saa 
modent,  at  det  kunde  løfte  Oldtidens  Arv.  Den  kritiske 
europæiske  Aand  var  det  forbeholdt  først  at  fuldende 
Værket  og  derefter  at  omstyrte  det,  for  endelig  paa  dets 
Ruiner  at  rejse  en  anden,  endnu  langt  større  og  betyd- 
ningsfuldere Bygning  —  den  moderne  Naturvidenskab. 

Hele  denne  Udvikhng  skal  nu  her  i  det  følgende 
nærmere  paavises,  og  med  det  allerede  antydede  er  der- 
for Undersøgelsens  Gang  i  Grundtrækkene  givet.  Vi  be- 
gynde da  med  en  Fremstilling  af  den  Form,  som  de  vig- 
tigste magiske  Videnskaber  havde  faaet  i  Alexandria  i  de 

første  Aarhundreder  af  vor  Tidsregning.  Herved  kommer 
først  og  fremmest  den  ægyptiske  Magi  i  Betragtning. 
Denne  spiller  ganske  vist  ogsaa  en  vigtig  Rolle  som  Led 
i  den  europæiske  Folkemagi  og  skulde  derfor  egenlig 
være  behandlet  tidligere.  Men  da  det  er  overmaade 
vanskeligt,  om  ikke  umuligt,  i  Folkemagien  at  udsondre 
de  ægyptiske  Elementer  fra  de  kaldæiske,  saa  er  Behand- 
lingen af  den  ægyptiske  Magi  bleven  opsat  til  dette  Tids- 
punkt. For  de  hemmelige  Videnskaber  har  den  nemlig 
en  langt  større  Betydning,  som  naturligt  er,  da  den  lærde 
Magi  er  opvoxet  i  ægyptisk  Jordbund.  Dernæst  maa  vi 
betragte  Astrologien,  som  ved  Grækernes  Medvirkning  i 
Ægypten  fik  en  ganske  anden  Form  end  den  gamle 
kaldæiske.  Endelig  kommer  Alkemien  til  som  et  helt 
nyt,  særlig  ægyptisk  Element. 

Det  vil  lønne  Umagen  at  gaa  nærmere  ind  paa  disse 
Videnskabers  Oprindelse  og  især  dvæle  ved  de  ældste 
ægyptiske  og  græske  Skrifter,  hvori  de  ere  fremstillede. 
Tager  man  nemlig  for  sig  de  ældste  europæiske  Skrifter, 
fra  det  15de  og  i6de  Aarhundrede,  saa  finder  man  deri 
ganske  vist  en  langt  mere  detailleret  og  fuldstændig  Frem- 
stilling af  Videnskaberne  end  i  Oldtidens  Værker,  men 
nogen  Begrundelse  af  de  mange  mærkelige  Regler  og 
Forskrifter  spejder  man  forgæves  efter.  De  middelalder- 
lige Magere  i  Europa  bygge  helt  og  holdent  paa  Autori- 
tetsprincipet.  Enhver  ny  Paastand  indledes  gerne  med 
en  Bemærkning  som:  »De  gamle  berette  overensstem- 
mende« eller  »Ptolemæus  skriver«  og  lignende.  Men 
man  faar  intet  at  vide  om,  hvorfra  »de  gamle«  have  sin 
Visdom.  Det  finder  man  derimod  i  de  gamle  alex- 
andrinske  Mageres  egne  Værker.  Og  da  det  for  os  for- 
nemmelig drejer  sig  om  at  efterspore  Aarsagerne  til  alle 
de  forskellige  Former  af  Overtro  og  Trolddom,  saa  bliver 
det  naturligt,  at  vi  fortrinsvis  holde  os  til  de  Skrifter, 
hvor  Aarsagerne  træde  frem.     I  Sammenligning  hermed 

har   de   europæiske    Skrifters   store  Rigdom    paa   Enkelt- 
heder kun  underordnet  Betydning. 

Foruden  de  tre  omtalte  Videnskaber  er  der  endnu 
en  fjerde,  som  vi  nødvendigvis  maa  gaa  nærmere  ind  paa, 
tiltrods  for  at  den  ifølge  sin  Natur  og  Oprindelse  falder 
helt  udenfor  vor  Ramme.  Den  er  i  al  Fald  fra  første 
Færd  hverken  Overtro  eller  Trolddom,  hverken  teoretisk 
eller  praktisk  Magi,  men  den  indeholder  i  sig  Spirerne 
til  begge  Dele.  Det  er  den  mystiske  Religionsfilosofi, 
som  er  nedlagt  i  de  jødiske  kabbalistiske  Skrifter,  »den 
hellige  Kabbala«,  som  den  gerne  kaldes  i  vore  Dage. 
Vi  ere  nødsagede  til  at  behandle  den  udførligt,  fordi  den 
mere  end  nogen  anden  Aandsretning  er  optaget  i  og  har 
sat  sit  Stempel  paa  de  magiske  Videnskaber  i  Europa  i 
det  1 6de  Aarhundrede.  At  den  har  kunnet  gøre*  dette, 
skyldes  saa  lidt  som  mulig  dens  Tankerigdom  eller  Klar- 
hed. Det  er  gaaet  her,  som  det  gaar  saa  ofte,  selv  i  den 
moderne  Videnskab :  det  er  ikke  de  klare  og  tankevægtige 
Skrifter,  der  komme  til  at  spille  en  Rolle,  men  derimod 
de  dunkle  og  uforstaaelige,  i  hvilke  enhver  kan  lægge 
den  Mening  ind,  som  tiltaler  ham  mest.  Europæerne 
ere  ligefrem  blevne  imponerede  af  de  kabbalistiske  Vær- 
kers grænseløse  Uklarhed  og  de  mystiske  Metoder,  som 
dér  anvendes.  Henil  kommer  saa  endnu,  at  disse  meget 
gamle  Værker,  der  pludselig  dukkede  op  i  Europa  i  det 
13de  Aarhundrede,  slutte  sig  nøje  til  det  gamle  Te- 
stamente, bag  hvis  Bogstav  de  søge  en  skjult  og  højere 
Betydning.  Disse  forskellige  Momenter  gøre  det  for- 
staaeligt,  hvorledes  Kabbalas  dunkle  Tale  kunde  blive  en 
Grundsten  i  de  europæiske  Mageres  Fantasibygninger. 
Uden  Kendskab  til  Kabbala  er  derfor  en  rigtig  Opfattelse 
af  den  lærde  Magi  i  Middelalderen  umulig,  og  da  Kabbala 
er  et  af  de  ældste  Led,  tage  vi  den  først. 

Den  hellige  Kabbala. 

Mekubaleme  og  deres   Værker, 

Over  alt,  hvad  der  vedrører  Kabbala:  dens  Oprin- 
delse, Skrifternes  Alder  og  Betydning,  hviler  der  et  tykt 
og  hemmelighedsfuldt  Slør.  Paa  mange  Punkter  er  det 
vel  lykkedes  den  moderne  Kritik  at  løfte  dette,  men 
endnu  ere  langtfra  alle  Gaader  løste,  hvilket  blandt  andet 
røber  sig  derved,  at  der  endnu  kun  er  faa  Punkter, 
hvorom  der  hersker  fuld  Enighed  blandt  Forskerne.  For 
os  har  det  naturligvis  størst  Betydning  at  stifte  Bekendt- 
skab med  de  bedst  begrundede  og  sandsynligste  Resul- 
tater, hvortil  den  europæiske  Kabbalaforskning  er  naaet, 
men  da  Kabbalisternes  egne  Anskuelser  om  deres  Viden- 
skabs Oprindelse  heller  ikke  er  uden  Interesse,  ville  vi 
begynde  med  at  betragte  dem. 

I  Enoks  Bog,  et  af  de  indholdsrigeste  og  betyde- 
ligste af  det  gamle  Testamentes  pseudoepigrafiske  Skrifter^ 
findes  der  i  7de  og  8de  Kapitel  en  udførlig  Fremstilling 
af  Englenes  Fald,  som  kortelig  er  berørt  i  i.  Moseb.  VI, 
I — 4.  Om  denne  mærkelige  Begivenhed  beretter  Enoks 
Bog  saaledes: 

»Det  begav  sig  i  disse  Dage,  da  Menneskenes  Børn 
havde  formeret  sig,  at  der  fødtes  dem  herlige  og  skønne 
Døtre.  Og  da  Englene,  Himlens  Sønner,  saa  disse,  op- 
tændtes de  af  Kærlighed  til  dem  og  sagde  til  hverandre: 
Kom,  lad  os  vælge  os  Kvinder  blandt  Menneskenes  Efter- 
kommere og  lad  os  avle  Børn  med  dem.  Da  sagde 
Samjaza,  deres  Anfører:  Jeg  frygter  for,  at  I  maaske 
skulle  blive  afskrækkede  fra  dette  Foretagende,  og  at  jeg 
alene  maa  lide  for  en  saa  svær  Forbrydelse.  Men  de 
svarede  ham  og  sagde:  Vi  sværge  alle  og  forpligte  os 
ved  indbyrdes  Eder  til  ikke  at  forandre  vort  Forsæt  men 
gennemføre  vort  Forehavende.     Da  svor  de  alle  til  hin- 

anden  og  forpligtede  sig  ved  gensidige  Eder.  Deres  Tal 
var  to  Hundrede,  som  steg  ned  paa  Ardis,  Toppen  af 
Bjærget  Armon.  ...  Da  toge  de  Kvinder,  enhver  valgte 
for  sig;  de  begyndte  at  nærme  sig  dem  og  boede  med 
dem,  og  de  lærte  dem  Trolddom,  Besværgelser  og  An- 
vendelse af  Urter  og  Træer.  .  .  .  Desuden  lærte  Azaziel  *) 
Menneskene  at  lave  Sværd  og  Knive,  Skjolde  og  Bryst- 
harnisker, Forfærdigelsen  af  Spejle,  Armbaand  og  Smykker, 
Brugen  af  Sminke,  Øjenbrynenes  Forskønnelse,  Brugen 
af  Stene  af  alle  kostelige  og  udvalgte  Arter  og  af  enhver 
Farve,  saa  at  Verden  blev  helt  forandret.  Ugudelighed 
tog  til.  Horen  bredte  sig,  og  de  syndede  og  fordærvede 
alle  paa  deres  Vej.  Amazarak  lærte  alle  Trolddom  og 
Anvendelsen  af  Urter;  Armers  lærte  Løsning  af  For- 
tryllelsen ;  Barkajal  St  jærnernes  Iagttagelse ;  Akibeel 
Tegnene;  Tamiel  lærte  Astronomi  6g  Asaradel  lærte 
Maanens  Bevægelser.« 

Efter  denne  gamle  Beretning  skrive  altsaa  alle  de 
hemmelige  Videnskaber  sig  fra  Englene.  Som  aandelige 
Væsner  af  en  højere  Art  end  Menneskene  besad  Englene 
en  Viden,  der  oprindelig  var  dem  forbeholdt.  Denne 
Viden  maa  derfor  i  og  for  sig  være  god,  men  efterat 
Menneskene  ved  Englenes  Fald  vare  blevne  delagtiggjorte 
deri,  førte  dens  Misbrug  til  Ugudelighed  og  Undergang 
for  Menneskeslægten.  Efter  forskellige  Kabbalisters  An- 
skuelse hidrører  nu  Kabbala  ogsaa  fra  de  faldne  Engle; 
det  er  den  Viden  om  de  guddommelige  Ting,  som  Eng- 
lene meddelte  sine  Efterkommere.  Denne  Viden  er  paa 
en  skjult,  forblommet  Maade  nedlagt  i  det  gamle  Te- 
stamentes hellige  Skrifter,  og  Kabbalisternes  Bestræbelser 
gaa  netop  ud  paa  at  finde  Midler  til  igen  at  uddrage 
denne  Viden  af  Skrifterne. 


*)  Dette  og  de  følgende  ere  Navnene  paa  de  faldne  Engles  An- 
førere. Texten  giver  en  fuldstændig  Fortegnelse  over  de  18 
Anførere;  da  den  er  uden  Interesse,  er  den  udeladt  her. 

En  anden  Myte  om  Kabbalas  Oprindelse  findes  i  den 
babyloniske  Talmud.  Det  berettes  der,  at  Herren  paa 
Sinai  foruden  Loven  meddelte  Moses  meget,  som  kun 
maatte  kendes  af  faa  indviede.  De  70  Ældste,  som  Moses 
udvalgte  til  at  staa  i  Spidsen  for  Folket,  bleve  indviede 
heri,  og  ved  mundtlig  Tradition  ere  de  guddommelige 
Ord  blevne  bevarede  indenfor  en  lille  Kreds  af  Udvalgte. 
Men  i  Mosebøgerne  ligger  denne  af  Gud  aabenbarede 
Lære  om  de  guddommelige  Ting  skjult  mellem  Ordene. 

Begge  disse  Beretninger  kan  man  dristig  henvise  til 
Sagnenes  Verden.  De  ere  begge  opfundne  i  en  meget 
sen  Tid  for  at  give  de  kabbalistiske  Lærdomme  et  Præg 
af  høj  Alder  og  overnaturlig  Oprindelse.  Hvad  særlig 
den  sidste  Beretning  angaar,  saa  lader  der  sig  i  alle  det 
gamle  Testamentes  Bøger  ikke  paavise  et  eneste  Ord, 
som  tyder  paa,  at  der  fandtes  en  af  Gud  aabenbaret  Lære, 
som  var  forbeholdt  enkelte  Indviede.  Desuden  vilde  det 
kun  i  ringe  Grad  være  stemmende  med  en  guddommelig 
Aabenbarings  Værdighed  at  blive  fremdraget  ved  saa- 
danne  vilkaarlige  Ordfordrejelser  og  Fortolkninger,  som 
Mekubalerne  d.  v.  s.  »de  Indviede«  anvendte.  Vi  maa 
derfor  lade  Myterne  ligge  og  søge  paalideligere  Holde- 
punkter for  den  historiske  Oprindelse. 

Naar  Talen  er  om  Kabbalas  Oprindelse,  maa  der 
skelnes  bestemt  mellem  selve  de  kabbalistiske  I-ærdomme 
og  de  Skrifter,  i  hvilke  de  findes  nedlagte.  Kabbala  be- 
tyder nemlig  ligefrem:  »det  overleverede«,  og  der  er 
heller  ingen  Tvivl  om,  at  hele  den  ejendommelige  Tanke- 
gang, som  træder  os  imøde  i  de  ældste  kabbalistiske 
Skrifter,  i  lang  Tid  er  overleveret  mundtlig  fra  Slægt  til 
Slægt  og  videre  udviklet  indenfor  en  lille  Kreds  af  Ind- 
viede, indtil  den  hele  Lære  sluttelig  er  samlet  og  ned- 
skreven af  nogle  enkelte  Mænd.  Af  disse  ældste  Værker 
existerer  der  endnu  kun  to,  nemlig  Sepher  Jetzirah, 
d.  V.  s.  Skabelsens  eller  Oprindelsens  Bog,  og  Z  o  h  a  r ,  hvilket 

betyder  Lyset  eller  Glansen.  Men  foruden  disse  har  der 
været  mange  andre,  af  hvilke  man  dog  nu  kun  kender 
Brudstykker,  som  findes  citerede  af  senere  kabbalistiske 
Forfattere,  eller  endog  blot  Navnene.  For  vort  Kendskab 
til  Kabbala  er  derfor  disse  to  Værker  ubetinget  de  vig- 
tigste, og  det  er  ogsaa  kun  om  dem,  at  der  vil  blive 
Tale  i  det  følgende. 

Søger  man  nu  at  bestemme  det  Tidspunkt,  paa 
hvilket  Sepher  Jetzirah  og  Zohar  ere  nedskrevne,  saa 
lader  det  sig  ikke  nægte,  at  en  saadan  Bestemmelse  er 
forbunden  med  meget  store  Vanskeligheder.  Det  er  for- 
nemmelig Hovedværket  Zohar,  der  har  været  Genstand 
for  megen  Strid.  Tankerne  ere  her  saa  dunkle  og  uklare, 
at  man  med  lidt  god  Vilje  kan  finde  Overensstemmelse 
mellem  dem  og  alle  mulige  græske  og  østerlandske,  filosofiske 
og  religiøse  Systemer.  Desuden  er  der  saa  lidt  Orden  i 
Fremstillingen,  at  det  næsten  synes  utroligt,  at  et  saadant 
Værk  skulde  være  forfattet  for  at  overlevere  bestemte 
Lærdomme  til  senere  Slægter.  Da  endelig  Zohar  først 
er  bleven  kendt  i  Europa  i  det  1 3de  Aarhundrede,  idet  en 
fattig  Jøde,  Moses  fra  Leon,  paa  den  Tid  bragte  Skriftet 
til  Spanien,  saa  have  nogle  moderne  Kritikere  ment,  at 
denne  Moses  selv  havde  forfattet  Skriftet  og  forsætlig 
givet  det  et  mystisk  og  dunkelt  Præg,  for  at  det  skulde 
vække  Opmærksomhed.  Det  vilde  føre  os  alt  for  vidt 
at  gaa  ind  paa  hele  den  lærde  Strid  om  denne  Opfattelse, 
som  nu  maa  betragtes  som  fuldstændig  uholdbar.  Men 
alene  den  Omstændighed,  at  en  saadan  Opfattelse  har 
været  hævdet  af  alvorlige  Forskere,  er  tilstrækkelig  til  at 
vise,  hvor  vanskeligt  det  er  at  fastsætte  Tidspunktet  for 
Skrifternes  AfiFattelse. 

Sandsynligst  er  det  dog,  at  Sepher  Jetzirah  og  Zohar 
ere  nedskrevne  i  det  andet  Aarhundrede  efter  vor  Tids- 
regning. I  Zohar  omtales  nemlig  Enoks  Bog,  og  denne 
maa  altsaa  være  ældre.     Enoks  Bog  kan  nu  med  temmelig 

Stor  Sikkerhed  paavises  at  være  forfattet  under  de  første 
Makabæere,  kort  efter  Daniels  Bog,  som  regnes  at  være 
skreven  omtrent  Aar  168  f.  v.  T.  Her  har  man  altsaa^n 
fast  Tidsbestemmelse;  mere  end  200  Aar  før  Kristi  Fødsel 
kunne  de  kabbalistiske  Værker  ikke  være  forfattede.  Paa 
den  anden  Side  omtales  Zohar  i  Mischna,  den  ældste 
Del  af  Talmud,  som  indeholder  de  gamle  jødiske  Tradi- 
tioner. Mischna  er  samlet  af  Judas  den  hellige  omtreijt 
Aar  189  e.  v.  T.,  og  naar  Zohar  omtales  heri,  saa  skulde 
man  jo  synes,  at  der  ikke  kunde  være  Tvivl  om,  at 
Zohar  allerede  maa  have  existeret  paa  den  Tid.  Men 
fordi  den  har  existeret,  behøver  den  ikke  at  have  været 
skrevet.  Værket  kan  godt  i  alt  væsenligt  have  været  for- 
met saaledes,  som  det  senere  er  blevet  nedskrevet,  og  i 
denne  Skikkelse  kan  det  endnu  i  lange  Tider  være  blevet 
mundtlig  overleveret.  Dog  er  det,  som  sagt,  ret  sand- 
synligt, at  den  mundtlige  Overlevering  har  maattet  vige 
Pladsen  for  den  skriftlige  kort  før  Mischnas  AflFattelse. 
Noget  strængt  Bevis  kan  der  vel  ikke  føres  herfor,  men 
Sandsynligheden  deraf  vil  blive  indlysende,  naar  vi  nu 
gaa  over  til  en  Betragtning  af  den  anden  Side  af  Sagen: 
den  historiske  Oprindelse  og  Udviklingen  af  de  Tanker, 
som  findes  nedlagte  i  de  kabbalistiske  Værker. 

Det  er  allerede  gentagne  Gange  omtalt,  at  Kabba- 
listerne  søgte  en  skjult  Mening  bag  Ordene  i  de  hellige 
jødiske  Skrifter,  særlig  i  Mose  Lov.  Klart  og  tydeligt  er 
dette  udtalt  i  Zohar,  der  ofte  kommer  tilbage  dertil  i 
mange  sindrige  Indklædninger  og  Billeder: 

>Ve  det  Menneske,  som  i  Loven  ikke  ser  andet  end 
ligefremme  Fortællinger  og  almindelige  Ord!  Hvis  den 
virkelig  ikke  indeholdt  andet,  saa  kunde  vi,  selv  i  vore 
Dage,  ligesaa  vel  skrive  en  Lov,  der  ogsaa  var  værdig  til 
Beundring.  For  blot  at  finde  ligefremme  Ord  behøvede 
vi  kun  at  vende  os  til  de  jordiske  Lovgivere,  hos  hvem 
man    ofte  finder  mere  Storhed.     Det  vilde  da  være  til- 

strækkeligt  for  os  at  efterligne  dem  og  lave  en  Lov  efter 
deres  Ord  og  Exempel.  Men  saaledes  er  det  ikke:  hvert 
0$å  i  Loven  indeholder  en  ophøjet  Mening  og  et  sublimt 
Mysterium.  Lovens  Fortællinger  ere  Lovens  Klædebon. 
Ve  den,  som  tager  Lovens  Klædning  for  selve  Loven! 
Det  er  i  denne  Betydning  at  David  siger:  Herre,  oplad 
mine  Øjne,  for  at  jeg  kan  skue  din  Lovs  Vidundere. 
David  taler  her  om  det,  der  er  skjult  under  Lovens 
Klædebon.  Der  gives  Daarer,  som,  naar  de  se  et 
Menneske  iført  en  smuk  Klædning,  holde  sig  dertil,  og 
dog  er  det  Legemet,  som  giver  en  Klædning  Værd,  og 
endnu  værdifuldere  er  Sjælen.  Loven  har  ogsaa  sit 
Legeme.  Det  er  Forskrifterne,  som  man  kunde  kalde 
Lovens  Legeme.  De  ligefremme  Fortællinger,  som  ere 
blandede  der  imellem,  er  den  Klædning,  hvormed  Legemet 
er  dækket.  Den  store  Hob  lægger  kun  Mærke  til  Klæd- 
ningen eller  Lovens  Beretninger;  de  kende  intet  andet; 
de  se  ikke,  hvad  der  er  skjult  under  Klædningen.  De 
mere  oplyste  lægge  ikke  videre  Vægt  paa  Klædningen, 
men  se  paa  Legemet,  som  den  indeslutter.  De  Vise 
endelig,  den  højeste  Konges  Tjenere,  de  som  bebo  Sinais 
Højder,  beskæftige  sig  kun  med  Sjælen,  som  er  Grund- 
laget for  alt  det  øvrige  og  som  er  selve  Loven;  i  de 
kommende  Tider  ville  disse  Vise  være  forberedte  til  at 
skue  Sjælen  af  den  Sjæl,  som  aander  i  Loven«. 

I  det  følgende  skulle  vi  gaa  nærmere  ind  paa  de 
mærkelige  Metoder,  som  Kabbalisterne  brugte  for  at  ud- 
drage disse  skjulte  Meninger,  Sjælen,  af  Moselovens  lige- 
fremme Ordlyd.  Desuden  skal  der  nærmere  blive  gjort 
Rede  for  saadanne  Hovedpunkter  af  de  kabbalistiske  Lær- 
domifie,  som  ville  være  af  Betydning  for  vore  følgende 
Undersøgelser.  Heraf  vil  det  saa  fremgaa,  at  de  Tanker, 
som  Mekubalerne  fandt  skjulte  under  Skriftens  Ord,  slet 
ikke  vare  særlig  nye:  det  var  Ideer,  som  spillede  en 
fremtrædende   Rolle    i    forskellige    hedenske    Religioner, 

særlig  den  kaldæiske  og  persiske.  Dette  er  aabenbart  af 
stor  Interesse,  fordi  det  viser  os,  at  de  kabbalistiske  Tan- 
kers Arnested  utvivlsomt  er  Babylon.  Under  det  baby- 
loniske Fangenskab  havde  Jøderne  rig  Lejlighed  til  at 
blive  fortrolige  med  Kaldæernes  Visdom,  og  under  Cyrus* 
Regimente  i  Fangenskabets  sidste  Aar  kunde  de  ikke 
undgaa  ogsaa  at  stifte  Bekendtskab  med  Persernes  religiøse 
Forestillinger.  Hvad  de  saaledes  havde  lært,  søgte  nu 
Kabbalisterne  ae  forbinde  med  Jehovalæren,  saa  vidt  det 
lod  sig  gøre.  Men  det  maa  rigtignok  indrømmes,  at 
Kabbalisterne  ikke  vare  særlig  nøjeregnende  i  den  Hen- 
seende. Meget  af  det,  som  de  mente  at  kunne  læse  ud 
af  Skriftens  Ord,  viser  sig  ved  en  kritisk  Betragtning  at 
være  temmelig  stærkt  stridende  mod  den  rene  Jehovalære. 
Det  vilde  dog  sikkert  være  ganske  urigtigt  heraf  at 
drage  den  Slutning,  at  Kabbalisterne  forsætlig  have  søgt 
at  forvanske  Jehovalæren.  Kabbala  er  Religionsfilosofi. 
Kabbalisterne  søgte  paa  sin  Vis  en  Besvarelse  af  de  store 
Spørgsmaal,  som  til  alle  Tider  have  interesseret  Menneskene: 
Problemerne  om  Guddommens  Væsen  og  Forhold  til 
Verden,  om  Menneskets  Natur,  Menneskesjælens  Bestem- 
melse og  lign.  Herom  findes  der  i  Jødernes  hellige 
Skrifter  kun  meget  lidt,  og  det  lidet,  der  findes,  er  ikke 
altid  fuldstændig  overensstemmende.  Interessen  for  disse 
Spørgsmaal  synes  først  at  være  vaagnet  hos  Jøderne  der- 
ved, at  de  under  det  babyloniske  Fangenskab  fik  Kend- 
skab til  andre  Religioner,  hvor  filosofiske  Spekulationer 
indtog  en  fremtrædende  Plads.  Men  da  de  jødiske  Tæn- 
kere selv  begyndte  at  tumle  med  alle  disse  Problemer, 
gik  de  den  ganske  naturlige  Vej:  fra  de  Religioner,  som 
de  kendte,  at  laane  det,  der  syntes  dem  brugbart.  Dog 
var  deres  Respekt  for  de  hellige  Skrifters  Autoritet  saa 
stor,  at  de  intet  Øjeblik  vovede  at  stole  paa  deres  egen 
Tankes  Magt  og  Evne  til  at  løse  Problemerne.  Derfor 
maatte  alt  det,  som  de  mente  at  kunne  sige  om  de  store 

Gaader,  allerede  findes  i  Skriften.  Og  da  det  nu  faktisk 
slet  ikke  stod  der,  opfandt  de  en  hel  Række  af  mystiske 
Metoder,  der  fornemmelig  gik  ud  paa,  ved  Forskydninger 
og  Omsætninger  af  Skriftens  Bogstaver  at  lave  helt  nye 
Sætninger.  Det  er  aabenbart  ikke  vanskeligt  paa  den 
Maade  at  gøre  sort  til  hvidt,  af  en  Sætning  at  lave  en 
anden,  der  siger  omtrent  lige  det  modsatte,  og  derfor 
kom  de  jævnlig  til  Resultater,  der  ere  saa  godt  som  fuld- 
stændig stridende  mod  Jehovalærens  virkelige  Mening. 
Men  disse  Forvanskninger  vare  altsaa  i  Virkeligheden 
ikke  forsætlige.  De  blev  mulige  ved  de  besynderlige 
Fonolkningskunster,  som  man  brugte;  men  Mekubalerne 
mente  selv,  at  de  stod  paa  Lovens  Grund,  at  de  vare  i 
Overensstemmelse  med  den  sande  Lov,  der  skjuler  sig 
under  Ordlyden,  den  »Lovens  Sjæl,  som  aander  i  Loven«. 
Det  er  dog  indlysende,  at  de  kabbalistiske  Spekula- 
tioner, der  saa  let  førte  til  Modstrid  med  den  sande  Tro, 
maatte  bevares  som  store  Hemmeligheder.  For  Folkets 
store  Masse  vare  de  fuldstændig  ukendte;  kun  modne 
Mænd,  som  man  mente  at  kunne  stole  paa,  bleve  op- 
tagne i  de  Indviedes  lille  Kreds.  Herom  er  der  mange 
Vidnesbyrd.  I  Mischna  forekotnmer  saaledes  den  mærke- 
lige Sætning:  »Det  er  forbudt  at  forklare  Skabelsens 
Historie  for  to  Personer,  og  Mercaba  eller  den  himmelske 
Vogn  maa  ikke  engang  forklares  for  en  eneste,  med- 
mindre det  er  en  vis  Mand,  der  vil  kunne  forstaa  den  af 
sig  selv«.  Ved  Skabelsens  Historie  kan  her  umulig  være 
ment  Genesis,  første  Mosebog,  hvori  Skabelsesberetningen 
findes,  ti  Mose  Lov  var  i  hele  Folkets  Hænder,  og  det 
var  enhvers  Pligt  flittig  at  læse  den.  Ordene  Braschit 
Metzschah,  Skabelsens  Historie,  maa  derfor  sigte  til  Sepher 
Jetzirah,  Oprindelsens  Bog;  det  er  altsaa  kun  to  for- 
skellige Betegnelser  for  det  samme  Værk,  ligesom  Metz- 
schah Mercaba,  Historien  om  Vognen,  er  et  andet  Navn 
for  Zohar.     De  citerede  Linjer  af  Talmud  vise  os  altsaa. 

hvor  strængt  man  vaagede  over,  at  kun   de  værdige  ind- 
viedes i  Mysterierne. 

Talmud  indeholder  iøvrigt  mange  andre  Beretninger, 
hvoraf  det  fremgaar,  at  det  ansaas  for  en  meget  farlig 
Sag  at  blive  optaget  blandt  de  indviede,  hvorfor  mange 
vise  Mænd  afslog  denne  Ære.  Der  fortælles  saaledes 
blandt  andet:  »Rabbi  Jochanan  sagde  en  Dag  til  Rabbi 
Eliezer:  Kom,  jeg  skal  indvie  Dig  i  Mercaba.  Men 
Eliezer  svarede  ham:  Jeg  er  endnu  ikke  tilstrækkelig 
gammel  dertil.  Da  Eliezer  var  bleven  gammel,  døde 
Rabbi  Jochanan,  og  nogen  Tid  efter  kom  Rabbi  Assi  til 
Rabbi  Eliezer  og  sagde  til  ham:  Nu  skal  jeg  indvie  Dig 
i  Mercaba.  Men  Eliezer  svarede:  Hvis  jeg  havde  troet 
mig  værdig  dertil,  vilde  jeg  allerede  have  lært  det  af 
Jochanan,  din  Mester«.  Talmud  beretter  ogsaa  om  for- 
skellige Vismænd,  som  mistede  enten  Forstanden  eller 
Troen  ved  de  kabbalistiske  Spekulationer. 

Vi  kunne  herefter  let  forstaa,  at  Mekubalerne  til 
enhver  Tid  kun  have  udgjort  en  meget  lille  Kreds,  der 
holdt  sine  Møder  saaledes,  at  ingen  fremmed  kunde 
komme  til  at  høre,  hvad  der  blev  forhandlet.  Hvorledes 
det  er  gaaet  til  ved  disse  Forhandlinger,  faa  vi  en  klar 
Forestilling  om  af  Zohar,  hvis  anden  og  tredje  Bog  bære 
Navnene:  Idra  Rabba  Qadisha,  den  større  hellige  For- 
samling, og  Idra  Zuta  Qadisha,  den  mindre  hellige  For- 
samling. I  disse  to  Bøger  skildres  Rabbi  Simeon  ben 
Jochai^s  Møder  med  hans  Disciple;  ved  den  større  For- 
samling er  der  ialt  ti,  ved  den  mindre  Forsamling  syv 
Mænd  tilstede.  Begge  Møder  indledes  med  en  Række 
Ceremonier,  hvorved  Rabbi  Simeon  lader  Disciplene 
sværge,  at  de  ville  vaage  over,  at  Mysterierne  ikke  pro- 
faneres og  misbruges;  og  hvor  stor  Vægt  man  iøvrigt 
lagde  paa  Rabbi  Simeons  Ord,  vil  fremgaa  af  følgende 
lille  Uddrag  af  Idra  Rabba's  første  Kapitel : 

»Rabbi  Shimeon  talte  til  sine  Ledsagere  og  sagde: 
Forsaml  Eder,  mine  Ledsagere  paa  en  aaben  Plads.  Vær 
rede  med  Eders  Forberedelser,  i  Raad,  i  Visdom,  i  For- 
staaelse,  i  Viden,  i  Omhu,  med  Haand  og  med  Fod. 
Hold  fast  ved  Herren  over  Eder,  Ham  i  hvis  Magt  er 
Liv  og  Død,  paa  det  at  I  maa  modtage  Hans  Sandheds 
Ord.  —  Og  Rabbi  Shimeon  satte  sig  ned  og  græd;  der- 
paa  sagde  han:  Ve  mig  I  Mon  jeg  bør  aabenbare  det! 
Ve  mig!  Mon  jeg  ikke  bør  aabenbare  det!  Men  alle  hans 
Ledsagere,  som  vare  der,  tav  stille.« 

»Da  rejste  Rabbi  Abba  sig  og  sagde  til  ham:  Ved 
Herrens  Naade  staar  der  skrevet  saaledes:  'Herrens 
Hemmelighed  er  med  dem,  som  frygte  ham'.  Og  sikkert 
frygte  alle  disse  dine  Ledsagere  den  Hellige  og  Vel- 
signede Ene,  og  nu  ere  de  traadte  sammen  til  en  For- 
samling ligesom  i  Hans  Hus.« 

»Alle  gave  de  derpaa  sine  Hænder  til  Rabbi  Shimeon, 
og  de  rakte  sine  Fingre  op,  og  de  gik  ind  paa  Marken 
under  Træerne  og  satte  sig  ned.  Og  Rabbi  Shimeon 
rejste  sig  og  frembar  en  Bøn;  han  satte  sig  midt  iblandt 
dem  og  sagde:  lad  hvo,  der  vil,  lægge  sin  Haand  paa 
mit  Bryst.    Og  alle  lagde  de  sine  Hænder  der.« 

»De  tav  længe,  og  de  høne  en  Røst.  Og  deres 
Kna^r  slog  sammen,  det  ene  mod  det  andet,  af  Frygt. 
Hvad  var  det  for  en  Stemme?  Det  var  Røsten  af  de 
himmelske  Hærskarer,  som  forsamlede  sig  for  at  lytte  til. 
Rabbi  Shimeon  udtalte  da,  fyldt  af  Glæde,  disse  Ord: 
*Herre,  jeg  siger  ikke  som  en  af  Dine  Profeter,  at  jeg 
blev  greben  af  Frygt  ved  at  høre  Din  Røst'.  Nu  er  det 
ikke  længer  Tid  til  Frygt  men  til  Kærlighed,  saaledes 
som  der  staar  skrevet:  'Du  skal  elske  den  Evige,  din 
Gud\  —  Men  naar  Rabbi  Shimeon  oplod  sin  Mund  for 
at  tale,  saa  skjalv  Marken  og  alle  hans  Tilhørere 
bævede.« 

Overtro  og  Trolddom.    II.  2 

Dfenne  Rabbi  Simeon,  hvis  Ord  ryste  Jorden  og 
bringe  Englene  til  at  forsamle  sig  om  ham,  er  en  fuldt 
ud  historisk  Personlighed.  Ligesom  hans  Taler  udgøre 
Indholdet  af  to  af  Zohars  største  Bøger,  saaledes  ere 
ogsaa  mange  af  hans  Visdomsord  opbevarede  i  Mischna^ 
den  ældste  Del  af  Talmud.  Han  antages  almindelig  at 
have  levet  omtrent  loo  Aar  e.  Chr.  I  Idra  Zuta  Qadisha^ 
den  mindre  hellige  Forsamling,  er  hans  Død  skildret. 
Bogen  indledes  med  en  Fremstilling  af,  hvorledes  hans 
Ledsagere  forsamles  om  hans  Dødsleje,  og  inden  han 
begynder  sin  sidste  Tale  til  dem,  giver  han  udtrykkelig 
Rabbi  Abba  Paalæg  om  at  nedskrive  alt,  hvad  han  har 
sagt  til  dem.  Denne  udtrykkelige  Bestemmelse  i  For- 
bindelse med  den  Omstændighed,  at  de  to  af  Zohars 
Bøger,  som  alt  sagt,  fremstille  ham  som  talende  til  Led- 
sagerne, gør  det  højst  sandsynligt,  at  i  det  mindste  disse 
Dele  af  Zohar  ere  blevne  til  kort  efter  Rabbi  Simeons 
Død  ved  Samarbejde  af  hans  Disciple.  Og  Zohars  første 
Bog,  Sepher  Detznioutha  d.  e.  de  dulgte  Hemmeligheders 
Bog,  hænger  saa  nøje  sammen  med  anden  og  tredje  DeU 
at  den  rimeligvis  er  forfattet  af  de  samme  Mænd.  Om 
de  følgende,  mindre  betydelige  Dele  af  Zohar  kan  der 
derimod  intet  siges  med  Sikkerhed,  ligesom  man  heller 
ikke  véd,  hvem  der  er  Forfatter  til  det  andet  kabbalistiske 
Hovedværk,  Sepher  Jetzira.  Kun  mener  man,  efter  Sproget 
og  Indholdet  at  dømme,  at  dette  maa  være  ældre  end 
Zohar. 

De  kabbalistiske  Metoder, 

De  kabbalistiske  Metoder  bero  fornemmelig  paa  det 
hebraiske  Alfabets  Ejendommeligheder,  og  for  at  forstaa 
Metoderne  maa  vi  derfor  nødvendigvis  begynde  med 
nogle  Bemærkninger  om  de  Tegn,  hvormed  det  hebraiske 
Sprog  skrives.  Det  hebraiske  Alfabet  har  22  Bogstaver, 
der  egenlig   alle  ere  Konsonanter;    Vokallydene  betegnes 

kun  ved  Prikker,  der  sædvanlig  anbringes  under  Bog- 
staverne. Men  i  de  gamle  Skrifter  findes  disse  Vokal- 
pfikker  ikke  angivne;  deraf  følger,  at  forskellige  Ord  ofte 
betegnes  ved  de  samme  Bogstaver,  idet  Ordets  Lyd  og 
dermed  Meningen  bliver  afhængig  af,  hvilke  Vokaler  der 
tilføjes.  Det  er  let  at.se,  at  denne  Ejendommelighed  i 
høj  Grad  har  lettet  Kabbalisternes  Arbejde  med  at  finde 
nye  Meninger  skjulte  under  Ordene.  En  anden  væsenlig 
Omstændighed  er,  at  der  ikke  findes  særlige  Tegn  for 
Tallene.  Dette  er  iøvrigt  noget,  som  det  hebraiske  Sprog 
har  fælles  med  de  fleste  Oldtidssprog;  Romertallene  ere 
saaledes,  som  bekendt,  kun  Bogstaver,  der  tillige  have  en 
bestemt  Talværdi.  Paa  en  lignende  Maade  skrives  Tal- 
lene i  det  hebraiske  Sprog;  hvert  enkelt  Bogstav  har  sin 
bestemte  Talværdi,  og  deraf  følger  ligefrem  den  store 
kabbalistiske  Hovedlov:  hvert  Ord  er  et  Tal,  og  hvert 
Tal  er  et  Ord.  Ved  de  kabbalistiske  Omsætninger  maatie 
dette  ogsaa  faa  stor  Betydning,  fordi  forskellige  Ord 
kunne  have  samme  Talværdi;  sætter  man  nu  det  ene  af 
to  saadanne  Ord  i  Stedet  for  det  andet,  saa  er  der  egenlig 
ingen  Forandring  sket,  ti  Tallet  er  det  samme  —  men 
Meningen  er  rigtignok  bleven  en  helt  anden.  Det  er 
denne  Metode,  der  er  brugt  i  Johannes  Aabenbaring  XIII, 
1 8,  hvor  det  hedder: 

»Hvo,  som  har  Forstand,  beregne  Dyrets  Tal,  ti  det 
er  et  Menneskes  Tal,  og  dets  Tal  er  666.«  Tallet  666 
staar  her  i  Stedet  for  et  Navn,  som  ikke  tør  nævnes, 
men  som  kan  udfindes,  naar  man  i  Stedet  indsætter 
andre  Bogstaver,  som  sammenlagte  give  den  samme 
Værdi.  Man  mener,  at  det  er  Kejser  Nero,  til  hvem  der 
her  sigtes. 

Endelig  er  endnu  at  bemærke,  at  samme  Bogstav 
ikke  altid  skrives  med  samme  Tegn;  saaledes  skrives 
Bogstaverne  K,  M,  Ny  P  og  Tz  anderledes,  naar  de 
forekomme  i  Slutningen   end  paa  enhver  anden   Plads  i 

et  Ord.  For  at  lette  Oversigten  gengiver  jeg  her  det 
hebraiske  Alfabet,  Bogstavernes  Talværdi  og  det  Bogstav 
i  vort  Alfabet,  hvortil  det  hebraiske  nærmest  svarer.  De 
Tegn,  der  anvendes  i  Udgangen  af  Ordene,  ere  betegnede 
ved  *  anbragt  ved  det  tilsvarende  latinske  Bogstav.  Des- 
uden er  anført  Bogstavernes  hebraiske  N^vne. 

De  kabbalistiske  Metoder,  som  vi  nu  nærmere  skulle 
betragte,  deles  i  tre  Dele:  GMTRIA,  Gematria; 
NVTRIQVN,  Notariqon  og  ThMVRH,  Temura. 

Gematria  er  bygget  paa  den  allerede  omtalte  Tal- 
værdi, som  ethvert  Ord  besidder,  og  den  gaar  netop  ud 
paa  at  erstatte  et  Ord  med  et  andet  af  samme  Talværdi. 
Denne  Fremgangsmaade  udstrækkes  endog  til  hele  Sæt- 
ninger. Saaledes  har  Bogstavet  Schin,  Sk^  Værdien  300, 
og  det  samme  Tal  faar  man  ud,  naar  man  sammen- 
lægger Værdierne  af  Bogstaverne  i  Ordene  RVCh 
ALHIM,  Ruach  Elohim  d.  e.  Herrens  Aand.  Derfor 
tages  Bogstavet  Sh  som  Symbol  for  Herrens  Aand. 
Regnestykket  lader  sig  nemt  udføre  ved  Hjælp  af  Tabel- 
len: R  —  200,  F—  6,  CA  —  8,  ^  —  I,  /^  —  30,  H—  5, 
/•*-  10,  M  -=^  40,  tilsammen  —300.  Paa  ganske  den 
samme  Maade  ere  Ordene  AChD\  Achad  d.  v.  s.  Enhed, 

Og  AHBH^  Ahebah  d.  e.  Kærlighed,  begge  hver  for  sig 
--•13,  og  det  ene  af  disse  Ord  bruges  derfor  for  det 
andet.  Som  et  andet  Exempel  paa  Gematria  kan  nævnes 
dens  Anvendelse  til  at  finde  Navnene  paa  de  tre  Engle, 
som  besøgte  Abraham  i  Mamrelund.  Der  staar  nemlig  i 
I.  Mosebog  XVIII.  2:  VHNH  ShLShH,  Vehenna  Sha- 
lisha  d.  e.  »Og  se,  tre  Mand«.  Talværdien  af  disse  to 
Ord  er  701,  men  samme  Tal  faar'man  ud  ved  at  sammen- 
lægge Bogstaverne  ALV  MIKAL  GBRIAL  VRPAL, 
Elo  Mikhael  Gabriel  Ve-Raphael,  hvilket  betyder:  »Disse 
ere  Mikael,  Gabriel  og  Rafael«.  Vi  have  her  et  Exempel 
paa,  hvorledes  dybe  Hemmeligheder,  nemlig  Englenes 
Navne,  kunne  være  skjulte  under  tilsyneladende  ganske 
ligefremme  Ord.  Disse  Exempler  maa  være  tilstrække- 
lige til  at  vise  Gematrias  Natur  og  Betydning,  saa  meget 
mere  som  vi  næppe  kunne  undgaa  i  det  følgende  at 
fremdrage  flere  Tilfælde  af  denne  Art. 

Af  den  anden  Metode,  Notariqon,  er  der  to  Former. 
Den  første  af  disse  gaar  ud  paa,  at  hvert  Bogstav  i  et 
Ord  tages  til  Begyndelsesbogstav  i  et  nyt  Ord.  Saaledes 
faar  man  altsaa  et  enkelt  Ord  udfoldet  til  en  hel  Sæt- 
ning. Som  Exempel  herpaa  kan  nævnes  en  af  de  mang- 
foldige Spekulationer,  der  er  anstillet  over  det  første  Ord 
i  det  gamle  Testamente:  BRAShITh,  Berashit,  »I  Be- 
gyndelsen«. Tages  dette  Ords  Bogstaver  til  Begyndelses- 
bogstaver i  nye  Ord,  faar  man  blandt  mange  andre  føl- 
gende Sletning :  berashit  Æahi  Ælohim  5Aejequebelo 
/srael  ZAorah  d.  e.  »I  Begyndelsen  saa  Herren,  at  Israel 
vilde  antage  Loven«.  Saaledes  ligger  altsaa  Israels  For- 
hold til  Jehova  som  en  skjult  Spaadom  i  den  gamle 
Pagts  første  Ord.  —  Den  anden  Form  af  Notariqon  er 
lige  modsat  den  første.  Medens  denne  gik  ud  paa  af  et 
enkelt  Ord  at  udvikle  en  hel  Sætning,  har  den  anden 
Metode   til  Formaal   at  udlede  enkelte  Ord  af  givne  Sæt- 

ninger.  Og  dette  sker  derved,  at  man  sammenstiller 
Begyndelses-  eller  Slutningsbogstaverne  af  de  enkelte  Ord 
i  Sætningen  til  nye  Ord.  Saaledes  kaldes  Kabbala  ogsaa 
Chokmah  Nesethrah,  hvilket  betyder  »den  hemmelige 
Visdom«,  og  af  disse  to  Ords  Begyndelsesbogstaver  dannes 
Ordet  ChN^  Chen,  der  betyder  »Naade«.  —  I  5.  Moseb. 
XXX,  12  staar:  Mi  laulah  Leno  Ha-Shamajimah,  »Hvem 
skal  gaa  op  for  os  til  Himlen?«.  Af  Begyndelsesbog- 
staverne fremkommer  Ordet  MILH,  Milah,  sotai  betyder 
Omskæring,  og  af  Slutningsbogstaverne  IHVH,  Jahve, 
Jehova.  Kabbalisterne  uddrog  saaledes  af  denne  Sætning, 
at  Gud  selv  havde  forordnet  Omskæringen  som  Kende- 
tegn for  det  udvalgte  Folk. 

Som  en  særlig  Form  af  Notariqon  kan  anføres  den 
Maade,  paa  hvilken  man  har  funden  Navnene  paa  72 
Engle,  som  kaldes  Schemhamphorasch,  »det  delte  Navn«. 
De  tre  Vers  19,  20  og  21  i  2.  Mosebog  XIV  have  i  Grund- 
.texten  hvert  72  Bogstaver.  Dette  maatte  nødvendigvis 
have  en  hemmelighedsfuld  Betydning,  særlig  da  Vers  19 
taler  om  »den  Guds  Engel,  som  gik  foran  Israels  Hær«. 
Ti  allevegne,  hvor  der  er  Tale  om  en  Engel,  der  kan 
det  formodes,  at  Engelens  Navn  ligger  skjult  i  Ordene. 
Skriver  man  nu  hvert  af  disse  tre  Vers  ud  i  en  ret 
Linje,  det  ene  over  det  andet,  idet  man  skriver  første 
Vers  fra  højre  til  venstre,  andet  Vers  fra  venstre  til 
højre  og  det  sidste  igen  fra  højre  til  venstre,  saa  faar 
man  aabenbart  72  Søjler  med  tre  Bogstaver  i  hver  Søjle. 
Hver  af  disse  72  Søjler  danner  nu  et  Ord  med  tre  Bog- 
staver, naar  man  læser  Bogstaverne  ovenfra  nedefter. 
Og  tilføjer  man  Endelserne  AL,  IH,  EL  eller  lAH  til 
hvert  af  Ordene,  saa  har  man  de  72  Engles  Navne.  Da 
Schemhamphorasch  spiller  en  meget  stor  Rolle  i  den 
saakaldte  praktiske  Kabbala,  faa  vi  senere  Brug  for 
Tavlen,  og  den  anføres  derfor  her. 

Schemhamphorasch.  '" 

AHKALMOSIV 
L  Z  H  K  L  H  L  I  L  H 
D  I  Th  A  H  Sh  MT  I  V 
109      87654321 

Sh  I  HNChMINPLKLHH 
A  RAThHLILHVLAQk 
H    Th    A     H    V    H    I    K    L     VI     V   M     I 

28  27  26  25   24  23  22  21  20  19  18  17  lé  15 

M    H     IR  Ch  A  M  K  L  I  V  L    A  R 

I     H     IH  O  N  N  V  H  Ch  Sh  K   V  I 

KHZ     O  M  I  D  Q  Ch  V  R  B   M  I 

42  41  40  39  38  37  36  3J  34  33  32  31  30  29 

NPMNNOHD  V  M  O  O  S  I  V 
M  V  B  INMChNHIShRA  L  V 
MIHThAMShlVHLIL     HL 

57  56  55  54  53  52  5^  5©  49  4«  47  4^  45  44  43 

M  H   I    R    Ch   A    M    D    M    O    I     V    M    H    I 

V  I   B    A     BINMChNHMTzRI 

M  I    M  H    V    O     Q    B    I    V    H   B    R   Ch    L 

72  71    70   69    68   67    (>6   6$    64   63    62  61   60    59    58 

Temura,  den  tredje  kabbalistiske  Metode,  beror  lige- 
frem paa  Permutation,  Ombytning  af  Bogstaverne.  Der 
gives  en  Mængde  forskellige,  tildels  meget  indviklede 
R^ler,  hvorefter  saadanne  Bogstavombytninger  kunne 
foretages;  en  af  de  enkleste  er  den  saakaldte  Tziruph's 
Kombinationstavle.  Naar  man  vil  danne  denne,  skriver 
man  Alfabetets  22  Bogstaver  op  i  to  Rækker  under  hin- 
anden i  Bogstavorden,  første  Række  fra  højre  mod  venstre, 

anden    Række   fra    venstre   mod    højre.     Man    faar    saa- 
ledes : 

Naar  man  vil  benytte  Tavlen,  gaar  man  saaledes  frem, 
at  hvert  Bogstav  i  den  ene  Række  erstattes  med  det  til> 
svarende  i  den  anden,  f.  Ex.  A  med  Th  og  omvendt, 
Th  med  A^  B  med  Sh  og  s.  fr.  Af  denne  Tavle  laves 
der  nu  21  andre  Kombinationer,  ved  blot  at  erstatte  det 
sidste  eller  de  to  sidste  Bogstaver  i  nederste  Række  med 
andre  men  iøvrigt  beholde  Rækken  uforandret.  Sætter 
man  f.  Ex.  Z  o%  V  paa  de  to  sidste  Pladser,  faar  man : 

MLKITChHDGBA 
N     S      O      P     Tz     Q      R     Sh      Th      V    Z 

Da  Bogstavordenen  her  er  vedligeholdt,  medens  kun  de 
to  sidste  Bogstaver  i  nederste  Række  ere  forandrede,  saa 
er  altsaa  hele  Kombinationen  bekendt,  naar  man  blot 
kender  disse  to  sidste  Bogstaver.  De  forskellige  Kombina- 
tioner i  Tziruphs  Tavle  benævnes  derfor  efter  de  fire 
Bogstaver  yderst  tilhøjre;  saaledes  kaldes  den  først  anførte 
Kombination  AThBSh^  den  sidste  AZBV.  De  øvrige 
kan  man  let  lave  sig  selv  ved  blot  at  følge  de  angivne 
Regler.  Kabbalisterne  siges  at  have  brugt  22  af  disse 
Kombinationer;  det  er  dog  let  at  se,  at  mange  flere  ere 
mulige.  Foruden  disse  Tavler  findes  endnu  tre  andre, 
der  kaldes  »den  rette«,  »den  omvendte«  og  »den  uregel- 
mæssige«. For  at  lave  en  af  dem,  maa  man  tegne  et 
Kvadrat,  der  indeholder  22  Gange  22  Felter,  saa  at  hvert 
af  de  22  Bogstaver  kan  komme  ligesaa  mange  Gange 
igen.  For  nu  at  fremstille  »den  rette«  Tavle,  skriver 
man  Bogstaverne  op  i  Orden  fra  højre  mod  venstre  i 
øverste  Række.  I  næste  Række  gentages  det  samme,  kun 
begynder   man    her  med  B  og  ender  med  A.     I  tredje 

Råekke  begyndes  med  G  og  endes  med  A,  B  og  saaledes 
videre.  Den  »omvendte«  Tavle  fremstilles  paa  samme 
Maade,  kun  skriver  man  her  Bogstaverne  i  omvendt 
Orden,  fra  venstre  mod  højre.  Den  »uregelmæssige«  Tavle 
vil  det  blive  altfor  vidtløftigt  at  beskrive. 

Der  er  derimod  endnu  en  Metode,  som  det  kan  have 
sin  Interesse  at  omtale,  fordi  den  er  vel  bekendt  endnu 
i  vore  Dage  som  et  meget  populært  Tryllealfabet.  Det 
er  Aiq  Bekar,  »de  ni  Kamres  Kabbala«.  Den  fremstilles 
paa  den  Maade,  at  man  skriver  alle  27  Bogstaver  (altsaa 
de  5  Udgangstegn  med)  op  i  ni  Rum.  De  første  ni  Bog- 
staver anbringes  først,  et  Bogstav  i  hvert  Rum  fra  højre 
mod  venstre  og  i  tre  Linjer.  Derefter  begynder  man 
forfra  med  de  næste  ni,  og  naar  alle  27  Bogstaver  ere 
anbragte,  findes  der  følgelig  3  i  hvert  Rum.  Det  hele 
tager  sig  nu  saaledes  ud: 

Over  hvert  Bogstav  er  anført  dets  Talværdi;  Slutnings- 
bogstaverne  ere  ligesom  tidligere  betegnede  ved  *.  De 
Prikker,  som  ere  anbragte  over  de  enkelte  Bogstaver, 
have  den  særlige  Betydning,  at  hele  Systemet  ved  deres 
Hjælp  kan  benyttes  som  hemmeligt  Alfabet.    Tegner  man 

nemlig  blot  Formen  af  et  Kammer  og  anbringer  deri  en 
Prik,  saa  betegner  denne  Figur  det  første  Bogstav  i 
Kamret;  sættes  to  Prikker  deri,  har  man  andet  Bogstav, 
og  tre  Prikker  tredje  Bogstav.  Saaledes  betyder  f.  Ex. 
ii_  A;  |_^|  betegner  R  og  |^  er  P,  Paa  denne  Maade 
skal  de  ni  Kamres  Kabbala  allerede  være  benyttet  af  Old- 
tidens Kabbalister  til  hemmelige  Meddelelser.  Det  er 
iøvrigt  let  at  se,  at  Systemet  ogsaa  paa  mangfoldige 
Maader  kan  benyttes  til  Bogstavombytninger. 

Foruden  de  her  omtalte  Metoder  findes  der  endnu 
en  Mængde  mer  eller  mindre  viikaarlige  Fremgangs- 
maader,  hvormed  man  af  givne  Ord  eller  Sætninger  ud- 
ledte nye.  De  fleste  af  disse  synes  dog  at  tilhøre  en 
senere  Tid,  idet  de  nærmest  ere  benyttede  af  de  kristne 
Kabbalister  i  Middelalderen  til  at  udlede  den  kristne 
Dogmatiks  Hovedsætninger  af  det  gamle  Testamentes  Ord. 
Vi  skulle  exempelvis  i  det  følgende  omtale  nogle  af 
disse  Kunster. 

Kabbalas  Lærdomme, 

At  give  en  nogenlunde  klar  Forestilling  om  Ind- 
holdet af  de  kabbalistiske  Skrifter  er  mig  fuldstændig 
umuligt.  Grunden  hertil  er  ligefrem  den,  at  en  saadan 
kort  Fremstilling  jo  nærmest  maatte  bestaa  i  et  Referat 
af  Tankegangen ,  den  ledende  Traad  i  Værkerne.  Men 
en  saadan  Traad  findes  overhovedet  ikke.  Af  et  Værk, 
som  i  vor  Tid  vilde  behandle  de  store  Gaader,  hvormed 
Kabbala  beskæftiger  sig,  vilde  vi  fremfor  alt  fordre  en 
overskuelig  Ordning  af  StoflFet,  saa  at  Grundtankerne 
vare  lette  at  forfølge,  og  et  strængt  logisk  Ræsonnement. 
Men  af  Logik  findes  der  end  ikke  den  svageste  Antyd- 
ning i  Kabbala;  man  gennemlæser  forgæves  disse  om- 
fangsrige Værker  for  at  finde  noget,  der  ligner  en  Bevis- 
førelse i  moderne  Forstand.  Kabbalisten  tænker  sig  ikke 
til  sine  Resultater,    han  fantaserer  sig  til  dem.     Enhver 

Tanke  fremsættes  uden  mindste  Forbindelse  med  den 
foregaaende  som  en  Paastand,  hvorom  der  overhovedet 
ikke  kan  tvivles;  dens  Rigtighed  fastslaas  kun  yderligere 
derved,  at  det  ved  Hjælp  af  de  mystiske  Metoder  paa- 
vises,  at  den  ligger  skjult  i  et  eller  andet  Skriftsted.  I 
Kabbala  fejrer  den  østerlandske  Fantasi  sine  vildeste 
Triumfer,  men  hvor  Fantasien  er  eneraadende,  kan  der 
ikke  være  Tale  om  Orden.  Det  er  indlysende,  at  det 
under  saadanne  Forhold  er  umuligt  at  referere  Værkernes 
Indhold.  Jeg  maa  derfor  indskrænke  mig  til  kort  at  om- 
tale, hvad  der  handles  om,  og  til  at  belyse  de  vigtigste 
af  de  Begrefier,  der  senere  fik  saa  stor  en  Betydning  for 
de  magiske  Videnskaber  i  Europa.  Og  herved  maa  da 
igen  bemærkes,  at  denne  Fremstilling  nødvendigvis  maa 
blive  meget  mangelfuld  og  rimeligvis  paa  mange  Punkter 
fejlagtig.  Ti  der  er  en  saa  himmelvid  Forskel  paa  Kab- 
balistens  frie  Fantasiløb  og  en  moderne  Europæers  logiske 
Tankegang,  at  den  ene  næppe  nogensinde  vil  kunne  for- 
staa  den  anden  fuldstændig.  Med  dette  Forbehold  skal 
jeg  forsøge  at  gengive,  hvad  der  tales  om  i  Kabbala. 

Vi  begynde  med  Sepher  Jetzira,  der  danner  en  Art 
Indledning  til  Zohar.  Sepher  Jetzira,  Oprindelsens  Bog, 
er  lagt  i  Munden  paa  Patriarken  Abraham;  Værket  frem- 
træder som  hans  Betragtninger  over  Tilværelsen.  Be- 
gyndelsen af  disse  Betragtninger  er  særdeles  forstaaelig 
for  vor  Tids  Mennesker:  ved  Beskuelsen  af  Verden,  dens 
Orden  og  Enheden  i  det  hele  føres  Patriarken  til  An- 
tagelsen af  en  skabende  Gud,  der  har  frembragt  alt.  Men 
sirax  derefter  glipper  det,  i  det  mindste  for  os.  For- 
fatteren gaar  ganske  vist  videre  paa  den  Vej,  han  har  be- 
traadt;  han  søger  at  efterforske  Tilværelsens  Love  i  Enkelt- 
hederne for  derved  at  komme  til  en  Forstaaelse  af  den 
guddommelige  Visdom,  men  dette  sker  paa  en  for  os 
ganske  uforstaaelig  Maade.  Menneskets  naturlige  Midler 
til  Tankeudvexling,    til    at  fastholde  Resultaterne  af  sin 

Forskning  sammenblandes  med  selve  Tingene.  Ordene, 
vore  Navne  for  Tingene,  gøres  til  Et  med  Tingene.  I 
Ordet  ligger  alt,  af  Ordet  fremgaar  alt,  »Ordet  er  Gud«, 
siger  Sepher  Jetzira.  Og  opløser  man  Ordene  i  deres 
Bestanddele,  saa  vise  de  sig  at  bestaa  af  de  22  (hebraiske) 
Bogstaver  og  de  10  første  Tal,  hvoraf  alle  andre  Tal 
kunne  sammensættes.  Disse  32  Tegn  kaldes  »Visdommens 
32  vidunderlige  Veje«,  paa  dem  beror  al  Visdom,  kun  ad 
dem  komme  vi  til  Visdommen. 

Med  disse  Visdommens  vidunderlige  Veje  beskæftigef 
Bogen  sig  nu  videre,  først  og  fremmest  med  de  ti  Tal, 
de  ti  Sephiroth.  Den  ligefremme  Kendsgerning,  at  vi 
med  ti  Tal  kunne  frembringe  alle  de  øvrige,  at  Tal- 
rækken er  uendelig,  har  imponeret  Kabbalisterne  meget. 
»For  de  ti  Sephiroth  er  der  ingen  Ende,  hverken  i  Frem- 
tiden eller  i  Fortiden«.  Men  de  ti  Sephiroth  ere  ikke 
blot  Tal;  da  Tallene  omfatte  alt,  da  alt  i  Verden  kan 
maales  ved  Tal,  saa  blive  Tallene  for  Kabbalisterne  selve 
Tingenes  Væsen.  Nogle  enkelte  Exempler  ville  gøre 
dette  klart.  Da  Forestillingen  om  en  almægtig  Gud  ude- 
lukker Muligheden  af,  at  der  gives  mere  end  én  Gud, 
saa  bliver  den  første  Sephira,  Ettallet,  selve  Guds  Væsen. 
»Den  første  Sephira,  En,  det  er  den  levende  Guds  Aand, 
velsignet  være  Hans  Navn«.  Den  anden  Sephira,  To- 
tallet, er  Ordet.  Ordet  er  et  Aandepust,  som  dog  bærer 
hele  Menneskets  Tanke;  Aandepustet  og  Tanken  ere  to 
Ting,  som  dog  ere  ét,  fordi  de  ere  uadskillige.  Og 
skønt  Ordene  ere  ét  Pust,  kræve  de  dog  22  Bogstaver 
for  at  udtrykkes.  Dette  store  Mysterium  ligger  i  den 
anden  Sephira:  »To,  det  er  det  Pust,  som  kommer  fra 
Aanden;  i  det  er  dannet  og  formet  de  22  Bogstaver,  som 
dog  kun  udgøre  ét  Pust.« 

Kærnen  i  hele  denne  Lære  om  de  ti  Sephiroth  er, 
som  de  anførte  Exempler  vise,  ligefrem  Talspekulationer, 
Forsøg    paa    at    finde   Tingenes   Væsen    udtrykt   i    eller 

symboliseret  ved  Tallene.  Det  samme  gælder  ogsaa  om 
de  øvrige  22  Veje  til  Visdom,  de  22  Bogstaver.  Disse 
deles  i  tre  Grupper,  som  kaldes  »de  tre  Mødre«,  »de 
syv  dobbelte«  og  »de  tolv  enkelte«.  Denne  Inddeling 
synes  udelukkende  at  være  foretaget  for  at  paavise  Tre-, 
Syv-  og  Tolvtallets  Betydning  i  Tilværelsen.  I  Verdens- 
bygningen  er  saaledes  de  tre  Mødre  de  tre  Elementer, 
Ild,  Vand  og  Luft,  Ilden  er  Himlens  Substans,  af  Vandet 
er  Jorden  fremgaaet,  og  mellem  disse  to  modstridende 
Elementer  er  Luften,  som  holder  dem  adskilte.  Aarets 
Inddeling  beherskes  ogsaa  af  de  tre  Mødre,  eller  med 
andre  Ord:  der  er  tre  Aarstider.  (I  Orienten  følger  efter 
den  hede  Sommer  Regntiden,  som  saa  afløses  af  en  mere 
tempereret  Periode,)  I  det  menneskelige  Legeme  hersker 
ogsaa  de  tre  Mødre,  ti  Legemet  bestaar  af  Hovedet,  ' 
Brystet  og  Bugen.  »De  syv  dobbelte«  svarer  til  Modsæt- 
ningerne, til  de  Ting  i  Verden,  som  kunne  tjene  baade 
til  det  gode  og  det  onde.  Der  er  saaledes  syv  Planeter, 
hvis  Indflydelse  paa  Jorden  snart  er  god,  snart  ond.  Der 
er  syv  Dage  og  syv  Nætter  i  Ugen;  det  menneskelige 
Hoved  har  syv  Porte,  der  aabne  sig  baade  for  godt  og 
ondt.  Hvad  endelig  »de  tolv  enkelte«  angaa,  saa  finde 
vi  dem  i  Aarets  tolv  Maaneder,  i  de  tolv  Stjærnebilleder 
i  Dyrekredsen  og  i  Menneskets  tolv  Virksomheder.  Disse 
ere  efter  Sepher  Jetzirah:  Synet,  Hørelsen,  Lugten,  Be- 
røringen, Ordet,  Ernæringen,  Avlingen,  Bevægelsen, 
Vreden,  Latteren,  Tanken  og  Søvnen. 

Sammenholder  man  nu  alt  dette,  saa  ser  man,  at 
Sepher  Jetzirah  nærmest  maa  betegnes  som  et  yderst 
primitivt  og  ufuldkomment  Forsøg  paa,  ved  en  Udforsk- 
ning af  Naturen,  at  komme  paa  Spor  efter  den  gud- 
dommelige Visdom,  der  aabenbarer  sig  i  Tilværelsens 
Lovmæssighed.  Sepher  Jetzirah  søger  at  give  os  »Aanden 
r  Naturen«,  som  en  moderne  Forsker  vilde  sige.  Men 
da    en    virkelig  Naturforskning    har   ligget   Kabbalisterne 

saa  uendelig  fjærnt,  have  de  s^t  at  finde  Menneske- 
aandens  Midler  til  Tankeudvexling,  Bogstaverne  og  Tal- 
lene, udtrykt  i  selve  Naturen.  Og  da  saadanne  vilkaar- 
lige  Fantasier  altid  til  en  vis  Grad  lade  sig  gennemføre, 
saa  ere  Tal  og  Bogstaver  for  dem  blevne  et  med  Tingenes 
Væsen. 

Zohaf  synes  allerede  at  repræsentere  et  noget  højere 
Standpunkt,  hvilket  maaske  nærmest  skyldes  den  Om- 
stændighed, at  den  mere  beskæftiger  sig  med  Gud  og 
Menneskesjælen  end  med  Naturen.  Det,  der  er  udenfor 
os.  Naturen,  ligger  os  nødvendigvis  fjærnere;  Viden- 
skabens Historie  viser  os  ogsaa,  at  en  virkelig  Forstaaelse 
af  Naturen  først  er  naaet  paa  et  meget  sent  Tidspunkt. 
Ved  at  granske  sig  selv  har  Mennesket  derimod  allerede 
*  tidlig  faaet  et  Indblik  i  de  sjælelige  Virksomheder,  og  i 
Lighed  med  sig  selv,  kun  større  og  mægtigere,  har 
Mennesket  til  alle  Tider  tænkt  sig  sine  Guder.  Zohars 
Betragtninger  over  Gud  og  Mennesket  maa  derfor  ogsaa 
forekomme  vor  Tid  mindre  barnlige  og  forfejlede  end 
Sepher  Jetzirah's  Spekulationer  over  Naturen. 

Zohar  begynder  iøvrigt  der,  hvor  »Oprindelsens 
Bog«  slutter;  den  gaar  ud  fra  Gud  og  den  guddommelige 
Visdom  som  noget  givet,  Strax  i  Begyndelsen  af  Idra 
Rabba  beskriver  Simeon  ben  Jochai  Gud  for  sine  Led- 
sagere: »Han  er  den  Ældste  af  de  Ældste,  Hemmelig- 
hedernes Hemmelighed,  den  Ukendte  blandt  de  Ukendte. 
Han  liar  en  Form,  som  tilhører  Ham,  siden  Han  fore- 
kommer os  som  den  meget  ærværdige  Olding,  som  den 
Ældste  blandt  de  Ældste.  Men  under  denne  Form  for- 
bliver Han  dog  ukendt.  Hans  Klædning  skinner  hvid, 
Hans  Aasyn  er  skinnende.  Han  sidder  paa  en  Trone 
af  Gnister,  som  ere  underlagte  Hans  Vilje.  Det  hvide 
Lys  fra  Hans  Hoved  oplyser  fire  hundrede  tusinde 
Verdener.  Fire  hundrede  tusinde  Verdener  fødte  af  dette 
hvide  Lys   skulle   blive   de  Retfærdiges  Arv  i  det    kom- 

mende  Liv.  Hver  Dag  udgaar  der  af  Hans  Hjåerne  tretten 
tusinde  Myriader  Verdener,  som  Han  opholder  og  hvis 
Vasgt  Han  alene  bærer.  Fra  Sit  Hoved  ryster  Han  en 
Dugg,  som  opvækker  de  døde  til  et  nyt  Liv.  Derfop 
staar  der  skrevet:  'Din  Dugg  er  en  Lysets  Dugg.  Det 
er  den,  der  er  Føde  for  de  helligste.  Det  er  den  Manna; 
som  forberedes  for  de  hellige  i  et  kommende  Liv.  Denne 
Dugg  er  hvid  af  Udseende  som  Diamanten,  hvis  Farve 
indeslutter  alle  Farver.  —  Hans  Ansigts  Længde,  fra 
Issen  til  Hagen,  er  tre  hundrede  og  halvfjerdsindstyve 
Gange  ti  tusinde  Verdener.  Man  kalder  Ham  »det  lange 
Aasyn« ;  ti  saaledes  er  Navnet  for  den  Ældste  af  de 
Ældste.« 

Men  i  denne  Form  er  Gud  ikke  altid  fremtraadt; 
der  var  en  Tid,  da  han  kun  var  »negativt  existerende« 
d.  V.  s.  da  hans  Former  kun  vare  til  som  Muligheder. 
Men  for  at  Verdenen  og  Menneskene,  kunde  blive  skabte, 
og  for  at  Gud  kunde  erkendes  af  Mennesket,  maatte  han 
udvikle  sig  selv  og  antage  sine  forskellige  Former,  som 
gensidig  udfylde  hinanden.  Om  denne  Proces,  hvorved 
Gud  udfolder  sig  selv  og  dermed  skaber  Verden,  tales 
der  i  Zohars  første  Bog,  »de  dulgte  Hemmeligheders  Bog«. 
Den  begynder  med  at  fremstille,  hvorledes  Gud  først  var 
Ain  Soph,  den  grænseløse  og  uendelige  Ene,  i  hvem  alle 
de  guddommelige  Former  kun  vare  til  som  Muligheder. 
Disse  Former,  som  gensidig  udfylde  hinanden  og  derved 
holde  hinanden  i  Ligevægt,  hvilede  da  i  den  Egn,  som 
er  negativt  existerende  i  den  »Ældste  Ene«.  Men  nu 
udfolder  Guddommen  sig,  idet  han  successivt  antager  sine 
forskellige  Former,  de  ti  Sephiroth. 

Det  ser  besynderligt  ud,  at  de  ti  Sephiroth,  der  i 
Sepher  Jetzirah  kun  ere  de  ti  første  Tal  opfattede  som 
Tingenes  Væsen,  her  fremtræde  som  Guds  Former. 
Denne  Forskel  er  dog  kun  tilsyneladende;  den  beror  blot 
paa  en  stærkere  Fremhævning  af  en  Tanke,  som  allerede 

skinner  igennem  i  Oprindelsens  Bog.  Det  blev  omtalt 
ved  Behandlingen  af  dette  Værk,  hvorledes  den  første 
Sephira,  En,  er  Ruach  Elohim,  Guds  Aand.  Den  anden 
Sephira,  To,  er  Ordet;  men  »Ordet  er  Gud«,  altsaa  er 
den  anden  Sephira  kun  en  ny  Form  af  Guddommen. 
Paa  lignende  Maade  gaar  det  nu  med  de  øvrige;  de  blive 
alle  tilsidst  kun  forskellige  Sider  af  Guds  Væsen,  og  i 
denne  Betydning  alene  fremtræde  de  i  Zohar.  —  Efter 
denne  lille  Digression,  der  var  nødvendig  for  Forstaaelsen 
af  Sammenhængen  mellem  de  to  kabbalistiske  Hoved- 
værker, vende  vi  tilbage  til  Zohar. 

Da  Gud  vilde  fremtræde,    udviklede    han    først  den 
højeste  og  mest  omfattende  af  sine  Former,   den    første 
Sephira,   Kether,    »Kronen«.      »Han    er    Grundlaget   for 
hele  Tilværelsen,   den   mysteriøse  Visdom,   Kronen    paa 
alt    det    mest    ophøjede.     Diademernes   Diadem«.     Han 
kaldes  ogsaa  »Makroprosopus«,   »den  vidtstrakte  Orden«, 
og   i    2.   Mosebog   betegnes    han  —  efter  Kabbalistemes 
Paastand  —  ved  Navnet  AHIH^  Eheieh  d.  v.  s.  »Jeg  er«. 
Af  den  første  Sephira  fremgik  nu  de  ni  andre  i  Orden. 
Men   ved  disse  følgende  Sephiroth  er  der  det  mærkelige, 
at   nogle   ere   mandlige,    andre    kvindelige.      Dette,    sige 
Kabbalisterne,    er  i  fuld  Overensstemmelse  med  Skriften. 
Der   staar  nemlig   i   i.  Mosebog   I,   26—27:     »Og  Gud 
sagde:   lader  os  gøre  et  Menneske  i  vort  Billede,  efter 
vor  Lignelse;  og  de  skulle  regere  over  Havets  Fiske  og 
Himmelens  Fugle  og  over  Fæet  og  over  alt  Kryb,  som 
kryber  paa  Jorden.     Og  Gud  skabte  Mennesket  i  sit  Bil- 
lede,   han   skabte  det  i   Guds  Billede ;    Mand  og  Kvinde 
skabte  han  dem.«     Her  er  nu  det  besynderlige,    at  Gud 
taler  om  sig  selv  i  Flertal,  og  siger  om  iMennesket:    »de 
skulle«.      Fremdeles   skaber   han   Mennesket  i  sit  Billede 
baade  som  Mand  og  Kvinde.     Og  dette  gælder  for  Adam 
alene,    ti   Evas  Dannelse  af  Adams  Ribben  omtales  først 
langt  senere,    nemlig  i  II.  Kap.  21—22.     Alt  dette,   sige 

nu  Kabbalisterae,  giver  først  Mening,  naar  vi  tænke  os 
Gud  baade  som  mandlig  og  kvindelig.  Adam,  der  skabes 
i  Guds  Billede,  bliver  da  ogsaa  ligesaa  vel  kvindelig  som 
mandlig;  og  der  er  nu  intet  forunderligt  i,  at  Herren 
taler  baade  om  sig  selv  og  Mennesket  i  Flertal,  fordi  et 
niandlig- kvindeligt  Dobbeltvæsen  jo  maa  betragtes  som 
to  Personer.  I  Overensstemmelse  hermed  tænkte  man 
sig  de  ni  Sephiroth  som  de  mandlige  og  kvindelige  Sider 
af  Guddommens  Væsen. 

Den  anden  Sephira  er  Chokmah,  »Visdommen«, 
den  mandlige,  aktive  Kraft  som  udstraaler  fra  Kether. 
Den  er  Faderen,  medens  den  tredje  Sephira,  Binah,  »For- 
staaelsen«,  er  Moderen.  Kether,  Chokmah  og  Binah 
danne  i  Forening  den  øverste  Treenighed,  i  hvis  Billede 
Mennesket  blev  skabt  som  Mand  og  Kvinde,  hvorfor 
Mand  og  Kvinde,  efter  Kabbala,  ogsaa  ere  ganske  jævn- 
byrdige. Ved  Foreningen  af  Faderen  og  Moderen  frem- 
gaar  nu  den  fjerde  Sephira,  Chesed,  »Medlidenheden 
eller  Kærligheden«.  Af  denne  mandlige  Kraft  fremgik 
den  femte  Sephira  Geburah,  »Styrken«,  som  ogsaa  kaldes 
Pachad,  »Frygten«  og  er  en  kvindelig  passiv  Kraft.  Af 
de  to  sidste  opstaar  saa  den  sjette  Sephira,  Tiphereth, 
»Skønheden  eller  Mildheden«,  som  forbinder  de  to  fore- 
gaaende.  Den  kaldes  ogsaa  Mikroprosopus,  »den  mindre 
Orden«,  og  med  den  er  den  anden  Treenighed  afsluttet. 
Disse  sex  første  Sephiroth  danne  i  Forening  Melekh, 
»Kongen«,  og  med  denne  Udvikling  er  ogsaa  Verdens 
Skabelse  tilendebragt.  Gud  skabte  nemlig  Verden  i  sex 
Dage,  og  Mose  Lov  begynder,  som  vi  vide,  med  Ordet 
BRAShlTh^  hvilket  betyder  »i  Begyndelsen«.  Men  dette 
Ord  skal  egenlig  læses  BRA  ShITh,  Bera  Shith,  d.  e. 
»Han  skabte  sex«.  Heraf  lære  vi,  at  Udviklingen  af  de 
sex  første  Sephiroth  er  ensbetydende  med  Verdens  Ska- 
belse i  sex  Dage. 

Ovenro  o%  Trolddom.    II.  3  ' 

De  fire  sidste  Sephiroih  fremgaa  nu  paa  samme 
Maade  som  de  første.  Den  syvende  er  den  mandlige 
Kraft,  Netzach,  »Fastheden  eller  Sejren«  og  den  ottende 
en  passiv  kvindelig  Magt,  Hod,  »Storheden«.  Af  disse 
to  fremgaar  saa  lesod,  »Grundvolden«,  og  endelig  ud- 
springer af  denne  sidste  den  tiende:  Malkuth,  »Konge- 
dømmet«, som  ogsaa  kaldes  Dronningen.  Naar  alle  ti 
Sephiroth  opstilles  i  den  Orden,  i  hvilken  de  ere  frem- 
gaaede,  og  saaledes  at  deres  indbyrdes  Forhold  og  Mod- 
sætninger udtrykkes  ved  deres  Plads,  saa  fremkommer 
den  Figur,  som  kaldes  det  kabbalistiske  Træ,  og  som  er 
fremstillet  paa  vedføjede  Tavle.  Her  er  desuden  anført 
alle  de  forskellige  Navne,  hvormed  de  enkelte  Sephiroth 
benævnes,  og  som  jeg,  for  ikke  at  blive  altfor  vidtløftig, 
ikke  har  medtaget  i  Texten.  De  understregede  Navne 
ere  de  forskellige  Navne  for  Gud,  som  Kabbalisterne 
henførte  til  de  forskellige  Sephiroth. 

Meningen  med  den  hele  Lære  om  Sephiroth  ses  let, 
naar  man  betragter  det  kabbalistiske  Træ.  De  ti  Sephi- 
roth ere  kun  de  forskellige  Egenskaber,  der  kunne  til- 
lægges Gud,  idet  disse  ere  ligesom  spaltede  til  forskellige 
Personer.  Men  tilsammen  udgøre  de  dog  kun  en  Person, 
Adam  Auilah,  »den  første  Tilværende«  eller  ogsaa  Adam 
Qadmon,  »Menneskets  Urbillede«.  Ved  disse  Navne  eller 
ved  en  eller  anden  Sephira's  Navn  betegnede  Kabbalisterne 
Gud.  Derimod  havde  de  en  saa  stor  Frygt  for  Guds 
»højeste  Navn«,  det  som  Mose  Lov  for  en  stor  Del 
bruger,  nemlig  IHVH^  Jahve  eller  Jehova,  at  de  aldrig 
udtalte  det.  Hvor  de  traf  dette  Ord,  kaldte  de  det 
»Navnet  med  de  fire  Bogstaver«,  Tetragrammaton.  Gud 
kaldes  ogsaa  AGLA^  som  er  et  Notariqon  af  Sætningen: 
Ateh  Gebor  Le-olahm  Adonai  d,  v.  s. :  Du  hersker  evinde- 
lig. Herre  I 

Da  Mennesket  er  skabt  i  Guds  Billede,  maatte  Kab- 
balisterne konsekvent  ogsaa  opløse  Menneskets  aandelige 

Væsen  i  flere  Led,  ligesom  Guddommens  Væsen  var 
spaltet  i  de  ti  Sephiroth.  Dette  gjorde  de  virkelig  ogsaa; 
Mennesket  har  i  Kabbala  en  hel  Del  Sjæle.  Hvormange 
der  egenlig  er,  er  ikke  let  at  se,  men  i  hvert  Fald  er 
der  tre:  Aanden,  Sjælen  og  Livskraften,  som  udgøre  en 
Treenighed.  Aanden  er  den  mest  ophøjede  Del  af 
Mennesket,  Sjælen  er  Sædet  for  det  gode  og  onde.  Livs- 
kraften staar  i  umiddelbar  Forbindelse  med  Legemet  og 
frembringer  Bevægelserne.  »I  disse  tre  Ting,  Aanden, 
Sjælen  og  Legemet,  finde  vi  et  tro  Billede  af  det,  som 
foregaar  i  det  Høje;  ti  de  danne  alle  tre  kun  et  Væsen, 
hvor  alt  er  forbundet  til  Enhed«.  Men  foruden  disse 
tre  er  der  endnu  Antydninger  af  flere  andre  Sjæle  i 
Mennesket,  og  de  fik  senere  stor  Betydning  hos  Middel- 
alderens Magere. 


Saa  godt  det  i  al  Korthed  lod  sig  gøre,  har  jeg  her 
søgt  at  give  en  Fremstilling  af  de  Punkter  i  Kabbala, 
der  ville  faa  størst  Interesse  for  os,  og  som  iøvrigt  ogsaa 
er  dens  Hovedlære.  Man  vil  heraf  se,  at  den  just  ikke 
udmærker  sig  ved  stor  Tankerigdom;  snarere  kunde  man 
fristes  til  at  kalde  det  hele  en  Leg  med  Ord.  Men  det 
var,  som  allerede  tidligere  bemærket,  heller  ikke  ved  sin 
Tankerigdom,  at  den  gjorde  Indtryk  paa  Europæerne; 
det  var  dels  de  mystiske  Metoder,  dels  dens  grænseløse 
Uklarhed,  der  eggede  dem  til  Granskning  af  Skrifterne. 
De  mystiske  Metoder  have  vi  lært  at  kende.  Uklarheden 
er  derimod  ikke  traadt  meget  frem.  Dette  skyldes  nu 
nærmest  den  Omstændighed,  at  de  anførte  Citater  for 
største  Delen  ere  saaledes  omskrevne,  at  den  virkelige 
Mening  er  givet;  af  Originalens  Ordlyd  er  der  som  oftest 
ikke  ret  meget  tilbage.  For  dog  at  give  Læseren  et  lille 
Indblik  i  selve  Zohar's  Stil,    skal    jeg   anføre  ordret  Be- 

3* 

gyndelsen  af  Zohar,  første  Kapitel  af  de  dulgte  Hemme- 
ligheders Bog.    Det  lyder  saaledes: 

>De  dulgte  Hemmeligheders  Bog  er  Bogen  om  Lige- 
vægtens Balance.  For  før  der  var  Ligevægt,  kunde  Orden 
ikke  fastholde  Orden.  Og  de  fordums  Dages  Konger 
vare  døde,  og  deres  Kroner  fandtes  ikke  mere;  og  Jorden 
var  øde.  Indtil  det  Hoved,  (som  er  ubegribeligt),  ønsket 
ved  alle  Ønsker,  (fremgaaende  af  AIN  SVP^  den  grænse- 
løse og  uendelige  Ene),  viste  sig  og  meddelte  Hæderens 
Klædebon.  Denne  Ligevægt  var  i  den  Egn,  som  er 
negativt  existerende  i  den  Fordums  Ene.  Saaledes  vare 
disse  Krapfter  afbalancerede,  som  endnu  ikke  havde  synlig 
Existens.  I  Hans  Form  (i  Formen  af  den  Fordums  Ene), 
cxisterede  Ligevægten:  det  er  ubegribeligt,  det  er  uset. 
Deri  vare  de  gaaede  op  og  deri  gaa  de  op  —  de  som 
ikke  ere,  som  ere,  som  skulle  være.  Det  Hoved,  som  er 
ubegribeligt,  er  Hemmelighed  i  Hemmelighed.  Men  det 
var  bleven  formet  og  dannet  i  Lignelse  af  en  Pandeskal, 
og  det  er  fyldt  med  en  krystallinsk  Dugg.  Og  dets  Hud 
er  af  Æter,  klar  og  stivnet.«  o.  s.  v. 

Man  maa  indrømme,  at  de  Mænd,  der  have  fortolket 
de  kabbalistiske  Grundskrifter,  maa  have  havt  et  ret  for- 
troligt Kendskab  til  de  gamle  Mekubalers  Tankegang  og 
Udtryksmaade.  For  de  fleste  Mennesker  vil  det  vist  være 
vanskeligt  at  spore  en  Gnist  af  sund  Sans  deri. 


De  hemmelige  Videnskabers  Oprindelse. 

Den  ægyptiske  TeurgL 

Ligesom   Kaldæerne    besad  Ægypterne  en  Besværge- 
kunst,    hvis  Formaal   var  at  sikre  Individerne  mod  onde 

Magters  Efterstræbelser.  Men  medens  Kaldæernes,  saa 
vidt  vi  vide,  udelukkende  tjente  til  Beskyttelse  for  de 
levende,  gik  Ægypternes  for  en  meget  væsenlig  Del 
ogsaa  ud  paa  at  hjælpe  de  Døde  i  det  andet  Liv.  Heri, 
ligesom  i  flere  andre  væsenlige  Punkter,  adskille  de  to 
Folkeslags  Magi  sig,  og  da  den  ægyptiske  paaviselig  har 
havt  en  stor  Indflydelse  paa  den  lærde  Magi  i  Middel- 
alderen, vil  det  være  nødvendigt  i  korte  Træk  at  gennem- 
gaa  dens  særlige  Ejendommeligheder. 

Kilderne  til  vor  Viden  om  Ægypternes  Magi  er  de 
Papyrusskrifter,  som  ere  fundne  i  Mumiegravene.  Af 
disse  Skrifter  ere  flere  affattede  paa  Ægyptisk,  andre  paa 
Græsk.  De  ægyptiske  ere  uden  Sammenligning  de  ældste; 
enkelte  af  dem  skrive  sig  endog  fra  en  saa  fjærn  Tid 
som  det  24de  Aarhundrede  f.  v.  Tidsregning.  Det  er 
væsenlig  disse  ægyptiske  Papyrusskrifter,  som  her  komme 
i  Betragtning;  de  græske,  som  næppe  gaa  længere  tilbage 
end  til  de  første  Aarhundreder  e.  v.  T.,  skulle  vi  senere 
gaa  nærmere  ind  paa.  Da  Læsningen  af  den  ægyptiske 
Skrift,  Hieroglyfferne,  er  forbunden  med  store  Vanske- 
ligheder, er  der  naturligvis  adskillige  af  de  Papyruser, 
som  opbevares  rundt  om  i  de  europæiske  Musæer,  der 
endnu  ikke  ere  læste;  andre,  som  ere  tydede,  have  saa 
dunkelt  et  Indhold,  at  det  næsten  er  umuligt  at  gøre 
Rede  for  Meningen.  Man  kan  se,  at  de  handle  om 
magiske  Operationer,  hvonil  der  bruges  visse  Ting;  men 
hvorledes  disse  Ting  bruges,  og  hvad  der  skal  opnaas 
der\'ed,  er  ganske  gaadefuldt.  Til  de  bedst  tydede  og 
lettest  forstaaelige  Skrifter  høre  »Dødebogen«  og  det 
saakaldte  »magiske  Papyrus  Harris« ;  det  er  disses  Ind- 
hold, som  i  det  følgende  nærmest  vil  blive  citeret. 

Som  hos  alle  andre  primitive  Folkeslag  stod  Magien 
hos  de  gamle  Ægyptere  i  den  allernøjeste  Forbindelse 
med  Religionen.  Denne  er  ganske  overordenlig  ind- 
viklet;   der  findes  en  hel  Række  af  Guder  og  Gudinder, 

Og  hver  af  dem  har  igen  en  Mængde  Navne.  Solen,  Ra, 
som  ved  sine  Straaler  kalder  alt  til  Live,  betragtedes  som 
Verdens  og  Livets  Frembringer  og  Opholder,  men  hver 
enkelt  af  Solens  forskellige  Stillinger  paa  Himlen  per- 
sonificeredes ved  en  særlig  Gud.  Saaledes  er  Ra  Solen 
ved  Middagstid,  Osiris  den  nedgaaede  Sol.  Isis  er  Himlen 
ved  Solnedgang;  hun  er  Osiris  Hustru,  og  deres  Søn  er 
Horus,  den  opgaaende  Sol.  Set  eller  Typhon  er  Mørket. 
Mytologisk  fremstilledes  nu  Sagen  saaledes,  at  Set  dræbte 
sin  Broder  Osiris,  men  ved  sine  Bønner  og  Besværgelser 
kaldte  Isis  ham  igen  til  Live,  og  deres  Søn  Horus 
gennemborede  saa  med  sit  Spyd  Set  og  hævnede  derved 
sin  Fader.  Denne  Myte  kommer  stadig  igen  i  de 
magiske  Besværgelser.  Blandt  andre  Guder,  som  her  om- 
tales, er  Ammon  eller  Phta,  der  egenlig  ogsaa  er  Solen, 
men  opfattet  paa  en  mere  abstrakt,  mindre  personlig 
Maade. 

Allerede  fra  de  ældste  Tider  synes  Ægypterne  at 
have  grublet  over  Tilværelsen  efter  Døden.  I  mang- 
foldige Naturfænomener  mente  de  at  have  et  Billede  af 
Sjælens  Tilskikkelser  i  et  kommende  Liv.  Fortrinsvis 
mente  de  i  Solens  daglige  Omløb  paa  Himlen  at  se  et 
Billede  herpaa.  Ligesom  Osiris  bliver  dræbt  men  igen 
kaldt  til  Live  og  sejrer  over  Mørket,  eller  om  man  vil, 
ligesom  Solen  gaar  ned  og  igen  op,  idet  den  spreder 
Morgenens  Taager,  saaledes  vilde  det  efter  deres  Mening 
ogsaa  gaa  Mennesket.  Han  stiger  kun  ned  i  Graven  for 
igen  at  opstaa;  Sjælen  er  udødelig  som  Ra  og  fuldender 
det  samme  Løb.  Den  dødes  Sjæl  kaldtes  Khou;  den 
steg  strax  ned  til  Underverdenen,  Ker-neter,  for  der  at 
modtage  sin  Dom  af  Osiris.  Paa  Vejen  hertil  var  den 
dog  udsat  for  mangehaande  Farer;  den  blev  forfulgt  af 
skrækkelige  Uhyrer  og  bevæbnede  Aander,  og  Mennesket 
maatte  være  vel  bevandret  i  de  guddommelige  Ting  for 
at  slippe  godt  fra  dem.      Naar  han    var   ankommen   til 

Ker-neter,  blev  hans  Liv  vejet;  hans  Hjærte  blev  lagt  paa 
en  Vægtskaal,  som  Horus  holdt;  paa  den  anden  Skaal 
sad  Retfærdigheden.  Visdommens  Gud,  Thot,  optegnede 
Vejningens  Resultat.  Af  dette  afhang  Sjælens  endelige 
Skæbne.  Den  retfærdige  blev  optagen  blandt  Osiris'  Led- 
sagere, men  den,  der  blev  funden  for  let,  straffedes  med 
fuldstændig  Tilintetgørelse,  idet  han  blev  henrettet  paa 
Underverdenens  Skafot,  Nemma,  hvor  en  Flodhest  bed 
Hovedet  af  ham.  De  onde  Sjæle  kaldtes  derfor  »de  to 
Gange  døde«.  Inden  Straffen  fuldbyrdedes,  maatte  Sjælen 
dog  gennemgaa  mange  Prøvelser;  den  maatte  vandre 
rundt  paa  Jorden,  og  havde  her  Magt  til  at  paatage  sig 
en  hvilkensom helst  Skikkelse.  Den  kunde  saaledes  ogsaa 
trænge  ind  i  de  afdødes  balsamerede  Legemer,  ja  endog 
i  levende.  Paa  et  Tempel  i  Theben  har  man  fundet  en 
meget  interessant  Indskrift,  et  historisk  Aktstykke,  der 
beretter  om  en  Kongedatter,  som  var  bleven  »besat«  af 
en  ond  Sjæl.  Egenlige  Djævle  synes  Ægypterne  ikke  at 
have  kendt;  de  onde  Magter,  som  de  kæmpede  imod, 
var  Guden  Set,  hans  Ledsagere  og  saa  »de  to  Gange 
døde«,  der  før  Straffen  vankede  om  paa  Jorden. 

Til  disse  Forestillinger  om  Livet  efter  Døden  er  den 
ægyptiske  Magi  for  en  stor  Del  knyttet.  For  at  Sjælen 
Khou  skulde  komme  nogenlunde  let  fra  de  mangfoldige 
Farer  og  Prøvelser,  som  han  maatte  gennemgaa,  var  det 
nødvendigt,  at  han  havde  Kendskab  til  mange  Ting  og 
besad  en  Mængde  Amuletter  og  indviede  Genstande.  Alt 
dette  blev  givet  ham  af  de  efterlevende  ved  Ligbegængelsen. 
»Dødebogen«  indeholder  et  fuldstændigt  Begravelsesritual, 
hvori  findes  nøjagtig  optegnet  alle  de  Bønner,  som  skulde 
fremsiges,  og  Ceremonier,  som  maatte  udføres.  Bogen 
indeholder  over  halvandet  hundrede  Kapitler,  hvoraf  man 
ser,  at  en  saadan  Ligbegængelse  har  været  meget  om- 
stændelig.    For  at  give  et  Begreb  om  disse  Ceremoniers 

Karakter,  kunne  vi  her  anføre  Indholdet  af  nogle  enkelte 
Kapitler. 

En  Bøn  blev  udtalt  over  en  Blomsterkrone,  der  an- 
bragtes paa  den  dødes  Hoved.  Derefter  brændte  man 
Virak,  og  nu  var  den  døde  retfærdiggjort  overfor  sine 
Fjender  baade  blandt  levende  og  døde. 

Paa  Mumiernes  Bryst  finder  man  næsten  altid  et 
Stenbillede  af  den  hellige  Bille,  Scarabæen.  Det  var  en 
Talisman,  hvoraf  den  døde  havde  stor  Nytte,  hvilket 
fremgaar  af  Kap.  31  i  Dødebogen.  Efter  en  Bøn  eller 
Besværgelse  slutter  Kapitlet  nemlig  med  disse  Ord: 
»Dette  skal  siges  over  Scarabæen  af  haard  Sten,  som  skal 
være  beklædt  med  Guld  og  ligge  over  Personens  Hjæne. 
Gør  deraf  en  med  Olje  salvet  Talisman,  og  sig  derover 
Trylleordene:  Mit  Hjæne  er  fra  min  Moder,  mit  Hjærte 
er  i  mine  Forvandlinger.« 

Ogsaa  for  de  levende  var  Dødebogens  Indhold  af 
stor  Betydning.  Det  1 8de  Kap.,  som  kaldes  Thots  Litani, 
var  bestemt  til  at  sikre  Khou  Gensynet  af  Lyset  efter 
Døden.  Men  den  levende,  som  bar  en  Kopi  hos  sig» 
vilde  nyde  Sundhed  paa  Jorden,  undgaa  Ild  og  alle 
Farer. 

Dødebogens  Bønner  eller  Besværgelser  ere  gennem- 
gaaende  formede  saaledes,  som  om  det  var  den  døde  selv, 
der  udtalte  dem.  Dette  er  iøvrigt  ganske  naturligt,  da 
man  jo  tænkte  sig,  at  Sjælen  skulde  bruge  disse  Trylle- 
formler under  de  forskellige  indtræflFende  Omstændigheder. 
En  anden  Ejendommelighed  ved  dem  er,  at  den  døde 
fremstiller  sig  selv  som  en  guddommelig  Person,  ja  endog 
som  en  af  de  høje  Guder,  .hvem  intet  ondt  kan  ramme. 
Det  samme  er  ogsaa  Tilfældet  med  de  Besværgelser,  der 
tjente  til  Sikring  af  de  levende;  saadanne  Besværgelser 
udgøre  fornemmelig  Indholdet  af  det  magiske  Papyrus 
Harris.  Man  paakalder  ikke  Gudernes  Hjælp  som  en 
Naade,   man    fordrer   den;    man    befaler  dem  at   hjælpe. 

idet  man  henviser  til  sin  egen  Guddommelighed.  Under- 
tiden anraaber  man  ikke  engang  Guderne;  man  befaler 
Farerne  at  holde  sig  borte,  idet  man  fremstiller  sig  selv 
som  Gud.  Af  det  magiske  Papyrus  anfører  jeg  et  Par 
Exempler  i  denne  Retning,  Den  første  Besværgelse  er 
rettet  mod  vilde  Dyr: 

»Kom  til  mig,  Gudernes  Herre !  Hold  fjærnt  fra  mig 
Løverne,  der  udspringe  af  Jorden,  og  Krokodillerne,  der 
stige  op  af  Floden,  og  alle  de  bidende  Krybdyr,  der 
snige  sig  frem  af  deres  Kroge.  Tilbage  Krokodil  Mako, 
du  Sets  Yngel!  Slaa  ikke  med  din  Hale;  ryst  ikke  dine 
Arme;  spær  ikke  dit  Gab  op.  Vandet  foran  dig  blive 
til  flammende  Udi  De  syv  og  syvti  Guders  Spyd  ramme 
dit  Øje;  du  er  lænket  til  Ras  mægtige  Ror.*)  Pludselig 
er  du  lænket  til  de  fire  Metalhager  i  Forenden  af  Ras 
Baad.  Hold  inde,  Krokodil  Mako,'  du  Sets  Yngel.  Ti 
jeg  er  Ammon,  som  befrugtede  sin  egen  Moder.« 

I  andre  Besværgelser  paakaldes  Guderne  som  sagt 
slet  ikke,  Besværgeren  gør  sig  uden  videre  selv  til  Gud 
eller  rettere  til  flere  Guder.  Dette  er  saaledes  Tilfældet 
i  følgende  Trylleformel,  som  jeg  gengiver  noget  forkortet; 
den  er  rettet  mod  Krokodillerne,  der  aabenbart  vare  en 
stadig  Fare  for  Ægypterne: 

»Vær  ikke  imod  mig.  Jeg  er  Ammon.  Jeg  er 
Anhur,  den  naadige  Vogter.  Jeg  er  den  store  Magthaver, 
Sværdets  Herre.  Løft  dig  ikke  mod  mig.  Jeg  er  Set. 
Rør  mig  ikke.  Jeg  er  Horus.  De,  som  ere  i  Vandet, 
maa  ikke  komme  ud.  De,  som  ere  komne  ud,  maa  ikke 
vende  tilbage  til  Vandet.  De,  som  blive  deri,  skulle 
drive  paa  Vandet  som  Lig  paa  Bølgerne.  Deres  Gab  skal 
lukke  sig,  ligesom  en  uforgængelig  Forseglings  syv  Segl 
ere  lukkede.« 


•)  Solguden  Ra  tænkte  man  sig  sejlende  over  Himlen  i  en  Baad. 

Endnu  mere  fremtrædende  er  denne  Ejendommelig- 
hed ved  den  ægyptiske  Magi  i  en  senere  Tid.  Man  ind- 
skrænker sig  nu  ikke  til  at  paaberaabe  sig  sin  egen  Gud- 
dommelighed; man  truer  Guderne.  I  et  paa  græsk 
affattet  Papyrus  har  man  forskellige  Besværgelser  af  denne 
Art.  De  skrive  sig  utvivlsomt  fra  en  Tid,  hvor  de  for- 
skellige Landes  Magi  allerede  var  bleven  blandet,  men 
Aanden  i  disse  Trylleformler  er  iøvrigt  rent  ægyptisk. 
Ved  Indvielsen  af  en  Tryllering,  Hermesringen,  vender 
man  sig  mod  Solen  og  udtaler  følgende  Formel: 

»Jeg  er  Thot,  Opfinderen  og  Skaberen  af  Læge- 
midlerne og  Skrifttegnene.  Kom  til  mig,  du  som  er 
under  Jorden;  rejs  dig  for  mig,  store  Aand.  Dersom  jeg 
ikke  faar  at  vide  alt,  hvad  der  bor  i  Sjælene  hos  alle 
Ægyptere,  Grækere,  Syrer  og  Etioper,  hos  alle  Nationer 
og  Racer,  dersom  jeg  ikke  faar  at  vide  alt,  hvad  der  er 
sket,  og  det,  som  skal  ske,  dersom  jeg  ikke  faar  Under- 
retning om  deres  Skikke,  deres  Arbejder,  deres  Liv  og 
deres  Navne,  og  Navnene  paa  deres  Fædre,  Mødre, 
Søstre  og  Venner,  og  Navnene  paa  dem,  som  ere  døde, 
saa  vil  jeg  hælde  den  Sortes  Blod  i  Øret  paa  en  Hund 
i  et  nyt  og  urørt  Kar;  jeg  vil  sætte  dette  i  en  ny  Koge- 
keddel  og  derunder  vil  jeg  brænde  Osiris  Ben;  jeg  vil 
med  høj  Røst  nævne  ham,  som  var  tre  Dage  og  Nætter 
i  Floden,  Osiris,  som  af  Flodens  Strøm  blev  ført  ned  til 
Havet.« 

Der  er  meget  mere  endnu,  men  det  anførte  er  vist- 
nok tilstrækkeligt  til  at  give  en  Forestilling  om  disse 
Besværgelser.  I  den  her  anførte  Formel  er  det,  ligesom 
i  mange  andre,  Osirismyten,  der  sigtes  til.  Den  dræbte 
Osiris  blev  af  Floden  ført  ned  til  Havet,  og  Mageren 
truer  nu  Guderne  med,  at  han  vil  nævne  hans  Navn 
d.  V.  s.  røbe  hans  Opholdssted  for  hans  Banemand,  Set. 
Paa    denne    Maade    mente   man,    at   man    kunde   tvinge 

Guderne  til  at  hjælpe  sig.  Den  ægyptiske  Magi  er  saa- 
ledes  Gudebetvingelse,  Teurgi. 

Det  ligger  i  Sagens  egen  Natur,  at  en  saadan  Trold- 
dom, der  virker  ved  selve  de  høje  Guders  Hjælp,  ikke 
kan  bruges  til  noget  slet.  Derfor  var  den  ægyptiske 
Magi  en  Hemmelighed,  der  bevaredes  af  Præsterne,  som 
vaagede  strængt  over,  at  den  ikke  kom  til  Folkets  Kund- 
skab. Ved  enkelte  af  Dødebogens  helligste  Kapitler  staar 
det  udtrykkelig  anført,  at  det  er  forbudt  at  udføre  den 
paagældende  Ceremoni  i  Vidners  Nærværelse;  ikke  engang 
den  afdødes  Fader  eller  Søn  turde  være  tilstede.  Det  er 
derfor  forstaaeligt ,  at  ethvert  Forsøg  paa  at  sætte  sig  i 
Besiddelse  af  de  hellige  magiske  Bøger  og  misbruge  dem 
i  profane  Øjemed  blev  strængt  straffet.  Man  har  et 
meget  gammelt  Papyrus,  en  Anklageakt  mod  en  Kvæg- 
hyrde, hvem  det  var  lykkedes  at  stjæle  et  af  Skrifterne 
og  anrette  forskellige  Ulykker  dermed.  Efter  at  der  er 
gjort  Rede  for  alle  de  Forbrydelser,  Manden  har  gjon 
sig  skyldig  i,  følger  Dommen  kort  og  fyndig:  »Han 
skal  døl< 

I  de  senere  Tider,  da  Grækerne  vare  blevne  Herrer  i 
Ægypten,  kunde  den  gamle  ægyptiske  Magi  naturligvis 
ikke  holdes  hemmelig  for  dem.  Og  da  de  først  havde 
lært  den  at  kende,  kunde  de  ikke  undgaa  at  tage  Parti 
for  eller  imod  den.  De  alexandrinske  Filosofer  beskæf- 
tigede sig  nemlig  fortrinsvis  med  Tilværelsens  store  Gaader, 
Spørgsmaalene  om  Guddommens  Væsen  og  Forhold  til 
Verden,  især  til  Mennesket.  De  maatte  derfor  nødven- 
digvis ogsaa  behandle  det  store  Problem,  som  ligger  i 
den  ægyptiske  Teurgi:  om  der  gives  Midler,  hvorved 
Menneskene  kunne  indvirke  saaledes  paa  Guderne,  at  de 
kunne  sikre  sig  et  bestemt  Ønskes  Opfyldelse.  Mulig- 
heden heraf  synes  unægtelig  at  stride  mod  Forestillingen 
om  en  Gud,  hvis  Magt  er  ophøjet  over  Menneskets,  og 
saaledes   betragtedes  Sagen   ogsaa  i  Begyndelsen.     Por- 

fyrius,  en  af  den  nyplatoniske  Skoles  mest  frem- 
ragende Repræsentanter,  bekæmpede  Teurgien  netop  ud 
fra  den  Forudsætning,  at  Guddommen  var  for  ophøjet 
til  at  kunne  tvinges  ved  noget  Middel,  der  stod  til 
Menneskets  Raadighed.  Men  hans  Discipel  Jamblikus 
opfandt  en  meget  sindrig  Teori,  hvorved  Teurgien  ikke 
blot  blev  mulig  men  endog  blev  hævet  op  til  at  være 
den  eneste  sande  og  rette  Gudsdyrkelse.  Denne  højst 
mærkelige  Lære  er  udførlig  fremstillet  i  et  Værk,  »Om 
Mysterierne« ,  der  gaar  for  at  være  forfattet  af  Jamblikus, 
men  dog  rimeligvis  er  skrevet  af  en  af  hans  Disciple, 
Bogens  Grundtanker  ere  imidlertid  fuldstændig  i  Over- 
ensstemmelse med  de  Anskuelser,  som  ere  fremsatte  i 
Jamblikus'  egne  Værker,  saa  for  den  Sags  Skyld  kunde 
den  godt  være  skreven  af  ham  selv. 

Forfatteren  til  Mysterierne  opstiller  alle  aandelige 
Væsener  i  en  Trinrække.  Øverst  staa  Guderne,  derefter 
følge  Englene,  Dæmonerne,  Heroerne  og  nederst  staa 
Sjælene.  Alle  disse  aandelige  Væsener  ere  Mellemled 
mellem  den  højeste  Gud,  »den  Ene«,  og  Verden.  Fælles 
for  alle  Aanderne,  de  laveste  som  de  højeste,  er  det  at 
være  uimodtagelige  for  al  Paavirkning;  dette  er  Kærnen 
i  deres  Natur.  Heraf  følger  nu  ligefrem,  at  Guderne 
aldrig  kunne  bønhøre  Menneskene,  ti  de  kunne  ifølge 
sin  Natur  slet  ikke  bevæges  ved  Menneskenes  Bønner. 
Ved  Bøn,  Faste,  Cølibat  og  lignende  Midler  indvirkes 
der  derfor  ikke  paa  Guderne  men  kun  paa  den  Sjæl, 
der  udfører  disse  Handlinger.  »Guderne  stige  ikke  ned 
til  den  Sjæl,  som  beder  til  dem  og  paakalder  dem,  men 
Sjælen  hæver  sig  op  til  Guderne.«  Det  er  kun  Sjælen, 
som  forandrer  sig  under  disse  Handlingers  mægtige  Ind- 
flydelse; Bønnen  er  et  Middel  til  at  gøre  sig  selv  lig 
med  Guderne.  Menneskets  Indvirkning  paa  Guderne 
foregaar  derfor  paa  den  overordenlig  ligefremme  Maade, 
at  det  er  Menneskesjælen  som  bliver  delagtig  i  Gudernes 

højere  Natur  og  dermed  ogsaa  i  deres  Magt.  Teurgien 
er  derfor  ikke  blot  en  magisk  Metode  men  den  sande 
Gudsdyrkelse,  den  eneste  Vej,  ad  hvilken  Menneskene 
kunne  hæve  sig  op  til  Guderne. 

Særlig  Divinationen,  den  sande  Spaadomsevne,  naaes 
kun  ved  de  teurgiske  Operationer.  Af  sig  selv,  ved  sin 
egen  Magt,  naaer  Sjælen  aldrig  den  Tilstand  af  Hen- 
rykkelse, i  hvilken  den  er  Et  med  Guderne  og  derfor 
kan  se  de  tilkommende  Ting,  som  om  de  vare  nær- 
værende. Dette  sker  kun  under  Paakaldelse  af  Guderne. 
»Fuldstændig  med  Urette  har  man  antaget,  at  Henryk- 
kelsen ogsaa  kunde  fremkaldes  ved  Dæmonernes  Indvirk- 
ning; hvis  Sindet  er  betaget  af  dem,  er  det  ganske  uimod- 
tageligt for  Henrykkelsen.  Den  Inspiration,  der  er  ejen- 
dommeligfor Henrykkelsen  eller  Entusiasmen,  er  ikke  Dæmo- 
nernes men  Gudernes  Værk.  Entusiasmen  er  ikke  en  txtase ; 
den  er  en  Tilbagevenden  og  Omvendelse  til  det  Gode, 
medens  Extasen  er  et  Fald  henimod  det  Onde.«  Paa  samme 
Maade  forholder  det  sig  med  de  sædvanlige  magiske 
Kunster  i  Sammenligning  med  de  teurgiske  Operationer. 
Den  almindelige  Mager  opnaar  ved  sine  Kunster  kun  at 
fylde  Indbildningskraften  med  tomme  Billeder,  han  giver 
kun  et  Skin  i  Stedet  for  Virkeligheden.  Teurgen  der- 
imod, som  hæver  sin  Sjæl  op  til  Lighed  med  Guderne, 
fremkalder  virkelig  det,  han  vil. 

Hele  denne  ejendommelige  Lære,  særlig  Forskellen 
mellem  Teurgien,  der  virker  ved  gode  Aanders  Hjælp, 
og  den  almindelige  Magi,  Goetiken,  hvis  Magt  skyldes 
Dæmonernes  Bistand,  fik  i  Middelalderen  stor  Betydning. 
Ved  dens  Hjælp  undgik  de  lærde  Magere  at  dele  Skæbne 
med  Hexene. 

Astrologien. 

Sammen  med  Astronomien,  som  tidlig  naaede  et 
højt  Standpunkt  hos  Ægypterne,    udviklede   disse  ogsaa 

Astrologien.  Om  den  ældste  ægyptiske  Astrologi  vide 
vi  ikke  meget,  men  den  har  rimeligvis  havt  en  lignende 
Karakter  som  den  kaldæiske.  Fra  det  19de  eller  20de  Dy- 
nasti, omtr.  Aar  1200  f.  v.  T.,  har  man  et  Papyrus,  som 
indeholder  en  astrologisk  Fortegnelse  over  lykkelige  og 
ulykkelige  Dage  tilligemed  Forskrifter  for,  hvad  der  maa 
gøres  eller  ikke  tør  gøres  paa  disse  Dage.  Fortegnelsen 
strækker  sig  over  de  tre  Fjerdedele  af  Aaret;  jeg  giver 
her  blot  et  Brudstykke  af  den  med  de  mest  ejendomme- 
lige Bestemmelser. 

»Thot  (September).  D.  21de,  ikke  dræbe  Oxer. 
D.  22de,  ikke  spise  eller  salte  Fisk. 

Paophi  (Oktober).  D.  13de,  ikke  spise  Grøntsager. 
D.  22de,  ikke  bade  sig.  D.  26de,  ikke  grundlægge 
et  Hus. 

Athyr  (November).  D.  5te,  ikke  tænde  Ild  og  heller 
ikke  se  paa  Ilden.    D.  19de,  ikke  sejle  ud  paa  Nilen. 

Choiack  (December).  D.  21de,  ikke  spadsere.  D.  28de 
ikke  spise  Vanddyr. 

Tobi  (Januar).  D.  yde,  ikke  vise  sig  for  Kvinder. 
D.  24de  er  en  lykkelig  Dag,  man  maa  drikke  Honning- 
drikke.« o.  s.  V. 

Hvorledes  Ægypterne  ere  komne  til  alle  disse  Be- 
stemmelser, er  naturligvis  vanskeligt  at  sige;  rimeligvis 
staa  de  i  Forbindelse  med  Mytologien.  Af  de  mange 
Sagn  og  Legender  om  Guderne,  uddrog  man  Slutninger 
om,  at  det  paa  bestemte  Dage  og  Tider  var  tilraadeligt 
at  afholde  sig  fra  forskellige  Handlinger.  Denne  gamle 
Astrologi  har  altsaa  staaet  i  et  meget  nært  Forhold  til 
Religionen,  og  det  har  sikkert  ogsaa  udelukkende  været 
Præsterne,  som  have  dyrket  den.  løvrigt  kender  man 
meget  lidt  til  disse  ældste  Former  af  den  ægyptiske 
Astrologi. 

En  hel  anden  Karakter  antog  Astrologien,  efter  at 
Grækerne  havde  faaet  Herredømmet  i  Ægypten,   og  det 


ASTROLOGIEN.  47 

alexandrinske  Museum,  Hovedcentret  for  Oldtidens  Viden- 
skabelighed, var  blevet  oprettet.  Ved  Museet  i  Alexandria 
levede  en  Række  af  berømte  Matematikere,  Fysikere  og 
Astronomer.  Som  de  bekendteste  blandt  disse  kan  nævnes: 
Euklid  (omtr.  Aar  300),  Eratosthenes  (født  275), 
Hipparch  (omtr.  léo)  og  Heron  (omtr.  Aar  100),  alle 
før  Kristi  Fødsel.  Den  berømteste  af  alle  de  i  Alexandria 
levende  Forskere  er  dog  ubestridelig  Astronomen  Clau- 
dius  Ptolemæus  (omtr.  150  e.  v.  T.),  hvis  Opfattelse 
af  Verdensbygningen  og  Himmellegemernes  Bevægelser 
galdt  som  Dogme  Oldtiden  og  Middelalderen  igennem 
lige  til  Kopernikus'  Dage.  Ptolemæus  antog,  at  Jorden 
stod  ubevægelig  i  Verdens  Midtpunkt.  Omkring  Jorden 
drejede  sig  otte  Sfærer;  i  de  syv  inderste  befandt  Pla- 
neterne sig,  paa  den  yderste  vare  Fixstjærnerne  anbragte. 
Til  Planeterne  regnedes  ogsaa  de  to  »Himmellys«  Solen 
og  Maanen,  og  Rækkefølgen  af  alle  disse  »Vandre- 
stjærner«  var  denne:  i  den  første  Sfære  nærmest  Jorden 
befandt  Maanen  sig,  derefter  fulgte  Merkur,  Venus,  Solen, 
Mars,  Jupiter  og  Saturn;  flere  kendte  de  gamle  ikke. 

De  alexandrinske  Astronomer  vare  fortrinlige  Iagt- 
tagere, der  berigede  Astronomien  med  en  lang  Række 
nøjagtige  Undersøgelser  over  Himmellegemernes  Be- 
vægelser. Resultaterne  af  disse  gennem  et  halvt  Aar- 
tusinde  fortsatte  Obsen^ationer  og  de  derpaa  støttede 
Beregninger  ere  nedlagte  i  Ptolemæus'  store  Værk: 
»Megale  Syntaxis«,  eller  som  det  i  de  arabiske  Over- 
sættelser hed:  »Tabrir  al  magesthi«,  hvoraf  det  nu 
almindelige  Navn  »Almagest«  er  en  Forkortelse.  Men 
ved  Siden  af  disse  strængt  videnskabelige  Undersøgelser 
udviklede  de  gamle  alexandrinske  Astronomer  ogsaa  den 
ejendommelige  lærde  Astrologi,  der  dyrkedes  Oldtiden  og 
Middelalderen  igennem  af  saa'godt  som  alle  fremragende 
Mænd,  og  som  igen  i  vore  Dage  har  fundet  Tilhængere. 
Nogen   egenlig  hemmelig  Videnskab  har  denne  Astrologi 

aldrig  været,  da  man  fra  Ptolemæus'  Tid  og  maaske 
endog  fra  hans  egen  Haand  har  et  Værk,  hvori  Viden- 
skabens Hovedlærdomme  ere  samlede.  Men  da  Studiet 
af  Astrologien  kræver  betydelige  Forudsætninger  og  for- 
skellige Instrumenter,  som  det  næppe  har  været  Hver- 
mands  Sag  at  arbejde  med,  saa  kan  den  alexandrinske 
Astrologi  altid  kun  have  havt  en  begrænset  Kreds  af 
Dyrkere. 

Grundtanken  i  den  ægyptiske  Astrologi  er  naturligvis 
den  samme  som  i  den  kaldæiske,  nemlig  at  Stjærnerne 
og  da  fornemmelig  Planeterne,  hvortil  soni  sagt  ogsaa 
Solen  og  Maanen  regnedes,  indvirke  paa  alt,  hvad  der 
sker.  Det  var  derfor  af  største  Betydning  at  vide,  hvilken 
Planet  der  i  hvert  enkelt  Øjeblik  havde  Herredømmet. 
I  den  alexandrinske  Astrologis  ældste  Dage  bestemte  man 
dette  paa  den  Maade,  at  man  antog,  at  enhver  Planet 
beherskede  sin  Time  af  Dagen.  Den  første  Dags  første 
Time  tilhørte  den  yderste  Planet,  Saturn,  den  anden 
Time  tilhørte  den  næstyderste  Planet,  Jupiter,  og  saaledes 
videre.     Ved  Hjælp  af  hosstaaende  Figur  kan  man    paa 

en  nem  Maade  bestemme 
/A/7!  den    herskende   Planet   i 

en  hvilkensomhelst  Time 
i  hele  Ugen.  Planeterne 
ere  her  optegnede  i  en 
Kreds  i  den  Orden,  i 
hvilken  man  tænkte  sig 
dem  anbragte  omkring 
Jorden,  regnede  ude  fra 
ind  efter.  I  Stedet  for 
Planetnavnene  er  der  sat  de  Tegn,  gamle  Hieroglyffer, 
hvormed  Astrologerne  for  Nemheds  Skyld  pleje  at  be- 
tegne Himmellegemerne:  Saturn  ^,  Jupiter  2J.,  Mars  </, 
Solen  O,  Venus  ?  Merkur  5  og  Maanen  D  .  Begynde 
vi   nu    med    Saturn   %    øverst  i  Kredsen,    saa  behersker 

eD.fT 


JlfDJT 


ASTROLOGIEN.  49 

den  altsaa  første  Dags  første  Time.  Gaar  man  derfra 
rundt  i  den  Retning,  som  Pilen  viser  (samme  Vej,  som 
Viserne  paa  et  Ur),  saa  faar  2|.  altsaa  anden  Time,  </ 
tredje  Time  og  saaledes  videre.  Den  ottende  Time  til- 
hører igen  "t),  ligeledes  den  15de  og  den  22de.  Den  23de 
tilhører  altsaa  2(.,  den  24de  J"  og  den  25de  Time  eller 
med  andre  Ord  den  anden  Dags  første  Time  tilhører 
Solen  G.  Dette  staar  antydet  ved  Tegnet  G  udenfor 
Kredsen.  Gaar  man  nu  videre  paa  samme  Maade,  saa 
ser  man,  at  3die  Dags  iste  Time  tilhører  Maanen  D ,  4de 
Dags  iste  Time  Mars  c?  1  Ste  Dags  iste  Time  Merkur  9 , 
éte  Dags  iste  Time  Jupiter  2j.  og  endelig  den  yde  Dags 
iste  Time  Venus  ?  .  Efter  Herskeren  i  den  første  Time 
blev  Dagen  opkaldt;  den  første  Dag  hed  altsaa  Saturns 
Dag,  vor  Lørdag,  der  paa  Engelsk  endnu  hedder  Satur- 
day.  Anden  Dag  er  Solens  Dag,  Søndag  (Sonntag,  Son- 
day).  Tredje  Dag  er  Maanens,  Mandag  (dies  lunae,  fransk 
lundi) ;  fjerde  Dag  Mars'  (fr.  mardi).  Femte  Dag  er  Mer- 
kurs (fr.  mercredi),  sjette  Dag  Jupiters  (dies  Jovis,  fr. 
jeudi)  og  endelig  syvende  Dag  Venus'  (dies  Veneris,  fr. 
vendredi).  Det  er  ret  interessant  at  se,  at  vi  saaledes 
endnu  rundt  om  i  de  europæiske  Sprog  kunne  finde 
Sporene  af  denne  gamle  astrologiske  Lære  om  Planeternes 
Herredømme  over  de  enkelte  Dage  og  Timer. 

Den  alexandrinske  Astrologi,  saaledes  som  den  var 
udviklet  i  det  2det  Aarhundrcde  e.  v.  T.,  kende  vi  fuld- 
stændig fra  et  endnu  existerende  Værk,  der  sædvanlig 
gaar  under  Navnet:  >Quadripartitum  Cl.  Ptolemaei« 
(Ptolemæus'  fire  Bøger).  Om  Værket  er  skrevet  af  Ptole- 
mæus  selv,  er  tvivlsomt,  men  da  det  allerede  citeres  af 
gamle  arabiske  Forfattere  som  skrevet  af  Ptolemæus,  og 
da  det  paa  mange  Punkter  viser  sig  at  indeholde  Spirerne 
til  de  astrologiske  Lærdomme,  som  udvikledes  af  Ara- 
berne og  Europæerne  i  Middelalderen,  saa  er  der  ingen 
Tvivl    om,    at    det    skriver   sig   fra   Alexandrias   græske 

Overtro  og  Trolddom.    II.  4 

Periode.  At  det  er  forfattet  i  Ægypten,  frcmgaar  af 
mange  Enkeltheder  i  selve  Værket,  og  vi  ere  derfor  be- 
rettigede til  at  betragte  det  som  en  autentisk  Fremstilling 
af  den  lærde  ægyptiske  Astrologi,  saaledes  som  denne 
forelaa  henimod  Slutningen  af  Oldtiden.  Vi  skulle  nu  i 
korte  Træk  søge  at  give  en  Fremstilling  af  denne 
Videnskab. 

»To  Ting,«  siger  Ptolemæus,  »ere  fortrinsvis  nød- 
vendige for  at  trænge  ind  i  de  astrologiske  Forudsigelser. 
For  det  første  maa  man  kende  Solens,  Maanens  og  de 
bevægelige  Stjærners  Stillinger  til  hinanden  indbyrdes  og 
til  Jorden,  og  man  maa  kende  disse  Stillingers  Betydning 
og  Magt.  For  det  andet  maa  man  vide,  hvilke  For- 
andringer i  de  underliggende  Ting  der  fremkaldes  ved 
disse  Stjærnestillingers  naturlige  Egenskaber.  Den  første 
af  disse  Grene  af  Videnskaben  er  i  og  for  sig  værd  at 
behandle,  selv  om  man  ikke  ved  Tilføjelse  af  den  anden 
naaer  til  selve  Forudsigelserne,  Den  anden  Gren  der- 
imod er  mindre  fuldkommen  og  paalidelig,  men  den  skal 
dog  behandles  her  paa  den  Maade,  paa  hvilken  den  sæd- 
vanlig fremstilles.« 

For  vort  Vedkommende  har  den  første  af  de  to 
nævnte  Grene  ubetinget  den  største  Interesse,  fordi  den 
indeholder  Astrologiens  hele  teoretiske  Grundlag;  af  den 
lære  vi,  hvorledes  man  tænkte  sig,  at  Stjærnernes  Ind- 
flydelse paa  de  jordiske  Ting  kom  i  Stand.  Teorien 
herfor  var  saa  lidt  som  mulig  vilkaarlig  greben  ud  af 
Luften;  det  var  en  ligefrem  og  naturlig  Udvidelse  af 
Datidens  Fysik.  Aristoteles  havde  paavist,  at  enhver  Ting 
har  en  eller  flere  af  de  fire  Grundegenskaber:  Varme^ 
Tørhed,  Kulde  og  Fugtighed.  Denne  Lære  anvendte 
man  nu  ogsaa  paa  Planeterne,  som  man  af  mer  eller 
mindre  besynderlige  Grunde  tilskrev  disse  Egenskaber 
med  forskellig  Styrke.  Og  da  en  Tings  Virkninger  ere 
bestemte  ved  dens  Egenskaber,  saa  maatte  man  nødvendigvis 

ogsaa  antage,  at  hver  enkelt  Planet  indvirkede  paa  Jorden 
i  Overensstemmelse  med  de  Egenskaber,  som  man  havde 
tillagt  den.  Om  Planeternes  Egenskaber  og  dermed  føl- 
gende Virkninger  skriver  Ptolemæus  saaledes: 

»Man  maa  lægge  Mærke  til,  at  Solen  ifølge  sin 
Natur  har  Varmens  Virkninger  og  i  ringe  Grad  Tør- 
hedens. Dette  mærke  vi  ved  Solen  meget  lettere  med 
vore  Sanser  end  ved  de  øvrige  Himmellegemer  paa  Grund 
af  dens  Størrelse  og  den  Tydelighed,  hvormed  Indvirk- 
ningen forandrer  sig  i  Tidens  Løb.  I  samme  Grad  som 
Solen  nærmer  sig  det  Punkt,  der  er  lodret  over  vore 
Hoveder  (Zenit),  desto  mere  træde  dens  Virkninger  frem.« 

»Maanen  gør  fugtig,  formedelst  at  den  er  nærmest 
ved  Jorden,  hvorfra  fugtige  Dampe  stige  op.  Saaledes 
gør  den  ligefrem  de  underliggende  Ting  bløde  og  bringe 
dem  til  at  raadne.  Paa  Grund  af  dens  Lighed  med  Solen, 
som  Solens  Afbillede,  har  den  ogsaa  Evne  til  at  varme.« 

> Saturn  er  den  mest  kuldebringende  Stjærne,  men 
den  udtørrer  ogsaa  i  ringe  Grad.  Dette  er  ganske  natur- 
ligt, da  den  er  længst  fra  Solens  Varme  og  Jordens  Fug- 
tighed. Denne  og  de  øvrige  Stjærners  Kræfter  afhænge 
iøvrigt  ogsaa  af  deres  Stillinger  til  Solen  og  Maanen.« 

»Jupiter  er  den  milde  Stjærne.  Den  staar  midt 
mellem  den  kolde  Saturn  og  den  trykkende  hede  Mars. 
Den  gør  varm  og  fugtig,  men  da  den  varmebringende 
Kraft  overvejer,  udgaa  de  frugtbargørende  Vinde  fra  den.« 

»Mars  udtørrer  og  brænder,  ligesom  dens  Farve  er 
Ldens  (Mars  er  rød).  Den  er  i  Nærheden  af  Solen,  hvis 
Kreds  ligger  indenfor.« 

»Venus  har  i  Henseende  til  Mildhed  de  samme  Virk- 
ninger som  Jupiter,  men  Grunden  er  en  anden.  Ti  da 
den  er  i  Nærheden  af  Solen,  varmer  den  noget,  men 
langt  voldsommere  fremkalder  den  Fugtighed  ligesom 
Maanen,  fordi  den  ved  Hjælp  af  dette  store  Lys  (Maanen) 
uddrager  Fugtigheden  af  de  nærmeste  Steder  paa  Jorden.« 

»Mercur  ses  undertiden  i  ikke  ringe  Grad  at  udtørre 
og  absorbere  Fugtighed,  fordi  den  ikke  er  langt  fra  Solen. 
Undertiden  ses  den  dog  ogsaa  at  gøre  fugtig,  fordi  den 
er  nær  ved  Jorden  nærmest  udenfor  Maanens  Kreds.« 

Fra  de  saaledes  antagne  Egenskaber  sluttede  man  nu 
ligefrem,  at  nogle  Planeter  vare  lykkebringende,  andre 
ulykkebringende:  »De  gamle  berette  overensstemmende, 
at  de  velgørende  Stjærner  ere  Jupiter,  Venus  og  Maanen, 
fordi  de  ere  af  mild  Natur  og  have  mest  baade  af  Varme 
og  Fugtighed.  De  uheldbringende  Stjærner  ere  Saturn  og 
Mars,  som  have  modsat  Natur  og  Virkning,  idet  den  ene 
er  meget  kold  og  den  anden  brændende  hed.  Imellem 
disse  to  Grupper  staa  Solen  og  Mercur,  som  have  Del  i 
begge  Naturer,  idet  deres  Virkninger  ere  de  samme  som 
de  Stjærners,  med  hvis  Egenskaber  de  stemme.« 

Man  indskrænkede  sig  iøvrigt  ikke  til  af  Grund- 
egenskaberne at  drage  Slutninger  om  Planeternes  mere 
eller  mindre  heldige  Indvirkning  paa  Jorden;  hele  deres 
Natur  blev  udledt  af  disse  Egenskaber.  Som  et  Exempel 
blandt  mange  kan  anføres,  hvad  Ptolemæus  skriver  om 
Planeternes  Køn.  »Stjærnerne  deles  i  mandlige  og  kvinde- 
lige. Kvindelige  ere  de,  i  hvilke  Fugtigheden  og  Frugt- 
barheden overvejer,  fordi  denne  er  mest  fremtrædende 
hos  Kvindekønnet;  de  øvrige  ere  mandlige.  Venus  og 
Maanen  kaldes  derfor  kvindelige,  fordi  Fugtigheden  hos 
dem  er  fremherskende;  Saturn,  Jupiter  og  Mars  ere  der- 
imod mandlige.  Mercur  hører  til  begge  Grupper,  da  den 
i  lige  Grad  har  Fugtighedens  og  Tørhedens  Virkninger.« 

Af  Planeternes  forskellige  Natur  følger  nu  Betyd- 
ningen af  alle  andre  astronomiske  Bestemmelser,  saaledes 
f.  Ex.  Aarstiderne.  Foraaret  er  fugtigt,  Sommeren  hedende, 
Efteraaret  tørrende.  Vinteren  kuldebringende.  Ogsaa  de 
fire  Verdenshjørner  have  sine  Egenskaber,  som  udledes  af 
Solens  Stillinger.  Øst  er  tørrende,  fordi  Solen,  naar  den 
staar   der,    begynder   at    tørre    den    Fugtighed,    der    har 

dannet  sig  om  Natten.  Syd  er  hedende,  fordi  Solen  er 
højest  paa  Himlen,  naar  den  staar  i  Syd.  Vest  er  fugtig; 
Solen  begynder  da  at  afsætte  den  Fugtighed,  der  har 
dannet  sig  om  Dagen.  Nord  er  kold,  fordi  Solen  der  er 
f  jærnest  fra  Himlens  Midte. 

Vi  kende  saaledes  Planeternes  Natur  og  de  Virk- 
ninger, som  de  i  Overensstemmelse  hermed  kunne  udøve. 
Men  en  Planet  indvirker  ikke  altid  lige  stærkt  paa  de 
underliggende  d.  v.  s.  jordiske  Ting.  Dens  Indflydelse 
er  fornemmelig  afhængig  af  det  Sted  paa  Himlen,  hvor 
den  befinder  sig.  Oldtidens  Astronomer  havde  allerede 
tidlig  gjort  den  Iagttagelse,  at  alle  de  bevægelige  Himmel- 
legemer beskrive  meget  nær  samme  Storcirkel  paa  Himlen. 
Denne  Cirkel,  som  de  kaldte  Dyrekredsen,  delte  de  i  12 
ligestore  Dele,  de  12  Himmeltegn,  som  fik  Navn  efter  det 
Sijærnebillede,  der  faldt  indenfor  hvert  Tegn.  Disse 
Navne  og  de  tilhørende  Hieroglyffer,  hvormed  man  for 
Nemheds  Skyld  betegnede  dem,  ere:  Vædderen  V>  Tyren 
y,  Tvillingerne  n»  Krebsen  ®,  Løven  ^,  Jomfruen  Tip, 
Vægten  zcs.  Skorpionen  TTl,  Skytten  /,  Stenbukken  Zt 
Vandmanden  «»  og  Fiskene  K  •  Ved  Foraars-Jævndøgnstid, 
naar  Dag  og  Nat  ere  lige  lange,  træder  Solen  ind  i  Væd- 
derens Tegn  og  gennemløber  saa  Tegnene  i  den  angivne 
Rækkefølge. 

Astrologerne  fandt  nu  af  Grunde,  som  vi  strax  skulle 
lære  at  kende,  at  der  bestod  visse  særlige  Forbindelser 
mellem  Planeterne  og  de  enkelte  Himmeltegn.  Og  en 
Planets  større  eller  mindre  Betydning  var  derfor  afhængig 
af,  om  den  i  et  givet  Øjeblik  befandt  sig  i  det  Himmel- 
tegn, som  den  særlig  stod  i  Forhold  til.  Af  saadanne 
Forhold  nævner  Ptolemæus  fem:  Husene,  Trekanterne, 
Opstigningerne,  Maalene  og  Aasynene,  hvilke  i  Forening 
bestemte  Planeternes  væsenlige  Værdier  (dignitates  essen- 
tiales)    i    hvert   enkelt  Øjeblik.     Vi  skulle  nu   se,    hvad 

Ptolemæus   beretter    om    Grunden    til    denne    besynder- 
lige Lære. 

»Planeterne  have  særlig  Betydning  ved  sine  Steder 
eller  Huse,  som  de  kaldes,  hvilke  ere  de  Dele  af  Dyre- 
kredsen, som  tilhøre  dem.  Den  naturlige  Grund  hertil 
er  følgende.  To  af  de  12  Tegn  ere  nærmest  ved  vort 
vertikale  Punkt,  Zenit,  og  derfor  frembringe  de  Hede; 
disse  ere  Krebsen  gp  og  Løven  Si.  I  disse  bo  derfor  de 
to  fortrinligste  og  største  af  Himmellegemerne,  nemlig 
Sol  og  Maane,  og  særlig  tilhører  SI  Solen,  fordi  de  begge 

ere  mandlige;  ®  der- 
imod tilhører  Maanen 
paa  Grund  af  Kvinde- 
ligheden. Herfor  be- 
tegnes ogsaa  Halv- 
cirklen fra  Q,  til  Z, 
^  som  den  solare,  fra  ® 
til  a»  som  den  lunare. 
(Jvf.  Fig.  ,  hvor  Him- 
meltegnene ere  afsatte 
udenfor  Cirklen,  Pla- 
neterne indenfor  ved 
de  Tegn,  som  tilhøre 
dem).  Da  nu  Saturn 
er  det  koldeste  af  alle  Himmellegemerne,  saa  faar  den  de 
Pladser,  der  ere  modsatte  Solen  og  Maanen,  nemlig  Z 
og  s»,  hvilke  Tegn  ogsaa  ere  kolde  og  vinterlige  paa 
Grund  af  Modsætningen.  Til  Jupiter  2|-,  som  er  af  mild 
Natur  og  følger  indenfor  Saturns  Kreds,  gives  de  to 
Tegn,  som  ere  Saturn  nærmest,  nemlig  /  og  Ki  som 
betegne  Frugtbarheden.  Disse  Huse  danne  med  de 
Pladser,  som  tilhøre  de  to  Himmellys  G  og  I) ,  en  Vinkel 
paa  en  Tredjedel  af  Cirkelen,  hvilken  derfor  er  en  heldig 
Figur.  Efter  Jupiter  følger  Mars  </*,  den  udtørrende,  som 
derfor   faar  de  to  Tegn   efter  Jupiter,    som   have  samme 

Natur  som  den  selv,  nemlig  til  og  V.  De  danne  en 
Vinkel  paa  en  Fjerdedel  af  Cirkelen  med  Himmellysene, 
hvilken  Figur  derfor  betegner  Fordærvelse.  Venus  8 , 
som  følger  efter  Mars,  faar  derfor  de  paafølgende  Tegn  ^^ 
og  y>  som  danne  en  Vinkel  paa  en  Sjettedel  Cirkel  med 
Lysene,  hvorfor  denne  Figur  ogsaa  er  gunstig.  Mercur 
faar  nu  de  to  sidste  Tegn,  n  og  TTp.€ 

Endnu  mere  besynderlig  end  denne  Lære  om  Husene 
er  Ptolemæus'  Udvikling  om  Planeternes  Trekanter.  »Af 
alle  Figurer  er  Trekanten  med  tre  lige  lange  Sider  den, 
der  er  mest  overens- 
stemmende med  sig  ® 
selv,  og  selve  Dyre- 
kredsens 12  Steder 
deles  i  saadanne  fire 
ligesidede  Trekanter. 
Den  førstes  Spidser 
ere  V,  fi  og  /,  de 
tre  mandlige  Tegn, 
som  ere  Huse  for  G, 
<f  og  2J.  (jvf.  Fig). 
Denne  Trekant  til- 
lægges G  og  4,  idet 
cf  udelukkes  paa 
Grund  af  sin  modsatte  Natur.  Ved  Bestyringen  af  Tre- 
kanten har  Solen  Herredømmet  om  Dagen,  Jupiter  om 
Natten.  Denne  Trekant  er  ogsaa  den  mest  nordlige,  paa 
Grund  af  Jupiters  Herredømme,  da  Jupiter  nemlig  er 
Frugtbarhedens  Ophav  ligesom  de  nordlige  Vinde.*)  Men 
da  Mars  ogsaa  har  sit  Hus  i  et  af  Tegnene  i  denne  Tre- 


At  de  nordlige  Vinde  betegnes  som  de  frugtbare,  viser  tydelig 
nok,  at  hele  denne  Videnskab  er  udviklet  paa  Nordkysten  af 
ABika,  hvor  de  sydlige  hede  Ørkenvinde  ere  ødelæggende  for 
Plantevæxten.  Man  ser  tillige  heraf,  hvor  vilkaarlige  og  tilfæl- 
dige alle  disse  Bestemmelser  ere. 

kant,  blander  Sydvestvinden  sig  med  Nordenvinden.  Den 
anden  Trekants  Spidser  ere  b,  liP  og  JS,  de  tre  kvinde- 
lige Tegn ,  og  denne  gives  ])  og  ? .  Formedelst  ? 
Herredømme  er  denne  Trekant  den  mest  sydlige,  da  den 
nævnte  Planet  ved  sin  Varmes  og  Fugtigheds  Kraft  be- 
hersker disse  Vinde.  Men  ogsaa  de  østlige  Vinde  føje 
sig  hertil  paa  Grund  af  Saturns  Herredømme  i  JJ.  Den 
tredje  Trekant  har  Spidserne  :^,  s»  og  n  og  tillægges 
■^  og  Q  .  Denne  Trekant  er  den  mest  østlige  formedelst 
Saturn.  Endelig  den  fjerde  Trekant  tillægges  Mars,  og 
den  er  derfor  den  udtørrende,  sydvestlige.« 

Om  Planeternes  »Opstigninger  og  Sænkninger«  hedder 
det  hos  Ptolemæus:  »Begrundelsen  af  Planeternes  Op- 
stigninger, som  de  kaldes,  er  følgende.  Naar  Solen  er 
kommen  til  Vædderens  Tegn,  stiger  den  op  paa  den 
nordlige  Halvkugle  og  forbliver  der,  indtil  den  i  Vægten 
sænker  sig  og  gaar  ned  paa  den  sydlige ;  derfor  siger  man 
ikke  upassende,  at  Solen  har  sin  Opstigning  i  Vædderen, 
hvor  Dagene  blive  lange  og  den  livbringende  Varme  ud- 
strømmer. Af  de  modsatte  Grunde  siges  den  at  have 
sin  Sænkning  i  Vægtens  Tegn.  Saturn,  der  af  Natur  er 
modsat  Solen  ligesom  deres  Huse  (se  Fig.  Side  54),  faar 
derfor  sin  Opstigning  i  Vægten  og  sin  Sænkning  i  Væd- 
deren. Ti  hvor  Varmen  begynder,  der  maa  nødvendigvis 
Kulden  forsvinde,  og  omvendt:  hvor  denne  voxer  maa 
hin  aftage.  Fremdeles:  da  Maanen  efter  sit  Møde  med 
Solen  i  Vædderen  først  kommer  tilsyne  og  tager  til  i  Lys  og 
ligesom  rejser  sig  igen  i  Tyrens  Tegn*),  hvilket  er  dens 
Trekants  Hovedtegn,  saa  siges  den  at  have  sin  Opstigning 
i  Tyren  og  sin  Sænkning  i  det  modsatte  Tegn,  Skorpionen. 
Men  da  Jupiters  Magt  viser  sig  i  Fremkaldelsen  af  de 
nordlige  Vinde,    som    udgaa  fra  Krebsen  i  Nord,    saa   er 

•)  Solens  Møde  med  Maanen  d.  v.  s.  Nymaane.  Har  denne  fundet 
Sted  i  Slutningen  af  Vædderen,  bliver  Maanen  først  synlig  i 
TvTens  Tegn. 

dette  Tegn  Jupiters  Opstigning,  dens  Sænkning  er  Sten- 
bukken. Mars  er  af  Natur  altid  meget  brændende,  men 
mest  i  Stenbukken,  fordi  den  der  er  Jorden  nærmest. 
Af  den  Grund  er  Stenbukken  dens  Opstigning  og  Krebsen 
dens  Sænkning,  modsat  Jupiter.  Herefter  følger  Venus, 
som  særlig  er  virksom  ved  Fremkaldelse  af  Fugtighed,  og 
da  den  især  har  denne  Virkning  i  Fiskenes  Tegn,  hvor- 
fra Foraarets  Fugtighed  udgaar,  saa  tillægger  man  den 
Opstigning  i  dette  Tegn  og  Sænkning  i  Jomfruen. 
Endelig  maa  den  udtørrende  Stjærne  Mercur  have  Op- 
stigning i  Jomfruen  og  Sænkning  i  Fiskene,  omvendt  af 
Venus,  fordi  det,  der  har  modsatte  Virkninger,  ogsaa  maa 
være  modsat.« 

Den  fjerde  af  Planeternes  væsen  lige  Værdier,  Maalene, 
behøve  vi  ikke  at  gaa  nærmere  ind  paa,  da  Ptolemæus 
selv  siger,  at  den  egenlig  ikke  lader  sig  fuldstændig  be- 
grunde. Ved  Planeternes  Maal  forstod  man  de  Dele  af 
de  enkelte  Himmeltegn,  som  hver  af  dem  beherskede. 
Hvert  Himmeltegn  deles  i  30  Grader,  da  de  tolv  Tegn 
tilsammen  udgøre  en  hel  Cirkel  eller  360  Grader.  Man 
antog  nu,  at  hver  enkelt  af  de  bevægelige  Stjærner 
—  »Himmellysene«  bleve  her  ikke  medtagne  —  var  Herre 
over  et  vist  Antal  Grader  i  hvert  Tegn,  og  dette  Antal 
Grader  udgjorde  Planetens  »Maal«  i  Tegnet.  Men  der 
var  ikke  nogen  rimelig  Grund  hverken  for  Maalenes  Stør- 
relse eller  for  deres  Rækkefølge  indenfor  de  enkelte  Tegn ; 
Ptolemæus  anfører  endog  to  indbyrdes  temmelig  afvigende 
Tabeller  herover,  den  saakaldie  ægyptiske  og  den  kal- 
dæiske.  For  blot  at  give  en  Forestilling  om  disse  Be- 
stemmelser, anføres  her  Planeternes  Maal  i  Tyrens 
Tegn  efter  Kaldæerne: 

2  o — 8     $8—15     2|.  15—22     %  22—26    c?  26—30. 

efter  Ægypterne: 

?  0—8    $8—14    %  14—22    2(.  22—27    d"  27—30. 

Hvad  endelig  »Aasynene«  angaar,  er  det  en  lignende 
Inddeling,  idet  hvert  Himmeltegn  deltes  i  tre  ligestore 
Dele,  som  underlagdes  hver  sin  Planet.  Denne  Ind- 
deling spiller  kun  ringe  Rolle. 

De  astrologiske  Forudsigelser,  som  behandles 
i  de  tre  sidste  Bøger  af  Ptolemæus'  Værk,  skulle  vi  heller 
ikke  gaa  nærmere  ind  paa.  Hele  denne  Gren  af  Viden- 
skaben er  hos  Ptolemæus  endnu  temmelig  uudviklet;  den 
blev  senere  af  Araberne  og  Europæerne  sat  langt  bedre  i 
System,  og  for  at  undgaa  Gentagelser  opsætte  vi  derfor 
at  behandle  den  til  et  senere  Tidspunkt.  Men  ogsaa 
paa  dette  Omraade  har  Ptolemæus'  Fremstilling  en  særlig 
Interesse  fremfor  de  senere  Astrologers.  Han  giver  nemlig 
Grunde  for  sine  Antagelser,  medens  alle  hans  Efter- 
følgere, saa  godt  som  uden  Undtagelse,  indskrænke  sig 
til  at  fremsætte  Metoderne  og  skyde  sig  ind  under  hans 
Autoritet.  Hos  Ptolemæus  finder  man  derimod  Begrun- 
delsen af  alle  disse  Forhold,  og  det  har  følgelig  sin 
Interesse  at  gaa  ind  paa  hans  Betragtninger. 

Som  Indledning  til  de  egenlige  astrologiske  Forud- 
sigelser gaar  Ptolomæus  ud  fra  den  Kendsgerning,  at  de 
forskellige  Folkeslags  legemlige  og  sjælelige  Natur  i  høj 
Grad  er  afhængig  af  deres  Landes  Stilling  til  Solen. 
»De,  der  bo  langt  mod  Syd,  ere  ligesom  brændte  sorte 
af  Solen,  deres  Haar  er  sort  og  kruset  og  de  ere  meget 
hede  af  Natur  paa  Grund  af  Sommerens  Længde.  De, 
der  bo  langt  Nord  paa,  ere  derimod  ganske  hvide,  deres 
Haar  er  lyst,  og  deres  Natur  er  meget  kølig  formedelst 
Vinterens  Længde.«  Heraf  lære  vi  altsaa,  hvorledes 
Solens  større  eller  mindre  Højde  paa  Himlen  har  Ind- 
flydelse paa  Beboerne  af  de  forskellige  Lande.  Men 
Folkeslagenes  Egenskaber  ere  ogsaa  afhængige  af  mange 
andre  Forhold  mellem  Stjærnerne.  Jorden  deles  i  fire 
Dele,  en  nordlig,   sydlig,  østlig  og  vestlig,  ligesom  Dyre- 

kredsen  deles  i  fire  Trekanter.  Hver  af  disse  Trekanter 
behersker  sin  Del  af  Jorden.  Vi  saa  ovenfor,  at  den 
første  Trekant  er  den,  som  af  Naturen  er  mest  nordlig 
og  vestlig,  paa  Grund  af  Jupiters  og  Mars'  Herredømme; 
den  behersker  derfor  den  nordvestlige  Del  af  Jorden, 
Europa.  Paa  lignende  Maade  lader  Ptolemæus  enhver  af 
de  andre  Trekanter  faa  sin  Del  af  Jorden  under  sig. 
Ethven  af  de  tre  Tegn,  som  bestemme  en  Trekant,  har 
nu  igen  sin  Del  af  det  Landomraade,  som  er  underlagt 
Trekanten,  og  derved  bestemmes  Beboernes  Egenskaber. 
Saaledes  staa  de  kolde  og  krigerske  Germaner  og  Galler 
under  Vædderens  og  Mars*  Herredømme;  Italienerne  der- 
imod staa  under  Løvens  og  Solens  Herredømme,  de  ere 
derfor  varmere  af  Natur.  Paa  denne  Maade  giver  Ptole- 
mæus en  fuldstændig  Fortegnelse  over  alle  de  i  Oldtiden 
kendte  Folkeslag  og  udleder  deres  Natur  af  de  Himmel- 
tegn og  Planeter,  under  hvis  Herredømme  de  staa.  Men 
denne  Fortegnelse  har  naturligvis  altfor  ringe  Interesse 
for  os,  til  at  vi  kunne  gaa  nærmere  ind  derpaa. 

De  astrologiske  Forudsigelser  angik  dels  Lande  og 
Byer,  dels  enkelte  Personer.  For  Landene  og  Byerne  var 
særlig  Sol-  og  Maaneformørkelserne  af  Betydning.  Varslet 
galdt  nærmest  det  Punkt  paa  Jorden,  som  laa  midt  i 
Formørkelsen,  og  af  dennes  Varighed  og  af  det  Himmel- 
tegn, i  hvilket  Solen  befandt  sig  i  Formørkelsens  Øjeblik, 
uddrog  man  Slutninger  om  de  Begivenheder,  som  skulde 
indtræde.  Særlig  galdt  det  om  at  bestemme,  hvilken 
Planet  der  havde  Herredømmet  under  Formørkelsen;  det 
tilhørte  den,  som  stod  nærmest  ved  de  formørkede  Himmel- 
lys  og  paa  de  fleste  Maader  stod  i  Forhold  til  andre 
Himmellegemer.  Da  nu  hver  Planet  havde  sin  bestemte 
gunstige  eller  ugunstige  Natur,  som  ovenfor  omtalt,  saa 
havde  den  herskende  Planet  især  Indflydelse  paa,  om  den 
varslede  Begivenhed  skulde  blive  lykkelig  eller  ulykkelig 
for  Landet. 

Da  Stjærnerne  og  Stjæmestillingerne  paavirke  alt, 
have  de  ogsaa  den  største  Betydning  for  det  enkelte 
Menneske,  og  særlig  gøre  de  naturligvis  sin  Indflydelse 
gældende  i  det  Øjeblik,  Barnet  ser  Dagens  Lys.  Man 
kunde  derfor  af  Konstellationerne  ved  et  Barns  Fødsel 
forudsige  alt,  vedrørende  hele  dets  følgende  Liv.  Paa 
denne  Betragtning  hviler  Læren  om  »den  opstigende 
Grad«  eller  »Horoskopet«.  Saaledes  kaldtes  denne  Gren 
af  Astrologien,  fordi  Forudsigelserne  krævede  et  fuld- 
stændigt Billede  af  hele  Stjærnehimlen  i  Fødselsøjeblikket, 
men  dette  hele  Udseende  er  bekendt,  naar  man  blot  ved, 
hvilken  Grad  af  Dyrekredsen,  der  netop  er  ifærd  med  at 
stige  op  over  Horizonten.  Kender  man  nu  nøjagtigt, 
hvad  Klokken  er  i  Fødselsmomentet ,  har  det  ingen 
Vanskelighed  at  bestemme  den  opstigende  Grad,  men  da 
man  dengang  ingen  paalidelige  Ure  havde,  laa  Vanske- 
lighederne netop  i  at  »stille  Horoskopet«  d.  v.  s.  bestemme 
Tidspunktet.  Heraf  har  saa  hele  Læren  om  »Nativiteten«, 
Bestemmelsen  af  den  nyfødtes  Skæbne,  faaet  Navn.  Denne 
meget  indviklede  og  vidtløftige  Gren  af  Astrologien  kunne 
vi  dog,  som  sagt,  ikke  gaa  ind  paa  her. 


Alkemien, 

I  de  ægyptiske  Mumiegrave  er  der  blandt  mange 
andre  Papyruser  ogsaa  fundet  en  Del  af  alkemistisk 
Indhold;  disse  Skrifter,  som  nu  findes  i  Biblioteket  i 
Leyden,  ere  de  ældste  alkemistiske  Værker,  som  kendes. 
Nogle  af  dem  ere  affattede  paa  Ægyptisk,  andre  paa 
Græsk,  nogle  faa  i  begge  Sprog.  Foruden  disse  gamle 
alkemistiske  Skrifter  findes  der,  spredt  rundt  om  i  de 
europæiske  Museer  fornemmelig  dog  i  Paris,  en  hel 
Række   græske  Manuskripter   at   lignende   Indhold.    Det 

ældste  af  disse,  det  saakaldte  »hellige  Marcus'  Manu- 
skript«, er  fra  det  iite  Aarhundrede  e.  v.  T.,  men  de 
fleste  andre  ere  Kopier  efter  meget  ældre  Værker.  Nogle 
have  en  saa  ren  hedensk  Karakter,  at  de  Originaler, 
hvorefter  de  ere  afskrevne,  ikke  kunne  være  yngre  end 
det  2det  Aarhundrede  e.  v.  T.  Den  franske  Kemiker 
Berthe  lo  t  har  Fonjenesten  af,  for  en  halv  Snes  Aar 
siden ,  at  have  gennemgaaet  de  vigtigste  af  disse  gamle 
Dokumenter  og  gjort  Rede  for  de  væsenligste  af  de 
deri  indeholdte  Lærdomme.  Det  er  hans  Fremstilling  af 
Alkemiens  Oprindelse  og  første  Udvikling,  som  her  i 
korte  Træk  skal  gengives. 

Med  Hensyn  til  Alkemiens  Udspring  maa  der  skelnes 
skarpt  mellem  de  Sagn,  som  de  gamle  Manuskripter 
berette,  og  saa  den  faktiske  Oprindelse,  som  man  kan 
slutte  sig  til  af  de  foreliggende  Kendsgerninger.  Alke- 
misteme  have  nemlig  brugt  ganske  den  samme  Frem- 
gangsmaade  som  Kabbalisterne :  for  at  give  Videnskaben 
et  ærværdigt  Præg,  have  de  tillagt  den  guddommeligt 
Ophav  og  skjult  dens  Fødsel  i  Myter.  Da  disse  Myter 
imidlenid  her  ogsaa  tjene  til  at  kaste  Lys  over  den 
virkelige  Oprindelse,  begynde  vi  med  dem. 

Enstemmig  berette  alle  vore  Kilder,  som  omtale 
Alkemiens  Begyndelse,  at  Hermes  kaldet  Trim  eg  i  s  to  s, 
den  tre  Gange  store,  er  dens  Fader.  Hermes  er  det 
græske  Navn  for  Thot,  Ægypternes  Visdomsgud.  Efter 
ham  kaldtes  Videnskaben  derfor  den  »hermetiske«.  Han 
skal  have  skrevet  20000,  efter  andres  Sigende  endog 
36525  Værker  derover.  Et  af  de  ældste  af  disse  Skrifter 
skal  have  havt  Titlen  »Chena«,  hvoraf  Navnet  Kemi 
menes  at  være  opstaaet.  Araberne  satte  Artiklen  »al« 
foran  Navnet;  saaledes  opstod  Benævnelsen  Alkemi,  som 
vi  endnu  benytte  for  Guldmagerkunsten.  —  De  herme- 
tiske Skrifter   synes   virkelig   at    have   existeret  om    end 

ikke  i  fuldt  saa  stort  et  Antal,  som  Sagnene  angive. 
Hvorledes  hele  denne  Litteratur  er  opstaaet,  skulle  vi 
senere  omtale;  da  intet  af  disse  Skrifter  vedrørende  Al- 
kemien  existerer  nu,  kan  man  kun  danne  sig  Formodninger 
om  deres  Indhold.  Sandsynligt  er  det  iøvrigt,  at  de  ikke 
hlot  have  omfattet  Alkemien,  men  ogsaa  Ægypternes 
øvrige  Visdom;  saaledes  mene  nogle,  at  den  tidligere 
omtalte  »Dødebog«  og  »det  magiske  Papyrus  Harris« 
hører  med  til  Rækken  af  hermetiske  Skrifter.  Om  de 
alkemistiske  Værker  véd  man,  at  de  ikke  udelukkende 
indeholdt  Alkemi,  Recepter  til  Metalforvandlinger,  men 
tillige  Besværgelser  og  astrologiske  Tabeller.  Denne  Om- 
stændighed kan  tildels  forklare,  hvorfor  de  i  Tidens  Løb 
ere  gaaede  til  Grunde.  Flere  af  de  kristne  Kejsere  fra 
Romertiden  forfulgte  nemlig  med  stor  Iver  Magien  og 
lod  alle  de  magiske  Værker  opbrænde,  som  de  kunde  faa 
fat  paa.  Da  de  alkemistiske  Skrifter  nu  som  sagt  ogsaa 
indeholdt  magiske  Formler  og  lig.,  have  de  ikke  kunnet 
undgaa  at  dele  Skæbne  med  andre  Værker  af  den  Art. 

I  flere  af  de  endnu  existerende  Papyruser  og  græske 
Manuskripter  forekomme  forskellige  Sætninger,  der  siges 
at  skrive  sig  fra  Hermes.  En  af  disse  alkemistiske  Hoved- 
lærdomme lyder  saaledes: 

»Hvis  Du  ikke  berøver  Legemerne  deres  legemlige 
Tilstand,  og  hvis  Du  ikke  omdanner  til  Legemer  de 
ulegemlige  Substanser,  vil  Du  ikke  opnaa,  hvad  Du 
venter.« 

Meningen  med  denne  dunkle  Tale  er  efter  Bertheiots 
Udlægning,  at  hvis  man  ikke  berøver  Metallerne  deres 
metalliske  Tilstand  (ved  Opløsning,  Iltning  el.  lig.)  og 
hvis  man  ikke  uddrager  Metallerne  af  de  umetalliske 
Stoffer,  saa  vil  Metalforvandlingen  ikke  lykkes. 

En  anden  Formel,  som  ligeledes  tilskrives  Hermes, 
er  den   mystiske  Paakaldelse,    som   Alkemisteme  brugte: 


ALKEMIEN.  63 

»Univers,  lyt  til  min  Stemme;  Jorden  aabne  sig;  Vandenes 
Mængde  aabne  sig  for  mig.  Træer:  skælv  ikke,  jeg 
vil  prise  Herren,  ham  der  er  Alt  og  den  Ene.  Himlen 
aabne  sig  og  Vindene  tie,  alle  mine  Evner  love  ham,  der 
er  Alt  og  den  Ene.«  Ogsaa  en  magisk  Tavle,  det  saa- 
kaldte  Hermes'  Instrument,  som  brugtes  til  at  forudsige 
Udfaldet  af  Sygdomme,  hidrører  efter  de  senere  Alke- 
misters  Sigende  fra  Hermes,  men  udover  disse  enkelte, 
spredte  Beretninger  kender  man  intet  om  hans  Virk- 
somhed. 

Blandt  de  mystiske  Grundlæggere  af  Alkemien  nævnes 
ogsaa  Agathodæmon  eller  Cnouphi,  Lægekunstens  Gud 
hos  Ægypterne,  og  Isis.  Det  synes  saaledes  at  være 
hævet  over  enhver  Tvivl,  at  Videnskabens  Vugge  har 
staaet  i  Ægypten. 

Foruden  disse  Fantasiskabninger  omtale  vore  Kilder 
ogsaa  en  Række  virkelige,  historiske  Personer  som  Alke- 
mister  og  Forfattere  paa  dette  Omraade.  De  fleste 
bekendte  græske  Filosofer,  Thales,  Heraklit,  Democrit, 
Plato  Og  Aristoteles  gøres  saaledes  til  Alkemister,  men 
ingen  af  disse  har  dog  efterladt  sig  noget  Arbejde  over 
Alkemi.  Det  er  derfor  ret  sandsynligt,  at  alle  disse 
Mænd  først  i  senere  Tider  ere  blevne  stemplede  som 
Alkemister  for  at  pryde  Videnskaben  med  deres  Navne. 
Den  eneste,  som  med  ut  Skin  af  Ret  kan  bringes  i  For- 
bindelse med  Alkemien,  er  mærkelig  nok  Democrit, 
den  af  alle  de  græske  Tænkere,  hvis  Anskuelser  paa 
forskellige  Omraader  ere  mest  beslægtede  med  vor  Tids. 
Han  døde  Aar  357  f.  v.  T.,  og  man  ved,  at  han  har 
rejst  i  Kaldæa  og  Ægypten ;  Traditionen  fortæller  desuden, 
at  han  er  bleven  indviet  i  den  ægyptiske  Magi.  Vore 
Kilder  berette  nu,  at  han  har  skrevet  et  Værk  i  fire  Bøger 
om  Farvning  af  Guld,  Sølv  og  Stene  og  om  Farvning 
med  Purpur.  Et  saadant  Værk  existerer  virkelig;  det  er 
udgivet  i  latinsk  Oversættelse  i  Padua  1573  under  Titlen: 

Democritii  Abderitae  de  arte  magna.  Indholdet  af  dette 
findes  jævnlig  citeret  i  de  gamle  græske  Manuskripter, 
saa  at  Værket  altsaa  maa  have  været  til  allerede  i  Old- 
tiden; desuden  omtaler  den  ældste  historiske  Alkemist, 
Zozimes,  i  Slutningen  af  det  2det  Aarhundrede  e.  v.  T. 
Democrit  som  en  gammel  Autoritet.  Der  tillægges  ham 
ogsaa  forskellige  andre  alkemistiske  Skrifter,  som  vi  nu 
ikke  kende  noget  til,  saa  at  det  er  sikkert,  at  der  allerede 
paa  Kristi  Tid  har  existeret  en  hel  Litteratur,  som  gik 
under  Democrits  Navn.  Men  om  den  græske  Filosof 
Democrit  virkelig  har  forfattet  noget  af  disse  Skrifter, 
kan  naturligvis  nu  ikke  med  Sikkerhed  afgøres. 

De  ældste  Alkemister,  af  hvem  der  endnu  haves 
utvivlsomt  ægte  Skrifter,  ere,  foruden  den  nævnte  Zozimes, 
Africanus  i  Begyndelsen  af  det  3die  Aarhundrede, 
Synesius  i  Begyndelsen  af  det  5te  Aarhundrede  og 
Olympiodorus  omtrent  paa  samme  Tid.  Afskrifter 
af  disse  Mænds  og  forskellige  andres  Værker  er  det,  som 
endnu  findes  rundt  om  i  Bibliotekerne  og  som  i  For- 
bindelse med  de  ægyptiske  Papyruser  ere  Kildeskrifterne 
til  vor  Viden  om  Alkemiens  Oprindelse.  Disse  skriftlige 
Vidnesbyrd  om,  hvilke  kemiske  Stoffer  og  Processer 
Ægypterne  have  kendt,  bekræftes  nu  yderligere  ved  de 
forskellige  Sager,  som  man  har  fundet  i  Mumiegravene. 
Af  hele  dette  Materiale  er  det  ikke  vanskeligt  at  sammen- 
stille, hvad  der  har  givet  Anledning  til  Troen  paa  Guld- 
mageriet  ,  hvilke  Fremgangsmaader  Alkemisterne  have 
brugt,  og  hvilke  Teorier  de  have  opstillet  for  at  forklare 
Metoderne.  Vi  skulle  nu  i  Korthed  søge  at  besvare 
ethvert  af  disse  Spørgsmaal. 

Troen  paa  Guldmageri.  Ægypterne  kendte 
allerede  fra  meget  gammel  Tid  flere  Metaller,  nemlig 
Guld,  Sølv,  Kobber,  Tin  og  Bly.  Medens  de  to  ædle 
Metaller,  Guld  og  Sølv,  findes  i  ren  Tilstand  i  Jorden,  fore- 
komme de  andre  sædvanlig  kun  som  Forbindelser,  af  hvilke 

Metallet  kan  vindes  ved  Udsmæltning  med  forskellige 
Tilsastninger.  Ægypterne  maa  .altsaa  have  forstaaet  denne 
Kunst.  Men  da  de  Mineraller,  hvoraf  Metallerne  frem- 
stilles, vanskelig  kunne  skaffes  frie  for  Indblandinger,  saa 
have  de  sjældent  faaet  rene  Metaller  ved  Udsmæltningen 
men  som  oftest  Metalblandinger,  Legeringer,  med  andre 
Farver  og  andre  Egenskaber  end  de  rene  Metaller.  Da 
Guld  og  Sølv  ofte  forekomme  sammen,  saa  fik  de  ved  . 
Udsmæltning  af  saadanne  Ertser  Elektrum  eller  'Asem, 
sølvblandet  Guld,  hvis  Farve  ligger  mellem  de  to 
Metallers,  og  som  er  lettere  at  smælte  og  bearbejde  end 
det  rene  Guld.  Ved  Udsmæltningen  af  Kobbermalm  med 
Indblanding  af  Tinmalme  fik  de  Broncen,  der  kan  støbes 
og  hærdes,  hvad  det  ublandede  Kobber  ikke  kan.  Ved 
Blandinger  af  Kobber-  og  Zinkmalme  fik  de  det  gule 
Messing  og  det  rødgule  Tombak.  Da  det  nu  paa  den 
Tid  var  saa  at  sige  umuligt  at  paavise  disse  ofte  smaa 
Indblandinger,  som  skulle  til  for  at  give  et  Metal  nj^e 
og  værdifulde  Egenskaber,  saa  laa  det  nær  at  antage,  at 
det  var  selve  Metallet,  som  var  undergaaet  en  Forvandling 
under  Udsmæltningen.  Og  denne  Tro  kunde  kun  be- 
styrkes ved  en  hel  Række  af  Kendsgerninger,  som  man 
vanskelig  kunde  undgaa  efterhaandeh  at  stifte  Bekendtskab 
med.  Saaledes  indeholde,  for  blot  at  tage  nogle  enkelte 
Exempler,  Blymalmene  næsten  altid  en  ringe  Mængde 
Sølv.  Naar  nu  det  vundne  Bly  ligefrem  ophedes  i 
Luften,  brænder  Blyet  bort  og  det  iblandede  Sølv  bliver 
tilbage.  For  den,  der  ikke  har  noget  Middel  til  at  paa- 
vise, at  Sølvet  har  været  der  fra  Begyndelsen,  maa  dette 
jo  nødvendigvis  tage  sig  ud,  som  om  en  Del  Bly  var 
bleven  forvandlet  til  Sølv.  Og  Ægypterne  antog  det  saa 
meget  lettere,  som  Sølv  og  Bly  baade  i  Farve,  Vægtfylde 
og  lignende  ydre  Forhold  staa  hinanden  nær.  For  Guldets 
Vedkommende  har  man  noget  tilsvarende.  Der  fore- 
kommer i  Naturen  et  Mineral,   Svovlarsen,    som  ganske 

har  Guldets  Farve.  De  gamle  kaldte  det  derfor  »Guldets 
Farve«,  Auripigment,  under  hvilket  Navn  det  endnu 
gaar.  Dette  Auripigment  indeholder  undertiden  en  Smule 
Guld,  som  bliver  tilbage,  naar  Mineralet  ophedes  til- 
strækkeligt. Her  mente  de  ret  naturlig  ogsaa  at  se  en 
Metalforvandling;  det  guldlignende  Auripigment  for- 
vandlede sig  under  Varmens  Indflydelse  delvis  til  Guld. 

Det  var  dog  ikke  udelukkende  Metaller,  som  saaledes 
kunde »  forvandles;  ethvert  Stof,  som  ligner  et  andet, 
synes  ved  hensigtsmæssig  Behandling  at  kunne  antage 
flere  af  de  Egenskaber,  som  det  andet  besidder.  Ved 
Fremstilling  af  Glas  faar  man,  naar  man  bruger  rene 
Stoffer,  kun  ufarvede  Glasmasser,  der  alene  i  Glansen 
ligner  Ædelstenene.  Men  ved  ganske  smaa  Tilsætninger 
af  forskellige  Metaller  farves  Glasmassen,  og  den  adskiller 
sig  nu  fra  de  naturligt  forekommende  Ædelstene  kun  ved 
ringere  Haardhed.  Paa  denne  Maade  kunde  Ægypterne 
allerede  i  meget  gamle  Dage  fremstille  kunstige  Ædel- 
stene, hvorom  de  talrige  Fund  i  Mumiegravene  vidne. 

Alle  disse  Forvandlinger  af  Metaller  og  Ædelstene, 
som  vor  Tids  Kemikere  kunne  udføre  med  største  Sik- 
kerhed, fordi  de  vide,  hvad  det  kommer  an  paa,  blev 
naturligvis  fra  Begyndelsen  opd^ede  rent  tilfældigt  af 
Ægypterne.  Hvad  der  saaledes  blev  fundet,  optegnedes 
og  bevaredes  som  store  Hemmeligheder  af  Præsterne,  der 
hos  Ægypterne  som  hos  de  fleste  af  Oldtidens  Folkeslag 
var  dem,  der  sad  inde  med  al  Tidens  Visdom.  Paa 
denne  Maade  ere  rimeligvis  de  omtalte  hermetiske  Skrifter 
blevne  til;  de  vare  ikke  forfattede  af  en  enkelt  Mand, 
men  saa  at  sige  af  hele  Præsteskabet  gennem  talrige 
Generationer,  Derfor  er  Skrifternes  Antal  i  Aarhundredernes 
Løb  blevet  overvældende  stort,  og  da  de  enkelte  Værker 
sandsynligvis  ikke  have  baaret  sin  Forfatters  Navn,  er 
den  hele  Række  bleven  tilskrevet  Hermes,  den  guddomme- 
lige Visdom. 

At  den  her  givne  Fremstilling  af  AI  kemiens  Oprin- 
delse er  rigtig,  og  at  det  virkelig  er  de  metallurgiske 
Processer,  fra  hvilke  man  har  taget  Udgangspunktet, 
derom  synes  den  ovenfor  omtalte  Bog  af  Democrit  at 
afgive  et  tydeligt  Vidnesbyrd;  den  handler  jo  netop  om 
Farvning  af  Metaller  og  Stene.  Og  naar  først  Troen 
paa  Metalforvandlingernes  Mulighed  var  slaaet  fast,  er  det 
let  at  forstaa,  at  de  ægyptiske  Præster  ivrigt  arbejdede 
paa  at  finde  sikre  Metoder  til  at  »forædle«  Metallerne. 
Jo  flere  værdifulde  Egenskaber  man  kunde  skaffe  et  Metal 
tilfælles  med  et  andet,  desto  mere  mente  man,  at  det 
nærmede  sig  til  en  fuldstændig  Forvandling.  Saaledes 
betragtedes  det  gule  Messing  som  »ufuldkomment«  Guld; 
Tin  ansaas  for  en  Mellemting  mellem  Bly  og  Sølv,  fordi 
dets  Farve  er  mere  sølvlignende.  Men  en  Stang  rent 
Tin  giver  en  knitrende  Lyd  fra  sig,  naar  den  bøjes 
mellem  Hænderne;  den  skriger.  Efter  de  gamles  Mening 
var  det  den  væsenligste  Forskel  mellem  Tin.  og  Sølv, 
og  Bestræbelserne  gik  (lerfor  væsenlig  ud  paa  at  berøve 
Tinnet  dets  Skrig.  Dene  lykkedes  ogsaa,  da  man  senere 
læne  Kvægsølvet  at  kende.  Et  Amalgam  af  Kvægsølv 
og  Tin  er  tungt,  sølvglinsende  og  skriger  ikke;  her  var 
Metallets  Forædling  altsaa  virkelig  gennemført.  Det  be- 
høver næppe  at  siges,  at  dette  Tinamalgam  ligesaa  lidt  er 
Sølv,  som  Messing  er  Guld;  det  er  kun  visse  ydre  Egen- 
skaber, som  disse  Stoffer  have  fælles.  Men  de  gamle, 
som  ikke  besad  Midler  til  nærmere  at  bestemme  For- 
skellene, maatte  naturligvis  tro  paa,  at  Forvandlingen  var 
gennemføn. 

De  alkemistiske  Metoder.  En  Forstaaelse  af  de 
kemiske  Processer,  som  de  ægyptiske  Alkemister  have 
anvendt,  vil  kræve  for  mange  Forudsætninger  til,  at  vi 
kunne  gaa  nærmere  ind  paa  dem  her.  Kun  saa  meget 
kan  i  Almindelighed  siges,  at  der  i  alle  de  foreliggende 
alkemistiske  Skrifter  ikke  er  nbgetsomhelst  der  tyder  paa. 

at  de  gamle  have  kendt  Fremgangsmaader,  som  ikke 
enhver  Kemiker  i  vore  Dage  kender  og  anvender.  Og 
efter  det,  der  her  er  fremstillet  om  Grunden  til  deres 
Tro  paa  Metalforvandlingerne,  er  det  let  at  indse,  at  de 
aldeles  ikke  behøvede  særlig  mærkelige  Metoder.  Alt 
kom  for  dem  kun  an  paa  det  ydre  Skin;  naar  to  Metaller 
i  Farve,  Haardhed,  Vægtfylde  og  deslige  fysiske  Egen- 
skaber stemte  overens,  saa  betragtede  de  gamle  Alkemister 
dem  som  samme  Stof,  fordi  de  enten  slet  ikke  eller  dog 
højst  ufuldkomment  forstod  at  undersøge  det  afgørende: 
Stoffernes  kemiske  Egenskaber.  Men  et  Metals  fysiske 
Egenskaber  er  det  i  Almindelighed  ikke  vanskeligt  at 
efterligne  ved  passende  Blandinger  af  forskellige  Metaller. 
Der  kan  derfor  ikke  være  mindste  Tvivl  om,  at  det  kun 
er  saadanne  Metalblandinger,  de  have  fremstillet;  men 
de  have  rigtignok  mange  Gange  udført  dem  ad  yderst 
kunstige  Omveje,  fordi  de  ikke  selv  vare  klare  over, 
hvad  det  drejede  sig  om.  Herpaa  tyder  den  ovenfor 
anførte  hermetiske  Formel  om  .  at  gøre  det  legemlige 
ulegemligt  og  det  ulegemlige  legemligt.  Slige  Kunster 
ere  i  vore  Dage  overflødige,  fordi  vi  have  Metallerne  i 
ren  Tilstand,  og  enhver  Haandværker  véd, '  hvormeget 
han  skal  tage  af  hvert  enkelt  rent  Metal,  for  at  skaffe 
sig  en  Legering  med  ganske  bestemte  Egenskaber. 

De  alkemistiske  Teorier.  Paa  hvilken  Maade 
forklarede  Alkemisterne  sig  de  omtalte  Metalforvandlinger? 
Saavidt  man  kan  se,  forsøgte  de  i  de  ældste  Tider  slet 
ikke  at  give  nogen  naturlig  Forklaring  af  Fænomenerne. 
De  stod  forbavsede  og  undrende  overfor  disse  gaadefulde 
Forvandlinger,  som  de  vel  mente  skyldtes  en  direkte 
guddommelig  Indgriben.  Ved  egen  Magt  formaaede  et 
Menneske  ikke  at  udføre  sligt;  dertil  krævedes  gud- 
dommelig Bistan'd.  En  saadan  Opfattelse  giver  en  naturlig 
Forklaring  af  den  Kendsgerning,  at  de  ældste  alkemistiske 
Værker  nok  saa  meget  indeholde  Besværgelsesformularer, 

Hymner  og  Paakaldelser  som  kemiske  Recepter.  Gudernes 
Hjælp  var  her  det  væsenligste.  Senere,  da  Astrologien 
var  bleven  videre  udviklet,  maaske  ved  Laan  fra  Kal- 
dseeme,  bleve  Planeterne  Mellemleddet  mellem  Guderne 
og  de  jordiske  Begivenheder.  Man  antog  nu,  at  de  for- 
skellige Metaller  udvikledes  paa  Jorden  hvert  under  sin 
Planets  Herredømme.  Fra  denne  Tid  skriver  sig  rime- 
ligvis den  Ejendommelighed,  som  bevaredes,  saalænge 
Alkemien  dyrkedes,  helt  op  til  vore  Dage,  nemlig  at 
hven  enkelt  Metal  betegnedes  med  en  Planets  Tegn. 
Guldet  var  underlagt  Solen,  og  betegnedes  derfor  G, 
Sølvet  Maanen  D .  Elektrum ,  det  sølvblandede  Guld, 
Jupiter  ^,  Blyet  Saturn  1^,  Jærnet  Mars  </,  Kobberet 
Venus  ? ,  og  Tinnet  Mercur  Q .  Da  man  i  en  langt 
senere  Tid  lærte  Kvægsølvet  at  kende,  skete  der  nogle 
Forandringer  i  disse  Betegnelser,  men  selve  Anvendelsen 
af  Planeternes  Tegn  beholdt  man.  De  astrologiske  Ta- 
beller, som  findes  i  mange  gamle  alkemistiske  Værker, 
vidne  om  den  nøje  Forbindelse,  der  engang  maa  have 
været  mellem  Alkemi  og  Astrologi. 

Fra  den  græske  Periode  hidrøre  utvivlsomt  de  første 
Forsøg  paa  en  naturlig  Forklaring  af  Metalforvandlingerne; 
de  græske  Filosofers  Naturlære  blev  lagt  til  Grund  her- 
for. Empedokles  havde  opstillet  Læren  om  de  fire 
Elementer,  Ild,  Luft,  Jord  og  Vand,  hvoraf  alt  tænktes 
sammensat.  Plato  fastholdt  denne  Opfattelse  blot  med 
den  Forandring,  at  han  tænkte  sig  de  fire  Elementer 
opstaaede  ved  Omformning  af  et  og  samme  til  Grund 
liggende  Stof,  UrstofFet.  Denne  Teori  blev  optaget  af 
de  græske  Alkemister,  som  ved  den  let  kunde  forklare 
Metalforvandlingerne.  Af  Urstoffet,  materia  prima,  tænkte 
de  sig  først  de  fire  Elementer  opstaaede;  ved  deres 
Sammensætning  i  forskellige  Forhold  fremkom  saa  de 
mangfoldige  forskelligartede  Stoffer.  Ethvert  Stof,  særlig 
ethven  Metal,    indeholder   alle  Elementer;    vil   man    nu 

forvandle  det  ene  til  det  andet,  gælder  det  altsaa  blot 
om  at  tage  en  vis  Del  af  nogle  Elementer  bort  og  ind- 
fore Dele  af  nogle  andre.  Og  allerlettest  lod  Forvand- 
lingen sig  gennemføre,  hvis  man  kunde  bringe  et  Metal 
tilbage  til  Urformen,  til  materia  prima,  i  hvilken  det 
hverken  er  Ild,  Jord,  Luft  eller  Vand.  Havde  man  Stoffet 
i  denne  Form,  saa  kunde  man  efter  Behag  omdanne  det 
til  et  hvilketsomhelst  Metal,  man  ønskede. 

Strax  da  Kvægsølvet  var  bleven  bekendt,  mente  man 
i  dette  Metal  at  have  fundet  Urstoffet.  Kva^ølvet  gaar 
nemlig  let  i  Forbindelse  med  de  andre  Metaller,  og  disse 
Amalgamer  ere  faste  og  hvide  og  have  i  det  hele  Egen- 
skaber, der  ere  meget  forskellige  fra  de  oprindelige 
Metallers.  Det  er  saaledes  ovenfor  omtalt,  at  Tinnet 
mister  sit  Skrig  ved  Amalgameringen,  tillige  bliver  det 
vægtfyldigere  og  mere  sølvglinsende,  saa  at  det  altsaa 
overfladisk  set  virkelig  synes  at  være  blevet  til  Sølv. 
Hvor  stor  en  Rolle  Kvægsølvet  har  spillet  hos  de  gamle 
Alkemister,  fremgaar  af  følgende  Udtalelse  af  den  tid- 
ligere nævnte  Synesius:  »Kvægsølvet  antager  alle 
Former,  ligesom  Voxet  antager  enhver  Farve;  saaledes 
gør  Kvægsølvet  alting  hvidt,  tiltrækker  Sjælen  af  alle 
Ting.  .  .  .  Det  forandrer  alle  Farver  og  bestaar  selv, 
medens  de  andre  ikke  bestaa;  og  selv  om  det  tilsyne- 
ladende ikke  bestaar,  er  det  dog  indeholdt  i  Legemerne.« 
Alkemisterne  lærte  dog  efterhaanden  ved  Erfaringen,  at 
Kvægsølvet  ikke  kunde  være  det  rigtige  Urstof;  men  der- 
for opgav  man  ikke  Troen  paa  materia  prima  eller  den 
filosofiske  Sten  [»de  Vises  Sten«].  Hvad  det  galdt  om, 
var  kun  at  finde  denne;  besad  man  først  den,  saa  gik 
Resten  af  sig  selv.  Vi  skulle  nu  i  det  følgende  se,  hvor- 
ledes Alkemien  videre  udviklede  sig  under  de  stadig 
fortsatte  Bestræbelser  efter  at  finde  de  Vises  Sten. 


ARABERNE.  7 1 

De  lærde  Magere  før  Agrippa. 

Araberne, 

Det  vilde  være  uoverkommeligt  her  at  forfølge  alle 
de  Forandringer,  som  de  enkelte  magiske  Videnskaber 
have  undergaaet  til  de  forskellige  Tider.  Jeg  indskrænker 
mig  derfor  til  blot  at  fremdrage  Hovedpunkterne  af  Viden- 
skabernes Udvikling  fra  den  Tilstand,  i  hvilken  Oldtiden 
efterlod  dem,  og  indtil  de  i  det  i6de  Aarhundrede  i 
Europa  naaede  sin  højeste  Udvikling,  da  Heinrich  Corne- 
lius Agrippa  samlede  dem  alle  til  et  stort  magisk  System. 
Og  for  at  fremstille  denne  Udvikling  i  de  kortest  mulige 
Træk,  ville  vi  blot  betragte  de  mest  bekendte  Mageres 
Liv  og  Virksomhed.  Da  enhver  væsen  lig  Forandring 
paa  et  eller  andet  videnskabeligt  Omraade  jo  i  Alminde- 
lighed vil  skyldes  en  fremragende  Forsker,  saa  kunne  vi, 
ved  at  gaa  den  Vej,  sikre  os  at  faa  fremdraget  de  betyd- 
ningsfuldeste Faser. 

Som  alt  omtalt  var  det  Araberne,  der  kort  efter 
Alexandrias  Erobring  begyndte  at  rejse  Videnskaberne 
fra  deres  Forfald  ved  Oldtidens  Slutning.  Særlig  Abas- 
sidemes  Dynasti,  der  kom  paa  Tronen  i  Midten  af  det 
8dc  Aarhundrede,  nærede  levende  Interesse  for  Viden- 
skaben, og  overalt,  hvor  Islam  trængte  frem,  oprettedes 
der  nu  Universiteter  og  Biblioteker.  Ved  Højskolerne 
doceredes  fortrinsvis  Filosofi,  Lægekunst,  Matematik, 
Optik,  Astronomi  og  Kemi,  og  til  Bibliotekerne  samlede 
man  alt,  hvad  der  kunde  faas  af  den  græske  Oldtids 
videnskabelige  Skrifter  dels  i  Originalsproget  dels  i  Over- 
sættelse. Under  disse  gunstige  Forhold  virkede  en  Række 
af  betydelige  Forskere,  af  hvilke  der  her  dog  kun  skal 
nævnes  dem,  der  direkte  have  havt  Indflydelse  paa  de 
magiske  Videnskabers  Udvikling.  I  første  Række  blandt 
disse  staar: 

Abu  Mussah  Dschafar  al  Sofi,  sædvanlig  kaldet 
G  eb  er,  hvilket  er  en  latinsk  Fordrejelse  af  Dschafar« 
Han  er  født  i  Mesopotamien  og  levede  sandsynligvis  fra 
702  til  765;  i  lang  Tid  var  han  Lærer  ved  Højskolen  i 
Sevilla.  Hans  Skrifter  kendes  kun  i  gamle  latinske  Over- 
sættelser, og  det  er  vanskeligt  at  afgøre,  om  alle  de 
Bøger,  der  gaa  under  hans  Navn,  virkelig  ere  forfattede 
af  ham.  Sikkert  er  kun,  at  de  allerede  i  det  13de  Åar- 
hundrede  forelaa  i  samme  Form,  i  hvilken  vi  nu  kende  dem. 

Geber  var  Kemiker,  og  hans  Viden  paa  dette  Om- 
raade  var  betydelig  større  end  Oldtidens.  I  hans  Skrifter 
omtales  en  Mængde  Præparater  og  Forbindelser,  som 
man  ikke  tidligere  havde  kendt.  Men  hele  denne  virkelig 
værdifulde  Viden  var  dog  kun  vunden  som  et  tilfældigt 
Biprodukt  ved  Forsøgene  paa  at  forvandle  de  uædle  Me- 
taller til  Sølv  eller  Guld.  Ti  Geber  troede  paa  Mulig- 
heden af  Metalforvandlingen  ligesom  sine  Forgængere 
og  Efterfølgere,  og  endnu  i  mange  Aarhundreder  vare 
alle  Kemikernes  Bestræbelser  kun  rettede  paa  at  gennem- 
føre den.  Størst  Betydning  har  Geber  netop  faaet  ved 
sin  alkemistiske  Lære,  idet  han  var  den  første,  der  opstil- 
lede en  kemisk  Teori  om  Metallernes  Sammensætning, 
hvorved  Muligheden  af  deres  Forvandlinger  lod  sig  for- 
klare. Da  denne  Teori,  om  end  med  forskellige  Modifika- 
tioner', blev  fastholdt  af  Kemikerne  til  helt  ind  i  forrige 
Aarhundrede,  maa  vi  se  lidt  nærmere  paa  den. 

Efter  Gebers  Opfattelse  bestod  alle  sammensatte 
Stoffer,  særlig  alle  Metaller,  af  to  Grundstoffer,  som  han 
kaldte  Sulfur  (Svovl)  og  Merkurius  (Kvægsølv).  Grund- 
stoffet Sulfur  var  Bæreren  af  alle  de  Egenskaber  hos 
Stofferne,  der  lod  sig  forandre  ved  Ild;  Merkurius  der- 
imod var  Bæreren  af  de  egenlig  metalliske  Egenskaber 
saasom  Glansen,  Strækkeligheden,  Smæltelighed  o.  s.  v. 
De  forskellige  Stoffer  adskilte  sig  kun  fra  hinanden  der- 
ved,   at   de  indeholdt  forskellige  Mængder  af  Sulfur  og 

Merkurius;  jo  mere  der  var  af  det  første,  desto  lettere 
lod  Stoffet  sig  ødelægge  ved  Ild  og  desto  mere  fjærnede 
det  sig  fra  Metallerne,  som  fornemmelig  bestod  af  Mer- 
kurius. Men  dog  fandtes,  som  sagt,  ogsaa  i  alle  Metallerne 
begge  Grundstoffer,  enten  i  ren  eller  uren,  i  fin  eller  grov 
Tilstand.  Selve  Grundstofferne  Sulfur  og  Merkurius  kendtes 
ikke  i  ganske  ren  Tilstand;  det  almindelige  Svovl  var 
urent  Sulfur,  ligesom  det  almindelige  Kvægsølv  var  urent 
Merkurius.  —  Ud  fra  denne  Lære  er  det  aabenbart  ikke 
vanskeligt  at  forklare  og  give  Regler  for  Metalforvand- 
lingen.  Vil  man  omdanne  et  uædett  Metal  til  et  ædelt, 
behøver  man  kun  at  bringe  dets  Grundstoffer  i  renere 
Tilstand  og  forandre  deres  indbyrdes  Mængdeforhold  paa 
rette  Maade,  saa  er  Forvandlingen  gennemført.  Som 
Exempel  anfører  Geber,  at  man  kan  forvandle  Bly  til 
Tin  ved  at  smælte  Blyet  sammen  med  en  vis  Mængde 
Kvægsølv;  Tin  adskiller  sig  nemlig  efter  hans  Opfattelse 
fra  Bly  kun  ved  at  være  noget  rigere  paa  Merkurius. 
Kemikerens  Opgave  var  saaledes  kun  at  udfinde,  hvorledes 
Grundstofferne  i  de  enkelte  Metaller  kunde  renses  og 
bringes  i  det  rigtige  Mængdeforhold. 

Midlerne  til  Metalforvandling  inddeler  Geber  i  tre 
Grupper  eller  Ordener.  Som  »Mediciner  af  første  Orden« 
betegner  han  de  Stoffer,  der  kunne  forvandle  nogle  af  et 
Metals  Egenskaber  men  saaledes,  at  de  nye  Egenskaber 
ikke  ere  varige.  Som  Exempel  anføres,  at  Kobber  ved 
Behandling  med  zinkholdige  Stoffer  bliver  guldgult 
(Messing),  med  arsenholdige  Stoffer  sølvhvidt,  men  disse 
Farver  modstaa  ikke  Uden.  Derimod  skal  der,  efter 
Gebers  Paastand,  ogsaa  gives  »Mediciner  af  anden  Orden«, 
som  give  de  uædle  Metaller  nogle  af  de  ædle  Metallers 
Egenskaber,  og  disse  ere  da  varige.  Endelig  gives  der 
en  Medicin  af  tredje  Orden;  den  kaldes  »den  filosofiske 
Sten«  eller  »den  store  Elixir«,  og  den  formaar  at  for- 
vandle alle  et  uædelt  Metals  Egenskaber,   saa  at  dette  nu 

er  virkeligt  Sølv  eller  Guld.  Desværre  ere  Gebers  An- 
givelser af,  hvorledes  Medicinerne  af  anden  og  tredje 
Orden  skulle  fremstilles,  saa  uforstaaelige,  at  en  moderne 
Kemiker  ikke  kan  arbejde  efter  dem. 

Det  er  tidligere  omtalt,  at  Oldtidens  Kemikere 
antog,  at  hvert  enkelt  Metal  stod  under  en  bestemt 
Planets  Herredømme,  hvorfor  det  betegnedes  med  ved- 
kommende Planets  Tegn.  Omtrent  paa  Gebers  Tid 
foregik  en  lille  Forandring  med  disse  Betegnelser.  Bibe- 
holdt blev  Tegnene  for  Guld  O,  Sølv  D,  Bly  %,  Jærn 
<?  og  Kobber  ? ;  derimod  henførtes  nu  Tinnet  til  Jupiter 
og  betegnedes  ^,  medens  Kvægsølvet  underlagdes  Merkur 
og  fik  dens  Tegn  Q .  Disse  Betegnelser  genfindes  i  alle 
senere  kemiske  Skrifter  ligesaa  længe,  som  Troen  paa 
Metalforvandlingerne  bestod.  Først  da  Kemien  ophørte 
at  være  Magi,  indførtes  der  et  mere  rationelt  Tegnsystem 
for  Metallerne  og  de  øvrige  Grundstoffer. 

De  arabiske  Astrologer.  Ved  Siden  af  Kemien 
dyrkede  Araberne  ivrigt  Astronomien,  og  der  kendes  en 
Række  af  fremragende  arabiske  Astronomer,  der  udmærkede 
sig  ved  nøjagtige  Observationer  og  betydningsfulde  Op- 
dagelser. At  disse  Mænd  ogsaa  have  dyrket  Astrologien, 
er  hævet  over  enhver  Tvivl.  I  senere  europæiske  Skrifter 
nævnes  stadig  Araberne  ved  Siden  af  Ptolemæus  som 
Autoriteter  paa  Astrologiens  Omraade.  Arabiske  Manu- 
skripter over  Astrologi  synes  derfor  at  have  været  ret 
udbredte  blandt  de  europæiske  Lærde  enten  i  Original- 
sproget eller  i  latinske  Oversættelser.  Der  findes  ogsaa 
enkelte  paa  Latin  affattede  Astrologier,  der  ere  trykte  i 
Slutningen  af  det  15de  Aarhundrede,  og  som  efter  For- 
fatternavnet at  dømme  synes  at  være  Oversættelser  efter 
arabiske  Originaler.  Desværre  er  det  ikke  lykkedes  mig 
at  komme  i  Besiddelse  af  noget  af  disse  Værker,  og  ikke 
heller  har  jeg  nogetsteds  kunnet  finde  Angivelser  af  deres 
Indhold.   Jeg  kan  derfor  ikke  give  en  Fremstilling  af  den 

arabiske  Astrologis  Standpunkt  efter  ganske  paalidelige 
Kilder,  men  maa  indskrænke  mig  til  at  benytte  en  lille 
Afhandling:  »de  judiciis  astronomiae«,  forfattet  af  en  at 
Arabernes  Disciple,  Lægen  Arnold  Villanova.  Denne 
Mand,  der  spiller  en  fremtrædende  Rolle  i  Magiens 
Historie,  skal  nedenfor  nærmere  omtales.  Her  vil  det 
være  tilstrækkeligt  at  anføre,  at  han  i  lang  Tid  har  levet 
i  Spanien  i  Aarene  omkring  1280,  at  han  har  besøgt  de 
mauriske  Universiteter,  og  at  han  har  oversat  arabiske 
medicinske  Skrifter  paa  Latin.  Det  er  derfor  utvivlsomt, 
at  han*  ogsaa  har  kendt  Arabernes  Astrologi,  og  at  det 
væsenlig  er  den,  vi  finde  fremstillet  i  det  ovennævnte 
astrologiske  Skrift.  Ude- 
lukket er  det  naturligvis 
ikke,  at  en  Del  af  Skrif- 
tets Indhold  kan  være 
hans  egen  Opfindelse. 
Men  i  hvert  Fald  kunne 
vi  af  hans  Arbejde  faa  en 
Forestilling  om  Astro-  r 
logiens  Standpunkt  i 
det  13de  Aarhundrede, 
saaledes  som  den  var 
udviklet  af  Araberne  og 
deres  europæiske  Dis- 
ciple. 

>De  judiciis  astronomiae«  giver  først  en  kortfattet 
Fremstilling  af  Ptolemæus  Lære  om  Dyrekredsens  Ind- 
deling, Planeternes  Huse  og  væsenlige  Værdier,  hvilket 
vi  allerede  kende  altsammen.  Men  derefter  fremsættes 
en  hel  ny  Betragtning,  som  i  de  følgende  Tider  helt  op 
til  vore  Dage  har  været  en  Hovedsætning  i  Astrologien. 
Det  er  Læren  om  »de  himmelske  Huse«,  som  ikke  maa 
forvexles  med  Ptolemæus'  Lære  om  Planeternes  Huse  i 
Dyrekredsen.    Hos  Ptolenweus  forekommer  allerede   den 


76  DE   HEMMELIGE   VIDENSKABER. 

Bemærkning,  at  en  Planet  har  særlig  Vægt  og  Bctj^dning, 
naar  den  netop  er  i  Færd  med  at  staa  op,  altsaa  er  i 
Horizonten,  eller  naar  den  staar  i  »Himlens  Midte« 
d.  V.  s.  i  Meridianen.  Denne  Betragtning  er  hos  Villanova 
gennemført  i  alle  sine  Konsekvenser.  Hele  Himmel- 
hvælvingen tænkes  delt  i  12  ligestore  Stykker,  saaledes 
som  det  er  vist  i  omstaaende  Figur.  Cirkelen  ZøNv 
betegner  Himmelkuglen.  Denne  er  da  først  delt  i  to 
ligestore  Stykker  ved  Horizonten  øsvn.  Tegnes  nu 
Meridianen,  Cirkelen  ZsNn  vinkelret  paa  Horizonten,  saa 
er  Himlen  ved  disse  to  Cirkler  i  Forening  delt  i  fire 
ligestore  Stykker.  Hvert  af  dem  deles  saa  igen  i  tre 
ligestore  Stykker  ved  Cirkler,  der  lægges  gennem  Punkterne 
n  og  s  og  med  Horizonten  danner  Vinkler  paa  henholdsvis 
30  og  60  Grader.  De  saaledes  fremkomne  12  Dele  be- 
nævnes ved  Nummer,  som  det  er  vist  i  Figuren.  Det 
Hus,  der  findes  lige  under  Horizonten  ved  Punktet  0^ 
som  er  Østpunktet,  vil  netop  være  ifærd  med  at  staa 
op,  da  Stjærnerne  som  bekjendt  staa  op  i  Øst  og  gaa 
ned  i  Vest.  Og  da  dette  Hus  altsaa  er  det  første,  der 
vil  komme  op  over  Horizonten,  kaldes  det  Nr.  i.  Efter 
det  følger  Nr.  2  og  saaledes  videre,  hvorved  det  let  for- 
staas,  af  hvilken  Grund  Nummereringen  er  gennemført 
paa  den  for  os  noget  unaturlige  Maade  »mod  Uhret«. 

De  12  Huse  have  ikke  alle  sammen  Vægt  og  Betyd- 
ning. Det  første  Hus,  som  netop  staar  op,  det  fjerde 
der  er  dybest  under  Horizonten,  fremdeles  det  syvende, 
der  netop  skal  til  at  gaa  ned,  og  det  tiende,  der  staar 
ved  Meridianen  højest  paa  Himlen,  disse  kaldes  tilsammen 
»Hjørnerne«  og  ere  de  vigtigste.  Nærmest  efter  dem  i 
Rang  følger  det  andet,  femte,  ottende  og  ellevte  Hus 
og  derefter  de  fire  sidste.  —  Fremdeles  maa  vi  lægge 
Mærke  til,  at  hven  enkelt  Hus  har  sin  særlige  Betydning. 
Stjærnerne  have  nemlig  Indflydelse  paa  alle  Ting,  ogsaa 
paa  de  mest  dagligdags  Forhold,   og  det  er  nu  netop  de 

enkelte  Huse  paa  Himlen,  der  hver  for  sig  betegner  og 
behersker  en  vis  Gruppe  af  Forhold.  Første  Hus 
betegner  Spørgeren  d.  e.  den  der  raadspørger  Stjærnerne 
eller  den  der  lige  er  født  og  for  hvem  Nativitetet  stilles; 
det  behersker  hans  Liv,  legemlige  Skikkelse  og  Tempe- 
rament, tillige  den  almindelige  Tilstand  i  det  Land,  hvor 
han  befinder  sig.  Andet  Hus  behersker  Spørgerens 
timelige  Velfærd,  hans  rørlige  Gods.  Af  tredje  Hus 
drager  man  Slutninger  om  Naboer,  Brødre,  Søstre  og 
alle  Slægtninge  i  samme  Linje  som  Spørgeren.  Af 
fjerde  Hus  tages  Varsler  for  Forældre,  alle  Slægtninge 
i  opstigende  Linje  og  Arv.  Femte  Hus  behersker 
Børn,  Søskendebørn  og  alle  Slægtninge  i  nedstigende 
Linje,  Arvinger.  Sjette  Hus  vedrører  Tjenestefolk, 
Slaver  og  Husdyr.  Syvende  Hus  betegner  Ægteskab, 
Ægtefæller,  Kjærlighedsforhold,  den  elskede.  Af  ottende 
Hus  tages  Varsler  om  Døden,  Tilstanden  derefter,  Dødens 
Art  og  Natur,  afdødes  Testamente  osv.  Det  niende 
Hus  behersker  Kunst,  Videnskab,  Bøger  og  alt,  hvad 
dermed  staar  i  Forbindelse.  TiendeHus  betegner  Øvrig- 
heden, Embedsmænd,  giver  Oplysninger  om  Spørgerens 
kommende  Hæder  og  Ophøjelse.  Ellevte  Hus  repræ- 
senterer Venner  og  Venskab,  Haab  og  Tillid,  medens 
tolvte  Hus  betyder  Fjender,  Sorg, 
Anstrængelse  og  Uheld,  særlig 
Fængsel. 

Naar  man  nu  vil  raadspørge 
Stjærnerne  om  et  eller  andet,  maa 
man  begynde  med  at  optegne  et 
fuldstændigt  Billede  af  Himlens  hele 
Udseende  i  det  paagældende  Øjeblik. 
Dertil  benytter  man  det  Skema, 
som  er  vist  i  hosstaaende  Figur.  De  12  nummererede 
Rum  betyder  de  12  Huse,  og  i  hvert  enkelt  Hus  ind- 
tegner  man   det  Himmeltegn    og   de   Planeter,    som    i 

Øjeblikket  befinde  sig  der.  Af  Planeternes  Stillinger  i 
Tegnene  og  Husene  i  Forbindelse  med  deres  indbyrdes 
Forhold  kan  man  saa  drage  Slutninger  om  alle  mulige 
Arter  af  kommende  Begivenheder.  Der  er  dog  kun  en 
af  de  mange  Slags  Forudsigelser,  hvormed  Villanova 
nærmere  beskæftiger  sig,  og  det  er  Stjæmetydningens 
Anvendelse  i  Medicinen.  Herved  er  hans  Afhandling 
særlig  interessant,  fordi  den  giver  os  et  Indblik  i  baade 
Astrologiens  og  Lægekunstens  daværende  Standpunkt. 
Følgende  lille  Uddrag  af  Villanovas  Skrift  i  ordret  Over- 
sættelse vil  vist  være  tilstrækkeligt  til  at  give  Læseren 
en  tydelig  Forestilling  om  den  Tids  Videnskabelighed. 

»Om  de  enkelte  Tegn  og  de  af  Legemets  Lemmer, 
som  de  beherske.  Vædderens  Tegn  er  det  første  og 
Tegnenes  Hoved,  og  det  behersker  Hovedet,  fordi  Væd- 
deren har  hele  sin  Styrke  der.  Tyrens  Tegn  behersker 
Halsen  og  Svælget,  fordi  Tyren  særlig  er  mægtig  i  de 
Dele.  Armene  og  Hænderne  ere  underlagte  Tvillingerne, 
fordi  Tvillinger  siges  at  være  Billedet  paa  en  Omslyngning, 
og  Evnen  til  Omslyngning  er  især  i  de  nævnte  Dele  af 
Legemet.  Krebsen  staar  i  Forhold  til  Brystet  og  Delene 
der  omkring,  fordi  Krebsen  har  et  særlig  mægtigt  Bryst. 
Løven  behersker  Hjærtet,  Mundhulen,  Lungerne  og 
Leveren,  fordi  Løven  har  sin  Styrke  i  Hjærtet  og  de 
andre  omtalte  Dele.  Jomfruens  Tegn  er  Herre  over 
Indvoldene,  det  nederste  af  Bugen  og  Navlestrængen, 
fordi  Jomfruens  Ejendommelighed  ligger  her.  Vægten 
behersker  Huden,  Nyrerne,  Bagdelen,  Tarmaabningen 
og  Partiet  der  omkring.  Skorpionen  er  Herre  over  alle 
Kønsdelene,  fordi  Skorpionens  Styrke  er  i  Svansen  og 
hine  udgøre  Menneskets  Svansdele*).     Skytten  er  Herre 


•)  Texten  lyder:  .  .  .  quia  tota  virtus  Scorpionis  est  in  cauda  & 
ista  sum  caudalia  hominis.  Ordspillet  lader  sig  næppe  helt 
gengive. 

over  Hofterne  og  Laarene,  Stenbukken  over  Knæene, 
Vandmanden  over  Skinnebenene  og  Fiskene  over  Fødderne. 
Det  er  saaledes  klart,  at  ethvert  Tegn  paa  sin  Maade 
behersker  og  bar  Indflydelse  paa  bestemte  Lemmer,  og 
dette  har  stor  Betydning,  naar  der  skal  tages  Varsel  af 
Tegnene.« 

>Om  Maanens  Magt  i  Tegnene  og  dens  Forhold  til 
Lemmerne.  Nu  maa  vi  lægge  Mærke  til,  at  da  Maanen 
har  Magt  til  at  sætte  Vædsker  i  Bevægelse  og  styre  dem, 
saa  er  det  indlysende,  at  den  selv  i  et  hvilketsom helst 
Tegn  har  Indflydelse  paa  et  eller  andet  af  Menneskets 
Lemmer,  saa  at  det  ikke  er  godt  at  skære  i  eller  kurere 
paa  det  Lem,  naar  Maanen  er  i  det  paagældende  Tegn. 
Derfor  kan  man  ikke  ret  vel  uden  stor  Fare  gribe  ind, 
om  noget  beskadiges  i  Hovedet,  naar  Maanen  staar  i 
Vædderens  Tegn,  fordi  Vædderen  staar  i  Forhold  til 
Hovedet.  Paa  lignende  Maade  med  Halsen,  naar  Maanen 
er  i  Tyrens  Tegn,  med  Armene,  naar  den  er  i  Tvillingerne, 
osv.« 

»Hensyn,  som  Lægen  bør  tage.  Den  fuldkomne 
Læge  bør  vide,  at  det  opstigende  Tegn  og  dets  Herre*) 
betegner  den  syge;  Himlens  Midte  (lode  Hus),  det  heri 
værende  Tegn  og  dets  Herre  betegner  den  syges  Læge; 
7de  Hus  og  dets  Herre  Sygdommen  og  4de  Hus  med 
dets  Herre  betegner  Lægemidlet.  Hvis  der  derfor  er 
noget  ondt  i  det  opstigende  Tegn  (Ascendenten)  eller 
endog  dets  Herre  selv  er  uheldbringende,  saa  vil  det 
gaa  den  S3'ge  galt;  omvendt  derimod,  hvis  alt  er  godt. 
Paa  lignende  Maade  med  det  lode  Hus;  hvis  det  har  en 
god  Herre,  vil  Lægen  kunne  gavne  den  syge ;  men  dersom 
der  er  noget  ondt  der,  vil  Lægen  kun  kunne  skade  ham. 


•)   Et  Hirameltegns  Herre   er   den  Planet,   der  har  sit  Hus  i  det 
paagældende   Tegn.      Se   herom  Fremstillingen  af  Ptolemseus 
Astrologi  S.  54. 

Dersom  en  gunstig  Skæbne  raader  i  det  7de  Hus,  vil 
Patienten  hurtig  komme  sig,  i  modsat  Fald  vil  han  falde 
fra  den  ene  Sygdom  i  den  anden.  Endelig,  hvis  alt  er 
godt  i  det  4de  Hus,  vil  den  valgte  Medicin  helbrede 
ham,  ellers  ikke.« 

Der  gives  endnu  mange  andre  detaillerede  Regler, 
blandt  andre  ogsaa  nogle,  som  kunne  lette  Lægen  den 
himmelske  Prognose,  hvis  han  ikke  véd,  hvor  Himmel- 
tegnene befinde  sig  i  det  givne  Øjeblik.  Alt  dette  vil 
det  ikke  være  nødvendigt  at  gaa  nærmere  ind  paa.  Det 
er  dog  værd  at  lægge  Mærke  til,  at  det  ikke  med  et  Ord 
omtales,  hvad  der  vil  ske,  hvis  nogle  Varsler  ere  gode, 
andre  derimod  uheldige,  hvilket  ganske  sikkert  i  de  aller- 
fleste Tilfælde  vil  indtræffe.  Den  kloge  Læge  har  her 
utvivlsomt  en  Bagdør  aaben,  som  han  kan  smutte  ud  af, 
hvis  alt  slaar  fejl  trods  gunstige  Forvarsler.  En  upaaagtet 
skadelig  Konstellation  faar  saa  bære  Skylden  for  det 
uheldige  Resultat. 


De  europæiske  Forskeres  Trolddotnsry, 

Med  det  13de  Aarhundrede  begyndte  en  ny  Æra  i 
Europa.  Interessen  for  Videnskaben  bredte  sig.  Paverne 
og  de  verdslige  Fyrster  optraadte  som  dens  ivrige  Be- 
skyttere, stiftede  Universiteter  og  understøttede  de  Lærde. 
Særlig  Frederik  II  af  Neapel  har  indlagt  sig  store  For- 
tjenester i  denne  Retning ;  iAarene  omkring  1225  stiftede 
han  Universiteterne  i  Neapel  og  Messina  og  indkaldte 
hertil  arabiske  Videnskabsmænd,  saa  at  Italien  nu  ved 
Siden  af  Spanien  blev  et  Berøringspunkt  mellem  Europa 
og  den  mauriske  Kultur.  Følgen  heraf  blev,  at  der 
allerede  i  det  13de  og  de  følgende  Aarhundreder  paa 
europæisk  Grund  opstod  en  Række  af  betydelige  Forskere, 
der    arbejdede    videre    paa    det   fra   Araberne   modtagne 

Grundlag.  Om  næsten  alle  disse  Mænd  dannede  der 
sig,  vel  endnu  medens  de  levede,  en  Kreds  af  Sagn,  der 
fremstillede  dem  som  mægtige  Troldmænd.  Og  sikkert 
er  det,  at  Gejstligheden  forfulgte  enkelte  af  dem,  som  f. 
Ex.  Roger  Bacon,  under  Paaskud  af,  at  han  beskæftigede 
sig  med  forbudte  magiske  Kunster;  den  virkelige  Grund 
har  rimeligvis,  som  vi  senere  skulle  se,  i  det  mindste 
tildels  været  en  anden. 

Spørge  vi  nu,  hvad  der  vel  kan  have  bragt  saa  godt 
som  alle  Datidens  betydeligste  Mænd  i  Ry  for  Trolddom, 
saa  finde  vi  dertil   forskellige  Aarsager.    For   det   første 
se  vi  af  deres  Skrifter,  at  de  have  delt  Tidens  almindelige 
Tro  paa  Guldmageriet,    paa  Stjærnernes  Indflydelse   paa 
Menneskene  og  paa  forskellige  magiske  Kunsters  Mulighed. 
Mange  af  dem  have  efterladt  sig  Skrifter  om  disse  hemme- 
lige Videnskaber,  og  de  have  vel  ogsaa  lejlighedsvis  for- 
søgt at  praktisere  sin  Viden.    Men  det  er  ikke  tilstrækkeligt 
til  at  forklare  deres  Berømmelse  som  Troldmænd  i   en 
Tid,  hvor  alle  troede  paa  sligt,  og  hvor  Adgangen  til  at 
blive  indviet  i    de*  magiske  Videnskaber  ingenlunde  var 
vanskelig   for   den,    der  kunde  og  vilde  lægge  sig  efter 
boglig  Lærdom.    Ikke  blot  Arnold  Villanova  men  ogsaa 
hans  Samtidige  Peter  Abano,  en  af  det  1 3de  Aarhundredes 
mest   ansete   Læger,    docerede   Astrologien    som   et  nød- 
vendigt Led  af  Lægekunsten,  og  man  véd,  at  disse  Mænds 
Værker  i  talrige  Afskrifter  vare  udbredte  blandt  Lægerne 
og  andre  Lærde.     Ogsaa  alkemistiske  og  andre  magiske 
Skrifter    vare    ingenlunde   ualmindelige,    og    det    bliver 
derfor  temmelig  usandsynligt,  at  den  blotte  Beskæftigelse 
med   disse   Videnskaber   skulde   væi-e   tilstrækkelig  til  at 
bringe  en  Mand  i  Ry  for  Trolddom.     For  nogles  Ved- 
kommende  er   det    endda   forstaaeligt,    naar    de    i   sine 
Skrifter  tillægge  sig  en  Viden,    der  langt  overgaar,   hvad 
andre  kloge  Mænd   formaaede.      Raymund  Lullus    roser 

sig  af  at  besidde  de  Vises  Sten  i  en  saadan  Fuldkommen- 
overtro  og  Trolddom.    II.  6 

hed,  at  han  kunde  forvandle  hele  Verdenshavet  til  Guld, 
hvis  det  blot  bestod  af  Kvægsølv.  Bacon  taler  om  Midler, 
hvormed  han  med  stor  Hastighed  kunde  bevare  Vogne 
og  Skibe  til  et  hvilketsom  helst  ønsket  Sted.  Og  Abbed 
Johan  Tritheim  skriver  i  et  Brev  til  en  Ven  om  en 
Metode,  som  han  har  opfunden,  hvorved  han  paa  umaalte 
Afstande  kan  give  sine  Tanker  tilkende  for  enhver,  uden 
at  nogen  udenforstaaende  undervejs  er  i  Stand  til  at  op- 
snappe det  mindste  deraf.  Naar  sligt  tages  for  gode 
Varer  og  tros  —  og  det  blev  uvægerlig  troet  paa  de 
Tider  -^  saa  er  der  intet  mærkeligt  i,  at  ikke  blot  den 
uvidende  *  Mængde,  som  fik  Nys  derom,  men  ogsaa  de 
Lærde,  der  forgæves  søgte  selv  at  udgranske  Metoderne, 
begyndte  at  mumle  om  Trolddomskunster. 

Nu  er  der  imidlertid  det  besynderlige  ved  Sagen,  at 
de  Mænd,  som  saaledes  tillægge  sig  en  ganske  over- 
naturlig Viden,  i  Almindelighed  tillige  fastholde,  at  det 
hele  gaar  højst  naturligt  til  og  ikke  har  det  mindste  med 
nogensom helst  Art  af  Magi  at  gøre.  Bacon  skriver  en 
Afhandling:  »de  nullitate  magiae«,  hvoraf  tydelig  nok 
fremgaar,  at  han  ikke  tror  paa  Muligheden  af  at  udvirke 
noget  ved  Aandebesværgelser,  ved  magiske  Sigiller  og  lig- 
nende. Og  Tritheim  er  forlængst  bleven  retfærdiggjort  for 
de  Beskyldninger  for  djævelske  Kunster,  som  han  unægtelig 
selv  havde  givet  Anledning  til.  Vi  have  derfor  ikke 
mindste  Ret  til  mod  disse  Mænds  eget  Vidnesbyrd  at 
antage,  at  de  have  tænkt  sig  de  omtalte  vidunderlige  Ting 
udførte  ved  magiske  Midler.  Deres  dristige  Fantasier  maa 
have  havt  en  ganske  anden  Oprindelse,  og  det  er  da 
heller  ikke  vanskeligt  at  finde  Aarsagen  baade  til  disse 
fantastiske  Projekter  og  til  det  Trolddomsry,  hvori  Op- 
havsmændene stod. 

Alle  de  lærde  Forskere,  hvem  Sagnet  har  gjort  til 
Mestre  i  Magien,  vare  geniale  Mænd,  der  paa  mange 
Omraader   vare   forud    for   deres   Tid.     De    havde   først 

foruden  megen  anden  Visdom  tilegnet  sfg  Tidens  spar- 
somme Kendskab  til  Naturvidenskaberne,  og  de  søgte 
derpaa  ved  egne  Iagttagelser  og  Forsøg  at  udvikle  dette 
videre.  Men  den.Maade  at  forske  paa  forstod  Samtiden 
ikke.  Aristoteles'  Fysik  og  Ptolemæus'  Almagest  ansaas 
for  at  indeholde  alt,  hvad  Mennesker  kunne  vide  om 
Naturen,  og  det  var  strax  en  saare  betænkelig  Sag,  at 
nogen  kunde  finde  paa  selv  at  undersøge  Naturen  og 
maaske  komme  til  Resultater,  der  stred  mod  de  to  store 
Autoriteter.  Og  hvor  ufuldkomne  end  de  Forsøg  og 
Udmaalinger  vare,  som  de  selvstændige  Forskere  kunde 
indlade  sig  paa  med  de  ringe  Hjælpemidler,  som  dengang 
stod  til  deres  Raadighed,  saa  vare  de  dog  fuldstændig 
tilstrækkelige  til  i  de  flestes  Øjne  at  gøre  dem  til  Trold- 
mænd, fordi  man  slet  ikke  forstod,  hvad  Meningen  var. 
Ogsaa  Benyttelsen  af  vore  nuværende,  arabiske  Taltegn, 
som  muliggjorde  mangfoldige  Beregninger,  der  tidligere 
vare  uudførlige,  maatte  for  den  mindre  oplyste  staa  som 
noget  højst  vidunderligt.  De  selvstændige  Forskeres  Viden 
og  fremfor  alt  deres  Experimenter  paa  forskellige  Om- 
raader  maatte  saaledes  i  og  for  sig  være  nok  til  at  skaffe 
dem  Navn  af  Magere.  Men  ogsaa  paa  anden  Maade 
blev  det  skæbnesvangert  for  disse  Mænd,  at  de  havde 
betraadt  nye  Veje  og  vundet  en  Indsigt  i  Naturens  Love, 
der  var  langt  forud  for  deres  Samtids.  Ti  det  er  jo 
netop  Geniets  Ejendommelighed,  at  det  i  Fantasien  fore- 
griber Konsekvenser,  som  det  bliver  en  langt  senere 
Tid  forbeholdt  at  bevise  og  virkeliggøre  —  eller  muligvis 
modbevise.  Af  den  Art  ere  LuUus',  Bacons  og  Tritheims 
Fantasier  i  det  mindste  tildels.  Det  er  geniale  Forud- 
anelser, undfangne  i  et  inspireret  Øjeblik;  men  selve 
Ophavsmanden  har  været  ligesaa  langt  fra  at  besidde 
Midler   til   deres  Gennemførelse,    som  vi  nu  ere   fra    at 

forvandle  Havvand  til  Guld. 

6» 

Vort  almindelige  Resultat  bliver  saaledes,  at  hine 
Middelalderens  store  Magere  vel  ikke  kunne  frikendes 
for  tildels  at  have  troet  paa  og  beskæftiget  sig  med  de 
magiske  Videnskaber  ligesom  hele  Samtiden.  Men  deres 
store  Anseelse  som  Magere  have  de  dog  fornemmelig  vundet 
ved  den  Omstændighed,  der  til  alle  Tider  vil  sikre  dem 
en  Plads  i  Videnskabens  Historie:  de  have  brudt  Vejen 
for  den  experimentale  Forskning  og  saaledes  været  den 
moderne  Naturvidenskabs  Forløbere.  I  korte  Skildringer 
af  enkelte  af  disse  betydelige  Mænds  Liv  og  Virksomhed 
og  af  Sj^gnene,  der  knytte  sig  til  dem,  ville  vi  nærmere 
paavise  Rigtigheden  af  denne  Karakteristik. 


Naturforskerne. 

Albert  af  Bollstatt  eller  Albert  Teutonicus 
er  efter  de  sandsynligste  Angivelser  født  11 93  i  Staden 
Lauingen  i  Schwaben.  Efter  at  have  tilendebragt  Studierne 
i  sit  Hjem  gik  han  til  det  nylig  oprettede  Universitet  i 
Padua,  hvor  han  rimeligvis  først  beskæftigede  sig  med 
de  i  den  Tid  almindelig  dyrkede  Videnskaber,  Grammatik, 
Dialektik,  Retorik  og  Logik,  men  tillige  erhværvede  sig 
de  matematiske  og  naturvidenskabelige  Kundskaber,  der 
senere  skaffede  ham  Navn  af  Mester  i  den  sorte  Kunst. 
I  Padua  indtraadte  Albert  i  den  nylig  oprettede  Domini- 
kanerorden, og  fra  det  Øjeblik  blev  hans  Liv,  med 
enkelte  kortvarige  Afbrydelser,  en  uophørlig  Vandring  fra 
det  ene  Sted  til  det  andet,  hvor  hans  Ordenspligter  kaldte 
ham.  Først  studerede  han  i  nogen  Tid  Teologi  i  Bologna, 
og  derefter  flakkede  han  om  i  forskellige  tyske  Byer  som 
Lærer  ved  de  rundt  om  oprettede  Dominikanerskoler.  I 
Aaret  1230  træffe  vi  ham  i  Paris  som  Professsor  ved  det 
derværende  Universitet,  hvor  Dominikanerne  havde  Ret 
til  at  besætte    to  Pladser.     Her   skal    han    allerede    have 


NATURFORSKERNE.  85 

havt  et  saadant  Ry  som  Videnskabsmand,  at  ingen  Sal  i 
Staden  var  i  Stand  til  at  rumme  hans  talrige  Tilhørere, 
saa  at  han  maatte  holde  sine  Forelæsninger  under  aaben 
Himmel. 

1243  blev  Albert  udnævnt  til  Forstander  for  Ordens- 
skolen  i  Køln,  og  her  fik  han  som  Elev  den  senere  saa 
berømte  lærde  Teolog  Thomas  af  Aquino.  Længe  synes 
han  dog  ikke  at  have  været  der,  ti  allerede  1248  vendte 
han  paany  tilbage  til  Køln  efter  et  Ophold  i  Paris.  De 
følgende  Aar  opholdt  han  sig  afvexlende  i  Køln,  Paris 
og  Worms,  indtil  han  1260  blev  Biskop  i  Regensburg. 
To  Aar  senere  nedlagde  han  frivillig  dette  Embede, 
flakkede  paany  om  som  Lærer  i  Tyskland  og  Frankrig, 
indtil  han  i  sin  høje  Alderdom,  et  Par  Aar  før  sin  Død, 
mistede  Hukommelsen  og  maatte  opgive  sin  Lærervirk- 
somhed. Han  døde  saa  i  en  Alder  af  87  Aar  i  Domini- 
kanerklostret i  Køln. 

Trods  Albens  urolige  Liv  fandt  han  dog  Tid  til  en 
aldeles  enestaaende  Forfattervirksomhed.  En  samlet  Ud- 
gave af  hans  Værker  udkom  1651  i  Lyon  i  21  Foliobind. 
Heri  findes  ganske  vist  optaget  en  Del  bevislig  uægte 
Skrifter,  der  høre  en  langt  senere  Tid  til,  men  det  bliver 
dog  altid  en  statelig  Række  Bind,  der  er  fremgaaet  af 
Alberts  egen  Pen.  Hans  Virksomhed  som  Forfatter 
strækker  sig  over  alle  Datidens  Videnskaber,  hvorfor  man 
ogsaa  kaldte  ham  »doctor  universalis«  eller  ligefrem  »den 
store«,  Albertus  Magnus. 

Det  er  naturligvis  umuligt  her  at  give  blot  saa 
meget  som  en  Antydning  af  Indholdet  af  disse  mange 
Bind,  og  vi  maa  derfor  indskrænke  os  til  af  hans  natur- 
videnskabelige Arbejder  at  fremdrage  enkelte  Punkter, 
der  have  særlig  Interesse  for  os.  Albert  siger  selv,  at 
Hensigten  med  de  naturvidenskabelige  Skrifter  egenlig 
kun  er  den  at  give  Ordensbrødrene  en  samlet  Frem- 
stilling  af  disse   Videnskaber,    saa   at   de   lettere   kunne 

blive  i  Stand  til  at  forstaa  de  aristoteliske  Værker  over 
samme  Emne.  Men  skønt  det  saaledes  nærmest  er  en 
Lærebog,  han  vil  give,  kan  en  saa  omfattende  Aand  som 
Albert  naturligvis  ikke  blive  staaende  ved  blot  at  gengive, 
hvad  andre  have  iagttaget.  Han  opstiller  den  for  Aristo* 
teles'  Autoritet  meget  truende  Sætning,  at  man  ved 
naturvidenskabelige  Undersøgelser  stadig  maa  komme 
tilbage  til  Erfaringen  og  Experimentet.  Og  om  han  end  ikke 
i  stor  Udstrækning  har  øst  af  disse  Kilder  til  Viden,  er 
det  dog  heller  ikke  tomme  Ord,  han  udtaler.  Særlig  i 
hans  geografiske  Værker  findes  mange  fortrinlige  Bemærk- 
ninger, der  vise,  at  han  var  en  skarp  Iagttager,  der  ikke 
til  ingen  Nytte  har  tilbragt  en  stor  Del  af  sit  Liv  paa 
Rejser.  Han  omtaler  saaledes,  at  Bjærge,  Have  og  Skove 
have  stor  Indflydelse  paa  Landene  og  deres  Produkter, 
og  han  afleder  de  enkelte  Menneskeracers  Ejendommelig- 
heder af  den  Egns  Beskaffenhed,  hvori  de  bo.  I  de 
fysiske  Skrifter  er  der  ogsaa  adskilligt  som  viser,  at  han 
har  anstillet  selvstændige  Forsøg.  Han  omtaler  blandt 
andet,  at  en  med  Vand  fyldt  Glaskugle  samler  Sol- 
straalerne  i  et  bestemt  Punkt,  og  at  der  i  det  Punkt 
opstaar  en  stærk  Varme.  Ligeledes  angiver  han  en 
Metode  til  at  undersøge  Vands  Renhed  og  Brugbarhed 
som  Drikkevand.  Man  tager  to  ens  Stykker  Tøj,  dypper 
dem  hvert  i  sin  Vandmasse  og  tørrer  dem  godt.  Det 
Stykke  Tøj,  der  nu  er  lettest,  har  været  i  det  reneste 
Vand. 

Det  vilde  blive  for  vidtløftigt  at  anføre  flere  Exempler 
af  denne  Art;  det  omtalte  er  nok  til  at  vise,  at  vi  hos 
Albert  virkelig  finde  Spirerne  til  senere  Tiders  Natur- 
videnskab. Men  hans  Indsigt  i  Naturlovene  var  dog 
endnu  langtfra  tilstrækkelig  til,  at  han  kunde  paavise 
Stjæmetyderiets  og  Guldmageriets  Umulighed.  Blandt 
de  Kræfter,  der  bestemme  Tingenes  Form  og  Begiven- 
hedernes   Gang,    nævner    han    udtrykkelig    Stjærnernes 

Indflydelse,  og  han  fastholder  Gebers  Teori  om  Metallernes 
Sammensætning  og  Forvandlinger  ved  Hjælp  af  den 
»store  Elixir«.  Det  blev  af  ikke  ringe  Betydning  for 
kommende  Tiders  alkemistiske  Forsøg,  at  Albert  saaledes 
hævdede  Muligheden  af  at  finde  de  Vises  Sten.  Derimod 
har  ban  rimeligvis  aldrig  selv  anstillet  Forsøg  i  denne 
Retning;  de  Skrifter,  i  hvilke  hans  alkemistiske  Resultater 
findes  nedlagte,  ere  i  hvert  Fald  bevislig  uægte. 

At  Albens  Ry  som  Troldmand  i  det  hele  skyldes 
hans  Syslen  med  naturvidenskabelige  Forsøg  af  forskellig 
Art,  fremgaar  tydelig  nok  af  de  Sagn,  dér  fortælles  om 
ham.  Den  tidligere  omtalte  Begivenhed,  hvori  Thomas 
Aquino  var  Hovedpersonen  (jvf.  I,  Side  138),  har  utvivl- 
somt et  faktisk  Grundlag,  da  Albert  i  sine  Skrifter  sehr 
beskriver  forskellige  Automater  og  lignende  Indretninger. 
£t  andet  Sagn  gaar  ud  paa,  at  Albert us  den  6te  Januar 
1249  beværtede  Kong  Wilhelm  af  Holland  i  Domini- 
kanerklostrets Have.  Trods  den  strænge  Vinterkulde 
stod  Haven  i  fuld  Foraarsdragt,  men  næppe  var  Takke- 
bønnen udtalt  efter  Maaltidet,  før  Blomster  og  Blade 
forsvandt.  Ogsaa  for  denne  Historie  ligger  der  rimeligvis 
noget  virkeligt  til  Grund.  Ved  gamle  Klosterruiner  i 
Sverrig  træffe  vi  endnu  i  vore  Dage  Træer,  f/  Ex.  Bøg 
og  Valnød,  mange  Mil  Nord  for  disse  Træers  naturlige 
Grænse.  Munkene  have  altsaa  her  med  Held  forsøgt  at 
akklimatisere  Planter,  der  hørte  hjemme  langt  sydligere, 
og  det  er  derfor  meget  sandsynligt,  at  Albertus  i  Køln 
kan  have  havt  en  Vinterhave  eller  lignende  med  stedse- 
grønne Planter.  Her  har  han  beværtet  Kongen,  men 
udenfor  var  det  Vinter  og  Træerne  bladløse. 

•Roger  Bacon  er  født  i  Ilchester  i  England  i  Aaret 
1 21 4.  Han  tilhøne  en  anset  Familje,  og  begyndte  tidlig 
at  studere,  først  i  Oxford  senere  i  Paris.  For  at  kunne 
hellige  sig  til  Videnskaben  indtraadte  han  efter  sin  Hjem- 
komst i  Franciskanerordenen,  og  han  beskæftigede  sig  nu 


88  DE  HEMMELK^E  VIDENSKABER. 

dels  med  Græsk,  Hebraisk  og  Arabisk,  for  at  kunne  læse 
de  gamle  Forfattere  i  Originalen,  dels  med  Matematik  og 
Naturvidenskab.  Hans  Ordensbrødre  følte  sig  imidlertid 
krænkede  ved  hans  store  Lærdom  og  Overlegenhed,  og 
hans  fysiske  Studier  gav  dem  Anledning  til  at  beskylde 
ham  for  at  drive  magiske  Kunster.  Det  blev  derfor  for- 
budt ham  for  Fremtiden  at  beskæftige  sig  med  sligt,  og 
tilsidst  blev  han  endog  sat  i  Klosterfængslet.  En  For- 
bedring af  Forholdene  indtraf  dog,  da  Clemens  IV 
besteg  Pavestolen  1264.  Bacon  havde  allerede  tidligere 
staaet  i  venskabelig  Brevvexling  med  Clemens,  og  han 
sendte  nu  Paven  sine  tre  Hovedværker  og,  efter  Sagnet, 
ogsaa  nogle  af  ham  selv  forfærdigede  fysiske  Instrumenter. 
Herved  opnaaede  han  at  blive  frigivet  af  Fængslet,  men 
da  Paven  fire  Aar  senere  døde,  blev  det  galt  igen,  og  i 
1278  blev  han  endog  dømt  til  tiaarigt  Fængsel  i  Paris. 
Da  dette  var  udsonet,  vendte  han  som  gammel  nedbrudt 
Mand  tilbage  til  sin  Hjemstavn  og  døde  1294  i  en  Alder 
af  henved  80  Aar. 

Bacons  Forfattervirksomhed  har  været  meget  betydelig, 
men  lader  sig  slet  ikke  overse,  da  endnu  langtfra  alle 
hans  Skrifter  foreligge  trykte.  Foruden  de  tre  Hoved- 
værker, »opus  majus«,  »opus  minus«  og  »opus  tertium«, 
som  han  sendte  Paven,  ere  endnu  syv  andre  større  og 
mindre  Arbejder  til  forskellige  Tider  udgivne.  Men 
rundt  om  i  Biblioteker  i  England  og  Frankrig,  for- 
nemmelig i  engelske  Privatbiblioteker,  skal  der  findes  et 
meget  betydeligt.  Antal  Manuskripter  fra  hans  Haand. 
De  fleste  af  disse  Skrifter  antages  at  være  Ungdoms- 
arbejder, hvis  væsenligste  Indhold  han  senere  har  optaget 
i  sine  Hovedværker,  men  med  Sikkerhed  lader  det  sig 
ikke  afgøre.  De.  mangfoldige  Afhandlingers  indbyrdes 
Forhold  og  Tidsfølge  er  saa  uklar,  at  en  Kender  har 
sagt,  »at  det  vilde  være  lettere  at  samle  de  sibyllinske 
Bøger  end  Roger  Bacons  Værker«. 

Med  endnu  større  Bestemthed  end  Albenus  Magnus 
udtaler  Bacon,  at  Naturvidenskaberne  maa  bygges  paa 
Erfaring  og  Experiment,  og  han  viser  helt  igennem  i  sine 
Skrifter,  at  han  forstod  at  iagttage  og  anstille  Forsøg. 
Ved  sine  Experimenter  med  Hulspejle  og  Brændglas  og 
sine  meget  omhyggelige  Iagttagelser  over  Regnbuens  Frem- 
komst er  Bacon  langt  forud  for  sin  Samtid.  Af  og  til 
hænder  det  ham  ogsaa  at  se  galt.  Saaledes  mener  han 
at  have  iagttaget,  at  den  indbuede  Overflade,  hvormed 
Vandet  staar  i  et  Glas,  er  mindre  krum  i  nogen  Højde 
over  Jorden  end  ved  Jordens  Overflade;  han  mener  derfor, 
at  Tyngden  er  Aarsag  til  Krumningen.  Men  selv  en 
saadan  Fejltagelse  viser  dog,  hvor  nøje  han  gav  Agt  paa 
alt.  —  At  Fantasien  ogsaa  ret  jævnlig  løb  af  med  ham, 
er  allerede  omtalt.  Ved  sine  Undersøgelser  over  de 
Billeder,  som  dannes  ved  Hulspejle,  har  han  ganske  rigtig 
faaet  en  Anelse  om,  at  saadanne  Spejle  maatte  kunne 
bruges  til  at  gøre  fjærne  Genstande  tydeligere,  og  han 
taler  ogsaa  om  slige  Instrumenter.  Men  at  det  dog  ikke 
er  lykkedes  ham  at  konstruere  en  Kikkert,  fremgaar  af 
de  højst  fabelagtige  Egenskaber,  som  han  tillægger  dette 
Instrument.  Han  taler  ligeledes  om  at  anvende  slebne 
Glas  som  Briller;  men  da  han  paastaar,  at  et  saadant 
Glas  viser  Genstandene  paa  Hovedet,  naar  man  vender 
det  om,  saa  har  han  rimeligvis  aldrig  havt  et  Brilleglas  i 
Haanden. 

Trylleformler  og  den  Slags  Ting  tror  Bacon  ikke 
paa;  de  magiske  Virkninger  komme  i  Stand  ved  Natur- 
kræfter, der  ere  ukendte  for  den  store  Mængde.  Alkemi 
og  Astrologi  har  han  derimod  selv  dyrket,  hvad  der  jo  i 
og  for  sig  heller  ikke  er  mærkeligt,  da  han  næppe  har 
havt  en  eneste  Kendsgerning,  hvorpaa  et  Angreb  kunde 
støttes.  Han  har  skrevet  flere  alkemistiske  Afhandlinger, 
hvori  han  fastholder  Gebers  Teori  og  giver  nøjagtige 
Oplysninger    om    den    filosofiske    Stens   Virkninger.      I 

Astrologien  synes  Bacon  at  træde  i  Opposition  til  alle 
tidligere  Forfattere,  som  antog,  at  det  fortrinsvis  var 
Planeterne,  der  havde  Indflydelse  paa  Begivenhedernes 
Gang;  Bacon  søger  de  virksomme  Kræfter  hos  Fix- 
stjærnerne. 

Sagnene  om  Bacon  ere  saa  vidtløftige,  at  vi  slet  ikke 
her  kunne  gaa  nærmere  ind  paa  dem.  I  Folkeskrifter  fra 
det  15de  elkr  i6de  Aarhundrede  optræder  han  som  en 
fuldstændig  Troldmand,  der  udretter  de  mest  forbløffende 
Ting,  ikke  saa  meget  ved  Besværgelser  —  skønt  ogsaa 
det  forstaar  han  sig  paa  —  som  ved  sin  store  Indsigt  i 
Naturens  Hemmeligheder.  Han  har  et  Glas,  hvori  han 
kan  se  alt,  hvad  der  sker  i  50  Miles  Omkreds,  og  Spejle, 
hvormed  han  stikker  Ild  i  f)ærne  Byer;  det  er  tydelig,  at 
den  historiske  Roger  Bacon  ligger  til  Grund  for  hele 
denne  Digtning. 

Arnold  Villanova  er  født  enten  i  Langedoc  eller 
Catalonien  i  Tiden  mellem  1235  og  1248.  Om  hans 
Liv  vides  ikke  meget.  I  Slutningen  af  det  13de  Aar- 
hundrede var  han  Professor  i  Barcelona  og  blev  1285  kaldt 
til  Hoffet  i  Aragonien,  da  han  var  den  mest  ansete  Læge 
i  Spanien.  Som  Guldmager  og  Djævlebesværgef  blev 
han  sat  i  Ban  af  Ærkebiskoppen  af  Taragona,  og  efter  at 
have  flakket  om  i  nogen  Tid,  tog  han  sin  Tilflugt  til 
Pave  Clemens  V  i  Avignon.  Her  blev  han  godt  modtagen, 
ligeledes  ved  Hoffet  i  Palermo,  med  hvilket  han  var 
beslægtet.  I  Aaret  13 12  omkom  han  ved  et  Skibbrud, 
da  han  fra  Palermo  igen  vilde  rejse  til  Avignon  efter 
Pavens  Opfordring.  Det  er  ganske  karakteristisk,  at  Pavens 
Anskuelser  vare  saa  lidt  i  Overensstemmelse  med  den 
øvrige  høje  Gejstligheds,  at  han  udsendte  et  Brev  til  alle 
sine  Biskopper,  hvori  han  beklagede  Villanovas  Død  og 
roste  hans  store  Lærdom  og  dybe  Indsigt.  Og  det  tiltrods 
for  at  Villanova,  som  sagt,  var  sat  i  Ban  af  en  Ærke- 
biskop.   Dette  var  dog  kun  Clemens'  personlige  Opfattelse, 


NATURFORSKERNE.  91 

ti   da  Johan  XXII  var  bleven  Pave,  blev  der  1318  anlagt 
Proces  mod  Villanovas  Skrifter,  og  1 3  af  disse  bleve  som 
kæuerske  dømte  til  Baalet.    Saa  grundig  skal  Inkvisitionen 
have  faaet  dem  udryddet,  at  de  ikke  senere  lod  sig  til- 
vejebringe, og  de  findes  derfor  ikke  i  d^n  store  samlede 
Udgave  af  Villanovas  Værker,  som  udkom  i  Basel  1585. 
Største  Delen  af  Villanovas  Vserker  er  naturligvis  af 
medicinsk  Indhold  og  vedkommer  os  for  saa  vidt  ikke 
her.    Men  vi  have  allerede  set,  hvor  nøje  Datidens  Læge- 
kunst var  knynet  til  Astrologien,  saa  at  alk  disse  medi- 
cinske Afhandlinger  have  nok  saa  megen  Betydning  for 
Astrologiens   som    for  Lægekunstens  Historie.      Vi   ville 
imidlertid  ikke  opholde  os  videre  herved,  da  der  ovenfor 
er  givet  en  Fremstilling  af  Datidens  Astrologi  paa  Grundlag 
af  Villanovas  specielle  Arbejde  over  denne  Videnskab.  — 
Ogsaa  paa  de  andre  magiske  Videnskabers  Omraade  har 
vor  Forfatter  været  virksom.    Der  findes  saaledes  et  stort 
Antal  alkemistiske  Skrifter  fra  hans  Haand,  og  det  frem- 
gaar  tydelig  af  disse,   at  han  selv  praktisk  har  arbejdet 
paa  at  fremstille  den  store  Elixir.     I  teoretisk  Henseende 
slutter   han    sig   ganske    til   sine   Læremestre,    Araberne, 
men    hvad  den  praktiske  Fremstilling  af  den  filosofiske 
Sten    angaar,    indeholder   Villanovas   Afhandlinger   langt 
ficre  detaillerede  Oplysninger  end  andre  samtidige  Skrifter. 
Og    det  kan  ikke  forundre  os  at  høre,    at  Villanova  er 
bleven   forfulgt  som  Guldmager,   ti  han   har  selv  sørget 
for  i  sine  forskellige  Skrifter  at  fremstille  sig  som  Adept, 
d.  V.  s.  indviet  i  alle  Kunstens  Hemmeligheder.    Han  véd 
saaledes  nøjagtig,  at  én  Del  af  den  filosofiske  Sten  er  i 
Stand  til  at  forvandle  100  Dele  rent  Kvægsølv  til  Guld. 
Hvorledes   man    bærer   sig  ad  hermed,    har  for  os  ikke 
stor  Interesse,  ti  Arnold  tilstaar,  at  det  kunstig  frembragte 
Guld  vel  har  Guldets  Farve  og  mange  af  dets  Egenskaber, 
men    det    har    ikke    alle    det    naturlige    Gulds   Kræfter. 
Kunsten  stod  altsaa  omtrent  paa  samme  Standpunkt  som 


92  DE   HEMMELIGE   VIDENSKABER. 

i  de  gamle  Ægypteres  Dage:  ckt  var  til  Stadighed  guld- 
Hgnende  Mctalblandinger,  der  blev  udgivne  for  virkeligt 
Guld,  og  som  man  med  Datidens  ufuldkomne  Hjælpe- 
midler vanskelig  kunde  skelne  fra  virkeligt  Guld. 

Villanova  synes  med  Held  at  have  dyrket  de  fleste 
magiske  Videnskaber.  Der  findes  saaledes  blandt  hans 
samlede  Værker  en  lille  Afhandling:  »Om  Sigiller«  d.  v.  s. 
magiske  Segl  eller  Amuletter.  Der  omtales  tolv  saadanne 
Sigiller,  et  for  hvert  af  Dyrekredsens  tolv  Tegn,  og  der 
gives  nøjagtig  Anvisning  paa,  hvorledes  de  skulle  frem- 
stilles og  hvilke  Kræfter  de  besidde.  Som  et  Exempel 
paa  denne  mærkelige  Side  af  Overtroen  anfører  jeg  her 
hele  Metoden  til  Fremstilling  af: 

»Det  tredje  Sigil,  som  er  Tyrens.« 

»Tag  Guld  eller  Sølv  og  udsmælt  det,  naar  Solen  er 
i  Tyrens  Tegn,  og  gør  deraf  et  Segl:  naar  det  bearbejdes 
med  Hammeren,  skal  Du  sige:  ,Rejs  Dig  Herre  min 
Gud,  min  Hjælper.*  Fremdeles  Salmen  ,Coeli  enarrant 
gloriam  etc*  Derefter  fremstilles  paa  den  ene  Side 
Billedet  af  en  Tyr  og  i  Omkredsen  Tyrens  Tegn  og 
Ordene  Theonel,  Set,  Paulus.  Paa  den  anden  Side  i 
Omkredsen:  , Velsignet  være  den  Herre  Jesu  Kristi  Navn* 
og  i  Midten:  ,On,  Joseph,  Oytheon.'  I  Almindelighed 
beskytter  Tyrens  Sigil  mod  Øjensygdomme  og  Svulster 
og  alle  uheldige  Dispositioner  dertil,  ligeledes  mod  alle 
Lidelser  i  Hals  og  Svælg.« 

Det  sidst  anførte  Exempel  paa  Villanovas  Lægekunst 
kunde  let  forlede  til  den  Antagelse,  at  han  var  en  stor 
Charlatan,  der  nærmest  spekulerede  i  Folks  Overtro.  Det 
vilde  dog  være  en  højst  uretfærdig  Dom;  hvis  han  virkelig 
nogensinde  har  givet  sine  Patienter  den  Slags  Amuletter, 
har  han  rimeligvis  anvendt  dem  med  fuld  Forstaaelse  af 
deres  Værd,  omtrent  paa  samme  Maade  som  en  indsigtsfuld 
Læge  i  vore  Dage  kunde  finde  paa  at  forordne  et  Volta- 
kors eller  lignende.    Han  maa  nemlig  have  været  en  genial 

Mand  og  en  ualmindelig  skarp  Iagttager,  derom  vidner 
klart  nok  følgende  Bemærkning  i  en  af  hans  medicinske 
Afhandlinger:  »For  Lægen  kommer  alt  an  paa,  at  han 
paa  rette  Maade  kan  benytte  Menneskets  Lidenskaber, 
forstaa  at  vinde  deres  Tillid  og  sætte  deres  Indbildnings- 
kraft i  Bevægelse:  da  kan  han  udrette  alt.«  Naar  Viila- 
nova  har  havt  en  saa  klar  Opfattelse  af  Suggestionens 
Betydning  i  Lægekunsten,  saa  kan  man  egenlig  heller 
ikke  nære  Tvivl  om,  at  han  har  forstaaet  at  vurdere 
Sigillernes  magiske  Kræfter  paa  rette  Maade. 

Medens  de  hidtil  omtalte  Mænd  virkelig  have  været 
betydelige  Forskere,  der  hver  paa  sit  Omraade  have  ind- 
lagt sig  Fortjenester  af  Videnskaben,  erRaymundLullus 
en  mere  tvivlsom  Person.  I  de  talrige  alkemistiske  Skrifter, 
der  gaa  under  hans  Navn,  fremsættes  saa  æventyrlige  Paa- 
stande om  den  filosofiske  Sten,  at  det  hele  aabenbart  er 
fri  Fantasi.  Der  siges  saaledes,  at  én  Del  af  Stenen  kan 
forvandle  looo  Dele  Kvægsølv  til  et  Pulver,  der  endnu 
har  alle  Stenens  Egenskaber,  saa  at  én  Del  af  Pulveret 
endnu  formaar  at  forvandle  lOOO  Dele  Kvægsølv.  Og 
denne  Proces  kan  gentages  endnu  mange  Gange,  indtil 
sluttelig  »Stenens  Ild  udslukkes,  saa  at  den  ikke  kan 
frembringe  mere  Pulver,  men  kun  omdanner  Kvægsølvet 
til  rent  Guld<.  Desuden  har  denne  filosofiske  Sten  den 
mærkeligste  Indflydelse  paa  det  menneskelige  Legeme: 
den  helbreder  alle  Sygdomme  og  gør  Legemet  udødeligt. 
Det  er  let  forstaaeligt,  at  Luilus*  Skrifter,  der  stod  i 
høj  Anseelse  hos  de  følgende  Tiders  Alkemister,  i  ikke 
ringe  Grad  maatte  virke  ansporende.  Et  saa  værdifuldt 
Produkt  som  denne  »Sten«  var  det  nok  værd  at  anstrænge 
sig  for  at  komme  i  Besiddelse  af.  Men  da  iøvrigt  Metoderne, 
som  Luilus  angiver  til  Fremstilling  af  Stenen,  ere  ganske 
værdiløse,  saa  synes  han  at  have  været  i  Besiddelse  af 
mere  Fantasi  end  Sandhedskærlighed  og  Forskertalent. 

Raymund  Luilus  er  den  første  Europæer,  der  har 
kendt  Kabbala.  Det  er  vanskeligt  at  afgøre,  hvor  for- 
trolig han  har  været  med  denne  gamle  jødiske  Visdom, 
men  da  han  har  opholdt  sig  i  Spanien  omtrent  paa  den 
Tid,  da  de  kabbalistiske  Hovedværker  blcve  bragte  dertil,  er 
det  ikke  umuligt,  at  han  kan  have  lært  en  Del  af  deres 
Indhold  at  kende.  I  hvert  Fald  har  han  meget  høje 
Tanker  om  Kabbala,  idet  han  betragter  den  som  en 
virkelig  Aabenbaring,  en  guddommelig  Visdom.  De 
kabbalistiske  Metoder  have  ogsaa  havt  Indflydelse  paa  et 
mystisk  filosofisk  System,  som  han  opfandt  og  kaldte 
»den  store  Kunst«,  ars  magna.  Det  er  nærmest  en  Slags 
Mnemoteknik,  Hukommelseskunst. 

Det  mærkeligste  ved  Luilus  er  dog  ikke  saa  meget 
hans  Forfatterskab  som  hans  Livsførelse  og  de  Sagn  og 
Legender,  der  have  dannet  sig  herom.  Han  er  født  1235 
paa  Majorka  af  adelig  Familje.  Ved  Hoffet  i  Aragonien 
førte  han  i  sin  Ungdom  et  udsvævende  Liv,  indtil  en 
ulykkelig  Kærlighed  bragte  ham  paa  andre  Tanker,  saa 
at  han  beslunede  at  ofre  sit  Liv  til  at  omvende  Muham- 
medanere  til  Kristendommen.  Han  indtraadte  derfor  i 
Franciskanerordenen,  studerede  Arabisk,  og  gik  tre  Gange 
til  Nordkysten  af  Afrika  som  Missionær,  indtil  han  endelig 
fandt  sin  Død  som  Martyr,  idet  han  blev  stenet  paa 
Kysten.  Han  blev  optagen  af  et  kristent  Skib,  men  døde 
ombord  og  blev  begraven  i  Palma  1313.  Tre  Aarhundreder 
senere  blev  hans  Grav  aabnet,  og  man  fandt  da  paa  Hjæme- 
skallen  tydelige  Spor  af  de  Stenkast,  der  havde  voldet  hans 
Død.  Men  skønt  der  saaledes  ingen  Tvivl  kan  være  herom 
og  heller  ikke  om  hans  Dødsaar,  saa  findes  der  dog  Værker 
fra  hans  Haand,  der  ere  skrevne  omkring  1330,  og  i  1332 
har  han  været  i  London,  hvor  han  for  Kong  Eduard  HI 
ad  alkemistisk  Vej  fremstillede  en  stor  Mængde  Guld. 
Heraf  blev  der  præget  Dukater,  der  i  lang  Tid  gik  under 
Navnet  Raymondiner.    Disse  Uoverensstemmelser  lade  sig 

naturlig  forklare  ved,  at  en  eller  anden  af  hans  Elever 
har  paataget  sig  hans  berømte  Navn,  for  derved  lettere 
at  gøre  sig  gældende.  Men  denne  Omstændighed,  at 
Raymund  Luilus  har  levet  et  Sted,  efter  at  han  var  død 
og  begraven  et  andet  Sted,  har  rimeligvis  bidraget  meget 
til  Sagnhistorien,  der  har  dannet  sig  om  ham.  Da  denne 
er  højst  mærkelig  og  karakteristisk  for  sin  Tid,  skal  den 
her  gengives  i  korte  Træk.  Den  falder  i  to  Dele,  en 
Roman  og  en  Legende. 

Som  ung  Mand  forelskede  Ray  mund  Luilus,  der  var 
bekendt  som  en  elegant  og  uimodstaaelig  Kavaller,  sig  i 
en  gift  Dame,  Ambrosia  di  Castello,  og  han  erklærede 
hende  sin  Kærlighed.  Hun  afviste  ham  imidlertid,  og  da 
han  trængte  ind  paa  hende,  erklærede  hun,  at  hun  ikke 
var  i  Stand  til  at  besvare  en  saa  glødende  og  overjordisk 
Kærlighed  som  hans,  saalænge  hun  selv  kun  var  et  dødeligt 
Menneske.  Men  hvis  han  var  i  Stand  til  at  finde  den 
Livselixir,  der  kunde  beskytte  Legemet  mod  Døden,  saa 
vilde  hun  blive  hans.  Raymund  trak  sig  tilbage,  opgav 
ganske  sit  tidligere  Liv  og  begyndte  at  granske  Naturens 
Hemmeligheder;  efter  30  Aars  Forskning  lykkedes  det 
ham  virkelig  at  fremstille  den  store  Elixir.  Han  gjorde 
Prøve  paa  sig  selv  med  den;  i  to  Maaneder  hverken 
spiste  eller  drak  han,  men  han  kunde  ikke  dø,  skønt 
han  led  alle  Sultens  og  Tørstens  Kvaler.  Sikker  i  sin 
Sag  opsøgte  han  Ambrosia,  som  i  Tidens  Løb  var  bleven 
Enke.  Han  kendte  hende  ikke,  gammel  og  graa  som 
hun  nu  var;  for  hans  Erindring  stod  hun  stadig  som  den 
skønne  unge  Dame.  Hun  gav  sig  tilkende  for  ham  og 
tilstod,  at  hun  altid  havde  elsket  ham ;  den  Udødelighed, 
han  havde  tiltænkt  hende,  bad  hun  sig  dog  fritaget  for. 
Hun  viste  ham  sit  Bryst,  der  var  fuldstændig  ødelagt  af 
Kræft,  og  spurgte,  om  han  vilde  udødeliggøre  al  den 
Elendighed.  Saa  knuste  han  Flasken  med  den  kostbare 
Elixir  mod  Gulvet  og  gav  hende  dermed  Løftet  tilbage. 

Hun  kunde  nu,  sagde  han,  gaa  til  den  himmelske  Udøde- 
lighed, men  han  var  for  evig  fordømt  til  den  levende 
Død  paa  Jorden.  Luilus  indtraadte  i  Franciskanerordenen 
og  var  to  Maaneder  senere  som  Munk  tilstede  ved  Am- 
brosias Dødsleje.  Her  ender  Romanen  og  Legenden 
begynder. 

Dø  kunde  Luilus  ikke,  skønt  han  paa  alle  Maader 
søgte  Døden.  Han  helligede  derfor  sit  Liv  til  fromme 
Gerninger,  for  at  erholde  den  som  en  Naade  af  Gud. 
Gentagne  Gange  gik  han  til  Afrika  for  at  prædike  Kristen- 
dommen for  Muhammedanerne,  men  skønt  han  flere 
Gange  blev  frygtelig  mishandlet,  kunde  han  dog  ikke 
komme  af  med  Livet.  Tilsidst  blev  han  stenet;  under 
Stendyngen  fandt  nogle  kristne  Købmænd  ham  ved 
Nattetid  og  tog  ham  ombord  i  sit  Skib,  der  var  paa 
Vejen  til  Majorka,  hans  Fødeø.  Han  levede  endnu,  men 
da  han  kom  i  Land  paa  Øen,  forbarmede  Gud  sig  over 
ham  og  lod  ham  dø.  Han  blev  saa  begraven  i  Kirken  i 
Palma. 


Det  vilde  føre  os  altfor  vidt,  om  vi  her  skulde  omtale 
alle  de  Forskere,  der  i  Middelalderen  have  beskæftiget  sig 
med  eller  paa  anden  Maade  havt  Indflydelse  paa  de 
magiske  Videnskabers  'Udvikling.  Desuden  gælder  det  jo 
heller  ikke  her  om  at  give  en  udtømmende  historisk 
Fremstilling;  hvad  der  tilsigtedes,  var  kun  at  paavise  de 
ejendommelige  Forhold,  hvorved  Datidens  Lærde  vandt 
Ry  for  Trolddom.  Herpaa  ere  netop  de  omtalte  fire 
Mænd  udmærkede  Exempler,  og  da  de  tillige  høre  til  de 
mest  fremragende  Naturforskere  i  Middelalderen,  have  vi 
med  fuld  Føje  fortrinsvis  dvælet  ved  dem.  Der  findes 
ganske  vist'  senere  andre  Naturforskere,  f.  Ex.  Nicolaus 
Gusa  (1401 — 1464),  som  synes  fuldstændig  at  have  undgaaet 
Beskyldninger   for  Trolddom,    men    det   lader  sig  endda 


KABBALISTERNE.  97 

forstaa.  Ti  for  det  første  var  han  Kardinal  og  pavelig 
Statholder,  altsaa  en  af  Kirkens  mægtigste  Mænd,  som 
man  vel  vogtede  sig  for  at  udslynge  grundløse  Beskyld- 
ninger imod.  Dernæst  beskæftigede  han  sig  næsten 
udelukkende  med  Matematik  og  Astronomi;  af  den 
experimentale  Fysiks  Grene  har  han  kun  behandlet 
Læren  om  Vægtskaalen  og  dens  Anvendelse,  og  heri 
skal  vanskelig  kunne  findes  noget,  som  selv  i  hine  Tider 
kunde  give  Anledning  til  Tro  paa  Trolddomskunster.  En 
saadan  enkelt  Undtagelse  som  Nicolaus  Cusa  tjener  derfor 
nærmest  til  at  bekræfte  den  almindelige  Regel:  at  den 
experimenterende  Naturforsker  for  den  uvidende  Mængde 
kom  til  at  staa  som  Troldmand. 


Kabbalisteme, 

Inden  vi  afslutte  disse  Bemærkninger,  maa  vi  endnu 
omtale  nogle  Mænd,  der  vel  ikke  høre  til  Naturforskerne 
men  dog,  hver  paa  sin  Vis,  have  havt  stor  Indflydelse  paa 
Magiens  Udvikling.  Den  ene  af  disse  er  Cornelius 
Agrippas  Ven  og  Paracelsus*  Lærer,  Abbed  Johan 
Tritheim.  Han  er  født  i  Trittenheim  i  Kurfyrsten- 
dømmet Trier  i  Aaret-  1462.  Som  Dreng  udmærkede 
han  sig  ved  overordenlige  Evner  og  stor  Lyst  til 
Studeringer,  men  hans  Forældre  satte  sig  bestemt  imod 
alle  boglige  Sysler,  da  de  ønskede,  at  han  skulde  hjælpe 
dem  ved  Landbruget.  Først  i  en  Alder  af  1 5  Aar  lykkedes 
det  ham  at  stjæle  sig  til  at  faa  lidt  Undervisning  af  en 
Nabo,  men.  saa  tilegnede  han  sig  ogsaa  i  syv  Dage 
Alfabetet,  saa  at  han  kunde  læse  en  Bog.  Paa  egen 
Haand  bragte  han  det  nu  saa  vidt,  at  han  med  Under- 
støttelse af  nogle  Velyndere  kunde  gaa  til  Universitetet  i 
Heidelberg,  hvor  han  i  forbavsende  kort  Tid  vandt  Ry 
for  sin  Lærdom,  fornemmelig  i  gamle  Sprog.     1482  ind- 

Overtro  og  Trolddom.    II.  7 

traadte  han  i  Klostret  Sponheim  i  Benediktinerordenen« 
og  Aaret  efter  blev  han  trods  sin  Ungdom  valgt  til  Abbed, 
da  den  tidligere  Forstander  fratraadte.  .Det  lille,  hidtil 
næsten  ukendte  Kloster  Sponheim  blev  ved  hans  Virk- 
somhed bekendt  over  hele  Europa;  han  samlede  her  et 
stort  Bibliotek  af  de  sjældneste  og  mærkeligste  Værker, 
især  over  Magi.  Hans  Lærdoms  Ry  var  saa  ston,  at 
mangfoldige  Fyrster,  endog  selve  Kejseren,  Maximilian  I, 
og  Europas  lærdeste  Mænd  besøgte  ham  og  satte  Pris  paa 
hans  Venskab.  I  1496  var  der  saaledes  paa  en  Dag  ikke 
mindre  end  to  Fyrster  og  syv  Lærde  samlede  i  Sponheim. 

Længe  fik  Tritheim  dog  ikke  Lov  til  at  studere  i 
Fred,  og  heri  var  han  selv  i  det  mindste  delvis  Skyld. 
Han  var  nemlig  saa  uforsigtig  at  sende  en  Ven,  Munken 
Arnold  Bostius  i  Gent,  et  Brev,  som  nødvendigvis  maatte 
gøre  Tritheim  mistænkt  for  Trolddom,  hvis  det  blev  be- 
kendt i  videre  Kredse.  Og  Uheldet  vilde  nu,  at  Bostius 
var  død,  da  Brevet  kom,  hvorfor  det  blev  aabnet  af 
Klosterets  Prior,  som  fandt  Indholdet  saa  besynderligt,  at 
han  udspredte  det  over  hele  Tyskland  og  Frankrig.  Be- 
gyndelsen af  Brevet  lyder  saaledes: 

»Jeg  har  et  vigtigt  Værk  under  Arbejde,  hvorover 
Verden  vil  forbavses,  hvis  jeg  offenliggør  det,  hvad  der 
dog  ikke  kunde  falde  mig  ind.  Første  Bog  hedder: 
Steganographia.  Heri  læres  mere  end  100  Arter  hemmelig 
Skrift,  som  end  ikke  den  lærdeste  vil  være  i  Stand  til  at 
læse,  naar  han  ikke  kender  Hemmeligheden.  Dette  er 
mærkeligt,  men  anden  Bog  er  endnu  mere  forbavsende. 
I  en  Afstand  af  over  100  Mil  kan  jeg  meddele  den,  der 
kender  Kunsten,  mine  Tanker  uden  Ord,  Skrift  eller 
Tegn,  ja  jeg  behøver  end  ikke  et  Bud.  Det  kan  gøres 
saa  tydeligt  og  vidtløftigt,  som  det  forlanges,  paa  ganske 
naturlig  Maade  uden  Hjælp  at  Aander  eller  anden  Overtro. 
Det  er  rigtignok  besynderligt,  men  der  er  noget  langt 
vidunderligere.     I  tredje  Bog  læres  den  Kunst,  hvorledes 

man  kan  bringe  et  uvidende  Menneske,  der  kun  kender 
sit  Moderanaal,  til  at  forstaa,  læse  og  skrive  Latin  i  to 
Timer,  saa  at  ingen  vil  kunne  nægte,  at  hans  Breve  ere 
godt  Latin«  osv. 

Virkningen  af  dette  Brev  udeblev  ikke.  Da  Tritheim 
tilmed  var  saa  uforsigtig  at  vise  sit  paabegyndte  Arbejde 
til  nogle  Besøgende  uden  rigtig  at  sætte  dem  ind  i  Sagen, 
fik  Beskyldningen  for  Trolddom  ny  Næring,  og  heraf 
tog  Munkene  i  Sponheim  Anledning  til  at  sætte  sig  op 
imod  den  strænge  Klostertugt,  som  Tritheim  hidtil  havde 
overholdt.  Efter  adskillige  Aars  Kævlerier  maatte  Tritheim 
forlade  Klostret  og  sit  kære  Bibliotek,  idet  han  modtog 
Kaldet  som  Abbed  i  Wurzburg  1505.  Her  levede  han 
saa  endnu  i  11  Aar  et  uiorstyrret  Liv;  men  Steganografien, 
som  havde  skaffet  ham  saa  mange  Ubehageligheder, 
fuldendte  han  aldrig.  Det  ufuldstændige  Manuskript  blev 
efter  hans  Død  besørget  i  Trykken,  og  Steganografien 
foreligger  nu  i  en  hel  Række  Udgaver,  som  ingenlunde 
stemme  overens  paa  alle  Punkter.  Kvartudgaven  Darm- 
stad  1 62 1  menes  at  være  den  paalideligste ;  efter  den 
anføres  her  Begyndelsen  af  første  Kapitel  for  at  give  en 
Forestilling  om  dette  højst  besynderlige  og  meget  om- 
disputerede Værk. 

»Nøglen  til  det  første  Kapitel  er  i  Hænderne  paa 
den  fornemste  Aand  Pamersyel,  anogr  madriel  ved  Hjælp 
af  ebra  sothean  abrulges  itrabsiel  og  ormenu  itules  rablion 
hamorphiel.  Virksomheden  maa  begynde  med  en  Anraab- 
ning  af  ham. 

Den  fuldkomne  Udførelse  af  dette  Kapitel  er  meget 
vanskelig  og  farlig  paa  Grund  af  dets  Aanders  Hovmod 
og  Genstridighed;  de  lyde  ingen,  som  ikke  er  ret  øvet  i 
Kunsten;  den  Uerfarne  forulempe  de  endog,  hvis  de 
nødes  for  meget,  og  plage  ham  paa  forskellig  Maade.  Af 
alle  Luftaander  ere  de  de  ondskabsfuldeste  og  troløseste. 
Fuldt   ud   lyde  de  ingen,    hvis  de  ikke  tvinges  med  de 

kraftigste  Besværgelser;  endog  da  forraade  de  ofte  den 
dem  meddelte  Hemmelighed:  ti  saasnart  de  ere  afsendte 
med  Brevet,  flyve  de,  som  en  flygtig  Hob  uden  Anfører 
fra  Kampen,  til  Øvrigheden,  styrte  rasende  ind  og  aaben- 
bare  for  alle  omstaaende  Afsenderens  Hemmelighed.  Vi  raade 
derfor  ingen  til  at  tvinge  dem  og  kun  ængstelig  at  søge 
deres  Tjeneste,  da  de  ere  onde  og  utro.  Blandt  de 
følgende  vil  han  finde  nogle  langt  gunstigere,  som  fri- 
villig underkaste  sig  hans  Befalinger.  Men  h\is  nogen 
vil  prøve  deres  Ondskab  og  erfare  Rigtigheder  af  det  her 
sagte,  saa  maa  følgende  iagttages: 

Man  tager  et  Blad  Papir,  hvorpaa  man  vil  skrive,  og 
sætter  øverst  Anraabningen  af  det  guddommelige  Navn: 
I  Navnet  Faderens,  Sønnens  og  den  Helligaands.  Derpaa 
skriver  man  paa  Latin,  Tysk  eller  et  hvilketsomhelst 
andet  Sprog  en  ligefrem,  tydelig  og  for  enhver  Læser 
forstaaelig  Fortælling.  Men  ved  Skrivningen  maa  man 
sidde  mod  den  opgaaende  Sol  og  anraabe  Aandeme 
saaledes : 

Pamersiel  oshurmy  delmuson  Thafloyn  peano  charustre 
melany  lyamvnto  cholchan,  paroys,  madyr,  moerlay,  bulre 
tatleor  don  melcove  peloin,  ibutsyl  meon  mysbreath  alini 
driaco  person.  Crisolnay,  lemon  asosle  mydar,  icoriel 
pean  thalmoi,  asophielil  natreon  bangel  ocrimos  estevor 
naelma  besrona  thulaomor  fronian  beldodrayn  bon  otal- 
mesgo  merofas  elnathyn  basramuth. 

Naar  Aandeme  herefter  møde  til  hans  Tjeneste,  saa 
kan  han  fortsætte  det  paabegyndte.  Sker  det  derimod 
ikke,  saa  maa  han  saa  længe  gentage  de  forrige  Ord, 
indtil  de  vise  sig,  eller  ogsaa  lade  Arbejdet  ligge,  for  at 
de  ikke  ved  for  megen  Tvang  skulle  beskadige  Arbejderen. 
Efter  fuldendt  Arbejde  sender  han  Brevet  med  et  Bud  til 
sin  kunstforstandige  Ven.  Denne  maa  ved  Modtagelsen 
betjene  sig  af  følgende  Besværgelse: 

Lamanon  anoyr  bulon  madrinel  traschon  ebrasothea 
panthenon  nabrulges  Camery  itrasbier  rubanty  nadres 
Calmusi  ormenui  ny  tules  demy  rabion  hamorphyn. 

Saa  vil  han  strax  forstaa  den  derunder  skjulte  Mening, 
ti  Aanderne  ville  af  sig  selv  møde  op  med  saadan  Vold- 
somhed og  raabe  saaledes,  at  sikkert  alle  nærværende 
kunne  forstaa  den  skrivendes  Hemmelighed.« 

Det  anførte  Brudstykke  er  typisk  for  Bogen,  som 
helt  igennem  bestaar  af  Beretninger  om  Åander  og  de 
frygteligste  Besværgelser  i  uforstaaelige  Ord.  Hvad 
Meningen  hermed  er,  var  i  lang  Tid  en  Gaade;  nogle 
mente,  at  her  virkelig  forelaa  Midler  til  Dæmonbe- 
sværgelser, medens  andre  stolede  paa  Tritheims  eget  Ord 
om,  at  det  hele  var  ganske  naturligt,  sad  at  det  kun  galdt 
om  at  finde  Meningen.  Først  i  1676  lykkedes  dette; 
Dr.  jur.  E.  Heidel  i  Worms  opdagede,  at  alle  de  barbariske 
Besværgelser  gav  Mening,  naar  man  slettede  hvertandet 
Ord,  nemlig  første,  tredje,  femte  osv.  Af  de  tiloversblevne 
Ord  slettede  man  igen  alle  Bogstaverne  paa  de  ulige 
Pladser,  altsaa  første,  tredje,  femte  osv.,  naar  man  tænkte 
sig  alle  Bogstaverne  skrevne  ud  i  en  Række.  De  resterende 
Bogstaver  gav  saa  Anvisning  paa  en  eller  anden  Art 
hemmelig  Skrift.  Anvende  vi  denne  Metode  paa  den 
første  af  de  her  anførte  Besværgelser,  faa  vi  følgende 
Ord:  Sum  taly  cautela,  vt  pryme  lyttere  cvivslybet  diccionys 
secretam  intencionem  tuam  reddant  legenty  (jeg  har  brugt 
den  Forsigtighedsregel,  at  det  første  Bogstav  af  hvert  Ord 
meddeler  Læseren  den  hemmelige  Mening).  Den  Be- 
sværgelse, hvormed  Læseren  modtager  Skrivelsen,  giver 
ganske  den  samme  Anvisning,  nemlig:  Nym  die  ersten 
Bugstaben  de  omni  uerbo  (tag  hvert  Ords  første  Bogstav). 
Hele  det  anførte  Kapitel  af  Steganografien  gaar  kort  sagt 
kun  ud  paa  at  vise,  at  man  kan  sende  en  hemmelig 
Meddelelse,  naar  man  laver  en  Fortælling  eller  lignende 
saaledes,    at  hvert  Ords  første  Bogstav  indeholder  Med- 

deleisen,  naar  disse  Bogstaver  sammenstilles.  Og  paa 
tilsvarende  Maade,  med  mange  Omsvøb  og  Indklæd- 
ninger,  omtaler  ethvert  af  de  følgende  Kapitler  en  ny 
Art  hemmelig  Skrift. 

Hvorfor  Tritheim  har  valgt  at  nedlægge  sin  Op-* 
findeise  af  de  hemmelige  Skriftarter  under  en  saa  be- 
synderlig Form,  er  temmelig  gaadefuldt.  Han  kunde  vel 
uden  stor  Ulejlighed  have  fundet  en  anden  Maade  at 
fremstille  Sagen  paa  uden  at  vække  saa  stor  Opsigt  og 
bringe  sig  selv  i  Ry  for  Trolddom.  Men  rimeligvis  har 
det  netop  været  ham  om  at  gøre  at  opnaa  denne  Be- 
rømmelse; i  Folkets  Øjne  var  den  store  Mager  dog  altid 
en  højt  anset  og  frygtet  Person,  og  det  er  ikke  usand- 
synligt, at  Tritheim  ligesom  saa  mange  andre  har  været 
forfængelig  nok  til  at  stræbe  efter  en  saadan  Anseelse, 
naar  det  iøvrigt  kunde  gøres  uden  Fare,  d.  v.  s.  naar  man 
i  paakommende  Tilfælde  kunde  godtgøre  sin  Uskyldighed. 
I  hvert  Fald  synes  Tritheims  Fremgangsmaade  foreløbig 
ikke  at  kunne  forklares  ad  anden  Vej. 

Ideen  til  sine  hemmelige  Skriftnietoder  har  Tritheim 
paaviselig  faaet  fra  Kabbala.  Studiet  af  den  gamle  jødiske 
Filosofi,  som  havde  hvilet  siden  Raymund  Lullus*  Dage, 
var  netop  igen  blevet  taget  op.  Grev  Pico  af  Miran- 
dola  (født  1463)  havde  skrevet  sine  »Conclusiones 
cabbalisticae«  1486,  hvori  han  henledte  den  lærde  Verdens 
Opmærksomhed  paa  disse  Værker.  Af  en  Discipel  af 
Mirandola  var  Tritheim  bleven  indviet  i  Kabbala,  og  han 
stod  desuden  i  venskabelig  Forbindelse  med  den  Mand, 
der  mere  end  nogen  anden  har  bidraget  til  at  udbrede 
Kendskab  til  Kabbala  og  de  kabbalistiske  Metoder,  nemlig 
Johan  Reuchlin.  Han  var  født  i  Schwaben  1455, 
studerede  i  Paris  de  klassiske  Sprog  og  lærte  siden  i 
Italien  nogle  lærde  )øder  at  kende ;  af  disse  indviedes  han 
i  det  hebraiske  Sprog  og  erhværvede  sig  et  hidtil  uhørt 
Kendskab    hertil.      Han    begyndte    nu   ogsaa   at   studere 

Kabbala  og  mente  heri  at  finde  Spirerne  til  den  kristelige 

Dogmatik;  sine  Ideer  i  denne  Retning  nedlagde  han  i  sit 

Værk  »de  verbo  mirifico«,  Basel  1494.    Heri  søgte  han  paa 

kabbalistisk   Vis    at   udlede   Kristendommens   væsenligste 

Dogmer  af  det  gamle  Testamente.     Af  Ordet  BRA,  at 

skabe,   danner  han  saaledes  et  Notariqon :  AB  —  BN  — 

RVCh'HQDSh^  d,  e.  Faderen,    Sønnen  og  den  Hellig- 

aand,    saa  at   han  altsaa  i  selve  Skabelsesbegrebet  finder 

Læren  om  Treenigheden  begrundet.     Ved   disse  Kunster 

blev   Reuchlin  Grundlæggeren  af  den   senere   saa   ivrigt 

dyrkede,    saakaldte  kristelige  Kabbala,  der  ogsaa  i   vore 

Dage    igen    synes   at    skulle   komme   til   Ære   og   Vær* 

dighed.     Større   Betydning   havde    dog   Reuchlins   andet 

Hovedværk:   »de  arte  cabbalistica«,  Hagenau  15 17,  hvori 

ban  giver  en  temmelig  fuldstændig  og  korrekt  Fremstilling 

af  Kabbalas  Hovedlærdomme  og  de  kabbalistiske  Metoder. 

Herigennem  bleve  disse  for  første  Gang  gjon  tilgængelige 

for  den  dannede  Verden  i  Europa,  og  de  fik  nu  i  den 

følgende   Tid    en    meget  væsenlig  Indflydelse  paa   hele 

Videnskaben.   Kabbalas  Betydning  træder  saaledes  allerede 

tydeligt  frem  i  Agrippas  store  magiske  System,  som  vi 

nu  skulle  gaa  over  til  at  behandle. 


Agrippa  og  den  okkulte  Filosofi. 

Agrippas  Liv  og  Betydning, 

Heinrich  Cornelius  Agrippa  af  Nettesheim  blev  født 
i  Koln  1456.  Han  høne  til  en  gammel,  rig  Ridderslsegt 
og  begyndte  tidlig  at  studere.  Ved  Siden  af  Lovkyndig- 
heden, som  var  hans  egenlige  Studium,  beskæftigede  han 
sig  ogsaa  med  den  klassiske  Litteratur  og  de  levende 
Sprog;  han  siger  selv  i  et  af  sine  Breve,  at  han  kunde 

Otte  Sprog  og  deraf  de  sex  saa  godt,  at  han  til  Fuld- 
kommenhed kunde  tale,  læse  og  skrive  dem.  Men  desuden 
kastede  han  sig  allerede  i  sin  Ungdom  med  stor  Iver  over 
de  hemmelige  Videnskaber,  og  hans  senere  Arbejder  i 
denne  Retning  synes  at  vise,  at  der  næppe  har  existeret 
noget  betydeligere  magisk  Værk,  som  han  ikke  har  læst. 
Ogsaa  praktisk  dyrkede  han  i  det  mindste  én  Gren  af 
Magien,  nemlig  Guldmagerkunsten ,  og  enkelte  Fyrster 
synes  til  forskellige  Tider  at  have  søgt  at  sikre  sig  hans 
Tjeneste  som  Guldmager.  Den  Fattigdom,  hvori  han 
levede  en  stor  Del  af  sit  Liv,  viser  dog  tydelig  nok,  at 
han  ikke  har  drevet  det  vidt  i  Kunsten,  hvad  han  iøvrigt 
ogsaa  selv  tilstaar,  som  vi  senere  skulle  se.  I  en  Alder 
af  omtrent  20  Aar  gik  han  til  Paris,  hvor  han  stiftede 
et  Selskab  til  Studiet  af  de  hemmelige  Videnskaber.  I 
de  følgende  Aar  flakkede  han  nu  om  paa  forskellige 
Steder;  saaledes  træffe  vi  ham  1509  i  Burgund,  hvor  han 
holdt  Forelæsninger  over  Reuchlins  Værk  de  verbo  mirifico. 
Disse  bleve  modtagne  med  saa  stort  Bifald,  at  han  blev 
ansat  ved  Akademiet  i  D61e  som  Lærer  i  Teologi,  men 
herfra  blev  han  snart  fordreven  af  Gejstligheden,  der 
naturligvis  sporede  Kætteri  overalt,  hvor  den  fandt  noget, 
som  den  ikke  selv  forstod.  Efter  en  Del  Stridigheder  i 
den  Anledning  rømmede  Agrippa  Marken  og  gik  til 
London,  men  kom  endnu  samme  Aar,  15 10,  til  Wiirzburg, 
hvor  Tritheim  dengang  var  Abbed.  Under  de  Diskussioner, 
som  udspandt  sig  mellem  de  to  lærde  Magere  om  deres 
Yndlingsemne,  fattede  Agrippa  den  Plan  at  skrive  et  Værk 
over  Magien  som  Helhed,  og  i  forbavsende  kort  Tid, 
rimeligvis  allerede  i  Løbet  af  samme  Aar,  skal  han  have 
fuldendt  sit  store  Arbejde,  de  tre  Bøger  »de  occulta 
philosophiae.  Dette  sendte  han  til  Tritheim,  hvem  han 
bad  gennemse  det  og  rette,  hvad  han  maatte  finde  mindre 
rigtigt  deri.    Værket  gjorde  stor  Opsigt  og  blev  i  talrige, 

for   Største  Delen   slette   Afskrifter   udbredt  i  den  lærde 
Verden. 

Efter  denne  Bedrift  gik  Agrippa  i  kejserlig  Krigs- 
tjeneste, deltog  i  Kampen  mod  Venetianerne  og  blev  for 
sin  Tapperhed  slaaet  til  Ridder  paa  Valpladsen.  Han  op- 
holdt sig  nu  nogen  Tid  i  Italien,  holdt  Forelæsninger 
over  Teologi  i  Turin  og  Pavia,  men  rimeligvis  er  han 
ogsaa  her  kommen  i  Strid  med  Gejstligheden,  saa  at 
han  maatte  flygte  fra  Italien.  Indflydelsesrige  Venner 
skaffede  ham  nu  en  Stilling  som  Syndikus  i  Metz,  og 
her  tog  han  sig  saa  ivrigt  af  de  for  Hexeri  anklagede 
Personer  og  forsvarede  dem  som  Advokat  med  saadan 
Dygtighed,  at  han  virkelig  befriede  mange  fra  Baalet. 
Men  da  dette  ikke  var  efter  Munkenes  Hoved,  undgik 
han  ikke  selv  Anklagen  for  Hexeri,  og  i  15 19  maatte 
han  forlade  Byen.  Det  er  rimeligvis  i  Metz,  at  han  som 
Discipel  har  havt  den  senere  saa  bekendte  Læge  Johan 
Weier,  der  bidrog  mægtigt  til  at  ryste  Troen  paa  Hexeriets 
Mulighed.  I  de  følgende  Aar  levede  Agrippa  paa  for- 
skellige Steder  under  meget  trykkende  Formuesomstændig* 
heder;  han  mistede  sin  Hustru,  men  giftede  sig  et  Par 
Aar  efter  igen.  1524  blev  han  i  Lyon  Livlæge  hos 
Franz  Fs  Moder,  men  da  hans  astrologiske  Spaadomme 
ikke  lovede  hende  Held,  blev  han  afskediget  i  Unaade. 
Han  var  saaledes  paany  uden  fast  Stilling,  trykket  af 
Gæld,  og  fik  paa  mange  Maader  Hoflfets  Unaade  at  føle. 
I  denne  Tid  skrev  han  sit  Værk  »de  vanitate  scientiarum«, 
hvori  den  Bitterhed,  som  hans  uheldige  Stilling  havde 
affiadt,  gav  sig  Udslag  i  Spot  over  Videnskabens  Magtes- 
løshed. 

Trykket  af  Pengemangel  forlod  han  tilsidst  Frankrig, 
var  en  kort  Tid  Historiograf  hos  Margaretha  af  Østrig, 
der  var  Statholderinde  i  Nederlandene.  Men  Gejstligheden 
fik  ham  ogsaa  snan  drevet  bort  herfra,  hvorefter  han  i 
Aarene  1530 — 33  med  forskellige  Afbrydelser  opholdt  sig 

i  Koln;  her  lykkedes  det  ham  til  Trods  for  Inkvisitionen 
at  faa  gennemført  Trykningen  af  Philosophia  occulta. 
Eftier  et  Par  Aars  Omflakken  kom  han  igen  til  Lyon, 
hvor  han  døde  i  Huset  hos  en  Ven ,  Generalskatte- 
opkræveren i  Dauphiné,  i  Aaret  1535. 

Det  behøver  næppe  at  omtales,  at  Agrippa  af  Folket 
blev  anset  for  Troldmand,  pg  at  der  fortaltes  en  Mængde 
Historier  om  ham  af  den  Art.  I  Lowen  skal  saaledes  en 
Student,  hvem  han  indviede  i  Magien,  i  hans  Fraværelse 
have  manet  Djævlen  i  hans  Studereværelse.  Men  Studenten 
bar  sig  galt  ad,  og  Djævlen  tog  derfor  Livet  af  ham.  Da 
Agrippa  kom  hjem  og  saa  Aanderne  danse  paa  Tagryg- 
ningen, manede  han  en  af  dem  i  den  døde  Krop  og 
beordrede  den  til  at  gaa  ned  paa  Torvet.  Her  lod  han 
saa  Aanden  slippe  ud,  saa  at  Studenten  faldt  om  som 
ramt  af  et  Slag,  Og  alle  troede,  at  han  var  død  en  naturlig 
Død.  —  Agrippas  sorte  Hund,  som  han  altid  havde  hos 
sig,  var  efter  Folkeopfattelsen  Djævlen  selv.  Det  fortælles, 
at  da  Agrippa  følte  Døden  nærme  sig,  aftog  han.  Hundens 
Halsbaand,  der  var  forsynet  med  magiske  Indskrifter,  og 
sagde:  »Gaa  nu,  dit  fordømte  Bæstie,  der  er  Skyld  i  alle 
mine  Ulykker.«  Hunden  styrtede  sig  strax  i  Saånen  og 
forsvandt  sporløst.  —  Af  slige  Historier  er  der  saa  mange, 
at  det  vilde  føre  altfor  vidt  at  nævne  dem  alle. 

Hvad  Agrippas  Betydning  angaar,  saa  er  den  væsenlig 
knyttet  til  hans  Værk  over  den  okkulte  Filosofi.  Han 
samlede  heri  alle  tidligere  magiske  Betragtninger  og 
Videnskaber  til  et  stort  System,  idet  han  bragte  dem  i 
indbyrdes  Forbindelse  og  Afhængighed  af  visse  Grund- 
tanker. Disse  Tanker  ere  laante  fra  Aristoteles*  Fysik, 
Ptolemæus'  Astronomi,  Nyplatonikernes  Filosofi  og  Jødernes 
Kabbala,  og  de  ere  for  saa  vidt  ikke  originale.  Men  Agrippa 
har  dog  ikke  ringe  Fonjeneste  af  at  have  givet  hele  Tidens 
Videnskab  en  sluttet  Form;  hans  philosophia  occulta  har 
netop  derved  i  mere  end  en  Henseende  havt  stor  Ind- 

flydelse  paa  de  følgende  Tider.     Den  Opgave,  Agrippa 
havde  sat  sig,  var  ligefrem  at  give  en  højere  og  renere 
Forestilling  om  Magien,  idet  han  vilde  vise,   at  alle  de 
enkelte    magiske   Operationer    vare   i    Overensstemmelse 
ikke  blot  med  Tidens  almindelige  Kendskab  til  Naturens 
Orden,   men  ogsaa  med   dens  hele  religiøse  Verdensop- 
fattelse.    Denne  Fremstilling  gennemførte  han  med  ube- 
stridelig Dygtighed  og  Konsekvens.     Og  det  er  let  at  se, 
at  han  i  Vu-keligheden  herved  opnaaede  at  forvandle  de 
magiske  Operationer  fra  noget  mystisk  og  overnaturligt 
til  noget  let  forklarligt  og  naturligt.    Ti  idet  han  påaviser 
deres  Sammenhæng  med  de  gængse  Anskuelser  om  hele 
Tilværelsens  Ordning  og  Lovmæssighed,   giver  han   dem 
dermed  deres  Begrundelse  og  Berettigelse.    Naar  han  saa- 
ledes  påaviser,  for  blot  at  tage  et  enkelt  Exempel,  at  de 
magiske  Tegn  og  Sigiller  ifølge  den  Maade,  paa  hvilken 
de  fremstilles,  maa  modtage  visse  Kræfter  fra  Stjærnerne, 
saa   ere   disse   Sigillers   Kraft   og   Magt   jo   ikke   længer 
overnaturlig,  mystisk  og  uforstaaelig,  men  ligesaa  naturlig 
og  forklarlig  som  selve  Stjæmernes  Indvirkninger.     Og 
ligesaa  i  alle  andre  Tilfælde.     Maalet,  Agrippa  sætter  sig, 
er  netop  at  forvandle  Magien  fra  en  overnaturlig  Viden 
til  Fysik,  Matematik  og  Teologi;  de  magiske  Operationer 
skulle  ikke  være  hemmelighedsfulde  Kunster,  men  natur* 
lige  Anvendelser  af  disse  Videnskaber.     Agrippa  er  saa- 
ledes   den  første,   der  kan  tale  om  en   »naturlig  Magi«. 
Denne   Betragtning    trængte   igennem ,    og   vi   se   derfor 
Agrippas  magiske  System  gaa  igen  med  mer  eller  mindre 
væsenlige  Forandringer  hos  alle  den  følgende  Tids  Magere. 
Indirekte    fik   Agrippas    System   imidlertid    en .  langt 
større  Betydning.     Da  han   havde  sat  de  magiske  Viden- 
skaber   i    det   allernøjeste   Afhængighedsforhold   til    hele 
Datidens  Verdensopfattelse,    saa  stod  og  faldt  den   lærde 
Magi  ogsaa  med  Middelalderens  Anskuelser  om  Verdens- 
bygningen.      Og   disse   Anskuelser    hvilede   fornemmelig 

paa  de  to  Grundpiller:  Aristoteles'  Fysik  og  Ptolemæus* 
Astronomi.  Derfor  faldt  ogsaa  Forskernes  Tro  paa  Magien, 
da  Copernicus,  Galilæi  og  Kepler  omstyrtede  disse 
ærværdige,  tusindaarige  Piller.  Den  okkulte  Filosofi 
havde  nu  udspillet  sin  Rolle  og  blev  kun  et  imponerende 
Gravmæle  over  svundne  Tiders  Vildfarelser. 

Vi  skulle  nu  i  det  følgende  gennemgaa  Hoved- 
trækkene af  Agrippas  magiske  System,  saaledes  som  dene 
foreligger  i  Værket  »de  occulta  philosophia«.  Vi  kunne 
dog  ikke  ligefrem  følge  Bogens  Udvikling,  dertil  ere  de 
forskellige  Partier  altfor  uensartet  behandlede;  desuden 
ynder  Agrippa,  som  alle  Magere,  at  indskrænke  sig  til 
Antydninger  paa  de  interessanteste  Punkter  og  saaledes 
overlade  det  til  Læseren  selv  at  finde  Meningen.  Han 
siger  udtrykkelig  i  Slutningen  af  Bogen:  »Noget  er  frem- 
stillet i  Orden,  andet  uden  stræng  Ordning,  atter  andet 
er  kun  foredraget  i  Brudstykker;  meget  har  jeg  holdt 
tilbage  og  overladt  til  de  forstandiges  Granskning,  og 
disse  ville  ved  nogen  Eftertanke  over  det  skrevne  ikke 
alene  finde  deri  en  fuldstændig  Magiens  Teori,  men 
ogsaa  ufejlbare  Experimenter.  Jeg  har  nemlig  foredraget 
Videnskaben  saaledes,  at  der  intet  skal  blive  skjult  deraf 
for  den  kloge  og  forstandige;  for  den  slette  og  vantro 
derimod  skal  Adgangen  til  disse  Hemmeligheder  være 
skjult.«  Med  vore  Dages  naturvidenskabelige  Indsigt  som 
Grundlag  er  det  dog  i  Almindelighed  temmelig  let  at 
finde  ud  af,  hvad  Agrippa  sigter  til,  naar  han  begynder 
at  blive  mystisk.  Og  hvad  Ordningen  af  Stoffet  angaar, 
saa  er  der  ganske  vist  blandet  tre  forskellige  Udviklinger 
mellem  hverandre,  nemlig  for  det  første  den  egenlige 
Magiens  Teori,  dernæst  de  praktiske  Anvendelser  og 
endelig  hvad  man  har  kaldet  det  esoteriske  System,  men 
disse  lade  sig  dog  uden  stor  Vanskelighed  sondre.  Her 
ville   vi    nu    kun   beskæftige   os  med  selve  Teorien;   de 

praktiske  Anvendelser  deraf  skulle  behandles  i  et  følgende 
Afsnit  og  mere  udførligt,  end  de  gennemgaaende  findes 
hos  Agrippa.  Til  en  senere  Lejlighed  maa  vi  derimod 
opsæue  Betragtningen  af  den  tredje  Tankerække,  som 
man  har  kaldet  Agrippas  esoteriske  Lære,  men  som  nok 
snarere  kun  er  en  glimtvis  opdukkende  Anelse  om  de 
fysiske  og  psykiske  Kræfter,  hvorved  de  magiske  Virk- 
ninger komme  i  Stand. 


Den  okkulte  Filosofis  Naturopfattelse. 

Middelalderens  Verdensopfattelse  hvilede,  som  tidligere 
omtalt,  paa  Betragtninger  laahte  fra  Aristoteles'  Fysik  og 
Ptolemæus*  Astronomi,  hvortil  Kristendommen  saa  havde 
gjort  sine  specielle,  nødvendige  Tilføjelser.  Tilværelsen 
bestod  herefter  af  tre  Verdener  eller  Riger.  I  Centrum 
fandtes  Jorden,  den  grove  materielle  eller  elementære 
Verden,  saaledes  kaldet,  fordi  alt  der  var  bygget  op  af 
de  fire  Elementer.  Udenom  Jorden  hvælvede  sig  Himmelen ; 
først  de  syv  Sfærer,  hvori  Vandrestjærnerne  befandt  sig, 
og  udenom  dem  den  ottende:  Fixstjæmernes  Sfiere. 
Derefter  kom  saa,  hvad  Agrippa  kalder  den  intellektuelle 
eller  Ideernes  Verden  d.  v.  s.  Englenes  og  de  saliges 
Boliger,  og  yderst  ude,  omsluttende  Alt,  Gud.  Til- 
værelsens Orden  tænkte  man  sig  opretholdt  ved  stadige 
guddommelige  Anordninger;  disse  udførtes  af  Englene, 
som  først  og  fremmest  ledede  Stjærnernes  Gang,  men 
dernæst  ogsaa  greb  ind  i  den  elementære  Verden  om 
fornødent  gjordes.  løvrigt  indvirkede  ogsaa  baade  Planeter 
og  Fixstjærner  paa  de  jordiske  Forhold,  som  overhovedet 
vare  underlagte  Indflydelser  fra  alt  det  højere,  alt  hvad 
der  var  udenfor  den  elementære  Verden. 

Agrippas  magiske  Teori  bygges  nu  ligefrem  paa  den 
Tanke,    at  ligesom  det  højere  indvirker  paa  det   lavere. 

saaledes  maa  ogsaa  det  lavere  virke  tilbage  paa 
det  højere  om  end  i  ringere  Grad.  Og  alt,  hvad  der 
istaar  paa  samme  Trin,  influerer  gensidig  paa  hinanden 
efter  den  Lov:  enhver  Ting  drages  henimod  sin 
Lige  og  drager  dens  Kræfter  til  sig  -med  hele 
sit  Væsen.  Paa  disse  Love  bero  alle  magiske  Virk- 
ninger, som  derfor  egenlig  ere  ganske  naturlige,  da  de 
kun  komme  i  Stand  i  Kraft  af  Naturlove.  Dette  udtaler 
Forf.  .klart  og  tydeligt  i  sin  Bogs  første  Kapitler. 

»Verden  er  tredobbelt,  elementær,  himmelsk  og 
intellektuel,  og  alt  lavere  beherskes  af  og  modtager  sin 
Kraft  fra  det  højere.  Saaledes  lader  selve  Urbilledet  og 
Verdensbygmesteren  sin  Almagts  Kræfter  udstrømme 
gennem  Englene,  Himlene,  Stjæmerne,  Elementerne, 
Dyrene,  Planterne,  Metallerne  og  Stenene  og  derfra  ind 
i  os  Mennesker.  Derfor  mene  Magerne  ikke  uden  Grund, 
at  vi  gennem  de  samme  Grader,  gennem  de  enkelte 
Verdener,  kunne  stige  op  til  selve  Urbilledernes  Verden, 
til  Alts  Bygmester  og  første  Aarsag,  ved  hvem  alt  er  og 
hvorfra  alt  udspringer,  og  de  mene  endog,  at  vi  ikke 
blot  kunne  gøre  Brug  af  de  forhaanden  værende  Kræfter 
i  de  almindelige  Ting,  men  at  vi  yderligere  kunne  til- 
trække nye  Kræfter  fra  de  højere  Verdener.  Derfor 
efterforske  Magerne  Elementar\'erdenens  Kræfter  ved  for- 
skellige Blandinger  af  de  naturlige  Ting,  og  desuden 
forbinde  de  hermed  de  himmelske  Kræfter,  efter  Astro- 
logernes Regler  og  Matematikernes  Sætninger,  ved  Hjælp 
af  den  himmelske  Verdens  Straaler  og  Indflydelser. 
Endelig  bestyrke  og  bekræfte  de  alt  dette  i  hellige  og 
religiøse  Ceremonier  ved  forskellige  Aanders  Magt.  Jeg 
skal  nu  forsøge  at  fremstille  alt  det  anførte  i  rette  Orden 
i  disse  tre  Bøger,  af  hvilke  den  første  behandler  den 
naturlige  Magi,  den  anden  den  himmelske  og  den  tredje 
den  ceremonielle.« 

»Magien    omfatter    den    dybeste   Betragtning    af  de 
hemmeligste   Ting,   Kendskabet   til    hele   Naturen.    Den 
lærer  os,  hvori  Tingene  afvige  fra  hinanden  og  hvori  de 
stemme   overens.     Deraf  følge   dens   vidunderlige   Virk- 
ninger,   idet  den   nemlig  forbinder  de  forskellige  Kræfter 
med   hinanden   og   overalt   forener   det   lavere   med   det 
højeres  Magt;  den  er  derfor  den  fuldkomneste  og  højeste 
Videnskab,    den  er  en  ophøjet  og  hellig  Filosofi,   ja  den 
er  den  absolute  Fuldendelse  af  den  sedleste  Filosofi.    Som 
enhver  sand  Filosofi  er  den  derfor  delt  i  Fysik,  Matematik 
og  Teologi.    Fysiken  lærer  os  om  de  Tings  Natur,   som 
ere  i  Verden,  deres  Aarsager,  Virkninger,  Tider  og  Steder, 
Fremtoninger,   Helheder  og  Dele.    Matematiken  lærer  os 
at  kende  Naturen  efter  tre  Dimensioner  og  at  iagttage 
Himmellegemernes   Gang.     Teologien   endelig   lærer   os 
hvad  Gud,    Sjælen,  en  Intelligens,  .en  Engel,  en  Dæmon 
og  Religionen,  er.    Den  lærer  os,    hvilke  hellige  Indret- 
ninger,   Skikke  og  Mysterier  der  gives.    Endelig  under- 
retter  den    os   om   Troen   og   Miraklerne,    Ordenes   og 
Tegnenes  Kraft,  om  de  hellige  Operationer  og  Sigillernes 
Mysterier.     Disse  tre  Videnskaber   sammenføjer  og  fuld- 
stændiggør Magien,   hvorfor  den  ogsaa  med  Rette  fra  de 
ældste  Tider  er  bleven   kaldet   den  højeste   og   helligste 
Videnskab.    Hvis  derfor  nogen  vil  granske  denne  Viden 
og  ikke  er  bevandret  i  Fysiken,  kyndig  i  Matematiken  og 
lærd  i  Teologien,    saa  vil  han  ikke  forstaa  Magiens  For- 
nuftighed.   Ti  Magien  udfører  intet,    og  der  gives  intet 
virkelig  magisk  Værk,   som  ikke  staar  i  Forbindelse  med 
de  tre  nævnte  Videnskaber.« 

Agrippa  giver  nu,  i  Overensstemmelse  med  sin  Plan, 
en  Fremstilling  af- det,  som  han  kalder  Fysik,  Matematik 
og  Teologi.  Traaden  i  den  hele  Udvikling  er  at  godt- 
gøre Rigtigheden  af  de  to  ovenfor  nævnte  Love,  at  alle 
Ting  paavirker  hinanden  indbyrdes,  og  særlig  at  det 
lavere  kan  drage  Kræfter  til  sig  fra  de  højere  Verdeiier. 

Vi  ville  nu,  saa  vidt  mulig  med  Forfatterens  egne  Ord, 
forfølge  Hovedpunkterne  i  denne  Bevisførelse,  hvad  der 
vil  have  en  ikke  ringe  Interesse,  fordi  det  giver  et  godt 
Indblik  i  Datidens  Naturvidenskab. 

»Elementerne,  alle  legemlige  Tings  Grundlag,  ere 
fire  i  Tal,  nemlig  Ild,  Jord,  Vand  og  Luft.  Af  disse 
sammensættes  alt,  ikke  ved  ligefrem  Sammenhobning 
men  ved  Forbindelse  og  Omdannelse,  og  alt  falder  igen 
tilbage  til  Elementer,  naar  det  ødelægges.  Intet  af  de 
naturligt  forekommende  Elementer  er  rent,  men  de  ere 
mer  eller  mindre  blandede  og  kunne  indbyrdes  omsættes. 
Saaledes  bliver  Jord  til  Vand,  naar  det  opløses  og  bliver 
leret,  og  naar  Vandet  fortættes,  bliver  det  til  Jord.  For- 
damper det  ved  Ild,  bliver  det  derimod  til  Luft.  Ethvert 
af  Elementerne  har  to  særlige  Egenskaber,  af  hvilke  den 
ene  tilhører  specielt  det  enkelte  Element,  medens  den 
anden   gør   Overgangen   til    det   følgende.      Saaledes   er 

Ilden    hed   og  tør,  Jorden   tør   og 
**'     kold.  Vandet  koldt  og  fugtigt,  Luften 
fugtig  og  hed.     Paa  denne   Maade 

ere  Elementerne  hinanden  modsatte 

ved  to  modsatte  Egenskaber,  saaledes 
Ilden  og  Vandet,  Jorden  og  Luften.« 
fugtig        Vand         kold  »Af  dc  fire  Elementer  sammen- 

sættes de  fire  Grupper  af  fuld- 
komne Legemer,  Stene,  Metaller,  Planter  og  Dyr.  I 
dem  indgaa  alle  Elementer,  men  hver  enkelt  Gruppe 
staar  dog  et  enkelt  Element  nærmest.  Stenene  ere  saaledes 
jordagiige,  ti  de  ere  af  Naturen  tunge  og  falde  ned  mod 
Jorden,  og  de  kunne  ikke  blive  flydende.  Metallerne  ere 
vandagtige  og  kunne  blive  flydende,  og  Alkemisterne 
vise  ved  sine  Forsøg,  at  de  ere  opstaaede  af  det  levende 
Metalvand,  Kvægsølv.  Planterne  høre  saa  nøje  til  Luften, 
at  de  kun  kunne  skyde  frem  og  voxe  under  aaben 
Himmel.    I  alle  Dyrene  endelig  er  Ilden  Kraften,  og  saa 

nøje  ere  de  beslægtede  med  Ilden,  at  fast  alt  Liv  for- 
svinder, naar  den  udslukkes.  Indenfor  ethvert  af  disse 
fire  Riger  er  igen  enhver  Ting  særlig  knyttet  til  et 
Element.  Blandt  Stenene  kaldes  fortrinsvis  de  uigennem- 
sigtige og  tunge  for  jordagtige;  vandagtige  ere  de  gennem- 
sigtige og  de,  der  ere  udskilte  af  Vand  f.  Ex.  Krystal ; 
luftagtige  ere  de,  som  s\'ømme  paa  Vand  f.  Ex.  Svampe 
og  Pimpsten;  endelig  ere  de  ildagtige,  af  hvilke  Ild  kan 
uddrages  eller  som  ere  fremgaaede  af  Ild  f.  Ex.  Flinte- 
stenen og  Asbesten.  Ligesaa  blandt  Metallerne.  Jor- 
dige  ere  Bly  og  Sølv,  vandig  Kvægsølv,  luftige  Kobber 
og  Tin,  ildige  Jærn  og  Guld.  Hos  Planterne  høre  Rødderne 
til  Jorden  paa  Grund  af  Tætheden,  Bladene  til  Vandet 
formedelst  deres  Saft,  Blomsterne  til  Luften  formedelst 
Finheden  og  Frøene  til  Ilden  paa  Grund  af  Spirekraften, 
den  frembringende  Magt.  Blandt  Dyrene  ere  nogle  for- 
trinsvis jordiske  som  Ormene  og  mange  Krybdyr;  andre 
høre  Vandet  til  som  Fiskene;  de,  der  ikke  kunne  leve 
udenfor  Luften,  høre  den  til;  ildige  ere  de,  som  bo  i 
Ilden,  f.  Ex.  Salamandren  og  nogle  Cikader,  eller  som 
besidde  stor  Varme  eller  have  Ildens  Farve,  saaledes 
Duer,  Strudse,  Løver  og  de  Bæstier,  der  siges  at  udaande 
Ilddamp.  Desuden  henhøre  hos  Dyrene  Benene  til 
Jorden,  Kødet  til  Luften,  Livsaanden  til  Ilden  og  Safterne 
til  Vandet.« 

»Elementerne  indeholdes  ikke  blot  i  den  lavere  Verden 
men  ogsaa  i  Himlene,  i  Stjærnerne,  i  Dæmonerne,  i 
Englene  ja  endog  i  selve  Verdens  Bygmester  og  Forbillede. 
Men  i  de  lavere  Ting  ere  Elementerne  ligesom  i  en 
grovere  mere  materiel  Form;  i  Himlene  derimod  ere 
Elementerne  kun  tilstede  efter  sine  Kræfter  og  Egen- 
skaber, paa  en  mere  himmelsk  og  fortræffelig  Maade  end 
nedenfor  Maanen.  Den  himmelske  Jord  har  saaledes 
Jordens  Fasthed  men  ikke  dens  Tæthed,  Luften  og  Vandet 
har   Bevægeligheden    men   ikke  de    heftige    Strømninger, 

Overtro  og  Trolddom.     II.  ^ 

Ildens  Hede  er  dér  ikke  brændende  men  kun  lysende, 
og  den  gør  alt  levende  ved  sin  Varme.  Af  Planeterne 
ere  Mars  og  Solen  ildige,  luftige  Jupiter  og  Venus, 
vandige  Saturn  og  Merkur,  jordig  Maanen.  Ogsaa 
Himmeltegnene  hore  ind  under  Elementerne,  som  lige- 
ledes findes  i  Englene  og  Dæmonerne;  man  skelner 
saaledes  mellem  Ild-,  Jord-,  Luft-  og  Vandaander.« 

De    jordiske    Ting    have    mangfoldige    Kræfter    og 
Egenskaber.      Nogle   af  disse    naturlige   Kræfter   ere   af 
ren  elementær   Natur,  saaledes   Opvarmning,    Afkøling, 
Befugtning  og  Udtørring.     De  fleste   andre   Kræfter  ere 
derimod  sekundære,    d.  v.  s.  Tingene  faa  dem  kun  ved 
Sammensætning  af  Elementerne.    Hertil  høre  f.  Ex.   de 
modnende,  fordøjende,  opløsende,  blødgørende,  hærdende, 
sammentrækkende  Kræfter.     Endelig  have  Tingene  ogsaa 
mange  hemmelige  Kræfter,  saasom  Evnen  til  at  sky  Gift, 
til  at  tiltrække  Jærn  osv.     Disse  Kræfter  kaldes  okkulte, 
fordi  deres  Aarsager  ere  skjulte,  d.  v.  s.  fordi  den  menne- 
skelige Forstand    ikke  er   i   Stand   til  at   udforske   dem. 
Føden  bliver  saaledes  fordøjet  i  Maven  ved  den  Varme, 
som   vi    kende,    men    den  bliver   forvandlet   til  Kød   og 
Blod  ved  en  skjult  Kraft,  som  vi  ikke  kende;  at  Varmen 
ikke  kan  udrette  dette,    se   vi    deraf,    at  det  saa   ligesaa 
godt    maatte    kunne    ske    ved   Arnens    Ild.     Alle   disse 
hemmelige  Egenskaber  tilflyde  Tingene  ovenfra,    fra  den 
intellektuelle   Verden,    hvor    alle   Tings    aandelige    For- 
billeder,   Ideerne,  findes.     Men  Ideerne  kunne  ikke  virke 
direkte  paa  Tingene.    Ti  Aanden  er  det  første  bevægende, 
der   virker   ved  sine  egne  Kræfter.    Stoffet   derimod   er 
langt  ringere  og  ude  af  Stand  til  at  bevare  sig  af  sig 
selv.    Der   maa  derfor  være   et  Medium,    et   Mellemled, 
hvorved   Aanden    sætter   Stoffet    i   Bevægelse,    og   dette 
Mellemled  maa  være  paa  en  Gang  aandeligt  og  legemligt. 
Dette    Medium    er   Verdenssjælen,    eller   som    det   ogsaa 
kaldes:    det   femte   existerende.    Kvintessensen,   fordi   det 

ikke  bestaar  af  de  fire  Elementer  men  er  et  femte  over 
eller  ved  Siden  af  dem.  Denne  Verdenssjæl  er  det 
nødvendige  Mellemled,  hvorved  Aanden  kan  virke  paa  det 
grove  Stof,  og  den  spiller  samme  Rolle  i  Verden  som  i 
vort  Legeme  Sjælen,  der  bevirker,  at  vor  Aand  kan  være 
knyttet  til  og  virke  paa  Lemmerne. 

»Gennem  Verdenssjælen,  Kvintessensen,  udbreder 
Aanden  sig  til  alt,  og  der  findes  intet  i  Verden,  som 
mangler  Gnister  af  den.  Stærkest  trænger  Aanden  ind  i 
det,  hvor  Sjælen  er  mest  fremherskende,  saaledes  i 
Stjærnerne,  og  den  udbreder  sig  fra  dem  ved  deres 
Straaler,  hvorfor  Tingene  komme  i  Overensstemmelse 
med  Stjærnerne.  Paa  denne  Maade  fremkaldes  alle  skjulte 
Egenskaber  i  Stene,  Metaller,  Urter  og  alt  levende  ved 
Planeterne  og  de  øvrige  Stjærner.  Kvintessensen  kan 
nytte  os  meget,  hvis  vi  forstaa  at  uddrage  den  af  noget 
Stof,  f.  Ex.  et  Metal,  og  indbringe  den  i  et  andet;  den 
giver  da  dette  højere  Egenskaber.  Derfor  søgte  Alke- 
misterne  at  uddrage  Kvintessensen  af  Guld  og  Sølv  og 
indbringe  den  i  andre  Metaller,  som  saa  strax  selv  blive 
til  Guld  eller  Sølv.  Jeg  forstaar  denne  Kunst,  og  jeg 
har  nogle  Gange  set  den  udøve,  men  jeg  har  ikke  kunnet 
frembringe  mere  Guld  end  Væglen  af  det  Guld,  hvoraf 
jeg  uddrog  Sjælen.  Ti  da  denne  er  en  ydre  og  ikke  en 
indre  Form,  kan  den  ikke  forvandle  de  ufuldkomne 
Legemer  til  fuldkomne  ud  over  sit  egetMaal;  dog  nægter 
jeg  ikke,  at  det  nok  kan  gøres  ved  andre  Kunstgreb.« 

De  skjulte  Egenskaber,  som  Tingene  faa  ved  Verdens- 
sjælen med  Stjærnernes  Straaler,  kunne  kun  findes  ved 
Forsøg  og  Gisninger.  Den,  der  vil  udforske  dem,  maa  da 
først  og  fremmest  vide,  at  enhver  Ting  drages  henimod  sin 
Lige  og  drager  den  til  sig  med  hele  sit  Væsen,  saavel  de 
elementære  som  de  okkulte  Egenskaber.  Saaledes  flammer 
Ilden  opad  mod  den  himmelske  Ild,  og  Vandet  strømmer 

nedad   mod   Vandet.    Vi   se   det   ogsaa   paa  de  leveride 

8« 

Væsener,  hvis  Ernæringskraft  forvandler  Føden  ikke  til 
Urter  eller  Planter  men  til  Kød;  og  Lægerne  vide,  at 
enhver  Ting  hjælper  paa  sin  Lige.  Skildpaddens  Fødder 
hjælpe  den,  der  lider  af  Podogra,  idet  de  hænges  op  Fod 
ved  Fod,  den  højre  paa  den  højre,  den  venstre  paa  den 
venstre.  Ethvert  ufrugtbart  Dyr  fremkalder  Ufrugtbarhed, 
og  ville  vi  vække  Kærlighed,  saa  maa  vi  opsøge  et  Dyr, 
som  udmærker  sig  ved  Kærlighed  saasom  Duen,  Spurven 
eller  Svalen,  og  af  dette  maa  vi  igen  tage  de  Dele,  i 
hvilke  Kærlighedstrangen  er  særlig  fremherskende.  Kort 
sagt:  »alle  Ting,  som  i  Overmaal  besidde  en  vis  Be- 
skaffenhed eller  Egenskab,  f.  Ex.  Varme,  Kulde,  Dristighed, 
Frygt,  Sørgmodighed,  Vrede,  Kærlighed  og  Had  eller 
ogsaa  en  anden  Lidenskab  eller  Kraft:  alle  disse  drages 
med  Magt  til  dem  af  lignende  Beskaffenhed  og  fremkalde 
lignende  Kræfter  hos  dem.« 

Ligesom  nu  det  ensartede  her  paa  Jorden  paavirker 
hinanden  gensidig,  saaledes  vil  ogsaa  det  lavere  være 
underlagt  det  dermed  ensartede  højere  og  modtage  sine 
Kræfter  netop  derfra.  »Enhver  Ting  er  saaledes  under- 
lagt en  af  Planeterne  eller  et  af  Himmeltegnene,  men 
det  er  vanskeligt  at  erkende,  hvilke  Stjærner  eller  Tegn 
de  enkelte  Ting  tilhøre.  Man  lærer  det  dels  ved  at 
undersøge,  hvilke  af  Himmellegemernes  Straaler,  Bevægelse 
eller  Figur  Tingen  efterligner,  dels  ved  Overensstemmelsen 
i  Virkninger  mellem  Tingen  og  en  eller  anden  Stjærne. 
Underlagte  Solen,  solare,  ere  saaledes  Ilden  og  den 
lysende  Flamme,  og  blandt  Vædskerne  Blodet.  Blandt 
Metallerne  er  Guldet  solart  formedelst  Glansen;  blandt 
Stenene  de,  som  efterligne  Solens  Straaler,  Soløjestenen 
og  Karfunklen,  der  lyser  om  Natten.  Heliotropen,  Jaspis 
og  Smaragden  ere  ogsaa  solare,  og  de  modtage  fra  Solen 
den  Egenskab  at  beskytte  mod  Gift.  Fremdeles  Topas, 
Rubin  og  Auripigment  fordi  de  have  Solens  og  Guldets 
Farve.     Af  Planterne  ere  de  solare,    der  som  Solsikken 

vende  sig  efter  Solen,  og  de,  der  som  Lotosblomsten 
sammenfolde  Bladene,  naar  Solen  gaar  ned,  og  igen  ud- 
folde dem,  naar  den  staar  op.  Solare  ere  ogsaa  de,  hvis 
Blomster  eller  andre  Dele  have  Solens  Farve.  Blandt 
Dyrene  ere  solare  de  store  og  kække,  som  Løven,  Kroko- 
dillen, Vædderen  og  Tyren ;  af  Fuglene  Fønix,  den  eneste 
i  sin  Slags,  og  Ørnen,  Fuglenes  Konge;  ligesaa  de,  der 
ligesom  med  en  Lovsang  hilse  Solens  Opgang,  f.  Ex. 
Hanen  og  Ravnen.«  Paa  denne  Maade  gennemgaar 
Agrippa  de  enkelte  Planeter  og  Himmeltegn  og  viser, 
hvorledes  enhver  Ting  hører  til  den  Stjæme,  som  den  i 
eA  eller  anden  Henseende  har  Lighed  med. 

Det  er  dog  ikke  blot  alle  Ting  paa  Jorden  og  Jordens 
forskellige  Dele,  saasom  Lande,  Provinser  og  Stæder,  der 
ere  underlagte  Stjærnerne  og  modtage  Kræfter  derfra. 
Der  gives  ogsaa  visse  Linjer,  Stjærnernes  Kendetegn  eller 
»Karakterer« ,  som  ere  indplantede  i  mange  Ting  paa 
Jorden  og  indeholde  Stjærnernes  Kræfter.  Disse  Kende- 
tegn findes  hos  Planterne  i  Rødder  og  Knolde,  i  Blade 
og  Blomster;  de  findes  i  Haandens  Linjer,  og  ved  dem 
have  de  gamle  Kiromanter  læst  Menneskets  Skæbne  i 
hans  Haand.  Der  er  saaledes  en  indbyrdes  Overens- 
stemmelse mellem  forskellige  Ting  fra  de  laveste  til  de 
højeste,  og  paa  Grund  af  denne  Overensstemmelse,  som 
Grækerne  kaldte  »Sympati«,  tiltrække  Tingene  hinanden. 
»Enhver  højere  Kraft  sender  sine  Straaler  i  en  lang  og 
uafbrudt  Række  til  alt  det  dermed  overensstemmende 
lavere,  og  paa  den  anden  Side  kan  det  lavere  gennem 
alle  enkelte  Trin  af  det  højere  naa  op  til  det  højeste. 
Det  lavere  er  saaledes  forbundet  med  det  højere,  at  en 
Indflydelse  herfra  naaer  ud  til  det  yderste  Endepunkt  i 
Rækken,  ganske  ligesom  en  spændt  Stræng  svinger  i 
hele  sin  Længde,  naar  man  berører  dens  ene  Endepunkt.« 

Da  nu  alt  det,  der  er  lige  og  derved  sammenføjet, 
søger    at    tiltrække    hinandens    Kræfter,     saa    kunne    vi 

neddrage  Himmellegemernes  Kræfter  ved  at  samle  alle 
de  Ting,  der  høre  ind  under  vedkommende  Stjæme.  Og 
ikke  blot  neddrage  vi  derved  de  himmelske  Kræfter,  men 
da  Himmellegemerne  selv  modtage  sine  Kræfter  fra 
Ideernes  Verden,  saa  kunne  vi  gennem  dem  ogsaa  ned- 
drage de  Intelligenser  og  Dæmoner,  som  virke  gennem 
Planeterne.  Særlig  virksomme  herved  ere  forskellige 
Røgelser,  der  henhøre  under  forskellige  Planeter,  fordi 
de  fylde  Luften  med  saadanne  Dunster,  der  særlig  let 
modtage  de  himmelske  Indvirkninger.  Tillige  paavirke 
de  voldsomt  den  menneskelige  Aand  og  give  os  paa  en 
højst  vidunderlig  Maade  lignende  Egenskaber.  For  hver 
af  Planeterne  angiver  Agrippa  Sammensætningen  af  den 
tilsvarende  Røgelse;  et  Par  Exempler  herpaa  ville  være 
tilstrækkelige.  »Til  Solrøgelse  tager  man  Safran,  Ambra, 
Moskus,  Aloetræ,  Balsamtræ,  Lavrbær,  Kryddernelliker, 
Myrra  og  Virak,  hvilket  alt  stødes  og  blandes  i  et  saadant 
Forhold,  at  Lugten  bliver  saa  behagelig  som  mulig. 
Dette  Pulver  bliver  saa  blandet  med  Ørnehjærne  eller 
Blodet  af  en  hvid  Hane  og  formet  som  Piller.  —  Røgelse 
for  Maanen  beredes  af  Hovedet  af  en  tørret  Frø,  en 
Tyrs  Øjne  og  Frø  af  den  hvide  Valmue  sammen  med 
Virak  og  Kamfer,  og  det  hele  blandes  med  Gaaseblod«  osv. 
Mangfoldige  magiske  Virkninger  opstaa  ved  Tingenes 
indbyrdes  Overensstemmelse  eller  Sympati,  og  særlig  er 
den  menneskelige  Sjæl  her\'ed  meget  virksom.  Under 
Søvnen  er  saaledes  Sjælen  mest  modtagelig  for  de 
himmelske  Indflydelser;  deraf  opstaa  Drømme,  der  ofte 
indeholde  Varsel  om  det,  der  skal  ske.  Men  da  de 
højere  Tings  Indflydelser  virke  forskelligt  paa  hver  enkelt 
menneskelig  Sjæl,  saa  kan  der  ikke  gives  faste  Regler  for 
Drømmenes  Udtydning.  Hvert  enkelt  Menneske  maa 
selv  omhyggelig  nedskrive  sine  Drømme  og  de  derefter 
fulgte  Begivenheder;  heraf  vil  han  saa  kunne  udlede 
sine  fremtidige  Drømmes  Betydning. 

Sjælen  har  ogsaa  en  meget  stor  Indflydelse  paa  alle 
dermed  ensartede  Ting,  og  den  formaar  at  forme  dem 
efter  sig.  Først  og  fremmest  virker  den  paa  Legemet, 
hvormed  den  nærmest  er  forbunden.  Saaledes  se  vi  alle 
menneskelige  Lidenskaber  udtrykke  sig  i  Legemet  og 
især  i  Ansigtet.  Men  efter  Lighedens  Lov  paavirker 
Sjælen  ogsaa  andre.  Tænderne  løbe  let  i  Vand  paa  den, 
der  ser  en  anden  spise  noget  velsmagende,  og  enhver 
Lidenskab  og  Stemning,  som  iagttages  hos  en  anden, 
gaar  let  over  paa  os  selv.  Deraf  kommer  det,  at  Trold- 
mænd, som  ville  stifte  Ulykker,  med  et  fast  Blik  formaa 
at  fonrylle  Folk  paa  højst  fordærvelig  Maade.  Særlig 
naar  Indbildningskraften  sættes  stærkt  i  Bevægelse,  danner 
der  sig  i  det  indre  et  Billede  af  den  forestillede  Sag, 
som  saa  finder  sit  Aftryk  i  Blodet.  Og  Blodet  overfører 
saa  igen  et  saadant  Billede  til  de  af  det  ernærede  Lemmer. 
Saaledes  fremkaldes  mange  Misfostre  ved  de  svangres  altfor 
bevægelige  Indbildningskraft,  og  den  hellige  Franciskus' 
Saarmærker  (Stigmata)  siges  at  være  opstaaet  deraf,  at 
han  altfor  vedholdende  har  betragtet  Kristi  Saar. 


Talspekulationer  i  den  okkulte  Filosofi, 

»De  matematiske  Videnskaber  staa  i  et  saa  inderligt 
Sammenhæng  med  Magien,  og  ere  saa  nødvendige  for 
den,  at  enhver,  som  uden  dem  vilde  befatte  sig  med 
Magi,  vilde  slaa  ind  paa  en  fuldstændig  falsk  Vej,  forgæves 
anstrænge  sig  og  aldrig  naa  de  ønskede  Virkninger.  Ti 
alle  naturlige  Kræfter  i  vor  Verden  bestaa  kun  ved  Tal, 
Vægt,  Maal,  Harmoni,  Bevægelse  og  Lys  og  ere  afhængige 
deraf;  og  alle  Ting,  som  vi  se  hernede,  have  deri  sin 
Rod  og  sit  Fundament.  Ja  der  kan  endog  ved  selve  de 
matematiske  Videnskaber  frembringes  Værker,  der  ligne 
de  naturlige  Ting,  selv  om  alle  naturlige  Kræfter  mangle.« 

Saaledes  have  de  gamle  frembragt  gyldne  Statuer,  som 
talte,  og  Træduer,  der  fløj.  Ligeledes  kan  man  ved 
Geometrien  og  Optiken  frembringe  mærkværdige  Efter- 
ligninger, idet  man  ved  hule  Spejle  i  nogen  Afstand  kan 
frembringe  Billeder  af  Genstandene  i  Luften.  >Og  jeg 
forstaar  at  fremstille  to  modsatte  Spejle,  i  hvilke  man 
paa  lang  Afstand  tydelig,  naar  Solen  skinner,  kan  se 
det,  der  bely^ses  af  dens  Straaler*).  Og  ved  de  samme 
Videnskaber  er  man  i  Stand  til  at  udrette  andre  mærk- 
værdige Ting,  bortfjærne  Klipper,  jævne  Bjærge,  udtørre 
Sumpe,  fylde  Dale  og  lig.,  hvilket  alt  efter  de  troværdigste 
Historieskriveres  Vidnesbyrd  tidligere  er  bleven  udført.« 
»Der  ligger  saaledes  i  Tallene  stor  Kraft  og  Magt, 
hvilket  ikke  blot  de  betydeligste  Filosofer  men  ogsaa 
Kirkefædrene  lære.  Hvor  stor  Magt  Tallene  have  i 
Naturen  ses  f.  Ex.  af  den  Urt,  som  kaldes  Penthaphyllon 
eller  Femblad,  som  formedelst  Femtallet  modstaar  Gift, 
fordriver  onde  Aander  og  befordrer  Forsoning.«  I  hele 
Naturen  have  Tallene  Betydning;  alt  paa  Jorden,  i 
Himlene,  i  Mikrokosmen  og  i  Ideernes  Verden  ordner  sig 
efter  Tallene.  For  at  belyse  dette  giver  Agrippa  en 
Række  Tavler  over  Tallene  fra  i  til  12,  hvori  de  mest 
forskelligartede  Ting  ere  sammenstillede  for  at  vise, 
hvorledes  de  enkelte  Tal  gaa  gennem  alt.  Af  disse 
Tavler  anføres  her  blot  Syvtallets  Skala,  som  viser,  hvad 
der  er  underlagt  de  syv  Planeter;  den  giver  os  altsaa  i 
sammentrængt  Form  et  Overblik  over  flere  af  de  i  det 
foregaaende  omtalte  Forhold. 


•)  Det  er  tydelig  nok  en  Spejlkikkert,  som  her  beskrives.  Naar 
Spejlene  ikke  indsættes  i  et  Rør,  vil  man  i  Almindelighed  i 
Kikkerten  kun  kunne  se  de  Ting,  som  direkte  belyses  af  Solen. 
Agrippas  Beskrivelse  er  derfor  saa  korrekt,  at  det  forekommer 
mig  utvivlsomt,  at  han  har  kendt  Spejlteleskopet,  om  end  i  en 
primitiv  Form,  halvandet  hundrede  Aar  før  Newton  opfandt 
dette  Instrument. 

Ikke  blot  Tallene  men  ogsaa  Tingenes  Navne  have 
stor  magisk  Kraft  og  Betydning,  ti  ethvert  Tal  er  et 
Navn  og  ethvert  Navn  er  et  Tal.  Som  tidligere  omtalt 
(S.  19)  havde  man  hverken  i  Hebraisk,  Græsk  eller  Latin 
særlige  Taltegn;  man  benyttede  Bogstaverne,  som  ogsaa 
havde  Talværdi.  Derved  blev  det  altsaa  muligt,  at  en 
Bogstavrække  paa  en  Gang  kunde  være  et  Navn  og  et 
Tal,  men  en  saadan  Dobbelttydighed  kunde  naturligvis 
ikke  være  uden  magisk  Betydning.  Herpaa  beror  Arit- 
mantiken,  som  lærer,  hvorledes  man  af  et  Navn  kan 
forudsige  Vedkommendes  Skæbne,  og  desuden  den  magiske 
Indflydelse,  som  man  kan  udøve  paa  Intelligenser  og 
Dæmoner  ved  at  udtale  eller  skrive  deres  Navne.  I  et 
følgende  Afsnit  skal  der  blive  givet  forskellige  Exempler 
paa  den  praktiske  Anvendelse  heraf,  paa  dette  Sted  er 
det  kun  Teorien  om  at  gøre.  »Men  ingen  kan  forundre 
sig  over,  at  der  kan  forudsiges  meget  af  Navnenes  Tal, 
ti  den  Højeste  skabte  alt  efter  Tal,  Maal  og  Vægt,  hvoraf 
baade  Bogstavernes  og  Navnenes  Sandhed  har  sit  Ud- 
spring, og  disse  ere  altsaa  ikke  komne  i  Stand  ved  et 
Tilfælde  men  af  en  bestemt  Grund,  omend  vi  ikke 
kende  den.« 

»Som  Guds  fuldkomne  Billed  er  Mennesket  det 
smukkeste  af  alle  hans  Værker,  tilmed  Mikrokosmos,  og 
indeholder  derfor  i  sig  alle  Tal,  Maal,  Vægt,  Bevægelser 
og  Elementer.  Derfor  have  de  gamle  fordum  angivet 
Tallene  ved  Fingrene,  og  af  selve  det  menneskelige 
Legemes  Dele  have  de  fundet  alle  Tal,  Maal,  Proportioner 
og  Harmonier.  Af  det  menneskelige  Legeme  have  de 
udledt,  og  efter  Legemets  Maal  have  de  frembragt  alle 
Templer,  Huse,  Teatre,  endog  Skibe  og  Maskiner,  og 
andre  kunstige  Bygninger  af  enhver  Art  ligesom  ogsaa 
alle  deres  Dele  og  Led.  Saaledes  lærte  Noah  af  Gud 
at  fremstille  Arken  efter  det  menneskelige  Legemes  Maal, 
ligesom  ogsaa  Gud  selv  skabte  Verden  efter  det  menneske- 

lige  Legeme  som  Forbillede.  Derfor  kaldes  Verden  'den 
store',  Makrokosmen,  men  Mennesket  'den  lille  Verden', 
Mikrokosmen.« 

Hvorledes  Mennesket  i  sig  indeholder  alle  Tal  og 
Maal,  viser  Ågrippa  ved  en  Mængde  Exempler;  vi  maa 
dog  her  indskrænke  os  til  at  betragte  et  Par.  Stiller 
Mennesket  sig  oprejst,  med  vandret  udstrakte  Arme  og 
Fingre,  saa  fremstiller  han  Kvadratet,  og  dettes  Centrum 
falder  i  det  nederste  af  Bugen.     Stiller  han  sig  derimod 


med  spredte  Ben  og  sænkede  men  udstrakte  Arme,  saa 
kan  man  om  det  forrige  Centrum  slaa  en  Cirkel,  der 
rører  Hovedet,  Fingrene  og  Fødderne,  og  disse  Punkter 
dele  Cirken  i  fem  ligestore  Dele,  saa  at  Legemet  nu 
indeholder  Femtallet  (se  vedf.  Fig.).  Ogsaa  i  de  enkelte 
Lemmer  gaa  Tallene  igen,  f.  Ex.  i  Haanden,  hvis  Flade 
indeholder  sex  Bjærge  med  mellemliggende  Dale;  hver 
af  disse  Dele  er  underlagt  en  bestemt  Planet  (se  Fig.  S.  137). 
Herpaa  beror  Kiromantiken,  Kunsten  at  spaa  af  Haandens 

Linjer  og  Figurer.  Denne  ligesom  enhver  anden  Spaa- 
domsvidenskab  henter  nemlig  sin  Bekræftelse  fra  Astrolo- 
gien, som  overhovedet  har  den  største  Betydning  ved 
alle  magiske  Arbejder. 

»Enhver  naturlig  Kraft  virker  nemlig  langt  vidunder- 
ligere, naar  den  ikke  blot  er  tilvejebragt  ved  fysiske 
Forhold  men  tillige  bringes  til  at  virke  ved  visse  Stillinger 
af  Himmellegemerne,  som  ere  gunstige  for  dens  Virken. 
Derfor  maa  man  ved  ethven  Arbejde  iagttage  Stillinger, 
Bevægelser  og  Aspekter  af  Stjærner  og  Planeter  i  Tegn 
og  Grader.  Dersom  man  saaledes  vil  udføre  noget,  der 
hører  ind  under  en  bestemt  Planet,  saa  maa  man  afvente 
det  Tidspunkt,  da  den  er  gunstig  og  mægtig  og  behersker 
Dagen,  Timen  og  Himmelfiguren.  Og  ikke  blot  maa 
man  tage  Hensyn  til  den  Planet,  der  har  Betydning  for 
Arbejdet,  men  ogsaa  en  gunstig  Maanestilling  maa  afventes, 
ti  man  faar  intet  godt  udrettet,  hvis  Maanen  ikke  er 
velvillig.  Hvorledes  man  iøvrigt  skal  gaa  tilværks  herved, 
og  hvilke  Stillinger,  der  ere  gunstige,  derom  behøver  jeg 
ikke  at  tale,  da  dette  og  meget  andet  nødvendigt  afhandles 
tilstrækkelig  udførligt  i  Astrologernes  Værker.« 

»Endelig  maa  det  tages  i  Betragtning,  at  alle  de 
forskellige  Arter  af  Spaadomskunst  hver  for  sig  kræve 
Anvendelsen  af  Astrologiens  Regler,  der  ere  ligesom  en 
ganske  nødvendig  Nøgle  til  at  lære  alle  Hemmeligheder 
at  kende.  Saa  dybt  have  de  sine  Rødder  i  Astrologien, 
at  de  lidet  eller  intet  kunne  udrette  uden  den.  Og  selve 
den  astrologiske  Spaadomskunst,  hvortil  Himmellegemerne 
ere  Aarsag  og  Tegn,  yder  alene  ved  Stjærnernes  Be- 
vægelser og  Stillinger  den  sikreste  Paavisning  af  alt,  hvad 
der  sker  paa  Jorden,  hvad  enten  det  er  skjult  eller  endog 
fremtidigt.  At  sige  mere  herom  er  overflødigt,  da  der 
fra  de  ældste  Tider  er  skrevet  mange  Bind  om  denne 
Videnskab.  Derfor:  hvad  enten  Fysiognomikeren  under- 
søger Legemet  eller  Ansigtsudtrykket  eller  Panden  eller 

Haanden,  eller  Tegnsudlæggeren  drager  Slutninger  af 
Drømme  og  Varsler,  saa  maa  Himmelens  Udseende 
undersøges,  hvis  Skønnet  over  det  fremtidige  skal  blive 
rigtigt.  Kun  ved  Stjærnernes  Vidnesbyrd  kan  man  danne 
sig  en  Mening  om,  hvad  alle  de  andre  Tegn  have  at 
betyde.« 

Hvad  Agrippa  videre  udvikler,  i  3dje  Del  af  Bogen, 
er  fornemmelig  kabbalistiske  Lærdomme,  som  vi  allerede 
kende;   vi  behøve  derfor  ikke  at  følge  ham  længere.     Vi 
have  nu  set,  hvorledes  han  bringer  alle  magiske  Operationer 
og  de  forskellige  Spaadomskunster  i  indbyrdes  Sammen- 
hæng og  Forbindelse  med  Tidens  almindelige  Verdensop- 
fattelse.    Og   den   ledende  Traad  herved  er,    at  alt  det 
ensartede  staar  i  indbyrdes  Vexelforhold ;  det  højere  be- 
hersker det  lavere,  men  det  lavere  formaar  ogsaa  at  virke 
tilbage  og  drage  det  højeres  Kræfter  til  sig.     Paa  denne 
Maade  blive  alle  magiske  Virkninger  ligefremme  Følger 
af  en    alt   omfattende  Naturlov,    og  Magien   bliver   ikke 
længere  utilladelige  Operationer  ved  Aanders  Hjælp,  men 
hensigtsmæssige  Anvendelser  af  Naturens  Kræfter  —  saa- 
ledes   som  Datiden  kendte  dem  eller  i  al  Fald  mente  at 
kende  dem.     Denne  Omdannelse  af  Magien  er  den  store 
Reformation,  som  Agrippa  tilsigtede  at  gennemføre,  hvorved 
ban   vilde  opnaa,    at  de  lærde  Magere  ikke  længere  be- 
tragtedes   som    mistænkelige   Sortekunstnere,    men    som 
»den  højeste  og  helligste  Videnskabs«  Dyrkere. 

Vi  gaa  nu  over  til  at  betragte  det  Standpunkt,  som 
de  enkelte  magiske  Videnskaber  indtog  i  Aarhundredet 
efter  Agrippa.  Denne  Tid  maa  vistnok  betragtes  som 
deres  egenlige  Kulminationsperiode,  for  saa  vidt  som  de 
her  opnaaede  den  fyldigste  Udformning  i  alle  Enkeltheder. 

De  enkelte  magiske  Videnskaber. 

Astrologien, 

Vi  begynde  med  Astrologien  som  den  vigtigste  og 
fornemste.  Da  Stjærnerne  ere  den  nærmeste  Aarsag  til 
alt,  hvad  der  sker  paa  Jorden,  blive  Stjærnestillingerne 
ogsaa  det  naturligste  Hjælpemiddel  til  Udgranskning  af, 
hvad  Fremtiden  vil  bringe.  Og  de  øvrige  Xuguralviden- 
skaber  blive  kun  underordnede  Metoder,  der  helt  igennem 
maa  støtte  sig  til  Astrologien.  Saaledes  er  Forholdet 
mellem  Spaadomsvidenskaberne  faktisk  i  det  i6de  og  de 
følgende  Aarhundreder ;  om  dette  er  et  Udslag  afAgrippas 
System,  eller  om  han  kun  har  søgt  nærmere  at  begrunde 
et  allerede  existerende  Forhold,  savner  jeg  Midler  til  at 
afgøre.  Men  efter  hans  Tid  er  i  hvert  Fald  en  Forstaaelse 
af  de  enkelte  Grene  af  Magien  umulig  uden  Kendskab  til 
Astrologien. 

I  Korthed  at  give  et  Overblik  over  blot  de  væsen- 
ligste  astrologiske  Metoder  og  Regler  er  ganske  ugørligt. 
Paa  Videnskabens  Kulminationstid  er  der  ikke  nogen- 
som  helst  Opgave,  som  den  savner  Midler  til  at  løse. 
Jordskælv  og  politiske  Omvæltninger,  Vejr  og  Vind, 
Nyfødtes  og  diplomatiske  Forhandlingers  Skæbne,  Ud- 
faldet af  Krige  og  tabte  Smaatings  Findested:  alt  kan 
Astrologen  forudsige  og  bestemme  ved  Stjærnernes  Hjælp. 
Videnskaben  deles  ligefrem  i  ligesaa  mange  Grene,  som 
der  er  forskellige  Arter  af  Opgaver  at  løse;  der  er  politisk 
og  meteorologisk  Astrologi,  det  daglige  Livs  Astrologi  og 
Genetliologi,  d.e.  Læren  om  Bestemmelsen  af  den  Nyfødtes 
Skæbne.  Hver  af  disse  Grene  har  sine  Metoder  og  Regler, 
saa  at  endog  blot  et  Forsøg  paa  at  strøjfe  dem  alle  vilde 
føre  os  for  vidt.  Vi  ville  derfor  nøjes  med  at  behandle 
Genetliologien,  som  uden  Tvivl  er  den  Del,  der  er  bleven 

anvendt  i  størst  Udstrækning.  For  os  har  den  ogsaa 
en  særlig  Interesse  derved,  at  dens  Resultater  lade  sig 
kontrollere,  idet  Horoskopet  for  en  historisk  bekendt 
Personlighed  jo  altid  kan  sammenlignes  med  hans  virke- 
lige Skæbne.  Men  selv  om  vi  indskrænke  os  til  Frem- 
stilling af  en  saadan  begrænset  Del,  tillader  Pladsen  endda 
kun  at  behandle  nogle  Hovedtræk;  den  Læser,  der  vil 
trænge  dybere  ind  i  Kunsten,  maa  henvises  til  Special- 
værker  *). 

Ethvert  astrologisk  Arbejde  falder  naturligt  i  to  Hoved- 
dele: Horoskopets  Opstilling  og  Udtydning.  Hvad  det 
første  Punkt  angaar,  saa  er  det  et  rent  astronomisk 
Arbejde,  som  vi  slet  ikke  kunne  indlade  os  paa  at  be- 
handle her.  At  stille  Horoskopet  vil  jo  kun  sige:  at 
tegne  et  Billede  af  Stjærnehimlens  hele  Udseende  i  det 
givne  Øjeblik;  det  er  følgelig  et  Arbejde,  som  forudsætter 
et  fuldstændigt  Kendskab  til  Astronomien  og  især  til  de 
astronomiske  Beregninger.  Den,  der  har  disse  Forudsæt- 
ninger, vil  kunne  stille  et  Horoskop  uden  videre  Anvisning, 
og  for  den,  som  mangler  de  astronomiske  og  matematiske 
Kundskaber,  vil  en  kortfattet  Redegørelse  være  værdiløs. 
Vi  kunne  derfor,  med  Forbigaaelse  af  alle  Anvisninger, 
udelukkende  holde  os  til,  hvad  det  herved  kommer 
an  paa. 

Det  er  allerede  tidligere  omtalt,  at  Middelalderens 
Astrologer  tænkte  sig  Himlen  delt  i  12  lige  store  Dele, 
de  tolv  Huse.  Da  det  nu  i  Almindelighed  kun  var 
Dyrekredsens  og  Planeternes  Stilling  paa  Himlen,  som 
man  tog  Hensyn  til,  medens  Fixstjærnerne  sædvanlig  lodes 


•)  Af  disse  er  der  under  den  nyere  Tids  magiske  Epidemi  frem- 
kommet adskillige.  Exempelvis  anføres  følgende.  Lilly:  Intro- 
duction  to  Astrology.  ed.  Zadkiel.  London  1852.  Zadkiel: 
Grammar  of  Astrolog}'.  London  1852.  Pearcei  Science  of  the 
stars.  London  188 1.  Pearce:  Text-book  of  Astrology.  Vol.  1 — 2. 
London  1879. 

ude  af  Betragtning,  saa  indtegnede  man  i  Horoskopet  kun 
det  Punkt  af  Dyrekredsen,  hvormed  hvert  Hus  begyndte, 
og  tillige  Planeternes  Stilling  i  Dyrekredsen.  Hermed 
var  saa  ogsaa  givet,  i  hvilket  Hus  hver  Planet  befandt 
sig.  For  Middelalderens  Astrologer  med  deres  tarvelige 
Instrumenter  og  lidet  udviklede  Matematik  maa  disse 
Bestemmelser  have  været  temmelig  vanskelige,  og  de 
have  derfor  vistnok  ogsaa  sædvanlig  taget  sig  Arbejdet 
temmelig  let.    Men  senere,  da  Tycho  Brahe  havde  hævet 


Observationskunsten,  og  da  man  begyndte  at  udgive 
Efemerider,  d.  e.  Fortegnelser  over  Planeternes  Stillinger 
paa  Himlen  fra  Dag  til  Dag,  bleve  de  Fordringer,  som 
stilledes  til  Horoskopets  Nøjagtighed,  ogsaa  betydelig 
større.  Astrologerne  beregnede  da  Tabeller,  hvoraf  de 
ligefrem  kunde  aflæse  Himmeltegnenes  Beliggenhed  i  de 
tolv  Huse,  naar  man  blot  vidste,  hvilket  Punkt  der 
kulminerede  i  et  givet  Øjeblik. 

I  ovenstaaende  Figur  er  givet   et  fuldstændigt  Horo- 
skop, nemlig  det,  der  blev  opstillet  for  den  danske  Konge 

Christian  II  ved  hans  Fødsel.    Det  er  taget  fra  Garcæus: 
Astrologiae   methodus,    hvor   det   dog.  kun   findes   i   en 
temmelig  mangelfuld  Skikkelse,   hvorfor  jeg  har  beregnet  ' 
og  indført  de  manglende  Bestemmelser.    Figuren  forstaas ' 
uden    Vanskelighed ,   naar   den   sammenholdes   med   den 
Side  75 — 77  givne  Fremstilling  af  Læren  om  de  tolv  Huse. 
Ved  Grænsen   for   ethvert  Hus   er   anført  det  Punkt  af 
Dyrekredsen,  udtrykt  i  Tegn  og  Grader,  hvormed  Huset 
begynder.     I  hvert  enkelt  Hus  er  indtegnet  Planeterne, 
som    befinde  sig  deri,   og  ved  Siden  af  Planettegnet  er 
anført  det  Punkt  af  Dyrekredsen,  hvor  de  staa.    Foruden 
Planeternes  og  Dyrekredsens  Tegn  findes  der  i  Figuren 
endnu   et,  som  ikke  tidligere  er  omtalt.     Det  er  Lykke- 
hjulet 0,  hvorved  man  forstod  det  Punkt  paa  Himlen, 
der  var  ligesaa  langt  fra  Maanen,  som  Solen  fra  Horizonten. 
Da  Horoskopet  viser,  at  Solen  O  staar  i  18®  S  og  det 
første  Hus  begynder  med   15®   SI,   hvilket  Punkt  netop 
er  i  Horizonten,  saa  er  Solen  altsaa  27®  fra  Horizonten. 
Men  Maanen  staar  i  19®  Tip,  lægger  man  hertil  de  27®, 
kommer  man  til  16^  ^^;   her  faar  altsaa  Lykkehjulet  sin 
Plads.    Betydningen  af  Lykkehjulet  skal  strax  blive  omtalt. 
Gaa  vi  nu  over  til  af  det  foreliggende  Horoskop  at 
ville  bestemme  Nati  (d.  v.  s.  den  nyfødtes)  Skæbne,  saa 
bliver  den  første  Sag,  der  skal  afgøres,  hans  Livs  Længde. 
Ti   det   vilde,   som   Ptolemæus   meget   rigtig   bemærker, 
være  meningsløst  at  undersøge,  om  et  Menneske  vil  nyde 
Sundhed,  have  Held  og  Lykke  i  Livet,  før  man  véd,  om 
han   overhovedet  vil  naa  en  Alder,    hvor  der  kan   blive 
Tale  om  sligt.     Livets  Længde  bliver  saaledes  det  første, 
hvorover  der  skal  tages  et  Skøn.     Herved,  ligesom  ved 
alle  andre   forefaldende   Spørgsmaal,   gælder   det   om    at 
have  Betydningen  af  de  12  Huse  paa  rede  Haand.    Disse 
Betydninger  ere  allerede  tidligere  angivne  (Side  77).    At 
Fortegnelsen   se   vi,    at  Livets   Længde   skønnes    af  det 
første   Hus.     Det   kommer  altsaa  an  paa,    om  en  held- 

Overtro  og  Trolddom.    II.  9  , 

eller  uheldbringende  Planet  holder  første  Hus  besat.  Som 
det  vil  erindres  fra  Ptolemæus'  Astrologi  vare  Jupiter  2(. 
og  Venus  ?  heldbringende,  og  hertil  have  senere  Astro- 
loger ogsaa  føjet  Lykkehjulet.  Uheldbringende  derimod 
ere  Mars  cf  og  Saturn  ^ .  De  øvrige  Himmellegemer 
ere  nærmest  at  betragte  som  nevtrale,  idet  deres  Betyd- 
ning retter  sig  efter  andre  Forhold.  Horoskopet  viser 
nu,  at  den  lykkelige  Stjærne  Venus  ?  holder  første  Hus 
besat,  og  dette  lover  da  Natus  et  langt  Liv. 

Hermed  er  Sagen  dog  ikke  afgjort;  en  Svale  gør 
ingen  Sommer,  og  en  enkelt  Stjærne  afgør  ikke  et  Menneskes 
Skæbne.  Vi  maa  derfor  undersøge  Aspekterne,  hvorved 
ligefrem  forstaas  Planeternes  indbyrdes  Stillinger,  Størrelsen 
af  deres  Vinkelafstande.  Det  er  tidligere  omtalt,  hvorledes 
Ptolemæus  af  bestemte  Grunde  betragtede  Vinkler  paa 
éo^  og  120®  som  heldige,  medens  en  Vinkel  paa  90^ 
var  uheldig.  De  senere  Astrologer  betragtede  det  ogsaa 
som  uheldigt,  naar  to  Planeter  stod  paa  samme  Sted  af 
Himlen,  vare  i  Konjunktion,  eller  naar  de  stod  180*^  fra 
hinanden,  vare  i  Opposition.  Konjunktion,  Kvadratur  (90*^) 
og  Opposition  ere  altsaa  uheldige  Aspekter;  Sextil  (60^) 
og  Trigon  (120^)  derimod  lykkebringende. 

Betragte  vi  nu  Horoskopet,  saa  se  vi,  at  Venus  ikke 
staar  i  Aspekt  til  nogen  anden  Planet  end  Merkur  9, 
hvormed  den  er  i  Kvadratur.  Men  da  Merkur  er  en  af 
de  Planeter,  hvis  Natur  retter  sig  efter  den,  som  den 
staar  i  Aspekt  til,  saa  kan  Merkurs  Kvadratur  til  Venus 
ikke  anses  for  noget  daarligt  Varsel.  Der  vil  dog  nu 
være  Grund  til  at  undersøge,  hvorledes  Livsbebuderen, 
Hyleg,  er  situeret.  Hyleg  er  enten  Solen  eller  Maanen; 
om  Dagen  Solen,  om  Natten  Maanen,  saafremt  de  befinde 
sig  i  iste,  lode,  iite,  7de  eller  9de  Hus.  Hvis  ingen  af 
dem  gør  det,  kan  ogsaa  en  Planet  blive  Hyleg,  men 
hvorledes  den  bestemmes,  behøve  vi  her  ikke  at  opholde 
os   ved,    eftersom   Horoskopet   viser,    at   Solen   er   over 

Horizonten  og  i  iite  Hus;  følgelig  er  den  Hyleg.  Vi 
have  nu  at  tage  Solens  Aspekter  i  Betragtning,  og  det 
falder  da  strax  i  Øje,  at  Solen  er  i  Konjunktion  med 
den  uheldvarslende  Mars;  de  to  Himmellegemer  ere  kun 
5^  fjærnede  fra  hinanden.  Rigtignok  staar  den  lykke- 
bringende Jupiter  2(.  i  Nærheden  og  understøtter  Solen, 
men  dog  maa  det  siges,  at  Tegn  staa  imod  Tegn.  Venus 
i  første  Hus  eller  Ascendenten  varsler  et  langt  Liv,  Mars 
i  Konjunktion  med  Hyleg  det  modsatte.  Spørgsmaalet 
kan  derfor  først  besvares  ved  en  Bestemmelse  af  Planeternes 
forskellige  Styrke  i  Horoskopet. 

Planeternes  Styrke  bestemmes  ved  Hjælp  af  deres 
væsenlige  Værdier,  der,  som  vi  have  set,  var  et  af 
Hovedpunkterne  i  Ptolemæus'  Astrologi.  For  nogenlunde 
let  at  kunne  udføre  Bestemmelsen,  maa  man  have  de 
væsenlige  Værdier  samlet  i  en  overskuelig  Tabel;  en 
saadan  findes  da  ogsaa  i  alle  ældre  Astrologier  og  er  gengivet 
her  p'aa  et  særligt  Blad.  I  Tavlens  første  Søjle  er  anført  de 
tolv  Himmeltegn,  og  i  de  næste  Søjler  er  anført,  hvilken 
Planet  der  har  sit  Hus,  sin  Opstigning,  sin  Trekant,  sit 
Maal  og  sh  Aasyn  i  det  paagældende  Himmeltegn.  Da 
enhver  Trekant,  i  hvilken  et  Himmeltegn  indgaar,  har 
tre  Herskere,  saa  har  den  ene  Herredømmet  om  Dagen, 
3en  anden  om  Natten  og  den  tredje  er  Ledsager.  I  den 
Søjle,  som  angiver  Trekanternes  Herrer,  findes  derfor 
angivet  tre  under  Overskrifterne  Z>,  iV  og  L,  Under 
Planeternes  Maal  er  hver  Planet  sat  mellem  de  to  Tal, 
som  angive  Grænserne  for  Planetens  Herredømme.  For 
»Aasynenes«  Vedkommende  er  der  angivet  tre  Planeter, 
idet  den  første  behersker  Tegnets  første  lo  Grader,  den 
anden  behersker  den  midterste  Tredjedel  og  den  tredje  de 
sidste  10  Grader.    Herefter  vil  Tabellen  let  forstaas. 

Skulle  vi  nu  bedømme  Planeternes  Styrke,  have  vi 
kun  at  tage  Hensyn  til  og  undersøge,  hvilke  der  beherske 
de  fem  hylegiale  eller  aphetiske  Punkter,  som  ere:  Ascen- 

9* 

denten  (det  første  Hus),  Solen,  Maanen,  Himmelens  Midte 
(det  tiende  Hus)  og  Lykkehjulet.  Begynde  vi  nu  med 
Ascendenten,  saa  viser  Horoskopet,  at  1 5  ^  fi  netop  staar 
i  Ascendenten.  Af  den  ovenfor  anførte  Tabel  ses  frem- 
deles, at  Løvens  Tegn  er  Hus  for  Gi  Opstigning  har 
derimod  ingen  Planet  her.  Trekanten  beherskes  af  O,  da 
det  er  om  Dagen,  og  cT  som  Ledsager.  I  Løvens  15de 
Grad  har  Saturn  sit  Maal  og  Jupiter  sit  Aasyn.  Paa 
lignende  Maade  gaar  man  nu  tilværks  med  de  andre 
hylegiale  Punkter.  Solen  staar  i  18^  $9,  men  her  har 
Maanen  sit  Hus,  Jupiter  sin  Opstigning  osv.  Ved  saaledes 
at  gaa  dem  alle  igennem,  faa  vi  følgende  Tabel: 


Aphetica 

Tegn 

- 

Hus 

Opstig- 
ning 

c 

1« 

Aasyn 

Ascendent 

IS"  a 

G 

1 
G   (^ 

% 

'^■ 

G 

180  s 

D 

T\- 

?    D 

1 

9 

9 

D    . 

i9«>  irp 

5 

9 

D    % 

2*- 

1 

? 

Himlens  Midte 

27  0  T 

^ 

G 

1  G   cT 

% 

9 

e 

1 

? 

% 

%   ^ 

^ 

% 

Planeternes  indbyrdes  Styrkeforhold  findes  heraf,  idet 
man  tillægger  en  Planet  Talværdien  5,  naar  den  behersker 
et  Hus,  4  for  en  Opstigning,  3  for  en  Trekant,  2  for  et 
Maal  og  I  for  et  Aasyn.  Exempelvis  ses  af  den  sidste 
Tabel,  at  G  behersker  et  Hus,  en  Opstigning  og  to 
Trekanter,  den  faar  derfor  Værdien  5  +  4  +  34-3  —  15. 
Gaar  man  saaledes  de  enkelte  Planeter  igennem,  faar  man: 

^15     2J.  12     cT  II     O  15     ?  10     Q  12     B  II 

Solen,  som  har  Værdien  15,  er  altsaa  stærkere  end  Mars, 
og   da   den   tilmed  understøttes  af  '^^,   der    ligeledes  er 


ASTROLOGIEN.  1 33 

Stærkere  end  Mars,  saa  tør  man  forudsige  Natus  et  langt 
Liv.     Christian  II  blev  som  bekendt  78  Aar  gammel. 

Af  de  beregnede  Styrkeforhold  kunne  vi  ogaaa  ud- 
lede, hvilken  Planet  der  særlig  er  den  Nyfødtes  Herre, 
dominus  geniturae.  Det  er  den  Planet,  som  paa  engang 
er  den  stærkeste  og  staar  i  et  af  de  fire  Hjørnehuse, 
I  ode,  iste,  yde  eller  4de.  Horoskopet  viser,  at  dette  kun 
finder  Sted  for  Merkurs  og  Venus*  Vedkommende,  og  af 
disse  er  Merkur  den  stærkeste,  idet  den  har  Værdien  12  efter 
vor  Beregning.  Og  da  tillige  det  lode  Hus  er  fornemmere 
end  det  iste,  saa  bliver  altsaa  Merkur  Fødselens  Herre, 
men  Venus  siges  at  ledsage  ham.  Om  denne  Kombination 
sige  de  gamle  Astrologer:  »Naar  $  er  dominus  geniturae, 
forestiller  den  et  saadant  Menneske,  der  er  meget  curiøs, 
oprigtig  og  veltalende  og  vil  udforske  alle  Hemmeligheder. 
Naar  ?  ledsager  den,  bliver  Natus  en  god  Taler  og 
Poet.«  Hvorvidt  dette  passer  paa  Christian  II,  maa  det 
overlades  til  Læseren  selv  at  bedømme. 

Ligesom  det  første  Hus  særlig  har  Betydning  med 
Hensyn  til  Livets  Længde,  saaledes  har  som  omtalt 
ethvert  af  de  andre  Huse  ogsaa  sin  særlige  Betydning. 
Af  Planeternes  Stilling  i  de  enkelte  Huse  og  deres  Aspekter 
kan  man  derfor  forudsige  Held  eller  Uheld  i  alle  Livets 
forskelligartede  Forhold.  Det  vilde  føre  altfor  vidt  at 
gennemgaa  dette  i  Enkeltheder,  vi  nøjes  derfor  med  et 
enkelt  Exempel.  Af  det  12te  Hus  skønnes  alt,  hvad  der 
vedrører  Nati  Fjender,  Anstrængelser,  Sorg,  Uheld  i  Livet, 
især  Fængsel.  Det  er  følgelig  et  meget  ugunstigt  Varsel, 
hvis  der  i  12te  Hus  findes  en  uheldbringende  Planet,  og 
endnu  værre  er  det,  hvis  denne  tilmed  staar  i  en  uheldig 
Aspekt.  De  gamle  Astrologer  have  særlig  fremhævet,  at 
Mars  i  Konjunktion  med  Solen  i  12te  Hus  er  et  sikkert 
Varsel  om  Fængsel  for  den  Nyfødte.  Det  kan  ikke 
nægtes,  at  dette  slaar  til  for  Christian  II's  Vedkommende. 
Hans    Horoskop   viser   netop    Mars   i   Konjunktion    med 

Solen  i   12te  Hus,  og  han  tilbragte  27  Aar  af  sit  Liv 
Fængsel. 

Astrologerne  ere  dog  ikke  indskrænkede  til  at  kunne 
forudsige,  at  en  bestemt  Begivenhed  vil  finde  Sted;  de 
kunne  ogsaa  angive,  naar  den  vil  indtræde.  Dette  ud- 
føres ved  Hjælp  af  de  saakaldte  Direktioner,  som  for  en 
stor  Del  bero  paa  temmelig  kunstige  Beregninger,  som 
vi  ikke  ville  indlade  os  paa  her.  For  dog  at  give  en 
Forestilling  om,  hvorledes  man  har  baaret  sig  ad  hermed, 
ville  vi  benytte  en  lidt  mindre  indviklet  Fremgangsmaade, 
som  tilnærmelsesvis  giver  samme  Resultat.  Principet 
ved  Direktionerne  er,  at  man  undersøger,  hvor  stor  en 
Vinkel  der  mangler  i,  at  en  bestemt  Aspekt  mellem  et 
Par  Planeter  fremkommer.  Von  Horoskop  viser  saaledes, 
at  der  er  54  ^  mellem  Merkur  og  Mars.  Fødselens  Herre, 
Merkur,  skal  altsaa  dirigeres  gennem  en  Vinkel  paa  54^ 
for  at  komme  i  en  skæbnesvanger  Konjunktion  med  den 
uheldbringende  Mars,  der  varsler  Fængsel  for  Natus. 
Imellem  Venus  og  Saturn,  den  anden  uheldbringende 
Planet,  er  der  37^,  derfor  maa  Saturn  dirigeres  gennem 
en  Vinkel  paa  53^  for  at  komme  i  den  mest  fordærvelige 
af  alle  Aspekter,  Kvadraturen,  med  Venus.  Disse  Tal 
stemme  godt  overens,  og  da  Astrologerne  ved  Direktionerne 
beregne  et  Aar  for  hver  Grad,  saa  lære  vi  heraf,  at  det 
store  Uheld  for  Christian  II  vil  indtræffe  et  Par  og  halv- 
tredsindstyve Aar  efter  hans  Fødsel.  Han  var  i  Virkelig- 
heden 51  Aar  gammel,  da  han  blev  sat  i  Fængslet  paa 
Sønderborg. 

Det  er  dog  ikke  altid,  at  Astrologernes  Beregninger 
stemme  saa  godt.  Undertiden  hænder  det,  at  end  ikke 
de  vigtigste  Begivenheder  i  et  Menneskes  Liv  ville  stemme 
med  det  ved  Fødselen  opstillede  Horoskop.  Der  er  saa 
Grund  til  at  formode,  at  Horoskopet  paa  en  eller  anden 
Maade  er  bleven  galt.  For  dette  uheldige  Tilfælde  havde 
man  en  hel  Række  Metoder  til  at  korrigere  Horroskopet. 

Den  sikreste  Metode  var  at  korrigere  per  accidentia  nati, 
hvilket  vil  sige,  at  man  lavede  om  paa  Horoskopet,  indtil 
<fct  stemte  med  Hovedbegivenhederne  (accidentia)  i  Nati 
Liv.     Saa  stemte  det! 


De  øvrige  Auguralvidenskaber, 

Efter  at  vi  nu  have  behandlet  den  vigtigste  og  be- 
tydeligste af  Spaadomsvidenskaberne ,  Astrologien ,  saa 
udførligt,  som  det  var  fornødent  for  vort  særlige  For- 
maal,  kunne  vi  fatte  os  i  Korthed  om  de  øvrige 
Metoder,  der  anvendtes  til  at  forudsige  kommende  Be- 
givenheder. Deres  Antal  var  overordenlig  stort;  i  et 
magisk  Værk  fra  Slutningen  af  det  i6de  Aarhundrede 
findes  en  Fortegnelse  over  ikke  mindre  end  26  forskellige 
Auguralvidenskaber,  og  denne  Fortegnelse  er  tilmed  ikke 
fuldstændig.  Det  forbyder  sig  derfor  ganske  af  sig  selv 
at  gaa  ind  paa  dem  alle;  de  fleste  have  desuden  over- 
ordenlig ringe  Betydning,  idet  de  næppe  nogensinde  have 
været  sat  saaledes  i  System,  at  man  har  kunnet  gaa  frem 
efter  faste  Regler.  Jeg  tager  derfor  af  den  store  Mang- 
foldighed som  Exempler  kun  tre  af  de  mest  benyttede  og 
fyldigst  udarbejdede  Metoder:  Kiromantiken,  Geomantiken 
og  Aritmantiken.  Og  som  Exempel  paa  de  mindre 
systematiske  Metoder  skal  omtales  Hydromantiken. 

Kiromantiken,  Læren  om  at  forudsige  Menneskets 
Skæbne  af  hans  Haand,  er  især  interessant  ved  sin  Historie, 
der  endnu  er  højst  dunkel  og  gaadefuld.  Kaldæerne  og 
Ægypterne  synes  ikke  at  have  kendt  denne  Kunst;  i  hvert 
Fald  savne  vi  enhver  positiv  Udtalelse  om  den  i  de 
talrige  magiske  Skrifter,  som  disse  gamle  Folkeslag  have 
efterladt.  Heller  ikke  i  det  gamle  Testamente  findes 
Kiromantiken  nævnt  eller  blot  antydet  i  de  paa  flere 
Steder  forekommende  udførlige  Fortegnelser  over  forbudte 

Kunster.  Derimod  omtale  de  romerske  Forfattere  Cicero 
og  Juvenal,  at  der  paa  deres  Tid  gaves  Folk,  som  særlig 
havde  lagt  sig  efter  at  spaa  af  Haandens  Linjer  »med  et 
saadant  Held,«  føjer  Cicero  til,  »at  de  sædvanlig  ere  nær 
ved  at  dø  af  Sult  ved  sine  Kunster.«  Mere  end  disse 
hist  og  her  forekommende  Antydninger  vide  vi  ikke  om 
Oldtidens  Kiromanter,  og  Middelalderen  igennem  lige  til 
Begyndelsen  af  det  15de  Aarhundrede  findes  denne  Spaa- 
domskunst,  saavidt  mig  bekendt,  intetsteds  omtalt.  Den 
synes  endog  at  være  fuldstændig  gaaet  i  Glemsel,  ti  den 
vakte  stor  Opsigt,  da  Zigeunerne  i  det  15de  Aarhundrede 
igen  bragte  den  til  Europa.  En  samtidig  fransk  Skribent 
fortæller  i  al  Fald,  at  der  i  August  1427  til  Omegnen  af 
Paris  kom  en  Skare  paa  120  Personer,  Mænd,  Kvinder  og 
Børn,  hvis  Hjemsted  ikke  lod  sig  udfinde.  Man  kaldte 
dem  »Bøhmere«,  fordi  de  sidst  kom  fra  Bøhmen,  men  de 
kaldte  sig  selv  Ægyptere,  idet  de  paastod,  at  de  vare  udgaaede 
fra  Nedreægypten.  De  havde  sort,  stridt  Haar  som  en 
Hestehale,  vare  frygtelig  snavsede  og  gik  næsten  nøgne^ 
men  trods  deres  Fattigdom  var.  der  iblandt  dem  Trold- 
mænd, »som  betragtede  Folks  Hænder  og  sagde  enhver, 
hvad  der  var  sket  og  vilde  hænde  i  Fremtiden.«  Paris* 
Borgere  strømmede  ud  til  deres  Lejr  og  lod  sig  spaa,  og 
herved  tjente  de  mange  Penge.  De  synes  altsaa  at  have 
været  habilere  i  Kunsten  end  de  Kiromanter,  som  Cicero 
omtaler. 

At  Zigeunerne  i  Folkebevidstheden  stod  som  de  sande 
Mestre  i  Kiromantiken,  fremgaar  tydelig  af  Widman's 
Faustbog  fra  1599.  Det  hedder  heri:  »Da  Dr.  Faust  med 
sine  letfærdige  Ledsagere  nu  kom  til  Zigeunerne  eller  de 
omløbende  Tatere,  som  de  da  almindelig  kaldtes,  holdt 
han  meget  til  med  dem  og  lærte  af  dem,  efter  sin  egen 
Mening,  Kiromantiken,  hvorledes  man  af  Hænderne  kan 
spaa  og  forudsige.«  Ogsaa  ad  anden  Vej  er  det  let  at  se» 
at  de  europæiske  Magere  først  meget  sent  have  kastet  sig 

over  denne  Kunst  og  forsøgt  at  gøre  den  til  en  Videnskab. 
I  det  ældste  Værk  over  Kiromantik,  som  vi  nu  besidde, 
nemlig  Indagines  »Introductiones  apotelesmaticae  in  Chy- 
romantiam,«  Francof.  1522  (Vejledning  til  kiromantiske 
Forudsigelser  ved  Stjærnernes  Hjælp)  er  der  gjort  et 
hæderligt  Forsøg  paa  at  indordne  Kiromantiken  under 
Astrologien,  saaledes  som  Agrippa  fastsætter  Forholdet. 
Men  alle  de  egenlige  kiromantiske  Hovedlærdomme  falde 
helt  udenfor  den  astrologiske  Ranrnie,  saa  det  er  let  at 
se,  at  Kiromantiken  oprindelig 
har  været  en  Kunst,  der  er 
bleven  fuldt  udviklet  uafhængig 
af  al  Astrologi.  Til  nærmere 
Belysning  heraf  skal  jeg  i  al 
mulig  Korthed  gengive  de  væsen- 
ligste  Træk  af  Kiromantiken, 
saaledes  som  den  er  fremstillet 
i  det  nævnte  Værk  af  Indagine 
og  i  andre  gamle  Skrifter. 

Som  vedføjede  Figur  viser, 
deles  Haandfladen  i  syv  »Bjærge«, 
der  benævnes  efter  de  syv 
Planeter.  Kun  den  midterste 
Del  af  Haanden,  »Marsbjærgetc, 
er  ikke  nogen  Forhøjning,  hvorfor  den  ogsaa  ofte  kaldes 
»Hulheden  eller  Dalen«  (cavea  Martis).  løvrigt  indeholder 
Haanden  en  hel  Del  Linjer,  af  hvilke  de  væsenligste  ere 
de,  der  findes  indtegnede  paa  Figuren  og  angivne  ved 
Navne.  Disse  spille  den  langt  overvejende  Rolle,  idet 
man  af  dem  alene  kan  udlede  alt  vedrørende  et  Menneskes 
Natur  og  Skæbne,  saa  at  de  Spaadomme,  der  uddrages 
af  Bjærgene,  egenlig  ere  temmelig  overflødige.  Vi  begynde 
derfor  med  at  betragte  Linjerne. 

Det  er  gennemgaaende  et  godt  Varsel,  naar  en  Linje 
er   lang,    tydelig  fremtrædende,   ikke  nogetsteds  afbrudt, 

ikke  gennemskaaren  af  andre  Linjer,  ikke  har  bratte 
Knæk  eller  uvedkommende  Bøjninger  og  ikke  indeholder 
Pletter  eller  danner  besynderlige  Figurer  med  de  derfra 
udgaaende  Sidegrene.  Ethvert  af  disse  Tegn  bliver  derfor 
et  uheldigt  Varsel,  som  har  sin  særlige  Betydning.  Af 
Livslinjen,  som  ogsaa  kaldes  Hj ærtelinjen,  bedømmer 
man  Livets  Længde  og  Hjærtets  Tilstand.  Ved  en  ejen- 
dommelig Udmaaling  kan  man  af  den  finde,  hvor  gammel 
Mennesket  vil  blive;  er  den  spids  henimod  Fingrene,  men 
tyk  ved  Haandroden,  betegner  den  en  svag  Ungdom,  men 
en  stærk  og  kraftig  Alderdom;  omvendt  derimod,  hvis 
den  er  tykkest  henimod  Fingrene.  Er  Livslinjen  paa 
noget  Punkt  afbrudt,  tyder  dette  paa  en  voldsom  Død. 
Af  Natur-  eller  Hovedlinjen  drager  man  paa  lignende 
Maade  Slutninger  om  Menneskets  sjælelige  Natur  og 
Hovedets  Tilstand.  B  o  r  d  1  i  n  j  e  n  forestaar  Husvæsnet, 
Lykke  i  Ægteskabet  og  de  økonomiske  Forhold,  medens 
Le  ver  linjen,  ogsaa  kaldet  Lunge-Mav  e-Leverlinjen, 
giver  Oplysninger  om  Menneskets  almindelige  Sundheds- 
tilstand og  mulige  Sygdomme. 

Ved  Undersøgelsen  af  Haandens  Bjærge  ser  man  for- 
nemmelig paa,  om  disse  ere  lykkelige  eller  ulykkelige. 
De  ere  gode,  hvis  de  staa  lige  under  Fingrene  og  ere  fri 
for  forvirrende  Linjer,  dybe  Punkter  og  Pletter;  ethvert 
af  disse  Tegn  varsler  derfor  Uheld  i  en  eller  anden  Ret- 
ning. Bjærgene  have  iøvrigt  Betydning  i  Overensstemmelse 
med  den  Planet,  efter  hvilken  de  ere  opkaldte.  Af  Mars- 
bjærget  drages  der  saaledes  Slutninger  om  Menneskets 
Forhold  til  Krigsvæsnet,  Venusbjærget  forestaar  Kærlig- 
hedsforhold. Af  Jupiterbjærget  udledes  de  sjælelige  Egen- 
skaber, selverhværvet  Berømmelse;  af  Saturnbjærget  de 
<9konomiske  Forhold  og  af  Solbjærget  Gunst  ved  Hoffet. 
Merkurbjærget  forestaar  Handel,  Kunst  og  Videnskab, 
medens  Maanebjærget  giver  Oplysninger  om  den  legemlige 
Konstitution  i  det  hele  taget.  —  Da  der  næppe  findes  to 

Mennesker,  hos  hvem  Haandens  Linjer  ere  ens,  kræver 
den  rigtige  Udtydning  af  de  forskellige  Forhold  mellem 
Linjerne  en  uhyre  Masse  detaillerede  Regler,  som  vi  ikke 
kunne  gaa  ind  paa  her.  Vi  maa  derfor  nøjes  med  dette 
almindelige  Overblik. 

Geomantiken.  Oprindelig  forstod  man  ved  Geo- 
mantik,  overensstemmende  med  Ordets  Betydning, » Varsel- 
tagning  af  Jorden«,  d.  v.  s.  af  underjordiske  Lyde,  Knagen 
og  Bragen,  og  Jordskælv.  Men  da  den  Art  Varsler  ere 
meget  sjældne  og  næsten  udelukkende  forekomme  i  vul- 
kanske Egne,  har  denne  Geomantik  ifølge  Sagens  Natur 
aldrig  kunnet  blive  almindelig  eller  faa  større  Betydning 
udenfor  bestemte  Egne  af  Jorden.  Man  brugte  derfor 
almindeligvis  ogsaa  Ordet  som  Betegnelse  for  en  anden 
ældgammel  Spaadomskunst,  Punktérkunsten,  der  allerede 
har  været  i  Brug  hos  Kaldæerne  og  fra  dem  rimeligvis 
har  forplantet  sig  ned  gennem  Tiderne  som  et  almindeligt 
Led  af  de  hemmelige  magiske  Operationer.  Den  udførtes 
sædvanlig  med  Sand,  hvorfor  Benævnelsen  Geomantik 
altsaa  med  en  vis  Ret  ogsaa  kan  bruges  her.  Af  Geo- 
mantiken ere  de  saakaldte  »Støbninger«  rimeligvis  kun 
Afaner.  Støbningen  foregik  paa  den  Maade,  at  man 
hældte  smæltet  Vox  eller  Bly  i  Vand;  af  de  fremkomne 
Figurer  drog  man  saa  Slutninger  om,  hvorledes  det  vilde 
gaa  en  Person  eller  Sag  under  bestemte  Forhold.  Da 
de  fremkomne  Figurer  naturligvis  ganske  vare  Tilfældets 
Værk,  kunde  deres  Udtydning  kun  være  en  øjeblikkelig 
Inspirations  Sag;  Metoden  egner  sig  med  andre  Ord  slet 
ikke  til  at  sættes  i  System,  til  at  udvikles  til  en  Videnskab, 
der  arbejder  efter  faste  Regler.  De  lærde  Magere,  der 
fremfor  alt  stræbte  efter  Fasthed  og  Sikkerhed  i  de 
magiske  Videnskaber,  have  derfor  foretrukket  den  egenlige 
Punktérkunst ,  om  hvilken  vi  vide,  at  den  allerede  i 
Slutningen  af  det  15de  Aarhundrede  var  sat  fuldstændig 
i  System.    Paa  en  ret  sindrig  Maade  blev  Kunsten  senere 

indordnet  under  Astrologien  af  Cornelius  Agrippa;  der 
findes  i  al  Fald  under  hans  Navn  en  geomantisk  Af  hand- 
ling, som  er  skreven  ganske  i  hansAand,  saa  at  det  ikke 
er  usandsynligt,  at  han  selv  er  Forfatter  til  den.  Til  den 
efterfølgende  Fremstilling  af  Punktérkunstens  Hovedsæt- 
ninger har  jeg  fortrinsvis  benyttet  denne  Afhandling. 

I  en  flad  Kasse  med  Sand  eller  paa  et  Stykke  Papir 
udkaster  man  først  iblinde,  uden  at  tælle  dem,  en  stor 
Mængde  Punkter  i   i6  Rækker.    Disse  Punkter  deles  nu 

ved  vandrette  Streger 


i  fire  Grupper  med  fire 


o— o    o— o    o — o    o— o    o— o 
o— o    o— o    o— o    o— o 

0—0   o— o   o— o   o  Rækker  i  hver  Gruppe, 

o— o   o— o   o— o  saaledes  som  det  ses  af 

hosstaaende  Figur.  Der- 
efter forbinder  man  i 
hver  Række  Punkterne 
to  og  to  med  en  lille 
Streg  for  nemt  at  kunne 
overse,  om  Antallet  af 
Punkter  i  hver  Række 
er  lige  eller  ulige.  Det 
er  herpaa,  at  det  hele 
kommer  an.  Man  laver 
nemlig  nu  af  hver  af  de 
fire  Grupper  en  Figur 
paa  den  Maade,  at  man  sætter  to  Punkter  o  o,  hvis  Antallet 
i  en  Række  er  lige;  derimod  kun  et  Punkt  o,  hvis  Antallet 
er  ulige.  I  første  Gruppe  ses  Antallet  at  være:  lige,  lige, 
ulige,  lige;  sætter  man  derfor  to,  to,  en  og  to  Punkter 
i  fire  Rækker  under  hinanden,  faar  man  altsaa  den  Figur, 
der  omstaaende  er  betegnet  som  I.  Paa  lignende  Maade 
ses  anden  Gruppes  Rækker  at  være:  ulige,  ulige,  lige, 
ulige,  og  den  giver  altsaa  den  Figur,  der  er  betegnet 
med  II.  Saaledes  gaar  man  tilværks  med  alle  fire  Grupper 
og  faar  derved  de  nedenstaaende  fire  Figurer,  der  som  de 

først  fremkomne  kaldes  de  fire  »Mødre«.  Af  dem  frem- 
bringer man  nu  de  fire  »Døtre«  paa  følgende  Maade: 
De  fire  Mødre  stilles  ved  Siden  af  hinanden  i  den  Orden, 
i  hvilken  de  ere  fremkomne,  saaledes  som  det  er  vist  i 
Figuren ;  den  først  fremkomne,  I,  yderst  tilvenstre,  derefter 
n  o.  s.  V.   Man  ser  nu  paa  enhver  af  de  vandrette  Rækker, 

loo         Ho  nioo  IVo 

00               o                  00  o 

o               00                00  o 

000                      o  o 

som  fremkomme,  naar  man  betragter  de  fire  Mødre  under 
ét  som  en  Figur.  Første  Række  ses  da  at  indeholde: 
to,  en,  to,  en  Punkter,  og  disse  stilles  nu  under  hinanden 
til  en  ny  Figur,  og  paa  samme  Maade  bærer  man  sig  ad 
med  enhver  af  de  følgende  Rækker,  saa  at  man  ialt  faar 
fire  nye  Figurer,  som  ere  viste  nedenfor  i  Fig.  V — ^IIX. 

V  o    o         VI    o    o         VII     o         IIX    o    o 
o  o  00  o 

00  0    0  00  o 

0  0  0  0 

Men  man  skal  have  fire  Figurer  til,  og  de  fremstilles 
nu  paa  den  Maade,  at  man  tager  de  8,  som  man  allerede 
har,  sammen  to  og  to,  nemlig  I  og  II,  HI  og  IV  o.  s.  v. 
Ser  man  paa  I  og  II  under  ét  som  en  Figur,  saa  har 
man  i  de  fire  Rækker  ulige,  ulige,  ulige,  ulige,  og  den 
nye  Figur,  Nr.  IX,  kommer  derfor  til  at  bestaa  af  fire 
enkelte  Punkter  under  hinanden  ligesom  IV.  Saaledes 
fortsa?ttes  altsaa,  indtil  man  har  lavet  ialt  tolv  Figurer. 
Hele  denne  Operation  kaldes  »Projektionen«. 

Skal  der  nu  tages  Varsel  i  et  eller  andet  Anliggende, 
saa  maa  man  først  og  fremmest  vide,  hvad  de  forskellige 
Figurer  betyde.  Det  er  let  at  regne  ud,  at  der  af  saadanne 
geomantiske  Figurer  gives  ialt  i6  forskellige,  og  en  Tavle 


142  DE   HEMMELIGE  VIDENSKABER. 

over  disse  16  Figurer  findes  da  ogsåa  i  alle  geomantiske 
Værker  tillige  med  Figurernes  Betydning.  Denne  er  dog 
ingenlunde  altid  den  samme.  Man  gaar  nemlig  saåledes 
tilværks,  at  man  indtegner  de  ovenfor  omtalte  12  Figurer, 
der  fremgik  af  Projektionen,  i  et  astrologisk  Skema  ganske 
ligesom  Planeterne  i  et  Horoskop.  Vore  tolv  Figurer 
fordeles  med  andre  Ord  i  Horoskopets  tolv  Huse,  og  for 
at  vide,  hvor  man  skal  begynde,  tæller  man  blot  Antallet 
af  de  oprindelige  Punkter  og  dividerer  med  tolv.  Divisions- 
resten angiver  saa,  i  hvilket  Hus  Nr.  I  af  »Mødrene«  skal 
anbringes.  I  det  ovenfor  benyttede  Exempel  findes  der 
139  Punkter;  ved  Division  med  12  faar  man  Resten  7. 
Følgelig  indtegnes  Fig.  I  i  det  syvende  Hus,  II  i  det 
ottende  og  saåledes  videre  i  Nummerorden.  Da  der  ved 
Projektionen  er  frembragt  ialt  12  Figurer,  faar  ethvert  af 
det  astrologiske  Skemas  12  Huse  sin  Figur.  I  Geomantiken 
have  de  tolv  Huse  samme  Betydning  som  i  Astrologien, 
saa  at  man  kan  tage  Varsel  paa  denne  Maade  om  alle 
Livets  Forhold;  den  særlige  Figur,  som  er  kommen  til  at 
staa  i  hven  enkelt  Hus,  afgør,  om  man  skal  have.  Lykke 
eller  Ulykke  i  de  forskellige  Henseender.  Udtydningen 
kan  naturligvis  kun  udføres  ved  Hjælp  af  en  Fonegnelse 
over,  hvad  hver  enkelt  Figur  betyder  i  hvert  enkelt  Hus, 
men  da  disse  Fortegnelser  ikke  ere  ens  i  de  forskellige 
geomantiske  Værker,  behøve  vi  ikke  at  gaa  nærmere  ind 
paa  dem. 

Aritmantiken.  Om  denne  interessante  Videnskab 
skriver  Agrippa  i  »occulta  philosophia« :  »Vi  vide,  at 
der  til  Grund  for  selve  Bogstaverne  ligger  visse  gud- 
dommelige Tal,  ved  hvilke  man  af  Tingenes  Navne  kan 
erfare  det  skjulte  Dg  fremtidige,  naar  man  lægger  Bog- 
stavernes Talværdier  sammen.  Denne  Art  af  Sandsige- 
kunst  kaldes  Aritmantik,  fordi  den  nemlig  udføres  ved 
Hjælp  af  Tal.  En  alexandrinsk  Filosof  har  saåledes  lært, 
hvorledes  man  af  Bogstavernes  Tal  kan  finde  et  Menneskes 

opgaaende  Tegn  og  Ledestjærne,  og  hvem  af  Manden 
eller  Hustruen  der  vil  dø  først;  ogsaa  den  lykkelige  eller 
ulykkelige  Udgang  af  alle  Foretagender  kunde  man  erfare 
deraf.  Denne  Lære,  som  selv  Astrologen  Ptolemæus  ikke 
misbilliger,  skal  nu  fremstilles  her.«  Agrippa  giver  der- 
efter  en  udførlig  Fremstilling  af,  hvorledes  Jøderne  og 
Grækerne  brugte  Alfabetets  Bogstaver  til  at  betegne  TaU 
idet  de  delte  de  27  Bogstaver  i  tre  Grupper,  af  hvilken 
den  første  betegnede  Enere,  den  anden  Tiere  og  den 
tredje  Hundreder  (se  Tabellen  S.  20).  Ogsaa  vort  alminde- 
lige romerske  Alfabet,  siger  han,  kan  bruges  paa  samme 
Maade,  naar  man  blot  sørger  for,  at  det  ialt  faar  27 
Bogstaver. 

»Vil  man  nu  vide,  under  hvilken  Stjærne  et  Menneske 
er  født,  saa  tager  man  hans  og  hans  Forældres  Navne  og 
sammenlægger  deres  Bogstavers  Talværdier.  Den  Sum, 
man  herved  faar,  divideres  med  9.  Bliver  der  nu  i  eller  4 
lil  Rest,  saa  betegne  disse  Tal  Solen  som  Menneskets 
Stjærne;  2  eller  7  betegner  Maanen ;  3  Jupiter;  5  Merkur; 
6  Venus;  8  Saturn  og  9  Mars.«  Paa  lignende  Maade, 
blot  ved  at  dividere  med  12,  kan  man  finde  det  Tegn, 
som  stod  i  Ascendenten  ved  Menneskets  Fødsel,  idet  de 
forskellige  mulige  Rester  hver  angiver  et  Himmeltegn. 
Hvorfor  et  bestemt  Tal  betegner  netop  den  bestemte 
Planet  eller  det  særlige  Himmeltegn,  derfor  giver  Agrippa 
Grunde,  der  staa  i  meget  nøje  Overensstemmelse  med 
hele  hans  magiske  System.  Men  det  er  let  at  forstaa^ 
at  denne  Metode  lader  sig  variere  i  det  uendelige,  naar 
man  ikke  vil  tage  sig  det  for  strængt  med  Begrundelsen. 
I  en  lille  Bog  fra  15J3,  »das  gross  Planetenbuch«,  som 
er  skreven  paa  Tysk  og  derfor  maa  have  været  bestemt 
for  Folkets  bredere  Lag,  finder  man  paa  et  halvt  hundrede 
Sider  omtrent  ligesaa .  mange  forskellige  Metoder  til  at 
forudsige  de  mest  ubegribelige  Ting  af  Navne.  Metoderne 
adskille   sig   kun  derved   fra   hinanden,    at  der  tillægges 

Alfabetets  Bogstaver  snart  en,  snart  en  anden  Talværdi, 
og  saa  divideres  der  med  forskellige  Tal.  Divisions- 
resterne give  saa  Oplysninger  ikke  blot  om  de  Stjærner 
og  Himmeltegn,  under  hvis  Indflydelse  Mennesket  staar, 
men  ligefrem  om  hans  Karakter,  Skæbne  osv.  Alt  dette 
har  egenlig  kun  Interesse  for  saa  vidt  som  det  viser, 
hvilke  uhyre  Barnagtigheder  man  dengang  kunde  byde 
Folk.  Der  er  dog  altid  et  Fremskridt  derfra  og  til  de 
spiritistiske  Spaadomskunster  i  vore  Dage. 


Medens  alle  de  hidtil  omtalte  Arter  af  Spaadomskunst 
vare  satte  fuldstændig  i  System  og  derfor  havde  et  strængt 
videnskabeligt  Tilsnit,  var  der  andre  Devinationsformer, 
der  ikke  saaledes  lod  sig  tvinge  ind  i  faste  Regler.  Et 
Exempel  i  denne  Retning  have  vi  i  Hydromantiken. 
Som  Navnet  siger,  var  den  Spaadomskunst  ved  Hjælp  af 
Vand.  Den,  der  ønskede  at  vide,  hvad  Fremtiden  vilde 
bringe,  hældte  Vand  i  et  Bæger  og  stirrede  nu  ned  i 
den  blanke,  spejlende  Flade,  indtil  han  saa  Billeder  stige 
op  derfra;  disse  indeholdt  da  Varslet.  Det  var  dog  ikke 
enhver,  som  paa  denne  Maade  kunde  faa  noget  at  se, 
men  i  saa  Fald  kunde  man  godt  lade  en  anden  Person 
gøre  Iagttagelserne.  Bedst  egnede  sig  hertil  Piger,  Drenge 
og  svangre  Kvinder.  —  Metoden  kunde  varieres  paa 
mange  Maader.  Undertiden  saa  Iagttageren  intet,  men 
hørte  en  sagte  Mumlen,  som  indeholdt  Svaret  paa  det 
stillede  Spørgsmaal;  denne  Art  kaldtes  Leconomantik. 
Brugte  man  et  Glas  i  Stedet  for  et  Bæger,  kaldtes  det 
Gastromantik;  lagde  man  et  Spejl  eller  blanke  Metal- 
plader i  Vandet,  kaldte  man  Metoden  Kaptromantik. 
Meget  almindelig  var  ogsaa  Onimantiken,  hvor  Vandet 
erstattedes  med  en  Blanding  af  Olje  og  Sod,    som  man 

smune  paa  en  Negl  eller  i  Haandfladen ;  i  Krystal- 
lomantiken  erstattedes  Vandet  af  en  sleben  Sten  eller 
Krystal.  Det  kom  altsaa  blot  an  paa  at  have  en  blank 
Flade,  som  man  stirrede  paa,  indtil  man  saa  Syner.  I 
psykologisk  Henseende  er  denne  Metode  derfor  meget 
interessant  og  vil  i  sidste  Del  af  dette  Værk  blive  Gen- 
stand for  en  indgaaende  Behandling. 


Den  praktiske  Kabbala. 

Vi  have  allerede  tidligere  set,  hvorledes  den  gamle 
ægyptiske  Teurgi  blev  optaget  og  forsvaret  af  de  senere 
alexandrinske  Filosofer.  Gennem  deres  Værker  have  de 
europæiske  Magere  utvivlsomt  faaet  det  filosofiske  Grundlag 
for  Besværgekunsten.  Den  praktiske  Side  af  Sagen, 
Trylleformlerne  med  alt  hvad  dertil  hører,  have  Euro- 
pa^rne  derimod  næppe  modtaget  fra  Alexandria,  da 
Filosoferne  ikke  havde  opbevaret  synderligt  af  disse  gamle 
Formularer,  som  de  ikke  tillagde  stor  Betydning,  om  de 
end  indrømmede  deres  Brugbarhed.  Desuden  kunde  de 
kristne  Magere  ikke  ret  vel  have  anvendt  de  hedenske 
Formler,  selv  om  de  havde  kendt  dem  i  større  Udstræk- 
ning, fordi  hedensk  Magi  efter  Kirkens  Opfattelse  var 
ensbetydende  med  djævelsk  Magi,  og  denne  blev,  som  vi 
vide,  forfulgt  med  den  ubønhørligste  Strænghed.  Alene 
af  denne  Grund  maatte  de  lærde  europæiske  Magere 
nødvendigvis  søge  til  andre  Kilder  for  at  hente  Materiale 
til  sine  magiske  Operationer.  Og  de  magiske  Værker 
fra  Begyndelsen  af  det  i6de  Aarhundrede  vise  da  ogsaa 
tydelig  nok,  at  det  hele  Apparat  er  laant  fra  Jøderne. 

Allerede  i  Oldtiden  havde  Jøderne  ston  Ry  som 
Besværgere;  Kunsten  havde  de,  ligesom  saa  meget  andet, 
lært  under  det  babyloniske  Fangenskab  (I,  Side  89).  Og 
ligesom    de  teoretiske  Kabbalister  ved  kunstige   Metoder 

Overtro  og  Trolddom.    II.  10 

Søgte  at  bringe  sine  Spekulationer  i  Overensstemmelse 
med  Mose  Lov,  saaledes  søgte  ogsaa  de  praktiske  Trold- 
mænd at  finde  en  Sanktion  for  de  magiske  Operationer 
i  de  hellige  Skrifter,  som  dog  med  rene  Ord  forbød  air 
sligt  Uvæsen.  Man  lavede  derfor  tidlig  det  Sagn,  at 
Besværgekunsten  skrev  sig  fra  den  viseste  af  alle  de 
jødiske  Vismænd,  fra  selve  Kong  Salomon.  Den  jødiske 
Historieskriver  Josephus,  der  levede  i  det  første  Aar- 
hundrede  e.  v.  T.,  skriver  saaledes  om  Kong  Salomon: 
»Ham  skænkede  Gud  den  Magt,  ved  højtidelige  Besværgelser 
at  kunne  forsone  Guddommen  og  uddrive  de  onde 
Dæmoner,  som  foraarsage  Sygdommene ;  og  denne  Maade 
at  helbrede  paa  er  endnu  den  herskende  hos  os  den  Dag 
i  Dag.«  Josephus  fortæller  derefter,  at  han  selv  har 
været  Øjenvidne  til,  hvorledes  en  af  hans  Landsmænd,, 
Eleazar,  i  Kejser  Vespasians  og  mange  fornemme  Romeres 
Nærværelse  uddrev  Djævle  af  nogle  Besatte  ved  at  anvende 
de  Trylleformler  og  Operationer,  som  Kong  Salomon 
havde  foreskrevet  til  dette  Brug.  Man  ser  heraf,  hvor 
almindelig  Troen  paa  Kong  Salomons  Trolddomsmagt 
har  været  dengang,  og  fra  Jøderne  er  dette  Sagn  gaaet 
over  til  de  Folkeslag,  som  de  kom  i  Berøring  med,  f.  Ex^ 
Araberne.  Det  er  bekendt  nok,  hvilken  Rolle  »Salomons 
Segl«  og  hans  Magt  over  Aanderne  spiller  i  de  arabiske 
Eventyr  »Tusind  og  en  Nat«. 

Da  Jøderne  bleve  spredte  over  hele  den  civiliserede 
Verden,  tog  de  Besværgekunsten  med  sig  som  et  nationalt 
Eje,  og  de  have  rimeligvis  allerede  tidlig  begyndt  at 
nedskrive  de  ved  Besværgelserne  brugte  Fremgangsmaader 
og  Formularer.  Og  hele  denne  Litteratur  maa  have 
staaet  i  nær  Forbindelse  med  de  egenlige  kabbalistiske 
Værker,  Forklaringerne  over  Sepherjetzirah  og  Zohar,  som 
indeholdt  den  teoretiske  Udvikling  af  den  Engle-  og 
Dæmonlære,  der  praktisk  udnyttedes  af  Besværgerne. 
Derfor  kaldes  Besværgekunsten,   den  ceremonielle  Magi,. 

af  de  europæiske  Magere  ogsaa  for  »den  praktiske 
Kabbala.«  Af  disse  praktisk -kabbalistiske  Værker  er  der 
især  et,  som  har  staaet  i  høj  Anseelse. og  spillet  en  stor 
Rolle,  nemlig  »clavicula  Salomonis«,  Salomons  Nøgle 
d.  V.  s.  Nøglen  til  den  Salomoniske  Visdom.  Dette  og 
lignende  Værker  maa  have  staaet  lil  Cornelius  Agrippas 
og  hans  Samtidiges  Raadighed;  af  dem  have  de  øst  deres 
væsenligste  Kendskab  til  Aandebesværgelserne.  De  mange 
Navne  af  hebraisk  Oprindelse  og  de  med  hebraiske  Bog- 
staver skrevne  magiske  Tavler,  der  findes  i  deres  Skrifter, 
ere  tydelige  Vidnesbyrd  herom*). 

En  Skildring  af  Fremgangsmaaden  ved  en  Aande- 
maning  eller  Besværgelse  har  Agrippa  ikke  givet  i 
»occulta  philosophiae,  og  han  kunde  vel  ogsaa  vanskelig 
have  gjort  det  uden  at  løbe  for  stor  Risiko.  Derimod 
fremkom  der  omtrent  et  halvt  hundrede  Aar  senere  en 
Afhandling  om  den  ceremonielle  Magi,  der  sagdes  at 
være  skreven  af  Agrippa  og  oprindelig  bestemt  til  at 
udgøre  fjerde  Bog  af  hans  store  Værk.  Det  er  nu 
ganske  sikkert,  at  Agrippa  ikke  er  Forfatteren ;  den  Mand, 
som  kunde  vide  bedst  Besked  herom,  hans  berømte 
Discipel  Johan  Weier,  nægter  paa  det  bestemteste,  at 
Agrippa  har  skrevet  den.  I  Magiens  Historie  er  det  jo 
ikke  noget  usædvanligt,  at  Skrifter  udgives  under  ældre, 
bekendte  Forfatteres  Navne  for  at  tiltrække  sig  større 
Opmærksomhed;  og  for  alle  de  Skrifters  Vedkommende, 
som  behandle  Aandemaninger  og  lignende,  har  der  rime- 
ligvis ogsaa  været  andre  Grunde  hertil.  Paa  en  Tid,  hvor 
Hexeprocesserne  endnu  stod  i  fuldt  Flor,    har  det  sikkert 


•)  Nu  synes  disse  gamle  jødiske  Skrifter  at  være  forsvundne.  Den 
»clavicula  Salomonis«,  der  er  trykt  1686  og  optrykt  af  Scheible 
1846  i  »Dr.  Johann  Faust«  er  ikke  identisk  med  den  gamle;  jvf. 
Kali:  »Formodninger  om  Cyprianus«.  Kali  synes  at  have  kendt 
den  ældste  »Miphtheach  Schelomoh«,  men  jeg  har  ikke  kunnet 
finde  den  nogetsteds. 


io» 

været  voveligt  at  træde  offenlig  frem  med  et  saadant 
Værk;  Forfatteren  har  derfor  renonceret  paa  Æren  af 
Forfatterskabet  for  desto  mere  uforstyrret  at  kunne  nyde 
de  økonomiske  Frugter.  Vi  se  saaledes,  at  der  i  Tiden 
efter  Agrippas  Død  fremkommer  en  Del  Skrifter  om  den 
praktiske  Magi  under  Agrippas,  Peter  Abanos  og  andre 
gamle  Mageres  Navne;  flere  af  disse  Afhandlinger  findes 
optagne  i  Leydnerudgaven  af  Agrippas  samlede  Værker 
fra  c.  léoo.  Disse  Værker  tillige  med  det,  som  Agrippa 
selv  har  skrevet  herom,  ville  vi  nu  benytte  til  en  kort 
Fremstilling  af  den  praktiske  Kabbala. 

Spredt  om  i  »occulta  philosophia«  finder  man  en 
Mængde  Anvisninger  i  denne  Retning.  Vi  have  allerede 
tidligere  citeret  en  af  de  vigtigste  Sætninger,  som  nærmere 
beset  indeholder  en  fuldstændig  Anvisning:  »Da  alt  det, 
der  er  lige  og  der\^ed  sammenføjet,  søger  at  tiltrække 
hinandens  Kræfter,  saa  kunne  vi  neddrage  Himmel- 
legemernes Kræfter  ved  at  samle  alle  de  Ting,  der  høre 
ind  under  vedkommende  Stjærne.  Og  ikke  blot  ned- 
drage vi  derved  de  himmelske  Kræfter,  men  da  Himmel- 
legemerne selv  modtage  sine  Kræfter  fra  Ideernes  Verden, 
saa  kunne  vi  gennem  dem  ogsaa  neddrage  de  Intelligenser 
og  Dæmoner,  som  virke  gennem  Planeterne.«  Set  i 
Belysning  af  Agrippas  hele  System  indeholder  denne 
Sætning  tydelig  nok  Anvisning  paa,  hvorledes  en  Be- 
sværgelse skal  udføres,  eller  med  andre  Ord  hvorledes 
man  skal  neddrage  en  Intelligens  eller  Dæmon.  Der 
mangler  endnu  kun  et,  og  det  er  Navnet  og  Tallet  paa 
det  Væsen,  som  skal  besværges.  »Ti  i  Tallene  ligge  de 
største,  skjulteste  og  virksomste  Kræfter,  fordi  Tallene  i 
og  for  sig  ere  fuldkomne  og  begrundede  i  det  himmelske. 
Derfor  egne  de  sig  særlig  for  de  magiske  Operationer, 
og  de  formaa  at  udrette  meget  til  Opnaaelse  af  dæmoniske 
eller  guddommelige  Gaver.«  Det  første,  vi  have  at  gøre, 
er  altsaa  at  finde  Navnet  paa   den   Aand,    som  skal  be- 

sværges,    og   hertil    giver   Agrippa  os  al    fornøden    Vej- 
ledning. 

Der  findes  en  Mangfoldighed  af  gode  og  onde  Aander, 
men  deres  sande  Navne,  og  hvad  de  forestaa,  kendes 
kun  af  Gud,  som  tæller  Stjærnerne  og  kalder  dem  alle 
ved  Navn,    Adskillige  Navne  ere   anførte   i  Skriften  og 

andre  af  de  gamle  jødiske  vise  Fædre.  Men  der  findes 
dog  ogsaa  Maader,  paa  hvilke  man  kan  uddrage  Navne 
paa  mange  andre  gode  og  onde  Aander,  og  disse  Maader 
ere  givne  os  af  de  hebraiske  Mekubaler.  En  af  disse 
Metoder  kaldes  den  beregnende,  og  den  udføres  ved 
Hjælp  af  foranstaaende  Tavle.  Men  den  Beregning,  som 
skal  udføres,  afhænger  af  Guds  Navne,  ti  disse  have 
særlig  magisk  Kraft.  Hvis  man  derfor  ønsker  at  vide 
Navnet  paa  en  Engel  eller  Dæmon,  saa  maa  man  gaa  ud 
fra  et  af  Guds  Navne  som  det  første.  Man  tager  altsaa 
et  af  disse  Guds  Navne,  som  kaldes  de  72  Schemham- 
phorasch  (se  S.  23),  og  hvis  det  nu  er  Navnet  paa  en 
Engel,  man  vil  finde,  opsøger  man  dets  Bogstaver  i  rette 
Orden  i  den  Søjle  af  Tavlen,  som  bærer  Overskriften: 
de  gode.  Tager  man  saa  de  Bogstaver,  som  staa  lige 
ud  for  i  den  Søjle,  der  foroven  er  mærket  med  ved- 
kommende Planets  Tegn,  saa  faar  man  den  søgte  Engels 
Navn  ved  Sammenstillingen  af  Bogstaverne  i  den  Orden, 
i  hvilken  de  ere  fundne.  Er  det  derimod  Navnet  paa  en 
Dæmon,  man  søger,  gaar  man  ud  fra  den  Linje,  der 
forneden  er  mærket:  de  onde,  og  tager  Bogstaverne  i 
den  Søjle,  der  er  angivet  ved  det  neden  under  staaende 
Planettegn.  Søger  vi  f.  Ex.  Navnet  paa  en  af  Solens 
Dæmoner,  saa  vælge  vi  først  et  af  Guds  Navne,  f.  Ex. 
MLH^  Melahel.  Disse  tre  Bogstaver,  M  L  H,  opsøge 
vi  nu  i  »de  ondes«  Linje.  Ud  for  M  staar  i  den  Søjle, 
der  forneden  bærer  Solens  Tegn,  Bogstavet  A^  ud  for  L 
staar  Ch  og  ud  for  H  staar  M.  Dæmonens  Navn  er 
altsaa  AChM,  »Men  for  at  man  kan  skelne  de  gode 
Aanders  Navne  fra  Dæmonernes,  plejer  man  ofte  at 
tilføje  et  af  den  guddommelige  Almagts  Navne  saasom 
EL,  ON,  lAH  eller  lOD,  der  saa  udtales  sammen  med 
det.  Og  efterdi  lAH  er  Velgerningernes  Navn  og  I  OD 
Guddommelighedens  Navn,  saa  tilføjes  disse  aldrig  til 
andre  end  Englenes  Navne.     Men  EL,   som    udtrykker 

Magten  eller  Kraften,  tillægges  ligesaa  vel  de  onde  som 
de  gode  Aander,  ti  de  onde  Aander  kunne,  naar  Guds 
Kraft  berøves  dem,  hverken  handle  eller  endog  blot 
existere.«  Navnet  paa  den  Dæmon,  vi  søgte,  vil  altsaa 
være  Achamiel.  Det  er  en  mægtig  Aand,  ti  dens  Tal  er 
syv  Gange  det  hellige  Syvtal,  AChM  —  49. 

Endnu  staar  tilbage  af  det  fundne  Navn  at  udlede 
Aandens  Karakter  eller  Sigil.     »Dette  er  intet  andet  end 
en  bestemt  Slags  Bogstaver  og  Skrift,  der  skulle  beskytte 
Guders  og  Aanders  Navne  mod  profan  Brug  og  Anvendelse. 
Hos  Hebræerne  var  der  flere  Maader  til  at  finde  Aandernes 
Sigiller;    den  ældste  af  disse  er  den   Skrift,    som  Moses 
og  Profeterne  have  brugt,  hvorfor  den  ikke  letsindig  maa 
aabenbares  nogen.     Hos  Kabbalisterne  var  der  ogsaa  en 
anden  Maade,  som  tidligere  omfattedes  med  stor  Ærefrygt, 
men   som    nu    er    almindelig   kendt   og   anvendt.«     Den 
Metode,  som  Agrippa  derefter  om- 
taler,   er   de   ni   Kamres  Kabbala,     L  Fl  L  E  b  L  d 
der  er  beskreven  ovenfor  (S.  25 —     •  r-i      |  p-    11     1 
26).  Vi  benytte  dette  ligefrem  som  ^_^  , 

Alfabet,  idet  vi  først  skrive  Navnet  1  T  IT  I     I  T, 

Achamiel  som  vist  i  vedføjede  Figurs  ^^     x        * 

første  Linje,  derefter  sammentrække 

Bogstaverne  og  bortkaste  Prikkerne  (se  anden  Linje)  og 
endelig  sammenstille  de  fremkomne  Figurer  som  vist  i  tredje 
Linje.  Dette  er  da  Achamiels  Karakter.  I  den  endnu 
existerende  »clavicula  Salomonis«  ere  Aandernes  Karakterer 
ndledte  paa  denne  Maade,  men  der  gives  ogsaa  mange 
andre  Metoder,  hvorefter  man  kan  danne  disse  magiske 
Figurer. 

De  Fremgangsmaader,  som  benyttes,  naar  man  vil 
»citere«  eller  fremkalde  en  Aand,  ere  højst  forskellige, 
idet  de  rette  sig  dels  efter  Aandens  Natur,  dels  efter  det 
Formaal,  man  vil  opnaa.  Skulde  vi  gøre  Rede  for  alle 
disse  Enkeltheder,  maatte  vi  fuldstændig  gengive  hele  den 

saakaldte  fjerde  Bog  af  den  okkulte  Filosofi,  men  det 
vilde  kræve  en  altfor  stor  Plads.  Vi  maa  derfor  nøjes 
med  et  lille  Uddrag  af  de  mest  oplysende  Steder. 

»Naar  man  vil  fremkalde  en  ond  Aand,  maa  man 
tage  Hensyn  til  Aandens  og  dens  Planets  Natur.  Man 
maa  vælge  en  Tid,  hvor  vedkommende  Planet  hersker, 
og  udføre  sit  Arbejde  enten  om  Dagen  eller  om  Natten, 
alt  efter  som  Stjærnerne  og  Aanderne  kræve  det.  Man 
beskriver  da  en  Kreds,  hovedsagelig  til  Besværgerens 
Beskyttelse,  og  indtegner  heri  Pentaklerne  d.  v.  s.  saa- 
danne    hellige   Tegn,    som    beskytte    os   mod   skadelige 

Indvirkninger  og  tæm- 

V^  y^^'^^'^^^.^''---^^^!^^!^^  *ijC      ^^  skadefro  Dæmoner, 
^^i  jT     ^^-t^6».jwite>csft..X  medens  de  lokke  vel- 

villige Aander  til  vor 
Bistand.  Pentaklerne 
bestaa  af  Navnene  og 
Karaktererne  for  gode 
Aander  af  højeste  Rang, 
desuden  hellige  Figu- 
rer, passende  Skrift- 
steder, geometriske  Fi- 
gurer og  Sammensæt- 
ninger af  Guds  for- 
skellige Navne.  Desuden  maa  man  indskrive  i  Kredsen 
Navnene  paa  de  gode  Aander,  som  herske  i  den  valgte 
Time,  fordi  man  ved  deres  Hjælp  kan  faa  Magt  over 
den  citerede  Aand.  Indenfor  eller  udenfor  Kredsen  maa 
man  tillige  anbringe  en  kantet  Figur,}  hvis  Tal  staar  i 
Forhold  til  Besværgelsesværket.  Dernæst  sørger  man  for 
Lys,  Salver  og  Røgelser,  som  ere  sammensatte  efter 
Aandens  og  Planetens  Natur  og  harmonerer  med  den 
ifølge  sine  naturlige  og  himmelske  Kræfter.  Hellige  og 
indviede  Genstande  tør  heller  ikke  mangle,  da  de  baade 
tjene  til  Besværgerens  og  hans  Ledsageres  Beskyttelse  og 

lægge  Baand  paa  Aandernc;  hertil  høre  hellige  Tavler, 
Billeder,  Pentakler,  Sværd,  Klæder  af  passende  Stof  og 
rigtig  Far\'e  o.  dsl.«  Vedføjede  Figur  giver  et  Billede  af 
Tryllekredsen. 

»Er  nu  alt  saaledes  forberedt,  træder  Mageren  med 
sine  Ledsagere  ind  i  Kredsen  og  indvier  den  ligesom  alle 
de  Ting,  der  skulle  bruges.  Derefter  begynder  han  med 
høj  Røst  sin  Bøn,  først  til  Gud  saa  til  de  gode  Aander. 
Kaar  Bønnen  er  endt,  kalder  han  den  Aand,  som  han 
vil  tale  med,  og  under  Henvisning  til  sin  Autoritet  og 
Kraft  vender  han  sig  med  en  blid  og  venlig  Besværgelse 
mod  alle  Himmelhjørner.  Saa  holder  han  inde  og  ser 
efter,  om  Aanden  ikke  skulde  vise  sig.  Tøver  den,  gen- 
tager han  Besværgelsen  tre  Gange.  Vægrer  Aanden  sig 
fremdeles,  begynder  han  Besværgelsen  forfra  med  stærkere 
Ord.  Viser  Aanden  sig,  maa  man  behandle  den  venligt 
og  spørge  om  dens  Navn.  Er  den  løgnagtig  og  hals- 
starrig, tæmmer  man  den  ved  en  passende  Besværgelse; 
man  kan  ogsaa  med  et  indviet  Sværd  lave  en  Trekant 
eller  Femkant  udenfor  Kredsen  og  tvinge  den  til  at  træde 
derind.  Saaledes  tvinger  man  den  ogsaa  til  at  love,  hvad 
man  ønsker,  og  man  lader  den  beedige  sit  Løfte  med 
Haanden  paa  Sværdet.  Har  man  opnaaet  det,  man  vil,  giver 
man  den  venlig  Tilladelse  til  at  forsvinde,  men  vil  den 
ikke,  tvinger  man  den  ved  en  kraftig  Exorcisationsformel. 
Først  nogen  Tid  efter,  at  den  er  forsvunden,  maa  man 
selv  træde  ud  af  Kredsen.  Og  skulde  det  ske,  at  der 
slet  ingen  Aander  vise  sig,  saa  maa  man  dog  ikke  træde 
ud  af  Kredsen  uden  forskriftsmæssig  at  have  givet  Aanderne 
Ordre  til  at  fjærne  sig.  Ti  meget  hyppig  hænder  det, 
at  Aanderne  komme  uden  at  Besværgeren  ser  dem,  og 
de  ville  gøre  ham  Skade,  hvis  han  træder  ud  af  Kredsen 
til  dem,  saafremt  han  da  ikke  staar  under  højere  Be- 
skyttelse.« 

Naar  man  ønskede  at  citere  gode  Aander,  var  Frem- 
gangsmaaden  i  det  væsenlige  den  samme  som  den  alt 
omtalte.  Kun  krævedes  der  hertil  en  længere  Forbere- 
delsestid, aldrig  under  syv  Dage  men  ofte  flere  Aar.  I 
alle  Tilfælde  maatte  man  i  de  sidste  Dage  fuldstændig 
hengive  sig  til  hellige  Ceremonier,  Faste,  Bøn,  Renselser 
og  lignende.  Saaledes  forberedt  kunde  man  betræde  Trylle- 
kredsen,  der  var  tegnet  paa  et  afsides,  indviet  Sted,  og 
foretage  de  fornødne  Besværgelser. 

Man  kan  dog  ogsaa  citere  en  Aand  uden  at  have 
nogen  Tryllekreds,  men  saa  maa  man  besidde  en  indviet 
Bog,  i  hvilken  der  er  optegnet  Navnene  paa  de  Aander, 
som  med  en  Ed  have  lovet  Mageren  Lydighed.  Perga- 
mentet i  denne  Bog  maa  ikke  før  være  brugt.  Paa  den 
venstre  Side  af  hvert  Blad  i  Bogen  ser  man  Aandens 
Billede,  paa  den  højre  Side  dens  Karakter,  hvorover  er 
skreven,  den  Edsformel,  hvorved  Aanden  har  forpligtet 
sig  til  Lydighed.  Tillige  indeholder  Bogen  Aandernes 
Navne,  deres  Rang  i  Aandeverdenen,  deres  Forretninger 
og  de  Besværgelser,  hvormed  de  skulle  kaldes.  Bogen 
er  omhyggelig  indbunden  og  lukket,  da  det  vilde  være 
Mageren  til  Skade,  om  den  blev  aabnet,  uden  netop  naar 
den  skal  bruges. 

For  at  bringe  en  saadan  Bog  i  Stand  kan  man  slaa 
ind  paa  to  forskellige  Veje,  af  hvilke  vi  her  anføre  den 
almindeligste  og  sikreste.  I  dette  Tilfælde  tegner  man 
Tryllekredsen  og  gaar  tilværks  ganske  saaledes,  som 
ovenfor  er  omtalt,  idet  man  citerer  alle  de  Aander,  hvis 
Navne  ere  indskrevne  i  Bogen.  Naar  Aanderne  vise  sig, 
lægges  Bogen  i  en  Trekant  udenfor  Tryllekredsen.  De 
Edsformler,  hvorved  Aanderne  skulle  forpligtige  sig  til 
Lydighed  oplæses,  og  hver  enkelt  af  dem  tvinges  nu  til 
med  en  særlig  Ed  at  berøre  det  Sted  i  Bogen,  hvor 
deres  Billede  findes.  Efter  denne  Indvielse  lukkes  Bogen, 
og  Aanderne  faa  paa  sædvanlig  Maade  Ordre  til  at  fjærne 

sig.  Naar  Mageren  senere  vil  gøre  Brug  af  Bogen, 
behøver  han  kun  at  lukke  den  op,  læse  den  Aands  Navn, 
hvis  Nærværelse  han  ønsker,  og  den  tilhørende  Eds- 
formular. Saa  viser  Aanden  sig,  og  naar  den  har  udrettet, 
hvad  den  skal,  maa  den  hver  Gang  afskediges  ved  en 
særlig  Formular. 

Alkemien, 

I  de  magiske  Videnskabers  System  spiller  Alkemien, 
som  vi  have  set,  kun  en  ringe  Rolle.  Agrippa  omtaler 
Guldmageriet  og  søger  at  forklare  dets  Mulighed,  skønt 
han  halvvejs  selv  tvivler  derom,  men  noget  stort  teoretisk 
Udbytte  faar  han  ikke  af  denne  Kunst.  Desto  større 
var  derimod  dens  praktiske  Betydning.  Gennem  fiere 
Aarhundreder  var  en  Alkemist  et  næsten  ligesaa  nødvendigt 
Tilbehør  ved  ethvert  Hof  som  en  Astrolog;  Alkemisten 
skulde  skafie  de  fornødne  Pengemidler  til  de  Foretagender, 
hvis  heldige  Udfald  Astrologen  forudsagde.  Desuden 
dyrkedes  Guldmageriet  af  mangfoldige  høje  Gejstlige  og 
velstaaende  Privatmænd,  og  der  ofredes  utrolige  Summer 
paa  at  finde  den  store  Elixir.  Det  var  en  farlig  Kunst 
at  begynde  paa.  Der  gik  naturligvis  stadig  Rygter  om, 
at  det  var  lykkedes  for  en  eller  anden  at  finde  Elixiren, 
og  dette  holdt  Modet  oppe  hos  de  uheldige;  ved  fortsat 
Arbejde  maatte  det  altsaa  kunne  lykkes  tilsidst  at  faa 
Erstatning  for  de  store  Bekostninger  og  nyde  Frugterne 
af  saamange  Aars  Arbejde.  Derfor  blev  man  sædvanlig 
ved,  indtil  man  var  ruineret;  kun  Fyrsterne  kunde  til 
Stadighed  tillade  sig  den  Art  kostbare  Experimenter. 
Saaledes  bortlaborerede  Frederik  m  af  Danmark,  for  blot 
at  nævne  et  Exempel,  i  sin  tyveaarige  Regeringstid  flere 
Millioner  Rigsdaler. 

Der  findes  næppe  den  Ting  mellem  Himmel  og 
Jord,   som  ikke  maatte  vandre  i   Alkemisternes  Smælte- 

digler  og  Destillationskolber.  Alt  blev  prøvet,  af  alt 
søgte  man  at  uddrage  Kvintessensen  i  det  Haab,  at  Til- 
fældet dog  engang  vilde  spille  En  de  Bestanddele  i 
Hænderne,  hvoraf  den  store  Elixir  kunde  fremstilles.  Af 
disse  mangfoldige  Forsøg  fremgik  naturligvis  mange 
værdifulde  Kundskaber  om  Stoffernes  gensidige  Indvirk- 
ninger; kun  ikke  det,  som  Alkemisterne  søgte.  Et  tydeligt 
Vidnesbyrd  herom  have  vi  i  den  enorme  alkemistiske 
Litteratur,  som  fremkom  i  det  1 6de,  17de  og  Begyndelsen 
af  det  1 8de  Aarhundrede.  Alt  hvad  der  her  findes  op- 
tegnet af  virkehg  værdifulde  kemiske  Processer,  er  natur- 
ligvis optaget  i  den  moderne  Kemi,  men  blandt  et  Utal 
af  Recepter  til  Metalforvandlinger  findes  der  ikke  en 
eneste,  som  holder,  hvad  den  lover.  Og  paa  Forhaand 
kunde  man  da  heller  ikke  vente  andet.  Ti  hvis  det 
virkelig  nogensinde  var  lykkedes  et  Menneske  at  finde 
den  filosofiske  Sten,  saa  maatte  han  have  været  ualmindelig 
dum,  om  han  i  et  Skrift  havde  prisgivet  sin  Opdagelse. 
Alkemiens  Historie  viser  os  ogsaa,  at  Metalforvandlinger 
aldrig  ere  lykkedes  for  de  mere  bekendte  Alkemister,  som 
arbejdede  for  Fyrsterne  eller  optraadte  som  alkemistiske 
Forfattere.  De  Beretninger,  som  findes  om  virkelig 
udførte  Metalforvandlinger,  gaa  alle  ud  paa,  at  Forvand- 
lingen udføres  af  en  Ubekendt,  som  pludselig  dukker  of) 
og  strax  efter  sporløst  forsvinder.  De  betydeligere  For- 
skere, som  i  Tillid  til  Forvandlingernes  Mulighed  selv 
have  arbejdet  praktisk  i  denne  Retning,  tilstaa  næsten 
alle  rent  ud,  at  det  aldrig  er  lykkedes  dem  at  fremstille 
mere  Guld  end  det,  de  fra  Begyndelsen  havde  taget  i 
Arbejde.  Som  Exempler  i  denne  Retning  er  allerede 
tidligere  nævnt  Arnold  Villanova  og  Cornelius  Agrippa. 
Der  gives  dog  ogsaa  Undtagelser.  Johann  Baptist 
van  Helmont  og  Johann  Friedrich  Helvetius,  to 
fremragende  hollandske  Læger  og  Kemikere,  der  begge 
levede  i  det  17de  Aarhundrede,  berette  om  udføne  Metal- 


ALKEMIEN.  1 57 

forvandlinger.  I  begge  Tilfælde  gik  det  for  sig  paa 
samme  Maade.  En  ubekendt  Fremmed  aflægger  dem  et 
Besøg,  og  da  Talen  falder  paa  Alkemi,  fremstiller  han 
sig  selv  som  Adept  og  skænker  sin  Vært  en  ubetydelig 
Smule  af  et  rødt  Pulver,  hvorefter  han  gaar  sin  Vej. 
Van  Helmont  kastede  sit  Pulver,  indhyllet  i  Vox,  paa 
Kvægsølv,  som  strax  forvandledes  til  Guld;  én  Del  af 
det  røde  Pulver  havde  forvandlet  19200  Dele  Kvægsølv. 
Helvetius  kastede  sit  paa  smæltet  Bly  og  fik  ligeledes  en 
stor  Masse  rent  Guld.  Det  er  temmelig  ubegribeligt, 
hvorledes  disse  Mænd  have  ladet  sig  narre,  ti  de  vare 
begge  udmærkede  Kemikere  og  maatte  vel  være  i  Stand 
til  at  kende  Guld  fra  farvede  Metalblandinger.  Sandsyn- 
ligvis ligger  der  dog  en  Fejltagelse  til  Grund  for  deres 
Angivelser,  ti  i  alle  Tilfælde,  hvor  man  i  en  senere  Tid 
har  havt  Lejlighed  til  at  undersøge  det  alkemistiske  Guld, 
har  dette  altid  vist  sig  at  være  guldlignende  Metal- 
blandinger. Ganske  vist  indeholder  det  ofte  noget  Guld, 
men  heri  er  der,  som  vi  strax  skulle  se,  intet  mærkeligt. 
Møntkabinettet  i  Wien  har  saaledes  endnu  en  Medaille  af 
alkemistisk  Guld,  men  dens  Vægtfylde  er  kun  12,6,  medens 
Guldets  er  19,3;  den  har  saaledes  ikke  meget  med  Guld 
at  gøre.  I  1675  blev  der  i  Østrig  præget  Dukater  af 
alkemistisk  Guld;  de  bar  Indskriften:  »Aus  Wenzel 
Seylers  Pulvers  Macht,  bin  ich  von  Zinn  zu  Gold 
gemacht«,  men  det  vides,  at  de  vare  større  end  alminde- 
lige Dukater,  og  desuagtet  vejede  de  mindre.  De  have  altsaa 
heller  ikke  været  af  Guld. 

Den  rige  alkemistiske  Litteratur  leverer  alt  ønskeligt 
Bevis  for,  at  de  Metoder,  som  brugtes  til  Metalforvand- 
lingeme,  kun  formaaede  at  frembringe  Efterligninger  eller 
Forfalskninger.  De  kunde  derfor  kun  skuffe  den,  der 
var  tilstrækkelig  ukyndig  i  Kemien ;  men  da  Alkemisterne 
ofte  vare  ret  uvidende  Personer,  er  der  ingen  Tvivl 
om,  at  de  jævnlig  selv  have  troet  paa,  at  de  kunde  det, 

som  de  gav  sig  ud  for.  Metoderne  falde  iøvrigt  i  to 
Grupper:  Universal-  og  Partikularprocesserne.  Ved 
Universalprocesserne,  som  kun  sjældent  omtales,  forstod 
man  Fremgangsmaader,  der  tilsigtede  fuldstændig  at  om- 
danne et  uædelt  Metal  til  ædelt.  Alle  de  endnu  kendte 
Recepter  af  denne  Art  gaa  kun  ud  paa,  ad  yderst  kunstige 
og  omstændige  Veje,  at  indsmugle  et  andet  uædelt  Metal, 
der  kan  give  det  oprindelige  Sølvets  eller  Guldets  Farve. 
Men  da  man  allerede  i  det  i6de  Aarhundrede  havde  flere 
Midler,  hvorved  man  kunde  skelne  slige  Blandinger  fra 
ædle  Metaller,  kunde  den  Art  For\'andlinger  kun  narre 
de  ganske  uvidende.  Derfor  ere  ogsaa  Partikularprocesserne 
de  hyppigste.  Ved  disse  kunde  man  opnaa,  enten  at 
forøge  Vægten  af  en  forelagt  Mængde  ædelt  Metal,  eller 
ogsaa  at  forvandle  en  mindre  Del  af  et  uædelt  Metal  til 
Guld  eller  Sølv.  Ogsaa  disse  Metoder  vare  naturligvis, 
efter  vore  kemiske  Begreber,  unødvendig  indviklede,  men 
desto  vanskeligere  var  det  at  kontrollere,  hvad  Resultatet 
blev.  N(^e  enkelte  Exempler  paa  de  forskellige  Parti- 
kularprocesser  ville  være  ret  oplysende. 

En .  almindelig  Metode  til  at  forøge  Guldets  Vægt 
var  den  saakaldte  Cementation.  Man  smæltede  Guld 
sammen  med  Sølv  og  Kobber  og  hamrede  Blandingen  ud 
til  meget  tynde  Blade.  Disse  bleve  pakkede  ned  i  en 
Digel  lagvis  med  Cementpulveret.  Digelen  blev  saa  op- 
hedet i  stadig  stærkere  Ild  i  flere  Dage;  naar  den  havde 
faaet  nok,  bestod  Metalbladene  tilsyneladende  af  rent  Guld, 
som  vejede  noget  mere  end  den  Mængde  Guld,  man 
oprindelig  havde  taget  i  Arbejde.  Sagen  er  ganske  lige- 
frem. Cementpulveret  var  saaledes  sammensat,  at  det  i 
Varmen  opløste  Kobber  og  Sølv  men  ikke  Guld.  Af 
Metalbladene  blev  derfor  kun  Guldet  tilbage,  men  det 
indeholdt  dog  gerne  en  ringe  Mængde  Kobber  og  Sølv, 
naar  man  blot  havde  sørget  for  ikke  at  tage  for  meget 
Cementpulver.    Guldet  vejede  derfor  mere  end  det,  man 


ALKEMIEK.  1 59 

oprindelig  havde  taget  i  Arbejde,  men  det  var  rigtignok 
heller  ikke  rent. 

Til  delvis  at  forvandle  uædle  Metaller  til  ædle  havde 
man  mangfoldige  Metoder.  Vandige  Opløsninger  af 
Sølvsalte,  f.  Ex.  salpetersun  Sølv,  ere  ganske  vandklare, 
og  de  røbe  saaledes  ikke  ved  sit  Udseende,  at  de  inde- 
holde en  stor  Mængde  ædelt  Metal.  Hælder  man  noget 
Kvægsølv  i  en  saadan  Vædske,  gaar  en  Del  af  Kvægsølvet 
i  Opløsning,  medens  Sølvet  udskiller  sig  og  gaar  i  For- 
bindelse med  det  resterende  Kvægsølv,  som  herved  bliver 
fast.  Opheder  man  nu  det  »fixerede«  Kvægsølv,  bliver 
kun  det  rene  Sølv  tilbage.  For  den  uvidende  ser  det 
altsaa  ud,  som  om  den  vandklare  Vædske  havde  forvandlet 
noget  af  Kvægsølvet  til  Sølv,  men  man  faar  naturligvis 
ikke  mere  Sølv  ud,  end  man  selv  havde  bragt  ind. 
Lignende  Kunster  lade  sig  gøre,  naar  man  opløser  Guld 
i  smæltet  Svovlnatrium.  Man  faar  herved  et  Stof,  som 
slet  ikke  synes  at  indeholde  Guld;  men  lægger  man  et 
Stykke  Sølv  i  Opløsningen,  forsvinder  Sølvet  og  Guldet 
udskilles.  Det  ser  naturligvis  højst  besynderligt  ud  for 
den,  som  ikke  véd,  at  der  fra  Begyndelsen  var  Guld 
tilstede. 

Alkemisterne  have  dog  ikke  indskrænket  sig  til  den 
Slags  fine  Kunststykker,  naar  det  drejede  sig  om  at 
sætte  Fyrster  og  Rigmænd  en  tilstrækkelig  stor  Voxnæse 
paa.  I  mangfoldige  Tilfælde  er  det  paavist,  at  de  have 
praktiseret  Guldet  ned  i  Smæltediglerne  ved  ligefrem  at 
udhule  Kulstykker  eller  Rørestænger  og  fylde  Hulhederne 
med  Guld.  Aabningen  lukkedes  saa  med  farvet  Vox. 
Naar  nu  Diglen  dækkedes  med  et  saadant  Kulstykke, 
eller  man  rørte  om  med  den  præparerede  Stang,  saa  kom 
Guldet  ned  i  Diglen,  og  saa  var  det  ingen  Kunst  at 
paavise  det  dér.  Man  forvandlede  ogsaa  Jærn  til  Guld  ved 
at  stikke  et  Søm  ned  i  en  passende  Vædske.  Nogen  Tid 
efter  blev  det  taget  op  og  vasket  af;   det  viste  sig   saa 

at  være  Guld  saa  langt,  som  det  havde  været  nede  i 
Vædsken.  Kunsten  var  ikke  vanskelig.  Guldspidsen  blev 
i  Forvejen  loddet  til  Sømmet  og  overstrøget  med  en 
jærnagtig  Farve.  Naar  denne  opløstes  eller  vaskedes  bort, 
kom  Guldet  frem.  Af  slige  Søm  har  der  i  sin  Tid 
været  mange  rundt  om  i  Fyrsternes  Kunstkabinetter.  Det 
er  let  at  forstaa,  at  Opdagelsen  af  den  Slags  Bedragerier 
i  Forbindelse  med  de  mange  ærlige  Alkemisters  frugtes- 
løse Anstrængelser  tilsidst  maatte  undergrave  Troen  paa 
Guldmageriets  Mulighed, 


Magia  naturalis. 

Naturtingenes  Sympatier  og  Antipatier, 

Agrippas  store  Reform  af  Magien  gik  ud  paa  at 
omforme  denne  til  en  Slags  Naturvidenskab.  Alle  magiske 
Virkninger  beroede  efter  hans  Opfattelse  paa  Tingenes 
okkulte  Egenskaber  og  Kræfter.  Og  disse  ytrede  sig 
fornemmelig  derved,  at  enhver  Ting  drog  Kræfter  til  sig 
fra  det  dermed  ensartede  ikke  blot  i  den  elementære 
men  ogsaa  i  de  højere  Verdener;  det  uensartede  derimod 
frastødte  hinanden.  Denne  Lære  om  Tingenes  gensidige 
Sympatier  og  Antipatier,  der  allerede  i  den  nyplatoniske 
Filosofi  spillede  en  ikke  ringe  Rolle,  ophøjede  Agrippa 
til  en  alt  omfattende  Naturlov,  og  i  mere  end  to  Aar- 
hundreder  fastholdt  man  den  som  Forklaring  paa  alle  de 
Naturfænomener,  som  man  ikke  paa  anden  Maade  kunde 
gøre  Rede  for.  Naturligvis  lykkedes  det  ikke  Agrippa  at 
faa  alle  Parter  —  særlig  ikke  Kirkens  Mænd  —  over- 
beviste om,  at  Magien  udelukkende  bestod  i  Anvendelsen 
af  Naturens  Kræfter.  Derimod  opnaaede  han,  hvad  han 
sikkert  ikke  direkte    havde   tilsigtet,    netop    ved  sin  Lov 

om  Tingenes  Sympatier  og  Antipatier  at  blive  Grund- 
lægger af  én  ny  magisk  Videnskab,  der  i  de  kommende 
Tider  vandt  ^almindelig  Tilslutning.  Meget  kritisk  eller 
nøjeregnende  havde  han  nemlig  ikke  været  ved  Valget 
af  de  »Kendsgerninger«,  som  han  opstillede  som  Beviser 
for  den  almindelige  Lov  om  Sympati  og  Antipati.  Alt, 
hvad  han  i  Oldtidsskrifter,.  især  i  Plinius'  Naturhistorie, 
havde  kunnet  finde  af  mærkelige  fieVélriinger  om  Stene, 
Planter  og  Dyr,  optog  han  og  føjede  hertil  yderligere 
en  Mængde  Fabler  fra  sin  Tids  Folkeovertro.  Af  dette 
store,  brogede  Materiale,  som  i  Agrippas  Værk  maa  tjene 
som  Bevis  for  den  Lov,  hvis  Rigtighed  han  vil  godtgøre, 
var  en  Del  rent  æventyrligt,  men  meget  var  ogsaa  rigtige 
Iagttagelser,  der  kun  fortolkedes  galt.  En  saadan  Sondring 
var  dog  hverken  Agrippa  eller  hans  nærmeste  Efterfølgere 
i  Stand  til  at  gennemføre,  og  den  hele  Samling  blev 
derfor  Grundlaget  for  en  ny  Videnskab:  magia  naturalis, 
d.  V.  s.  Læren  om  de  magiske  Kræfter  hos  Tingene  i 
Naturen. 

Denne  »naturlige  Magi«  fik  først  sin  store  Betydning 
derved,  at  dens  Grundtanker,  om  end  med  visse  Ændringer, 
bleve  optagne  som  væsenligt  Led  i  Paracelsus*  Læge- 
kunst. Noget  senere  blev  den  af  Giambettista  della 
Porta  bearbejdet  som  en  selvstændig  Videnskab.  Porta 
fastholder  trolig  Agrippas  Teori  og  anfører  ganske  de 
samme  Fabler,  men  desuden  finder  man  hos  ham  en 
Mængde  fysiske  Forsøg,  hvoraf  han  uddrager  rigtige 
Slutninger,  saa  at  Naturens  Sympatier  og  Antipatier 
allerede  herved  blive  stærkt  begrænsede.  Men  endnu 
omtrent  et  Aarhundrede  senere  kunde  selv  en  Mand  som 
Galilæi  langtfra  helt  frigøre  sig  fra  denne  Antagelse. 
Paa  Grund  af  visse  Forsøg  var  Galilæi  vel  i  sine  sidste 
Aar  begyndt  at  tvivle  om  en  af  Naturens  mange  Anti- 
patier, »dens  Skræk  for  det  tomme  Rum«  (horror  vacui), 
men  han  oplevede  ikke  at  se  denne  imaginære  Forklaring 

Overtro  og  Trolddom.     II.  II 

erstattet  ved  et  virkeligt  Kendskab  til  Aarsagernes  Række. 
Og  netop  paa  hans  Tid  indtog  »Sympatimidleme«  en 
fremragende  Plads  i  Lægekunsten.  Men  da  i  Tidens  Løb 
den  naturvidenskabelige  Indsigt  voxede,  kunde  man  efter- 
haanden  udskyde  Fablerne  og  erstatte  dem  med  mere 
værdifulde  Anvendelser  af  de  Naturkræfter,  som  de  experi- 
menterende  Forskeres  Undersøgelser  havde  kastet  Lys  over. 
Paa  denne  Maade  glider  den  saakaldte  magia  naturalis  i 
Løbet  af  det  17de  og  i8de  Aarhundrede  over  til  at  blive 
anvendt  Fysik  og  Kemi.  Den  naturlige  Magi  danner 
saaledes  Overgangsleddet  mellem  de  gamle  magiske 
Videnskaber  og  den  moderne  Naturvidenskab,  og  i  dens 
Udvikling  have  vi  følgelig  det  bedste  Billede  af,  hvorledes 
Troen  paa  Magien  aftager,  efterhaanden  som  Indsigten  i 
Naturens  Love  skrider  frem.  Det  vil  derfor  være  Umagen 
værd  at  gaa  lidt  nærmere  ind  paa  hele  denne  Udvikling. 
Og  til  at  begynde  med  ville  vi  endnu  engang  gribe  til- 
bage til  Agrippas  ofte  omtalte  Værk  for  at  fremdrage 
nogle  flere  af  de  kuriøse  Exempler,  hvormed  han  be- 
grunder Læren  om  Tingenes  Sympatier  og  Antipatier. 

»Tingenes  gensidige  Indvirkninger  træde  ofte  tydeligt 
frem  som  et  Venskab  eller  Fjendskab.  Blandt  Elementerne 
er  saaledes  Ilden  Vandets  Fjende,  og  Luften  Jordens. 
Ogsaa  blandt  Mineraller,  Planter  og  Dyr  vise  saadanne 
Tilbøjeligheder  sig.  Magneten  udøver  en  særlig  Kraft 
paa  Jæmet,  Smaragden  paa  Rigdom  og  Helbred,  Jaspis 
paa  Fødselen,  Agaten  paa  Veltalenheden.  Paa  lignende 
Maade  tiltrækker  Nafta  Ilden,  som  springer  over  derpaa, 
hvor  de  mødes,  og  en  tilsvarende  Tilbøjelighed  bestaar 
mellem  den  mandlige  og  kvindelige  Palme:  de  omfavne 
hinanden  gensidig,  og  den  kvindelige  bærer  ingen  Frugt 
uden  den  mandlige.  Mandeltræet  er  mindre  frugtbart, 
naar  det  staar  alene.  Ogsaa  mellem  Dyr  og  Planter  og 
Dyrene  indbyrdes  bestaar  der  lignende  Forhold.  Katten 
har  stor  Glæde  af  Katosten,    paa  hvilken  den  gnider  sig, 


NATURTIKGENES   SYMPATIER   OG   ANTIPATIER.  1 63 

Og  derved  skal  den  ogsaa  uden  Hankattens  Hjælp  kunne 
blive  drægtig.  Mange  Dyr  have  en  instinktma^ssig  Erfaring 
i  Lægekunsten.  Naar  Skruptussen  er  bleven  bidt  af  et 
giftigt  Dyr,  opsøger  den  Salvie  og  gnider  det  saarede 
Sted  mod  Planten  for  at  beskytte  sig  mod  Giften.  Naar 
Løven  har  Feber,  helbreder  den  sig  ved  at  æde  Abekød. 
At  Planten  Diptam  kan  tjene  til  at  uddrage  Pile,  have  vi 
lært  af  Hjortene,  ti  naar  de  føle  sig  trufne  af  en  Pil, 
befri  de  sig  fra  den  ved  at  æde  den  omtalte  Urt.  Det 
samme  gøre  Gederne  paa  Kreta,  og  naar  en  Elefant  har 
ædt  en  Kamæleon,  hjælper  den  sig  ved  Blade  af  det  vilde 
Oljetræ  osv.« 

»Som  Modsætning  til  disse  Venskaber  finde  vi  i 
Naturen  mange  Fjendskaber,  der  ere  ligesom  et  Naturhad, 
en  overvældende  Modstræben,  hvorved  en  Sag  flyer  eller 
frastøder  det,  der  er  den  modsat.  Saaledes  frastøder 
Safiren  Pestbylder,  Feberhede  og  Øjensygdomme;  Ame- 
tysten virker  mod  Drukkenskab,  Jaspis  mod  Blodflod  og 
onde  Aander,  Smaragden  mod  Ukydshed,  Agaten  mod 
Gift,  Korallerne  mod  Blændværk  og  Mavelidelser,  Topasen 
mod  Lidenskaber  som  Gerrighed,  Fylderi  og  Udskejelser 
i  Kærlighed.  Agurkerne  hade  Olje  i  saa  høj  Grad,  at 
de  krumme  sig  hageformet  for  ikke  at  berøre  den. 
Diamanten  hader  Magneten,  saa  at  denne  ikke  kan  til- 
trække Jærnet,  naar  en  Diamant  lægges  ved  Siden  deraf. 
Blandt  Dyrene  hade  Mus  og  Væsler  hinanden,  og  derfor 
vil  Ost,  ved  hvis  Tilberedelse  man  har  brugt  Væselhjærne 
som  Løbe,  ikke  blive  angreben  af  Mus.  Panteren  frygter 
Hyænen  i  saa  høj  Grad,  at  Haarene  falde  ud  af  et  Panter- 
skind,  naar  man  hænger  det  op  ligeover  for  et  Hyæne- 
skind. Paa  lignende  Maade  med  Faarene;  hvis  man 
derfor  hænger  et  Ulveskind  op  i  en  Faarestald,  saa  blive 
Faarene  sørgmodige  og   kunne  ikke  mere  æde  formedelst 

overmægtig  Frygt  osv.« 

II* 

Dette  lille  Uddrag  af  Agrippas  lange  Fortegnelser 
vil  være  tilstrækkeligt  til  at  vise,  hvilke  mærkelige  Fabler 
Datidens  Lærde  ikke  blot  troede  paa  men  endog  ofrede 
Arbejde  paa  at  sætte  i  System.  Vi  ville  herefter  lettere 
kunne  forstaa  den  lige  saa  besynderlige  Grundtanke  i 
Paracelsus'  magiske  Medicin. 


Paracelsus  og  den  magiske  Medicin. 

Aureolus  Philippus  Theophrastus  Bombast 
von  Hohenheim  Paracelsus  er  født  1493  i  en  lille 
Landsby  et  Par  Mil  fra  Zurich.  Han  hørte  til  en  gammel 
berømt  schwabisk  Familje  og  blev  meget  omhyggelig 
opdragen  af  sin  Fader,  der  allerede  fra  hans  tidlige  Barn- 
dom underviste  ham  i  Alkemi,  Kirurgi  og  Medicin.  Da 
han  var  16  Aar  gammel,  blev  han  sendt  til  Universitetet  i 
Basel,  men  han  synes  ikke  at  have  havt  Ro  og  Ud- 
holdenhed til  at  gennemgaa  en  ordenlig  Uddannelse  ved 
Universitetet;  de  heraf  flydende  Ulemper  fik  han  senere 
paa  mange  Maader  at  føle.  Et  Par  Aar  efter  kom  han 
til  Abbed  Tritheim  i  Wiirzburg,  hvor  han  blev  indviet  i 
alle  de  hemmelige  Videnskaber,  og  ved  Tritheims  Anbe- 
faling blev  han  optagen  i  Laboratoriet  hos  en  rig  Alkemist, 
Fugger,  som  underviste  ham  i  alle  Kemiens  Hemmelig- 
heder. 

Om  de  følgende  12  Aar  af  Paracelsus'  Liv  ved  man 
ikke  meget;  han  var  paa  Rejse,  men  Beretningerne  om, 
hvor  han  har  været,  lyde  meget  forskelligt.  Efter  et 
rigtignok  højst  usandsynligt  Sagn  har  han  været  i  Afrika 
og  Asien  og  her  længe  været  i  Fangenskab  hosTartarerne; 
rimeligere  er  det  dog,  at  han  har  opholdt  sig  rundt  om 
i  Europa  blandt  andet  i  Danmark  og  Sverrig.  Paa  disse 
Rejser  besøgte  han  ikke  blot  Læger  og  Alkemister,  men 
han  søgte  ogsaa  hos  kloge  Koner,  Skarprettere,  Badskærere, 

Jøder  og  Zigeunere  at  finde  brugbare  Lægeraad.  I  en 
Alder  af  32  Aar  vendte  Paracelsus  tilbage  til  Tyskland, 
og  ved  en  Række  lykkelige  Kure  vandt  han  snart  stort 
Ry  som  Læge.  1526  blev  han  derfor  ansat  som  Professor 
i  Lægekunst  i  Basel,  og  her  vakte  han  stor  Opsigt  ved 
fuldstændig  at  bryde  med  alle  gamle  Traditioner.  Han 
holdt  sine  Forelæsninger  paa  Tysk,  ikke  paa  Latin,  som 
Skik  og  Brug  dengang  var.  Og  medens  de  medicinske 
Forelæsninger  overalt  paa  den  Tid  kun  bestod  i  Fortolk- 
ninger af  Galens,  Hippokrates'  og  Avicennas  Skrifter, 
foredrog  Paracelsus  Videnskaben  paa  sin  egen  Maade. 
Ja  han  gik  endog  saa  vidt,  at  han  offenlig  brændte  Old- 
tidslægernes  Skrifter  paa  Torvet  i  Basel,  idet  han  erklærede 
dem  for  ganske  ubrugelige.  Herved  vakte  han  naturligvis 
stor  Forbitrelse  hos  andre  Læger,  som  beskyldte  ham  for 
at  være  en  uvidende  Charlatan,  hvis  Fjendskab  til  de 
gamle  Skrifter  nærmest  hidrørte  fra,  at  han  ikke  forstod 
dem,  fordi  han  ikke  kunde  Latin.  Da  Paracelsus  nu 
desuden  blev  indviklet  i  en  Proces  med  en  højtstaaende 
Mand,  der  vilde  narre  ham  for  Honoraret  for  en  lykkelig 
udført  Kur,  saa  han  sig  nødsaget  til  at  forlade  Basel  1528. 

Paracelsus  flakkede  nu  indtil  sin  Død  omkring  i 
Tyskland,  stadig  ledsaget  af  nogle  Disciple,  der  holdt  ud 
hos  ham,  indtil  de  havde  lært  saa  mange  af  hans  hemme^ 
lige  Mediciners  Sammensætning,  at  de  turde  begynde  at 
praktisere  paa  egen  Haand.  Hans  Ry  som  Læge  fulgte 
ham  overalt,  men  hvad  han  fortjente  ved  sine  Kure,  satte 
han  hurtig  overstyr  i  Kroer  og  Værtshuse  i  Selskab  me'd 
Almuesfolk  og  Landstrygere.  Endelig  i  1541  syntes  han 
at  komme  til  Ro  i  Salzburg,  hvortil  han  var  kaldet  af 
Biskoppen.  Men  endnu  samme  Aar  blev  han  snigmyrdet 
paa  nogle  fjendtlig  sindede  Lægers  Foranstaltning. 

Der  er  faa  Mænd,  om  hvis  Personlighed  og  Betyd- 
ning der  er  fældet  saa  forskellige  Domme,  som  om 
Paracelsus.      Hans    begejstrede    Tilhængere    kaldte    ham 

»alle  Hemmeligheders  Konge«.  Men  de  Faglærde  for- 
argede sig  over  hans  omflakkende  Liv  og  Drukkenskab, 
og  de  ærgrede  sig  over,  at  denne  Svindler  uden  ordenlig 
Uddannelse  helbredede  Sygdomme,  som  de  selv  ingen 
Vegne  kunde  komme  med.  De  søgte  derfor  paa  alle 
Maader  at  fortrædige  ham,  og  Paracelsus  blev  dem  ikke 
Svar  skyldig.  Hans  Skrifter  vrimle  af  Udfald  og  Skældsord 
mod  dem.  Saa  meget  er  nu  i  hvert  Fald  indlysende,  at 
Paracelsus  har  været  en  højt  begavet  Mand,  der  paa  sin 
Vis  havde  samlet  mange  værdifulde  Kundskaber;  uden 
dette  kunde  han  hverken  som  praktisk  Læge  eller  som 
teoretisk  Reformator  af  Lægekunsten  have  faaet  den  Ind- 
flydelse, som  han  faktisk  har  udøvet.  Han  har  skrevet 
meget;  den  tyske  samlede  Udgave  af  hans  Værker  udgør 
tre  mægtige  Foliobind.  Og  at  der  i  denne  store  Produktion 
forekommer  en  Mængde  Selvmodsigelser,  er  jo  ikke  be- 
synderligt. Under  et  saa  omflakkende  Liv  som  hans,  var 
der  naturligvis  kun  sjældent  Lejlighed  til  roligt  Arbejde. 
Desuden  er  kun  en  forholdsvis  ringe  Del  af  hans  Værker 
nedskrevne  af  ham  selv.  Det  meste  er  skrevet  af  hans 
Disciple  efter  Diktat,  som  oftest  om  Morgenen,  naar  han 
kom  tumlende  hjem  fra  et  Drikkelag.  Han  dikterede  da 
saa  hurtigt,  »som  om  Fanden  talte  ud  af  ham«.  At  der 
under  saadanne  Forhold  ikke  altid  bliver  den  ønskeligste 
Klarhed  og  Overensstemmelse  i  hans  Udtalelser,  er  let  at 
forstaa. 

Det  er  naturligvis  umuligt  her  at  gøre  Rede  for 
Paracelsus'  Fortjeneste  af  Lægevidenskaben;  dette  ligger 
ganske  uden  for  vor  Opgave.  Genial,  som  han  var,  har 
han  paa  mange  Punkter  truflet  det  rigtige,  saa  at  hans 
Ideer  betegne  virkelige  Fremskridt.  Men  paa  et  enkelt 
Omraade  er  hans  Originalitet  utvivlsomt,  saa  vidt  jeg 
kan  skønne,  bleven  overvurderet.  De  almindelige  filosofiske 
Betragtninger,  paa  hvilke  Paracelsus'  Lægekunst  hviler,  og 
som  han  i  Almindelighed  selv  faar  Æren  for,    har  han 

sikkert  laant  hos  Agrippa.  Hele  det  magiske  System, 
som  Agrippa  havde  formuleret  bestemt  og  fremsat  klart, 
finder  man  hos  Paracelsus,  kun  noget  mere  dunkelt  og 
hyldet  i  selvlavede  Kunstord.  Og  betænker  man,  at 
Paracelsus  til  Lærer  i  de  magiske  Videnskaber  havde  den 
Mand,  der  var  Agrippas  fortrolige  Ven  og  havde  læst 
hans  »occulta  philosophiae  før  nogen  anden,  saa  kan  der 
næppe  være  Tvivl  om,  at  Paracelsus  ad  den  Vej  allerede 
i  sin  Ungdom  har  lært  Agrippas  System  at  kende.  Dette 
har  tjent  ham  som  Udgangspunkt,  og  hans  Reform  af 
Medicinen  bestaar  for  en  Del  deri,  at  han  har  søgt  at 
gennemføre  Agrippas  Teorier  paa  sit  særlige  Omraade. 
Som  den  meget  læste  og  omdisputerede  medicinske  For- 
fatter er  Paracelsus  saa  senere  bleven  betragtet  som  Op- 
havsmand ogsaa  til  det  filosofiske  Grundlag,  medens  den 
rene  Autor  er  bleven  glemt. 

Hvorledes  det  mi  end  forholder  sig  hermed,  saa  er 
det  i  al  Fald  sikkert,  at  Paracelsus'  hele  System  ligner 
Agrippas  saa  meget,  at  vi  ikke  behøve  nærmere  at  gøre 
Rede  derfor.  Den  magiske  Side  af  hans  Lægekunst  — 
og  kun  den  vedkommer  os  her  —  hviler  ligefrem  paa 
Læren  om  det  laveres  Underordning  under  det  højere  og 
Tingenes  gensidige  Sympatier  og  Antipatier.  Af  disse 
Love  udspringe  to  af  Paracelsus'  vigtigste  Kurmetoder: 
hans  Lære  om  »Arkana«  og  om  »Sympatimidleme«.  Vi 
betragte  hver  af  disse  for  sig. 

Da  hver  enkelt  Del  af  det  menneskelige  Legeme  er 
underlagt  en  bestemt  Planet  eller  Himmeltegn,  saa  ville 
alle  de  Stoffer,  der  høre  ind  under  samme  Stjærne  eller 
Tegn,  være  virksomme  Midler  mod  Sygdomme  i  den 
paagældende  Del  af  Legemet.  Saaledes  er  Guld  et  specifikt 
Middel  mod  Hjærtesygdomme,  fordi  Guldet  og  det  menneske- 
lige Hjærte  begge  ere  underlagte  Solen.  Og  paa  lignende 
Maade  gaar  det  i  alle  andre  Tilfælde.  Efter  Paracelsus' 
Opfattelse  virker  ethvert  Stof  kun  paa  en  ganske  begrænset 

Del  af  Legemet  og  ikke  paa  Legemet  som  Helhed.  Et 
Stof,  hvis  Indvirkning  er  saaledes  begrænset,  kalder  han 
et  Arkanum,  og  det  er  derfor  en  af  Hovedlærdommene  i 
hans  Medicin:  »Alle  virksomme  Kræfter  ere  Arkana  og 
virke  i  intet  Tilfælde  paa  Komplexionen  (hele  Organismen).  € 
Da  Kemikerne  allerede  dengang  havde  fremstillet  mange 
Stoffer,  der  viste  sig  at  være  særlig  virksomme  Arkana, 
saa  burde  det  derfor  efter  Paracelsus'  Opfattelse  være 
Alkemiens  Opgave,  ikke  at  lave  ædle  Metaller,  men  at 
tilvirke  Arkana.  »Det  er  intet  rigtigt,  at  de  sige,  Alkemien 
gør  Guld,  gør  Sølv;  her  er  det  fornemste,  den  gør  Arkana 
og  retter  dem  mod  Sygdommene.«  Han  anbefaler  derfor 
ivrigt  Studiet  af  Kemien,  som  ogsaa  skal  lære  os  at 
uddrage  de  virksomme  Stoffer  af  Planterne,  og  herved 
har  han  indlagt  sig  stor  Fortjeneste  af  Lægekunsten. 
Mindre  værdifuld  er  derimod,  som  vi  have  set,  den 
Maade,  som  han  benytter  til  at  bestemme,  hvilke  Stoffer 
der  skal  anvendes  mod  de  forskellige  Sygdomme.  Og 
da  det  herved  kun  kommer  an  paa  at  vælge  noget,  der 
hører  ind  under  samme  Del  af  Stjærnehimlen  som  den 
syge  Legemsdel,  saa  er  det  ingenlunde  nødvendigt  at 
bruge  en  Medicin,  et  virksomt  Stof.  Sigiller  og  magiske 
Karakterer,  som  indeholde  vedkommende  Stjærnes  Kræfter, 
kunne  gøre  samme  Nytte.  I  hans  Skrift:  »Archidoxeos 
magicae«  findes  afbildet  en  hel  Vrimmel  af  saadanne 
Sigiller,  der  kunne  bruges  som  Beskyttelses-  og  Hel- 
bredelsesmidler  mod  Svindsot,  Podagra,  faldende  Syge, 
Krampe  o.  s.  v.  o.  s.  v. 

Da  alle  ensartede  Ting  tiltrække  hinandens  Kræfter, 
kunne  vi  ogsaa  ophæve  en  Sygdom  ved  at  overføre  nogle 
af  Sygdomsstofferne  paa  et  andet  Væsen,  en  Plante  eljer 
et  Dyr.  Udføres  dette  med  Iagttagelse  af  visse  Forsigtig- 
hedsregler, ville  de  borttjæmede  Stoffer  trække  hele  Syg- 
dommen til  sig;  den  gaar  over  paa  Planten  eller  Dyret, 
og  Mennesket  helbredes.   Denne  Metode  kaldes  at  helbrede 

ved  »Sympati«,  og  det  er  aabenban  Læren  om  de  ensartede 
Tings  almindelige  Tiltrækning,  som  ligger  til  Grund  herfor. 
Paracelsus  opfattede  dog  Sagen  lidt  anderledes;  han  mente 
nemlig,  at  det  var  en  enkelt  Side  af  Tingene,  deres  Livs- 
kraft eller  »Mumie«,  hvorpaa  Tiltrækningen  beroede.  Naar 
man  tjærnede  nogle  af  SygdomsstofFerne,  saa  indeholdt 
de  en  Del  af  Sygdommens  Mumie;  disse  Stoffer,  med 
den  deri  værende  Mumie,  kaldte  han  »Magneten«,  fordi 
den  trak  Resten  af  Sygdommen  efter  sig,  naar  den  var 
bragt  ind  i  et  andet  levende  Væsen,  nedgravet  i  Jorden 
eller  paa  anden  Maade  tilintetgjort.  Saadanne  »magnetiske« 
Kure  synes  iøvrigt  allerede  fra  Oldtiden  at  have  udgjort 
et  væsenligt  Led  af  Folkemedicinen ;  herfra  har  Paracelsus 
optaget  den  og  givet  den  en  teoretisk  Begrundelse. 

»Alle  Tilfælde  i  det  menneskelige  Liv  kunne  let 
helbredes,  naar  man  lader  det  røde  og  endnu  varme  Blod 
fra  Patienten  løbe  i  et  Æg,  lader  en  Høne  ruge  dette 
saalænge,  til  det  er  gaaet  i  Forraadnelse,  derpaa  blander 
det  med  Kød  eller  Brød  og  giver  et  Dyr  det  at  æde.« 

»Tandpine  kan  overplantes  i  et  Hyldetræ,  en  Hassel- 
busk el.  lig.  paa  følgende  Maade:  efter  at  Barken  er 
løsnet  paa  et  Stykke,  skærer  man  en  Spaan  ud  af  Træet; 
med  den  stikker  man  i  Tandkødet  og  den  smertende 
Tand  saalænge,  til  det  bløder,  og  lægger  derefter  den 
blodige  Spaan  tilbage  paa  sin  Plads,  dækker  Barken  over 
og  skjuler  Stedet  under  Møg.« 

»Svindsoten  kan  kureres  saaledes:  tag  Johannesbrød, 
saa  meget  Du  vil,  hæld  god  Vin  derpaa  og  lad  det  staa 
iblød  i  24  Timer.  Dagen  efter  lader  Du  først  dit  Vand, 
drikker  saa  af  Vinen,  og  vedbliver  dermed  i  ni  Dage, 
idet  Du  fuldstændig  afholder  Dig  fra  alle  andre  Drikke. 
Imidlertid  samler  Du  al  den  ladte  Urin  og  hænger  den 
op  i  Skorstensrøgen,  for  at  den  lidt  efter  lidt  kan  blive 
tilintetgjort,  saa  vil  Svindsoten  ogsaa  efterhaanden  hel- 
bredes.« 

Af  den  Art  Midler  findes  der  et  Utal  i  Paracelsistemes 
Skrifter;  de  »kloge  Koner«  i  vor  Tid  kende  og  anvende 
endnu  adskillige  af  disse  Sympatimidler. 

Den  naturlige  Magi. 

Den  første,  der  bearbejdede  den  naturlige  Magi  som  selv- 
stændig Videnskab,  var  GiambettistadellaPortaQohann 
Baptista  Porta).  Han  er  født  1538  i  Neapel,  hørte  til  en 
rig  og  anset  Familje,  saa  at  han  fuldstændig  kunde  hellige 
sig  til  Studiet  af  sin  Yndlingsvidenskab.  Allerede  1553, 
altsaa  kun  15  Aar  gammel,  udgav  han  sit  Hovedværk 
»magia  naturalis«,  der  vakte  overordenlig  Opsigt.  Efter 
længere  Rejser  stiftede  han  1560  i  Neapel  et  »Selskab  til 
Udgranskning  af  Naturens  Hemmeligheder«,  som  dog 
snart  blev  opløst  efter  Ordre  fra  Paven.  Han  fortsatte 
dog  stadig  sine  fysiske  Forsøg,  saa  at  han  1589  kunde 
udgive  sin  Magi  paany  i  en  stærkt  forøget  Skikkelse. 
Medens  første  Udgave  kun  indeholder  fire  Dele,  er  anden 
Udgave  et  meget  omfangsrigt  Værk  delt  i  20  Bøger. 
Porta  døde  161 5. 

Som  et  Bidrag  til  Belysning  af  den  enorme  Ud- 
bredelse, der  blev  Portas  »magia  naturalis«  til  Del,  kan 
jeg  anføre,  at  jeg  har  en  Fortegnelse  over  ikke  mindre 
end  30  forskellige  Udgaver  af  Bogen  paa  Latin,  Italiensk, 
Fransk,  Tysk  og  Hollandsk.  Jeg  har  fundet  disse  dels 
paa  det  store  kgl.  Bibliotek,  dels  citerede  i  forskellige 
Værker,  men  det  er  højst  sandsynligt,  at  Fortegnelsen 
ikke  er  fuldstændig.  Der  skal  saaledes  blandt  andet  ogsaa 
findes  en  Udgave  paa  Arabisk,  som  jeg  af  gode  Grunde 
ikke  har  kunnet  opføre  paa  min  Liste.  En  saa  udbredt 
Bog  har  naturligvis  havt  meget  stor  Betydning,  og  det 
vil  derfor  have  sin  Interesse  at  se  nærmere  paa  Indholdet, 
saa  meget  mere,  som  det  giver  et  godt  Billede  af  Datidens 
fysiske  og  kemiske  Viden. 

Den  ældste  Udgave  var  som  sagt  delt  i  fire  Bøger, 
og  den  har  efter  Antallet  af  Oplag  at  dømme  ogsaa  været 
den  mest  læste  —  rimeligvis  fordi  den  indeholder  mest 
af  Datidens  Overtro.  Porta  siger  vel,  at  han  selv  har 
pri9vet  alle  de  deri  omtalte  Forsøg;  men  hvis  det  er  Til- 
fældet, saa  har  han  ikke  taget  mindste  Hensyn  til,  om  et 
Forsøg  lykkedes  for  ham  eller  ej.  Ti  der  findes  i  Bogen, 
som  vi  strax  skulle  se,  en  Masse  umulige  Experimenter; 
men  det  er  vel  for  en  stor  Del  ved  dem,  at  Bogen  har 
gjort  Lykke,  da  de  netop  maatte  tiltale  Datidens  Sans  for 
det  æventyrlige.  —  Første  Bog  indeholder  den  naturlige 
Magis  Teori,  d.  v.  s.  det  er  Agrippas  magiske  System,  som 
fremsættes  og  belyses  med  de  samme  Exempler  tildels  i 
samme  Orden,  som  Agrippa  har  dem.  Hele  denne  Del 
er  med  andre  Ord  kun  en  Udskrift  af  occulta  philosophias 
første  Bog.  De  tre  andre  Dele  derimod  indeholde  prak- 
tiske Anvisninger,  gode  og  umulige  imellem  hinanden, 
og  de  have  for  saa  vidt  intet  med  første  Del  at  gøre, 
som  den  der  givne  Teori  slet  ikke  benyttes  til  Forklaring. 
Anden  Bog  er  nærmest  en  Slags  Havebog  med  Anvisning 
til  at  omdanne  og  forme  Frugter,  til  at  farve  Blomster  og 
pode,  saa  at  samme  Træ  kan  bære  forskellige  Slags 
Blomster  og  Frugter.  Her  findes  blandt  andet  saadanne 
snurrige  Kunster  som  den  at  farve  et  Træs  Blomster  ved 
at  skære  Spalter  i  Grenene,  anbringe  forskellige  Farve- 
stoffer i  Spalterne  og  dække  Barken  over  dem.  Dette 
kan  virkelig  tildels  lade  sig  gøre,  og  Porta  har  aabenbart 
selv  gjort  Forsøg  dermed.  Han  siger  nemlig,  at  man 
aldrig  maa  bruge  Auripigment  (gult  Svovlarsen)  til  disse 
Kunster,  ti  det  dræber  strax  Planterne. 

I  anden  Bog  finde  vi  endvidere  Recepter  paa  for- 
skellige Fyrværkerisager,  Fakler  som  ikke  slukkes  af 
Vinden,  Skrift  som  først  kommer  tilsyne  paa  Papiret  ved 
særlig  Behandling,  Skønhedsmidler,  Haarfarver  o.  s.  v.  Her 
er  ogsaa  mange  mærkelige  Ting  imellem;    saaledes  for- 

tæller  Porta,  at  man  kan  farve  Børns  Øjne  sorte  ved  at 
bestryge  deres  Baghoved  med  Olje,  hvori  der  er  blandet 
Aske  af  et  Kors.  Man  kan  ogsaa  faa  alle  Mennesker  i  en 
Stue  til  at  se  ud,  som  om  de  havde  Æselhoveder.  Man 
koger  i  dette  Øjemed  et  Æselhoved  tre  samfulde  Dage  i 
Olje,  indtil  Benene  ere  blottede.  Saa  støder  man  Benene 
og  blander  Pulveret  i  Oljen,  som  derefter  fyldes  paa 
Lamperne.  Naar  disse  tændes,  faar  man  den  mærkelige 
Virkning  at  se.  Paa  dette  Sted  beretter  Porta  ogsaa  om 
sine  interessante  Forsøg  med  Hexesalver,  hvis  eneste 
Virkning  paa  Hexene  var  den,  at  de  faldt  i  en  meget 
dyb  Søvn,  hvorunder  de  drømte  om  allehaande  mærkelige 
Tildragelser.  Tredje  Bog  af  Portas  Værk  behandler 
Alkemien,  men  her  siger  Forf.  strax,  »at  han  ikke  vil 
love  sine  Læsere  Bjærge  af  Guld,  ti  det  formaar  Alkemien 
ikke  at  yde.«  Derimod  giver  han  en  Mængde  Recepter 
til  Farvning  af  Metaller  og  andre  kemiske  Kunststykker. 
Endelig  i  fjerde  Bog  omtaler  Pona  Anvendelsen  af  Spejle 
og  Linser,  og  her  anfører  han  en  Mængde  rigtige  og 
hidtil  ukendte  optiske  Forsøg.  Blandt  andre  Instrumenter 
beskriver  han  Laterna  magica. 

Den  store  Udgave  fra  1589  indeholder  vel  endnu 
adskillig  Overtro  og  Umuligheder,  men  de  værste  Æventyr 
ere  dog  fjærnede  og  i  deres  Sted  er  der  optaget  dels  en 
Mængde  gode  Anvisninger  henhørende  til  Kogekunst, 
Jagt,  Fiskeri  og  lig.,  dels  mange  nye  fysiske  Iagttagelser 
over  og  Forsøg  med  Magneter,  Vægte  o.  s.  v.  Af  særlig 
Interesse  ere  nogle  Skildringer  i  ottende  Bog,  som  synes 
at  vise,  at  Porta  og  hans  Fæller  i  Selskabet  til  Natur- 
hemmelighedernes Udgranskning  have  kendt  Hypnoti- 
seringen og  de  hypnotiske  Suggestioner.  Hypnotiserings- 
metoderne  ere  ganske  vist  ikke  de  samme,  som  nuomstunder 
bruges,  men  deres  hypnotiserende  Indflydelse  er  utvivlsom. 
Desuden  skildres  nøjagtigt,  hvorledes  et  Menneske  k<an 
bringes  til  at  svømme  om  paa  Gulvet  som  en  Fisk,  vralte 

rundt   som   en  Gaas   og   nappe  Græs   med  Munden   og 
flere  af  den  Art  suggestive  Virkninger. 

Den  naturlige  Magis  Udvikling  holdt  nu  i  de  følgende 
Åarhundreder  jævnt  Skridt  med  Naturvidenskaberne.  I 
mange  af  de  senere  Oplag  af  Portas  Bog  —  den  vedblev 
at  udkomme  indtil  171 5  —  have  Udgiverne  tilføjet  An- 
mærkninger, hvori  de  paavise  Urimeligheden  af  de  givne 
Anvisninger  og  forklare,  hvorledes  man  tidligere  har 
kunnet  komme  til  at  tro  paa  sligt.  Og  nye  Værker  af 
samme  Art  dukke  op,  stadig  mere  rent  fysiske,  jo  længere 
vi  rykke  frem  i  Tiden.  Schotts  store  »magia  universalis«, 
1657,  indledes  vel  med  en  Afhandling  om  de  forskellige 
Arter  af  Magi,  men  den  er  iøvrigt  nærmest  en  Haandbog 
i  Fysik  med  en  Mængde  praktiske  Anvisninger  til,  hvad 
vi  nuomstunder  vilde  kalde  Tryllekunster.  Dog  tabte 
Troen  paa  den  gamle  Sympatilære  sig  derfor  ikke  strax. 
Endnu  fra  1702  foreligger  der  en  interessant  lille  Bog: 
»Geheime  Unterredungen  von  magia  naturali«,  der  er 
skreven  som  en  Samtale  mellem  en  Filosof  og  en  Teolog, 
og  hvor  Filosofen  med  stor  Overlegenhed  fremsætter 
gamle  Agrippas  Sympatiteori.  Og  Martins'  »Unterricht 
von  der  magia  naturali«  er  en  Lægebog,  skreven  ganske 
i  Paracelsus'  Aand.  Men  længere  end  til  Midten  af  det 
1 8de  Aarhundrede  synes  disse  Anskuelser  ikke  at  have 
holdt  sig.  Tredje  Udgave  af  Martins'  Bog  fra  1779  er 
fuldstændig  omarbejdet;  den  har  kun  Titlen  fælles  med 
de  tidligere  Udgaver  og  er  forøvrigt  blot  en  Anvisning 
til  Taskenspillerkunster  med  Kort,  Spejle  o.  s.  v.  Det 
samme  gælder  tildels  om  Hal  les:  »Magie  oder  die  Zauber- 
kråfte  der  Natur«,  et  Kæmpeværk  i  17  Bind,  der  udkom 
i  Aarene  1784---1802.  Det  er  den  mest  forvirrede,  uordnede 
og  brogede  Blanding  af  Fysik,  Kemi,  Kogebog,  Agerdyrk- 
ningslære  og  alt  sligt,  men  den  indeholder  en  Mængde 
højst  interessante  Oplysninger  om  de  Midler,  hvormed  de 

gamle  Magere  have  duperet  andre  og  tildels  sig  selv. 
Hvad  der  saa  senere,  i  det  19de  Aarhundrede,  forstaas 
ved  naturlig  Magi,  behøve  vi  ikke  nærmere  at  omtale. 


Virgula  mercurialis  —  Ønskekvisten. 

Ønskekvisten  er  det  sidste  Led  i  det  store  magiske 
Apparat,  i  al  Fald  naar  man  blot  ser  hen  til  den  Form, 
i  hvilken  den  har  været  anvendt  i  Europa.  Den  har 
naturligvis  sine  Forbilleder  i  Oldtiden,  men  der  lader  sig 
næppe  paavise  nogen  Forbindelse  mellem  disse  Oldtids- 
former  og  den  Skikkelse,  som  den  antog  i  Europa  hen- 
imod  Middelalderens  Slutning.  Om  den  i  hele  den 
mellemliggende  Tid  har  været  kendt  af  Folkets  brede 
Lag  og  langsomt  er  undergaaet  bestemte  Forandringer, 
faar  staa  hen;  den  omtales  ikke  af  de  middelalderlige 
Forfattere,  og  det  er  derfor  ikke  muligt  nærmere  at  gøre 
Rede  for  dens  Historie.  Hvad  man  véd,  er  i  Korthed 
følgende. 

Under  Kejser  Valens  (364—79)  blev  flere  fornemme 
Mænd  anklagede  for  at  have  sammensvoret  sig  mod 
Kejseren  og  ved  magiske  Kunster  søgt  at  finde  Navnet 
paa  hans  Efterfølger.  De  havde  hertil  benyttet  en  Ring, 
ophængt  i  en  fin  Traad.  En  af  de  sammensvorne  holdt 
Traaden  i  Haanden,  saa  at  Ringen  hang  frit  over  Midten 
af  et  Metalkar,  i  hvis  Rand  Alfabetet  var  indgraveret  med 
ligestor  Afstand  mellem  de  enkelte  Bogstaver.  Ringen 
svingede  rundt  langs  Randen,  men  stansede  ud  for  visse 
Bogstaver  og  gav  paa  denne  Maade  det  ønskede  Svar. 

Saa  hører  man  ikke  videre  til  den  Art  Apparater, 
før  Paracelsus  i  sine  Skrifter  omtaler,  at  de  tyske  Bjærg- 
mænd  til  at  finde  skjulte  Metalaarer  brugte  en  tvedelt, 
Y-formet  Kvist,  hvis  to  Grene  den  søgende  holdt  vandret 
i  Hænderne.   Naar  han  nu  gik  langsomt  hen  over  Marken, 

bøjede  Kvisten  sig  paa  det  Sted,  hvor  Metallet  laa.  Det 
var  dog  langtfra  i  alles  Hænder,  at  Grenen  vilde  bøje  sig, 
ikke  heller  synes  dens  Angivelser  altid  at  have  været 
paalidelige,  ti  Paracelsus  regner  denne  Fremgangsmaade 
til  de  »usikre  Kunster«.  Meget  udbredt  kan  Anvendelsen 
af  Kvisten  ikke  have  været  paa  Paracelsus'  Tid,  ti  ellers 
havde  sikkert  den  i  Magien  fast  alvidende  Agrippa  omtalt 
Apparatet,  der  jo  passede  overmaade  smukt  ind  i  hans 
Lære  om  de  naturlige  Tings  Sympatier.  Rimeligst  er  det 
vel,  at  Paracelsus,  der  særlig  holdt  til  med  den  lavere 
Almue,  har  fundet  Apparatet  i  Brug  i  en  enkelt  Egn; 
men  da  han  først  havde  omtalt  Tingen  i  sine  Skrifter, 
blev  den  snan  almindelig  udbredt.  Hos  de  følgende 
Forfauere  findes}  den  jævnlig  omtalt,  saaledes  blandt  andet  i 
BasiliusValentinus' alkemistiske Skrifter.  Jeg  fremhæver 
især  disse,  fordi  det  ret  almindelig  antages,  at  Valentinus 
har  været  en  Benediktinermunk,  der  levede  i  Erfurt  omtrent 
et  Aarhundrede  før  Paracelsus.  I  saa  Fald  vilde  vore  Op- 
lysninger om  Ønskekvisten  jo  gaa  betydelig  længere  tilbage 
i  Tiden.  Men  det  er  dog  langt  sandsynligere,  at  denne 
Valentinus,  hvis  Værker  først  kom  frem  omkring  Aar  1600, 
aldrig  har  existeret,  eller  med  andre  Ord  at  Navnet  er  et 
Pseudonym,  hvorunder  Udgiveren,  Raadskæmner  Tholde 
i  Frankenhausen,  har  villet  skjule  sit  Forfatterskab. 

Meningerne  om  Ønskekvisten  og  dens  Anvendelse 
vare  iøvrigt  meget  delte.  Nogle  Forfattere  angive,  at  man 
maa  tage  Kvisten  af  et  Træ,  som  har  naturlig  Sympati 
for  det  Metal,  man  vil  søge,  altsaa  for  hvert  enkelt  Metal 
en  bestemt  Træsort.  Andre  mene,  at  Træsorten  er  ganske 
ligegyldig,  kun  maa  Kvisten  være  let  bøjelig,  derfor  helst 
af  Hassel,  Pil  eller  Ask.  Nogle  forklare  Sagen  ved 
naturlig  Sympati;  de  kirkelige  Forfattere  regner  den 
sa^vanlig  til  de  djævelske  Kunster,  atter  andre  holde  den 
for  pur  Overtro.  1630  gjorde  en  fransk  Adelsmand  i 
Bøhmen   den  værdifulde  Opdagelse,   at  Kviste  af  El  og 

Pil  ogsaa  kunde  bruges  til  at  opdage  underjordiske  Vand- 
aarer,  men  synderlig  Interesse  havde  den  lærde  Verden 
dog  ikke  for  Tingen  før  Aar  1692. 

Her  begynder  den  interessanteste  Del  af  Sagens 
Historie.  Den  5te  Juli  Kl.  10  om  Aftenen  i  det  nævnte 
Aar  fandt  man  i  Lyon  en  Vinhandler  og  hans  Hustru 
myrdede.  Da  Øvrigheden  ikke  havde  noget  Spor  at  gaa 
efter,  blev  der  ved  privat  Initiativ  tilkaldt  en  rig  Land- 
mand, Jaques  Aymar,  der  havde  Ry  for  ved  Hjælp  af  en 
Kvist  at  kunne  opdage  ikke  blot  Metal-  og  Vandaarer, 
men  ogsaa  Tyve  og  Mordere.  Aymar  paastod  strax,  at 
hans  Kvist  førte  ham  i  tre  forskellige  Retninger,  saa  at 
der  maatte  have  været  tre  om  Forbrydelsen,  og  han  fulgte 
Sporene  mange  Mile  tillands  og  tilvands,  indtil  det  endelig 
lykkedes  ham  at  finde  den  ene  af  Forbryderne.  Fyren 
nægtede  rigtignok  først  enhver  Deltagelse  i  Mordet,  men 
han  blev  dog  henrettet,  da  man  havde  faaet  nogle  temmelig 
tvivlsomme  Tilstaaelser  af  ham. 

Denne  Tildragelse  vakte,  som  forstaaeligt  er,  stor 
Opsigt,  og  der  blev  i  kort  Tid  skrevet  et  mægtigt  Antal 
lærde  Bøger,  som  hver  paa  sin  Maade  søgte  at  forklare 
Kvistens  Virkninger.  Præsterne  havde  naturligvis  strax 
Satan  paa  redeHaand,  men  den  lærde  Teolog  Valle mont 
slog  dem  koldt  Vand  i  Blodet  ved  sit  store  Værk:  »Physique 
occulte  OU  traité  de  la  baguette  divinatoire«.  Han  påaviser 
her,  at  Kvistens  Virkninger  ere  fuldstændig  i  Overens- 
stemmelse med  de  magnetiske  og  elektriske  Virkninger, 
5aa  at  der  ikke  er  mindste  Grund  til  at  antage  over- 
naturlige Aarsager.  Men  Et  glemte  han  ligesom  alle  de 
andre  lærde  Forfattere,  nemlig  —  at  undersøge,  om 
Kvisten  virkelig  var  i  Stand  til  at  udrette  det,  som  man 
tiltroede  den.  Et  slemt  Stød  fik  alle  de  Lærdes  Teorier, 
<la  man  opdagede,  at  den  bekendte  Fysiker  Athanasius 
Kircher  allerede  en  Menneskealder  tidligere  ved  Forsøg 
havde  godtgjort,  at  en  Kvist  ikke  bøjer  sig,  hverken  mod 

Vand,  Metal  e}ler  noget  andet,  naar  den  ikke  holdes  i 
Haanden  af  et  Menneske,  men  blot  er  anbragt  paa  en 
fast  Tap,  hvorom  den  let  kan  dreje  sig.  Og  værre  blev 
det,  da  Aymar  blev  kaldet  til  Paris,  hvor  en  Søn  af 
Prinsen  af  Condé  anstillede  forskellige  Expérimenter  med 
ham.  Det  viste  sig  herved,  at  han  ikke  kunde  opdage 
Vand  eller  Metaller,  som  vare  blevne  skjulte  af  Mennesker, 
ikke  heller  Tyverier,  som  Politiet  allerede  vidste  Besked 
med.  Man  begyndte  derfor  at  tvivle  stærkt  paa,  at  det 
overhovedet  var  den  rigtige  Morder,  som  man  havde 
henrettet  i  Lyon.  Endelig  slog  Pater  Lebrun  Hovedet 
paa  Sømmet  ved  en  Række  højst  interessante  Forsøg,  som 
ban  anstillede  med  forskellige  Individer,  i  hvis^  Hænder 
Kvisten  bevægede  sig  meget  livligt.  Selv  gik  han  ud  fra 
den  Antagelse,  at  der  var  djævelsk  Indflydelse  med  i 
Spillet,  og  han  fik  derfor  sine  Forsøgsobjekter  til  at 
anraabe  Gud  om,  at  Kvisten  maatte  forblive  rolig,  hvis 
Bevarelsen  virkelig  skyldtes  onde  Aander.  Fra  det  Øjeblik 
af  rørte  Kvisten  sig  aldrig  i  de  paagældendes  Haender, 
men  det  mærkeligste  ved  Historien  er,  at  Pateren  heraf 
drog  den  ligesaa  uventede  som  rigtige  Slutning:  »at 
Aarsagen  til  Kvistens  Bevægelser  retter  sig  efter  Menneskets 
Ønsker  og  bestemmes  ved  hans  Hensigter.«  . 

Herefter  tabte  den  lærde  Verden  Interessen  for  Ønske- 
kvisten, men  Troen  paa  den  vedblev  at  leve  og  lever 
endnu  den  Dag  i  Dag  hos  Folket. 


Videnskabernes  Popularisering. 

Faustsagnet  og  Faustbøgeme. 

Den   sidste   af  de   lærde  Magere   var   død   og  hans 
sorte   Hund  sporløst   forsvunden    fra  Jordens  Overflade. 

Ovenro  og  Trolddom.    II.  12 

Den  frie  Forsknings  Resultater  bleve  ganske  vist  forkætrede, 
for  saa  vidt  de  ikke  stemte  med  Kirkens  Anskuelser,  og 
Forskerne  maatte  afsværge  sine  Meninger,  hvis  de  da 
ikke  foretrak  Døden  paa  Baalet.  Men  man  kunde  dog 
ikke  ret  vel  rejse  Anklager  for  Trolddom  mod  disse 
Mænd,  der  ikke  selv  troede  paa  sligt  og  hvis  Arbejde 
Skridt  for, Skridt  nedbrød  Troen  paa  de  gamle  magiske 
Lærdomme.  Astrologien,  den  fornemste  af  Spaadoms- 
videnskaberne  og  Grundlaget  for  de  øvrige,  fældede  de 
ved  at  fjærne  Jorden  fra  dens  privilegerede  Stilling  i 
Verdens  Centrum,  ved  at  beregne  Planetbanernes  Form 
og  finde  Love  for  Klodernes  Hastigheder.  Og  Grunden 
begyndte  at  vakle  under  de  andre  magiske  Kunster,  da 
Forsøgene  over  de  faldende  Legemers  Bevægelser,  Pen- 
dulets Svingning  og  Luftens  Tryk  gjorde  det  klart  for 
de  Kyndige,  at  en  virkelig  Forstaaelse  kun  kunde  naaes, 
naar  man  søgte  Aarsagen  til  de  jordiske  Fænomener  paa 
Jorden  og  ikke  i  højere  Verdener.  Saaledes  overskar 
Forskerne  langsomt  den  magiske  Forbindelse  med  de 
himmelske  og  intellektuelle  Verdener,  og  fra  dette  Syns- 
punkt kunde  Kirken  kun  hilse  den  frie  Forsknings  Mænd 
som  Hjælpere  og  Forbundsfæller.  Nogen  Beskyldning 
for  Trolddom  har  den  da  heller  aldrig  rejst  imod  dem. 
Og  nu  ligesom  tidligere  fulgte  det  store  menige  Folk 
blot  den  Parole,  der  udgik  fra  Kirken ;  det  fandt  derfor 
ingen  Lejlighed  til  at  omgive  den  nye  Tids  Mænd  med 
en  saadan  Glorie  af  Æventyr  og  vidunderlige  Historier, 
som  man  havde  skænket  Forløberne. 

De  lærde  Magere  tilhørte  altsaa  Historien  og  Sagnet. 
Og  det  varede  da  heller  ikke  mere  end  et  halvt  Aar- 
hundrede,  før  Folkedigtningen  havde  bemægtiget  sig  dem. 
Alle  de  æventyrlige  Beretninger,  der  fonaltes  om  de 
svundne  Aarhundreders  store  Forskere,  samlede  den  lige- 
som i  et  Brændpunkt  om  en  enkelt  Person.  Dette  var 
ingenlunde    noget   nyt,    hidtil    ukendt.      I   den    »gyldne 

Legende«  (legenda  aurea)  havde  man  et  fra  Oldtiden 
arvet  Forbillede,  der  Middelalderen  igennem  var  almindelig 
kendt  og  læst.  I  den  gyldne  Legende  fortælles  der  om, 
hvorledes  en  af  den  kristne  Oldtids  store  Magere,  Cyprian 
fra  Antiochia,  ved  sin  Trolddoms  Magt  forfulgte  og  plagede 
de  Kristne  og  især  en  kristen  Jomfru,  Justina,  som  han 
ønskede  at  besidde.  Men  skønt  Cyprian  sendte  hende  en 
Skare  af  onde  Aander  og  tilsidst  selve  Djævlenes  Fyrste, 
som  ved  lokkende  Koglerier  søgte  at  friste  hende,  saa 
overvandt  hun  dem  dog  alle  ved  sine  Bønner.  Da 
Cyprian  saa,  at  Djævlene  intet  formaaede  imod  hende, 
haanede  han  dem,  brød  Forbundet  med  deres  Fyrste  og 
blev  selv  Kristen.  Og  skønt  han  havde  mange  svare 
Synder  paa  sin  Samvittighed,  blev  han  dog  en  stor  Mand 
i  Kirken  og  led  tilsidst  Martyrdøden. 

Hvorvidt  denne  Cyprian  fra  Antiochia  nogensinde 
har  levet,  er  det  nu  umuligt  med  Sikkerhed  at  afgøre. 
Sandsynligvis  ligger  der  en  historisk  Begivenhed  til  Grund 
for  Legenden,  men  da  denne  fortælles  paa  to,  tildels 
meget  uoverensstemmende  Maader,  er  det  ganske  utvivl- 
somt, at  det  historiske  Stof  i  Tidens  Løb  er  blevet 
stærkt  udpyntet.  Især  er  det  Beretningen  om  Cyprians 
vidunderlige  Trolddomskunster,  der  i  Oldtidens  sidste 
Dage  er  bleven  meget  forøget,  saa  at  man  rimeligvis  om 
denne  enkelte  Person  har  samlet  det  meste  af,  hvad  der  for- 
taltes om  Datidens  Troldmænd,  de  alexandrinske  Filosofer. 
Senere  har  saa  denne  Cyprian  nydt  den  ufortjente  Ære 
at  blive  forvexlet  med  en  liistorisk  Personlighed,  Biskop 
Cyprianus  i  Karthago,  med  hvem  Sagnets  Cyprianus  ikke 
har  andet  tilfælles,  end  at  de  begge  oprindelig  vare 
Hedninger  og  endte  som  Martyrer.  Og  at  det  ikke  er 
Karthagos  Biskop,  over  hvis  Liv  Sagnet  er  bygget,  fremgaar 
tydelig  nok  deraf,  at  Fortællingen  om  Cyprian  og  Justina 
allerede    forelaa    skreven    i   Østerlandene,    før   man    dér 

kendte  noget  til  den  karthageniensiske  Biskop. 

12* 

En  Parallel  til  Oldtidssagnet  om  Cyprian  have  vi  i 
Faustsagnet.  Det  historiske  Grundlag  herfor  er  en  om- 
vandrende Taskenspiller  og  Charlatan,  Georg  Sabellicus, 
der  kaldte  sig  selv  »Faust  den  yngre«  og  af  Folket  ansaas 
for  at  staa  i  Pagt  med  Satan.  Denne  Opfattelse  blev 
yderligere  bestyrket  ved  den  Omstændighed,  at  han  paa 
ubekendt  Maade  døde  en  voldsom  Død,  saa  at  det  Rygte 
udspredte  sig,  at  Djævlen  havde  taget  ham  med  Legeme 
og  Sjæl.  Hans  Død  falder  i  Tiden  henimod  1540.  Baade 
Abbed  Tritheim  og  Agrippas  Discipel,  Johann  Weier, 
omtale  denne  Georg  Sabellicus  Faust  som  en  Mand,  de 
personlig  have  set  og  hørt  meget  omtale.  Faust  »den 
yngre«  kaldte  han  sig  til  Adskillelse  fra  den  tyske  Bog- 
trykker Johan  Faust,  hvis  Haandværk  i  Folkets  Øjne  ogsaa 
gjorde  ham  til  Sortekunstner  og  Djævlens  haandgangne 
Mand.  Senere  er  det  gaaet  i  Glemme,  at  Bogtrykkeren 
Faust  eller  Fust  og  Taskenspilleren  Faust  den  yngre  var 
to  forskellige  Personer,  og  saa  er  Georg  Sabellicus  lige- 
frem bleven  ét  med  Johan  Faust. 

Den  ældste  Fremstilling  af  Faustsagnet  udkom  i  Frank- 
furt a.  M.  1587,  trykt  af  Johann  Spies.  Den  skildrer 
Faust  som  en  godt  begavet  Bondesøn,  der  kommer  i 
Huset  hos  en  velstaaende  Slægtning  og  senere  sendes  til 
Universitetet  for  at  studere  Teologi.  Efter  at  have  taget 
Magistergraden  heri  med  stor  Berømmelse,  kommer  han 
i  slet  Selskab,  lægger  sig  efter  Magi  og  maner  sluttelig 
en  Dag  Djævlen  til  sig.  Med  ham  gør  han  den  Kontrakt, 
at  Djævlen  skal  tjene  ham  i  24  Aar,  mod  at  hans  Sjæl 
saa  skal  tilhøre  den  Onde.  Bogen  beretter  derpaa  om 
Fausts  lange  Samtaler  med  Djævlen,  der  yderligere  under- 
viser ham  i  Magiens  Hemmeligheder;  senere  gør  han  en 
Rejse  til  Helvede  og  beser  dets  Indretning,  og  endelig 
en  Rejse  omkring  paa  Jorden.  Paa  denne  sidste  Rejse 
forbavser  han  alle  ved  sine  magiske  Kunster,  og  her  faar 
Forfatteren  Lejlighed  til  om  Fausts  Person   at  samle  alle 

de  Sagn,  der  tidligere  fortaltes  om  Middelalderens  lærde 
Magere.  Blandt  andet  kommer  Faust  til  Pavens  Pallads, 
hvor  han  ligeledes  udfører  en  Del  Skarnsstreger  og  haaner 
Paven  og  de  høje  Gejstlige.  Dette  viser,  at  Faustsagnet 
er  opstaaet  paa  protestantisk  Grund,  og  i  en  12  Aar 
yngre  Bearbejdelse  af  Sagnet,  den  Widmannske  Faustbog 
fra  1599,  siges  det  udtrykkelig,  at  Faust  ved  Papismen, 
dens  Djævlcbesværgelser  og  Afguderi,  blev  forledt  til  at 
dyrke  Magien.  Historien  ender  saa  med,  at  Djævlen  ved 
Kontraktens  Udløb  bereder  Faust  en  frygtelig  Død,  til 
Skræk  og  Advarsel  for  alle  ligesindede.  Anden  Udgang 
kunde  Historien  ikke  godt  faa.  Medens  Hedningen  Cyprian 
nemlig  syndede  af  Uvidenhed  og  derfor  kunde  frelses 
ved  at  blive  from  Kristen,  var  der  ingen  Mulighed  for 
Teologen  Faust,  der  slog  sig  paa  Magien  vel  vidende, 
hvad  han  gjorde. 

I  hine  Tider,  hvor  alle  troede  paa  en  personlig 
Djævels  Existens,  og  hvor  kun  enkelte  fremragende 
Aander  tvivlede  paa  Muligheden  af  en  ligefrem  Kontrakt 
med  ham,  blev  Faustbogen  naturligvis  en  meget  udbredt 
Opbyggelsesbog.  Der  udkom  da  ogsaa  en  hel  Række 
Udgaver  og  nye  Bearbejdelser  af  den.  Og  da  Dr.  Faust 
derigennem  var  bleven  en  Personifikation  af  hele  den 
lærde  Magi,  saa  laa  det  nær  for  en  foretagsom  Forfatter 
at  udgive  magiske  Værker  under  hans  Navn;  det  alene 
vilde  være  nok  til  at  skaffe  selv  det  værdiløseste  Produkt 
god  Afsætning.  Der  fremstod  saaledes  fra  Slutningen  af 
det  1 6de  Aarhundrede,  for  største  Delen  under  Fausts 
Navn,  en  hel  Skare  af  Skrifter,  der  alle  indeholde  An- 
visninger til  at  besværge  forskellige  Aander.  Man  kender 
endnu  omtrent  en  hel  Snes  af  disse  Værker,  der  gaa 
under  Navne  som:  »Dr.  Fausts  grosser  und  gewaltiger 
Hollenzwang«,  »der  gewaltige  Meergeist«,  »Dr.  Johann 
Faustens  Miracul-,  Kunst-  und  Wunderbuch,  oder  die 
schwarze  Råbe,  auch  der  dreifache  Hollenzwang  genannt«, 

osv.  Foruden  disse  Skrifter,  der  ved  hele  sit  Indhold 
tydelig  vise,  at  de  ere  komponerede  efter  Anvisningerne 
i  Agrippas  og  andre  lærde  Mageres  Værker,  forekommer 
der  en  Del  andre,  der  ogsaa  ofte  sættes  i  Forbindelse  med 
Faust  men  rimeligvis  ere  frie  Bearbejdelser  af  langt  ældre 
jødiske  Værker.  Hertil  hører  f.  Ex.  den  paa  Tysk  skrevne 
»Semiphoras  et  Schemhamphoras  Salomonis  Regis«,  lige- 
ledes »Fausts  vierfacher  Hollenzwang«  og  maaske  enkelte 
andre.  Den  nu  existerende  »Clavicula  Salomonis«  er 
derimod,  som  tidligere  omtalt,  ikke  nogen  Oversættelse 
eller  Bearbejdelse  af  det  gamle  kabbalistiske  Værk  »Salo- 
mons Nøgle«.  Endelig  findes  der  ogsaa  nogle  paa  Latin 
affattede  Skrifter,  f.  Ex.  »verus  Jesuitarum  libellus«,  i 
hvilke  der  findes  Besværgelser,  som  tillægges  Cyprian. 
Det  er  dog  næppe  sandsynligt,  at  han  har  andet  med 
disse  Skrifter  at  gøre  end  ligefrem  at  have  maattet  give 
Navn  til. 

Hele  denne  Vrimmel  af  Skrifter  opstod  i  den 
Skikkelse,  hvori  vi  nu  kende  dem,  i  Slutningen  af  i6de 
og  Begyndelsen  af  17de  Aarhundrede.  Oprindelig  existe- 
rede  de  kun  i  Manuskript;  et  saadant  Manuskript  betaltes 
med  indtil  200  Thaier,  en  meget  stor  Sum  i  hine  Tider, 
og  det  har  derfor  sikkert  betalt  sig  bedre  for  Forfatterne 
at  sælge  Manuskripterne  end  at  lade  Bøgerne  trykke. 
Trykte  Exemplarer  forekomme  først  i  Slutningen  af  det 
17de  Aarhundrede;  mange  af  disse  give  sig  ganske  vist 
ud  for  at  være  trykte  omkring  Aar  1500,  men  baade 
Sprog,  Tryk  og  Papir  beviser,  at  de  er  mindst  200  Aar 
yngre. 

Af  disse  forskellige  tyske  Værker  er  den  »Cyprianus« 
sammenarbejdet,  hvormed  man  efter  de  gamle  danske 
Sagn  »kunde  læse  Fanden  til  sig.«  Det  Exemplar,  som 
findes  paa  det  kgl.  Bibliotek  og  hvoraf  jeg,  ved  særlig 
Imødekommenhed  fra  Hr.  Overbibliotekar  Bruun,  ser  mig 

i  Stand  til  at  gengive  to  Sider  fotografisk*),  er  næsten 
identisk  med  den  ovenfor  nævnte  »Fausts  Miracul-,  Kunst- 
und  Wunderbuch«.  Men  den  indeholder  desuden  nogle 
latinske  Brudstykker,  »conjuratioCypriani«,  der  ere  tagne 
fra  »verus  Jesuitarum  libellus«  **).  Endelig  findes  der 
foroven  paa  Bogens  andet  Blad  (i  medfølgende  Afbildning 
betegnet  fol.  2  reet.)  som  en  Slags  Vignet  en  Række 
magiske  Figurer,  der  ikke  have  noget  med  de  i  Bogen 
nævnte  Aander  at  gøre.  Disse  Sigiller  ere  tagne  fra 
»clavicula  Salomonis  et  theosophia  pneumatica«,  og  vor 
Cyprianus  er  saaledes  en  Extrakt  af  alt  det  kraftigste  i 
de  tyske  Originaler.  At  Afskriften  er  udført  af  en  Dansk, 
viser  sig  tydelig  i  de  mange  Forsyndelser  mod  det  tyske 
Sprog.  Bogen  bærer  f.  Ex.  paa  Titelbladet  Ordet  Hollen- 
schwang«  for  »Hollenzwang« ;  denne  og  lignende  Fejl 
havde  en  tysk  Afskriver  næppe  gjort  sig  skyldig  i.  For- 
uden disse  »Cyprianus'er«,  der  i  ganske  enkelte  Exemplarer 
endnu  findes  hos  Almuen  her  i  Landet,  forekommer  der 
ogsaa  en  anden,  som  slet  ikke  har  noget  med  Besværgelser 
at  gøre  og  derfor  er  uden  Forbindelse  med  den  her  om- 
talte Faustlitteratur.  Den  skal  nedenfor  blive  nærmere 
omtalt. 

Det  ejendommelige  ved  hele  denne  »Faustlitteratur« 
fra  det  17de  og  i8de  Aarhundrede  er  dens  meget  populære 
Karakter  i  Sammenligning  med  de  foregaaende  Tiders 
magiske  Værker.     Disse   indeholde   ogsaa   alle   fornødne 

•)  Originalen  er  skreven  dels  med  sort  dels  med  rødt,  og  Sigilleme 
ere  malede  i  forskellige  Farver.  Da  disse  Enkeltheder  ingen 
Interesse  have,  er  det  hele  her  trykt  rødt  som  en  Slags  Signatur 
for  det  brogede  Udseende. 

•♦)  Det  er  naturligvis  paa  Grund  af  dette  Indhold,  at  vor  »Cyprianus« 
hedder  saaledes  og  ikke  b'gefrem  er  kaldt  op  efter  Faust,  der  i 
Danmark  maaske  ikke  har  været  saa  godt  kendt  som  den  gamle 
Legendes  Cyprianus.  Jeg  kan  derfor  ikke  være  enig  med  Kali, 
som  i  sine  »Formodninger  om  Cyprian«  mener,  at  Bogen  har 
faaet  Navn  efter  en  tilfældig  Afskriver. 

Anvisninger  til  en  Besværgelse,  men  Mageren  maa  selv 
ved  tildels  vidtløftige  Beregninger  finde  Aandernes  Navne, 
deres  Sigiller  osv.  Ligeledes  overlades  det  til  ham  selv 
at  finde  de  passende  Ord  til  Besværgelserne.  Disse 
Vanskeligheder  fjærnes  ved  Faustværkerne,  hvor  Navne, 
Sigiller,  Bønner  og  Besværgelser  findes  anføne,  saa  at 
Mageren  intet  behøver  at  udføre  paa  egen  Haand.  Alt 
dette  viser,  hvad  vi  iøvrigt  vidste  i  Forvejen,  at  det  ikke 
længere  var  Filosofer  eller  Naturforskere,  som  beskæf- 
tigede sig  med  sligt,  men  at  Interessen  derfor  var  sunken 
dybere  ned  i  Folket. 


De  kuriøse   Videnskaber. 

Ligesom  Besværgekunsten  blev  populariseret  i  Faust- 
bøgerne, saaledes  blev  ogsaa  de  øvrige  magiske  Viden- 
skaber gjort  tilgængelige  for  Folket  i  talrige  Værker. 
Disse  vare  dels  Oversættelser  fra  Latin  af  ældre  bekendte 
Forfatteres  Bøger,  dels  nye  Bearbejdelser  af  de  forskellige 
Videnskaber.  Og  jo  længere  man  rykker  frem  i  Tiden, 
desto  lettere  anvendelige  —  altsaa  mere  populære  — 
blive  disse  Skrifter.  For  alt  er  der  givet  faste  Regler, 
saa  at  intet  bliver  overladt  til  Spørgerens  Intuition.  Selv 
saadanne  Devinationsarter  som  Oneiromantiken,  Drømme- 
udtydningen,  der  hos  alle  Oldtidsfolkene  var  en  personlig 
Inspirations  Sag,  og  om  hvilken  Agrippa  siger,  at  der 
overhovedet  ikke  kan  gives  faste  Regler  derfor,  selv  den 
sættes  nu  i  System.  Man  laver  alfabetiske  Fonegnelser 
over  Indholdet  af  Drømme  og  sætter  ved  Siden  deraf 
deres  Betydning.  Nemmere  kunde  det  ikke  godt  gøres, 
men  en  saadan  grov  mekanisk  Behandling  af  Drømmene 
maatte  nødvendigvis  virke  dræbende  paa  selve  Spaadoms- 
kunsten  og  Troen  derpaa.  Vi  ville  nemlig  senere  faa  at 
se,   at  Drømmeudlægningen,   saaledes  som  den  øvedes  af 

Oldtidsfolkene,  langtfra  var  rent  illusorisk  —  men  naar 
Kunsten  trykkes  i  Lexikonformat,  saa  bliver  den  rigtignok 
bare  Humbug.  Paa  lignende  Maade  forholder  det  sig  da 
ogsaa  med  de  fleste  andre  af  de  magiske  Videnskaber; 
jo  mere  mekaniske  de  blive,  jo  mindre  Spillerum  der 
gives  til  Fantasien  og  det  personlige  Skøn,  desto  lettere 
opdager  man,  at  de  love  mere,  end  de  kunne  holde. 
Populariseringen  har  derfor  vistnok  bidraget  mere  end 
noget  andet  til  at  nedbryde  Troen  paa  dem. 

Det  er  ogsaa  karakteristisk,  at  Forfatterne  til  disse 
Haandbøger  i  »de  kuriøse  Videnskaber«,  som  de  gerne 
kaldes,  altid  udtale  sig  med  stor  Forsigtighed  om  Meto- 
dernes Værdi.  Det  er  et  rent  Særsyn,  naar  Forfatteren 
ikke  i  sin  Fortale  bemærker,  at  Folk  ganske  vist  ikke 
tror  mere  paa  disse  Ting,  men  han  mener  dog  det  mod- 
satte. I  en  ganske  lille  Pjece  paa  næppe  tyve  Sider: 
»Astrologischer  Wahrsager  zu  jedermanns  Nutz  verfertigt 
im  Jahr  1703«,  hedder  det: 

»Gunstige  Læser!  Brugen  af  de  følgende  Tabeller 
er  meget  let  ....  og  sikkert  vil  I  (dog  ikke  anderledes 
end  efter  antagelig  Formodning)  i  Stjærne-,  Medicin- 
Kunsten  og  andre  menneskelige  Beskæftigelser  og  Viden- 
skaber kunne  have  ikke  ringe  Nytte  af  dem.  Om  end 
En  og  Anden  skulde  tænke,  at  den  (astrologiske  Kunst) 
ikke  er  særlig  nyttig  eller  nødvendig,  lærer  dog  den  dag- 
lige Erfaring  noget  andet.  Han  leve  vel  og  bruge  dette 
til  sit  Bedste.« 

Langsomt  svandt  Troen  paa  og  dermed  Interessen 
for  de  magiske  Videnskaber.  De  sidste  Værker  af  denne 
Art  udkom  i  B^^ndelsen  af  von  Aarhundrede;  dei*  blev 
saa  en  Pavse,  indtil  Spiritismen  i  Halvtredserne  igen 
henledte  den  dannede  Verdens  Opmærksomhed  paa 
Magien.  Men  blandt  Folket,  og  især  hos  de  »kloge 
Koner«,  findes  der  endnu  adskillige  overtroiske  Anskuelser 

Og  mange  kuriøse  Lægeraad,    der  ere  en  direkte  Arv  fra 
de  lærde  Magere. 

Folkeovertroen  i  Nutiden, 

Der  kan  naturligvis  ikke  være  Tale  om  her  enkeltvis 
at  gennemgaa  alle  de  overtroiske  Anskuelser,  som  muligvis 
endnu  i  vore  Dage  leve  i  Folket.  Overtroen  er  ikke 
blot  forskellig  i  hvert  enkelt  Land  men  varierer  ogsaa 
i  forskellige  Egne  af  samme  Land.  Tilmed  er  det  saa 
godt  som  umuligt  at  fastslaa,  hvad  der  i  et  givet  Øjeblik 
troes  eller  ikke  iroes;  megen  Overtro  existerer  endnu 
som  blotte  Talemaader  længe  efter,  at  man  har  ophørt 
at  tillægge  Ordene  virkelig  Betydning.  Det  vilde  derfor 
være  et  temmelig  frugtesløst  Stykke  Arbejde  at  forsøge 
paa  at  udrede,  hvad  der  endnu  i  vor  Tid  er  i  Kurs. 
Derimod  kan  det  have  sin  Interesse  at  paavise,  hvorfra 
de  overtroiske  Meninger  og  magiske  Operationer  hidrøre, 
som  med  nogenlunde  Sikkerhed  kunne  paavises  at  have 
været  gængse  endnu  i  dette  Aarhundrede.  Ved  en  saadan 
Undersøgelse  kan  Sagen  tages  i  de  store  Træk;  det 
kommer  ikke  an  paa  denne  eller  hin  Enkelthed.  For  at 
undgaa  altfor  stor  Vidtløftighed,  indskrænke  vi  os  blot  til 
at  betragte,  hvad  der  kendes  her  i  Landet,  og  vi  begynde 
da  med  at  undersøge  Arven  efter  de  lærde  Magere. 

Hertil  hører  naturligvis  i  første  Linje  alle  rent  astrolo- 
giske Bestemmelser,  saasom  Maanens  og  andre  Planeters 
Indflydelse  paa  forskellige  Handlinger,  Sygdomme  og 
lignende.  Dernæst  komme  de  mange  Sympatimidler  og 
magnetiske  Kure,  som  endnu  benyttes  i  stor  Udstrækning 
og  som  oftest  kun  ere  mer  eller  mindre  forvanskede 
Former  af  Paracelsisternes  Metoder.  Fremdeles  kendes 
Ønskekvistens  Anvendelse  til  at  finde  Vand,  en  Operation, 
der  med  ubestrideligt  Held  den  Dag  i  Dag  udføres  af 
mange  gamle  Brøndgravere  omkring  paa  Landet.    Endelig 

kan  endnu  nævnes,  at  de  Sagn,  som  fra  gammel  Tid 
have  været  knyttede  til  »Cyprianus«,  langtfra  ere  glemte; 
bruges  Bogen  end  ikke  længere  til  at  mane  Aander  med, 
saa  er  den  dog  til  Stadighed  Genstand  for  en  overtroisk 
Skræk.  Alle  disse .  Grene  af  Overtro  og  Trolddom  kunne 
vistnok  med  fuld  Sikkerhed  føres  tilbage  til  den  lærde 
Magi. 

Paa  den  anden  Side  er  der  vel  endnu  langt  mere, 
som  gennem  mange  Mellemled  kan  føres  tilbage  til 
Hedenskabets  Dage.  Troen  paa  Nisser,  Trolde  og  andre 
underjordiske,  paa  Skiftinger  og  skjulte  Skatte,  Spøgelser 
og  Hexeri,  kan  forfølges  saa  langt  tilbage,  som  vore 
Efterretninger  overhovedet  række.  Af  stor  Ælde  er 
aabenbart  ogsaa  alle  de  Trylleformler  og  Besværgelser, 
som  ved  sit  halvt  kristelige  halvt  hedenske  Tilsnit  tydeligt 
vise,  at  de  kun  ere  Omformninger  af  hedenske  Galder. 
Mange  særlige  Beskyttelsesmetoder  mod  Hexeri  og  onde 
Aander  have  utvivlsomt  udviklet  sig  paa  den  Tid,  da 
Hexevæsenet  især  florerede,  men  derfor  er  den  Mulighed 
ingenlunde  udelukket,  at  der  til  Grund  for  dem  kan 
ligge  gamle  hedenske  Forestillinger,  som  man  blot  har 
givet  kristne  Former.  Og  tilbage  bliver  der  saa  endnu 
en  Vrimmel  af  Anskuelser  og  Operationer,  over  hvis 
Oprindelse  man  næppe  nogensinde  vil  faa  Klarhed.  Dette 
gælder  ganske  specielt  for  de  Anvisningers  Vedkommende, 
der  findes  samlede  i  den  Del  af  »Cyprianus«,  som  Sagnet 
kalder  »Jakob  Ramels  Bog«. 

Det  blev  ovenfor  omtalt,  at  der  foruden  den  »Cypri- 
anus«, der  er  en  temmelig  tro  Kopi  af  de  tyske  Faust- 
bøger, findes  en  anden,  der  ikke  har  noget  med  dem  at 
gøre.  Denne  anden  Cyprianus  kaldes  ogsaa  Ramels  Bog, 
og  den  synes  her  i  Landet  at  være  ret  almindelig.  Det 
kgl.  Bibliotek  har  fire,  indbyrdes  højst  forskellige  Manu- 
skripter af  den;  et  af  dem  er  udgivet  ^f  L.  Pio.  Intet 
af  dem  stemmer  med  den   »Syprianus  P  P  P«,   der  er 

trykt  i  Malmø  177 1,  men  alle  indeholde  de  dog  Anvis- 
ninger, der  væsenlig  gaa  i  samme  Retning:  Metoder  til 
at  faa  en  Tyv  til  at  bringe  sit  Rov,  at  slaa  Øjet  ud  paa 
en  Tyv,  Amuletter  mod  forskellige  Onder,  til  at  bevare 
en  Piges  Kærlighed  etc.  Et  lignende  Værk  findes  ogsaa 
i  Tyskland,  nemlig  den  saakaldte  »Romanus-Biichlein«, 
og  det  skulde  undre  mig  meget  om  Navnet  »Ramels 
Bog«  ikke  ligefrem  var  en  Fordrejelse  heraf. 

Man  har  ment,  at  disse  Bøgers  Indhold  skulde  skrive 
sig  fra  Hedenskabets  Dage  og  ved  mundtlig  Overlevering 
fra  Moder  til  Datter  være  bevaret,  indtil  det  i  det  17de 
Aarhundrede  blev  nedskrevet.  Muligt  er  det  vel,  at 
noget  har  denne  Oprindelse,  men  det  gælder  sikkert  ikke 
om  de  Recepter,  hvori  der  tales  om  Kvægsølv,  ikke  heller 
om  de  Amuletter,  hvor  astrologiske  Tegn  og  fordrejede 
hebraiske  Bogstaver  forekomme.  Ogsaa  her  lader  aaben- 
bart  den  lærde  Magis  Indflydelse  paa  Folkeovertroen  sig 
paavise. 

Ovenro  og  Trolddom.     III. 


Den  moderne  Spiritismes  Forhistorie. 

Spiritismen  før  Swedenborg, 

Det  er  ret  almindeligt  hos  nyere  spiritistiske  For- 
fattere at  træffe  den  Paastand,  at  Spiritismen  er  ligesaa 
gammel  som  Menneskeslægten.  Naar  denne  Paastand, 
som  Tilfældet  sædvanlig  er,  opstilles  uden  nogetsom- 
helst  Bevis,  synes  den  nærmest  at  være  et  Udslag  af  den 
sædvanlige  Lyst  til  at  give  de  magiske  Kunster  stor 
Ælde  for  derved  at  forhøje  deres  Ærværdighed  og  An- 
seelse. En  saadan  Fremgangsmaade  er  jo  vel  kendt  fra 
de  ældre  Mageres  Værker.  For  Spiritismens  Vedkom- 
mende synes  der  imidlertid  virkelig  at  ligge  noget  mere 
bagved;  det  er  ubestrideligt,  at  man  blandt  fordums  Dages 
Overtro  finder  meget  baade  i  Teori  og  Praxis,  der  i  høj 
Grad  minder  om  Nutidens  Spiritisme.  For  at  kunne 
paavise  dette^  er  det  dog  aabenbart  nødvendigt,  at  vi 
først  ere  klare  over,  hvad  der  er  Kærnen  i  vor  Tids 
spiritistiske  Lære.  Er  dette  ikke  bestemt  fastslaaet,  vil 
eihven  Forsøg  paa  at  finde  Analogier  fra  Fortiden  kun 
blive  en  usikker  Famlen. 

At  angive  Hovedpunkterne  i  vor  Tids  Spiritisme  er 
nu  ikke  saa  ganske  let.  Ti  saa  ny  Spiritismen  end  er, 
har   den   dog  gennemløbet  en   rig  Udvikling  og  allerede 


4  MODERNE   SPIRITISME   OG    OKKULTISME. 

Spaltet  sig  i  flere  forskellige  Grene.  For  det  første  har 
den,  som  man  næsten  paa  Forhaand  kunde  vente,  delt 
sig  i  en  mere  folkelig  Retning  —  den  egenlige  Spiritisme 
—  og  en  mere  videnskabelig  —  Okkultismen.  Ti  de 
Videnskabsmænd,  som  interessere  sig  for  Spiritismen,  have 
til  dette  Studium  medbragt  adskillige  Forudsætninger, 
Kendskab  til  Naturens  og  Sjælelivets  Love,  som  ikke 
findes  hos  Folkets  brede  Lag.  De  maatte  derfor  nødven- 
digvis ogsaa  opfatte  de  spiritistiske  Fænomener  paa  en 
noget  anden  Maade  end  det  »ulærde«  Folk.  Men  selv  om 
vi  se  bort  fra  de  videnskabelige,  okkultistiske  Teorier  og 
holde  os  til  den  egenlige  Spiritisme,  som  der  her  fore- 
løbig alene  er  Tale  om,  saa  er  der  endda  langt  fra  Enig- 
hed paa  alle  Punkter.  Der  kan  sondres  skarpt  mellem 
en  anglo-amerikansk  og  en  fransk  Retning,  og  den  første 
af  disse  forkaster  fuldstændig  et  af  den  sidste  Retnings 
Hovedpunkter.  Men  denne  Uenighed  synes  dog  nærmest 
at  angaa  visse  religiøse  Spørgsmaal,  som  næppe  faa  nogen 
større  Indflydelse  paa  Spiritismens  hele  Karakter,  hvad 
enten  de  besvares  paa  den  ene  eller  anden  Maade.  Ret- 
ningen faar  sit  ejendommelige  Præg  ved  sin  Lære  om 
Aandernes  Natur  og  deres  Forhold  til  Menneskene,  og 
paa  dette  Omraade  synes  alle  at  være  enige  om  følgende 
Sætninger: 

Menneskesjælen  er  udødelig  og  formaar,  efter  den 
legemlige  Død,  at  træde  i  Forbindelse  med  de  efterlevende 
og  fremkalde  en  Række  fysiske  og  psykiske  Fænomener, 
som  Mennesket  ikke  evner  at  bringe  i  Stand,  i  det 
mindste  ikke  efter  vort  nuværende  Kendskab  til  Naturens 
og  Sjælelivets  Kræfter. 

For  at  Aanderne,  de  afdødes  Sjæle,  skulle  kunne 
træde  i  Forbindelse  med  Menneskeverdenen,  kræves  der 
sædvanlig  som  Mellemled  et  særlig  begunstiget  Menneske, 
et  saakaldet  »Medium«.  Mediumitet,  Anlæg  til  at  blive 
Medium,  findes  dog  i  højere  eller  lavere  Grad  hos  ethvert 

Menneske,   men  selv  de  bedste  naturlige  Anlæg  maa  ud- 
vikles ved  Øvelse. 

Naturligvis  er  ikke  Spiritismens  hele  Indhold  hermed 
angivet;  det  er  kun  dens  karakteristiske  Lærdomme,  som 
jeg  haaber,  at  det  er  lykkedes  mig  at  finde  et  kort  men 
dog  nogenlunde  udtømmende  Udtryk  for.  Tage  vi  nu 
disse  Sætninger  som  Udgangspunkt,  saa  vil  det  ikke  være 
vanskeligt,  selv  i  de  aller  ældste  skriftlige  Overleveringer, 
at  finde  lignende  Tanker,  hist  og  her  endog  bestemte 
Anvisninger  til,  hvorledes  man  skal  sætte  sig  i  Forbindelse 
med  Aanderne.  Hos  Ægypterne  have  vi  saaledes  tidligere 
set,  at  det  var  en  ældgammel  Tro,  at  Sjælen,  Khou,  efter 
Døden  kunde  vende  tilbage  til  Jorden,  paatage  sig  for- 
skellige Skikkelser  og  endog  trænge  ind  i,  »besætte« 
levende  Mennesker  (jvf.  II,  Side  39).  Hos  Homer  finde 
vi  en  lang  Redegørelse  for,  hvorledes  Odysseus  bar  sig 
ad  med  at  træde  i  Forbindelse  med  Aanderne  (se  I,  Side  76), 
Han  er  rimeligvis  det  ældste  »Medium« ,  om  hvilket  der 
haves  bestemte  Beretninger.  Hans  Metode  var  unægtelig 
noget  forskellig  fra  vore  Mediers,  men  herpaa  kan  der 
ikke  lægges  stor  Vægt.  Det  er  dog  hos  alle  Spiritister 
en  almindelig  Antagelse,  at  Sjælen  ikke  strax  efter  Døden 
bliver  fuldkommen.  Den  er  endnu  behæftet  med  alle 
Jordelivets  Forestillinger,  som  først  lidt  efter  lidt  maa  vige 
for  en  højere  Indsigt.  Det  er  derfor  ganske  i  sin  Orden, 
at  Grækeren  Odysseus,  der  ønskede  at  tale  med  sine  for 
nylig  afdøde  Venner,  maatte  paakalde  dem  ved  saadanne 
Midler,  som  Datiden  ansaa  for  skikkede  til  at  paavirke 
aandelige  Væsner.  Følgelig  ofrede  han  til  de  døde,  ganske 
ligesom  han  plejede  at  ofre  til  sine  Guder,  og  han  op- 
naaede  da  ogsaa  det,  han  tilsigtede:  at  fremkalde  Aanderne 
og  af  dem  faa  Underretning  om  Fremtiden.  Hans  Maal 
var  altsaa  det  samme,  som  endnu  i  vore  Dage  hyppig 
sætter  Spiritisterne  i  Bevægelse;  kun  Metoden  var  og 
maane   være   en    anden.     Hvis   Odysseus  nemlig  havde 

valgt  at  ben3rtte  den  moderne  Fremgangsmaade,  at  sætte 
sig  med  sine  Kammerater  omkring  et  Bord,  saa  havde 
han  næppe  naaet  noget  videre  Resulut.  Ti  for  det  første 
vare  de  almindelige  græske  Bronceborde  yderst  tunge  og 
uhaandterlige,  og  dernæst  kunde  hverken  Odysseus  eller 
de  afdøde  Venner  læse  eller  skrive;  et  Forsøg  paa  at 
frembanke  en  skriftlig  Meddelelse  vilde  derfor  vistnok 
være  mislykket.  Vi  se  altsaa,  at  om  end  Grundtankerne 
ere  de  samme,  bruger  dog  hver  Tid  sine  Metoder,  der 
ere  i  Overensstemmelse  med  Tidens  almindelige  Fore- 
stillinger. Vi  ville  derfor  ogsaa  finde,  at  jo  nærmere  vi 
komme  til  vor  Tid,  og  jo  mere  Aandslivet  i  det  hele 
taget  ligner  vort,  desto  mere  kommer  ogsaa  den  spiriti- 
stiske Praxis  til  at  ligne  Nutidens. 

Gaa  vi  saaledes  frem  til  Oldtidens  Slutning,  saa  se 
vi,  at  Forfatteren  til  Værket:  >de  mysteriis«  allerede  véd 
ganske  god  Besked  om  Mediumiteten  og  de  Forhold, 
hvorunder  Mediet  kan  virke  (II,  Side  44—45).  Han  véd, 
at  Mediet  for  at  kunne  virke  maa  indtræde  i  en  særlig 
Tilstand,  som  han  kalder  Extase,  Henrykkelse  eller 
Entusiasme,  men  dette  er  aabenbart  den  samme  Tilstand, 
som  nu  kaldes  »Trance«.  Han  omtaler  tillige,  at  der  er 
en  væsenlig  Forskel  paa,  hvad  Medierne  formaa  at  udrette. 
Den  almindelige  Mager,  siger  Mysteriernes  Bog,  kan  kun 
virke  ved  Dæmonernes  Hjælp,  men  derved  opnaar  han 
blot  at  give  et  Skin  for  Virkeligheden ;  Teurgen  derimod, 
som  ved  Fromhed  hæver  sin  Sjæl  op  til  Lighed  med 
Guderne,  kan  virkelig  fremkalde  det,  han  vil.  Oversat  i 
Nutidens  spiritistiske  Sprog  vil  dette  sige,  at  det  mindre 
fuldkomne  og  udviklede  Medium  kun  kan  komme  i  For- 
bindelse med  de  lavere,  løgnagtige  og  ondskabsfulde 
Aander,  hvis  Meddelelser  sædvanlig  gaa  ud  paa  Bedrag; 
Mediet  maa  have  naaet  en  høj  Udvikling  og  være  et 
fromt  Menneske  for  at  kunne  fremkalde  de  højere  staaende 
Aander. 

I  Middelalderen  og  den  nyere  Tid  blive  Ligheds- 
punkterne med  den  moderne  Spiritisme  mere  og  mere 
fremtrædende.  Jeg  skal  her  ikke  opholde  mig  videre  ved 
hele  det  lærde  Apparat,  som  den  videnskabelige  Magi 
benyttede  til  at  sætte  sig  i  Forbindelse  med  Aanderne. 
Dette  er  saa  udførlig  fremstillet  tidligere  (II,  Side  145 — 55), 
at  det  kun  vilde  føre  til  kedsommelige  Gentagelser  at  tale 
nærmere  derom.  I  teoretisk  Henseende  er  der  unægtelig 
væsenlige  Afvigelser  fra  Nutidens  Spiritisme.  De  lærde 
Magere  sondrede  mellem  Intelligenser  (Engle)  og  Dæmoner, 
og  de  betragtede  begge  disse  Grupper  af  aandelige  Væsner 
som  særskilte  Skabninger,  der  ikke  havde  noget  med  de 
afdødes  Sjæle  at  gøre.  Nuomstunder  mener  man  der- 
imod, at  saavel  Engle  som  Dæmoner  kun  ere  bestemte 
Udviklingstrin  af  Sjæle,  der  oprindelig  have  levet  her  paa 
Jorden.  Nogen  stor  Vægt  kan  der  vel  næppe  lægges  paa 
denne  Forskel,  da  dog  begge  Paner  ere  enige  om,  at 
disse  aandelige  Væsner,  hvad  enten  de  nu  have  den  ene 
eller  den  anden  Oprindelse,  kunne  træde  i  Forbindelse 
med  Menneskene.  Og  hvad  de  praktiske  Metoder  angaa, 
saa  brugte  de  lærde  Magere  ganske  vist  en  Mængde 
mærkelige  Kunster,  som  udsprang  af  deres  urigtige  Op- 
fattelse af  hele  Verdensbygningen,  men  disse  Kunster 
kunne  dog  i  det  højeste  anses  for  unødvendige  Snurre- 
piberier. Derimod  lære  vi  af  den  store  Vægt,  som  man 
lagde  paa  Anvendelsen  af  Røgelser  med  narkotiske  Stoffer 
ved  Fremmaningen,  at  man  ansaa  en  extatisk  Tilstand 
for  nødvendig  og  kendte  Midler  til  at  fremkalde  den. 
Alt  i  alt  maa  den  praktiske  Kabbala  saaledes  betragtes 
som  en  med  mange  Overflødigheder  belastet  Form  af 
Spiritisme. 

Da  de  hemmelige  Videnskaber  blev  populariserede  og 
det  store  lærde  Apparat  faldt  bort,  traadte  Kærnen  i  disse 
magiske  Kunster,  Overensstemmelsen  med  Nutidens  Spiri- 
tisme, ogsaa  mere  i  Forgrunden.    I  Skrifter  fra  det  17de  og 

Begyndelsen  af  det  i8de  Åarhundrede  kan  man  saaledes 
finde  Anvisninger  til  Udvikling  af  Mediumiteten,  der  ganske 
stemme  med,  hvad  der  læres  i  moderne  Skrifter.  Der  er  kun 
én  væsenlig  Forskel,  og  cfen  er  udelukkende  begrundet  i 
Tidsaandens  Natur.  Kirken  har  som  bekendt  aldrig  set 
med  milde  Øjne  paa  de  magiske  Kunster,  specielt  ikke 
paa  Aandemaninger  og  Besværgelser.  Og  for  et  Par 
Aarhundreder  siden  brugte  den  endnu  ret  kraftige  Midler 
for  at  afholde  Folk  fra  Forsøg  i  den  Retning.  Naar  der- 
for  nogen  ønskede  at  befatte  isig  med  sligt,  maatte  han 
helst  gøre  det  i  al  Hemmelighed.  Der  kunde  følgelig 
ikke  være  Tale  om  at  uddanne  sig  til  Medium  i  en  Kreds 
af  ligesindede;  man  maatte  være  alene  om  Sagen.  Men 
heraf  fulgte  ligefrem ,  at  Uddannelsen  tog  længere  Tid^ 
fordi  et  Medium,  som  Nutidens  Spiritister  meget  vel  vide» 
i  høj  Grad  styrkes  og  udvikles  ved  at  virke  i  en  »harmo- 
niske Kreds.  Hvor  denne  altsaa  mangler,  maa  Udviklingen 
nødvendigvis  gaa  langsommere  for  sig.  Med  denne  ene 
Undtagelse  foregaar  Udviklingen  af  Mediumiteten  ganske 
som  nuomstunder,  og  Resultatet  bliver  ogsaa  det  samme. 
I  en  mærkelig  lille  Bog,  Abraham  v.  Worms: 
Buch  der  wahren  Praktik  in  der  uralten  gottlichen  Magie, 
som  rimeligvis  skriver  sig  fra  det  17de  Åarhundrede, 
finder  man  en  fuldstændig  Anvisning  til  at  uddanne  sig 
som  Medium  efter  Datidens  Metode.  Dette  sker  nærmest 
gennem  Bønner,  Paakaldelser  og  andre  hellige  Ceremonier, 
og  kræver  nøjagtig  halvandet  Aar.  I  al  den  Tid  sker  der 
intet,  men  saa  er  Mediet  fuldt  udviklet.  »Paa  den  første 
Dag  (af  det  fjerde  Halvaar),  endnu  inden  det  er  blevet 
Middag,  ja  saasnart  din  Bøn  ret  inderlig  flammer  op  fra 
dit  Hjærte  og  gennem  Skyerne  trænger  frem  for  Guds 
Aasyn,  saa  vil  du  se  hele  Kammeret  fyldes  med  en  over- 
naturlig Klarhed,  og  en  herlig  Duft  omgiver  dig.«  Det 
er  næppe  til  at  tage  fejl  af,  at  der  her  er  Tale  om  de  Lys- 
fænomener,  som  ere  saa  vel  kendte  fra  Nutidens  spiriti- 


SPIRITISMEN   FØR   SWEDENBORG.  9 

Stiske  Seancer.  >Paa  den  tredje  Dag  vil  du  erfare,  om 
du  har  anlagt  den  forløbne  Tid  af  i8  Maaneder  rigtig  og 
søgt  Herrens  rette  Visdom,  ti  da  vil  nemlig  din  Skyts- 
engel, Herrens  udvalgte  Engel,  komme  tilsyne  for  dig  i 
Skikkelse  af  et  skønt  Væsen  og  tiltale  dig  med  saa  ven- 
lige og  huldsalige  Ord,  at  intet  Menneskes  Tunge  kan 
udtale  dem.  Denne  Engel  vil  forklare  dig,  hvilken  den 
rette  Visdom  er,  hvorfra  den  kommer,  om  og  hvorledes 
du  har  fejlet  i  dit  Forehavende,  hvad  der  endnu  mangler, 
hvorledes  du  i  Fremtiden  skal  forholde  dig  og  beherske 
de  onde  Åander,  saa  at  alt  kan  gaa  lykkeligt  og  vel.« 
Her  have  vi  aabenbart  en  materialiseret  Aand,  der  ganske 
som  det  sker  endnu  den  Dag  i  Dag,  underviser  Mediet 
og  overtager  Førerskabet.  Vi  skulle  i  det  følgende  gaa 
nærmere  ind  paa  de  moderne  Paralleler  til  denne  gamle 
Skildring,  og  det  vil  da  let  ses,  hvor  slaaende  Ligheden 
er  imellem  dem. 

Man  vidste  altsaa  i  hine  Tider  meget  godt,  hvorledes 
Mediumiteten  kunde  udvikles.  Men  man  var  ogsaa, 
rimeligvis  i  langt  større  Udstrækning  end  nuomstunder, 
fortrolig  med  den  pludselige  og  uvilkaarlige  (spontane) 
Opblussen  af  Mediumitet.  Hexeprocessernes  Annaler 
vrimle  af  Beretninger  om  »Besættelser«,  og  disse  Beret- 
ninger stemme  nøjagtig  med  de  Skildringer,  som  man 
kan  finde  i  moderne  spiritistiske  Tidsskrifter  under  Navn 
af  »spontane  Anfald  af  Mediumitet«.  Ved  saadanne  An- 
fald er  det  sædvanlig  lavtstaaende  ondskabsfulde  Aander, 
»Kogleaander«  (Spukgeister),  som  træde  i  Forbindelse 
med  Mennesket;  de  pine  og  plage  Mediet  og  dets  Om- 
givelser med  sine  Koglerier,  og  det  er  derfor  let  for- 
staaeligt,  at  man  for  nogle  Hundrede  Aar  siden  altid  be- 
tragtede  et  saadant  »Anfald«  som  en  Besættelse  af  Djævlen. 
Den  nærmeste  Aarsag  til  Besættelsen  mentes  at  være  en 
Hex,  der  vilde  hævne  sig  for  et  eller  andet,  og  enhver 
Besættelse  gav  derfor  ufravigelig  Anledning  til  en  Hexe- 

proces.  Vi  behøve  ikke  at  søge  langt  bort  for  at  finde 
Exempler  paa  »Besættelser«,  »spontan  Mediumitet«  eller 
hvad  man  nu  foretrækker  at  kalde  Tingen.  Der  er  i 
vort  eget  Land  forekommet  adskillige  Tildragelser  af  den 
Art;  en  af  de  mest  typiske  er  kendt  under  Navn  af  »Køge 
Huskprs«.  Historien  er  skreven  af  den  Kvinde,  Anna 
Bartskiærs,  i  hvis  Hus  den  foregik  i  Aarene  iéo8 — 9; 
hendes  Skrift  blev  udgivet  i  Trykken  1674  med  Tilføjelser 
og  Oplysninger  af  Rektoren  ved  Herlufsholm,  Mag. 
Brunsmand.  Et  lille  Uddrag  af  denne  Bog  vil  være  til- 
strækkeligt til  at  vise,  at  man  for  tre  Aarhundreder  siden 
her  i  Landet  —  og  dermed  vistnok  ogsaa  i  hele  den 
øvrige  civiliserede  Verden  —  meget  godt  kendte  de  mærke- 
ligste af  de  Fænomener,  der  nu  spille  saa  stor  en  Rolle 
i  Spiritismen.  Jeg  plukker  paa  maa  og  faa  nogle  Stykker 
ud  af  den  lille  Bogs  første  Kapitler: 

»Det  første,  vi  fornam  Forfærdelse  i  vort  Hus,  var 
en  Nat,  som  min  salige  Husbonde  Hans  Bartskiær  og 
jeg  laa  i  vor  Seng;  da  kom  der  under  vores  Hoved  som 
en  Høne,  der  klukker  sine  Kyllinger  tilsammen  .... 
Noget  derefter  reiste  salig  Hans  Bartskiær  til  Tyskland. 
Fjorten  Dage  derefter  kom  en  stor  Rædsel  i  Huset,  og 
hvor  vi  kom,  da  var  det  fælt.  Nu  havde  vi  en  liden 
Dreng  hos  os,  som  var  ved  tolv  Aar  gammel,  og  var 
samme  Dreng  salig  Hanses  Morbrors  Søn.  Som  han 
om  Aftenen  skulde  gaa  tilsengs,  begyndte  han  at  klage 
sig  og  græde.  Og  sagde,  at  han  ikke  turde  ligge  paa 
Loftet,  thi  der  var  saa  meget  ondt  hos  ham.  Saa  lagde 
jeg  ham  i  vor  eget  Kammer.  Der  han  nu  havde  lagt 
sig,  begyndte  han  lidet  derefter  ynkeligen  at  skrige  og 
give  sig.  Vi  løbe  hasteligen  til  ham;  da  rystede  alle  fire 
Sengestolpene  med  ham,  og  hans  Øine  stode,  ligesom  de 
kunde  være  opspilede,  og  ingen  kunde  lukke  dem  sammen. 
Og  hans  Mund  var  saa  haardt  sammenknyttet,  at  ingen 
kunde  vriste  den  op.     Som    vi    nu  længe  havde   staaet 

over  ham,  kom  han  til  sit  Maal  igen  og  kaldte  ....  Om 
Aftenen  (den  følgende  Dag),  som  vi  fik  Nadvere,  stod 
han  tilbords  og  skulde  faa  sig  Mad.  Da  sagde  jeg  til 
ham :  Jacob,  faa  dig  Mad  og  gak  i  din  Seng  og  befal  dig 
Gud  i  Vold.  Vil  du  saa  begynde,  som  du  giorde  i  Nat, 
da  forfærder  du  os  allesammen,  saa  vi  maa  løbe  ud  at 
Huset.  —  Som  jeg  det  sagde,  sloges  Stuedøren  og  Stegers- 
døren paa  Væg.  Og  han  blev  hasteligen  henrykt  fra 
Bordet  hen  udi  Gaarden  og  blev  opdragen  halvanden 
Alen  fra  Jorden.  Og  hængte  saa  i  Veiret  med  oprakte 
Arme,  aabne  Øine  og  sammenknyttet  Mund.  Hans  Hage 
sprang  op  og  ned,  ligesom  han  skulde  have  mistet  den. 
Vi  toge  paa  begge  hans  Ben  og  Axler  og  droge  af  største 
Magt  og  vilde  have  ham  til  Jorden.  Men  vi  kunde  dog 
ikke  rokke  ham  nogensteds.  Saa  faldt  vi  da  alle  paa 
Knæ  i  Gaarden  og  raabte  til  den  evige  Gud,  at  han  vilde 
tænke  paa  Naade  og  Barmhiertighed.  Som  vi  nu  havde 
giort  vor  Bøn  til  Gud,  blev  han  løs  og  kom  paa  Jorden 
at  staa,  men  hans  Mund  var  endnu  sammenknyttet,  og 
han  kunde  slet  intet  tale.« 

De  mediumistiske  Fænomener,  som  her  omtales,  ere 
dels  Bankelyde,  nemUg  Klukken  ligesom  af  en  Høne 
under  Hovedpuden,  dels  selvstændige  Bevægelser  af  liv- 
løse Ting,  saasom  Døre  og  Sengen,  endelig  Mediets 
Svæven  i  Luften,  den  saakaldte  Levitation.  Vi  ville  faa 
rig  Lejlighed  til  at  omtale  alt  dette  i  det  følgende,  men 
den  Læser,  som  ikke  et  fortrolig  med  disse  Fænomeners 
Optræden  i  den  nyere  Tid,  henvises  til  blot  at  gøre  sig 
bekendt  med  Afsnittet  om  den  moderne  Spiritismes  Op- 
rindelse. Det  vil  næppe  falde  nogen  vanskeligt  at  se,  at 
de  berygtede  Spøgerier  i  Hy  des  ville  og  S  t  ratford  kun  ere 
Kopier,  men  rigtignok  meget  tamme  og  blege  Kopier  af 
Køge  Huskors. 

Vi  lade  hermed  disse  ældre  Former  af  Spiritisme  og 
Mediumisme   hvile  og  gaa  over  til  en  kort  Fremstilling 

af  den  Mands  Liv  og  Virksomhed,  der  uden  Sammen- 
ligning har  havt  den  største  direkte  Indflydelse  paa  vor 
Tids  Overtro. 


Emanuel  Swedenborg, 

Emanuel  Swedenborg,  den  nyere  Tids  betyde- 
ligste Seer,  er  født  den  29de  Jan.  1688  paa  Gaarden 
Sveden  i  Dalarne.  Han  var  den  næstældste  Søn  af  den 
lærde  Biskop  Jasper  Svedberg  og  fik,  ligesom  alle  sine 
Sødskende,  en  meget  omhyggelig  og  from  Opdragelse. 
Allerede  i  Hjemmet  erhvervede  han  sig  store  Kundskaber 
i  Teologi  og  gamle  Sprog.  Ved  Universitetet  i  Upsala 
studerede  han  dog  fornemmelig  Naturvidenskab,  og  dette 
Studium  fortsatte  han  i  Udlandet,  da  Pesten  tvang  ham 
til  at  forlade  Upsala  1710.  Fire  Aar  senere  vendte  han 
tilbage,  rig  paa  Kundskaber,  som  han  godtgjorde  ved  et 
lærd  Værk  over  matematiske  og  fysiske  Emner.  Han  blev 
nu  benyttet  af  Staten  som  Raadgiver  ved  Kanal-  og  Dok- 
anlæg, blev  senere  Medlem  af  BjærgværkskoUegiet  og  gjorde 
i  disse  Stillinger  en  Mængde  Opfindelser  og  Forbedringer. 
Ved  betydelige  Værker  over  Fysik  og  Mineralogi  vandt 
han  desuden  et  saadant  Ry  som  Videnskabsmand,  at  han 
blev  Medlem  af  de  fleste  lærde  Selskaber.  For  sine  For- 
tjenester af  Fædrelandet  blev  han  desuden  ophøjet  i  Adels- 
standen. 

Saaledes  ser  Ydersiden  af  Swedenborgs  Liv  ud.  Den 
er  saa  straalende,  at  det  er  ganske  uforstaaeligt,  hvorfor 
den  berømte  Naturforsker  pludselig,  1745,  ansøger  om  at 
blive  afskediget  fra  sine  Embeder  og  helliger  Resten  af 
sit  Liv  til  den  mere  tvivlsomme  Beskæftigelse  at  være 
Sandsiger  og  Mystiker.  Men  hans  Liv  har  ogsaa  en  Bag- 
side, som  er  mindre  tiltalende,  og  det  er  her,  at  man  maa 
søge  Aarsagen  til  det  omtalte  Fænomen.    Af  denne  »Bag- 

side«  kender  man  Begyndelsen  og  Slutningen,  men  det 
er  ikke  vanskeligt  at  tænke  sig  til  de  mellemliggende  Led. 
Begyndelsen  var  en  ulykkelig  Ungdomskærlighed.  Han 
blev  ganske  vist  forlovet  meJ  den  elskede,  men  han 
mærkede  snart,  at  hun  var  tvungen  af  sine  Forældre  til 
Forbindelsen,  og  han  gav  hende  Løftet  tilbage.  Glemme 
hende  kunde  han  dog  ikke,  og  han  giftede  sig  aldrig. 

Slutningen  af  Historien  kende  vi  fra  en  Dagbog,  som 
Swedenborg  førte  paa  en  Rejse  over  Holland  til  England 
i  Aarene  1743 — 44.  Denne  Bog  indeholder  dog  yderst 
lidt  om  selve  Rejsen  og  hvad  han  har  set  paa  de  for- 
skellige Steder;  næsten  hele  Indholdet  bestaar  af  minutiøse 
Skildringer  af  hans  Drømme  og  indre  Liv.  Disse  Skildringer 
vise  os  Swedenborg  som  et  Menneske,  hvis  Nervesystem 
er  fuldstændig  ødelagt  af  sexuelle  Udskejelser,  som  han 
selv  kalder  sin  »natlige  Hovedpassion«.  Det  vrimler  i 
hans  Drømme  med  Kvindeskikkelser,  og  hans  Forhold  til 
dem  er  fremstillet  saa  udførligt  og  med  saa  rene  Ord,  at 
Swedenborg  næppe  nogensinde  kan  have  tænkt  sig  Mulig- 
heden af,  at  denne  Bog  skulde  komme  frem  for  Offenlig- 
heden.  Men  ikke  nok  med,  at  hans  Drømme  stadig  dreje 
sig  om  kønslige  Forhold  ^  ogsaa  i  vaagen  Tilstand  be- 
herskes hans  Bevidsthed  af  slige  Forestillinger,  saa  at  han 
ikke  formaar  at  arbejde.  Den  eneste  Maade,  paa  hvilken 
han  for  en  kort  Tid  kan  befri  sig  fra  disse  hæslige 
Tanker,  er  ved  inderlig  at  anraabe  Gud  og  søge  Tilflugt 
til  hans  Kors.  Medens  han  befinder  sig  i  denne  Tilstand 
og  kastes  frem  og  tilbage  mellem  dybe  religiøse  Betragt- 
ninger og  Tanker  af  den  mest  modstridende  Art,  har 
Swedenborg  den  første  saakaldte  Vision,  i  halv  vaagen  Til- 
stand, i  Natten  mellem  6te  og  yde  April  1744.  Denne 
beskrives  i  Dagbogen  saaledes: 

»Kl.  10  lagde  jeg  mig  tilsengs;  en  halv  Time  der- 
efter hørte  jeg  et  Bulder  under  mit  Hoved  og  tænkte 
da,  at  Fristeren  for  bort.     Strax  efter  kom  en  stærk  Gysen 

over  mig  fra  Hoved  til  Fod  raed  et  Drøn;  jeg  fandt,  at 
noget  helligt  var  over  mig  og  sov  derpaa  ind.  Omtrent 
mellem  12  og  2  om  Natten  kom  igen  en  Gysen  over 
mig  fra  Hoved  til  Fod  med  et  Drøn,  som  om  mange 
Vinde  stødte  sammen;  det  rystede  mig  ubeskriveligt  og 
kastede  mig  ned  paa  mit  Ansigt.  I  det  Øjeblik,  jeg 
kastedes  ned,  var  jeg  helt  vaagen  og  saa,  at  jeg  kastedes 
ned  og  undrede  mig  paa,  hvad  det  vilde  sige.  Og  jeg 
talte,  som  om  jeg  var  vaagen,  men  fandt  dog,  at  Ordene 
lagdes  mig  i  Munden,  og  jeg  sagde:  'O  almægtige  Jesus 
Kristus,  at  Du  af  saa  stor  Naade  værdiges  at  komme  til 
saa  stor  en  Synder,  gør  mig  værdig  til  Din  Naade';  jeg 
foldede  mine  Hænder,  og  da  kom  en  Haand  frem,  som 
greb  haardt  om  mine  Hænder;  strax  derpaa  fonsatte  jeg 
min  Bøn  og  sagde:  'Du  har  lovet  at  tage  alle  Synderne 
til  Naade,  Du  kan  ikke  andet  end  holde  Dit  Ord*.  I 
det  samme  sad  jeg  i  hans  Skød,  og  saa  ham  Ansigt  dl 
Ansigt,  og  det  var  et  Aasyn  med  den  helligste  Mine,  som 
ikke  kan  beskrives.«  osv. 

Efter  denne  Tildragelse,  som  Swedenborg  naivt  tager 
for  en  virkelig  Aabenbaring,  føler  han  sig  overbevist  om 
Guds  Naade.  Han  fortsætter  sine  religiøse  Betragtninger 
og  flittig  Læsning  af  Biblen  og  synes  ogsaa  mere  og 
mere  at  blive  Herre  over  sine  hæslige  Tanker.  Men  der- 
for er  hans  Nervesystem  naturligvis  langt  fra  restitueret, 
hvilket  ogsaa  viser  sig  derved,  at  han  Aaret  efter  den 
første  Vision  har  en  anden,  i  hvilken  han  føler  sig  kaldet 
af  Gud  som  Organ  for  en  ny  Aabenbaring.  Hvad  Sweden- 
borg har  berettet  om  denne  Vision,  er  følgende: 

»Jeg  var  i  London  og  spiste  om  Aftenen  sent  paa 
det  sædvanlige  Gæstgiveri,  hvor  jeg  havde  mit  eget  Værelse 
for  at  kunne  være  alene.  Henimod  Maaltidets  Slutning 
bemærkede  jeg,  at  der  udbredte  sig  en  Slags  Taage  for 
mine  Øjne,  og  jeg  saa  Gulvet  bedækket  med  hæslige 
krybende  Dyr,  Slanger,  Øgler,  Tudser  o.  1.,  hvorover  jeg 


EMANUEL  SWEDENBORG.  I S 

forfærdedes  saa  meget  mere,  som  det  næsten  blev  mørkt. 
Dog  forsvandt  dette  Mørke  snart,  og  jeg  saa  en  Mand, 
omgiven  af  et  glimrende  Lys,  sidde  i  en  Krog  af  Stuen; 
han  raabte  til  mig  med  stærk  Stemme:  'Spis  ikke  saa 
meget.'  —  Ved  dette  Tilraab  forsvandt  Synet,  og  da  jeg 
kom  til  mig  selv,  gik  jeg  hastig  hjem  uden  at  tale  til 
nogen  derom.  Jeg  tænkte  meget  over  denne  Begivenhed, 
men  kunde  slet  ikke  forklare  mig  Fremtoningen.  Men 
den  følgende  Nat  viste  den  samme  straalende  Mand  sig 
igen  for  mig  og  sagde:  *Jeg  er.  Gud  Herren,  Skaber  og 
Frelser,  jeg  har  udvalgt  dig  til  at  forklare  Menneskene 
den  indre  aandelige  Mening  i  den  hellige  Skrift,  og  jeg 
vil  indgive  dig,  hvad  du  skal  skrive.*  —  Manden  var 
klædt  i  Purpur,  og  Synet  varede  vel  en  halv  Time.  I 
denne  Nat  blev  mit  indre  Øje  aabnet,  saa  at  jeg  kunde 
se  Aanderne  i  Himlen  og  Helvede,  hvor  jeg  saa  tidligere 
Bekendte.  Fra  dette  Tidspunkt  fjærnede  jeg  mig  fra  alle 
verdslige  Beskæftigelser  for  udelukkende  at  hengive  mig 
til  aandelige  Betragtninger,  som  det  var  mig  befalet.  Siden 
blev  min  Aands  Øje  oftere  aabnet,  saa  at  jeg  midt  om 
Dagen  kunde  se,  hvad  der  foregik  i  hin  Verden  og  tale 
med  Aanderne  ligesom  med  Mennesker.« 

Denne  Beretning  er  højst  mærkelig.  Den  første  Del 
af  Synet,  de  mange  væmmelige  Dyr,  kunde  næsten  tyde  paa 
et  Anfald  af  delirium  tremens,  men  da  Swedenborg  altid 
var  meget  maadeholden  med  Mad  og  Drikke,  maa  hans 
Nervesystem  altsaa  paa  anden  Maade  have  været  ødelagt. 
Hvor  syg  han  var,  fremgaar  ogsaa  af  den  følgende  Del  af 
Visionen.  At  Gud  virkelig  skulde  aabenbare  sig  for  at 
befale  ham  at  spise  mindre,  er  dog  højst  usandsynlig. 
Synet  var  altsaa  en  Hallucination.  Imidlertid  —  Sweden- 
borg tror  sig  kaldet  til  Redskab  for  en  ny  Aabenbaring. 
Herved  bliver  det  altsaa  forstaaeligt ,  hvorfor  han  saa 
pludselig  trak  sig  tilbage  til  Privatlivet,  men  enhver  upar- 
tisk Dommer  vil  indrømme,    at    hans  senere  Virksomhed 

som  Profet  er  udsprungen  af  en,  mildest  talt,  noget 
grumset  Kilde. 

Swedenborg  vedblev  at  omgaas  med  Aander  lige  til 
sin  Død  1772.  Han  saa  og  talte  ikke  blot  med  Personer, 
som  han  selv  havde  kendt,  medens  de  levede,  men  ogsaa 
med  Mænd  som  Virgil,  Luther  og  Melanchton;  med  disse 
førte  han  mangen  en  lærerig  Samtale.  Det  vilde  føre  os 
for  vidt  at  gaa  ind  paa  alle  disse  Syner.  Men  for  at 
vise,  hvor  fuldstændig  Swedenborg  selv  gik  op  i  Troen 
paa  deres  Virkelighed,  kunne  vi  tage  et  enkelt  af  disse 
Aandebesøg,  som  blev  overværet  af  den  bekendte  Professor 
Porthan  fra  Åbo.  Han  besøgte  Swedenborg  i  London, 
men  kunde  ikke  strax  faa  ham  i  Tale,  da  der  var  en 
anden  inde  hos  ham.  Porthan  hørte  ogsaa  rigtig  nok,  at 
Swedenborg  føne  en  livlig  Samtale  med  en  Person  i  Nabo- 
værelset, men  det  var  ham  ikke  muligt  at  opfange  den 
mindste  Lyd  af,  hvad  den  anden  sagde.  Saa  gik  Døren 
op,  og  Swedenborg  fulgte,  stadig  konverserende,  en  for 
Porthan  usynlig  Skikkelse  til  Døren,  hvor  han  med  største 
Høflighed  tog  Afsked  fra  denne  indbildte  Person.  Der- 
efter vendte  han  sig  til  Porthan  og  fortalte  ham,  at  han 
havde  havt  Besøg  af  Virgil,  der  havde  vist  sig  yderst 
venlig  og  indladende,  saa  at  han  havde  faaet  mange 
interessante  Oplysninger  af  ham. 

Swedenborgs  Aandesyner  ere  jo  for  saa  vidt  ikke 
mærkelige,  som  de  kun  tyde  paa  en  syg  Hjærne,  der 
hallucinatorisk  fremstiller  for  ham  de  Personer,  som  levende 
beskæftige  ham.  Derimod  udviklede  der  sig  hos  ham, 
rimeligvis  ligeledes  efter  1743,  en  anden  Evne,  der  gav 
sig  talrige  og  højst  gaadefulde  Udslag.  Han  blev  nemlig 
synsk,  saa  at  han  kunde  se,  baadc  hvad  der  vilde  ske  i 
Fremtiden:  fremsynt,  og  hvad  der  skete  samtidigt  paa 
fjærne  Steder:    fjærnsynt.*)    Af  Beretninger  om  saadanne 

•)  Det  gamle   danske  Ord  »synsk«  svarer   nøjagtig  til  de  fremmede 
Ord  clairvoyant,  hellsehend,   idet  de  alle  omfatte  baade  Fremsyn 

Tildragelser  findes  der  en  hel  Vrimmel,  og  da  flere  at 
disse  Beretninger  ere  skrevne  af  kritiske  og  ingenlunde 
lettroende  Mænd,  der  strax  eher,  at  Begivenheden  var 
passeret,  gjorde  sig  al  mulig  Umage  for  at  faa  udredt 
den  sande  Kærne,  saa  kan  man  ikke  uden  videre  afvise 
disse  Historier  som  opdigtede.  Saaledes  har  Swedenborgs 
berømte  Samtidige,  den  tyske  Filosof  Immanuel  Kant, 
i  forskellige  Skrifter  givet  Resultaterne  af  sine  Efterforsk- 
ninger over  Swedenborgs  Synskhed.  Da  vi  dog  ere  nødte 
til  her  at  gøre  et  lille  Uddrag  blandt  de  mange  mærkelige 
Forudsigelser,  som  tillægges  Swedenborg,  tage  vi  et  Par 
af  de  af  Kant  berettede  Tilfælde.  Det  vil  imidlertid 
ikke  have  stor  Interesse  at  faa  gengivet  Kants  meget 
detaillerede  Fremstilling  af  Historierne,  og  jeg  holder  mig 
derfor  blot  til  Hovedpunkterne. 

Det  mærkeligste  Exempel  paa  Swedenborgs  Fjærnsyn 
er  vistnok  den  bekendte  Beretning  om  Branden  i  Stock- 
holm. I  Sept.  1759  kommer  Swedenborg  tilbage  til  Sverrig 
fra  England  og  gaar  i  Land  i  Gothenborg  en  Lørdag 
Kl.  4.  Han  blev  strax  bedt  til  Selskab  hos  en  Ven. 
Kl.  6  forlod  han  Selskabet,  men  kom  et  Øjeblik  efter 
igen  ind  i  Stuen,  bleg  og  forfærdet.  Han  fortalte,  at  der 
rasede  en  stærk  Ildløs  i  Stockholm;  han  var  meget 
urolig  og  gik  jævnlig  ud  i  fri  Luft.  Omtrent  Kl.  8 
meddelte  han,  at  Ilden  var  slukket,  netop  ved  det  tredje 
Hus  fra  hans  egen  Bopæl  i  Stockholm.  Disse  Udtalelser 
af  Swedenborg  løb  naturligvis  strax  Byen  rundt  og  kom 
ogsaa  Guvernøren  for  Øre.  Den  næste  Morgen  sendte 
han  Bud  efter  Swedenborg,  som  for  ham  beskrev  alle 
Enkeltheder  ved  Branden.     Først  Mandag  Aften  kom  en 


og  Fjærnsyn.  (jvf.  Thiele:  Danmarks  Folkesagn.  III.  No.  638.) 
Derimod  savner  Sproget  et  til  clairvoyance,  Hellsehen,  second- 
sight,  Deuteroskopie  svarende  Substantiv ;  »Synskhed«  er  et  grimt 
Ord,  men  maa  vel  passere  i  Mangel  af  noget  bedre. 

Overtro  og  Trolddom.     III.  2 

Stafet  fra  Stockholm  til  Gothenborg,  og  Tirsdag  Morgen 
en  kongelig  Kurer.  De  Meddelelser,  som  disse  Bud  bragte, 
stemte  nøjagtig  med  Swedenborgs  Beskrivelser.  Kants 
Beretning  er  skreven  omtrent  sex  Aar  efter  Begivenheden, 
Og  han  havde  sine  Oplysninger  fra  en  Ven,  der  selv 
havde  været  i  begge  de  paagældende  Byer  og  talt  med 
Øjenvidner,  som  naturligvis  endnu  godt  mindedes  den 
mærkelige  Historie,  der  havde  vakt  saa  stor  Opsigt. 

Et  andet  Exempel  i  lignende  Retning  fortælles  af 
Kant  saaledes:  Fru  Marteville,  Enke  efter  den  hollandske 
Gesandt  i  Stockholm,  fik  fra  en  Guldsmed  Regning  paa 
et  Sølvservise  til  en  Værdi  af  25000  hollandske  Gylden. 
Fru  Marteville  var  overbevist  om,  at  hendes  afdøde  Mand, 
der  var  meget  ordenlig  i  Pengesager,  forlængst  havde 
betalt  Regningen,  men  hun  kunde  ikke  finde  Guldsmedens 
Kvittering.  I  sin  Nød  henvendte  hun  sig  til  Swedenborg 
og  bad  ham,  hvis  han  i  Aandeverdenen  skulde  møde 
hendes  afdøde  Mand,  da  at  spørge  ham  om  Regningen. 
Swedenborg  lovede  det  og  kom  tre  Dage  efter  igen;  han 
havde  talt  med  Hr.  Marteville,  som  opgav,  at  den  om- 
spurgte  Kvittering  laa  i  et  hemmeligt  Rum  i  et  vist 
Skab.  Der  fandt  man  den  ogsaa.  Bortset  fra,  at  Sweden- 
borg her  tror  at  have  sine  Oplysninger  fra  Aanderne,  hvad  vi 
ikke  kunne  tillægge  stor  Betydning,  saa  vilde  denne  Historie 
ligesom  den  forrige  tyde  paa  et  Fjærnsyn,  hvis  den  blot 
var  foregaaet  saaledes,  som  den  her  er  berettet.  Men  Fru 
Martevilles  anden  Mand  har  senere  givet  en  nøjagtigere 
Beretning  om  denne  Begivenhed.  Efter  hans  Fremstilling 
drømte  Fru  M.  om  Natten,  hvor  Kvitteringen  var,  og 
hun  stod  strax  op  og  fandt  den  virkelig.  Om  Morgenen 
kom  Swedenborg  til  hende  og  fortalte,  at  han  om  Natten 
havde  drømt,  at  den  laa  i  det  omtalte  Skab.  Det  var 
netop  der,  hvor  Fru  M.  selv  havde  fundet  den.  Sagen 
bliver  ganske  vist  ikke  mere  forstaaellg,  fordi  den  fortælles 
paa  denne  Maade,  men  selve  den  Omstændighed,  at  samme 

Tildragelse  bliver  berettet  saa  forskelligt,  gør  det  ret 
sandsynligt,  at  det  hele  kan  være  gaaet  langt  naturligere 
for  sig. 

Der  fortælles  ogsaa  en  Mængde  Exempler  paa  Sweden- 
borgs  Fremsynthed.  Han  skal  saaledes  paa  Dag  og  Time 
hnve  forudsagt,  naar  en  Sørejse  vilde  være  tilende,  og 
det  mærkelige  herved  var,  at  den  Tid,  han  opgav,  var 
langt  konere  end  den,  man  selv  under  gunstige  Omstændig- 
heder plejede  at  bruge.  I  et  Selskab  blev  han  spurgt  om, 
hvem  af  de  tilstedeværende  der  vilde  dø  først.  Til  den, 
der  stillede  Spørgsmaalet,  betroede  han,  at  en  Hr.  O.  O. 
(en  af  de  tilstedeværende  Personer)  vilde  dø  allerede  den 
næste  Morgen  Kl.  tre  Kvarter  til  sex;  dette  siges  virkelig 
at  være  indtruffet.  Vi  ville  dog  ikke  opholde  os  videre 
ved  disse  mærkelige  Historier,  i  hvilke  sandt  og  falsk 
rimeligvis  er  blandet  saaledes  sammen,  at  det  nu  ikke 
længere  er  muligt  at  rede  det  ud  fra  hinanden.  Af  langt 
større  Interesse  for  os  er  Swedenborgs  mystisk-religiøse 
Forfatterskab,  i  hvilket  vi  finde  hele  det  teoretiske  Grundlag 
for  den  moderne  Spiritisme,  som  bevislig  har  laant  sine 
vigtigste  Sætninger  fra  ham. 

Swedenborg  har  skrevet  en  Mængde  omfangsrige 
Værker,  hvori  han  har  nedlagt  sine  teologiske  Betragt- 
ninger og  Fonolktiinger  af  den  hellige  Skrift.  Han  gaar 
herved  tilværks  fuldstændig  paa  kabbalistisk  Vis,  idet  han 
bag  hvert  Ord  i  Skriften  søger  en  ny,  skjult  Mening.  »I 
hvert  enkelt  Udtryk  af  Ordet  er  der  nemlig  en  indre 
Betydning,  i  hvilken  der  ikke  forstaas  naturlige  og  verds- 
lige Ting,  saadanne  som  de  ere  i  Bogstavens  Betydning, 
men  aandelige  og  himmelske;  og  det  ikke  alene  med 
Hensyn  til  Betydningen  af  flere  Ord,  men  endogsaa  med 
Hensyn  til  hvert  enkelt  Ord.»  Disse  mystiske  Fortolk- 
ninger, hvorved  Swedenborg  er  bleven  Stifter  af  en  ny 
religiøs  Sekt,  have  dog  ingen  Betydning  for  os.  Hvad 
det    her   gælder  om  at  fremdrage,    er  kun    den  Side   af 

hans  Lære,  der  handler  om  Aanderne  d.  v.  s.  de  afdødes 
Sjæle  og  deres  Forhold.  Næsten  alt,  hvad  der  vedrører 
denne  Sag,  findes  samlet  i  hans  Skrift:  »de  Coelo  et  ejus 
mirabilibus  et  de  Inferno,  ex  auditis  et  visis«  London  1758. 
Denne  Bog,  der  allerede  tidlig  blev  oversat  i  forskellige 
europæiske  Sprog,  er  vistnok  det  mest  udbredte  af  hans 
Værker,  og  en  Sammenligning  mellem  de  heri  indeholdte 
Lærdomme  og  de  moderne  spiritistiske  Anskuelser  viser 
tydelig,  hvormeget  de  sidste  skylde  Swedenborg.  Vi  ville 
dog  ikke  her  udføre  en  saadan  Sammenligning  men  blot 
fremstille  Hovedpunkterne  af  den  Swedenborg'ske  Lære; 
Læseren  kan  da  let  selv  sammenholde  denne  med  den 
følgende  Fremstilling  af  Spiritismen.  De  her  anføne 
Citater  ere  tagne*  af  den  danske  Udgave  af  det  ovennævnte 
Skrift  »Om  Himlen  og  om  Helvede«,  Kbhn.  1882. 

Paa  flere  Punkter  adskiller  Swedenborgs  Lære  sig  fra 
Protestantismen  og  nærmer  sig  noget  til  Katholicismen, 
saaledes  fornemmelig  ved  Antagelsen  af  en  Aandeverden, 
en  Mellemtilstand,  i  hvilken  Sjælen  indgaar  efter  Døden, 
og  hvor  den  forberedes  til  at  indgaa  enten  i  Himlen  eller 
i  Helvede. 

»Aandeverdenen  er  ikke  Himlen,  heller  ikke  er  den 
Helvede,  men  et  Mellemsted  eller  en  Mellemtilstand  mellem 
begge;  ti  derhen  kommer  Mennesket  efter  Døden  først, 
og  efter  fuldbragt  Tid  bliver  han  saa,  overensstemmende 
med  sit  Liv  i  Verden,  enten  opløftet  i  Himlen  eller  ned- 
kastet i  Helvede.« 

»Varigheden  af  deres  Ophold  dér  har  ingen  bestemt 
Grænse;  nogle  komme  blot  ind  dér  og  blive  derpaa  strax 
enten  opløftede  til  Himlen  eller  nedkastede  i  Helvede; 
somme  blive  der  kun  nogle  Uger,  somme  flere  Aar  men 
dog  ikke  over  tredive.« 

Fra  alle  tidligere  Opfattelser  af  de  overjordiske  Forhold 
adskiller  Swedenborg  sig  fremdeles  ved  at  antage,  at  der 
ikke  gives  særlige  Engle  eller  Djævle;    disse  have   efter 

hans  Mening  alle  oprindelig  været  Mennesker.  >I  den 
kristne  Verden  er  man  ganske  uvidende  om,  at  Himlen 
og  Helvede  er  fra  Menneskeslægten,  ti  man  tror,  at  Englene 
have  været  skabte  fra  Begyndelsen,  og  at  Himlen  fremkom 
derved;  ligeledes  at  Djævlen  eller  Satan  har  været  en 
Lysets  Engel,  men  at  han  tilligemed  sin  Hob  nedstødtes, 
fordi  han  blev  genstridig,  og  at  Helvede  fremkom  der\'ed. 
Englene  forundre  sig  i  den  højeste  Grad  over,  at  der  er 
en  saadan  Tro  i  den  kristne  Verden.  Derfor  ville  de,  at 
jeg  fra  deres  Mund  skal  bekræfte,  at  der  i  hele  Himlen 
ikke  er  en  eneste  Engel,  som  er  skabt  fra  Begyndelsen, 
heller  ikke  i  Helvede  nogen  Djævel,  som  er  skabt  en 
Lysets  Engel  og  nedkastet,  men  at  alle,  saavel  i  Himlen 
som  i  Helvede,  ere  fra  Menneskeslægten.« 

Alle  Aander,  Engle  og  Djævle  have  Menneskeform. 
»At  Menneskets  Aand  efter  Adskillelsen  fra  Legemet  er 
Menneske  og  i  en  lignende  Form,  derom  er  jeg  bleven 
overbevist  ved  flere  Aars  daglige  Erfaring,  ti  jeg  har 
tusinde  Gange  set,  hørt  og  talt  med  dem.  Naar  derfor 
Mennesket  er  blevet  en  Aand,  véd  han  ikke  andet,  end 
at  han  er  i  det  Legeme,  han  havde,  da  han  var  i  Verden, 
og  følgelig  véd  han  heller  ikke,  at  han  er  død.  Aande- 
mennesket  besidder  ogsaa  enhver  udvortes  og  indvortes 
Sans,  han  besad  i  Verden.  Han  ser  som  før,  hører  og 
taler  som  før,  lugter  og  smager  ogsaa,  og  naar  han  be- 
røres, føler  han  ogsaa  som  før.  Han  begærer  ogsaa, 
ønsker,  attraar,  tænker,  overvejer,  paavirkes,  elsker  og  vil 
ligesom  før,  og  den,  som  finder  sin  Glæde  i  videnskabelige 
Sysler,  læser  og  skriver  som  før.« 

Naar  et  Menneske  skal  træde  i  Forbindelse  med 
Aanderne,  maa  han  være  i  en  særlig  Tilstand.  Men 
denne  Tilstand  kan  antage  to  forskellige  Former,  idet 
enten  Mennesket  (d.  v.  s.  det  levende  Menneskes  Aand) 
bortrykkes  fra  Legemet,  eller  ogsaa  Legemet  henføres  af 
Aanden  til  et  andet  Sted. 

»Hvad  det  første  Punkt  angaar,  nemlig  at  bortrykkes 
fra  Legemet,  da  forholder  det  sig  dermed  saaledes.  Menne* 
sket  hensættes  i  en  vis  Tilstand,  som  er  en  Mellemtilstand 
mellem  Soven  og  Vaagen,  og  naar  han  er  i  denne  Tilstand, 
kan  han  ikke  vide  andet,  end  at  han  er  fuldstændig  vaagen. 
I  denne  Tilstand  har  jeg  aldeles  klart  og  tydelig  set  og 
hørt  Aander  og  Engle,  og  mærkværdig  nok,  ogsaa  berørt 
dem,  og  saa  godt  som  uden  at  Legemet  havde  nogen 
Del  deri.« 

»Hvad  det  andet  Punkt  angaar,  nemlig  af  Aanden  at 
henføres  til  et  andet  Sted,  da  er  det  ved  levende  Erfaring 
bleven  vist  mig,  hvad  det  er,  og  hvorledes  det  gaar  til, 
men  kun  to  eller  tre  Gange.  Jeg  vil  anføre  et  eneste 
Exempel.  Jeg  gik  gennem  en  Stads  Gader  og  henover 
Marker,  og  var  til  samme  Tid  i  Samtale  med  Aander, 
men  vidste  ikke  andet,  end  at  jeg  var  vaagen,  og  at  jeg 
saa'  ganske  som  til  andre  Tider.  Men  efter  at  jeg  havde 
vandret  saaledes  i  flere  Timer,  saa'  jeg  pludselig  med 
Legemets  Øjne  og  mærkede,  at  jeg  var  paa  et  andet  Sted.« 

Vi  faa  ogsaa  at  vide,  hvorledes  det  gaar  til,  naar 
Aanderne  tale  med  Mennesket.  »Englenes  eller  Aandemes 
Tale  med  et  Menneske  høres  ligesaa  lydeligt  som  Menne* 
skets  Tale  med  et  andet  Menneske,  dog  høres  den  ikke 
af  dem,  5om  ere  nærværende,  men  alene  af  den,  med 
hvem  de  tale.  Aarsagen  hertil  er  den,  at  en  Engels  eller 
en  Aands  Tale  først  indflyder  i  Menneskets  Tanke  og 
ved  en  indre  Vej  i  hans  Høreorgan  og  saaledes  bevæger 
det  indvendig  fra.«  Dette  er  nærmest,  hvad  man  kunde 
kalde  Besættelse.  »Men  nutildags  bliver  det  sjældent 
tilladt  nogen  at  tale  med  Aander,  fordi  det  er  farligt,  ti 
da  komme  de  til  Kundskab  om,  at  de  ere  hos  ham, 
hvilket  de  ellers  ikke  vide;  og  onde  Aander  ere  af  den 
Natur,  at  de  nære  et  dødeligt  Had  til  Mennesket  og 
intet  mere  begære,  end  at  fordærve  ham  baade  til  Sjæl 
og  Legeme.« 

Man  kunde  føre  disse  Citater  langt  videre  og  skrive 
det  meste  af  den  moderne  Spiritismes  Hovedlære  alene 
ved  Uddrag  af  Swedenborgs  Værk.  Vi  ville  dog  standse 
her,  da  vi  nu  have  faaet  de  vigtigste  Punkter. 


De  tyske  Pneumatologer, 

Der  er  ikke  meget  xvjX  under  Solen.  En  lignende 
Bevægelse,  som  vi  i  vore  Dage  have  set  udgaa  fra  de 
amerikanske  Spiritister,  har  allerede  fundet  Sted  én  Gang 
tidligere,  om  end  efter  en  noget  mindre  Maalestok,  i  Aar- 
hundredet  efter  Swedenborg.  Swedenborgs  Tilhængere 
spaltede  sig  i  to  Retninger,  en  folkelig-ukritisk  og  en 
mere  videnskabelig.  Den  første  antog  blindthen  alle  den 
»nordiske  Seers«  vildeste  Fantasier  om  Himmel  og  Helvede 
som  religiøse  Dogmer  og  byggede  derpaa  en  egen  Religion, 
>det  nye  Jerusalems  Kirke«.  Den  anden  Retning,  der 
fornemmelig  er  repræsenteret  ved  en  Række  tyske  Læger, 
Jurister  og  Teologer,  optog  nærmest  kun  Swedenborgs 
Grundtanker  om  Muligheden  af  en  Forbindelse  mellem 
Mennesket  og  Aandeverdenen,  og  disse  Tanker  udvikledes 
og  bragtes  i  Overensstemmelse  med  de  forskellige  Tiders 
videnskabelige  Indsigt.  Det  er  denne  sidste  Retning,  den 
tyske  Pneumatologi  eller  » Aandelære«,  som  her  udelukkende 
interesserer  os,  fordi  Pneumatologerne  ubestridelig  have 
Æren  af  først  at  have  fremsat  alle  de  Lærdomme,  som 
nu  gaa  under  Navn  af  Spiritisme.  Hermed  skal  ikke 
være  sagt,  at  de  amerikanske  Spiritister  kun  have  laant 
eller  stjaalet  sine  Ideer  fra  de  tyske  Pneumatologer;  rime- 
ligvis have  Amerikanerne  end  ikke  af  Navn  kendt  dem. 
Men  derfor  bliver  det  dog  en  Kendsgerning,  at  en  med 
den  amerikanske  Spiritisme  overensstemmende  Lære  var 
udviklet  af  europæiske  Videnskabsmænd  mindst  en  Snes 
Aar   før   det  Tidspunkt,    hvor   den  moderne  spiritistiske 

Bevægelse  begyndte.  Vi  skulle  i  korte  Træk  fremstille 
Udviklingen  af  denne  europæiske  Spiritisme  eller  Pneuma- 
tologi,  men  da  det  vilde  føre  altfor  vidt  at  gaa  ind  paa  de 
enkelte  Forskeres  indbyrdes  afvigende  Standpunkter,  frem- 
drager jeg  kun  de  Mænd,  hvis  Opfattelse  nøjagtig  gaar  i 
samme  Retning  som  de  moderne  Spiritisters. 

Pneumatologiens  egenlige  Teoretiker  er  Johan  Hein- 
rich Jung-Stilling.  Han  blev  født  1740  i  Nassau  og 
var  Søn  af  en  fattig  Landsbyskolelærer.  Hans  Bedste- 
forældre, i  hvis  Hus  han  blev  opdragen,  vare  strængt 
pietistiske  og  meget  overtroiske,  saa  at  han  fra  lille  blev 
fyldt  med  Historier  om  Anelser,  Varsler,  Spøgelser  og 
anden  Mystik.  I  Strassborg  studerede  han  Medicin  og 
erhvervede  sig  et  stort  Navn  som  Øjenlæge;  senere  blev 
han  Professor  i  Statsvidenskab  ved  Universitetet  i  Heidel- 
berg.   Han  døde  18 17. 

Jung-Stilling  har  skrevet  en  Mængde  mystisk-religiøse 
Værker  og  Romaner,  som  ikke  vedkomme  os  her;  i  hans 
»Theorie  der  Geisterkunde«,  Niimberg  1808,  findes  hans 
Lære  om  Aanderne  samlet  fremstillet,  saa  at  vi  ude- 
lukkende kunne  holde  os  til  den.  Forfatteren  staar  i  alt 
væsenligt  paa  Swedenborgs  Standpunkt,  men  hans  Værk 
er  særlig  interessant  derved,  at  det  indeholder  det  første 
Forsøg  paa  at  ben)rtte  Hypnotismen  til  Forklaring  af 
Menneskets  Forhold  til  Aandeverdenen.  Den  Bevægelse, 
som  Mes  mer  havde  vakt  i  1779,  havde  aflpødt  et  ret 
grundigt  Kendskab  til  de  hypnotiske,  eller  som  de  den- 
gang kaldtes :  de  mesmeriske  eller  dyrisk-magnetiske  Fæno- 
mener. Lægen  Jung-Stilling  var  naturligvis  vel  kendt 
med  disse,  og  da  man  dengang  almindelig  troede,  at  et 
Menneske  kunde  blive  synsk  ved  at  hensættes  i  den 
dybeste  hypnotiske  Tilstand,  Somnambulismen,  saa  laa  det 
nær  at  benytte  denne  antagne  Kendsgerning  til  at  forklare 
Synskheden.  Jung-Stillings  Teori  er  værd  at  lægge  Mærke 
til,  da  den  næsten  foregriber  den  moderne  okkultistiske. 

Mennesket  bestaar  af  Legeme,  Sjæl  eller  Nervegejst  *) 
og  Aand.  Aanden  er  af  guddommelig  Oprindelse,  og 
dens  Iagttagelsesevne  vilde  være  ubegrænset,  hvis  den 
ikke  var  bunden  til  Legemet  ved  Nervegejsten.  Ved  den 
mesmeriske  Behandling  kan  denne  Forbindelse  mellem 
Legemet  og  Aanden  for  største  Delen  ophæves;  derved 
bliver  Somnambulernes  Iagttagelsesevne  frigjon,  de  blive 
synske,  saavel  fremsynte  som  fjærnsynte,  og  kunne  endog 
hæve  sig  til  at  se  Aanderne.  Naar  det  levende  Menneskes 
Aand  med  Nervegejsten  frigør  sig  fra  Legemet,  kan  den 
vise  sig  for  andre  paa  meget  fjærne  Steder;  Somnam- 
bulen  kan  saaledes  blive  Dobbeltgænger.  Synligheden 
kommer  i  Stand  derved,  at  Aanden  ved  Nervegejsten 
drager  Stof  til  sig  fra  Omgivelserne  og  deraf  danner  sig 
et  Legeme;  Fantomet  kan  saaledes  blive  synligt  for  flere 
paa  én  Gang.  —  Her  er  aabenbart  Forklaringen  af  de 
moderne  Materialisationer  anticiperet  i  de  væsenligste 
Punkter.  Og  ved  at  fordybe  sig  i  Jung-Stillings  .Skrifter 
vil  man  finde,  at  de  fleste  andre  spiritistiske  Fænomener 
og  Teorier  paa  lignende  Maade  ere  foregrebne  af  ham. 
Det  ville  vi  dog  ikke  opholde  os  videre  ved,  da  det  kun 
vilde  gøre  den  senere  indgaaende  Behandling  af  den 
moderne  Spiritisme  til  en  kedsommelig  Gentagelse.  Og 
vor  egen  Tids  spiritistiske  Teori  og  Praxis  kan  ubetinget 
gøre  Fordring  paa  Hovedparten  af  vor  Interesse,  da  den 
har  en  Udbredelse  og  Betydning,  som  den  gamle  Pneuma- 
tologi  aldrig  nogensinde  har  havt. 

I  en  enkelt  Henseende  medførte  den  europæiske  Spiri- 
tisme værdifulde  Resultater:  den  vakte  Interesse  for  de 
gamle     mærkelige     Former     af    Ovenro,     som     endnu 


*)  J^g  benytter  med  velberaad  Hu  denne  Germanisme  for  at  undgaa 
den  nærliggende  Forvexling  mellem  Nerveaand  og  Aand.  Des- 
uden har  selve  Ordet  »Nervegejst*  en  herlig  Bismag  af  det 
mystisk-meningsløse,  og  hvorfor  lade  den  ubenyttet. 

levede  i  Folket,  og  fremkaldte  ivrige  Bestræbelser  for  at 
samle  Beretninger  herom.  Da  en  Forstaaelse  af  Overtroen 
først  og  fremmest  kræver,  at  man  kender  selve  de  over- 
troiske Forestillinger,  saa  have  saadanne  Materialsamlinger 
aabenbart  ikke  ringe  videnskabeligt  Værd.  Størst  For- 
tjeneste i  denne  Retning  har  Præsten  Georg  Conrad 
Horst  (1767 — 1838)  indlagt  sig.  Hans  »Dæmonomagie«, 
Frankfurt  1818,  er  det  ældste  Forsøg  paa  at  skrive  Hexe- 
processernes  Historie.  I  sit  »Zauberbibliothek«,  som  udkom 
i  Aarene  1821 — 26,  optog  han  i  nøjagtige  Aftryk  og  Gen- 
givelser en  Mængde  gamle  sjældne  Bøger  og  Manuskripter 
vedrørende  forskellige  Omraader  af  Overtro  og  Trolddom. 
Under  disse  Samlerarbejder  blev  han  opmærksom  paa,  at 
Synskhed  ingenlunde  var  noget  ualmindeligt,  der  kun 
forekom  hos  historisk  bekendte  Seere,  men  at  der  endog 
var  hele  Folkeslag,  som  f.  Ex.  Højskotterne,  hvor  den 
næsten  hørte  til  det  hverdagsagtige.  Han  samlede  derfor 
i  sin  »Deu teroskopie«  1830  en  Mængde  Beretninger  om 
Forudsigelser,  der  vare  gaaede  i  Opfyldelse,  og  han  gik 
herved  ret  kritisk  tilværks,  idet  han  stadig  søgte  at  skaflFe 
sig  det  fornødne  Materiale  til  Bedømmelse  af  vedkommende 
Seers  Paalidelighed.  Horst's  Deuteroskopie  er  saaledes 
bleven  et  Mesterværk,  der  kun  overgaas  af  enkelte  engelske 
Arbejder  af  lignende  Art  fra  de  allerseneste  Aar. 

Nogen  Forklaring  af  de  mange  mærkelige  Tildragelser 
forsøger  Horst  ikke  at  give;  hans  stadige  Omkvæd  er: 
»Hvorledes  skal  dette  forklares .>  —  Jeg  véd  det  ikke.« 
Nogen  Ordning  af  Stoffet  finder  man  heller  ikke;  den 
kunde  vel  ogsaa  vanskelig  gives.  Dog  gør  Forf.  op- 
mærksom paa,  at  der  er  en  væsenlig  Forskel  paa  de 
Syner  og  Drømme,  i  hvilke  selve  den  senere  indtrufne 
Begivenhed  er  forudset,  og  en  anden  langt  almindeligere 
Gruppe,  hvori  den  senere  indtrædende  Tildragelse  kun 
symbolsk  er  forud  antydet.  Som  Exempel  paa  den  første 
Art  kan  nævnes  Swedenborgs  Forudsigelser.    Begge  Arter 

kunne  iøvrigt  forekomme  imellem  hinanden  i  samme 
Familje  eller  endog  hos  samme  Person.  Til  nærmere 
Belysning  af  den  Art  Fænomener  skal  jeg  anføre  nogle 
af  de  bedst  dokumenterede  Historier  fra  Horst's  Værk. 
Disse  Syner  ere  forekomne  i  den  danske,  i  Flensborg 
hjemmehørende  Familje  Lysius,  hvor  der  i  hver  Generation 
fandtes  flere  synske.  Familjens  betydeligste  Medlem, 
Heinrich  Lysius,  der  døde  som  Prof.  Theol.  i  Konigsberg 
i  Midten  af  forrige  Aarhundrede,  var  en  ivrig  Modstander 
af  Troen  paa  Hexevæsnet  og  Bekæmper  af  Hexeproces- 
seme  og  synes  saaledes  at  have  været  saa  lidt  overtroisk 
som  muligt  i  den  Tid.  Denne  Mand  var  selv  synsk  og 
har  samlet  en  Beretning  om  de  i  Familjen  forekommende 
Syner.    Heraf  nogle  Exempler. 

Bedstemoderen,  Anna  Lang,  saa'  en  Dag  et  pragtfuldt 
Ligtog  komme  ned  ad  Gaden.  Hun  beskrev  det  i  alle 
Enkeltheder,  og  man  undrede  sig  over,  hvad  det  skulde 
betyde,  da  det  aabenbart  var  en  fornem  Mand,  der  blev 
begravet,  og  i  Posthuset,  hvorfra  Toget  udgik,  boede  der 
ingen  adelige.  Men  to  Dage  senere  duellerede  et  Par 
holstenske  Adelsmænd  udenfor  Flensborg;  den  ene  blev 
dødelig  saaret  bragt  ind  paa  Posthuset,  og  herfra  foregik 
hans  Begravelse  netop  saaledes,  som  Anna  Lang  havde 
forudset  den  i  de  mindste  Detailler.  Dette  Exempel  viser 
os  altsaa  et  direkte  Syn  af  en  fremtidig  Begivenhed. 

Da  den  gamle  Bedstemoder  blev  syg,  blev  hendes 
Seng  stillet  i  Dagligstuen,  for  at  man  lettere  kunde  pleje 
hende.  En  Aften  havde  Lysius  været  inde  at  se  til  hende 
og  vilde  gaa  tilbage  til  sit  Studereværelse.  Udenfor 
Dagligstuedøren  saa'  han  da  en  Ligkiste,  der  var  stillet 
op  paa  den  Maade,  som  almmdelig  brugtes,  naar  et  Lig 
stod  til  Parade.  Kisten  stod  paa  det  mest  ubekvemme 
Sted  i  hele  Huset,  idet  den  næsten  spærrede  for  de  to 
hyppigst  benyttede  Døre.  Han  kaldte  strax  paa  sin  ældste 
Søster   (der  ligeledes   var  synsk)  og  spurgte  hende,   om 

hun  ogsaa  saa*  det  Lig.  Hun  blev  forskrækket,  blegnede 
Og  gik  bort  uden  at  svare.  Kort  efter  døde  Bedste- 
moderen, og  paa  Begravelsesdagen  blev  Kisten,  i  Lysius' 
Fraværelse  og  uden  hans  Vidende,  anbragt  netop  paa  det 
Sted,  hvor  han  havde  set  den,  hvilket  var  særlig  mærkeligt 
paa  Grund  af  det  yderst  uheldige  Valg  af  Stedet. 

Gamle  Beretninger  fremhæve  som  noget  almindelig 
bekendt  blandt  Højskotterne:  at  Synskhed  er  arvelig  i 
visse  Familjer,  og  at  en  synsk,  som  har  et  Syn,  kan 
overføre  det  til  en  anden  synsk  blot  ved  en  Berøring. 
De  anføne  Historier  illustrere  dette;  Bedstemoderen  og 
de  to  Sødskende  ere  synske ;  deres  Moder  var  det  iøvrigt 
ogsaa.  Og  Søsteren  ser  det  samme  Syn  som  Broderen, 
hvad  hendes  Sindsbevægelse  tydelig  nok  viser. 

Som  Exempel  paa  en  symbolsk  Drøm  kan  anføres 
en  anden  af  Lysius'  Hændelser.  Han  var  i  København  i 
Forretningsanliggender  og  laa  en  Aften  i  en  Himmelseng 
med  Ansigtet  vendt  mod  Væggen.  Det  sidste  Brev,  han 
havde  faaet  hjemmefra,  lød  paa,  at  alt  var  vel.  Pludselig 
blev  det  ganske  lyst  i  Værelset,  og  han  saa  Skyggen  af 
et  Menneske  glide  hen  over  Sengeomhænget.  »Samtidig«, 
skriver  Lysius,  »blev  det  indprentet  mig  paa  det  efter- 
trykkeligste, ganske  som  om  det  kunde  være  sagt  højt: 
Umbra  matris  tuae  (dette  er  din  Moders  Skygge).«  Han 
undersøgte  strax  hele  Værelset,  men  fandt  intet,  som 
kunde  forklare  Fænomenet.  Med  den  næste  Post  fik  han 
Underretning  om,  at  Moderen  var  død  netop  den  Aften, 
hvor  han  havde  havt  Synet. 

I  dette  Syn  er  Moderens  Død  antydet  ved  en  let 
forstaaelig  Symbolik,  men  i  de  fleste  Beretninger  af  den 
Art  er  Symboliken  rigtignok  saa  søgt  og  vild,  at  der 
skal  en  meget  god  Vilje  til  at  opfatte,  at  Synet  over- 
hovedet antyder  nogetsomhelst.  Af  Horst's  rige  Samling 
vælger  jeg  et  af  de  snurrigste  Exempler,  hvis  Rigtighed 
ogsaa  skal  været  garanteret  ved  meget  paalidelige  Vidner. 


DE  TYSKE   PNEUMATOLOGER.  29 

En    ung  fornem  Dame  kommer  sund  og  rask  hjem  fra 
et   Selskab   og   gaar   tilsengs.    Hendes   Selskabsdame   og 
Kammerjomfru  ere  begge  tilstede  i  Sovekamret,  medens 
hun   klæder  sig  af.    Derpaa  gaar  Selskabsdamen  ned  ad 
Trappen  til  sit  eget  Værelse,    og  paa  Trappen  ser  hun 
Fruen  komme  sig  imøde,    ikke  afklædt,    som  hun  havde 
forladt  hende,  men  i  den  Dragt,  som  hun  havde  baaret 
i  Selskabet.     Den  unge  Dame  blev  yderst  forfærdet  over 
dette  Syn   og   satte   sig  bleg  og  rystende  paa  sin  Seng. 
Lidt   efter   kom  Kammerjomfruen  ind  til  hende,    og  da 
hun  saa  hende  sidde  paa  Sengen,  spurgte  hun,  hvad  der 
var  i  Vejen.    Selskabsdamen   svarede:    »jeg  saa  .  .  .«     I 
det  samme  raabte  Jomfruen:    »Ja,  jeg  saa  ogsaa  .  .  .«    De 
havde   begge   havt  det   samme   Syn,    hvilket   de   endnu 
samme  Aften   fortalte   til  Husets  Herre,    der   naturligvis 
sørgede  for,  at  hans  Hustru  ikke  fik  noget  at  vide  herom ; 
men  om  Natten  blev  Fruen  syg  og  døde  otte  Dage  efter. 
Om   de   to  Kvinder  virkelig  have  havt  det  samme 
Syn,    kan   være   højst   tvivlsomt;   i   hvert  Fald  have  vi 
ingen  Garantier  for,  at  den  ene  ikke  har  lempet  sin  For- 
tælling  efter   den   andens.    Men   bortset   herfra,    er  der 
ikke   meget   mærkeligt   ved   Historien.     At   de   se   deres 
Frue  i  Selskabsdragt,   er  dog  et  yderst  tvivlsomt  Varsel 
om   hendes   Død;   et   Ligklæde  havde   været  tydeligere. 
Det    hele    synes   at    være    et    tilfældigt   Sammenspil    af 
Omstændigheder,  men  jeg  skal  ikke  gaa  nærmere  ind  paa 
dette;   i   sidste  Del   af  mit  Arbejde   skal  det  blive  ind- 
gaaende   undersøgt,    hvilken  Vægt   der   overhovedet  kan 
lægges  paa  slige  Beretninger. 

Horst  giver  som  sagt  ingen  Forklaring  af  alle  disse 
Fænomener,  han  meddeler  blot,  at  det  hos  de  skotske 
Seere  og  ogsaa  hos  andre  er  iagttaget,  at  Øjnene  staa 
stive  og  stirrende  i  Hovedet,  saalænge  Synet  varer,  og  i 
denne  Tilstand  er  Seeren  let  udsat  for  at  falde  i  Afmagt, 
hvis  han  pludselig  træffes  af  en  stærk  Sansepaavirkning. 

Dette,  mener  Horst,  tyder  paa  en  sygelig  somnambulistisk 
Tilstand,  hvori  Forklaringen  maaske  kan  søges.  Horst's 
Kollega,  Lægen  og  Filosofen  Carl  August  von 
Eschenmayer,  tager  dog  ikke  saa  nøgternt  paa  Tingene. 
Han  erklærer  rent  ud,  at  denne  Aningsevne  kun  lader 
sig  forklare  ved  Antagelsen  af  Skytsaander,  der  fremkalde 
Synet  for  Seeren.  Ved  denne  Forklaring  har  Eschenmayer 
foregrebet  en  af  de  moderne  spiritistiske  Teorier.  Men 
endnu  mærkeligere  er  det,  at  han,  en  Professor  i  Filosofi 
i  det  19de  Aarhundrede,  ikke  er  kommen  videre  end 
vore  gamle  nordiske  Forfædre.  De  forklarede  ogsaa  alle 
den  Slags  Syner  ved  Fylgjer,  Skytsaander.  (Jvf.  I.  S.  loi 
og  123). 


Seersken  fra  Prevorst. 

Vi  have  nu  set,  hvorledes  Swedenborg  udviklede 
Læren  om  Menneske-  og  Aandeverdenens  indbyo^des  For- 
bindelse, og  hvorledes  Pneumatologerne  drog  Synskheden 
og  et  saa  moderne  Fænomen  som  Aandematerialisa- 
tionerne  med  ind  under  disse  Forhold.  Hermed  er  dog 
langtfra  alle  de  spiritistiske  Teorier  og  Erfaringer  ud- 
tømte. Der  mangler  endnu  hele  den  store  Gruppe  af 
fysiske  Fænomener,  som  det  netop  tildels  skyldes,  at 
Spiritismen  har  faaet  sin  enorme  Udbredelse  og  Betydning. 
Strax  i  Begyndelsen  af  dette  Afsnit  blev  det  imidlertid 
omtalt,  at  disse  Fremtoninger  vare  vel  kendte  i  Europa  i 
ældre  Tid;  Horst  kunde,  om  han  ikke  havde  kendt  dem 
andetsteds  fra,  i  Hexeprocessernes  Aktstykker  have  fundet 
en  Vrimmel  af  Beretninger  om  den  Slags  Fremtoninger. 
Men  Pneumatologerne  behøvede  ikke  paa  noget  Punkt 
at  nøjes  med  historiske  Vidnesbyrd;  de  havde  til  fri  og 
udelukkende Raadighed  et  Medium,  Friederike  Hauffe 
født  Wanner,  som  maaske  var  det  betydeligste  Medium, 

von  Aarhundrede  har  frembragt.  Hun  var  synsk,  baade 
fremsyn:  og  fjærnsynt,  hun  havde  uafladelig  Omgang 
med  Aander,  talte  og  skrev  mediumistisk  og  fremkaldte 
selvstændige  Bevægelser  hos  alle  Slags  livløse  Genstande, 
kon  sagt:  hun  var  Universalmedium.  I  to  Aar  opholdt 
hun  sig  i  Huset  hos  den  bekendte  Læge  Andreas 
Ju Stinus  Kerner  (1786 — 1862)  i  Weinsberg.  Kerner 
førte  omhyggelig  Dagbog  over  alle  de  mærkelige  Fæno- 
mener, som  indtraf  under. hendes  Ophold,  desuden  ex- 
perimenterede  han  meget  med  hende;  »Seancernest  Antal 
—  tor  at  bruge  et  moderne  Udtryk  —  skal  have  beløbet 
sig  til  et  Par  Tusinde.  Alt,  hvad  han  saaledes  iagttog, 
samlede  han  i  sit  store  Værk:  »Die  Seherin  von  Prevorst« 
Stuttgart  1829;  fra  denne  besynderlige  Bog  er  den 
følgende  kortfattede  Fremstilling  af  Seerskens  Liv  og 
Virksomhed  hentet. 

Friederike  Wanner  er  født   i8oi   i  den  lille  Bjærg- 
landsby  Prevorst  i  Wiirtemberg.     Som  alle  Bjærgbeboerc 
er   ogsaa   Folket   her   kraftigt,   og  de  fleste  naa  en  høj 
Alder  uden  egenlig  nogensinde  at  have  været  syge.     De 
Sygdomme,  der  ere  almindelige  i  Dalene,  vise  sig  aldrig 
her,  derimod  optræder  der  ofte  allerede  fra  Barndommen 
nervøse  Sygeligheder.    I  Omegnen  om  Prevorst  er  saa- 
ledes en  Sct.-Veitsdans  lignende  Sygdom  epidemisk  mellem 
Børnene,    der   alle   samtidig  angribes   deraf.      Friederike 
Wanner,    der  som  Barn  synes  at  have  været  ualmindelig 
kraftig,  har  dog  ikke  lidt  af  disse  nervøse  Anfald,  derimod 
^medførte  Egnens  Ensomhed  og   den  Omstændighed,    at 
hun  ikke  blev  tilstrækkelig  beskæftiget,  at  hun  tidlig  blev 
indesluttet   og   tilbøjelig   til    Grublerier.     Hun    begyndte 
allerede  nu  at  blive  synsk,   i  det  mindste  i  Drømme,    og 
da    hun    senere    kom    i   Huset   hos   Bedsteforældrene   i 
Lowenstein,    halvanden  Mil  fra  Prevorst,    begyndte  hun 
ogsaa  at  se  Spøgelser.     Omtrent  17  Aar  gammel  vendte 
hun  tilbage  til  Forældrenes  Hus  først  i  Prevorst  senere  i 

Oberstenfeld,  hvortil  Faderen,  der  var  Forstmand,  blev 
forflyttet.  Under  Forældrenes  langvarige  Sygdom,  der 
bragte  hende  megen  Sorg  og  Nattevaagen,  udviklede 
hendes  Følelsesliv  sig  mere  og  mere  sygeligt;  hun  sank 
fuldstændig  ind  i  sig  selv. 

I  1 82 1  blev  hun  gift  med  en  Købmand  Hauffe  fra 
Kiirnbach,  og  fra  dette  Øjeblik  blev  hendes  Liv  en 
diametral  Modsætning  til  alt  det  foregaaende.  Kiirnbach 
ligger  dybt  i  en  Dal  trykket  af  de  omgivende  Bjærge ;  de 
klimatiske  Forhold  ere  her  helt  forskellige  fra,  hvad  hun 
hidtil  havde  været  vant  til.  Langt  værre  var  det  dog,  at 
hun,  som  en  Handelsmands  Hustru,  var  nødt  til  at  føre 
et  temmelig  stort  og  selskabeligt  Hus,  medens  hun  tid- 
ligere kun  kendte  til  Ensomhed.  Hun  maane  derfor  i 
høj  Grad  gøre  Vold  paa  sig  selv  for  at  vise  sig  venlig 
og  imødekommende.  Mere  end  syv  Maaneder  holdt  hun 
dog  ikke  dette  Liv  ud;  i  Begyndelsen  af  1822  fik  hun 
efter  en  natlig  Drøm  et  voldsomt  hysterisk  Anfald  med 
frygtelige  Kramper.  En  aldeles  desperat  Behandling  af 
Landsbykirurger  og  kloge  Koner  ødelagde  nu  yderligere 
hendes  legemlige  Kræfter;  hun  blev  f.  Ex.  i  Løbet  af 
kort  Tid  aajeladt  32  Gange.  Da  det  ingensomhelst  For- 
bedring medførte,  tilkaldte  man  endelig  en  ordenlig  Læge, 
som  behandlede  hende  suggestivt  gennem  magnetiske 
Strygninger.  Dette  hjalp  noget,  men  hun  blev  dog 
langtfra  helbredet. 

Vi  gaa  nu  i  Korthed  over  hendes  Liv  i  de  følgende 
fire  Aar,  hvor  hun  afvexlende  opholdt  sig  i  sit  Hjem, 
hos  Forældrene  i  Oberstenfeld  og  ved  et  Bad  i  Lowenstein. 
Paa  alle  disse  Steder  blev  hun  behandlet  af  forskellige 
Læger  med  Magnetisering,  og  af  forskellige  Kvaksalvere 
med  Amuletter  og  Sympatimidler.  I  disse  Aar  fik  hun 
ogsaa  to  Børn,  af  hvilke  det  ældste  dog  snart  døde.  Ved 
alt  dette  blev  hendes  Sjæleliv  mere  og  mere  forstyrret; 
hun   saa   stadig  Aander   og    hendes  Synskhed    udviklede 

sig   Stærkt.    Fra  denne  Periode  beretter  Kerner  følgende 
Enkeltheder : 

>Paa  denne  Tid  følte  hun,  at  hun  hver  Aften  Kl.  7, 
syv  Dage  i  Træk,  blev  magnetiseret  af  en  Aand,  som 
kun  hun  selv  kunde  se.  Det  skete  med  tre  Fingre,  som 
Aanden  udbredte  ligesom  Straaler.  Strøgene  gik  sæd- 
vanlig kun  til  Hjærtegruben.  I  den  aandelige  Skikkelse 
genkendte  hun  sin  afdøde  Bedstemoder.  I  denne  Tid 
hændte  det  ogsaa,  at  Ting,  som  ved  længere  Berøring 
vilde  have  været  skadelige  for  hende,  bleve  tagne  bort  fra 
hende  ligesom  af  en  usynlig  Haand;  denne  mærkelige 
Kendsgerning  er  bekræftet  af  flere  agtværdige  Vidner. 
Man  saa  saaledes  ofte  den  Sølvske,  hvormed  hun  spiste, 
forlade  hendes  Haand  og  blive  lagt  paa  en  Tallerken  i 
temmelig  stor  Afstand  fra  hende;  Skeen  faldt  ikke,  som 
om  den  var  bleven  kastet,  men  den  gik  ganske  langsomt 
gennem  Luften,  som  om  en  usynlig  Haand  bar  den.t 

Videre  hedder  det  om  hende,  at  hun  paa  denne  Tid 
viste  sig  f  jærnsynt.  I  Glas  og  Spejle  saa  hun  Ting,  som 
foregik  langt  borte.  Saaledes  beskrev  hun  meget  nøj- 
agtig et  Køretøj,  de  deri  siddende  Mennesker,  Hestenes 
Farve  o.  s.  v. ,  og  en  halv  Time  efter  rullede  virkelig  et 
saadant  Køretøj  forbi  Huset. 

Trods  regelmæssig  Lægebehandling  og  midlertidige 
Bedringer  blev  hendes  Tilstand  dog  i  det  hele  ikke  stort 
bedre,  og  man  forlod  derfor  igen  Lægerne  og  søgte 
Tilflugt  hos  Kvaksalvere  af  den  laveste  Art.  Da  hendes 
Mand  nu  tilmed  ønskede  at  faa  hende  tilbage  til  Hjemmet 
og  virkelig  fik  hende  overtalt  til  denne  Rejse,  saa  blev 
det  rent  galt.  Til  alle  hendes  tidligere  Sygeligheder 
kom  nu  ogsaa  Blodflod,  Skørbug  og  desl.  Saa  blev 
Lægerne  paany  tagne  med  paa  Raad,  og  det  blev  besluttet, 
natten  imod  Kerners  Vilje,  at  hun  skulde  indlægges  i 
Kur  hos  ham  i  Weinsberg.  Om  hendes  Tilstand  paa 
dette  Tidspunkt  fortæller  Kerner: 

Overtro  og  Trolddom.     III.  3 


34  MODERNE   SPIRITISME   OG    OKKULTISME. 

»Fru  H.  kom  den  25de  Nov.  1826  henil  som  et 
Billede  paa  Døden,  fuldstændig  udtæret,  ude  af  Stand  til 
at  rejse  eller  lægge  sig.  Hvert  tredje  eller  fjerde  Minut 
maatte  der  gives  hende  en  Skefuld  Suppe,  som  hun  ofte 
ikke  kunde  synke  men  kun  tog  i  Munden  og  spyttede 
ud.  Fik  hun  den  ikke,  faldt  hun  i  Afmagt  eller  Stiv- 
krampe. Hendes  Tandkød  var  tykt,  skorbutisk  opsvulmet, 
bestandig  blødende;  alle  Tænderne  vare  faldne  ud.  Kramper 
og  somnambul  Tilstand  vexlede  med  Feber,  forbunden 
med  Nattesved  og  blodig  Aabning.  Hver  Aften  Kl.  7 
faldt  hun  i  en  magnetisk  Søvn.  Da  hun  den  første  Aften 
efter  sin  Ankomst  faldt  i  denne  Søvn,  ønskede  hun  at 
tale  med  mig,  men  jeg  lod  hende  sige,  at  jeg  nu  og  i 
Fremtiden  kun  vilde  tale  med  hende,  naar  hun  var 
vaagen.« 

»Da  hun  var  vaagnet,  gik  jeg  ind  til  hende  og 
erklærede  kort  og  godt:  at  jeg  ikke  agtede  at  tage  mindste 
Hensyn  til,  hvad  hun  sagde  i  Søvne,  at  jeg  ikke  engang 
vilde  vide,  hvad  hun  sagde,  og  at  hendes  somnambule 
Væsen,  som  nu  til  hendes  Paarørendes  Elendighed  havde 
varet  altfor  længe,  endelig  skulde  høre  op.  Henil  føjede 
jeg  endnu  nogle  andre  alvorlige  Bemærkninger,  ti  det  var 
min  Hensigt  ved  en  alvorlig  psykisk  Behandling  at  frem- 
kalde en  fast  Vilje  hos  hende  for  saaledes  ud  fra  Hjærnen 
at  faa  Herredømme  over  det  hidtil  fremherskende  vegeta- 
tive Liv.« 

Denne  vistnok  fuldstændig  rigtige  Plan  mislykkedes 
dog  aldeles.  »Til  den  Helbredelsesmaade ,  som  jeg  vilde 
slaa  ind  paa,  var  det  altfor  sent.  Ved  de  tidligere  magnetiske 
Paavirkninger  af  saa  forskellig  Art,  var  der  givet  hendes 
Nerveliv  en  usædvanlig  modsat  Retning;  hun  havde  ikke 
mere  noget  Liv,  der  udsprang  af  Organernes  Kraft,  hun 
levede  kun  ved  at  laane  Livskraft  fra  andre  gennem 
magnetiske  Paavirkninger.  .  .  .  Hun  var  sunken  ned  i  et 
saa  dybt  somnambult  Liv,    at  hun  —  hvad  man   senere 

med  Vished  erfor  —  aldrig  var  vaagen,    selv  ikke  naar 
hun  syntes  at  være  dette.« 

Kerner  saa  sig  derfor  nødsaget  til,  for  blot  at  holde 
Liv  i  hende,  at  slaa  ind  paa  en  ny  hypnotisk  Behandling. 
Da  denne  blev  regelmæssig  gennemført  og  lededes  af  en 
saa  dygtig  Læge  som  Kerner,  kom  Patienten  mere  og 
mere  til  Kræfter  og  de  mediumistiske  Fænomener  frem- 
traadte  med  en  forbavsende  Hyppighed  og  Styrke.  Jeg 
forbigaar  her  alle  de  Fremtoninger,  som  vi  allerede  kende 
fra  Swedenborg,  Aandesyner  og  Forudsigelser,  der  nøj- 
agtig kontrolleredes  og  efter  Kerners  Paastand  altid  slog 
til.  Af  større  Interesse  for  os  er  Fru  Hauffes  Virksomhed 
som  Medium  i  andre  Retninger.  Allerede  tidligere  er 
der  bleven  anført  nogle  Exempler  paa  de  mærkelige 
fysiske  Fænomener,  som  fandt  Sted  i  hendes  Nærværelse. 
Noget  lignende  skete  ogsaa  i  Kerners  Hus;  han  fortæller 
herom : 

»Den  6te  Okt.  1827  om  Aftenen  Kl.  7  var  jeg  og 
nogle  andre  Personer  i  Fru  H.*s  Værelse;  paa  engang 
gik  Døren  til  Forværelset  af  sig  selv  op  og  igen  i.  Vi 
saa  strax  efter,  men  intetsteds  kunde  vi  faa  Øje  paa  et 
Menneske,  som  kunde  have  gjort  dette.  Kort  efter  hørte 
man  oppe  i  Luften  i  det  Værelse,  hvori  vi  opholdt  os, 
ganske  tydelig  nogle  metalliske,  næsten  melodiske  Toner, 
som  varede  nogle  Minutter,  men  der  var  intet  at  se. 
Den  næste  Dag  hørte  man  igen  de  samme  Toner  i 
Luften  i  Værelset,  og  Fru  H.  saa*  nu  en  Aand  i 
Skikkelse  af  en  Kvinde«. 

Som  Helbredelsesmedium  spillede  Fru  H.  ogsaa  en 
fremtrædende  Rolle.  I  somnambul  Tilstand  angav  hun, 
hvad  der  skulde  gøres  ikke  blot  ved  hende  selv  men 
ogsaa  ved  andre  Personer,  som  henvendte  sig  til  hende 
om  Raad;  i  flere  Tilfælde  havde  hun  ikke  engang  set 
disse  Personer  men  kun  faaet  deres  Tilstand  beskrevet. 
Kerner  anfører  flere  Exempler  paa  højst  mystiske  Kure, 

3* 


36  MODERNE  SPIRITISME   OG   OKKULTISME. 

som  bleve  gennemførte  efter  Seerskens  Anvisning  og 
virkelig  ogsaa  førte  til  det  ønskede  Resultat.  Da  det 
næsten  udelukkende  var  Amuletter,  som  hun  forordnede, 
er  det  ikke  vanskeligt  at  se,  hvad  der  i  alle  disse  Til- 
fælde har  været  den  helbredende  Kraft. 

De  moderne  Skrive-  og  Talemedier  benytte  alle  uden 
Undtagelse  Sprog,  som  enten  endnu  tales  eller  i  al  Fald 
have  været  talte  af  Mennesker.  Ofte  foretrække  de 
rigtignok  at  give  sine  Meddelelser  i  et  Sprog,  som 
hverken  de  selv  eller  deres  Omgivelser  kende,  men 
dette  Sprog  udgives  dog  altid  for  at  være  et  eller  andet 
levende  eller  dødt  Tungemaal.  Paa  dette  Punkt  var 
imidlertid  Seersken  fra  Prevorst  betydelig  forud  for  sine 
nulevende  Kolleger;  hun  talte  og  skrev  jævnlig  i  Udtryk, 
som  hun  kaldte  sit  »indre  Sprog«,  om  hvilket  hun  paa- 
stod,  at  det  var  Aandernes  særlige  Sprog.  I  fuldt  Alvor 
siger  Kerner:  »Sprogkendere  fandt  virkelig  i  dette  Sprog 
Ord,  der  lignede  koptiske,  arabiske  og  hebraiske  Ord. 
Saaledes  brugte  hun  for  Ordet  'Haand*  Udtryket  'Bjat'. 
Men  bi  eller  snarere  pi  er  i  Koptisk  Artiklen  den.  Jat 
er  Hebraisk  og  betyder  Haand.  Paa  samme  Maade  synes 
Ordet  'pijogi*  d.  v.  s.  Taar*  at  være  opstaaet.«  Vi 
komme  rimeligvis  Sandheden  betydelig  nærmere,  naar  vi 
sige,  at  hele  dette  opdigtede  Sprog  er  noget  »Pjat«.  Dog 
skal  hun  have  brugt  Ordene  ganske  konsekvent,  saa  at 
de  Mennesker,  der  vare  om  hende  til  Stadighed,  tilsidst 
lærte  at  forstaa  det,  naar  hun  talte  det.  Hun  skrev  ogsaa 
i  dette  Sprog  og  brugte  da  ikke  de  sædvanlige  Bogstaver, 
men  et  ligeledes  selvopfundet  System  af  Skrifttegn. 
Disse  Tegn  vare  dog  kun  tildels  sammensatte  af  Bog- 
staver; samme  Ord*  blev  ofte  skrevet  paa  forskellig  Maade, 
saa  at  kun  hun  selv  kunde  læse  det.  Desværre  troede  Kerner 
paa  dette  Tidspunkt  saa  blindt  paa  hende,  at  han  slet 
ikke  synes  at  have  undersøgt,  om  hun  ogsaa  til  for- 
skellige Tider  læste  de  samme  Tegn  paa  samme  Maade. 

Man  er  sikkert  berettiget  til  at  nære  en  vis  Tvivl 
herom. 

Af  alle  de  mange  teoretisk-mystiske  Meddelelser  om 
Verdensordningen ,  som  Seersken  udlod  sig  med,  er  der 
kun  en  eneste,  som  er  værd  at  optegne,  fordi  den  fore- 
griber en  moderne  spiritistisk  Teori,  der  skal  forklare 
Mediernes  fysiske  Manifestationer.     Hun  siger: 

»Nervegejsten  forbinder  Sjælen  med  Legemet.  Den 
gaar  med  Sjælen  efter  Døden  og  kan  ikke  tilintetgøres. 
Ved  den  dannes  der  en  æterisk  Omhyldning  om  Aanden. 
Efter  Døden  kan  den  voxe,  og  ved  dens  Hjælp  i  For- 
bindelse med  et  særligt  Stof,  som  uddrages  af  Luften, 
frembringe  Aandeme  i  Mellemtilstanden  Toner,  hvorved 
de  blive  hørlige  for  Mennesket.  Ligeledes  kunne  Aanderne 
ved  Hjælp  af  Nervegejsten  ophæve  Legemernes  Tyngde, 
saa  at  de  kunne  flytte  dem  fra  deres  Plads,  kaste  med 
dem  og  selv  blive  følelige  for  Mennesker.  Kun  de  faa 
Mennesker,  som  dø  salige,  tage  ikke  Nervegejsten  med 
sigi  og  de  salige  Aander  kunne  derfor  heller  ikke  spøge, 
indvirke  paa  Mennesket.  Dette  er  usalige  Aander  bedst 
i  Stand  til  at  gøre.« 

Den  moderne  Spiritisme  har  næppe  en  eneste  Kends- 
gerning eller  Teori,  som  ikke  var  klart  udtalt  i  den 
tyske  Pneumatologi,  da  denne  havde  faaet  sin  sidste  Ud- 
formning ved  Seersken  fra  Prevorst. 


Spiritismens  Opstaaen  i  Amerika. 

Aftdrew  Jackson  Davis, 

Andrew  Jackson  Davis,  den  nye  Verdens  Sweden- 
borg,  som  man  ikke  med  Urette  har  kaldet  ham,  blev 
født   d.   Ilte  Avg.   1826    paa  en  lille  Farm  i  Blooming- 

Grove,  Grevskabet  Orange  i  Staten  New- York.  Hjemmet 
var  overordenlig  fattigt;  hans  Fader  var  en  fordrukken 
Lappeskomager.  Moderen  var  en  meget  religiøs  og  fint- 
følende Kvinde,  der  med  stor  Ømhed  tog  sig  af  det 
svagelige  og  tungnemme  Barn ;  hun  var  iøvrigt  nervøs  og 
synsk,  saa  at  den  unge  Davis  altsaa  baade  fra  Fader  og  Moder 
har  været  arvelig  »belastet« ;  hans  Dispositioner  gik  i  somnam- 
bul  Retning.  Disse  mulige  Anlæg  bleve  nu  i  høj  Grad  ud- 
viklede derved,  at  Barnet  stadig  var  under  den  overtroiske  og 
overspændte  Moders  Varetægt;  hans  Fantasi  og  Følelsesliv 
fik  saaledes  bestandig  ny  Næring,  medens  han  iøvrigt 
var  saa  langt  tilbage,  at  han  først  kunde  sendes  i  Skole 
i  sit  tiende  Aar.  Men  allerede  Aaret  efter  ophørte  Skole- 
gangen, inden  han  havde  faaet  tilegnet  sig  de  første 
Begyndelsesgrunde. 

Han  arbejdede  nu,  først  i  en  Gibsmølle  senere  hos 
en  Landsbykræmmer,  men  viste  sig  for  svagelig  og 
upraktisk  til  den  Art  Arbejde.  En  meget  religiøs  Farmer- 
enke antog  ham  nu  som  Faaredreng;  her  blev  han  holdt 
til  ivrigt  Katekismusstudium  og  Kirkebesøg,  og  under  de 
derved  fremkaldte  religiøse  Grublerier  begyndte  han  at 
faa  Visioner  i  somnambul  Tilstand.  Otte  Nætter  i  Træk 
gik  han  i  Søvne  og  udførte  et  Maleri  af  Edens  Have, 
som  den  viste  sig  for  ham  i  hans  Syner.  Efter  forskellige 
Omskiftelser  kom  han  igen  i  Handelslære  og  fik  nu 
Lejlighed  til  i  en  Aftenskole  at  raade  Bod  paa  sine 
Mangler  i  de  boglige  Kunster.  Paa  dette  Tidspunkt,  i  Slut- 
ningen af  1843,  indtraf  det  store  Vendepunkt  i  Davis'  Liv. 
Han  faldt  i  Hænderne  paa  en  Magnetisør,  Mr.  Levingston,  som 
naturligvis  fandt  et  udmærket  Medium  for  sine  hypnotiske 
Experimenter  i  den  abnormt  anlagte  Dreng.  Og  paa  den 
anden  Side  udviklede  disse  abnorme  Anlæg  sig  med 
rivende  Fart  under  den  stadige  Hypnotisering.  I  Hyp- 
nosen havde  Davis  den  ene  Vision  efter  den  anden; 
særlig  omgikkes  han  med  Galens  og  Swedenborgs  Aander. 

Hans  Synskhed  tog  paa  dette  Tidspunkt  fornemmelig  en 
lægevidenskabelig  Retning;  han  blev,  hvad  man  kalder 
Helbredelsesmedium ,  idet  han  under  Hypnosen  kunde 
angive,  hvad  Folk  fejlede,  og  Midlerne  mod  Sygdommene. 
I  et  Par  Aar  flakkede  han  nu  som  Helbredelsesmedium 
rundt  i  Amerika  sammen  med  Mr.  Levingston  og  en 
Gejstlig,  Mr.  Smith;  sine  mange  ledige  Timer  benyttede 
han  til  ivrigt  Studium  først  og  fremmest  af  lægeviden- 
skabelige men  dernæst  ogsaa  af  andre  naturvidenskabelige 
Skrifter,  Swedenborgs  mystiske  Værker  o.  1. 

I  Maj  1845  havde  Davis  en  Række  Visioner,  i  hvilke 
der  blev  givet  ham  »overordenlige  Aabenbaringer«  med 
Paalæg  om  at  gøre  disse  bekendte  »til  øjeblikkeligt  og 
fremtidigt  Held  for  Menneskeheden«.  Han  slog  sig  nu 
ned  i  New- York  og  dikterede  her,  under  Hypnose,  i  137 
Forelæsninger  en  fuldstændig  Natur-  og  Aandsfilosofi. 
Dette  Arbejde  stod  paa  i  to  Aar,  og  saaledes  opstod 
Davis'  første  og  betydeligste  Værk;  »The  principles  of 
nature,  her  divine  relevations  and  a  voice  to  mankind.« 
De  Tanker,  der  ere  nedlagte  i  dette  besynderlige  Skrift, 
mødte  megen  Modstand,  men  skaffede  ham  ogsaa  en 
Skare  begejstrede  Tilhængere,  der  prædikede  den  nye 
»Filosofi«  over  hele  Amerika. 

Davis  var  nu  bleven  en  bekendt  Mand.  I  1850  blev 
han  kaldet  til  Stratford,  for  at  afgive  sin  Kendelse  om 
de  der  forefaldende  »Spøgerier«.  Til  Forklaring  af  dem 
skrev  han  sit  egenlige  spiritistiske  Værk:  »The  philosophy 
of  spiritual  intercourse«.  Han  levede  nu  dels  af  at  rejse 
rundt  og  holde  Forelæsninger  over  sin  Filosofi,  dels  som 
Redaktør  af  forskellige,  spiritistiske  Tidsskrifter.  Sine 
Grundtanker  udarbejdede  han  videre  i  Kæmpeværket: 
»The  great  harmonia«,  1830 — 60,  i  6  mægtige  Bind.  I 
Aarenes  Løb  var  han  tre  Gange  gift  og  fik,  i  al  Fald 
med  den  ene  af  sine  Hustruer,  en  ikke  ubetydelig  Formue. 
Han  skrev  endnu  forskellige  andre  Skrifter,  en  Autobiografi, 

« 

»the  magic  stafF«,  og  forskellige  Bøger  over  Børneopdragelse. 
1884  blev  han  af  de  forenede  Staters  Medicinalkollegium 
udnævnt  til  Doktor  i  Medicin  og  Antropologi,  og  Aaret 
efter  trak  han  sig  tilbage  til  et  mere  roligt  Liv  i  Staten 
New-Jersey,  hvor  han,  saa  vidt  mig  bekendt,  lever  endnu. 

Af  Davis*  talrige  Skrifter  skulle  vi  her  foreløbig  kun 
betragte  det  første,  »Principles  of  nature«.  Denne  Bog 
staar  ganske  vist  kun  i  et  f  jæmere  Forhold  til  vort  egen- 
lige Emne,  men  der  findes  dog  allerede  her  Grundtanker 
om  Sjælens  Forhold  efter  Døden,  som  Davis  senere,  i 
»Læren  om  Samkvemmet  med  Aandeme« ,  kun  behøvede 
at  drage  Konsekvenserne  af,  for  at  have  sit  spiritistiske 
System  fuldt  færdigt.  Ved  dette  indre  Sammenhæng 
mellem  de  to  Bøger  er  den  Lære,  som  prædikes  i  »Natur- 
principerne« ,  bleven  det  religiøse  og  tildels  sociale 
Program  for  mange  Spiritister.  Og  Bogens  uhyre  Ud- 
bredelse—  henved  40  store  Oplag  i  halvhundrede  Aar  — 
viser  ogsaa,  at  den  spiller  en  fremtrædende  Rolle  i  det 
moderne  Amerikas  Aandsliv.  I  hvert  Fald  er  Spiritismens 
videre  Forløb  uforstaaeligt  uden  Kendskab  til  denne  Bog. 

Davis  var  sørgeligt  uvidende,  da  han  skrev  sit  Hoved- 
værk. Overalt,  hvor  det  drejer  sig  om  positive,  astro- 
nomiske, geologiske  eller  historiske  Kundskaber,  giver 
han  sig  de  ynkeligste  Blottelser.  Det  er  derfor  en  ren 
Tortur  for  et  nogenlunde  dannet  Menneske  at  arbejde 
sig  gennem  Bogens  første  Dele.  Men  tredje  Del,  >a 
voice  to  mankind«,  som  behandler  vor  Tids  sociale  For- 
hold, tager  Interessen  fangen,  og  man  begynder  at  forstaa 
Meningen  med  Værket.  Det  er  Proletardrengens  dybt- 
følte Medlidenhed  med  sine  Jævninge,  hvis  ulykkelige 
Stilling  han  kun  altfor  godt  kender  af  egen  Erfaring,  der 
her  kommer  til  Orde.  Hvor  Davis  behandler  disse  For- 
hold, hæver  han  sig  til  virkelig  Veltalenhed. 

»De  fattige  ere  de,  hvis  Ønsker  blive  uopfyldte.  Saa 
elendige  ere  de  gjorte,    og  ingen  tager  Hensyn  til  deres 

Existens.  Det  er  dem,  der  bærer  hele  Samfundets  Tryk 
og  alle  dets  Lidelser,  og  paa  Grund  af  sin  Uvidenhed 
ere  de  tvungne  til  at  blive  i  denne  Stilling.  De  kunne 
ikke  med  bevægende  Veltalenhed  skildre  den  Fordærvelse 
og  Elendighed,  som  hersker  blandt  dem ;  de  kunne  ikke 
befri  sig  fra  de  Lænker,  som  binde  dem  og  knuge  dem 
til  Jorden.  De  kunne  ikke  undfly  Sektvæsnets  Fængsel, 
ikke  heller  hæve  sin  Stemme  mod  de  mange  umenneskelige 
Foranstaltninger,  som  ere  trufne  mod  dem.  De  fattige 
staa  paa  Samfundets  laveste  Trin  og  bære  derfor  ved  sin 
stadige  Flid  den  uhyre  Verdensbyrde,  som  hviler  paa 
dem.  De  have  intet  Middel  til  at  frigøre  sig  derfra  eller 
gaa  fremad,  fordi  alt  modsætter  sig  deres  Fremskridt  og 
Forbedringen  af  deres  Kaar.  .  .  .« 

Davis*    hele   Værk   synes   nu    udelukkende   at   være 
anlagt  paa  at  bringe  den  Trøst  til  Samfundets  Stedbørn, 
at  Fremskridt  virkelig  er  muligt,   at  Fattigdom  ikke  er  et 
nødvendigt  Onde.    Men  en  Hovedvanskelighed  møder 
ham  her:    den  herskende  Religion  forsvarer  det  modsatte 
Standpunkt    og    hævder,    at   Fattigdommen    overhovedet 
ikke   lader   sig   udrydde.     Denne  Anstødssten    maa   først 
fjærnes,  og  for  at  gøre  det   gaar  Davis  tilværks  med  en 
Grundighed,    der  er  langt  mere   germansk   end   egenlig 
amerikansk.    Han  skriver  en  fuldstændig  Kosmologi.    Han 
begynder  sin  Bog  med  at  skildre  Klodernes  Udvikling  af 
Urtaagen,  gaar  saa  over  til  at  behandle  Jordens  geologiske 
Formationer,    Plante-    og   Dyrelivets    Opstaaen    og   Ud- 
vikling.   I   anden    Del   behandles   Menneskeslægtens  Ur- 
historie,    og  her  interesserer  han  sig  naturligvis  især  for 
Religionernes  Oprindelse,  og  blandt  de  forskellige  Religioner 
fortrinsvis   for  de  bibelske  Lærdomme,    som   meget  om- 
hyggelig gennemgaas.    Biblen  kender  Davis  aabenbart  ud 
og  ind,  men  den  Koldblodighed,  hvormed  han  fabrikerer 
historiske  »Kendsgerninger«,    naar  det  gælder  at  paavise 
Religionernes  mytologiske  Karakter,  er  vistnok  enestaaende 

i  Videnskabens  Annaler.    Meningen  med  alt  dette  er  dog 
ikke  til  at  tage  fejl  af: 

»Grunden  til,  at  det  er  indgivet  mig  særlig  at  tale 
om  den  bibelske  Historie,  er  den,  at  der  paa  Biblens 
Forekomst  i  Verden  har  hævet  sig  kæmpemæssige  Monu- 
menter af  Uvidenhed,  Overtro  og  falsk  Opfattelse.  Af 
denne  Grund  har  jeg  vist,  at  Bogens  Dele  ere  Kompen- 
dier eller  Uddrag  af  orientalsk  Mytologi,  jødisk,  ægyptisk 
og  persisk  Poesi,  og  uoplyste  Aanders  glimrende  Fantasi- 
produkter.  Paa  hine  skrevne  Sider  er  der  fremført 
mange  ædle  og  oplyste  Personer,  hvis  Tænke-  og  Ind- 
bildningskraft kræve  den  største  Agtelse  og  Beundring. 
Mange  af  de  deri  indeholdte  allegoriske  og  symbolske 
Fremstillinger  ere  overordenlig  smukke  og  lade  sig  ud- 
lægge paa  en  højst  glimrende  og  prægtig  Maade.  Men 
Verden  tillægger  disse  Historier  mere  Guddommelighed, 
end  de  selv  gøre  Fordring  paa,  og  indhyller  saaledes  det 
hele  i  et  Svøb  af  Mørke  og  uigennemtrængelig  Mysticisme, 
der  gør  Vold  paa  vor  Dom  og  tvinger  vore  Forstands- 
evner  til  at  virke  paa  en  naturstridig  Maade.« 

Blandt  Kristendommens  Dogmer  er  det  naturligvis 
især  Arvesynden,  Forløsningen  og  den  evige  Fordømmelse, 
der  ere  ham  en  Torn  i  Øjet.  »Læren  om  Arvesynden 
fremstiller  Mennesket  som  oprindelig  ren,  baade  i  legemlig 
og  sjælelig  Henseende,  som  den  guddommelige  Skabnings 
Blomst ;  den  tillægger  Mennesket  næsten  alle  et  himmelsk 
Væsens  Egenskaber.  Medens  Mennesket  levede  saaledes, 
blev  han  underkastet  Fristelser  af  en  saa  fængslende 
Natur,  at  han  var  ude  af  Stand  til  at  modstaa  dem. 
Hvor  uretfærdigt  er  det  dog  ikke,  at  tilskrive  Guddommen 
Menneskets  Skabelse  og  mene,  at  Gud  har  udrustet 
Mennesket  med  al  Renhed  og  Godhed,  men  at  han  sam- 
tidig har  nægtet  ham  Evnen  til  at  modstaa  en  Fristelse. 
Det  er  uværdigt  at  tildigte  Guddommen  den  ødelæggende 
Plan,    at  Mennesket  skulde  gøres  ulykkeligt  for  Tid  og 

maaske  for  Evighed  —  en  Plan,  som  omfatter  selv 
ufødte  Slægter  gennem  Tusinder  af  Aar.  Arvesynden  er 
saaledes  grundet  i  en  stor,  men  højst  uretfærdig  Dadel 
mod  Skaberens  Visdom  og  Kærlighed.« 

>Det  antages,  at  Kristus  var  bestemt  til  at  være  et 
Middel,  ved  hvilket  Mennesket  skulde  undgaa  den  evige 
Fordømmelse.  Dette  er  en  Mening,  der  nærmer  sig 
stærkt  til  de  første  Jordbeboeres  Teologi.  Men  det  er 
ikke  sandt,  ja  det  kan  siges,  at  der  er  end  ikke  en  Gnist 
af  sund  Sans  i  den  Paastand,  at  Kristus  kom  for  at 
betale  en  Gæld,  som  Menneskeheden  havde  gjort.«  »Det 
er  ogsaa  værd  at  lægge  Mærke  til,  at  Troen  paa  den 
evige  Fordømmelse  blomstrer  dér  i  størst  Udstrækning, 
hvor  Daarskab,  Uvidenhed  og  Overtro  hersker.  Ikke 
mindre  er  det  værd  at  bemærke,  at  dette  skrækkelige  og 
uretfærdige  Dogme  viger  tilbage  i  samme  Grad,  som  den 
menneskelige  Aand  forkaster  forudfattede  Meninger  og 
bliver  intelligent.  Dogmet  udsprang  i  Mørke,  det  avler 
Mørke,  og  det  er  i  og  for  sig  saa  overordenlig  mørkt, 
at  det  ikke  kan  nærme  sig  det  klare  og  skinnende  Lys, 
som  omgiver  den  oplyste  Fornufts  Trone.  Menneskene 
ere  virkelig  blevne  forledte  til  at  tro  paa  et  Ocean  at 
uophørlig  Ild,  som  underholdes  ved  Brændstoffet  af  for- 
kastede og  fordømte  Sjæle,  hvis  Lidelser  skulle  forøge 
den  guddommelige  Aands  Glorie  og  Majestæt!  Det  læres 
virkelig,  at  Han  skulde  have  skabt  den  brændende  Af- 
grund, og  at  der  fra  Ham  udgaar  de  Ildpile,  hvormed 
den  almægtige  Hævn  nedslynger  Mennesket  i  en  skrækkelig 
Fordømmelse!« 

I  Modsætning  til  denne  mørke  Lære  byder  Davis 
bedre  Vilkaar  i  det  andet  Liv.  I  et  stort  lyrisk  Udbrud, 
en  virkelig  Profet  værdig,  giver  Davis  en  Skildring  af 
Aandernes  Liv  og  stadige  Fremskridt  i  den  »anden 
Sfære«.  Desværre  tillader  Pladsen  mig  ikke  at  gengive 
dette   store  Afsnit   fuldstændig,    og    et  Brudstykke  vilde 

kun  give  et  slet  Begreb  om  den  virkelig  ophøjede, 
profetiske  Tone,  som  Davis  her  anslaar.  Hans  Betragt- 
ninger nærme  sig  meget  til  Swedenborgs  kun  med  den 
Forskel,  at  medens  Swedenborg  endnu  kender  et  Helvede 
for  de  Aander,  som  ikke  ville  gaa  frem,  saa  er  hos 
Davis  ingen  Stilstand  eller  Tilbagegang  mulig;  alle  Sjæle 
gaa  fremad  mod  stadig  større  Fuldkommenhed. 

Det  er  forstaaeligt ,  at  Davis  ikke  ser  med  særlig 
sympatiske  Øjne  paa  Gejstligheden.  Men  i  hans  Angreb 
er  der  ingen  Grovhed,  han  er  altid  den  humane,  over- 
legne Mand,  der  beklager  dens  Vildfarelser  og  snærter 
den  paa  en  ikke  uvittig  Maade.  »De  gejstlige  ere  over- 
ordenlig ulykkeligt  stillede.  De  fortjene  hele  Verdens 
Sympati,  og  deres  Beskæftigelse  burde  snarest  mulig  for- 
andres. Deres  Indflydelse  skulde  være  mere  rettet  paa 
Visdom  end  paa  Uvidenhed,  mere  paa  Velvilje  end  paa 
Indskrænkning,  mere  paa  Lys  end  paa  Mørke,  mere  paa 
Naturen  end  paa  en  Bog,  mere  paa  Gud  end  paa  den 
Djævel,  som  nu  til  Dags  er  den  vigtigste  Personlighed, 
da  han  stadig  maa  beskæftige  sig  med  at  opretholde  og 
beskytte  deres  vaklende  Systemer  mod  den  naturlige 
Moralitets  og  den  menneskelige  Fornufts  Angreb.« 

Saaledes  krydres  Bogens  religiøse  Afsnit  ved  en 
Polemik  med  ofte  træffende  Udfald  mod  de  Religioner, 
der  fordømme  Størsteparten  af  Menneskeheden  til  en 
uafhjælpelig  Fattigdom  paa  Jorden  og  en  endnu  værre 
Tilstand  derefter.  I  Modsætning  hertil  hævder  Davis, 
som  vi  have  set,  en  stadig  Fremgang  i  det  kommende 
Liv  for  den  enkelte,  og  paa  Jorden  ligeledes  et  stadigt 
Fremskridt  mod  taaleligere  Tilstande.  Vi  leve  i  en 
Ufuldkommenhedstilstand;  men  ligesom  Kloderne  med 
sine  regelmæssige,  mod  hinanden  graviterende  Bevægelser 
have  udviklet  sig  af  et  Kaos,  saaledes  vil  ogsaa  det 
menneskelige  Samfund  gaa  frem  fra  uordnede  til  ordnede 
Tilstande. 

Man  kan  være  ganske  uenig  med  Davis  i  hans  Be- 
tragtninger, og  man  kan  alvorligt  misbillige  hans  Bevis- 
førelser  paa  Grundlag  af  opdigtede  Kendsgerninger, 
men  to  Ting  maa  man  indrømme  ham:  Hensigten  med 
Bogen  er  god,  og  hans  Religion  er  mere  trøsterig  end 
noget  af  de  teologiske  Systemer,  som  Hiyldes  af  den 
civiliserede  Menneskehed. 


Spøgerierne  i  Hydesville  og  Stratford, 

Vi  komme  nu  til  den  Tildragelse,  der  blev  den 
egenlige  Anledning  til  hele  den  spiritistiske  Bevægelse. 
I  den  lille  Landsby  Hydesville  i  Grevskabet  Maine  blev 
en  Mand  vækket  om  Natten  ved  en  Bankning  paa  Døren. 
Der  var  imidlertid  ingen,  men  ikke  saasnart  var  han 
kommen  i  Seng  igen,  før  det  bankede  paany,  og  dette 
gentog  sig  fiere  Gange,  uden  at  han  kunde  opdage  Aar- 
sagen.  Nogen  Tid  efter  vaagnede  hans  lille  Datter  ved 
Midnat  med  et  Skrig  og  sagde,  at  en  kold  Haand  var 
faret  hende  over  Ansigtet.  Saa  hørte  man  ikke  mere 
om  den  Sag  før  atten  Maaneder  senere,  da  en  anset 
Metodist,  Mr.  Fox,  med  Hustru  og  tre  Døtre  var  flyttet 
ind  i  Huset.  I  Februar  1848  begyndte  saa  den  be- 
synderlige Banken  igen,  en  Aften,  da  Børnene  netop 
vare  komne  i  Seng.  Et  af  Børnene  begyndte  for  Løjer 
at  knibse  med  Fingrene,  og  Bankningen  fulgte  i  samme 
Takt.  Saa  raabte  hun:  'Tæl  nu  en,  to,  tre,  fire  o.  s.  v.. 
For  hver  Tal  klappede  hun  i  Hænderne,  og  det  ubekendte 
Væsen  bankede  paa  samme  Maade.  Fru  Fox  opfordrede 
det  nu  til  at  tælle  til  ti,  og  der  kom  ti  Slag.  Saa 
spurgte  hun  det  om  Børnenes  Alder,  og  for  hvert  enkelt 
Barn  blev  der  givet  det  rigtige  Antal  Slag.  Hun  spurgte 
nu,  om  det  var  et  menneskeligt  Væsen,  der  gjorde  denne 
Støj,  men  der  kom  intet  Svar.     Hun  spurgte  derpaa,  om 

det  var  en  Aand;  hvis  det  var  Tilfældet,  skulde  det  be- 
kræftes ved  to  Slag. 

Det  bankede  to  Gange.  Hun  gik  nu  videre  med 
sine  Spørgsmaal  og  fik  at  vide,  at  Aanden  her  paa 
Jorden  havde  været  Kræmmer,  havde  boet  i  det  samme 
Hus,  var  bleven  myrdet  og  begravet  i  Kælderen.  Ved 
Undersøgelse  fandt  man  virkelig  senere  et  Skelet  i 
Kælderen.  Sagen  vakte  Opsigt,  Naboerne  strømmede  til 
for  at  høre  den  forunderlige  Banken,  der  stadig  gentog 
sig  i  den  følgende  Tid;  ingen  kunde  opdage  Aarsagen. 
Familjen  Fox  blev  erklæret  for  besat  af  Djævlen  og  ud- 
stødt af  Metodistkirken;  kort  Tid  efter  flyttede  den  til 
Byen  Rochester. 

Her  gik  Bankningen  igen  løs  og  vakte  samme  Opsigt 
som  tidligere.  Da  den  kun  fandt  Sted  i  Børnenes  Nær- 
værelse, antog  man  ganske  naturligt,  at  det  var  dem,  der 
paa  en  eller  anden  Maade  lavede  det  hele  Spektakel,  og 
der  blev  derfor  nedsat  en  Komite  af  de  anseteste  Mænd 
i  Byen,  som  skulde  undersøge  Tingen.  De  gik  ret  om- 
hyggeligt tilværks,  stillede  Børnene  barbenede  paa  Puder 
og  sikrede  sig,  at  Børnene  ikke  havde  noget  Apparat, 
hvormed  de  kunde  lave  Lydene.  Trods  disse  Foranstalt- 
ninger hørte  de  det  banke  i  Gulv  og  Vægge,  men  det 
var  dem  ikke  muligt  at  opdage  Aarsagen.  Mangfoldige 
Mennesker  kom  nu  til  Familjen  Fox  om  Aftenen  for  at 
høre  denne  berygtede  Banken;  man  samledes  da  sæd- 
vanlig om  et  større  Bord,  og  nu  syntes  Lydene  at  udgaa 
derfra.  Saaledes  blev  Bordbankningen,  og  kort  efter 
ogsaa  de  større  Bevægelser  af  Bordet,  Borddansen,  op- 
daget. Flere  Personer  fandt  nu,  at  der  ogsaa  i  deres 
Nærværelse  kunde  fremkomme  saadanne  Lyde  og  Be- 
vægelser, medens  dette  aldrig  skete  for  andre;  hermed 
var  altsaa  den  særlige  Evne,  Mediumiteten,  fastslaaet. 

Først  i  Rochester,  senere  i  Nabobyerne  blev  der 
holdt  offenlige  Foredrag  over  disse  mærkelige  Fænomener. 

Sagen    blev   derved    bekendt    i    videre  Kredse;    man    be- 
gyndte rundt  om   at  experimentere  med  Bordene,   og  i 
Løbet  af  kort  Tid  bredte  denne  Bevægelse  sig  over  hele 
Amerika  og  forplantede  sig  videre  til  Europa.     Hvorledes 
det  gik  den  der,    skulle  vi  senere  omtale;    her  holde  vi 
os   nu    udelukkende   til  Forholdene   i    Amerika.     Længe 
varede    det    naturligvis   ikke,    inden    man    opdagede,    at 
Aandeme  kunde  mere  end  at  banke  med  Bordben.     I  de 
spiritistiske  Seancer,    især   naar    man    i   Mørke   samledes 
om  Bordene,    begyndte  der  at  optræde  allehaande  andre 
mærkelige  Fænomener;    Genstande,    som  intet  Menneske 
rørte  ved,   satte  sig  selv  i  Bevægelse;    musikalske  Instru- 
menter spillede  af  sig  selv  hele  Melodier;    Medierne  be- 
gyndte  al  tale  og  give   Meddelelser  om   Ting,    som  de 
aldeles    ikke   kunde  kende  —    altsammen  Tegn  paa,    at 
højere,  intelligente  Væsner  vare  virksomme  her.     Det  vil 
være    unødvendigt    her   at   gaa    nærmere   ind    paa    disse 
første,    spæde   Tilløb;    vi    ville    senere    komme    til    at 
gennemgaa  de  mest  ejendommelige,  mediumistiske  Fæno- 
mener enkeltvis,  og  der  skal  da  saavidt  mulig  blive  gjort 
Rede  for  hvert  enkelts  historiske  Udvikling.  —  Da  alle 
disse  Tildragelser  jo  vare   ganske  uforstaaelige ,    var  her 
al   mulig  Anledning   for  Videnskabsmænd    til    at    under- 
kaste dem  en  nærmere  Undersøgelse.     Dette  fandt  ogsaa 
Sted,     idet    den     højt    ansete,     amerikanske     Retslærde 
Edmonds,  og  Kemikeren,  Prof.  Hare  tog  sig  af  Sagen. 
Deres   interessanteste   Undersøgelser   skulle   senere   blive 
omtalte;    det  vil  være  tilstrækkeligt  her  at  nævne,    at  de 
begge   sluttede   sig   til    den    spiritistiske   Lære   som    den 
eneste  mulige  Forklaring.    Men  samtidig  blev  der  rigtignok 
fra  forskellige  Sider  rejst  meget  alvorlige  Indsigelser  mod 
deres   Resultater.     En    amerikansk    Hypnotiker,    Dods, 
paaviste  klart,    at  alle  Edmonds'  Beskrivelser  vare  i  den 
Grad  ubestemte  og  upaalidelige,    at  man   ingensomhelst 
Garanti  havde  for,    at  de  af  ham   iagttagne  Fænomener 

ikke  beroede  paa  Bedrageri  fra  Mediernes  Side  i  For- 
bindelse med  visse  enkle  hypnotiske  Fænomener.  De 
amerikanske  Videnskabsmænd  havde  saaledes  ikke  formaaet 
at  hæve  de  mediumistiske  Fænomener  over  enhver  Tvivl. 
Næppe  vare  Bankelydene  i  Rochester  hørte  op,  før 
der  i  en  anden  amerikansk  By,  Stratford,  begyndte  nogle 
Spøgerier  af  en  endnu  alvorligere  Natur.  Denne  Be- 
givenhed har  især  sin  Interesse  derved,  at  den  gav  Davis, 
som  blev  tilkaldt,  Anledning  til  at  udarbejde  hele  den 
Teori  om  Aandernes  Forbindelse  med  Menneskene,  som 
endnu ,  om  end  med  smaa  Modifikationer,  hyldes  af  alle 
egenlige  Spiritister.  Spøgeriet  foregik  i  Huset  hos  Præsten, 
Dr.  theol.Phel.ps,  og  det  begyndte  ligesom  i  Hydesville 
med  Bankelyde  og  Bevægelser.  Desuden  slyngedes  for- 
skellige Genstande  paa  en  hemmelighedsfuld  Maade  om- 
kring i  Stuerne,  og  selv  om  man  laasede  Dørene  af, 
forhindredes  Genstandene  derved  ikke  fra-  at  tumle  sig 
paa  egen  Haand.  En  Btol  saa  man  løfte  sig  fra  Gulvet 
og  fem  eller  sex  Gange  falde  ned  igen  med  en  Kraft, 
der  rystede  hele  Huset  og  endog  kunde  spores  hos 
Naboerne.  En  stor  Metalarmstage,  som  stod  paa  en 
Kamin,  blev  af  en  usynlig  Kraft  sat  ned  paa  Gulvet  og 
slaaet  imod  det  saalænge,  til  den  gik  itu.  I  et  af 
Værelserne  viste  der  sig  Skikkelser,  lavede  af  Klæder, 
som  vare  samlede  sammen  rundt  om  i  Huset  og  ud- 
stoppede, saa  at  de  lignede  et  Menneske.  Man  mærkede 
snart,  at  disse  Tildragelser  nærmest  udgik  fra  den  unge 
Harry  Phelps,  der  var  11  Aar  gammel.  Han  blev  paa 
forskellig  Maade  plaget  af  Spøgeriet;  snart  blev  hans 
Klæder  revne  itu,  snart  blev  han  kastet  i  Brønden,  en 
enkelt  Gang  blev  han  endog  bunden  og  hængt  op  i  et 
Træ.  Senere  gik  det  løs  paa  Ødelæggelser;  Vinduer  og 
Husets  Glassager  bleve  slaaede  itu;  der  blev  revet  Blade 
ud  af  Dr.  Phelps  Notisbøger,  som  laa  i  en  aflaaset 
Sekretær;  tilsidst  blev  der  endog  lagt  Ild  i  dette  aflaasede 

Møbel,  saa  at  en  Mængde  Breve  og  Manuskripter  bleve 
ødelagte.  Da  et  Par  Aar  var  gaaet  paa  denne  Maade, 
besluttede  man  sig  endelig  til  at  træde  i  Underhandling 
med  de  fjendtlige  Magter  ved  den  af  Familjen  Fox  anviste 
Metode,  og  lidt  efter  lidt  hørte  Forstyrrelserne  op. 

Imidlertid  havde  Davis,  som  alt  omtalt,  været  der  i 
Huset  og  set  paa  Tingene.  Det  var  naturligvis  for  meget 
forlangt,  at  en  somnambul  Natur  som  Davis,  der  selv 
plejede  hyppig  Omgang  med  Aander,  skulde  kunne  tage 
fornuftigt  paa  slige  Begivenheder.  Han  kom  derfor  til 
samme  Resultat  som  alle  andre:  at  det  var  Aander,  der 
vare  paa  Spil  i  Stratford  som  i  Hydesville  og  overalt, 
hvor  Bordene  bankede.  Og  til  Forklaring  af,  hvorfor 
Aanderne  nu  begyndte  paa  den  Slags  Ting,  og  hvorledes 
de  bar  sig  ad  dermed,  skrev  han  det  yderst  kuriøse  Akt- 
stykke: »philosophy  of  spiritual  intercourse« ,  som  vi 
strax  skulle  gaa  nærmere  ind  paa.  I  denne  Bog  har  han 
ogsaa  meddelt  adskilligt  om  sine  Iagttagelser  i  Stratford, 
og  de  ere  ikke  uden  Betydning.  For  det  første  meddeler 
han,  at  Drengen  Harry  var  af  nervøs  Natur.  Dernæst 
siger  han:  »Forældrene  have  bestandig,  i  alle  Tilfælde 
taget  denne  Drengs  Udsagn  for  bogstavelig  sande,  men 
jeg  opdagede,  at  han  hyppig,  under  en  vis  aandelig  Op- 
hidselse, ikke  var  i  Stand  til  at  skelne  mellem  de  Virk- 
ninger, som  han  selv  frembragte,  og  dem,  der  fremkaldtes 
af  en  tilstedeværende  Aand.«  Endelig  hedder  det:  »De 
Ulykkestilfælde,  som  forefaldt  der  i  Huset,  har  jeg  hørt 
anføre  som  Beviser  paa  sataniske  Virkninger,  men  jeg 
har  opdaget,  at  nogle  af  dem  udførtes  af  Drengen  for 
Spøg  —  og  andre  af  utilgivelig  ondskabsfulde  Personer, 
som  vare  ganske  fremmede  for  Familjen.«  Det  kan  ikke 
nægtes,  at  noget  af  det  gaadefulde  ved  Sagen  allerede 
forsvinder  ved  disse  Udtalelser.  Og  det  bliver  ret  sand- 
synligt, at  Fænomenerne  havde  tabt  hele  sin  mystiske 
Karakter,    hvis  der  havde  været   en  Mand    tilstede,    der 

ikke  var  tilbøjelig  til  at  tro  paa  Aander  som  Davis,  men 
derimod  havde  kendt  lidt  til  disse  Besættelsers  Forhistorie 
i  Europa. 


Davis*  spiritistiske  Lære, 

Da  Davis  lod  sig  rive  med  af  den  voxende  spiritistiske 
Bølge,  maatte  det  naturligvis  blive  ham,  den  berømte 
Seer,  hvem  det  »blev  indgivet«  at  skrive  Spiritismens 
Teori.  Hans  Bog  »om  Samkvemmet  med  Aandeme«  er  i 
højeste  Grad  naiv  og  røber  ligesom  »Naturprinciperne« 
Forfatterens  Mangel  paa  grundige  historiske  og  natur- 
videnskabelige Kundskaber.  Han  véd  saaledes  slet  ikke, 
at  Spøgerierne  i  Hydesville  og  Stratford  have  havt 
Hundreder  af  Forgængere  i  Europa;  for  ham  er  det 
noget  ganske  nyt. 

»Der  har  vel  altid,  til  alle  Tider  været  nogle  yderst 
svage,  overordenlig  dunkle  og  enestaaende  Fremtoninger 
af  usynlige  aandelige  Kræfter,  ti  mange  Individer  saavel 
som  forskellige  Sekter  have  faaet  formentlige  Aaben- 
baringer  fra  den  usynlige  og  hemmelighedsfulde  Verden. 
Men  aldrig  før  er  der  budt  Menneskeheden  et  saa  klart^ 
sammenhængende  og  ubestrideligt  Bevis  paa  Aanders 
Nærværelse  og  aandelig  Indflydelse  som  i  dette  Aar- 
hundrede.  Og  Grunden  hertil  er  den,  at  Menneskene  i 
Almindtlighed ,  med  kun  faa  Undtagelser,  aldrig  forhen 
have  vovet  at  anvende  sin  Fornuft  paa  de  hemmeligheds- 
fulde og  overnaturlige  Begivenheder.  Ethvert  Forsøg  fra 
en  Aands  Side  paa  at  aabenbare  sin  virkelige  Existens  og 
sin  Mission  er  altid  bleven  stødt  tilbage  med  kvælende 
Skepsis  eller  fanatisk  Overtro.  .  .  .  Men  nu  er  Tiden 
kommen,  hvor  de  to  Verdener  —  den  aandelige  og  den 
naturlige  —  ere  forberedte  til  at  møde  og  omfavne  hin- 
anden paa  den  aandelige  Friheds  og  Fremskridtets  Grund.« 

Menneskene  ere  dog  ikke  ene  om  at  bære  Skylden  for, 
at  en  regelmæssig  Forbindelse  mellem  de  to  Verdener  hidtil 
ikke  har  kunnet  finde  Sted.  Ogsaa  Aanderne  have  sin 
Pan  deri,  idet  de  først  nu  have  opdaget  Midlerne  til  en 
saadan  Forbindelse  og  sat  Metoden  i  System.  Dette 
ligger  i,  at  alle  Aander  oprindelig  ere  Menneskesjæle, 
og  at  disse  ikke  strax  ved  Døden  blive  fuldkomne.  »Det 
er  fuldstændig  galt,  naar  mange  Personer  antage,  at 
Sjælene  strax  opnaa  en  næsten  grænseløs  Viden,  saasnart 
de  indtræde  i  det  nye  Liv.  I  de  højere  Sfærer  skride 
Aanderne  frem  i  Kærlighed  og  Visdom,  ganske  ligesom 
Mennesket  i  denne  Verden  beriger  sin  Viden  med  viden- 
skabelige og  filosofiske  Kundskaber.«  Henil  kommer 
endnu,  at  Aandernes  Udvikling  genneragaaende  er  ensidig; 
de  fleste  ville  sædvanlig  kun  uddanne  sig  i  de  Retninger, 
som  de  foretrak  her  paa  Jorden.  »Mange  Aander  ud- 
danne sig^  højt  i  den  særlige  Sandhed  eller  Videnskab, 
som  de  føle  den  største  Sympati  og  Interesse  for,  medens 
de  kunne  være  forholdsvis  uoplyste  i  andre  Sandheder 
og  Videnskaber.«  Da  Forholdene  ere  saaledes  i  Aande- 
verdenen,  saa  maatte  der  altsaa  først  være  Aander  med 
bestemte  Interesser,  og  disse  Aander  maatte  have  gjort 
visse  Opdagelser,  før  en  regelmæssig  Forbindelse  kunde 
finde  Sted.  Men  nu  er  Fremgangsmaaden  opdaget,  og 
det  skyldes  Davis'  berømte  Landsmand  Benjamin  Franklin, 
som  fandt  det  store  »Panthea-Princip«  eller  Metoden  ved 
elektriske  Vibrationer.  Davis  har  Historien  fra  Franklins 
egen  Mund,  idet  han  havde  en  lang  Konference  med 
denne  fremskredne  Aand,  der  blandt  andet  fortalte 
følgende : 

>Ved  Efterforskning  af  de  talrige  Manifestationer  af 
Aander  hos  de  forskellige  Sekter  og  Nationer  paa  Jorden 
bemærkede  jeg,  at  det  store,  almindelige  Princip  for  det 
»anormale  Samkvem«  med  Aander,  som  fra  Tid  til  anden 
meddele  sig,  aldrig  er  forstaaet  rigtig  af  Jordbeboerne.    I 

Overensstemmelse  med  den  store,  uudslukkelige  Kærlighed, 
som  jeg  nærer  for  videnskabelige  Undersøgelser  og  Forsk- 
niager,  er  jeg  stadig  skreden  fremad  i  Forfølgelsen  af 
Panthea-  eller  Elektricitets-Principerne  i  deres  utallige 
Vindinger  og  forskellige  Modifikationer.  Jeg  har  betragtet 
dette  Elements  mægtige  Virkninger  i  Naturens  store 
Nervesystem ,  dets  Overgang  fra  Konstellation  til  Kon- 
stellation, fra  Planet  til  Planet,  dets  vide  og  mægtige 
Flugt  fra  Beboerne  af  den  højere  Kreds  i  den  anden 
Sfære  til  de  fjærneste  Verdeners  Befolkning,  og  i  hele 
dets  vide  Flugt  og  mangfoldige  Operationer  har  jeg 
erkendt  Gtid.  Disse  vidunderlige  og  sjæle-absorberende 
Betragtninger  ere  ogsaa  gjorte  af  Individer,  der  ere  langt 
mere  udmærkede  end  jeg  ved  intellektuelle  Evner  og  Op- 
dagelser, om  end  disse  Individer  aldrig  have  studeret 
Panthea-Principets  Anvendelse  som  Middel  til  at  grund- 
lægge et  Samkvem  med  Jordbeboerne  ...  o.  s.  v.  c 

Saaledes  fonsætter  Davis  Side  op  og  Side  ned,  og 
dette  forrykte  Nonsens  vover  han  at  byde  sine  Læsere 
som  en  Udtalelse  af  Franklins  Aand.  Enden  paa  Historien 
bliver  imidlertid,  at  Franklin  og  hans  Venner  i  den  anden 
Verden  opdage,  hvorledes  de  ved  Hjælp  af  Panthea- 
Principet  eller  »det  guddommelige  Element«  kunne  sætte 
Genstande  paa  Jorden  i  Bevægelse  og  saaledes  træde  i 
Forbindelse  med  Jordbeboerne.  De  prøve  nu  paa  for- 
skellige Steder  paa  Jorden,  og  det  lykkes  dem  ogsaa 
hist  og  her  at  frembringe  nogle  svage  Toner,  »men 
fortrinsvis  i  Rochester  —  hvor  vi  fandt  de  nødvendige 
Betingelser  tilstede  —  fremkaldte  vi  de  første  Meddelelser, 
som  til  en  vis  Grad  beskæftigede  Verdens  Opmærksomhed 
og  interesserede  den  skeptiske  Forstand.  Vi  glædede  os 
over  vore  Experimenters  heldige  Udfald,  især  da  vi  fandt, 
at  de  af  os  fremkaldte  Toner  trak  mange  til,  som  be- 
gyndte at  forske  efter  deres  Udspring  og  Oprindelse; 
men    vi    kunde    ikke   forhindre    hyppige    Misforstaaelser. 

Paa  Grund  af  Ophidselse  og  Ukendskab  dl  de  aandelige 
Aarsager  opfattede  mange  Personer  de  givne  Meddelelser 
ganske  urigtigt;  paa  denne  Maade  ere  mange  falske  Af-^ 
gørelser  og  Domme  fremkomne,  som  endnu  ikke  ere  be- 
rigtigede. Ikke  heller  kunde  vi  forhindre  den  næsten 
nøjagtige ,  menneskelige  Efterligning  af  vore  Vibrationer, 
hvorved  der  lejlighedsvis  blev  frembogstaveret  Sætninger 
—  i  Modstrid  med  vore  Anvisninger  til  Medierne  og 
imod  de  Betingelser,  som  vi  havde  angivet  som  skikkede 
til  en  Forbindelse  ved. Toner.« 

Davis  maa  nu  desværre  indrømme,  at  det  ikke  er 
stort  bevendt  med  de  Frugter,  som  »det  anormale  Samkvem 
ved  Panthea-Principet«  hidtil  har  sat  sig.  »Det  er  sandt, 
at  alle  de  Meddelelser,  som  hidtil  ere  erholdte  ved  elektriske 
Vibrationer,  ikke  synes  at  have  tilstrækkelig  Vigtighed 
for  et  oplyst  Menneske.  Svarene  ere  ganske  enkle  og 
yderst  lakoniske;  de  have  hyppig  vist  sig  ganske  upaa- 
lidelige  og  som  oftest  uden  al  Betydning.  Meddelelserne 
ere  trivielle  og  røbe,  i  Sammenligning  med  den  sæd- 
vanlige Underholdning  mellem  Mennesker,  en  saa  ringe 
Intelligens,  at  mange  alvorlige  Mennesker  tvivle  om,  at 
der  nogensinde  vil  kunne  naas  værdifulde  Meddelelser 
ved  Toner;  af  samme  Grund  erklære  Skeptikerne  disse 
Toner  for  udsprungne  af  rent  menneskelige  Kilder  med 
det  Formaal  at  fremkalde  et  Bedrag.  Det  almindelige 
Indtryk  er,  at  Aandeverdenen  maatte  udvikle  værdigere 
og  mere  ophøjede  Sandheder.« 

Grunden  til,  at  det  hele  Resultat  er  saa  yderlig 
larveligt,  søger  Davis  deri,,  at  hverken  Aanderne  eller 
Menneskene  endnu  forstaa  at  benytte  den  nye  Opdagelse 
paa  rette  Maade.  »Aanderne  kunne  ikke  altid  gøre  en 
Sag  klar  for  Menneskene  fra  alle  dens  Synspunkter,  især 
ikke,  naar  de  skulle  meddele  sig  ved  Hjælp  af  den 
ufuldkomne,  langvarige  og  kedelige  Metode  ved  elektriske 
Toner.     Og  da  Aanderne   hverken   ere  ufejlbare  eller  al- 

mægtige,  og  tillige  tvungne  til  at  rette  sig  efter  den  nye 
Metodes  Betingelser,  som  de  ikke  helt  kunne  beherske, 
saa  kan  man  ikke  altid  stole  paa  det  Antal  Bankelyde, 
som  skulle  angive  en  eller  anden  Sætning.«  Ofte  frem- 
kommer der  paa  denne  Maade  Misforstaaelser;  Selv- 
modsigelser fra  Aandernes  Side  ere  heller  ikke  ude- 
lukkede. »Disse  Selvmodsigelser  maa  tilskrives  den  store 
Klasse  af  sympatiske  Aander,  hvorved  forstaas  Aander, 
som  skønt  de  ere  gaaede  bort  fra  Jorden,  dog  endnu 
ikke  have  befriet  sig  helt  fra  de .  stærke  Baand  og  Til- 
knytninger til  Menneskene.  Som  Følge  heraf  ville  <le, 
naar  de  nærme  sig  en  Kreds  af  Venner,  der  ere  for- 
samlede for  at  træde  i  Forbindelse  med  dem,  i  den  Grad 
gaa  op  i  den  Tankegang,  der  raader  i  Kredsen,  at  de 
bifalde  næsten  alt,  hvad  Spørgeren  ønsker  bejaet.  Som 
Bevis  for  denne  Paastands  Rigtighed  kunde  jeg  anføre 
Hundreder  af  Tilfælde,  hvor  Aander,  der  meddelte  sig 
ved  Toner,  paa  én  Tid  have  sagt  noget,  som  de  senere 
paa  det  bestemteste  have  modsagt.  Der  stilles  teologiske 
Spørgsmaal  til  dem;  i  én  Forsamling  og  under  visse 
Omstændigheder  fremkaldes  der  saa  Svar,  som  nøje 
stemme  med  de  fremherskende  Anskuelser  i  denne  Kreds; 
men  i  en  anden  Forsamling  og  under  andre  Indflydelser 
blive  de  givne  Svar  modificerede,  saa  at  de  stemme  med 
Hovedanskuelserne  i  den  nye  Cirkel.« 

Det  værste  herved  er  endda,  siger  Davis,  at  den  Art 
Meddelelser  meget  jævnlig  fremtræde  i  en  Apostels  eller 
en  anden  høj  Aands  Navn.  »Men  det  er  indgivet  mig 
her  at  besvare  det  Spørgsmaal,  som  ganske  naturligt  paa- 
trænger sig  Læseren,  nemlig  hvorledes  det  kan  gaa  til, 
at  en  fremskreden  Aand  som  f.  Ex.  Set.  Paulus  lader  sine 
Svar  i  saa  høj  Grad  være  afhængige  af  Cirkeldeltagerncs 
Ønsker.  Dette  Punkt  har  jeg  undersøgt  meget  om- 
hyggelig* og  ved  et  kritisk  indre  Tilbageblik  har  jeg  op- 
daget,   at   der   aldrig   i   nogen  af  de  omtalte  Cirkler  er 

bleven  givet  en  Meddelelse  af  den  virkelige  Apostel 
Paulus  eller  nogen  af  hans  glorværdige  Fæller.  Derimod 
finder  jeg,  at  det  er  en  afdød  Ven  eller  Slægtning  af  en 
eller  flere  af  de  tilstedeværende,  som  er  traadt  i  sympatetisk 
Forbindelse  med  Forsamlingen  og  svarer  paa  dens  Spørgs- 
maal.  .  .  .  Og  ligesom  Mennesker  i  den  ydre  Verden 
kunne  lade  sig  lede  og  bestemme  ved  Omgivelserne  og 
enkelte  Personers  Indflydelse,  saaledes  gives  der  ogsaa  i 
den  indre  Verden  en  Klasse  uudviklede  Aander,  som 
lade  sig  paavirke  af  Menneskers  positive  Forestillinger, 
naar  de  sætte  sig  i  Forbindelse  med  en  Kreds  ved  Hjælp 
af  Toner.  Disse  Aander,  som  ere  mere  fremskredne  i 
guddommelig  Kærlighed  end  i  Visdom,  lade  sig  let  paa< 
virke  til  at  føle  netop  det,  som  Flertallet  af  Personer  i 
Cirklen  føler  og  tænker.«  Naar  der  altsaa  i  en  Seance 
spørges,  om  en  eller  anden  høj  Aand  er  tilstede,  saa 
svarer  en  saadan  sympatisk  Aand  ja,  idet  den  lader  sig 
bestemme  ved  de  tilstedeværendes  Ønsker  og  svarer  i 
Overensstemmelse  med  dem.  Paa  denne  Maade  faa 
Cirkeldeltageme  alle  sine  Anskuelser  bekræftede ;  Aanderne 
snakke  dem  ligefrem  efter  Munden. 

»Efter  den  nu  herskende  Tro  ville  mange  tænkende 
Mennesker  være  af  den  Mening,  at  det  nødvendigvis  maa 
være  onde  Aander,  som  komme  og  fremstille  sig  under 
falske  Navne  og  bifalde  Læresætninger  og  Tanker,  som 
de  ikke  have  nogen  klar  Forstaaelse  af,  hvorved  de  vildlede 
Folket  og  modsige  sig  selv.  Men  det  er  indgivet  mig  at 
forsikre  mine  Læsere,  at  hele  Problemet  lader  sig  løse 
uden  at  antage  Existensen  af  onde  eller  endog  blot 
uvidende  Aander.  Det  er  netop  de  venlige,  elskende  og 
modtagelige  Aander,  som  tiltrækkes  af  et  Samkvem  med 
efterlevende  Slægt  og  Venner  og  som,  ledede  af  sine 
sympatiske  Følelser,  bifalde  alt,  hvad  de  spørges  om.« 

Davis'  Værk  indeholder  endnu  mange  andre  vilde 
Fantasier,   f.  Ex.  om  Sjælens  Frigørelse  fra  Legemet  ved 

Døden;  om  Aandeverdenens  Indretning,  om  den  »for- 
finede Elektricitet«,  hvorved  Aanderne  faa  Bordene  til  at 
bevæge  sig  o.  s.  v.  Alt. dette  er  dog  kun  Bisager,  der 
ere  uden  Betydning  for  Forstaaelsen  af  Spiritismen, 
hvorfor  det  kan  forbigaas  her. 


Spiritisxaens  videre  Udbredelse. 

Aarsageme  til  Spiritismens  Udbredelse. 

Fra  Amerika  forplantede  Spiritismen  sig  hurtig  til 
Europa  og  vakte  overalt  den  største  Opsigt.  I  Begyndelsen 
af  Halvtredserne  beskæftigede  alle  sig  med  den,  og  Millioner 
bleve  ivrige  Tilhængere.  Det  er,  nærmere  beset,  et  højst 
mærkeligt  Fænomen,  vi  her  staa  over  for.  En  temmelig 
uvidende,  somnambul  Amerikaner  og  et  Par  Børn  rejse 
en  Bevægelse,  der  udbreder  sig  ikke  blot  over  »Humbugens« 
Fædreland,  hvor  den  hører  hjemme,  men  over  hele  den 
civiliserede  Verden.  Og  Bevægelsen  dør  ikke  hen  ligesaa 
hurtig,  som  den  er  kommen  op;  nu,  halvhundrede  Aar 
efter,  er  den  mere  udbredt  og  livskraftig  end  nogensinde 
før.  Man  kommer  uvilkaarlig  til  at  mindes  Gamaliels 
profetiske  Ord:  »Hvis  dette  Værk  er  af  Mennesker,  bliver 
det  forstyrret,  men  er  det  af  Gud,  kunne  I  ikke  forstyrre 
det.«  Men  selv  om  man  vilde  gaa  saa  vidt  som  til  at 
an  gige,  at  Spiritismen  sejrer,  fordi  den  er  Sandhed  — 
hvilket  jeg  ganske  afgjort  ikke  tror  —  saa  vilde  Sagen 
endda  langtfra  være  forstaaelig.  Ti  Spiritismen  er  jo 
ikke  nogen  ny  Sandhed;  den  existerede  fuldt  udviklet  i 
hele  sin  moderne  Skikkelse  allerede  paa  den  Tid,  da 
Davis  blev  født.  De  tyske  Pneumatologer  havde  fremsat 
Læren  klarere,  renere^  med  større  Dybde  og  Grundighed, 

end  de  ulærde  Amerikanere  vare  i  Stand  til.  Hvorfor 
bredte  Spiritismen  sig  da  ikke  allerede  i  Aarhundredets 
første  Fjerdedel,  baaren  frem  af  en  Række  dygtige,  højt 
ansete  Mænd?  Hvad  Davis*  Værker  lære  om  Aanderne 
ud  over  det,  der  findes  i  de  tilsvarende  Bøger  af  Jung- 
Stilling,  Eschenmayer  og  Kerner,  er  egenlig  kun  Galimatias ; 
hvorfor  blev  det  saa  ham  og  ikke  dem,  der  bragte  denne 
foregivne  Sandhed  til  at  trænge  igennem? 

For  at  forstaa  dette  Særsyn  maa  vi  se  paa  de  smaa 
Forskelle,  som  findes  mellem  den  amerikanske  Spiritisme 
og  den  tyske  Pneumatologi.  Der  er  her  to  Afvigelser, 
som  særlig  falde  i  Øje,  men  de  ere  ogsaa  tilstrækkelige 
til  at  forklare  hele  Fænomenet.  Amerikanerne  have  op- 
daget Borddansen  —  den  kendte  Tyskerne  ikke.  Den 
amerikanske  Spiritisme  har,  trods  sit  forlorne  viden- 
skabelige Tilsnit,  et  fremtrædende  religiøst  Præg  —  den 
tyske  Pneumatologi  var,  trods  sin  nøje  Tilslutning  til 
Kristendommen,  et  filosofisk  System.  I  disse  to  Om- 
stændigheder ligger  utvivlsomt  Hemmeligheden  ved 
Spiritismens  Udbredelse,  og  vi  ville  derfor  se  lidt  nær- 
mere paa  hver  af  dem. 

Borddansen  er  bevislig  Skyld  i,  at  Spiritismen  over- 
hovedet er  bleven  kendt  i  videre  Kredse.  Den  besynderlige 
Paasiand,  at  et  Bord  kan  sætte  sig  i  Bevægelse  blot  derved, 
at  en  Kreds  af  Mennesker  sætter  sig  om  det  med 
Hænderne  rolig  hvilende  derpaa,  maatte  nødvendigvis 
vække  Opsigt.  Her  var  noget,  som  alle  kunde  under- 
søge, fordi  det  eneste  nødvendige  Apparat,  Bordet,  fandtes 
overalt.  Det  er  da  ogsaa  en  bekendt  Sag,  som  endnu 
mindes  af  mange  nulevende,  at  der  i  de  nærmeste  Aar 
efter  1850  rasede  en  fuldstændig  Borddansepidemi  over 
hele  Europa.  At  faa  Borde  til  at  danse  var  dengang 
ligefrem  en  Selskabsleg,  som  alle  skulde  prøve,  og  først 
da  alle  havde  overbevist  sig  om,  at  det  uden  Vanskelighed 
lod  sig  gøre,  døde  Interessen  hen.     Naturligvis  blev  ikke 

enhver,  der  morede  sig  med  Borddans.  troende  Spiritist. 
I  Dagblade  og  Pjeser  gav  Videnskabsmænd  mer  eller 
mindre  rigtige  Forklaringer  af  Fænomenet,  og  i  Flyve- 
blade gjorde  Karrikaturtegnere  sig  lystige  over  Borddans- 
epidemien.  Men  det  er  indlysende,  at  hvormeget  man 
end  gjorde  Løjer  med  og  karrikerede  Borddansen,  saa 
maatte  den  bidrage  til,  at  Folk  gjorde  sig  bekendt  med 
den  Lære,  hvortil  den  saa  nøje  var  knyttet.  Det  er 
derfor  aldeles  utvivlsomt  Borddansen,  som  fra  første  Færd 
har  bevirket,  at  Spiritismen  overhovedet  blev  kendt.  Men 
der  er  dog  endnu  et  langt  Spring  fra  at  kende  en  Lære 
og  til  at  antage  dens  Lærdomme.  At  Spiritismen  fandt 
Tilhængere,  skyldes  nu  den  anden  af  de  nævnte  Om- 
stændigheder, dens  religiøse  Karakter. 

Efter  Spiritisternes  egen  Opfattelse,  som  kommer  til 
Orde  paa  hveranden  Side  i  deres  Tidsskrifter,  hidrører 
Spiritismens  Fremgang  fornemmelig  derfra,  at  den  er  en 
berettiget  og  levende  Protest  mod  den  naturvidenskabelige 
Materialisme,  som  hidtil  har  behersket  al  vor  Tænkning, 
men  som  Folk  nu  ere  blevne  trætte  af.  Denne  Paastand 
er  ligesaa  overfladisk  og  upaalidelig  som  det  meste  af, 
hvad  der  fremkommer  fra  spiritistisk  Side.  For  det  første 
.  existerer  en  naturvidenskabelig  Materialisme  slet  ikke 
mere  og  har  i  lange  Tider  ikke  existeret.  Ved  Aar- 
hundredets  Midte  blussede  de  materialistiske  Ideer  ganske 
vist  for  en  kort  Tid  op,  idet  de  bleve  forsvarede  af  Mænd 
som  Vogt,  Moleschott  og  Buchner,  men  denne 
Glansperiode  minder  nærmest  om  en  Flammes  Opblussen, 
lige  før  den  gaar  ud.  Ti  allerede  1837  paaviste  F.  A. 
Lange  i  sin  »Geschichte  des Materialismus«  saa  grundigt 
den  krasse  Materialismes  fuldstændige  Uholdbarhed,  at 
den  ikke  har  gaaet  igen  siden  og  næppe  vil  gøre  det  for 
det  første.  En  Videnskabsmand,  som  i  vore  Dage  vilde 
hævde,  at  Tilværelsen  lader  sig  forklare  alene  ved 
Materien  og  dens  Kræfter,    vilde  dermed  kun  godtgøre. 

at  han  manglede  de  aller  elementæreste  filosofiske  Be- 
greber. Saa  vidt  mig  bekendt,  har  Materialismen  i  den 
sidste  Menneskealder  heller  ikke  havt  nogen  Repræsentant, 
der  er  værd  at  nævne. 

Paastanden  om,  at  de  materialistiske  Ideer  i  længere 
Tid  have  været  eneherskende,  er  altsaa  fuldstændig  greben 
ud  af  Luften;  følgelig  er  det  ogsaa  et  ganske  løst  Postulat, 
at  Folk  efterhaanden  ere  blevne  trætte  af  dem  og  derfor 
søge  Frelse  i  Spiritismen.  Den  filosofiske  Strid  om 
Materialismen  vakte  unægtelig  nogen  Opsigt  ogsaa  udenfor 
Forskernes  Kreds  ved  Aarhundredets  Midte,  men  den 
hele  Bevægelse  var  saa  kortvarig,  at  den  ikke  fik  Tid  til 
at  sætte  sig  noget  Spor  i  »Folketst  Bevidsthed.  BGchners 
»Kraft  und  StofF«,  det  populæreste  materialistiske  Skrift, 
er  forlængst  glemt  og  læses  næppe  mere  af  andre  end 
Filosofer.  Spiritisternes  Forklaring  af  den  Fremgang, 
som  de  ubestridelig  have  havt,  er  derfor  saa  løs  og 
uholdbar,  at  den  bliver  helt  meningsløs,  naar  den  be- 
tragtes isoleret.  Den  maa  for  at  forstaas  ses  i  Sammen- 
hæng med  hele  den  Vrimmel  af  Forhaanelser  og  Skælds- 
ord, hvormed  Spiritisterne  Side  op  og  Side  ned  overøse 
Naturforskerne,  fordi  disse  gennemgaaende  stille  sig  af- 
visende mod  den  spiritistiske  Lære.  Set  i  denne  Be- 
lysning bliver  Udtrykket  »naturvidenskabelig  Materialisme« 
kun  et  Skældsord  som  saa  mange  andre;  det  maa  ikke 
tages  i  stræng  filosofisk  Forstand  men  betyder  kun:  den 
Videnskab,  der  ikke  har  Plads  for  Aanderne.  Og  fra  en 
Spiritists  Standpunkt  er  det  naturligvis  det  værste  af  alt, 
at  man  ikke  har  Brug  for  hans  Aander.  Meningen  med 
hele  den  spiritistiske  Forklaring  er  derfor  blot  den:  at 
faa  Lejlighed  til  endnu  engang  at  pege  Fingre  af  og 
raabc  »Materialist«  efter  Naturforskerne. 

Vi  lade  nu  Spiritisternes  mere  velmente  end  vel- 
lykkede Angreb  paa  Naturvidenskaben  fare  og  gaa  tilbage 
til   at    undersøge   Betydningen    af   Spiritismens    religiøse 

Karakter.  I  det  foregaaende  have  vi  allerede  set,  at 
Kærnen  i  Davis'  Lære  er:  »Modsætningen  mellem  Godt 
Og  Ondt  existerer  ikke;  der  kan  kun  tales  om  det  mer 
eller  mindre  fuldkomne,  men  det  ufuldkomne  vil  udvikle 
sig  og  efterhaanden  blive  fuldkomment.  Følgelig  gives 
der  heller  ikke  onde  Aander;  alle,  selv  de  lavest  staaen^le, 
ville  tilsidst  blive  fuldkomne,  salige.«  Eller  kort  og  godt: 
en  evig  Fordømmelse  gives  ikke.  Vi  skulle  nu  i  det 
følgende  se,  at  netop  den  samme  Sætning  er  Hoved- 
punktet i  den  franske  Spiritisme,  som  Allan  Kardec 
udviklede  paa  Grundlag  af  Katolicismen.  Kardecs  Lær^ 
om  Reinkarnationen  gaar  netop  ud  paa  at  forklare  Mulig- 
heden af,  at  alle  Aander  kunne  blive  salige.  Der  kan  vist 
ikke  være  Tvivl  om,  at  det  ikke  er  nogen  Tilfeldighed, 
naar  to  Mænd,  der  staa  paa  saa  forskelligt  religiøst 
Grundlag  som  Davis  og  Kardec,  komme  til  samme 
Resultat.  Det  er  i  Virkeligheden  den  uetiske  Lære  om 
den  evige  Fordømmelse,  som  de  begge  have  villet  tillivs; 
herpaa  ere  deres  Systemer  fra  første  Færd  anlagte.  Og 
Spiritismens  betydelige  Fremgang  er  derved  let  forstaaelig. 
For  Folkets  store  Masse  er  Spiritismen  simpelthen  en 
Religion  som  enhver  anden,  og  man  kaster  sig  i  Armene 
paa  den  for  at  løsrive  sig  fra  Kirkens  snæverhjærtede 
Dogmatik,  der  ikke  harmonerer  med  Nutidens  humanere 
Forestillinger  om  Retfærdighed  og  Gengældelse.  Derfor 
vil  Spiritismen  vedblive  at  vinde  Fremgang,  indtil  Kirken 
paa  en  eller  anden  Maade  har  frigjort  sig  for  Dogmet 
om  den  evige  Fordømmelse. 

Naturligvis  er  det  ikke  min  Mening  at  ville  hævde, 
at  det  udelukkende  er  religiøse  Interesser,  som  have  be- 
virket Spiritismens  Fremgang.  De  mange  mærkelige 
Fænomener,  som  optræde  i  Mediernes  Nærværelse,  have 
vel  ogsaa  bidraget  noget  til,  at  Folk,  som  ikke  kunde 
finde  nogen  anden  Forklaring  derpaa,  have  grebet  til 
Troen  paa  Aander.     Men  det  er  dog  sikkert  kun  i  langt 

nngere  Udstrækning,  end  man  sædvanlig  antager,  at 
selve  Kendsgerningerne  have  overbevist  Folk.  Ti  disse 
Fænomener  ere  overordenlig  sjældne.  Der  er  næppe  en 
af  tusinde  Spiritister,  der  med  egne  Øjne  har  set  noget, 
som  kunde  overbevise  ham  om  Aanders  Medvirken,  hvis 
han  ikke  i  Forvejen  var  tilbøjelig  til  at  tro  derpaa.  Hvad 
der  sker  i  de  private  spiritistiske  Kredse,  er  sædvanlig 
saa  ubetydeligt,  at  intet  fornuftigt  Menneske  deraf  kan 
forledes  til  at  mistænke  Aander  for  at  have  været  paa 
Spil.  Man  maa  have  Troen  i  Forvejen  for  at  finde  den 
bestyrket  ved  Tildragelserne  i  de  private  Seancer.  Nu 
kan  en  saadan  Tro  naturligvis  opstaa,  og  er  i  mange 
Tilfælde -virkelig  opstaaet  ved,  at  man  læser  Beretninger 
om  langt  mærkeligere  Fænomener  end  dem,  man  selv 
har  set.  Naar  disse  besynderlige  Fænomener  —  efter 
Iagttagernes  Paastand  —  kun  kunne  forklares  ved  Hjælp 
af  Aander,  saa  er  det  altsaa  givet,  at  Aander  kunne 
gribe  ind  i  Menneskeverdenen.  Og  det  ligger  da  saa 
nær,  ogsaa  at  spore  Aandernes  Medvirken  ved  de  mindre 
mærkelige  Tildragelser. 

Som  sagt,  der  er  ikke  Tvivl  om,  at  mange  ere 
blevne  troende  Spiritister  ad  den  Vej.  Men  det  gør  slet 
ikke  Spiritismens  Fremgang  forstaaelig.  Ti  mangfoldige 
Videnskabsmænd  have  i  Tidens  Løb  undersøgt  de  me- 
diumistiske  Fænomener  og  indrømmet  deres  Rigtighed, 
men  med  Undtagelse  af  Wallace  og  maaske  Zdllner 
er  der  ingen  af  Betydnings  som  har  sluttet  sig  til  Spiritisterne. 
Alle  de  øvrige  ere  Okkultister,  d.  v.  s.  de  antage,  at  Fæno- 
menerne komme  i  Stand  ved  en  eller  anden  hidtil  ukendt, 
okkult.  Naturvirksomhed.  Der  kan  nævnes  Masser  af 
Navne  paa  berømte  Videnskabsmænd,  som  have  været 
enige  om  en  saadan  Forklaring;  jeg  skal  dog  ikke  op- 
holde mig  derved,  da  vi  senere  ville  komme  til  at  omtale 
disse  Mænd  og  deres  Forsøg  nærmere.  Hvorfor  ville  nu 
Spiritisterne  ikke  paa  nogen  Maade  gaa  med  til  en  saadan 


62  MODERNE   SPIRITISME   OG    OKKULTISME. 

naturligere  Forklaring?  Hvorfor  skal  det  nødvendigvis 
være  de  kære  Aander,  der  gøre  det  hele?  Med  ét  Ord: 
Hvorfor  viger  Spiritismen  ikke  Pladsen  for  Okkultismen  ? 

Svaret  herpaa  vil  være  indlysende  for  enhver,  der 
ikke  selv  er  Spiritist.  Modstanden  mod  den  naturlige 
Forklaring  kan  kun  være  dikteret  af  religiøs  Interesse. 
Man  holder  fast  ved  Troen  paa  Aanderne,  fordi  kun 
Aander  kunne  give  paalidelige  Oplysninger  om  det  til- 
kommende Liv.  Man  skulde  dog  synes,  at  det  maatte 
være  Spiritisterne  den  ligegyldigste  Sag  af  Verden,  hvor- 
ledes Videnskaben  forklarer  de  mediumistiske  Fænomener, 
naar  den  blot  indrømmer  deres  Existens.  Men  det  er 
dem  nu  engang  ikke  ligegyldigt.  Et  Menneske,' der  kun 
er  i  Besiddelse  af  ringe  boglig  Lærdom,  falder  ikke  paa 
at  modsige  en  Fysiker,  naar  denne  forklarer  Pendulets 
Bevægelse;  han  indrømmer,  at  det  forstaar  Fysikeren 
bedre.  Men  det  selv  samme  Menneske  sætter  sig  med 
Hænder  og  Fødder  imod  enhver  naturlig  Forklaring  af 
de  meget  vanskeligere  mediumistiske  Fænomener.  Hvorfor 
indrømmer  han  ikke,  at  det  maa  Psykologer  og  Fysiologer 
forstaa  bedre  end  han?  Her  er  kun  én  Mulighed:  fordi 
det  fremfor  alt  er  ham  om  at  gøre,  at  faa  Garanti  for  de 
saakaldte  Aandemeddelelsers  Rigtighed.  Og  den  Garanti 
har  han  ikke,  naar  han  ikke  længer  tør  tro,  at  de  virkelig 
hidrøre  fra  Aander. 

Altsaa:  de  fleste  Menneskers  Tro  paa  Spiritismen  er 
af  rent  religiøs  Natur.  Enhver,  der  føler  Trang  til  at 
tænke  paa  egen  Haand,  men  dog  ikke  fuldstændig  tør 
løsrive  sig  fra  Autoritetstroen  i  en  eller  anden  Form,  har 
i  Spiritismen  en  mægtig  Støtte.  Af  »Aanderne«  vil  han 
altid  kunne  faa  dikteret  saadanne  religiøse  Sætninger, 
som  stemme  med  hans  Trang,  og  haa  har  derved  opnaaet 
en  dobbelt  Fordel:  at  have  faaet  den  Religion,  han 
trænger   til,    og   at    have   denne  Religion    garanteret   ad 


DEN    FRANSKE   SPIRITISME.  63 

overnaturlig    Vej,    ved    Aabenbaringer.      Derfor    vinder 
Spiritismen  Udbredelse  og  har  Fremtiden  for  sig. 

Jeg  skal  nu  i  det  følgende  i  korte  Træk  søge  at 
fremstille  Spiritismens  Udvikling  i  Europa,  og  vil  derved 
faa  Lejlighed  til  nærmere  at  belyse  forskellige  Enkelt- 
heder, der  foreløbig  henstaa  som  blotte  Paastande.  Vi 
betragte  da  først  særlig  den  franske  Spiritisme,  derefter 
den  almindelige  Udviklingsgang  i  Europa,  og  slutte  med 
en  mere  detailleret  Behandling  af  de  folkelig-spiritistiske 
Seancer. 


DeH  franske  Spiritisme. 

Frankrig  var  vistnok  det  Land  i  Europa,  hvor 
Spiritismen  først  fandt  Tilslutning  og  Udbredelse. 
Allerede  1849  dannede  der  sig  her,  paa  Foranledning  af 
en  fra  Amerika  hjemvendt  Dame,  forskellige  spiritistiske 
Cirkler,  der  samlede  sig  om  Bordene  og  gennem  dem  fik 
Meddelelser  fra  Aander.  I  Frankrig  fremkom  ogsaa  det 
ældste  spiritistiske  Tidsskrift,  »La  table  parlante«,  der  be- 
gyndte at  udkomme  185 1.  Selve  Titlen  viser  os  strax, 
at  Bordbankningen  blandt  alle  de  mediumistiske  Fæno- 
mener var  det  mest  bekendte,  det,  der  henledte  Op- 
mærksomheden paa  Sagen.  Omtrent  paa  samme  Tid, 
lige  i  Begyndelsen  af  Halvtredserne,  blomstrede  desuden 
en  rig  Litteratur  af  spiritistiske  Special værker,  der  be- 
handlede Aanderne,  Medierne  og  Bordene  dels  praktisk, 
dels  teoretisk.  Det  vil  dog  være  uoverkommeligt  her  at 
gaa  videre  ind  paa  og  tage  Hensyn  til  disse  mange 
Værker  og  deres  forskellige  Forfattere.  De  fleste  ere 
forlængst  glemte,  overstraalede  af  den  Mand,  der  maa 
siges  at  være  den  egenlige  Skaber  af  den  franske  Spiri- 
tisme, Rivail  kaldet  Allan  Kårde  c.  Han  har  iøvrigt 
i  rigt  Maal  tilegnet  sig,    hvad  der  fandtes  af  brugbart  i 

Forgængernes  Skrifter,  saa  at  vi  altsaa  ved  en  Betragtning 
af  hans  Virksomhed  kunne  faa  et  Overblik  over  hele 
Spiritismens  daværende  Standpunkt  i  Frankrig. 

Hippolyte  Denisard  Rivail  er  født  1804  i 
Lyon  og  blev  opdraget  hos  den  berømte  Pædagog 
Pestalozzi.  Senere  studerede  han  Jura,  Medicin  og  Spn^g; 
med  Undtagelse  af  det  russiske  skal  han  have  kendt  alle 
europæiske  Sprog.  1850  traadte  han  ind  i  en  spiritistisk 
Cirkel,  der  arbejdede  med  et  af  de  bedste  Medier,  Celina 
Japhet.  Rivail  overbeviste  sig  hurtig  om,  at  Celina 
virkelig  stod  i  Forbindelse  med  Aander,  og  han  forelagde 
hende  nu  en  hel  sammenhængende  Række  Spørgsmaal 
vedrørende  Aanderne  og  Aandeverdenen.  Disse  besvarede 
hun  i  somnambul  Tilstand  dels  ved  Skrivning  dels  i 
inspirerede  Taler.  Alt,  hvad  han  saaledes  fik  at  vide 
gennem  Celina  og  en  anden  Somnambule,  Fru  Bodin, 
sammenstillede  han  i  sit  berømte  Værk:  »Livre  des 
Esprit«,  Paris  1858.  Da  Rivail,  allerede  inden  han  blev 
Spiritist,  var  en  ivrig  Tilhænger  af  Troen  paa  Forud- 
tilværelse  og  Sjælevandring,  saa  er  der  jo  intet  mærkeligt 
i,  at  Aandernes  Meddelelser  i  et  og  alt  bekræftede  denne 
Lære,  som  derfor  danner  et  Kærnepunkt  i  »Aandernes 
Bog«.  Denne  blev  udgivet  under  Forfatternavnet  Allan 
Kardec,  da  Rivail  i  en  tidligere  Existens,  efter  Aandernes 
Udsagn,  havde  heddet  saaledes. 

»Aandernes  Bog«  er  en  Slags  Bibel  for  alle  Spiritister 
i  de  romanske  Lande.  Den  behandler  alle  mulige 
Spørgsmaal  om  Gud  og  Menneskesjælen  i  begge  dens 
Tilstande,  baade  hvor  den  er  bunden  til  Legemet,  og 
hvor  den  er  frigjort  derfra,  er  Aand.  Grundsætningerne 
i  hele  denne  Lære  har  Kardec  sammendraget  i  en  mindre 
Bog:  »Qu'est-ce-que  le  Spiritisme?«  Paris  1859;  denne 
blev  allerede  1863  oversat  paa  Dansk  under  Titlen: 
»Hvad  er  Spiritismen  eller  Aandelæren.^«  Nogle  enkelte 
Citater  heraf  ville  være  tilstrækkelige  til  at  fremhæve  de 

Punkter,  som  for  os  have  mest  Interesse.  Først  og 
fremmest  betragte  vi  da  den  religiøse  Side  af  hans  Lære. 

»Hvis  det  var  muligt  at  lade  alle  fornuftige  Mennesker, 
ledede  af  deres  inderste  Tanker,  stemme  om  den  evige 
Straf,  saa  vilde  man  snart  se,  til  hvilken  Side  Flertallet 
hælder,  ti  Forestillingen  om  den  evige  Straf  er  jo  aabenbart 
en  Fornægtelse  af  Guds  uudtømmelige  Barmhjærtighed. 
Spiritismen  kan  ogsaa  forklare  Oprindelsen  til  denne  Tro. 
Vi  træffe  undertiden  lidende  og  ulykkelige  Aander,  der, 
som  Følge  af  det  begrænsede  i  deres  Begreber  og  Viden, 
ere  ukendte  med  det  Tidspunkt,  da  deres  Kvaler  skulle 
ophøre.  De  ere  nedtrykte  ved  Overbevisningen  om,  at 
disse  ville  vare  evigt,  og  deri  bestaar  tildels  deres  Straf. 
Forøvrigt  er  der  ingen  bestemt  Grænse  for  de  lavere 
Aanders  Straffetid.  Vejen  til  Forbedring  staar  dem  stedse 
aaben,  men  Vejen  kan  være  lang,  og  da  de,  som  vi  have 
havt  Lejlighed  til  at  se,  ofte  pines  paa  denne  Maade  i 
flere  Aarhundreder,  saa  have  de  Grund  til  at  mene,  at 
de  skulle  lide  evigt.« 

»Spiritismen  anerkender  ikke  Djævle  i  dette  Ords  al- 
mindelige Betydning,  men  den  indrømmer,  at  der  gives 
onde  Aander,  der  afstedkomme  meget  Ondt  ved  at  op- 
vække slette  Begæringer  og  Tanker.  Spiritismen  lærer 
dog  tillige,  at  disse  Aander  ikke  ere  skabte  alene  for  at 
gøre  Ondt  eller  bestemte  til  i  Evighed  at  være  undergivne 
det  Ondes  Magt  —  Skabningens  Udskud  og  Menneske- 
hedens Bødler  —  men  at  de  ere  ufuldkomne  og  for  det 
Gode  utilgængelige  Aander,  hvis  Forbedring  Gud  har 
overladt  til  Fremtiden.  Hermed  stemmer  den  græsk- 
katolske Kirkes  Antagelse,  at  Satan  tilsidst  vil  blive  om- 
vendt, hvormed  da  ogsaa  de  onde  Aanders  Omvendelse 
er  given  og  Læren  om  den  evige  Straf  forkastet.« 

Som  den  Vej,  ad  hvilken  alle  Aander  tilsidst  ville 
blive  salige,  opstiller  Kardec  Genfødelsen.  Hans  Lære 
adskiller  sig  dog  derved  fra  Oldtidens  Forestillinger  om 

Sjælevandringer,  at  han  bestemt  fastholder,  at  Menneske- 
sjælen kun  kan  tage  Bolig  i  et  menneskeligt  Legeme, 
medens  Oldtiden  ogsaa  tænkte  sig  Dyr  som  midlertidigt 
Opholdssted  fot  tidligere  Menneskesjæle.  Den  Kardec'ske 
Lære  kan  kort  fremstilles  i  følgende  Sætninger: 

»Aanderne  gaa  fremad  i  Renhed  og  Forædling  ved 
de  Prøvelser,  de  underkastes  i  det  legemlige  Liv.  Da 
dette  Liv  kun  er  et  Øjeblik  i  Forhold  til  det  aandelige 
Livs  ubegrænsede  Varighed ,  vilde  én  Tilværelse  i  dette 
Liv  umulig  kunne  være  tilstrækkelig  til  Aandens  fuld- 
stændige Rensning,  hvorfor  den  træder  ud  af  og  atter  ind 
i  Livet  paa  Jorden,  saa  ofte  det  er  nødvendigt  for  Op- 
naaelsen  af  dette  Øjemed.« 

»Antallet  af  de  legemlige  Tilværelser,  som  enhver 
Aand  maa  gennemgaa,  er  ubestemt.  Den  Aand,  som  har 
gennemgaaet  alle  de  for  dens  Rensning  nødvendige  Gen- 
fødelser, er  ikke  undergiven  flere  at  disse.  Den  er  da  en 
ren  Aand  og  nyder  det  evige  Livs  højeste  Salighed.  Ved 
hver  Reinkarnation  gaar  Aanden  fremad  i  Kundskab  og 
Erfaring,  der  befordrer  dens  Forædling.  Genfødelsen  er 
altsaa  den  Haand,  der  rækkes  den,  for  at  den  efterhaanden 
kan  gaa  fremad  i  Forædling.  Det,  som  Aanden  i  en 
legemlig  Tilværelse  har  erhvervet  af  Kundskab  og  Sæde- 
lighed, tabes  aldrig.« 

At  dømme  efter  disse  Prøver  paa  Kardecs  Spiritisme 
kan  der  ikke  være  nogen  Tvivl  om,  at  den  hele  Lære 
væsenlig  er  udsprungen  af  religiøse  Interesser.  Ved  Siden 
deraf  har  den  saa  den  fortræffelige  Egenskab  tillige  at 
kunne  forklare  de  forskellige  mediumistiske  Fænomener. 
Denne  Side  af  Spiritismen  behandler  Kardec  i  sit  andet 
Hovedværk  »Le  livre  des  mediums«  Paris  1861.  I  det 
ret  omfattende  Værk  er  der  givet  en  Fremstilling  af  alle 
de  mediumistiske  Fænomener,  som  kendtes  paa  den  Tid. 
Interessantest  forekommer  mig  her  det  Afsnit,  der  handler 
om  de  forskellige  Arter  af  Medier;  det  er  vist  det  ældste 

Forsøg  paa  en  Klassifikation.  Nogen  stor  Logiker  var 
Kardec  aabenbart  ikke.  Hans  Inddeling  af  Medierne 
gennemføres  efter  to  forskellige  Inddelingsgrunde,  som 
blandes  mellem  hinanden,  idet  han  snart  tager  Hensyn 
til  Mediernes  Tilstand  snart  til  det,  de  kunne  præstere. 
Vi  faa  saaledes  følgende  Klasser:  de  fysiske  Medier, 
som  fremkalde  Lyde  og  Bevægelse  af  livløse  Genstande. 
De  følsomme  Medier,  som  mærke  Aandernes  Nær- 
værelse. De  hørende,  som  høre,  og  de  seende,  som 
se  Aanderne.  Talende  Medier  ere  de,  gennem  hvilke 
Aanderne  meddele  sig  ved  Tale;  skrivende  kaldes  de, 
ved  hvis  Hjælp  Aanderne  give  skriftlige  Meddelelser. 
Endelig  har  man  somnambuleMedier,  som  kun  kunne 
virke  i  somnambul  Tilstand,  og  helbredende  Medier, 
der  meddele  Aandernes  Diagnoser  og  Forordninger  i 
Sygdomstilfælde.  t 

Det  mærkeligste  ved  hele  denne  Inddeling  er  den 
Omstændighed,  at  Kardec  intetsteds,  saa  vidt  jeg  har 
kunnet  se,  gør  noget  Forsøg  paa  at  forklare,  hvorfor  et 
Medium  i  Almindelighed  kun  tilhører  en  enkelt  af  disse 
Klasser.  Man  skulde  dog  synes,  at  et  skrivende  Medium, 
ved  hvis  Hjælp  Aanderne  kunne  sætte  et  Blyant  i  Bevægelse, 
ogsaa  maatte  kunne  sætte  andre  livlø.se  Genstande  i  Be- 
vægelse og  følgelig  være  fysisk  Medium,  men  det  er 
ingenlunde  altid  Tilfældet.  —  Hvad  Medierne  egenlig  skulle 
udrette,  er  heller  ikke  klart.  Fra  den  tyske  Pneumatologi 
har  Kardec  nemlig  laant  den  Sætning,  at  Aanderne  have 
et  halvt  materielt  Hylster,  Nervegejsten  eller  Pe  risp  ri  ten, 
som  han  kalder  det.  I  det  legemlige  Liv  forbinder 
Perispriten  Aanden  med  Legemet;  ved  Døden  følger 
Perispriten  med  Aanden,  og  derved  sættes  denne  i  Stand 
til  at  gøre  sig  synlig  eller  hørlig  for  Mediet  og  indvirke 
paa  det  jordiske  Stof.  Men  naar  en  Aand  ved  Perispriten 
indvirker  paa  en  Genstand,  f.  Ex.  et  Bord,  som  Mediet 
slet  ikke  er  i  Nærheden  af,    hvorfor  behøver  Mediet  saa 

overhovedet  at  være  nærværende?  Dette  er  en  ren  Gaade. 
Kardec  har  aabenbart  Ret  i  at  sige,  at  Spiritismen  er  en 
ufuldkommen  Videnskab,  ti  der  vil  endnu  udfordres  mang- 
foldige experimentale  Undersøgelser  og  teoretiske  Over- 
vejelser, før  der  i  det  hele  bliver  Mening  i  den. 


Spiritismen  i  det  øvrige  Europa. 

Ligesom  i  Frankrig  vakte  Spiritismen  ogsaa  i  det 
øvrige  Europa  stor  Opsigt  strax  ved  sin  Fremkomst. 
Overalt,  fornemmelig  dog  i  Tyskland,  blev  der  skrevet 
en  stor  Del  Bøger  over  de  mærkelige  Fænomener,  især 
det  almindeligste  og  bedst  kendte  af  dem:  Bordenes 
Banken  og  Talen.  Men  ingen  af  de  mange  Forfattere, 
der  beskæftigede  sig  med  Spiritismen,  har  behandlet  den 
saa  alsidigt  og  faaet  den  Betydning  som  Allan  Kardec. 
Vi  kunne  derfor  rolig  forbigaa  disse  talrige,  helt  eller 
delvis  glemte  Autorer.  Bevægelsen  synes  iøvrigt  snart 
at  have  tabt  sig  igen  i  de  fleste  Lande  med  Undtagelse 
af  England.  Rimeligvis  har  der  rundt  omkring  existeret 
private  spiritistiske  Kredse,  hvor  man  regelmæssig  har 
samlet  sig  om  Bordene  for  at  glæde  sig  ved  et  Samkvem 
med  de  kære  afdøde,  men  noget  betydeligere  Medium, 
der  kunde  vække  Opmærksomhed  r  videre  Kredse,  synes 
ikke  udenfor  England  at  være  opstaaet  i  den  første  Snes 
Aar  efter  Spiritismens  Fremkomst. 

I  England  derimod  holdt  Interessen  for  Spiritismen 
sig  mere  levende,  rimeligvis  paa  Grund  af  den  nærmere 
Forbindelse  med  det  amerikanske  Moderland.  Begge  de 
to  Søstre  Fox,  hvis  Navne  ere  uopløselig  knjrttede  til  den 
moderne  Spiritismes  Historie,  bleve  gifte  med  Englændere, 
og  da  de  bevarede  sine  mediumistiske  Evner  i  en  lang 
Aarrække,  har  deres  Ophold  i  England  jo  i  og  for  sig 
været  tilstrækkeligt  til   at   holde  Bevægelsen  i  Gang  her. 

Og  da  Medierne  i  Almindelighed  udvikles  i  saadanne 
Kredse,  hvor  man  beskæftiger  sig  med  spiritistiske  Forsøg, 
saa  er  det  ganske  naturligt,  at  der  efterhaanden  dukkede 
flere  og  flere  gode  Medier  op  paa  engelsk  Grund.  Til- 
sidst  bleve  Kendsgerningerne  saa  talrige  og  talende,  at 
Videnskabsmænd  saa  sig  nødsagede  til  at  underkaste 
Sagen  en  nærmere  Prøve;  fra  dette  Tidspunkt,  omtrent 
1870,  kan  den  moderne  Okkultisme  dateres.  Men  allerede 
inden  den  Tid  var  en  bekendt,  fremragende  Videnskabs- 
mand fuldtud  vunden  for  Spiritismen,  nemlig  Natur- 
forskeren Alfred  Russel  Wallace.  Han  udgav  1866 
en  mindre  Bog:  »The  Scientific  Aspect  of  the  Super- 
natural«,  hvori  han  blandt  andet  anfører  sine  egne  Er- 
faringer. Da  det  nu  vil  have  sin  Interesse  at  se,  hvad 
Datidens  gode  Medier  kunde  præstere,  og  hvad  der 
krævedes  til  at  overbevise  en  skeptisk  Natur  som  Wallace, 
skal  jeg  anføre  et  Par  af  hans  mærkeligste  Iagttagelser. 

I  sin  egen  Familjes  Kreds  kunde  Wallace  aldrig 
drive  det  videre  end  til  at  fremkalde  Bevægelser  af  Borde 
og  Bankelyde.  Han  siger  udtrykkelig,  at  Fremtoningerne 
aldrig  skred  videre,  og  han  drager  heraf  den  Slutning,  at 
der  ikke  fra  Deltagernes  Side  er  øvet  noget  Bedrag,  fordi 
det  vilde  være  utænkeligt,  at  fire  dannede  Mennesker 
skulde  kunne  more  sig  med  Gang  efter  Gang  at  udøve 
et  saa  ynkeligt  og  intetsigende  Bedrageri.  Heri  maa  man 
sikkert  give  ham  Ret.  Borddans  og  Bankelyde  kræve 
ingen  »Kunster«  for  at  komme  i  Stand,  og  havde  der 
været  Bedrageri  med  i  Spillet,  var  der  nok  kommen 
mærkeligere  Fænomener  frem.  Da  Wallace  nu  ikke  var 
tilfreds  med  det,  som  han  kunde  faa  at  se  under  Om- 
stændigheder, hvor  alt  Bedrag  var  udelukket,  saa  be- 
gyndte han  i  Sept.  1865  en  Række  Besøg  hos  et  bekendt 
Medium  i  London,  Mrs.  Marshall.  Her  var  Muligheden 
for  Bedrag  nok  saa  lidt  som  mulig   udelukket,    og   her 

oplevede   han   da   ogsaa   en   Vrimmel   af  Mirakler.     Vi 
ville  se  paa  et  Par  af  disse. 

Den  almindelige  Maade,  paa  hvilken  en  Aande- 
meddelelse  blev  given  hos  Mrs.  Marshall,  var  følgende. 
Personen,  som  ønskede  Meddelelsen,  pegede  paa  det  ene 
Bogstav  efter  det  andet  i  et  trykt  Alfabet,  og  Bankelyde 
angav  de  Bogstaver,  som  dannede  Svaret,  Paa  denne 
Maade  kunde  Navne  eller  hele  Sætninger  hurtig  frem- 
bogstaveres.  Wallace  fortæller  nu,  at  han  ved  en  bestemt 
Lejlighed  var  ledsaget  af  sin  Søster  og  en  Dame,  som 
aldrig  før  havde  været  hos  Mrs.  Marshall.  »Damen 
ønskede,  at  en  vis  afdød  Slægtnings  Navn  maatte  blive 
frembogstaveret,  og  hun  pegede  paa  sædvanlig  Vis  paa 
Alfabetets  Bogstaver,  medens  jeg  (Wallace)  nedskrev  de 
Bogstaver,  der  bleve  angivne  ved  Banken.  De  tre  første 
Bogstaver  vare  y  r  n.  'Det  er  noget  Vaas*,  sagde  hun, 
'det  er  bedst  at  begynde  forfra.*  I  samme  Øjeblik  kom 
et  e,  og  da  jeg  mente  at  forstaa,  hvad  det  betød,  sagde 
jeg:  'Vil  De  ikke  blive  ved;  jeg  forstaar  det*.  Det  hele 
blev  frembogstaveret  saaledes:  yrneh  kcocffej. 
Damen  kunde  dog  endnu  ikke  opfatte  Navnene,  før  jeg 
havde  skrevet  dem  paa  følgende  Maade:  yrneh  kcocffej, 
hvilket  virkelig  var  den  afdødes  Navn,  Henry  Jeffcock, 
rigtig  stavet  bagfra.« 

»Ved  en  anden  Lejlighed  var  jeg  ledsaget  af  en 
Ven  fra  Landet,  der  var  aldeles  fremmed  for  Mediet,  og 
hvis  Navn  slet  ikke  blev  nævnt.  Efter  at  vi  havde  faaet 
en  foregiven  Meddelelse  fra  hans  afdøde  Søn,  blev  der 
lagt  et  Papir  under  Bordet,  og  faa  Minutter  efter  fandt 
vi  Mandens  Navn  skrevet  paa  det.  Ved  disse  Experi- 
menter  er  det  sikkert,  at  der  intet  Maskineri  fandtes 
under  Bordet,  og  der  bliver  derfor  kun  det  Spørgsmaal 
tilbage,  om  det  var  muligt  for  Mediet  at. trække  Støvlerne 
af,  tage  Papir  og  Blyant  med  Tæerne,  skrive  et  Navn, 
som   hun  først  skulde  gætte,    og  endelig  igen  trække  i 

Støvlerne  uden  at  tage  Hænderne  fra  Bordet  eller  paa 
nogen  Maade  røbe  sine  Anstrængelser?« 

Efterat  Wallace  saaledes  gennem  Mrs.  Marshall  var 
bleven  indviet  i  den  højere  Spiritismes  Fænomener,  søgte 
han  i  sin  egen  Bekendtskabskreds  at  finde  et  Medium, 
der  kunde  præstere  noget  mere  end  Bankelyde.  Det 
lykkedes  ham  virkelig  ogsaa  at  finde  et  kvindeligt  Medium, 
i  bvis  Nærværelse  forskellige  fysiske  Fænomener  optraadte. 
Et  af  disse,  som  han  jævnlig  havde  Lejlighed  til  at 
iagttage,  beskriver  han  paa  følgende  Maade:  >Vi  stod 
omkring  et  lille  Arbejdsbord,  hvis  Plade  var  omtrent  20 
Tommer  i  Tværmaal,  og  vi  lagde  alle  vore  Hænder  tæt 
sammen  i  Nærheden  af  dens  Midtpunkt.  Efter  kort  Tids 
Forløb  vakler  Bordet  fra  den  ene  Side  til  den  anden,  og 
ligesom  for  at  vinde  Ligevægt  hæver  det  sig  derpaa 
lodret  fra  6  Tommer  til  én  Fod  og  holder  sig  ofte 
svævende  i  15  til  20  Sekunder.  I  dette  Tidsrum  kan 
en  eller  to  af  Selskabet  slaa  eller  trykke  paa  det,  da  det 
modstaar  en  betydelig  Kraft.  Det  første  Indtryk,  man 
faar,  er  naturligvis,  at  En  løfter  Bordet  med  Foden.  For 
at  imødegaa  denne  Indvending  .  .  .  konstruerede  jeg  en 
"Cylinder  af  Spanskrør  og  Stænger,  overtrukne  med 
Lærred.  Bordet  blev  stillet  inden  i  denne  som  i  en 
Brønd,  og  da  Cylindren  omtrent  var  18  Tommer  høj, 
holdt  den  Damernes  Fødder  og  Klæder  fuldstændig 
borte  fra  Bordet.  Dette  Apparat  hindrede  nu  paa  ingen 
Maade  Bordets  opadgaaende  Bevægelser,  og  da  Mediets 
Hænder  stedse  kunde  ses  af  alle  tilstedeværende,  idet  de 
ligefrem  hvilede  paa  Bordets  Flade,  saa  er  det  indlysende, 
at  en  eller  anden  ny  og  ukendt  Kraft  maatte  være 
virksom  her.« 

Medens  denne  sidste  Udtalelse  nærmest  kunde  tyde 
paa,  at  Wallace  havde  stillet  sig  paa  et  okkultistisk  Stand- 
punkt, idet  han  betragter  en  ukendt  Kraft  som  Aarsag 
til  Fænomenerne,  saa  har  han  dog  i  Virkeligheden  senere 

afgjort  sluttet  sig  til  Spiritismen.  I  1874  ^^  han  hos  en 
Fotograf  Hudson  i  Nærværelse  af  Mediet  Mrs.  Guppy 
taget  flere  Billeder  af  sig  selv,  paa  hvilke  der  tillige  viste 
sig  mer  eller  mindre  tydelige  Billeder  af  hans  mange 
Aar  tidligere  afdøde  Moder.  Han  saa  selv  alle  Pladerne 
under  Fremkaldelsen,  og  hver  Gang  fremtraadte  den 
fremmede  Skikkelse  i  samme  Øjeblik,  som  den  frem- 
kaldende Vædske  blev  hældt  over  Pladen,  medens  hans 
eget  Portræt  først  blev  synligt  omtrent  20  Sekunder 
senere.  Saa  kunde  der  jo  ikke  ret  vel  være  Tvivl  om, 
at  der  virkelig  gives  Aander,  som  ere  i  Stand  til  at  gribe 
ind  i  den  jordiske  Tilværelse  og  indvirke  paa  Materien. 

Et  ligneilde  Standpunkt  som  Wallace  indtog  ogsaa 
den  bekendte  tyske  Astrofysiker  Zollner,  der  til  For- 
klaring af  de  spiritistiske  Fænomener  opstillede  en  Teori 
om  »firdimensionale  intelligente  Væsner«,  som  skulde 
være  det  egenlige  Ophav  til  de  mediumistiske  Frem- 
toninger. Zollner  nærmer  sig  her  aabenbart  til  Spiritismen, 
for  saa  vidt  som  han  antager,  at  intelligente  Væsner, 
der  ikke  ere  Mennesker,  medvirke  ved  Fænomenernes 
Fremkomst;  men  han  adskiller  sig  paa  den  anden  Side 
fra  den  krasse  folkelige  Spiritisme  ved  at  karakterisere 
disse  Væsner  som  »firdimensionale«.  Denne  Tilføjelse 
gør  det  klart,  at  Zollner  har  taget  sit  Udgangspunkt  fra 
de  matematiske  Betragtninger  over  flerdimensionale  Rum; 
det  er  ogsaa  bekendt,  at  han  beskæftigede  sig  meget  med 
denne  Gren  af  Matematiken,  før  han  kom  ind  paa  spiriti- 
stiske Forsøg.  Teorien  om  de  firdimensionale  Væsner  er 
saaledes  en,  ganske  vist  højst  fantastisk,  men  utvivlsomt 
rigtig  Konsekvens  af  visse  matematiske  Konstruktioner. 
Og  Zollner  drog  denne  Konsekvens  for  at  forklare  de 
spiritistiske  Fænomener  paa  en  naturlig  Maade.  Hvis  der 
nemlig  gives  Væsner,  der  ere  i  Stand  til  at  opfatte 
Rummet  efter  flre  Dimensioner,  saa  kunne  de,  som 
Zdllner  viser,    fremkalde  alle  de  spiritistiske  Fænomener 

alene  ved  at  virke  gennem  Rummets  fjerde  Dimension 
uden  Anvendelse  af  andre  end  de  hidtil  kendte  Natur- 
kræfter. 

Zdllners  Grundtanke  er  altsaa  den,  at  han  vil  have 
de  spiritistiske  Fænomener  forklaret  paa  en  naturlig 
Maade  —  men  det  er  netop  Okkultisternes  Hoved- 
bestræbelse. Han  er  altsaa  for  saa  vidt  nærmest  Okkultist. 
Men  han  adskiller  sig  fra  alle  andre  Okkultister  derved, 
at  han  gør  et  yderst  vovet  Forsøg  paa  at  overføre  visse 
matematiske  Abstraktioner  paa  Virkeligheden.  De  andre 
Okkultister  iforetrække  den  naturligere  Udvej  at  antage 
Tilstedeværelsen  af  en  Naturkraft,  hvis  Virkninger  nu  og 
da  fremtræde  i  de  mediumistiske  Fænomener,  men  hvis 
Love  vi  foreløbig  ikke  kende.  Det  er  imidlertid  ind- 
lysende, at  hvad  enten  Zollners  Hypotese  er  heldigere 
eller  uheldigere  end  de  andre,  hidtil  forsøgte  Forklaringer, 
saa  hører  den  ind  i  Rækken  af  de  okkultistiske  Forskninger. 
Vi  ville  derfor  ikke  opholde  os  videre  ved  Zollner  her; 
jeg  skal  senere,  paa  rette  Sted,  gøre  udførlig  Rede  for 
hans  Teori  og  hans  talrige  Experimenter,  som  syntes  at 
bekræfte  den. 


De  folkelige  spiritistiske  Seancer. 

Fremragende  Medier  ere  meget  sjældne.  Ved  at 
gennemgaa  et  af  de  større  spiritistiske  Tidsskrifter  vil 
man  finde,  at  der  i  det  halve  Aarhundrede,  som  er  for- 
løbet siden  den  moderne  Spiritismes  Oprindelse,  næppe 
er  fremstaaet  en  hel  Snes  Medier,  der  have  vakt  en 
saadan  Opsigt,  at  deres  Navne  ere  blevne  kendte  i  videre 
Kredse.  Noget  større  vilde  Tallet  paa  de  gode  Medier 
sikkert  blive,  naar  man  kunde  medregne  alle  dem,  der 
aldrig  ere  optraadte  offenlig  men  udelukkende  have 
virket  i  private  Kredse.    Men  disse  Privatmediers  Præsta- 

Som  vi  tidligere  have  set,  var  det  ogsaa  det  eneste,  som 
Wallace  kunde  faa  frem,  før  han  fik  et  særlig  udviklet 
Medium  til  at  medvirke.  Hvorvidt  der  i  de  sædvanlige 
Seancer  forekommer  Bevægelser  af  Borde  eller  andre 
Genstande  uden  Berøring,  skal  jeg  lade  være  usagt.  Det 
paastaas  vel  ofte,  at  sligt  er  indtruflfet,  men  jeg  har  mine 
gode  Grunde  til  at  betvivle  det.  Jeg  har  nemlig  den  ene 
Gang  efter  den  anden  siddet  i  timevis  med  ret  gode 
Medier  og  søgt,  efter  alle  Kunstens  Regler,  at  faa  Be- 
vægelse i  en  Genstand,  som  vi  holdt  Hænderne  over, 
men  end  ikke  en  Tændstik  kunde  vi  faa  til  at  flytte  sig 
en  Brøkdel  af  en  Millimeter.  Og  da  det  en  eneste  Gang 
hændte,  at  Medierne  troede,  at  Bordet  bevægede  sig  svagt 
uden  Berøring,  saa  viste  det  sig  desværre  ved  nærmere 
Undersøgelse,  at  der  endnu  var  et  Par  Fingre  i  Berøring 
med  det.  Man  tør  derfor  sikkert  hævde,  at  der  kræves 
en  betydelig  Udvikling  hos  det  Medium,  der  kan  frem- 
bringe selvstændige  Bevægelser  af  livløse  Ting. 

De  fysisk-intellektuelle  Fænomenet.  Naar 
Bordet  er  blevet  træt  eller  ked  af  at  fare  rundt,  optræde 
gerne  de  »Bankelyde«,  hvorved  Aanderne  meddele  sig. 
Saadanne  Meddelelser  kunne  nu  gives  paa  mange  for- 
skellige Maader.  En  af  disse  Metoder  er  allerede  tidligere 
omtalt  og  bestaar  deri,  at  en  af  Deltagerne  peger  paa  det 
ene  Bogstav  efter  det  andet  i  et  Alfabet;  Bankelyde  an- 
give saa  de  Bogstaver,  hvoraf  Meddelelsen  sammensættes. 
Ved  den  ældste  men  noget  besværligere  Metode  brugte 
man  intet  andet  Apparat  end  Bordet,  som  ligefrem  ved 
Antallet  af  Slag  angav  Bogstavets  Plads  i  Alfabetet.  Et 
Slag  betyder  saaledes  a,  to  b,  o.  s.  fr.  Skal  der  kun 
svares  nej  eller  ja  paa  et  Spørgsmaal,  betegner  et  Slag 
nej,  tre  ja,  to  derimod,  at  Svaret  er  ubestemt. 

En  ret  hyppig  anvendt  Modifikation  af  Bordet  er 
Planchetten.  Det  er  egenlig  slet  ikke  andet  end  et 
ganske   lille  trebenet  Bord   med   en  Plade  saa  stor  som 

et  Par  Hænder.  Benene  ere  kun  et  Par  Tommer  lange, 
de  to  ere  forsynede  med  Ruller,  det  tredje  er  et  Blyant. 
Stiller  man  dette  lille  Bord  paa  et  Ark  Papir  og  lægger 
Hænderne  derpaa,  vil  det  efter  kort  Tids  Forløb  begynde 
at  bevæge  sig,  og  Blyanten  tegner  saa  Bevægelsens  Gang 
paa  Papiret.  Under  de  fleste  Menneskers  Hænder  frem- 
kommer der  rigtignok  i  Begyndelsen  kun  et  Virvar  af 
Streger,  men  ved  nogen  Øvelse  vil  den  naturlige  Mediumitet 
blive  saa  udviklet,  at  der  skrives  Bogstaver,  Ord  og  til- 
sidst  hele  Sætninger.  Paa  denne  Maade  kan  der  gives 
Svar  paa  fremsatte  Spørgsmaal,  og  som  oftest  véd  Mediet 
ikke  selv,  hvad  dets  Hænder  have  skrevet.  Den  al- 
mindelige Karakter  af  disse  Meddelelser  skal  strax  blive 
omtalt. 

De  intellektuelle  Fænomener  adskille  sig  kun 
derved  fra  de  sidst  omtalte,  at  de  ikke  fordre  noget 
særligt  fysisk  Apparat  for  at  komme  i  Stand.  Fæno- 
menerne bestaa  iøvrigt  enten  i  Skrift  eller  Tale,  hvor- 
efter Medierne  deles  i  Skrive-  og  Talemedier.  Skrive- 
medieme  behøve  naturligvis  et.  Skriveredskab,  f.  Ex.  et 
Blyant,  for  atAanderne  kunne  meddele  sig  gennem  dem, 
men  de  tage  dette  Redskab  ligefrem  i  Haanden  uden 
noget  særligt  Mellemled  —  derved  adskille  deres  Præsta- 
tioner sig  fra  de  fysisk-intellektuelle.  At  der  under  disse 
Forhold  kræves  en  betydelig  større  Udvikling  af  Mediumi- 
teten  for  at  frembringe  ubevidst  Skrift,  kan  man  let 
overbevise  sig  om.  Kun  faa  Mennesker  ere  i  Stand  til 
at  holde  Planchetten  rolig  i  længere  Tid,  naar  de  lade 
Hænderne  hvile  derpaa;  derimod  begynder  et  Blyant 
sædvanlig  ikke  at  skrive,  fordi  man  sidder  med  det  i 
Haanden.  Denne  Forskel  beror  ligefrem  paa,  at  der  er 
en  betydelig  Gnidningsmodstand  at  overvinde,  naar  en 
Haand  skal  glide  hen  over  et  Stykke  Papir;  ved  Plan- 
chettens  Ruller  er  Modstanden  derimod  saa  ringe,  at 
selv  den  svageste  Rystelse  sætter  Apparatet  i  Bevægelse. 

De  egenlige  Skrive-  og  Talemedier  ere  sædvanlig, 
om  end  ikke  altid,  i  en  ejendommelig  extatisk  Tilstand, 
»Trance«.  Denne  Tilstand  er  langtfra  saa  hyppig  hos 
de  Medier,  som  give  Meddelelser  gennem  Bordbanken  og 
lignende  fysiske  Midler,  hvilket  altsaa  ogsaa  viser,  at  der 
hertil  kræves  en  mindre  Udvikling  af  Mediumiteten.  Det 
anses  nemlig  gerne  som  et  Kendetegn  paa,  at  et  Medium 
har  naaet  en  høj  Udvikling,  naar  det  indtræder  i  Trance- 
tilstanden under  Seancerne.  Men  efter  at  jeg  har  havt 
Lejlighed  til  at  se  forskellige,  mer  og  mindre  udviklede 
Medier,  tør  jeg  bestemt  hævde,  at  Trancen  ingenlunde 
er  nogen  skarp  afgrænset  Tilstand;  den  findes  i  alle 
mulige  Grader,  og  de  letteste  Grader  kunne  være  meget 
vanskelige  at  konstatere.  Imidlertid  er  det  sikken  nok, 
at  de  egenlige  Skrive-  og  Talemedier  sædvanlig  frem- 
byde tydeligere  Tegn  paa  Trance  end  de  omtalte  fysiske 
Medier.  Betydningen  af  disse  forskellige  Forhold  skal 
der  blive  gjort  nærmere  Rede  for  i  sidste  Del  af  dette 
Værk. 

Vi  gaa  nu  over  .til  at  betragte  den  almindelige 
Karakter  af  de  Meddelelser,  som  kunne  fremkomme  paa 
den  ene  eller  den  anden  Maade,  uanset  om  det  sker 
gennem  Bordbanken,  ved  Planchetten,  ved  Skriit  eller 
Tale.  I  alle  Tilfælde  maa  jeg  sondre  bestemt  mellem, 
hvad  jeg  selv  har  set,  og  hvad  der  sædvanlig  berettes. 
Medens  nemlig  de  spiritistiske  Tidsskrifter  vrimle  af  Be- 
retninger om  > Aandemeddelelser« ,  som  kun  kunne  for- 
klares ved  højere  Magters  Indgriben,  hvis  de  overhovedet 
ere  sande,  saa  har  jeg  været  saa  uheldig  aldrig  at  opleve 
noget  af  den  Art.  I  min  Nærværelse  er  der  aldrig  givet 
tydeligt  Svar  paa  et  Spørgsmaal,  naar  ikke  i  det  mindste  en 
af  de  medvirkende  var  i  Stand  til  at  besvare  det.  Ikke  heller 
have  Mediernes  Præstationer  som  Helhed  nogensinde  over- 
skredet deres  eget  Kundskabs-  eller  Dannelsestrin.   Alligevel 

kan   der  ske   ret   mærkelige   Ting;    jeg   skal   anføre   en 
Række  Exempler  i  forskellig  Retning. 

I  lang  Tid  experimenterede  jeg  med  tre  kvindelige 
Medier,  to  finske  og  en  tysk  Dame,  Fru  G.  Den  sidst- 
nævnte rejste,  og  i  den  følgende  Seance  satte  de  to 
finske  Damer  sig  til  Planchetten  og  spurgte:  »Tænker 
Fru  G.  paa  os.^«  Svaret  lød:  »infidelec,  skrevet  med 
store  tydelige  Bogstaver.  Dette  Svar  vakte  stor  Mis- 
stemning hos  Medierne,  som  spurgte  videre:  »Hvorfor 
er  hun  utro?«  Svar:  »amour  et  autre  amitie«.  Paa 
dette  Tidspunkt  greb  jeg  ind  og  spurgte:  »Hvorfor  taler 
Du  Fransk?«,  og  Svaret  lød:  »Paris«.  Da  jeg  læste 
Ordet  op,  udbrød  Medierne :  »Ja,  omtrent  nu  maa  Fru  G. 
være  kommen  til  Paris«.  Ingen  af  dem  havde  tænkt 
derpaa  i  Forvejen  —  det  paastod  de  i  al  Fald,  og  jeg 
anser  det  ogsaa  for  ret  sandsynligt.  Ti  selv  om  de 
havde  tænkt  derpaa,  var  det  jo  dog  ingen  Grund  til,  at 
Svarene  fremkom  paa  Fransk;  deres  eget  eller  Fru  G*s 
Modersmaal  havde  ligget  nærmere  for,  og  de  to  Damer 
talte  og  skrev  alle  tre  Sprog  flydende. 

Et  mandligt  Medium,  som  interesserede  sig  levende 
for  Politik,  stillede  i  en  Seance  d.  20de  Marts  1893 
følgende  Spørgsmaal,  da  han  selv  og  et  af  de  ovenfor 
omtalte  Medier  sad  ved  Planchetten:  »Faa  vi  en  Finanslov 
iaar?«  Svaret  er  gengivet  i  na- 
turlig Størrelse  i  hosstaaende  Fi- 
gur; det  overlades  til  Læseren 
at  afgøre,  om  det  er  ja  eller 
nej.  I  genial  Tvetydighed  synes 
dette  grafiske  Kunststykke  ikke 
at  staa  tilbage  for  de  berømte  græske  Orakelsprog. 

Man  behøver  ikke  at  have  arbejdet  længe  med 
Medier,  hørende  til  forskellige  Samfundsklasser,  for  at 
opdage,  at  den  samme  Forskel,  der  gør  sig  gældende 
i    deres    daglige    Optræden,    ogsaa    røber    sig    i    deres 

mediumistiske  Præstationer,  Jeg  skal  anføre  et  Par  Ex- 
empler  fra  min  egen  Erfaring.  I  en  større  spiritistisk 
Kreds,  der  udelukkende  bestod  af  Medlemmer  af  den 
tarveligste  Borgerstand,  virkede  to  fortrinlige  kvindelige 
Medier.  I  Seancerne  deltog  baade  Mænd  og  Kvinder, 
men  et  af  Kredsens  betydeligste  Medlemmer  kom  altid 
alene,  da  hans  Hustru  fandt,  at  Aandernes  Meddelelser 
sædvanlig  var  noget  Vrøvl,  hvorfor  hun  ikke  vilde  være 
med.  Denne  Opfattelse,  der  unægtelig  gjorde  hendes 
sunde  Menneskeforstand  al  mulig  Ære,  irriterede  naturligvis 
Aanderne,  som  gennem  de  forskellige  Medier  henvendte 
lange  Taler  og  Skrivelser  til  hendes  Mand,  for  at  han 
om  mulig  kunde  bringe  hende  paa  bedre  Tanker.  Ved 
en  Lejlighed,  hvor  jeg  var  tilstede,  blev  et  af  Medierne 
besat  af  en  Aand,  V  .  .  .,  der  udgav  sig  for  en  Datter 
af  det  omtalte  Ægtepar,  og  under  Indflydelse  af  denne 
Aand  holdt  Mediet  først  en  lang  Tale  til  Manden  og 
skrev  derpaa  et  Brev  til  Moderen.  Dette  Brev  kom  des- 
værre aldrig  Adressaten  i  Hænde,  da  jeg  sikrede  mig  det 
Det  fylder  to  Foliosider,  af  hvilke  den  første  er  gengivet 
omstaaende  fotografisk  reproduceret  i  halv  Størrelse. 
Brevet  blev  skrevet  i  et  næsten  mørkt  Værelse,  og  Mediet 
holdt  desuden  Øjnene  lukkede;  hun  var  i  al  Fald  i  en 
saa  dyb  Trance,  at  hun  ikke  mærkede,  at  jeg  nu  og  da 
skød  et  Blad  Papir  mellem  hendes  Øjne  og  det  Ark, 
hvorpaa  hun  skrev.  Det  er  saaledes  ret  naturligt,  at 
Skrivelsens  Linjer  løbe  ud  og  ind,  at  der  jævnlig  fore- 
kommer overflødige  Bogstaver  o.  s.  v.  Da  Brevet  er 
vanskeligt  at  læse  i  den  formindskede  Skikkelse,  gengiver 
jeg  her  det  fuldstændige  Indhold  med  Bevaring  af 
Originalens  Retskrivning,  alle  Gentagelser  og  uved- 
kommende Bogstaver. 

»Min  dyrebare  Moder.  Jeg  er  saa  enderlig  glad  ved 
Fader,  og  Moder  du  maa  for  Aalt  ikke  tro  at  at  Aanderne 
ikke  altid  er  saa  oprigtig,  men  min  Dyrebare  Moder  jeg 

taler  ikke  hos  C  .  .  .  .  taler  jeg  ikke  hios,  men  prøv 
dem  rigtig.  Min  kjære  Moder  jeg  vil  gjærne  tale  med 
dig  for  der  er  mange  ting,  som  jeg  har  at  tale  med  dig. 
en  Venlig  hilsen  fra  din  kjære  lille  V  .  .  .  .  til  min 
kjære  Moder.    Farvel  for  i  Dag.« 

Brevet  er  nøjagtig  gengivet,  kun  Navaene  har  jeg 
ikke  fundet  mig  beføjet  til  at  anføre.  Man  vil  rimeligvis 
indrømme,  at  denne  Skrivelse  hverken  fra  Formens  eller 
Indholdets  Side  gaar  ud  over,  hvad  en  ganske  jævn 
Borgerkone  kunde  præstere.  I  den  samme  Seance  fik 
jeg  yderligere  Exempel  paa,  at  et  Mediums  Kundskabs- 
og  Dannelsestrin  er  bestemmende  for  dets  Præstationer. 
Det  var  fortalt  mig  i  Forvejen,  at  et  af  Medierne  jævnlig 
»talte  i  Tunger«,  ved  hvilket  bibelske  Udtryk  Spiritisterne 
betegne  det  Fænomen,  at  Mediet  taler  Sprog,  som  det 
ofte  ikke  selv  forstaar  og  i  hvert  Fald  ikke  kan  tale  i 
normal  Tilstand.  Man  har  en  hel  Række  Beretninger 
om  Tilfælde  af  denne  Art;  en  af  de  interessanteste  er 
udførlig  fremstillet  af  den  amerikanske  Dommer  Edmonds, 
hvis  Datter  Laura  var  Medium.  Om  hende  fortæller 
Faderen,  at  hun  foruden  sit  Modersmaal  kun  kunde 
Fransk;  ikke  desto  mindre  forstod  og  talte  hun  engang  i 
en  Seance  Nygræsk  med  en  Hr.  Evangelides  fra  Grækenland, 
og  Grækeren  forsikrede,  at  hendes  Sprog  var  korrekt. 
Jeg  var  naturligvis  meget  begærlig  efter  at  opleve  noget 
lignende  selv,  men  mine  Forventninger  bleve  sørgelig 
skuffede.  Ganske  vist  blev  det  talende  Medium  besat 
af  Aanden  af  en  nylig  afdød  svensk  Præst,  som  holdt 
lange  Prædikener  gennem  hendes  Mund;  men  ved  den 
hele  Forestilling  var  der  kun  ét  som  forundrede  mig, 
nemlig  den  Hurtighed,  med  hvilken  den  svenske  Præst  i 
det  andet  Liv  havde  glemt  sit  Modersmaal.  Hans  Sprog 
var  ligefrem  lavet  efter  den  ikke  ubekendte  Recept:  naar 
man  ombytter  e  i  Slutningen  af  et  dansk  Ord  med  a, 
saa  bliver  det  svensk.     Selv  de  alleralmindeligste  svenske 

Ord  havde  han  glemt,  og  endnu  værre  var  det,  at  hans 
Udtale  af  de  enkelte  svenske  Ord,  som  han  brugte,  var 
gal.  Saaledes  erindrer  jeg,  at  Ordet  »genom«  forekom 
flere  Gange,  men  det  udtaltes  stadig  med  dansk  g  i 
Stedet  for  je.  Kort  sagt,  den  hele  Præstation  gjorde 
Indtryk  af,  at  Mediet  engang  havde  set  et  afrevet  Hjørne 
af  en  svensk  Avis  og  nu  i  Trancetilstand  reproducerede 
nogle  Brokker  herfra  uden  mindste  Anelse  om  de  svenske 
Ords  Udtale. 

Naar  man  selv  har  gjort  slige  Erfaringer,  er  man 
just  ikke  meget  tilbøjelig  til  at  tro  paa  Historien  om 
Miss  Laura  Edmonds  og  hendes  korrekte  Nygræsk  — 
forudsat,  at  hun  virkelig  aldrig  har  lært  noget  af  Sproget. 
Der  er  ganske  sikkert  ikke  det  mindste  til  Hinder  for,  at 
et  Medium  i  Trance  kan  tale  Sprog  eller  meddele  Ting, 
som  det  i  normal  Tilstand  ikke  er  Herre  over  eller  over- 
hovedet er  sig  bevidst.  Men  Betingelsen  for,  at  sligt  kan 
ske,  er  utvivlsomt  den,  at  Mediet  engang  har  kunnet 
Sproget  eller  vidst  Besked  om  den  Sag,  hvorom  det 
taler.  Det  hele  kan  saa  være  fuldstændig  glemt,  men 
paa  given  Foranledning  dukker  det  op  igen  i  Trancen. 
Spiritisterne  paastaa  rigtignok,  at  der  nu  og  da  gives 
Meddelelser  om  Ting,  som  Mediet  aldrig  har  kendt  og 
aldrig  har  kunnet  kende.  Men  for  det  første  er  det  ikke 
let  at  bevise,  at  et  Menneske  aldrig  har  hørt  Tale  om  en 
bestemt  Sag,  og  dernæst  gør  man  sig  yderst  sjældent  den 
Ulejlighed  at  undersøge,  om  det,  der  meddeles,  dog  ikke 
muligvis  ligger  indenfor  Grænserne  af  Mediets  Viden. 
Naar  en  saadan  Undersøgelse  undtagelsesvis  finder  Sted, 
kommer  man  sædvanlig  til  et  andet  Resultat.  Som  Ex- 
empel  i  denne  Retning  kan  anføres  nogle  ret  mærkelige 
mediumistiske  Meddelelser,  som  den  bekendte  russiske 
Spiritist,  Statsraad  Aksakow,  fik  i  en  Række  Privatseancer, 
hvor  Medierne  vare  hans  nære  Slægtninge.    Aksakow,  der 

synes   at   være   en    meget   samvittighedsfuld  og  energisk 

Mand,  kom  virkelig  tilsidst  paa  Spor  efter,  at  hans 
Medier  sandsynligvis  havde  læst  de  paagældende  Ud- 
talelser i  en  Bog  og  snart  igen  glemt  dem.  Jeg  skal  her 
ganske  kort  referere  et  af  de  besynderligste  at  disse 
Tilfælde. 

I  en  af  Aksakows  Seancer  frembogstaverede  Psyko- 
grafen  Ordene :  i^EMEK  HABA  CChA  t .  Paa  Forespørgsel 
om,  hvad  det  skulde  betyde,  svarede  den,  at  det  betød 
»Taarernes  Dal«  og  at  det  var  Hebraisk.  Endvidere  blev  det 
meddelt,  at  det  skulde  være  et  bekendt  Motto,  brugt  af  en 
portugisisk-jødisk  Læge  ved  Navn  Sardovy.  Senere  er- 
klærede Psykografen  dog,  at  Navnet  var  galt;  Manden 
hed  B.  Cardosio. 

Aksakow  undersøgte  nu  Sagen  og  fandt,  at  de 
hebraiske  Ord  ganske  rigtig  betyde  Taarernes  Dal,  og  at 
denne  Udtalelse  tilmed  kun  forekommer  én  Gang  i  det 
gamle  Testamente,  nemlig  i  Psalme  84  Vers  7."  Om 
Cardosio  kunde  kun  oplyses,  at  der  fandtes  en  portugisisk 
Læge  ved  Navn  Fernando  Cardoso,  der  gik  over  til 
Jødedommen,  men  Aksakow  kunde  ikke  i  noget  Værk, 
der  stod  til  hans  Disposition,  finde  Oplysninger  om, 
hvorvidt  denne  Mand  nogetsteds  havde  brugt  det  hebraiske 
Citat.  Han  opgav  dog  ikke  sine  Undersøgelser  men 
gennemgik  paa  British  Museum  nogle  Aar  senere  de  for- 
skellige Værker  af  Cardoso;  de  vrimlede  af  hebraiske 
Citater,  men  de  omtvistede  Ord  kunde  han  intetsteds 
finde.  Det  stod  derfor  hen  som  en  fuldstændig  Gaade, 
hvorfra  Medierne  havde  faaet  de  hebraiske  Ord  og  vare 
komne  til  at  sætte  dem  i  Forbindelse  med  den  for  de 
fleste  Mennesker  vist  ganske  ubekendte  Cardoso.  Først 
nogle  Aar  senere  fik  Aksakow  Løsning  paa  Gaaden,  idet 
han  i  en  lille  tysk  Samling  af  Tankesprog  og  Deviser 
fandt  Ordene:  i^EMEK  HABBAChA  —  Taarernes  Dal« 
anført  som  et  Motto  brugt  af  den  portugisiske  jødiske 
Læge    B.   Cardosio.     Det   var   altsaa    klart,    at   Medierne 

havde  det  galt  stavede  Navn  og  Mottoet  herfra.  Og  ved 
at  lede  efter  i  Bogen  fandt  Aksakow,  at  fiere  af  de 
mærkelige  Meddelelser  i  fremmede  Sprog,  som  han  havde 
faaet  i  sine  Seancer,  skrev  sig  fra  samme  Kilde.  Bogen 
var  udkommen  et  Par  Maaneder  før  alle  disse  Meddelelser 
fandt  Sted,  saa  der  var  overvejende  Sandsynlighed  for, 
at  et  af  Medierne  flygtigt  havde  læst  i  den;  ved  denne 
Læsning  ere  nogle  enkelte  Citater  blevne  hængende  og 
senere  mediumistisk  gengivne. 

Hvis  alle  Spiritister  vare  ligesaa  omhyggelige  som 
Aksakow  for  at  faa  oplyst,  hvor  Medierne  havde  sin 
Viden  fra,  saa  vilde  en  overvældende  Masse  af  de  spiriti- 
stiske Vidundere  snart  forsvinde  og  Vejen  være  banet  for 
en  strængt  videnskabelig  Forklaring  af  disse  Fænomener. 
Men  netop  derfor  vogte  Spiritisterne  sig  vel  for  at  gaa 
de  mediumistiske  Meddelelser  for  meget  efter  i  Sømmene. 


Det  dialektiske  Selskab. 

1869  blev  et  Mærkeaar  i  Spiritismens  Historie.  I 
dette  Aar  sammentraadte  nemlig  den  første  videnskabelige 
Komite  med  den  særlige  Opgave:  at  undersøge  de 
spiritistiske  Fænomener.  Og  da  denne  Komite  efter  18 
Maaneders  Arbejde  afgav  en  Erklæring,  der  i  al  Fald 
talte  stærkt  for  nogle  mediumistiske  Fænomeners  Realitet,  saa 
syntes  Sagen  dermed  at  have  vundet  en  videnskabelig 
Anerkendelse,  som  nogle  enkelte  amerikanske  Videnskabs- 
mænds Udtalelser  ikke  havde  kunnet  forskaffe  den. 
Spiritisterne  triumferede,  skønt  Komiteens  Rapport  slet 
ikke  talte  særlig  til  Gunst  for  den  spiritistiske  Teori. 
Den  indrømmer  ganske  vist  Fænomenernes  Virkelighed, 
men  den  betragter  dem  nærmest  som  Virkninger  af  eu 
hidtil    ukendt   Naturkraft.     Denne   Opfattelse,    der   sæd- 

vanlig  betegnes  med  Navnet  Okkultismen,  traadte  i  de 
følgende  Aar  i  stadig  skarpere  Modsætning  til  den  egenlige 
Spiritisme;  den  vandt  Tilslutning  hos  og  blev  nærmere 
udformet  af  forskellige  Videnskabsmænd.  Men  Spiren 
til  disse  Mænds  forskellige  Teorier  ligger  i  det  dialektiske 
Selskabs  Rapport;  fra  dens  Affattelse  maa  derfor  den 
moderne  Okkultisme  dateres.  Vi  skulle  nu  se,  hvorledes 
denne  Komite  kom  i  Stand  og  hvorledes  den  arbejdede. 

I  Foraaret  1867  havde  der  4  London  under  Navn  at 
»det  dialektiske  Selskab«  dannet  sig  en  Forening,  hvis 
Formaal  nærmest  var  at  skaffe  ^ine  Medlemmer  Lejlighed 
til  fuldstændig  fri  og  ubunden  Udvexling  af  Anskuelser 
om  alle  saadanne  Emner,  der  ikke  let  komme  til  Diskussion 
i  det  daglige  Liv.    Det  hedder  herom  i  Selskabets  Program : 

»Det  borgerlige  Samfund  har  i  Almindelighed  endnu 
ikke  naaet  et  saa  fremskredet  Standpunkt,  at  det  tillader 
den  Enkelte  at  udtale  sin  ærlige  og  velovervejede  An- 
skuelse, uden  at  han  paadrager  sig  mer  eller  mindre 
strænge  Straffedomme.  Virkningen  herafer,  at  Menneskene 
afskrækkes  fra  at  fremsætte  saadanne  Meninger,  som, 
hvis  de  ere  urigtige,  trænge  til  at  korrigeres,  eller,  hvis 
de  ere  sande,  maa  antages.  I  det  dialektiske  Selskab  i 
London  skal  derfor  ikke  blot  ingen  Person  krænkes  for 
sine  Meninger,  men  enhver  vil  særlig  blive  opmuntret 
til  at  gøre  fuldstændig  Rede  for  sine  Anskuelser  overfor 
sine  Kolleger.« 

Selskabets  Medlemmer  bestod  af  ansete  Videnskabs- 
mænd, Læger,  Jurister,  Ingeniører  og  Folk  i  fremragende 
praktiske  Stillinger;  dets  Formand  var  den  berømte 
Forsker  Sir  John  Lubbock.  I  Overensstemmelse  med 
Programmet  diskuterede  man  frit  allehaande  upopulære 
Emner,  og  saaledes  kom  ogsaa  engang  i  Januar  1869 
Spiritismen  paa  Tale.  I  det  følgende  Møde,  d.  26'  Jan., 
gik  man  fra  Tale  til  Handling  og  nedsatte  en  Komite 
med   det  Formaal,   dels   gennem   egne  Forsøg  dels  ved 

Afhøring  af  troværdige  Vidner  og  Indsamling  af  Rap- 
porter at  komme  til  Klarhed  over,  hvorvidt  de  spiritistiske 
Fænomener  vare  sande  eller  ej.  Denne  Komite  kom  til 
at  bestaa  af  nogle  og  tredive  Medlemmer;  den  delte  sig 
i  en  hel  Række  Underkomiteer,  som  hver  for  sig  fik  sin 
særlige  Opgave.  Halvandet  Aar  efter,  d.  20'  Juli  1870, 
fremlagde  Komiteen  sin  Rapport  med  Ønsket  om,  at  den 
tnaatte  blive  trykt  paa  Selskabets  Foranstaltning.  Men 
Selskabet  nægtede  dette,  fordi  de  i  Rapporten  ophobede 
Vidnesbyrd  og  Erklæringer  om  de  undersøgte  Fænomener 
vare  saa  modstridende,  at  man  strængt  taget  hverken 
vidste  ud  eller  ind.  Komiteen  offenliggjorde  saa  sin 
Rapport  paa  eget  Ansvar;  den  udgør  et  tykt  Oktavbind. 

Hvad  der  i  denne  store  Bog  har  størst  Interesse,  er 
naturligvis  de  experimenterende  Underkomiteers  Beretninger 
om  deres  egne  Forsøg  og  de  almindelige  Slutninger,  som 
deraf  drages.  Disse  Slutninger  sammenstiller  Komiteen 
selv  i  følgende  sex  Punkter. 

»De  forskellige  Underkomiteers  Beretninger  udfylde 
hinanden  gensidig  og  synes  os  at  begrunde  nedenstaaende 
Sætninger: 

1.  Der  kan  opstaa  Toner  af  meget  forskelligartet 
Karakter,  hvilke  synes  at  udgaa  fra  Møbler,  Gulv  og 
Vægge,  og  de  Vibrationer,  som  ledsage  dem,  kunne  ofte 
tydelig  mærkes.  Disse  Toner  kunne  ikke  skrive  sig  fra 
nogen  Muskelvirksomhed  eller  hidrøre  fra  mekaniske  Op- 
findelser. 

2.  Tunge  Legemer  kunne  sættes  i  Bevægelse  uden 
mekaniske  Kunstgreb  af  nogensomhelst  Art  og  uden 
nogen  tilsvarende  Anstrængelse  af  de  tilstedeværendes 
Muskelkraft,  hyppig  tillige  uden  enhver  Berøring  eller 
Forbindelse  med  nogen  Person. 

3.  De  omtalte  Toner  og  Bevægelser  finde  ofte  Sted 
til  den  Tid  eller  paa  en  saadan  Maade,  som  de  tilstede- 
værende Personer  have  ønsket;  desuden  kunne  de  besvare 

Spørgsmaal  eller  frembogstavere  sammenhængende  Med- 
delelser ved  en  enkelt  Række  Tegn. 

4.  De  paa  denne  Maade  opnaaede  Svar  eller  Med- 
delelser ere  for  største  Delen  ganske  taabelige;  men  under- 
tiden angives  ogsaa  Kendsgerninger,  som  kun  ere  kendte 
af  en  enkelt  af  de  tilstedeværende. 

5.  De  Omstændigheder,  hvorunder  Fænomenerne 
fremtræde,  ere  foranderlige,  men  en  vigtig  Kendsgerning 
er,  at  visse  Personers  Nærværelse  synes  nødvendig  for 
deres  Fremkomst,  medens  andres  Nærværelse  sædvanlig 
er  til  Hinder  derfor.  Denne  Forskel  er  dog  ingenlunde 
afhængig  af  -Vedkommendes  Tro  eller  Vantro  overfor 
Fænomenerne. 

6.  Fænomenernes  Optræden  er  dog  ingenlunde 
sikret  ved  visse  Personers  Nærværelse  eller  Fraværelse.« 

Som  man  ser,  er  Resultatet  af  saa  mange  fremragende 
Mænds  ihærdige  Anstrængelser  ikke  blevet  stort.  Det 
meste  af,  hvad  Komiteen  har  fundet,  kan  konstateres  i 
enhver  folkelig  Seance.  Visse  Personers,  Mediernes, 
Nærværelse  er  en  almindelig  kendt  Betingelse  for,  at 
Fænomenerne  skulle  fremkomme.  De  intellektuelle  Fæno- 
mener, som  Komiteen  iagttog,  vare  hovedsagelig  kun 
Taabeligheder,  og  der  er  overhovedet  aldrig  kommet 
noget  frem,  som  ikke  en  eller  anden  af  de  tilstedeværende 
vidste  Besked  om.  Det  eneste  sjældnere  Fænomen,  som 
Komiteen  kunde  konstatere,  var  tunge  Legemers  Be^ 
vægelse  uden  Berøring,  og  dette  blev  tilmed  kun  iagt- 
taget i  en  enkelt  af  de  experimenterende  Afdelinger.  Da 
det  imidlertid  har  sin  Betydning  at  se,  hvorledes  man  er 
gaaet  tilværks  ved  disse  Forsøg,  skal  jeg  gengive  det 
væsenligste  af  Underkomiteens  Beretning  med  dens 
egne  Ord. 

»Komiteen  har  siden  sin  Udnævnelse  holdt  40  Møder, 
i  hvilke  der  er  foretaget  Forsøg.  Alle  disse  Møder  bleve 
holdte  i  Medlemmernes  Privatboliger  i  den   udtrykkelige 

Hensigt  at  udelukke  enhver  Mulighed  for  forud  anbragte 
Maskinerier.  De  Borde,  hvormed  Forsøgene  anstilledes, 
vare  tunge  Spiseborde;  det  mindste  var  omtrent  6  Fod 
langt  og  4  Fod  bred,  det  største  9  Fod  langt  og  4V2  Fod 
bredt.  Værelserne,  hvori  Forsøgene  anstilledes,  bleve 
altid  undersøgte  før  og  ogsaa  under  Forsøgene  for  at 
sikre  sig  imod,  at  der  fandtes  noget  Maskineri  eller 
Instrument,  hvormed  Bevægelserne  eller  Tonerne  lod  sig 
frembringe.« 

»Forsøgene  udførtes  som  oftest  med  fuldt  Gaslys 
over  Bordet.  Ved  flere  Lejligheder  sad  enkelte  af  Med- 
lemmerne under  Bordet,  medens  Experimenterne  stod  paa.« 

»Komiteen  har  fuldstændig  undgaaet  Anvendelsen  af 
professionelle  eller  betalte  Medier.  Alle  tilstedeværende 
vare  Medlemmer  af  Komiteen,  Personer  af  fremragende 
social  Stilling  og  ubestikkelig  Redelighed;  de  havde 
ingensomhelst  Fordel  af  et  Bedrag  men  kun  alt  at  tabe  i 
sine  Kollegers  Øjne,  hvis  et  saadant  blev  opdaget.« 

»Komiteen  har  ogsaa  afholdt  nogle  Møder,  hvor 
intet  Medium  var  tilstede,  nærmest  for  at  prøve,  om 
Medlemmerne  ved  vilkaarlige  Anstrængelser  kunde  frem- 
bringe Virkninger,  der  lignede  dem,  som  fandt  Sted  i 
Mediernes  Nærværelse.  Men  de  vare  ikke  i  Stand  til  paa 
nogen  Maade  at  fremkalde  slige  Fænomener.« 

»De  længe  fortsatte  og  omhyggelig  udførte  Forsøg, 
hvorved  der  iagttoges  alle  tænkelige  Forsigtighedsregler, 
førte  til  at  opstille  følgende  Sætninger: 

1.  Under  visse  legemlige  eller  sjælelige  Tilstande 
hos  en  eller  flere  tilstedeværende  Personer  viser  der  sig 
en  Kraft,  som  er  tilstrækkelig  til  at  fremkalde  Bevægelse 
af  tunge  Legemer  uden  Anvendelse  af  Muskelkraft,  uden 
Berøring  eller  materiel  Forbindelse  af  nogen  Art  mellem 
disse  Legemer  og  de  paagældende  Personer. 

2.  Denne  Kraft  kan  frembringe  tydelige  Toner,  som 
tilsyneladende  udgaa  fra  faste  Legemer,    der  ikke  berøres 

af  eller  have  nogen  synlig  Forbindelse  med  nogen  til- 
stedeværende Person.  At  Tonerne  udgaa  fra  de  for- 
skellige faste  Legemer  kan  paavises  derved,  at  man  ved 
Berøring  kan  mærke  disses  Vibrationer. 

3.  Endelig  er  den  virkende  Kraft  hyppig  ledet  af 
Intelligens.« 

»Beskrivelsen  af  et  enkelt  Experiment  og  den  Maade, 
hvorpaa  det  blev  udført,  vil  bedst  vise  den  Omhu, 
hvormed  Komiteen  har  anstillet  sine  Forskninger.  Saa- 
længe  der  var  en  Finger,  en  Fod  eller  Klæder,  der  rørte 
ved  eller  blot  havde  Mulighed  for  at  kunne  røre  ved  det 
sig  bevægende  eller  tonende  Legeme,  havde  man  ingen 
Sikkerhed  for,  at  Bevægelserne  eller  Tonerne  ikke  ligefrem 
bleve  fremkaldte  af  de  Personer,  som  rørte  ved  Tingene. 
Derfor  forsøgte  man  følgende  Experiment.  Et  Udvalg 
paa  elleve  Personer  sad  først  i  omtrent  40  Min.  omkring 
et  af  de  tidligere  omtalte  store  Spiseborde  og  fik  det  til 
at  bevæge  sig  og  tone  paa  forskellig  Maade.  Derefter 
bleve  Stolene  stillede  i  en'  Afstand  af  ni  Tommer  fra 
Bordet  med  Ryggen  vendt  mod  Bordet,  og  alle  de  til- 
stedeværende knælede  nu  paa  Stolene  med  sine  Arme 
hvilende  paa  Stoleryggene.  I  denne  Stilling  vare  alle 
Fødder,  som  det  let  forstaas,  vendte  bort  fra  Bordet,  saa 
at  ingen  kunde  komme  til  at  skubbe  til  det.  Alle 
Hænder  vare  synlige  over  Bordet,  hvor  de  holdtes  om- 
trent fire  Tommer  fra  Overfladen.« 

»I  mindre  end  ét  Minut  bevægede  det  saaledes 
ganske  uberørte  Bord  sig  fire  Gange;  først  omtrent  fem 
Tommer  til  den  ene  Side,  derefter  12  Tommer  til  den 
modsatte  Side,  saa  fem  Tommer  og  sluttelig  omtrent  sex 
Tommer.  Derefter  bleve  alle  Personer  fjærnede  endnu 
længere  fra  Bordet,  men  dette  bevægede  sig  desuagtet. 
Disse  Forsøg  udfønes  ogsaa  paa  andre  Aftener,  og  alt  i 
alt  har  Komiteen  set  mere  end  50  saadanne  Bevægelser 
uden  Berøring.     Ved  Forsøg  af  denne  Art  blev  der  altid 

anvehdt  den  yderste  Omhu  paa  at  udelukke  enhver 
Mulighed  for  mekaniske  eller  andre  Kunstgreb;  Disse 
forbød  sig  iøvrigt  af  sig  selv,  da  Bevægelserne  snart  gik 
i  en,  snart  i  en  anden  Retning.  Skuffelse  eller  Bedrag 
var  saaledes  umulig.  Ved  stadig  Gentagelse  af  disse 
Forsøg  under  meget  forskellige  Omstændigheder  kom 
alle  Medlemmerne,  hvor  skeptiske  de  end  fra  Begyndelsen 
havde  stillet  sig,  til  den  Overbevisning,  at  der  gives  en 
Kraft,  som  er  i  Stand  til  at  sætte  tunge  Legemer  i  Be- 
vægelse uden  materiel  Berøring,  og  denne  Kraft  er  paa 
en  endnu  ukendt  Maade  afhængig  af  visse  menneskelige 
Væsners  Nærværelse.« 

»Komiteen  kan  ikke  udtale  nogen  Anskuelse  om 
denne  Krafts  Natur  eller  Kilde;  den  har  kun  beskæftiget 
sig  med  at  undersøge,  hvorvidt  Kraften  var  en  Kends- 
gerning eller  ej.« 

Saa  vidt  Underkomiteens  Beretning,  der  aabenbart 
er  klar  og  tydelig  nok  og  ikke  lader  nogen  Tvivl  om, 
at  man  virkelig  har  iagttaget  det  mærkelige  Fænomen, 
tunge  Legemers  Bevægelse  uden  Berøring,  under  Om- 
stændigheder, hvor  ethvert  Bedrag  synes  udelukket.  Men 
Beretningens  Vægt  svækkes  uheldigvis  noget  derved,  at 
ikke  alle  Komiteens  Medlemmer  ere  enige  om,  at  alt  er 
gaaet  ganske  rigtig  til.  Flere  af  Medlemmerne,  og  det 
tilmed  af  de  mest  ansete,  have  afgivet  lange  Separatvota, 
hvori  de  komme  til  helt  afvigende  Resultater.  Pladsen 
tillader  os  ikke  her  i  større  Udstrækning  at  gaa  ind  paa 
disse  Enkeltmands-Udtalelser;  jeg  indskrænker  mig  derfor 
til  blot  at  anføre  et  Par  af  de  betydeligste.  Den  ene  af 
disse  er  et  Resumé  af  en  iøvrigt  ikke  videre  bekendt 
Mr.  Jeffery;  han  synes  imidlertid  at  have  været  ual- 
mindelig heldig  i  sin  Fremstilling,  idet  hans  Udtalelser 
ere  tiltraadte  af  flere  andre  Komitemedlemmer.  Han 
kommer  til  følgende  Resultat: 

»Alle  de  Præstationer  af  saakaldte  Trancemedier,  som 
vi  have  set,  vare  efter  al  Sandsynlighed  i  de  fleste  Til- 
fælde intet  andet  end  sædvanlige  hysteriske  Afiektioner, 
medens  de  i  andre  Tilfælde  bar  Præg  af  at  være 
vilkaarligt  Bedrag;  desuden  vare  de  Yttringer,  som 
Medierne  i  Henrykkelsestilstanden  fremsatte,  gennem- 
gaaende  usammenhængende  og  smagløse.« 

»De  skrivende  og  tegnende  Medier,  som  vi  have  set, 
benyttede  ligefrem  Pen  eller  Blyant  paa  sædvanlig  Maade 
kun  med  den  Forskel,  at  Medierne  undertiden  lod  sig 
lede  af  fantastiske  Impulser.« 

»Vi  have  aldrig  været  i  Stand  til  ved  Bankelyde 
eller  paa  nogen  anden  Maade  at  faa  Meddelelser  om 
ubekendte  Kendsgerninger,  der  senere  have  kunnet  paa- 
vises  at  være  rigtige ;  Meddelelserne  have  aldrig  indeholdt 
nogen  Belæring  af  praktisk  Betydning  eller  nogensomhelst 
ny  Tanke,  de  have  tværtimod  enten  været  frivole  eller 
absurde.« 

»Hvis  Meddelelserne  skulle  opfattes  som  Budskaber 
fra  afdødes  Aander,  ville  de  være  i  Strid  med  vore 
naturlige,  ophøjede  Forestillinger  om  Sjælenes  Tilstand 
efter  Døden;  de  foregivne  Aabenbaringer  vare  ligefrem 
stødende  for  intelligente,  religiøse  Mennesker.« 

»Alle  de  Fænomener,  som  have  været  Genstand  for 
vore  Undersøgelser,  vare  af  en  saadan  Natur,  at  de  let 
kunde  fremkaldes  ved  Bedrag  og  stillede  store  Fordringer 
til  Folks  Lettroenhed.  Men  de  fleste  Spiritister  besidde 
en  saadan  Trosiver,  at  deres  Vidnesbyrd  derved  bliver 
upaalideligt;  desuden  er  Grænsen  mellem  vilkaarligt 
Bedrag  og  Selvbedrag  ikke  nogen  skarp  Linje  men  et 
bredt  Omraade,  hvor  meget  populært  Blændværk  en  Tid 
lang  kan  have  frit  Spil.« 

»Desuagtet  have  flere  af  os  været  Vidne  til  mærkelige 
Fænomener,  som  vi  ikke  have  været  i  Stand  til  at  føre 
tilbage  til  bevidst  eller  ubevidst  Bedrag.« 


DET  DIALEKTISKE   SELSKAB.  93 

Det  er  værd  at  lægge  Mærke  til,  at  Mr.  JefFery  ikke 
tager  i  Betænkning  at  henføre  mange  af  de  mærkelige 
Fænomener,  som  forskellige  Komitemedlemmer  mente  at 
have  iagttaget,  til  bevidst  Bedrag  eller  Selvbedrag.  \  Dette 
sidste  Punkt  bliver  nærmere  præciseret  i  en  meget  ud- 
førlig Udtalelse  af  Dr.  Edmunds,  Formand  for  en  af 
Underkomiteerne.     Han  skriver  blandt  andet: 

>  Ganske  sandfærdige  Mennesker  ville  uden  Tvivl 
meddele  Ting,  som»  saafremt  de  ere  sande,  ere  uforklarlige, 
bonset  fra  Hypotesen  om  en  overnaturlig  Indblanding. 
Men  jeg  har  erfaret  tilstrækkeligt  til  at  overbevise  mig 
om,  at  den  Slags  Fortællinger  ere  Resultat  af  Selvbedrag 
i  den  ene  eller  anden  Skikkelse,  idet  Fonællingen  langt 
mere  er  et  Fantasiprodukt  end  en  Beretning  om  Kends- 
gerninger. Hvis  man  f.  Ex.  opfordrede  et  halvt  Dusin 
af  de  sandfærdigste  Personer  til,  hver  for  sig,  at  nedskrive 
en  Beretning  om,  hvad  der  havde  fundet  Sted  ved  en  af 
disse  Seancer,  saa  vilde  deres  Fortællinger  ganske  sikkert 
i  en  betænkelig  Grad  afvige  fra  hinanden.« 

Dr.  Edmunds  anfører  derefter  enkelte  Exempler  paa, 
hvorledes  en  Deltagers  Beretning  om  visse  mærkelige 
Enkeltheder  i  et  Møde  er  bleven  bestemt  benægtet  af 
andre  Deltagere.  Dette  er  overordenlig  interessant. 
Edmunds  fremhæver  her  en  Kendsgerning,  hvis  Betydning 
man  i  lang  Tid  slet  ikke  forstod  at  vurdere;  først  20  Aar 
senere  blev  det  ved  en  Række  geniale  Forsøg  godtgjort, 
at  flere  Deltagere  i  samme  Møde  sædvanlig  slet  ikke 
iagttage  det  samme  eller  fremstille  det  iagttagne  paa 
samme  Maade.  Og  særlig  blev  det  paavist,  at  en  Be- 
givenhed, som  i  nogle  Beretninger  tager  sig  højst  vid- 
underlig ud,  i  andre  noksaa  paalidelige  Fremstillinger 
synes  langt  mindre  gaadefuld.  Denne  Paavisning  har 
aabenbart  den  allerstørste  Betydning  for  Bedømmelsen  af, 
hvilken  Tiltro  man  overhovedet  tør  skænke  slige  Beret- 

ninger;    i   den    afsluttende   Del    af  dette   Værk   ville   vi 
derfor  komme  til  at  beskæftige  os  mere  med  deone  Sag. 


Crookes  og  den  psykiske  B[raft 

Crookes   Forsøg  med  Vægtforandringer, 

Det  er  let  at  forstaa,  at  det  dialektiske  Selskabs 
Rapport  ikke  kunde  blive  Videnskabens  sidste  Ord  i 
Spørgsmaalet  om  de  mediumistiske  Fænomeners  Virkelighed. 
Paastand  stod  imod  Paastand,  saa  at  den  uhildede  Læser 
vanskelig  kunde  afgøre,  hvilken  af  Parterne  der  havde 
Ret.  Det  vakte  derfor  almindelig  Glæde,  da  det  blev 
bekendt,  at  den  ansete  Kemiker  William  Crookes, 
Medlem  af  Royal  Society,  var  begyndt  at  underkaste 
Sagen  en  ny,  omhyggelig  Prøve,  allerede  inden  det 
dialektiske  Selskab  havde  afsluttet  sine  Undersøgelser. 
Det  var  især  Selskabets  Forsøg  over  Bevægelser  uden 
Berøring,  som  havde  tiltrukket  sig  hans  Opmærksomhed, 
og  som  han  ønskede  at  gentage  under  paalideligere  og 
derfor  mere  tvingende  Omstændigheder.  Saalænge  nemlig 
Bedømmelsen  af  de  udførte  Bevægelser  udelukkende  be- 
roede paa  de  tilstedeværendes  Skøn,  saa  var  den  Mulighed 
ikke  udelukket,  at  de  iagttagne  Bevægelser  vare  rent  ind- 
bildte, blotte  Hallucinationer  hos  Deltagerne.  Hvis  man 
derimod  lod  Kraften  indvirke  paa  Apparater,  der  vare 
indrettede  til  automatisk  at  optegne  den  udførte  Bevægelse, 
saa  var  enhver  saadan  Mulighed  udelukket;  ti  hvor  mod- 
tagelige end  de  tilstedeværende  Personer  kunne  antages 
at  være  for  Indbildninger,  saa  kan  man  dog  ikke  godt 
tænke  sig,  at  et  Medium  skulde  kunne  virke  suggererende 
paa  et  Instrument.  løvrigt  gik  Crookes  ud  fra',  at  det 
ved  Hjælp  af  saadanne  Apparater  snart  vilde  lykkes  ham 


CROOKES     FORSØG   MED   VÆGTFORANDRINGER.  95 

at  paavise,  at  den  hele  Sag  var  pur  Overtro  og  beroede 
paa  hidtil  uopdagede  Kneb.  Han  kom  imidlertid  til  et 
ganske  andet  Resultat. 

Det    berømte   Medium    Daniel    Dunglas   Home 
bistod    Crookes   ved    Forsøgene,    og   i   hans   Nærværelse 
fremkom    ubetinget    de    mærkeligste    Fænomener;    hvad 
Crookes  opnaaede  ved  andre  Mediers  Medvirken,  var  altid 
kun   Ubetydeligheder  i   Sammenligning   dermed.      Home 
besad    fornemmelig   Evne   til    at   frembringe   Toner   paa 
musikalske  Instrumenter  —  sædvanlig  benyttedes  en  Harmo- 
nika —  som  han  ikke  direkte  var  i  Berøring  med,  og  til 
at   forandre  Legemers  Vægt.      Begge   disse   Præstationer 
egne    sig   fortrinlig   til  en   nøjagtig  videnskabelig  Under- 
søgelse,   og   Crookes   gennemførte   denne   tilsyneladende 
med  stor  Omhu.     Beretning  om  sine  Forsøg  med  Home 
og  andre  Medier  har  Crookes  givet  i  en  Række  Anikler 
i  »Quarterly  Journal  of  Science«  1871 — 74;    de  vigtigste 
af  disse  ere  senere  samlede  i  en  lille  Bog:    »Researches 
in  the  phenomena  of  Spiritualism«.     Efter  denne  Kilde 
skal  jeg  nu,    helt  igennem  med  Crookes'  egne  Ord,  give 
en  Fremstilling   af  hans  mærkeligste  Resultater.     Denne 
Beretning  er  rigtignok  saa  hyppig  citeret  og  kommenteret, 
at   den    næppe  vil   have  Nyhedens  Interesse  for  nogen; 
naar  jeg  ikke  desto  mindre  gengiver  den  her  ordret  med 
ganske  uvæsenlige  Udeladelser,    sker  dette,    som  Læseren 
strax  vil  se,  med  et  bestemt  Formaal  for  Øje. 

»Seancerne  holdtes  om  Aftenen  i  et  stort  Værelse 
oplyst  med  Gas.  Det  Apparat,  der  var  indrettet  til  at 
kontrollere  Harmonikaens  Bevægelser,  bestod  af  et  Bur, 
dannet  af  to  Træringe,  henholdsvis  i  Fod  10  Tommer 
og  2  Fod  i  Diameter.  Ringene  vare  forbundne  ved  12 
smalle  Tremmer,  saa  at  det  hele  dannede  et  trommeformet 
Bur,  der  var  aabent  foroven  og  forneden.  Rundt  om 
denne  Form  var  der  vundet  50  Yards  isoleret  Kobbertraad 
i  24  Omgange,    saaledes   at   to  Nabovindinger   vare  lidt 

mindre  end  en  Tomme  fra  hinanden.  Disse  Vindinger 
vare  igen  fast  knyttede  til  hinanden  med  Snore,  hvorved 
der  fremkom  Masker,  lidt  mindre  end  to  Tommer  lange 
og  en  Tomme  brede.  Burets  Højde  var  saa  stor,  at  det 
netop  kunde  skydes  ind  under  mit  Spisebord,  og  naar 
det  stod  der,  kunde  en  Haand  eller  Fod  ikke  komme  ind 
i  det  hverken  ovenfra  eller  nedenfra.«     (Se  Fig.  Side  97). 

9  Harmonikaen  var  ganske  ny,  idet  jeg  havde  købt 
den  udelukkende  til  disse  Forsøg.  Home  havde  aldrig 
set  Instrumentet  og  endnu  mindre  havt  det  i  Haanden 
før  Forsøgenes  Begyndelse.« 

»I  en  anden  Del  af  Værelset  var  der  opstillet  et 
Apparat  til  at  undersøge  Legemers  Vægtforandringer. 
Det  bestod  af  et  Mahognibrædt,  36  Tommer  langt,  97« 
Tomme  bredt  og  en  Tomme  tykt.  Ved  hver  Ende  var 
der  som  Fod  fastskruet  en  Mahogniliste  paa  halvanden 
Tommes  Bredde.  Den  ene  Ende  af  Brædtet  hvilede  paa 
et  fast  Bord,  den  anden  blev  baaren  af  en  Fjervægt,  der 
hang  i  en  solid  trebenet  Opstander.  (Se  Fig.  S.  99  &  102.) 
Vægten  var  forsynet  med  en  selvregistrerende  Viser,  som 
markerede  det  Maximumstryk ,  der  var  blevet  udøvet. 
Apparatet  opstilledes  saaledes,  at  Mahognibrædtet  var 
vandret  og  Foden  hvilede  fladt  paa  Understøtningen.  I 
denne  Stilling  udøvede  det  et  Træk  paa  3  Ibs*)  i  Fjer- 
vægten.« 

»Før  Home  kom  ind  i  Stuen,  var  Apparatet  bragt  i 
Orden,  og  Hensigten  med  det  var  aldeles  ikke  bleven 
ham  forklaret,  inden  han  tog  Plads.  For  at  undgaa  nær- 
liggende kritiske  Indvendinger  er  det  maaske  værd  at  be- 
mærke, at  jeg  om  Eftermiddagen  aflagde  Home  et  Besøg 
i  hans  Bopæl,  og  han  bad  mig  da  fortsætte  Samtalen  i 
hans  Soveværelse,  medens  han  skiftede  Tøj.  Jeg  er  der- 
for  i  Stand  til  at  bevidne,    at  intet  Maskineri,    Apparat 


♦)    I  pound  (Ib)  =  5760  Grains  =  373,24  gr.  =  V*  Pund  dansk. 

eller  anden  hemmelig  Indretning  var  skjult  paa  hans 
Person.* 

»Forsøgene  overværedes  at  den  fremragende  Fysiker 
Dr,  W,  Huggins,  Advokat  (sergeant  of  law)  E.  W.  Cox, 
mJD  Broder  og  Assistenten  i  mit  kemiske  Laboratorium.* 

•  Home  sad  paa  en  lav  Lænestol.  Imellem  hans  Ben 
stod  under   Bordet   det  tidligere   omtalte  Bur.    Jeg  sad 


selv  tæt  ved  ham  tilvenstre,  en  anden  Iagttager  havde 
taget  Plads  ligeledes  tæt  ved  ham  tilhøjre;  de  øvrige 
tilstedeværende  havde  fordelt  sig  rundt  om  Bordet.  Største 
Delen  af  Aftenen,  især  naar  der  hændtes  noget  af  Be- 
tydning, havde  Iagttagerne  paa  begge  Sider  af  Home  sine 
Fødder  ovenpaa  hans,  saa  at  de  vare  i  Sund  til  at  opdage 
den  mindste  Bevægelse  fra  hans  Side« 

Onnro  og  Trolddom.     III.  7 


98  MODERNE  SPIRITISME   OG   OKKULTISME. 

>Home  tog  Harmonikaen  mellem  den  ene  Haands 
Tommel-  og  Mellemfinger  ved  den  Ende,  hvor  Nøglerne 
ikke  fandtes.  Jeg  aabnede  derefter  selv  Basnøglen  og 
trak  Buret  netop  saa  meget  frem  under  Bordet,  at 
Harmonikaen  kunde  stikkes  derind  med  Nøglerne  nedad; 
derefter  blev  Buret  skubbet  tilbage  saa  langt,  som  Hornes 
Arm  tillod,  men  uden  at  hans  Haand  blev  skjult  for  de 
nærmest  siddende.  (Se  Fig.  S.  97).  Snart  efter  begyndte 
Harmonikaen  at  svinge  frem  og  tilbage  paa  en  højst 
mærkelig  Maade;  derefter  kom  der  nogle  Lyde  fra  den, 
og  sluttelig  bleve  flere  Toner  spillede  efter  hinanden. 
Medens  dette  gik  for  sig,  krøb  min  Assistent  ned  under 
Bordet  og  meddelte,  at  Harmonikaen  udvidede  sig  og 
trak  sig  sammen;  samtidig  saa  vi  andre,  at  den  Haand, 
hvormed  Home  holdt  den,  var  ganske  rolig;  hans  anden 
Haaiid  hvilede  paa  Bordet.  Lidt  efter  saa  vi,  der  sad 
tæt  ved  Home,  at  Harmonikaen  svingede  dels  frem  og 
tilbage  dels  rundt  i  en  Kreds  inde  i  Buret,  medens  den 
samtidig  spillede.  Dr.  Huggins  kiggede  nu  ned  under 
Bordet  og  sagde,  at  Instrumentet  bevægede  sig,  skønt 
Homes  Haand  syntes  at  være  ganske  rolig.« 

»Medens  Home  stadig  holdt  Harmonikaen  paa  den 
omtalte  Maade  med  Nøglerne  nedad,  laa  hans  anden 
Haand  rolig  paa  Bordet  og  hans  Fødder  fastholdtes  af  de 
nærmest  siddende.  Under  disse  Omstændigheder  hørte 
vi  tydelig  enkelte  Toner  efter  hinanden,  og  derpaa 
spilledes  en  enkel  Melodi.  Da  dette  Resultat  kun  kunde 
fremkomme  derved,  at  der  blev  trykket  paa  Instrumentets 
Nøgler  i  den  rette  Orden,  betragtede  de  tilstedeværende 
det  som  et  afgørende  Experiment.  Men  det  følgende 
blev  endnu  mere  slaaende,  ti  Home  fjæmede  da  sin 
Haand  fuldstændig  fra  Harmonikaen,  idet  han  trak 
Haanden  ud  af  Buret  og  rakte  den  til  den  nærmeste 
Nabo.  Instrumentet  vedblev  da  at  spille  derinde,  skønt 
intet  Menneske  rørte  ved  det.« 

>Efter  at  vi  havde  faaet  saa  afgørende  Resuluter  med 
Harmonikaen  i  Buret,  vendte  vi  os  til  det  tidligere  om- 
talte Vægtapparat-  Home  lagde  sine  Fingre  let  paa  den 
yderste  Ende  af  Mahognibrædtet ,  som  hvilede  paa  sin 
Understøtning,  medens  Dr.  Huggins  og  jeg  sad  hver  paa 
sin  Side  af  det  og  ventede  paa,  hvilken  Virkning  der 
vilde  naas.  Næsten  umiddelbart  efter  begyndte  Vægtens 
Viser  at  gaa  nedad,  og  faa  Sekunder  derefter  steg  den 
paany.     Denne   Bevægelse    gentog    sig  flere    Gange  og 


syntes  at  tyde  paa  en  Bølgebevægelse  i  den  psykiske 
Kraft.  Enden  af  Brædtet  svingede  op  og  ned  under  For- 
søget. Nu  tog  Home  af  eget  Initiativ  en  lille  Haand- 
klokke  og  en  Tændstikæske,  som  stod  i  Nærheden,  og 
anbragte  en  af  dem  under  hver  Haand  for  at  overtyde 
os  om,  som  han  sagde,  at  han  ikke  udøvede  noget  nedad- 
gaaende  Tryk.  (Se  Fig.).  Den  meget  langsomme  Be- 
vægelse af  Fjervægten  blev  nu  mere  udpræget ,  og  Dr. 
Huggins,  som  holdt  Øje  med  Viseren,  sagde,  at  den  gik 
7* 

ned  til  6V3  Ibs.  Da  Brædtets  normale  Vægt  i  den 
Stilling,  hvori  det  hang,  var  3  Ibs.,  havde  det  nedad- 
gaaende  Tryk  altsaa  faaet  en  Tilvæxt  paa  3V2  Ibs.  Ved 
strax  efter  at  se  paa  Maximumsviseren  opdagede  vi,  at 
denne  en  Gang  var  gaaet  saa  langt  ned  som  til  9  Ibs., 
hvilket  altsaa  svarede  til  en  Trykforøgelse  paa  6  Ibs.« 

»For  at  undersøge,  om  det  var  muligt  at  frembringe 
nogen  Virkning  paa  Fjervægten  ved  et  Tryk  paa  det 
Sted,  hvor  Home  havde  havt  sine  Fingre,  steg  jeg  op 
paa  Bordet  og  satte  den  ene  Fod  paa  Enden  af  Brædtet. 
Dr.  Huggins,  som  iagttog  Vægtens  Viser,  erklærede,  at 
hele  mit  Legemes  Vægt  (140  Ibs.)  anbragt  paa  denne 
Maade  kun  fik  Viseren  til  at  synke  halvandet  pounds, 
eller  to  pounds,  naar  jeg  vippede  op  og  ned.  Home 
havde  siddet  i  en  lav  Lænestol  og  kunde  derfor  ikke,  selv 
om  han  havde  anstrængt  sig  aldrig  saa  meget,  have  fremkaldt 
de  tidligere  omtalte  Vægtforandringer.  Det  behøver 
næppe  at  siges,  at  baade  hans  Hænder  og  Fødder  bleve 
omhyggelig  iagttagne  af  alle  i  Stuen,  og  dette  Forsøg 
forekommer  mig  derfor,  om  muligt,  endnu  mere  af- 
gørende end  det  med  Harmonikaen.« 

Vedrørende  Aarsagen  til  disse  Fænomener,  den  Kraft, 
som  har  fremkaldt  dem,  gør  Crookes  endnu  nogle  Be- 
mærkninger, som  her  ere  uden  Interesse.  Han  kalder 
denne  ukendte  Aarsag  for  »den  psykiske  Kraft«  men 
indrømmer  iøvrigt,  at  det  vilde  være  forhastet  at  op- 
stille nogen  Hypotese  om  dens  Natur  og  Virkemaade.  I 
en  senere  Afhandling  udtaler  han,  at  hans  saakaldte 
psykiske  Kraft  er  den  samme,  som  Professor  Thury  i 
Genua  allerede  18  j  5  havde  opstillet  under  Navn  af  den 
»ekteniske  eller  tjærn virkende«  Kraft,  et  Navn  som  maaske 
burde  foretrækkes,  da  det  slet  intet  antyder  om  Kraftens 
Udspring.  Da  Navnet  jo  imidlertid  hverken  gør  fra  eller 
til,    benytte   vi    her   i   det    følgende   det  mere  bekendte 

Udtryk  >psykisk  Kraft«  *).  Vi  ville  nu  betragte  en  anden 
Række  af  Crookes  Forsøg,  der  udførtes  med  det  samme 
men  nu  noget  hensigtsmæssigere  indrettede  Apparat. 


^)  I  nyere  spiritistiske  Skrifler  ser  man  jævnlig  den  psykiske  Kraft 
forvexlet  eller  identificeret  med  Reichenbachs  Odkraft ;  der  vil 
derfor  være  Grund  til  her  nærmere  at  gøre  Rede  for  Forholdet 
mellem  disse  to  hypotetiske  Kræfter.  —  Kemikeren  Karl  Freiherr 
von  Reichenbach  gik  ud  fra  den  Kendsgerning,  at  Nordlyset 
fornemmelig  optræder  ved  Jordens  magnetiske  Poler ;  han  antog, 
at  et  saadant  Lysfænomen  maatte  fremkomme  overalt,  hvor  der 
var  Magnetisme  tilstede,  og  han  prøvede  derfor,  om  man  ikke  i 
fuldstændigt  Mørke  kunde  se  et  lignende  Lys  ved  store  kunstige 
Magneter.  Medens  han  selv  og  mange  andre  intet  kunde  se, 
£andt  han  adskillige  Personer,  der  i  absolut  Mørke  virkelig  saa 
Lys  omkring  Polerne  af  store  Magneter.  Det  var  dog  ikke  blot 
Synet,  der  paavirkedes  hos  disse  Personer,  de  saakaldte  »sensitive«  ; 
ogsaa  Temperatursansen  viste  sig  modtagelig,  idet  de  sensitive 
følte  Varme  eller  Kulde  ved  at  holde  Hænderne  over  Magnet- 
polerne.  De  mest  sensitive  bleve  endog  tiltrukne  af  Magneter, 
saa  at  man  kunde  løfte  deres  Lemmer  i  Vejret  alene  ved  den 
magnetiske  Tiltrækning.  Ved  at  forfølge  disse  Fænomener  videre 
fandt  Reichenbach,  at  det  ikke  blot  var  Magneter,  som  udsendte 
dette  Lys;  enhver  Genstand,  der  havde  været  udsat  for  Sollyset 
eller  i  Berøring  med  en  kemisk  Virksomhed,  var  ladet  dermed. 
Krystaller  og  især  det  menneskelige  Legeme  var  en  stadig  Kilde 
til  dette  Lys,  og  de  saas  derfor  af  sensitive  Personer  lysende  i 
et  mørkt  Rum.  Den  ubekendte  Kraft,  hvorfra  alle  disse  Virk- 
ninger maatte  antages  at  hidrøre,  kaldte  Reichenbach  >Odkraften«. 
Han  forsøgte  ogsaa  paa  at  fotografere  Odlyset  og  maale  den 
dermed  forbundne  Varme,  men  dette  mislykkedes.  Vel  mente 
han  engang  at  have  faaet  et  Fotografi  af  Odlyset  efter  65  Timers 
Exposition,  men  han  indrømmede  senere,  at  dette  beroede  paa 
en  Fejltagelse;  der  var  altsaa  intet  andet  Bevis  for  Odkraftens 
Existens  end  de  sensitive  Personers  Fornemmelser. 

Sine  første  Forsøg  offenliggjorde  Reichenbach  i  en  Række 
Afhandlinger:  >  Untersuchungen  uber  die  Dynamide«,  1849; 
senere  skrev  han  et  stort  Værk  om  samme  Genstand:  »Der 
sensitive  Mensch  und  sein  Verhalten  zum  Ode*  1854—55.  Da 
han  havde  stiftet  nærmere  Bekendtskab  med  Borddansen,  for- 
klarede  han   ogsaa   den   som   en   Virkning   af  Odkraften.    De 

>Da  jeg  første  Gang  anstillede  disse  Fors^,  ansaa 
jeg  det  for  nødvendigt,  at  Hornes  Haand  berørte  det  op- 
hængte Legeme,  hvis  Vægt  skulde  forandres;  men  jeg 
fandt  senere,  at  dene  slet  ikke  var  nogen  uundgaaelig 
Betingelse,   og  jeg  forandrede   derfor  mit   Apparat   paa 


r~" 


følgende  Maade,  som  er  vist  i  vedføjede  Figur.  AB  er 
det  tidligere  omtalte  Mahognibrædt,  der  ved  B  er  ophængt 
i  Fjervægten  C;  Vægten  bæres  af  den  solide  Trefod  E. 
Apparatet   blev   nu  yderligere  indrettet  saaledes,   at  det 


sensitive  roerne  aemlig  at  se  OdfUmmen  strømme  ud  fra  det 
menaeskdige  Legeme  med  ea  vis  Kraft,  og  naar  denne  FUmme 
kom  til  at  virke  paa  et  eller  andet  Legeme,  maatte  dette  altsaa. 
blive  sat  i  Bevægelse.  Ønskekvistens ,  de  dansende  Bordes  og 
drejende  Nøglers  Bevægelser  kunde  saaledes  forklares  herved, 
som  Reichenbach  udførlig  har  paavist  i  Skriftet:  >Die  odische 
Lohe  und  einige  Bewegungserscheinuagem,  1S67.  —  Den  fra 
Mennesket  udgaaende  Od  —  Reichenbach  kalder  den  'Biodi  — 
falder  alisaa  tildels  sammen  med  de  moderne  Okkultisters 
•psykiske  Kraft«;  men  medens  psykisk  Kraft  dog  nødvendigvis 
maa  tenkes  knyttet  til  Mennesker  og  maaske  Dyr,  forekommer 
den  antagne  Odkraft  overalt  i  Naturen. 

automatisk  kunde  optegne  de  stedfindende  Vægtforandringer, 
men  den  hertil  fornødne  Indretning  er  ikke  vist  i  Figuren. 
I  dette  Øjemed  blev  der  til  Vægtens  Viser  loddet  en  fin 
Staalspids  der  gik  vandret  ud.  Overfor  Vægten  blev 
der  anbragt  et  Urværk,  som  kunde  trække  en  sværtet 
Glasplade  forbi  Staalspidsen.  Naar  dette  sker,  vil  Staal- 
spidsen i  den  sodede  Overflade  ridse  en  ret  Linje,  saa- 
længe  Vægten  er  i  Ro.  Men  hvis  Trykket  paa  Brædtet 
forandrer  sig,  gaar  Staalspidsen  paa  Vægtens  Viser  op  og 
ned  og  tegner  følgelig  en  krum  Linje  paa  Glaspladen. 
Af  denne  Linjes  Form  kan  man  beregne,  hvor  ston 
Trykket  paa  Brædtet  har  været  i  hvert  Øjeblik.« 

»Medens  Vægten  (se  Fig.)  bærer  Enden  B  af  Brædtet, 
hviler  den  anden  Ende  A  paa  et  kileformet  Træstykke, 
der  er  fastskruet  paa  Undersiden  af  Brædtet.  Kilens 
Underkant,  hvorom  Brædtet  drejer  sig,  hviler  paa  et  fast 
og  solidt  Træunderlag,  G  H.  Paa  Brædtet,  nøjagtig  over 
Omdrej ningslinjen,  er  der  anbragt  et  Glaskar  I,  fyldt 
med  Vand.  L  er  en  massiv  Jærnopstander,  hvis  Arm 
bærer  en  Ring  M  N ,  hvori  der  er  indsat  et  halvkugle- 
formet  Kobberkar,  gennemboret  af  talrige  Huller  i  Bunden. 
Jæmopstanderen  rører  ikke  ved  Brædtet  AB,  og  dens 
Arm  med  Kobberkarret  er  saaledes  indstillet,  at  Karret 
gaar  halvanden  Tomme  ned  i  Vandet  men  ikke  rører, 
hverken  ved  Glassets  Bund  eller  dets  Rand.  Det  viste 
sig,  at  Vægten  ikke  i  mindste  Maade  blev  paa  virket  af, 
at  man  rystede  eller  slog  til  Jæmopstanderen,  og  man 
kunde  heller  ingen  Vægtforandring  paavise,  naar  man 
dyppede  Haanden  saa  langt  ned  i  Vandet,  som  det  gennem- 
hullede Kobberkar  vilde  tillade.  Enhver  mekanisk  Over- 
føring af  Kraft  fra  Kobberkarret  til  Brædtet  A  B  er  paa 
denne  Maade  udelukket.« 

»For  Nemheds  Skyld  vil  jeg  nu  dele  Forsøgene  i 
flere  Grupper,  og  af  hver  Gruppe  udvælge  et  enkelt 
Exempel    til    nærmere    Beskrivelse.     Der    vil    dog   ikke 

blive  omtalt  noget  Forsøg,  som  ikke  er  gentaget  flere 
Gange;  nogle  af  dem  ere  ogsaa  i  Homes  Fraværelse 
prøvede  med  andre  Personer,  der  besad  lignende  Evner.  — 
Der  var  altid  tilstrækkeligt  Lys  i  det  Værelse  (min  egen 
Spisestue),  hvor  Forsøgene  anstilledes,  til  at  se  alt,  hvad 
der  foregik.« 

»Experiment  I.  Efter  at  Apparatet  var  sat  fuldstændig 
i  Stand,  inden  Home  kom  ind  i  Stuen,  blev  han  anmodet 
om  at  træde  ind  og  anbringe  sine  Fingre  i  Kobberkarret 
N.  Han  stod  op  og  dyppede  højre  Haands  Fingerspidser 
ned  i  Vandet;  hans  venstre  Haand  og  Fødderne  fast- 
holdtes  af  de   tilstedeværende.     Da   han   sagde,    at    han 


o       s 

ti  i  n  I 

Fig  A. 


følte  en  Kraft  eller  Indflydelse  udgaa  fra  sin  Haand, 
satte  jeg  Urværket  i  Gang,  og  næsten  i  samme  Øjeblik 
saas  Enden  B  af  Brædtet  langsomt  at  synke  ned  og 
blive  nede  i  omtrent  lo  Sekunder;  den  steg  derpaa  lidt 
højere  og  gik  sluttelig  tilbage  til  sin  normale  Stilling. 
Den  sank  saa  igen,  steg  pludselig,  sank  gradvis  i  Løbet 
af  17  Sek.  og  gik  saa  op  til  sin  normale  Højde,  hvor 
den  forblev  til  Forsøget  var  endt.  Det  laveste  Punkt,  der 
var  markeret  paa  den  sodede  Glasplade,  svarede  til  et 
direkte  Tryk  af  omtrent  5000  Grains  (323  gr.).  Ved- 
føjede Figur  A  er  en  Kopi  af  den  Kurve,  som  fremkom 
paa  Glasset;  Maalestokken  foroven  angiver  Tiden  i  Sekunder, 
den  lodrette  Maalestok  angiver  Trykket  i  Grains.  t 

»Experiment  II.  Da  Berøring  gennem  Vand  saaledes 
havde  vist  sig  at  være  ligesaa  virksom  som  en  direkte 
mekanisk  Berøring,  ønskede  jeg  at  se,  om  Kraften  ogsaa 
kunde  paavirke  Vægten  enten  gennem  andre  Dele  af 
Apparatet  eller  gennem  Luften.  Glaskarret  med  Vand, 
Jærnopstanderen  etc.  bleve  derfor  fjærnede  som  overflødige, 
og  Hornes  Hænder  anbragtes  ved  Punktet  P  (se  Fig.  S.  102) 


Fig.  B. 

paa  det  Bord,  hvorpaa  den  ene  Ende  ai  Brædtet  hvilede. 
En  af  de  tilstedeværende  lagde  sine  Hænder  paa  Homes 
og  satte  en  af  sine  Fødder  paa  hans;  jeg  selv  passede 
ogsaa  nøje  paa  ham  hele  Tiden.  I  samme  Moment  blev 
Urværket  sat  i  Gang;  Brædtet  sank  og  steg  paa  en 
uregelmæssig  Maade,  saa  at  Resultatet  blev  den  Kurve, 
der  er  vist  i  Fig.  B.« 


F^ 


Fig.  C. 

»Experiment  IH.  Home  blev  nu  stillet  i  en  Afstand 
af  én  Fod  fra  Brædtet  ved  den  ene  Side  af  det.  Hans 
Hænder  og  Fødder  fastholdtes  af  en  af  de  tilstedeværende, 
og  en  ny  Kurve,  som  er  gengivet  i  Fig.  C,  fremkom 
paa  den  bevægelige  Glasplade.« 

Det  anførte  maa  være  tilstrækkeligt  som  Exempel 
paa,  hvorledes  Crookes  gik  tilværks  ved  disse  Forsøg. 
Der  blev  anstillet  endnu  mange  andre  Experimenter,  dels 

med  de  alt  omtalte,  dels  med  andre  Apparater,  men  der 
kom  derved  ikke  stort  andet  frem  end  det,  vi  allerede 
have  lært  at  kende.  løvrigt  kan  der  naturligvis  ikke  være 
Tale  om  her  at  give  en  fuldstændig  Oversættelse  af 
Crookes*  Værk;  det  anførte  Citat  er  mere  end  nok  til  at 
give  Læseren  et  Indtryk  af  disse  berømte  Undersøgelser. 
De  synes,  saaledes  som  Crookes  her  fremstiller  dem,  at 
være  yderst  omhyggeligt  og  strængt  videnskabeligt  gennem- 
førte. Crookes  udtænker  og  opstiller  selvregistrerende 
Maaleapparater,  og  Home  behandles  som  om  han  kunde 
være  en  Slags  Kraftmaskine,  der  stilles  op,  snart  her 
og  snart  der,  for  at  prøves  under  forskellige  Forhold. 
Der  er  Lys  nok  i  Stuen  til  at  se  alt,  og  flere  ansete 
Videnskabsmænd  vaage  over  Forsøgenes  rigtige  Udførelse. 
Her  er  aabenbart  alle  tænkelige  Garantier  for,  at  de 
vundne  Resultater  ere  fuldt  paalidelige,  og  Crookes*  Forsøg 
have  derfor  ogsaa  altid  været  en  frygtelig  Anstødssten 
for  de  Videnskabsmænd,  som  ville  forklare  den  Art 
mediumistiske  Fænomener  som  Bedrag  fra  Mediernes 
Side.  Noget  saadant  synes  dog  fuldstændig  udelukket 
ved  de  her  beskrevne  Experimenter  —  hvis  da  Beskrivelsen 
ellers  er  rigtig. 

Men  det  er  den  ikke.  Den  er  tværtimod  i  saa  høj 
Grad  et  Produkt  af  Crookes'  Fantasi,  at  den  afgiver  det 
mest  overvældende  Exempel  paa,  hvorledes  en  paa  sit  Om- 
raade  udmærket  Videnskabsmand  kan  hilde  sig  i  et  Selv- 
bedrag, naar  han  vover  sig  ind  paa  fremmede  Baner. 
Det  synes  ganske  vist  at  være  en  dristig  Paastand,  jeg 
her  fremsætter,  men  Beviset  derfor  er  givet  af  ingen 
ringere  end  —  Mr.  Crookes  selv.  i8  Aar  efter,  at  den 
første  Beretning  blev  skreven,  har  Crookes  givet  en  anden 
Fremstilling  af  de  samme  Forsøg,  hvoraf  det  fremgaar, 
at  det  hele  er  gaaet  til  paa  en  ganske  anden  Maade. 
Intet  Menneske,  som  læser  den  ovenfor  citerede  Beretning 
fra  1 87 1,  kan  faa  noget  andet  Indtryk,  end  at  de  omtalte 

Forsøg  ere  udførte  i  nogle  faa  Seancer,  hvor  alt  er  gaaet 
ganske  glat.  Videnskabsmændene  ordne  det  hele;  der 
er  ingen  Afbrydelser,  Forstyrrelser  eller  mislykkede  Forsøg, 
ingen  mistænkelige  Bevægelser  fra  Hornes  Side,  hans 
»psykiske  Kraft«  virker  med  en  Præcision,  som  om  den 
udgik  fra  en  velkonstrueret  Maskine  og  ikke  fra  et 
Menneske.  Men  læser  man  saa  Crookes'  Dagbogsoptegnelser 
fra  disse  Forsøg,  bliver  Indtrykket  rigtignok  et  andet. 
Disse  Optegnelser,  som  bleve  gjorte  dels  under,  dels 
umiddelban  efter  Seancerne,  har  Crookes  oflFenliggjort  i 
Proceedings  of  the  Society  for  Psychical  Research,  Part 
XV,  1889.  Det  er  kun  et  lille  Udtog  af  hans  Dagbøger, 
som  her  er  trykt,  men  for  hver  enkelt  Seance,  som  over- 
hovedet omtales,  er  den  fuldstændige  Beretning  givet. 
Til  nærmere  Illustration  af  Forskellen  mellem  de  to 
Fremstillinger  anfører  jeg  her  en  enkelt  Seance,  i  hvilken 
der  blev  anstillet  nogle  af  de  tidligere  omtalte  Forsøg. 

»Onsdag,  21*  Juni  1871.  Seance  i  Crookes  private 
Bolig.  Fra  8,40  til  10,30  Aften.  Nærværende:  Mr.  D. 
D.  Home  (Medium),  Mrs.  Wr.  Crookes,  Mr.  Wr.  Crookes, 
Mrs.  Humphrey,  Mr.  C.  Gimingham,  Mr.  Sergt.  Cox, 
Mr.  Wm.  Crookes,  Mrs.  Wm.  Crookes,  Miss  A.  Crookes. 
I  Spisestuen,  oplyst  af  et  Gasblus;  rundt  om  Spisebordet. 
Paa  Bordet  var  en  mig  tilhørende  Harmonika,  en  lang 
tynd  Trælineal,  et  Blyant  og  noget  Papir;  ved  den  ene 
Side,  tildels  hvilende  paa  Bordet,  var  opstillet  et  Apparat 
til  at  undersøge  Legemers  Vægtforandringer.  (Apparatet, 
som  her  beskrives,  var  det  i  Figuren  Side  102  fremstillede). 
Under  Bordet  var  det  tidligere  omtalte  Bur.« 

»Fænomener.  Næsten  umiddelbart  efter  at  vi  havde 
taget  Plads,  føltes  der  meget  levende  Vibrationer  i  Bordet. 
Disse  Vibrationer  svarede  »Ja«  og  »Nej«  paa  forskellige 
fremsatte  Spørgsmaal.  Mr.  Homes  Hænder  kontraheredes 
paa  en  meget  mærkelig  Maade,  der  saa  yderst  smertelig 
ud.     Han    rejste  sig  og  stak  forsigtig  sin  højre  Haands 


io8 


MODERNE   SPIRITISME   OG    OKKULTISME. 


Fingre  ned  i  Vandet  i  Kobberkarret,  idet  han  omhyggelig 
undgik  at  berøre  nogen  anden  Del  af  Apparatet.  Mrs. 
Wm.  Crookes,  som  sad  nær  derved,  saa*  Enden  af  Brædtet 
langsomt  gaa  ned  og  igen  stige.  Ved  at  se  paa  den 
automatiske  Viser  fandt  vi,  at  der  havde  været  frembragt 
en  Trykforøgelse  paa  lo  ounces  (311  gr.).  Intet  videre 
skete.« 

»Samme  Aften  fra  10,45  ^^  i^>45-  Denne  Seance 
blev  holdt  strax  efter  den  foregaaende.  Vi  rejste  os  alle, 
gik  omkring,  aabnede  Vinduerne  og  skiftede  Plads.  Miss 
A.  Crookes  forlod  Selskabet,  og  det  blev  da  foreslaaet, 
at  vi  skulde  sætte  os  igen.  Værelset,  Bordet  og  Apparaterne 
de  samme  som  før.  Lyset  blev  svækket,  men  der  var 
endnu  Lys  nok,  til  at  vi  kunde  skelne  hinanden  og  se 
enhver  Bevægelse.  Apparatet  kunde  ogsaa  tydelig  skelnes. 
Den  automatiske  Viser  blev  ført  tæt  op  til  Vægtens  faste 

Viser.    Vi  sad  nu 

M»;wftC.    I).D.H.    Myw"C.  i   den  Orden  om 

Bordet,  som  er 
vist  i  hosstaaendé 
Figur,  hvor  A  be- 
tegner den  tidligere 
omtalte  Lineal.« 

»Næsten  øje- 
blikkelig kom  der 
et  Budskab:  'Hæn- 
derne af  Bordet*.  Efter  at  vi  havde  siddet  roligt  et  Minut 
eller  to,  holdende  hinanden  i  Hænderne,  hørte  vi  tunge 
Slag  paa  Bordet,  derefter  paa  Gulvet  ved  Vægtapparatet, 
Dette  blev  sat  i  Bevægelse  og  Fjervægten  hønes  at  synke 
hurtig  nedad.  Nu  fik  vi  følgende  Budskab:  'Va^en 
lidt  forandret.  Se  efter*.  Jeg  gik  hen  og  saa  paa  Skalaen, 
som  viste  en  Trykforøgelse  paa  9  Ibs.  Da  dette  Resultat 
var  naat,  medens  der  næppe  var  Lys  nok  til  at  se 
Brædtet    og   Viseren   bevæge   sig,   bad   jeg   om,    at  det 

maatte  blive  gentaget  i  bedre  Belysning.  Gassen  blev 
skruet  op,  og  vi  sad  som  før.  Nu  saas  Brædtet  at  be^ 
væge  sig  op  og  ned,  medens  Home  var  i  nogen  Afstand 
derfra  og  ikke  rørte  ved  Bordet,  idet  hans  Hænder  bleve 
fastholdte.   Viseren  angav  nu  en  Vægtforøgelse  paa  2  Ibs.« 

»Home  bad  os  nu  bytte  Plads.  Vi  sad  da  som  ved- 
føjede Figur  viser.  Et  Budskab  blev  givet:  'Alle  Hænder 
undtagen  Dan' s 
(Hornes)  af  Bordet.* 
Home  flyttede  der- 
efter sin  Stol  bort 
til  det  yderste 
Hjørne  af  Bordet 
og  vendte  sine 
Fødder  bort  fra 
Apparatet  tæt  hen 
til  Mrs.  H.    Tunge 

Slag  hørtes  paa  Bordet  og  derefter  ogsaa  paa  Mahogni- 
brædtet,  som  blev  rystet  stærkt  op  og  ned.  Følgende 
Budskab  blev  givet:  'Nu  have  vi  gjort  vort  yderste.* 
Den  automatiske  Viser  angav  nu  en  Vægtforøgelse  paa 
4  Ibs.,  hvilket  jeg  saa  ved  at  gaa  hen  til  Fjervægten.« 
Der  skete  derefter,  i  den  samme  Seance,  endnu  mange 
andre  mærkelige  Ting,  men  disse  have  mindre  Interesse 
for  os ;  hvad  det  her  kommer  an  paa  er  kun  at  se,  under 
hvilke  Omstændigheder  Forsøgene  med  Vægtapparaterne 
ere  i/dførte.  Og  derom  have  vi  nu  faaet  tilstrækkelige 
Oplysninger,  som  i  det  mindste  fra  et  Synspunkt  ere 
bøjst  tilfredsstillende. 

Lad  mig  endnu  blot  tilføje,  at  den  her  beskrevne 
Seance  er  valgt  ganske  iflæng  og  at  den  er  fuldstændig 
typisk.  Saaledes  som  det  er  gaaet  til  her,  gaar  det  ogsaa 
i  alle  de  øvrige  Seancer,  om  hvilke  Crookes  har  ofFenlig- 
gjort  sine  Optegnelser.  Det  er  let  at  se,  at  man  faar  et 
ganske  andet  Billede  af  Forholdene  gennem  disse  E)agbogs- 

Fingre  ned  i  Vandet  i  Kobberkarret,  idet  han  omhyggelig 
undgik  at  berøre  nogen  anden  Del  af  Apparatet.  Mrs. 
Wm.  Crookes,  som  sad  nær  derved,  saa'  Enden  af  Brædtet 
langsomt  gaa  ned  og  igen  stige.  Ved  at  se  paa  den 
automatiske  Viser  fandt  vi,  at  der  havde  været  frembragt 
en  Trykforøgelse  paa  lo  ounces  (311  gr.).  Intet  videre 
skete.« 

»Samme  Aften  fra  10,45  ^^1  ii»4S-  Denne  Seance 
blev  holdt  strax  efter  den  foregaaende.  Vi  rejste  os  alle, 
gik  omkring,  aabnede  Vinduerne  og  skiftede  Plads.  Miss 
A.  Crookes  forlod  Selskabet,  og  det  blev  da  foreslaaet, 
at  vi  skulde  sætte  os  igen.  Værelset,  Bordet  og  Apparaterne 
de  samme  som  før.  Lyset  blev  svækket,  men  der  var 
endnu  Lys  nok,  til  at  vi  kunde  skelne  hinanden  og  se 
enhver  Bevægelse.  Apparatet  kunde  ogsaa  tydelig  skelnes. 
Den  automatiske  Viser  blev  ført  tæt  op  til  Vægtens  faste 

Viser.    Vi  sad  nu 
MMu/ftr;.    I).D.H.    M^w^C.  i   den  Orden  om 

Bordet,  som  er 
vist  i  hosstaaende 
Figur,  hvor  A  be- 
tegner den  tidligere 
omtalte  Lineal.« 

»Næsten  øje- 
blikkelig kom  der 
et  Budskab:  'Hæn- 
derne af  Bordet*.  Efter  at  vi  havde  siddet  roligt  et  Minut 
eller  to,  holdende  hinanden  i  Hænderne,  hørte  vi  tunge 
Slag  paa  Bordet,  derefter  paa  Gulvet  ved  Vægtapparatet. 
Dette  blev  sat  i  Bevægelse  og  Fjervægten  hørtes  at  synke 
hurtig  nedad.  Nu  fik  vi  følgende  Budskab:  'Vægten 
lidt  forandret.  Se  efter*.  Jeg  gik  hen  og  saa  paa  Skalaen, 
som  viste  en  Trykforøgelse  paa  9  Ibs.  Da  dette  Resultat 
var  naat,  medens  der  næppe  var  Lys  nok  til  at  se 
Brædtet    og   Viseren    bevæge   sig,    bad   jeg   om,    at   det 

maatte  blive  gentaget  i  bedre  Belysning.  Gassen  blev 
skruet  op,  og  vi  sad  som  før.  Nu  saas  Brædtet  at  be- 
væge sig  op  og  ned,  medens  Home  var  i  nogen  Afstand 
derfra  og  ikke  rørte  ved  Bordet,  idet  hans  Hænder  bleve 
fastholdte.  Viseren  angav  nu  en  Vægtforøgelse  paa  2  Ibs.  c 
»Home  bad  os  nu  bytte  Plads.  Vi  sad  da  som  ved- 
føjede Figur  viser.  Et  Budskab  blev  givet:  'Alle  Hænder 
undtagen  Dan's 
(Hornes)  af  Bordet.* 
Home  flyttede  der-    ,  „  ^ 

efter  sin  Stol  bort  1  II  I 

til  det  yderste 
Hjørne  af  Bordet 
og  vendte  sine  M«C.C 
Fødder  bort  fra 
Apparatet  tæt  hen 
til  Mrs.  H.    Tunge 

Slag  hørtes  paa  Bordet  og  derefter  ogsaa  paa  Mahogni- 
brædtet,  som  blev  rystet  stærkt  op  og  ned.  Følgende 
Budskab  blev  givet:  'Nu  have  vi  gjort  vort  yderste.* 
Den  automatiske  Viser  angav  nu  en  Vægtforøgelse  paa 
4  Ibs.,  hvilket  jeg  saa  ved  at  gaa  hen  til  Fjervægten.« 
Der  skete  derefter,  i  den  samme  Seance,  endnu  mange 
andre  mærkelige  Ting,  men  disse  have  mindre  Interesse 
for  os ;  hvad  det  her  kommer  an  paa  er  kun  at  se,  under 
hvilke  Omstændigheder  Forsøgene  med  Vægtapparaterne 
ere  i/dførte.  Og  derom  have  vi  nu  faaet  tilstrækkelige 
Oplysninger,  som  i  det  mindste  fra  et  Synspunkt  ere 
højst  tilfredsstillende. 

Lad  mig  endnu  blot  tilføje,  at  den  her  beskrevne 
Seance  er  valgt  ganske  iflæng  og  at  den  er  fuldstændig 
typisk.  Saaledes  som  det  er  gaaet  til  her,  gaar  det  ogsaa 
i  alle  de  øvrige  Seancer,  om  hvilke  Crookes  har  offenlig- 
gjort  sine  Optegnelser.  Det  er  let  at  se,  at  man  faar  et 
ganske  andet  Billede  af  Forholdene  gennem  disse  Dagbogs- 

blade  end  af  den  oprindelige  Beretning.    Flere  af  Seancerne 
eller   i  al  Fald  Dele  af  dem  ere  ikke  langt  fra  at  være 
Mørkeseancer,    ti  det  er  man  dog  ubetinget  berettiget  til 
at    kalde   dem,    naar   kun    de   nærmest   siddende   kunne 
skimte,  hvad  der  foregaar.     Dernæst  se  vi,  at  det  aldeles 
ikke   er  Crookes   men    derimod  Home,    som    leder   For- 
søgenes Gang  gennem   de  givne   »Budskaber«.    Crookes 
og  de  andre  Deltagere  ere  pænt   nødte  til  at  indtage  de 
Pladser,    som    anvises   dem,    indtil    der   er  sket  et  eller 
andet;    Home  derimod  gaar  frit  omkring,   gaar  paa  egen 
Haand    hen    til   Apparaterne,    flytter    sin    Stol    o.  s.  v. 
Endelig   finder   der  en  Mængde  smaa  Afbrydelser  Sted; 
snart    skulle   Hænderne    være   paa   Bordet,    snart   ikke; 
Gassen  svækkes  og  skrues  igen  op,  der  byttes  Pladser  og 
meget  mere  af  den  Art.     Alt  dette  viser  os,    at  disse  be- 
rømte Crookes' ske  Seancer  slet  ikke  adskille  sig  fra  andre 
spiritistiske  Seancer;    der  er  det  samme  uberegnelige  og 
lunefulde  Præg  over  dem,    den  samme  Afhængighed  af 
Mediets  Forgodtbefindende. 

Dette  gælder  i  det  mindste  for  alle  de  Seancer,  om 
hvilke  Crookes  har  offenliggjort  de  originale  Optegnelser. 
Muligvis  har  han  ogsaa  anstillet  andre  Forsøg,  der  ikke  have 
været  behæftede  med  slige  mistænkelige  Omstændigheder; 
men  det  er  dog  ikke  sandsynligt,  at  han  blandt  sine 
mange  Optegnelser  skulde  have  valgt  netop  de  mest  mis- 
tænkelige og  ladet  de  beviskraftige  ligge.  Vi  tør  derfor 
sikkert  gaa  ud  fra,  at  alle  Crookes*  Forsøg  ere  anstillede 
i  Seancer,  der  gennemgaaende  have  havt  samme  Karakter 
som  den  her  beskrevne.  Følgelig  er  hans  oprindelige 
Beretning  fra  1871  ikke  en  nøjagtig  Beskrivelse  af,  hvad 
der  virkelig  har  fundet  Sted,  men  et  Uddrag,  hvori  kun 
visse  bestemte  Tildragelser  beskrives  med  Udeladelse  af 
alle  ledsagende  Omstændigheder.  Vi  kunne  ikke  her  ind- 
lade os  paa  at  undersøge,  hvilken  Vægt  der  ligger  paa 
alt  det,    som  Crookes  har  ment  at  kunne  udelade  af  sin 

første  Beretning;  i  sidste  Del  skulle  vi  gaa  nærmere  ind 
derpaa.  Her  nøjes  vi  med  at  fastslaa  to  Kendsgerninger. 
For  det  første,  at  Crookes'  Forsøg  slet  ikke  ere  anstillede 
som  strængt  videnskabelige  Undersøgelser,  men  at  de  ere 
fremkomne  i  almindelige  spiritistiske  Seancer,  lejlighedsvis, 
naar  det  passede  Mediet,  der  gennem  de  givne  Aande- 
budskaber  beherskede  Situationen.  For  det  andet,  at 
Crookes  ikke  kan  have  havt  nogen  Anelse  om,  hvilken 
Va^  der  ligger  paa  alle  de  Forhold,  som  han  i  Tavshed 
har  forbigaaet  i  Beretningen  af  1871.  Havde  han  indset 
det,  kunde  han  ikke  have  udgivet  en  saadan  Fremstilling 
af  Sagen  uden  at  gøre  sig  skyldig  i  bevidst  Bedrageri. 


AandefotografUr. 

Der  kan  naturligvis  ikke  være  Tale  om,  1  en  kort- 
fattet historisk  Fremstilling  som  den  her  foreliggende,  at 
behandle  alle  de  mediumistiske  Fænomener  enkeltvis  og 
gøre  Rede  for  de  Undersøgelser,  som  til  forskellige  Tider 
ere  anstillede  over  dem.  Vi  maa  indskrænke  os  til  at 
behandle  dels  de  Fremtoninger,  der  ere  særlig  omhyggelig 
undersøgte  af  fremragende  Forskere,  dels  saadanne,  der  i 
teoretisk  Henseende  have  afgørende  Betydning.  I  begge 
disse  Retninger  indtage  de  saakaldte  Aandefotografier 
tillige  med  andre  Tegn  paa  Aanders  Materialisation  en 
fremskudt  Plads.  Fra  Crookes*  Haand  have  vi  maaske 
de  paalideligste  Vidnesbyrd,  som  overhovedet  findes,  om 
disse  Fænomeners  Virkelighed,  og  deres  teoretiske  Be- 
tydning er  iøjnefaldende.  Alle  de  hidtil  omtalte  mediumi- 
stiske Fænomener  kunne  nemlig  meget  godt  forklares 
uden  Hjælp  af  den  spiritistiske  Hypotese.  Det  kan  være, 
at  det  virkelig  er  Aander,  som  i  Mediernes  Nærværelse 
udføre  alle  disse  fysiske  og  intellektuelle  Præstationer. 
Men  det  kan  ogsaa  godt  være,    at  alle  disse  Virkninger 

skyldes  selve  Mediets  Sjæleliv,  dér  saa  blot  maa  tænkes 
udrustet  med  en  eller  flere  Kræfter,  som  hidtil  ikke  ere 
tilstrækkelig  paaagtede  af  Psykologerne.  Delte  er  Crookes* 
og  de  øvrige  Okkultisters  Opfattelse.  Og  da  det  nu  er  højst 
sandsynligt,  at  der  gives  Kræfter  i  Naturen  —  Mennesket 
iberegnet  —  som  Videnskaben  endnu  ikke  kender, 
medens  det  er  ret  urimeligt  at  antage,  at  Aander  skulde 
nedlade  sig  til  at  udøve  saadanne  Barnestreger,  som  de 
mediumistiske  Præstationer  mangen  Gang  virkelig  ere, 
saa  vil  Okkultismen  paa  Forhaand  have  en  vis  Udsigt  til 
at  gaa  af  med  Sejren.  Men  hvis  Aanderne  kunde  drive 
det  til  at  fremtræde  synlige  for  os  som  levende  Væsner 
i  en  eller  anden  Skikkelse,  saa  vilde  dette  aabenbart  lægge 
et  stort  Lod  i  Vægtskaalen  til  Fordel  for  Spiritismen. 
Fra  den  moderne  Spiritismes  første  Dage  har  man  derfor, 
som  forstaaeligt  er,  ivrigt  søgt  at  finde  saadanne  direkte 
og  uafviselige  Vidnesbyrd  om  Aandernes  Medvirken.  Der 
foreligger  da  ogsaa,  allerede  fra  de  ældste  Seancer,  Be- 
retninger om,  at  man  har  set  Hænder  og  følt  Berøringer, 
der  ikke  kunde  hidrøre  fra  nogen  af  de  tilstedeværende 
Mennesker.  Men  saalænge  slige  Vidnesbyrd  staa  isolerede, 
er  den  Mulighed  ikke  udelukket,  at  det  her  drejer  sig 
om  rene  Indbildninger,  Hallucinationer  hos  en  fantasirig 
Iagttager.  Fuld  Sikkerhed  kunde  man  ikke  have,  før  et 
saadant  Fænomen  lod  sig  fotografere,  eller  i  al  Fald 
viste  sig  med  saa  stor  Tydelighed  for  flere  kritiske  Iagt- 
tagere, at  der  ingen  Tvivl  kunde  være  om  Fantomets 
Objektivitet. 

Det  lader  sig  nu  ikke  nægte,  at  Spiritisterne  i  Tidens 
Løb  have  været  ret  heldige  med  at  tilvejebringe  Beviser 
af  den  Art.  Med  ét  Slag  gik  det  naturligvis  ikke,  men 
det  kunde  jo  heller  ikke  ventes;  baade  Medierne  og 
Aanderne  maatte  have  Tid  til  at  udvikle  disse  nye 
Ytringsformer.  I  Begyndelsen  lykkedes  det  kun  at  faa 
Fotografier  af  Væsner,    der  vare  usynlige  for  alle  eller  i 


/ca^ 


AANDEFOTOGRAFIER.  1 1 3 

det  højeste  synlige  for  Mediet.  Men  20  Aar  senere  havde 
Aanderne  drevet  Materialisationen  til  en  saadan  Fuld- 
kommenhed, at  de  kunde  ses  af  en  stor  Tilskuerkreds 
og  lade  sig  fotografere  i  stærkt  elektrisk  Lys.  Aandedræt 
og  Pulsslag  kunde  maales  hos  dem ;  Haarlokker  afklippedes 
og  opbevaredes  til  evig  Amindelse.  Ja  en  af  Deltagerne 
i  Crookes'  Forsøg,  hvor  Aanden  Katie  King  viste  sig, 
erklærede  rent  ud:  at  hvis  denne  Aand  bestod  af  psykisk 
Kraft,  saa  maatte  den  psykiske  Kraft  være  en  Kvinde. 
Her^ned  maatte  selv  de  dristigste  Forhaabninger  siges  at 
være  gaaet  i  Opfyldelse,  og  et  eklatant  Bevis  var  ført; 
lad  os  nu  gaa  dette  Bevis  lidt  nærmere  efter  i  dets 
historiske  Udvikling. 

De  ældste  Aandefotografier  gaa  tilbage  til  1855,  ^^ 
Daguerrotypien  endnu  var  den  almindelig  brugte  Metode. 
I  et  amerikansk  spiritistisk  Tidsskrift  ira  det  Aar  beretter 
Redaktøren,  at  man  længe  forgæves  havde  søgt  at  faa 
Aandeskikkelser  afbildet  paa  en  Daguerrotypplade ,  men 
at  det  nu  syntes  at  skulle  lykkes.  En  professionel  Da- 
guerrotypist,  der  tillige  var  Medium,  havde  nemlig  fornylig 
taget  et  Billede  af  sin  lille  Dreng,  og  paa  dette  Billede 
viste  der  sig  foroven  en  bred,  skylignende  Lysstribe,  der 
sænkede  sig  ned  paa  Drengens  Skulder  og  tabte  sig  der. 
Lysstriben  lignede  en  Solstraale,  der  trænger  ind  gennem 
en  lille  Aabning,  og  ved  nærmere  Iagttagelse  viste  den 
sig  noget  gennemsigtig.  Intet  tidligere  Billede  havde  vist 
noget  lignende,  og  selv  ved  den  omhyggeligste  Under- 
søgelse af  Omgivelserne  var  man  ikke  i  Stand  til  at 
finde  nogen  rimelig  Aarsag  til  Fænomenet.  I  samme 
Aargang  af  det  samme  Tidsskrift  berettes  en  lignende 
Tildragelse,  men  efter  disse  to  temmelig  tvivlsomme 
Resultater  synes  Aanderne  at  have  stillet  Sagen  i  Bero, 
ti  man  hører  nu  ikke  mere  om  den  Slags  Billeder  før  i 
1862.  Paa  dette  Tidspunkt  begyndte  Mumler,  maaske 
den  bekendteste  af  alle  Aandefotografer,  sin  Virksomhed. 

Overtro  og  Trolddom.     III.  o 

Mumler  var  oprindelig  Gravør,  men  han  plejede  ora 
Søndagen  at  besøge  en  Ven,  der  var  ansat  i  en  fotografisk 
Forretning,  og  det  morede  ham  her  at  se,  hvorledes 
Vennen  bar  sig  ad.  Saaledes  lærte  han  lidt  efter  lidt  de 
forskellige  Haandgreb,  men  han  havde  intet  Begreb  om 
de  anvendte  Kemikaliers  Natur  og  Virkemaade.  En 
Søndag,  da  han  var  ganske  alene  i  Atelieret,  forsøgte 
han  at  tage  et  Billede  af  sig  selv  og  fik  herved,  foruden 
sit  eget  Billede,  endnu  en  anden  Skikkelse  paa  Pladen. 
Paa  det  Tidspunkt  havde  han  aldrig  hørt  Tale  om  Aande- 
billeder,  og  han  troede  derfor  først,  at  den  anden 
Skikkelse  hidrørte  fra,  at  Pladen  ikke  havde  været  ganske 
ren  og  bar  Mærke  af  et  tidligere  Billede,  noget  der  ikke 
var  ualmindeligt  ved  den  dengang  anvendte  Kollodium- 
proces.  Men  ved  senere  Forsøg,  hvor  denne  Mulighed 
var  udelukket,  overbeviste  han  sig  om,  at  saadanne  Aande- 
skikkelser  hidrørte  fra  en  Kraft,  som  Mennesket  ikke  var 
i  Stand  til  at  beherske.  Og  da  han  jævnlig  fik  slige 
Skikkelser  frem  paa  sine  Plader,  besluttede  han  efter  flere 
Venners  Raad  at  opgive  sin  tidligere  Beskæftigelse  og 
hellige  sig  til  Fotografien.  Da  han  havde  lært  Kunsten 
rigtig,  nedsatte  han  sig  som  Fotograf  og  Medium ,  men 
han  havde  kun  praktiseret  i  meget  kort  Tid,  da  det  viste 
sig,  at  Billedet  af  en  endnu  levende  Person  figurerede 
paa  forskellige  Fotografier  som  Aandeskikkelse.  Ved 
denne  Opdagelse  mistede  Publikum  naturligvis  Tilliden 
til  ham,  og  man  hørte  nu  ikke  mere  om  ham  og  hans 
Billeder,  før  han  i  1869  optraadte  i  New-York.  Her 
havde  han  dog  heller  ikke  været  mere  end  nogle  faa 
Maaneder,  før  der  blev  rejst  Anklage  mod  ham  for 
Bedrageri.  Nogle  Fotografer  paaviste  de  Metoder,  som 
Mumler  havde  brugt  til  at  frembringe  Aandeskikkelserne 
paa  sine  Plader,  men  fire  andre  Fagmænd  erklærede,  at 
de  havde  overværet  alle  Mumiers  Operationer  men  ikke 
set   ham   foretage   sig   noget   mistænkeligt.     En    af  dem 

havde  endog  indbudt  Mumler  hjem  til  sig,  og  her  var 
der  alligevel  kommen  Aandeskikkelser  frem,  skønt  Mumler 
arbejdede  med  Plader  og  Instrumenter,  som  han  aldrig 
havde  havt  i  Haanden  før. 

Efter  disse  Vidnesbyrd  erklærede  Dommeren,  at  han 
ganske  vist  personlig  følte  sig  overbevist  om,  at  den  An- 
klagede var  gaaet  frem  paa  bedragerisk  Vis,  men  at  han 
dog  var  nødt  til  at  frikende  ham,  da  Anklagens  Berettigelse 
ikke  forekom  ham  tilstrækkelig  godtgjort.  Denne  temmelig 
tvivlsomme  Frikendelse  tog  Spiritisterne  sig  naturligvis 
til  Indtægt. 

Under  Processen  optraadte  ogsaa  forskellige  Personer, 
som  bevidnede,  at  de  i  Aandebilleder,  som  de  havde 
modtaget  gennem  Mumler,  tydelig  kunde  genkende  af- 
døde Slægtitinge  eller  Venner.  Dette  synes  naturligvis 
at  være  et  udmærket  Argument  for  Billedernes  Ægthed. 
Men  for  at  Læseren  selv  kan  bedømme,  hvilken  Værdi 
der  kan  tillægges  den  Art  Beviser,  gengives  her  et  af 
disse  Mumlerske  Aandefotografier.  Det  skulde  undre 
mig  meget,  om  ikke  de  fleste  Mennesker  med  lidt  god 
Vilje  kunde  finde  Lighed  mellem  denne  utydelige,  hvide 
Skikkelse  og  en  af  deres  personlige  Bekendte. 

Medens  Mumler  som  sagt  blev  frikendt  og  endnu  i 
mange  Aar  fortsatte  sin  Virksomhed  til  Glæde  for  de 
troende  Spiritister,  gik  det  adskillig  værre  for  de  pro- 
fessionelle Aandefotografer,  som  optraadte  i  Europa.  1872 
begyndte  en  Fotograf  Hudson  i  England  at  producere 
lignende  Billeder  som  Mumler,  men  de  vare  saa  plumpt 
udførte,  at  Spiritisterne  selv  anede  Uraad  og  desavuerede 
Manden.  Ikke  stort  bedre  gik  det  Park  es,  som  et  Par 
Aar  efter  begyndte  qp  lignende  Virksomhed  i  England. 
Størst  Røre  og  Skandale  fremkaldte  dog  Buguet  i  Paris. 
Anbefalet  af  Leymarie,  Redaktøren  af  »Revue  spirite«, 
og  assisteret  af  det  dengang  meget  ansete  Medium  Firm  an 

begyndte    han    sin    Virksomked    i    1873.     En    af  de   i 

Politiets  Tjeneste  ansatte  Fotografer,  Lombard,  fik 
imidlertid  Mistanke  om,  at  det  hele  beroede  paa  Bedrageri 
Under  et  falsk  Navn  gik  han  til  Buguet  for  at  blive 
fotograferet  sammen  med  en  Aand.  Da  Buguet  vilde 
stikke  Kassetten  med  Pladen  ind  i  Apparatet,  tog  Lombard 
Kassetten  og  forlangte,  at  Pladen  skulde  fremkaldes  uden 
Exposition.  Buguet  tilstod  da,  at  Aandebilledet  fandtes 
paa  Pladen  i  Forvejen.  Der  blev  nu  foretaget  en  Hus- 
undersøgelse  hos  Buguet,  og  man  fandt  derved  Dukker, 
indhyllede  i  Ligklæder  og  desuden  en  Masse  Hoveder, 
udskaarne  af  Fotografier  og  opklæbede  paa  Karton.  Ved 
Hjælp  af  dette  Apparat  fremstillede  Buguet  de  forskellige 
Aandebilleder. 

Tiltrods  for,  at  mangfoldige  Personer  ogsaa  ved 
denne  Lejlighed  erklærede,  at  de  i  Aandeskikkelserne  paa 
Bugnets  Billeder  havde  genkendt  afdøde  Venner,  bleve 
alle  de  anklagede  dog  kendte  skyldige  i  Bedrageri;  Buguet 
og  Leymarie  fik  et  Aars  Fængsel  og  en  Bøde  paa 
500  Frcs.  hver,  Firman  fik  6  Maaneders  Fængsel  og  en 
Bøde  paa  300  Frcs. 

Det  mærkeligste  ved  disse  Aandefotografier  og  de 
deraf  udsprungne  Processer  er  maaske,  at  de  aabenbare, 
hvilken  mægtig  Trang  der  findes  hos  Menneskene  til  for 
enhver  Pris  at  ville  bedrages.  Den  bekendte  Spiritist 
Aksakow  havde  længe  havt  Mistanke  til  Buguet,  og  han 
havde  skrevet  derom  til  flere  franske  Spiritister,  »men 
mine  Advarsler«,  skriver  han,  »bleve  ikke  paaagtede  af 
de  franske  Entusiaster.  Inden  jeg  nu  ofFenliggjorde  min 
Mistanke,  afventede  jeg  Resultatet  af  Bugnets  Besøg  i 
England.  Jeg  vidste,  at  de  engelske  Spiritister  i  denne 
Henseende  havde  gennemgaaet  en  god  Skole;  de  havde 
ogsaa  havt  en  spiritistisk  Fotograf,  rfudson,  som  faldt  for 
den  almindelige  Fristelse  til  at  blande  Sandt  med  Falsk 
for  Fordels  Skyld,  men  de  afslørede  og  forlod  ham. 
De  engelske  Spiritisters  Dom   faldt  dog  ud  til  Fordel  for 

Buguet  .  .  .  Desværre  har  nu  Processen  godtgjort,  at  min 
Mistanke  var  berettiget,  idet  Buguet  udbyttede  den  franske 
Lettroenhed,  som  den  fortjente  det,  ved  ogsaa  at  blande 
Sandt  og  Falsk  mellem  hinanden.«  (Psychische  Studien 
1873.  S.  339). 

Man  ser  heraf,  at  Aksakow  dog  ikke  er  stort  bedre 
end  sine  Trosfæller.  Efter  at  Processen  tilfulde  har  godt- 
gjort, at  Buguet  var  en  simpel  Bedrager,  griber  han 
endnu  efter  det  yderst  skrøbelige  Halmstraa:  at  der  dog 
maaske  blandt  Bugnets  mange  Tusind  falske  Aandebilleder 
kan  have  været  nogle  ægte.  Og  det  samme,  mener  han, 
gælder  ogsaa  for  Hudson*s  Vedkommende.  Hvad  Aksakow 
vel  nærmest  tænker  paa  her,  ere  de  Billeder,  i  hvilke  der 
forekommer  Identitetsbeviser,  d.  v.  s.  Genstande  af  for- 
skellig Art,  fornemmelig  Klædningsstykker,  der  vare 
karakteristiske  for  de  afdøde,  som  Billederne  ligne.  En 
saadan  Genstand  af  særlig  Form  er  aabenbart  langt  lettere 
at  genkende  end  menneskelige  Ansigtstræk  i  de  udviskede 
Aandebilleder,  og  et  bestemt  Mærke  af  denne  Art  synes 
derfor  at  være  et  godt  Bevis  for  Billedets  Ægthed  — 
under  den  Forudsætning  naturligvis,  at  Fotografen  ikke 
har  kendt  den  afdøde  eller  det  for  ham  karakteristiske 
Mærke,  ti  i  saa  Fald  vil  han  jo  ligesaa  let  kunne  præstere 
»Identitetsbeviset«  som  selve  Aandebilledet.  Desværre 
kender  man  ikke  meget  til  disse  Billeders  Tilblivelses- 
historie; de  fleste  Beretninger  ere  altfor  ufuldstændige,  til 
at  man  af  dem  kan  se,  hvorvidt  de  fornødne  Forsigtigheds- 
regler kunne  være  tagne.  Tør  man  dømme  ud  fra  en  af 
de  faa  Historier , .  som  er  nogenlunde  udførligt  berettet, 
saa  blive  Identitetsbeviserne  ikke  meget  overbevisende. 

En  unævnt  Dame,  Mrs.  X.  kunne  vi  kalde  hende, 
kom  en  Dag  med  en  Veninde,  Mrs.  F.,  til  Hudson  og 
blev  fotograferet.  Paa  Billedet  (se  medfølgende  Tavle) 
viste  sig  hendes  afdøde  Fader  med  en  Fløjlskalot,  som 
han  havde  baaret  i  sine  sidste  Leveaar,    og  som  Mrs.  X. 


Il8  MODERNE   SPIRITISME   OG   OKKULTISME. 

netop  havde  ønsket  som  Genkendélsesmærke.  De  nærmere 
Omstændigheder  ved  dette  Billedes  Tilblivelse  har  Mrs.  X. 
selv  omtalt  i  et  Brev  til  Veninden,  og  dette  Brev  blev 
offenliggjort  •  i  »Human  Nature«  1874  ^^  ^^^  bekendte 
spiritistiske  Forfatter  Stainton  Moses,  Pseudonymen M. 
A.  (Oxon).  Af  dette  temmelig  udførlige  Brev  uddrager 
jeg  følgende  Hovedpunkter. 

Mrs.  X.  boede  paa  Landet,  femten  Mil  fra  London, 
og  kendte  ingen  andre  Spiritister  i  Omegnen  end  sine 
egne  to  Døtre,  af  hvilke  den  ene  var  Medium.  Gennem 
denne  Datter  fik  hun  stadig  Meddelelser  fra  en  Aand, 
som  udgav  sig  for  at  være  hendes  afdøde  Fader;  Aanden 
vilde  gerne  vise  sig  for  hende,  men  Mediets  Kraft  var  ikke 
tilstrækkelig  dertil.  En  Aften,  da  de  som  sædvanlig  sad 
ved  Bordet,  fik  de  pludselig  den  Meddelelse:  »Gaa  til 
Hudson,  og  jeg  vil  vise  mig.«  De  bleve  da  enige  om,  at  der 
maatte  aftales  et  Genkendélsesmærke  for  det  Tilfælde,  at 
Billedets  Lighed  skulde  være  mindre  tilfredsstillende,  og 
Moderen  sagde  til  Døtrene,  at  hun  blot  vilde  tænke  paa 
men  ikke  nævne  Mærket,  for  at  dette  ikke  skulde  blive 
røbet.  Det  gjorde  hun  ogsaa,  og  Bordet  viste  ved  sine 
meget  livlige  Bevægelser,  at  det  samtykkede  i  Valget. 

Nogle  Dage  efter  rejste  Mrs.  X.  til  London  sammen 
med  den  Datter,  der  ikke  var  Medium.  Undervejs  bad 
Datteren  hende  om  at  fortælle,  hvad  det  var  for  et 
Mærke,  hun  havde  valgt;  ellers  kunde  Skeptikere  let  bag- 
efter gøre  Indvendinger,  naar  kun  Moderen  alene  havde 
kendt  Tegnet.  Mrs.  X  hviskede  da  ogsaa  til  Datteren, 
hvad  hun  havde  tænkt  paa.  Ved  Ankomsten  til  London 
skiltes  de;  Datteren  gik  i  Butiker,  Moderen  gik  op  til 
Veninden,  Mrs.  F.,  for  med  hende  at  gaa  til  Hudson. 
Hun  havde  aldrig  før  været  hos  ham  og  han  kendte 
hende  end  ikke  af  Navn,  men  strax  paa  den  første  Plade 
viste    hendes   afdøde    Fader   sine    markerede   Ansigtstræk 

under  den  omtalte  sone  Fløjlskalot,  der  netop  var  det 
Identitetsbevis,  som  Moderen  havde  tænkt  paa. 

Saaledes  lyder  Beretningen  i  korte  Træk,  og  den 
vilde  unægtelig  være  ret  overbevisende,  hvis  Mrs.  X. 
havde  været  saa  forsigtig  ikke  at  røbe  det  tænkte  Kende- 
tegn. Men  hvorfor  vilde  Datteren  endelig  have  dette 
at  vide?  Skulde  det  ikke  kunne  tænkes,  at  hun  for  at 
gøre  Moderen  en  Glæde  havde  øvet  det  fromme  Bedrag 
at  berette  Sagen  til  Hudson?  Hun  havde  Tid  nok  dertil, 
<la  hun  vidste,  at  Moderen  først  skulde  op  at  hente  sin 
Veninde;  Hudson  skulde  nok  vogte  sig  for  at  røbe 
Sagens  Sammenhæng;  der  var  altsaa  ikke  mindste  Sand- 
synlighed for,  at  det  skulde  blive  opdaget.  Desværre  tier 
Sagaen  fuldstændig  om  dette  ene  afgørende  Punkt. 

Hvordan  det  nu  end  forholder  sig  med  dette  og 
andre  lignende  Billeders  Tilblivelse,  saa  har  Historien  et 
Efterspil,  der  ikke  er  det  mindst  interessante  ved  den.  I 
en  nylig,  1894,  udkommen  Bog  om  Aandefotografier  be- 
titlet: »The  veil  lifted«,  fortælles  Historien  ordret  saa- 
ledes: »Moderen  gik  til  Hudson  med  sin  Datter.  Hun 
sagde  ikke  til  Fotografen,  hvad  hun  tænkte  paa.  Hun 
tænkte  paa  og  ønskede,  at  hendes  Fader  skulde  vise  sig. 
Hun  sagde  ikke  noget,  hverken  til  sin  Datter  eller  noget 
andet  Menneske,  om  et  Kendetegn,  som  hun  havde  valgt. 
Hun  tænkte  paa,  at  hendes  Fader  skulde  vise  sig  iført  en 
særegen  sort  Kalot,  som  han  havde  baaret  i  sine  sidste 
Levedage.  Dette  Kendemærke  blev  ikke  omtalt,  før 
Pladen  var  bleven  fremkaldt;  men  det  viste  sig  virkelig, 
som  man  ser  af  Billedet;  Ansigtstrækkene  ere  ogsaa  saa 
markerede,  at  ingen  Tvivl  er  mulig.«  Denne  Gengivelse 
er  et  godt  Exempel  paa  spiritistisk  Fremstillingskunst. 
Forf.  har  her  ganske  ugenert  udeladt  den  lille  Biom- 
stændighed, som  rimeligvis  indeholder  Forklaringen  paa 
hele  den  mærkelige  Tildragelse,  nemlig:  at  Datteren 
havde    lokket    Hemmeligheden    fra    Moderen.     Ved    en 

saadan  Behandling  bliver  Begivenheden  unasgtelig  aldeles 
gaadefuld  og  overnaturlig,  og  det  er  jo  Hovedsagen  — 
Sandheden  kommer  det  mindre  an  paa.  Naar  de  spiri- 
tistiske Skribenter  ikke  gaa  af  Vejen  for  slige  Fordrejelser 
i  de  Tilfælde,  hvor  det  virkelige  Forhold  er  bekendt,  saa 
kan  man  omtrent  danne  sig  et  Begreb  om,  hvor  paalidelige 
deres  Beretninger  ere,  naar  de  fremstille  sine  egne  Iagt- 
tagelser. 

Medens  alle  de  fremragende,  professionelle  Aande- 
fotografer  før  eller  senere  ere  blevne  stemplede  som  Be- 
dragere, stiller  Sagen  sig  noget  anderledes  for  de  Mænds 
Vedkommende,  der  som  Amatører,  blot  af  Interesse  for 
Sagen,  have  søgt  at  frembringe  Aandefotografier.  Blandt 
disse  Mænd  er  der  i  hvert  Fald  nogle,  som  have  arbejdet 
i  god  Tro  og  utvivlsomt  ikke  selv  have  gjort  sig  skyldige 
i  bevidst  Bedrageri  —  alligevel  er  det  lykkedes  for 
enkelte  af  dem  at  faa  Aandebilleder.  Den  bekendteste  af 
disse  er  Englænderen  Beattie,  en  velstaaende  Fotograf, 
der  havde  trukket  sig  tilbage  fra  sin  Forretning.  Da 
Hudsons  Bedragerier  vare  blevne  afslørede,  fik  han  Lyst 
til  at  undersøge  Sagen  selv.  Han  forenede  sig  derfor 
med  nogle  af  sine  Venner,  hæderlige  og  ansete  Mænd, 
og  til  Brug  for  Forsøgene  lejede  han  Atelier  og  Instru- 
menter hos  en  Fagmand,  Josty.  Denne  Josty,  som 
Beattie  iøvrigt  ikke  omtaler  nærmere,  gik  ham  stadig  til- 
haande  og  synes  ogsaa  tildels  at  have  tjent  som  Medium. 
Om  Josty  vides  ikke  andet,  end  at  han  stadig  gik  ned  ad 
Bakke,  var  fordrukken  og  insolvent  og  endte  sine  Dage 
paa  en  Fattiggaard. 

Beatties  Forsøg  udførtes  i  1872  og  73;  de  regnes  af 
Spiritisterne  for  den  mærkeligste  Række  Experimenter, 
der  nogensinde  er  anstillet  over  denne  Sag.  I  Begyndelsen 
skete  der  intet,  men  efterhaanden  dukkede  der  uregel- 
mæssige Lyspletter  frem  i  enkelte  Billeder,  og  tilsidst 
antog  Lyspletterne  Form  af  menneskelignende  Skikkelser. 

Vedføjede  Tavle  gengiver  fire  af  Beatties  Billeder,  valgte 
ud  af  den  hele  Række  for  at  vise  den  fremadskridende 
Udvikling.  Det  er  værd  at  læggp  Mærke  til,  at  Mediet 
Josty  og  undertiden  ogsaa  en  af  de  andre  Herrer  i  For- 
vejen kunde  beskrive,  hvad  der  vilde  vise  sig  paa  Pladerne. 
Sammenholder  man  dette  med  den  Omstændighed,  at 
Mr.  Josty  just  ikke  var  nogen  overmaade  paalidelig 
Person,  saa  bliver  det  ret  sandsynligt,  at  han  har  havt  en 
Finger  med  i  Spillet  ved  Billedernes  Tilblivelse.  Men 
dette  lille  væsenlige  Punkt  er  først  bleven  opklaret  i 
1 89 i;  de  oprindelige  Beretninger  om  Beatties  Forsøg 
omtale  ikke  med  et  Ord  Jostys  Medvirken,  og  de 
Beattie'ske  Billeder"  lagde  saaledes  et  tungt  Lod  i  Vægt- 
skaalen  til  Fordel  for  Spiritismen. 


Materialisationer. 

Det  maatte  altsaa  betragtes  som  godtgjort,  at  Aanderne 
kunde  fremtræde  i  Skikkelser,  der  tilbagekastede  eller 
udsendte  kemiske  Straaler.  Herved  kunde  de  indvirke 
paa  en  fotografisk  Plade  uden  at  være  synlige  for  et  al- 
mindeligt menneskeligt  Øje.  Der  stod  saaledes  endnu 
kun  den  Opgave  tilbage :  at  faa  Aanderne  til  at  fremtræde 
synlige  for  alle;  naar  dette  var  naaet,  maatte  Spiritismens 
Sejr  være  afgørende.  Og  Maalet  blev  virkelig  naaet 
ganske  kon  Tid  efter,  at  Beattie  havde  taget  sine  epoke- 
gørende Fotografier.  Allerede  et  Par  Aar  før  kom  der 
fra  Amerika  Efterretning  om,  at  der  i  Nærværelse  af  Mediet 
Mrs.  Andrews  havde  vist  sig  Aandeskikkelser  synlige  for  en 
hel  Forsamling.  De  europæiske  Medier  begyndte  da  strax 
at  afholde  Seancer  med  det  samme  Formaal  for  Øje,  og 
det  lykkedes  dem  virkelig  ogsaa  snart  at  fremkalde  saa- 
danne  Skikkelser.  Herved  var  kun  den  Mislighed,  at 
de    materialiserede    Aandeskikkelser     altid    frembød    en 

betænkelig  Lighed  med  Mediet,  ikke  blot  i  Ansigtsudtryk 
men  ogsaa  i  Stemme,  Manerer  og  Talemaader,  og  Spiri- 
tismens Modstandere  raabte  derfor  strax  paa  Bedrageri. 
Crookes  tog  sig  nu  for  at  undersøge  Sagen,  og  som 
Medium  valgte  han  den  femtenaarige  Florence  Cook, 
hvis  Præstationer  i  denne  Retning  frembød  den  største 
Sandsynlighed  for  at  være  ægte.  I  over  to  Aar,  indtil 
Maj  1874,  stod  hun  udelukkende  til  hans  og  hans  Venners 
Disposition;  de  experimenterede  stadig  med  hende  i  for- 
skellige private  Boliger  og  med  alle  optænkelige  For- 
anstaltninger mod  Bedrageri.  Desuagtet  lykkedes  det 
dem  ikke  at  komme  paa  Spor  efter,  hvad  eller  hvem  den 
Skikkelse  var,  som  bestandig  viste  sig. 

Nogen  samlet  Beretning  om  disse  Crookes'ske  Forsøg 
findes  ikke.  Der  er  givet  Beretninger  om  de  forskellige 
Seancer,  snart  af  en,  snart  af  en  anden  af  Deltagerne,  men 
disse  Artikler  findes  spredte  rundt  om  i  Tidsskrifter.  Over- 
sættelser af  de  mest  interessante  Meddelelser  har  Aksakow 
givet  i  »Psychische  Studien«  for  1874,  men  Beskrivelserne 
ere  saa  lidt  udførlige,  at  der  er  al  mulig  Grund  til  at 
formode,  at  mange  væsenlige  Enkeltheder  ere  udeladte. 
Følgelig  er  det  nu  umuligt  at  afgøre,  hvem  Aanden 
»Katie  King«  har  været.  Hun  udgav  sig  selv  for  at  være 
den  materialiserede  Skikkelse  af  en  Hofdame,  Annie  de 
Morgan,  fra  Dronning  Annas  Tid,  men  hvis  man  ikke 
vil  tage  den  Forklaring  for  gode  Varer,  er  der  egenlig 
kun  to  Muligheder  tilbage.  Enten  har  Mediet  selv  spillet 
Aand,  eller  ogsaa  er  Katie  King  en  fra  Mediet  forskellig 
Person.  Vi  ville  nu  i  Korthed  gennemgaa  de  forskellige 
Omstændigheder,  som  kunne  tale  for  den  ene  eller  den 
anden  af  disse  Muligheder. 

Der  er  strængt  taget  kun  én  Omstændighed,  som 
kunde  tyde  paa,  at  Florence  Cook  og  Katie  King  er 
samme  Person,  nemlig  den,  at  ingen  nogensinde  har  set 
deres  Ansigter  samtidig.    Mediet  laa  altid  i  Trance  under 

Forsøgene  i  et  mørkt  Rum,  adskilt  ved  et  tæt  Forhæng 
fra  Tilskuernes  Opholdssted,  medens  Aanden  bevægede 
sig  frit  om  blandt  Tilskuerne,  ofte  i  flere  Timer.  *Kun 
enkelte  Deltagere  fik  TillSdelse  til  at  træde  ind  i  det 
mørke  Værelse,  men  her  forsvandt  Aanden  altid  for  dem, 
naar  de  saa  Mediet.  I  en  af  de  sidste  Seancer  blev 
Katie  fotograferet  i  elektrisk  Lys,  medens  Forhænget  var 
trukket  tilside,  saa  at  Mediet  ogsaa  kunde  ses;  men 
Billedet,  der  er  gengivet  paa  vedføjede  Tavle,  viser  kun 
en  Del  af  Mediets  Skikkelse,  idet  Ansigtet  skjules  af 
Katie.  Det  lod  sig  derfor  nok  tænke,  at  Florence  Cook 
selv  optraadte  som  Aand,  medens  en  Bylt  udstoppede 
Klæder  maatte  agere  det  sovende  Medium;  men  denne 
Antagelse  har  ikke  meget  for  sig. 

Langt  sandsynligere  er  det,  at  Mediet  Florence  og 
Aanden  Katie  have  været  to  forskellige  Personer.  De 
lignede  unægtelig  hinanden  meget,  men  Katie  var  et 
halvt  Hoved  højere  end  Mediet,  hendes  Haar  var  lysere 
og  grovere,  og  hun  havde  ikke  Huller  i  Ørerne,  medens 
Florence  sædvanlig  bar  Ørenringe.  Desuden  var  Katie 
fyldigere  og  havde  en  lysere  Hudfarve.  Hertil  kommer 
endnu,  at  Katie  altid  viste  sig  i  et  hvidt,  nedringet 
Draperi,  medens  Mediet  før  Seancens  Begyndelse  sæd- 
vanlig var  iføn  en  mørk,  højhalset  Kjole;  da  Crookes 
nu  ofte,  naar  han  kom  ind  i  Mørkkammeret,  saa'  Mediet 
faa  Sekunder  efter,  at  Katie  havde  været  synlig  for  alle, 
saa  er  det  næsten  utænkeligt,  at  hun  saa  hurtig  skulde 
kunne  skifte  Paaklædning.  Endelig  anvendte  Crookes  i 
nogle  Forsøg  et  elektrisk  Apparat,  som  øjeblikkelig  angav 
selv  den  svageste  Bevægelse  af  Mediet,  men  dette  Apparat 
viste  ikke  Spor  af  Forandring,  naar  Katie  King  spadserede 
omkring  mellem"  Tilskuerne.  Der  synes  saaledes  ikke  at 
kunne  være  Tvivl  om,  at  Katie  King  og  Florence  Cook 
vare  to  forskellige  Personer. 

Men  hvem  var  da  Katie  King?  Crookes  følte  hendes 
Puls^  og  undersøgte  hendes  Aandedræt,  han  klippede  en 
Haarlok  af  hende  efter  at  have  overtydet  sig  om,  at 
Haaret  virkelig  voxede  paa  nendes  Hoved.  En  enkelt 
Gang  kyssede  han  hende  endog  —  efter  speciel  indhentet 
Tilladelse.  Han  kom  herved,  som  han  selv  siger,  til  den 
Overbevisning,  at  hun  var  en  Kvinde,  ligesaa  legemlig 
som  Mediet.  Andre  tilstedeværende  udtalte  ogsaa,  at  de 
havde  fundet  Lejlighed  til  at  føle  hendes  varme  Legeme 
gennem  det  lette  Draperi.  Da  det  nu  tillige  maatte  be- 
tragtes som  godtgjort,  at  Katie  og  Mediet  vare  to  for- 
skellige Væsner,  saa  skulde  man  synes,  at  den  Slutning 
laa  nær,  at  Katie  King  var  en  jordisk  Slægtning  af 
Florence  Cook.  Derved  vilde  deres  store  Lighed  og 
individuelle  Forskelligheder  paa  én  Gang  være  forklaret. 

Saaledes  slutter  Crookes  dog  ikke.  Han  ansaa  det 
for  umuligt,  at  den  femtenaarige  Florence  skulde  være  i 
Stand  til  i  flere  Aar  at  gennemføre  et  saa  kæmpemæssigt 
Bedrag,  og  han  antog  derfor,  at  Aanden  Katie  var  en 
Slags  Udstraaling  fra  Mediet,  en  Virkning  af  hendes 
psykiske  Kraft.  Hvorledes  den  psykiske  Kraft  saa  forresten 
skulde  bære  sig  ad  med  at  frembringe  et  selvstændigt, 
intelligent  Væsen  af  Kød  og  Blod,  derom  udtaler  han  sig 
klogelig  ikke. 

Det  vil  ikke  her  være  Stedet  at  gaa  nærmere  ind 
paa ,  hvem  det  gaadefulde  Væsen  Katie  kan  have  været. 
Lad  os  nøjes  med  at  fastslaa  to  Kendsgerninger,  der  ere 
af  største  Betydning  for  Afgørelsen  af  dette  Spørgsmaal. 
For  det  første:  medens  de  forskellige  Beretninger  om  de 
Crookes'ske  Seancer  meget  udførlig  omtale  de  Sikkerheds- 
foranstaltninger,  som  bleve  trufne  for  at  forhindre,  at 
Florence  selv  optraadte  i  Aandens  Lignelse,  saa  berøres 
det  saa  godt  som  aldrig,  at  man  har  gjort  noget  for  at 
forhindre  Assistance  udefra.  En  enkelt  Gang  nævnes  det, 
at    man    aflaasede    og    overklæbede    alle    Dørene   til   det 

mørke  Værelse,  hvori  Mediet  opholdt  sig,  med  Undtagelse 
af  den  ene,  foran  hvilken  Tilskuerne  sad;  men  disse 
Foranstaltninger  ere  virkelig  ikke  tilstrækkelige  til  at  for- 
hindre Bistand  udefra.  Her  er  altsaa  et  svagt  Punkt  ved 
Crookes'  Forsøg.  For  det  andet  er  det  bevist,  at  Florence 
ved  én  Lejlighed  og  rimeligvis  ogsaa  ved  flere  selv  har 
ageret  Katie.  I  1879  ^S  ^^  S^^  ^^^  nemlig  i  »British 
Association  of  Spiritualists«  en  Række  Seancer,  hvor 
Katie  viste  sig.  Et  Par  Herrer,  som  overværede  flere  af 
disse  Materialisationer,  fik  Mistanke  om,  at  Florence 
(dengang  gift  under  Navnet  Mrs.  Corner)  selv  spillede 
Aanden  i  det  hvide  Draperi.  I  en  Seance  d.  9' Jan.  1880 
sprang  de  derfor  frem  og  greb  Katie,  som  ved  Under- 
søgelse virkelig  viste  sig  at  være  ingen  anden  end  Mrs. 
Corner,  kun  iført  en  Flonels  Underdragt  og  Korset. 

Spiritisterne  forklarede  denne  sørgelige  Tildragelse 
paa-  sin  Vis  som  en  »Pseudo-Materialisation«.  Mediet, 
der  ligger  i  Trance,  kan  let  under  Indflydelse  af  en  Selv- 
suggestion komme  til,  ubevidst,  at  træde  frem  som  Aand, 
inden  den  virkelige  Materialisation  er  begyndt.  Sligt  sker 
af  og  til.  Denne  Forklaring  er  utvivlsomt  rigtig  —  det 
er  kun  Skade,  at  der  endnu  ikke  er  ført  noget  fyldest- 
gørende Bevis  for,  at  ikke  alle  Materialisationer  erePseudo- 
Materialisationer  af  denne  eller  lignende  Art.  Foruden 
Crookes'  her  gengivne  Billede  af  Katie  King  og  Florence 
Cook  findes  der  nemlig  foreløbig  kun  et  eneste  paalideligt 
Fotografi,  der  samtidig  viser  Aanden  og  Mediet.  Det  er 
taget  i  1887  af  Aksakow  i  London  i  en  privat  Kreds, 
hvor  enhver  Mulighed  for,  at  Mediet  kunde  faa  Assi- 
stance udefra,  synes  udelukket.  Men  Mediet  var  den  be- 
kendte Eglinton,  der  flere  Gange  er  grebet  i  Bedrageri. 
Og  Aanden,  som  ikke  nærmere  undersøgtes  af  de  til- 
stedeværende, har  et  saadant  Udseende,  at  den  nok  kunde 
være  frembragt  ved  saa  enkle  Midler  som  en  Maske,  en 
Stok  og  et  Lagen.    -Men  forøvrigt  er  Billedet,   der  findes 


126  MODERNE   SPIRITISME    OG    OKKULTISME. 

gengivet  paa  medfølgende  Tavle,  selv  i  Originalen  i  den 
Grad  utydeligt,  at  det  ligesaa  godt  kan  være  Aanden,  der 
er  levende,  og  Mediet,  som  repræsenteres  ved  en  Dukke. 
Og  Aksakows  lange  Beskrivelse  af,  hvad  der  ellers 
forefaldt  i  Seancen,  gør  det  slet  ikke  umuligt,  atEglinton 
kan  have  spillet  begge  Roller,  idet  han  afvexlende  er 
optraadt  i  sine  egne  Klæder  og  i  »Aandens«,  efter 
som  Omstændighederne  krævede  det.  Noget  positivt  og 
uangribeligt  Bevis  for  Materialisationernes  Virkelighed  kan 
der  saaledes  endnu  ikke  siges  at  være  ført. 


Aandefotografierne  falde  altsaa,  som  vi  have  set,  i 
to  Grupper:  dels  Billeder  af  Aander,  som  ikke  samtidig 
ere  synlige  for  Mennesker  maaske  med  Undtagelse  al 
Mediet,  dels  saadanne,  hvor  Aanden  samtidig  er  bleven 
set  af  flere.  Ved  alle  Billederne  af  første  Klasse  er  det 
enten  bevist  eller  i  al  Fald  gjort  højst  sandsynligt,  at  der 
er  bleven  gjort  Kunster  med  de  fotografiske  Plader.  De 
faa  existerende  Billeder  af  anden  Klasse  ere  derimod  op- 
tagne af  Mænd,  hvis  Navne  fuldstændig  borge  for,  at 
den  fotografiske  Plade  ikke  har  undergaaet  nogen  hemmelig 
Behandling.  Men  i  alle  disse  Tilfælde  er  den  fotograferede 
»Aands«  Natur  ikke  hævet  over  enhver  Tvivl.  Det  er 
saaledes  et  temmelig  løst  Grundlag,  hvorpaa  saavel  den 
spiritistiske  som  den  okkultistiske  Teori  hviler.  Men 
selv  om  man  nu  ogsaa,  som  Okkultisterne,  vil  indrømme, 
at  i  det  mindste  nogle  af  disse  Billeder  ere  »ægte«, 
d.  V.  s.  frembragte  ved  andre  Midler  end  de  hidtil  kendte 
Naturkræfter,  saa  er  dermed  dog  intet  godtgjort  om 
Spiritismens  Sandhed.  Ti  Crookes,  der  dog  er  en  af  de 
mest  erfarne  paa  dette  Omraade,  hævder,  som  vi  have 
set,  at  Aandeskikkelserne  meget  vel  kunne  tænkes  frem- 
bragte ved  Mediets   »psykiske  Kraft«.*    Og  i  den  nyeste 

Tid  har  den  tyske  Filosof  v.  Hartmann  taget  denne 
Tanke  op  og  gennemført'  den  i  Enkeltheder,  idet  han 
påaviser,  hvorledes  de  fleste  mediumistiske  Fænomener 
kunne  forklares  ved  dens  Hjælp.  Disse  indre  Stridigheder 
mellem  Spiritister  og  Okkultister  have  dog  ikke  stor 
Interesse,  da  Grundlaget,  hvorpaa  begge  Parter  bygge,  er 
altfor  usikkert.  Det  vil  være  tilstrækkeligt  her  at  fremhæve, 
at  Spiritisterne  ingenlunde  have  vundet  den  afgørende  Sejr, 
som  de  mente  at  opnaa  ved  Materialisationernes  Hjælp. 

For  Fuldstændigheds  Skyld  er  det  værd  at  omtale, 
at  der  foruden  Fotografierne  findes  et  andet,  langt  haand- 
gribeligere  Vidnesbyrd  om  »Aandernes«  Materialisation, 
nemlig  Afstøbninger  af  Aande-Hænder  og  Fødder.  Det 
er  den  amerikanske  Geolog,  Prof  Den  ton,  der  har 
Æren  af  først  at  have  tilvejebragt  saadanne  Afstøbninger. 
Han  havde  gjort  den  Iagttagelse,  at  man  ved  afvexlende 
at  dyppe  en  Finger  i  smæltet  Parafin  og  i  koldt  Vand 
kunde  frembringe  et  saa  tykt  Parafinovertræk  over  Fingeren, 
at  det  kunde  tages  af  uden  at  beskadiges.  Naar  man 
saa  fyldte  Parafinhylstret  med  Gibs,  fik  man  en  nøjagtig 
Afstøbning  af  Fingeren;  enhver  Pore  og  Linje  i  Huden 
viste  sig  i  denne  Afstøbning  saa  nøjagtig  og  tydelig,  at 
ingen  Kunstner  vilde  være  i  Stand  til  at  modellere  en  saa 
fuldkommen  Gengivelse.  Denne  Opdagelse  bragte  han 
til  Anvendelse  i  en  Materialisationsseance,  og  han  fik  da 
Afeøbninger  af  Fingre,  der  ikke  havde  Lighed  med 
nogen  af  de  tilstedeværendes.  Senere  have  Spiritisterne 
faaet  hele  Hænder  og  Fødder  afformede  paa  denne  Maade, 
og  de  betragte  dette  som  et  udmærket  Bevis  for  Aandernes 
Medvirken.  Ti  en  saadan  Parafinform  —  paastaa  de  — 
kan  ikke  trækkes  af  Haanden  paa  et  Menneske,  uden  at 
den  gaar  istykker,  idet  Haanden  skal  ud  gennem  den 
snævre  Aabning  ved  Haandleddet.  Naar  en  saadan  Form 
altsaa  fiaas  hel,  maa  den  være  frembragt  af  et  mindre 
materielt  Væsen  end  Mennesket. 

Overfor  Okkultisterne  betyder  denne  Bemærkning 
aabenbart  ikke  meget.  Ti  kan  den  psykiske  Kraft  frem- 
bringe noget,  der  ligner  et  levende  Væsen  et  eller  andet 
Sted  i  Rummet,  saa  kan  den  ogsaa  lade  Væsnet  opløse 
sig  paa  Stedet  og  forsvinde,  naar  Formen  er  dannet. 
Den  psykiske  Kraft  kan  saaledes  ogsaa  forklare  disse 
Parafinformes  Tilblivelse. 

Det  maa  dog  endnu  bemærkes,  at  Parafinformene 
altid  ere  fremkomne  i  de  spiritistiske  Seancer  under 
ligesaa  tvivlsomme  Omstændigheder  som  de  øvrige 
Beviser  for  Materialisation.  I  Aksakows»Animismus  und 
Spiritismus«  Th.  I  findes  en  Mængde  Beretninger  om 
slige  Seancer.  Snart  ligne  de  vundne  Former  fuld- 
stændig Mediets  Hænder  og  Fødder,  snart  ikke.  Men  i 
sidste  Tilfælde  ses  der  ikke  at  være  nogensomhelst 
Garanti  for,  at  Mediet  ikke  har  havt  Formen  hos  sig, 
skjult  under  Klæderne,  før  Seancen.  Og  hvad  det  ångaar, 
at  et  Menneske  ikke  skulde  kunne  lave  Formen  over  sin 
egen  Haand  eller  Fod,  da  er  det  en  blot  og  bar  Paastand; 
med  en  Smule  Øvelse  kan  man  godt  faa  Haanden  ud, 
uden  at  Formen  gaar  itu  —  det  skulle  vi  komme 
nærmere  ind  paa  i  sidste  Del  af  dette  Værk. 


Zdllner  og  de  firdimensionale  Væsner. 

Psykografien  eller  den  direkte  Skrift. 

I  Spiritismens  Historie  indtager  Friedrich  Zollner, 
Professor  i  Astrofysik  i  Leipzig,  en  ganske  lignende 
Stilling  som  William  Crookes.  Hvad  der  udmænker  begge 
disse  Mænds  Undersøgelser,  er  ikke  saa  meget  de  iagt- 
tagne   Fænomeners   Nyhed,    ti    de    samme    Fænomener 

havde  været  mer  eller  mindre  vel  kendte  af  Spiritisterne 
længe  forinden.  Men  alle  tidligere  Beretninger  om  disse 
mærkelige  Fremtoninger  hidrøne  saa  godt  som  udelukkende 
fra  Lægfolk,  Mænd  og  Kvinder,  der  ikke  besad  nogen 
videnskabelig  Uddannelse  eller  i  al  Fald  ikke  havde 
præsteret  Bevis  for,  at  de  vare  særlig  øvede  som  Iagttagere 
og  Experimentatorer.  Heraf  fulgte  ganske  naturlig,  at 
de  fleste  besindige  Mennesker  og  især  Videnskabsmændene 
maatte  nære  en  stærk  Mistillid  til  Beretningernes  Paa- 
lidelighed,  da  det,  der  fortaltes,  syntes  fuldstændig 
stridende  mod  Naturens  Love.  Anderledes  stillede  Sagen 
sig  derimod,  da  to  saa  ubestridelig  dygtige  Experimenta- 
torer som  Crookes  og  Zdllner,  efter  lang  Tids  Under- 
søgelse, traadte  i  Skranken  for  Fænomenernes  Virkelighed. 
Hvad  disse  Mænd  berettede,  kunde  ikke  uden  videre  af- 
vises som  et  Produkt  af  en* ukyndig  Iagttagers  ophidsede 
Fantasi.  Enten  maatte  altsaa  de  omtalte  Fænomener 
virkelig  forekomme,  eller  ogsaa  maatte  det  kunne  paa- 
vises,  hvorledes  de  berømte  Forskere  havde  kunnet  taget 
fejl  under  de  givne  Omstændigheder.  Hvor  stor  Be- 
tydning Crookes'  og  Zollners  Optræden  har  havt,  kan 
bedst  ses  deraf,  at  Spiritisterne  paa  den  ene  Side  be- 
standig paaberaabe  sig  disse  Forskeres  Autoritet,  naar 
nogen  vover  at  bestride  Fænomenernes  Virkelighed, 
medens  der  paa  den  anden  Side  i  den  Anledning  er 
anstillet  vidtløftige  og  interessante  Undersøgelser  over, 
under  hvilke  Forhold  og  i  hvor  stor  Udstrækning  man 
i  det  hele  taget  tør  stole  paa  Iagttagelser  og  Beretninger. 
Crookes'  og  Zollners  videnskabelige  Autoritet  har  saaledes, 
baade  for  Spiritisterne  og  deres  Modstandere,  havt  større 
Vægt  end  den  samlede  Sum  af  mange  Tusinde  andre 
Mænds  Vidnesbyrd.  Det  er  derfor  ikke  uden  Grund,  at 
vi  fornemmelig  holde  os  til  disse  Forskeres  Iagttagelser, 
selv  hvor  de  kun  angaa  Fænomener,  som  andre  have  set 
længe  før  dem. 

OTcrtro  og  Trolddom.    HI.  9 

Zdllners  Forsøg  udførtes  alle  med  det  amerikanske 
Medium  Henry  Slade  og  omfattede  fornemmelig  to 
Grupper  af  Fænomener:  den  direkte  Skrift  og  Materiens 
Gennemtrængelighed.  Hver  af  disse  Grupper  skal  nu 
nærmere  omtales  i  Forbindelse  med  den  ejendommelige 
Teori,  som  ZoUner  opstillede  til  Forklaring  af  Fæno- 
menerne. 

Direkte  eller  psykisk  Skrift  blev  først  frembragt  af 
den  liflandske  Baron  Ludwig  von  Giildenstubbe  i 
Forbindelse  med  hans  Søster  Julie.  En  Beretning  om 
sine  Forsøg  har  Guldenstubbe  udgivet  under  Titlen: 
»Pneumatologie  positive  et  experimentale«,  Paris  1857,  og 
det  fremgaar  af  dette  Værk,  at  han  maa  have  været  et 
ualmindelig  kraftigt  Medium,  idet  han  opnaaede  Resultater 
under  Omstændigheder,  hvor  næppe  noget  andet  Medium 
vilde  kunne  udrette  noget.  Han  begyndte  med  at  lægge 
Papir  og  Blyant  i  en  aflaaset  Æske,  hvis  Nøgle  han 
stadig  bar  hos  sig.  Fra  Tid  til  anden  blev  Papiret 
efterset ;  først  efter  tolv  Dages  Forløb  viste  der  sig  nogle 
mystiske  Tegn  paa  det.  Ved  en  senere  Lejlighed  stod 
Æsken  aaben,  og  medens  han  iagttog  den,  saa  han  Skrift 
ligesom  voxe  frem  paa  Papiret,  uden  at  der  var  bleven 
brugt  noget  Blyant.  Fra  den  Tid  opgav  han  fuldstændig 
Brugen  af  Blyant,  og  han  fik  efterhaanden  Tusinder  af 
Psykogrammer,  idet  han  ligefrem  lagde  et  Stykke  hvidt 
Papir  paa  Bordet  i  sin  Stue,  eller  i  en  ofFenlig  Bygning 
paa  Fodstykket  af  en  eller  anden  Statue,  paa  Gravstene 
I  Kirker  eller  paa  Kirkegaarde.  Disse  Manifestationer 
foregik  i  Antiksalen  i  Louvre,  i  Domkirken  i  Saint-Denis, 
i  British  Museum,  i  Westminster  Abbey,  paa  forskellige 
Kirkegaarde  i  Paris,  ofte  under  talrige  Vidners  Over- 
værelse. Det  var  altid  berømte  Afdødes  Aander,  som 
udførte  Skriften,  og  baade  Guldenstubbe  og  hans  Søster 
saa'    Aanden,    medens    den    var    ifærd    med    Arbejdet. 

Lignende  Resuhater  vides  ikke  nogensinde  at  være  naaet 
af  andre,  hverken  før  eller  senere. 

Det  Medium,  som  efter  Giildenstubbe  har  præsteret 
det  mærkeligste  paa  Psykografiens  Omraade,  er  den 
allerede  nævnte  Amerikaner  S  lade.  I  sin  Hjemstavn 
skal  han  have  opnaaet  direkte  Skrift  allerede  1860;  mere 
bekendt  blev  han  dog  først,  da  han  i  1876  var  kommen 
til  London,  hvor  han  gav  offenlige  Seancer.  Disse  vakte 
en  umaadelig  Opsigt;  en  Mængde  mer  eller  mindre  be- 
kendte Mænd  deltog  i  dem  og  gav  i  Dagblade  og  Tids- 
skrifter Beretninger  om,  hvad  de  havde  set.  En  stor  Del 
af  disse  Beretninger  findes  samlet  i  en  interessant  lille 
Bog:  »Psychography,  a  treatise  on  one  of  the  objective 
fonns  p{  psychic  or  spiritual  phenomena« ,  by  M.  A. 
(Oxon.),  London  1878,  hvor  der  desuden  findes  Frem- 
stillinger af  lignende  Seancer  med  andre  Medier.  For- 
faneren  omtaler  blandt  andre  ogsaa  nogle  af  sine  egne 
Forsøg  med  Slade,  men  disse  ere  saa  kortfattet  og 
overfladisk  beskrevne,  at  de  ere  ganske  værdiløse.  Større 
Værd  have  derimod  de  Beretninger,  som  ere  givne  at 
forskellige  Medlemmer  af  British  Association  of  Spiritualists. 
Denne  Forening  ønskede  i  sine  egne  Lokaler  at  under- 
kaste Slades  Præstationer  en  nøjagtig  Kontrol,  og  Slade 
indvilligede  heri  paa  den  Betingelse,  at  der  ikke  maatte 
være  mere  end  to  Medlemmer  tilstede  under  Forsøgene. 
Til  Belysning  af,  hvad  Slade  formaaede,  skal  jeg  gengive 
ordret  et  Par  Beretninger  om  en  af  disse  Seancer. 

Mr.  Edmands'  Rappon: 

»Slade  indfandt  sig  i  Undersøgelseskomiteens  Møde 
og  blev  vist  ind  i  Forsøgsværelset,  hvor  han  modtog 
Medlemmerne  to  og  to.  Mr.  Hannah  og  jeg  vare  de 
sidste,  som  kom  ind.  Vi  fandt  Slade  staaende  ved  et 
almindeligt  Klapbord,  som  tilligemed  de  tre  Stole, 
hvorpaa  vi  skulde  sidde,  stod  8  eller  10  Fod  fra  de 
øvrige  Genstande  i  Værelset.    Af  de  Medlemmer,   som 

havde  været  inde  hos  Slade  lige  før  Mr.  Hannah  og  mig, 
modtog  jeg  to  Tavler,  af  hvilke  den  ene  var  en  al- 
mindelig Skoletavle,  den  anden  en  Dobbelttavle  med 
Hængsler.  Da  Seancen  begyndte,  blev  der  paa  den 
almindelige  Tavle  skrevet  et  kort  Budskab,  medens 
Tavlen  delvis  var  under  Bordet.  Jeg  udtalte  da  det 
Ønske,  at  der  maatte  blive  skrevet  noget  i  min  Lommebog, 
hvilken  jeg  rakte  Slade  tillige  med  en  lille  Stump  blaat 
Blyant.  Vi  bleve  underrettede  om,  at  der  vilde  blive 
gjort  Forsøg  paa  at  give  os  et  Budskab.« 

»Slade  holdt  nu  Lommebogen  over  Bordet,  aaben  og 
fuldstændig  synlig;  han  lagde  derpaa  den  lille  Stump 
Blyant  paa  det  aabne  Blad  og  lukkede  Bogen  i,  saa  vidt 
det  lod  sig  gøre  for  Tommelfingeren,  hvormed  han  holdt 
Bogen  i  det  ene  Hjørne.  I  Løbet  af  et  Minut  hørte  vi, 
at  der  blev  skrevet  uden  nogen  Bevægelse  fra  Slades 
Side,  medens  baade  Bogen  og  begge  Mediets  Hænder 
vare  fuldstændig  synlige ;  et  Budskab  fandtes  ogsaa  virkelig 
skrevet  inde  i  Bogen.« 

»En  Smule  Griffel  blev  nu  lagt  paa  den  ene  Side  i 
Dobbelttavlen,  og  den  anden  Halvdel  lukkedes  til,  saa  at 
Griffelen  laa  inde  i  Rummet  mellem  de  to  Tavler.  Slade 
holdt  den  lukkede  Tavle  et  Øjeblik  under  Bordet,  men 
paa  Mr.  Hannahs  Opfordring  blev  den  lagt  ovenpaa 
Bordet,  hvor  Slade  kun  berørte  den  med  Spidsen  at  sine 
Fingre.  Da  Tavlen  blev  lagt  op  paa  Bordet,  aabnede 
Slade  den  og  viste  os,  at  den  var  fri  for  Skrift.  Næsten 
øjeblikkelig  hørte  vi  nu,  at  der  blev  skrevet,  og  da  vi 
aabnede  Tavlen  fandt  vi  en  Sætning  paa  den;  denne 
Skrift  blev  opbevaret  og  attesteret  af  Mr.  Hannah  og 
mig,  som  skrev  vore  Navne  paa  Tavlerammen.« 

Mr.  Hannahs  Rapport  stemmer  for  det  første  og 
sidste  Forsøgs  Vedkommende  i  alt  væsenligt  med  Mr. 
Edmands*;  det  vil  derfor  kun  være  en  overflødig  Gen- 
tagelse at   afirykke  hans  Beretning  om  disse  to  Punkter. 

Derimod  ser  hans  Beretning  om  Forsøget  med  Lomme- 
bogen lidt  anderiedes  ud. 

>Mr.  Edmands  udtalte  det  Ønske,  at  der  maatte  blive 
skrevet  i  hans  Lommebog.  En  Smule  farvet  Blyant  blev 
lagt  paa  den,  og  Slade  holdt  den,  fuldstændig  aaben, 
halvt  synlig  og  halvt  skjult  under  Hjørnet  af  Bordpladen. 
I  Løbet  af  et  Minut  syntes  Bogen  at  blive  rystet  uden 
nogen  Bevægelse  fra  Slådes  Side,  og  vi  hørte,  at  noget 
Skriveri  var  i  Gang;  Bogen  var  da  synlig  ligesom  begge 
Slades  Hænder.« 

Det  er  indlysende,  at  disse  Beretninger  ikke  begge 
kunne  være  sande.  Den  ene  lader  Slade  holde  Bogen 
lukket  over  Bordet,  den  anden  siger  lige  det  modsatte: 
at  den  var  aaben  men  delvis  under  Bordet.  Og  denne 
Uoverensstemmelse  er  ikke  enestaaende;  ogsaa  i  de  andre 
Komitemedlemmers  Beretninger  findes  lignende,  om  end 
ikke  fuldt  saa  graverende  Afvigelser.  Desuden  forbigaar 
en  Rapport  meget  jævnlig  yderst  vigtige  Ting,  som  en 
anden  omtaler.  Saaledes  siger  f.  Ex.  Edmands  i  sin 
ovenfor  anførte  Beretning,  at  Dobbelttavlen  blev  under- 
søgt, da  den,  efter  at  have  været  under  Bordet,  blev  lagt 
oven  paa  Bordet;  men  Mr.  Hannah  har  ikke  et  Ord  om 
dette  Eftersyn  i  sin  Fremstilling.  Hvem  skal  man  såa 
tro.^  Naar  der  i  forskellige  Beretninger  om  samme  Sag 
kan  forekomme  saa  væsenlige  Uoverensstemmelser  og 
Fortielser  af  vigtige  Omstændigheder,  saa  faar  man  just 
ikke  stor  Tillid  til  de  paagældendes  Dygtighed  som  Iagt- 
tagere. Og  den  Mulighed  er  da  ikke  udelukket,  at  begge 
Parter  have  taget  Fejl  selv  i  de  Punkter,  hvor  de  tilsyne- 
ladende ere  i  Overensstemmelse.  Man  kan  derfor  ikke 
sige,  at  de  Undersøgelser,  som  British  Association  of 
Spiritualists  satte  i  Gang,  i  nogen  væsenlig  Grad  have 
tjent  til  at  rense  Slade  for  de  Beskyldninger  for  Bedrageri, 
som  vare  rejste  imod  ham. 

Allerede  kort  Tid  efter  Slades  Ankomst  til  London, 
rimeligvis  i  Sept.  1876,  havde  Zoologen,  Prof.  Lankaster, 
faaet  Mistanke  om,  at  Slades  Præstationer  kun  vare  be- 
hændig udførte  Taskenspillerkunster.  X)a  Slade  engang 
netop  havde  bragt  en  efter  Sigende  fuldstændig  ren  Tavle 
ind  under  Bordet,  rev  Lankaster  Tavlen  fra  ham  og 
fandt,  at  »Aandebudskabet«  allerede  stod  paa  den.  I 
Fors'ejen  havde  han  set  Slades  Haand  og  Arm  bevæge 
sig,  ganske  som  om  han  skrev  paa  Tavlen.  Paa  dette 
Grundlag  rejste  Lankaster  Anklage  mod  Slade  for  Be- 
drageri, og  Slade  blev  virkelig  dømt  til  tre  Maaneders 
Fængsel  med  haardt  Arbejde  i  Henhold  til  >Landstryger- 
Loven«.  Dommen  blev  appelleret,  og  Appellationsretten 
forkastede  den,  nærmest  paa  Grund  af  en  i  første  bistans 
begaaet  Formfejl.  Slade  blev  altsaa  paa  fri  Fod,  men 
dermed  var  det  naturligvis  ikke  bevist,  at  han  ikke  havde 
gjort  sig  skyldig  i  Bedrageri. 

Det  følgende  Aar  tilbragte  han  nu  afvexlende  i 
England  og  Holland,  og  i  Efteraaret  1877  kom  han  til 
Berlin.  Hans  Præstationer  vakte  her  samme  Opsigt  som 
i  London,  men  trods  alle  Spiritisternes  Anstrængelser 
lykkedes  det  dem  ikke  at  bevæge  Helmholtz,  Virchow 
eller  andre  berømte  Videnskabsmænd  til  at  undersøge 
Fænomenerne.  Derimod  besluttede  ZoUner  i  Leipzig  at 
tage  sig  af  Sagen,  og  efter  hans  Indbydelse  kom  Slade 
nu  til  Leipzig  første  Gang  den  15'  Nov.  1877.  Med 
forskellige  større  og  mindre  Afbrydelser  experimenterede 
Zollner  derefter  med  ham  til  Juni  1878,  og  Slades 
»Kraft«  naaede  under  disse  Leipziger  Forsøg  sit  Højde- 
punkt; i  hvert  Fald  præsterede  han  i  Zdllners  Nærværelse 
adskillige  Ting,  som  aldrig  senere  lykkedes  for  ham.  En 
Fremstilling  af  disse  Forsøg  og  de  derved  vundne  Resul- 
tater har  Zollner  givet  i  Bind  i — 3  af  sine  »Wissenschaftliche 
Abhandlungen« ,  Leipzig  1878 — 79.  Det  er  dog  kun  en 
meget    ringe   Del   af  de   2000   Sider,    som    disse   Bind 

Diiifatte,  der  vedrører  selve  Forslagene.  Den  allerstørste 
Del  af  Pladsen  optages  af  et  aldeles  rasende  Angreb, 
som  ZoUner  rettede  mod  forskellige  tyske  Videnskabs- 
mænd, fordi  disse  ikke  vilde  indlade  sig  paa  at  undersøge 
Slades  Præstationer  men  blot  betragtede  ham  som  en 
dygtig  Taskenspiller,  der  efter  en  hidtil  ukendt  Maalestok 
tog  Zollner  ved  Næsen.  Naar  man  læser  disse  voldsomme 
Udfald,  der  som  oftest  skyde  langt  overMaalet,  faar  man 
unægtelig  det  Indtryk,  at  Zollner,  som  det  ofte  er  blevet 
hævdet,  ikke  har  været  ganske  normal  i  sine  sidste 
Leveaar.  Hans  Iver  for  at  godtgøre  de  mediumistiske 
Fænomeners  Virkelighed  er  stegen  til  en  fuldstændig 
Monomani,  i  hvilken  han  glemmer  alt,  hvad  der  hedder 
videnskabelig  Metode.  I  Stedet  for  at  oflfenliggøre  yderst 
detaillerede  Beretninger  om  sine  Forsøg  og  saa  paavise, 
at  enhver  Mulighed  for  Bedrag  under  de  givne  Om- 
stændigheder var  udelukket,  indskrænker  han  sig  til  i  et 
Par  Linjer  at  meddele  Resultaterne  uden  alle  Biomstændig- 
heder; derefter  overfuser  han  paa  mange  Trykark  sine 
Modstandere  med  de  mest  udsøgte  Grovheder  i  fantastiske 
Iklædninger.  En  saadan  Fremstilling  er  saa  lidt  som 
mulig  en  videnskabelig  Afhandling;  ZoUners  Beskrivelser 
af,  hvad  han  har  set,  er  overhovedet  noget  af  det 
værdiløseste,  der  er  præsteret  i  den  Retning. 

Man  faar  nemlig,  som  allerede  berørt,  i  Almindelighed 
kun  de  yderst  mærkelige  Resultater  at  vide;  kun  und- 
tagelsesvis og  som  oftest  i  ganske  andet  Sammenhæng 
nedlader  Zollner  sig  til  at  omtale  det  vigtigste:  Biom- 
stændighederne. Om  et  af  sine  aller  mærkeligste  Forsøg 
i  Retning  af  direkte  Skrift  fortæller  han  saaledes  lejlig- 
hedsvis (Wissensch.  Abh.  Bd.  2,  S.  216  Anm.): 

»To  af  mig  selv  købte,  mærkede  og  omhyggelig 
rensede  Skifertavler  bleve  sammenbundne  med  en  fire 
Millimeter  tyk  Snor,  efter  at  i  Forvejen  en  3mm.  tyk 
Stamp  af  et  nyt  Griflfel  var  anbragt  mellem  dem.   Denne 

Tavle  laa  paa  det  ene  Hjørne  af  et  af  mig  selv  kort  for- 
inden købt  Spillebord  af  Nøddetræ.  Medens  W.  Weber, 
Slade  og  jeg  sad  ved  Bordet  beskæftigede  med  magnetiske 
Forsøg,  hvorved  vore  sex  Hænder  vare  paa  Bordet  og 
Slades  over  to  Fod  fra  Tavlerne,  begyndte  det  pludselig 
at  skrive  lydeligt  mellem  de  uberørte  Tavler.  Da  vi 
skilte  Tavlerne  fra  hinanden,  var  den  ene  fuldstændig 
bedækket  med  ni  Linjer  Skrift.  Tavlen  bar  det  af  mig 
paa  Rammen  anbragte  Tegn,  saa  der  kan  ikke  være  Tale 
om  nogen  Forbytning.« 

Selv  en  ret  middelmaadig  Taskenspiller  vil  være  i 
Stand  til  at  præstere  Skrift  paa  et  Par  sammenbundne 
Tavler,  medens  et  Par  gamle  lærde  Videnskabsmænd 
sidde  fordybede  i  andre,  mærkelige  Forsøg;  gunstigere 
Betingelser  for  et  Bedrageri  lade  sig  i  det  hele  næppe 
tilvejebringe.  Men  ZoUner  ser  i  denne  og  lignende 
Præ.stationer  et  Vidnesbyrd  om  intelligente,  firdimensionale 
Væsners  Virksomhed.  At  Væsner,  der  kunne  nedskrive 
Sætninger  med  nogen  Mening  i,  maa  kaldes  intelligente, 
er  klart  nok;  hvorfor  Zollner  kalder  dem  »firdimensionale«, 
skulle  vi  nu  se  i  det  følgende. 


Materiens  Gennemtrængelighed. 

I  talrige  Beretninger  fra  spiritistiske  Seancer  omtales 
der,  at  mer  eller  mindre  solide  Genstande  pludselig  ere 
fremkomne  i  aflukkede  Rum,  hvor  de  ganske  sikkert  ikke 
fandtes  i  Forvejen.  Store  Blomsterbuketter  ere  pludselig 
dukkede  op  for  Deltagernes  Øjne  i  det  aflaasede  Seance- 
værelse; Ting,  som  kort  forinden  vare  blevne  sete  i  den 
ene  Ende  af  Huset,  ere  uden  Menneskers  Medvirken 
bragte  til  et  andet  Rum;  Metalklumper  ere  førte  ind  i 
hermetisk  lukkede  Glasflasker  o.  s.  v.  Det  er  klart,  at 
slige  Kendsgerninger  vanskelig  kunne  forklares  uden  ved 

at  tillægge  »Aandernet  Evne  til  at  gøre  det  jordiske 
Stof  gennemtrængeligt ,  saa  at  ikke  blot  de  selv  men 
ogsaa  mere  materielle  Genstande  kunne  føres  igennem 
uden  at  efterlade  noget  Spor  af  denne  Passage.  Disse 
Fænomener  betragtes  derfor  —  og  vistnok  med  Rette  — 
som  noget  af  det  mærkeligste,  der  kan  foregaa  ved 
Mediernes  Medvirken,  da  det  strider  saa  fuldstændig 
mod  de  hidtil  kendte  Naturlove.  Men  paa  den  anden 
Side  er  det  ogsaa  klart,  at  det  er  ganske  ualmindelig 
vanskeligt  at  kontrollere  Forsøg  af  denne  Art.  Ti  da 
det»  der  foregaar,  altid  sker  ganske  uventet  og  uformodet, 
saa  vil  det  bagefter  være  næsten  umuligt  at  konstatere, 
om  den  Genstand,  der  er  dukket  op  i  det  aflukkede  Rum, 
ikke  kunde  være  bragt  derind  i  Forvejen  paa  naturlig 
Maade.  Alt  afhænger  her  af  Iagttagernes  Omhu  og 
Nøjagtighed,  og  en  Beretning,  der  skal  være  overbevisende, 
maa  indeholde  yderst  detaillerede  Meddelelser  om  alt, 
hvad  Iagttagerne  og  Mediet  have  foretaget  sig.  Men  de 
Beskrivelser,  der  hidtil  foreligge  i  Litteraturen,  opfylde 
end  ikke  de  alier  tarveligste  Fordringer  i  den  Retning. 

Et  af  de  ældste  Forsøg  af  denne  Art  blev  udført  i 
den  amerikanske  Kemiker,  Prof  Ha  re' s  Laboratorium  i 
1858.^  Foruden  Mediet,  en  ung  Mand  paa  19  Aar,  var 
kun  Hare  og  en  Dr.  Peters  tilstede;  fra  den  sidstnævntes 
Haand  hidrører  den  eneste  foreliggende  Beskrivelse  af, 
hvad  der  tildrog  sig.  Først  fik  de  en  Del  Aande- 
meddelelser  ved  Hjælp  af  »Spiritoskopet«,  et  af  Hare 
opfundet  Apparat,  som  i  det  væsenligste  bestaar  af  en 
Viser,  der  peger  paa  et  skjult  Alfabet,  saa  at  Mediet  ikke 
kan  vide,  hvilke  Bogstaver  dg:  udpeges.  En  af  disse 
Meddelelser  lød:  »Lad  Dr.  Peters  lægge  to  Flasker  og  to 
Stykker  Platin  i  Kassen«.  Hare  rejste  sig  og  tog  to 
smalle,  hermetisk  lukkede  Flasker  og  to  Klumper  Platin 
af  Form  som  Musketkugler.     Alt  dette  blev  lagt  ned 

en  lang  smal  Kasse,  der  stod  paa  Bordet  foran  Peters, 
Og  som  han  omhyggelig  undersøgte  uden  at  finde  noget 
mistænkeligt  ved  dens  Indretning.  Kassen  blev  derefter 
aflaaset,  og  man  gik  igen  over  til  Forsøgene  med 
Spiritoskopet.  Efter  55  Min.  Forløb  meddelte  Apparatet: 
»Vi  have  en  Gave  til  Dr.  Peters;  lad  ham  gaa  hen  til 
Kassen  og  tage  den.«  Kassen  stod  kun  en  Fod  fra 
Peters,  og  da  han  aabnede  den,  fandt  han  de  to  Platin- 
kugler inden  i  de  hermetisk  lukkede  Flasker. 

Mere  indeholder  Peters*  Beretning  ikke.  Der  siges 
ikke  et  Ord  om,  hvad  der  foregik  i  de  55  MinutteF,  som 
Aanderne  brugte  til  at  bringe  Platinet  ind  i  Flaskerne. 
Vi  faa  kun  at  vide,  at  de  arbejdede  videre  med  Spirito- 
skopet, men  det  er  dog  næppe  gaaet  ustanselig  for  sig 
i  omtrent  en  Time.  Heller  ikke  nævner  Dr.  Peters, 
hvor  mange  Gange  han  tabte  Kassen  af  Syne  i  den 
lange  Tid,  og  endelig  indeholder  Beretningen  ikke  Skygge 
af  et  Bevis  for,  at  det  var  de  samme  Glasflasker  og 
Platinkugler,  der  optraadte  ved  Forsøgets  Begyndelse  og 
Slutning.  I  Løbet  af  55  Minutter  kunde  Mediet  meget 
vel  finde  Lejlighed  til  at  aabne  Kassen  og  ombytte  Ind- 
holdet med  et  Par  Flasker  med  Platinkugler  i.  Peters 
Beretning  giver  ikke  mindste  Garanti  for,  at  Sageq  ikke 
ganske  naturligt  er  gaaet  for  sig  paa  den  Maade. 

En  ganske  lignende  Tildragelse  beretter  Crookes. 
Det  drejer  sig  her  om  en  lille  Klokke,  der  pludselig 
forsvandt  fra  en  Stue,  hvor  et  Par  Drenge  læste  sicie 
Lektier,  og  dukkede  op  i  det  omhyggelig  aflaasede 
Seanceværelse.  Ved  denne  Begivenhed  er  der  dog  to 
betænkelige  Omstændighgder.  For  det  første  kende  vi 
nu  Crookes'  Maade  at  berette  paa  saa  godt,  at  der  ikke 
tør  lægges  for  stor  Vægt  paa  hans  Fremstilling.  For 
det  andet  var  Mediet  den  bekendte  Miss  Fay,  som  endnu 
i    vore    Dage    rejser    rundt   og   giver   Taskenspillerfore- 

•stillinger*),  og  dette  gør  det  temmelig  sandsynligt,  at 
Klokkens  Optræden  i  Seanceværelset  kun  har  været  et 
behændigt  udført  Kunststykke.  —  Senere  blev  den  Slags 
Tildragelser  ret  hyppige  i  de  spiritistiske  Seancer,  men 
der  kan  naturligvis  ikke  være  Tale  jom  her  at  diskutere 
Beretninger,  som  ere  afgivne  af  ganske  ubekendte  Per- 
soner, og  vi  vende  os  derfor  nu  til  de  mest  omfattende 
Forsøg  af  denne  Art,  nemlig  de  ZoUncr  ske. 

Længe  inden  Zollner  fik  Interesse  for  Spiritismen, 
havde  han  beskæftiget  sig  med  en  ejendommelig  Gruppe 
af  matematiske  Problemer,  Læren  om  de  flerdimensionale 
Rum.  Medens  vi  Mennesker  kun  kunne  forestille  os  tre 
Udstrækninger  eller  Dimensioner  i  Rummet,  er  der  rent 
matematisk  set  ikke  det  mindste  til  Hinder  for  at  tænke 
sig  Rum  med  fire  eller  endnu  flere  Udstrækninger,  og 
der  kan  udføres  Beregninger  over  begrænsede  Dele  af 
saadanne  firdimensionale  Rum  ligesom  med  de  sædvanlige 
tredimensionale  Legemer.  Da  Zollner  nu  senere  kom 
ind  paa  spiritistiske  Undersøgelser,  fik  han  den  Ide,  at 
mange  af  de  vidunderlige  Fænomener,  særlig  dem,  der 
syntes  at  bero  paa  Materiens  Gennemtrængelighed,  maatte 
kunne  forklares  meget  lettere  ^d  anden  Vej.  Hvis  man 
nemlig  antog,  at  Rummet,  som  vi  kun  kunne  opfatte 
med  tre  Udstrækninger,  desuden  havde  en  fjerde,  saå 
maatte  det  være  muligt  at  bringe  et  Legeme  ind  i  et 
hvilketsomhelst  lukket  Rum.  Man  behøvede  da  blot  at 
føre  Legemet  gennem  den  fjerde  Dimension,   saa  vilde 


•)  At  Miss  Fay's  Kunster  i  »det  grønne  Hus«  kun  er  Taskenspilleri, 
indrømmes  nu  vismok  af  alle  besindige  Spiritister.  Et  virkeligt 
Medium,  siges  der,  véd  nemlig  aldrig,  hvad  der  vil  ske  og  kan 
aldeles  ikke  garantere  for  Udfaldet  af  et  bestemt  Forsøg.  Men 
Miss  Fay  arbejder  efter  et  i  Forvejen  fastslaaet  —  og  trykt  — 
Program,  og  hendes  »Experimenter«  lykkes  altid,  uanset  Til- 
skuernes Antal  og  deres  Stemning.  Alt  dette  er  ligefrem  i  Strid 
med  de  mediumistiske  Fænomeners  Natur. 

det  uden  nogen  Kollision  med  de  hidtil  kendte  Natur- 
kræfter kunne  komme  tilsyne  paa  ethvert  Punkt  i  et 
begrænset  tredimensionalt  Rum.  Denne  for  almindelige 
Mennesker  noget  vanskelige  Tanke  har  ZoUner  søgt  at 
fremstille  populært  i  en  lille  Afhandling  i  »Quanerly 
Journal  of  Science«  April  1878,  og  til  nærmere  For- 
staaelse  af  Sagen  skal  jeg  gengive  det  fornødne  af  denne 
Afhandling  med  Zollners  egne  Ord. 

»Vi  skulle  nu  anvende  denne  Forestilling  om  det 
firdimensionale  Rum  paa  Læren  om  at  slaa  Knude  paa 
en  fuldstændig  bøjelig  Snor.    Lad  Linjen  ab  i  hosstaaende 

Figur  a b  forestille  en  saadan  Snor;    naar  den 

er  strakt,  kan  den  ligge  fuldstændig  i  et  Rum  med  én 
Udstrækning.  Hvis  Snoren  nu  bøjes  saaledes,  at  alle 
dens  Dele  under  Bøjningen  forblive  i  samme  Plan,  saa 
kræves  der  til  denne  Operation  et  Rum  med  to  Ud- 
strækninger.    Vi  kunne  f  Ex.  give  Snoren  hosstaaende 

Form,   og  tænke  vi  os,  at 
^ Q h.    den  er  uendelig  tynd,    saa 

kunne  alle  dens  Dele  ligge 
i  ét  Plan,  d.  v.  s.  i  et  Rum  af  to  Udstrækninger.  Hvis 
den  bøjelige  Snor  nu,  uden  at  brækkes,  skal  bringes  til- 
bage til  den  oprindelige  rette  Linje,  medens  alle  dens 
Dele  under  denne  Operation  forblive  i  det  samme  Plan, 
saa  kan  det  kun  ske  derved,  at  den  ene  Ende  af  Snoren 
beskriver  en  fuldstændig  Cirkel  paa  360®.« 

»For  Væsner,  som  kun  kunne  opfatte  Rummet  med 
to  Udstrækninger,  ville  de  omtalte  Operationer  med 
Snoren  svare  til,  hvad  vi  med  vor  tre-dimensionale  Op- 
fattelse kalde  at  slaa  og«  igen  løse  en  Knude.  Hvis  nu 
et  Væsen,  der  ved  sin  legemlige  Organisation  var  ind- 
skrænket til  kun  at  opfatte  to  Rumsudstrækninger,  alligevel 
besad  Evnen  til  at  udføre  Handlinger,  der  udelukkende 
ere  mulige  i  det  tredimensionale  Rum,  saa  vilde  et 
saadant  Væsen  være  i  Stand  til  at  løse  den  todimensionale 

Knude  paa  en  meget  nemmere  Maade.  Han  vilde  kun 
behøve  at  vende  den  ene  Part  af  Snoren  om,  idet  den 
blev  løftet  ud  af  Planet  og  igen  lagt  ned;  Snoren  vilde 
da  have  gennemløbet  de  Stillinger,  som  ere  viste  i 
følgende  Figur.    Ved  de  samme  Operationer  i  omvendt 


Orden  vilde  et  saadant  Væsen  ogsaa  være  i  Stand  til  at 
slaa  en  todimensional  Knude,  uden  at  behøve  den  vidt- 
løftige Proces,  som  er  nødvendig,  naar  alle  Snorens  Dele 
skulle  forblive  i  det  samme  Plan.« 

»Anvende  vi  nu  en  analog  Betragtning  paa  en  Knude 
i  det  tredimensionale  Rum,  saa  ser  man  let,  at  en  saadan 
Knude  ikke  kan  slaas  eller  igen  løses  uden  gennem 
Operationer,  hvorved  Snorens  Dele  beskrive  en  dobbelt 
Krumning,  som  bosstaaende  Figur  viser.  Vi  tredimensionale 
Væsner  kunne  kun  slaa  eller  løse  en 
5;aadan  Knude  ved  at  bevæge  den  —^^»-g. 
ene  Ende  af  Snoren  360®  rundt  i  et 
Plan,  der  hælder  imod  det  andet 
Plan,  der  indeholder  den  todimensionale  Del  af  Knuden. 
Men  hvis  der  fandtes  Væsner  iblandt  os,  som  vare  i 
Stand  til  at  udføre  firdimensionale  Bevægelser  med 
materielle  Substanser,  saa  vilde  disse  Væsner  være  i 
Stand  til  at  slaa  og  løse  en  Knude  paa  en  meget  nemmere 
Maade,  i  Analogi  med  hvad  der  er  sagt  om  den  todimen- 
sionale Knude.« 

For  den  Læser,  der  ikke  er  øvet  i  geometriske  Be- 
tragtninger vil  det  rimeligvis  være  noget  vanskeligt  at 
følge  Zollners  Udvikling.  Men  ved  et  yderst  nemt  lille 
Experiment  vil  enhver  kunne  forstaa  i  det  mindste 
Konsekvensen  af  den  hele  Tankegang.  Tag  et  Stykke 
Sejlgarn  af  omtrent  en  Alens  Længde.     Slaa  derpaa  en 

ganske  almindelig,    enkelt  Knude  som  den,  der  er  vist  i 
den  sidste  af  ovenstaaende  Figurer.     Det  er  nu  let  at  se, 
at  den  Knude  ikke  kan  tøses,    uden  at  en    af  Snorens 
Ender  trækkes  gennem  Løkken.    Hvis  man  derfor  binder 
Snorens  to  frie  Ender  sammen  og  for  Sikkerheds  Skyld 
forsegler  Sammenbindingen,  saa  vil  intet  Menneske  kuone 
løse   den   Knude,    der  er  paa   Snoren.      Vi   have  nu   en 
endeløs  Snor  med  en  Knude  paa,   og  vi  overbeviste  os 
før  om ,   at  Knuden   kun  kan  løses  ved  at  man  trækker 
en   af  Snorens  Ender  gennem  Løkken;   da    Snoren    nu 
ingen  Ender  har,  saa  er  Knuden  følgelig  uløselig  —  for 
os  Mennesker.    Og   ligesaa  umuligt  vil  det '  være  os  at 
slaa   en    ny   Knude.     Men   for  ZoUners   firdimenstonale 
Væsner  vilde  det   være   den   lencste  Sag  af  Verden  at 
løse  denne  Knude  eller   slaa   en  ny  uden  at  beskadige 
Snoren  paa  noget  Punkt. 
Hvorledes  dene  kan  gøres, 
kunne  vi  Mennesker  ikke 
forstaa ,    netop    fordi   vi 
kun  ere  tredimensionale 
Væsner;   men   den,   der 
kan  føl^fe  ZoUners  Tanke- 
gang,   vil    indse,    at   det 
maa   være   muligt.     Og 
det  er  ikke  blot  muligt, 
det    er    virkelig    udført. 
Jeg  giver  igen  Ordet  til 
Zdllner: 

»Dette  Forsøg  — 
Knytning  af  en  Knude 
paa  en  endeløs  Snor  — 

Vi  er  lykkedes   i   Løbet   af 

^  nogle  faa  Minutter  i  Leip- 

zig, d.  17'Dec.  1877KI.  Il 
om  Formiddagen  i  Nærværelse  af  Amerikaneren  Henry 

Slade.  Den  vedføjede  Figur  viser  en  Snor  med  fire 
Knuder  paa  og  tillige  Stillingen  af  mine  Hænder,  som 
bleve  berørte  af  •  Slades  og  en  anden  Herres  venstre 
Haand.  Medens  Seglet  stadig  laa  synligt  paa  Bordet, 
blev  Snoren,  som  dengang  var  uden  Knuder,  fast  presset 
ned  mod  Bordpladen  af  mine  Tommelfingre,  og  Resten 
af  Snoren  hang  ned  i  mit  Skød.  Jeg  ønskede  kun,  at 
der  skulde  blive  slaaet  én  Knude;  ikke  desto  mindre  blev 
der  i  Løbet  af  faa  Minutter  slaaet  fire  Knuder,  som  nøj- 
agtig ere  gengivne  i  Tegningen.« 

»Hampesnoren  havde  en  Tykkelse  af  omtrent  imm.; 
den  var  stærk  og  ny,  jeg  havde  selv  købt  den.  Dens 
hele  Længde,  før  der  var  slaaet  Knuder  paa  den,  var 
148 cm.;  følgelig  var  Længden  af  den  dobbelte  Snor,  da 
Enderne  vare  forenede,  omtrent  74 cm.  Enderne  vare 
knyttede  sammen  med  en  almindelig  Knude,  og  Tampene, 
der  sprang  omtrent  halvanden  Centimeter  frem  fra 
Knuden,  vare  lagte  paa  et  Stykke  Papir  og  forseglede 
dertil  med  almindeligt  Lak,  saa  at  Knuden  netop  blev 
synlig  i  Kanten  af  Seglet.  Papiret  rundt  om  Seglet  var 
derefter  skaaret  af,  som  Figuren*  viser.« 

»Den  omtalfl  Forsegling  af  to  saadailne  Snore  var 
udføn  af  mig  selv  med  mit  eget  Signet  i  mit  Værelse 
om  Aftenen  d.  16*  Dec.  i  Nærværelse  af  flere  af  mine 
Venner;  Slade  var  ikke  tilstede.  To  lignende  Snore  at 
samme  Beskafifenhed  og  Længde  vare  forseglede  at 
Wilhelm  Weber  med  hans  Signet  og  i  hans  eget  Værelse 
om  Morgenen  d.  17'  Dec.  Forsynet  med  disse  fire  Snore 
gik  jeg  hen  til  et  nærliggende  Hus,  som  beboedes  af  en 
af  mine  Venner,  der  havde  tilbudt  Slade  Gæstfrihed  i 
sit  Hus,  for  at  han  udelukkende  kunde  staa  til  min  og 
mine  Venners  Disposition  og  for  nogen  Tid  unddrages 
den  offenlige  Opmærksomhed.  Den  omtalte  Seance  fandt 
da  strax  Sted,  umiddelbart  efter  min  Ankomst,  i  Daglig- 
stuen.   Jeg  valgte  selv  en  af  de  fire  forseglede  Snore,  og 

for  ikke  at  tabe  den  af  Syne,  medens  vi  sad  ved  Bordet, 
slyngede  jeg  den  rundt  om  min  Hals,  saa  at  Seglet  hang 
ned  foran  og  stadig  kunde  ses.  Da  Fbrsøget  skulde  ud- 
føres, havde  jeg  Seglet,  der  forblev  uforandret,  foran  mig 
paa  Bordet  som  tidligere  omtalt.  Slades  Hænder  vare 
hele  Tiden  synlige;  med  den  venstre  gned  han  sig  ofte 
paa  Panden,  idet  han  beklagede  sig  over  Smerter.  Den 
Del  af  Snoren,  der  hang  ned  fra  Bordet,  hvilede  paa  mit 
Skød  og  var  følgelig  ude  af  Syne  —  men  jeg  kunde 
stadig  se  Slades  Hænder.  Særlig  lagde  jeg  Mærke  til,  at 
Slades  Hænder  slet  ikke  skiftede  Stilling.  Han  selv 
syntes  fuldstændig  passiv,  saa  at  man  ikke  ret  vel  kan 
antage,  at  han  har  slaaet  disse  Knuder  med  en  bevidst 
Viljes  virksom  hed;  man  kan  kun  sige,  at  de,  under  de 
her  beskrevne  Omstændigheder,  dannedes  i  hans  Nær- 
værelse uden  nogen  synlig  Berøring,  og  dette  skete  i  et 
Værelse  oplyst  af  klart  Dagslys.« 

Det  er  nu  let  at  forsraa,  hvorfor  Zollner  kalder  den 
ubekendte  Aarsag  til  dette  og  lignende  Fænomener  for 
»firdimensionale  Væsner.«  Her  var  jo  nemlig  udføn  en 
Handling,  der  er  umulig  for  os  Mennesker,  som  kun 
kende  tre  Udstrækninger  i  Rummet,*  men  som  efter 
Zollners  Teori  maatte  være  mulig  for  Væsner,  der  endnu 
havde  en  fjerde  Dimension  til  sin  Raadighed.  Det 
samme  gælder  om  Frembringelsen  af  Skrift  paa  Inder- 
siden af  sammenbundne  Tavler;  dette  vilde  ogsaa  let 
kunne  forstaas  som  en  Virkning  gennem  den  fjerde 
Dimension,  uden  at  man  behøver  at  antage  Stoffets 
Gennemtrængelighed,  altsaa  uden  noget  Brud  paa  de 
kendte  Naturlove.  Zollners  Antagelse  af  iirdimensionale, 
intelligente  Væsner  er  saaledes  en  Hypotese,  der  netop 
søger  at  forklare  de  mediumistiske  Fænomener  uden  at 
komme  i  Strid  med  Fysikens  Love;  om  man  vil  kalde 
denne  Hypotese  for  Spiritisme  eller  ej,  bliver  aabenbart 
kun  en  Strid  om  Ord. 

♦ 

Hvorledes  forholder  det  sig  nu  med  det  omtalte 
Forsøg?  Naar  man  gennemlæser  den  udførlige  Be- 
skrivelse, faar  man  unægtelig  Indtrykket  af,  at  hér  næppe 
kan  være  nogen  Mulighed  for  Fejltagelse;  Zollner  maa 
virkelig  have  iagttaget  noget,  der  ikke  kan  forklares  som 
et  af  Slade  udført  Kunststykke  og  følgelig  maa  bero  paa 
ukendte  Kræfter.  Der  er  ikke  Spor  af  Tvivl  om,  at  man 
vilde  være  nødt  til  at  indrømme  dette,  saafremt  Tingen 
var  gaaet  saaledes  for  sig,  som  den  beskrives;  saafremt 
Slade  strax,  uden  Forberedelse,  havde  kunnet  præstere  de 
forlangte  Knuder.  Men  det  er  ikke  Tilfældet.  Zollner 
meddeler  selv  lejlighedsvis,  i  helt  andet  Sammenhæng 
(Wissenschaftliche  Abhandlungen,  Bd.  2,  S.  1191),  at  han 
gentagne  Gange  havde  gjort  Forsøg  paa  at  faa  Knuder  i 
forseglede  Snore,  men  det  var  ikke  lykkedes.  Der  var 
nok  bleven  slaaet  Knuder  pa%Snorene,  men  kun  saa- 
danne,  der  kunde  være  frembragte  af  Mennesker  uden 
Beskadigelse  af  Seglet.  Først  d.  17'  Dec.  lykkedes  det  at 
faa  de  rigtige  Knuder  frem,  som  ovenfor  beskrevet. 

Denne  Meddelelse  er  aabenbart  af  allerstørste  Be- 
tydning. Vi  vidg  nu,  at  Zollner  flere  Gange  har  forsøgt 
Experimentet  uden  Held.  Fremdeles  vide  vi,  at  han, 
dengang  Forsøget  lykkedes,  medbragte  fire  nye  Snore. 
Hvor  ere  de  gamle  blevne  af?  Har  Zdllner  opbevaret 
eller  tilintetgjort  dem?  Er  den  Mulighed  aldeles  ude- 
lukket, at  Slade  kan  have  tilegnet  sig  en  eller  flere  af 
dem?  Hvis  han  har  kunnet  det,  saa  har  han  ogsaa 
kunnet  tage  Aftrj'k  af  Seglene,  og  det  har  da  været  en 
let  Sag  for  ham  at  præparere  en  Snor  med  Knuder  paa 
og  bagefter  forsegle  denne.  Har  han  saå  senere,  M 
Seancen,  intet  Øjeblik  havtZoUners  nye  Snor  iHaanden? 
Ti  hvis  det  har  været  Tilfældet,  maa  han  have  kunnet 
omb3rtte  Snorene  og  lægge  den  præpa^-erede  tilrette  paa 
Bordet,  saa  at  Knuderne  laa  usynlige  i  Zollners  Skød. 
Dermed  vilde  Forsøget  være  udført. 

Overtro  og  Trolddom.     III.  I O 

I  Zollners  Beskrivelse  af  Sagen  omtales  ikke  med  et 
Ord  alle  de  Spørgsmaal,  jeg  her  har  opstillet.  Følgelig 
have  vi  ingen  Garanti  for,  at  det  hele  ikke  er  gaaet  for 
sig  paa  den  antydede,  ganske  naturlige  Maade.  Først 
naar  alle  de  nævnte  Spørgsmaal  ere  besvarede  saaledes, 
at  enhver  Mulighed  for  et  Bedrag  fra  Slades  Side  er 
udelukket,  først  saa  kan  man  indregistrere  Zdllners 
Experiment  som  et  nyt  Fænomen,  for  hvilket  der  skal 
søges  en  Forklaring.  Da  Zollner  nu  slet  ikke  har  berørt 
disse  forskellige  Punkter,  og  da  han  ikke  engang  synes 
at  have  Anelse  om,  hvilken  Vægt  der  ligger  paa,  at  der 
tidligere  var  anstillet  flere  mislykkede  Forsøg  af  samme 
An,  saa  kunne  hans  Undersøgelser  ikke  være  anstillede 
med  den  fornødne  Omhu.  Det  kan  derfor  ikke  nytte  os 
det  mindste,  at  han  senere  varierede  Knudeexperimentet 
paa  mange  Maader,  og  fi^det  til  at  gaa  med  Tarmsnore, 
Træringe  og  mange  andre  Ting.  Alt  dette  er  ganske 
værdiløst,  fordi  Beskrivelserne  ere  upaalidelige.  Muligvis 
er  det  gaaet  for  sig  saaledes,  som  han  fortæller,  men  det 
er  ogsaa  muligt,  at  han  har  udeladt  mange  Omstændig- 
heder, som,  hvis  de  fandtes,  vilde  føre  os  til  en  ganske 
naturlig  Forklaring.  Det  har  han  bevislig  gjort  paa  ét 
Sted,  saa  kan  det  ogsaa  være  gjon  paa  andre  Steder. 

Der  er  dog  et  Forsøg,  som  fortjener  at  omtales, 
fordi  det  mislykkedes.  Medens  Slade  let  frembragte 
Knuder  i  Tarmsnore,  hvis  Ender  vare  bundne  sammen 
og  forseglede,  saa  lykkedes  det  ham  ikke  med  en  Snor, 
der  var  skaaren  ud  af  en  Tarm,  saa  at  den  dannede  en 
Ring  uden  nogen  Sammenføjning.  Dette  ser  meget 
mistænkeligt  ud.  I  en  virkelig  endeløs  Snor,  en  lukket 
Ring,  kan  et  Menneske  kun  slaa  Knuder,  naar  Snoren 
skæres  over;  men  saa  kan  den  ikke  igen  føjes  sammen, 
uden  at  Sammenføjningen  kan  opdages.  Gælder  det 
derimod  blot  om  at  slaa  Knuder  paa  en  Snor,  hvis  Ender 
ere   sammenbundne   og   forseglede,    saa    kan    det    nemt 

gøres,  naar  man  har  en  Kopi  af  Signetet,  saa  at  man 
kan  sætte  det  rette  Segl  paa,  naar  Knuderne  ere  slaaede. 
Slade  synes  saaledes  kun  at  have  præsteret,  hvad  der  kan 
udreues  ved  almindelige,  menneskelige  Hjælpemidler. 


Teosofi  og  Fakirisme. 

Mme.  Blavatsky  og  Teosofien, 

Et  ejendommeligt  Mellemstandpunkt  mellem  den 
folkelige  Spiritisme  og  den  mere  videnskabelige  Okkul- 
tisme indtager  Teosofien.  Ligesom  Spiritismen  er  den 
nærmest  et  religiøst  System,  men  med  Okkultismen  har 
den  det  tilfælles,  at  den  benægter  Aandernes  Indgriben  i 
Menneskeverdenen  og  forklarer  de  mediumistiske  Fænomener 
som  Virkninger  af  nye  Naturkræfter.  Længere  end  til 
disse  Hovedtræk  strækker  Teosofiens  Overensstemmelse 
med  de  to  andre  Retninger  sig  dog  ikke;  overfor  alle 
enkelte  Spørgsmaal  indtager  den  en  Særstilling,  der  kun 
har  meget  ringe  Lighed  med  noget  europæisk,  religiøst 
eller  filosofisk  System.  Grundtankerne  i  Teosofien  ere 
øjensynlig  laante  fra  asiatiske  Religioner,  især  fra  Buddhismen. 
Der  er  herved  i  den  europæiske  Aandsudvikling  indført 
et  nyt  Moment,  som  vi  ikke  kunne  forbigaa  i  Tavshed, 
ligesaa  lidt  som  den  højt  begavede,  i  mange  Maader 
mærkelige  Kvinde,  der  er  Ophav  til  hele  Læren. 

Helena   Petrowna   v.    Hahn-Rottenstern,    en 

Datter  af  den  russiske  Oberst  Grev  Peter  v.  H.-R.,    er 

født   i  Jekatharinoslaw    i    Sydrusland    i    183 1*     Fra    sin 

tidligste  Barndom   var   hun  overladt  til  Tjenestefolkenes 

Omsorg,    og  af  dem  blev  hun  fyldt  med  Folkesagn  om 

alle  mulige  Slags  Åander;    desuden  indpodede  de  hende 

10* 

den  Tro,  at  hun  som  »Søndagsbarn«  var  særlig  skikket 
til  at  se  Og  omgaas  med  Aander.  Hun  var  tilmed  et 
meget  nervøst  Barn,  der  gik  i  Søvne,  led  af  Hallucina- 
tioner og  havde  hysteriske  Anfald.  Alle  disse  Omstændig* 
heder  i  Forening  førte  til,  at  hun  stadig  troede  sig  om- 
given af  en  Kreds  af  Væsner,  der  vare  usynlige  for 
andre,  men  i  hvis  Selskab  hun  befandt  sig  særlig  vel. 
Desuden  siges  der  om  hende,  at  hun  allerede  som  Barn 
havde  en  mærkelig  Dobbelthed  i  sit  Væsen;  paa  den  ene 
Side  var  hun  højst  ubehagelig,  stridslysten,  trodsig  og 
tilbøjelig  til  at  stifte  Fortræd,  paa  den  anden  Side  var 
hun  grublende  og  mystisk  som  Seersken  fra  Prevorst. 
Det  er  let  at  forstaa,  at  der  af  saadanne  Anlæg  i  For- 
bindelse med  en  ubetvingelig  Energi  maatte  fremgaa 
noget  mærkeligt. 

1848  giftede  Helena  Petrowna  sig  med  General 
Blavatsky,  men  tre  Aar  efter  opløstes  Ægteskabet,  og 
Mme.  Blavatsky  flakkede  nu  i  tolv  Aar  rundt  i  Europa, 
Amerika,  Ægypten  og  Indien,  og  under  dette  Rejseliv 
udviklede  hun  blandt  andet  sine  Evner  som  Medium. 
Om  de  følgende  syv  Aar,  til  1870,  taler  hendes  Biografi 
ikke.  Denne  Tid  har  hun,  efter  sit  eget  Sigende,  tilbragt 
hos  Mahatmaeme  i  Himalaya.  Disse  Mahatmaer,  hvis 
Existens  Mme.  Blavatsky  har  Æren  af  at  have  opdaget, 
ere  en  Kreds  af  Vismænd,  der  opholde  sig  i  de  mest 
utilgængelige  Egne  af  Thibet,  og  som  ved  helligt  Levned 
og  flittig  Granskning  af  Naturens  Hemmeligheder  have 
naaet  en  næsten  guddommelig  Indsigt  og  Magt.  En 
Mahatma  eller  Adept  er  i  Stand  til  at  læse  Menneskers 
Tanker  og  influere  paa  dem  i  en  hvilkensomhelst  Afstand. 
Han  kan  desintegrere  eller  opløse  materielle  Genstande  i 
deres  Bestanddele;  ved  hemmelige  Kræfter  kan  han  lade 
disse  Dele  strømme  til  et  eller  andet  Sted,  hvor  han  saa 
kan  reintegrere  eller  sammensætte  dem  i  deres  oprindelige 
Form  —   paa  denne   Maade  kan  en   Genstand  pludselig 

opstaa  i  et  lukket  Rum.  Adepten  kan  fremdeles  frem- 
kalde Lyd,  sætte  Legemer  i  Bevægelse  uden  Berøring 
eller,  ligeledes  ved  usynlige  Kræfter,  forhindre,  at  Gen- 
stande kunne  flyttes.  Han  kan  meddele  sig  til  andre 
Adepter  i  enhver  Afstand  uden  noget  materielt  Mellemled, 
og  han  kan  endelig  for  en  Tid  frigøre  Sjælen  fra 
Legemet  og  lade  den  foretage  Udflugter  paa  egen  Haand, 
uhindret  af  Tid  og  Rum. 

Hos  dette  Broderskab  af  Vismænd,  der  skal  have 
bestaaet  i  mange  Aartusinder,  opholdt  Mme.  Blavatsky 
sig  som  sagt  i  syv  Aar,  blev  indviet  i  Hemmelighederne 
og  altsaa  selv  Adept.  Medens  Mahatmaerne  hidtil  havde 
bevaret  sin  Indsigt  som  en  dyb  Hemmelighed,  fandt  de 
nu  Tiden  moden  til  at  komme  frem  med  den,  og  de 
udsendte  derfor  den  kvindelige  Chela  eller  Lærling,  som 
skulde  gøre  >de  indviedes  Lære«  bekendt  for  Verden.  I 
1870  vendte  Mme.  Blavatsky  tilbage  fra  Indien,  grund- 
lagde* først  i  Kairo  et  spiritistisk  Samfund,  som  dog  snart 
opløstes,  og  drog  derefter  paa  Befaling  af  sin  Guru  eller 
Laerer,  Mahatma  Koot  Hoomi,  gennem  Europa  til  New- 
York.  Her  forbandt  hun  sig  med  den  ivrige  Spiritist, 
Oberst  Henry  Olcott,  og  stiftede  i  Forening  med  ham 
det  teosofiske  Selskab  1875.  Dette  Selskab  skulde  have 
til  Formaal:  »i,  at  danne  Kærnen  i  et  almindeligt 
Broderskab^  der  skulde  omfatte  hele  Menneskeheden  uden 
Hensyn  til  Race,  Farve  eller  Tro;  2,  at  befordre  Studiet 
af  ariske  og  andre  Skrifter  over  Religion  og  Videnskab 
og  forsvare  den  gamle  asiatiske  Litteraturs  Betydning, 
især  den  brahmanske,  buddhistiske  og  zoroastriske  Filosofi ; 
3,  at  udforske  Naturens  skjulte  Hemmeligheder,  særlig 
de  psykiske  Kræfter,  som  slumre  i  Mennesket.«  Oberst 
Olcott  blev  dette  Selskabs  første  Præsident,  og  han  for- 
lagde »Hovedkvarteret«  til  Forstaden  Adyar  ved  Madras 
i  Indien. 

Et  Par  Aar  efter,  1877,  udgav  Mme.  Blavatsky  i 
Boston  sit  store  Hovedværk:  »The  Isis  Unveiled«  i  to 
tykke  Bind.  Hun  søger  her  at  paavise,  at  det,  som  hun 
kalder  Teosofi,  kun  er  den  indre,  hemmelige  Kærne  i 
alle  Tiders  religiøse  og  filosofiske  Systemer,  i  Magi, 
Spiritisme  osv.  Den  Lære,  hun  opstiller,  er  med  andre 
Ord  et  Uddrag  af  de  mest  forskelligartede  Systemer,  og 
hun  faar  herved  Lejlighed  til  at  røbe  en  stor  Belæsthed 
i  gamle  sjældne  magiske  Værker.  Efter  Forfatterindens 
Sigende  er  Bogen  dog  ikke  bleven  til  paa  en  saa  naturlig 
Maade;  for  største  Delen  er  den  skreven  af  Mahatmaeme, 
hvis  Sjæle  om  Natten  indfandt  sig  i  hendes  Arbejds- 
værelse, hvor  hun  saa  næste  Morgen  fandt  en  Mængde 
beskrevne  Atfc;^  som  i  Antal  langt  overgik,  hvad  hun 
selv  kunde  haVe' præsteret. 

Mme.  Blavatsky  og  Oberst  Olcott  berejste  nu  Indien 
og  prædikede  overalt  den  nye  Religion,  Teosofien.  De 
vandt  virkelig  ogsaa  en  Mængde  Tilhængere,  som  saa 
igen  udbredte  Læren  videre,  saa  at  der  i  de  følgende  Aar 
stiftedes  teosofiske  Selskaber  rundt  om  især  i  de  Engelsk 
talende  Lande.  At  Teosofien  saaledes  vandt  en  ikke 
ringe  Tilslutning,  skyldes  væsenlig  de  samme  to  Momenter, 
som  ogsaa  have  befordret  Spiritismens  Udbredelse.  For 
det  første  have  Teosofiens  religiøse  Dogmer,-  der  ere  af 
ren  buddhistisk  Oprindelse,  et  eget  bedaarende,  mystisk- 
fantastisk Præg  helt  afvigende  fra  alle  vesterlandske 
Religioner;  og  da  Teosofien  desuden  ikke  kender  noget 
til  det  specifik  kristne  Dogme  om  en  evig  Fordømmelse, 
var  dette  i  og  for  sig  nok  til  at  vinde  Tilhængere.  Men 
dernæst  godtgjorde  Mme.  Blavatsky  tillige  Religionens 
Sandhed  og  sin  egen  Indvielse  som  Adept  ved  en  Mang- 
foldighed af  mirakuløse  Handlinger.  Breve  fra  hendes 
Venner  Mahatmaerne,  især  fra  hendes  Lærer  Koot  Hoomi, 
faldt  ned  fra  Loftet  i  de  Huse,  hvor  hun  opholdt  sig,  og 
disse  Breve  indeholdt  lange,    udførlige  Udtalelser  om  de 

dybsindige   Problemer,    som    netop    havde'  været   under 
Debat.     Genstande,    som   hun  et  Øjeblik  havde  holdt  i 
Haanden,  forsvandt  og  bleve  fundne  i*  andre  Huse,   hvor 
hun  slet  ikke  havde  været.     En  Brosche,  der  var  tabt  af 
en    hende  ganske  ubekendt  Person  i  en  hel  anden  Kant 
af  Indien,    skaffede  hun  paa  Forlangende  tilveje  og  lod 
den    blive  funden  inden   i  en  Pude,    der  ganske  iflæng 
blev  valgt  ud  blandt  flere  forhaanden  værende.    Især  om 
Hovedkvarteret  i  Adyar  koncentrerede  disse  vidunderlige 
Tildragelser   sig.     Her   viste  Koot  Hoomi   sig   i   Astral- 
skikkelse,   d.  V.  s.    hans  Sjæl    kom    tilsyne  kun  iført  et 
tyndt  materielt  Hylster,  for  at  de  dødelige  kunde  se  ham. 
Her  fandtes  ogsaa  »the  shrine«,  det  hellige  Skab,  der  af 
de  Indfødte  betragtedes  med  religiøs  Ærefrygt.   Ituslaaede 
Genstande,  som  lagdes  ind  i  det,  forsvandt  og  erstattedes 
med    nye    af    samme   Art.    Breve   med   Spørgsmaal    til 
Mahatmaerne    forsvandt    ligeledes   fra    Skabet,    som    faa 
Minutter  efter  indeholdt  omfangsrige  Besvarelser  o.  s.  v. 
Alle  disse  Mirakler  vakte  naturligvis  stor  Opsigt,   og 
de   bleve   kendte   over    hele  Verden    gennem  Sinnett's 
mesterlig  skrevne  lille    Bog:    »the  Occult- World«,   1881, 
der   er   oversat   i    de   fleste   europæiske  Sprog,    saaledes 
ogsaa   paa   Dansk    under  Navn   af   »de   skjulte  Kræfters 
Verden«.     Forf.  gaar  her  meget  praktisk  tilværks.     Han 
nøjes  ikke  med  at  fortælle  Begivenhederne  og  at  paastaa, 
at  det  hele  gaar  naturligt  til,  som  en  Følge  af  Mahatmaernes 
og  deres  Lærlinges   højere  Indsigt.     Han  viser  tillige,    at 
de  tilsyneladende  Mirakler  ere  i  fuld  Overensstemmelse 
med   de   nu    kendte  Naturlove,    saa  at  de  vesterlandske 
Naturforskere    kun    behøve    at    erhværve    sig    et   noget 
dybere  Kendskab  til  Naturkræfterne  for  at  kunne  præstere 
det  samme.     Da  denne  Fremstilling  er  gjort  med  virkelig 
Dygtighed,  faar  den  et  saadant  Skær  af  Troværdighed,  at 
man    vanskelig   paa  Forhaand    kan  benægte  Muligheden. 
Og  dog  synes  alle  Miraklerne  kun  at  være  sindrigt  ud- 

tænkte  Bedrag.  En  Mr.  og  Mme.  Coulomb,  som  i  lang 
Tid  havde  gjort  Tjeneste  ved  Hovedkvarteret  i  Adyar, 
bleve  en  skønne -Dag  uenige  med  Mme.  Blavatsky  og 
fortalte  nu  vidt  og  bredt,  at  de  i  Forening  med  et  Par 
indiske  Fakirer  havde  været  hendes  Redskaber  til  at  sætte 
Bedragerierne  i  Scene.  Skandalen  vakte  saa  stor  Opsigt, 
at  »Society  for  Psychical  Research«  i  London  sendte  et 
af  sine  fremragende  Medlemmer,  Mr.  Hodgson,  til 
Indien  for  at  undersøge  Sagen.  Han  krydsforhøne  alle 
Parter,  optog  Rapporter  paa  Stedet  og  sikrede  sig  flere 
af  de  foregivne  Mahatmabreve  tillige  med  Breve  fra 
Mme.  Blavatsky.  Disse  sammenlignedes  af  Grafologer  i 
London,  og  det  viste  sig,  at  Mahatmabrevene  hidrørte 
fra  Mme.  Blavatskys  egen  Haand.  Hodgson  konstaterede 
tillige,  at  de  fleste  Beretninger  om  de  forskellige  Mirakler 
vare  selvmodsigende  og  stridende  mod  hinanden  ind- 
byrdes; »the  shrine«  var  et  Taskenspillerapparat  med  for- 
skydelig Bagklædning,  saa  at  man  kunde  komme  ind  i 
det  gennem  en  hemmelig  Paneldør  i  Mme.  Blavatskys 
Soveværelse.  Hans  omfangsrige  Rapport,  der  er  offenlig- 
gjort  i  Part  9  af  Selskabets  »Proceedings«,  1885,  fører  til 
det  Resultat,  at  »Mme.  Blavatsky  er  den  mest  dannede, 
sindrige  og  interessante  Bedragerske,  som  Historien 
har  at  opvise,  saa  at  hendes  Navn  af  den  Grund  fortjener 
at  overgives  til  Efterverdenen.« 

Hodgsons  Rapport  var  et  haardt  Slag  for  Teosofien. 
Mange  af  de  teosofiske  Selskaber  opløstes,  og  det  hjalp 
ikke  stort,  at  Sinnett  1886  skrev  en  Biografi  over  Mme. 
Blavatsky:  »Incidents  in  the  life  of  Madame  Blavatsky«, 
hvori  han  søgte  at  vaske  hende  ren  for  alle  Beskyldninger. 
De  teosofiske  Selskaber  sagde  sig  løs  fra  Hovedkvarteret, 
og  Ophavet  til  hele  denne  Storm  døde,  glemt  og  forladt 
af  de  fleste,  i  London  1891. 

Teosofiens  religiøse  System  blev,  som  omtalt,  først 
fremsat    af    Mme.   Blavatsky    i    »Isis    Unveiled« ;    dette 

Kæmpeværk  udkom  i  fuldstændig  omarbejdet  Skikkelse 
1887  under  Titlen  »Secret  Doctrin«.  Senere  gav  hun  en 
kortfattet  Fremstilling  af  Hovedpunkterne  i  Systemet  i 
»Key  to  Theosophy«.  Den  bedste,  mest  overskuelige  og 
aandfulde  Skildring  at  Læren  er  dog  givet  af  Sinnett  i  hans 
»Esoteric  Buddhism«,  1883.  I  Modsætning  til  de  fleste 
andre  positive  Religioner  træder  Teosofien  i  disse  Værker 
frem  som  ren  Panteisme.  »Vi  forkaste  Ideen  om  en 
personlig,  udenfor  Verden  staaende  og  menneskeagtig 
Gud,  der  kun  er  den  kæmpemæssige  Skygge,  af  et 
Menneske  og  ikke  engang  af  det  bedste  Menneske.  .  .  . 
Vi  tro  paa  et  altomfattende  guddommeligt  Princip,  Roden 
til  alt,  af  hvilket  alt  fremgaar  og  hvortil  alt  vil  vende 
tilbage  ved  Slutningen  af  den  store  Livscyklus«  hedder 
det  i  »Key  to  Theosophy«.  Karakteristisk  for  Læren  er 
fremdeles  de  to  fra  Buddhismen  optagne  Tanker,  om 
Karma  og  Reinkarnationen. 

Karma  er  »de  uundgaaelige  Følgers  Lov«.  Alt,  hvad 
der  vederfares  et  Menneske  her  paa  Jorden,  ikke  blot 
hans  ydre  Vilkaar  men  ogsaa  hans  Personligheds  Ud- 
vikling, er  en  stræng  Følge  af  hans  tidligere  Liv  i  denne 
og  i  foregaaende  Existenser.  Naar  Mennesket  saa  dør, 
gaar  Sjælen  til  Devachan,  hvor  den  nyder  en  fuldkommen 
Salighed,  uden  mindste  Erindring  eller  Viden  om  Jorde- 
livets Elendighed.  Denne  Salighedstilstand  er  Lønnen 
for  det  gode.  Sjælen  har  udrettet  under  sit  Liv  paa 
Jorden,  og  Tilstanden  vedvarer,  indtil  Sjælens  Fortjenester 
ere  opbrugte.  Saa  genfødes  den,  træder  paany  ind  i  et 
menneskeligt  Legeme  og  saavel  de  ydre  Livsvilkaar  som 
den  indre  Udvikling,  hvortil  Sjælen  nu  gaar  ind,  ville 
være  de  snorlige  Konsekvenser  af  det  tidligere  Liv  paa 
Jorden.  Hvad  Sjælen  dengang  forbrød,  hævner  sig  nu 
før  eller  senere,  idet  det  drager  sine  naturlige  Følger 
efter  sig.  Saaledes  vil  Sjælen  vedblive  afvexlende  at  op- 
holde sig  i  Devachan  og  paa  Jorden,    indtil  al  Skyld  er 

sonet,  hvormed  Nødvendigheden  af  en  ny  Genfødelse 
bortfalder.  Saa  gaar  Sjælen  op  i  det  almindelige  gud- 
dommelige Princip,  i  Nirvana. 

Saaledes  kan  vel  i  korte  Træk  Teosofiens  Lære  om 
Menneskesjælen  og  dens  Skæbne  fremstilles.  Men  det 
maa  tilstaas,  at  man  ved  et  saadant  Resumé  nærmest 
opnaar  at  berøve  hele  Systemet  dets  ejendommelige  Duft. 
De  mange  fra  Buddhismen  optagne  Enkeltheder,  hvormed 
ikke  blot  Sjælelæren  men  ogsaa  Kosmologien  ere  ud- 
styrede, have  et  saa  kraftigt  Præg  af  den  rige  østerlandske 
Fantasi,  at  det  egenlig  først  derved  bliver  forstaaeligt,  at 
Teosofien  har  kunnet  vinde  talrige  Tilhængere.  Desværre 
tillader  Pladsen  os  ikke  at  gaa  nærmere  ind  paa  disse 
interessante  Detailler,  som  iøvrigt  heller  ikke  direkte 
vedrører  den  her  foreliggende  Opgave.  Af  større  Be- 
tydning er  det  for  os  at  undersøge  det  Bevis,  som  Teosofien 
fører  for  sin  Sandhed. 

Ligesom  Spiritisterne  godtgøre  sin  Læres  Sandhed 
ved  at  henvise  til  Aandernes  Meddelelser,  saaledes  paa- 
beraabe  Teosoferne  sig  Mahatmaernes  Udtalelser.  Teosofien 
er  Mahatmaernes  hidtil  hemmeligholdte  Lære ;  men  da  disse 
Væsner  ogsaa  paa  andre  Omraader  besidde  en  langt 
større  Indsigt  end  andre  dødelige,  maa  deres  Fremstilling 
af  Verdensordningen  og  Menneskesjælens  Skæbne  derfor 
være  hævet  over  enhver  Kritik.  Desuden  ere  de 
direkte  underviste  af  Gautema  Buddha  under  hans  sidste 
Inkarnation,  og  da  Buddha  allerede  ved  sit  næstsidste 
Ophold  paa  Jorden  var  naaet  saa  vidt,  at  han  kunde  gaa 
over  til  Nirvanas  evige  Salighed  men  frivillig  gav  Afkald 
herpaa  for  endnu  engang  at  fødes  som  Lærer  for  Menneskene, 
saa  er  Mahatmaernes  Viden  altsaa  saa  godt  som  af  gud- 
dommelig Oprindelse.  Men  spørger  vi  nu  om,  hvilket 
Bevis  der  kan  føres  for  Mahatmaernes  Existens  og  deres 
overmenneskelige  Viden,  saa  henvises  vi  til  de  mirakuløse 
Handlinger,    hvormed  Mme.  Blavatsky  og  andre  Adepter 

ere  fremtraadte.  Mme  Blavatsky  har  altsaa  ligesaa  lidt 
som  andre  Religionsstiftere  kunnet  undgaa  at  maatte 
gribe  til  Mirakler  for  at  godtgøre  sin  særlige  Sendelse. 
Men  som  et  Barn  af  det  19'  Aarh  undrede  tror  hun  ikke 
selv  paa  Mirakler,  Brud  paa  Naturens  Orden,  og  hun 
udgiver  dem  derfor  kun  som  Frugter  af  en  højere  Indsigt 
i  Naturlovene,  hvortil  den  vesterlandske  Videnskab  ogsaa 
efterhaanden  vil  komme.  Hvorledes  det  nu  forholder  sig 
med  Mme.  Blavatskys  »højere  Indsigt«  og  hendes  Læreres, 
Mahatmaemes,  Existens,  turde  være  tilstrækkelig  belyst 
ved  det  engelske  Selskabs  Undersøgelser;  dermed  er  altsaa 
ogsaa  Teosofien  reduceret  til  et  almindeligt,  menneskeligt 
Fantasiprodukt. 

Fahirismen. 

Det  er  et  blandt  de  mange  geniale  Træk  hos  Mme. 
Blavatsky,  at  hun  henlægger  Mahatmaernes  Opholdssted 
til  Thibet,  Indiens  utilgængelige  Grænseland.  Ti  de  indiske 
Troldmænd,  Fakirerne,  og  især  den  højere  Gruppe  eller 
Sekt,  de  saakaldte  Yogi,  have  allerede  i  lang  Tid  havt  et 
stort  Ry  i  Europa.  Teosoferne  tage  sig  da  ogsaa  disse 
Yogi  til  Indtægt,  idet  de  betragtede  dem  som  en  Slags 
ufuldkomne  Mahatmaer,  der  vel  kunne  præstere  mange 
vidunderlige  Ting  men  dog  langtfra  naa  op  paa  Højde 
med  de  rigtige  Adepter.  Det  lader  sig  nu  heller  ikke 
benægte,  at  de  indiske  Fakirer  allerede  forlængst  synes  at 
have  været  fortrolige  med  visse  psykofysiske  Forhold, 
som  den  vesterlandske  Videnskab  først  langt  senere  er 
kommen  til  Klarhed  over.  En  Kendsgerning  er  det  saa- 
ledes,  at  Portugiseren,  Abbed  Faria  af  Fakirerne  lærte 
at  fremkalde  Hypnose  ved  Suggestion  i  Begyndelsen  af 
dette  Aarhundrede,  altsaa  paa  en  Tid,  da  man  i  Europa 
knap  nok  var  kommen  ud  over  den  Humbug,  der  omgav 
Mesmerismen.   Ligeledes  maa  det  betragtes  som  fastslaaet. 

at  Fakirerne  forstaa  kunstig  at  hensætte  sig  i  en  Dvale- 
tilstand som  den,  der  naturligt  forekommer  hos  mange 
Dyr,  saa  at  de  kunne  leve  i  længere  Tid,  Uger  eller 
endog  Maaneder,  uden  at  tage  Føde  til  sig  og  næsten 
uden  at  aande.  Her  foreligger  altsaa  virkelig  noget,  der 
kræver  en  Viden,  som  paa  visse  Omraader  har  været 
forud  for  vor.  Men  naturstridig  er  hverken  Suggestions- 
hypnosen  eller  Fakirernes  levende  Begravelse*). 

Anderledes  synes  det  derimod  at  forholde  sig  med 
forskellige  andre  af  Fakirernes  Præstationer.  1875  udgav 
Franskmanden  Jacolliot  en  Bog:  »Le  spiritisme  dans  le 
monde.  L'initiation  et  les  sciences  occultes  dans  llode«, 
hvori  han  fremstiller  de  fleste  bekendte  Fakirkunster  som 
noget,  han  selv  har  set.  Tunge  Broncegenstande  bevæge 
sig  paa  Troldmandens  blotte  Vink;  Pinde  skrive  Svar  paa 
tænkte  Spørgsmaal  i  Sandet;  Frø,  som  Jacolliot  selv  har 
udvalgt,  skyder  i  Løbet  af  faa  Timer  op  til  store  Planter, 
o.  s.  V.  Alt  dette  foregaar  udenfor  Fakirens  Rækkevidde, 
medens  han  sidder  næsten  nøgen  paa  Gulvet  kun  udrustet 
med  sin  Bambusstav  med  syv  Knuder,  Tegnet  paa  hans 
Værdighed.  Taskenspilleri  synes  her  ganske  udelukket, 
og  Jacolliot  kommer  derfor  ogsaa  til  det  Resultat,  at 
ukendte  Kræfter  ere  virksomme  derved.  Jacolliots  Iagt- 
tagelser lide  imidlertid  af  den  store  Mangel,  at  han  altid 
var  ganske  alene  sammen  med  Fakiren  for  at  undgaa,  at 
hans  indfødte  Tjenere  skulde  spille  under  Dække  med 
Troldmanden.  Og  da  han  maa  tilstaa,  at  han  ikke  kunde 
udholde  Fakirens  stikkende  Øjne,  som  undertiden  i  Time- 
vis stirrede  paa  ham,  inden  der  skete  noget,  saa  er  den 
Mulighed  ikke  udelukket,  at  han  ligefrem  er  bleven  hyp- 
notiseret. Under  Hypnosen  har  Fakiren  saa  kunnet  fore- 
gøgle  ham  alt  det,   som   han  bilder  sig  ind  at  have  set 


♦)  Jvf.  M.  Lund:   Livet  i  Dvaletilstand,   »Naturen  og  Mennesket«, 
Bd.  12,  S.  311  fF. 

med  vaagne  Øjne.  Forresten  kunne  Fakirerne  udføre  en 
Mængde  ligesaa  vidunderlige  Ting  alene  ved  sin  forbav- 
sende Færdighed  i  Taskenspilleri.  Mr.  Hodgson  benyttede 
sit  Ophold  i  Indien  undfer  den  teosofiske  Affære  til  at 
gaa  i  Lære  hos  Fakirerne,  og  han  gør  sig  til  af  at  kende 
Knebene  ved  de  fleste  af  de  omtalte  Kunster.  Desuden 
anfører  han  kuriøse  Exempler  paa,  hvor  umuligt  det  er 
endog  for  gode  Iagttagere  at  give  rigtige  Beretninger  om, 
hvad  de  have  set  ved  slige  Forestillinger;  Tildragelserne 
se  derfor  langt  vidunderligere  ud  i  Beretningerne,  end  de 
ere  i  Virkeligheden.  Denne  Side  af  hans  Undersøgelser 
skulle  vi  senere  komme  tilbage  til. 

Der  er  dog  en  af  de  mange  Fakirkunster,  som  er  en 
nærmere  Omtale  værd,  da  den  har  en  ganske  egen. 
Historie.  Beretningen  om  dette  Kunststykke  findes  i  »Isis 
Unveiled«  og  kan  i  Korthed  gengives  saaledes.  En  Fakir 
optræder  paa  en  aaben  Plads,  hvor  han  omgives  af  en 
Skare  Tilskuere.  Han  udbreder  en  Stump  Tæppe  paa 
Jorden  og  tramper  omkring  paa  det;  Tæppet  begynder  at 
bevæge  sig,  og  lidt  efter  kravler  en  Dreng  frem  under 
det.  Troldmanden  tager  nu  en  Rulle  Tov  og  kaster  den 
op  i  Luften.  Rullen  vikler  sig  op  og  stiger  højere  og 
højere,  indtil  den  ene  Ende  er  forsvunden  oppe  i  Luften, 
medens  den  anden  hænger  ned  paa  Jorden.  Drengen 
klatrer  op  ad  Tovet  og  forsvinder  for  Tilskuernes  Øjne. 
Der  udspinder  sig  nu  en  Samtale  mellem  Fakiren' og  den 
usynlige  Dreng,  og  det  ender  med,  at  Fakiren  i  Vrede 
griber  en  Kniv  og  klatrer  op  ad  Tovet.  Han  bliver  lige- 
ledes borte,  og  lidt  efter  falder  Drengens  blodige  Lemmer, 
Krop  og  Hoved  ned,  hvorefter  Fakiren  viser  sig,  glidende 
ned  ad  Tovet.  Stumperne  af  Drengen  putter  han  i  en 
Sæk  og  ryster  den;  Drengen  hopper  spillevende  ud  af 
Sækken  og  løber  bort.  Saaledes  fortæller  Mme.  Blavatsky 
Sagen  som  et  Bevis  paa  Fakirernes  vidunderlige  Evner. 

I    Slutningen   af  1890  fortalte  en   ung  Amerikaner, 
Mr.  S.  EUmore,  den  samme  Historie  i  »Chicago  Tribune« 

med  Tilføjelse  af,  at  han  selv  sammen  med  en  Ven 
havde  overværet  denne  Forestilling  etsteds  i  Indien.  Vennen, 
der  var  Kunstner,  havde  tegnet  nogle  Skitser  af  det,  der 
passerede;  han  selv  havde  taget  en  bel  Række  Øjebliks- 
fotografier.  Kunstnerens  Skitser  viste  alt  det,  der  her  er 
omtalt;  de  fotografiske  Billeder  derimod  viste  kun  Fakiren 
ivrigt  gestikulerende  og  Tilskuerne,  som  snart  saa'  opad, 
snart  nedad,  alt  efter  som  Handlingen  udviklede  sig.  Men 
af  Tovet,  Drengen,  de  blodige  Lemmer  o.  s.  v.  var  der 
ikke  mindste  Spor  paa  Billederne.  Forfatteren  drager 
heraf  den  Slutning,  at  Fakiren  maa  have  hypnotiseret 
sine  Tilskuere  og  hallucinatorisk  fremkaldt  hele  Tildragelsen 
for  dem.  Denne  Historie  løb  Jorden  rundt  og  blev  op- 
tagen ikke  blot  i  Aviserne  men  ogsaa  i  videnskabelige  og 
populære  Tidsskrifter.  Den  findes  saaledes  ogsaa  i  »Na- 
turen og  Mennesket«,  Bd.  5,  1891. 

Da  det  nu,  efter  vort  nuværende  Kendskab  til  Hyp- 
notismen,  er  aldeles  uforstaaeligt,  hvorledes  en  enkelt 
Mand  skulde  kunne  hypnotisere  en  hel  Tilskuerkreds  og 
fremkalde  samme  Hallucination  hos  dem  alle,  deriblandt 
ogsaa  hos  Udlændinge,  som  ikke  forstod  hans  Sprog,  saa 
vakte  Sagen  uhyre  Opsigt.  Mr.  Hodgson  skrev  til  Ud- 
giverne af  det  amerikanske  Blad  og  meddelte,  at  han 
under  sit  Ophold  i  Indien  havde  bestræbt  sig  for  at  faa 
dette  Kunststykke  at  se,  men  det  var  ikke  lykkedes  ham; 
ja  det  var  end  ikke  lykkedes  ham  at  træffe  et  Menneske, 
som  nogensinde  havde  set  det  selv  eller  kendte  nogen, 
som  havde  set  det.  Han  vilde  derfor  gerne  have  at  vide, 
hvor  Mr.  EUmore  havde  overværet  den  sjældne  Forestilling, 
Nu  kom  Sandheden  for  Dagens  Lys.  Mr.  Ellmore  med- 
delte aabenhjærtig,  at  hele  Historien  var  opdigtet;  han 
havde  kun  tænkt  sig,  at  Fakirkunsterne  kunde  skyldes 
hypnotiske  Suggestioner  og  at  dette  kunde  bevises  ved 
Øjebliksfotografier.  Paa  Grundlag  af  denn^  Hypotese 
havde  han  lavet  Historien  og  brugt  Forfatternavnet  S.  Eli- 

more  —  sell  more  [sælg  mere]  for  at  lade  den  tænksomine 
Læser  forstaa,  at  det  hele  var  en  Mystifikation.  Kunst- 
stykket reduceredes  hermed  til  at  være  et  sindrigt  Indfald 
af  en  opfindsom  Yankee. 

Men  hvor  har  da  Mme.  Blavatsky  Historien  fra.^  Herom 
oplyser  Okkultismens  lærde  Historieskriver,  Kiesewetter, 
at  bemældte  Dame,  eller  maaske  snarere  en  af  hendes 
Hjælpere,  vides  at  have  været  meget  godt  bevandret  i 
den  gamle  europæiske  Litteratur  over  Magi.  Men  nu 
findes  en  ganske  lignende  Historie  fonalt  i  Johan  Weiers 
Værk:  »de  praestigiis  daemonum«,  og  det  er  saaledes 
højst  sandsynligt,  at  Mme.  Blavatsky  frit  har  omdigtet 
denne  Historie  og  henlagt  den  til  Indien,  hvor  hun  havde 
Brug  for  den  som  Bevis  paa  Fakirernes  højere  Indsigt. 
Det  vidunderlige  Kunststykke  er  saaledes  Opspind  fra 
først  til  sidst.  Moralen  af  Historien  bliver  aabenbart,  at 
man  skal  være  noget  forsigtig  med  at  tro  paa  Beretninger 
om  exotiske  Vidundere,  selv  om  Øjebliksfotografier  og 
andet  videnskabeligt  Apparat  kaster  et  vist  Skær  af  Tro- 
værdighed over  dem. 


Spiritismen  i  det  sidste  Deoenniuzn. 

Under  Spiritismens  Udvikling  i  det  sidste  Tiaar  er 
Forskellen  mellem  dens  religiøse  og  videnskabelige  Side 
bleven  mere  udpræget  end  tidligere.  Spiritismen  som 
Religion  har  bredt  sig  mere  og  mere,  medens  den  viden- 
skabelige spiritistiske  Hypotese  jævnt  og  stadig  har  mistet 
Terræn.  Saa  unaturligt  og  fornuftstridigt  dette  end  kan 
synes  at  være,  er  det  ikke  desto  mindre  forstaaeligt.  Ti 
Tanken  om  en  Forbindelse  mellem  Mennesket  og  Aande- 
verdenen  er  jo  i  og  for  sig  ret  smuk,  naar  man  ser  bort 
fra  de  barokke  Former,  som  den  ofte  antager  i  de  spiri- 

tistiske  Seancer,  og  den  har  desuden,  som  tidligere  paa- 
vist,  en  vidtrækkende  Betydning  i  frireligiøs  Henseende. 
Denne  Tanke  har  nu  vundet  Indpas  i  bestandig  voxende 
Kredse,  selv  blandt  dannede  Mennesker,  og  er  kritikløst 
bleven  antaget  som  religiøst  Dogme.  De  almindelige 
Skrive-  og  Talemediers  Præstationer  har  man  saa  betragtet 
som  Bevis  for  Aanders  Medvirken  uden  Hensyn  til  Viden- 
skabens Paavisning  af,  at  al  denne  Tale  og  Skrift  er 
ganske  naturlig,  af  rent  menneskelig  Oprindelse.  Men 
det  kunde  dog  ikke  undgaa  de  mere  dannede  Spiritisters 
Opmærksomhed,  at  Aandemeddelelserne  gennemgaaende 
ere  yderst  værdiløse  og  kun  tjene  til  at  latterliggøre 
Spiritismen  i  Modstandernes  Øjne.  Det  er  derfor  ikke 
langt  fra,  at  de  religiøse  Spiritister  nuomstunder  betragte 
de  mediumistiske  Fænomener  som  en  skadelig  Udvæxt, 
som  man  helst  skulde  se  at  blive  af  med.  I  sit  bekendte 
Foredrag:  »Om  Spiritismen,  dens  Betydning  og  Farer« 
nærmer  Kr.  Janson  sig  stærkt  til  en  saadan  Opfattelse, 
og  denne  synes  ogsaa  at  være  ret  almindelig  i  Amerika. 
Dermed  have  Spiritisterne  aabenbart  berøvet  sin  Lære 
dens  experimentalt- videnskabelige  Præg  og  dekreteret  den 
som  ren  Religion.  I  nær  Forbindelse  hermed  staar  den  Sam- 
menslutning, som  nylig  har  fundet  Sted  mellem  de 
anglo-amerikanske  og  de  romanske  Spiritister,  hvorved 
Reinkarnationslæren  i  noget  forandret  Form  er  bleven 
almindelig  antaget.  Herom  bærer  ogsaa  Janson's  »Fore- 
drag« tydeligt  Vidnesbyrd. 

Medens  Spiritismen  saaledes  har  bredt  sig  som  Re- 
ligion, have  samtidig  de  mere  indsigtsfulde,  videnskabeligt 
anlagte  Spiritister  indset,  at  Hypotesen  om  Aanders  Med- 
virken slet  ikke  er  nødvendig  til  Forklaring  af  de  fleste 
mediumistiske  Fænomener.  Hypotesen  om  Aanderne  fast- 
holdes derfor  nu  af  Spiritismens  Forkæmpere  kun  for 
enkelte,  forholdsvis  sjældne  Fænomeners  Skyld  ;^  alle  øvrige 
Manifestationer  forklares  derimod  ved  naturlige  eller  ok- 

kulte  Kræfter.  Med  andre  Ord:  den  videnskabelige  Spi- 
ritisme har  nærmet  sig  stærkt  til  Okkultismen.  Men  ogsaa 
Okkultismen  har  paa  sin  Side  undergaaet  væsenlige  For- 
andringer, idet  man  har  faaet  paavist»  at  mange  hidtil 
uforklarlige  mediumistiske  Fænomener  dog  kun  ere  Virk- 
ninger af  kendte»  psykiske  Kræfter.  De  okkulte  Kræfters 
Omraade  er  saaledes  blevet  meget  indskrænket.  Vi  skulle 
nu  i  det  følgende  i  korte  Træk  gennemgaa  de  Omstæn- 
digheder, som  have  medført  de  omtalte  Forandringer  i 
Spiritismen  og  Okkultismen.  Den  sejrrige  spiritistiske 
Religion  lade  vi  herved  ganske  ude  af  Betragtning. 

Slutningen  af  Halvfjerdserne  var  de  fysiske  Mediers 
Kulminationspunkt.  Hvad  Slade  præsterede  i  Leipzig  er 
næppe  nogensinde  før  og  aldrig  senere  bleven  naaet,  end 
sige  overgaaet.  Ja  det  synes  endog,  som  om  de  medium- 
istiske Præstationer  kun  havde  hævet  sig  til  denne  svim- 
lende Højde,  for  at  Faldet  bagefter  kunde  blive  desto 
dybere.  De  nærmest  følgende  Aar  bragte  nemlig  en  hel 
Række  af  Afsløringer,  hvorved  de  bekendteste  Medier 
bleve  overbeviste  om  at  have  brugt  Taskenspillerkunster 
og  andre  Kneb  ved  sine  Præstationer.  Hvad  der  har 
bevirket  denne  »Afsløringsepidemi«  er  ikke  godt  at  sige. 
Muligvis  har  Slades  Ry  ægget  de  andre  Medier,  saa  at  de 
have  vovet  sig  ud  over  sine  Præstationers  naturlige  Om- 
raade og  grebet  til  Bedragerier,  som  ikke  i  Længden 
kunde  undgaa  Opdagelse.  Det  er  ogsaa  tænkeligt,  at 
Folks  Øjne  aabnedes  for  Bedragerierne  ved  den  Kritik  af 
Slades  Præstationer,  som  fremkom  fra  besindige  Viden- 
skabsmænd, der  havde  overværet  nogle  af  hans  Seancer. 
Nok  er  det,  at  endnu  samme  Aar,  1878,  bleve  Medierne 
Williams  og  Rita  grebne  ved  en  Materialisationsseance  i 
Holland,  i  en  ren  spiritistisk  Kreds,  og  overbeviste  om, 
at  de  selv  havde  »ageret«  Aander.  1880  bragte  ikke 
mindre  end  to  sensationelle  Begivenheder  af  denne  Art, 
Eglinton  i  Miinchen  og  Florence  Cook,  Crookes'  bekendte 

Medium,  i  London.  Denne  sidste  Tildragelse  er  allerede 
tidligere  omtalt  S.  125.  De  følgende  Aar  vare  ligeledes 
rige  paa  Afsløringer;  1881  Mr.  og  Mrs.  Fletcher,  1882 
Miss  Wood.  Endelig  i  1884  forefaldt  det  mest  omtalte 
Tilfælde,  idet  Mediet  var  den  over  hele  Europa  kendte 
Amerikaner  Bastian  og  Afslørerne  den  østerrigske  Kron- 
prins Rudolf  og  Erkehertug  Johann. 

Naturligvis  søgte  Spiritisterne  i  alle  disse  Tilfjaelde  at 
redde  Situationen  ved  mer  eller  mindre  sindrige  Hypo- 
teser, som  skulde  forklare,  hvorfor  Mediet  netop  maatte 
blive  afsløret  paa  den  Maade,  som  faktisk  havde  fundet 
Sted.  Et  af  disse  Forklaringsforsøg  er  tidligere  berørt 
S.  125;  men  det  vil  ikke  her  være  Stedet  nærmere  at 
drøfte,  om  Spiritisterne  eller  deres  Modstandere  havde 
Ret.  At  der  i  mange  Tilfælde  virkelig  ikke  forelaa  noget 
bevidst  Bedrag  fra  Mediernes  Side,  er  vistnok  hævet  over 
enhver  Tvivl.  Men  Virkningen  af  disse  talrige  Afsløringer 
udeblev  naturligvis  ikke;  Medierne  bleve  ængstelige,  hvilket 
igen  virkede  svækkende  paa  deres  Kraft,  saa  at  mange 
ikke  mere  vovede  at  fremtræde  offenlig,  medens  de 
øvriges  Præstationer  bleve  forholdsvis  ubetydelige.  I  de 
følgende  Aar,  indtil  Begyndelsen  af  Halvfemserne,  var  et 
fysisk  Medium  derfor  en  stor  Sjældenhed,  og  et  betydeligt 
professionelt  Medium  af  denne  Art  forekom  slet  ikke.  Til 
denne  Udvikling  af  Sagerne  bidrog  ogsaa  meget  den  i 
London  1882  udkomne  Bog:  »Confessions  of  a  Medium«, 
som  slog  alle  troende  Spiritister  med  Skræk.  Da  et 
Exemplar  af  denne  Bog  overhovedet  ikke  kan  opdrives, 
har  jeg  ikke  ved  Selvstudium  kunnet  sætte  mig  ind  i  den, 
men  efter  et  kort  Referat  i  »Psychische  Studien«  1883 
S.  191  er  dens  Indhold  i  alt  væsenligt  følgende.  Det 
fra  Buguet- Processen  bekendte  Medium  Alfred  Firman 
havde  i  flere  Aar  en  Assistent,  Chapmann,  som  under 
sin  Tjeneste  efterhaanden  blev  indviet  i  alle  et  professionelt 
Mediums    Hemmeligheder.      Han    lærte    herved,    at   de 

fysiske  Præstationer  —  i  det  mindste  hos  Mediet  Firman  — 
kun  vare  Taskenspillerkunster  og  Kneb.  Tilsidst  fandt 
han  det  uudholdeligt  saaledes  til  Stadighed  at  tage  god- 
troende og  ærlige  Mennesker  ved  Næsen,  og  han  sagde 
rent  ud  til  Firman,  at  han  agtede  at  ofFenliggøre,  hvor 
skændigt  Medierne  bar  sig  ad.  Firman  forlod  ham  da  i 
et  fremmed  Land,  hvor  han  manglede  alle  Subsistens- 
midler, og  han  realiserede  derefter  sin  Plan  og  skrev  den 
omtalte  Bog.  I  denne  ere  de  fysiske  Mediers  Seancer 
beskrevne  saa  nøjagtig,  at  ingen,  som  nogensinde  har 
overværet  en  saadan  Forestilling,  kan  være  i  Tvivl  om, 
at  Forfatteren  har  en  aarelang  Erfaring  paa  dette  Omraade. 
Desuden  ere  saa  alle  de  Kneb,  hvorved  Fænomenerne 
fremkaldes,  omhyggeligt  skildrede. 

Overfor  dene  Værk,  hvis  Paalidelighed  ikke  var  til 
at  tage  Fejl  af,  tog  de  fornuftigere  Spiritister  det  naturlige 
Parti  at  indrømme,  at  man  for  Fremtiden  maatte  gaa 
endnu  omhyggeligere  tilværks,  end  det  hidtil  var  sket, 
for  at  sikre  sig  mod  Bedrag.  Redaktøren  af  »Psychische 
Studien«,  Dr.  Wittig,  benyttede  endog  Lejligheden  til 
aabent  at  tilstaa,  at  nogle  af  de  bedste  Materialisations- 
beviser,  man  hidtil  havde  faaet,  utvivlsomt  vare  falske. 
Det  var  nogle  Parafinforme  af  Aandehænder,  der  havde 
vist  sig  i  Seancer,  som  Tyskeren  Reimers  havde  holdt  i 
England  med  forskellige  Medier*).  I  den  spiritistiske 
Lejr  var  man  altsaa  klar  over,  at  der  var  Ugler  i  Mosen. 
Og  Medierne,  som  jo  bedst  selv  maatte  vide,  i  hvilken 
Udstrækning  de  plejede  at  benytte  de  samme  Kunster 
som  Firman,  blev  naturligvis  yderst  betænkelige  ved  at 
gaa  videre  paa  den  Vej,  da  et  kendt  Kneb  kun  altfor  let 
vilde  blive  afsløret.     Dette  har  saaledes  ogsaa  været   en 


•)  Efter  denne  Indrømmelse  er  det  ret  mærkeligt,  at  Afbildninger 
af  netop  disse  Aandehænder  figurere  i  Aksakows  »Animismus 
und  Spiritismus«  som  Beviser. 

medvirkende  Aarsag  til,    at  de  fysiske  Præstationer  aftog 
i  Styrke  og  Hyppighed  fra  denne  Tid. 

Stod  det  saaledes  kun  daarligt  til  med  Beviserne  for 
Spiritismens  Sandhed,  saa  florerede  den  teoretiske  Litteratur 
til  Gengæld  desto  frodigere.  1885  fremkom  den  tyske 
Filosof,  Eduard  v.  Hartmanns  bekendte  Værk:  »Der 
Spiritismus«,  hvori  han  gaar  ud  fra  de  mediumistiske 
Fænomener  som  Kendsgerninger  og  nu  søger  at  paavise, 
at  man  ikke  behøver  at  antage  Aander  som  virkende 
Aarsager  til  alle  disse  Fremtoninger.  Hvad  der  hidtil  er 
fremkommet,  mener  han,  kan  forklares  alene  ved  en 
»psykisk  Kraft«.  Mediet  i  Trancetilstand  virker  som^ 
Hypnotisør  paa  alle  Cirkeldeltagerne,  der  derved  sættes  i 
en  maskeret  somnambul  Tilstand.  Under  disse  Forhold 
overføres  saa,  efter  v.  Hartmanns  Mening,  Mediets  Fore- 
stillinger til  de  nærværende  Personer  som  Hallucina- 
tioner, saa  at  Cirkeldeltagerne  bagefter  tro  at  have  oplevet 
alt  det,  der  saaledes  er  suggereret  dem.  Men  da  en 
fotografisk  Plade  eller  en  Tavle  nu  ikke  lader  sig  hypnotisere, 
sau  maa  v.  Hartmann  antage,  at  Mediets  psykiske  Kraft 
virkelig  er  i  Stand  til  at  fremkalde  lysende  Fantomer  ude 
i  Rummet  og  sætte  livløst  Stof  i  Bevægelse,  saa  at  der 
kan  frembringes  Fotografier,  Skrift,  Parafinforme  og 
lignende  haandgribelige  Resultater. 

Denne  Teori  har  aabenban  den  højst  uheldige 
Egenskab,  at  den  kan  forklare  samme  Sag  paa  forskdlig 
Maade.  Naar  der  i  en  Seance  viser  sig  en  Aandeskikkelse, 
saa  er  det,  efter  v.  Hartmann,  sædvanlig  kun  en  Hallu- 
cination, en  for  de  tilstedeværende  fælles  Indbildning;  men 
hvis  en  af  dem  pludselig  trykker  paa  Knappen  af  et 
Fotografapparat  og  paa  denne  Maade  faar  et  varigt 
Billede  af  Skikkelsen ,  saa  maa  denne  ligesaa  pludselig 
have  forvandlet  sig  til  et  af  psykisk  Kraft  bygget  Fantom, 
da  den  ellers  ikke  kunde  fotograferes.  En  Forklaring, 
der  maa  gribe  til  slige  Tvetydigheder,    er  videnskabelig 

uholdbar,  og  v.  Hartmann  havde  i  rigt  Maal  gjort  Brug 
af  begge  sine  Hypoteser,  snart  den  ene,  snart  den  anden, 
ligesom  det  passede  ham.  Det  var  derfor  ikke  vanskeligt 
for  den  fremragende  spiritistiske  Bannerfører,  den  allerede 
ofte  omtalte  Statsraad  Aksakow,  at  gendrive  v.  Hartmann. 
I  sine  »Kritische  Bemerkungen  uber  Dr.  v.  Hartmanns 
Werk:  Der  Spiritismus«,  som  strække  sig  gennem  fem 
Aargange  af  »Psychische  Studien«  og  som  senere  fremkom 
i  Bogform  under  Titlen:  »Animtsmus  und  Spiritismus«, 
gennemgaar  han  alt,  hvad  der  hidtil  er  fremkommet  af 
mediumistiske  Fænomener.  Punkt  for  Punkt  imødegaar 
han  sin  Modstander  ud  fra  den  Forudsætning:  at  ethvert 
Fasnomen  altid  maa  forklares  paa  samme  Maade,  men  de 
-forskellige  Arter  af  Fænomener  behøve  ingenlunde  alle 
at  hidrøre  fra  samme  Aarsag.  Det  kan  ikke  nægtes,  at 
Spiritisten  her  fuldstændig  sætter  Filosofen  til  Vægs,  og 
-V.  Hartmanns  Modskrift:  »Die  Geisterhypothese  des 
Spiritismus«  Leipzig  1891,  røber  ogsaa  dette  ufrivilligt 
ved  den  ynkelige  Maade,  hvorpaa  Forf  vrider  sig  under 
sin  Modstanders  overlegne  Kritik. 

Aksakow  er  ingen  fanatisk  Spiritist.  Han  søger 
stadig  den  nærmest  liggende  og  naturligste  Aarsag  til 
Fænomenerne,  og  han  deler  derfor  disse  i  tre  store 
Grupper  efter  de  Aarsager,  hvorfra  de  hidrøre.  Den 
første  Gruppe  er  de  elementære  mediumistiske  Fæno- 
mener, saasom  Borddans,  Meddelelser  ved  Bordbanken, 
ved  Skrift  og  Tale.  I  alle  disse  Tilfælde  virker  selve 
Mediets  Person  paa  bekendt,  naturlig  Maade;  i  det 
højeste  kan  en  mer  eller  mindre  abnorm  psykisk  Tilstand, 
Trancen,  være  nødvendig  i  visse  Tilfælde',  særlig  hos  de 
egenlige  Skrive-  og  Talenledier.  Den  anden  Gruppe  ud- 
gøres af  de  animistiske  Fremtoninger,  hvor  Mediets 
psykiske  Kraft  virker  ud  over  Legemets  Grænser  efter 
hidtil  ukendte  Love.  Hertil  hører  f  Ex.  Tankeoverføring 
paa  Afstand,  Bevægelser  af  Genstande  uden  Berøring  og. 

Materialisationer.  For  alle  disse  Fænomeners  Vedkommende 
slutter  Aksakow  sig,  som  man  ser,  til  Okkultisteme. 
Hvad  endelig  de  egenlig  spiritistiske  Fremtoninger 
angaa,  saa  adskille  disse  sig  ikke  væsenlig  fra  de  tidligere 
omtalte;  de  kunne  tilsyneladende  være  af  ganske  samme 
Art,  men  røbe  sig  blot  ved  det  intellektuelle  Indhold. 
Kun  naar  en  Meddelelse  fuldstændig  gaar  ud  over,  hvad 
Mediet  eller  nogen  af  de  tilstedeværende  er  i  Stand  til 
at  vide,  kun  da  er  man  berettiget  og  tvungen  til  at 
antage  højere  intelligente  Væsners  Medvirken.  Det  er 
saaledes  kun  i  et  meget  begrænset  Antal  Tilfælde,  at  han 
ser  et  Bevis  for  Aanders  Virksomhed,  og  han  advarer 
udtrykkelig  Spiritisterne  mod  at  betragte  ethven  ual-* 
mindeligt  Fænomen  som  en  Aandemanifestation.  I  hvert 
enkelt  Tilfælde  skal  man  altid  søge  den  nærmest  liggende 
og  naturiigste  Forklaring. 

Et  lignende  Standpunkt  som  Aksakow  indtager  den 
overproduktive  spiritistiske  Forfatter  Carl  du  Prel.  Paa 
en  virkelig  genial  Maade  har  han  udviklet  ZoUners  Lære 
om  de  firdimensionale,  intelligente  Væsner,  saa  at  deres 
Indgriben  i  Menneskeverdenen  ikke  alene  ikke  er  i  Strid 
med  Naturlovene,  men  endog  bliver  en  naturlig  Følge  af 
deres  egen  og  Menneskets  fremadskridende  Udvikling. 
Du  Prel  kan  med  Rette  gøre  sig  til  af,  at  hans  okkul- 
tistiske  Lære  er  en  ligefrem  om  end  meget  fantastisk 
Konsekvens  af  Darwins  Udviklingslære.  Da  du  Prel  og 
Aksakow  nu  ere  Spiritismens  mest  fremragende  Repræsen- 
tanter i  Øjeblikket,  saa  er  det  indlysende,  at  denne  mere 
videnskabelige  Spiritisme  har  nærmet  sig  stærkt  til  Okkul- 
tismen. 

Paa  den  anden  Side  have'  Okkultisteme  i  den  sidste 
halve  Snes  Aar  draget  stadig  flere  af  de  okkulte  Fænomener 
ind  under  de  kendte  Naturkræfters  Omraade.  Dette 
skyldes  i  første  Linje  de  videnskabelige  Undersøgelser 
over  Hypnosen,   der  begyndte  omtrent   1880.     Man    op- 

dagede   ved   disse  Undersøgelser,    at   mangfoldige   af  de 
Fænomener,   som   hidtil  kun  kendtes  fra  de  spiritistiske 
Seancer,    kunstig   lod   sig   fremkalde   hos   hypnotiserede, 
især    naar   disse   vare    Hysterikere,    altsaa   i   den    »store 
Hypnose  €,  den  hystero-hypnotiske  Tilstand.    Dette  kastede, 
som  forstaaeligt  er,    et  naturligt  Lys  over  mange,    hidtil 
gaadefnlde  Fænomener.    Fra  en  helt  anden  Side  arbejdedes 
•der  nu  tillige  Haand  i  Haand  med  disse   strængt  viden- 
skabelige Forsøg.    I  1882  stiftedes  i  London  »Society  for 
Psychical  Research«  med  det  Formaal  særlig  at  undersøge 
de  mystiske,    psykiske  Fænomener;    Selskabets  Præsident 
er    den    bekendte    Professor    Henry  ^Sidgwick.      De 
første  Afhandlinger,  som  fremkom  i  Selskabets  »Proceed- 
ings«,    bære  et  stærkt  okkultistisk  Præg,    melP  efter   at 
Selskabet  ved   sine   omfattende  Undersøgelser    havde   af- 
sløret Mme.  Blavatskys  Mirakler,    var  Mistanken  overfor 
alle    den  Art  Fremtoninger   vakt,    og   alle   følgende    Af- 
handlinger   have    mere    og    mere   vidnet    mod    okkulte 
Kræfters    Forekomst.      Det    er    især    Selskabets    geniale 
Undersøgelser  over  de  Fejl,    hvormed  alle  menneskelige 
Iagttagelser   normalt   ere  behæftede,    som   have  gjort  det 
sandsynligt,    at  det  vidunderlige  slet  ikke  forekommer  i 
de  spiritistiske  Seancer,  men  kun  i  Deltagernes  Beretninger 
derom.    Vi  skulle   dog  ikke  her  dvæle  videre  ved  disse 
Forsøg,    som  i  den  afsluttende  Del  af  dette  Værk  skulle 
blive  gjorte  til  Genstand  for  en  udførlig  Behandling. 

I  hele  denne  Periode  er  der,  saa  vidt  mig  bekendt, 
kun  en  eneste  Videnskabsmand,  nemlig  den  franske 
Naturhistoriker  Paul  Gib  i  er,  som  efter  selv  at  have 
anstillet  Forsøg  har  taget  Ordet  til  Forsvar  for  de 
mediumistiske  Fænomeners  Ægthed.  Hans  Bog:  »Le 
spiritisme«,  Paris  1886  (dansk  Oversættelse  Kbhn.  1887) 
indeholder  foruden  en  yderst  ukritisk  Fremstilling  af 
Spiritismens  Historie  og  nogle  Fakirkunster  desuden  en 
Beretning  om  hans  egne  Forsøg.     Disse  Forsøg,  som  ud- 

førtes  med  Zollners  bekendte  Medium  Slade,  dreje  sig 
naésten  udelukkende  om  den  direkte  Skrift.  Skønt 
Gibiers  Beretninger  ere  noget  omhyggeligere  og  udførligere 
affattede,  end  den  Art  Fremstillinger  pleje  at  være,  er 
der  dog  ogsaa  her  iøjnefaldende  Mangler.  Den  kritiske 
Læser  vil  ikke  have  Vanskelighed  ved  at  opdage,  at  der, 
trods  Gibiers  gentagne  Paastande  i  modsat  Retning,  har 
været  rig  Lejlighed  for  Slade  til  at  fingerere  ved  de 
Tavler,  som  Gibier  medbragte,  medens  han  og  hans 
Venner  afsøgte  Værelset.  Det  vil  dog  kun  føre  til  ked- 
sommelige Gentagelser  at  eftervise  dette  i  Enkeltheder;  i 
sidste  Del  af  mit  arbejde  skal  det  blive  paavist,  hvorledes 
de  omtrent  samtidig  i  »Society  for  Psychical  Research« 
udførte  ^Undersøgelser  over  lagttagelsesfejl  fuldstændig 
afkræfte  Gibiers  Forsøg. 

Men  hermed  ender  ikke  Okkultismens  Saga.  Tvært- 
imod; i  de  aller  sidste  Aar  er  der  opdukket  et  njrt,  be- 
tydeligt Medium,  den  italienske  Bondekone  Eusapia 
Paladino,  som  har  forstaaet  at  tiltrække  sig  almindelig 
Opmærksomhed.  I  en  længere  Aarrække  er  hun  i  Stilhed 
bleven  uddannet  som  Medium  af  en  Landsmand,  Sgn. 
Ercole  Chiala,  som  saa,  da  hun  var  tilstrækkelig  ud- 
viklet, lod  hende  undersøge  af  flere  Videnskabsmænd  og 
videnskabelige  Kommissioner.  I  Neapel  1891  og  i  Mailand 
1892  fandt  disse  Seancer  Sted.  Heri  deltog  den  berømte 
italienske  Psykiatriker  Lombroso,  Astronomen  Schiapa- 
relli,  den  franske  Fysiolog  Ch.  Richet,  de  spiritistiske 
Forfattere  Aksakow  og  du  Prel  samt  flere  italienske 
Videnskabsmænd.  J)isse  Undersøgelser  have  fornemmelig 
Interesse  ved  den  Ohihu,  hvormed  de  ere  anstillede. 
Fænomenerne  ere  de  samme,  som  kendes  fra  andre 
spiritistiske  Seancer:  Bevægelser  af  og  Vægtforandringer 
ved  livløse  Genstande,  Forandringer  i  Mediets  Vægt,  del- 
vise Materialisationer,  Aftryk  af  »Aandehænder«  i  Ler 
eller   Mel,   o.  s.  v.     Men    Deltagerne   vidste,    hvad   det 

<ircjede  sig  om  ved  slige  Forsøg,  og  de  kunde  derfor  i 
en  ganske  anden  Udstrækning  end  tidligere  Forskere  tage 
de  fornødne  Forsigtighedsforanstaltninger,  for  saa  vidt 
Mediet  tillod  det.  Den  offenliggjorte  Rapport  om  Mailand- 
Forsøgene  er  derfor  ogsaa  ualmindelig  detailleret  og  for- 
sigtig aflFattet. 

Alligevel  have  disse  Forsøg  ikke  overbevist  alle  Del- 
tagerne om  Fænomenernes  Ægthed.  I  »Annales  des 
sciences  psychiques«  1893  har  Richet  fremstillet  sin  Op- 
&ttelse  af  Sagen,  og  han  kommer  til  det  Resultat,  at  der 
ikke  er  et  eneste  af  Fænomenerne,  som  er  iagttaget  under 
helt  tvingende  Omstændigheder.  Dei^var  altid  en  lille 
Hage  ved;  naar  Bordet  skulde  til  at  løfte  sig  uden  Berø- 
ring, pustede  Eusapias  Kjole  sig  op,  saa  at  den^rørte  ved 
det  ene  Bordben;  naar  hun  stod  paa  en  Vægtskaal,  og  en 
Vaegtforandring  fandt  Sted,  skete  det  kun,  naar  hun  rørte 
ved  En  »for  at  hente  mere  Kraft«,  eller  naar  hendes 
Kjole  røne  ved  Gulvet,  o.  s.  v.  Vilde  man  nu  ved  sær- 
lige Foranstaltninger  sikre  sig  mod  disse  mistænkelige 
Onjstændigheder,  saa  modsatte  Eusapia  sig  det,  eller  ogsaa 
skete  der  intet  fra  det  Øjeblik  af.  Der  var  egenlig  slet 
ikke  Tale  om  nogen  Experimenteren.  Kommissionen 
maatte  indskrænke  sig  til  at  iagttage  de  Fænomener,  som 
viste  sig  i  Mediets  Nærværelse  og  under  de  Betingelser, 
som  hun  tillod.  »Og  i  samme  Grad,  som  man  søgte  at 
skærpe  Betingelserne,  aftog  Fænomenerne«,  siger  Richet. 
Noget  virkeligt  Forsøg  paa  Bedrag  fra  Eusapias  Side  lyk- 
kedes det  dog  ikke  at  konstatere,  og  Richet  betragter 
derfor  Sagen  som  endnu  uafgjort. 

Senere  er  Eusapia  bleven  undersøgt  afOchorowicz 
i  Warschau  i  Forening  med  forskellige  Videnskabsmænd. 
Nogen  oflEiciel  Beretning  om  disse  Forsøg  foreligger  endnu 
ikke;  hvad  der  hidtil  er  kommet  frem  for  Offenligheden 
synes  at  røbe,  at  Experimenterne  —  hvis  der  overhovedet 
kan   være  Tale   om    at   experimentere  med  disse  Fæno- 

mener  —  ere  sindrigt  anlagte.  Men  Tiden  vil  vise,  om 
det  alligevel  vil  lykkes  Ochorowicz,  hvad  der  ikke  er 
lykkedes  for  nogen  af  hans  Forgængere:  at  gennemføre 
sine  Undersøgelser  saaledes,  at  de  kunne  staa  for  en  ind- 
gaaende  Kritik.  Umuligt  er  det  ikke,  at  det  er  Fremtiden 
forbeholdt  at  gøre  værdifulde  Opdagelser  paa  dette  Om- 
raade.  Ingen  besindig  Forsker  vil  i  vore  Dage  paa  For- 
haand  kunne  nægte  Muligheden  af,  at  der  kan  gives 
endnu  ukendte  Kræfter  i  den  menneskelige  Natur;  kun 
et  er  sikkert :  endnu  har  ingen  naaet  at  føre  et  uomstøde- 
ligt Bevis  for  slige  Kræfters  Existens. 

DE  MAGISKE  SINDSTILSTANDE. 


Overtro  og  Trolddom.    IV. 


Mennesket  som  de  magiske  Kræfters  Centrum. 

De  historiske  Undersøgelsers  Resultat. 

Ved  at  gennemgaa  O  venroens  og  Trolddommens 
Historie  have  vi  set,  at  Menneskene  til  alle  Tider  have  troet 
paa  Muligheden  af  magiske  Operationer.  Og  vi  fandt 
ligeledes,  at  man  ved  disse  Operationer  tilsigtede  at  opnaa 
to  væsenlig  forskellige  Ting.  Dels  en  Indsigt  eller 
Viden,  der  ikke  kunde  erhværves  ad  sædvanlig  Vej,  ved 
Iagttagelser  eller  Meddelelser  fra  andre,  og  dels  en  Ind- 
virkning paa  Omverdenen,  som  heller  ikke  kunde 
opnaas  ved  de  Midler,  der  til  forskellige  Tider  stod  til 
almindelig  Raadighed.  Den  Viden,  man  søgte,  angik  saa 
godt  som  altid  det  tilkommende,  Fremtiden;  man  kan 
derfor  sammenfatte  alle  de  hertil  anvendte  magiske  Metoder 
under  Navnet  Spaadomskunsterne.  Mere  forskelligartede 
vare  derimod  de  Formaal,  som  man  tilstræbte  ved  de 
magiske  Indvirkninger.  Helbredelse  af  Sygdomme  og 
Forlængelse  af  Livet,  Erhværvelse  af  Rigdomme  og  sexuelle 
Nydelser,  Uafhængighed  af  rumlige  Afstande  og  i  det 
hele  taget  Herredømme  over  Naturen,  en  hemmelig  og 
ubegrænset  Magt  til  at  skade  eller  gavne  sine  Med- 
mennesker —  kort  sagt  alt,  hvad  Menneskehj ærtet  kunde 
begære,  men  ikke  opnaa  ad  sædvanlig  Vej,  alt  det  gjorde 

man  sig  Haab  om  at  erhværve  ved  magiske  Operationer. 

Troen  paa  disse  magiske  Kunsters  Mulighed  genfindes 
som  sagt  til  alle  Tider.     Snart  gennemtrænger  den  hele 
Samfundet,  snart  trænges  den  tilbage  til  de  mindre  oplyste 
Klasser,  men  sædvanlig  kun  for  en  kort  Tid;  saa  blusser 
den  op  igen  med  fornyet  Kraft.     Og  paa  samme  Maade 
gaar  det  med  de  Teorier,   hvorved  man  begrundede  og 
forklarede  de  magiske  Virkninger.     Ser  man  bort  fra  alle 
uvæsenlige  Biomstændigheder,   saa  bliver  der  ^enlig  kun 
to  saadanne  Teorier.    Med  moderne  Betegnelser  kunne  vi 
kalde  den   ene  den  spiritistiske,    idet  den  antager,    at 
alle  magiske  Virkninger  fremkaldes  ved  højere,  intelligente 
Væsner;  den  anden,  den  okkultistiske,  da  den  antager 
en  ukendt,  alt  gennemtrængende  Naturkraft  som  den  rette 
Aarsag.      Disse   Teorier   have   som    oftest  gaaet    fredelig 
Side   om    Side.     Kaldæernes  Trolddom    er   saaledes   Be- 
sværgekunst,  altsaa  spiritistisk;   men  deres  Spaadomskunst 
er  videnskabelig  okkultistisk.    I  den  oprindelige  europæiske 
Magi    synes   Forholdet    nærmest   at   være    omvendt;    de 
magiske   Indvirkninger   skyldes  Tryllemidlernes  umiddel- 
bare  Magt  over  Tingene;    Forudsigelser  og  Spaadomme 
komme  derimod,  i  det  mindste  undertiden,   i  Stand  ved 
Fylgiers   og   andre   Aanders    Medvirken.      Efter    at    den 
kaldæiske  og  den  europæiske  Magi  vare  blevne  blandede, 
blev  Forholdet  mellem  de  to  Opfattelser  vexlende,    men 
selv  i  en  Cornelius  Agrippas  magiske  Filosofi,   hvor  den 
videnskabelig -okkultistiske  Tankegang  naturlig  maa  være 
fremherskende,    spiller  Aandetroen   endnu  en  stor  Rolle. 
Den  lærde  Magers  Herredømme  over  de  okkulte  Kræfter 
kulminerer  først,  naar  han  ved  deres  Hjælp  er  i  Stand  til 
at   neddrage   de    himmelske    Intelligenser   og   Dæmoner, 
hvorfra  Kræfterne   have  sit  Udspring.    Altsaa  ogsaa  her 
staa  de  to  Teorier  fredelig  ved   Siden  af  hinanden;    det 
er  vel  først  i  vore  Dage,  at  Forholdet  har  udviklet  sig  til 
at  blive  en  Strid  mellem  to  væsenforskellige  Principer. 

Mellem  de  teoretiske  Anskuelser  og  de  praktiske  Opera- 
tioner er  der  naturligvis  en  stadig  Vexelvirkning.   Ligesom 
Teorierne    tjene   til   at   forklare  de  magiske  Handlingers 
Betydning,  saaledes  ville  ogsaa  de  magiske  Kunster  tjene 
til  at  bekræfte  Teoriernes  Rigtighed,  idet  de  —  i  al  Fald 
tilsyneladende  —  føre  til  de  ønskede  Resultater.     Da  vi 
nu    tillige    se,    at   saavel   de   teoretiske   Anskuelser   som 
Troen  paa  de  praktiske  Operationer  med  Haardnakkethed 
have  holdt  sig  gennem  Aartusinder,  fra  Menneskeslægtens 
Barndom  til  vore  Dage,  saa  er  det  dermed  givet,  at  der 
maa    ligge  noget  virkeligt  til  Grund  for  alle  disse  Fore- 
stillinger.    Der  maa  paa  den  ene  Side  gives  Fænomener, 
som    naturlig  føre   til  Troen    paa   højere  Væsners    eller 
hemmelige  Kræfters  Existens,  og  der  maa  paa  den  anden 
Side   virkelig  kunne  naas  noget  ved  de  magiske  Opera- 
tioner. Ti  hvis  disse  aldrig  førte  til  det  ønskede  Resultat, 
maane  Troen  paa  dem  tilsidst  forsvinde,  og  de  vilde  drage 
Teorierne  med  ved  Faldet.     Og  Teorierne  maatte  endnu 
hurtigere  forsvinde,    hvis  de  oprindelig  vare  fremkomne 
som  frie  Fantasier,  der  hverken  støttede  sig  til  bestemte 
Iagttagelser  eller  bekræftede  sig  gennem  de  magiske  Opera- 
tioner.     Selve  Ovenroens  Historie  viser  os  tydelig  nok, 
at  Udviklingens  Gang  er  saaledes.    Enhver  Antagelse,  der 
fra    første  Færd  er  bygget  paa  bestemte  Erfaringer,  for- 
svinder  tilsidst,    naar.  Erfaringerne   ikke   længer  tale   for 
Antagelsens    Rigtighed.     Et   Par   enkelte  Exempler  ville 
være  tilstrækkelige  til  at  belyse  dette. 

Kaldæernes  Astrologi  udsprang,  som  vi  vide,  af  den 
Iagttagelse,  at  der  syntes  at  være  et  Afhængighedsforhold 
mellem  de  bevægelige  Himmellegemers  periodisk  ind- 
trædende Stillinger  og  de  jordiske  Begivenheder,  som 
ogsaa  til  en  vis  Grad  gentage  sig  (jfr.  I.  S.  54).  Denne 
Tro  paa  Stjærnernes  Indflydelse  holdt  sig  helt  op  i  det 
19.  Aarhundrede,  men  den  begyndte  ae  vakle,  da  den 
astronomiske  Observationskunst   var   bleven   tilstrækkelig 

udviklet.  Astrologerne  gjorde  saa  den  sørgelige  Op- 
dagelse, at  de  nøjagtig  opstillede  Horoskoper  ikke  stemte 
med  de  virkelig  indtrædende  Begivenheder,  og  at  man 
derfor  var  nødt  til.  at  gøre  Kunster  med  Horoskoperne 
for  at  bringe  Overensstemmelse  tilveje.  Tvivlen  om 
Teoriens  Rigtighed  indtræder  altsaa,  som  man  ser,  i  det 
Øjeblik,  hvor  de  magiske  Operationer  ikke  mere  føre  til 
det  ønskede  Resultat.  Og  de  sagkyndige  opgav  fuld- 
stændig Troen  paa  Astrologien,  da  Lovene  for  Planeternes 
Bevægelser  vare  fundne,  og  det  deraf  fremgik,  at  der  ikke 
lod  sig  paavise  nogetsomhelst  Sammenhæng  mellem  disse 
strængt  beregnelige  Bevægelser  og  de  ganske  uberegnelige 
jordiske  Tildragelser.  —  Paa  samme  Maade  gaar  det  ogsaa 
med  Alkemien.  Den  udsprang,  som  vi  have  set  (II.  S.  65), 
af  Iagttagelser  over  Metallernes  Forandringer.  Da  man 
ikke  var  Herre  over  disse  Forhold  og  heller  ikke  vidste, 
hvori  Forandringerne  bestod,  førte  Erfaringerne  naturlig 
til  den  Tro,  at  det  ene  Metal  maatte  kunne  forvandles  til 
det  andet.  Men  Troen  forsvandt  igen,  da  man  havde 
indset,  at  Forandringerne  kun  angik  Metallernes  fysiske 
Egenskaber,  og  at  man  ikke  var  kommen  det  ønskede 
Resultat,  den  virkelige  Metalforvandling,  et  eneste  Skridt 
nærmere  trods  uhyre  Ofre  af  Kraft,  Tid  og  Penge. 

De  historiske  Kendsgerninger  godtgøre  altsaa,  at 
hverken  de  teoretiske  Anskuelser  eller  de  praktiske  Opera- 
tioner kunne  vedblive  at  bestaa,  naar  de  ikke  have  nogen 
Støtte  i  Erfaringen.  Altsaa  maa  der  ligge  noget  virkeligt 
til  Grund  for  alle  de  overtroiske  Forestillinger  og  magiske 
Kunster,  som  have  holdt  sig  gennem  Tiderne  helt  ned  til 
vore  Dage.  Dette  er  da  ogsaa  saa  meget  sandsynligere, 
som  Spiritister  og  Okkultister  jo  til  Stadighed  anføre  en 
Vrimmel  af  Iagttagelser  til  Støtte  for  sine  Anskuelser. 
Og  hertil  kommer  yderligere,  at  det,  som  man  nuom- 
stunder  mener  at  iagttage,  i  en  forbavsende  Grad  stemmer 
med  Beskrivelser  af  lignende  Tildragelser  fra  ældre  Tid. 

Der  kan  altsaa  næppe  være  Tvivl  om,  at  det  er  de  samme 
Fænomener,  der  gaa  igen  til  alle  Tider.  Troen  paa 
Aanders  og  okkulte  Kræfters  Virksomhed  maa  oprindelig 
være  fremkaldt  ved  visse  Fremtoninger,  som  have  vedlige- 
holdt denne  Tro  ned  gennem  Aartusinder,  og  hvorfra 
den  endnu  den  Dag  i  Dag  henter  sin  Næring. 

Vor  Opgave  skulde  nu  være  den  at  undersøge,  hvad 
det  da  er  for  Fænomener,  som  have  givet  Anledning  til 
og  stadig  vedligeholde  alle  de  ovenroiske  Forestillinger, 
Troen  paa  Spaadomskunster  og  anden  Trolddom.  Ved 
vor  Behandling  af  Overtroen  maa  denne  Undersøgelse 
nødvendigvis  blive  Hovedpunktet,  fordi  det  er  dens  Resul- 
tater, der  berettige  os  til  at  stemple  de  forskellige  An- 
skuelser som  overtroiske.  Først  naar  det  er  lykkedes  at 
paavise,  at  Magiens  hele  Teori  og  Praxis  hviler  paa  slet 
Iagttagelse  og  falsk  Fortolkning  af  naturlige,  mer  eller 
mindre  vel  kendte  Fænomener,  først  saa  have  vi  Ret  til 
at  give  disse  urigtige  Fortolkninger  Navnet  Overtro.  Og 
skulde  det  ved  en  saadan  Undersøgelse  vise  sig,  at  der 
virkelig  er  Punkter,  som  ikke  lade  sig  forklare  ved  de 
hidtil  kendte  Kræfter,  saa  bliver  der  ikke  andet  for  end 
aabent  og  ærligt  at  indrømme,  at  Magerne  her  have  havt 
Ret.  Det  er  jo  ikke  aldeles  ukendt  i  Videnskabens 
Historie,  at  man  til  én  Tid  har  forkastet  noget  som 
Overtro,  der  senere  har  vist  sig  dog  at  have  sin  Rigtighed. 
Helt  udelukket  er  den  Mulighed  altsaa  ikke,  at  vi  ved  at 
gennemgaa  det  heleOmraade  kan  støde  paa  en  og  anden 
Kendsgerning,  som  Videnskaben  hidtil  ikke  -bar  tillagt  den 
rette  Betydning. 

Det  første  Spørgsmaal,  som  naturligt  rejser  sig,  bliver 
nu  dette:  hvor  skulle  vi  søge  de  Kræfter,  som  ere  virk- 
somme ved  de  magiske  Operationer?  Er  det  i  den  livløse 
eller  i  den  levende  Natur?  Er  det  rent  fysiske  Kræfter, 
eller  er  det  psykofysiske  Kræfter,  hvorom  det  drejer  sig? 
Her  kan  vanskelig  være  nogen  Tvivl ;   det  er  i  den  be- 

sjælede  Natur,  nærmere  bestemt:  hos  Mennesket,  at  disse 
Kræfter  maa  søges.  Vor  Tids  Fysik  og  Kemi  staa  jo 
magtesløse  overfor  de  magiske  Virkninger;  disse  kunne 
netop  ikke  forklares  ved  de  hidtil  kendte  Naturkræfter. 
Og  Naturvidenskabens  store  Fremskridt  i  vore  Dage  gør 
det  yderst  usandsynligt,  at  der  endnu  i  Naturen  skulde 
findes  fysiske  Kræfter,  der  kunne  ytre  sig  ved  enhver 
spiritistisk  Seance,  men  som  Naturforskeren  aldrig  støder 
paa  i  sit  Laboratorium.  Alene  af  denne  Grund  bliver  det 
altsaa  sandsynligt,  at  de  magiske  Kræfter  maa  søges  hos 
Mennesket,  og  vore  historiske  Undersøgelser  pege  i  samme 
Retning.  Til  alle  Tider  har  man  været  paa  det  rene 
med,  at  det  ikke  var  enhver  givet  at  kunne  udøve 
Trolddom.  Det  kunde  ikke  læres  saaledes,  som  enhver 
kan  lære  at  passe  en  Dampmaskine  eller  bruge  en  Telefon ; 
Trolddommen  stillede  bestemte  Fordringer  til  sine  Ud- 
øvere. Hexe,  Troldmænd,  Magere  og  Medier  have  altid 
været  Mennesker  med  særlige  Anlæg,  og  disse  Anlæg 
maatte  tilmed  udvikles.  Den  nyeste  Tids  fordomsfrie  og 
indsigtsfulde  Undersøgelser  paa  dette  Omraade  have  jo 
ogsaa  ført  til,  at  der  er  bleven  lagt  et  bestemt  Eftertryk 
paa  Mediumiteten.  Kun  enkelte  Mennesker,  Medierne, 
have  vist  sig  at  besidde  de  nødvendige  Betingelser  for  at 
opnaa  magiske  Virkninger.  Det  er  altsaa  Mennesket,  der 
er  de  magiske  Kræfters  Centrum.  Følgelig  maa  vi  først 
og  fremmest  undersøge  de  psykiske  Virksomheder  for  at 
se,  i  hvilken  Udstrækning  de  kunne  forklare  de  magiske 
Virkninger. 

Men  endnu  ét  have  de  historiske  Undersøgelser  lært 
os.  Fra  vor  egen  Tid  have  vi  vel  ubestridelig  de  bedste 
Beskrivelser  af  de  Resultater,  som  menes  at  være  naaet 
ved  magiske  Operationer.  Det  høje  Standpunkt,  som  de 
videnskabelige  Forskningsmetoder  nu  indtage,  har  ikke 
kunnet  undgaa  ogsaa  at  sætte  sit  Spor  i  Forskningeme 
paa  Magiens  Omraade.     I  de   sidste  Aartier  have  talrige 

Naturforskere  jo  givet  sig  i  Kast  med  dette  Studium,  og 
deres  Beskrivelser  af,    hvad   de   have  iagttaget  i  de  spiri- 
tistiske   Seancer,    kunne    naturligvis    paaregnes   at   være 
nøjagtigere  og  paalideligere  end  lignende  Beskrivelser  fra 
svundne  Tider.     Tilmed  findes  der  kun  meget  faa  gamle 
Beretninger  af  denne  Art.     Vi. kende  ikke  saa  lidt  til  de 
Metoder,    man  tidligere  anvendte,    men  omhyggelige  Be- 
skrivelser af  de  opnaaede  Resultater  findes  næppe.     Der 
existerer  en   Del  gamle   Horoskoper,  som  virkelig  synes 
at  stemme  med  de  paagældende  Personers  senere  Skæbne; 
der    findes   Beretninger   om   nogle  faa  vellykkede  Metal- 
forvandlinger,   og  enkelte  Mageres  Paastande  om   udførte 
Besværgelser    og   Aandemaninger.      Men    alle    disse    Be- 
skrivelser  ere    meget   knappe  og  tilmed  givne  af  Mænd, 
der    helt   vare    hildede   i   Tidsaandens   overtroiske   Fore- 
stillinger;  fra  Skeptikeres  Haand  foreligger  der  saa  godt 
som    ingen    ældre    Beretninger   om   vellykkede    magiske 
Operationer.     Det   er  altsaa   til   vor   egen  Tid,   vi  maa 
holde  os,    naar  det  gælder  om  at  komme  paa  Spor  efter, 
hvad   der  virkelig  kan   naas.     Men   nu  har  Spiritismens 
Historie  lært  os,    at  selv  de  moderne  Undersøgelser  paa 
dette   Omraade   ingenlunde   ere    uangribelige.     I   mange 
Tilfælde  staa  de  forskellige  Iagttageres  Vidnesbyrd  mod 
hinanden,  og  selv  hvor  der  er  Enighed  om,  hvad  der  er 
foregaaet,  ere  Beretningerne  ingenlunde  altid  saa  udførlige 
eller   nøjagtige,    at   man    uden   videre   kan  stole  paa,    at 
Tingene  ere  foregaaede  netop  saaledes,  som  de  beskrives. 
Heraf  følger  nu  ligefrem,  at  enhver  Undersøgelse  af 
de  magiske  Kræfter  i  Mennesket  nødvendigvis  maa  ind- 
ledes med  en  Undersøgelse  over  den  menneskelige  Iagt- 
tagelsesevne  og   en    Bestemmelse   af  de    Fejl,    hvormed 
menneskelige  Iagttagelser  kunne  være  behæftede.    Det  lader 
sig   jo    nemlig   tænke,    at  mange  tilsyneladende  magiske 
Virkninger   kun    hidrøre  fra,    at    Mennesket    under  visse 
Omstændigheder   slet   ikke    kan  iagttage  rigtig.     Ganske 

naturlige  Fænomener  kunne  da,  under  saadanne  Forhold, 
komme  til  at  tage  sig  ud  som  magiske,  selv  for  den 
dygtigste  Iagttager.  Og  det  vilde  aabenbart  være  helt 
forfejlet  at  søge  Aarsagen  til  slige  magiske  Virkninger 
dybere  nede  i  Sjælelivet,  naar  den  ligger  lige  paa  Over- 
fladen: i  selve  Iagttagelsesevnens  Ufuldkommenhed.  Til 
et  Fænomen,  som  aldrig  er  forekommet,  men  som  en 
Iagttager  kun  tror  at  have  set,  kan  der  naturligvis  ikke 
findes  anden  Forklaring  end  den:  at  Mennesket  under  de 
givne  Omstændigheder  ikke  har  kunnet  iagttage  rigtig. 
Først  og  fremmest  maa  vi  altsaa  undersøge,  hvilke  lagt- 
tagelsesfejl  en  foreliggende  Beretning  altid  maa  paaregnes 
at  være  behæftet  med. 

En  saadan  fuldstændig  Fremstilling  af  de  Faktorer, 
der  have  givet  Anledning  til  de  forskellige  overtroiske 
Forestillinger  og  magiske  Operationer,  synes  endnu  ikke 
at  foreligge.  Striden  mellem  Spiritister  og  Okkultister 
har,  som  omtalt  III,  S.  164  flf.,  affødt  adskillige  Teorier 
om  de  magiske  Kræfter,  men  disse  tage  saa  godt  som 
udelukkende  de  moderne  Fænomener  i  Betragtning.  Der 
gives  vel  nogle  enkelte  Forfattere,  som  Schindler, 
Perty,  Maury  og  tildels  du  Prel,  der  ogsaa  drage  de 
ældre,  afvigende  Former  med  ind  i  sine  Undersøgelser. 
Men  fælles  for  dem  alle  er,  at  de  aldeles  ikke  skænke 
lagttagelsesfejlene  nogensomhelst  Opmærksomhed,  hvorfor 
en.  Mængde  Fænomener  blive  staaende  som  ganske  ufor- 
klarlige. Da  det  nu  imidlertid  kan  være  af  Betydning  at 
se,  ad  hvilke  Veje  tidligere  Forskere  have  søgt  Forklaring 
paa  Magiens  Gaader,  ville  vi  begynde  med  et  kort  Over- 
blik over  nogle  af  disse  ældre  Forklaringsforsøg. 

Ældre  Forklaringsforsøg, 

Det  er  interessant  at  se,  at  en  Mand  som  Cornelius 
Agrippa,  der  levede  paa  den  europæiske  Magis  Kulmina- 

tionstid,  og  som  i  sit  store  Værk  har  aflagt  tydeligt  Vidnes- 
byrd om  sin  Tro  paa  Magien,  at  selv  han  synes  at  have 
havten  rigtig  Følelse  af,  hvor  de  magiske  Kræfter  skulle 
søges.  I  et  Brev  til  Aurelius  Aquapendente  skriver  han 
nemlig:  »Alt,  hvad  der  læses,  fortælles  og  skrives  om  de 
magiske  Kunsters  ubetvingelige  Magt,  om  Astrologernes 
vidanderlige  Figurer  osv.,  viser  sig  at  være  falsk,  op- 
digtet og  rent  ud  Intet,  saa  ofte  man  tager  det  bogstave- 
ligt.  Og  dog  fortælles  alt  dette  af  de  betydeligste  Filosofer 
og  hellige  Mænd;  skulle  vi  da  kalde  deres  Beretninger 
Løgne?  At  tro  dette,  vilde  røbe  liden  Pietet.  Under 
Bogstaverne  ligger  der  altsaa  en  hemmelig,  i  Mysterier 
hyllet  Mening,  som  endnu  ingen  af  de  gamle  Mestre 
afslørede.  Hvo,  som  uden  en  erfaren  Lærers  Vejledning 
vil  finde  den  alene  ved  Læsning  af  Bøger,  maa  være 
inspireret  af  et  guddommeligt  Lys,  hvad  der  kun  er  givet 
faa.  Derfor  famle  saa  mange  i  Mørket  ....  Du  skal 
nu  vide,  at  vi  ikke  skulle  søge  Aarsagen  til  de  store 
magiske  Virkninger  udenfor  os;  i  os  selv  er  det  virkende 
Væsen,  som  uden  at  krænke  Gud  eller  Religionen  erkender 
og  udfører  alt  det,  som  Astrologer,  Magere,  Alkemister 
og  Nekromanter  love.  Jeg  siger:  i  os  er  Ophavet  til 
alle  disse  Vidundere: 

Ej  knyttet  til  os  er  Helved,  ej  heller  Himmelens  Stjæraer; 
Sjælen,  som  lever  i  os,  alene  virker  alt  dette.« 

Der  findes  nu  virkelig  rundt  om  i  »Occulta  Philo- 
sophia«  en  Mængde  Bemærkninger  i  samme  Retning,  idet 
Agrippa  i  det  mindste  antyder,  hvorledes  forskellige  magiske 
Virkninger  kunne  naas,  ikke  ved  ydre  Midler,  Stjærners 
og  Dæmoners  Hjælp,  men  ved  Sjælens  egne  Kræfter.  En 
af  de  tydeligste  er  denne :  »Meget  udretter  vor  Sjæl  ved 
Troen,  som  er  fast  Tillid,  spændt  Opmærksomhed  og 
fuldstændig  Hengivelse  af  den  virkende;  den  hjælper  ogsaa 
med  til  enhver  Sag  og  laaner  Styrke  til  det  Værk,   der 

skal  fuldbringes,  idet  der  i  os  opstaar  ligesom  et  Billede 
af  den  Kraft,  der  skal  optages  i  os,  eller  af  den  Ting, 
der  skal  udrettes  af  os.  Vi  maa  derfor  ved  ethvert  Værk, 
ved  enhver  Anvendelse  af  hvilkesom helst  Ting,  udtrykke 
et  stærkt  Begær,  spænde  vor  Indbildningskraft  og  have 
det  sikreste  Haab  og  den  fasteste  Tro,  ti  det  bidrager 
meget  til  Opnaaelsen  ....  For  altsaa  at  virke  paa  magisk 
Vis,  er  en  fast  Tro  og  en  urokkelig  Tillid  nødvendig ; 
man  maa  ikke  nære  ringeste  Tvivl  om  Resultatet.  Ti 
ligesom  en  fast,  urokkelig  Tro  undertiden  kan  frembringe 
det  vidunderligste  selv  da,  naar  Sagen  er  greben  galt  an, 
saaledes  vil  enhver  Tvivl  og  enhver  Skruppel  splitte  og 
knække  den  Opererendes  Sjælekraft.« 

Kiesewetter  har  samlet  alle  disse  spredte  Udtalelser 
til  et  Hele  og  opstiller  dette  som  Agrippas  esoteriske 
Lære,  d.  v.  s.  den  hemmelige  Lære  om  Magien,  som 
Agrippa  foredrog  for  enkelte  udvalgte.  Heri  ligger  dog 
sikkert  en  stærk  Overvurdering  af  Agrippas  Indsigt. 
Agrippa  kan  meget  godt,  gennem  forskellige  mislykkede 
magiske  Operationer,  have  faaet  en  Fornemmelse  af,  at 
de  magiske  Kræfter  maa  søges  hos  Mennesket  selv,  og 
at  de  magiske  Metoder  derfor  ikke  maa  tages  bogstavelig; 
men  der  er  intet  som  taler  for,  at  han  har  været  i  Stand 
til  systematisk  at  gennemføre  en  psykologisk  Forklaring 
af  Magien.  Endnu  mere  forfejlet  er  Kiesewetters  Forsøg 
paa  at  lægge  sine  egne,  spiriiistisk-okkultistiske  Teorier 
ind  i  Agrippas  spredte  Bemærkninger.  Hvad  Kiesewetter 
præsterer  i  den  Retning  er  nærmest  et  Bevis  for  Rigtig- 
heden af  Agrippas  Sætning:  at  en  stærk  Tro  kan  udrette 
det  vidunderligste. 

I  Agrippas  spredte  Bemærkninger  kan  man  som  sagt 
kun  med  en  meget  god  Vilje  se  mere  end  en  første, 
famlende  Antydning  af  en  psykologisk  Teori  for  Magien; 
man  maa  gaa  over  300  Aar  frem  i  Tiden  for  at  træffe 
en  gennemført  Forklaring  af  denne  Art.     I  Mellemtiden 

er  der  naturligvis'  gjort  talrige,  mer  eller  mindre  vel- 
lykkede Tilløb,  som  vi  dog  her  forbigaa  for  at  se  lidt 
nærmere  paa  den  udførlige  Teori,  der  er  opstillet  af 
Lægen  Bruno  Schindler  i  hans  Værk:  »Das  magische 
Geistesleben.     Ein  Beitrag  zur  Psychologiec.  1837. 

Schindler  gaar  ud  fra,  at  vort  Sjæleliv  er  polært 
ligesom  alle  Kræfter  i  Naturen.  Psykologerne  have  hidtil 
kun  paaagtet  den  ene  Pol,  det  normale  vaagne  Sjæleliv 
—  Dagpolen;  den  anden  —  Natpolen  —  er  dog  ligesaa 
væsenlig,  da  vi  i  den  maa  søge  Forklaringen  paa  alle 
mystiske  Tildragelser,  de  magiske  Virkninger  osv.  Jo 
mere  Natpolens  Virksomhed  trænger  sig  frem  og  skyder 
Dagpolens  tilside,  desto  mere  udpræget  bliver  den  magiske 
Tilstand,  og  man  kan  derfor  paa  vise  en  hel  Trin  række  af 
saadanne  Tilstande  med  stadig  voxende  Styrke. 

Ligesom  Dagpolen  modtager  Paavirkninger  gennem 
de  ydre  Sanser,  saaledes  modtager  Natpolen  Paavirkninger 
gennem  den  indre  Sans  fra  hele  Naturen.  Dette  ses 
allerede  paa  det  laveste  Stadium  af  Natbevidsthed,  i 
Drømmen.  »I  Søvnen,  hvor  den  indre  Sans  er  aabnet, 
hvor  Individet  aabner  sig  for  Naturens  Alliv,  hvor  paa 
den  ene  Side  de  kosmiske  og  telluriske  Kræfter  ad  utallige 
Veje  strømme  ind  i  Individet,  medens  paa  den  anden 
Side  det  lavere,  stoflige  Liv  hersker:  dér  viser  ogsaa 
Drømmelivet  begge  Retninger  af  sjælelig  Virksomhed, 
dels  Fantasiens  brogede  Spil  fremkaldt  ved  legemlige 
Følelser,  dels  Naturens  Stemme,  der  kommer  til  Bevidst- 
hed som  Anelser,  Inspiration  og  Profeti,  og  saaledes 
oplyser  om  det  forbigangne  og  forudsiger  det  tilkom- 
mende.« En  højere  Form  af  den  magiske  Tilstand  have 
vi  i  Anelsen,  som  opstaar,  naar  Natpolens  Forestillinger 
skyde  sig  ind  i  Dagbevidstheden ;  antage  disse  Forestillinger 
bestemt  Form,  blive  de  Syner,  Fjærnsyn  eller  Fremsyn. 
Overvejer  Natbevidstheden  fuldstændig,  fører  dette  til 
Profeteren,    hvilket   kun   finder    Sted   i  Extasen,    som 

udadtil  giver  sig  tilkende  ved  konvuls'iviske  Bevægelser. 
Herved  røber  det  sig  tydelig,  at  Viljen  har  mistet  Herre- 
dømmet over  Legemet,  altsaa  at  Dagpolen  er  trængt  til- 
side. Da  Mennesket  i  alle  disse  Tilstande  ikke  selv  er 
klar  over,  hvorfra  de  nye  Forestillinger  komme,  blive 
disse,  alt  efter  Omstændighederne,  opfattede  enten  som 
Aabenbaringer  eller  som  Resultater  af  en  Djævlebesættelse. 

Alle  de  kunstige  Midler,  som   man  har  brugt  til   at 
fremkalde  Extase  —  Salver,  Røgelser,  Anraabninger,  Af- 
holdenhed,   hypnotiserende  Midler  etc.    —   bevirke  efter 
Schindlers  Opfattelse  kun,    at  Natpolen  faar  Overhaand 
over  Dagpolen.    De  Forestillinger,  som  slumre  i  Individets 
Natbevidsthed,    skyde  sig   saa   frem  og  antage   Form    af 
virkelige  Iagttagelser.    Individet  ser  kun,  hvad  han  ønsker 
og  venter  at  se;    alle  Aandebesværgelser  føre  med  andre 
Ord  kun  til  Hallucinationer.    Virkelig  Værdi  have  derimod 
de  Oplysninger,   som   Individet  i  den  extatiske  Tilstand 
modtager  om  det  forbigangne  og  det  tilkommende,  fordi 
disse  skyldes  Tilværelsens  samlede   Indvirkning  paa  Be- 
vidsthedens Natpol.    Ved  hvilke  Kræfter  denne  Indvirkning 
kommer  i  Stand,  vide  vi  endnu  ikke.     Schindler  mener 
dog,  at  den  af  Reichenbach  opdagede  Odkraft  (III.  S.  loi) 
herved   spiller   en   væsenlig  Rolle;    den  indre  Sans  paa- 
virkes   rimeligvis   fornemmelig  af  Odlyset,    da  Seerne  til 
alle  Tider  tale  om  et  overnaturligt  Lys.    Dog  er  Odkraft 
sikkert   ikke   den   eneste   Kraft,    der   er  virksom   ved  de 
magiske   Forkyndelser.      Vi   kende    foreløbig   kun  meget 
lidt  til  Tingenes  gensidige  Virkninger  paa  hinanden,  og 
Lovene   for   Bevidsthedens   Natpol    kunne   derfor   endnu 
slet  ikke  angives. 

Al  operativ  Magi  beror  endelig,  efter  Schindlers  Op- 
fattelse, paa  en  fra  Menneskets  Natpol  udgaaende  Fjæm- 
virkning,  der  kan  sætte  livløse  Genstande  i  Bevægelse  og 
paa  forskellig  Maade  indvirke  paa  andre  Mennesker. 

Det  ejendommelige  for  Schindlers  Teori  er,  som  man 
ser,  at  alle  magiske  Virkninger  henlægges  til  Bevidst- 
hedens Natpol,  der  opfattes  som  fuldstændig  forskellig  fra 
Dagpolen,  det  normale  Sjæleliv.  Natpolen  modtager  fra 
Omverdenen  Indvirkninger  af  hel  anden  Art  end  vore 
sædvanlige  Sansepaavirkninger,  og  dens  Virksomhed  er 
saa  afvigende  fra  Dagpolens,  at  vi  slet  ikke  kunne  angive 
Lovene  derfor.  Den  nyere  Tids  psykologiske  Forskning 
har  dog  ikke  kunnet  godkende  denne  Spaltning  af  Sjæle- 
livet i  to  uensartede  Bestanddele.  Schindler  har  utvivl- 
somt Ret  ],  at  det  normale  vaagne  Bevidsthedsliv  ikke 
frembyder  Fænomener,  som  kunne  forklare  de  magiske 
Virkninger,  og  at  Forklaringen  derfor  maa  søges  i  Sjæle- 
livets mindre  bekendte  Virksomheder,  som  man  nu  plejer 
at  kalde  »de  ubevidste«  eller  »underbevidste«,  subliminale. 
Men  han  h^  Uret  i  at  stille  disse  to  Sider  af  Sjælelivet 
op  som  polære  Modsætninger.  Saa  langt  den  nyere 
Psykologi  er  trængt  frem  ved  sine  Undersøgelser  af  det 
ubevidste,  har  det  vist  sig,  at  dette  følger  ganske  de 
samme  Love  som  det  bevidste  Sjæleliv.  Schindler,  der 
ikke  kendte  noget  hertil,  kunde  derfor  kun  henvise  til 
det  ubevidste.  Natpolen,  som  det  sandsynlige  Centrum 
for  de  magiske  Kræfter;  nogen  virkelig  Forklaring  var 
han  ikke  i  Stand  til  at  give.  I  det  følgende  skulle  vi  nu 
se,  hvorledes  den  nyere  Tids  Forskninger  over  det  ube- 
vidstes Mekanik  kan  føre  til  en  Forstaaelse  af  de  magiske 
Fænomener. 

Et  godt  Skridt  frem  ad  denne  Vej  er  allerede  gjort 
af  Maximilian  Perty  i  hans  betydelige  Værk:  »Die 
mystischen  Erscheinungen  der  menschlichen  Natur«,  1861. 
Perty,  der  indtil  1876  var  Professor  i  Zoologi  i  Bern, 
havde  beskæftiget  sig  meget  med  Fysiologi  og  Psykologi 
og  staar  den  moderne  Videnskab  langt  nærmere  end 
Schindler.  Største  Delen  af  de  mystiske  Fremtoninger: 
Drømmelivet,   Søvngængeri,   Besættelser,  Aandemaninger, 

magiske  Helbredelser  osv.,  forklarer  han  saaledes  uden 
Antagelse  af  magiske  Kræfter,  idet  han  påaviser,  hvorledes 
alle  disse  Fænomener  indordne  sig  under  bekendte  fysio- 
logiske og  psykologiske  Love.  Vi  behøve  ikke  her  at 
gaa  nærmere  ind  paa  Pertys  Forklaringer,  da  de  Udvik- 
linger, som  i  det  følgende  skulle  gives,  i  mange  Punkter 
slutte  sig  nær  til  hans.  Tilbage  bliver  kun  en  mindre 
Række  Fænomener:  Spaadomsevne,  Tankeoverføring  og 
mekaniske  Kraftytringer  paa  Afstand,  som  Perty  ikke  kan 
forklare  ved  hidtil  kendte  Kræfter,  og  han  antager  derfor, 
ligesom  Schindler,  en  granske  ubestemt  magisk  Evne  bos 
Mennesket. 

Hvad  man  fuldstændig  savner  hos  Perty,  er  en  Under- 
søgelse af  Iagttagelsesevnen  og  Beretningers  Paalidelighed. 
Han  tager  alle  Beretninger  for  gode  uden  Hensyn  til, 
hvorfra  de  stamme,  og  dette  er  fornemmeKg  Grunden 
til,  at  saa  mange  mystiske  Fænomener  for  ham  endnu 
blive  uforklarlige.  Af  samme  Grund  gaar  han  ogsaa  til- 
sidst  over  til  Spiritismen.  I  et  senere  Skrift:  »Der  jetzige 
Spiritualismus«  siger  han  udtrykkelig:  »Betænker  man, 
hvormange  betydelige  og  dømmekraftige  Mennesker  i 
Europa  og  Amerika  der  have  bevidnet  de  spiritistiske 
Fænomeners  Virkelighed,  saa  kan  (\et  kun  være  Mangel 
paa  Kendskab  til  dette  Omraade,  der  fører  mange  For- 
fattere til  at  erklære  disse  Angivelser  for  Sværmeri,  Overtro 
og  Bedrag.  Sunde  Menneskers  Vidnesbyrd  tages  for 
gyldige  ved  højtidelige  Retshandlinger  hos  alle  Folkeslag, 
og  de  maa  derfor  ogsaa  antages  ved  de  spiritistiske 
Manifestationer.  At  disse  Fænomener  afvige  fra  de  sæd- 
vanlige, at  de  stride  mod  de  hidtil  kendte  Naturlove,  er 
ingen  Grund  til  at  forkaste  dem  ....  Spiritismen  er 
egnet  til  at  udvide  Menneskets  Blik  udover  den  mekaniske 
Sfære.«  Det  er  en  ret  besynderlig  Logik,  den  gamle 
Perty  her  benytter  sig  af.  At  ethvert  normalt  Menneskes 
Vidnesbyrd   maa  tages  for  gyldigt  i  Retssager,    hvor  det 

drejer  sig  om  almindelige  menneskelige  Handlinger,  er 
dog  ingen  Grund  til,  at  man  skal  fæste  Lid  til  den  første 
den  bedste  Beretning  om  spiritistiske  Manifestationer,  der 
afvige  fra  alt,  hvad  det  daglige  Liv  viser  os.  Naturligere 
vilde  det  være  at  slutte  saaledes :  netop  fordi  de  spiritistiske 
Manifestationer  ere  fuldstændig  afvigende  fra  det  daglige 
Livs  Tildragelser,  vil  det  være  yderst  vanskeligt  at  opfatte 
Fænomenerne  rigtigt,  og  der  maa  følgelig  stilles  ganske 
særlige  Fordringer  til  den  Iagttager,  hvis  Vidnesbyrd  herom 
skal  tages  for  gyldigt.  Pertys  Omvendelse  til  Spiritismen 
er  saaledes  et  godt  Exempel  paå,  hvad  der  kan  komme 
ud  af  at  stole  blindt  paa  de  menneskelige  Beretningers 
Paalidelighed. 

Undersøgelsens  Gang. 

Sammenfatte  vi  nu  i  Korthed  Resultaterne  af  vore 
foregaaende  Betragtninger,  saa  er  dermed  givet  Gangen  i 
de  følgende  Undersøgelser.  Ovenroens  historiske  Ud- 
vikling stillede  det  udenfor  al  Tvivl,  at  de  magiske 
Kræfter  maa  søges  hos  Mennesket.  Og  da  der  i  det 
normale,  vaagne  Bevidsthedsliv  vanskelig  vil  kunne  paa- 
vises  Fænomener,  som  have  kunnet  give  Anledning  til 
Tro  paa  magiske  Kræfter^  saa  maa  det  være  i  de  sjældnere 
psykiske  Fænomener,  som  optræde  under  Sygdomme,  i 
Søvnen  og  søvnlignende  Tilstande,  at  Aarsagen  til  denne 
Tro  maa  søges.  Forskere  som  Schindler  og  Perty  have 
da  ogsaa  paavist,  at  mangfoldige  overtroiske  Forestillinger 
have  sit  Udspring  fra  saadanne  Fænomener.  Og  de 
sidste  Aartiers  psykologiske  Forskning  have  i  endnu 
rigere  Maal  godtgjort,  hvor  stor  en  Vægt  der  maa  lægges 
paa  det  ubevidstes  Indgriben  i  Bevidsthedslivet;  herved 
have  allerede  mange  hidtil  uforstaaede  Fænomener  fundet 
sin  Forklaring.     Det   bliver  altsaa  fornemmelig  Bevidst- 

hedens  Forstyrrelser  og  det  saakaldte  ubevidste  Sjæleliv, 
som  vi  i  det  følgende  skulle  beskæftige  os  med.  Og 
især  holde  vi  os  naturligvis  til  de  Sider  af  Fænomenerne, 
som  kunne  føre  til  en  Forklaring  af  de  mangfoldige 
overtroiske  Forestillinger,  om  hvis  Existens  den  historiske 
Fremstilling  har  belært  os. 

Den  Forklaring,  som  saaledes  tilstræbes,  maa  tage 
Sigte  paa  to  forskellige  Maal:  vi  skulle  søge  at  paavise 
Aarsagerne,  saavel  til  de  overtroiske  Forestillingers  Op- 
staaen  som  til  deres  Vedvaren.  Af  disse  to  Opgaver  vil 
den  første  sikkert  frembyde  de  største  Vanskeligheder, 
fordi  de  fleste  Anskuelsers  Oprindelse  i  Almindelighed  er 
hyllet  i  Mørke,  da  de  gaa  tilbage  til  Tider,  hvorom  vi 
ingen  positive  Efterretninger  have.  Men  af  tidligere  ud- 
viklede Grunde  ligger  det  nær  at  antage,  at  de  samme 
Fænomener,  som  have  vedligeholdt  en  vis  Tro,  ogsaa 
have  medvirket  ved  dens  Opstaaen.  Dog  maa  det  natur- 
lig^is  i  de  enkelte  Tilfælde  undersøges,  om  disse  Fænomener 
ogsaa  kunne  antages  at  være  tilstrækkelige  til  at  fremkalde 
den  bestemte  Anskuelse.  Skulde  dette  vise  sig  usand- 
synligt, maa  vi  søge  andre  Aarsager. 

Overalt  hvor  det  nu  lykkes  os  at  paavise,  at  en 
bestemt  Gruppe  af  Forestillinger  er  fremkaldt  og  ved- 
ligeholdt ved  urigtige  Fortolkninger  af  bekendte  fysiske 
eller  psykiske  Fænomener,  der  have  vi  godtgjort  vor 
Berettigelse  til  at  stemple  disse  Forestillinger  som  over- 
troiske. 

For  nu  at  bringe  nogen  Orden  i  det  brogede  og 
vidtløftige  Materiale,  som  i  det  følgende  skal  behandles, 
ville  vi  begynde  med  en  Undersøgelse  af  Iagttagelses- 
evnen som  det  nødvendige  Grundlag  for  at  bedømme 
Beretningers  Paalidelighed.  Derefter  betragte  vi  de  enkelte 
sjælelige  Fænomener  og  følge  her  den  Vej,  at  vi  gaa  fra 
de  normale,  mere  almindelige  Fænomener  til  de  sjældnere, 

Og  derfra  til  de  anormale,  sygelige.  Vi  slutte  saa  med 
en  kort  Omtale  af  Magiens  tekniske  Hjælpemidler,  der 
falder  udenfor  Rammen  af  de  psykologiske  Undersøgelser. 


Den  menneskelige  Iagttagelsesevne. 

De  normale  lagttagelsesfejL 

I  det  foregaaende  er  det  stadig  blevet  fremhævet,  at 
Menneskets  Evne  til  at  iagttage  er  højst  ufuldkommen, 
saa  at  man  ikke  uden  videre  kan  stole  paa  Beretninger 
om  Iagttagelser,  selv  om  disse  ere  gjorte  af  Mænd,  hvis 
ærlige  Vilje  til  at  berette  rigtig  er  hævet  over  enhver 
Tvivl.  Men  denne  Paastand  er  ganske  stridende  mod 
den  almindelige  Opfattelse,  at  ethvert  Menneske  med 
normale  Sanser  kan  iagttage  rigtig.  Desuden  synes  den 
i  en  betænkelig  Grad  at  rokke  ved  Grundlaget  for  den 
moderne  Naturvidenskab,  som  jo  udelukkende  er  bygget 
paa  Iagttagelse.  Hvorledes  skulde  Naturvidenskaberne 
have  naaet  sit  nuværende  høje  Standpunkt,  hvis  Mennesket 
virkelig  ikke  var  i  Stand  til  at  gøre  rigtige  Iagttagelser? 

Hertil  kan  kun  svares,  at  Naturvidenskabernes  Sikker- 
hed netop  beror  paa,  at  de  fornødne  Iagttagelser  udføres 
under  de  gunstigst  mulige  Forhold,  hvor  Fejlene  blive 
saa  smaa  som  mulig.  I  Musæer,  i  Laboratorier  og 
Observatorier  kan  Forskeren  sidde  rolig  og  uforstyrret  ved  sit 
Arbejde;  han  kan  som  oftest  gentage  sine  Observationer 
den  ene  Gang  efter  den  anden  og  derved  rette  Fejl,  som 
muligvis  have  indsneget  sig.  Hvad  der  undgaar  hans 
Blik  idag,  kan  han  opdage  imorgen,  og  han  kan  skærpe 
sine  Sanser  ved  en  Mangfoldighed  af  Hjælpemidler,  som 
den  moderne  Teknik  stiller  til  hans  Raadighed.     Endelig 

kan  han  —  og  det  er  maaske  Hovedsagen  —  øjeblikkelig 
nedskrive,  hvad  han  har  set,  saa  at  han  ikke  er  nødt  til 
at  stole  paa  sin  Hukommelse,  der  sikkert  vilde  svigte 
ham,  hvis  han  først  nogen  Tid  efter  skulde  gøre  Rede 
for  de  mange  smaa  Enkeltheder,  som  han  har  iagttaget. 
Under  saadanne  Forhold  og  kun  da  er  det  muligt  at  til- 
vejebringe paalidelige  Iagttagelser,  i  al  Fald  saa  paalidelige, 
som  Mennesker  overhovedet  kunne  skaffe  dem.  Men  saa 
kræves  der  rigtignok  tillige,  at  vedkommende  er  øvet  i  at 
iagttage.  Enhver  Naturhistorielærer  véd  af  Erfaring,  at 
man  kan  give  selv  ret  vel  begavede,  ældre  Børn  et  Dyr 
eller  en  Plante  i  Haanden,  henlede  deres  Opmærksomhed 
paa  en  enkelt  Del  af  Genstanden  og  bede  dem  beskrive, 
hvad  de  ser  der  —  men  man  faar  intet  Svar,  ti  de  se 
ingen  Ting.  Der  skal  Øvelse  til  at  iagttage  ligesom  ril 
alt  andet  i  Verden,  og  kun  hvor  der  med  fornøden 
Øvelse  arbejdes  under  gunstige  Forhold  kan  man  stole^ 
paa  Iagttagelsernes  Rigtighed. 

Det  er  nu  let  at  forstaa,  at  de  fleste  Iagttagelser  af 
mystiske  Tildragelser  ikke  have  stor  Værdi.  Ti  disse 
Iagttagelser  ere  som  oftest  gjorte  under  meget  ugunstige 
Forhold  og  tilmed  af  Folk,  hvis  Øvelse  i  at  iagttage  er 
saare  tvivlsom.  Det  er  da  i  al  Fald  først  i  den  nyeste 
Tid,  at  de  mystiske  Fænomener  ere  begyndt  at  optræde 
i  Forskernes  Laboratorier,  hvor  de  have  kunnet  gøres  til 
Genstand  for  regelmæssig  Undersøgelse  af  videnskabelig 
uddannede  Mænd.  Men  selv  her,  hvor  Betingelserne  vel 
have  været  gunstigere  end  nogensinde  før,  er  der  mange 
Kilder  til  Fejl,  som  udspringe  af  selve  Fænomenernes 
Natur.  De  mystiske  Tildragelser  ere,  som  tidligere  om- 
talt, ingenlunde  dagligdags  Begivenheder;  det  er  sjældne 
Fænomener,  som  man  ikke  er  Herre  over;  de  ere  lune- 
fulde, optræde  uventet  og  uforudset,  helst  i  Mørke.  Disse 
forskellige  Omstændigheder  lægge  mange  Hindringer  i 
Vejen  for  en  nøjagtig  Iagttagelse  selv  i  Laboratorier,  og 

endnu  værre  bliver  det  naturligvis,  naar  Fænomenerne 
pludselig  bryde  ind  over  Folk,  der  slet  ikke  ere  for- 
beredte paa  at  se  noget  usædvanligt.  Men  netop  saaledes 
optræder  den  Art  Tildragelser  som  oftest. 

Under  disse  Forhold  —  hvor  man  pludselig  og 
uventet  staar  overfor  et  ualmindeligt  Fænomen  —  ville 
alle  Omstændigheder  samvirke  til  at  gøre  Iagttagelses- 
fejlene  saa  store  som  mulig.  Kun  yderst  sjældent  vil 
det  lykkes  Iagttageren  at  bevare  sin  Ro  og  Koldblodighed, 
netop  fordi  det  er  noget  ualmindeligt,  der  møder  ham. 
Men  under  Frygt  eller  anden  Sindsbevægelse  kan  intet 
Menneske  stole  paa  sine  Sanser.  Dog  selv  om  vi  se 
bort  herfra,  selv  om  vi  antage,  at  Iagttageren  slet  ikke 
afficeres,  saa  er  han  dog  meget  uheldig  stillet.  Han  har 
ofte  ikke  Lejlighed  til  at  se  Fænomenet  komme  i  Stand 
siler  udvikle  sig,  han  har  kun  kort  Tid  til  anstille  sine 
Observationer,  han  kan  maaske  ikke  engang  komme  til 
at  indtage  en  gunstig  Stilling;  han  har  intet  Hjælpe- 
middel til  at  bestemme  Tids-  og  Rumsforhold,  saa  at  alt 
maa  tages  paa  Skøn  og  Øjemaal.  Og  saa  kommer  det 
værste  af  det  hele.  Selv  om  Betingelserne  ere  saa 
heldige,  at  Iagttageren  strax  paa  Stedet  kan  nedskrive, 
hvad  han  har  set,  vil  der  i  dette  Referat  ufravigelig  ind- 
løbe adskillige  Fejltagelser.  Medens  det  ene  skrives, 
glemmes  det  andet;  der  vendes  op  og  ned  paa  Begiven- 
hedernes Gaijg.  Og  endnu  slettere  bliver  Referatet  natur- 
ligvis, hvis  det  først  gives  Uger  eller  Maaneder  —  maaske 
endog  Aar  efter;  vi  skulle  senere  se  Exempler  paa,  hvor 
utrolig  store  Huskefejlene  kunne  blive  under  saadanne 
Forhold. 

Det  er  altsaa  indlysende,  at  der  uundgaaelig  vil  ind- 
løbe Fejl  i  Beretninger,  der  ikke  angaa  planlagte,  metodisk 
gennemførte  Iagttagelser,  men  kun  ere  byggede  paa  Observa- 
tioner udførte  paa  fri  Haand.  Disse  Fejl  falde,  som 
allerede   antydet,    i  to  Grupper,   nemlig  dels  de  egenlige 

lagttagelsesfejl,  dels  de  senere  Huskefejl,  som  først  træde 
frem,  naar  det  iagttagne  skal  refereres  mundtlig  eller 
skriftlig.  I  Praxis  har  en  Sondring  mellem  disse  to  Fejl- 
grupper  meget  lidt  at  sige,  fordi  enhver  Iagttagelse,  der 
meddeles  til  andre,  nødvendigvis  er  behæftet  med  begge 
Arter  af  Fejl.  Men  da  det  for  vore  følgende  Undersøgelser 
er  af  Betydning,  at  vi  kende  i  al  Fald  de  væsenligste 
Fejl,  hvormed  en  given  Beretning  kan  ventes  at  være 
behæftet,  saa  holde  vi  dem  foreløbig  ude  fra  hinanden 
og  undersøge  dem  hver  for  sig.  I  samme  Øjemed  ville 
vi  ogsaa  se  lidt  nærmere  paa,  hvorfra  de  egenlige  lagt- 
tagelsesfejl hidrøre. 

Den  menneskelige  Iagttagelsesevne  er  ikke,  som  Navnet 
synes  at  antyde,  en  enkelt,  usammensat  Evne.  Til  at 
gøre  en  Iagttagelse  kræves  der  et  Samarbejde  af  en  hel 
Række  sjælelige  Virksomheder.  Staa  vi  overfor  en  Genstand, 
saa  modtage  vi  derfra  gennem  vore  Sanseapparater  en 
Mængde  Paavirkninger,  som  i  Bevidstheden  kunne  frem- 
kalde forskellige  Fornemmelser.  Men  hvis  vor  Opmærk- 
somhed er  fængslet  i  én  Retning,  saa  opfatte  vi  som 
bekendt  slet  ikke,  hvad  der  foregaar  paa  andre  Punkter; 
følgelig  maa  Opmærksomheden  være  henvendt  paa  Gen- 
standen, for  at  vi  kunne  modtage  Fornemmelser  derfra. 
De  Fornemmelser,  som  saaledes  dukke  op  i  Bevidstheden, 
genfrembringe  nu  andre  Fornemmelser,  hvormed  de  tid- 
ligere have  forbundet  sig,  og  derved  opstaar  Forestillingen 
om  en  bestemt,  ydre  Genstand;  først  saa  sige  vi,  at  vi 
have  g  jon  en  Iagttagelse. 

Lad  os  til  Belysning  af  hele  denne  Proces  tage  et 
bestemt  Exempel.  Jeg  gaar  ned  ad  Gaden;  ovre  paa  den 
anden  Side  ligger  der  i  et  Vindue  nogle  højst  tiltalende 
Æbler.  Mit  Øje  strejfer,  dem,  men  er  jeg  optaget  af  at 
betragte  en  Scene  ude  paa  Gaden,  ser  jeg  dem  slet  ikke. 
Vender  min  Opmærksomhed  sig  derimod  mod  Æblerne, 
saa  modtager  jeg  en  Række  Paavirkninger  og  faar  For- 

nemmelser  af  noget  rundt,  gult  og  rødt.  Men  netop 
disse  bestemte  Fornemmelser  har  jeg  mange  Gange  tid* 
ligere  havt  samtidig,  og  de  have  som  oftest  været  ledsagede 
af  bestemte  Lugt-  og  Smagsfornemmelser.  Og  den  Gen- 
stand, hvorfra  jeg  modtog  alle  disse  Fornemmelser,  har 
jeg  lært  at  betegne  med  Navnet  Æble.  Alle  disse  For- 
nemmelser have  nu  saa  ofte  været  samtidige  i  min  Be- 
vidsthed, at  de  have  indgaaet  en  fast  Forbindelse  med 
hinanden,  have  associeret  sig.  Følgen  deraf  er,  at  nogle 
af  dem  ikke  kunne  dukke  op,  uden  at  de  reproducere 
de  øvrige,  og  for  min  Bevidsthed  staar  derfor  Forestil- 
lingen om  et  Æble.  Dette  mener  jeg  altsaa  at  have 
iagttaget,  men  det  er  dog  indlysende,  at  Forestillingen  om 
Æblet  kun  tildels  skyldes  Sansernes  Virksomhed;  ikke 
saa  lidt  har  min  Bevidsthed  lagt  til  af  sit  eget  Indhold. 
Og  hvad  der  saaledes  er  paavist  ved  et  enkelt  Exempel, 
vil  uden  Vanskelighed  kunne  vises  at  gælde  ogsaa  i  alle 
andre  Tilfælde.  Vi  kunne  derfor  sige,  at  en  fuldstændig 
Iagttagelse  kun  kommer  i  Stand  ved  Sansning,  Opmærk- 
somhed og  Associationer.  Da  nu  enhver  af  disse  Virk- 
somheder kan  medføre  sine  bestemte  Fejl  i  Resultatet, 
Iagttagelsen,  saa  maa  vi  altsaa  betragte  dem  hver  for  sig, 
for  at  faa  et  Overblik  over  alle  de  Fejl,  hvorunder  vore 
Iagttagelser  kunne  lide. 

Naar  vi  nu  i  det  følgende  skulle  behandle  de  Fejl, 
som  hidrøre  fra  vore  Sansers  Ufuldkommenhed,  fra  Op- 
mærksomhedens og  Associationernes  ejendommelige  Natur, 
saa  maa  vi  fremfor  alt  begrænse  denne  Opgave.  Der 
kan  ikke  være  Tale  om  at  undersøge  de  Myriader  af 
mindre  Fejl,  som  den  nyere  Tids  experimentale  Under- 
søgelser have  draget  frem.  Disse  have  for  største  Delen 
kun  teoretisk  Interesse  og  faa  i  hvert  Fald  kun  Betydning 
ved  fine  Iagttagelser.  De  mærkes  saa  at  sige  aldrig  i  det 
daglige  Liv  og  have  derfor  ingen  Interesse,  hvor  det,  som 
her,  kun  drejer  sig  om  de  grovere  Iagttagelser,  der  ud- 

føres  paa  fri  Haand  uden  Hjælpemidler.  Skulde  vi 
behandle  alle  de  Fejl,  der  hidrøre  fra  Skelneevnens  Ufuld- 
stændighed, Synsbilledernes  Irradiation  og  farvede  Rande, 
Tonesammensmæltninger ,  Kontrastfenomener ,  Tidsfor- 
skydninger ved  samtidige  Iagttagelser  med  to  Sanser  osv.j 
osv.,  saa  maatte  der  skrives  en  fuldstændig  Psykologi,  og 
vi  vilde  blive  belemrede  med  en  Mængde  Enkeltheder, 
som  vi  aldrig  fik  Brug  for.  Jeg  lader  derfor  alle  disse 
Smaating  ude  af  Betragtning  og  holder  mig  til  de  Fejl, 
der  kunne  indløbe  ved  Iagttagelser  under  almindelige 
Forhold. 

Sansningen.  De  Sanser,  som  især  komme  til 
Anvendelse  ved  Iagttagelse  af  Omverdenen,  ere  Synet, 
Hørelsen  og  Berøringssanserne.  Langt  mere  underordnede 
ere  Lugten  og  Smagen;  dem  kunne  vi  derfor  her  fuld- 
stændig se  bort  fra.  Af  de  førstnævnte  er  igen  Synet 
den  vigtigste,  fordi  vi  ved  dets  Hjælp  faa  langt  mere 
detaillerede  Oplysninger  om  Genstandenes  Beskaffenhed, 
deres  Plads  og  Afstand  i  Rummet  end  ved  nogen  af  de 
øvrige  Sanser.  Imidlertid  er  det  en  bekendt  Sag,  at  Øjet 
kan  svigte  os.  Ere  de  ydre  Paavirkninger  meget  svage 
eller  ubestemte,  kommer  man  let  til  en  helt  falsk  Op- 
fattelse af,  hvad  det  er  for  Ting,  man  betragter.  De 
lagttagelsesfejl,  som  paa  denne  Maade  fremkomme,  skyldes 
dog  ikke  saa  meget  Sansningens  Ufuldkommenhed  som 
de  Associationer,  der  vækkes;  vi  ville  derfor  opsætte  Be- 
handlingen af  disse  Synsillusioner  til  en  senere  Lejlighed. 
Men  Øjet  underretter  os  som  sagt  ikke  blot  om  Tingenes 
Beskaffenhed;  det  er  tillige  det  eneste  Redskab,  vi  besidde, 
til  at  bedømme  Genstandenes  Størrelse  og  Afstand.  Hertil 
tjener  ikke  blot  selve  Synsbilledet  men  ogsaa  det  fine 
Muskelapparat,  der  findes  i  og  omkring  Øjet.  Men  til- 
trods for  —  eller  maaske  rettere  paa  Grund  af  —  hele 
dette  Redskabs  meget  komplicerede  Bygning  er  vort  Skøn 

over  Rumstørrelser  altid  behæftet  med  Fejl,  af  hvilke  vi 
nu  skulle  betragte  de  vigtigste. 

I  Almindelighed  kunne  vi  vel  med  ret  stor  Nøj- 
agtighed afgøre,  hvilken  af  to  Linjer  eller  Flader,  der  er 
den  største.  Men  støder  der  blot  en 
lille  Vanskelighed  til,  bliver  Skønnet 
strax  unøjagtigt.  Hosstaaende  Figur 
viser  saaledes  to  Linjer,  a  og  b,  der 
ere  nøjagtig  lige  store.  Det  er  os  dog 
ganske  umuligt  at  opfatte  dette  paa 
Grand  af  de  Vinkler,  som  begrænse 
Linjerne;  a  synes  derfor  meget  længere 
end  b.  Paa  samme  Maade  gaar  det 
med  de  to  Firkanter;  begge  Figurer  ere 
nøjagtige  Kvadrater,  men  Linieringen 
medfører,  at  det  ene  synes  trukket  ud  ^ 

efter  Højden,  det  andet  efter  Bredden. 
Af  den  Art  illuderende  Figurer  findes 
en  Mængde;  de  anførte  ere  dog  til- 
strækkelige til  at  belyse,  hvor  let  vort 
Skøn  forvirres.  Man  vil  herefter  uden 
Vanskelighed  forstaa,  at  der  kan  indløbe  enorme  Fejl  i 
Bedømmelsen  af  en  Genstands  Størrelse,  naar  dette  sker 

paa    Øjemaal    i 
fri    Luft    under 
uheldige       For- 
hold.   Den  tyske 
Naturhistoriker 
Brehm  har  i  sit 
bekendte     Værk 
»Thierleben«  gjort  nogle  Bemærkninger  om  saadanne  Be- 
dømmelser, der  ere  ganske  lærerige. 

>Af  egen  Erfaring  véd  jeg,  hvor  overordenlig  vanske- 
ligt det  er  at  bedømme  Slangers  Længde  rigtig.  Selv 
den,  som  er  vel  øvet  deri  og  ofte  har  prøvet  sit  Øjemaal 

ved  Hjælp  af  en  Maalestok,  tager  Fejl  i  en  ganske  ube- 
gribelig Grad.  Selv  ved  smaa  Slanger  af  en  Meters 
Længde  er  man  tilbøjelig  til  et  lægge  en  rigelig  Tredjedel 
til,  og  det  endog,  naar  de  ligge  ganske  stille  og  man  har 
god  Tid  til  at  indpræge  sig  Billedet  af  dem.  Ere  Slangerne 
derimod  henved  3  Meter  lange,  blive  Vanskelighederne 
og  dermed  ogsaa  Vurderingsfejlene  to  eller  tre  Gange 
saa  store;  og  hvis  et  saadant  Dyr  tilmed  bevæger  sig, 
er  en  Bedømmelse  simpelthen  umulig.  Hvori  det  ligger, 
kan  jeg  ikke  sige;  som  noget  rent  faktisk  kan  jeg  kun 
forsikre,  at  enhver,  der  overhovedet  forsøger  at  skønne, 
uden  Undtagelse  overvurderer,  og  han  begaar  altid  den 
samme  Fejl,  hvor  ofte  han  end  har  overtydet  sig  om 
denne  Fejl.  Om  Skuffelsen  kan  man  kun  overbevise  sig, 
naar  man  bruger  en  Maalestok.  Det  er  derfor  intet 
Under,  at  den  levende  Indbildningskraft  hos  de  Indfødte 
i  sydligere  Egne  endnu  mindre  end  vor  kan  holde  sig 
indenfor  rimelige  Grænser;  den  fordobler  og  tredobler 
Dyrenes  Størrelse.  En  Inder  eller  Sydamerikaner  kan 
med  Skin  af  fuldstændig  Troværdighed  tale  om  Kæmpe- 
slanger paa  50  Fods  Længde,  som  han  selv  har  set  eller 
endog  dræbt.  Men  ser  han  Forskeren  sidde  rolig  og 
udmaale  et  6  Meter  (19  Fod)  langt  Dyr,  saa  vil  han 
erklære,  at  dette  i  Størrelse  langt  overgaar,  hvad  han 
nogensinde  tidligere  har  set  af  den  Art.« 

Disse  Bemærkninger  bekræftes  fra  anden  Side,  og 
naar  altsaa  ædruelige  Naturforskere  selv  maa  indrømme, 
at  de  trods  al  Øvelse  ikke  ere  i  Stand  til  at  skønne 
rigtig,  saa  er  det  klart,  at  man  ikke  tør  lægge  stor  Vægt 
paa  de  Beretninger  om  Dyr  af  uhyre  Størrelse,  som  man 
træffer  nu  og  da,  især  i  ældre  Forfatteres  Skrifter.  Det 
er  iøvrigt  værd  at  lægge  Mærke  til,  ar  den  Overvurdering, 
som  Brehm  taler  om,  ikke  udelukkende  kan  tilskrives 
Frygt,  som  man  naturlig  maa  nære,  naar  man  staar 
Ansigt  til  Ansigt  med  et  Uhyre  af  en  Slange.     Jeg  har 

prøvet  Brebms  Angivelser  ved  Hjælp  af  Snore,  der  blev 
lagt  i  store  Bugter  i  en  Græsplæne  og  bedømte  paa 
Øjemaal  af  fire  øvede  Iagttagere.  Bagefter  udmaaltes 
Snorenes  Længde.  De  Fejl,  som  herved  viste  sig  at  være 
begaaede,  vare  vel  ikke  saa  store  som  de,  Brehm  nævner, 
men  de  gik  dog  i  samme  Retning.  Naar  vore  kunstige 
Slanger  vare  mindre  end  6 — 8  Fod  (omtrent  2  Meter), 
blev  de  unægtelig  gennemgaaende  vurderede  for  smaa, 
vare  de  derimod  over  2  Meter,  blev  Længden  overvurderet, 
løvrigt  var  der  naturligvis  ikke  ringe  Forskel  paa  de  for- 
skellige Iagttageres  Sikkerhed.  Medens  saaledes  den 
dygtigste  kunde  holde  sine  Fejl  mellem  Vio  og  Vsoi 
voxede  disse  for  den  mindst  dygtige  op  til  mellem 
V4  og  Vs«  At  Fejlene  her  som  Helhed  ere  saa  meget 
mindre  end  de  af  Brehm  angivne,  hidrører  vel  fornem- 
melig fra,  at  vore  Snore  ikke  vare  saa  farlige  som 
levende  Slanger,  saa  at  vi  kunde  vove  os  betydelig 
nærmere  til  dem  og  indtage  en  for  Bedømmelsen  gun- 
stigere Stilling,  end  vi  sikken  ellers  havde  indladt  os  paa. 
Ganske  lignende  Fejl,  som  man  begaar  ved  at  be- 
dømme en  Genstands  Størrelse,  ville  ogsaa  indløbe,  naar 
man  skal  skønne  dens  Afstand.  Kun  faa  Mennesker  ere 
øvede  heri,  og  bliver  Afstanden  nogenlunde  stor,  kan 
Fejlen  let  blive  mange  Gange  større  end  hele  Afstanden. 
Men  selv  for  meget  øvede  Iagttagere  synker  Fejlen 
sjældent  under  Vio  af  den  bedømte  Afstand.  Dette  frem- 
gaar  af  en  lille  Tabel,  som  det  velvilligst  er  blevet  mig 
tilladt  at  benytte,  over  Resultaterne  af  nogle  militære 
Øvelser.  Bedømmelserne  angaa  alle  mulige  Afstande 
mellem  100  og  2100  Meter;  for  de  dygtigste  ligger  Fejlen 
omkring  Vio.  for  de  mindst  dygtige  omkring  Ve  ^if  den 
bedømte  Afstand.  Alle  Iagttagere  havde  iøvrigt  samme 
Øvelse.  Ved  slige  Bedømmelser  blive  Afstandene  snart 
overvurderede,  snart  undervurderede,  og  dette  er  nærmest 
afhængig  af  Vejrets  Tilstand.     I  usigtbart  Vejr,  Taage,. 

Regn  og  lign.,  hvor  alt  staar  utydeligt,  er  man  tilbøjelig 
til  at  skønne  Afstanden  for  stor;  i  klart  Vejr,  naar  alt 
tegner  sig  skarpt,  synes  Afstanden  kortere  end  den 
faktisk  er. 

Resultatet  af  alle  disse  Erfaringer  bliver  altsaa  i 
Korthed : 

Geftstandes  Størrelse  og  Afstande  kunne  kun  bedømmes 
med  Tilnærmelse^  og  under  ugunstige  Forhold  kunne 
Fejlene  blive  meget  store. 

Ligesom  Synet  kan  vor  Hørelse  blive  Kilden  til 
talrige  Illusioner,  naar  de  ydre  Paavirkninger  ere  saa 
svage  og  utydelige,  at  en  skarp  Opfattelse  er  umulig; 
dette  skulle  vi  senere  komme  tilbage  til.  Der  er  desuden 
en  anden  Ejendommelighed  ved  von  Øre,  som  er  en 
stadig  Aarsag  til  Fejl,  nemlig  den,  at  vi  ikke  have  noget 
særligt  Apparat  til  at  bedømme  Lydretninger.  Eftersom 
Lyden  trænger  stærkest  ind  i  højre  eller  venstre  Øre, 
skønne  vi,  om  Lydkilden  ligger  paa  den  ene  eller  den 
anden  Side.  Ligeledes  hjælper  det  ydre  Øre,  der  aabner 
sig  fremefter,  os  til  at  afgøre,  om  Lyden  kommer  forfra 
eller  bagfra.  Men  disse  Bedømmelser  kunne  kun  udføres 
nogenlunde  sikkert  paa  aaben  Mark  eller  i  et  regelmæssigt 
Rum,  hvor  der  ikke  er  opstillet  for  mange  Genstande. 
Under  vanskeligere  Forhold  bliver  det  umuligt.  Sidder 
man  i  sin  Stue  og  hører  en  Vogn  køre  forbi  paa  Gaden, 
kan  man  af  Lydens  Styrke  nok  skønne,  om  Vognen 
nærmer  eller  fjærner  sig,  men  det  er  umuligt  at  afgøre, 
om  den  kommer  fra  den  ene  eller  den  anden  Side.  Man 
kan  gætte  rigtig,  men  det  slaar  ligesaa  ofte  fejl.  .  Sidde 
mange  Mennesker  om  et  Bord,  og  En  skraber  paa  et 
Bordben,  vil  man  som  oftest  ikke  kunne  sige,  fra  hvilken 
Kant  af  Bordet  at  Lyden  udgaar.  Men  da  selve  Lyden 
ikke  er  ubekendt,  vil  man  i  Almindelighed  være  paa  det 
rene  med,  at  den  udgaar  etsteds  fra  Bordet.  Drejer  det 
sig   derimod   om    ubekendte   Lyde,    hvis   Oprindelse   og 

Aarsag  man  kun  kan  danne  sig  løse  Formodninger  om, 
saa  bliver  det  helt  umuligt  at  afgøre,  hvorfra  de  komme. 
Ved  nogle  Forsøg,  som  senere  skulle  omtales,  har  jeg 
gentagne  Gange  havt  Lejlighed  til  at  iagnage  dette.  Nogle 
af  de  tilstedeværende  mente,  at  Lyden  kom  fra  Loftet, 
andre  fra  Væggene,  atter  andre  ansaa  det  for  sandsynligst, 
at  den  udgik  fra  en  Vandledning  i  det  ene  Hjørne  af 
Stuen;  Faktum  var,  at  den  blev  frembragt  ved  et  lille 
Apparat  paa  det  ene  Ben  af  det  Bord,  hvorom  alle  sad 
(se  S.  61,  Anm.  26).     Disse  Erfaringer  vise  altsaa,  at 

kun  under  gunstige  Forhold  kan  en  Lyds  Udgangs- 
punkt bestemmeSy  og  er  Lyden  af  ubekendt  Natur,  vil 
en  saadan  Bestemmelse  som  oftest  være  umulig, 

Naar  det  derfor  undertiden  i  Beretninger  om  spiritistiske 
Seancer  omtales,  at  man  har  hørt  Bankelyde  (»raps«) 
udgaa  fra  alle  mulige  Kanter  af  Stuen,  hvor  Mediet  ikke 
opholdt  sig,  saa  tør  man  ikke  tillægge  denne  Paastand 
nogen  Vægt.  Mediet  kan  meget  godt  selv  frembringe 
Lyden  paa  en  eller  anden  Maade,  uden  at  de  tilstede- 
værende kunne  opdage  det.  Ogsaa  Bugtaleriet,  som  sikkert 
til  alle  Tider  har  spillet  en  stor  Rolle  i  Magien,  bliver 
kun  muligt  derved,  at  man  ikke  er  i  Stand  til  at  bedømme 
en  Lyds  Udgangspunkt. 

Blandt  alle  vore  Sanser  er  der  næppe  nogen,  som  vi 
i  højere  Grad  fæste  Lid  til  end  Hudsanserne,  Tryk- og 
Temperatursansen,  der  i  det  daglige  Liv  sædvanlig  kaldes 
Følelsen.  Naar  noget  skal  betegnes  som  rigtig  sikkert 
og  haandgribeligt,  saa  siger  man,  »at  det  kan  man  tage 
og  føle  paa«.  Ikke  desto  mindre  kunne  ogsaa  disse 
Sanser  bedrage  os,  hvilket  især  hidrører  fra,  at 

en  Tryk-  eller  Kuldefornemmelse  vedvarer  nogen  Tid 
efter ,  at  den  ydre  Paavirkning  er  ophørt. 

Herpaa  beror  det,  at  en  øvet  Taskenspiller  kan  trykke 
os  en  Tokrone  i  Haanden  og  bringe  os  til  at  lukke 
Haanden  om  den,  saa  at  vi  tro,  at  vi  have  den,  medens 

han  i  Virkeligheden  behændig  fjærnede  den,  inden  Haandea 
blev  lukket.  Trykfomemmelsen  vedvarer  længe  nok  lU, 
at  vi  kunne  faa  Haanden  lukket,  inden  vi  opdage,  at  vi 
ere  blevne  narrede.  Endnu  bedre  lykkes  dette,  hvis 
Tingen  er  meget  kold.  Lægger  man  f.  Ex.  en  kold 
Haand  ovenpaa  et  andet  Menneskes  Haand  og  lader  den 
ligge  i  nogen  Tid,  kan  man  let  fjærne  den,  uden  at  det 
mærkes,  forudsat  naturligvis,  at  vedkommende  ikke  ser 
det.  Herpaa  beroede  el  af  Miss  Fay's  aller  vidunderligste 
Kunststykker  i  >det  grønne  Hus«.  Forud  for  denne 
Del  af  Forestillingen  gik  en  Pause,  som  hun  benyttede 
til  at  holde  sine  Hænder  i  iskoldt  Vand.  Hun  tog  saa 
Plads  foran  »Huset«  ved  Siden  af  de  »kontrollerende«, 
og  over  dem  og  hende  blev  der  lagt  et  Tæppe,  som 
naaede  til  Halsen.  Den  nærmest  siddende  tog  hendes 
højre  Haand  i  sin  venstre,  hvorpaa  hun  lagde  sin  venstre, 
iskolde  Haand  ovenpaa  hans.  Lidt  efter  begyndte  saa 
»Manifestationerne«.  Den,  der  nu  ikke  kender  Knebet, 
vil  naturligvis  tro,  at  hendes  venstre  Haand  stadig  hviler 
paa  hans,  fordi  han  stadig  mærker  Kulden  og  ved  Tæppet 
er  forhindret  fra  at  se  Haanden.  Men  jeg  véd,  at  hendes 
Haand  ikke  laa  paa  min,  da  Manifestationerne  begyndte; 
hun  havde  dengang  fri  Raadighed  over  den.  Herved 
taber  Præstationen  unægtelig  sit  vidunderlige  Prasg  —  i 
det  mindste  for  mig.  Rimeligvis  anvendes  det  samme 
Kneb  ret  jævnlig  af  de  spiritistiske  Medier  i  Mørke- 
seancer. 

Opmærksomheden.  Det  er  velbekendt  fra  det 
daglige  Liv,  at  vi  hverken  høre  eller  se,  hvad  der  fore- 
pasr  omkring  os,  naar  vi  sidde  helt  fordybet  i  en  Be- 
igeise, med  Opmærksomheden  udelukkende  rettet 
a,  Paa  den  anden  Side  kan  Opmærksomheden 
spredes,  samtidig  rettes  paa  flere  ydre  Paavirkninger, 
dermed  bliver  Opfattelsen  af  hver  enkelt  usikker  og 
Jig,  og  det  desto  mere,  jo  flere  Retninger  Opmærk- 

somheden  spredes  over.  Man  kan  nok  samtidig  læse  i  en 
Bog  og  følge  en  Samtale,  men  det  er  anstrængende  og 
det  gaar  ud  over  Forstaaelsen.  Opmærksomhedens  Be- 
tydning for  hele  vort  Bevidsthedsliv  kan  altsaa  kort  ud- 
trykkes i  disse  to  Hovedlove: 

Koncentreres  Opmærksomheden  i  en  bestemt  Retning, 
ville  andre  samtidige  Paavirkninger  ikke  komme  til 
Beindstheden, 

yo  mere  Opmærksomheden  spredes  over  flere  sam- 
tidige  Paavirkninger,  desto  utydeligere  bliver  Opfattelsen 
af  hver  enkelt. 

Det  er  let  at  forstaa,  at  disse  Ejendommeligheder  ved 
Opnoiærksom hedens  Natur  maa  give  Anledning  til  adskillige 
lagttagelsesfejl.     Staar  man  overfor  en  mere  sammensat 
Begivenhed,  saa  vil   man  kun  opfatte  visse  Enkeltheder, 
hvorledes  man  end  forøvrigt  bærer  sig  ad.     Koncentrerer 
man   Opmærksomheden  i  en  bestemt  Retning,    vil  man 
slet    ikke   iagttage    de   andre,   samtidige  Tildragelser,    og 
søger   man   at    sprede   sin  Opmærksomhed   i   flere   Ret- 
ninger for  at  iagttage,  hvad  der  foregaar  paa  de  forskellige 
Steder,   saa  bliver  Opfattelsen  af  de  enkelte  Tildragelser 
kun  ufuldstændig.     Herpaa  beror  det,   at  end  ikke  den 
dygtigste  Iagttager  kan  undgaa  at  blive  tagen  ved  Næsen 
af  en  god  Taskenspiller.     De  fleste  Taskenspillerkunster 
kræve  ganske  vist  nogen  Fingerfærdighed  og  Behændighed, 
men   det  væsenligste   er  dog,   at  Kunstneren  forstaar  at 
vildlede  Tilskuernes  Opmærksomhed.  Medens  alle  anspænde 
sig   for   at   se,   hvad  der    foregaar  paa  det  Punkt,    hvor 
Kunstneren  har  henledt  Opmærksomheden,  foretager  han 
uset  og  ugenert  sine  Operationer  paa  et  andet  Punkt.   Vi 
skulle  i  det  følgende  faa  rig  Lejlighed  til  at  se,  hvad  der 
kan  præsteres  i  den  Retning. 

Paa  Opmærksomheden  beror  ogsaa  von  Skøn  over 
Længden  af  den  forløbne  Tid.  Medens  Bedømmelsen  af 
Rumstørrelser    er    bygget    paa    bestemte    Fornemmelser, 

gælder  dette  ikke  om  Tiden;  den  saakaldte  »Tidssans« 
er  slet  ikke  nogen  særlig  Evne  og  har  endnu  mindre 
noget  med  Sansning  at  gøre.  Vor  Bedømmelse  af  Tiden 
er  udelukkende  basseret  paa  selve  det  sjælelige  Indholds 
Afvexling,  men  det  er  herved  ikke  saa  meget  Fore- 
stillingernes Mængde  som  den  vexlende  Spænding  og 
Slappelse  af  Opmærksomheden,  hvorpaa  det  kommer  an. 
Var  det  kun  Forestillingernes  Antal,  der  afgjorde  Sagen, 
saa  vilde  Tidsbedøm  melsen  sjældent  volde  Vanskelighed. 
I  en  længere  Tid  kan  der,  alt  andet  lige,  udrettes  mere 
end  i  en  kort;  der  vil  altsaa  ogsaa  i  en  længere  Tid 
være  forholdsvis  flere  Forestillinger  oppe  i  Bevidstheden. 
Følgelig  maatte  man  fra  Længden  af  en  Række  Fore- 
stillinger kunne  slutte  sig  til  Længden  af  den  forløbne 
Tid.  I  visse  Tilfælde  synes  dette  virkelig  at  lade  sig 
gøre.  En  øvet  Foredragsholder  vil  af  det,  han  har  faaet 
sagt,  omtrent  kunne  skønne,  naar  Timen  er  udløben. 
Ligeledes  have  nogle  Mennesker  det  paa  Fornemmelsen, 
hvad  Klokken  er,  naar  de  sidde  ved  et  roligt,  ensartet  og 
tilvant  Arbejde;  her  er  det  sikkert  ogsaa  Mængden  af 
præsteret  Arbejde,  der  danner  Grundlaget  for  Tidsbe- 
dømmelsen.  Men  paa  den  anden  Side  er  det  en  bekendt 
Sag,  at  »Timerne  flyve  som  Minutterc,  naar  man  sidder 
i  godt  Selskab.  Her  synes  Tiden  altsaa  kort  tiltrods  for 
de  mange,  vexlende  Forestillinger.  Og  naar  vi  vente, 
falder  Tiden  lang,  netop  fordi  vi  ikke  have  noget  at 
beskæftige  os  med.  Disse  Forhold  vise,  at  vort  Skøn 
over  Tiden  i  mange  Tilfælde  er  uafhængigt  af  Fore- 
stillingernes Antal. 

Det  er  da  heller  ikke  vanskeligt  at  paavise,  at  det 
væsenlig  er  Opmærksomhedens  Tilstand,  hvorpaa  Be- 
dømmelsen af  Tiden  beror.  Sidde  vi  i  godt  Selskab  ved 
en  Samtale,  som  interesserer  os,  saa  vil  Tiden  kun  løbe 
hurtig,  hvis  Opmærksomheden  stadig  holdes  fængslet. 
Hvis  vi  derimod  paa  Grund  af  en  naturlig  Trang  eller 

et  Ildebefindende  ønske  snart  at  bryde  op,  saa  falder 
Tiden  utaalelig  lang,  fordi  de  pinlige  Organfornemmelser 
stødvis  drage  Opmærksomheden  fra  Samtalen.  I  Mod- 
sætning hertil  vil  en  Ventetid  ikke  falde  os  lang,  hvis  vi 
ere  meget  spændte  paa  at  se,  hvad  der  vil  ske,  saa  at 
Opmærksomheden  stadig  holdes  koncentreret.  Folk  vilde 
saaledes  næppe  kunne  holde  ud  at  sidde  timevis  om  et 
Bord  for  at  faa  det  til  at  danse,  hvis  ikke  Spændingen 
med  Hensyn  til  Udfaldet  forkortede  Tiden.  Vi  se  altsaa, 
at  Tiden  løber  hurtig  for  os,  hvis  Opmaérksomheden 
stadig  er  spændt;  foregaar  der  derimod  en  skiftende 
Spænding  og  Slappelse  af  Opmærksomheden,  falder  Tiden 
lang.  Det  er  altsaa  mere  Opmærksomhedens  Tilstand 
end  Forestillingernes  Antal,  der  er  bestemmende  for  vor 
Opfattelse  af  Tidens  Længde.  Kun  under  særlige  Forhold, 
ved  en  tilvant  og  ensartet  Spænding  af  Opmaérksomlieden, 
vil  Tidens  Længde  kunne  skønnes  af  Forestillingernes 
Antal,  men  det  er  ogsaa  kun  under  disse  Forhold,  at  vor 
Tidsbedømmelse  bliver  tilnærmelsesvis  rigtig.  Heraf  følger 
altsaa : 

Tidens  Længde  kan  kun  under  særlige^  tilvante  For- 
hold bedømmes  nogenlunde  nøjagtig. 

Associationerne  spille,  som  ovenfor  berørt,  en 
væsenlig  Rolle  ved  al  Iagttagelse,  idet  de  udfylde  og 
fuldstændiggøre  det  sansede.  Men  de  blive  derved  ogsaa 
en  rig  Kilde  til  lagttagelsesfejl.  Enhver  af  vore  For- 
nemmelser har  sikkert  været  sammen  i  Bevidstheden  med 
mange  andre,  men  der  vil  dog  altid  være  nogle,  som  den 
hyppigst  har  været  samtidig  med,  og  disse  Forbindelser 
blive  saa  de  fasteste.  Derfor  vil  ogsaa  enhver  Fornemmelse 
have  Tilbøjelighed  til  at  reproducere  netop  de  hyppigt 
forekommende  og  følgelig  bekendte  Forestillinger.  Og 
dette  medfører  da  atter,  at  man  i  visse  Tilfælde  vil  kunne 
komme   til   en  fuldstændig  falsk  Opfattelse  af  en   Gen- 

Stand,  hvis  Sansningen  ikke  er  tilstrækkelig  skarp  og  tydelig- 
Et  Par  Exempler  vil  gøre  Sagen  forst'aaelig. 

Man  ser  i  nogen  Afstand  et  Menneske,  som  i  Højde 
og  Gang  minder  om  en  god  Ven.  Men  dette  vil  jo  kun 
sige,  at  Vennen,  ved  Siden  af  sine  andre  Ejendommelig- 
heder ogsaa  har  denne  Højde  og  Maade  at  gaa  paa. 
Den  iagttagne  Højde  og  Bevægelse  fremkalder  altsaa  hos 
Iagttageren  Billedet  af  Vennen,  og  skynder  man  sig  nu 
efter  ham  for  at  indhente  ham,  saa  vil  man  paa  lidt 
nærmere  Hold  muligvis  opdage,  at  det  dog  slet  ikke 
var  den,  som  man  troede.  Associationerne  have  altsaa 
her  ført  til  en  urigtig  Opfattelse  eller  Fortolkning  af  det 
virkelig  sansede.  Saadanne  falske  Fortolkninger  af  Sanse- 
indtryk kaldes  sædvanlig  Illusioner;  de  kunne  forekomme 
paa  alle  Omraader,  saasnart  Sansningen  ikke  er  tilstrækkelig 
skarp  og  tydelig.  En  Stemme  i  Naboværelset  kan  saaledes 
vække  Forestillingen  om  en  Bekendt;  men  det  er  maaske 
i  Virkeligheden  en  helt  anden  Person,  hvis  Stemme  kun 
har  en  lignende  Klang.  For  den  uøvede  er  det  en  meget 
anstrængende  Idræt  at  lede  efter  Rav  ved  Vesterhavet, 
fordi  han  uvægerlig  bukker  sig  efter  enhver  vaad  gul 
Sten  i  Havstokken.  Farven  og  Glansen  hilder  ham  i  den 
Illusion,  at  det  er  Rav.  Ved  en  militær  Øvelse  om 
Natten  har  jeg  engang  ligget  en  halv  Time  i  en  Grøft 
uden  at  turde  gaa  frem,  fordi  jeg  holdt  et  Par  græssende 
Heste  paa  en  Bakkekam  for  en  fjendtlig  Afdeling  under 
Fremrykning.  Da  den  formodede  Fjendes  Evolutioner 
tilsidst  forekom  mig  altfor  mærkværdige,  vovede  jeg  mig 
frem  og  opdagede  min  Fejltagelse.  Her  og  i  alle  lignende 
Tilfælde  er  det  Associationerne,  som  bedrage  os,  og  for 
alle  disse  Illusioner  gælder,  som  vi  have  set,  den  alminde- 
lige Lov: 

Man  overvurderer  altid  den  ubekendte  Tings  Lighed 
med  noget  bekendt. 

Hukommelsen.  Hidtil  have  vi  kun  behandlet  de 
Fejl,  som  indløbe  ved  selve  Iagttagelsen;  nu  skulle  vi 
omtale  dem,  der  fremkomme,  naar  det  iagttagne  skal 
refereres  efter  Hukommelsen.  Som  enhver  vé4  er 
Hukommelsen  ikke  paalidelig;  den  kan  være  sikrere  hos 
nogle  end  hos  andre,  men  i  Tidens  Løb  glemmes  stadig 
flere  og  flere  Enkeltheder,  og  det  daglige  Livs  Erfaring 
lærer  os,  at  de  Led,  som  bevares  i  Erindringen,  dels  ere 
dem,  som  Opmærksomheden  har  været  koncentreret  paa, 
dels  dem,  som  have  gjort  stærkt  Indtryk  paa  os.  Men 
det  vil  ingenlunde  altid  være  de  væsenlige  Momenter  i  en 
Begivenhed.  Se  vi  f.  Ex.  et  Menneske  blive  kørt  over 
paa  Gaden,  saa  beholde  vi  i  Erindringen  sikkert  Billedet 
af  det  blødende  og  hjælpeløse  Menneske,  ti  dette  har 
gjort  det  stærkeste  Indtryk  paa  os.  Desuden  huske  vi 
vel  de  enkelte  Tildragelser  i  den  hele  Begivenhed,  som 
vi  netop  have  havt  Opmærksomheden  henvendt  paa. 
Men  blive  vi  senere  nødte  til  som  Vidner  at  afgive 
Erklæring  i  en  Retssag  om  denne  B^ivenhed,  saa  ville 
vi  snan  opdage,  at  vi  slet  ikke  kunne  huske  flere  af  de 
Omstændigheder,  som  have  væsenlig  Betydning  ved  Af- 
gørelsen af,  hvorledes  det  hele  gik  til.  Og  Erindringen 
bliver  desto  usikrere,  jo  mere  indviklet  Begivenheden  er. 

/  Erindringen  om  en  Begivenhed  ville  kun  de  Led 
blive  bevarede,  som  Opmærksomheden  har  været  særlig 
henvendt  paa^  eller  som  have  gjort  stærkt  Indtryk  paa 
os;  men  disse  kunne  være  ganske  uvæsenlige  for  Begiven- 
hedens hele  Forløb. 

Selv  om  man  ogsaa  erindrer  de  fleste  Led  i  en 
Forestillingsrække,  vil  Hukommelsen  ofte  svigte  med 
Hensyn  til  Leddenes  Rækkefølge.  Som  forstaaeligt  er, 
vil  dette  sjældent  indtræffe,  naar  de  enkelte  Led  i  en 
Begivenhed  følge  efter  hinanden  i  en  naturlig  og  nødven- 
dig Orden.  Da  Aarsager  og  Anledninger  nødvendigvis 
maa   gaa   forud   for   sine   Virkninger,    saa   vil   man    v^ 

sjældent  eller  aldrig  ombytte  de  Led,  der  staa  i  Aarsags- 
forhold  til  hinanden,  forudsat  at  man  er  klar  over,  hvad 
der  i  det  enkelte  Tilfælde  er  Aarsag,  og  hvad  der  er 
Virkning.  Men  det  kan  man  ingenlunde  altid  afgøre. 
Ser  man  f.  Ex.  et  Taskenspillerkunststykke,  som  man 
slet  ikke  forstaar,  saa  véd  man  altsaa  ikke,  hvilken  af 
Kunstnerens  forskellige  Bevægelser  der  medførte  det  vid- 
underlige Resultat.  Derfor  kan  man  heller  ikke  huske,  i 
hvad  Orden  de  enkelte  Momenter  fulgte  efter  hinanden, 
og  flere  Personer,  der  ved  samme  Lejlighed  have  set  det 
samme  Kunststykke,  ville  sædvanlig  beskrive  det  paa  helt 
forskellig  Maade.  Saaledes  gaar  det  ogsaa,  naar  det  drejer 
sig  om  en  længere  Række  Tildragelser,  hvor  de  enkelte 
Led  ikke  med  Nødvendighed  følge  i  bestemt  Orden; 
ogsaa  her  vil  en  Ombytning  af  Rækkefølgen  let  finde 
Sted.  Der  er  jo  i  vort  Liv  mangfoldige  Begivenheder, 
som  vi  godt  kunne  erindre,  men  om  hvilke  vi  ikke 
kunne  afgøre,  naar  de  indtraf,  om  det  var  ved  den  eller 
den  bestemte  Lejlighed.  Her  er  altsaa  netop  fuld 
Erindring  om  de  enkelte  Tildragelser,  men  deres  Række- 
følge er  ubestemt.     Erfaringen  lærer  os  altsaa: 

/  Erindringen  om  en  Kække  Tildragelser  vil  Ordenen 
af  de  enkelte  Led  let  ombyttes,  naar  ikke  særlige  Omstæn- 
digheder forhindre  det. 

I  nær  Forbindelse  hermed  staar  den  bekendte  Er- 
faring, at  vi  let  sammenblande  Begivenheder,  der  ligne 
hinanden.  Har  man  oplevet  forskellige  Begivenheder 
med  væsenlige  Lighedspunkter,  springer  man  i  Erindrin- 
gen let  fra  den  ene  til  den  anden  og  sammenblander 
Enkelthederne.  Og  er  der  ikke  særlige  Omstændigheder, 
som  forhindre  det,  ville  de  to  Begivenheder  tilsidst 
kunne  smælte  fuldstændig  sammen.  Livet  frembyder 
maaske  sjældent  Tildragelser,  der  ligne  hinanden  saa 
meget,  men  desto  hyppigere  forekomme  de  i  Litteraturen. 
Har   man   læst   to    Fortællinger,    der    komme    hinanden 

temmelig  nær,  saa  vil  man  snart  begynde  at  forvexle 
dem  og  tilsidst  løbe  de  helt  sammen  i  Erindringen.  Det 
samme  vil  naturligvis  ogsaa  kunne  ske,  naar  det  drejer 
sig,  ikke  om  høne  eller  læste  Begivenheder,  men  om 
virkelige  Oplevelser,  især  hvis  disse  ikke  have  gjort  noget 
dybt  Indtryk.  Blandt  de  forskellige  mulige  Huskefejl 
maa  vi  derfor  ogsaa  indordne  denne: 

/  en  Række  af  Tildragelser  ville  to  Led^  der  have 
Lighed  med  hinanden^  kunne  forvexles  og  sammen- 
blandes^ selv  om  de  ere  adskilte  ved  et  længere  Tidsrum\ 
og  hvis  de  to  Led  ikke  ved  særlige  Omstændigheder 
holdes  tide  fra  hinanden^  kunne  de  i  Erindringen  smælte 
helt  sammen. 

Sindsbevægelsens  og  Hildethedens  Indflydelse. 

Hidtil  have  vi  kun  betragtet  de  lagttagelsesfejl,  som 
kunne  fremkomme  under  gunstige  Forhold,  naar  Iagt- 
tageren staar  koldblodig  og  uhildet,  uden  forudfattede 
Anskuelser  overfor  Genstanden.  Nu  maa  vi  ogsaa  tage 
Hensyn  til  disse  to  Omstændigheder,  som  i  høj  Grad 
kunne  influere  paa  Iagttagelsen,  og  vi  begynde  da  med 
Sindsbevægelsen  som  den  mere  omfattende  Tilstand. 

Sindsbevægelsen.  Under  alle  Sindsbevægelser, 
Lyst  affekter  saa  vel  som  Ulystaffekter,  har  Bevidst- 
heden kun  Rum  for  de  bestemte  Forestillinger,  der  ere 
fremkaldte  ved  Aarsagen  til  Sindsbevægelsen.  Saalænge 
Affekten  vedvarer,  tænke  vi  kun  paa  det,  der  staar  i 
Forbindelse  med  vor  Sorg  eller  Glæde,  vor  Vrede  eller 
Frygt  osv.;  alle  andre  Forestillinger  kunne  slet  ikke  faa 
Indpas.  Hermed  er  da  givet,  hvad  ogsaa  den  daglige 
Erfaring  tilfulde  bekræfter,  at  et  Menneske  i  Affekt  er  en 
yderst  slet  Iagttager.  Nu  er  det  vel  ikke  hyppigt,  at  der 
stilles  Fordringer  til  vor  Iagttagelsesevne,  netop  naar  vi 
tilfældigvis    ere    komne  i  Affekt.     Men  derimod  vil  det 

overmaade  ofte  indtræflFe,  at  selve  Genstanden  for  vor 
Iagttagelse  sætter  vort  Sind  i  Bevægelse,  saa  at  vi  altsaa 
blive  mindst  skikkede  til  at  gøre  vore  Observationer 
netop  i  det  Øjeblik,  hvor  det  gælder.  Den  Række  Sinds- 
bevægelser, som  der  herved  kan  blive  Tale  om,  er  natur- 
ligvis stærkt  begrænset;  de  hyppigst  indtrædende  ere  vel 
Spænding,  Forventning,  Frygt  og  Skræk,  og  dem  ville  vi 
nu  betragte  nærmere  hver  for  sig. 

Spænding  og  Forventning  ere  meget  nær  beslægtede. 
Den  Tilstand,  som  kaldes  Spænding,  fremkaldes  ved 
Bevidstheden  om,  af  noget  af  ikke  nærmere  bekendt  Art 
skal  indtræde.  Man  siger,  at  man  >er  spændt  paa«,  hvad 
der  vil  ske,  naar  man  ikke  véd,  hvad  dette  er.  Venter 
man  derimod  noget  bestemt,  saa  kaldes  Tilstanden  For- 
ventning. Et  Tog  er  forsinket;  man  »venter«,  at  det 
skal  komme,  men  man  er  »spændt  paa«  at  se,  hvormeget 
det  kommer  for  sent.  Man  kan  altsaa  sige,  at  Spænding  er 
Forventning  om  noget  ukendt.;  Forventning  er  Spænding 
i  en  bekendt  Retning.  Som  Erfaringen  lærer  os,  ere 
begge  disse  Tilstande  psykologisk  karakteriserede  ved  en 
stærk  Koncentration  af  Opmærksomheden.  Men  da  Op- 
mærksomheden nødvendigvis  maa  rettes  paa  noget  bestemt, 
og  da  dette  netop  mangler  i  Spændingen,  saa  følger  deraf 
naturlig  den  ejendommelige  Uro,  som  udmærker  Spæn- 
dingen: Opmærksomheden  flakker  stadig  fra  det  ene  til 
det  andet  og  søger  nye  Retningspunkter.  I  Forventningen 
er  Opmærksomheden  derimod  stadig  rettet  paa  det,  der 
ventes;  man  ser  i  Fantasien  det,  som  man  venter,  og 
sammenligner  nu  og  da  Virkeligheden  med  sit  Fantasi- 
billede. 

Da  Spænding  og  Forventning  altsaa  begge  udmærke 
sig  ved  Opmærksomhedens  ejendommelige  Forhold,  saa 
ligger  det  nær  at  formode,  at  de  lagtugelsesfejl,  som 
begaas  i  disse  Tilstande,  især  hidrøre  fra  Opmærksotn- 
heden.    Og  disse  Fejl  maa  kunne  blive  meget  betydelige. 

Ti  da  Opmærksomheden  let  sløves,  vil  en  længere  Tids 
Spænding  og  forgæves  Venten  naturlig  medføre,  at 
Opmærksomheden  ikke  mere  kan  koncentreres,  naar  der 
virkelig  indtræder  noget.  Naar  det  derfor  ved  en  spiri- 
tistisk Seance  har  varet  lang  Tid,  inden  Manifestationerne 
begynde  at  indfinde  sig,  saa  kan  man  være  sikker  paa,  at 
de  tilstedeværende  ikke  kunne  opdage  selv  de  groveste 
Bedragerier,  naar  der  endelig  sker  noget.  De  kunne  lige- 
frem tilsidst  ikke  mere  være  opmærksomme.  Men  selv 
om  det  ikke  kommer  saa  vidt,  ville  de  omtalte  Sinds- 
bevægelser dog  være  til  Skade  for  Iagttagelsen.  Opmærk- 
somhedens Uro  under  Spændingen  vil  let  have  til  Følge, 
at  Fænomenet,  isom  skal  iagttages,  indtræffer  netop  der, 
hvor  det  ikke  ventes,  og  saa  kunne  kostbare  Øjeblikke 
gaa  tabt,  inden  den  bliver  koncentreret  i  den  rigtige 
Retning.  Er  Opmærksomheden  derimod,  under  For- 
ventningen, koncentreret  i  en  bestemt  Retning,  vil  man 
for  det  første  let  overse,  hvad  der  foregaar  paa  andre 
Punkter,  og  det  kan  ofte  være  meget  væsenlige  Ting. 
Dema^t  vil  den  ensidige  Koncentration  af  Opmærksom- 
heden langt  hurtigere  medføre  Slappelse  end  den  vexlende 
Retning  under  Spændingen.  Endelig  vil  en  stærk  For- 
ventning om  noget  bestemt  let  medføre,  at  man  sammen- 
blander sine  Fantasibilleder  af  det  forventede  med  det 
virkelig  indtrufne.  Det  hænder  ikke  sjældent,  at  troende 
Spiritister  se  vidunderlige  Fænomener  i  en  Seance,  hvor 
mere  kritiske  Iagttagere  slet  ikke  kunne  opdage  noget  af 
den  Art.  Der  kan  næppe  være  Tvivl  om,  at  det  er 
Forventningen,  som  her  bedrager  dem.  Ti  mange  Psyko- 
loger have  netop  gjort  den  Erfaring,  at  et  Fantasibillede, 
som  Opmærksomheden  længe  har  været  henvendt  paa, 
tilsidst  kan  blive  saa  tydeligt,  at  det  i  al  Fald  i  svagt 
Lys  kan  forvexles  med  et  virkeligt  Sansebillede. 

Da  vor  Tidsopfattelse   især  er  afhængig  af  Opmærk- 
somheden,  saa   er  det   indlysende,   at  Tidsbedømmelsen 


40  DE   MAGISKE   SINDSTILSTANDE. 

ogsaa  lider  meget  under  Spænding  og  Forventning.  For- 
ventningens Indflydelse  er  bekendt  nok  fra  det  daglige 
Liv.  Saasnart  vi  vente  noget  bestemt,  falder  Tiden  os 
lang,  fordi  Opmærksomheden  ikke  vedblivende  kan  holdes 
koncentreret  paa  en  enkelt  Forestilling,  Billedet  af  det, 
som  ventes.  Men  en  jævnlig  indtrædende  Afslappelse  af 
Opmærksomheden  medfører,  som  tidligere  omtalt,  at 
Tiden  skønnes  længere,  end  den  virkelig  er.  Ved  den 
ubestemte  Spænding  vil  Tiden  derimod  falde  os  kort; 
Opmærksomheden  flakker  fra  det  ene  til  det  andet  og 
undgaar  derved  Afslappelsen,  idet  den  stadig  rettes  mod 
en  ny  Genstand. 

Frygt  er  meget  nær  beslægtet  med  de  to  omtalte 
Tilstande.  At  frygte  for  noget  vil  jo  kun  sige,  at  gaa  i 
en  stadig  Forventning  om,  at  noget  bestemt  ubehageligt 
vil  indtræffe.  Da  Frygten  saaledes  er  en  særlig  Art  For- 
ventning, ville  alle  de  lagttagelsesfejl,  som  Forventningen 
medfører,  ogsaa  i  Almindelighed  begaas  under  Frygt; 
men  hertil  kommer  endnu  en  Del  andre.  Nærpr  man 
Frygt  for  selve  det  Fænomen,  der  skal  iagttages,  beherskes 
man  af  en  ængstelig  Forventning  om,  at  det  paa  en  eller 
anden  Maade  kan  faa  skadelige  Følger  for  En  selv  eller 
andre,  saa  vil  Bevidstheden  naturligvis  være  optagen  af 
Forestillinger  om,  hvad  der  kan  gøres  for  at  modvirke 
den  formodede  Fare.  Det  er  let  at  forstaa,  at  al  Iagt- 
tagelse under  saadanne  Forhold  bliver  upaalidelig.  Man 
holder  sig  paa  Afstand,  man  er  betænkt  paa  at  bjærge 
sig  selv  og  andre  udenfor  Farens  Rækkevidde.  Muligvis 
opdager  man,  at  der  ingen  Grund  var  til  Ængstelse,  og 
saa  kan  en  roligere  Iagttagelse  begynde,  men  indtil  det 
Øjeblik  maa  Betragtningen  nødvendigvis  være  overfladisk 
og  værdiløs.  Og  bliver  man  ikke  Herre  over  sin  Sinds- 
bevægelse, vil  man  sikkert  give  en  i  høj  Grad  overdreven 
Skildring  af  det,  man  har  iagttaget.  Man  har  i  Forvejen 
udmalet    sig   et   frygtindgydende    Billede   af  Tingen    — 

ellers  vilde  man  jo  slet  ikke  nære  Frygt  for  den  —  og 
dette  frygtelige  Fantasibillede  maa  i  Erindringen  ganske 
fortrænge  det  virkelige,  som  man  saa  overfladisk  har  iagt- 
taget. 

I  Modsætning  til  de  hidtil  behandlede  Affekter  synes 
Skrækken  ikke  saa  meget  at  fremkalde  bestemte  lagt- 
tagelsesfejl  som  ligefrem  at  umuliggøre  Iagttagelsen. 
Dette  beror  vel  fornemmelig  paa,  at  Skrækken  virker 
lammende  paa  hele  Organismen  og  derigennem  paa 
Bevidstheden.  Naar  man  træffes  af  en  pludselig  Paa* 
virkning,  der  enten  er  ualmindelig  stærk  eller  vækker 
Forestillinger  om  en  Fare  af  ganske  ubekendt  Natur,  saa 
vil  den  medføre  et  Shok,  Forskrækkelsen.  Hjærtet  staar 
stille  og*  alle  Muskler  lammes.  Kort  efter  indtræder  Reak« 
tionen  —  Forskrækkelsen  sætter  sig  —  men  under  denne 
Efterdønning«  den  egenlige  Skræk,  ere  alle  legemlige  og 
sjælelige  Funktioner  endnu  i  Uorden.  Musklerne  slappes, 
saa  at  Mennesket  ikke  er  Herre  over  sine  Bevægelser; 
Hjærtet  hamrer,  saa  det  suser  for  Ørerne,  og  Forstanden 
staar  stille.  Om  nogen  virkelig  Iagttagelse  kan  der 
aabenban  ikke  være  Tale  under  saa*danne  Forhold;  man 
vil  kun  kunne  faa  et  løst  Omrids  af  Tingene,  og  især 
ville  alle  Størrelsesforhold  blive  overdrevne,  hvilket  sand- 
synligvis beror  paa  Øjemusklernes  Slappelse.  Da  For- 
skrækkelse jo  næsten  er  uundgaaelig,  naar  man  i  Naturen 
pludselig  staar  overfor  et  ualmindeligt  Objekt,  saa  maa 
alle  Beretninger  om  saadanne  uventede  Sammenstød  altid 
behandles  med  den  største  Forsigtighed.  De  kunne  lige- 
frem ikke  være  meget  værd. 

Hil  det  hed.  Et  Menneskes  Opfattelse  af  en  bestemt 
Sag  siges  at  være  »hildet«,  naar  den  bestemmes  ikke 
alene  af  de  foreliggende  Kendsgerninger,  men  ogsaa  ved 
andre.  Sagen  uvedkommende  Momenter.  Forudfattede 
Anskuelser  ere  vel  den  sædvanligste  men  ingenlunde  den 
eneste  Aarsag  til  en  hildet  Opfattelse.     Hvorledes  slige 

forudfattede  Meninger  virke,  er  bekendt  nok.     Holde    vi 
af  et  Menneske,  bedømme  vi  hans  mindre  rigtige  Opfør- 
sel  i   bestemte  Tilfælde   for   mildt;    kunne  vi  ikke    lide 
ham,  finder  det  modsatte  Sted.    Vor  Dom  grundes  altsaa 
ikke  alene  paa  hans  Handlinger  i  det  bestemte  Tilfælde, 
men  vort  Kendskab  til  ham  fra  andre  Lejligheder  blandes 
med  ind  deri.    Noget  lignende  gør  sig  ogsaa  gældende, 
naar  Talen   er  om  Iagttagelsen;    her  virker  Hildetheden 
gerne  paa  to  forskellige  Maader.    For  det  første  medføre 
de  allerede  fastslaaede  Anskuelser,   at  man  venter  ae  se 
noget  bestemt;  altsaa  ville  alle  de  fra  Forventningen  hid- 
rørende Fejl  gøre  sig  gældende,  saa  at  det  forventede  og  det 
virkelig  iagttagne  sammenblandes.    Men  dernasst  vil  man 
ogsaa   være   tilbøjelig  til  uvilkaarlig  at  overse  dg  skyde 
tilside   alt   det,   som   ikke  stemmer  med  de  forudfattede 
Meninger.    Den  bekendte  Erfaring,  at  et  Menneske  kun 
ser,   hvad   han   ønsker  at   se,   forklares  saaledes  let  ved 
disse   to  Omstændigheder   i  Forening.     I   en   spiritistisk 
Seance   vil  den  troende  derfor  jævnlig  se  Aander,   som 
ikke  forekomme,  og  overse  alt  det,  der  kunde  føre  til  en 
naturlig  Forklaring  af  Fænomenerne.    Den  Vantro,  som 
møder  med  den  Anskuelse,  at  alt  er  Bedrag,  vil  ligesaa 
sikkert  overse  det  ualmindelige  og  interessante  ved  mange 
af  Fænomenerne  og  strax  fortolke  dem  paa  sin  Vis.    For 
og  imod  er  lige  galt;  man  maa  være  uhildet  for  at  iagt- 
tage rigtigt. 

Der  kunde,  endog  fra  rent  videnskabelige  Omraader, 
hentes  adskillige  Exempler  paa,  hvorledes  Forskere,  der 
vare  hildede  i  forudfattede  Anskuelser,  ved  sine  Iagt- 
tagelser kun  have  lagt  Mærke  til  de  Omstændigheder, 
som  talte  for  disse  Anskuelser,  men  overset  de  mod- 
stridende. Det  vil  ikke  være  nødvendigt  langvejs  fra  at 
hente  Exempler  herpaa;  vi  kunne  indskrænke  os  til  at 
betragte  et  enkelt  Tilfælde  fra  vort  specielle  Omraade, 
Overtroens  Historie.     Gennem  nogle  Forsøg,  som  senere 

skulle  blive  nærmere  omtalte,  var  den  franske  Fysiolog 
Ch.  Richet  for  nogle  Åar  tilbage  kommen  til  den  Over- 
bevisning, at  en  Overføring  af  Tanker  fra  det  ene 
Menneske  til  det  andet  var  mulig,  endog  paa  temmelig 
lange  Afstande.  Og  som  Bevis  for,  at  en  saadan  Tanke- 
overføring ikke  blot  kan  finde  Sted  ved  planmæssige 
Forsøg  men  ogsaa  spontant,  uden  forudgaaende  Aftale 
mellem  de  paagældende,  anfører  han  følgende  Til- 
dragelse: . 

>£n  Morgen  Kl.  9  i  Febr.  1885  gik  jeg  til  mit  Kontor 
for  at  arbejde  for  mit  Tidsskrift.  Paa  Hjørnet  af  Gaden 
Four  St.  Germain  og  Boulevarden  saa'  jeg  paa  det  højre 
Fortov  Prof.  Lacassagne  fra  Lyon  komme,  gaaende, 
medens  jeg  befandt  mig  paa  venstre  Side  af  Gaden. 
Prof.  Lac.  rejser  en  eller  to  Gange  om  Aaret  til  Paris. 
For  14  Dage  siden  havde  han  sendt  en  Artikel  til  mit 
Tidsskrift  »Revue  scientifique«.  Da  jeg  saa  ham,  belavede 
jeg  mig  paa  at  gaa  over  Gaden  for  at  hilse  paa  ham; 
dog  lod  jeg  være  dermed,  idet  jeg  sagde  til  mig  selv,  at 
han  sikkert  vilde  komme  op  i  Tidsskriftets  Kontor,  naar 
han  var  i  Paris.  løvrigt,  tænkte  jeg,  er  det  dog  mærk« 
værdigt,  hvor  Prof.  Lac.  ligner  Hr.  L.  [en  mig  bekendt 
Øjenlæge].! 

»Jeg  kom  til  Tidsskriftets  Kontor  og  modtog  for- 
skellige Personer.  Klokken  halv  elleve  bragte  man  mig 
Prof.  Lacassagnes  Kort,  hvilket  jeg  fandt  ganske  natur- 
ligt, da  jeg  jo  for  kort  Tid  siden  havde  truffet  ham  paa 
Gaden.  I  det  Øjeblik,  hvor  han  traadte  ind  i  Stuen, 
saa'  jeg  strax,  at  det  ikke  var  den  samme  Person,  som 
jeg  kort  forinden  havde  set  paa  Gaden.  Jeg  spurgte  ham, 
om  han  Kl.  9  havde  været  paa  det  omtalte  Hjørne  af 
Boulevarden,  men  dette  benægtede  han;  paa  det  Tids- 
punkt befandt  han  sig  i  en  hel  anden  Kant  af  Byen. 
Hvorledes  gik  det  nu  til,  at  jeg  troede  at  se  Prof.  Lac. 
der?    Den  Mand,  som  jeg  saa',  var  høj,  blond,  med  et 

blond  Overskæg,  medens  Lacassagne  er  middelhøj  med  et 
lille  ganske  mørkt  Overskæg.« 

Richet  tror  paa  Tankeoverføring,  derfor  ser  han  i 
denne  ret  almindelige  Hændelse  noget  mystisk,  der  godt- 
gør hans  Tros  Rigtighed,  og  han  overser  ganske  de 
Biomstændigheder,  der  gør  Sagen  naturlig  og  forklarlig. 
Jeg  har  selv  oplevet  enkelte  af  den  Art  Tilfælde,  og  da 
jeg  ikke  tror  paa  Tankeoverføring,  har  jeg  stadig  søgt  og 
fundet  en  nærliggende  Åarsag  til  Fænomenet.  Skulde 
jeg  dømme  ud  fra  mine  egne  Oplevelser,  vilde  jeg  nær- 
mest antage,  at  Richets  Tilfælde  er  gaaet  saaledes  for 
sig.  Richet  er  paa  Vejen  til  Kontoret,  tænker  paa  det 
foreliggende  Arbejde  og  har  et  Øjeblik  ogsaa  Prof.  Lac/s 
Athandling  i  Tanker.  Nu  ligner  Lac.  og  Lægen  L.  hin- 
anden, hvad  der  vel  tør  antages,  da  Richet  kun  anfører 
Forskellen  i  deres  Højde  og  Haarfarve.  Ser  han  nu 
Lægen  L.  paa  den  anden  Side  af  en  bred  Gade,  medens 
han  har  Lac.'s  Navn  i  Tankerne,  saa  vil  Ligheden  mellem 
dem  gøre  en  Forvexling  ret  forstaaelig.  Fejltagelsen 
varer  dog  kun  et  Øjeblik,  ti  strax  efter  er  han  paa  det 
rene  med,  at  det  snarere  var  Lægen  L.,  han  havde  mødt. 
Saaledes  kan  det  hele  være  gaaet  for  sig;  om  det  virkelig 
ogsaa  hænger  saaledes  sammen,  kan  aabenbart  ikke  afgøres, 
da  Richet  ikke  har  givet  de  fornødne  Oplysninger  til 
Bedømmelse  af  Sagen.  Men  naar  han  tilbageholder  disse 
Oplysninger,  er  det  ikke,  fordi  han  forsætlig  vil  bedrage, 
men  fordi  hans  Tro  paa  Tankeoverføring  forhindrer  ham 
fra  at  faa  Øje  paa  dem.    Han  er  hildet. 

Nogen  skarp  Grænse  mellem  det  normale  og  det 
sygelige  findes  ikke,  mindst  paa  det  aandelige  Omraade. 
Medens  derfor  det  omtalte  Tilfælde  kun  kan  betragtes 
som  Exempel  paa,  hvorledes  et  Menneske  kan  blive  hildet 
i  bestemte  Anskuelser,  saa  at  han  overser  de  Omstændig- 
heder, der  kunne  føre  til  en  naturlig  Forklaring,  saa 
bliver   Sagen   strax    betænkeligere,    naar   den   antager   et 

Større  Omfang.    Naar  et  Menneske  i  den  Grad  har  levet 
sig   ind  i  Troen  paa  det  mystiske  i  Tilværelsen,   at  han, 
saasnart   det    paa  nogen  Maade  lader  sig  gøre,    opfatter 
dagligdags  Hændelser   som  Udslag   af  mystiske  Kræfter, 
saa  er  Mennesket  ganske  sikkert  ikke  helt  normalt.    Talen 
er   naturligvis  her  ikke  om  uvidende  Personer,  der  over- 
hovedet intet  forstaa  af,  hvad  der  foregaar  omkring  dem 
i  Naturen  og  Menneskelivet,  men  om  kundskabsrige  Folk, 
der  have  alle  Betingelser  for  at  iagttage  og  bedømme  det 
iagttagne  rigtigt.    Jeg  har  liggende  for  mig  ikke  mindre 
end  to   Autobiografier  af  saadanne  Mennesker,  hvori  de 
skildre  sine  Oplevelser  paa  det  mystiskes  Omraade.     Des- 
værre ere  disse  Skildringer  rent  private  Meddelelser,  som 
jeg  ingen  Ret  har  til  at  ofFenliggøre;    de  vilde  desuden 
tage    altfor   megen  Plads    her.     For   mig   stiller  det  sig 
imidlertid  saaledes,  at  naar  jeg  undtager  et  eneste  bestemt 
Tilfælde,  der   kan  tage  sig  lidt  mærkeligt  ud,  saa  findes 
der  i  disse  vidtløftige  Optegnelser  intet,    der  overskrider 
den  jævne  Naturligheds  Grænser.  Men  med  stræng  Konse- 
kvens overser  vedkommende  alt,  hvad  der  kan  føre  til  en 
virkelig  Forstaaelse,    og   fortolker   det   hele    ud   fra  sine 
mystiske  Anskuelser.     Hvis  dette  ikke  er  Forrykthed,  saa 
er   det  forbavsende  nær  ved  at  være  det.    Ved  Forrykt- 
hed  [paranoia]   forstaa  Psykiatrikerne  nemlig  en  Sygdom, 
der   ytrer   sig  ved  Udvikling   af  et   blivende  System  af 
vrange    Forestillinger,    medens    Intelligensen    iøvrigt    er 
uskadt.     Sygdommen  er  rent  intellektuel;  den  kan  holde 
sig  paa  samme  Punkt  i  aarevis,  har  sjældent  Indflydelse 
paa  det  legemlige  Befindende,  og  behøver  ikke  engang  at 
medføre  Hallucinationer.    Kun  Vrangforestillingerne  brede 
sig  i  stadig  voxende  Kredse,  saa  at  mere  og  mere  drages 
ind   derunder.     Men    netop  alle  disse  Symptomer  synes 
Mystikerne  at  frembyde.     Det  skulde  derfor  ikke  undre 
mig,  om  Sindssygelægerne  om  nogle  Aar,  naar  den  moderne 
Hang   til  Mystik   har   faaet  Tid    til   at  brede  sig,    fandt 

sig  foranledigede  til  at  opstille  en  ny  Art  af  Forrykthed: 
paranoia   mystica.    Den  er  desværre  sikkert  uhelbredelig. 
Som   ovenfor  berørt,    skyldes   Hildethed   ikke  altid 
forudfattede  Anskuelser.     Man    kan    staa   ganske  uhildet 
som  Iagttager,  og  dog  kan  Beretningen  om  det  iagttagne 
blive  hildet,  saafremt  der  paa  et  eller  andet  Punkt  mellem 
Iagttagelsen  og  Beretningens  Affattelse  kommer  Momenter 
til,  som  forvirre  Erindringen.     Dette  vil  saaledes  uund- 
gaaelig  ske,  naar  fiere  Mennesker  i  hinandens  Nærværelse 
skulle    aflægge   Beretning    om    samme   Iagttagelse.     To 
Mennesker    ville   saa   at   sige   aldrig   begaa    nøjagtig  de 
samme   Iagttagelses-   og   Hukommelsesfejl ;    derfor  blive 
deres  Beretninger   om    en  Tildragelse  heller  aldrig  ens, 
naar  disse  Beretninger   affattes   uafhængige  af  hinanden. 
Vi  skulle  senere  se  talrige  Beviser  herpaa.    Men  hvis  de 
to   Iagttagere   aflægge  Rapport   i  hinandens  Nærværelse, 
saa  vil  den  sidstes  Beretning  ufravigelig  være  paavirket 
af  den  førstes,  og  der  kommer  en  tangt  større  Overens- 
stemmelse  mellem   de   to   Fremstillinger,   end   Tilfældet 
vilde  være,  om  de  vare  affattede  hver  for  sig.     Naar  det 
derfor  i  gamle  Beretninger  omtales,  at  to  Mennesker  ved 
en  vis  Lejlighed  have  havt  samme  Syn   [jvf.  IH.  S.  29], 
saa  er  denne  Paastand  slet  ikke  til  at  lide  paa,  hvis  ikke 
begge  Parter,    uafhængige  af  hinanden,    have  givet  hver 
sin  skriftlige  Fremstilling.     Men  den  Slags  Forsigtigheds- 
regler kendte  man  ikke  til  i  ældre  Tider. 

Øvelsens  og  Indsigtens  Betydning, 

Fra  de  legemlige  Bevægelsers  Omraade  véd  enhver, 
hvilken  Betydning  Øvelsen  har.  Naar  man  lærer  et 
Haandværk  eller  en  Sport,  som  kræver  visse  fine  Bevægel- 
ser, saa  maa  man  i  Begyndelsen  med  al  Anspændelse  og 
Opmærksomhed   udføre   disse  Bevægelser;   ofte   maa   de 

deles  saaledes,  at  enkelte  Greb  udføres  for  sig;  tilsidst 
kunne  de  udføres  i  Sammenhæng.  Jo  hyppigere  de 
enkelte  Bevægelser  gentages,  desto  lettere  gaar  det,  og 
sluttelig  kunne  de  udføres  automatisk,  uden  at  man 
behøver  at  tænke  derover.  Naar  en  saadan  Gruppe  af 
Bevægelser  er  indøvet,  er  derved  erhværvet  en  vis  Fær- 
dighed, som  ogsaa  kan  komme  til  Nytte  paa  andre  Om- 
raader.  Den  dygtige  Gymnastiker  med  Herredømme  over 
sit  Legeme  vil  lettere  kunne  lære  en  anden  Sport,  Skøjte- 
løbning f.  Ex.,  end  den,  der  aldrig  har  søgt  at  blive 
Herre  over  sine  Bevægelser.  Men  for  at  blive  dygtig 
Skøjteløber  maa  han  ogsaa  øve  sig  paa  de  dertil  fornødne 
Bevægelser,  indtil  de  ere  tillærte.  Færdighed  paa  et 
Omraade  kommer  altsaa  til  Nytte  ved  Øvelse  paa  et 
beslægtet  Omraade,  hvor  de  samme  Muskler  komme  til 
Anvendelse,  men  der  kræves  dog  altid  en  yderligere 
Øvelse,  for  at  ogsaa  de  ny  Bevægelser  kunne  blive  til- 
lærte. 

Disse  Forhold,  som  ere  vel  kendte  fra  det  daglige 
Liv,  føre  os  nu  let  til  en  Forstaaelse  af  Øvelsens  Betyd- 
ning for  Iagttagelsen.  Her  gælder  nemlig  væsenlig  det 
samme.  Den,  der  øver  sig  i  at  iagttage  paa  ét  Omraade, 
opnaar  derved  en  vis  Færdighed  i  at  bruge  sine  Sanser, 
som  kan  komme  ham  til  Gode,  naar  han  vil  anstille 
Iagttagelser  ogsaa  paa  et  andet  Omraade.  Men  ligesom 
man  ikke  er  fuldendt  Skøjteløber,  fordi  man  er  god 
Cyklerytter,  saaledes  er  man  heller  ikke  uden  videre 
fuldendt  laguager  paa  alle  Omraader.  Der  kræves  noget 
mere  end  en  vis,  almindelig  Færdighed  i  at  bruge  sine 
Øjne  og  Øren.  Men  da  Sanserne  ved  al  Iagttagelse 
bruges  paa  samme  Maade,  saa  kan  det,  der  udfordres  ud 
over  en  almindelig  Færdighed,  ikke  være  nogen  speciel 
Øvdse;  derimod  kræves  der  Kundskab,  Viden,  Indsigt  i 
det  særlige  Omraade.  Ingen  tvivler  saaledes  om,  at  en 
Zoolog  vil  kunne  give  en  langt  nøjagtigere  og  paalide- 


48  DE   MAGISKE   SINDSTILSTANDE. 

ligere  Beskrivelse  af  et  mærkeligt  Dyr,  som  han  træ6Fer  i 
fremmede  Lande,  end  en  Lægmand,  der  ikke. er  hjemme 
i  Zoologien.  Fagmanden  véd,  hvad  det  kommer  an  paa, 
hvilke  af  Dyrets  Ejendommeligheder  der  have  Betydning 
for  Bestemmelsen  af  dets  Plads  i  Dyreriget.  Lægmanden 
derimod  vil  efter  al  Sandsynlighed  holde  sig  til  iøjne- 
faldende, men  maaske  ganske  uvæsenlige  Ejendommelig- 
heder. Og  dette  beror  aabenbart  slet  ikke  paa,  at  han 
ikke  kan  bruge  sine  Øjne.  Han  kan  have  rejst  meget  og 
under  sit  Friluftsliv  skærpet  sin  Iagttagelsesevne  ligesaa 
godt  som  Zoologen.  Men  da  han  mangler  den  fornødne 
Indsigt,  véd  han  ikke,  hvad  han  skal  rette  sin  Opmærk- 
somhed paa;  hans  Iagttagelser  og  Beskrivelser  blive  derfor 
mindre  værdifulde. 

Man  er  i  Almindelighed  meget  tilbøjelig  til  at  under- 
vurdere den  Betydning,  som  Indsigten  paa  et  bestemt 
Omraade  har  for  selve  Iagttagelsernes  Værd.  En  Natur- 
forsker betragtes  saaledes  af  det  store  Publikum  som  en' 
Mand,  der  er  Iagttager  af  Profession,  og  hvis  Beretninger 
om  Iagttagelser  man  derfor  overhovedet  ikke  kan  tvivle 
om.  Men  dette  er  saa  galt  som  vel  mulig.  I  vore  Dage, 
hvor  de  enkelte  Naturvidenskaber  have  antaget  et  saa 
uhyre  Omfang,  er  intet  Menneske  Naturforsker  i  Alminde- 
lighed. Man  er  enten  Fysiker  eller  Kemiker,  Astronom, 
Geolog,'  Zoolog,  Botaniker  osv.  Enten  har  man  ofret 
sig  fuldstændig  for  et  eller  andet  af  disse  Fag,  eller  ogsaa 
er  man  simpelthen  Dilettant.  Naturligvis  kan  f.  Ex.  en 
Fysiker  ogsaa  være  ganske  godt  hjemme  paa  andre  Om- 
raader,  men  det  er  i  vor  Tid  næppe  givet  noget  Menneske 
at  omspænde  og  beherske  alle  Naturvidenskaber.  Ind- 
sigten maa  nødvendigvis  være  begrænset  paa  de  fleste 
Omraader;  man  kan  ikke  fuldt  ud  være. Fagmand  paa 
dem  alle.  Men  heraf  følger  ligefrem,  at  den,  der  er  en 
udmærket  Iagttager  paa  ét  Omraade,  paa  Grund  af 
mangelfuld  Indsigt  kan   være  en  meget  tarvelig  Iagttager 

i    andre  Retninger.     Det   er   derfor   temmelig   illusorisk, 
naar    Spiritister   og  Okkultister  stadig  paaberaabe  sig  de 
udmærkede    Videnskabsmænd    og    Iagttagere,     Wallace, 
Crookes  og  Zøllner,  som  have  attesteret  de  mediumistiske 
Manifestationers   Virkelighed.     Disse   Mænd    ere   ganske 
vist    fonrinlige  Forskere   hver   paa  sit  særlige  Omraade, 
men   de  have  aldrig  aflagt  Beviser  paa,  at  de  vare  særlig 
hjemme  i  de  Videnskaber,   som  man  først  og  fremmest 
maa  kende  for  at  være  en  god  Iagttager  af  mediumistiske 
Fænomener,  nemlig  Psykologi  og  »højere  Magi«,  d.  v.  s. 
Taskenspillerkunst.    Kun  den,  der  er  hjemme  heri,   har 
Krav  paa  at  blive  hørt.     Mange  er  det  vel  ikke,  som  op- 
fylde disse  Betingelser,  men  der  er  i  al  Fald  én  Mand, 
hvis   Ret    til   at   tale   med   paa   disse   Omraader   næppe 
bestrides   fra   nogen  Side.     Det    er  den  ansete  Berliner- 
docent Dr.  M.  Des  so  ir,    der   er   bekendt   som    en  for- 
trinlig Taskenspilleramatør.    Han  har  ha\t  flere  Seancer 
med  Medierne  Slade   og  Eglinton,    og  han  kom  til  det 
Resultat:  at  alt,  hvad  der  præsteredes  for  ham,  kun  var  let 
gennemskuelige  Taskenspillerkunster,  bevidst  eller  ubevidst 
Bedrag.     Derimod  indrømmer  han,  at  der  i  Beretninger, 
som    han   har  faaet  fra  paalidelige  Venner  om  lignende 
Seancer,  omtales  et  ganske  enkelt  Fænomen,  som  maaske 
kunde  friste  til   nærmere  Undersøgelse.     En  saadan  Ud- 
talelse vejer  sikkert  mere  end  de  modsatte  Vidnesbyrd  fra 
Snese  af  Lærde,  som  savne  alle  Betingelser  for  at  kigge 
en  Taskenspiller  i  Kortene. 

Vi  skulle  ikke  her  gaa  nærmere  ind  paa  denne  Sag. 
I  et  følgende  Afsnit,  hvor  vi  komme  til  at  behandle  lagt- 
tagelsesfejlenes  Betydning  for  Overtroen,  ville  vi  faa  rig 
Lejlighed  til  at  paavise  Indsigtens  Betydning.  Det  vil 
der  ved  talrige  Exempler  blive  paavist,  hvorledes  den  ved 
metodiske  Undersøgelser  stadig  voxende  Viden  virker 
dræbende  paa  al  Overtro.     Og  den  medfører  netop  dette 

Resultat  ved  at  skærpe  Iagttagelsesevnen  og  derved  bane 
Vej  for  den  rette  Forstaaelse  af  Fænomenerne. 

Experimentale  Undersøgelser  over  lagttagelsesfejkne. 

Imod  de  i  det  foregaaende  anstillede  Betragtninger 
vil  der  rimeligvis  blive  gjort  den  Indvending,  at  alt  dette 
kun  er  Teori,  som  maaske  slet  ikke  har  nogen  videre 
praktisk  Betydning.  Man  vil  næppe  tvivle  om,  at  alle  de 
forskellige  omtalte  lagttagelsesfejl  kunne  forekomme, 
eftersom  vore  Betragtninger  helt  igennem  have  været 
byggede  paa  vel  kendte  Tilfælde  fra  det  daglige  Liv.  Men 
man  vil  sikkert  paa  den  anden  Side  fastholde,  at  fordi 
en  Fejl  kan  indløbe,  derfor  behøver  den  ikke  altid  at 
gøre  det,  og  især  vil  den  let  kunne  undgaas,  naar  man 
med  Anspændelse  af  Opmærksomheden  søger  at  følge 
Begivenhedernes  Gang.  Følgelig  kan  der  ikke  tillægges 
alle  disse  mulige  lagttagelsesfejl  nogen  større  praktisk 
Betydning. 

Netop  denne  Indvending  blev  fra  mange  Sider  gjort 
gældende,  da  man  for  en  halv  Snes  Aar  siden  begyndte 
at  faa  en  Anelse  om  lagttagelsesfej lenes  store  Betydning 
for  Overtroen,  og  den  gav  Anledning  til  en  af  de  inter- 
essante Forsøgsrækker,  som  den  experimentale  Psykologi 
har  at  opvise.  Hvem  der  egenlig  har  Æren  for,  først 
at  have  givet  Stødet  til  disse  Forsøg,  er  ikke  let  at  afgøre. 
Det  synes  at  være  gaaet  her,  som  saa  ofte  forhen:  de 
store  Opdagelser  komme,  naar  Tiden  er  moden  for  dem, 
og  de  blive  derfor  gjoite  samtidig  af  flere.  Mme  Blavatskys 
Afløser,  Mr.  Hodgson  [IH  S.  152]  fortæller  i  en  Afhand- 
ling om  »the  possibilities  of  malobservation«,  at  han  i 
Juni  1884  havde  en  Seance  med  Eglinton,  og  da  han 
nu  forsøgte  at  give  et  yderst  detailleret  og  nøjagtigt 
Referat  heraf,  saa  viste  det  sig  at  være  næsten  umuligt. 
Ved  at  sammenligne  sit  Referat  med  en  Vens  saa'  han 

desuden,  at  der  var  meget  store  Afvigelser  i  Fremstillingen. 
Under  Opholdet  i  Indien  Aaret  efter  i  Anledning  af  den 
teosofiske  Affære  oplevede  han  ogsaa  flere  Begivenheder, 
som  tydelig  viste,  hvor  vanskeligt  det  under  visse  For- 
hold var  at  iagttage  rigtig.  En  af  disse  Hændelser  gjorde 
især  dybt  Indtryk  paa  ham. 

Sammen  med  flere  Europæere  sad  han  en  Dag  paa 
en  Veranda  og  saa'  paa  en  Hindu,  som  gjorde  Tasken- 
spillerkunster for  Selskabet.  Gøgleren  sad  paa  Jorden; 
et  Par  Fod  foran  ham  laa  der  et  Par  Dukker  og  nogle 
Mønter,  som  efter  Ordre  bevægede  sig,  sprang  omkring 
og  udførte  de  mærkeligste  Evolutioner.  En  tilstede- 
værende Officer  tog  en  Mønt  op  af  Lommen  og  spurgte 
Hinduen,  om  den  ogsaa  kunde  gøre  Kunster.  Hertil 
blev  der  svaret  Ja,  hvorefter  Mønten  blev  lagt  hen  til  de 
øvrige  og  virkelig  viste  sig  i  Besiddelse  af  de  samme 
gymnastiske  Færdigheder.  Om  Aftenen,  i  et  større  Sel- 
skab, fortalte  Officeren  denne  vidunderlige  Historie 
og  tilføjede,  at  han  selv  havde  lagt  Mønten  paa  Jorden. 
Nogle  af  dem,  som  havde  set  Kunststykket,  paastod  rigtig- 
nok, at  Gøgleren  havde  taget  Mønten  og  lagt  den  ned, 
men  Officeren  fastholdt  med  stor  Bestemthed,  at  han 
selv  havde  gjort  det.  Han  havde  dog  Uret.  Mr.  Hodgson, 
som  vidste,  hvorledes  Kunststykket  blev  udført,  havde  lagt 
nøje  Mærke  til  dette  Punkt;  han  saa'  Gøgleren  bøje  sig 
fremover  og  tage  mod  Mønten,  lige  inden  den  berørte 
Jorden.  Uden  dette  vilde  Kunststykket  simpelthen  have 
været  umuligt.  Om  Officeren  slet  ikke  havde  set  Be- 
vægelsen, eller  om  han  havde  glemt  den,  maa  naturligvis 
staa  hen;  for  Hodgson  blev  Historien  kun  et  yderligere 
Bevis  for,  hvor  umuligt  det  er  at  iagttage  og  beskrive 
slige  Tildragelser,  naar  man  slet  ikke  véd,  hvad  der  er 
det  væsenlige  og  afgørende. 

Omtrent  samtidig  med  Hodgson  var  Mrs.  Sidgwick 
(gift  med   den  bekendte  Professor  H.  Sidgwick  i  Cam- 

bridge)  kommen  til  det  samme  Resultat.  Hun  havde  i  en 
lang  Aarrække  experimenteret  med  spiritistiske  Medier  ©g 
havde  herved  bemærket,  hvor  vanskeligt  det  var  at  iagt- 
tage, hvad  der  virkelig  foregik.  Og  tillige  viste  det  sig, 
at  de  Forsøg,  som  man  anstillede,  kun  lykkedes,  naar 
man  udelukkende  var  henvist  til  at  stole  paa  Deltagernes 
Iagttagelser  som  Bevis  for,  at  alt  gik  ærligt  til.  Hvis 
man  derimod  skærpede  Betingelserne  noget  for  at  lette 
Iagttagerne  den  anstrængende  Paapassenhed,  saa  mislykkedes 
Forsøgene.  Det  var  saaledes  let  nok  for  et  Medium  at 
frembringe  Skrift  mellem  et  Par  tillukkede  Tavler,  saa- 
fremt  disse  lod  sig  aabne,  uden  at  det  kunde  ses  paa  dem. 
I  saa  Fald  var  der  altsaa  ingen  anden  Garanti  for,  at 
Mediet  ikke  havde  havt  Tavlerne  aabne,  end  netop  den, 
at  ingen  havde  set  det.  Hvis  Tavlerne  derimod  vare 
sammenskruede  og  forseglede,  eller  hvis  et  Stykke  Papir 
og  Blyant  var  anbragt  i  en  tilsmeltet  Glaskolbe,  saa  var 
Mediet  magtesløst.  Da  man  nu  ikke  ret  vel  kunde  antage, 
at  netop  de  Betingelser,  som  overflødiggjorde  Paapassen- 
hed, ogsaa  umuliggjorde  de  okkulte  Kræfters  Indvirkning, 
saa  syntes  Mediernes  vidunderlige  Præstationer  altsaa 
nærmest  at  bero  paa,  at  Seancedeltagerne  ikke  iagttog 
tilstrækkelig  skarpt.  Disse  Anskuelser  fremsatte  Mrs. 
Sidgwick  1886  i  en  Afhandling:  »the  physical  Phenomena 
of  Spiritualism«  i  »Proceedings  of  S.  P.  R.«,  og  de  vakte, 
som  forstaaeligt  er,  en  Storm  af  Modsigelser  fra  Okkul- 
tisternes  Side. 

Der  var  dog  ogsaa  mange,  som  vare  enige  med  Mrs. 
Sidgwick,  og  blandt  dem  den  Mand,  der  kom  til  at  spille 
den  største  Rolle  ved  de  følgende  Undersøgelser,  Mr. 
Davey.  I  forskellige  Seancer,  som  han  havde  havt  med 
Eglinton,  havde  »Aandeme«  erklæret,  at  han  besad  Betin- 
gelser for  at  blive  et  fremragende  Medium.  Han  forsøgte 
derfor  paa,  om  han  virkelig  skulde  kunne  frembringe 
direkte  Skrift;  men  det  mislykkedes,  indtil   han  hos  en 

Taskenspiller  havde   købt  nogle  Anvisninger  paa,   hvor- 
ledes   sligt  lod  sig  udføre.     Skønt  han  fra  Begyndelsen 
fuldt  og  fast  havde  troet  paa  okkulte  Kræfters  Medvirk- 
ning ved  Eglintons  Præstationer,  overbeviste  han  sig  nu 
i  nogle  senere  Seancer  let  om,  at  Eglinton  virkelig  brugte 
de  samme  eller  i  al  Fald  lignende  Kneb  som  dem,  han 
selv  kendte.    Det  maatte  altsaa  skyldes  lagttagelsesfejl,  at 
han    ikke    tidligere    havde   kunnet   opdage   dette.     Han 
uddannede  sig  nu  videre  som  Medium,  indviede  Hodgson 
i  sin  Fremgangsmaade,    og   begyndte  derpaa  i  Forening 
med    ham  den  højst  interessante  Forsøgsrække,    som  til 
største  Evidens  skulde  godtgøre  lagttagelsesfejlenes  prak- 
tiske Betydning.    De  indbød  ansete  og  dygtige  Mænd  til 
Seancer,  hvor  Davey  lod  dem  se  en  Række  spiritistiske 
Præstationer,   efter  at  han  havde  bedt  dem  undersøge  og 
iagnage    alt    med   største   Omhu.     Desuden   opfordrede 
han  dem  til  endnu  samme  Dag  at  skrive  og  sende  ham 
en  Fremstilling  af,  hvad  de  havde  set.    Alle  disse  Rap- 
porter, fra  henved  en  Snes  Seancer,  ere  samlede  og  for- 
synede   med    kritiske   Noter   af  Davey   i   et  Tillæg   til 
Hodgsons    ovenfor    omtalte   Alhandling   om    »mal-obser- 
vation«. 

Det  besynderligste  ved  disse  Rapponer  er  unægtelig, 
at  to  Fremstillinger  fra  samme  Seance  jævnlig  have  saa 
lidt  Lighed  med  hinanden,  at  man  vanskelig  kan  tro,  at 
det  er  samme  Begivenhed,  der  omtales.  Men  tager  man 
Rapporterne  hver  for  sig,  uden  at  opholde  sig  ved  Uover- 
ensstemmelserne, saa  faar  man  det  Indtryk,  at  det  er  rent 
ud  overnaturlige  Fænomener,  der  ere  iagttagne.  Mange 
af  Deltagerne  forsikre,  at  det,  som  Davey  viste  dem, 
langt  overgik,  hvad  de  havde  set  hos  de  berømteste 
Medier.  Det  kan  derfor  ikke  forundre  os,  at  de  frem- 
ragende engelske  Spiritister,  med  Wallace  i  Spidsen, 
bestemt  hævdede,  at  Davey  var  Medium.  De  opfordrede 
Hodgson   til   at   bevise   det   modsatte,   hvis   han   kunde. 

Yderligere  blev  de  bestyrkede  i  sin  Tro  ved  den  Omstæn- 
dighed, at  den  bekendte  engelske  Taskenspiller  Hoffmann, 
som  havde  været  tilstede  ved  en  af  Seancerne,  afgav  den 
Erklæring,  at  han  ikke  kunde  indse,  hvorledes  den  An 
Fænomener    kunde    frembringes    ved    naturlige    Midler. 
Davey  indviede  ham  saa  i  sin  Fremgangsmaade,  hvorefter 
han     naturligvis    maatte    indrømme,    at    det    dog     gik 
ganske  naturligt  til.    Og  efter  Daveys  Død  gav  Hodgson 
1892,  i  Selskabets  »Proceedings«,  en  Fremstilling  af  hans 
almindeligst  anvendte  Metoder,  saa  at  Spiritisternes  Paa- 
stand om,  at  Davey  virkelig  var  Medium,  maatte  anses 
for  fuldstændig  gendreven.    Beviset  forekommer  mig  dog 
ikke  fyldestgørende,  men  det  skulle  vi  ikke  opholde  os 
ved  her. 

Daveys  kritiske  Bemærkninger  til  de  forskellige  Rap- 
porter vise  tydelig  nok,  hvor  upaalidelig  den  menneske- 
lige Iagttagelsesevne  er.  Der  er  næppe  en  eneste  af  alle 
de  mange  Iagttagere,  som  ikke  har  begaaet  saa  store  Fejl, 
af  hans  Fremstilling  giver  et  fuldstændig  forvansket  Billede 
af,  hvad  der  virkelig  er  passeret.  Det  er  rent  ud  utroligt, 
at  intelligente  Mænd  i  saa  høj  Grad  have  ladet  sig  narre. 
Tildels  kan  dette  vel  forklares  ved  den  Omstændighed, 
at  Davey  efter  Sigende  skal  have  besiddet  et  sjældent 
Talent  for  Taskenspilleri.  Alligevel  forekom  det  mig  ved 
Læsningen  af  disse  Rapporter  ufatteligt,  at  der  kunde  ind- 
løbe saa  betydelige  Fejl  i  Rapporterne,  og  jeg  besluttede 
derfor,  i  Foraaret  1894,  selv  at  gentage  disse  Forsøg. 
Hodgsons  Oplysninger  om  de  af  Davey  anvendte  Metoder 
indeholdt  de  fornødne  tekniske  Anvisninger,  og  jeg  for- 
søgte nu  at  uddanne  mig  som  Medium.  Efter  nogen 
Tids  Øvelse  naaede  jeg  virkelig  ogsaa  til  at  udføre  de 
forskellige  Manipulationer  med  en  vis  Færdighed,  og  da 
mine  første  Forsøg  med  at  fremvise  disse  Kunster  lykke- 
des over  Forventning,  vovede  jeg  mig  videre  og  indbød 
efterhaanden   forskellige   af  mine   Bekendte,   Videnskabs- 

mænd,  praktiske  Forretningsfolk,  Journalister  o.  a.  til  en 
Række  Seancer.  Da  jeg  næppe  havde  faaet  nogen  til  at 
komme,  hvis  jeg  blot  havde  budt  paa  Taskenspillerkunster, 
san  kaldte  jeg  det  naturligvis  for  spiritistiske  Fænomener. 
Og  selve  Seancen  indledede  jeg  stadig  med  at  omtale, 
at  der  i  de  Fænomener,  som  jeg  haabede  at  kunne  vise, 
endnu  var  meget,  som  jeg  ikke  selv  forstod.  Jeg  bad 
derfor  de  tilstedeværende  passe  godt  paa  og  snarest 
mulig  give  mig  en  nøjagtig  Beskrivelse  af,  hvad  de 
havde  set. 

Ad  denne  Vej  fik  jeg  efterhaanden  hen  ved  en  Snes 
Rapporter,  af  hvilke  jeg  her  med  Vedkommendes  Tilladelse 
gengiver  et  Par.  Da  jeg  meget  hurtig  selv  mærkede,  at 
jeg  slet  ikke  be.sad  noget  Talent  for  Taskenspilleri,  saa 
blev  mit  Repertoire  altid  meget  begrænset;  jeg  vovede 
mig  aldrig  ud  over  de  aller  letteste  Kunststykker  og  turde 
heller  ikke  lade  nogen  overvære  disse  Forøg  mere  end 
én  Gang.  I  Sammenligning  med  Daveys  se  mine  Præsta- 
tioner følgelig  meget  beskedne  ud.  Men  netop  fordi  han 
var  en  god  og  jeg  en  slet  Taskenspiller,  ere  mine  Forsøg 
nok  saa  interessante  som  hans,  idet  de  vise,  hvor  lidt 
der  egentlig  skal  til  for  at  dupere  selv  intelligente  og 
dygtige  Iagttagere.  At  jeg  ikke  helt  kunde  undgaa  at 
blive  »afsløret«,  siger  sig  selv;  men  det  lykkedes  dog  kun 
én  eller  to  af  Deltagerne  i  mine  Seancer  at  gribe  mig  paa 
fersk  Gerning,  og  de  vare  tilmed  begge  i  Forvejen  paa 
det  rene  med,  at  Præstationerne  vare  Taskenspilleri, 
løvrigt  var  det  endda  kun  ved  et  enkelt  Forsøg,  at  det 
lykkedes  disse  Deltagere  at  opdage  Sagens  Sammenhæng; 
flere  efterfølgende  »Manifestationer«  forekom  dem  des- 
uagtet lige  gaadefulde.  Heraf  kan  man  sikkert  drage  den 
Slutning,  at  det  i  Almindelighed  ikke  har  meget  at  sige, 
om  de  tilstedeværende  have  eller  ikke  have  nogen  For- 
modning om  Præstationernes  Natur.  Véd  man,  at  det  er 
Taskenspilleri,   passer  man    maaske   nok   lidt   bedre  paa 

Mediet,  men  det  er  ikke  Hvermands  Sag  at  se  en  Tasken- 
spiller paa  Fingrene. 

For  at  Læseren  nu  selv  kan  dømme  om,  hvor  langt 
to  Fremstillinger  af  samme  Sag  kunne  fjærne  sig  fra 
hinanden,  hidsætter  jeg  først  in  extenso  to  Rapporter  fra 
samme  Seance.  Alle  Navne  ere  erstattede  med  vilkaar- 
lige  Bogstaver.  Mine  kritiske  Bemærkninger,  som  skulle 
tjene  til  at  belyse  de  begaaede  Fejl,  ere  tilføjede  som 
Anmærkninger  under  Texten.  At  det  er  mig  og  ikke  Iagt- 
tagerne, som  har  Ret,  kan  jeg  garantere  for,  idet  alt, 
hvad  jeg  foretog  mig,  var  omhyggelig  indstuderet,  og 
mit  ringe  Talent  for  disse  Kunster  gjorde  mig  det  umuligt 
at  gaa  udenfor  det  fastslaaede  Program.  Desuden  skrev 
jeg  strax  efter  hver  Seance  en  fuldstændig  Fremstilling 
af,  hvad  der  var  foregaaet,  og  heri  kunde  der  ikke  ret 
vel  indløbe  Fejl,  da  jeg  jo  vidste,  ved  hvilke  Midler  de 
forskellige  Manifestationer  vare  frembragte.  Jeg  skal 
endnu  blot  bemærke,  at  de  to  Herrer,  hvis  Rapporter 
her  gengives,  gik  ud  fra,  at  alt  Taskenspilleri  var  ude- 
lukket. 

Hr.  A.  B.'s  Rapport. 
»Mandag  d.  5.  Marts  1894  vare  Hr.  C.  D.  og  jeg 
indbudne  til  at  overvære  nogle  Experimenter  i  Dr.  LJs 
Laboratorium.  Efterat  vi  først  omhyggelig  havde  under- 
søgt det  Bord,  hvorved  vi  sad^),  og  de  Tavler,  hvormed 
Forsøgene  skulde  anstilles^),  blev  vi  opfordrede  til  at 
stille    Spørgsmaal.      Det    første    lød:      Faa    vi    Forlig 


^)  Bordet  blev  nok  undersøgt^  men  langtfra  omhyggligt  Det  om- 
tales slet  ikke,  at  der  paa  Bordet  laa  et  Tegnebræt,  som  ragede 
ud  over  Bordpladen,  og  mod  hvilket  Tavlerne  i  de  følgende 
Forsøg  blev  trykkede  op. 

*)  Kun  én  Tavle  blev  undersøgt;  hvis  dette  ogsaa  havde  været 
Tilfældet  med  de  andre,  vare  de  senere  Forsøg  næppe  lykkedes. 

iaar?*).    Dr.  L.  holdt  derpaa*)  en  almindelig  Tavle,  som 
vi  i  Forvejen  havde  aftørret,  ind  under  Bordet.    Mellem 
Tavlefladen    og  Bordpladen   var  anbragt  en  lille   Stump 
flækket  Griflel,  saaledes  at  denne  akkurat  havde  Plads  nok 
til  at  bevæge  sig.    Vi  gjorde  Forsøg  i  den  Retning*^)  og 
kunde  høre,  at  det  bevægede  sig,  men  der  viste  sig  intet 
synligt  Tegn  paa  Tavlen,   naar  vi  tog  den  ud.     Hr.  C. 
^-   og  i^g  sluttede  nu  Kæden,  idet  han  og  Dr.  L.  holdt 
paa  Tavlen  under  Bordpladen,  og  jeg,  der  sad  imellem 
dem,  holdt  dem  begge  i  Hænderne.    Da  der  i  Løbet  af 
nogle  Minutter    ikke    havde    ladet    sig    høre   noget   fra 
Grifiirfen,  b3rttede  C.  D.  og  jeg  Plads*),  og  Dr.  L.  spurgte: 
»bliver  det  snart  til  noget?«    Lidt  efter  høne  vi  Griffelen 
rasle,   og  da  Tavlen  kom  frem,  stod  der  ret  utydeligt: 
>her  er  vi.  Psyke.«    Tavlen  aftørredes  og  anbragtes  der- 
efter paa  sin  gamle  Plads;  Spørgsmaalet :   »faa  vi  Forlig 
iaar?«    blev  gentaget,    og  atter  raslede   Griffelen^).    Paa 
Tavlen  stod  nu  ganske  tydeligt:    »vi  tro  det«.     Tavlen 
blev  igen  holdt  under  Bordet®)  og  vi  dannede  Kæde  som 


■  &  *)  Først  blev  Tavlen  anbragt  under  Bordet ;  saa  begyndte  ddr  en 
lang  politisk  Diskussion,  som  førte  til  det  omtalte  Spørgsmaal, 
da  jeg  bad  om,  at  der  maatte  blive  spurgt  om  noget  bestemt. 

*)  Dette  foregik  langt  senere,  da  der  anden  Gang  var  kommen 
Skrift. 

«)  Tavlen  laa  paa  Bordet,  da  Bytningen  foregik,  men  den  var 
.  under  Bordet,  da  Bymingen  var  udført. 

^)  Her  er  glemt,  at  der  endnu  engang  blev  byttet  Plads  af  Hr. 
A.  B.  og  C.  D.,  medens  Tavlen  var  tagen  frem  og  laa  paa 
Bordet. 

•)  Med  Hensyn  til  det  følgende  har  Hukommelsen  fuldstændig 
svigtet  Hr.  A.  B.  Der  blev  ikke  brugt  en,  men  to  Tavler, 
som  laa  ovenpaa  Bordet  med  Kridt  imellem.  Men  da  vi 
ikke  strax  fik  Skrift  paa  dem,  tog  jeg  den  senere  omtalte 
Tavle  med  Laas  og  bad,  om  der  maatte  blive  skrevet  et 
Spørgsmaal  i  den,  uden  at  jeg  saa*  det.  Medens  dette  blev 
skrevet,   havde   jeg   noget  for  med   de   paa  Bordet  liggende 


58  DE   MAGISKE   SINDSTILSTANDE. 

før,    hvorefter  det  næste  Spørgsmaal:    »hvor  gamrael   er 
Hr.  C.  D.?«  blev  stillet.     Vi  samtalede  nu  ret  livligt  ora 
de  Midler,    ved    hvilke  Skriften    kunde   tænkes   at  frem- 
komme,  og  imidlertid  kunde  vi  høre  ved  at  lægge  Øret 
til  Bordet,  hvorledes  Griffelen  dansede  paa  Tavlen.     Da 
denne  kom  frem,  viste  følgende  ikke   ukendte  Visdoms- 
ord  sig  skrevne  med  en  særdeles  tydelig  Haandskrift,  der 
dog   ikke   lignede   nogen  af  de  tilstedeværendes*):    »der 
gives   meget   mere    mellem  Himmel  og  Jord  end  Eders 
Visdom  —  selv  den  højere  Matematik  —  har  drømt  om. 
Hamlet«  ^^).    Vi  lagde  Mærke  til,  at  Hamlet,  der  rimelig\'is 
af  Hensyn  til  Hr.  C.  D.*s  Nærværelse  havde  indsmuglet 
Skosen  til  den  højere  Matematik,    skrev  dette  Ord  uden 
h.    C.  D.  og  jeg  tilstod,  at  vi  nærede  Tilbøjelighed  til  at 
beholde  dette  Bogstav,  medens  Dr.  L.  forlængst  havde  op- 
givet det.  —  Spørgsmaalet  om  C.  D.'s  Alder  blev  besvaret 
med  noget  Kradseri,  som  ingen  af  os  kunde  faa  Mening  i. 
Dr.  L.   overrakte  os  derpaa^^)  en  lille  Dobbelttavle, 
der  var  til  at  lukke  sammen  med  en  Smæklaas,  og  bad 
mig  skrive  et  Spørgsmaal  paa  den  ene  af  de  indvendige 
Flader  med  Tilføjelse  af,  om  jeg  ønskede  Svaret  skrevet 
med  rød,  hvid  eller  blaa  Griffel.    Jeg  skrev  i  Overværelse 
af  C.  D.  medens  Dr.  L.  opholdt  sig  saa  langt  bone,  at 
han  umulig  kunde  obser\'ere  det^*),  følgende  Ord:  »hvor 
er  Nansen?    Rødt!«    Jeg  lagde  selv  et  Stykke  hvid,  rød 
og  blaa  Griffel  mellem  Tavlerne,    lukkede  dem  af  med 

Tavler,  hvilket  slet  ikke   observeredes.    Jvf.   Hr,   C.   D.'s  Rap- 
port, Forsøg  3. 
*)  Tvivlsomt;  den  lignede  betænkelig  min  Haandskrift 

' «)  Som  omtsilt  i  Anm.  8  fremkom  denne  Skrift  mellem  to  Tavler, 
men  der  blev  ikke  lagt  Mærke  til,  at  jeg  vendte  Tavlerne  om, 
da  S  krivningen  var  tilende,  saa  at  den  øverste  blev  den  nederste. 
Paa  denne  sidste  stod  det  lange  Citat 

'')  Skete  meget  tidligere;  jvf.  Anm.  8. 

**)  Jeg  sad  ved  Bordet,  men  havde,  som  omtalt  i  Anm.  8,  meget 
travlt  med  noget  andet,  nemlig  de  to  Tavler,  der  ba  foran  mig. 

Nøglen  og  stak  denne  til  mig.  Dobbelttavlen  blev  i  nogen 
Xid  liggende  paa  Bordet,  medens  vi  anstillede  nogle 
Experimenter  med  Psykografen^^),  der  ligesom  et  andet 
Experiment  med  at  faa  Griffelen  til  at  fortælle,  hvad  der 
stod  Side  7  Linje  5  i  en  Doktordisputas,  totalt  mislykke- 
des 1*).  Men  saa  tog  vi  fat  paa  Dobbelttavlen'*),  sluttede 
Kæden  som  før  og  lyttede  efter,  hvad  der  vilde  komme. 
Jeg  har  glemt  at  meddele,  at  der  altid,  forinden  Griffelen 
begyndte  sin  Virksomhed,  gik  nogle  nervøse  Trækninger 
gennem  Mediet.  De  viste  sig  nu  atter,  Griffelen  raslede, 
og  da  Tavlen  kom  frem,  stod  der  inde  i  den  ganske 
tydelig  skrevet  med  rødt  lige  overfor  mit'Spørgsmaal: 
»ved  Nordpolen«.  C.  D.  og  jeg  gik  derefter  ganske  for- 
bavsede hjem^®). 

Hr.  C.  D.*s  Rapport. 
De  til  Forsøgene  benyttede  S kifena vier  vare  forinden 
undersøgte  og  aftørrede  af  Hr.  A.  B.  og  mig^^). 


'•)  Umiddelbart  efter,  at  Hamlets  Ord  vare  fremkomne,  faldt  Talen 
paa  Psykografen ;  denne  kom-  frem  og  ved  dens  Hjælp  forsøgte 
Hr.  C.  D.  og  jeg  at  faa  Svar  paa  Spørgsmaalet  om  hans  Alder. 
Det  blev  kta  til  Streger,  saa  Forsøget  maa  kaldes  mislykket. 

^^)  Historien  om  Doktordisputasen  er  meget  kortfattet  Det 
glemmes,  at  begge  de  to  Herrer  vare  henne  ved  et  Skab  i  den 
anden  Ende  af  Stuen  for  at  tage  Bogen,  medens  jeg  blev 
siddende  ved  Bordet  Derefter  var  jeg  i  flere  Minutter  ude  af 
Stuen,  men  da  jeg  kom  tilbage,  sad  de  to  Herrer  ved  Bordet 
igen. 

'*)  Dette  foregik  saaledes,  at  jeg  tog  Tavlen  med  venstre  Haand, 
førte  den  ned  under  Bordet  og  med  højre  Haand  bragte  den  i 
Stilling  under  Bordpladen. 

!•)  Jeg  var  sikkert  selv  nok  saa  forbavset  over,  at  jeg  ikke  strax  var 
bleven  afsløret  Det  var  en  af  mine  første  Seancer,  og  jeg  var 
aldeles  overvældet  af  det  heldige  Udfald. 

>^)  Kun  én  Tavle  blev  undersøgt.  Tegnebrættet,  som  laa  paa 
Bordet,  omtales  slet  ikke;  jvf.  iøvrigt  Anm.  i  &  2. 

Forsøg  I.    Der  stilledes  Spørgsmaal:  »vil  der  i  inde- 
værende Aar  blive  sluttet  politisk  Forlig?«    En  Skifertavle, 
hvorpaa   der   laa   en   GrifFelstump  ca.   Vs  Tomme   lang, 
anbragtes  under  Bordpladen  ^^)  ude  ved  dennes  Rand,  og 
blev  holdt  oppe  med  et  let  Tryk  mod  Bordpladen  af  Dr. 
L.   og   mig,   med   henholdsvis    højre  og  venstre  Haand. 
Der  dannedes  nu  Kæde  derved,  at  A.  B.  over  Bordet  tog 
Dr.  L.'s  venstre  og  min  højre  Haand  med  henholdsvis 
sin   venstre   og   højre   Haand.     Tavlens   Rand   hindrede 
Griffelstumpen   i  at   røre   ved  Bordpladen.     Jeg  byttede 
Plads  mtd  A.  B.,  da  Forsøget  ikke  strax  vilde  lykkes^*), 
det    samme    var   Tilfældet    ved   flere   senere   Forsøg* °). 
Under  alle  Forsøgene  gik  der  undeniden  ligesom  nervøse 
Ryk  gennem  Dr.  L.    Endelig  hørtes  en  kradsende  Lyd; 
da  den  var  ophørt  og  Dr.  L.  lagde  Tavlen  paa  Border, 
stod   der   paa   den    en   sammenhængende,   men   ulseselig 
Skrift  —  én  Linje  med  Underskrift*^). 

Forsøg  2.  Spørgsmaalet  gentoges,  og  Forsøget  an- 
stilledes atter  paa  samme  Maade.  Tavlen  fremviste  der- 
efter en  Linje  Skrift  paa  tre  Ord,  af  hvilke  det  første  og 
sidste  meget  lignede  »vi«  og  »det«;  medens  det  midterste 
var  ulæseligt*  *)- 

Nu  fremlagde  Dr.  L.*^)  to  smaa  sorte  Tavler,  der 


'•)  Den  havde  længe  været  under  Bordet,  før  Spørgsmaalet  stilledes 
foranlediget  ved  Diskussionen;  se  Anni.  3  &  4. 

*•)  Det  omtales  ikke,  at  Tavlen  var  taget  frem  og  laa  paa  Bordet, 
da  jeg  opfordrede  til  at  bytte  Plads;  ikke  heller,  at  Tavlen  igen 
blev  bragt  under  Bordet,  medens  Bymingen  foregik.     Se  Anm.  6. 

■®)   Ja,  men  hvomaar?    Det  er  netop  herpaa,  det  kommer  an. 

»*)  Det  var  kun  Hr.  C.  D.,  som  fandt  den  heil  ulæselig;  A.  B.  har 
i  sin  Rapport  gengivet  Indholdet  rigtig. 

••)  Her  omtales  ikke,  at  Tavlen  under  dette  Forsøg  mindst  én 
Gang  var  fremme,  og  at  en  Bytning  af  Pladserne  fandt  Sted 
med  ganske  de  samme  Omstændigheder,  som  omtalt  i  Anm.  i9' 

■•)  Nej,  det  var  paa  et  senere  Tidspunkt,  da  Forsøg  3  allerede  var 
begyndt. 

langs  den  ene  Side  vare  forbundne  med  Hængsler,  saa  at 
de  kunde  lukkes  som  en  Bog;  ved  Hjælp  af  en  Smæk- 
laas  kunde  Tavlerne  forbindes  paa  den  Hængslerne  mod- 
sane  Side,  saa  at  Bogen  ikke  kunde  aabnes.  Inden  i 
Tavlen  laa  tre  GrifFelstumper  som  den  ovenfor  omtalte^ 
men  af  forskellig  Farve.  Paa  Dr.  L.*s  Anmodning  skrev 
A.  B.  indvendig  i  Tavlebogen  paa  den  ene  Side  et 
Spørgsmaal:  »Hvor  er  Nansen.^  Rødt.«  Det  sidste  Ord 
skulde  angive,  at  Svaret  ønskedes  skrevet  med  rød  Griflfel. 
Dr.  L.  var  uvidende  om,  hvad  der  var  bleven  skrevet. 
Tavlen  aflaasedes  og  laa  derefter  paa  Bordet  ligefor  Øjnene 
af  A.  B.  og  mig  indtil^*)  den  blev  benyttet;  A.  B.  tog 
Nøglen  til  sig. 

Forsøg  3.  To  ens  Skifertavler  med  Randene  mod 
hinanden  og  en  GrifFelstump  imellem  sig  lagdes  paa 
Bordet,  og  det  blev  vedtaget,  at  Forsøget  skulde  gaa  ud 
paa  at  faa  C.  D.'s  Alder  skrevet.  De  tre  Deltagere  an- 
bragte alle  Fingerspidserne  paa  Tavlernes  Rande.  Efter 
kort  Tids  Forløb  hørtes  der  en  kradsende  Lyd*^),  der 
dog  ikke  forekom  mig  at  komme  fra  Tavlerne^«),  den 
stansede,  naar  Dr.  L.  tog  sine  Hænder  bon  fra  Tav- 
lerne, og  begyndte  aner,  naar  han  satte  dem  til  igen. 
Da  Lyden  ophørte,  toges  Tavlerne  fra  hinanden,  og  den 
ene  fremviste  følgende  med  fuldkommen  tydelig  Skrift: 
»Der   gives    mere   mellem    Himmel    og  Jord   end  Eders 


**)  Den  var  mindst  i  fire  Minutter  usynlig,  inden  den  blev  be- 
nyttet. 

••)  Inden  dette  skete,  var  der  en  Sunsning  i  Forsøget,  hvorunder 
det  ovenfor  omtalte  Spørgsmaal  blev  skrevet  i  den  lukkede 
Tavle. 

*•)  Det  er  værd  at  lægge  Mærke  til,  at  Hr.  A.  B.  netop  ved  dette 
Forsøg  omtaler,  at  han  ved  at  lægge  Øret  til  Bordpladen  kunde 
høre  GrifTelen  danse  paa  Tavlen.  Hr.  C.  D.  mente  derimod,  at 
Lyden  kom  fra  en  Vandledning  i  et  Hjørne  af  Stuen.   Jvf.  S.  29. 

Visdom    —    selv   den    højere   Matematik   —   har    drømt 
om.    Hamlet.«*^) 

Forsøg  4.  A.  B.  og  jeg  mærkede  os  nu  Ordene  i 
en  Linje  i  en  Bog  samt  Sidens  og  Linjens  Nummer, 
uden  at  meddele  Dr.  L.  nogen  af  Delene.^®)  Det  lykkedes 
dog  ikke,  ved  Metoden  i  Forsøg  i,  at  faa  disse  Ord  eller 
Numrene  skrevet  paa  Tavlen.  Da  Dr.  L.  begyndte  at 
føle  sig  træt,  skred  vi  til 

Forsøg  3.  Den  sorte  Tavlebog  lagdes  paa  Bordet  og 
behandledes  ligesom  Tavlerne  i  Forsøg  3.*®)  Efter  ganske 
kort  Tids  Forløb,  næppe  2  Min.,  erklærede  Dr.  L.  For- 
søget for  endt,  og  Bogen  aabnedes.  Paa  den  modsatte 
Side  af  den,  hvorpaa  Spørgsmaalet  var  skrevet,  stod  med 
fuldkommen  tydelige,  røde  Bogstaver:  »ved  Nordpol«. 

Yderligere  Kommentarer  til  disse  Rapporter  behøves 
næppe.  De  to  Fremstillinger  afvige,  som  man  ser,  ikke 
saa  lidt  fra  hinanden ;  ikke  blot  de  enkelte  Forsøg,  men 
ogsaa  deres  indbyrdes  Orden  beskrives  forskellig.  Heraf 
følger  da  ligefrem,  at  i  det  mindste  den  ene  maa  være 
urigtig.  Faktum  er  imidlertid,  som  mine  Anmærkninger 
vise,  at  begge  Iagttagere  have  gjort  sig  skyldig  i  ikke 
uvæsenlige  Fejl.  Og  disse  Fejl  falde  ind  under  alle  de 
tidligere  omtalte  Grupper.  Der  er  saaledes  egenlige  Sanse- 
fejl —  Lydretninger  bedømmes  urigtig.  Der  er  Opmærk- 
somhedsfejl,  idet  en  Mangfoldighed  af  yderst  betydningsfulde 
Bevægelser  fra  min  Side  overses,  fordi  Opmærksomheden 
ikke  har  været  henvendt  paa  dem.  Endelig  er  der  en 
broget  Vrimmel  af  Huskefejl.     Nogle  af  Forsøgene  be- 

*^)  Denne  lange  Skrivelse  fremkom  som  Svar  paa  et  af  mig  i 
Mellemtiden  stillet  Spørgsmaal,  hvilket  synes  helt  at  være  glemt. 

***)  Forsøgene  med  Psykografen  synes  ogsaa  at  være  glemte.  Det 
omtales  heller  ikke,  at  begge  Herrerne  vare  henne  ved  et  Skab 
for  at  vælge  en  Bog,  og  at  jeg  under  dette  gik  ud  af  Stuen. 
Jvf.  Anm.  13  &  14. 

^®)  Urigtigt;  den  kom  ned  under  Bordet;  jvf.  Anm.  15. 

skrives   rent  galt,  Ordenen  af  de  enkelte  Begivenheder  er 
kun    rigtig  i  Hovedtrækkene,   adskillige  Omstændigheder 
ere  helt  glemte.     Og  ganske  paa  samme  Maade  som  det 
gaar  med  disse  to  Rapporter,  forholder  det  sig  ogsaa  med 
alle   de  øvrige,   som  jeg  besidder.     De  to  her  gengivne 
ere  ingenlunde  de  mest  urigtige;  jeg  har  kun  valgt  dem, 
fordi  de  ere  forholdsvis  udførlige.     Det  vilde  være  let  at 
finde  et  Par,    som  frembyde  endnu  større  indbyrdes  Af- 
vigelser,   men   jeg   skal   ikke   trætte   Læserne  med  flere, 
fordi    det  vilde  blive  for  ensformigt.     Som  allerede  be- 
mærket, var  mit  Repertoire  af  »Kunster«  ikke  stort;    det 
er   derfor   stadig  de  samme,  som  gaa  igen  i  alle  Beret- 
ninger, og  det  bliver  i  Længden  ikke  interessant.    Desuden 
er    et   saadant  enkelt  Exempel  som  det  anførte  jo  fuld- 
stændig tilstrækkeligt  til  at  bevise  det,  som  her  er  Hoved- 
sagen,   nemlig:     at    det    er   umuligt    at   give   en    rigtig 
Fremstilling    af    en    Række    Begivenheder    af    ubekendt 
Natur.     Man  véd  ikke,  hvad  man  skal  lægge  Mærke  til, 
og  da  Tildragelserne  tilsyneladende  følge  ganske  planløst 
efter  hinanden,  er  man  ude  af  Stand  til  at  erindre  deres 
Rækkefølge.      Derfor   tage   Begivenhederne   i   en   saadan 
Rapport  sig  ret  vidunderlige  ud,  medens  det  hele  i  Virke- 
ligheden rimeligvis  er  saare  naturligt. 

Hist  og  her  forekommer  der  i  enkelte  Rapporter 
nogle  ualmindelige  og  derfor  ret  kuriøse  Smaating.  Jeg 
skal  anføre  et  enkelt  Tilfælde,  som  illustrerer  en  i  det 
daglige  Liv  ret  hyppig  lagttagelsesfejl.  I  en  Seance  for- 
søgte jeg  at  gennemføre  det  ovenfor  omtalte  Experiment, 
paa  Tavlen  at  faa  skrevet,  hvad  der  stod  i  en  bestemt 
Linje  i  en  mig  ganske  ubekendt  Bog.  Deltagerne  havde 
mærket  sig  denne  Linje.  Paa  Tavlen  fremkom  Ordene: 
»Det  er  vel  Maximum«,  men  dette  var  saa  utydeligt,  at 
ingen  af  de  tilstedeværende  kunde  læse  det,  end  ikke  jeg,  som 
selv  havde  skrevet  det.  Tavlen  blev  vendt  og  drejet,  og  da 
Skriften    stod   paa   Hovedet,    udbrød    en    af  Deltagerne: 

»Men  det  er  jo  rigrigt!    I  al  Fald  det  første  Ord;    der 
staar    jo    »Undersøgelse«,    og    dermed    begynder    Linjen 
netop«.     I  Vedkommendes  Rapport   er  dette  naturligvis 
fremhævet  som  noget  højst  vidunderligt,  at  et  Ord,   som 
Mediet   ikke   kendte,    kunde    blive   skrevet   paa  Tavlen. 
Sagen  er  dog  saare  simpel;   Vedkommende  vidste,  hvad 
der  burde  staa,   og  derfor  fonolkede  han  noget  ganske 
ulæseligt  Kradseri  som  et  bestemt  Ord.    Man  kan  vanskelig 
finde   et   smukkere  Exempel    paa   en  Illusion,    en   Over- 
vurdering af  det  ubekendtes  Lighed  med   noget  bekendt. 
Det  vil  herefter  næppe  volde  os  nogen  Vanskelighed  at 
forstaa,    hvorledes  mange  Spiritister   i   bestemte   »Aande- 
skrifter«  kunne  genkende  en  afdød  Vens  eller  Slægtnings 
Haandskrift. 

Endnu  en  Omstændighed  er  værd  at  omtale.  Ved  at 
sammenligne  de  forskellige  foreliggende  Rapporter  h^ 
jeg  fundet,  at  der  hos  Videnskabsmændene  er  en  stærk 
Tilbøjelighed  til  at  systematisere.  Deres  Fremstillinger 
ére  ikke  blotte  Beskrivelser  af,  hvad  der  er  foregaaet;  de 
bearbejde  Materialet,  opstille  Forsøgene  i  Grupper,  sondre 
mellem  væsenligt  og  uvæsenligt.  Svagt  spores  denne 
Tendens  allerede  i  en  af  de  her  gengivne  Rapporter,  men 
den  træder  langt  tydeligere  frem  i  andre.  Det  gaar  endog 
saa  vidt,  at  nogle  blot  i  Forbigaaende  nævne,  at  enkelte 
Forsøg  mislykkedes;  iøvrigt  omtale  de  kun  dem,  der 
lykkedes.  Det  er  vel  indlysende,  at  en  saadan  Frem- 
stilling giver  en  fuldstændig  falsk  Forestilling  om,  hvad 
der  egenlig  er  passeret.  Læseren  vil  rimeligvis  have 
faaet  det  Indtryk,  at  mine  kritiske  Bemærkninger  til  de 
ovenfor  anførte  Rapporter  gøre  Tildragelserne  en  hel  Del 
naturligere  og  forstaaeligere,  end  de  tage  sig  ud  i  selve 
Rapporterne.  Det  vidunderlige  i  disse  fremkommer  kun 
derved,  at  saa  meget  er  overset  og  udeladt.  Og  jo  mere 
der  udelades,  desto  mere  overnaturlige  og  ubegribelige 
tage  Tildragelserne  sig  ud.     Derfor  vil  en  Fremstilling, 

der  hverken  omtaler  de  mislykkede  Forsøg  eller  de  mange 
Afbrydelser  og  mistænkelige  Omstændigheder  i  de  vel- 
lykkede, give  et  højst  upaalideligt  Billede  af  Tildragelserne. 
Men  netop  dette  er  Tilfældet  med  mange  af  de  Rapporter, 
som  jeg  har  modtaget  fra  Videnskabsmænd,  hvorimod 
det  i  mindre  Grad  forekommer  hos  andre.  Og  fra 
Spiritismens  Historie  vide  vi,  at  det  samme  gælder  om 
de  Fremstillinger,  der  ere  givne  af  Forskere  som  Crookes 
og  ZoUner,  om  deres  spiritistiske  Undersøgelser.  I  3.  Del 
blev  det  eftervist,  hvorledes  disse  Beretninger  vrimle  af 
Udeladelser;  alle  saadanne  smaa  Omstændigheder,  der 
vilde  være  af  Betydning  for  Sagens  Forstaaelse,  findes 
slet  ikke  omtalte.  Det  er  derfor  ikke  uberettiget,  naar 
jeg  har  stemplet  disse  Mænds  Undersøgelser  som  ganske 
værdiløse;  det  er  umuligt  at  afgøre,  hvor  mange  af  deres 
vidunderlige  Resultater  der  simpelthen  skyldes  Iagttagelses- 
fejl.  Og  naar  lagttagelsesfejl  have  kunnet  spille  en  Rolle 
ved  disse  moderne  Undersøgelser,  saa  er  det  i  det  mindste 
højst  sandsynligt,  at  de  ogsaa  have  havt  Indflydelse  paa 
Overtroens  Udvikling  i  ældre  Tid.  Vi  skulle  nu  gaa 
over  til  at  undersøge,  hvilken  Betydning  man  maa  til- 
lægge dem  i  denne  Retning. 

Endnu  en  Bemærkning  maa  dog  her  tilføjes.  Det  er 
sikkert,  at  saa  vel  Davey  som  jeg  hovedsagelig  have  naaet 
vore  smukke  Resultater  ved  Taskenspillerkunster.  Og  det 
er  for  mig  ganske  utvivlsomt,  at  Slade,  Eglinton  og  alle 
de  andre  fysiske  Medier  i  rig  Udstrækning  have  brugi 
lignende  Midler.  Fysiske  Medier  ere  saa  ofte  blevne  af- 
slørede, at  det  nu  ikke  volder  stor  Vanskelighed  at  regne 
ud,  hvorledes  de  forskellige  Manifestationer  omtrent  ud- 
føres. Men  derfor  er  ikke  enhver  Taskenspiller  uden 
videre  fysisk  Medium.  Ved  mine  egne  mediumistiske 
Præstationer  optraadte  der  i  det  mindste  Antydninger  af 
nogle  højst  piærkelige  psykiske  Fænomener,  som  til  en 
vis  Grad  betingede  Forsøgenes  heldige  Udfald.  Jeg  nærer 

derfor  ingen  Tvivl  om,  at  det  er  disse  Fænomeners  Op- 
træden, som  adskiller  et  fysisk  Medium  fra  en  almindelig 
Taskenspiller.  Af  samme  Gr\jnd  mener  jeg  ogsaa,  at 
Davey  virkelig  var  Medium;  han  har  efter  mit  Skøn  slet 
ikke  kunnet  udføre  sine  mærkelige  Forsøg  uden  at  være 
et  fortrinligt  Medium,  rimeligvis  fuldt  ud  paa  Højde  med 
Slade  og  andre  Berømtheder.  Men  noget  vidunderligt 
eller  overnaturligt  er  der  ikke  i  denne  Mediumitet;  som 
vi  senere  skulle  se,  drejer  det  sig  her  om  sjældne  og 
interessante  men  dog  fuldt  ud  forklarlige  ^jaelelige  Til- 
stande. 


lagttagelsesfejlenes  Betydning  for  Overtroen. 

Vi  have  nu  set,  hvorledes  de  forskellige  sjælelige 
Virksomheder  ifølge  sin  Natur  maa  medføre  bestemte 
lagttagelsesfejl,  saafremt  der  ikke  træffes  særlige  Foran- 
staltninger til  at  modvirke  de  enkelte  Fejlkilder.  Men 
disse  Foranstaltninger  kunne  kun  tages,  naar  man  til  en 
vis  Grad  er  Herre  over  den  Genstand  eller  det  Fænomen, 
som  skal  iagttages,  eller  naar  man  i  det  mindste  kan 
forberede  sig  paa  Iagttagelsen.  Netop  ved  disse  For- 
beredelser adskiller  den  metodiske,  videnskabelige  Under- 
søgelse sig  fra  den  tilfældige  Iagttagelse,  Observationen 
paa  fri  Haand,  som  derfor  nødvendigvis  maa  blive  mer 
eller  mindre  urigtig.  Vore  experimentale  Undersøgelser 
have  da  ogsaa  tilfulde  godtgjort,  at  der  virkelig  indløber 
en  Mængde  forskellige  Fejl  ved  Iagttagelse  af  Fænomener, 
i  hvis  Natur  man  ikke  har  nogen  særlig  Indsigt.  Følgelig 
er  det  indlysende,  at  megen  Overtro,  en  Vrimmel  af 
vrange  Forestillinger  om  de  mest  forskelligartede  Fænomener 
kunne  hidrøre  direkte  fra  saadanne  lagttagelsesfejl.  Ved 
første  Betragtning  kunde  man  vel  endog  være  tilbøjelig 
til   at   antage,   at   alle   urigtige   Forestillinger   bundede  i 

lagttagelsesfejl ;  men  dette  behøver  dog  ikke  at  være 
Tilfældet.  Et  Fænomen  kan  meget  godt  være  rigtig 
iagttaget,  og  man  kan  dog  —  ved  forhastede  Slutninger, 
fordi  man  ikke  har  det  fornødne  Erfaringsgrundlag  at 
bygge  paa  —  komme  til  at  fortolke  det  urigtigt.  Men 
dette  sker  naturligvis  endnu  meget  lettere,  ja  næsten 
uundgaaeligt,  hvis  Tingen  ikke  engang  er  rigtig  observeret. 
Det  har  da  heller  ingen  Vanskelighed  at  paavise,  at  talrige 
overtroiske  Forestillinger  til  alle  Tider  og  hos  alle  Folk 
ere  udsprungne  direkte  af  lagttagelsesfejl,  der  ogsaa  til 
enhver  Tid  har  bekræftet  og  bestyrket  allerede  existerende 
Overtro. 

En  Indvending  herimod  lod  sig  vel  tænke.  Det  er 
en  bekendt  Sag,  at  man  hos  vilde  Folkeslag,  der  stadig 
færdes  i  den  fri  Natur,  ofte  træffer  langt  skarpere  Sanser 
end  hos  civiliserede  Mennesker;  særlig  Lugtesansen,  som 
for  os  næsten  ingen  Rolle  spiller,  skal  hos  mange  Vilde 
være  udviklet  til  en  forbavsende  Finhed.  Det  ligger  nu 
nær  heraf  at  slutte,  at  lagttagelsesfejlene  i  fjærne  Tider 
eller  hos  uciviliserede  Folkeslag  maa  have  havt  langt 
mindre  Betydning  for  UdvikHngen  af  overtroiske  Fore- 
stillinger end  nuomstunder,  ligefrem  fordi  den  skarpere 
Sanseevne  maatte  medføre  færre  lagttagelsesfejl.  Denne 
Slutning  vilde  dog  være  ganske  urigtig.  Skarpere  Sanser 
ville  ganske  vist  sætte  et  Menneske  i  Stand  til  at  opfatte 
Enkeltheder,  som  et  andet  Menneske  ikke  vil  kunne  op- 
fatte; men  om  de  fine  Detailler  drejer  det  sig  saa  godt 
som  aldrig  ved  Frihaandsobservationer.  Kan  man  her 
blot  faa  en  rigtig  Opfattelse  af  de  grove  Omrids,  et  Skøn 
over  Tids-  og  Rumsforholdene  og  en  korrekt  Erindring 
om  Begivenhedernes  Gang,  saa  har  man  opnaaet  alt,  hvad 
der  med  Rimelighed  kan  ventes.  Men  hertil  kræves  der 
ikke  usædvanlig  skarpe  Sanser;  om  den  rigtige  Opfattelse 
skal  kunne  faas,  beror  nok  saa  meget  paa  de  øvrige 
sjælelige  Virksomheder,   der   ere   medvirkende   ved  lagt- 

5* 

tageisen,  og  de  herfra  hidrørende  Fejl  blive  ikke  færre, 
fordi  Synet  er  lidt  mere  eller  mindre  skarpt.  Yderligere 
kommer  jo  hertil,  at  Kendskab  til  og  Forstaaelse  af  det 
Fænomen,  der  skal  iagttages,  har  en  overvældende  Be- 
tydning for  Iagttagelsens  Paalidelighed.  Da  nu  Fortidens 
Indsigt  i  Naturens  og  Sjælelivets  Love  næppe  kan  antages 
at  have  været  større  end  vor,  saa  er  dermed  ogsaa  givet, 
at  Iagttagelserne  gennemgaaende  have  været  mindst  lige- 
saa  upaalidelige. 

Vi  finde  da,  som  sagt,  virkelig  hos  Oldtidsforfatteme 
mange  Beretninger,  som  maa  være  byggede  paa  urigtige 
Iagttagelser,  hvis  de  ikke  ligefrem  ere  fri  Digtning.  Særlig 
Plinius'  Naturhistorie  er  rig  paa  den  Art  Beretninger;  vi 
ville  se  lidt  nærmere  paa  et  Par  af  dem. 

»I  Indien«,  beretter  Plinius,  »gives  der  Slanger  af  en 
saadan  Størrelse,  at  de  kunne  sluge  en  hel  Hjort  eller 
Tyr.  I  Pontus  findes  der  nogle,  som  kunne  snappe 
forbiflyvende  Fugle,  selv  om  disse  flyve  aldrig  saa  hurtig 
eller  højt  over  Hovedet  paa  dem.  Bekendt  er  den  120  Fod 
lange  Slange,  der  i  den  sidste  puniske  Krig  i  Nærheden 
af  Carthago  blev  bekæmpet  med  Ballister  og  andre  Be- 
le jringsmaskiner  ligesom  en  Stad.«  Til  disse  Beretninger 
føjer  Plinius  yderligere  nogle  æventyrlige  Fonællinger 
om,  hvorledes  de  store  Slanger  kunne  tage  Kampen  op 
med  Elefanter,  en  Kamp,  der  rigtignok  sædvanlig  ender 
med  begge  Parters  Undergang,  idet  den  styrtende  Elefant 
knuser  Slangen  under  sig.  Om  alle  disse  store  Slanger 
siges  ^  der  et  andet  Sted,  at  de  ere  giftløse.  Det  er  da 
klart  nok,  at  det  er  den  indiske  Kvælerslange,  Pythonen, 
som  ligger  til  Grund  for  disse  Sagn;  men  hvormeget  der 
skyldes  lagttagelsesfejl,  kan  naturligvis  være  vanskeligt  at 
afgøre.  Erindrer  man  sig  imidlertid  Brehms  ovenfor  anførte 
Udtalelser  om,  hvor  let  Slangers  Længde  overvurderes, 
saa  er  det  klart,  at  i  al  Fald  den  enorme  Længde,  som 
Plinius   tillægger   Kæmpeslangerne,    kan    skyldes   et  fejl- 

agtigt  Skøn.  Lettere  bliver  det  dog  at  paavise  Iagttagelses- 
fejlene,  naar  ikke  blot  et  Dyrs  Størrelse  men  ogsaa  hele 
dets  Udseende  forvanskes  i  Beretningen.  Der  findes 
mange  Exempler  i  denne  Retning  hos  Plinius,  og  vi 
skulle  ogsaa  strax  se  nærmere  paa  et  af  dem ;  til  at  be- 
gynde med  ville  vi  dog  gøre  et  Spring  frem  i  Tiden  og 
betragte  den  berømte  Sømunk.  Af  den  have  vi  nemlig 
ikte  blot  Beskrivelser  men  endog  Afbildninger,  og  disse 
kunne  naturligvis  bedre  end  mange  Ord  illustrere  de 
Fejl,  der  ere  begaaede  ved  Iagttagelsen. 

Hvor  langt  tilbage  i  Tiden  Troen  paa  Sømunken 
lader  sig  forfølge,  er  jeg  ikke  i  Stand  til  at  afgøre.  Den 
ældste,  mig  bekendte  Beretning  findes  hos  den  tyske 
Naturhistoriker  Konrad  von  Megenberg,  der  skrev 
sit  Værk  »das  pouch  der  natur«,  den  første  paa  Tysk 
affattede  Naturhistorie,  i  Aarenei349 — 1350.  Denne  Bog 
er  dog  kun  en  Bearbejdelse  af  en  meget  ældre  latinsk 
Original,  »liber  de  natura  rerum«,  forfattet  af  Thomas 
Cantimpratensis,  der  døde  1270.  Denne  latinske 
Original  er  imidlertid  aldrig  bleven  trykt;  den  findes 
kun  i  ganske  faa  Manuskripter,  som  jeg  ikke  har  havt 
Lejlighed  til  at  gøre  mig  bekendt  med.  Det  er  derfor 
meget  muligt,  at  Sømunken  findes  skildret  allerede  af 
Thomas  Cantimpratensis,  men  derom  tør  jeg  som  sagt 
ingen  Mening  have.  Hvad  Konrad  Megenberg  skriver, 
er  imidlertid  saa  fornøjeligt,  at  det  fortjener  at  gengives 
ordret : 

»Monachus  marinus  kalde§  en  Sømunk.  Det  er  et 
Havuhyre  i  Skikkelse  af  en  Fisk  og  foroven  som  et 
Menneske,  og  det  har  et  Hoved  som  en  nyraget  Munk. 
Oven  i  Hovedet  er  det  skaldet,  og  det  har  en  sort  Krans 
om  Hovedet,  over  Ørerne,  ligesom  den  Haarkrans,  som 
de  rigtige  Munke  have.  Dette  Uhyre  har  den  Natur,  at 
det  lokker  Folk,  som  bo  ved  Kysten,  til  sig,  leger  i 
Havet  for  dem  og  nærmer  sig  dem,  og  naar  det  ser,  at 

Folk  fornøje  sig  ved  dets  Leg,  saa  glaner  det  sig  og 
leger  desmere  i  Vandet,  indtil  et  Menneske  kommer  det 
saa  nær,  at  det  kan  gribe  ham;  saa  fører  det  ham  under 
Vandet  og  æder  ham.  Det  har  et  Ansigt  ikke  ganske 
ligt  et  Menneskes,  ti  det  har  en  Næse  som  en  Fisk  og 
sin  Mund  nær  ved*  Næsen.« 

Vi  vide  nu,  at  et  saadant  Uhyre  virkelig  existerer. 
Et  Exemplar  blev  fanget  ved  Malmø  i  Tiden  mellem 
1545  og  1550.  Herom  skriver  Arild  Hvitfeld  i  Dan- 
marks Riges  Krønike: 

»Aar  1550  blev  fanget  udi  Øresund  en  underlig 
Fisk,  førtes  til  Kjøbenhavn  til  Kongen;  han  havde  et 
Hoved,  som  et  Menneske  og  paa  Hovedet  som  en  Munke- 
krans; han  havde  Klæder  paa  af  Skjæl  som  en. Munke- 
kappe, og  lod  Kongen  samme  Fisk  begrave.« 

Af  denne  Fisk  blev  der  paa  Stedet  gjort  flere  Tegninger, 
som  sendtes  rundt  om  i  Europa  til  forskellige  Fyrster  og 
lærde  Naturforskere;  gennem  deres  Værker  ere  Tegningerne 
opbevarede  til  vore  Dage.  For  ikke  at  blive  altfor  vidt- 
løftig skal  jeg  her  kun.  anføre,  hvad  en  af  disse  Mænd, 
den  bekendte  Læge  i  Ziirich,  Naturhistorikeren  Konrad 
Gesner  (1516 — 1565),  skriver  om  Uhyret: 

»Dette  Vanddyr  er  fanget  i  Østersøen  tæt  ved  Byen 
Malmø.  Hoved,  Hals,  Skuldre  og  Bryst  vare  af  menne- 
skeligt Udseende;  Hovedet  var  raget  som  en  Munks;  ned 
over  Halsen,  Skuldrene  og  Brystet  hang  der  ligesom  et 
Munkeslag,  og  dette  var  broget  med  sorte  og  røde  Pletter. 
Slaget  gik  forneden  over  i  et  Skørt  eller  saadanne  om- 
sluttende Skøder,  hvormed  vi  pleje  at  omgive  Hoften  og 
den  øverste  Del  af  Benene.  I  Stedet  for  Arme  var  der 
Finner,  og  ligeledes  i  Stedet  for  Fødder.  Halen  lignede 
en  Fiskehale.  Længden  af  det  hele  Uhyre  var  fire  Alen. 
Det  blev  bragt  til  Kongen,  og  som  en  Sjældenhed  og  et 
Særsyn  opbevaret  i  tørret  Tilstand.  Det  fangedes  Aar 
efter  Chr.  1546.« 

Ved  at  sammenholde  de  forskellige  Naturhistorikeres 
Beretninger  om  Sømunken  og  Tegningerne  af  dette  samme 
Uhyre  kom  vor  berømte  Landsmand,  Prof,  J.  Steen- 
strup,  hurtig  til  det  Resulut,  at  Sømunken  var  en 
tiarmet  Blæksprutte.  Dens  Farve  er  broget,  sort-  og  rød- 
plettet, og  Hudens  Vorter  og  Armenes  Sugekopper  kunne 


ved  en  flygtig  Betragtning  let  blive  til  Skælbeklædning. 
Tænkes  et  saadant  Dyr  henkastet  paa  Strandbredden  med 
Bugsiden  nedad  og  de  lange  Arme  ind  under  sig,  kan 
det  nok  faa  en  vis  Lighed  med  en  Munkeskikkelse  ud- 
styret med  Fiskehale.  Til  nærmere  Belysning  gengives 
her  Prof.  Steenstrups  Tegning  af  Blæksprutten  og  en  af 

de  gamle  Tegninger  af  Sømunken,  nemlig  den,  der  findes 
hos  Rondelet  og  Gesner.  Enhver  vil  vistnok  indrømme, 
at  Sømunken  er  et  glimrende  Bevis  for  Rigtigheden  af 
den  Lov,  at  man  ved  en  flygtig  Betragtning  let  over 
driver  den  Lighed,  som  det  ubekendte  kan  have  med 
noget  bekendt.  Og  dette  gælder  ikke  blot  Helheden, 
de  ydre  Omrids  af  Dyret,  men  ogsaa  for  Enkelthedernes 
Vedkommende.  Beretningerne  om  Sømunken  sige  enstem- 
mig, at  den  var  skælbeklædt.  Hvorledes  er  den  bleven 
udrustet  med  disse  Skæl,  som  slet  ikke  findes  paa  Blæk- 
sprutten? Ganske  ligefrem.  En  Fisk  har  Skæl,  Sømunken 
var  en  Fisk  (NB.  efter  Datidens  zoologiske  Begreber), 
følgelig:  maatte  den  ogsaa  have  Skæl.  Da  der  nu  virkelig 
var  en  svag  Lighed  mellem  Blækspruttens  Vorter  eller 
Sugekopper  og  Fiskeskæl,  saa  blev  de  uden  videre  op- 
fattede som  Skæl.    Ligheden  overvurderedes. 

Det  eneste  mærkelige  ved  Sømunken,  som  Blæksprutte 
betragtet,  var  dens  kolossale  Størrelse,  der  langt  overgik 
de  almindelig  forekommende  Blæksprutters.  Men  der  er 
dog  ikke  noget  urimeligt  i,  at  den  virkelig  ved  en  Ud- 
maaling  er  befunden  fire  Alen  lang.  Ti  der  er  enkelte 
Gange  senere  ved  vore  Kyster  fundet  omtrent  lige  saa 
store  Blæksprutter.  Det  var  netop  et  saadant  Kæmpedyr, 
der  fangedes  i  December  185?,  som  bragte  Prof.  Steen- 
strup  paa  den  Idé,  at  man  der  havde  Sømunken,  saa  at 
sige:  puris  naturalibus. 

Vi  vende  nu  igen  tilbage  til  Plinius  for  hos  ham 
at  finde  Oprindelsen  til  den  interessanteste  og  mest  om- 
disputerede Art  i  Fablernes  Dyreverden,  nemlig  Enhjør- 
ningen. Den  omtales  iøvrigt  allerede  i  meget  ældre 
Skrifter,  paa  flere  Steder  i  Biblen  og  hos  Aristoteles,  men 
disse  Beretninger  skal  jeg  ikke  gaa  ind  paa,  da  det  ikke 
er  Hensigten  her  at  give  en  Fremstilling  af  Enhjørningens 
Udviklingshistorie,   som  jeg  desuden  har  behandlet  andet- 

Steds.*)  Jeg  holder  mig  udelukkende  til  Plinius,  fordi 
hans  Beretning  er  tilstrækkelig  udførlig  til,  at  man  deraf 
kan  se,  hvorledes  hans  Enhjørning  er  affødt  af  lagt- 
tagelsesfejl.    Plinius  beskriver  os  Dyret  saaledes: 

»Det  allerubændigste  Dyr  er  Enhjørningen,  der  har 
en  Krop  som  en  Hest,  Hoved  som  en  Hjort,  Fødder 
som  Elefanten  og  en  Hale  som  Vildsvinet.  Midt  paa 
Panden  bærer  det  et  2  Cubitus  (omtrent  i  Meter)  langt 
Horn.     Levende  skal  Dyret  ikke  kunne  fanges,  c 

Vi  have  her  en  af  disse  ejendommelige  Skildringer, 
som  beskrive  et  Dyr  blot  ved  at  sammenligne  dets  enkelte 
Dele   med  de  tilsvarende  hos  mere  bekendte  Dyr.     Og 
belærte  af  vore  sørgelige  Erfaringer,  kunne  vi  nu  sikkert 
gaa  ud  fra,   at  Lighederne  ere  stærkt  overdrevne.     Men 
selv  om  dette  tages  i  Betragtning,   er  Plinius'  Beskrivelse 
af  den  Art,   at  den  giver  bestemte  Holdepunkter.     Der 
findes  nemlig  næppe  andre  Dyr  end  Flodhesten  og  Næs- 
hornet, hvis  Fødder  kunne  siges  at  ligne  Elefantens.    Da 
nu  Kæshornet   tilmed  opfylder  den  bestemte   Betingelse 
at  have  et  Horn  midt  i  Panden,  saa  ligger  det  nær  at 
antage,  at  det  er  dette  Dyr,  der  gaar  igen  i  Enhjørningen. 
Rigtignok  er  dets  Krop  ikke  meget  hesteagtig,   derimod 
er   der   nogen  Lighed   mellem  dets  Hoved   og  Hjortens 
ogsaa  der  ud  over,  at  de  begge  have  Horn.    Men  herpaa 
kan   som   sagt   ikke   lægges   stor  Vægt,   ti   Ligheden   er 
sikkert  overvurderet ;  Næshornets  Fødder  ere  som  bekendt 
heller    ikke    nøjagtig  som   Elefantens,   Hovenes  Antal  er 
forskelligt.     Vi    maa    derfor    være    tilfredse    med    smaa 
Ligheder,  og  de  findes  virkelig.     Da  endelig  Plinius'  saa 
vel  som  andre  gamle  Beretninger  enstemmig  gør  Enhjør- 
ningen til  et  meget  vildt  Dyr,  der  ikke  lader  sig  tæmme, 
og   da   dette   virkelig   passer   paa  Næshornet,  der  aldrig 


*)  Om  fabelagtige  Dyr  og  deres  Oprindelse,  i  i Naturen  og  Menneketc 
Bd.  12.     1895. 

nogetsteds   er  blevet  Husdyr,   saa   synes  vi  her   at  have 
Enhjørningen  i  sin  sande  Skikkelse. 

Saa  naturlig  denne  Antagelse  nu  end  kunde  synes 
at  være,  saa  er  den  dog  ikke  helt  uangribelig.    Ti  Plinius 
kender  nemlig  meget  godt  Næshornet;   han  beskriver  det 
rigtigt  og  tilføjer,  at  det  ofte  er  set  paa  Arenaen  i  Rom. 
Naar  Plinius  saaledes  omtaler  begge  Dyr  og  endog  kender 
det   ene  af  Selvsyn,   saa   maa   det  dog  være  forskellige 
Væsner,   og   følgelig   kan  det  ikke  være  Nasshomet,  der 
ligger  til  Grund  for  Sagnet  om  Enhjørningen.   Ikke  desto 
mindre   forekommer  det   mig,   at   der   næppe   kan  være 
Tvivl  om,  et  det  virkelig  er  Næshornet,  som  hos  Plinius 
optræder    baade    i    sin    sande   Skikkelse    og   tillige   for- 
mummet som   Enhjørning.     At   forklare   dette   Dobbelt- 
gængen kan  ikke  volde  stor  Vanskelighed,  ti  vi  vide,  at 
Plinius  selv  har  set  Næshornet,  hvorimod  han  kun  kender 
Enhjørningen  af  en  eller  anden  ældre,  unævnt  Forfatters 
Skildring,  som  han  ligefrem  skriver  af.    Da  det  nu,  som 
vi  allerede  have  set,  er  temmelig  vanskeligt  at  genkende 
Næshornet   i   denne   Beskrivelse,   saa   er   det   naturligvis 
slet  ikke  gaaet  op  for  Plinius,   at  det  var  det  velkendte 
Næshorn,  som  skjulte  sig  bag  Enhjørningen,  og  han  har 
derfor  samvittighedsfuldt  opført  dem  som  to  forskellige 
Dyr.     At   det  virkelig   forholder  sig  saaledes,   synes  at 
vinde   Bekræftelse   derved,   at  andre   Forfattere   vise  sig 
bedre  underrettede.   Plinius'  Samtidige,  Geografen  Isidorus 
fra  Medien,  omtaler  ogsaa  Enhjørningen  (Monoceros)  og 
siger,  at   det  er  det  samme  Dyr,  som  ogsaa  kaldes  Næs- 
horn eller  Rhinoceros.     Og  Isidorus  føjer  til,  at  Enhjør- 
ningen (alias  Næshornet)  er  saa  vild  og  hurtig,  at  den 
ikke   kan   fanges  med  Vold  men  kun  ved  en  ren  Magt, 
en  kysk  Jomfru.     Denne  Bemærkning  kommer  senere  til 
at  spille  en  stor  Rolle  i  Middelalderens  æveniyrlige  Be- 
retninger om  Enhjørningen. 

Disse  Exempler,  som  naturligvis  kunne  suppleres 
med  en  Vrimmel  af  andre,  ligesaa  gode,  maa  være  til- 
strækkelige til  at  vise  os,  at  man  i  ældre  Tid  har  begaaet 
lagttagelsesfejl  af  ganske  samme  Art,  som  vi  kunne  paa- 
vise  den  Dag  i  Dag.  Og  de  godtgøre  tillige,  hvorledes 
der  af  lagttagelsesfejlene  direkte  er  udsprungen  overtroiske 
Forestillinger,  fabelagtige  Væsner,  som  først  en  langt 
senere  Tids  omhyggelige  Undersøgelser  have  været  i  Stand 
til  at  udrydde.  Inden  vi  nu  gaa  over  til  at  betragte  de 
mere  komplicerede  Tilfælde,  skal  jeg  endnu  fremdrage  et 
Par  Exempler,  hvor  lagttagelsesfejlene  ere  af  samme  Art 
som  de  hidtil  omtalte,  men  have  fremkaldt  Overtro  paa 
ganske  andre  Omraader. 

Det  er  en  meget  gammel  Iagttagelse,  at  en  frugtsomme- 
lig Kvinde  kan  »forse«  sig  paa  et  Dyr  eller  en  Ting,  saa 
at  Fostret  kommer  til  at  bære  Mærke  deraf.  Enten  frem- 
byder Barnets  hele  Skabning  eller  dets  Ansigtstræk  Lighed 
med  vedkommende  Genstand,  eller  det  faar  —  i  heldigste 
Tilfælde  —  farvede  Pletter  i  Huden,  Pigmentaflejringer, 
som  ere  Billeder  af  Genstanden.  Allerede  paa  Agrippas 
Tid  havde  man  til  Forklaring  af  dette  Fænomen  opstillet 
en  fuldstændig  Teori  (jfr.  IL,  S.  119).  Vel  er  denne 
Teori  ikke  rigtig,  men  de  nyere  Undersøgelser  have  dog 
godtgjon,  at  der  virkelig  under  særlige  Omstændigheder, 
hos  hypnotiserede  og  hos  Hysterikere,  gennem  en  vaso- 
motorisk  Virksomhed  kan  fremkaldes  Forandringer  i 
Huden,  Blodudtrædninger  o.  lign.  Disse  Forandringer 
kunne  være  stærkt  lokaliserede  og  afbilde  til  en  vis  Grad 
de  Forestillinger,  som  beherske  Individets  Bevidsthed.  Vi 
skulle  senere,  under  Omtalen  af  Hypnose  og  Hysteri, 
komme  nærmere  ind  paa  denne  Sag.  Her  behøve  vi 
kun  at  lægge  Vægt  paa  det  Faktum,  at  de  omtalte  For- 
andringer skyldes  en  Nervevirksomhed  og  derfor  kun 
kunne  forekomme,  saa  langt  Individets  Nervesystem  rækker, 
Og  da  der  nu  ikke  er  nogensomhelst  Forbindelse  mellem 

Moderens  og  Fostrets  Nervesystem,  saa  har  man  naturligvis 
i  den  nyere  Tid  benægtet  den  Mulighed,  at  Moderens 
Forestillinger  kunne  indvirke  paa  Fostret,  og  betragtet 
den  hele  Sag  som  Overtro.  Rimeligvis  beror  den  da 
ogsaa  paa  lagttagelsesfejl.  Det  er  jo  ikke  helt  ualmindeligt, 
at  frugtsommelige  Kvinder  beherskes  af  fixe  Forestillinger. 
Naar  nu  et  under  slige  Forhold  født  Barn  har  været 
vanskabt  eller  frembudt  iøjnefaldende  Pigmentpletter,  saa 
har  man  let  overvurderet  Ligheden  mellem  disse  Misdan- 
nelser og  Moderens  fixe  Forestillinger,  og  har  man  først 
fundet  en  Lighed  mellem  dem,  saa  ligger  det  nær  at 
betragte  det  ene  som  Aarsag  til  det  andet.  Nogle 
Tilfælde  af  den  Art  ville  aabenbart  være  tilstrækkelige  til 
at  begrunde  Læren  om,  at  Moderen  kan  »forse«  sig. 

Et  enkelt  Tilfælde  fra  den  nyeste  Tid  vil  vise,  ar 
den  givne  Forklaring  næppe  er  helt  greben  ud  af  Luften. 
Det  er  ganske  vist  ikke  et  Menneske,  men  en  Høne, 
som  det  her  drejer  sig  om;  men  hvorfor  .skulde  en  Høne 
ikke  ogsaa  kunne  forse  sig.  Hosstaaende  Fig.  gengiver 
i  naturlig  Størrelse  et  Æg  med  en  brun  Plet,  som  fandtes 
paa  det  iøvrigt  ganske  hvide  Æg.  Jeg  vil  opfordre  Lageren 

til  først  at  gøre  sig  Rede  for, 
hvad  denne  Plet  forestiller; 
det  vil  rimeligvis  ikke  lykkes 
bedre,  end  det  er  lykkedes 
for  de  fleste,  hvem  jeg  i  Tidens 
Løb  har  vist  Originalfoto- 
grafiet. Naar  man  derimod 
kender  Æggets  Historie,  saa 
er  det  let  nok  at  faa  Mening 
i  Pletten.  En  skønne  Dag 
faldt  Hønen  i  Rævens  Klør, 
men  det  lykkedes  Ejeren  at 
faa  Røveren  til  at  slippe  sit  Bytte.  I  nogen  Tid  laa 
Hønen  skræklammet,  men  ved  god  Behandling  kom  den 

sig    Og   lagde   tre   Dage   efter   Katastrofen   det  afbildede 
Æg,    i   hvis   Pigmentplet   Ejeren   saa   et  Billede  af  hele 
Begivenheden:    Hønen  i  Rævens  Klør.    At  der  er  nogen 
Lighed  i  det  mindste  med  Billedet  af  en  Ræv,  kan  ikke 
bestrides.     Men   for   at   se   hele  Situationen   i  den  lille 
Plet«    maa  man  rigtignok  kende  Historien,  d.  v.  s.,  man 
maa    vide,   hvad  Pletten  skal  forestille   —   og  saa  over- 
vurderer man  Ligheden.     Rævens  Angreb  har  vel  næppe 
andet  med  Pletten  at  gøre,  end  at  Ægget  derved  er  blevet 
forhindret  fra  at  blive  brunligt  over  det  hele,  som  mange 
Æg    jo   ere.     Ved    Hønens   Skræk   kan   Pigmenteringen 
være  bleven  stanset,   indskrænket  til  den  ene  Plet;    men 
det    er   kun   i  Iagttagerens  Fantasi  —  naar    han  kender 
Historien  —  at  Pletten  bliver  til  en  Høne  i  Rævens  Klør. 
Endelig   findes   der   en  Overtro  af  ganske   moderne 
Oprindelse,  der  for  saa  vidt  kan  sættes  i  Klasse  med  de 
hidtil  omtalte  Former,    som  den  beror  paa  samme  lagt- 
tagelsesfejl.    Det  er  Troen  paa  Aandefotografiernes  Lighed 
med  de  afdøde,  eller  Aandeskrifternes  Lighed  med  afdødes 
Haandskrifter.     Det   er   naturligvis   ingenlunde   altid,    at 
der  er  en  saadan  Lighed  tilstede;    tværtimod  fremhæves 
det  gerne  som  noget  sjældent  og  værdifuldt,  at  et  Fotografi 
af  en  Aand  ligner  vedkommende  Persons  jordiske  Skikkelse. 
Men  nu  er  det  som  bekendt  hændt  mere  end  én  Gang, 
at  Aandefotografer  ere  blevne  overbeviste  om  Bedrageri, 
uagtet  flere  af  deres  Kunder  have  paastaaet,  at  de  mod- 
tagne Aandebilleder  virkelig  lignede  de  kære  afdøde  (jfr.  IH. 
S.  115  &  1 1 6).    Spiritisterne  have  derfor  antaget,  at  disse 
Billeder  virkelig  vare  ægte  og  de  paagældende  Fotografer 
altsaa   virkelige   Medier,    som    kun,    naar    »Kraften«    var 
svag,  holdt  Forretningen  gaaende  ved  Hjælp  af  Bedragerier. 
Efterat  vi  nu  have  set,  hvor  stor  Tilbøjelighed  der  gennem- 
gaaende  findes  hos  Mennesket  til  at  hilde  sig  i  Illusioner, 
til  i  det  ubekendte  at  finde  Lighed  med  noget  bekendt, 
saa  have  vi  deri  en  langt  naturligere  Forklaring  paa  det 

omtalte  Forhold.  Findes  der  blot  i  det  modtagne  Billede 
et  eneste  lille  Træk,  der  kan  minde  om  den  afdøde,  saa 
kan  man  være  sikker  paa,  at  den  troende  Spiritist  nok 
skal  finde  denne  Lighed.  Og  Billedet  bliver  saa  for  ham 
et  eklatant  »Bevis«,  selv  om  Fotografen  overbevises  om 
at  have  frembragt  Billedet  ved  saare  naturlige  Midler. 
Disse  foregivne  Ligheder  ere  altsaa  paa  ingen  Moade 
nogen  Garanti  for,  at  de  paagældende  Aandebtlleder 
ere  ægte. 


Vi  gaa  nu  over  til  ai  betragte  nogle  mere  kompli- 
cerede Tilfælde,  hvor  Iagttagelses-  og  Huskefejl  ikke 
direkte,  men  først  i  Forbindelse  med  allerede  faststaaende 
Anskuelser,  give  Anledning  til  overtroiske  Forestillinger. 
Et  godt  Exempel  i  denne  Retning  have  vi  i  de  forskellige 
Jærtegn,  Varsler  og  Spaadomme.  Blandt  alle  disse  ere 
Kometerne,  saaledes  som  Foniden  opfattede  dem,  maaske 
nogle  af  de  interessanteste,  og  vi  begynde  derfor  med 
dem.  Det  er  en  bekendt  Sag,  at  man  endnu  langt  ind  i 
forrige  Aarhundrede  i  Kometerne  saa'  de  vidunderligste 
Ting,  brændende  Bjælker,  dragne  Sværd,  afhuggede 
Hoveder,  Drager  og  andre  Uhyrer,  og  ganske  naturlig 
betragtede  man  et  saadant  frygteligt  Syns  Fremkomst 
som  Forvarsel  om  forestaaende  Ulykker.  En  i  sin  Tid 
bekendt  Sprogmand,  Prof.  Conrad  Wolfhard  Lyco- 
sthenes  i  Basel  (1318— ij6i)  udgav  1557  et  stort  latinsk 
Værk:  »prodigiorum  ae  ostentorum  chronica«,  hvori  han 
blandt  andet  har  samlet  alle  de  Beskrivelser  af  Kometer, 
som  han  har  kunnet  finde  hos  ældre  Forfattere,  og  sammen- 
stillet disse  Kometer  med  de  paafølgende  Ulykker.  Bogen 
udkom  endnu  samme  Aar  i  tysk  Oversættelse  og  rime- 
ligvis er  der  senere  udgivet  flere  mindre  Udtog  af  den. 
Af  et  saadant  Udtog  under  Titlen:    »die  Wunder  Gottes 

in  der  Natur  bey  Erscheinung  der  Cometen«,  Franck- 
furth  1744,  har  jeg  taget  de  følgende  Beskrivelser  og 
Figurer,  men  efter  hvad  der  siges  i  Fortalen  til  Bogen, 
skal  saavel  Text  som  Billeder  være  nøjagtig  gengivne 
efter  Lycosthenes'  Værk.  Bogen  er  prydet  med  8j  Komet- 
afbildninger,  af  hvilke  jeg  her  gengiver  et  Par.  I  den 
første,   der  beskrives  som  et  Sværd,  kan  man  dog  endnu 


genkende  en  Komet.  Derimod  synes  Iagttagerens  Fantasi 
rigtignok  at  være  løben  løbsk  ved  den  sidste  Figur  (s.  S.  80), 
som  tilmed  skal  forestille  en  Komet  fra  1527.  altsaa  fra 
Lycosthenes'  egen  Levetid,  hvor  man  dog  maatte  kunne 
vente  en  nogenlunde  nøgtern  Opfattelse  af  Fænomenet. 
Om  denne  vidunderlige  Komet  beretter  han  følgende: 

»Anno  1527,  d.  11.  i  Vinmaaneden,  Kl,  4  om  Morgenen, 
lod  en  vældig  Halestjærne  sig  se  over  hele  Europa,  hvilken 

Stadig  ligesom  brændte  i  ;  Kvarter,  og  havde  en  for- 
bavsende Længde  og  blodig  Farve,  saa  at  den  saa'  ud  som 
Saftrødt;  dens  Overdel  var  som  en  krummet  Arm,  der 
holder  et  Sværd  i  Næven  paa  en  Maade,  som  om  deo 
strax  vilde  støde  til  dermed ;  paa  Sværdets  Spids  og  paa 
Eggene  vare  tre  store  Stjæraer,  blandt  hvilke  den  paa 
Spidsen  var  den  største  og  mest  glimrende.     Fra  disse 


saa'  man  mørke  Straaler  udgaa  af  Form  som  en  haarrig 
Hale,  og  paa  Siderne  saa'  Straalerne,  saavel  foroven  som 
forneden  ud  som  Spyd;  smaa  Sværd,  Sabler  og  Dolke 
blev  ligeledes  bemærket,  og  derunder  viste  der  sig  mange 
Menneskehoveder  med  Haar  og  Skæg;  det  var  altsammen 
blodfarvel  og  glødende,  hvorover  mange  forskrækkedes 
og  blev  syge,  Herpaa  fulgte  nu  megen  Jammer;  Tyrken 
brod  ind,  Rom  blev  stormet  af  Burbon,   Paven  holdt  sig 

med  Nød  i  Engelsborg,  for  40000  Dukater  blev  han  dog 
atter  fri  og  genindsat  af  Kejseren.« 

I  denne  Beretning  er  der  adskillige  Punkter  af  Interesse. 
At    mange  blev  syge  ved  saa   grueligt  et  Syn  som  det, 
Kometen   frembød,   kan   næppe   forundre  os;    mere  for' 
bavsende  er  det,  at  man  har  kunnet  se  saa  meget  i  en 
uskyldig  Komet.    Der  har  dog  ogsaa  i  vort  Aarhundrede 
vist  sig  store  Kometer  paa  Himlen,  men  ingen  af  dem 
har,   saa  vidt  vides,    havt  de  vidunderlige  Former,   som 
efter  Lycosthenes'  Angivelser  skulle  have  udmærket  For- 
tidens Kometer.    Hvis  man  nu  ikke  vil  antage,  at  Kometerne 
i  Tidens  Løb  ere  blevne  mere  civiliserede,  saa  at  de  have 
aflagt  sit  gyselige  Udseende  for  ikke  at  forskrække  sages- 
løse Folk,  saa  bliver  der  næppe  anden  Forklaring  mulig, 
end  at  de  vidunderlige  Ting,  som  Fortiden  saa'  i  Kometerne, 
ligefrem   beroede   paa   lagttagelsesfejl.      Men   dermed   er 
Gaaden   ikke  løst.     Giver  man  sin  Fantasi  slappe  Tøjler, 
kan   man  naturligvis  i  en  Komet  ligesaa  vel  som   i  en 
Sky   se   allehaande   mærkelige  Billeder,   men   over   slige 
Fantasifostre  pleje  Folk  dog  ikke  at  blive  saa  forskrækkede, 
at   de  sætte  Liv  og  Helsen  paa  Spil.     Kometernes  vid- 
underlige   Former    kunne    derfor    ikke   være   vilkaarlige 
Fantasier,  det  maa  være  virkelige  Iagttagelser.     Men  den, 
der  i  en  almindelig  Komet  skal  kunne  se  alle  de  Gyse- 
ligheder,  som   Lycosthenes   taler   om,    kan   ikke   være  i 
normal  Sindsligevægt.      Hvis  han  derimod  paa  Forhaand, 
ved  det  blotte  Syn  af  Kometen,  bliver  rædselslagen,   saa 
vil   han   i   sin    Skræk  og  Sindsbevægelse  nok  kunne  se 
adskilligt,    som    slet   ikke    forekommer   i   Virkeligheden. 
Tør  vi  altsaa  forudsætte,  at  Skrækken  er  det  oprindelige, 
det  primære,  og  at  den  nærmere  Iagttagelse  af  Kometen 
finder  Sted  under  Indflydelse  af  en  saadan  Sindsbevægelse, 
saa  bliver  det  forstaaeligt,   hvorledes   man  har  kunnet  til- 
lægge Kometerne  de  vidunderlige  Former.     Spørgsmaalet 

Overtro  og  Trolddom.     IV.  O 

er  altsaa  blot,  hvad  der  har  kunnet  give  Anledning  til  en 
saadan  Forskrækkelse. 

Herpaa  behøve  vi  heldigvis  ikke  at  blive  Svar  skyldige. 
Hos  alle  Oldtidsfolkene  saa  langt  tilbage  i  Tiden,  som 
vore  Efterretninger  række,  betragtede  man  visse  Natur- 
begivenheder, især  de  sjældent  forekommende,  som  Jærtegn, 
d.  V.  s.  Tegn,  hvorved  Guderne  gav  Menneskene  Varsler 
om  forestaacnde  Begivenheder,  fornemmelig  Ulykker  (jvf. 
I  Side  6i,  7S,  8i).  Skønt  den  kristne  Kirke  natur- 
ligvis bekæmpede  denne  Tro  ligesom  alle  andre  Over- 
leveringer fra  Hedenskabet,  vedblev  den  dog  at  bestaa  i 
kristnede  Former  Middelalderen  igennem;  ja  endnu  i 
vore  Dage  er  den  vel  ikke  helt  forsvunden.  Men  det  er 
nu  let  at  forstaa,  at  et  saa  sjældent  Fænomen  som  en 
større  Komet,  i  en  Tid  der  fuldstændig  var  gennemtrængt 
af  denne  Tro,  maatte  blive  opfattet  som  Bebuder  af  store 
Omvæltninger.  Derfor  kunde  det  blotte  Syn  af  en  Komet 
slaa  Menigmand  med  Rædsel  —  og  stort  bedre  gik  det 
maaske  heller  ikke  de  mere  dannede.  Den  ophidsede 
Fantasi  foregøglede  saa  Iagttageren  Gyseligheder  som 
brændende  Bjælker,  Flammesværd  og  afhuggede  Hoveder. 
Ti  Krig  og  Krigens  Elendighed  hørte  jo  dengang  til 
Dagens  Orden;  den  uheldsvangre  Komet  vakte  derfor 
naturlig  alle  disse  Forestillinger,  som  man  saa  mente 
ligefrem  at  have  set  i  det  varslende  Himmellys. 

Det  mærkelige  ved  hele  den  Overtro,  som  knytter 
sig  til  Kometerne,  er  altsaa,  at  den  i  første  Instans  er 
udsprungen  som  naturlig  Konsekvens  af  visse  religiøse 
Forestillinger.  Guderne  elske  Menneskene,  de  ville  advare 
dem,  henlede  Opmærksomheden  paa  kommende  Begiven- 
heder —  derfor  sætte  de  Jærtegn  i  Naturen.  Blandt  disse 
Jænegn  varsle  især  Kometerne  store  Ulykker.  Denne 
Overtro  bestyrkes  nu  i  høj  Grad  gennem  lagttagelsesfejl. 
Frygten  for  Kometerne  bringer  først  Iagttageren  til  i 
Himmellegemets    Form    at    se    de   vidunderligste   Ting, 


lAGTTAGELSESFEJLENES  BETYDNING  FOR  OVERTROEN.      83 

som  naturligvis,  fordi  de  ere  avlede  af  hans  egen  Fantasi, 
staa  i  nær  Forbindelse  med  de  Begivenheder,  som  Kometen 
antages  at  skulle  varsle.  Dernæst  bestyrkes  Overtroen 
yderligere  ved,  at  Varslet  stadig  skar  til.  Men  det  beror 
atter  kun  paa  lagttagelsesfejl.  Der  sker  jo  Ulykker  nok 
i  Verden,  saa  det  er  sjældent  forbundet  med  stor  Vanske- 
lighed at  finde  en,  der  er  indtruffen  efter  en  Komets 
Fremkomst.  Gaar  man  blot  tilstrækkelig  langt  frem  i 
Tiden,  skal  man  nok  etsteds  i  Verden  finde  noget, 
som  Kometen  kan  have  varslet.  Det  er  ligefrem  mor- 
somt at  se,  hvor  ukritisk  man  i  ældre  Tid  tog  paa  den 
Slags  Ting.  Blandt  mange  andre  indeholder  Lycosthenes' 
Værk  ogsaa  følgende  Exempel: 

I  Aaret  194  f.  Chr.  viste  sig  i  Rom  og  Pontus  en 
overordenlig  stor  Halestjærne,  som  satte  alle  i  Forbav- 
selse. Den  stod  paa  Himlen  i  80  Dage,  og  strax  derefter 
blev  Jøderne  overfaldne  af  Samaritanerne,  som  tilføjede 
dem  stor  Skade.  I  samme  Aar  fødtes  ogsaa  Mithridatis, 
Konge  i  Pontus,  som  senere  gik  Romerne  haardere  paa 
Livet  end  nogen  anden  Fjende.« 

Samaritanernes  Overfald  er  aabenbart  ikke  nok  for 

Kometen;  den  maa  ogsaa  paa  sig  tage  alle  de  fremtidige 

Nederlag  for  Romerne,   som  den  nyfødte  Mithridates  vil 

blive  Ophav  til.    Naar  man  saaledes  griber  iflæng,  hvad 

der  falder  for,  kan  man  nok  faa  en  Anskuelse  bekræftet. 

Men  herved  begaar  man  saa  rigtignok  den  meget  store 

Fejl:   besundig  at  overse,  at  enhver  Komet  ligesaa  vel 

har  varslet   lykkelige   som    ulykkelige    Begivenheder.     I 

1666    skrev    den    polske    Adelsmand    Stanislaus    de 

Lubieniecky  et  lærd  Værk:     »Theatrum  Cometicum«, 

hvori  han  påaviser,   at  der  paa  enhver  Komet  kommer 

ligesaa  mange  lykkelige  som  ulykkelige  Tildragelser,  saa  at 

der  altsaa  ikke  kunde  være  særlig  Grund  til  at  nære  Frygt  for 

Kometerne.    Det  var  dog  først  en  Menneskealder  senere, 

da  det  lykkedes  Newton   at  paavise,   at  Kometerne   ere 

Himmellegemer,    hvis   Baner    lade   sig   beregne    ligesom 
Planeternes,  at    Troen  paa  Kometerne  som  Jærtegn  be- 
gyndte at  tabe  sig.     Og  i  vore  Dage  er  hele  denne  Over- 
tro  vel   fuldstændig   forsvunden.     Enhver   Komet,    som 
viser  sig  paa  Himlen,  vil  jo  i  Almindelighed  være  obser- 
veret  af  Astronomerne   gennem   de   mægtige  Kikkerter, 
længe    inden    noget    ubevæbnet    menneskeligt   Øje    har 
kunnet    opdage    den.     Og   Verden    over   have   Bladene 
Maaneder  eller  Uger  i  Forvejen  meddelt  dens  Fremkomst. 
Alle  og  enhver  er  saaledes  fortrolig  med  Fænomenet,  inden 
det  kan  ses;   der  er  intet  at  blive  overrasket  eller  for- 
skrækket over,    fordi  man  véd,    at  det  er  en  lovmæssig 
Naturbegivenhed  og  intet  videre.    Derfor  forekommer  der 
heller   ikke  mere  Kometer  af  saa  gyseligt  et  Udseende, 
som   for   et  Par  Aarhundreder  siden.     lagttagelsesfejlene 
undgaas,  fordi  man  er  fortrolig  med  Genstanden. 

Hvad  der  er  sagt  om  Kometerne  gælder  nu  ogsaa  i 
alt  væsenligt  om  andre  Jærtegn,  usædvanlige  Naturbegiven- 
heder, der  netop  ved  sin  Sjældenhed  fængslede  Opmærk- 
somheden. Troen  paa  saadanne  Tildragelsers  varslende 
Betydning  maa  naturligvis  være  given  ad  anden  Vej ;  men 
existerer  denne  Tro  først  engang,  vil  den  stadig  finde 
Næring  og  Bekræftelse,  Ti  hvad  Jærtegnet  varsler,  er  i 
Almindelighed  ganske  ubestemt;  i  det  højeste  lader  det 
sig  afgøre,  om  det  er  godt  eller  ondt.  For  den,  der  har 
faaet  Tegnet  fra  Guderne,  vil  det  derfor  ikke  være  vansk^ 
ligt  i  sit  følgende  Liv  at  finde  en  eller  anden  Hændelse, 
som  Varslet  kan  synes  at  have  bebudet.  I  sit  inter- 
essante lille  Skrift:  »de  divinatione«  har  Cicero  anført  en 
Vrimmel  af  Exempler  i  denne  Retning.  Naar  et  Muldyr, 
der  sædvanlig  er  ufrugtbart,  fødte  et  Føl,  naar  en  Snog 
kom  frem  fra  et  Alter,  naar  et  Vaabenskjold  faldt  ned  i 
et  Tempel,  naar  Hesten  styrtede  med  Feltherren  osv. 
osv.,  saa  holdt  man  disse  Begivenheder  for  Jærtegn  og 
tilkaldte  Haruspexerne  for  at  faa  udlagt,    om  det  betød 

godt  eller  ondt.  Men  Cicero  spotter  over  hele  denne 
Ovenro;  han  er  ganske  klar  over,  at  ingensomhelst  Til- 
dragelse med  Rette  kan  kaldes  et  Jærtegn. 

>Ti  intet  kan  ske  uden  Aarsag;  intet  sker,  som  ikke 
kan  ske,  og  er  der  sket  noget,  som  kunde  ske,  bør  det 
ikke  anses  for  et  Jærtegn.  Der  er  altsaa  intet  Jænegn. 
Skal  nemlig  det,  der  sker  sjældent,  regnes  for  et  Jænegn, 
saa  er  en  viis  Mand  et  Jærtegn ;  for  jeg  tror,  at  et  Muldyr 
har  født  tiere  end  en  viis  Mand  har  været  til.  Vi  drage 
altsaa  denne  Slutning:  det,  der  ikke  har  kunnet  ske,  er 
aldrig  sket,  og  det,  der  har  kunnet  ske,  er  ikke  et  Jær- 
tegn; følgelig  gives  der  overhovedet  intet  Jærtegn.  Det 
skal  ogsaa  en  Varseludlægger  og  Jærtegnstyder  ikke 
uvittigt  engang  have  svaret  en  Mand,  der  meddelte  ham 
som  et  Jærtegn,  at  hjemme  hos  ham  selv  havde  en  Snog 
slynget  sig  om  en  Stang:  ,Nej,  havde  Stangen  viklet 
sig  om  Snogen*,  sagde  han,  ,saa  havde  det  været  et 
Jærtegn*.  Ved  dette  Svar  erklærede  han  tydelig  nok,  at 
intet,  som  kan  ske,  bør  holdes  for  et  Jærtegn.« 

Imod  hele  denne  Tankegang  lader  sig  vanskelig  ind- 
vende noget ;  den  er  egenlig  ganske  moderne.  Naar  man 
nuomstunder  ikke  tror  paa  Jærtegn,  saa  er  det  netop, 
fordi  man  kan  paavise  de  naturlige  Aarsager  til  alt,  hvad 
der  sker.  Og  skulde  en  saadan  Paavisning  ikke  lykkes  i 
et  enkelt  Tilfælde,  vil  man  dog  gaa  ud  fra,  at  de  natur- 
lige Aarsager  findes,  og  at  det  før  eller  senere  vil  blive 
Videnskaben  muligt  at  paavise  dem.  Men  naar  enhver 
Tildragelse  saaledes  ses  som  Led  i  en  Aarsagsrække,  saa 
bliver  der  intet,  der  kan  betragtes  som  særligt  Tegn  fra 
Guderne,  som  Jænegn.  Naar  man  ikke  desto  mindre 
fordum  mente  at  se  disse  Varsler  bekræftede,  saa  skyldes 
det,  som  vi  allerede  have  set  ved  Kometerne,  nærmest 
lagttagelsesfejl.  Naar  Varslet  kun,  ganske  ubestemt,  an- 
tydede store  kommende  Begivenheder,  saa  var  det  jo  ikke 
saa   vanskeligt  i  den  nærmeste  Fremtids  Tildragelser   at 

finde  et  eller  andet,  som  det  kunde  gaa  paa.  Men 
jævnlig  lod  man  sig  ikke  nøje  med  i  Jænegnet  at  se  et 
Varsel  om,  at  noget  betydningsfuldt  forestod.  Man  ud- 
tydede Varslet,  uddrog  Slutninger  om  Udfaldet  af  en 
bestemt  forestaaende  Begivenhed,  et  Slag  el.  lign.  I  saa 
Fald  blev  Jærtegnet  altsaa  et  Grundlag  for  Devination, 
for  Spaadomskunst,  og  her  bliver  Sagen  noget  mere  ind- 
viklet. 

Spaadomskunsteme  ere,  som  vi  vide,  utallige.  Man  tog 
bestemte  Varsler  ikke  blot  af  usædvanlige  Tildragelser  men 
af  Fugles  Flugt  og  Skrig,  af  Lyn  og  OflFerdyrenes  Indvolde. 
Man  udforskede  Fremtiden  ved  astrologiske,  geomantiske, 
Uromantiske,  krystallomantiske  og  lignende  Metoder.  Og 
endelig  fik  man  direkte  Meddelelser  om  det  tilkommende 
gennem  Drømme,  Anelser  og  Fremsyn  i  extatiske  Til- 
stande. Hvad  alle  disse  mantiske  Metoders  Oprindelse 
angaar,  saa  er  den  aabenbart  af  rent  teoretisk,  religiøs 
eller  filosofisk  Natur.  Kaldæerne  troede  paa  et  gennem- 
gaaende  Natursammenhæng,  hvorved  det  altsaa  blev  muligt 
at  drage  Slutninger  om  fremtidige  Begivenheder  af  det, 
der  skete  i  Øjeblikket.  Hos  de  europæiske  Folkeslag 
synes  Spaadomskunsteme  derimod  mest  at  være  udsprungne 
af  religiøse  Forestillinger.  Men  hvad  enten  Troen  paa 
disse  Kunster  nu  er  opstaaet  paa  den  ene  eller  paa  den 
anden  Maade,  saa  bliver  det  lige  gaadefuldt,  at  den  har 
kunnet  vedligeholdes.  Ti  efter  vort  nuværende  Kendskab 
til  Naturens  og  Menneskelivets  Love  kunne  vi  med  stor 
Sikkerhed  paastaa,  at  der  ikke  er  noget  Sammenhæng 
mellem  et  Menneskes  Skæbne  og  visse  Stjæmestillin- 
ger,  eller  Linjer  i  Haanden,  eller  tilEseldige  Punkters 
Orden,  eller  Fugles  Skrig  eller  Tegninger  i  en  Tyrs  Lever 
osv.  osv.  Følgelig  maa  mangfoldige  af  de  Spaadomme, 
som  ere  uddragne  ved  slige  Metoder,  have  været  falske. 
Og  Spørgsmaalet  bliver  saa,   hvorledes  det  er  muligt,  at 

man  til  alle  Tider,  tiltrods  for  de  falske  Spaadomme,  har 
kunnet  vedblive  at  tro  paa  Spaadomskunsterne. 

For  det  første  er  det  maaske  værd  at  lægge  Mærke 
til,  at  de  falske  Spaadommes  Antal  næppe  har  været  slet 
saa  stort,  som  man  paa  Forhaand  kunde  være  tilbøjelig 
til  at  antage.  Nogle  Spaadomme  ville  naturligvis  altid 
gaa  i  Opfyldelse  ved  et  Tilfælde,  et  Træf.  Men  dernæst 
gives  der  forskellige  psykiske  Ejendommeligheder  — 
Hyperæst^i  og  Hypermnesi  hos  Spaamanden,  Suggest- 
ibilitet hos  den  spaaede  —  som  ville  medføre,  at  Spaa- 
dommen  jævnlig  kan  komme  til  at  gaa  i  Opfyldelse.  Vi 
skulle  i  det  følgende  behandle  disse  psykiske  Virksom- 
heder, hver  paa  sit  Sted,  og  gøre  nærmere  Rede  for 
deres  Betydning.  Her  skal  det  blot  fremhæves,  at  der 
som  sagt  virkelig  gives  psykiske  Momenter,  som  ville 
kunne  medføre,  at  Spaadomme  i  mange  Tilfælde  gaa  i 
Opfyldelse,  tiltrods  for  at  Spaadomsmetoderne  ere  ganske 
illusoriske.  Alligevel  bliver  der  naturligvis  altid  en 
Mængde  Spaadomme,  som  vise  sig  at  være  falske.  Hvis 
dette  overhovedet  behøver  noget  Bevis,  saa  finder  man 
Beviser  i  Mængde  i  Ciceros  ovenanførte  Værk. 

»Flaminius  var  ulydig  mod  Varslerne;  det  kostede 
ham  og  hans  Hær  Livet.  Men  Paulus  adlød  dem  Aaret 
efter:  faldt  han  ikke  ligefuldt  i  Slaget  ved  Cannae  med 
samt  sin  Hær.  .  .  .  Spaadommene  gendrives  daglig. 
Jeg  husker  nok  Kaldæernes  [Astrologernes]  mange  Spaa- 
domme til  Pompejus,  til  Crassus  og  nu  fornylig  til 
Caesar;  de  skulde  alle  tilhobe  dø  af  Alderdom,  dø  i  deres 
Hjem  i  Hæder  og  Ære,  —  saa  det  undrer  mig  meget,  at 
der  endnu  findes  Folk,  som  tro  paa  disse  Mennesker, 
skønt  de  hver  Dag  se  deres  Forudsigelser  blive  gendrevne 
af  Udfaldets  Kendsgerninger,  c 

Ciceros  Forundring  er  let  forstaaelig.  Har  man 
først  faaet  Øjet  op  for,  hvor  sjældent  Spaadomme  i  det 
hele   taget  gaa  i  Opfyldelse,   saa  vil  dermed  Troen  paa 


n 

dem  og  Tilliden  til  dem  være  tabt,  og  man  vil  nu  ganske 
naturlig  betragte  det  som  rent  tilfældigt,  at  en  Spaadom 
overhovedet  gaar  i  Opfyldelse.  Er  man  naaet  saa  vidt, 
kan  man  ]o  kun  forundre  sig  over,  at  andre  Mennesker 
ikke  kunne  se  det,  som  man  selv  saa  klart  indser.  Nu 
kunne  vi  vel  ikke  give  Cicero  helt  Ret  i  den  Betragt- 
ning, at  Spaadomme  kun  ved  et  Tilfælde  gaa  i  Opfyldelse; 
der  er  utvivlsomt  andre  Momenter  medvirkende.  Men 
mærkeligt  er  det  alligevel,  at  denne  Tro  paa  Spaadomme 
var  saa  almindelig,  ikke  blot  paa  Ciceros  Tid  men  ogsaa 
baade  før  og  senere.  Man  skulde  jo  synes,  at  de  fleste 
Mennesker  let  maatte  kunne  gøre  den  samme  Opdagelse 
som  Cicero:  at  Spaadomme  kun  undtagelsesvis  gaa  i  Op- 
fyldelse- Dermed  vilde  hele  denne  Overtro  have  faaet 
et  Grundskud.  Da  den  nu  faktisk  vedblev  at  existere, 
saa  lader  dette  sig  kun  forklare  derved,  at  Folk  i  Alminde- 
lighed slet  ikke  have  lagt  Mærke  til  de  mange  falske 
Spaadomme.  Naar  det  drejede  sig  om  større  Foretagen- 
der, Statsanliggender  og  deslige,  kunde  det  naturligvis 
ikke  undgaa  den  offenlige  Opmærksomhed,  at  Spaa- 
dommen  ikke  var  slaaet  til.  Men  man  fandt  i  saa  Fald 
altid  Udveje  og  Undskyldninger.  Enten  søgte  at  paavise 
man  —  og  fandt  vel  i  Almindelighed  ogsaa  —  at  der  var 
begaaet  en  Formfejl  ved  Varseltagningen ;  dermed  maatte 
hele  Spaadommen  være  urigtig.  Eller  ogsaa  var  Varslet 
godt  nok,  men  saa  var  det  Udlægningen,  der  var  urigtig. 
Paa  denne  Maade  hjalp  man  sig,  som  Cicero  viser  ved 
forskellige  Exempler,  over  de  ubehagelige  Tilfælde;  og 
saa  glemte  man  dem  snan.  De  rigtige  Tilfælde  derimod, 
hvor  Spaadommen  gik  i  Opfyldelse,  dem  glemte  man 
ikke  saa  let,  fordi  de  stemte  med  den  engang  fastslaaede 
Anskuelse. 

Vi  se  altsaa,  at  Troen  paa  Spaadomme  stadig  be- 
kræftes gennem  Iagttagelses-,  eller  rettere,  Huskefcjl. 
Man    husker   de   Tilfælde,    som    stemme,    og   de   langt 

talrigere  falske  Spaadomme  glemmer  man  skyndsomst. 
Er  man  hildet  i  en  bestemt  Opfattelse,  f.  Ex.  Troen  paa 
Spaadommes  Mulighed,  saa  vil  alt,  hvad  der  ikke  stemmer 
hermed,  uvilkaarlig  skydes  til  Side.  Al  »Hukommelses- 
statistik«  er  derfor  ganske  værdiløs;  den  bekræfter  kun, 
hvad  man  venter  at  finde  bekræftet.  Hvis  Spaadomme 
nuomstunder  hørte  til  Dagens  Orden  ligesom  paa  Ciceros 
Tid,  vilde  man  sikkert  ved  en  omhyggelig  Bogføring 
kunne  overbevise  selv  den  mest  »troende«  om,  hvor 
misvisende  en  Hukommelsesstatistik  er.  Nu  er  det  jo  — 
heldigvis . —  ikke  muligt  at  skaffe  det  fornødne  Materiale 
tilveje.  Men  vi  ere  dog  ikke  helt  udelukkede  fra  at 
belyse  denne  Sag  med  bestemte  Tal.  Man  har  i  den 
nyeste  Tid  anstillet  en  omfattende  statistisk  Undersøgelse 
over  Hallucinationers  Hyppighed.  Her  har  man  ifølge 
Sagens  Natur  for  største  Delen  været  nødsaget  til  at 
bygge  paa,  hvad  Folk  kunde  huske;  men  selve  Opgørel- 
sen viser,  at  Folk  slet  ikke  kan  huske  slige  Ting.  En 
Statistik,  der  bygger  paa  den  menneskelige  Hukommelse, 
er  derfor  ubrugelig.  I  Afsnittet  om  de  normale  Hallu- 
cinationer komme  vi  tilbage  til  dette  Punkt. 


Med  de  her  omtalte  Tilfælde  er  lagttagelsesfejlenes 
Betydning  for  Overtroen  langtfra  udtømt.  Alle  de  be- 
handlede Tilfælde  ere  kun  forholdsvis  enkle  Exempler, 
der  skulle  tjene  til  at  vise,  hvorledes  lagttagelsesfejl  dels 
kunne  blive  direkte  Aarsag  til  Overtro,  dels  kunne  nære 
og  bekræfte  overtroiske  Anskuelser,  der  ere  opstaaede  ad 
anden  Vej.  Vi  behøve  ikke  at  dvæle  videre  herved,  ti 
alt,  hvad  vi  i  det  følgende  skulle  omtale,  vil  kun  blive 
yderligere  Exempler  i  denne  Retning.  Overalt,  selv  i  de 
mest  komplicerede  Tilfælde,  vil  det  vise  sig,  at  Iagttagelses- 

fejlene  spille  ind  med  og  enten   frembringe,  eller  i  det 
mindste  fremme,  overtroiske  Anskuelser. 


Rystebevægelserne  og  deres  magiske  Virkninger. 

Rystebevcegelserne, 

Fra  det  daglige  Liv  er  det  en  velkendt  Sag,  at  et 
Menneske  ikke  er  i  Stand  til  at  holde  et  Lem,  f.  Ex.  en 
Arm,  fuldstændig  rolig  i  en  bestemt  Stilling,  saafremt 
Armen  ikke  er  understøttet  i  denne  Stilling.  De  Rystel- 
ser eller  uvilkaarlige  Smaabevægelser,  som  Lemmerne 
saaledes  ere  underkastede,  vise  sig  at  være  af  meget  for- 
skellig Størrelse  hos  forskellige  Mennesker.  Medens  de 
hos  gamle  eller  syge  ofte  ere  saa  fremtrædende,  at  de 
kunne  ses  paa  Afstand,  og  blandt  andet  røbe  sig  der\'ed, 
at  det  er  vedkommende  umuligt  at  føre  et  nogenlunde 
fyldt  Glas  til  Munden  uden  at  spilde  deraf,  saa  ere  de  i 
Almindelighed  hos  unge  og  kraftige  Mennesker  natten 
umærkelige.  Under  almindelige  Forhold  er  Individet  sig 
heller  ikke  disse  Rystelser  bevidst.  Men  skulde  nogen  af 
den  Grund  betvivle,  at  de  alligevel  findes,  saa  behøver 
han  blot  at  tage  en  Stok,  lægge  den  til  Kinden 
som  en  Bøsse  og  sigte  ud  ad  den  efter  et  fast 
Punkt;  han  vil  da  se  Stokkens  Spids  uophørlig  ryste 
omkring  Sigtepunktet.  Alt  dette  har  sikkert  været  kendt 
fra  de  ældste  Tider;  derimod  har  man  ikke  vidst,  at 
disse  svage  Bevægelser  under  særlige  Forhold  kunne  med- 
føre meget  kraftige  Virkninger.  Man  har  ikke  kunnet 
undgaa  nu  og  da  at  iagttage  disse  Virkninger,  men  da 
man  savnede  Midler  til  at  paavise,  hvorfra  de  hidrørte, 
saa  har  man  fortolket  dem  urigtigt  og  opfattet  dem  som 

Udslag  af  magiske  Kræfter.  Paa  denne  Maade  har  et  saa 
dagligdags  Fænomen  som  vore  Lemmers  uvilkaarlige 
Rystelser  givet  Anledning  til  adskillig  Overtro.  Vi  skulle 
nu  gennemgaa  disse  overtroiske  Anskuelser  og  paavise, 
hvorledes  de  til  Grund  liggende  Fænomener  kun  ere 
ejendommelige  Former  af  Rystebevægelser,  som  kunne 
fremkomme  under  særlige  Forhold. 

For  at  kunne  paavise  dette  maa  vi  naturligvis  først 
og  fremmest  kende  alle  de  Omstændigheder,  som  have 
Indflydelse  paa  Rystebevægelserne,  og  de  Former,  som 
disse  kunne  antage  under  forskellige  Omstændigheder. 
Alt  dette  kan  man  aabenbart  ikke  faa  Rede  paa  blot  ved 
at  sigte  ud  ad  en  Stok.  Maa  maa  kunne  fastholde  Ryste- 
bevægelserne, idet  man  ved  hensigtsmæssige  Apparater 
lader  dem  tegne  sig  selv  op.  Preyer  har  hertil  kon- 
strueret et  yderst  fintmærkende  Apparat*  som  han  kaldte 
Palmografen  [Rystelsesskriveren],  og  hvorved  han  kunde 
optegne  Bevægelserne  i  de  forskellige  Retninger,  op  og 
ned,  til  højre  og  venstre,  frem  og  tilbage,  hver  for  sig. 
Men  naar  man  ikke  netop  vil  have  Bevægelserne  i  de  for- 
skellige Retninger  adskilte,  hvad  der  sjældent  har  nogen  In- 
teresse, kan  man  ligesaa  godt  til  saadanne  Undersøgelser  bruge 
den  saakaldte  Sfygmograf,  der  bruges  til  at  optegne  Puls- 
slagene, og  som  derfor  findes  i  ethvert  fysiologisk  Labora- 
torium. Det  er  med  et  saadant  Apparat,  at  jeg  har  op- 
uget  de  i  det  følgende  fremstillede  Rystekurver,  og  jeg 
skal  derfor  kort  beskrive  det  her. 

Apparatet  bestaaraftreDele:  Modtageren,  M,  Skrive- 
apparatet  S  og  Cylinderen  C,  hvorpaa  der  skrives.  M 
bestaar  af  en  lille  Metalskaal,  s,  der  forneden  ender  i 
Røret  r,  og  over  hvis  Aabning  der  er  udspændt  stramt 
en  tynd  og  blød  Gummihinde.  Paa  denne  er  der  limet 
en  lille  Knap  k  af  let  Træ.  Skriveapparatet  er  indrettet 
omtrent  paa  samme  Maade;  det  bestaar  ogsaa  af  en 
Metalskaal,  der  forneden  ender  i  et  Rør,  og  hvis  Aabning 

er  overspændt  med  en  Gummihinde.  Tit  Røret  er  der 
fastgjort  en  lille  Metalbøjle,  i  hvis  øverste  Punkt  h  cd  meget 
lang,  tynd  og  bøjelig  Staal^er,  der  ender  i  en  fin  Spids, 


kan  dreje  sig  med  den  mindst  mulige  Modstand  om  et 
Hængsel.  Staal^eren  v  hviler,  som  det  ses  i  Fig.,  paa 
en  lille  Knap,  der  er  fastlimet  paa  Midten  af  Gummi- 
hinden,  og  dens  Spids  rører  ganske  let  ved  Cylinderen 
C,  der  sættes  i  en  jævn  Omdrejning  om  sin  Axe  ved 
Hjælp  af  et  Urværk.  Virkningen  af  hele  Apparatet  er 
nu  let  at  forsua.  Naar  de  to  Rør  paa  M  og  S  sættes  i 
'  Forbindelse  med  en  Gummislange,  saa  vil  et  lille  Tryii 
paa  Knappen  k  sæite  den  bøjelige  Gummihinde  og  der- 
med Luften  i  Skaalen  i  Bevægelse;  denne  Bevægelse  for- 
planter sig  gennem  Gummislangen  til  S,  hvis  Hinde 
sættes  i  ganske  tilsvarende  Bevægelser,  som  igen  overfBres 
paa  Viseren  v.  Naar  denne  saaledes' helt  inde  ved  at 
Hængsel  h  sættes  i  ganske  smaa  Svingninger,  saa  vil  dens 
yderste  Spids  ved  C  gengive  disse  Svingninger  i  stærkt 
forstørret  Maalestok.  Er  Cylinderen  nu  overtrukken  med 
sodet  Papir,  saa  ridser  Vægtstangens  Spids  Sodlag«  bort 
paa  de  Punkter,  som  den  berører,  og  Bevægelserne  tegne 
sig  altsaa  op  i  hvidt  paa  sort.  Men  for  at  Viserens 
Spids  ikke  stadig  skal  bevæge  sig  op  og  ned  i  den  samme 
Linje    paa     Cylinderen,     maa    denne    aabenbart    drejes 

rundt,    saa  at  der  bestandig  kommer  nye  Punkter  ud  for 
Viseren. 

Det  forstaas  let,   at  Apparatet  vil  være  desto  mere 
fintmærkende,  jo  tyndere  og  mere  letbevægelige  Gummi- 
hinderne  ere,  saavel  i  Modtageren  som  i  Skriveapparatet. 
Man    maa  derfor  sørge  for  altid  at  benytte  Gummihinder 
af  samme  Tykkelse  og  Stramhed,  naar  man  vil  sammen- 
ligne de  Rystekurver,  som  optages  under  forskellige  For- 
hold.    Af  endnu  større  Betydning  for  Kurvernes  Finhed 
er  dog  den  Gummislange,    som  forbinder  de  nævnte  to 
Dele.    Naar  Luft  eller  Vædske  bevæger  sig  stødvis  gennem 
en  elastisk  Ledning,  saa  vil  de  elastiske  Vægges  Modvirk- 
ning medføre,  at  Stødene  mere  og  mere  udjævnes,  saa 
at  Luften  eller  Vædsken  i  en  meget  lang  Ledning  tilsidst 
faar  en  jævn  Bevægelse.    Man  maa  derfor  tage  den  kortest 
mulige  Slange  mellem  M  og  S,  naar  det  gælder  om  at 
optegne  Rystebevægelserne  i  alle  Enkeltheder,  og  iøvrigt 
har  man  det  i  sin  Magt,  ved  at  benytte  en  lang  Slange, 
at  faa  alle  de  fine  Rystelser  udjævnede,  saa  at  kun  de 
langsomme  og  .grove  Bevægelser  blive  tilbage.    Hvorledes 
man   med  Fordel  kan  benjrtte  sig  heraf  under  visse  Om- 
stændigheder, skulle  vi  se  i  det  følgende. 

Med  dette  Apparat  kan  man  nu,  paa  Grund  af  den 
Nøjagtighed,  hvormed  det  forstørrer  smaa  Bevægelser, 
undersøge  en  Mængde  Rystelser,  som  ikke  ere  synlige 
for  det  blotte  Øje.  Hvis  man  f.  Ex.  holder  Knappen  paa 
M  m^  et  jævnt  Tryk  mod  Armens,  eller  endnu  bedre 
mod  Halsens  Pulsaare,  saa  tegnes  Pulsens  Bevægelser  paa 
Cylindren.  Paa  denne  Maade  er  Kurve  B  i  Fig.  II  (S.  96) 
fremkommen.  Hvis  man  derimod  befæster  Modtageren 
M  i  et  fast  Stativ  i  oprejst  Stilling,  saaledes  som  Fig. 
viser,  og  nu  strækker  en  Arm  frit  ud  i  Luften  med  Pege- 
fingren hvilende  let  paa  Knappen  k,  saa  fremkommer  der 
paa  Cylinderen  en  yderst  uregelmæssig,  bugtet  Linje, 
som  aabenbart  viser,  at  det  er  umuligt  at  holde  Armen  fuld-. 

stændig  roiig.  Exempler  paa  saadanne  Linjer  >Ryste- 
kurver«,  ere  givne  i  Fig.  I — VIII.  Disse  ere  alle  uden 
Undtagelse  tagne  af  sunde,  kraftige  Mennesker,  saavel 
Kvinder  som  Mænd,  og  godtgøre  ril  Overflod,  hvor 
umuligt  del  er  at  holde  en  ikke  understøttet  Arm  fuld- 
stændig rolig.  —  Vi  skulle  nu  se  lidt  nærmere  paa 
disse  Kurver  for  at  undersøge,  hvad  der  er  Aarsag  til 
Rystelserne. 

Det  er  allerede  omtalt,  at  man  med  et  Apparat  som 
det  her  beskrevne  kun  faar  Armens  Bevi^elser  i  de  for- 
skellige Retninger  opskrevne  under  ét.  Hvad  enten 
Armen  ryster  op  eller  ned,  til  højre  eller  venstre,  frem 
eller  tilbage,  saa  maa  Knappen,  hvorpaa  Fingeren  hviler, 
sættes  i  Bevægelse.  Men  medens  Knappen  kun  vrikker 
lidt  i  de  to  sidste  Tilfælde,  bliver  den  ligefrem  løftet  eller 
sænket  ved  Armens  op-  eller  nedadgaaende  Bevægelser, 
og  disse  maa  derfor  altid  fremstille  sig  uforholdsmæssig 
store  i  Sammenligning  med  Bevægelserne  i  andre  Ret- 
ninger. Som  vi  strax  skulle  se,  viser  dene  sig  meget 
tydeligt  i  forskellige  Kurver;  overalt  hvor  der  har  været 
særlige  Aarsager  til  op-  og  nedadgaaende  Bevægelser, 
røbe  disse  sig  ved  særlig  store  Svingninger.  Dene  gælder 
saaledes  i  første  Linje  om  Aandedrættet.  Holder  man  en 
Arm  ret  ud  fra  Kroppen  og  trækker  Vejret  meget  dybt, 
ser  man  Armen  løfte  og  sænke  sig  med  Brystet.     Fig.  I 


viser  den  Linje,  som  man  faar  i  dene  Tilfelde.  Et 
Menneske  vil  under  almindelige  Forhold  trække  Vejret 
én   Gang   i   j  til   s   Sek.    De  lige  lodrette  Linjer,    som 

løbe  tværvs  over  hele  Figuren,  angive  den  Vej,  som 
Cylinderen  har  drejet  sig  i  i  Sek.,  og  man  ser  nu  hvor- 
ledes der  netop  i  Løbet  af  omtrent  3  Sek.  beskrives  en 
stor  Bugt,  som  selv  er  en  temmelig  uregelmæssig  Linje. 
Det  hele  ligner  til  en  vis  Grad  Havet,  naar  der  efter  en 
Storm  gaar  svære  Dønninger,  hvis  Overflade  kruses  af  en 
let  Brise.  Dønningerne  fremkaldes  her  af  Aandedrættet, 
Krusningerne  hidrøre  fra  de  forskellige  andre  Aarsager  til 
Rystelser.  Men  i  Sammenligning  med  de  andre  Kurvers 
ere  disse  Krusninger  her  meget  smaa  og  faatallige.  Dette 
er  opnaaet  ved  det  tidligere  omtalte  Kunstgreb,  idet  der 
er  indskudt  en  omtrent  10  Meter  lang  Slange  mellem 
Modtageren  og  Skriveapparatet.  Derved  falde  alle  Smaa- 
rystelserne  tildels  bort,  og  de  store,  langsomt  forløbende 
Aandedrætsbevægelser  træde  derved  tydeligere  frem.  Hvjs 
denne  Forklaring  af  Sagen  er  rigtig,  saa  maa  aabenbart 
de  store  Bugter,  Dønningerne,  falde  bort,  naar  man  kun 
aander  ganske  svagt  eller  helt  holder  Vejret  tilbage - 
Dette  fremgaar  da  ogsaa  af  de  andre  Kurver  Fig.  II — VIII, 
hvor  der  næppe  er  noget  Spor  af  de  store  regelmæssige 
Bugter  at  opdage.  Ti  ethvert  Menneske,  der  i  kort  Tid 
skal  holde  en  Arm  saa  rolig  som  mulig,  vil  ganske 
instinktmæssig  lade  være  at  aande,  saa  at  de  derfra  hid- 
rørende Bevægelser  saa  godt  som  altid  falde  bort. 

Men  hvor  komme  da  alle  Smaarystelserne  fra?  Nogle 
af  dem  skyldes  utvivlsomt  Hjærteslaget.  Hvergang  Hjærtet 
trækker  sig  sammen  og  sender  Blodet  ud  i  Legemet,  vil 
ethvert  Punkt  af  Organismen  indvendig  fra  modtage 
et  lille  Stød.  Under  gunstige  Forhold  er  det  nu  ikke 
vanskeligt  at  paavise,  at  nogle  af  Armens  Rystelser  nøj- 
agtig falde  sammen  med  Pulsslaget.  Sammenligner  man 
Rystekurven  A  med  den  samtidig  optagne  Pulskurve  B 
[se  Fig.  n],  saa  ser  man,  at  disse  to  ligne  hinanden  over- 
ordenlig meget;  selv  de  smaa  Bugter  paa  Pulskurven 
synes  her  at  gaa  igen  i  Rystekurven.    De  lodrette  Linjer 

tværs  over  Figuren  betegne  her  ligesom  før  Cylindrens 
Drejning  i  et  Sek.  Det  ejendommelige  ved  Kur\'en  A 
er  nu  dette,   at  den  blev  optaget  en  Time  efter,  ai  jeg 


havde  spist  til  Middag,  og  t  Mellemtiden  havde  jeg  siddet 
ganske  rolig  og  passiaret.  Her  var  hele  Legemet  altsaa 
fuldstændig  udhvilet  og  i  Ro,  og  dette  var  sikkert  Grunden 
til,  at  Hjæneslaget  traadte  saa  tydelig  frem  i  Kurven. 
Ti  naar  Muskler  og  Nerver  ere  trætte,  saa  kan  Hjæmeo 
ikke  nøjagtig  regulere  de  forskellige  Musklers  Samvirken, 
og  saa  maa  de  derfra  hidrørende  Rystelser  gribe  ind  og 
udviske  Billedet  af  Pulsslagene,  At  dette  virkelig  er  Til- 
fældet, kan  ses  af  Fig.  III,  der  er  optaget  omtrent  ved 


Midnatstid  etter  en  meget  travl  Dag.  Her  er  ikke  Spor  at 
Pulsslag;  Bevægelserne  ere  desuden  større  og  Kur%-en  er 
mere  takket.  De  smaa  Tal,  som  findes  paaskrevet 
Kurverne,  angive  Middeltallet  af  S%'ingninger  pr.  Sek.  i 
Løbet  af  et  længere  Tidsrum,  og  de  vise  os  altsaa,  at 
der  har  været  langt  mere  Uro  ved  Fig.  III  end  ved  II  A, 
idet  Tallet    i    første  Tilfælde   er  langt   større.     Endnu 

Større  er  Tallet  ved  Kurven  Fig.  IV,  som  blev  optaget, 
efterat  Armen  i  nogle  Minutter  havde  været  holdt  frit 
udstrakt  i  Luften,   hvilket  som  bekendt  er  en  meget  an- 


strængende  Stilling,  der  let  bringer  Armen  til  at  ryste. 
Heraf  fremgaar  altsaa,  at  en  Legemsdel  vil  ryste  desto 
mere,  jo  mere  dens  Muskler  og  Ner\er  ere  trættede. 

Vi  have  nu  set,  hvorledes  Aandedrættet,  Blodcirkula- 
tionen, Musklernes  og  Nervernes  Træthed  giver  sig  Udslag 
i  uvilkaarlige  Bevægelser.  Tilbage  staar  endnu  at  efter- 
vise en  langt  væsenligere  og  omfangsrigere  Gruppe  af 
Aarsager,  nemlig  Bevidsthedstilstandene,  som  ikke  blot 
kunne  fremkalde  bestemte  Rystebevægelser  men  endog  til 
en  vis  Grad  beherske  de  øvriges  Retning.  Deres  Ind- 
flydelse lader  sig  vel  ogsaa  udlede  ved  en  Betragtning  af 
Rystekurverne,  men  det  vilde  blive  altfor  vidtløftigt  om 
ikke  ligefrem  umuligt  ad  denne  Vej  at  faa  Rede  paa  alle 
Forholdene.  Ved  at  tage  Erfaringerne  fra  det  daglige  Liv 
til  Hjælp  komme  vi  langt  hurtigere  til  Maalet. 

Uvilkaarlige  Bevægelser  kunne  fremkaldes  dels  af 
Sindsbevægelser,  dels  ved  Forestillinger,  der  enten  selv 
angaa  Bevægelser  eller  hyppig  have  været  forbundne  med 
Bevægelser,  naar  blot  Opmærksomheden  er  tilstrækkelig 
koncentreret  paa  disse  Forestillinger.  Man  kan  let  ved 
en  Række  Exempler  paavise  Rigtigheden  heraf.  Enhver 
stærk  Spænding  forstærker  Rystebevægelseme;  man  ryster 
saaledes  af  Utaalmodighed,  og  man  skælver  af  Frygt, 
Under  saadanne  Forhold  kunne  de  uvilkaarlige  Bevægelser- 

let  blive  saa  store,  at  de  kunne  paavises  uden  særlige 
Apparater;  naar  man  f.  Ex.  ved  Examensbordet  hører 
Examinandernes  Stemme  ryste,  saa  er  det  aabenban  kun 
en  ejendommelig  Ytring  af  den  samme  Aarsag.  Jo  større 
Spændingen  bliver,  desto  stærkere  blive  ogsaa  sasdvanlig 
Rystelserne,  og  i  et  afgørende  Øjeblik  kan  en  Sinds- 
bevægelse medføre  meget  kraftige  Stød  og  Ryk.  Men 
selv  i  mindre  alvorlige  Tilfælde,  hvor  Rystelserne  ikke 
naa  en  saadan  Styrke,  at  de  kunne  opfattes  af  andre,  vil 
man  dog  ofte  selv  med  Lethed  kunne  mærke  dem.  Det 
er  saaledes  en  bekendt  Sag,  at  et  almindeligt,  vel  indøvet 
Arbejde  aldrig  gaar  saa  skævt  fra  Haanden,  som  naar 
man  har  Hastværk.  Spændingen,  Frygten  for  at  blive  for 
sent  færdig,  bringer  En  til  at  ryste  paa  Haanden,  og  de 
finere  Bevægelser,  som  Arbejdet  muligvis  kræver,  ville 
mislykkes.  løvrigt  er  det  velbekendt,  at  ikke  blot  Ulyst- 
tilstande men  ogsaa  visse  Lystaffekter  kunne  fremkalde 
uvilkaarlige  Bevægelser.  Naar  vi  f.  Ex.  faa  »vore  Lunger 
rystede«  af  en  hjærtelig  Latter,  saa  er  det  ikke  alene 
Lungerne  men  hele  Organismen,  som  rystes. 

Hermed  er  imidlertid  kun  den  ene  Side  af  Sagen 
udtømt.  Som  ovenfor  omtalt,  gives  der  ogsaa  Rystelser, 
der  fremkomme  ved  Forestillingen  om  en  bestemt  Be- 
vægelse, eller  med  en  Forestilling,  hvortil  en  bestemt 
Bevægelse  ofte  har  været  knyttet  (Carpenters  ideomotoriske 
Princip.  1852).  Ved  nogle  faa  Forsøg  kan  dette  let  paa- 
vises. Hænger  man  et  tungt  Legeme,  f.  Ex.  en  Blykugle 
paa  omtrent  en  Tommes  Diameter,  op  i  en  Snor  —  i 
Nødstilfælde  kan  et  Lommeur  i  en  let  Urkæde  ogsaa 
bruges  —  og  holder  dette  som  et  Pendul  i  Haanden  med 
frit  udstrakt  Arm,  saa  kommer  det  snart  i  Svingninger. 
Og  disse  Svingningers  Form  og  Retning  er  i  høj  Grad 
afhængig  af  de  Forestillinger,  som  man  indskyder  Indi- 
videt. Jeg  har  anstillet  dette  Forsøg  Snese  Gange,  og 
naar  vedkommende   blot   ikke   modarbejder   Bevægelsen, 

faar  man  altid  et  godt  Resultat.  Man  fører  f.  Ex.  sin 
Finger  langsomt  frem  og  tilbage  under  Pendulet  og  for- 
tæller, at  det  vil  svinge  i  den  Retning;  saa  varer  det 
sjældent  længe,  inden  Bevægelsen  i  den  angivne  Retning 
bliver  mærkelig.  Forandrer  man  nu  sin  Fingers  Bevægelse, 
f.  Ex.  til  en  Cirkel,  saa  følger  Pendulet  efter  osv.  Med 
Personer,  som  ikke  kendte  noget  til  saadanne  Førsøg,  har 
jeg  faaet  endnu  bedre  Resultater  ved  at  iklæde  Forsøgene 
en  mystisk  Form.  Jeg  fortæller  dem  f.  Ex.,  at  et  Pendul, 
som  svinger  over  en  Messingstang,  altid  svinger  i  Stangens 
Retning,  medens  det  over  en  Staalstang  svinger  paatværs 
af  Stangen  og  over  et  Glas  i  en  Kreds.  Det  slaar  ikke 
fejl;  Resultatet  bliver  det  samme  som  tidligere,  fordi  Aar- 
sagen  er  den  samme: 

Bevægelsens  Retning  bestemmes  ved  Forestillingen 
om,  en  bestemt  Bevægelse, 

Tilbage  staar  endnu  den  tredje  Gruppe  af  Rystelser, 
nemlig  dem,  der  fremkaldes  af  Forestillinger,  som  vel 
ikke  selv  angaa  Bevægelser,  men  som  ofte  have  været 
forbundne  med  Bevægelser.  Hos  et  normalt,  talende 
Menneske  vil  enhver  Forestilling,  til  hvilken  der  blot 
haves  et  Navn  eller  Ord,  paa  det  nøjeste  være  knyttet  til 
de  Bevægelser,  som  kræves  for  at  udtale  Ordet.  Det  er 
derfor  med  fuld  Føje  blevet  sagt,  at  al  Tænken  er  en 
stille  Talen.  Tydeligst  træder  dette  frem,  naar  man  over- 
vejer en  Sætning,  før  den  skrives  ned.  I  dette  Tilfælde 
er  det  ganske  særlig  Ordene,  deres  Sammenføjning  og 
Velklang  i  Sammensætningen,  som  det  drejer  sig  om,  og 
med  en  Smule  Øvelse  og  Opmærksomhed  mærker  man 
let  hos  sig  selv  ret  kraftige  Bevægelser  i  Tungen.  Disse 
Bevægelser  komme  ogsaa  frem,  naar  man  i  længere  Tid 
fastholder  et  bestemt  Ord  i  Tanken;  vi  skulle  i  det  føl- 
gende se,  hvilke  mærkelige  Resultater  en  saadan  ved- 
varende Tænken  paa  et  enkelt  Ord  kan  medføre.  Paa 
tilsvarende  Maade  ere  vore  Forestillinger  om  skrevne  Ord 


n 

forbundne  med  svage  Skrivebevægelser.  Preyer  har  paa 
en  sindrig  Maade  faaet  disse  smaa  Skrivebevægelser  op- 
tegnede paa  en  Tavle.  Han  brugte  dertil  det  i  bosstaaende 
Fig.  afbildede,  ganske  enkle  Apparat.  Det  bestaar  af  en 
lang,  let  og  tynd  Stang  ab,  der  ved  b  bærer  en  bøjet 

Staalnaal,        der 
a  b  drejer    sig    ned 

den  mindst  nm- 
^  lige  Modstand  om 
et  Hængsel^  ted 
b.  Staalnaateos 
Spids  rører  neiop 
ved  en  sodet 
Tavle  T.  Bindes 
nu  Stangen  é> 
ved  a  fast  til  et  Menneskes  Haand  langs  ad  HaiQid* 
ryggen*  eller  holdes  den  blot  i  Haanden  ligesom  en 
Pen,  og  vedkommende  derpaa  med  udstrakt  Arm  levende 
fremfantaserer  et  skrevet  Ord  eller  Tal  paa  Va^ggen 
foran  sig,  saa  skriver  Staalnaalen  Figuren  paa  den 
sodede  Tavle.  Figuren  S.  loi  gengiver  i  naturlig  Stør- 
relse en  Række  Tegninger,  der  ere  fremkomne  paa 
denne  Maade.  Da  de  mange  andre  Aarsager  til  Rysrclscr 
naturligvis  ikke  forsvinde,  fordi  et  Menneske  tænker  paa 
en  bestemt  Genstand,  saa  blive  de  fremkomne  Tegninger 
som  oftest  yderst  bugtede  Linjer,  i  hvilke  det  undertiden 
kan  være  vanskeligt  nok  at  opdage,  hvad  der  har  været 
tænkt  paa.  I  de  smaa  hvide  Kvadrater  paa  Fig.  er  der 
derfor  skrevet,  hvad  hver  enkelt  Tegning  skal  forestille,  eller 
rettere,  hvad  der  blev  tænkt  paa,  da  Haanden  tegnede 
den  paagældende  Figur;  man  ser  let,  hvorledes  To- 
ningen stadig  er  bleven  forvansket  ved  Ryste  Iser  af  anden 
Oprindelse.  Men  Tilnærmelserne  ere  overalt  saa  store, 
at    der   ikke   kan  være  Tvivl  om,    at  det    ogsaa  her  er 

Forestillingerne,  som  i  Hovedsagen  bestemme  Bevægelser- 
nes Retning. 

Endnu  paa  et  andet  Punkt  kunne  vi  paavise  Fore- 
stillingernes Indvirkning  paa  de  uvilkaarlige  Bevægelser. 
Al  Takt  dier  Rytme  har  som  bekendt  en  stærk  Tilboje- 
lighed  til  at  give  sig  Udslag  i  Bevægelser.  Man  ser  dette 
paa  smaa  Børn,  som  hoppe  i  Takt  til  Musik,  selv  om 
de  nidrig  have  lært  at  danse.  Ogsaa  mange  Voxne  kunne 
vanskelig  hare  et  Musikstykke  uden  at  slaa  Takt  tned 
Hovedet  eller  Foden.  Det  ligger  derfor  nær  at  antage, 
at    dette    nøje   Sammenhæng  mellem    rytmiske   Lydfore- 


stillinger og  Bevægelser  ogsaa  vil  give  sig  Udslag  i  Ryste- 
bev.-egelserne.  Forsøgene  have  da  ogsaa  cilfulde  bekræftet 
Formodningens  Rigtighed,  og  de  have  tilmed  vist,  at  den 
Maade,  hvorpaa  Taktslagene  præge  sig  i  Rystekurverne, 
er  individuelt  forskellig,  afhængig  af  Temperamentet. 
Dette  ses  af  Fig.  V  og  VI.  Kurven  A  i  Fig.  V  fremkom, 
da  en  Metronom,  hvis  Slag  der  lyttedes  til,  slog  omtrent 
120,  Kurven  B,  da  den  slog  40  Slag  i  Minutet.  Det  er 
ganske  interessant  at  lægge  Mærke  til,  hvorledes  den 
langsomme,  næsten  søvnige  Takt  præger  sig  i  Kur\'en 
B's    jævne  og  rolige    Løb,    medens    den    tre    Gange   saa 

raske  Takt  giver  Kurven  A  et  livligt,  nenøst  Præg. 
Fig.  VI  viser  tilsvarende  Forandringer,  men  kun  paa  en 
ganske  anden  Maade.  Under  de  to  Kurver  har  Metronomen 
her  selv  optegnet  Taktslagene,  saaledes  at  de  smaa  For- 
højninger paa  den  rette  Linje  angive  det  Øjeblili,  hvor 
Slaget  fremkom.  Man  ser  heraf,  hvorledes  den  søvnige 
Takt  i  A  {}6  Slag  i  Min-)  næsten  medfører  en  Forskræk- 
kelse, hvei^ang  Taktslaget  falder,  saa  at  hvert  enkelt 
Slag  gennemgaaeode  medfører  et  stort  Udsving.  Den 
livlige  Takt  (117  i  Min.)  giver  sig  tilkende  i  Kunden  B 


ved  en  ualmindelig  Mængde  Sniaasvingninger.  Disse 
Forskelle  staa  godt  i  Samklang  med  de  to  Personers 
individuelle  Ejendommeligheder;  den  nærmere  Paavisning 
heraf  vilde  dog  føre  for  meget  ind  paa  Personligheder. 

Hidtil  er  det  stadig  blevet  forudsat,  at  de  uvilkaar- 
lige  Bevægelser  kun  kunne  fremkaldes  af  Forestillinger 
eller  Følelser,  naar  disse  træde  klart  frem  i  Bevidstheden. 
Denne  Forudsætning  har  været  nødvendig,  fordi  man  kun 
i  saa  Fald  experimentalt  kan  paavise  Bevægelsernes  Sam- 
menhæng med  og  Afhængighed  af  de  sjælelige  Tilstande. 
Erfaringen  lærer  nu  imidlertid,   at  Bevægelser  af  ganske 

samme  Art  som  de  omtalte  ogsaa  kunne  fremkaldes  af 
ubevidste  Tilstande.    Der  gives  Mennesker,  for  hvem   det 
er   muligt   at   føre   en   livlig  Samtale   samtidig   med,     at 
Armen  udfører  Skrivebevægelser,  hvis  Indhold  røber    en 
hel  anden  Tankegang  end  den,  som  Bevidstheden  kredser 
om.     Her  have  vi  altsaa  tilsyneladende  et  sjæleligt  Ind- 
hold,   som  Individet  ikke  er  sig  bevidst*)  men  som  des- 
uagtet giver  sig  Udslag  i  uvilkaarlige  Bevægelser.     Alle 
disse  Forhold  skulle  vi  senere  komme  nærmere  ind  paa 
i  Afsnittet  om  det  ubevidstes  Indgriben  i  Bevidstheden  ; 
men  det  har  været  nødvendigt  at  berøre  dem  her.    Naar 
vi   nemlig  nu  gaa  over  til  at   behandle   de   uvilkaarlige 
Bevægelsers  Betydning  for  Overtroen,   saa   vil   det  ikke 
være  muligt  at  sondre  skarpt  mellem  de  Tilfælde,    hvor 
Bevægelserne  ledes  af  Forestillinger,  og  hvor  de  ledes  at 
ubevidste  Tilstande.    Bevægelserne  kunne  tage  sig  ganske 
ens  ud,  og  kun  ved  en  omhyggelig  Undersøgelse  af  den 
samtidige  Bevidsthedstilstand  vil  man  kunne  afgøre,    om 
de    fremkomne   Bevægelser    skyldes    Forestillinger    eller 
ubevidste  Tilstande.     Jeg  fremdrager  nu  i  det  følgende 
fornemlig  saadanne  Tilfælde,  hvor  Bevægelserne  paaviselig 
ere  bestemte  ved  Bevidsthedstilstande,   men  det  er  derfor 
ikke  Hensigten  at  ville  benægte  eller  blot  ignorere  det 
Faktum,  at  »det  ubevidste«  kan  fremkalde  ganske  lignende 


•)  Hvor  vi  i  det  følgende  faa  med  disse  Fænomener  at  gøre,  tale 
vi  om  ubevidste  sjælelige  Tilstande,  ubevidste  Forestillinger, 
uden  Hensyn  til,  at  disse  Udtryk  i  og  for  sig  ere  meningsløse. 
Tværtimod  bevirker  Meningsløsheden,  at  Udtrykkene  ere  langt 
at  foretrække  for  Betegnelser  som  »underbevidste,  »subliminale 
og  lign.,  da  disse  involvere  bestemte  Hypoteser  om  Fænomenernes 
Natur.  Ligesom  Matematikerne  kunne  bruge  Meningsløsheden 
a— n  til  at  repræsentere  en  bestemt  Størrelse,  saaledes  kunne  vi 
ogsaa  bruge  Udtrykket  »ubevidst  Forestillingc  som  Betegnelse  for 
noget,  hvis  Existens  Erfaringen  har  ført  os  til  at  antage,  men 
hvis  Natur  vi  endnu  intet  Kendskab  have  til. 

Fænomener.    Disse  kunne  vi  dog  som  sagt  først  komme  til 
i  et  senere  Afsnit. 

De  magiske  Bevægelser, 

Ved  magiske  Bevægelser  forstaa  vi  alle  saadanne  Be- 
vægelser af  livløse  Genstande,  som  man  til  forskellige 
Tider  har  henført  til  magiske  Kræfter,  fordi  man  ikke 
kunde  paavise  nogen  fysisk  eller  psykisk  Aarsag  til  dem. 
Bevægelserne  saa'  man,  og  da  de  Personer,  som  vare  i 
Berøring  med  Tingene,  ikke  vare  sig  bevidst  at  ville 
fremkalde  nogen  Bevægelse,  saa  kunde  de  jo  heller  ikke 
antages  at  have  foraarsaget  Bevægelserne,  i  det  mindste 
ikke  paa  sædvanlig  Maade.  Følgelig  maatte  Bevægelsen 
skyldes  magiske  Kræfter,  enten  hos  de  paagældende 
Mennesker  eller  muligvis  hos  højerestaaende  Væsner,  der 
greb  ind  i  Tingenes  Gang.  Af  saadanne  magiske  Bevæ- 
gelser have  vi  i  den  historiske  Fremstilling  behandlet  to 
Hovedgrupper:  Ønskekvistens  Udslag  (ILS.  174—^77)  og 
Borddansen  i  dens  forskellige  Former  (III.  S.  75—79). 
Vi  skulle  nu  paavise,  at  vi  i  begge  disse  Tilfælde  kun 
have  at  gøre  med  Ytringer  af  uvilkaarlige  Bevægelser. 

I  Ringoraklet,  som  vi  have  historiske  Efterretninger 
om  fra  Kejser  Valens'  Tid,  er  der  aabenbart  ikke  det 
mindste  gaadefuldt.  En  Ring,  som  holdes  i  Haanden  i 
en  Snor,  kan  ikke  undgaa  tilsidst  at  komme  i  Bevægelse, 
og  venter  nu  den,  som  holder  Snoren,  en  bestemt  Be- 
vægelse, saa  fremkommer  netop  den  Bevægelse.  Venter 
han  f.  Ex.,  at  Ringen  skal  angive  et  Navn  ved  at  slaa 
imod  bestemte  Bogstaver  i  Kanten  af  en  Metalskaal,  saa 
angiver  Ringen  paa  denne  Maade  netop  det  Navn,  som 
mer  eller  mindre  klart  foresvæver  den  paagældende.  Alt 
dette  følger  ligefrem  af  den  tidligere  paaviste  Lov,  at 
Bevægelsens   Retning   bestemmes   ved  Forestillingen  om 

en    bestemt   Bevægelse;    det   kan    simpelthen   ikke   være 
anderledes. 

Paa  lignende  Maade  forholder  det  sig  nu  ogsaa  med 
Ønskekvisten  og  dens  Bevægelser.  Kvisten  kunde  liave 
mange  forskellige  Former;  hyppigst  anvendtes  vel  den 
Y-formede  Pile-  eller  Hasselkvist,  men  man  brugte  ogsaa 
en  Øxe,  der  blev  hugget  ind  i  en  Træklods  og  derefter 
bragt  i  Ligevægt  paa  Fingerspidsen,  eller  et  Sold,  der 
igen  kunde  anbringes  paa  forskellig  Maade.  Alt  efter 
det  anvendte  Redskabs  Beskaffenhed  bar  disse  Spaadoms- 
kunster  Navnet  Rhabdomantik,  Axinomatik  eller  Koski- 
nomantik,  men  Princippet  er  det  samme  i  dem  alle: 
Redskabet  angiver  ved  en  Bevægelse  det  Sted,  den  Ret- 
ning eller  Person,  som  man  ønsker  udpeget.  Af  alle 
disse  Metoder  er  den  egenlige  Ønskekvist  og  den  derpaa 
grundede  Rhabdomantik  vel  den  eneste,  som  endnu  an- 
vendes; vi  ville  derfor  indskrænke  es  til  at  omtale  den, 
men  iøvrigt  ses  det  let,  at  den  samme  Forklaring,  som 
kan  gives  af  Ønskekvistens  Bevægelser,  Ord  ril  andet 
lader  sig  overføre  paa  de  andre  Metoder. 

Efter  alt,  hvad  der  er  udviklet  i  det  foregaaende, 
er  det  ikke  vanskeligt  at  indse,  at  Kvisten  vil  sætte  sig  i 
Bevægelse,  naar  den  Person,  som  holder  den  i  Haanden, 
venter  at  en  Bevægelse  skal  indtræde  paa  et  bestemt  Sted. 
Hvis  vedkommende  derimod  ikke  ønsker  eller  venter,  at 
den  skal  bevæge  sig,  saa  sker  det  heller  ikke.  Dette 
vidste  Pater  Lebrun  allerede  i  Slutningen  af  det  17. 
Aarhundrede  (se  II.  177)  og  han  drog  deraf  den  ganske 
rigtige  Slutning:  »at  Aarsagen  til  Kvistens  Bevægelser 
retter  sig  efter  Menneskets  Ønsker  og  bestemmes  ved 
hans  Hensigter«.  Lebrun  havde  med  andre  Ord,  halv- 
andet hundrede  Aar  før  Carpenter,  paavist  de  ideomoto- 
riske  Bevægelser  paa  et  enkelt  Omraade.  Og  ganske 
uafhængig  af  Carpenter  kom  Chevreul  1853  til  den 
samme  Forklaring:   at  det  var  Forestillingen  og  Forvent- 

ningen  om  en  Bevægelse,  der  fik  Kvisten  til  at  dreje 
sig.  Da  man  nu  tilmed  fra  Pater  Kirchers  Forsøg 
véd,  at  Kvisten  aldrig  bøjer  sig,  hverken  mod  Vand, 
Metal  eller  noget  andet,  naar  den  ikke  holdes  i  Haanden 
af  et  Menneske,  saa  er  det  dermed  givet,  at  Bevæ- 
gelsesimpulseme  virkelig  udgaa  fra  den  menneskelige 
Bevidsthed.  Men  dermed  bliver  det  lige  gaadefuldt, 
hvorledes  det  gaar  til,  at  Kvisten  kan  vise  Vand, 
Metal  el.  lign.  Dette  er  nemlig  ikke  nogen  Fabel.  Endnu 
den  Dag  i  Dag  findes  der  rundt  om  i  Landet  »Vand- 
søgere«,  hvis  Hjælp  paakaldes,  hvergang  der  skal  graves 
en  Brønd;  og  det  er  ikke  blot  uvidende  og  overtroiske 
Personer,  som  søge  den  Art  Assistance.  I  Nærheden  af 
en  af  Landets  største  Købstæder  har  Egnens  Læge  vist 
mig  en  Mængde  Brønde,  som  vare  gravede  efter  Anvis- 
ning af  en  bekendt  gammel  Vandsøger;  nogle  af  dem 
laa  paa  Steder,  hvor  man  vanskelig  vilde  finde  paa  at 
vente  Vand,  og  de  vare  ogsaa  først  gravede,  efter  at  man 
paa  egen  Haand,  uden  Vandsøgerens  Hjælp,  forgæves 
havde  prøvet  sig  frem  forskellige  Steder. 

Forklaringen  paa  dette  mærkelige  Fænomen  ligger 
dog  ikke  langt  borte.  Vandsøgeren  er  som  oftest  en 
gammel  Brøndgraver,  der  ved  sit  intime  Kendskab  til 
Egnens  Brønde  efterhaanden  har  faaet  et  vist  Blik  for 
Vandaarernes  Løb.  Han  har  det  rent  instinktmæssig,  saa 
at  sige  »paa  Fornemmelsen«,  hvor  man  kan  vente  Vand, 
og  disse  uklare  Fornemmelser  bevirke  saa  Kvistens  Be- 
vægelser, naar  han  med  den  i  Haanden  gaar  hen  over 
Marken.  Hvis  man  vilde  spørge  Manden  om,  af  hvilke 
Kendetegn  han  slutter,  at  der  netop  paa  det  Sted  maa 
kunne  findes  Vand,  vilde  han  sikkert  være  ganske  ude  af 
Stand  til  at  svare  derpaa.  Det  er  ham  selv  ganske  ube- 
vidst; men  paa  rette  Sted  fremkalder  det  Forventningen 
om  en  Bevægelse  af  Kvisten,  og  saa  slaar  den  ned.  At 
sligt  kan  ske,  skulle  vi  senere  se  mange  Exempler  paa; 

her  skal  jeg  blot  anføre  et  enkelt  Tilfælde,    som  jeg  kan 
gøre  Rede  for,  fordi  jeg  selv  var  den  agerende. 

Den   ovenfor   omtalte,  bekendte  Vandsøger  har  jeg 
havt  den  Fornøjelse  at  træflFe  personlig.    Han  vilde  gerne 
overbevise    mig    om,    at   det   virkelig   var   Kvisten,    der 
bøjede  sig,    uden  at  ban  gjorde  noget  dertil,    og   derfor 
tilbød  han    at  gøre    et  Forsøg  i   min  Nærværelse.     Jeg 
saa'    da,    hvorledes  han   bar   sig   ad,    men    det   var   mig 
naturligvis   umuligt  med  blotte  Øjne  at  se  de  smaa  uvil- 
kaarlige  Bevægelser,  som  satte  Kvisten  i  Bevægelse;   kun 
Resultalet,  Kvistens  Bøjning,  var  synlig  for  Øjet.    Derefter 
opfordrede  han  mig   til  at    gøre  et  Forsøg;    han  troede 
rigtignok  ikke,  at  det  kunde  nytte  noget,  ti  der  var  mange 
Mennesker,    som  efter  hans  Anvisning  havde  gaaet  med 
Kvisten,  men   det   var  kun  lykkedes  for  en  eneste  at  ha 
den  til  at  bøje  sig.      Et  Forsøg,    mente  han,    kunde  dog 
aldrig  skade.     Det  gik  jeg  naturligvis  villig  ind  paa.     I 
flere  Vidners  Nærværelse  gik  han  saa  hen  over  Marken, 
og  det  Sted,  hvor  Kvisten  slog  ned,  blev  mærket  paa  en 
saa  lidt  iøjnefaldende  Maade   som    mulig.     Dette  havde 
jeg  ikke  set  noget  til.     Derefter  blev  jeg  stillet  op  paa 
samme  Sted,   hvor  han   havde  staaet,   og   den   Retning, 
som    jeg   skulde   gaa  i,  blev  mig  anvist.     Resultatet  af 
Forsøget  blev  nu,  at  Kvisten   i  mine  Hænder  slog  ned 
omtrent  en  Alen  fra  det  Sted,    hvor  den  havde  bevæget 
sig  for  ham.    Da  jeg  havde  gaaet  et  vist  Stykke,   fik  jeg 
pludselig  den  Tanke,  at  her  omtrent  maatte  det  vel  være, 
at  den  skulde  bøje  sig  —  og  med  Forestillingen  om  Be- 
vægelsen fulgte  saa  ganske  rigtig  Bevægelsen.   Men  hvor- 
ledes  fik   jeg   denne   Indskydelse   netop  paa    det  rigtige 
Sted?     Herved    har   »det   ubevidste«    sikkert    spillet    en 
Rolle  med.     Jeg  vidste  omtrentlig,  i  hvor  lang  Tid  den 
gamle  Mand  havde  gaaet  hen  over  Marken,   og  jeg  har 
saa  rimeligvis  uden  at  tænke  derover  —  i  det  mindste  er 
jeg  mig  ikke  en  saadan  Beregning  bevidst   —   ladet  mig 

lede  heraf  til  at  bedømme,  hvor  Bevægelsen  skulde  fore- 
gaa.  Med  Sikkerhed  kan  jeg  dog  kun  sige,  at  jeg  tænkte 
paa,  at  Bevægelsen  skulde  finde  Sted,  dengang  den  virke- 
lig indtraf;  hvad  det  bragte  mig  til  at  tænke  derpaa  i 
rette  Øjeblik,  kan  jeg  kun  have  en  Formodning  om. 
Men  den  hele  Tildragelse  illustrerer  ret  godt,  hvorledes 
uvilkaarlige  Bevægelser  kunne  fremkaldes  i  bestemte  Øje- 
blikke paa  Grundlag  af  Skøn  og  Bedømmelser,  som  Indi- 
videt slet  ikke  er  sig  bevidst. 

Nær  beslægtede  med  Ønskekvisten  ere  de  moderne, 
kunstigere  Apparater,  Psykografen  og  Planchetten.  Man 
kan  let  selv  ved  Forsøg  overbevise  sig  om,  at  disse  ogsaa 
sættes  i  Bevægelse  ved  uvilkaarlige  Rystelser,  der  ledes 
af  bestemte  Forestillinger.  Sætter  man  sig  nemlig  med 
Hænderne  paa  Apparatet  og  tænker  vedholdende  paa  et 
bestemt  Ord,  varer  det  sjældent  længe,  inden  man  faar 
dette  Ord  skrevet.  Men  naar  et  virkeligt  Medium  »ar- 
bejder« med  Apparatet,  saa  er  det  sikkert  i  Almindelighed 
ubevidste  Tilstande,  der  dirigere  Bevægelserne.  Derved 
fremkomme  de  mange  forunderlige  Meddelelser  om  Ting, 
som  Mediet  ikke  selv  véd  mindste  Besked  om,  og  som 
derfor  paa  en  uvidende  Tilskuerkreds  let  frembringer  det 
Indtryk,  at  højere  intelligente  Væsner  have  været  med- 
virkende. Hvorledes  det  forholder  sig  hermed,  ville  vi 
efterhaanden  komme  til  at  gøre  Rede  for  i  det  følgende. 

Fra  Ønskekvistens,  Psykografens  og  Planchettens  Be- 
vægelser er  der  kun  et  lille  Skridt  til  Borddansen  og 
Bordbankningen.  Forskellen  mellem  de  to  Grupper  af 
Fænomener  er  nærmest  den,  at  de  førstnævnte  Apparater 
sædvanlig  kun  sættes  i  Bevægelse  af  et  enkelt  Menneske, 
medens  de  større  og  tungere  Borde  gerne  kræve  en  Sam- 
virken  af  flere  Personer.  Derved  bliver  Sagen  da  ogsaa 
en  Smule  mere  kompliceret.  At  Bevægelsen  her  ligesom 
i  de  tidligere  omtalte  Tilfælde  kun  skyldes  uvilkaarlige 
Rystelser  fra  Cirkeldeltagernes  Side,    derom  kan  der  ikke 


1 10  DE  MAGISKE   SINDSTILSTANDE. 

være  mindste  Tvivl.  Strax  efter  at  Borddansen  var 
bleven  kendt  i  Europa '^),  paaviste  den  engelske  Læge  James 
Braid,  der  især  er  bekendt  fra  sine  Undersøgelser  over 
Hypnosen,  at  Bordet  kun  kom  i  Bevægelse,  naar  Del- 
tagerne ventede  en  Bevægelse;  hvis  de  derimod  rettede 
Opmærksomheden  paa  et  fast  Punkt,  saa  skete  der  intet. 
Og  samme  Åar,  1853,  P^^viste  hans  Landsmand,  Fysikeren 
Faraday,  ved  en  meget  sindrig  »Indikator«,  at  Cirkel- 
deltagernes Hænder  virkelig  tildelte  Bordet  en  Række 
Smaastød,  som  vel  hver  for  sig  vare  umærkelige,  men 
som  dog  endte  med  at  fremkalde  en  livlig  Bevægelse  selv 
af  tunge  Borde. 

Det  er  saaledes  experimentalt  godtgjort,  hvorledes 
det  forholder  sig  med  Bordets  Bevægelser;  men  der  er 
dog  herved  endnu  noget,  som  trænger  til  nærmere  Be- 
lysning. Ti  naar  en  Del  Mennesker  sidde  om  et. Bord 
og  hver  for  sig  tildele  dette  en  Række  uvilkaarlige  SflW* 
stød,  saa  er  der  adskillig  større  Sandsynlighed  for,  at  lUt 
disse  Smaastød  ville  ophæve  hinanden,  og  Bordet  sittta 
blive  staaende  urokkeligt,  end  for  at  de  netop  skulle  fer- 
stærke hinanden  og  derved  frembringe  en  mærkelig  Be- 
vægelse af  Bordet.  Det  er  let  nok  at  forstaa,  at  Bordet 
kan  komme  i  stærk  Bevægelse,  om  det  er  aldrig  saa  stort 
og  tungt,  hvis  alle  disse  Smaastød  hyppig  i  samme  Øje- 
blik gaa  i  samme  Retning,  og  dernæst  ikke  i  nasste  Mo- 
ment gaa  ligesaa  stærkt  i  modsat  Retning.  Et  lille  Barn 
kan  jo  ved  en  Række  smaa,  taktfaste  Ryk  i  Rebet  sætte 
en  tusindpundig  Kirkeklokke  i  Bevægelse;   følgelig  maa 


*)  Da  Borddansen  sædvanlig  antages  at  være  en  ganske  moderne 
Opdagelse,  saa  er  det  værd  at  bemærke,  at  Kiesewetter  bos 
Kirkefaderen  Tertullian  har  fundet  en  Udtalelse,  hvoraf  frem- 
gaar,  at  man  har  kendt  den  allerede  i  Oldtiden  og  benyttet  den 
til    Spaadomskunster.      (Geschichte    des    Occultismus,   Bd.  II. 

S.  371). 

ogsaa  et  Bord  kunne  bringes  til  ai  bevæge  sig  ved  en 
Række  Smaastød,  der  anbringes  paa  rette  Maade.  Og 
Spørgsmaalet  bliver  da  kun,  hvorledes  de  forskellige  Per- 
soners Rystelser  hver  for  sig  maa  forholde  sig,  for  at  en 
saadan  Samvirken  af  Stødene  kan  komme  i  Stand-  Det 
hænder  erfaringsmæssig  ret  jævnlig,  at  Folk  forsøge  paa 
at  faa  et  Bord  til  at  danse,  uden  ai  det  lykkes  for  dem, 
og  dermed  er  det  altsaa  givet,  at  Bevægelsen  for  at  komme 
i  Stand  virkelig  kræver  visse  Betingelser  optyldt.  For 
nu  at  komme  paa  Spor  efter  disse  Betingelser,  har  jeg 
ved  mange  forskellige  Lejligheder  optaget  Rystekurver  af 
samtlige  Deltagere  ved  en  Borddans-Seance,  baade  før  og 


under    Borddanscn,    og    disse    Kurver    synes    virkelig    at 
give  Løsningen  paa  Gaaden- 

Det  er  mig  ikke  muligt  her  at  fremlægge  hele  mit 
Materiale  eller  gøre  Rede  for  alle  de  mulige  Tilfælde. 
Jeg  indskrænker  mig  til  blot  at  paavise  det  almindelige, 
typiske,  og  lader  de  mange  Undtagelser  og  Afvigelser 
ude  af  Betragtning;  den  kyndige  Læser  vil  dog  snart 
opdage,  at  Afvigelserne  ikke  ere  vanskeligere  at  forklare 
end  Normen.  I  Fig.  VII  og  VIII  er  nu  gengivet  nogle 
Stykker  af  et  Par  typiske  Kurver;  Aer  taget  før.  Bunder 
Borddansen.  Mellem  disse  Kurver  A  og  B  har  der  i 
alle  mine   Forsøg  altid  vist  sig    to  væsenlige  Forskelle:. 

i)  B-Kurven  er  jævnere,  nærmer  sig  mere  til  eo  ret 
Ijnje  end  den  før  Forsøget  tagne  A-Kurve.  2)  Den  inde- 
holder ikke  nær  saa  mange  smaa  Rystelser  som  A-Kurven, 
men  har  i  Stedet  kun  enkelte  store  Bugter.  Disse  For- 
skelligheder ere  yderst  mærkelige,  fordi  de  gaa  stik  imod, 
hvad  man  paa  Forhaand  kunde  være  tilbøjelig  til  at 
vente.  Man  skulde  jo  tro,  at  de  Mennesker,  hvis  Hænder 
ryste  saaledes,  at  de  kunne  holde  et  Bord  i  Beva^lse 
derved,  ikke  ville  være  i  Stand  til  at  holde  en  udstrakt 
Arm  nogenlunde  rolig;  men  Er&ringen  viser  det  modsatte. 
Der   er  saa   iidt   som   mulig   nogen   egenUg  Uro  tilstede; 


af  alle  de  Kurver,  som  jeg  under  andre  Forhold  har  op- 
taget hos  forskellige  Mennesker,  har  kun  Fig.  II  A  nogen 
Lighed  med  de  her  omtalte,  og  den  er  som  tidligere  be- 
rørt optagen  efter  en  Times  fuldstændig  Hvile.  Endelig 
viser  der  sig  den  Mærkelighed,  at  B-Kurvernc  sædvanlig, 
men  dog  ikke  altid,  dele  sig' i  to  Grupper,  af  hvilke  den 
ene,  {jvf.  Fig.  VII),  viser  omtrent  j,  medens  den  .-inden 
(Fig.  Vm)  kun  har  omtrent  4  Svingninger  i  Sekundet. 
Vore  tidligere  anførte  Rystekurver  have  vist,  at  Svinge- 
tallet for  et  normalt  Menneske  under  forskellige  Forhold 
kan  variere  meget  stærkt,   mellem   6  og  10  Svingninger 

pr.  Sek.;  under  Borddansen  gur  Tallet  nu  altid  ned  og 
falder  for  nogle  Cirkeldeltagere  nænnest  ved  4,  for  andre 
nærmest  ved  j.  Naturligvis  kan  der  ogsaa  forekomme 
Tal  midt  imellem  disse  Grænser,  men  de  ere  forholdsvis 
sjældne,  og  jeg  ser  derfor  bort  fra  dem.  Holde  vi  os  til 
det  normale,  det  hyppigst  forekommende,  saa  vil  Forholdet 
være  dette,  at  Cirkeldelugernes  Rystekurver  falde  i  to 
Grupper,  hver  med  sit  Svingetal,  4  og  j.  Da  det  nu 
tilmed  ved  mine  Forsøg  har  vist  sig,  at  denne  Deling  i 
to  Grupper  indtneder  desto  hurtigere,  jo  lettere  det  lykkes 
for  Deltagerne  at  faa  Bordet  i  Gang,  saa  er  det  indlysende, 
at  Delingen  ikke  er  uden  Betydning.  Ved  en  nem  Be- 
tragtnbg  kunne  vi  ogsaa  let  overtyde  os  om,  at  det 
rimeligvis  er  de  forskellige  Svingeul,  som  ere  Aarsagen 
til,  at  Bordet  overhovedet  kommer  i  Bevægelse. 

Lad  os  tænke  os,  at  alle  Deltagerne  netop  »ryste« 
det  samme  Antal  Gange  i  Sekundet,    saaledes  som  Til- 
fældet ja^'nlig  er  fra  Begyndelsen,     For  nu  ikke  at  gøre 
Sagen  vidtløftigere  end  nødvendig,  kunne  vi  indskrænke 
os  til  at  betragte  to  Hovedtilfælde :  enten  gaa  alle  Rystel- 
serne i  hven  Øjeblik  imod  hinanden,  eller  de  gaa  alle  i 
samme      Retning. 
Det  er  let  at  indse, 
at  der  i  første  Til- 
fælde slet  ikke  kan 
fremkomme  nogen 
Bevægelse,    ti   vel 
forstærke    Stødene 
hinanden,    da    de 
gaa  i  samme  Ret- 
ning, men  ethven 
Stød  i  én  Retning 

efterfølges  af  et  meget  nær  ligesaa  stærkt  i  modsat  Ret- 
ning, fordi  Hænderne  ryste  frem  og  tilbage,  og  Resultatet 
heraf  maa  da  blive,  at  der  slet  intet  sker.    Hvis  Deltagerne 

derimod  dele  sig  i  to  Grupper,  hver  med  sit  Svingetal, 
saa  stiller  Sagen  sig  ganske  anderledes.  Et  Blik  paa  om- 
staaende  Figur  vil  være  tilstrækkeligt  til  at  gøre  dene 
klart.  A  er  en  Rystekurve  med  5,  B  en  lignende  med 
4  Svingninger  i  Sek.;  for  Overskuelighedens  Skyld  ere 
de  tænkte  ganske  regelmæssige.  Hvis  nu  en  Genstand, 
f.  Ex.  et  Bord,  samtidig  paavirkes  af  begge  stødvise  Be- 
vægelser, saa  vil  det  i  Virkeligheden  paavirkes  paa  den 
Maade,  som  Kurven  C  viser.  Stødene  gaa  kun  to  Gange 
nøjagtig  i  samme  Retning  og  forstærke  hinanden;  paa 
de  andre  Punkter  derimod  ophæve  de  mer  eller  mindre 
fuldstændig  hinandens  Virkninger,  og  denne  gensidige 
Udjævning  vil,  som  Figuren  viser,  strække  sig  over  en 
ikke  ringe  Del  af  Sekundet.  Strax  derefter  følger  saa  et 
kraftigt  Stød.  Derved  faa  Deltagerne  Forestillingen  om 
en  bestemt  Retning  af  den  hele  Bevægelse,  og  vi  have 
allerede  set,  hvorledes  en  saadan  Forestilling  om  en  be- 
stemt Bevægelse  kan  indvirke  paa  de  uvilkaarlige  Ry- 
stelser og  forstærke  dem  netop  i  den  Retning.  Det  er 
derfor  i  høj  Grad  sandsynligt,  at  Bordet  først  kommer  i 
Gang,  naar  Cirkeldeltagernes  uvilkaarlige  Rystelser  ere 
blevne  saa  forskellige,  at  der  ved  deres  gensidige  Indgriben 
kan  opstaa  Stød  med  mellemliggende  Hvileperioder. 

Den  her  givne  Forklaring  gælder  dog  kun,  hvis  der 
ikke  blandt  Cirkeldeltagerne  findes  et  særlig  udviklet 
Medium  i  spiritistisk  Forstand.  Et  saadant  Medium  vil 
nemlig  sædvanlig  have  en  saa  fuldstændig  dominerende 
Indflydelse  paa  Bevægelserne,  at  de  øvrige  Deltagere  blive 
temmelig  overflødige;  de  virke  nærmest  kun  som  »Bremse«. 
Man  overbeviser  sig  let  herom;  selv  om  der  ikke  er  noget 
særligt  Medium  tilstede,  ved  at  lægge  Mærke  til,  hvem 
af  Deltagerne  der  har  den  største  Indflydelse  paa  Be- 
vægelserne; disse  Personer  vise  sig  ved  nærmere  Under- 
søgelse altid  at  have  de  bedste  mediumistiske  Anlæg. 
Endelig  gælder  Forklaringen  heller  ikke  for  det  Tilfælde, 

hvor  der  opstaar  Bevægelser  af  Genstande  uden  Berøring. 
Ved  fintmærkende  Apparater,  hvis  Indretning  jeg  dog  ikke 
her  skal  gaa  nærmere  ind  paa,  har  jeg  overbevist  mig 
om,  at  Rystebevægelseme  ikke  kunne  forplante  sig,  hverken 
gennem  Luften  eller  faste  Legemer.  Bevægelser  uden 
Berøring  kunne  derfor  ikke  være  foraarsagede  af  uvil- 
kaarlige  Rystelser.  Vi  have  imidlertid  tidligere  set  (HI. 
S.  76),  at  der  kræves  en  høj  Udvikling  hos  det  Medium, 
som  skal  frembringe  slige  Fjærn virkninger;  vi  ville  derfor 
opsætte  den  nærmere  Redegørelse  for  Sagen  til  et  følgende 
Afsnit,  hvor  vi  komme  til  at  behandle  Mediumiteten  med 
alle  dens  Ejendommeligheder. 

Tilbage  staar  endnu  blot  med  et  Par  Ord  at  omtale 
de  Former,  som  Borddansen  kan  antage  under  forskellige 
Forhold.  At  Musik  i  Almindelighed  vil  have  den  Ind- 
flydelse paa  Bordet,  at  det  danser  i  Takt  med  Musiken, 
behøver  næppe  nogen  nærmere  Forklaring,  naar  man 
erindrer,  hvor  stor  Indflydelse  Takt  og  Rytme  har  paa 
de  uvilkaarlige  Bevægelser.  Af  ulige  større  Interesse  er 
den  Bankning,  hvorved  Bordet  kan  give  Svar  paa  frem- 
satte Spørgsmaal.  Forholdet  stiller  sig  her  noget  forskel- 
ligt, alt  efter  som  der  er  et  Medium  tilstede  eller  ikke. 
Er  der  intet  særligt  Medium  medvirkende,  saa  faar  man 
sjældent  et  forstaaeligt  Svar,  medmindre  de  fleste  af  Del- 
tagerne ere  i  Stand  til  at  besvare  Spørgsmaalet.  Det  er 
naturligvis  her,  som  i  alle  lignende  Tilfælde,  Forestil- 
lingerne, der  bestemme  Bevægelserne:  hvis  der  ikke  er 
overensstemmende  Forestillinger  hos  Deltagerne,  faar  man 
heller  ikke  præcise  Bevægelser.  Jeg  har  mangfoldige 
Gange  havt  Lejlighed  til  at  se,  hvorledes  et  Svar  kom  i 
Stand,  naar  Deltagerne  vare  usikre  paa,  hvad  der  egenlig 
skulde  svares.  Bankningen  begyndte  da  sædvanlig  tøvende 
og  usikkert,  indtil  den  stoppede  et  eller  andet  tilfældigt 
Sted,  hvormed  altsaa  det  første  Bogstav  var  angivet.   Med 

det  næste  gik  det  paa  samme  Maade.     Dannede  disse  nu 

Begyndelsen  til  et  almindelig  bekendt  Ord,  saa  blev  dette 
aabenbart  grebet  af  alle  Deltagerne,  hvad  der  røbede  sig 
derved,  at  de  følgende  Bogstaver  blev  »bankede  af  c  med 
stor  Fart  og  Sikkerhed.  Med  det  næste  Ord  gik  det  paa 
samme  Maade,  og  saa  snart  man  havde  saa  mange 
Ord,  at  Sætningen  kunde  gættes,  var  det  hele  snart  færdigt 
Var  Spørgsmaalet  derimod  af  den  Natur,  at  det  kunde 
besvares  paa  meget  forskellig  Maade,  saa  var  det  rent  til- 
fældigt, om  der  overhovedet  blev  Mening  i  de  fremkomne 
Bogstaver;  og  kom  der  en  enkelt  Gang  et  fornuftigt  Svar, 
saa  stemte  dette,  efter  min  Erfaring,  aldrig  med  Virkelig- 
heden, saa  vidt  en  Kontrol  var  mulig. 

Anderledes  stiller  Sagen  sig  naturligvis  ogsaa  her, 
hvis  der  er  et  udviklet  Medium  tilstede.  Et  saadant 
Medium  vil,  som  ovenfor  omtalt,  fuldstændig  kunne  be- 
herske Bordets  Bevægelser,  og  alle  Mediumitetens  Ejen- 
dommeligheder kunne  derved  komme  til  at  gøre  sig 
gældende  i  Meddelelsernes  Indhold.  Deis  Mediets 
egne  ubevidste  Forestillinger  dels  Oplysninger,  som 
Mediet  ved  Tankelæsning  eller  Tankeoverføring  modtager 
fra  de  tilstedeværende,  kunne  saa  spille  ind  med  og  give 
Meddelelserne  det  vidunderlige  Præg,  der  er  saa  vel  kendt 
fra  de  spiritistiske  Seancer.  Vi  skulle  imidlertid  i  det  føl- 
gende se,  at  det  vidunderlige  her  kun  beror  paa  den 
herskende  Uvidenhed  om  disse  psykiske  Fænomener. 

Tankelæsning  og  Tankeoverføring, 

Muligheden  afTankelæsning  er  opdaget  af  Ameri- 
kaneren Brown  i  1875,  og  han  skal  allerede  dengang 
have  givet  en  i  alt  væsenligt  rigtig  Forklaring  af  Sagen; 
men  da  han  var  en  praktisk  Mand,  der  selv  udnjrttede 
sin  Opdagelse  ved  ofFenlige  Forestillinger,  har  han  natur- 
ligvis vogtet  sig  for  at  gøre  Forklaringen .  bekendt  i  altfor 
vide  Kredse.     Et  Par  Aar  senere  skrev  derimod  en  anset 

Læge  i  New-York,  Beard,  en  lille  Afhandling  om 
»Tankelæsningens  Fysiologic,  og  da  Bishop  og  Cum- 
berland  ved  sine  Porestillinger  i  Europa  havde  gjort 
Sagen  bekendt  her,  fremsatte  Carpenter  i  England  og 
Preyer  i  Tyskland,  uafhængige  af  hinanden  og  uden  at 
kende  Beard's  Afhandling,  ganske  overensstemmende  For- 
klaringer. Efter  disse  forskellige  Mænds  Iagttagelser  beror 
Tankelæsningen  ligefrem  paa  de  uviHcaarlige  Rystebevægel- 
scr;  for  at  gøre  Rigtigheden  heraf  indlysende,  behøve  vi 
kun  med  et  Par  Ord  at  omtale  Tankelæserens  Praxis. 

De  Tanker,  som  skulle  »læses«,  eller  renere,  det, 
der  skal  gættes,  kan  være  af  meget  forskellig  Beskaffen- 
hed; det  kan  være  en  skjult  Genstand,  der  skal  findes,  et 
Tal,  et  Ord  eller  en  hel  Tankerække,  f.  Ex.  en  Rejseplan, 
som  en  eller  anden  har  udkastet,  og  som  Tankelæseren 
skal  paavise.  Fremgangsmaaden  vexler  nu  noget  efter 
Tilfældets  særlige  Natur,  men  under  alle  Omstændigheder 
maa  en  enkelt  Person  koncentrere  hele  sin  Opmærksom- 
hed paa  det,  der  skal  findes.  Med  ham  sætter  Tanke- 
læseren sig  saa  i  Forbindelse,  enten  ved  ligefrem  at  tage 
hans  Haand  i  sin  eller  ved  at  trykke  hans  Haand  mod 
sin  Pande  eller  endog  —  hvad  der  naturligvis  gør  endnu 
større  Effekt  —  ved  blot  at  holde  i  den  ene  Ende  af  en 
Stok,  som  Personen  holder  i  den  anden  Ende.  Er  det 
nu  en  skjult  Genstand,  der  skal  findes,  saa  sætter  Tanke- 
læseren sig  i  Bevægelse,  snart  hurtigt,  snart  langsomt, 
snan  i  skiftende  Retninger,  snart  styrende  lige  løs  paa 
et  bestemt  Punkt.  Saaledes  fortsættes  der,  indtil  Tingen 
er  funden,  men  jævnlig  slaar  Forsøget  dog  ogsaa  fejl  for 
Tankelæseren. 

Som  et  Exempel  af  anden  Art  kunne  vi  nævne  det 
Tilfælde,  at  et  bestemt  Tal  skal  gættes.  Forsøgspersonen 
maa  saa  koncentrere  sin  Opmærksomhed  paa  hvert  enkelt 
Ciffer  for  sig,  og  .Tankelæseren,  som  staar  foran  en 
Tavle,  forbunden  med  ham  paa.  en  af  de  omtalte  Maader,. 


Il8  DE  MAGISKE  SINDSTILSTANDE. 

skriver  nu  Tallene  ned,  efter  at  han  med  Kridtet  har 
gjort  forskellige  Bevægelser  i  Luften.  Paa  lignende 
Maade  i  andre  Tilfælde.  Er  det  en  Rejseplan,  der  skal 
gættes,  stiller  Tankelæseren  sig  foran  et  ston  Kort.  Per- 
sonen maa  nu  rette  sin  Opmærksomhed  paa  Rejsens  Ud- 
gangspunkt, og  derefter,  naar  Tankelæseren  rigtig  har  ud- 
fundet det,  gaa  til  næste  Station,  o.  s.  v. 

Det  er  let  at  forstaa,  at  den  stadige  Koncentration 
af  Opmærksomheden  netop  paa  den  Forestilling,  som 
Tankelæseren  skal  til  at  »læsec,  maa  give  Anledning  til 
stærke  uvilkaarlige  Bevægelser.  Naar  f.  Ex.  en  skjuk 
Genstand  skal  findes,  er  det  slet  ikke  Tankelasseren,  der 
trækker  afsted  med  Forsøgspersonen,  det  er  tværtimod 
denne,  der  fører  eller  leder  Tankelæseren.  Vil  Tanke- 
læseren bevæge  sig  i  en  urigtig  Retning,  mærker  han  en 
mer  eller  mindre  tydelig  Modstand  fra  Personens  Side; 
saasnart  han  derimod  tilfældig  slaar  ind  i  den  rigtige  Ret- 
ning, følger  den  anden  frivillig  med  og  angiver  endog 
ofte  ved  smaa  Ryk,  naar  der  skal  bøjes  af  og  til  hvilken 
Side.  Tankelæsningen  er  saaledes  nærmest  en  ny  Form 
for  den  gamle  Leg  »Tampen  brænder«,  hvor  en  enkelt 
Persons  uvilkaarlige  Bevægelser  træde  i  Stedet  for  de 
legendes  Raab.  Paa  samme  Maade  finder  Tankelseseren 
ogsaa  den  Rejserute,  som  en  Person  i  Tanken  har  af- 
stukket paa  et  forelagt  Kort;  overalt,  hvor  det  drejer  sig 
om  at  paavise  bestemte  Retninger,  vil  vedkommendes 
Forestillinger  om  disse  Retninger  medføre  Bevægelser, 
der  lede  Tankelæseren  paa  Sporet. 

For  at  være  Tankelæser  behøver  man  altsaa  kun  at 
have  øvet  sig  i  at  lægge  Mærke  til  de  uvilkaarlige  Be- 
vægelser. Adskillige  Forsøg  af  den  Art  kunne  dog  ud- 
føres af  de  fleste  saa  godt  som  uden  Øvelse,  d  mange 
Mennesker  formaa  saa  lidt  at  beherske  sine  Muskler,  især 
naar  der  kommer  lidt  Spænding  og  Sindsbevægelse  til, 
at  de    meget  tydelig    røbe  sine  Tanker  i  det  afgørende 

Øjeblik.  Som  typisk  Exempel  skal  jeg  anføre  et  enkelt 
Forsøg,  der  under  nogenlunde  gunstige  Forhold  vel  vil 
kunne  lykkes  for  de  fleste  Mennesker.  Man  lægger  en 
Række  Kort  op  paa  Bordet  og  beder  vedkommende  Person, 
4er  altsaa  helst  maa  være  saa  nervøs  som  mulig,  om  at 
koncentrere  sine  Tanker  paa  et  enkelt  af  Kortene.  Man 
tager  nu  vedkommende  i  Haanden,  og  med  sin  anden, 
frie  Haand  peger  man  sukcessivt  paa  de  forskellige  Kon, 
idet  man  ganske  langsomt  gaar  fra  det  ene  til  det  andet. 
Sædvanlig  føler  man,  idet  man  kommer  til  det  rette,  et 
saa  tydeligt  Ryk,  at  man  slet  ikke  er  i  Tvivl  om,  hvilket 
Kort  der  er  tænkt  paa.  —  Vi  kunne  nu  ogsaa  let  gøre 
Prøve  paa  denne  Forklarings  Rigtighed.  Forholder  det 
sig  nemlig  saaledes,  at  det  er  de  uvilkaarlige  Bevægelser, 
som  lede  Tankelæseren,  saa  er  det  indlysende,  at  ingen, 
end  ikke  den  mest  øvede  Tankelæser,  vil  være  i  Stand  til 
at  afgøre,  hvad  der  er  blevet  tænkt  paa  af  den,  som  i 
høj  Grad  kan  beherske  sine  Bevægelser.  Dette  stemmer 
da  ogsaa  med  Erfaringen,  idet  man  ofte  vil  kunne  se  en 
hel  Række  Forsøg  mislykkes  for  en  øvet  Tankelæser  med 
én  Person,  medens  de  samme  Forsøg  i  næste  Øjeblik 
lykkes  med  en  anden.  Preyer  beretter  desuden,  at  han 
har  tilbudt  sig  som  Forsøgsperson  hos  flere  af  de 
berømteste  Tankelæsere,  der'  ere  optraadte  i  Europa,  men 
der  er  ingen  af  dem,  som  nogensinde  have  kunnet  læse 
hans  Tanker,  da  han  sørgede  for  ikke  at  røbe  dem  ved 
nogen  Bevægelse.  Der  kan  saaledes  næppe  være  Tvivl 
om  Forklaringens  Rigtighed. 

Ulige  vanskeligere  er  det  naturligvis  at  gætte  et 
bestemt  Tal,  som  et  Menneske  tænker  paa.  Vi  have 
ovenfor  set,  hvorledes  Forestillingen  om  et  Tal  eller  en 
Figur  medfører  Skrivebevægelser,  der  dog  i  Almindelig- 
hed ere  saa  svage,  at  de  maa  forstørres  ved  dertil  ind- 
rettede Apparater,  for  at  de  kunne  opfattes.  Tankelæseren 
træder  altsaa  her  i  Stedet  for  et  saadant  Apparat;    han 

maa  med  Anspændelse  følge  Haandens  Bevægelser  for  at 
kunne  opfatte  det  tænkte  Tal  eller  Bogstav,  og  dette 
kræver  naturligvis  nogen  Øvelse.  Men  ogsaa  her  af- 
hænger aabenbart  meget  af  Forsøgspersonen;  ere  Bevægel- 
serne store,  vil  selv  den  uøvede  let  kunne  opfatte  dem, 
medens  end  ikke  den  mest  øvede  Tankelæser  kan  udrette 
noget  overfor  den,  der  helt  kan  beherske  sine  Muskler. 
Hvorvidt  Tankelæsning  har  spillet  nogen  Rolle  i  tid- 
ligere Dages  Magi,  er  det  næppe  muligt  at  afgøre.  Der 
foreligger,  saa  vidt  jeg  véd,  ikke  noget  Bevis  for,  at 
den  har  været  kendt,  men  derfor  kan  dette  naturligvis 
godt  have  været  Tilfældet.  I  vor  Tid  benyttes  den,  i  en 
maskeret  Form,  af  talrige  professionelle,  spiritistiske  Medier. 
Overalt  i  Udlandets  store  Byer  findes  der  saakaldte  spiri- 
tistiske Medier,  i  Almindelighed  let  hypnotisable  Somnain- 
buler,  der  for  passende  Betaling  sætte  Folk  i  Forbindelse 
med  deres  afdøde.  Dette  gaar  for  sig  paa  den  Maade, 
ai  Mediet  og  Klienten  sætte  sig  ved  et  let  Bord  med 
Hænderne  hvilende  derpaa.  Klienten  maa  nu  koncentrere 
alle  sine  Tanker  paa.  den  paagældende  døde  og  i  Tankerne 
paakalde  dennes  Aand.  Det  varer  da  ikke  længe,  fø^ 
Bordet  frembogstaverer  Aandens  Navn,  og  der  kan  nu 
udspinde  sig  en  fuldsta^ndig  Konversation  med  dene 
Væsen.  Som  Giles  de  la  Tourette  har  paavist  (»Hyp- 
notismen«,  dansk  Overs.  S.  412)  drejer  det  sig  her  kun 
om  en  ganske  almindelig  Tankelæsning  med  Bordet  som 
Mellemled.  Mediets  uvilkaarlige  Bevægelser  sætte  Bordet 
i  Gang,  men  Bankningen  dirigeres  stadig  ved  den  Mod- 
stand, som  Mediet  føler  fra  Klientens  Side.  Der  frem- 
kommer saaledes  netop  de  Meddelelser,  som  Klienten 
tænker  paa  og  venter.  Disse  professionelle,  betalte  Kunst- 
stykker have  dog  kun  Interesse  ved  at  vise,  med 
hvor  simple  Midler  uvidende  og  enfoldige  Personer  endnu 
i  vore  Dage  kunne  bedrages. 

Tankeoverføring.  Som  omtalt  El.  S.  77 — 85 
forekommer  det  jævnlig  i  de  spiritistiske  Seancer,  at 
Medier,  hvis  Hæderlighed  er  hævet  over  enhver  Tvivl, 
give  Meddelelser  om  Ting,  som  de  ikke  kunne  ant&iges 
at  have  noget  Kendskab  til,  og  som  maaske  i  det  højeste 
ere  kendte  af  en  eller  nogle  enkelte  blandt  Cirkeldeltagerne. 
At  mange  af  disse  Meddelelser  kunne  skyldes  en  Opduk* 
ning  af  glemte  Forestillinger,  er  allerede  paavist  paa  det 
nævnte  Sted;  i  Afsnittet  om  det  ubevidstes  Indgriben  i 
Bevidstheden  ville  vi  komme  tilbage  til  dette  Punkt.  I 
andre  Tilfælde  kunne  Meddelelserne  vel  komme  i  Stand 
ved  Tankelæsning,  hvis  der  er  en  Forbindelse  mellem 
Mediet  og  en  af  de  Personer,  som  sidde  inde  med  den 
fornødne  Viden.  Men  da  begge  disse  Muligheder  i  ad- 
skillige Tilfælde  synes  at  være  udelukkede,  saa  ligger  den 
Antagelse  nær,  at  det  ene  Menneskes  Tanke  direkte  kan 
indvirke  paa  et  andet  Menneskes.  Society  for  Psychical 
Research  (>S.  P.  R.«),  som  stiftedes  d.  20.  Febr. 
1882,  gjorde  det  derfor  til  sin  første  og  væsenligste 
Opgave  at  undersøge,  om  en  saadan  Indvirkning  var 
mulig.  Allerede  i  Juli  samme  Aar  kunde  den  dertil  ned- 
satte Komite,  hvis  Formand  var  Fysikeren,  Prof.  Barrett, 
afgive  Beretning  om  en  Række  Undersøgelser  paa  *  dette 
Omraade,  der  tildels  vare  begyndte  Aaret  i  Forvejen. 
Ved  at  sende  Forespørgsler  ud  til  forskellige  Sider  havde 
man  fundet  en  Præstefamilje,  Creery,  af  hvis  fem  Døtre 
de  fire  ældste  viste  sig  i  Stand  til,  uden  nogen  Berøring, 
at  angive,  hvad  en  af  de  andre  tænkte  paa.  Den  samme 
Evne  fandtes  hos  en  ung  Pige,  der  tjente  i  Familjen. 
Med  disse  havde  Komiteen  jævnlig  experimen teret,  og 
skønt  Forsøgene  paa  at  overføre  Tanker  naturligvis 
ikke  altid  lykkedes,  slog  det  dog  til  saa  ofte,  at  Resul- 
taterne aldeles  ikke  lod  sig  forklare  som  blot  tilfældige 
Sammentræf. 

Beretningen  om  disse  Forsøg,  der  blev  offenliggjort 
i  »Proceedings  of  S.  P.  R.«  Bd.  I,  vakte  stor  Opsigt,  og 
man  b^yndte  nu  at  experimentere  med  Sagen  rundt  om 
i  England,  Frankrig,  Tyskland  og  Amerika.  I  Begyndel- 
sen anvendte  man  som  Modtager  af  Tankerne  (Percipient) 
sædvanlig  unge  Piger  i  normal  Tilstand;  senere  gik  man 
over  til  at  hypnotisere  Modtageren,  hvorved  Forsøgene 
syntes  at  lykkes  bedre.  I  den  følgende  halve  Snes  Aar 
fremkom  der  en  Vrimmel  af  Undersøgelser  paa  dette 
Omraade.  De  fleste  af  disse  findes  i  Proceedings  of  S. 
P.  R.;  desuden  har  den  franske  Fysiolog  Richet  samlet 
alle  sine  Undersøgelser  i  et  særskilt  Værk,  hvis  anden 
forøgede  Udgave  foreligger  paa  Tysk  under  Tiden: 
»Experimentelle  Studien  auf  dem  Gebiete  der  Gedanken- 
ubertragungc  Stuttgart  1891. 

Betragter  man  nu  alle  disse  Undersøgelser  under  ét, 
lader  det  sig  ikke  nægte,  at  der  tilsyneladende  er  ført 
Bevis  for,  at  Tanker  kunne  overføres  fra  et  Menneske  til 
et  andet,  i  det  mindste  paa  ikke  altfor  lang  Afstand.  I 
Virkeligheden  ere  dog  mange  af  disse  Forsøg  ganske 
værdiløse.  Nogle  Forsøgsrækker  ere  saa  smaa,  at  den 
Mulighed  ingenlunde  er  udelukket,  at  de  tilsyneladende 
Tankeoverføringer  kun  skyldes  tilfældig  rigtig  Gætning. 
I  andre  Tilfælde  ere  Forsøgsledeme  ubekendte  Personer, 
hvis  Navne  ikke  give  mindste  Garanti  for,  at  der  er 
truffen  de  fornødne  Anstalter  til  at  udelukke  Bedrag  fra 
Afsenderens  eller  Modtagerens  Side.  Hvor  let  et  saadant 
Bedrag  i  længere  Tid  kan  forblive  ubemærket,  fremgaar 
deraf,  at  Søstrene  Creery,  som  gav  Anledning  til  alle 
disse  Undersøgelser,  senere  have  tilstaaet,  at  de  i  det 
mindste  i  nogle  Tilfælde  have  benj^tet  et  aftalt  Signal- 
system. Man  kan  derfor  ikke  tage  Forsøg,  som  udføres 
af  den  første  den  bedste,  for  gode  Varer.  Men  selv  om 
man  saaledes  af  forskellige  Grunde  udskyder  adskillige  af 
de  foreliggende  Undersøgelser,  bliver  der  dog  nok  tilbage. 

Foruden  Richets  ovennævnte  Arbejde  foreligger  der  en 
meget    udførlig   Forsøgsrække,   udført   under  Ledelse   af 
Prof.     Og   Mrs.    Sidgwick.      Den   omfatter   over   1300 
Forsøg,   som   ere   anstillede    udelukkende   med   tocifrede 
Tal,   hvorved  det  bliver  muligt  at  beregne  det  sandsyn- 
lige Antal  Træflfere,  som  vil  fremkomme  alene  ved  rigtig 
Cketning.    Da  denne  Række  gav  gennemsnitlig  18  7o  fuld- 
stændig   rigtige   Tankeoverføringer,    et   Tal,    som   langt 
overskrider,  hvad  der  vil  kunne  naas  alene  ved  Gætning, 
saa  synes  Tankeoverføringen  dermed  at  være  bevist.   Tillige 
paaviste    Mrs.    Sidgwick,    at    ikke    enhver    Person    kan 
bruges  som  Afsender  eller  Modtager;  der  synes  altsaa  at 
kræves  særlige  Betingelser  opfyldte  af  begge  Parter,  for 
at    Tankeoverføringen   skal   komme   i  Stand.     Man  har 
derfor  ment,  at  der  mellem  visse  Personer  fandt  en  Fjærn- 
virkning  —  Telepati  —  Sted;  men  om  disse  telepatiske 
Kræfters  Natur  har  man  hidtil  kun  kunnet  opstille  ganske 
løse  Formodninger.     Selve  Kendsgerningen    rokkes   dog 
ikke  i  mindste  Maade,  fordi  man  ikke  kan  forklare  den, 
og  man  har  følgelig  med  fuld  Ret  kunnet  benytte  Tele- 
patien til  Forklaring  af  mange  af  de  gaadefulde  Fænomener, 
som  optræde  i  de  spiritistiske  Seancer.    Hertil  komme  vi 
senere  tilbage. 

Vilde  man  nu  spørge,  om  Telepatien  da  ikke  lader 
sig  forklare  ved  Sansepaavirkninger  af  bekendt  Art,  saa 
er  der  unægtelig  meget  som  tyder  paa,  at  Tankerne  lige- 
frem overføres  ved  Lydpaavirkninger.  For  det  første 
lykkes  Forsøgene  bedst  naar  Afsenderen  hypnotiserer 
Modtagerne.  Men  hos  hypnotiserede  ere  Sanserne,  og 
især  Hørelsen,  fte  meget  skærpede,  saa  at  de  kunne  op- 
fatte svage  Lyde,  som  normale  Personer  ikke  ere  i  Stand 
til  at  opfatte.  Dernæst  foregaar  Fjærnvirkningen  kun 
indenfor  visse  Grænser.  I  Mrs.  Sidgwick's  ovennævnte 
Forsøg  var  Afsender  og  Modtager  i  samme  Værelse;  op- 
holdt de   sig  i  to  Naboværelser,  sank  Antallet  af  rigtige 

Tankeoverføringer  til  9  %,  og  opholdt  de  sig  i  forskel- 
lige Huse,  lykkedes  Forsøgene  slet  ikke.  Endelig  maa 
Afsenderen  tænke  vedholdende  paa  den  Forestilling,  som 
skal  overføres.  Men  derved  er,  som  tidligere  omtalt, 
svage  Talebevægelser  næsten  uundgaaelige.  Naar  altsaa 
Afsenderen  uvilkaarligt  hvisker,  og  Modtagerens  Hørelse 
er  skærpet,  saa  ligger  den  Antagelse  nær,  at  Telepati 
simpelthen  beror  paa  Lydoverføring. 

For  at  prøve  denne  Mulighed  har  jeg,  i  Forbindelse 
med  Hr.  Læge-F.  C.  C.  Hansen  anstillet  en  længere 
Forsøgsrække.  For  at  undgaa  den  mislige,  stadige  Hyp- 
notiseren  tog  jeg  min  Tilflugt  til  Hulspejle.  Stilles  to 
store  Hulspejle  op  med  Axerne  i  hinandens  Forlængelse, 
vil  enhver  Lyd,  som  udgaar  fra  det  ene  Brændpunkt, 
samles  i  det  andet.  Hvis  Afsenderens  Mund  og  Mod- 
tagerens Øre  befinder  sig  hver  i  sit  Brændpunkt,  vil 
Modtageren  kunne  opfange  enhver  Lyd  lettere  og  tyde- 
ligere, end  om  han  havde  Øret  lige  ved  Afsenderens 
Mund.  Paa  denne  Maade  opnaar  man  altsaa  en  ganske 
lignende  Skærpelse  af  Modtagerens  Hørelse,  som  ellers 
fremkaldes  ved  Hypnotisering.  For  at  vore  Forsøg  kande 
sammenlignes  med  de  omtalte  engelske,  experimenterede 
vi  udelukkende  med  tocifrede  Tal.  Det  viste  sig  nu 
snart,  at  Afsenderen  kun  med  største  Anstrængelse  kunde 
undgaa  svage  Talebevægelser,  naar  han  i  nogen  Tid 
havde  tænkt  paa  et  Tal.  Han  kunde  holde  Munden  fast 
lukket  og  tilsyneladende  ikke  frembringe  mindste  Lyd, 
men  hvis  han  ikke  hæmmede  Tungens  og  Stemme- 
baandenes  Bevægelser,  saa  hørte  Modtageren  i  sit  Brænd- 
punkt en  svag  Hvisken,  der  let  fortolkedes  som  et  eller 
andet  Tal.  Naturligvis  hørte  han  ret  jævnlig  galt,  men 
Resultatet  blev  dog  fuldstændig  rigtigt  i  33  7o  Tilfælde. 
Af  den  Art  Forsøg  anstillede  vi  ialt  1000. 

Det   interessanteste   ved   disse  Forsøg  er  utvivlsomt 
de  Forvexlinger,    som  Modtageren   gjorde   sig  skyldig  i 

ved  Opfattelsen  af  de  hviskede  Tal.    Opstiller  man  en 
fuldstændig  Tabel  over  de  hyppigste  af  disse  Fejl,   saa 
viser    det   sig,    at   Forvexlingen   gennemgaaende   skyldes 
Konsonanterne  i  Talordene.    Saaledes  høres  »en<  jævnlig 
som    >ni<    eller   »fem«,   idet   m   og   n   vanskelig  kunne 
skelnes   fra   hinanden.      »To«    opfattes   som    »tre«    eller 
»otte«,  »fire«  som  »fem«,  »sex«  som  »syv«  o.  s.  v.    Nu 
viser  det  sig  fremdeles,  at  netop  de  samme  Forvexlinger, 
som    vi   hyppigst   have   gjort  os  skyldige  i,    ogsaa  fore- 
komme ved   de   engelske   Forsøg   paa   Tankeoverføring. 
Dette  beviser  tydeligt  nok,  at  Englændernes  Tankeover- 
føring er  kommen  i  Stand  paa  samme  Maade  som  vor, 
nemlig  ved  uvilkaarlig  Hvisken.    Naar  man,  som  vi,  be- 
nytte Ordene  treti,  firti,  femti  o.  s.  v.  i  Stedet  for  de 
sædvanlige   Former,    saa    ligne    de   danske   og   engelske 
Talord  hinanden  i  høj  Grad,  især  naar  de  hviskes.    Det 
er  derfor  ikke  mærkeligt,  at  de  hyppigste  Forvexlinger  og 
Fejltagelser  blive  de  samme  i  begge  Sprog.    Og  omvendt 
kan    man   af  denne   store    Overensstemmelse   i    Forvex- 
lingerne   slutte,   at   de   hidrøre  fra  samme  Åarsag,   med 
andre  Ord :  at  de  saakaldte  Tankeoverføringer  kun  skyldes 
en    Hvisken,    som    opfattes   —   eller   misforstaas   —   af 
Modtageren.     Ved  Forsøg  og  Beregninger,  som  vi  ikke 
her  kunne  gaa  ind  paa,    har  jeg  fundet,  at  Sandsynlig- 
heden  for,   at  de  engelske  Tankeoverføringer  ere  komne 
i  Stand  ved  Hvisken,  er  4000  Gange  større  end  Sandsyn- 
ligheden for  nogen  anden  Aarsag. 

Da  de  her  omtalte  engelske  Forsøg  hverken  i  For- 
søgsanordningen  eller  i  andre  væsenlige  Punkter  adskille 
sig  fra  de  fleste  Forsøg  af  den  Art,  saa  kan  der  ikke 
være  Tvivl  om,  at  den  saakaldte  Tankeoverføring  gen- 
nemgaaende beror  paa  uvilkaarlig  Hvisken.  Der  fore- 
ligger dog  ogsaa  Forsøg,  hvis  heldige  Udfald  rimeligvis 
ikke  engang  skyldes  en  saa  positiv  Aarsag  som  den  uvilkaar- 
lige  Hvisken,    men    beror   paa    en    blot   og  bar  Illusion. 

Saaledes  har  Richet  og  mange  andre  forsøgt  at  overføre 
Tegninger,  som  Modtageren  skulde  gengive.  I  Richets 
ovennævnte  Værk  og  i  Proceedings  of  S.  P.  K.  foreligger 
der  Hundreder  af  saadanne  Gengivelser;  i  de  fleste  Til- 
fælde kan  man  dog  kun  med  en  god  Vilje  se,  at  de  ligne 
Originalen.  Men  hvor  let  slige  fjærne  Ligheder  kunne 
fremkomme  tilfældigt,  kan  ses  af  følgende  Tildragelse. 
Engang  forsøgte  Hr.  Hansen  at  overføre  en  Tegning  til 
mig,  idet  han  med  al  Anspændelse  søgte  at  hæmme  sine 
uvilkaarlige  Talebevægelser.  Jeg  hørte  da  heller  intet; 
desuagtet  dukkede  et  bestemt  Billede  op  i  min  Bevidst- 
hed, jeg  tegnede  det  (se  hosst.  Fig.  A)  og  rakte  det  til 

Hr.  H.  Han  fandt  deri  en  tydelig  Lighed  med  sin 
Originaltegning,  (Fig.  B).  En  Lighed  er  der  ganske 
vist,  men  desværre  havde  jeg  slet  ikke  tænkt  paa  en 
Lysestage,  derimod  paa  en  Kat.  Hvorfor  jeg  ikke  gjorde 
Tegningen  færdig,  kan  jeg  ikke  erindre;  men  man  ser 
let,  at  naar  der  tilføjes  et  Par  Streger  forneden  tilhøjre 
og  Tegningen  saa  drejes  som  vist  i  Fig.  C,  saa  har 
man  det  barnlige  Billede  af  en  Kat,  som  jeg  tænkte  paa. 
Ligheden  med  Lysestagen  er  altsaa  ganske  illusorisk,  den 
findes  kun  i  Betragterens  Fantasi  og  hidrører  ikke  i 
mindste  Maade  fra  nogen  Tankeoverføring. 

I  Richets  og  de  fleste  andre  Forsøg  paa  at  overføre 
Tegninger  er  den  opnaaede  Lighed  af  samme  Art.    Et 


TANKELÆSNING   OG  TANKEOVERFØRING.  127 

enkelt  Exempel  er  tilstrækkeligt  til  at  belyse  dette.  Ved 
et  af  Richets  Forsøg  tegnede  Somnambulen  efter  hin- 
anden de  hosst?  aende  Figurer  Å,  B  og  C,  og  beskrev  dem 
som  »en  Skaal  med  Springvand,  i  Midten  noget  til  at 
sætte  Blomster  i.«  Ori- 
ginaltegningen var  en 
Krebs.  Nu  er  der  vist 
ingen,  der  ved  at  se 
disse  Figurer  vil  tænke 
paa  en  Krebs;  kun  naar 
man  véd,  hvad  Origi- 
nalen   forestillede,    kan 

man  finde  en  Lighed.  Hvis  Originalen  havde  været  et 
Bord  med  Blomster  eller  en  prustende  Hval,  der  dukker 
op  af  Bølgerne,  saa  havde  man  ogsaa  kunnet  se  en 
Lighed.  Men  det  falder  slet  ikke  Richet  ind;  han  ser  i 
slige  Tegninger  et  godt  Bevis  for  Tankeoverføring.  I 
Virkeligheden  ere  disse  Tegninger  naturligvis  ikke  Bevis 
for  nogetsomhelst  andet  end  den  velbekendte  Illusions- 
lov:  en  ubekendt  Tings  Lighed  med  noget  bekendt  over- 
vurderes altid. 


Søvn  og  Drøm. 

Søvnen. 

Blandt  de  mange  Forstyrrelser,  som  det  normale 
menneskelige  Bevidsthedsliv  er  underkastet,  er  der  ingen,  der 
forekommer  blot  tilnærmelsesvis  saa  hyppig  som  Søvnen. 
Ethvert  Menneske  tilbringer  gennemsnitlig  en  Tredjedel 
af  Døgnet  med  at  sove,  og  denne  regelmæssig  ind- 
trædende, periodiske  Afbrydelse  af  det  vaagne  Bevidstheds- 
liv er  derfor  selv  et  normalt  Fænomen.    Under  Søvnen 

antager  Sjælelivet  nu  en  fra  den  vaagne  Tilstand  helt 
forskellig  Karakter.  I  Drømme  ser  Mennesket  sig  ud- 
rustet med  Evner  og  Færdigheder,  som  han  slet  ikke 
besidder  i  vaagen  Tilstand;  han  færdes  i  fjæme,  ube- 
kendte Egne  og  omgaas  med  Mennesker,  som  i  Virke- 
ligheden ere  langt  borte  eller  maaske  endog  forlængst 
afdøde.  Disse  forskellige  Ejendommeligheder  sjncs 
allerede  i  de  ældste  Tider  at  have  tiltrukket  sig  MenQ^ 
skets  Opmærksomhed;  i  al  Fald  gives  der  i  vore  Dage 
næppe  noget,  selv  nok  saa  lavtstaaende  Folkeslag,  som 
ikke  tillægger  Drømmene  med  alle  deres  Forunderlig- 
heder, en  større  eller  mindre  Betydning.  Og  da  det  uden 
Overdrivelse  kan  siges,  at  det  først  er  de  sidste  Aarders 
psykologiske  Forskning,  som  har  begyndt  at  sprede  lidt 
Lys  i  Drømmelivets  Mørke,  saa  er  det  forstaaeligt,  at  et 
saa  mærkeligt  og  hyppigt  Fænomen  som  Drømmen  i 
ældre  Tider  har  været  Genstand  for  de  særeste  Fortolk- 
ninger og  derved  er  bleven  Kilde  til  en  VrimmclJ  af 
overtroiske  Anskuelser.  Nogle  af  disse  kunne  vi  ikke 
undgaa  at  støde  paa  strax  i  det  følgende,  skønt  det  her  slet 
ikke  skulde  være  Opgaven  at  behandle  den  Side  af  Sagen. 
Foreløbig  gælder  det  for  os  kun  om  at  faa  Rede  paa 
Drømmelivets  Ejendommeligheder,  hvorved  vi  da  fortrins- 
vis tage  Sigte  paa  de  Forhold,  der  kunne  antages  at  have 
havt  Betydning  for  Overtroen.  I  det  følgende  Afsnit 
gaa  vi  saa  nærmere  ind  paa  de  forskellige  overtroiske  An- 
skuelser, der  paavislig  ere  udsprungne  af  eller  staa  i 
Forbindelse  med  Drømmene. 

Det  er  en  bekendt  Sag,  at  drømmelignende  Tilstande 
kunne  forekomme  under  andre  Forhold  end  den  nor- 
male Søvn.  Men  denn^  er  den  almindeligste  og  hyp* 
pigste  Betingelse  for  Drømmens  Opstaaen,  og  den  maa 
derfor  gøres  til  Genstand  for  en  særlig  Omtale;  de  andre 
komme  vi  til  senere.  I  denne  Fremstilling  holder  jeg 
mig  udelukkende  til  de  faktiske  Forhold,  da  de  forskellige 

Hypoteser  om  Søvnens  Natur  saa  godt  som  ingen  Betyd- 
ning have  for  Forstaaelsen  af  Drømmelivet. 

Det  daglige  Livs  Erfaring  lærer  os,  at  Søvnen  er 
en  Hviletilstand  for  hele  Organismen;  trætte  paa  Legeme 
og  Sjæl  gaa  vi  tilsengs,  men  efter  en  rolig  Søvn  staa 
vi  friske  op,  med  nye  Kræfter  til  at  tage  fat  paa  Dagens 
Arbejde.  Der  har  i  Nattens  Løb,  under  Søvnen,  fundet 
en  Udhviling  Sted,  som  røber  sig  ved  en  fornyet  Arbejds- 
evne. Alt,  hvad  den  nærmere  fysiologiske  og  psykologiske 
Undersøgelse  af  Søvnen  har  bragt  for  Dagens  Lys, 
peger  nu  i  samme  Retning:  Søvnen  er  en  Hviletilstand, 
hvorunder  alle  legemlige  og  sjælelige  Virksomheder  ere 
nedsatte.  Til  Belysning  heraf  skulle  vi  kort  omtale  de 
forskellige,  karakteristiske  Forandringer,  som  indtræde 
under  Søvnen. 

Det  mest  iøjnefaldende  Fænomen,  som  ledsager 
Søvnen,  er  Musklernes  Slappelse.  Sidder  man  oprejst, 
idet  Søvnen  indtræder,  synker  Legemet  sammen  og 
Hovedet  falder  forover,  fordi  Nakkemusklerne  slappes. 
Enhver  kender  sikkert  af  Erfaring  det  højst  ubehagelige 
Ryk,  som  denne  Bevægelse  af  Hovedet  foraarsager.  Rykket 
er  sædvanlig  saa  stærkt,  at  det  øjeblikkelig  vækker  os, 
men  en  kort  Tid  efter  synker  Hovedet  ned  igen,  og 
saaledes  kan  man  sidde  gentagne  Gange  og  »nikke  med 
Hovedet«,  indtil  man  sluttelig  enten  falder  helt  isøvn 
eller  »strammer  sig  op«.  Dette  Udtryk  er  ikke  blot  et 
Billede  men  en  virkelig  Beskrivelse  af,  hvad  der  foregaar, 
idet  Søvnen  forjages.  Saalænge  man  er  vaagen,  udgaar 
der  fra  Hjærnen  til  alle  Legemets  Muskler  en  stadig 
Pirring  —  den  saakaldte  latente  Innervation  —  hvorved 
Musklerne  holdes  i  en  vis  Spænding.  Idet  Søvnen  ind- 
træder, formindskes  denne  latente  Innervation;  derfor 
synker  Legemet  sammen,  hvilket  bedst  mærkes  paa  Hovedet, 
som  kræver  en  ret  betydelig  Muskelspænding  for  at  holdes 
oprejst.     »At  stramme  sig  op«  vil  nu  blot  sige:   ved  eu 

Viljesanspændelse  at  vedligeholde  den  latente  Innervation 
og  dermed  stramme  Musklerne;  en  saadan  Anspændelse 
vil  sædvanlig  for  nogen  Tid  være  tilstrækkelig  til  at  for- 
hindre Søvnens  Indtræden. 

Allerede  dette  første  Fænomen,  Musklernes  Slappelse, 
viser  os  altsaa,  at  ikke  blot  Musklernes  men  ogsaa  en  af 
Nervesystemets  stadige  Virksomheder  formindskes  under 
Søvnen.  Det  samme  gælder  ogsaa  om  de  to  Virksom- 
heder, der  ere  nødvendige  Betingelser  for  Livet:  Aande- 
dræt  og  Hjærteslag.  Aandedrættet  bliver  langsommere 
og  dybere;  medens  man  i  vaagen  Tilstand  trækker  Vejret 
18 — 20  Gange  i  Minuttet,  aander  man  under  Søvnen  kun 
14 — 15  Gange  i  samme  Tid.  Hjærteslagets  Hyppighed 
formindskes  ligeledes,  og  mærkeligt  nok  omtrent  lige 
meget  hos  alle.  Hos  et  Barn,  hvis  Puls  normalt  er  100, 
slaar  Pulsen  under  Søvnen  kun  89 ;  hos  en  voxen  synker 
den  f.  Ex.  fra  70  til  60,  formindskes  altsaa  med  omtrent 
det  samme  Antal  Slag.  Til  disse  Forandringer  kommer 
nu  en  hel  Række  andre,  som  tydelig  viser,  at  Organis- 
mens Virksomhed  er  forringet.  Den  Luft,  vi  udaande, 
er  som  bekendt  særlig  rig  paa  Kulsyre,  hidrørende  fra 
de  ved  Legemets  Virksomhed  forbrugte  Stoffer.  Men 
under  Søvnen  udaandes  der  i  en  given  Tid  langt  mindre 
Kulsyre,  end  i  den  samme  Tid  i  vaagen  Tilstand;  et 
tydeligt  Tegn  paa  et  formindsket  Forbrug  af  Stof, 
altsaa  paa  en  ringere  Virksomhed.  Og  da  Stofskiftet  er 
Aarsag  til  Legemets  Varme,  maa  et  mindre  Stofforbrug 
nødvendigvis  medføre  en  formindsket  Temperatur.  I  fuld 
Overensstemmelse  hermed  har  man  fundet,  at  Legemets 
Varme  synker  omtrent  V»  Grad  om  Natten ;  derfor  maa 
man  ved  Tæpper  eller  Dyner  beskytte  L^emet  mod  for 
stærk  Afkøling. 

Ligesom  Søvnen  er  en  Hviletilstand  for  den  legemlige, 
saaledes  er  den  det  ogsaa  for  den  sjælelige  Virksomhed. 
Den  sovende  véd  intet  om,   hvad  der  foregaar  omkring 

ham,  hvis  han  da  ikke  vækkes  ved  en  stærk  Sanse- 
paavirkning.  I  psykologisk  Henseende  er  dette  maaske 
det  mest  karakteristiske  for  Søvnen,  i  al  Fald  det  lettest 
paaviselige,  at  der  skal  stærkere  Sansepaavirkninger  til  at 
fremkalde  en  Fornemmelse  hos  en  sovende  end  hos  den 
vaagne.  Styrken  af  den  Paavirkning,  som  netop  kan 
fremkalde  en  Fornemmelse  gennem  et  eller  andet  Sanse- 
organ, kalder  man  sædvanlig  »Pirringstærskelen«.  At  der 
skal  stærkere  Sansepirringer  til  at  paavirke  en  sovende 
end  en  vaagen,  kan  man  altsaa  ogsaa  udtrykke  saaledes: 
under  Søvnen  er  Pirringstærskelen  hævet.  Ved  denne 
Hævning  af  Pirringstærskelen  er  vor  Bevidsthed  under 
Søvnen  aabenbart  afskaaren  fra  at  modtage  et  Mylr  af 
Indtryk,  som  ellers  vilde  fremkalde  Fornemmelser;  at 
dette  i  højeste  Grad  bidrager  til  at  formindske  den  sjæle- 
lige Virksomhed,  er  let  at  forstaa. 

Naar  man  i  det  daglige  Liv  taler  om,  at  ét  Menneske 
sover  let,  et  andet  dybt,  mener  man  blot  dermed,  at 
den  første  under  Søvnen  lettere  modtager  Paavirkninger 
fra  Ojnverdenen  og  derfor  er  lettere  at  vække  end  den 
sidste.  En  lignende  Forskel  kan  ogsaa  paavises  hos  det 
enkelte  Menneske  under  Søvnens  Forløb;  man  vækkes 
lettere  om  Morgenen  end  om  Natten  af  sin  sødeste,  d. 
V.  s.  dybeste  Søvn.  Altsaa  jo  stærkere  Paavirkning  der 
skal  til  at  vække  os,  desto  dybere  siges  Søvnen  at  være. 
Dette  Forhold  have  forskellige  Forskere  i  den  nyere  Tid, 
især  Kohlschutter  og  Michelson,  benyttet  til  at 
maale  Søvnens  Dybde  i  forskellige  Momenter.  Af  prak- 
tiske Grunde  har  man  maattet  indskrænke  sig  til  anstille 
Forsøg  med  Hørelsen,  da  denne  er  den  eneste  Sans,  som. 
er  nogenlunde  tilgængelig  under  Søvnen.  For  nu  at 
kunne  maale  Styrken  af  den  Paavirkning,  der  netop  frem- 
kalder Opvaagning,  maa  man  kunne  frembringe  Lyd  af 
bestemt  Styrke.  Men  dette  kan  let  gøres  ved  at  lade 
Kugler  af  bestemt  Vægt  falde  fra  en  bekendt  Højde  paa 

et  fast  Underlag.  Fysiken  lærer  os,  at  den  saaledes  frem- 
kaldte Lyds  Styrke  kan  maales  ved  Produktet  af  Kuglens 
Vægt  og  Faldhøjden.  Maales  Kuglens  Vægt  i  Gram, 
Faldhøjden  i  Centimeter,  kan  altsaa  Lydens  Styrke  ud- 
trykkes i  Gramcentimeter.  Finder  man  altsaa,  at  en  Lyd 
af  bestemt  Styrke  netop  kan  vække  et  Menneske  i  et 
vist  Øjeblik,  saa  bliver  denne  Lydstyrke  Maal  for  Søvnens 
Dybde,  eller  med  andre  Ord,  man  har  fundet  Søvnens 
Dybde  i  Gramcentimeter. 

I  hosstaaende  Figur  er  gengivet  Resultatet  af  nogle 
Maalinger,  som  ere  udførte  med  den  største  Omhu  og 
Iagttagelse  af  alle  nødvendige  Forsigtighedsforanstaltninger 
af  den  tyske  Læge  Michelson.     De  to  Kurver  A  og  6 


7  Timf^^ 


hidrøre  fra  to  forskellige  Personer.  Tallene  paa  den 
vandrette  Linie  (Abcissen)  angive  Tiden  udtrykt  i  Timer, 
regnet  fra  Søvnens  Indtræden.  De  lodrette  Linjer  (Ordi- 
naterne)  angive  Søvnens  Dybde,    udtrykt   i  Tusinder  af 

Gramcentimeter.  Kurven  A,  som  er  funden  for  et  normalt, 
kraftigt  Menneske,  viser,  at  Søvnen  i  det  første  Kvaner 
kun  har  ringe  Dybde;  men  derefter  synker  brat  og 
voldsomt,  saa  at  den  allerede  efter  en  Times  Forløb 
naar  sin  største  Dybde.  I  den  næste  Time  aftager  den 
igen  stærkt,  og  i  de  følgende  fem  Timer  svinger  den 
gentagne  Gange  op  og  ned,  idet  den  dog  stadig  bliver 
lenere  og  lettere,  nærmer  sig  mere  til  den  vaagne  Til- 
stand. Ganske  det  samme  Forløb  viste  Søvnen  hos  en 
Række  normale  Mennesker,  som  Michelson  undersøgte. 
Kurven  B  derimod,  som  hidrører  fra*  en  nervøs  og  over- 
anstrængt  Person,  viser,  at  Søvnen  her  ikke  bliver  nær  saa 
dyb,  at  den  største  Dybde  først  naas  efter  halvtredje 
Times  Forløb,  og  at  den  er  langt  tungere  ud  paa  Morgenen 
end  hos  det  normale  Menneske. 

Disse  interessante  Maalinger  lære  os,  hvor  fuldstæn- 
dig vor  Bevidsthed  under  Søvnen  kan  være  afskaaren  fra 
at  modtage  Paavirkninger  fra  Omverdenen.  Der  kan 
kræves  en  Lyd  paa  indtil  25000  gr.-cm.  Styrke  til  at 
vække  et  Menneske,  naar  Søvnen  er  paa  det  dybeste; 
det  samme  Menneske  vilde  rimeligvis  i  vaagen  Tilstand 
kunne  opfatte  en  Lyd  paa  Vioo  gr.-cm.  Under  den  dybe 
Søvn  vil  altsaa  Sansningen  og  dermed,  af  Grunde  som 
vi  senere  skulle  omtale,  rimeligvis  ogsaa  alt  andet  Bevidst- 
hedsliv være  indstillet.  Der  er  følgelig  Hvile  for  de 
sjælelige,  ligesaa  vel  som  for  de  legemlige  Virksomheder. 
Da  Søvnen  saaledes  utvivlsomt  er  en  Hviletilstand,  har 
man  ofte  ment,  at  dens  egenlige  Aarsag  var  Træthed; 
naar  Organismens  Energi  var  udtømt,  skulde  Søvnen  ind- 
træde, for  at  der  under  denne  Hvile  kunde  opsamles  ny 
Spændkraft.  Der  er  dog  mange  Erfaringer,  som  tale 
imod,  at  Træthed  er  den  egenlige  Aarsag  til  Søvnen. 
For  det  første  er  det  en  bekendt  Sag,  at  man  let  holder 
sig  vaagen  ved  en  interessant  Beskæftigelse,  selv  om  man 
føler  sig  træt.     Paa  den  anden  Side  har  man  iagttaget,  at 

Folk,  der  ikke  ere  vante  til  at  beskæftige  sig  med  sine 
egne  Tanker,  let  falde  i  Søvn  uden  at  være  trætte,   naar 
ydre   Paavirkninger   mangle.      Fremdeles   ville  de  fleste 
Mennesker  have  vanskeligt  ved  at  falde  i  Søvn  efter  et 
anstrængende  og  trættende  Arbejde.    Har  dette  været  af 
aandelig  Art,  vil  Søvnen  udeblive,  ligefrem  fordi  Tanke- 
virksomheden ikke  vil  gaa  isua;  har  det  været  legemligt, 
holdes  man  vaagen  ved  Fornemmelserne  af  Tra^hed  og 
den  dermed  følgende  Uro  i  Kroppen.     Endelig  er  det  en 
bekendt  Sag,  at  Sindsbevægelse,  maaske  mere  end  nogen 
anden  sjælelig  Tilstahd,  er  i  Stand  til  at  forhindre  Søvnens 
Indtræden.     Hvem   har  ikke  som   Barn,  i  glad  Forvent- 
ning om  den  kommende  Dags  Festligheder,  ligget  vaagen 
i  timevis,  for  saa,   naar  man  endelig  udmanet  var  falden  i 
Søvn,  at  vaagne  hvert  Øjeblik  forundret  over,  at  det  ikke 
allerede  var  Tid  til  at  staa  op?    Og  der  er  vel  næppe 
nogen  ældre,  hvis  Liv  er  forløbet  saa  fredeligt  og  lykke- 
ligt, at  de  ikke  af  egen  Erfaring  vide,  hvorledes  Bekym- 
ring  og  Uro    kan    forjage  Søvnen.     Alt   dette  viser,  at 
Søvnens  Indtræden  fortrinsvis  er  afhængig  af  den  psykiske 
Virksomhed;  saalænge  denne  vedbliver  med  uformindsket 
Styrke,  er  Søvn  umulig.    Og  da  den  normale,  sjælelige 
Virksomhed   fornemmelig   beror   paa  Opmærksomhedens 
Koncentration,  saa  bliver  altsaa  en  Slappelse  af  Opmærk- 
somheden den  egenlige  Betingelse  for  Søvnens  Indtræden. 
Dette  stemmer  godt  med  den  bekendte  Erfaring,  at  man 
let  falder  i  Søvn,  naar  man  lægger  sig  ned  og  giver  Tan- 
kerne   frit   Løb    uden   at   holde   Opmærksomheden  ved 
noget   bestemt.     En    saadan  Fantaseren,   hvor  Tankerne 
komme  og  gaa,  som  de  selv  ville,  kaldes  ikke  med  Urene 
»en   Drøm    i    vaagen   Tilstand«    og   glider   hos   mange 
Mennesker  let  og  umærkeligt  over  til  Søvn ;  hos  de  fleste 
kan  der  vel  ogsaa  paavises  et  saadant  Stadium  forud  for 
Nattesøvnens  Indtræden. 

Det  vil   ikke  være  muligt  her  nærmere  at  godtgøre, 
at  Søvnen  virkelig  skyldes  en  Slappelse  af  Opmærksom- 
heden.   En  nøjagtig  Bevisførelse  herfor  vilde  blandt  andet 
kræve    en  Paavisning   af,    at   alle  de  for  Søvnen    ejen- 
dommelige Fænomener  kunne  forklares  ud  fra  en  saadan 
Forandring   i  Opmærksomheden.     Men  dette  vilde  igen 
kræve  visse  Forudsætninger  om  Opmærksomhedens  Natur, 
som  det  vil  føre  os  altfor  vidt  at  gaa  ind  paa.*)    Vi  ville 
derfor  her   nøjes   med  de  anførte  Kendsgerninger,   som 
tydelig  pege  i  den  Retning;  senere  skulle  vi  se,  at  det 
ejendommelige  Præg,  som  Sjælelivet  antager  under  Søvnen, 
netop    let    forstaas    ud    fra    den   samme   Forudsætning. 
Ogsaa  det  tidligere  omtalte  Fænomen,  Pirringstærskelens 
Hævning,  forklares  let  ved  Opmærksomhedens  Slappelse. 
Det  gælder  jo  allerede  for  det  vaagne  Menneske,  at  Paa- 
virkninger  paa  en  bestemt  Sans  desto  vanskeligere  komme 
til  Bevidstheden,  jo  mindre  Opmærksomheden  er  koncen- 
treret   i    den    Retning.     Naar   Opmærksomheden    altsaa 
slappes   og   tilsidst,    under   den   dybe  Søvn,    fuldstændig 
ophæves,   ville  Pirringer   af  de   forskellige  Sanseorganer 
kun  yderst  vanskelig  vække  Fornemmelser,  altsaa:  Pirrings- 
tærskelen    er    hævet.     Under   Indsovningen    sker   denne 
Hævning   nu    rimeligvis   ikke   i   samme    Grad   eller   paa 
samme  Tid  for  alle  Sanseomraader.    En  ydre  Paavirkning 
kan     som    bekendt    uvilkaarlig    tiltrække    sig    Opmærk- 
somheden;  jo   lettere   tilgængeligt  et  Sanseorgan  er   for 
ydre  Paavirkninger,  desto  hyppigere  vil  det  i  Almindelig- 
hed  blive  paavirket,   og  desto  længere  vil  Opmærksom- 
heden derfor  holde  sig  paa  dette  Omraade.    Erfaringen 
synes   nu   virkelig   ogsaa  at  lære,    at   Opmærksomheden 
under  Indsovningen  først  slappes  for  de  lukkede  Sanser, 


*)  En  udførlig  Redegørelse  for  disse  forskellige  Punkter  har  jeg 
forsøgt  at  give  i  min  Bog:  »Hypnosen  og  de  dermed  beslægtede 
normate  Tilstande«,  hvortil  Lacseren  henvises. 

Smagen,  Lugten  og  Synet;  disse  falde  altsaa  først  i  Søvn. 
Derefter  følger  saa  rimeligvis  Berørings-  og  Temperatur- 
sanserne.  Det  sidste,  vi  endnu  have  Fornemmelse  af, 
før  vi  falde  helt  i  Søvn,  er  vore  Lemmers  Stilling  og  de 
Lyde,  som  trænge  ind  fra  Omverdenen.  Men  denne 
sidste,  svage  Rapport  til  Omverdenen  behøver  ikke  helt 
at  tabes;  mange  Mennesker  kende  sikkert  af  Erfaring  en 
Slags  Halvsøvn,  i  hvilken  man  kan  hvile  godt  ud,  skønt 
man  hører  det  meste  af,  hvad  der  foregaar  rundt  omkring. 
En  saadan  »partiel  Søvn«  synes  endog  at  kunne  tilspidses 
saaledes,  at  den  sovende  kun  bliver  modtagelig  for  Lyd- 
paavirkninger  af  ganske  bestemt  An.  Men  det  er  temme- 
lig tvivlsomt,  om  en  saadan  Søvn  endnu  kan  kaldes 
normal,  naturlig,  og  da  vi  her  kun  have  at  gøre  med 
den  naturlige  Søvn,  skulle  vi  ikke  opholde  os  videre  ved 
dette  Fænomen. 

Betingelserne  for  Drømmen, 

Under  Søvnen  kan  Bevidsthedslivet  fortsættes  i  en 
særegen  Form:  Drømmen.  Mange  Psykologer  mene, 
at  en  saadan  Fortsættelse  altid  finder  Sted,  saa  at  man 
altsaa  bestandig  drømmer,  men  kun  mer  eller  mindre 
hyppig  mangler  Erindringen  derom.  Denne  Anskuelse 
støtter  sig  dog  kun  paa  teoretiske  Betragtninger  og  er 
næppe  holdbar,  da  alle  Erfaringer  tale  for,  at  drømmeløs 
Søvn  meget  godt  kan  forekomme,  og  at  den  dybe  Søvn 
sandsynligvis  altid  er  drømmefri.  Men  noget  afgørende 
Bevis  kan  der  ikke  føres  herfor,  da  man  ikke  har  noget 
utvetydigt  Kendetegn  paa,  om  der  under  givne  Forhold 
er  Bevidsthed  tilstede  eller  ikke.  Vi  skulle  nu  i  Korthed 
gennemgaa,  hvad  der  kan  siges  for  og  imod  den  drømmefri 
Søvn,  da  dette  vil  kaste  Lys  over  det  Problem,  som  her 
fornemmelig  skal  behandles,  nemlig  Betingelserne  for 
Drømmenes  Opstaaen. 

Det  eneste  ydre  Kendetegn,  som  vi  have  paa,  om  et 
Væsen   er  besjælet,   er  dets  Handlinger.     Se  vi  et  Væsen 
under  givne  ydre  Forhold  opføre  sig  paa  lignende  Maade, 
som    vi  selv  vilde  opføre  os  under  de  samme  Forhold, 
saa    antage   vi   naturligt,   at   dette   Væsen    maa    ledes   af 
lignende   Forestillinger   og  Følelser,    som    vi    selv.     Paa 
denne  Maade  slutte  vi,  at  i  det  mindste  alle  højere  Dyr 
ere    besjælede,   have  Bevidsthedstilstande,    der   mer   eller 
mindre  stemme  med  vore  egne.    Men  fordi  vi  fra  visse 
Handlinger  kunne  slutte  til  bagved  liggende  Bevidstheds- 
tilstande,   derfor    gælder    den    omvendte    Sætning   ikke; 
fordi  Handlingerne  udeblive,  kunne  vi  ikke  slutte,  at  der 
ingen  Bevidsthed    er  tilstede.     En   Hund,  der  er  bleven 
forgiftet   med   den   indianske   Pilegift    Curare,    kan    mis- 
handles   paa   det   frygteligste,    uden    at   den    ved    Hylen 
eller  Bevægelser  giver  sin  Smerte  tilkende.     Og  dog  lider 
Dyret.     Giften  har  kun  lammet  dens  vilkaarlige  Muskler; 
den    hyler   ikke  og  flygter  ikke,    fordi   den  intet  Herre- 
dømme   har   over  sine  Muskler.     Der   kan   altsaa   være 
endog  stærke  Følelser  tilstede,  uden  at  dette  røber  sig  ved 
Handlinger. 

Hos  Mennesket  have  vi  nu  ogsaa  et  andet  Middel 
til  at  afgøre,  om  der  paa  et  givet  Tidspunkt  har  været 
Bevidsthed  tilstede,  nemlig  den  senere  Erindring  om 
det  oplevede.  Men  dette  er  heller  ikke  ubedrageligt. 
Man  kender  Tilfælde  af  »Dobbeltbevidsthed«,  hvor  In- 
dividet for  kortere  eller  længere  Tid  blev  et  helt  andet 
»Jeg«,  med  hel  anden  Karakter,  andre  Evner  og  Til- 
bøjeligheder end  tidligere.  I  denne  Tilstand,  som  kan 
vedvare  endog  i  Maaneder,  kan  Individet  optræde  ligesaa 
fornuftigt  som  ethvert  andet  Menneske;  men  naar  An- 
faldet gaar  over  og  det  gamle  »Jeg«  vender  tilbage,  er 
ethvert  Spor  af  Erindring  om  det  passerede  udslukket. 
Trufne  Aftaler,  afsluttede  Forretninger  og  andre  Hand- 
linger  —  alt  er  glemt.    Vi   lære  heraf,  at  Mangel  paa 

Erindring  om  det  passerede  ikke  nødvendigvis  betyder,  at 
der  intet  er  sket. 

Vi  ville  nu  anvende  det  her  udviklede  til  at  under- 
søge, hvorvidt  det  er  sandsynligt,  at  vi  altid  drømme 
selv  i  den  dybeste  Søvn.  Betragter  man  et  Menneske  i 
dyb  Søvn,  ser  man,  at  han  ligger  rolig  hen  uden  at 
give  mindste  Tegn  paa  Bevidsthedsliv.  Derfor  kunde  han 
naturligvis  godt  drømme  alligevel;  hvis  hans  Muskler 
vare  lammede,  kunde  der  være  en  livlig  psykisk  Virksom- 
hed uden  noget  ydre  Tegn.  Men  det  er  ikke  sandsyn- 
ligt, at  noget  saadant  finder  Sted,  ti  en  tilstrækkelig 
stærk  Paavirkning  vil  være  i  Stand  til  at  fremkalde  eo 
Bevægelse  hos  den  sovende,  selv  om  den  ikke  vækker 
ham.  Den  fuldstændige  Ro  hos  den  dybt  sovende  tyder 
derfor  nærmest  paa,  at  der  intet  Bevidsthedsliv  er  til- 
stede. Og  vækker  man  en  saadan  dybt  sovende  pludselig 
op  af  Søvne,  saa  er  der  heller  aldrig  Spor  af  Erindring 
om  nogen  Drøm.  En  lysk  Psykolog,  Weygandt,  som 
drømmer  meget  og  let  erindrer  sine  Drømme,  har  jævnlig 
ladet  dette  Forsøg  udføre  med  sig  selv,  men  han  har 
aldrig  kunnet  finde  noget  Spor  af  en  Drøm,  naar  ban 
saaledes  pludselig  blev  vækket  af  en  dyb  Søvn.  Han  an- 
tager derfor,  som  naturligt  er,  at  man  ikke  drømmer  i 
den  dybeste  Søvn.  Denne  Slutning  er  dog  af  Grunde, 
som  strax  skulle  omtales,  ikke  ganske  berettiget;  men 
begge  de  anføne  Fakta,  den  sovendes  Ro  og  Mangel  paa 
Erindring,  tyde  dog  nærmest  paa,  at  der  ikke  drømmes  i 
den  dybe  Søvn. 

Man  har  nu  forsøgt  at  trænge  mere  tilbunds  i  Sagen 
ved  at  undersøge,  om  der  hos  forskellige  Mennesker 
bestaar  et  bestemt  Forhold  mellem  Drømmenes  Hyppighed 
og  Søvnens  Dybde.  For  nogle  Aar  tilbage  udsendte  en 
ung  Psykolog,  Heerwagen,  et  Skema  med  forskellige 
Spørgsmaal  vedrørende  denne  Sag.  Disse  Spørgsmaal 
blev  besvarede  at  over  400  Mennesker,  for  største  Delen 

tilhørende  studerende  Kredse  i  Tyskland,  altsaa  dog 
gennemgaaende  Personer,  hvis  Opgivelser  man  tør  stole 
paa.  Af  det  saaledes  indvundne  Materiale  uddrog  Heer- 
-wagen  en  Række  interessante  Sætninger,  af  hvilke  jeg  her 
kun  anfører  dem,  der  direkte  vedkommer  det  foreliggende 
Spørgsmaal.    Heerwagen  fandt: 

Jo  lettere  Søvnen  er^  desto  hyppigere  blive  ogsaa 
Drømmene, 

Kvinder  have  i  Almindelighed  en  meget  lettere  Søvn 
end  Mænd,  og  de  drømme  ogsaa  meget  mere. 

Drømmenes  Klarhed  er  størst  hos  Kvinder  og  i  det 
hele  taget  størst  hos  dem,  der  drømme  hyppig. 

yo  hyppigere  man  drømmer,  desto  lettere  erindres 
ogsaa  Drømmen, 

Hvis  disse  Sætninger  nu  ere  rigtige,  hvad  der  næppe 
kan  være  Tvivl  om,  saa  fremgaar  heraf  tydelig  nok,  at 
de  Mennesker,  som  sove  let,  ogsaa  have  hyppigere  og 
mere  levende  Dramme  end  de  andre.  Og  det  ligger  da 
nær  at  slutte,  at  dette  ogsaa  gælder  for  det  enkelte 
Menneske,  saa  at  Drømmen  maa  antages  fornemmelig  at 
opstaa  under  den  lette  Søvn,  strax  efter  Indsovningen  om 
Aftenen  eller  umiddelbart  før  Opvaagningen  om  Morgenen. 
Dette  vilde  da  atter  føre  os  til,  at  den  dybeste  Søvn 
sandsynligvis  er  drømmefri. 

Et  helt  andet  Spørgsmaal  bliver,  om  ogsaa  de  Perioder 
af  let  Søvn,  som  forekomme  hos  ethvert  Menneske  (jvf. 
Figur  S.  132),  kunne  være  drømmefri.  Mange  Mennesker 
paastaa  rigtignok,  at  de  aldrig  drømme,  men  dette  har 
man  sikkert  Lov  til  at  betvivle.  Ti  man  kan,  som  oven- 
for omtalt,  ikke  uden  videre  slutte,  at  der  ingen  Drøm 
har  været,  fordi  man  ikke  kan  erindre  at  have  drømt. 
Saa  godt  som  alle  Psykologer,  der  have  studeret  Drømme- 
livet nærmere,  ere  enige  om,  at  Erindringen  om  Drømme 
i  højeste  Grad  er  afhængig  af  Øvelse  og  den  Interesse, 
man  har  for  Sagen.    Jeg  kan  her  tale  med  af  Erfaring. 

Da  jeg  i  Sommeren  1893  begyndte  at  beskæftige  mig 
med  Drømmelivet,  levede  jeg  i  den  Indbildning,  at  jeg 
saa  godt  som  aldrig  drømte.  Jeg  foresatte  mig  da  en 
Aften,  at  jeg  næste  Morgen,  naar  jeg  vaagnede,  strax 
vilde  henvende  min  Opmærksomhed  paa  min  mulige 
Drøm.  Forsøget  lykkedes  over  Forventning;  jeg  gentog 
det  en  Maaned  igennem  og  kom  til  det  Resultat,  at  jeg 
vistnok  drømte  hver  Morgen.  Undertiden  erindrede  jeg, 
hvad  jeg  havde  drømt,  undertiden  kun,  at  jeg  havde 
drømt,  men  Spor  af  Drømme  var  der  altid.  Alt,  hvad 
jeg  kunde  erindre,  blev  strax  optegnet,  og  jeg  gjorde 
derved  mange  interessante  Iagttagelser  om  Drømmenes 
Sammenhæng  med  det  vaagne  Bevidsthedsliv,  som  vi 
senere  skulle  komme  tilbage  til. 

At  disse  Forsøg  lykkedes  saa  godt,  skyldes  rimeligvis 
den  Omstændighed,  at  jeg  ikke  havde  noget  videre  at 
tænke  paa  i  den  Tid.  Da  jeg  efter  Ferien  genoptog  mit 
Arbejde,  blev  Erindringen  om  Drømme  igen  sjældnere, 
fordi  Tanken  om  det  daglige  Arbejde  strax  efter  Opvaag- 
ningen  drog  Opmærksomheden  til  sig.  Men  dog  hændte 
det  jævnlig,  og  hænder  endnu,  at  et  enkelt  Ord  eller  en 
Begivenhed  i  Dagens  Løb  kan  fremkalde  Erindringen  om 
en  Drøm,  som  jeg  om  Morgenen  ikke  har  nogen  Anelse 
om.  Da  lignende  Iagttagelser  ere  gjorte  af  forskellige 
Psykologer,  som  tidligere  have  studeret  denne  Sag,  saa 
anser  jeg  det  for  højst  sandsynligt: 

at  vi  altid  drømme  i  den  lette  Søvn,  som  gaar 
umiddelbart  forudfor  Opvaagning^n,  men  at  Eriftdringen 
derom  ka7i  mangle^  fordi  Opmærksomheden  ikke  strax 
henvendes  paa  Drømmen  men  fængsles  af  andre  Fore- 
stillinger. 

Gaa  vi  ud  herfra,  kunne  vi  let  forstaa  en  af  Heer- 
wagens  Sætninger,  som  tilsyneladende  strider  mod  de 
andre.     Han  fandt  nemlig: 

at  Søvnen  bliver  lettere^  men  Drømmene  sjældnere^ 
med  tiltagende  Alder, 

Dette  stemmer  aabenbart  ikke  med  det  almindelige 
Resultat,  at  lettere  Søvn  ogsaa  giver  hyppigere  Drømme, 
men  det  er  vistnok  heller  ikke  rigtigt.  I  en  modnere 
Alder  vil  Arbejdet  naturligvis  gennemgaaende  være  alvor- 
ligere og  betydningsfuldere  end  hos  unge  Mennesker;  det 
vil  derfor  let  strax  ved  Opvaagningen  drage  Tankerne 
til  sig,  og  saa  glemmes  Drømmen.  Ældre  Mennesker 
ville  altsaa  have  vanskeligere  ved  at  erindre  sine  Drømme 
end  yngre,  og  følgelig  tro  de,  at  de  drømme  sjældent, 
men  det  behøver  slet  ikke  at  være  Tilfældet.  Hyppig- 
heden kan  være  den  samme,  kun  Erindringen  derom  er 
af  naturlige  Grunde  bleven  sjældnere.  Der  er  saaledes 
heri  intet,  som  strider  mod  den  Antagelse,  at  man  vist- 
nok altid  drømmer  i  den  lette  Søvn. 

Vi  have  nu  det  fornødne  Materiale  til  at  afgøre, 
hvilken  Vægt  der  kan  lægges  paa  Weygandts  Forsøg 
med  at  lade  sig  vække  op  af  dyb  Søvn.  Han  fandt 
derved,  som  omtalt,  at  der  aldrig  var  Spor  af  Erindring 
om  nogen  Drøm,  og  slutter  deraf,  at  man  heller  ikke 
drømmer  i  den  dybe  Søvn.  Imod  denne  Slutning  kunde 
nu  indvendes,  at  Erindringen  om  Drømmen  jo  væsenlig 
er  afhængig  af,  om  Opmærksomheden  strax  henvendes 
paa  den  mulige  Drøm.  Og  naar  et  Menneske  vækkes  op 
af  sin  dybeste  Søvn,  saa  vil  han  utvivlsomt  først  og 
fremmest  se  sig  om  efter  Aarsagen  til  denne  pludselige 
Forstyrrelse,  og  dermed  gaar  Muligheden  for  at  erindre 
Drømmen  tabt.  Det  maa  indrømmes,  at  saaledes  vil 
Sagen  utvivlsomt  stille  sig  under  almindelige  Forhold; 
fordi  et  Menneske,  der  pludselig  vækkes  op  af  dyb  Søvn, 
ikke  kan  erindre  noget  om  at  have  drømt,  derfor  kan  han 
godt  have  drømt  alligevel.  Men  anderledes  stiller  Sagen 
sig  dog,  naar  slige  Forsøg  udføres  jævnlig  af  en  Psykolog. 
De    første   Par   Gange    er    han    maaske   fortumlet   som 

ethvert  andet  Menneske,  men  meget  hurtig  vil  han  sikkert 
naa  det  Punkt,  hvor  han  strax  ved  Opvaagningen  er  klar 
over  Situationen.  Hans  'første  Tanke  vil  da  være  den: 
jeg  er  bleven  vækket  for  at  lægge  Mærke  til  mine 
Drømme,  og  Opmærksomheden  vil  derfor  umiddelbart 
koncentrere  sig  paa  at  finde  Sporet  af  Drømmen.  Naar 
det  desuagtet  aldrig  er  lykkedes  Weygandt  at  erindre,  at 
han  har  drømt  i  den  dybe  Søvn,  saa  synes  dette  unægte- 
lig at  være  et  positivt  Bevis  for:  at  selv  de  Mennesker, 
som  drømme  hyppigt  og  levende,  ikke  have  Drømme 
i  den  dybe  Søvn. 

Drømmenes  almindelige  Karakter, 

Efterat  vi  nu  have  fastslaaet  den  nødvendige  Betin- 
gelse for  Drømmenes  Optræden,  vilde  det  vel  være  det 
naturligste  at  undersøge,  hvad  der  foranlediger  Drømmen, 
d.  V.  s.  hvilke  ydre  eller  indre  Omstændigheder  der 
sætte  Drømmen  i  Gang.  Men  dette  Arbejde  vil  lettes 
meget,  naar  vi  først  ere  paa  det  rene  med  Drømmenes 
almindelige  Karakter,  og  dermed  ville  vi  altsaa  begynde. 
Nu  kunde  det  vel  synes  at  være  et  temmelig  haabløst 
Foretagende  at  søge  noget  almengyldigt  og  fælles  for 
Drømmene,  da  der  efter  den  sædvanlige  Erfaring  næppe 
gives  noget  mere  vildt,  planløst  og  tilsyneladende  ulov- 
bundent  end  en  Drøm.  Det  er  næppe  mere  end  et  halvt 
Aarhundrede  siden,  at  Psykologerne  plejede  at  betegne 
Drømmen  som  en  »polær  Modsætning«  til  det  vaagne 
Bevidsthedsliv.  Hvilke  Forestillinger  de  egenlig  forbandt 
med  dette  Udtryk,  er  ikke  godt  at  sige;  deres  Mening  var 
dog  nærmest  den,  at  for  Drømmen  gælde  ikke  de  Love, 
som  kunne  paavises  for  den  vaagne  Bevidsthed.  Men 
dette  er  fuldstændig  urigtigt.  Den  moderne  Psykologi 
har  gjort  sine  store  Fremskridt  netop  ved  at  fastholde,  at 
de  samme  Love,  som  gælde  for  den  normale  Bevidsthed, 

ogsaa  ere  gyldige  for  alle  andre  Tilstande,  selv  om  disse 
tilsyneladende  afvige  nok  saa  meget.  Kun  ved  at  gaa  ud 
herfra  har  man  vundet  en  Forstaaelse  af  de  mangfoldige 
abnorme  Tilstande,  og  idet  disse*  saaledes  ere  blevne  ind- 
ordnede under  de  samme  Love,  have  de  igen  kastet  Lys 
over  de  normale  Forhold.  Ganske  det  samme  gælder 
ogsaa  for  Drømmen;  den  forstaas  kun,  naar  man  gaar  til 
Undersøgelsen  med  den  Forudsætning,  at  de  almindelige, 
psykologiske  Love  ogsaa  gælde  her. 

At  Drømmelivets  Forestillinger  ere  underkastede  de 
samme  Love   som    den  vaagne  Bevidstheds,    fremgaar  da 
ogsaa  tydelig  deraf,  at  der  ikke  er  nogen  skarp  Grænse 
mellem  Drøm  og  vaagen  Tilstand.     Sætter  man  sig  hen 
med  lukkede  Øjne  og  lader  Tankerne  have  frit  Løb,   har 
man  allerede  der  en  Tilstand,  som  ved  det  planløse  og 
springende   i    Forestillingsløbet   ligner   Drømmen    meget. 
Men    denne   Tilstand    adskiller    sig   kun    fra   den   klare 
Tænkning   ved,   at  Opmærksomheden  ikke   koncentreres 
paa    Forestillinger,    der   føre   henimod   et   bestemt  Maal. 
Opmærksomheden  er  allerede  her  noget  slappet,  og  synker 
man    dybere   ned   i   sine    Fantasier,    vil  Forestillingernes 
Vexlen   foregaa  stadig  hurtigere,   eftersom  Opmærksom- 
heden slappes  mere   og  mere.     Samtidig  stiger  Pirrings- 
tærskelen  for  ydre  Paavirkninger,  og  river  man  sig  ikke 
ved  en  pludselig  Anstrængelse  ud  af  denne  Tilstand,  kan 
den  umærkelig  gaa  over  i  en  virkelig  Drøm,  idet  man 
paa   et   eller  andet   Tidspunkt   falder  i   Søvn.     Der   er 
altsaa    en    jævn    og    gradvis    Overgang    fra    den    klare 
Tænkning   til  Drømmelivets  vilde  Fantasier,   og  dermed 
er   det   givet,    at  Drømmen   ikke   kan  være  absolut  for- 
skellig   fra    det   vaagne  Bevidsthedsliv.      Og   vi   saa*    da 
ogsaa,  at  de  forskellige  Overgangsformer  væsenlig  beroede 
paa   en   stadig  voxende  Slappelse  af  Opmærksomheden; 
heraf  kan  man  udlede  alle  de  for  Drømmen  karakteristiske 
Fænomener. 

For  at  forstaa  dette  ville  vi  begynde  med  at  betragte, 
hvad  der  foregaar  i  vor  Bevidsthed,  naar  vi  tænke  over 
en  Sag  eller  fantasere,  digte,  udmale  os  et  Fremtids- 
billede. Vi  se  da  to  forskellige  psykiske  Virksomheder, 
som  stadig  gribe  ind  i  hinanden.  Forædet  første  frem- 
kalder, reproducerer,  enhver  Forestilling  talrige  andre, 
med  hvilke  den  tidligere  har  været  sammen  i  Bevidstheden, 
og  som  den  derfor  har  associeret  sig  med.  Blandt  disse 
opdukkende  Forestillinger  foretages  derefter  et  Valg,  idet 
Opmærksomheden  koncentreres  paa  en  af  dem,  som 
synes  bedst  at  føre  til  det  ønskede  Maal.  Denne  Fore- 
stilling reproducerer  saa  igen  nye,  hvor  iblandt  der 
paany  udvælges  en  enkelt  ved  Opmærksomhedskoncen- 
tration,  og  saaledes  fortsættes  der,  indtil  Maalet  er  naaet. 
Medens  altsaa  Forestillingernes  Opdukken  sker  ifølge 
Associationsloven,  bliver  Forestillingsløbet  styret  af  Op- 
mærksomheden, der  sukcesslvt  koncentreres  paa  forskellige 
Forestillinger.  Det  er  nu  let  at  forstaa,  at  jo  mere  Op- 
mærksomheden slappes,  desto  mindre  vil  Forestillings- 
løbet  blive  styret  og  ledet,  og  er  Opmærksomheden  fuld- 
stændig ophævet,  som  i  Søvnen,  vil  Forestillingernes 
Kommen  og  Gaaen  udelukkende  blive  bestemt  ved 
Associationsloven. 

Et  enkelt  Exempel,  valgt  iflæng  blandt  mine  Drømme- 
optegnelser,  vil  tjene  til  at  illustrere  Associationslovens 
Betydning  for  Drømmene.  Jeg  drømte,  at  jeg  sad  i  en 
Jærnbanekupé  med  en  Slægtning,  som  fortalte,  at  han 
havde  deltaget  i  et  Cyklevæddeløb,  og  at  der  var  en  stf 
Deltagerne,  som  var  kommen  tilskade  efter  Løbet.  Jeg 
saa'  en  Omnibus,  hvor  en  Cyklist  tog  sin  Maskine  med 
op,  men  den  faldt  fra  ham  og  molesterede  hans  ene  Ben. 
De  omstaaende  mente,  at  Benet  var  brækket,  men  Manden 
gik  dog  strax  efter.  Jeg  sad  tilbords  med  Læge  X,  som 
var  meget  forbitret  over,  at  jeg  havde  taget  nogle  syltede 
Løg,  som  han  holdt  meget  af,    men  som  jeg  slet  ikke 

kunde  lide  og  kun  af  en  Fejltagelse  havde  faaet  paa  min 
Tallerken.  —  Her  vaagnede  jeg. 

Denne  Drøm  er  aabenbart  .saa  springende  og  plan- 
løs, at  den  er  aldeles  uforstaaelig  for  andre  end  mig 
selv;  men  nogle  faa  Kommentarer  ville  være  tilstrække- 
lige til  at  vise,  hvorledes  Forestillingernes  Vexlen  her  er 
betinget  ved  naturlige  Associationer.  Historien  om 
Cyklisten,  der  kom  tilskade  efter  Løbet,  havde  jeg  hørt  den 
foregaaende  Aften,  medens  jeg  sad  og  døsede  i  en  Jæra- 
banekupé.  Denne  Historie  vakte  Erindringen  om  en 
Begivenhed,  som  jeg  selv  havde  overværet  en  Maaneds- 
tid  før,  hvor  en  Mand  forsøgte  at  læsse  en  Cykle  op 
paa  en  Vogn.  Maskinen  faldt  ned  paa  hans  Ben,  men 
hverken  den  eller  han  kom  videre  til  Skade.  Forestillingen 
om  det  beskadigede  Ben,  der  strax  kommer  sig,  har  ledet 
Tanken  paa  Læge  X,  der  var  bekendt  for  sine  vidunder- 
lige Ben  kure,  og  de  syltede  Løg  mindes  jeg  virkelig  som 
en  af  hans  Yndlingsspiser.  Den  ene  Forestilling  har 
saaledes  kun  draget  andre,  dermed  associerede  Fore- 
stillinger frem,  og  det  springende  og  planløse  i  vore 
Drømme  ses  at  være  et  ganske  naturligt  Resultat  af,  at 
de  fleste  Forestillinger  i  Tidens  Løb  have  dannet  mang- 
foldige Associationer. 

Vi  forstaa  nu,  at  Drømmenes  tilsyneladende  ulov- 
bundne Karakter  er  en  ligefrem  Følge  af,  at  Opmærk- 
somheden er  saa  slappet,  at  Associationsloven  alene 
behersker  Forestillingsløbet.  En  anden  Følge  af  Opmærk- 
somhedens Slappelse,  nemlig  Pirringstærskelens  Hævning, 
have  vi  allerede  omtalt  under  Behandlingen  af  Søvnen ; 
vi  skulle  derfor  nu  kun  tale  om  en  enkelt  Konsekvens 
af  dette  Fænomen.  Rundt  omkring  fra  Organismen  mod- 
tage vi  hvert  Øjeblik  en  talløs  Mængde  Fornemmelser; 
disse  Fornemmelser  udgøre  den  faste  Kærne  i  vor  Fore- 
stilling om  »Jeg«,  vor  Jeg-Bevidsthed.  Naar  nu,  under 
Søvnen,  Pirringstærskelen  for  alle  disse  Organfornemmelser 

Overh-o  og  Trolddom.     IV.  I O 

stiger,  udslukkes  dermed  Jegbevidstheden.  Dette  er  som 
bekendt  et  af  de  mest  karakteristiske  Fænomener  for 
Drømmen,  at  den  sovende  slet  ikke  har  Bevidsthed  om 
sin  egen  hvilende  Stilling  men  ser  sig  optræde  og  handle 
i  forskellige  Situationer,  ganske  som  om  det  kunde  være 
en  anden  Person.  Men  dette  Drømme-Jeg  er  ogsaa  kun 
et  Synsbillede  ligesom  de  fleste  andre  Drømmebilleder  hos 
normale  Mennesker.  Helt  udelukkede  behøve  Fomein- 
melserne  fra  Organismen  dog  ikke  at  være;  særlig  i  den 
lette  Søvn  henimod  Opvaagnen  kunne  disse  Fornemmelser 
spille  ind  og  betinge  Drømmesituationerne.  Jeg  finder 
saaledes  blandt  mine  Optegnelser  en  Drøm,  som  tydelig 
viser  dette.  Jeg  drømte,  at  jeg  befandt  mig  paa  en  meget 
brat  Bakkeskraaning,  som  jeg  ikke  kunde  komme  bon 
fra,  fordi  en  Mængde  Mennesker  stadig  spærrede  mig 
Vejen.  Jeg  søgte  at  slippe  ned  forskellige  Steder,  men 
forgæves.  Da  jeg  vaagnede,  fandt  jeg,  at  jeg  laa  med 
Benene  optrukne  i  en  hældende  Stilling.  Der  er  næppe 
Tvivl  om,  at  det  er  Fornemmelsen  af  den  usikre  Lige- 
vægtstilling, som  mine  Ben  indtog,  hvorved  Drømmen 
om  mine  Bevægelser  paa  en  Bakkeskraaning  er  bleven 
fremkaldt.  Lige  før  Opvaagningen  kan  det  endog  passere, 
at  man  begynder  at  faa  Bevidsthed  om  sin  egen  liggende 
Stilling  samtidig  med,  at  man  i  Drømme  ser  sig  i  en  hel 
anden  Situation.  Her  er  altsaa  en  Dobbelthed  tilstede; 
den  virkelige  Jegbevidsthed  dæmrer,  medens  Drømmejeget 
endnu  er  med  i  Drømmens  vilde  Oplevelser.  Det  er  let 
at  forstaa,  at  alle  disse  besynderlige  Forhold  ved  Jegets 
Optræden  i  Drømmen  har  kunnet  give  Anledning  til 
mange  overtroiske  Forestillinger,  som  vi  i  det  følgende 
skulle  gaa  nærmere  ind  paa. 

Hvad  Drømmenes  Varighed  angaar,  saa  synes  de 
fleste  Forskere,  som  have  beskæftiget  sig  med  dette 
Spørgsmaal,  at  være  enige  om,  at  selv  vore  længste  og 
indholdsrigeste  Drømme   sjældent  strække  sig  over  mere 

end  nogle  faa  Minutter.    Men  det  er  iøvrigt  en  bekendt 
Sag,    at  en  Drøm  kan  forløbe  langt  hurtigere.    Jeg  har 
selv    engang  havt  Lejlighed  til  at  konstatere,  at  en  lang 
Drøm  løb  af  i  mindre  end  fem  Sekunder,  og  det  er  ikke 
noget    ualmindeligt,  at  en  Drøm  fremkaldes  ved  en  ydre 
Paavirkning,  som  tillige  foraarsager  Opvaagningen.    Flere 
Drømme   af  denne  Art  ere  blevne  mig  meddelte;    en  af 
de   interessanteste  og  mest  slaaende  er  vistnok  følgende.: 
En    Godsejer  var  falden  i  Søvn  i  sin  Seng  under  Læs- 
ningen  af  en  Bog.      Han    drømte    nu,    at  der  kom  en 
Bandit  snigende  sig  ind  gennem   Døren  med  en  Bøsse, 
som    blev   rettet   mod  ham.     Han  hørte  Skuddet   falde, 
fo*r   i   det  samme  op  og  hørte  da  Lampen,   som  brændte 
ved   hans  Side  paa  Natbordet,  explodere  med  et  Knald, 
medens   den    brændende   Petroleum  flød  ud  paa  Gulvet. 
Det  er  her  aabenbart  Knaldet  af  den  exploderende  Lampe, 
som  vækker  den  sovende,  men  skønt  der  utvivlsomt  kun 
forløber  en  ringe  Del  af  et  Sekund,   inden  han  kommer 
til   Bevidsthed   og  ser  Lampen  explodere,    faar  han  dog 
Tid   til    at  drømme    hele  Episoden    med  Banditten   osv. 
Radestock    beretter    en    anden   i   denne   Retning   meget 
karakteristisk    Drøm,    som    en    Franskmand,     Mauchart, 
skal  have  havt.     »Jeg  var  syg  og  laa  tilsengs;  min  Moder 
sad  ved  min  Seng.    Jeg  drømte  om  Rædselsperioden,  var 
tilstede  ved  blodige  Mordscener,  blev  stævnet  for  Revolu- 
tionstribunalet,  saa   Robespierre,  Marat,  Fouchier-Tinville 
og   alle   de   andre,   som  havde  erhværvet  sig  et    berømt 
Navn  i  denne  skrækkelige  Tid;  jeg  diskuterede  med  dem 
og  blev  endelig  efter  en  Mængde  Tildragelser,   som  jeg 
ikke  længer  tydelig  kan  erindre,  dømt  til  Døden.     Under 
en  uhyre  Tilstrømning  af  Folk  blev  jeg  paa  Kærren  ført 
til  Revolutionspladsen,  besteg  Skafottet  og  blev  af  Bødde- 
len bunden  fast  til  Brættet;  Øxen  faldt,  og  jeg  følte  mit 
Hoved  skilles   fra  Kroppen.    Herved  vaagnede  jeg  i  den 

mest  levende  Angst  og  fandt,  at  en  Stang  i  Sengehimlen 

var  gaaet  løs  og  havde  truffet  mig  over  Nakken  som  en 
Art  Faldøxe.  Min  Moder  forsikrede,  at  dette  var  sket  i 
samme  Øjeblik,  hvor  jeg  vaagnede.«  Ligesom  i  det  fore- 
gaaende  Tilfælde  synes  der  heller  ikke  her  at  kunne  være 
Tvivl  om,  at  det  er  Fornemmelsen  af  den  pludselige 
Paavirkning,  der  har  fremkaldt  hele  Drømmen,  og  følgelig 
maa  Drømmen  være  løben  af  i  det  Par  Sekunder,  som 
Opvaagningen  kan  have  krævet.  Man  kunde  ganske  vist 
ogsaa  tænke  sig,  at  Drømmen  af  andre  Aarsager  var  frem- 
kaldt længe  forinden,  og  at  saa  Sengestangen  velvilligst 
var  falden  i  Hovedet  paa  ham  netop  i  det  Moment,  hvor 
han  drømte  om  Øxens  Fald,  men  et  saadant  Sammen- 
træf er  altfor  uhyre  usandsynligt.  Og  Usandsynligheden 
voxer  med  Antallet  af  slige  Drømme;  da  det  nu  slet  ikke 
er  sjældent,  at  Opvaagningen  fremkaldes  ved  en  Paa- 
virkning,  som  ses  at  være  det  sidste  og  afgørende  Moment 
i  en  Drøm,  saa  ere  vi  nødte  til  at  antage,  at  det  er  den 
samme  Paavirkning,  der  baade  fremkalder  Drømmen 
og  foraarsager  Opvaagningen.  Men  hvorledes  er  dette 
muligt? 

Her  er  aabenbart  to  Problemer  at  løse.  For  det 
første:  hvorledes  kan  en  og  samme  Fornemmelse  være 
baade  Begyndelsen  og  Slutningen  af  en  Drøm,  baade  sætte 
den  i  Gang  og  være  det  sidste  Led  i  Rækken  af  Drømme- 
billederne? Og  for  det  andet:  hvorledes  kan  en  lang 
Række  Forestillinger  løbe  af  i  den  korte  Tid  mellem  Paa- 
virkningen  og  Opvaagningen?  Idet  vi  som  Exempel 
benytte  den  sidst  beskrevne  Drøm,  skulle  vi  nu  søge  at 
besvare  begge  disse  Spørgsmaal;  der\'ed  vil  der  blive 
kastet  Lys  over  adskillige  interessante  Punkter  i  Drømme- 
billedernes Natur. 

For  det  første  er  det  velbekendt,  at  en  Fornemmelse 
under  visse  Omstændigheder  kan  bruge  temmelig  lang 
Tid  om  at  komme  fuldstændig  til  Bevidstheden.  Gaar 
man  fordybet  i  Tanker  ned  ad  Gaden,   kan  det  hænde, 

at  man  gaar  forbi  et  Menneske,  som  man  nok  ser;  men 
først    lidt  efter  gaar  det  op  for  En,   at  det  var  en  god 
Bekendt.    Opmærksomheden  har  her  været  henvendt  paa 
andre  Ting,  derfor  faar  man  kun  det  almindelige  Indtryk 
af  et  Menneske;  men  hvis  dette  Indtryk  nu  tiltrækker  sig 
Opmærksomheden,   saa   vil   det  komme  til   at  staa  klart 
for  Bevidstheden  og  blive  genkendt.    Paa  samme  Maade 
gaar  det  sikkert  under  Søvnen,   hvor  Opmærksomheden 
ikke  blot  er  henvendt  paa  andre  Ting  men  helt  slappet. 
En    ydre  Paavirkning   vil   derfor  i   første   Moment   kun 
fremkalde    en    vag    og    uklar   Fornemmelse,    der  efter 
Associationsloven    strax    vækker    andre    Billeder,    altsaa 
sætter  en  Drøm  i  Gang.    Men   har  Paavirkningen  været 
tilstrækkelig  stærk,  vil  den  medføre  alle  de  Forandringer, 
som    foregaa    under    Opvaagningen,    og    disse    bestaa, 
psykologisk  set,  væsenlig  deri,  at  Fornemmelsen  tiltrækker 
sig  Opmærksomheden.    I  det  Øjeblik,  hvor  Opmærksom- 
heden er  fuldstændig  koncentreret  paa  Fornemmelsen,  er 
Søvnen  ophævet  —  Mennesket  vaagner.    Anvende  vi  nu 
dette  paa  den  omtalte  Drøm,  saa  er  det  let  at  forstaa,  at 
den   første  uklare  Drømmefornemmelse  af  Slaget  vækker 
Forestilling   om   Halshugning;    dermed    er   den   sovende 
hensat   f.  Ex.  i  den  store  franske  Revolution,    og  denne 
Forestilling  fremkalder  saa  de  andre  Billeder.     Samtidig 
foregaar  Opvaagningen ;  og  i  det  Øjeblik,   hvor  Fornem- 
melsen staar  klart  for  Bevidstheden,  vil  det  sidste  Drømme- 
billede, Øxens  Fald,  forme  sig  derom  for  det  indre  Øje, 
og  dermed  er  Manden  vaagen. 

Den  ene  Side  af  Sagen,  at  samme  Fornemmelse  kan 
være  baade  Begyndelsen  og  Slutningen  af  Drømmen,  er 
saaledes  let  at  forstaa,  fordi  enhver  Opmærksomheds- 
koncentration  kræver  Tid,  og  der  følgelig  maa  ligge  et 
vist  Tidsrum  mellem  den  sovendes  dunkle  og  den  vaag- 
nendes  klare  Fornemmelse.  Længden  af  dette  Tidsrum  er 
naturligvis  meget  forskellig  efter  Søvnens  Dybde  og  Paa* 

virkningens  Styrke,  men  der  vil  dog  i  det  højeste  kun 
være  Tale  om  faa  Sekunder.  Hvorledes  kan  nu  en  lang 
Drøm  forløbe  i  denne  korte  Tid?  Dette  ligger  i,  at 
Drømmebillederne  hos  alle  normale,  og  det  vil  her  sige 
seende.  Mennesker  saa  godt  som  udelukkende  ere  Syns- 
billeder.  Alt,  hvad  vi  opleve  i  Drømme,  drager  forbi  os 
som  Malerier,  hvortil  der  kun  nu  og  da  knytter  sig  Lyd- 
billeder af  de  optrædendes  Tale.  Men  et  Maleri  kan 
fremstille  en  hel  Række  Scener;  det  er  derfor  forstaaeligt, 
at  et  enkelt  Drømmebillede  kan  indeholde  en  Mængde 
smaa  Tildragelser  grupperede  omkring  en  Hovedsituation. 
Nu  vexle  disse  Billeder  alene  efter  Associationsloven ; 
der  er  ingen  Opmærksomhed,  som  dvæler  ved  og  fast- 
holder det  enkelte  Billede.  Og  de  psykofysiske  Maalinger 
have  vist,  at  Reproduktionen  af  fast  associerede  Fore- 
stillinger ktin  kræver  omkring  Vs  Sekund.  En  halv  Snes 
Billeder  kunne  altsaa  gennemløbe  Drømmebevidstheden  i 
et  Par  Sekunder,  og  det  er  alt,  hvad  der  behøves  lil 
en  lang  Drøm.  Gennemgaar  man  med  dette  for  Øje  det 
anførte  Exempel,  saa  vil  det  let  ses,  at  hele  Drømmen 
er  afgjort  med  et  Par  Gadetumulter,  et  Par  Billeder 
fra  Retssalen,  Vejen  til  Skafottet  og  Slutningstableauet, 
men  disse  Billeder  drage  let  gennem  Drømmebevidst- 
heden i  halvandet  Sekund.  Hverken  den  anførte  eller 
andre  lignende  Drømme  indeholder  altsaa  i  mindste  Maade 
noget,  der  er  uforstaaeligt  paa  Psykologiens  nuværende 
Standpunkt. 

For  Fuldstændigheds  Skyld  er  dog  værd  at  bemærke, 
at  der  i  Drømmene,  foruden  Syns-  og  Lydbilleder  ogsaa 
kan  indgaa  Bevægelsesforestillinger,  i  hvilket  Tilfælde  den 
sovende  enten  »taler  i  Søvne«  eller  »gaar  i  Søvne«.  Det 
første  er  ikke  helt  ualmindeligt,  det  sidste  synes  kun 
yderst  sjældent  at  forekomme  hos  normale  voxne  Menne- 
sker. I  og  for  sig  er  det  nu  ikke  mærkeligere,  at  der 
under   Søvnen    kan    opstaa   Bevægelser  i   de   motoriske 

Centra,  end  at  der  kan  fremkomme  almindelige  Drømme- 
billeder. Men  de  saakaldte  »motoriske  Drømme«,  d.  v. 
s.  Talen  i  Søvne  og  Søvngængeri,  frembyde  en  hel 
Række  Fænomener,  der  slet  ikke  kendes  i  de  almindelige 
Drømme,  og  som  det  vil  føre  os  altfor  vidt  at  gaa  ind 
paa  her.  Da  disse  Fænomener  tilmed  have  havt  stor 
Betydning  for  Overtroen,  ville  vi  behandle  dem  i  et 
særligt  Afsnit, ' 

Endnu  et  Spørgsmaal,  vedrørende  Drømmenes  al- 
mindelige Karakter,  have  vi  at  gøre  Rede  for.  Hvof 
unaturlig  og  meningsløs  en  Drøm  end  kan  forekomme  os 
efter  Opvaagningen,  saa  vil  den  dog  altid,  saalænge  vi 
drømme,  forekomme  os  ganske  naturlig  og  fornuftig. 
Drømmen  er  med  andre  Ord  altid  ligesaa  godt  en  Virke- 
lighed som  vore  klareste  Iagttagelser  i  vaagen  Tilstand; 
Drømmebillederne  ere  Hallucinationer.  Man  har  søgt  at 
finde  Forklaringen  herpaa  i  Hjærnens  Tilstand  under 
Søvnen,  og  enkelte  Iagtta£:elser,  som  f.  Ex.  den,  at 
længere  Tids  Faste  medfører  særlig  levende  Drømme, 
have  spillet  en  stor  Rolle  i  disse  Forklaringer.  Vi  behøve 
dog  ikke  at  søge  saa  langt  bort  for  at  forstaa  Sagen. 
Naar  jeg  sidder  i  min  Stue  og  fremkalder  Erindringen 
om  tjærne  Steder  og  Oplevelser  fra  Rejser,  saa  véd  jeg 
meget  godt,  at  disse  Billeder  kun  ere  Erindringer  og 
ikke  noget,  jeg  virkelig  oplever  i  samme  Øjeblik.  Og 
jeg  véd  dette,  fordi  disse  Billeder  ere  i  Strid  med  alt, 
hvad  jeg  samtidig  sanser.  Min  Stues  velbekendte  fire 
Vægge,  de  Stemmer  og  Lyde,  som  trænge  ind  til  mig 
fra  Naboværelset  og  Gaden,  alle  disse  stædige  Forestillin- 
ger vise  mig,  hvor  jeg  virkelig  er.  De  Billeder  af  sol- 
glødende  Landskaber  og  snedækte  Bjærgtoppe,  som  samtidig 
glide  gennem  min  Bevidsthed,  er  jeg  derimod  selv  Herre 
over;  jeg  kan  lade  dem  vexle  som  jeg  vil,  og  dette  lærer 
mig,  at  det  ikke  er  Sansebilleder  men  kun  Erindringer. 
Lad  os  nu  gøre  et  Tankeexperiment.    Lad  os  antage,  at 

jeg  for  et  Øjeblik  mistede  enhver  Evne  til  at  modtage 
Paavirkninger  fra  Omverdenen  og  at  jeg  heller  ikke  var 
Herre  over  min  Opmærksomhed,  saa  at  jeg  ikke  for- 
maaede  at  fastholde  eller  bortjage  Erindringsbillederae 
men  maatte  lade  dem  gaa  og  komme,  som  de  vilde. 
Kunde  jeg  ogsaa  i  dette  Tilfælde  skelne  dem  fra  Virke- 
ligheden? Aabenbart  slet  ikke.  Nu  var  jo  selve  disse 
Erindringsbilleder  blevne  stædige  Forestillinger,  som  j^ 
intet  Herredømme  havde  over,  og  der  existeredc  for  mig 
ingen  anden  Omverden,  som  jeg  kunde  finde  dem  i  Strid 
med.  Følgelig  maatte  disse  Forestillinger  staa  for  mig 
som  virkelige  Oplevelser.  Men  den  Tilstand,  som  vi  i 
dette  Tankeexperiment  have  skildret,  er  jo  netop  Søvnen, 
hvor  Opmærksomheden  og  Evnen  til  at  modtage  ydre 
Paavirkninger  er  ophævet.  Følgelig  er  det  indlysende,  at 
Drømmebillederne,  der  gaa  og  komme  efter  sine  egne 
Love,  og  som  ikke  kunne  sammenlignes  med  nogen  anden 
Virkelighed,  for  den  drømmende  maa  staa  som  virkelige 
Oplevelser. 

At  denne  Forklaring  af  Drømmebilledernes  hallucina- 
toriske Karakter  er  rigtig,  kan  let  paavises  ved  Hjælp  af 
en  bekendt  Erfaring.  Naar  man  i  vaagen  Tilstand  har 
en  Hallucination,  d.  v.  s.  et  Erindringsbillede,  som  for- 
vexles  med  eller  antages  for  en  Sanseiagttagelse,  saa  maa 
dette  Billede  have  en  ganske  ualmindelig  Styrke,  for  at 
en  saadan  Forvexling  skal  blive  mulig.  Man  har  nu 
ment,  at  Drømmebillederne  ogsaa  havde  en  betydelig 
Styrke,  og  at  de  netop  derfor  blev  holdte  for  Virkelighed; 
men  dette  er  rimeligvis  ganske  urigtigt.  Ti  det  er  en 
bekendt  Sag,  at  de  Sansefornemmelser,  som  trænge  ind  i 
Drømmebevidstheden  og  indvæves  i  Drømmene,  som 
oftest  overvurderes  i  en  utrolig  Grad.  Lad  mig  tage  et 
enkelt  Exempel  fra  mine  egne  Optegnelser.  Jeg  drømte 
en  Nat,  at  jeg  laa  paa  et  Operationsbord;  en  lang  Naal 
skulde    stikkes   ind   i   Armen;    men   ved   en   kejtet  Be- 

vægelse  blev  den  revet  ud,  saa  at  Armen  flængedes  paa 
en  lang  Strækning.  Smerten  derved  var  saa  levende,  at 
jeg  vaagnede  og  følte  mig  en  Besvimelse  nær,  men  en 
Undersøgelse  af  Armen  viste  kun  nogle  ubetydelige 
Mærker,  fremkomne  ved,  at  Armen  var  bleven  trykket  op 
mod  Sovesofaens  Træværk.  En  saadan  Overvurdering, 
som  jo  ingenlunde  er  ualmindelig,  viser  tydelig  nok,  at 
de  virkelige  Fornemmelser,  der  trænge  ind  i  Drømme- 
bevidstheden,  ere  langt  stærkere  end  de  andre  Drømme- 
billeder. Derfor  beherske  de  hele  Drømmen  og  tages 
for  noget  langt  alvorligere  og  voldsommere,  end  de 
virkelig  ere. 

I  enkelte  særlige  Tilfælde  kunne  Drømmebillederne 
endog  nogen  Tid  efter  Opvaagningen  bevare  Præget  af 
at  være  fuld  Virkelighed.  Det  er  hændt  mig  nogle 
Gange  —  og  jeg  véd,  at  andre  have  gjort  den  samme 
Iagttagelse  —  at  jeg  er  yaagnet  med  en  fast  Overbevis- 
ning om  at  have  gjort  en  Opdagelse  af  vidtrækkende 
Betydning.  Jeg  véd  f.  Ex.  ganske  nøjagtig,  hvorledes 
jeg  skal  bære  mig  ad  med  at  flyve.  Kun  nogle  bestemte 
Bevægelser  med  Arme  og  Ben,  saa  gaar  jeg  tilvejrs;  det 
maa  have  sin  Rigtighed,  ti  for  et  Par  Minutter  siden 
gjorde  jeg  Kunststykket  ude  paa  Gaden.  Desværre 
gaar  det  saa  lidt  efter  lidt  op  for  mig,  at  denne, 
eller  en  anden  ligesaa  værdifuld  Opdagelse  kun  er  et 
ualmindelig  levende  Drømmebillede. 

Drømmenes  Aarsager, 

Vi  have  i  det  foregaaende  set,  at  der  ikke  er  nogen 
skarp  Grænse  mellem  vaagen  Tilstand  og  Søvn,  saa  at 
Søvnen  kan  indtræde  gradvis  og  umærkelig.  Dermed  er 
det  givet,  hvad  ogsaa  Erfaringen  synes  at  bekræfte,  at 
det  Forestillingsløb,  der  er  begyndt  i  vaagen  Tilstand, 
kan  fortsætte  sig  ind  i  Søvnen.    Da  denne  Fortsænelse 

er  betinget  ved  Associationsloven,  idet  den  ene  ForesdUing 
reproducerer  en  anden,  den  igen  en  tredje  o.  s.  v.,  saa 
har  man  kaldet  saadanne  Drømme  for  Associations- 
drømme.  Men  hvis  den  Antagelse  er  rigtig,  at  vi  ikke 
drømme  i  den  dybe  Søvn,  saa  maa  disse  Associations- 
drømme  snart  ophøre,  naar  Søvnen  er  bleven  tilstrække- 
lig dyb.  Og  de  Drømme,  der  optræde  ben  paa  Morgen- 
stunden, naar  Søvnen  igen  er  bleven  let,  maa  altsaa  have 
en  ganske  anden  Aarsag.  Ved  omhyggelig  Undersøgelse 
af  en  stor  Mængde  Drømme  har  nu  Weygandt  og  andre 
Forskere  paavist,  at  alle  disse  Drømme  foraarsages  af 
Nervepirringer.  Man  har  derfor  kaldt  dem  for  Pirrings- 
drømme.  Da  Pirringstærskelen  for  vore  Sanseorganer 
ligger  højt  under  Søvnen,  er  det  kun  i  ringe  Grad  Sans^ 
fornemmelser,  der  kunne  gøre  sig  gældende;  i  første 
Række  blandt  disse  staa  rimeligvis  Tryk-  og  Temperatur- 
fornemmelser, senere,  henimod  Opvaagningen,  komme 
Lyd-  og  Lysfomemmelser  til.  Men  i  langt  større  Ud- 
strækning er  det  Organismens  indre  Tilstande  —  Aande- 
drættets  lette  eller  hindrede  Gang,  Blodcirkulationen, 
Blodets  kemiske  Forandringer,  Musklernes  Tilstande, 
Legemets  Stillinger,  Sult  og  Tørst,  Urintrang,  alle  syge- 
lige Tilstande  osv.  —  som  paavirke  Hjærnen,  fremkalde 
Fornemmelser  og  derved  sætte  Drømmene  i  Gang.  Fra 
en  enkelt  af  disse  Pirringer  kan  Drømmen  tage  sit  Ud- 
gangspunkt, andre  kunne  senere  træde  til  og  forandre 
Forløbet;  dette  er  aabenbart  en  yderligere  Aarsag  til 
Drømmenes  vilde  og  uregelmæssige  Karakter. 

løvrigt  behøver  det  vel  næppe  at  bemærkes,  at  det 
ingenlunde  altid  vil  være  muligt  at  paavise  Aarsagen  til 
den  enkelte,  bestemte  Drøm.  Af  mangfoldige  Drømme 
huske  vi  rimeligvis  kun  Slutningen,  hvormed  er  givet,  at 
vi  ikke  kunne  forfølge  Forestillingsrækken  tilbage  til  den 
Nervepirring,  der  har  fremkaldt  den.  Og  selv  naar  vi 
huske  hefe  Drømmen,    vil   det  være  umuligt  at  paavise 

den  oprindelige  Nervepirring,  hvis  denne  ikke  længere 
existerer.  En  forbigaaende  Smerte,  en  tilfældig  Stilling  af 
Legemet  osv.  kan  være  Åarsag  til  Drømmen,  men  hvis  denne 
Aarsag  er  forsvunden,  inden  Opvaagningen  finder  Sted, 
kan  man  aabenbart  ikke  bestemt  paavise,  men  kun  danne 
sig  en  Formodning  om  Paavirkningen.  I  alle  disse  Til- 
fælde vil  det  altsaa  se  ud,  som  om  Drømmen  var  opstaaet 
af  sig  selv. 

Da  enhver  Nervepirring  af  bestemt  Art  maa  antages 
at  fremkalde  samme  Fornemmelse,  hvad  enten  Mennesket 
sover   eller   er  vaagent,   saa  maa   en  Nervepirring,   som 
jævnlig  kommer  igen,  ogsaa  let  kunne  fremkalde  meget 
nær  den  samme  Drøm.    Det  er  da  ogsaa  bekendt  nok, 
at  ethvert  Menneske  har  visse  Drømme,  som  med  smaa 
Forandringer  dukke  op  fra  Tid  til  anden.    Men  ikke  nok , 
hermed;   ogsaa   hos   forskellige   Mennesker   maa   samme 
Nervepirring  fremkalde  ensartede  Drømme.    At  Drømmene 
ikke   kunne  blive  fuldstændig  ens,  er  naturlig  begrundet 
deri,  at  de  enkelte  Menneskers  Bevidsthedsindhold  er  saa 
overordenlig  forskelligt;  selv  om  derfor  Drømmen  tager 
sit  Udgangspunkt  fra  samme  Fornemmelse,   maa  Drøm- 
mens  Indhold    dog    blive    forskelligt.     Dette    skulle   vi 
komme  tilbage  til  i  det  følgende.    Men  hvis  det  forholder 
sig  saaledes,  som  ovenfor  omtalt,  at  en  virkelig  Fornem- 
melse,  der  under  Søvnen  trænger  frem  til  Bevidstheden, 
paa  Grund  af  sin  Styrke  maa  blive  bestemmende  for  hele 
-  Drømmens  Forløb,   saa  er  det  indlysende,  at  der  hos  de 
fleste  Mennesker  maa  kunne  paavises  Drømme,  der  ere 
ensartede,  fordi  de  udgaa  fra  samme  Fornemmelse.    Dette 
er   nu   virkelig  Tilfældet.     De   fleste   Mennesker   kende 
sikkert  af  Erfaring  Drømme,  hvor  man  har  Fornemmelsen 
af  at  flyve,  eller  hvor  man  af  en  eller  anden  Grund  ikke 
kan  faa  Vejret;  Drømme,  som  ende  med  et  pludseligt  og 
brat  Fald,  o.  s.  v.    Vi  skulle  nu  gennemgaa  de  vigtigste 
Aarsager    til    saadanne    Drømme    og    belyse    dem    ved 

enkelte  interessante  Iagttagelser.  I  alle  disse  Exeropler 
vil  det  da  vise  sig,  at  selve  Drømmen  kun  former  sig  om 
den  bestemte  Fornemmelse,  der  hidrører  fra  Pirringen, 
og  som  ved  sin  Styrke  og  Vedvaren  dominerer  hele 
Drømmebevidstheden. 

Fornemmelsen  af  at  flyve  eller  svæve  hidrører  utvivl- 
somt fra  et  særlig  let  og  uhindret  Aandedræt.  Weygandt 
anfører  flere  Drømme,  under  hvilke  han  havde  denne 
Fornemmelse,  og  hvor  det  ved  Opvaagningen  viste  sig, 
at  Åatidedrættet  var  ualmindelig  frit.  Blandt  mine  egne 
Optegnelser  finder  jeg,  at  jeg  under  en  Middagssøvn  paa 
en  Sofa  havde  en  lang  Drøm,  hvis  Hovedindhold  var,  at 
jeg  morede  mig  med  at  svæve  op  og  ned.  Til  Slutning 
staar  anført:  »Da  jeg  vaagnede,  laa  jeg  fuldstændig  paa 
Ryggen,  Armene  ned  langs  Siderne,  Hovedet  stærkt  til- 
bage. Brystet  meget  fremskudt  paa  Grund  af  Sofaens 
Form,  Aandedrættet  ualmindelig  frit.  Velbefindendet  over 
det  normale.« 

Den  fysiologiske  Modsætning  til  Flyvningen  er  den 
Beklemthed,  som  kaldes  Mareridt.  Der  er  næppe  nogen 
Drøm,  der  er  saa  almindelig  bekendt  eller  kan  spores  saa 
langt  tilbage  i  Tiden  som  denne;  allerede  hos  Akkademe 
omtales  Dæmoner,  der  sneg  sig  til  at  omfavne  Folk  i 
Søvne  (jfv.  I  Side  42).  Temmelig  uforandret  synes  denne 
Forestilling  om  spøgelseagtige  Væsner  (Maren,  Alpmånn- 
chen)  at  have  holdt  sig  helt  op  til  vore  Dage.  Først  ved 
Midten  af  dette  Aarhundrede  fandt  Børn  er  Aarsagen  til 
Drømmen.  Han  led  selv  meget  af  Mareridt  og  opdagede, 
efter  flere  forgæves  Forsøg  paa  at  komme  Sagen  paa 
Spor,  at  Drømmen  altid  indtraadte,  naar  Aandedrættet  af 
en  eller  anden  Aarsag  blev  hindret.  For  nu  at  prøve, 
om  denne  Forklaring  var  rigtig,  opsøgte  han  forskellige 
sunde  Personer,  der  ogsaa  jævnlig  led  af  Mareridt,  og 
anstillede  Forsøg  med  dem.     Midt  under  Søvnen  lagde 

han    et   uldent  Sengetæppe  over  deres   Mund  og  Næse. 
Den    sovende  begyndte  da  strax  at  aande  dybt  og  lang- 
trukkent,   Ansigtet    blev   rødt,    alle  Aåndemusklerne   ar- 
bejdede voldsomt,  den   sovende  stønnede,  men  rørte  sig 
ikke.     Med   en  pludselig  voldsom  Anstrængelse   drejede 
Forsøgspersonen  sig  tilsidst  om  i  Sengen,  saa  at  Ansigtet 
blev   befriet  fra  Tæppet;   dermed  blev  Aandedrættet  igen 
roligt   og  Søvnen    fortsattes.    Naar  Mennesket   saa   blev 
vækket,  fortalte  han,  at  han   havde  havt  et  ganske  for- 
skrækkeligt Mareridt ;  et  hæsligt  Dyr  var  pludselig  sprunget 
op  paa  hans  Bryst  og  havde  hindret  ham  i  at  faa  Vejret. 
Det   mærkeligste  herved,    sagde  en  af  Forsøgspersonerne, 
var    Dyrets   pludselige  Spring;   ellers  plejede  det  altid  i 
hans  Drømme  at  komme  snigende  op  paa  ham.     Denne 
lille  Iagttagelse  er  en  smuk  Bekræftelse  af  Bømers  For- 
klaring, ti  det  pludselige  Spring  af  Dyret  hidrører  natur- 
ligvis    fra     den     pludselige     Tildækning     af    Ansigtet. 
Naar  Aandedrættet  ellers  hæmmes  under  Søvnen,  vil  det 
sædvanlig   ske   gradvis,   hvilket   af  den   drømmende   saa 
fonolkes   som    en  kravlende  Bevægelse  af  det  fjendtlige 
Væsen. 

Et  Mareridt  i  den  klassiske  Form  er  vel  temmelig 
ukendt  blandt  dannede  Mennesker  nuomstunder.  Ti 
Betingelsen  for,  at  man  skal  se  Spøgelser  i  Søvne,  er 
utvivlsomt  den,  at  man  overhovedet  tror  paa  dem  eller 
har  sin  Fantasi  fyldt  med  slige  Billeder.  Har  man  ikke 
det,  vil  Drømmebevidstheden  heller  ikke  kunne  producere 
dem  men  fortolker  Aandenøden  paa  anden  Maade.  Jeg 
mindes  saaledes,  at  jeg  i  en  vis  Periode  af  min  Barn- 
dom led  ret  hyppigt  af  Mareridt,  men  Drømmen  havde 
hos  mig  en  ganske  bestemt  Form.  Med  mine  Kammerater 
legede  jeg  jævnlig  i  en  dyb  og  vildsom  Kældergang, 
hvortil  Lyset  kun  trængte  ind  gennem  nogle  ganske 
smaa  Aabninger.    Om  Natten  drømte  jeg  nu,  at  jeg  for- 

Søgte  paa  at  krybe  ud  ad  en  af  disse  Aabninger;  jeg 
kunde  dog  ikke  komme  igennem  men  pressede  mig  saa 
fast  i  Hullet,  at  jeg  ikke  kunde  faa  Vejret  Først 
ved  en  voldsom  Ånstrængelse  lykkedes  det  mig  at  komme 
tilbage  igen.  Dette  lille  Exempel  viser  tydelig  nok, 
hvorledes  en  og  samme  Paavirkning  hos  forskellige 
Mennesker  kan  vække  ganske  forskellige  Drømme,  der 
dog  dreje  sig  om  det  samme. 

Fornemmelsen  af  at  falde  dybt  og  brat  hidrører 
paaviselig  fra  en  Slappelse  af  Benmusklerne.  Jeg  har  en 
Gang  havt  Lejlighed  til  at  observere  dette  under  meget 
gunstige  Omstændigheder,  idet  jeg  halvsov  om  Morgenen, 
liggende  paa  Ryggen  med  optrukne  Knæ.  Pludselig  gled 
Fødderne  ud,  rimeligvis  idet  Søvnen  blev  dybere,  hvor- 
ved Musklerne  slappedes.  Jeg  havde  da  øjeblikkelig  en 
levende  Fornemmelse  af  at  falde  dybt,  men  j^  var  saa 
vidt  vaagen,  at  jeg  strax  blev  klar  over  Aarsagen  til 
Faldfornemmelsen,  og  derfor  udspandt  der  sig  hellerikke 
nogen  Drøm  over  denne  Fornemmelse.  Ret  jævnlig  er 
Faldet  Slutningen  paa  en  lang  og  yderst  ubehagelig 
Drøm,  hvor  man  tror  sig  forfulgt;  for  at  undgaa  sine 
Forfølgere  springer  man  saa  ud  af  et  Vindue,  ned  fra  et 
højt  Bjærg  eller  lign.  Ved  Faldet  vaagner  man  da  ofte 
i  stor  Angst.  Denne  Drøm  hidrører  sædvanlig  fra,  at 
man  ligger  med  det  ene  Ben  over  det  andet,  saaledes  at 
Blodcirkulationen  hæmmes  ved  et  Tryk  paa  en  større 
Aare.  For  at  bringe  Blodets  Bevægelse  i  Orden  igen, 
begynder  Hjærtet  at  arbejde  voldsommere,  og  herved  op- 
staar  hos  den  sovende  en  Følelse  af  Angst,  hvor  over 
saa  hele  Drømmen  udspinder  sig.  Naar  Tilstanden  bliver 
uudholdelig,  gør  den  sovende  en  pludselig  Bevsegelse, 
hvorved  Benet  glider  ned,  og  herved  fremkaldes  naturlig- 
vis Faldfornemmelsen,  der  bliver  Slutningen  paa  hele 
Drømmen.  Rigtigheden  af  denne  Forklaring  har  jeg 
havt  Lejlighed  til  gentagne  Gange  at  prøve  paa  mig  selv, 

idet  j^  har  kunnet  fremkalde  Drømmen  vilkaarlig,  blot 
ved  at  lægge  mig  til  at  sove  med  Benene  overkors  i  en 
bestemt  Stilling.  Naar  jeg  vaagnede  ved  Faldet,  har  jeg 
regelmæssig  fundet,  at  Pulsen  slog  langt  raskere  end 
normalt,  selv  i  vaagen  Tilstand. 

Fornemmelsen  af  Nøgenhed  fremkommer,  som  for- 
staaeligt  er,  derved  at  Sengetæppet  glider  tilside  og  lader 
en  Del  af  Legemet  ubedækket.  Det  er  interessant  ogsaa 
her  at  se,  hvorledes  de  deraf  opstaaede  Drømme  forme 
sig  forskelligt  efter  Individernes  forskellige  Forestillings- 
indhold.  Den  unge  Dame  drømmer  sig  upaaklædt  i  en 
Balsal,  Professoren  tror  sig  paa  Katederet  og  hører 
Auditoriets  Latter  over  den  mangelfulde  Paaklædning, 
Præsten  paa  Prædikestolen  osv. 

At  Urintrang  giver  Anledning  til  mangehaande 
Drømme,  der  dreje  sig  om  forskellige  mærkværdige  Hin- 
dringer for  Trangens  Tilfredsstillelse,  er  saa  bekendt,  at 
vi  ikke  behøve  at  opholde  os  derved.  Meget  jævnlig 
synes  ogsaa  sexuelje  Drømme  at  være  en  Følge  af 
Urinblærens  Spænding. 

Endelig  gives  der  et  Mylr  af  Drømme,  der  hidrøre 
fra  Fornemmelser  af  sygelige  Tilstande,  og  disse  Drømme 
ere  naturligvis  ligesaa  afvexlende  og  mangfoldige,  som 
de  Sygdomsaarsager,  der  foranledige  dem.  Blandt  dem 
vil  man  derfor. ogsaa  vanskelig  kunne  træffe  konstante, 
almenbekendte  Drømme.  Kun  naar  et  Menneske  lider 
af  en  jævnlig  tilbagevendende  Sygdom,  kan  man  vente  at 
finde  et  bestemt  Spor  af  denne  Sygdom  i  hans  Drømme. 
Saaledes  beretter  Weygandt,  at  en  astmatisk  Lidelse,  som 
hyppig  plagede  ham,  stadig  i  hans  Drømme  fremkaldte 
Forestillinger  om,  at  han  pustende  og  stønnende  besteg 
et  højt  Bjærg.  Den  ved  Sygdommen  fremkaldte  Aande- 
nød  bliver  altsaa  i  Drømmen  fortolket  som  en  anstrængende 
Bjærgvandring,  der  »tager  paa  Vejret«.  Lignende  kon- 
stante  Drømme    kunne    naturligvis    ogsaa   paavises   hos 

andre  Mennesker,  der  lide  af  tilbagevendende  Sygdonune. 
Og  det  skal  ikke  være  ualmindeligt,  at  et  n}rt  An£ald  af 
Sygdommen  bliver  »varslet«  i  en  Drøm.  Saa  besynder- 
ligt dette  end  kan  tage  sig  ud,  er  det  dog  ikke  uforstaae- 
ligt.  Sygdomme  blive  jo  nemlig  ofte  værst  om  Natten, 
paa  hvilken  Tid  ogsaa  Sygdomskriseme  pleje  at  indtræde. 
Det  er  derfor  ganske  naturligt,  at  en  Sygdom,  der  er  i 
Anmarsch,  kan  blive  mærkelig  om  Natten,  idet  de  syge- 
lige Tilstande  fremkalde  en  bestemt  Drøm.  Ved  Opvaag- 
ningen  er  Anfaldet  maaske  forbi,  men  nogen  Tid  efter 
bryder  Sygdommen  for  Alvor  ud.  Har  dette  gentaget 
sig  nogle  Gange  hos  et  Menneske,  vil  han  snan  lære,  at 
en  saadan  Drøm  af  bestemt  Indhold  er  et  Forvarsel  om 
Sygdommens  snarlige  Indtræden.  Disse  og  lignende 
naturlige  Varsler  komme  vi  til  at  omtale  nærmere  i  det 
følgende;  de  have  aabenbart  havt  stor  Betydning  for 
Overtroen. 

Drømmenes  Indhold, 

Vi  have  nu  set,  at  de  fleste  Drømme,  maaske  med 
Undtagelse  af  enkelte,  der  forløbe  umiddelban  efter  Indsov- 
ningen,  rimeligvis  fremkaldes  ved  Nervepirringer,  saa  at 
altsaa  en  Fornemmelse  af  ydre  eller  -indre  Forhold  danner 
det  Grundlag,  hvorom  Drømmen  former  sig.  Men  selve 
Drømmens  Indhold  er  ikke  bestemt  herved.  En  bestemt 
Pirring  kan  hos  samme  Menneske  —  og  endnu  mere  bos 
forskellige  Mennesker  —  fremkalde  højst  forskellige 
Drømme,  der  dog  alle  vise  sig  at  kredse  om  den  til 
Grund  liggende  Fornemmelse.  Drømmens  Indhold  er 
altsaa  subjektiv  forskelligt,  afhængig  af  Individets  hele 
Bevidsthedsindhold.  Og  da  Drømmebilledernes  Opdukken 
saa  godt  som  udelukkende  bestemmes  ved  Associations^ 
loven,  vil  det  vel  altid  være  de  parate,  nærmest  liggende 
Associationer,  som  træde  frem  i  Drømmen.  Men  de 
Forestillinger,  som  ville  ligge  nærmest  for,  naar  vi  ere 

v^iagne,  behøve  ikke  nødvendigvis  at  være  de  nærmest  lig- 
gende Associationer  under  Søvnen.  Mange  Mennesker  mene 
rigtignok,    at   de    fortrinsvis    drømme   om    det,    der   har 
beskæftiget  dem  om  Dagen,  men  paa  den  anden  Side  er 
det  en  ældgammel  Iagttagelse,  at  de  »dunkle«  Forestillin- 
ger spille  en  meget  væsenlig  Rolle  i  vore  Drømme.     Disse 
»dunklec   Forestillinger  ere  dels  Billeder  af  Tildragelser^ 
der    forlængst   ere   svundne   af  Erindringen,    dels   Fore- 
stillinger, som  i  Dagens  Løb  for  en  kort  Tid  have  holdt 
Opmærksomheden    fangen   men  derefter  ere  blevne   for- 
trængte  af  andre.     Naar   det   vaagne   Bevidsthedsliv   op- 
hører, dukke  disse  op  i  Drømmene.     Radestock  bruger 
et   meget   smukt   Billede  til   at   klargøre   dette   Forhold: 
»Stjærneme  lyse  om  Dagen,  men  vi  kunne  ikke  se  dem, 
fordi  de  fuldstændig  overstraales  af  Solen.    Men  naar  det 
store  Lys  er  forsvundet,  dukke  de  talløse  smaa  frem.     Paa 
samme  Maade   gaar   det  ogsaa  med  de  dunkle  og  ube- 
mærkede Forestillinger,  naar  Dagens  stærkere  Interesser 
forsvinde   under  Søvnen.«     Og  han   føjer  til:     »Herpaa 
beror  den  Kendsgerning,    som  let  iagttages,  at  efter  en 
Dag    opfyldt    ai    hæftige    Sindsbevægelser,    af  sørgelige, 
rystende  Begivenheder,   træde   ganske   andre,    fornøjelige 
Forestillinger  frem  i  Drømme  og  lade  den  sovende  glemme 
al  Sorg  og  Nød.     Den  Kærlighed,  som  den  vaagne  ikke 
vil  tilstaa  sig  selv  men  undertrykker  med  Magt,    fylder 
helt  den  sovendes  Hjærte.« 

Medens  Radestock  saaledes  vel  tillægger  de  glemte 
Forestillinger  stor  Betydning,  gaar  han  dog  næppe  saa 
vidt,  at  han  betragter  dem  som  de  eneste  afgørende. 
Dette  er  derimod  Tilfældet  med  Franskmanden  Del  age. 
Han  havde  lagt  Mærke  til,  at  en  kær  Slægtnings  Død, 
som  havde  gjon  et  dybt  Indtryk  paa  ham,  slet  ikke  kom 
til  at  spille  nogen  Rolle  i  hans  Drømme  før  mange 
Maaneder  efter,  da  Sorgen  allerede  tildels  havde  lagt  sig. 
Han   undersøgte  nu  omhyggelig  sine  Drømme  og  fandt, 

at  Drømmebillederne  kun  vare  delvis  glemte  Erindringer 
eller  ogsaa  Forestillinger,  som  i  Løbet  af  Dagen  for  en 
kon  Tid  havde  tiltrukket  sig  Opmærksomheden  men 
derpaa  vare  trængte  tilbage  af  de  dominerende  Tanker. 
Som  et  godt  Exempel  paa  Drømmebilleder  af  den  sidste 
Art  fonæller  Delage  følgende  Tildragelse.  I  det  Hus, 
hvor  han  boede,  var  Trapperækværket  forneden  prydet 
med  en  Glaskugle,  som  en  skønne  Dag  blev  slaaet  i 
Stykker,  og  der  hengik  nu  nogen  Tid,  uden  at  en  ny 
blev  sat  op.  En  Nat  drømte  Delage,  at  der  var  bleven 
anbragt  en  Kobberknop  af  Form  som  en  Fyrrekogle  i 
Stedet  for  Glaskuglen.  Om  Morgenen  fonalte  han  sin 
Drøm  til  Familjen  og  beskev  nøjagtig  Genstanden;  til 
sin  store  Overraskelse  hørte  han  nu,  at  en  saadan  Kobber- 
knop allerede  i  flere  Dage  havde  siddet  paa  Ræk- 
værket. Delage  havde  ikke  kunnet  undgaa  ar  se  den 
flere  Gange  daglig,  og  da  han  kunde  beskrive  den  nøj- 
agtig, maatte  han  jo  have  set  den  men  han  havde 
lagt  saa  lidt  Mærke  dertil,  at  han  maatte  ned  paa 
Trappen  for  at  overbevise  sig  om,  at  Tingen  virkelig 
fandtes. 

Meningerne  ere  altsaa,  som  man  ser,  meget  delte; 
nogle  hævde  ensidig  ét,  andre  lige  det  modsatte.  Dene 
kan  vanskelig  være  anderledes,  da  ingen,  saa  vidt  mig 
bekendt,  har  havt  et  større  Erfaringsmateriale  at  bygge 
paa.  For  nu  om  muligt  at  faa  Rede  paa,  hvorledes  det 
faktisk  forholder  sig  med  Drømmenes  Indhold,  udsendte 
jeg  i  sin  Tid  et  Skema  med  Spørgsmaal  vedrørende 
denne  Sag.  Herpaa  har  jeg  faaet  henved  i$o  Besvarel- 
ser, tilstrækkelig  mange  til  at  vise,  at  der  næppe  kan 
opstilles  nogen  Lov  for,  hvad  et  Menneske  drømmer  om. 
Af  disse  150  Udtalelser  have  de  60  en  særlig  Interesse 
derved,  at  de  hidrøre  fra  Disciplene  paa  en  af  vore  store 
Opdragelsesanstalter,  altsaa  fra  Drenge  og  unge  Menne- 
sker i  en  Alder  mellem  12  og  18  Aar,  som  leve  under 

væsenlig  ensartede  Forhold.  Et  Par  kyndige,  for  Sagen 
interesserede  Lærere  have  bistaaet  Disciplene  med  Udfyl- 
delsen af  Skemaerne,  saa  at  Besvarelserne  sikkert  ere  saa 
nøjagtige  og  paalidelige,  som  de  overhovedet  kunne  blive, 
hvor  det  drejer  sig  om  Spørgsmaal  vedrørende  det  nu- 
omstunder  kun  lidet  paaagtede  Drømmeliv.  De  øvrige 
Skemaer  ere  udfyldte  af  voxne,  dannede  Mænd  og  Kvinder 
i  alle  Livsstillinger. 

Tage  vi  nu  foreløbig  alle  Skemaer  under  ét,  nden 
Hensyn  til  Aldersklasser,  saa  viser  det  sig,  at  omtrent  V5 
af  samtlige  Meddelere  i  sine  Drømme  ikke  kunne  paavise 
nogensomhelst  Forbindelse  med  det  daglige  Livs  Til- 
dragelser. Deres  Drømme  ere  gennemgaaende  ganske 
vilde  og  meningsløse,  derfor  ofte  ubehagelige,  ængstende. 
Naar  der  overhovedet  forekommer  Træk  fra  Virkelig- 
heden, ere  disse  sædvanlig  ganske  underordnede;  et  kendt 
Ansigt,  en  bekendt  Egn  kan  skyde  sig  ind  i  eller 
danne  Ramme  om  Drømmebillederne,  men  uden  at  spille 
nogen  væsenlig  Rolle  i  Drømmen.  De  øvrige  Vs  ^f 
Meddelerne  dele  sig  temmelig  ligeligt  mellem  de  to 
modstridende  Opfattelser.  Den  ene  Halvdel,  altsaa  Vs  ^f 
samtlige  Meddelere,  holder  for,  at  det  daglige  Livs  Be- 
skæftigelser og  alle  saadanne  Tildragelser,  der  have  gjort 
stærkt  Indtryk,  strax  præge  sig  i  deres  Drømme.  Den 
anden  Halvdel  kender  kun  rent  undtagelsesvis  til  at 
drømme  strax  om  Tildragelser  fra  det  daglige  Liv,  og 
mener  især,  at  Begivenheder,  der  have  sat  stærke  Følelser 
i  Bevægelse,  først  lang  Tid  efter  træde  frem  i  Drømmene. 
Hver  af  de  to  omstridte  Opfattelser  synes  saaledes,  i  al 
Fald  efter  mit  temmelig  ringe  Materiale,  at  have  lige 
megen  Ret,  eller  om  man  vil,  de  have  begge  Uret. 

Det  vilde  naturligvis  være  i  højeste  Grad  interessant, 
om  der  lod  sig  paavise  en  bestemt  Lov  for,  hvem  der  i 
AlmindeHghed  strax,  og  hvem  der  først  senere  drømmer 

om   betydningsfulde  Begivenheder  eller  stærkt  optagende 

Beskæftigelser.  Da  intet  er  tilfældigt,  ligesaa  lidt  i  Sjæle- 
livet som  i  Naturen,  saa  er  det  indlysende,  at  denne 
Forskel  ogsaa  har  sine  bestemte  Åarsager.  Men  paa  det 
sjælelige  Omraade  er  den  Art  Lovmæssigheder  som  oftest 
saa  dybt  begrundet  i  individuelle  Ejendommeligheder,  der 
aldrig  kunne  komme  til  Forskerens  Kundskab,  at  Forsøg 
paa  at  eftervise  Aarsageme  som  oftest  strande.  For  det 
omtalte  Spørgsmaals  Vedkommende  synes  der  dog  at 
kunne  spores  en  vis  Lov.  Tager  man  nemlig  Alders- 
klassen under  15  Aar  for  sig,  saa  viser  det  sig,  at  meget 
nær  Vs  af  de  unge  høre  til  dem,  hvis  Drømme  sædvanlig 
strax  faa  Præg  af  Dagens  Begivenheder.  Da  alle  disse 
unge  jo  vare  medregnede  ved  den  tidligere  Opgørelse, 
saa  have  de  aabenbart  bidraget  ikke  lidt  til  at  forhøje 
Tallet  paa  dem,  i  hvis  Drømme  Dagens  Begivenheder  strax 
træde  frem;  heraf  følger  da  atter,  at  dette  er  forholds- 
vis sjældent  hos  ældre  Mennesker.  Erfaringen  synes 
altsaa  at  tale  for,  at 

Ungdommen  er  i  langt  højere  Grad  end  de  ældre 
tilbøjelig  til  at  drømme  om  Begivenheder^  der  have  sat 
Sindet  i  Bevægelse  i  Dagens  Løb, 

Da  Følelserne  hos  de  unge  gerne  ere  voldsommere 
men  ogsaa  hurtigere  forløbende  end  i  en  senere  Alder, 
saa  peger  vort  Resultat  aabenbart  hen  paa,  at  Følelses- 
livet har  en  ikke  ringe  Indflydelse  paa  Drømmenes  Ind- 
hold. Dette  er  iøvrigt  ikke  noget  nyt;  det  er  jævnlig 
fremhævet  af  forskellige  Forskere  og  viser  sig  da  ogsaa 
paa  mange  Punkter  i  mine  Skemaer.  Mit  Materiale  er  i 
denne  Retning  dog  næppe  tilstrækkelig  omfattende  til,  at 
en  bestemt  Statistik  kan  bygges  derpaa;  jeg  indskrænker 
mig  derfor  til  kon  at  omtale  de  Resultater,  som  det 
synes  at  give. 

For  det  første  viser  det  sig  at  være  temmelig  sjældent, 
at  Folk  drømme  om  de  sædvanlige,  dagligdags  Beskæf- 
tigelser.   Det  forekommer,  men  vistnok  kun  undtagelses- 

vis.  Og  næsten  altid  kun,  naar  Arbejdet  har  lagt  mer  end 
almindelig  Beslag  paa  vedkommende.  Derimod  ville 
Dagens  mere  usædvanlige  Tildragelser,  altsaa  netop  Be- 
givenheder, der  sætte  Følelser  i  Bevægelse,  let  dukke  op 
i  Drømme  eller  give  Anledning  til  Drømme.  I  nogle 
Tilfælde  er  det  selve  Begivenheden  med  dens  ejendomme- 
lige Følelsespræg,  hvorom  Drømmen  drejer  sig;  i  andre 
Tilfælde  vil  Tildragelsen  blot  være  den  paa  viselige  Anled- 
ning til  Drømme,  som  da  gerne  have  et  modsat  Følelses- 
præg. Det  er  saaledes,  for  blot  at  tage  et  Exempel,  ikke 
ualmindeligt,  at  en  kær  Slægtnings  Dødsfald  foranlediger 
en  Drøm,  hvori  vedkommende  genoplever  Episoder  fra  sit 
lykkelige  Samliv  med  den  afdøde.  Disse  to  Tilfælde^ 
Drømme  med  samme  og  med  modsat  Følelsesbetoning, 
synes  at  være  omtrent  lige  hyppige. 

Visse  ubehagelige  Tildragelser  have  særlig  Tilbøjelig- 
hed til  at  gaa  igen  i  Drømme.  Jægere  drømme  hyppig, 
at  Bøssen  ikke  vil  gaa  af  i  det  afgørende  Øjeblik.  Næsten 
alle  Mennesker,  som  overhovedet  have  været  oppe  til  en 
betydningsfuld  Examen,  kende  den  højst  pinlige  Drøm: 
at  de  skulle  op  til  Examen,  men  have  glemt  alt.  Denne 
Drøm  kan  forfølge  Folk  op  i  den  høje  Alderdom. 

Endelig  er  der  en  bestemt  Gruppe  af  Følelser,  som 
hos  de  Mennesker,  der  overhovedet  drømme  om  Dagens 
Begivenheder,  næsten  konstant  giver  Anledning  til 
Drømme.  Hvad  der  ønskes,  haabes  eller  frygtes,  viser  sig 
gerne  i  Drømmen  som  virkeliggjort.  Dette  kan  vanske- 
lig være  ånderledes.  Ethvert  Drømmebillede  siaar  for 
den  drømmende  som  en  virkelig  og  øjeblikkelig  Oplevelse. 
Naar  altsaa  en  Begivenhed,  der  i  vaagen  Tilstand  er  Gen- 
stand for  Haab  eller  Frygt,  træder  frem  i  Drømme,  saa 
maa  den  faa  Pra^  af  at  være  virkelig,  altsaa  allerede  ind- 
truffen. Haabet  og  Frygten  ses  saaledes  i  Drømmen 
realiseret,  og  da  det,  som  vi  ønske,  haabe  eller  frygte, 
dog   altid  har  en   vis  Sandsynlighed  for  at  indtræde,  vil 

den   Art  Drømme  ofte  tilsyneladende  være   »varslende« - 
Dette  komme  vi  nærmere  ind  paa  i  det  følgende. 

Følelsestilstande  have  altsaa,  i  det  mindste  hos 
mange  Mennesker,  en  ikke  ringe  Indflydelse  paa  Drømme- 
livec.  Man  vilde  dog  sikkert  gaa  for  vidt,  naar  man, 
som  Sp  itta,  heraf  vilde  drage  den  Slutning,  at  »Gemytcet«, 
Følelseslivet,  aldrig  sover,  og  at  alle  Drømme  have  sit 
Udspring  herfra.  Som  vi  have  set,  synes  Forholdet 
nærmest  at  stille  sig  saaledes,  at  Menneskene  med  Hensyn 
til  Drømme  falde  i  to  Grupper,  der  dog  ifølge  Sagens 
Natur  ikke  ere  skarpt  afgrænsede.  For  den  ene  Gruppe, 
hvortil  især  Børn  og  unge  Mennesker  høre,  blive 
Drømmene  sædvanlig  sirax  bestemte  ved  de  Begiven- 
.  heder,  der  sætte  Følelser  i  Bevægelse.  Den  anden  Gruppe 
derimod,  som  fortrinsvis  udgøres  af  ældre  Mennesker, 
drømmer  mest  om  ligegyldige  Tildragelser  fra  det  daglige 
Liv;  de  betydningsfulde  Begivenheder  dukke  for  dem 
først  op  i  Drømmene,  naar  de  ligge  saa  langt  tilbage  i 
Tiden,  at  deres  Følelsesbetoning  er  udvisket. 

I  det  foregaaende  er  det  saa  ofte  blevet  fremhævet, 
hvor  meningsløse  Drømmene  kunne  være,  at  der  maaske 
vil  være  Anledning  til  at  gøre  opmærksom  paa,  at  ogsaa 
det  modsatte  kan  indtræde:  et  Menneske  kan  i  Søvne 
præstere  Ting,  som  han  vanskelig  vilde  falde  paa  i  vaagen 
Tilstand.  Det  aandelige  Arbejde,  som  saaledes  udføres, 
er  ifølge  Sagens  Natur  nærmest  af  den  Art,  at  det  kræver 
en  livligere  Fantasi,  end  Mennesket  normalt  er  i  Be- 
siddelse at;  ligesom  Forestillingernes  friere  Spil  i  Drømmen 
kan  frembringe  ganske  fantastiske  Billeder,  kan  det  ogsaa 
undertiden,  om  end  sjældent,  prasstere  noget  med  Mening 
i.  Der  er  saaledes  meddelt  mig  enkelte  Exempler  paa, 
at  Folk  i  Søvne  have  løst  geometriske  Opgaver  og  Gaader, 
som  de  forgæves  have  spekuleret  paa  i  vaagen  Tilstand. 
En  ældre  bekendt  Forfatter  fortæller,  at  han  som  Student 
under  en  Drøm  lavede  Begyndelsen  af  et  Digt,   som  det 

ikke  var  ham  muligt  at  fuldføre  ordenligt  i  vaagen 
Tilstand.  Hvad  der  var  »digtet«  under  Søvnen,  var 
godt.  Resten  duede  desværre  ikke.  I  høj  Grad  inter- 
essant er  ogsaa  følgende  Drøm,  som  Prof.  Lutken,  Lektor 
i  Filosofi  i  Sorø,  har  havt  og  jævnlig  omtalt  i  sine 
Forelæsninger.  Han  drømte,  at  han  var  i  Rio  Janeiro, 
og  at  der  var  stor  Illumination  i  Anledning  af  Kejserens 
Tronbestigelse.  Et  Transparent  tiltrak  sig  særlig  hans 
Opmærksomhed;  der  stod: 

VIVAT  DO(N)  P(E)D(R)(0). 

Han  forstod  ikke,  hvad  det  skulde  betyde,  at  de 
fire  Bogstaver  vare  satte  i  Parentes,  men  medens  han 
spekulerede  derover,  mødte  han  en  Mand,  der  gav  ham 
Forklaringen:  »Kan  De  ikke  forstaa  det?  Det  betyder: 
leve  Don  Pedro,  naar  han  blot  ikke  vil  være  en  Nero«. 
Det  interessante  herved  er,  dels  at  der  laves  en  Gaade, 
som  den  drømmende  strax  ikke  selv  forstaar,  dels  at  For- 
klaringen, da  den  tilsidst  melder  sig,  lægges  i  Munden 
paa  en  anden  Person.  Et  lignende  Tilfælde  beretter  den 
hollandske  Lærde  van  Goens.  Vi  ville  dog  ikke  op- 
holde os  videre  ved  disse  Ejendommeligheder,  hvis  nær- 
mere Forklaring  ville  føre  os  for  vidt.  Hovedsagen  er 
her  kun  at  faa  fremhævet,  at  man  kan  komme  sovende 
til  noget,  som  det  vel  ikke  vilde  være  En  helt  umuligt  at 
præstere  i  vaagen  Tilstand,  men  som  man  dog  vanskelig 
vilde  finde  paa. 

Sluttelig  maa  det  endnu  nævnes,  at  nogle  Mennesker 
kunne  have  sammenhængende  Drømme,  der  fortsættes 
flere  Nætter  efter  hinanden.  Dette  har  sin  Interesse  som 
den  første  Antydning  af  et  dobbelt  Bevidsthedsliv,  der 
under  andre  Forhold  kan  antage  langt  mere  udprægede 
Former.     Herpaa  komme  vi  nærmere  ind  i  det  følgende. 

Drømmenes  Betydning  for  Overtroen. 

Troen  paa  Aander, 

Vi  have  dvælet  saa  udførlig  ved  Drømmen,  fordi 
den,  som  alt  sagt,  er  et  af  de  Fænomener,  der  har  givet 
Anledning  til  de  fleste  og  betydningsfuldeste  overtroiske 
Forestillinger.  Der  er  ikke  mange  af  de  i  det  foregaaende 
omtalte  Ejendommeligheder,  som  ikke  have  været  Genstand 
for  mystiske  Fortolkninger.  Saaledes  har  endnu  i  vore 
Dage  du  Prel  taget  Drømniens  korte  Varighed  som  Ud- 
gangspunkt for  okkultistiske  Teorier.  Det  vil  nu  ikke  være 
muligt  her  at  gaa  ind  paa  alle  de  Absurditeter,  som 
Mystikere  have  fundet  for  godt  at  udlede  af  Drømme- 
livets Besynderligheder.  Netop  derfor  har  jeg  søgt  at 
give  en  nogenlunde  udførlig  Fremstilling  af  Fænomenerne 
og  at  paavise,  hvorledes  disse  kunne  føres  tilbage  til  be- 
kendte psykologiske  Love.  Læseren  vil  da  selv  uden 
Vanskelighed  kunne  afgøre,  hvilket  Værd  man  kan  tillægge 
de  mystiske  Fortolkninger,  som  man  hist  og  her  kan 
støde  paa.  I  det  følgende  ville  vi  kun  gaa  nærmere  ind 
paa  de  mere  almindelige,  overtroiske  Forestillinger,  der 
utvivlsomt  ere  udsprungne  af  Drømmene. 

Forrest  blandt  disse  staar  Troen  paa  Aander  og 
deres  Indgriben  i  Menneskeverdenen;  det  er  den  Grund- 
tanke, hvoraf  de  fleste  andre  overtroiske  Forestillinger  i 
mange  Tilfælde  kun  ere  ligefremme,  enkle  Konsekvenser. 
Der  gives  i  vore  Dage  næppe  noget  vildt  Folkeslag,  hos 
hvem  denne  Tro  ikke  er  fremherskende;  mangen  Gang 
er  den  endog  næsten  den  eneste  Form  af  religiøse  Fore- 
stillinger, som  kan  paavises.  Og  vi  have  i  den  historiske 
Fremstilling  set,  at  den  samme  Tro  hos  Oldtidsfolkene  oghek 
op  til  den  nyere  Tid  har  havt  overvældende  Betydning. 
Selv  hos  de  europæiske  Folkeslag,   hvor  den  i  de  ældste 

Tider,  før  Berøringen  med  Østerlandene,  synes  at  have 
været  mindre  fremtrædende,  kan  der  dog  paavises  tyde- 
lige Spor  af  den.  Alt  dette  tyder  paa,  at  Aandetroen  er 
et  almen-menneskeligt  Fænomen,  der  næsten  med  Nød- 
vendighed synes  at  opstaa  allerede  paa  de -laveste  Trin  af 
den  menneskelige  Tilværelse.  Der  kan  da  ikke  være 
Tvivl  om,  at  denne  Tro  maa  have  en  Aarsag,  der  over- 
alt og  til  alle  Tider  har  været  virkende,  siden  den  findes 
hos  de  forskelligste  Folkeslag,  af  hvilke  mange  ikke 
kunne  have  modtaget  den  ved  Berøring  med  andre. 

Herimod  kunde  ganske  vist  indvendes,  at  det  ingen- 
lunde behøver  at  være  den  samme  Aarsag,  der  stadig  har 
gjort   sig   gældende.     Vi    have   jo   i   vor   egen  Tid  set, 
hvorledes  Aandetroen   har  faaet  nyt  og  kfaftigt  Liv  ved 
en  Gruppe  af  Fænomener,  som  ikke  kan  antages  at  have 
været  kendt  paa  Menneskeslægtens  primitive  Udviklings- 
trin.   Men  det  maa  da  ogsaa  betænkes,  at  der  maa  være 
stor  Forskel    paa   de  Tildragelser,    der   i    en    forholdsvis 
oplyst  Tid   bringer   en   i  Aartusinder  herskende  Tro  til 
paany  at  blusse  op,  og  saa  de  Fænomener,  der  oprindelig 
have  fremkaldt  denne  Tro  hos  de  primitiveste  Folkeslag. 
Ligesom  Livet  hos  de  vilde  nuomstunder  er  langt  mere 
ensartet  og  usammensat  end  i  de  civiliserede  Lande,  saa- 
ledes  maa  det  ogsaa  have  forholdt  sig  i  Menneskeslægtens 
Barndom.     Det  er  derfor  ganske  berettiget  at  antage,  at 
en  bestemt  Opfattelse,    paa  væsenlig  ensartede  Trin,    er 
udsprungen  af  samme  Aarsag.     Der  kan  naturligvis  have 
været  flere   samvirkende   Aarsager,    men    der   er   næppe 
nogen,  som  har  havt  større   Betydning  for  Aandetroens 
Opstaaen,  end  netop  Drømmen.    Den  er  først  og  fremmest 
et  konstant,  normalt  sjæleligt  Fænomen.    Den  optræder 
ligesaa   vel  hos  Barnet  som   hos  den  voxne,    ja  maaske 
endog    stærkere   og   mere   levende   i   den   yngre   Alder, 
hvorfor   det  er   berettiget  at  slune,    at  den  i  Menneske- 
slægtens Barndom   har  spillet  en  større  Rolle  end  for  os. 

Og  endelig  har  Drømmelivet  netop  en  saadan  Karakter, 
at  det  næsten  med  Nødvendighed  kan  siges  at  føre  ril 
Antagelsen  af  en  Aandeverden.  Vi  ville  nu  se  lidt  nær- 
mere paa  de  Momenter  i  Drømmen,  som  antagelig  have 
været  virksomme  ved  Udviklingen  af  denne  Tro. 

For  det  første  maa  det  erindres,  at  enhver  Drøm  for 
den  drømmende  staar  som  fuld  Virkelighed,  hvor  vild  og 
fantastisk  den  end  bagefter  kan  tage  sig  ud.  Det  er 
først,  naar  vi  i  Erindringen  gennemgaar  det,  vi  have  op- 
levet i  Drømmen,  at  vi  erklærer  dette  for  Djømme- 
billeder.  Og  selv  det  kan,  som  vi  have  set  (S.  133)  af 
og  til  være  vanskeligt  nok;  Drømmebillederne  kunne 
være  saa  levende,  at  vi  have  ondt  ved  at  overbevise  os 
om,  at  det  drømte  ikke  er  en  virkelig  Tildragelse.  I 
Drømmen  se  vi  og  tale  vi  med  forlængst  afdøde,  vi  for- 
følges af  fantastiske  Uhyrer,  vi  besøge  fjæme  ukendte 
Egne;  alt  dette  staar  for  os  som  fuld  Virkelighed,  og 
naar  vi  ikke  nuomstunder  vedblive  at  betragte  det  som 
Virkelighed,  er  det  kun,  fordi  Erfaringen  i  Tidens  Løb 
har  ført  til  Erkendelse  af,  at  alle  disse  Oplevelser  natur- 
ligere fortolkes  som  et  frit  Spil  af  Foresullinger  end  som 
noget  virkelig  oplevet.  Derfor  høre  vi  allerede  som  Børn, 
at  det,  vi  opleve  under  Søvnen,  »er  kun  en  Drøm«; 
med  disse  Ord  beroliger  Moderen  det  ængstede  Barn,  der 
med  et  Skrig  vaagner  op  af  en  urolig  Drøm.  Allerede 
som  smaa  blive  vi  saaledes  fortrolige  med,  at  det  drømte 
ikke  er  virkeligt.  Og  i  en  modnere  Alder  kunne  vi  selv 
overbevise  os  herom,  idet  vi  sammenligne  vore  Op- 
levelser i  Drømme  med  vor  Viden  om  den  virkelige 
Verden.  Drømmenes  Uoverensstemmelse  med  Virkelig- 
heden fører  os  da  til  at  hævde,  at  det  drømte  er  uvirke- 
ligt. Men  der  maa  være  høstet  mange  Erfaringer,  anstillet 
talrige  Sammenligninger  mellem  Drømmelivets  absurde 
Oplevelser  og  den  virkelige  Verden,  før  Menneskeslægten 
er  naaet  saa  vidt.    Mange  vilde  Folkeslag  ere  overhovedet 

endnu  ikke  komne  til  denne  Erkendelse.  Indianernes 
store  Medicindyr  findes  ikke  paa  Jorden,  det  viser  sig 
kun  for  Medicinmanden  i  hans  Drømme;  men  dog  mener 
han  i  sin  Sæk  at  have  en  Stump  Ben  af  det  (jvf.  I.  S.  24). 
Et  tydeligere  Bevis  for  Troen  paa  Drømmenes  Virkelig- 
hed kan  næppe  tænkes. 

Vi  tør  altsaa  gaa  ud  fra,  at  Drømmelivets  Oplevelser 
ville  tages  for  fuld  Virkelighed  paa  Menneskets  primitive 
Udviklingstrin,  hvor  det  skoner  saa  godt  som  fuldstændig 
paa  Indsigt  i  Naturens  og  Sjælelivets  Love.     Men  hermed 
er  Troen  paa  Aanderne  givet.    I  Drømmen  vise  de  afdøde 
sig   for  os.     De  ere  vel  noget  mere  skyggeagtige  end  de 
vare  i  levende  Live,  og  de  efterlade  sig  sædvanlig  intet 
Spor  af  sine  Besøg    —   men  de  ere  derfor  ikke  mindre 
virkelige.     Og  netop  saaledes:  halvmaterielle,  skyggeagtig 
udviskede  som  Drømmebillederne,   have  alle  Folkeslag  til 
alle  Tider  tænkt  sig  Aandeskikkelserne.    Hermed  er  Sagen 
dog  ikke  udtømt;  det  er  ikke  blot  Aandernes  Udseende 
men   ogsaa   deres  Maade  at  være  paa,  som  i  mange  Til- 
fælde   synes    at    være   bestemt   ved    Drømmenes    Natur. 
Hos  Australnegrene  og  forskellige  andre  Folk  finder  man 
den  Tro,    at   de   afdøde   i    nogen  Tid    opholde   sig    paa 
Jorden  i  Nærheden  af  sine  gamle  Bostæder;    først  senere 
drage   de  bort  fra  Jorden.     Det  kan  ifølge  Sagens  Natur 
vanskelig  bevises,   men  synes  ret  naturligt,   at  denne  An- 
skuelse er  udsprungen  ai  psykiske  Forhold.     Vi  have  set 
(S.  164),  at  stærke  Følelsesindtryk  hos  Barnet  i  Alminde- 
Ughed  strax  gøre  sig  gældende  i  Drømmene;   naar  Følel- 
serne   afbleges,    ophører   dermed    deres    Indflydelse    paa 
Drømmebillederne.      Dette    gælder   rimeligvis   ogsaa    for 
Mennesket  paa  et  primitivt,  barnligt  Udviklingstrin.    Der- 
for vise  de  afdøde  sig  i  Drømmene,  saalænge  de  Følelser, 
der  fremkaldes  ved  deres  Død,    endnu  ere  friske.     Naar 
Følelserne  svinde,  ophøre  de   afdøde  dermed  at  vise  sig; 
dette  fortolkes  saa  paa  den  Maade,  at  de  ere  dragne  bort 

fra  Jorden.  —  Naar  vort  Kendskab  til  de  Forhold,  som 
betinge  Drømmenes  Indhold,  1  Tidens  Løb  udvider  sig, 
vil  man  sikkert  ogsaa  kunne  paavise,  hvorledes  mang- 
foldige andre  Enkeltheder  ved  Aandetroen  ere  udsprungne 
af  Drømmenes  Ejendommeligheder.  Som  Sagen  for  Øje- 
blikket staar,  vilde  en  saadan  Paavisning  let  føre  os  ind 
i  for  mange  Hypoteser. 

Endnu  et  Punkt  fortjener  dog  at  berøres.  Som  tid- 
ligere paavist,  spiller  Aandetroen  i  den  oprindelige 
europæiske  Magi  en  forholdsvis  ringe  Rolle.  De  eneste 
rigtige  Aandevæsner,  som  omtales  i  de  ældre  islandske 
Sagaer,  ere  Fylgjerne,  Skytsaandéme.  Og  disse  vise  sig 
for  Menneskene  næsten  udelukkende  i  Drømme.  Det  er 
ganske  almindeligt,  at  Udtydningen  af  en  Drøm,  hvori 
der  har  vist  sig  levende  Væsner,  indledes  med  Ordene: 
dette  maa  have  været  store  Mænds  Fylgjer  (jvf.  L  S. 
loi — 2).  Er  denne  nøje  Forbindelse  mellem  Drømmene 
og  Aanderne  hos  vore  nordiske  Forfædre  kun  en  Til- 
fældighed? Eller  tør  man  muligvis  heri  se  et  yderligere 
Bevis  for  Aandetroens  Udspring  af  Drømmebillederne? 
Da  Nordboerne  ikke  vare  videre  anlagte  for  filosofiske 
Spekulationer,  er  det  let  forstaaeligt,  at  de  ikke  have  ud- 
viklet Aandetroen  videre,  men  have  indskrænket  sig  til  at 
antage  Aander  der,  hvor  Erfaringen  syntes  umiddelbart  at 
vise  dem  —  nemlig  i  Drømmene. 

Ligesom  Aandetroen  rimeligvis  har  sin  Oprindelse 
fra  Drømmebilleder,  der  tages  for  Virkelighed,  saaledes 
ere  sikkert  ogsaa  de  væsenligste  Egenskaber,  der  tillacgges 
Aanderne,  hentede  fra  Iagttagelser  over  den  sovendes 
egne  Ejendommeligheder.  Under  Søvnen  har  Mennesket 
ligget  rolig,  tilsyneladende  uimodtagelig  for  ydre  Paavirk- 
ninger,  og  dog  véd  han  efter  Opvaagningen  at  berette 
om  Besøg  paa  fjærne  Steder,  hvor  han  har  truffet  endnu 
levende  eller  maaske  forlængst  afdøde  Kendinger. 
Tages  nu  alt   dette  for  fuld  Virkelighed,  saa  er  man  jo 

ligefrem  tvungen  til  at  antage,  at  der  er  noget  i  Menne- 
sket,    som    kan    bevæge  sig   paa   egen    Haand,    medens 
Legemet  bliver  tilbage.    Og  dette  Noget  —  Sjælen  kunne 
vi    kalde   det   —  viser  sig  tilmed  at  kunne  bevæge  sig 
langt   friere,   naar  det  er  frigjort  fra  Legemet,  end  naar 
det   er    bundet  til  dette.     Herfra  er  der  da    kun  et  lille 
Skridt   til  at  antage,    at  det  netop   er  denne  Sjæl,    som 
efter   Døden    i   nogen   Tid   vedbliver   at   færdes   paa   de 
kendte  Steder,  selv  om  Legemet  er  begravet,  brændt  eller 
maa^ke  fortæret  af  Fjenden.    Alt  dette,  som  naturlig  ud- 
ledes  af  Betragtninger  af  den  drømmende,  løber  saaledes 
sammen    med    den   Forestillingskreds,    der    udsprang   af 
Drømmebilledernes  Ejendommeligheder.    Og  begge  Tanke- 
rækker   føre    til    det    samme,     uafviselige    Resultat:     at 
Mennesket  er  et  sammensat  Væsen.    Legemet  kan  ligge 
tilsyneladende  livløst  hen,  medens  Sjælen  færdes  alene,  og 
selv    om    Legemet    tilintetgøres,    vil    Sjælen    vedblive   at 
existere  og  nu  og  da  at  vise  sig  for  de  efterlevende.     Er 
Aandetroen  saaledes  fastslaaet  i  sine  Hovedtræk,    saa  vil 
dens  yderligere  Udformning  kunne  foregaa  ad  forskellige 
Veje,  men  dette  har  ingen  Betydning  for  os  her. 

Varslende  og  sandsigende  Drømme, 

I  den  historiske  Fremstilling  have  vi  set,  at  Mennesket 
overalt  og  til  alle  Tider  har  næret  den  Tro,  at  man  i 
Drømme  kunde  modtage  Oplysninger  om  Fortid  og 
Fremtid,  som  vare  skjulte  for  det  vaagne  Menneske.  I 
Almindelighed  betragtedes  disse  Oplysninger  vel .  som 
Aabenbaringer  fra  Guderne  eller  andre  højere  Væsner; 
det  er  vistnok  først  Nyplatonikerne,  der  have  opfundet 
Teorien  om,  at  Mennesket  under  visse  Omstændigheder 
selv  kan  komme  i  Besiddelse  af  højere,  magiske  Evner, 
blive  Guderne  lig  (IL  S.  44—45).  Sporene  af  denne 
Lære  findes  overalt  i  den  lærde  Magi,  og  vi  have  set, 

at  Troen  paa  magiske  Evner  hos  den  drømmende  Sjæl 
kan  forfølges  helt  op  til  en  saa  moderne  Forsker  som 
Schindler.  Hvorledes  det  egenlig  forholder  sig  med 
disse  sandsigende  og  varslende  Drømme,  skulle  vi  strax 
gaa  over  til  at  undersøge.  Paa  Forhaand  kunne  vi  dog 
slaa  fast,  at  det  er  yderst  usandsynligt,  at  den  drømmende 
Sjæl  skulde  besidde  Evner,  som  det  vaagne  Menneske 
ikke  har.  Hvis  der  nemlig  fandtes  saadanne  Evner,  saa 
maatte  man  vente,  at  de  vilde  udfolde  sig  desto  rigere,  jo 
mere  Sjælen  under  Søvnen  frigjorde  sig  fra  Legemet,  d.  v.  s. 
jo  dybere  Søvnen  blev.  De  sandsigende  Drømme  maatte 
altsaa  antages  at  opstaa  under  den  dybeste  Søvn.  Men 
nu  have  vore  foregaaende  Undersøgelser  netop  vist  os,  at 
man  rimeligvis  aldrig  drømmer  under  den  dybeste  Søvn. 
Drømmene  opstaa  tværtimod  paa  Overgangen  til  den 
vaagne  Tilstand,  og  vi  have  set,  at  det  Forestillingsliv, 
som  rører  sig  her,  kun  adskiller  sig  fra  det  vaagne  Be- 
vidsthedsliv ved  Mangel  paa  Opmærksomhed.  Det  er 
derfor  yderst  usandsynlig,  at  der  paa  dette  Overgangs- 
stadium  skulde  udfolde  sig  særlige  magiske  Evner,  og 
følgelig  maa  vi  undersøge,  hvorledes  Troen  paa  disse 
Evner  naturlig  kan  være  opstaaet. 

Vi  have  i"  det  foregaaende  jævnlig  fremhævet  det 
springende,  usammenhængende  og  meningsløse  ved  vore 
Drømmebilleder.  Da  denne  Ejendommelighed  præger 
alle  vore  Drømme  med  faa  Undtagelser,  saa  følger  deraf, 
hvad  ogsaa  enhver,  der  har  prøvet  det,  véd  af  egen  Er- 
faring: at  det  er  overordenlig  vanskeligt,  næsten  umuligt, 
at  give  en  i  alle  Enkeltheder  rigtig  Fremstilling  af  en 
Drøm.  Selv  om  man  strax  efter  Opvaagningen  forsøger 
at  nedskrive  den,  vil  der  altid  være  enkelte  Led,  som  man 
kun  uklart  kan  erindre.  Naar  man  nu  efter  bedste  Skøn 
søger  at  udfylde  et  saadant  Hul,  saa  bringer  man  uvil- 
kaarlig  mere  Mening  i  Drømmen,  end  der  rimeligvis  op- 
rindelig har  været.    Leddene  i  vore  virkelige  Oplevelser 

ere  nemlig  kædede  til  hinanden  som  Aarsag  til  Virkning; 
dette  Aarsagsforhold  kræve  vi  overalt,  og  vi  overføre  det 
derfor  uundgaaelig  paa  Drømmeoplevelserne.  Men  disse 
staa  slet  ikke  i  et  saadant  Forhold  til  hinanden;  Drømme- 
billedernes Vexlen  er,  som  vi  vide,  kun  bestemt  ved 
Associationsloven.     Ethvert  uklart  erindret  Led  i  en  Drøm 

å 

vil  derfor  sikkert  altid  blive  udfyldt  paa  den  Maade,  at 
man  bringer  et  Aarsagssammenhæng,  og  dermed  en 
Mening  ind  i  Drømmen,  som  der  oprindelii»  ikke  har  været. 
Og  efterhaanden  som  Drømmen  i  Tidens  Løb  glemmes, 
ville  de  endnu  erindrede  Hovedtræk  mere  og  mere  faa 
en  virkelig  Oplevelses  Karakter:  der  kommer  bestandig 
mere  Sammenhæng  og  Fornuft  i  Drømmen.  Oplever 
man  saa  en  Dag  en  Begivenhed,  der  har  nogle  Træk 
fælles  med  den  halvglemte  Drøm,  saa  dukker  denne  op  i 
Erindringen  i  en  højst  forvansket  Skikkelse.  Man  bilder 
sig  ind  at  have  drømt  netop  den  Begivenhed,  som  nu  er 
indtruffen;  ved  en  ganske  naturlig  Husketejl  bliver 
Drømmen  varslende. 

Parish  beretter  et  Tilfælde  af  denne  Art,  der  er 
yderst  værdifuldt,  fordi  det  der  var  muligt  at  konstatere, 
hvorledes  Drømmen  i  Tidens  Løb  havde  forandret  sig. 
»Jeg  kender  en  Dame,  der  holder  meget  af  Hunde.  Hun 
drømte  en  Nat,  at  hun  og  hendes  Familje  drog  bort 
fra  det  Gods,  som  de  ejede,  og  som  de  havde  solgt  for 
en  Pris  af  750000  Pudelhunde.  Drømmen  blev  fortalt, 
og  man  lo  af  den.  Nogle  Dage  senere  fik  hendes  Ægte- 
fælle fra  en  Ejendomskommissionær  Forespørgsel  om, 
hvorvidt  han  var  villig  til  at  sælge  sit  Gods.  Som  den 
Pris,  Køberen  omtrent  vilde  være  tilbøjelig  til  at  give, 
blev  nævnt  750000  Mark.  For  den  strængt  sandheds- 
kærlige Dame  var  dette  Sammentræf  tilstrækkeligt  til  at 
fremkalde  den  Illusion,  at  hun  havde  drømt  den  rigtige 
Pris.  Hun  troede  virkelig,  at  hun  havde  drømt,  ikke 
om    en    umaadelig    Masse   Pudler   men   om    en    bestenit 

Pengesum.  Og  ikke  blot  hun  men  ogsaa  de  fleste  af 
hendes  Omgivelser  hildedes  i  den  Tro,  at  Drømmen 
havde  varslet  den  bestemte  Sum.« 

At  Varseldrømme   af,  denne  Art    have    været    langt 
hyppigere  i  ældre  Tid  end  nuomstunder,   følger  ligefrem 
af,  at  man  drømte  langt  mere,  eller  rettere,  huskede  langt 
flere    Drømme.      Ligesom    Barnet    lettere    husker    sine 
Drømme  end  den  voxne,  fordi  det  ikke  er  saa  optaget  af 
alvorligt  Arbejde,  saaledes  maa  man   ogsaa  i  ældre  Tid 
have  husket  sine  Drømme  lettere,  fordi  Livet  var  mindre 
kompliceret  og  Kampen  for  Tilværelsen   ikke  saa  haard. 
Hertil  kommer  saa  yderligere,  at  man  tillagde  Drømmene 
en  Betydning,  som  vi  nu  ikke  mere  tro  paa;    man  lagde 
derfor  an  paa  at  erindre  dem,  og  dette  er,  som  vi  vide, 
en  væsenlig  Betingelse  for  Erindring.     Alt  dette  gælder 
naturligvis  først  og  fremmest  for  Mennesket  paa  de  barnlige 
Udviklingstrin,    hvor    Drømmeoplevelseme    endnu  tages 
for   fuld  Virkelighed.     Her  vil   man  altsaa  have  let  ved, 
blandt  den  store  Masse  Drømme,   at  finde  nogle,  der  til- 
syneladende vare  varslende.     Og  har  man  saaledes  faaei 
Øjet  op  for  Drømmenes  Betydning  i  denne  Retning,  har 
dette  kun  kunnet  give  dem  fornyet  Interesse.     Hvor  stor 
Vægt  man  til   visse  Tider  har  lagt  paa  Drømme,  frem- 
gaar   jo   tydelig   nok   deraf,    at   de    findes   optagne  i  de 
historiske  Annaler  f.  Ex.  hos  Kaldæerne  (L  S.  64). 

Drømmene  kunne  altsaa,  som  vi  have  set,  faa  Præg 
af  at  være  varslende  alene  derved,  at  de  forvanskes  i 
Erindringen.  Dermed  er  Huskefej lenes  Betydning  for 
hele  denne  Overtro  dog  ikke  udtømt.  Hvis  man  nemlig 
kunde'  huske  alle  sine  Drømme,  saa  vilde  man  snart  op- 
dage, at  de  allerfleste  slet  ikke  varslede  noget,  og  at  andre 
ligefrem  varslede  galt.  Og  denne  Opdagelse  vilde  for 
Overtroen  være  næsten  dødbringende.  Her  træde  Hu- 
kommelsens Mangler  nu  atter  til  og  bære  Troen  frelst 
ud  af  alle  Vanskeligheder.     Man  husker  nemlig  slet  ikke 

alle  sine  Drømme;  intet  Menneske  vilde  være  i  Stand 
dertil.  Kun  nogle  enkelte,  som  have  gjort  et  særlig  stærkt 
Indtryk  huskes  nogenlunde,  de  andre  glemmes  mer  eller 
mindre  fuldstændig.  Men  oplever  man  en  Dag  en  Be- 
givenhed, som  har  Lighed  med  en  Drøm,  af  hvilken  der 
endnu  er  Spor  i  Bevidstheden,  saa  dukker  den  op  og 
synes  nu  følgelig  at  have  været  varslende.  Det  er  altsaa 
kun  de  efterfølgende  Begivenheder,  som  gøre  enkelte 
Drømme  varslende;  disse  huskes,  medens  alle  de  andre 
Drømme,  til  hvilke  der  ikke  svarer  nogen  følgende 
Begivenhed,  efterhaanden  glemmes.  Og  dette  gælder 
naturligvis  ogsaa  om  de  Drømme,  der  vise  sig  at 
varsle  galt;  man  maa  aabenbart  være  ganske  uhildet  af 
Troen  paa  Drømmenes  Betydning  for  at  lægge  Mærke  til 
den  Art  Tilfælde. 

Paa  mine  tidligere  omtalte  Drømmeskemaer  havde 
jeg  ogsaa  optaget  Spørgsmaalet  om  Varseldrømme.  Ikke 
mindre  end  40  Personer  angav,  at  de  havde  havt  saadanne 
Drømme,  og  anførte  ialt  hen  ved  100  Exempler  herpaa. 
Denne  lille  Samling  er  i  flere  Henseender  interessant. 
For  det  første  er  det  ringe  Antal  iøjnefaldende.  De  fleste 
af  mine  Meddelere  angive,  at  de  anførte  Varseldrømme 
ere  de  eneste,  som  de  have  havt  af  den  Art;  kun  nogle 
enkelte  paastaa,  at  de  hyppig  have  saadanne  Drømme. 
Men  næsten  alle  de  Personer,  som  have  havt  Varsel- 
drømme, opgive  tillige,  at  de  drømme  jævnlig,  nogle 
endog  hver  Nat.  Det  er  altsaa  indlysende,  at  alle  disse 
Mennesker  have  havt  Tusinder  af  Drømme  uden  Be- 
tydning, medens  kun  ganske  enkelte  have  vist  sig  varslende. 
Dette  er  aabenbart  et  Bevis  for  Rigtigheden  af  den  oven- 
for fremsatte  Paastand,  at  en  Drøm  sædvanlig  kun  bliver 
varslende  ved  et  Sammentræf;  det  er  den  tilfældige 
senere  Begivenhed,  der  drager  en  enkelt  Drøm  frem  i 
Erindringen  og  giver  den  Præg  som  varslende.  De 
mange   Tusinder    glemte   Drømme    kunde   ligesaa  godt 

have  været  Varseldrømme,  og  de  vilde  være  blevet  det,  hvis 
der  var  sket  noget,  som  havde  bevaret  dem  fra  Forglemmelse. 

Dernæst  angive  flere  Meddelere,  at  de  jævnlig  have 
havt  falske  Varseldrømme.  Et  Foretagendes  Udfald  er 
blevet  forudsagt  i  en  Drøm,  men  Begivenhedernes  virke- 
lige Gang  har  uheldigvis  ikke  svaret  til  Drømmen.  Dette 
er  aabenbart  af  stor  Interesse,  for  saa  vidt  som  det  viser, 
at  det  i  Drømmen  ikke  drejer  sig  om  magiske  Kræfter, 
der  virkelig  kunne  skue  ud  i  Fremtiden.  Drømmen  og 
de  senere  Begivenheder  ere  i  Almindelighed  ganske  uaf- 
hængige af  hinanden;  det  er  kun  Mennesket,  som  uvil- 
kaarlig  sætter  dem  i  Forbindelse  og  finder  Lighed  eller 
Ulighed,  alt  efter  som  han  retter  sin  Opmærksomhed  paa 
den  ene  eller  den  anden  Art  Tilfælde. 

Endelig  har  min  Samling  sin  største  Interesse  ved  at 
vise,  at  rene  Tilfældigheder  kun  spille  en  ringe  Rolle 
ved  Varseldrømmenes  Tilblivelse.  Der  er,  saa  vidt  jeg 
kan  se,  ikke  mer  end  tre  eller  fire  Drømme,  som  kun 
kunne  forklares  ved  et  rent  tilfældigt  Sammentræf  mellem 
en  Begivenhed  og  en  nøjagtig  erindret  Drøm.  Dette 
gælder  vel  om  følgende  Tilfælde,  hvor  Drømmen  synes 
at  være  nøjagtig  erindret.  A.  forbereder  sig  til  en  Examen; 
han  drømmer,  at  han  bliver  Lærer  i  den  Skole,  hvor  han 
selv  har  været  Elev.  Det  sker  en  halv  Snes  Aar  senere. 
—  B.  har  havt  en  Samtale  med  en  Ven  om  en  her  i 
Landet  sjælden  Plante.  Han  drømmer  om  denne  Plante 
om  Natten  og  finder  den  .næste  Dag  paa  et  Sted,  som 
ligner  det,  han  saa'  i  Drømmen;  i  lang  Tid  havde  han 
ikke  været  paa  dette  Sted.  —  C.  drømmer  om  et  Ligtog 
med  to  Ligvogne.  Nogen  Tid  efter  dør  en  Slægtning, 
og  paa  hans  Begravelsesdag  en  anden  Slægtning.  Denne 
Drøm  kan  dog  kun  højst  uegenlig  siges  at  være  gaaet  i 
Opfyldelse,  da  der  ikke  var  to  Ligvogne  ved  nogen  af 
disse  Begravelser;  den  er  nærmest  symbolsk,  idet  den 
varsler  to  Dødsfald.  —  I  det  fjerde  Tilfælde  synes  Drøm- 

men    allerede    noget    forvansket   i  Erindringen,    da  Til- 
dragelsen virkelig  indtraadte.    D.  drømmer,  at  nogle  Taller- 
kener gaa  i  Stykker.    Det  sker  Dagen  efter,  og  Skaarene 
have  nøjagtig  den  Form,  som  var  set  i  Drømmen.     Her 
foreligger    dog    vistnok    en    Huskefejl    med   Hensyn    til 
Skaarenes  Form.  —  I  et  meget  stort  Antal  Tilfælde  viser 
Drømmen   sig   kun  varslende,    fordi  Erindringen    er   saa 
usikker,    naar   Begivenheden    indtræder,    at    Afvigelserne 
mellem  Drøm  og  Virkelighed  ikke  kunne  opfattes.     Som 
Exempel    paa   den   Art    Drømme   kan    anføres    det    ikke 
ualmindelige    Tilfælde,    at    Folk   drømme    om   Personer, 
som   ere  dem  ganske   ubekendte.     Kortere  eller  længere 
Tid,    jævnlig  først  flere  Aar  efter  møde  de  en  Person   af 
netop  det  Udseende,  som  de  have  set  i  Drømme.    Det  maa 
dog  sikkert  betvivles,  at  et  Menneske  skulde  være  i  Stand 
til   at  erindre  et  Ansigt,   som  han  kun  har  set  en  enkelt 
Gang  i  en  Drøm,  saa  at  han  kan  genkende  det  flere  Aar 
senere.     Ligheden  er  rimeligvis  ganske  illusorisk. 

Foruden  rene  Tilfældigheder  og  Huskefejl  er  der 
endnu  nogle  andre  Omstændigheder,  som  kunne  medføre, 
at  Drømme  vise  sig  at  være  varslende.  Dette  vil  saaledes 
let  blive  Tilfældet,  naar  Drømmen  blot  viser  de  naturlige 
Konsekvenser  af  Forhold,  der  ere  den  drømmende  be- 
kendte. Herpaa  findes  mange  Exempler.  E.  drømmer, 
hvilke  Karakterer  han  faar  til  sin  Examen.  Han  faar  nu 
omtrent  (det  er  Meddelerens  egne  Ord)  disse  Karakterer. 
Da  Folk,  som  skulle  op  til  Examen,  i  Almindelighed 
vide,  hvilke  Karakterer  de  kunne  gøre  sig  Haab  om,  saa 
er  det  ret  naturligt,  at  en  Drøm  herom  viser  sig  omtrent 
at  slaa  til.  -^  Flere  ældre,  militære  og  civile  Herrer 
meddele,  at  de  kort  før  Udbruddet  af  de  sidste  Krige 
have  drømt,  at  der  var  Krig.  Naar  Krigsrygterne  ligge  i 
Luften,  og  Krigens  forestaaende  Udbrud  er  Dagens  Emne, 
er  en  Drøm  herom  ganske  naturlig.  —  F.  drømmer,  at 
en  Forlovelse  hæves;  kort  efter  sker  det.     Han  vidste,  at 

der  var  et  spændt  Forhold  mellem  de  Forlovede,  og 
kunde  altsaa  ogsaa  i  vaagen  Tilstand  have  forudsagt,  at 
det  rimeligvis  snart  kom  til  et  Brud.  —  G.  viser  en 
fremmed  rundt  i  Byen;  han  taler  om,  at  de  engang  skal 
op  i  Rundetaarn,  og  om  Natten  drømmer  han,  at  de  ere 
der.  Nogle  Dage  efter  gaar  han  virkelig  derop  med  den 
fremmede.  —  Meget  hyppige  ere  Drømme  om,  at  be- 
stemte Personer  dø.  Naar  den  drømmende  véd,  at  ved- 
kommende er  syg,  saa  siger  Drømmen  jo  ikke  andet, 
end  hvad  man  ogsaa  i  vaagen  Tilstand  kunde  tænke  sig. 
Men  den  Slags  Drømme  ere  heldigvis  ikke  ufejlbare 
Varsler,  ti  hvis  den  syge  kommer  sig,  saa  glemmes 
Drømmen.  Her,  som  overalt,  er  det  kun  den  virkelig 
indtrædende  Begivenhed,  der  kalder  Drømmen  frem  i 
Erindringen  og  giver  den  Præg  af  at  være  varslende. 

Ved  Omtalen  af  Drømmenes  Indhold  blev  det  paa- 
vist,  at  det,  der   har  været  Genstand  for  Haab  og  Frygt 
om  Dagen,   meget  jævnlig  ses  realiseret  i  Drømme.    Da 
man  nu  i  Almindelighed  ikke  plejer  at  haabe  paa  eller 
frygte    for   Tildragelser,    der   ere   ganske   umulige  eller 
absurde,  saa  er  det  jo  ret  naturligt,  at  Drømme  af  den 
Art   jævnlig   vise   sig   at   have  varslet  rigtig.     Exempler 
herpaa  ere  overordenlig  talrige  i  min  Samling.    En  Dreng 
ønsker  at  komme  i  en  bestemt  Skole  og  har  udtalt  Ønsket 
for  sine  Forældre.    En  Nat  drømmer  han,  at  han  er  til 
Optagelsesprøve  i  Skolen,   og   han  kommer  der  virkelig 
nogen  Tid   efter.  —  Blandt   unge  Damer  synes  det  at 
være   en   meget  almindelig  Drøm,    at   de-faa  Breve  fra 
Slægtninge  eller  Venner.    Det  gaar  saa  gærne  i  Opfyl- 
delse en  eller  nogle  faa  Dage  efter.    Disse  Drømme  synes 
altsaa   i   Almindelighed   at   indtræde  paa  det  Tidspunkt, 
hvor   de   have  Grund   til   at   vente  Brev.  —  Det  inter- 
essanteste Tilfælde,  som  kan  henføres  til  denne  Gruppe, 
er  følgende.    H.  er  en  Dag  sammen  med  en  Ven,  som 
han  holder  overordenlig  meget  af.    Om  Natten  drømmer 

han,  at  Vennen  bliver  syg  og  dør.  Det  sker  virkelig 
nogle  Maaneder  senere.  Paa  det  Tidspunkt,  hvor  Drømmen 
indtraf,  var  der  ikke  mindste  Grund  til  at  formode  en 
nær  forestaaende  Død ;  det  unge  Menneske  var  fuldstændig 
rask.  For  at  forstaa  denne  Drøm  maa  man  vide,  at  H. 
hører  til  de  Mennesker,  hvis  Drømme  gennemgaaende 
have  et  Følelsespræg,  der  er  i  Modstrid  med  Dagens  Be- 
givenheder. Glæden  over  Samværet  med  Vennen .  giver 
sig  derfor  hos  ham  naturligt  Udslag  i  en  Drøm,  der  er 
det  virkelig  oplevede  ganske  modsat,  altsaa  en  Drøm  med 
Sorg  og  Bekymring,  om  Sygdom  og  Død.  Af  den  Art 
modsat  betonede  Drømme  har  H.  havt  flere,  men  denne 
ene  har  præget  sig  tydeligst  i  Erindringen,  fordi  Vennen 
døde  kort  Tid  efter. 

I  alle  de  hidtil  omtalte  Tilfælde  blive  Drømmene 
først  varslende  ved  de  senere  tilfældig  indtrædende  Be- 
givenheder. Men  Drømme,  som  vise  Ønsker  realiserede, 
kunne  naturligvis  ligefrem  gaa  i  Opfyldelse  derved,  at 
vedkommende  selv  arbejder  med  dette  Maal  for  Øje.  K. 
ønsker  at  komme  til  Italien;  han  drømmer  undertiden, 
at  han  er  der.  Flere  Aar  senere  faar  han  Midler  til 
Rejsen  og  drager  nu  derned.  Ikke  stort  mærkeligere  er 
følgende  Tilfælde.  En  Moder  drømmer,  at  hendes  Søn 
forlover  sig  i  Paris,  og  hun  fortæller  ham  Drømmen.  I 
en  fremrykket  Alder  drager  Sønnen  til  Paris,  hvor  han 
virkelig  forlover  sig,  hvad  han  aldrig  havde  kunnet  be- 
slutte sig  til  hjemme.  Her  synes  Drømmen  ligefrem  at 
virke  suggererende;  han  tager  Mod  til  sig  og  bliver  for- 
lovet, fordi  han  véd,  at  det  skal  ske  i  Paris.  Den  nær- 
mere Forklaring  af  Fænomenet  kunne  vi  dog  først  komme 
til  i  Afsnittet  om  den  normale  Suggestibilitet. 

Ikke  sjældent  ere  Drømmene  saa  indviklede  og  de 
deri  implicerede  Personers  Antal  saa  stort,  at  det  er 
umuligt  med  Sikkerhed  at  bestemme,  hvorledes  Drømmen 
egenlig  er  gaaet  i  Opfyldelse.    Dette  gælder  saaledes  om 

følgende  Tilfælde.    En  ung  Dame,  Frk.  L.,  drømmer,  at 
Huset  brænder.     Der  sker  dog  ingen  videre  Skade,  men 
hun  vaagner  i  Skræk  for  en  Stemme,  som  siger,   at  hun 
maa    vogte   sig    for   en    bestemt   Dag,    et  Par  Maaneder 
senere.    Drømmen  fortælles  til  Omgivelserne,  blandt  hvilke 
findes  en  anden  yngre,   meget  overtroisk  Dame,  M.,  som 
gaar   i   stadig  Frygt  for  den   bestemte  Dag.     Denne  op- 
rinder,  uden    at  andre  end  M.  tænker  paa,  at  det  er  den 
i  Drømmen    angivne   Dag.     Om  Aftenen  blive   virkelig 
alle  de   Personer  syge,   som   have  opholdt  sig  i  Daglig- 
stuen;  blandt  disse  baade  L.  og  M.     Sygdommen  var  en 
Kulosforgiftning,    fremkaldt    ved,    at  Spjældet  for  Stuens 
Magasinovn  var  skruet  til  i  Utide.     Her  ligger  det  aaben- 
bart  nærmest   for  at  antage,  at  Forgiftningen  slet  ikke  er 
indtruffen  paa  den  forud  varslede  Dag,   og  at  det  altsaa 
er  en  Huskefejl   fra  de  paagældende  Personers  Side,  naar 
de  mene,   at  det  netop  skete  den  Dag.     Efter  de  Oplys- 
ninger  jeg   har  faaet,    synes  denne  Forklaring  dog  ude- 
lukket.     Sandsynligere   er   det    derfor,    at   Drømmen  er 
gaaet   i   Opfyldelse,    fordi    den  har  virket  som   Kontrær- 
suggestion paa  den  overtroiske  Frk.  M.     Denne  ængstelige 
Dame   har  i  sin  Frygt  for  Varslet  villet  modarbejde  dets 
Opfyldelse;  hun  har  for  tidlig  skruet  Spjældet  til,  maaske 
for  at  forhindre  en  Ildløs,  som  Drømmen  nærmest  syntes 
at  varsle  om,  og  derved  er  hun  ufrivillig  bleven  Aarsag  til, 
at  den   er  gaaet   i  Opfyldelse.     Som  vi  senere  skulle  se, 
vil  en  saadan  suggereret  Handling  ofte  blive  udført,  uden 
at  Individet  er  sig  sin  Handling  og  dens  Motiver  bevidst; 
der  er  derfor  intet  mærkeligt  i,  at  den  paagældende  Person 
bagefter  bestemt  kan  benægte  at  have  havt  nogen  Andel  i, 
hvad    der  er  sket.     Hvorledes  det  virkelig   forholder  sig 
i  det  her  omtalte  Tilfælde,  er  det  dog  næppe  muligt  at 
faa  Rede   paa;    Begivenheden   ligger   for   langt  tilbage  i 
Tiden. 

Som  vi  tidligere  have  omtalt,  vil  der  ofte  i  Drømme 
opdukke  Erindringer,  der  fuldstændig  ere  svundne  bort 
af  den  vaagne  Bevidsthed;  saadanne  Erindringer  kunne 
naturligvis  jævnlig  give  Anledning  til,  at  en  Drøm  varsler 
rigtig  eller  angiver  Tildragelser,  som  det  vaagne  Menneske 
intet  véd  om.  Til  Belysning  af  den  Art  Tilfælde  tjene 
følgende  Exempler.  En  Dreng,  der  var  borte  fra  Hjemmet, 
drømte  om  en  stor  Festlighed,  der  fandt  Sted  i  hans 
Bedsteforældres  Hus.  Dagen  efter  fik  han  i  et  Brev 
Meddelelse  om  en  Højtidelighed,  der  havde  været  i  An- 
ledning af  Bedstefaderens  Jubilæum.  Her,  ligesom  i  alle 
lignende  Tilfælde,  er  det  naturligvis  ikke  muligt  at  bevise, 
at  den  drømmende  nogensinde  har  vidst  noget  om  Sagen ; 
hvis  han  havde  mindste  Erindring  derom,  vilde  der  aaben- 
bart  slet  ikke  være  noget  mærkeligt  ved  Drømmen.  Men 
det  er  dog  højst  sandsynligt,  at  Drengen  engang  har  hørt 
og  glemt,  at  Bedstefaderen  skulde  holde  Jubilæum  paa  en 
bestemt  Dag;  i  Drømme  dukker  Erindringen  saa  op  paa 
den  Tid,  hvor  Festen  holdes.  —  En  ældre,  svagelig 
Jordemoder,  Mdm.  N,  der  jævnlig  havde  Varseldrømme, 
hørte  i  Drømme  en  ung  Kone  fra  Landet  raabe  højt: 
»Hjælp,  Hjælp,  Mdm.  N.,  eller  jeg  dør!«  Drømmen  blev 
strax  om  Morgenen  fortalt  til  Husfællerne  og  om  Middagen 
kom  der  Bud  om,  at  den  unge  Kone  virkelig  var  død 
om  Natten  i  Barnsnød;  hendes  sidste  Udraab  havde  netop 
været  de  Ord,  som  Mdm.  N.  hørte  i  Drømmen.  Efter 
de  foreliggende  Oplysninger  var  Mdm.  N.  paa  den  Tid, 
paa  Grund  af  Sygdom,  ophørt  med  at  praktisere,  men 
hun  kendte  den  unge  Kone,  vidste  rimeligvis,  naar  Be- 
givenheden forestod,  og  at  der  forelaa  et  farligt  Tilfælde. 
Paa  disse,  maaske  glemte  Fakta  synes  Drørnmen  altsaa  at 
være  bygget. 

Noget  praktisk  Værd  have  Varseldrømmene  aaben- 
bart  ikke,  fordi  det  altid  først  er  den  efterfølgende  Begiven- 
hed, som  afgør,  hvorvidt  en  Drøm  overhovedet  har  varslet 

noget.  Og  disse  Tilfælde  ere  i  Antal  upaatvivlelig  ganske 
forsvindende,  i  Sammenligning  med  de  mange  Drømme, 
som  intet  varsle.  Ved  at  lade  sine  Handlinger  bestemme 
af  sine  Drømme  vil  man  derfor  i  de  fleste  Tilfælde  kun 
opnaa  at  bygge  paa  Sand;  man  vil  indrette  sig  ikke  efter 
den  virkelige  men  efter  en  ganske  imaginær  Verdens  Til- 
dragelser. Noget  anderledes  forholder  det  sig  dog  med 
de  sandsigende  Drømme,  som  angaa  forbigangne  Begiven- 
heder. Naar  der  i  saadanne  Drømme  indgaar  Forestillin- 
ger, som  Individet  aldrig  har  været  sig  bevidst,  fordi  de 
skyldes  ubemærkede  Paavirkninger,  saa  kunne  Drømmene 
ofte  give  værdifulde  Oplysninger.  Delage's  S.  162  om- 
talte Drøm  er  af  denne  Art,  kun  var  dens  Indhold  uden 
Betydning.  Min  Samling  indeholder  imidlertid  Beretnin- 
ger om  forskellige  Tilfælde,  hvor  Folk  ere  hjulpne  ud  af 
stor  Forlegenhed  ved  en  saadan  Drøm ;  jeg  skal  anføre  et 
Par  af  disse. 

P.  var  ansat  paa  et  Landapotek.  En  Aften,  da  han 
gik  i  Seng,  savnede  han  sit  Nøgleknippe,  og  kunde  trods 
lang  og  omhyggelig  Søgen  ikke  finde  det.  Om  Natten 
drømte  han,  at  han  sad  paa  en  Bænk  i  Haven  og  hængte 
Nøglerne  op  paa  en  Gren  af  en  Hyld,  der  stod  ved 
Bænken.  Drømmen  erindredes  næste  Morgen,  og  Nøglerne 
fandtes  virkelig  hængende  i  Hylden.  Her  havde  han  na- 
turligvis selv  ubevidst,  i  Tanker,  hængt  dem  op,  da  han 
engang  i  Dagens  Løb  sad  under  Hylden;  i  Drømmen 
dukkede  nu  disse  ubevidste  Forestillinger  frem. 

Af  ganske  samme  Art  er  følgende  Drøm,  som  jeg 
gengiver  med  vedkommendes,  en  bekendt  Sagførers,  egne 
Ord:  »I  en  Termin  havde  jeg  en  stor  Kasseomsætning. 
Ved  Opgørelse  af  Kassen  viste  det  sig  en  Dag,  at  jeg 
havde  1000  Kr.  for  meget.  Jeg  og  mit  Kontorpersonale 
anvendte  flere  af  de  følgende  Dage  den  yderste  Omhu  paa  at 
finde  Fejlen,  men  trods  alt  vort  Hovedbrud  lykkedes  det 
ikke.     10  Døgn  derefter  opdagede  jeg  imidlertid  Fejlen  i 


VARSLENDE  OG   SANDSIGENDE  DRØMME.  l8$ 

Drømme.  Det  stod  tydelig  for  mig  under  en  natlig 
Drøm,  hvorledes  jeg  havde  udbetalt  en  Mand  en  Kapital 
paa  14000  Kr.  ved  først  at  give  ham  12000  Kr.  i  for- 
skellige Møntsorter  og  derpaa  at  overrække  ham  to  500 
Kr.  Sedler  med  de  Ord:  ,Hér  er  det  13.  og  det  14. 
Tusinde',  hvilket  Manden  uden  Indsigelse  var  gaaet  ind 
paa.  Om  Morgenen  stod  Drømmen  tydelig  for  mig,  og 
ved  Undersøgelse  viste  det  sig,  at  jeg  havde  drømt  fuld- 
kommen rigtig.  € 

Vi  have  nu  gennemgaaet  i  al  Fald  de  væsenligste 
Aarsager  til,  at  en  Drøm  kan  vise  sig  varslende  eller 
sandsigende.  Alle  de  Drømme  af  denne  Art,  hvorom  jeg 
har  modtaget  første  Haands  Beretninger,  lade  sig  indordne 
under  disse  Grupper.  Kan  det  end  undertiden  være 
vanskeligt  at  faa  afgjort,  hvorledes  det  i  Virkeligheden  er 
gaaet  til  med  en  bestemt  Drøm,  saa  er  der  dog  altid 
Mulighed  tor  at  forklare  den  paa  naturlig  Maade.  Men 
i  Litteraturen,  især  den  ældre,  foreligger  der  talrige  Be- 
retninger om  Drømme,  der  ere  saa  vidunderlige,  at  en 
naturlig  Aarsag  overhovedet  ikke  lader  sig  paavise.  Sæd- 
vanlig kan  man  rigtignok  heller  ikke  afgøre,  hvormange 
Hænder  en  saadan  Beretning  er  gaaet  igennem,  før  den 
er  kommen  paa  Papiret.  Og  da  der  altid  pyntes  noget 
paa  Historier  ved  den  mundtlige  Overlevering,  saa  tør 
man  vistnok  gaa  ud  fra,  at  disse  Beretninger  ikke  ere 
fuldt  paalidelige.  Derfor  kan  der  heller  ikke  være  Tale 
om  noget  Forsøg  paa  at  forklare  dem.  Ved  nogle  enkelte 
godt  konstaterede  Tilfælde  synes  man  dog  kun  at  have 
Valget  mellem  at  antage  et  højst  vidunderligt  Træf  eller 
telepatiske  Kræfter.  Problemet:  »Telepati  eller  Tilfældig- 
hed ?c  maa  vi  derfor  underkaste  en  særlig  Behandling, 
men  vi  opsætte  dette,  til  vi  senere  kom  ind  derpaa  i 
andet  Sammenhæng. 

Drømmetydning. 

Der  er,  som  vi  have  set,  mange  forskellige  Aarsager 
til,  at  en  Drøm  kan  være  sandsigende  eller  tilsyneladende 
vise  sig  varslende.     Det  er  derfor  forstaaeligt,  at  Troen 
paa  Drømmenes  Betydning   stadig  er  bleven  bestyrker  og 
ikke  har  lidt  noget  Skaar  ved  de  mange  Drømme,  som 
slet  ikke  have  varslet  noget  eller  endog  have  varslet  galt. 
Nu   er  det  jo  imidlertid  ikke  enhver  Drøm,  hvis  Indhold 
har  en  saadan  Karakter,  at  den  synes  at  bebude  virkelige 
Begivenheder.      Og    dog    lærer    Historien    os,    at   man 
gennemgaaende  ogsaa  har  tillagt  saadanne  Drømme  vars- 
lende   Betydning.      Det    er    forstaaeligt    nok.      Var  det 
nemlig  først  ved  særlig  iøjnefaldende  Varseldrømme  slaaet 
fast,    at    Mennesket   i   Drømme   kunde    modtage   Aaben- 
baringer  fra  Guderne,   saa  laa  den  Antagelse  nær,  at  alle 
Drømme  havde  Betydning;  kun  foretrak  Guderne  i  visse  Til- 
fælde ikke  at  tale  klart  og  tydeligt  men  symbolsk,  i  Gaader, 
som  det  da  galdt  for  Mennesket  at   raade.     Det  var  nu 
ikke  enhver,  som   havde  Held  til  at  løse  disse  Drømme- 
gaader.  '  Saa  langt  tilbage,  vore  Efterretninger  række,  vil 
man  finde,  at  der  har  været  Vismænd,   som  særlig  havde 
Ry   for  at  kunne  tyde  Drømme,   og   disse  Mænd  stod  i 
høj   Anseelse.     I    de   gamle    kaldæiske   Heltedigte   saavel 
som  i  de  islandske  Sagaer  omtales  saadanne  Mænd  (I.  S. 
63  &  123),  og  helt  op  til  den  nyere  Tid  beskæftigede  de 
lærde  Magere  sig  med  Drømmetydning.     (IL  S.  118). 

At  denne  Tro  paa  Drømmenes  Betydning  har  kunnet 
holde  sig,  er  let  forstaaelig,  da  en  falsk  Udlægning  af  en 
Drøm  kun  kunde  falde  Drømmetyderen  til  Last.  Guderne 
have  ment  det  godt  med  Mennesket  og  derfor  sendt  ham 
en  advarende  Drøm;  at  denne  ikke  forstaas,  skyldes 
naturligvis  kun  den  menneskelige  Uforstand.  Den  falske 
Udlægning   bliver   saaledes    kun    til   Skam  for  Drømme- 

tyderen,  men  angriber  ikke  Drømmenes  Betydning.  Derfor 
kunde  Troen  paa  denne  Betydning  ogsaa  vedblive  at 
bestaa  paa  en  Tid,  hvor  man  ikke  længere  troede  paa 
Gudernes  direkte  Medvirken  véd  Drømmene,  men  for- 
klarede disse  mere  videnskabeligt.  Hvor  indgroet  Troen 
var  endnu  i  Oldtidens  Slutning,  ser  man  af  et  berømt 
gammelt  Skrift:  »Oneirokritika«,  forfattet  af  den  pro- 
fessionelle Drømmetyder  Artemidoros  fra  Daldis,  som 
levede  i  Aarene  135 — 200  e.  v.  T. 

Artemidoros  var  en  meget  anset  Mand  i  sit  Fag, 
kundskabsrig  og  dannet,  Ven  med  flere  af  Datidens  mest 
bekendte  Filosofer.  Paa  sine  mange  og  lange  Rejser 
havde  han  samlet  et  uhyre  Materiale  af  Drømme,  som 
vare  gaaede  i  Opfyldelse.  Hans  Behandling  af  dette 
Materiale  er  særdeles  rationel.  Han  siger  udtrykkelig,  at 
man  ikke  af  en  enkelt  Drøm  og  dens  Opfyldelse  kan 
slutte  noget  om,  hvad  Drømmebilledet  betyder;  man  maa 
altid  have  flere  ensartede  Drømme,  der  ere  gaaede  i  Op- 
fyldelse paa  samme  Maade,  for  at  kunne  drage  Slutninger. 
Og  andetsteds  hedder  det,  at  man  nok  af  den  Maade, 
hvorpaa  Drømme  ere  gaaede  i  Opfyldelse,  kan  slutte, 
hvad  Drømmebillederne  betyde  og  varsle,  men  hvorfor 
de  varsle  netop  det,  der  er  sket,  det  vide  vi  ikke;  det 
maa  Drømmetyderen  øse  af  sit  Indre.  Sund  Psykologi 
og  vildt  Fantasteri  er  nu  paa  en  ejendommelig  Maade  blandet 
sammen  i  Artemidoros'  Værk.  Han  er  klar  over,  at 
Menneskekundskab  er  af  stor  Betydning  for  Drømme- 
tyderen, som  flittig  maa  efterforske  de  Menneskers  Karakter, 
der  henvende  sig  til  ham.  »Ti  ofte  hænder  det,  at  Folk 
drømme  om  at  stjæle,  myrde  og  plyndre  Templer,  og  saa 
viser  det  sig,  at  de  virkelig  havq  noget  saadant  i  Sinde«. 
Men  hans  Udlægninger  af  de  enkelte  Drømme  ere  for  vore 
Øjne  fuldstændig  vilde,  om  man  end  maa  beundre  den 
Skarpsindighed,  hvormed  han  forstaar  at  forklare  Ud- 
tydningen. 

»Naar  en  Haandværker  drømmer,  at  han  har  mange 
Hænder,  saa  varsler  det  godt;  han  vil  altid  have  fuldt  op 
af  Arbejde.  Drømmebilledet  siger  nemlig  paa  en  Maade, 
at  Manden  vil  have  Brug  for  mange  Hænder.  Fremdeles 
bringer  denne  Drøm  dem  Lykke,  der  beflitte  sig  paa  et 
retskaffent  Levnedj  jeg  har  ofte  har  Lejlighed  til  at  over- 
bevise mig  om,  at  det  varsler  Forøgelse  af  Børneflokken, 
af  Slaverne  og  af  Godset.  For  Skurke  betyder  Drømmen 
derimod  Fængsling,  idet  den  siger,  at  mange  Hænder  ville 
faa  noget  at  bestille  med  den  drømmende«. 

Man  skulde  nu  vente,  at  denne  Mand  kun  kunde 
nære  ringe  Tiltro  til  sin  Kunst,  da  han  dog  maa  have 
havt  rig  Lejlighed  til  at  overtyde  sig  om,  hvor  upaalide- 
lige  slige  kunstige  Udlægninger  ere.  Dette  er  dog  ikke 
Tilfældet;  han  behandler  Sagen  med  den  største  Alvor, 
fuldstændig  hildet  i  sin  Tro  paa  Kunstens  Rigtighed.  Hvor 
hildet  han  er,  sts  maaske  bedst  af  en  Samling  opfyldte 
Drømme,  som  udgør  sidste  Del  af  hans  Værk.  Uheldig- 
vis fortæller  Artemidoros  ikke,  om  disse  Drømme  af  ham 
eller  nogen  anden  Drømmetyder  ere  blevne  udtydede 
saaledes,  som  de  senere  viste  sig  at  gaa  i  Opfyldelse. 
Men  man  tør  sikkert  gaa  ud  fra,  at  det  først  bagefter, 
da  Begivenheden  var  indtraadt,  er  gaaet  op  for  de  paa- 
gældende, hvad  Drømmen  varslede.  Ti  Drøm  og  Op- 
fyldelse have  saa  lidt  med  hinanden  at  gøre  i  alle  disse 
Tilfælde,  at  Drømmen  ganske  sikkert  ogsaa  maatte  siges 
at  være  gaaet  i  Opfyldelse,  hvis  det  stik  modsatte  var 
indtruffet.  Det  overlades  Lageren  selv  at  dømme  om 
følgende  Exempler. 

»En  Mand  havde  bragt  sin  Søn  som  Bryder  til 
Olympia  og  drømte  nu,  at  Sønnen  var  bleven  dræbt 
og  begravet  paa  Væddeløbsbanen.  Naturligvis  blev 
Sønnen  Sejrherre  i  de  olympiske  L^e;  ti  ligesom  man 
sætter  en  Mindetavle  over  den  afdøde  og  priser  ham  salig, 

saaledes  gør   man  ogsaa   dette   for  Sejrherrerne   ved  de 
olympiske  Lege. 

»En  Mand  drømte,  at  hans  Stok  var  gaaet  i  Stykker. 
Han  blev  syg  og  lam;  hans  legemlige  Kraft  og  Vel- 
befindende var  nemlig  antydet  ved  Stokken.  Da  han 
nu  var  meget  forstemt  over  den  vedvarende  Lamhed, 
drømte  han  igen,  at  hans  Stok  var  gaaet  i  Stykker.  Han 
blev  strax  rask;  Drømmen  sagde,  at  han  ikke  længere 
havde  Brug  for  en  Støttestav,  c 

»En  drømte,  at  han  spiste  Brød  dyppet  i  Honning. 
Manden  lagde  sig  efter  filosofiske  Undersøgelser,  tilegnede  sig 
den  deri  indeholdte  Visdom  og  erhværvede  derved  stor 
Pigdom.  Honningen  betød  nemlig  ifølge  Sagens  Natur 
Visdommens  Sødme,  Brødet  Erhværvet.« 

Naar  en  Mand  som  Artemidoros  selv  kan  betragte 
disse  Historier  som  symbolske  Drømme,  der  ere  gaaede 
i  Opfyldelse,  saa  er  det  let  forstaaeligt,  at  hans  overtroiske 
Samtid  ikke  har  kunnet  stille  sig  mere  kritisk.  Men  den 
levende  Tro  vil  igen  paa  sin  Side  medføre,  at  mange 
Drømme  gaa  i  Opfyldelse  netop  saaledes,  som  de  ere 
udtydede,  fordi  den  drømmende  handler  med  dette  Maal 
for  Øje.  Herpaa  indeholder  Artemidoros'  Værk  ogsaa 
mange  Beviser;  vi  kunne  nøjes  med  følgende  verdens- 
historiske Begivenhed. 

»Da  Alexander  belejrede  Tyros  og  var  bekymret, 
fordi  Belejringen  trak  i  Langdrag,  drømte  han  engang,  at 
han  saa'  en  Satyr  (satyros)  danse  paa  sit  Skjold.  Tilfældigvis 
befandt  Drømmetyderen  Aristandros  sig  i  Kongens  Følge, 
og  han  udtydede  Drømmen,  idet  han  delte  Ordet  Satyros 
i  sa  Tyros  (din  er  Tyros).  Herved  bevirkede  han,  at 
Kongen  aabnede  et  heftigt  Angreb  paa  Staden  og  blev 
Herre  over  den.«  Mange  Resultater  af  den  Slags  har  en 
Drømmetyder  næppe  behøvet  at  præstere,  for  at  hans 
Anseelse  skulde  være  grundmuret. 

Søvngængeri. 

Under  Drømmeoplevelserne  vil  et  normalt  Menneske 
i  Almindelighed  forholde  sig  ganske  passiv,  selv  om  han 
drømmer  sig  i  den  livligste  Aktivitet.  Heri  have  vi  vel 
det  bedste  Bevis  for,  at  Drømmene  som  Helhed  kun  ere 
Erindringsbilleder  —  som  oftest  Synsbilleder,  men  dog 
ogsaa  undertiden  Lydforestillinger,  idet  Drømmene  hos 
nogle  Mennesker  mere  have  Karakter  af  Samtaler  end  af 
Situationer.  Ikke  sjældent  ledsages  dog  de  levende  Drømme 
af  Bevægelser,  hvilket  især  sker,  naar  Drømmeforestillin- 
gerne  blive  stærkt  følelsesbetonede,  ubehagelige.  Under 
saadanne  Drømme  kaster  man  sig  omkring  paa  Sengen; 
Mareridtet  medfører  Anstrængelser  for  at  vælte  den  Byrde 
af,  som  synes  at  tynge  paa  Brystet.  Ret  almindeligt  er 
det  ogsaa,  at  Drømmene  give  sig  Udslag  i  Tale.  Som 
tidligere  omtalt  ere  Talebevægelser  saa  fast  associerede 
med  Lydforestillingerne,  at  disse  vanskelig  kunne  blive 
meget  levende  uden  at  fremkalde  mer  eller  mindre 
lydelig  Tale.  Det  er  derfor  ganske  naturligt,  at  især 
Børn  og  unge  Mennesker  ofte  »tale  i  Søvne«,  da  deres 
Drømme  gerne  ere  meget  levende.  Herfra  er  der  dog 
endnu  et  langt  Spring  til  at  »gaa  i  Søvne«,  fordi  Syns- 
billederne,  som  for  de  fleste  Mennesker  udgøre  Drømme- 
nes væsenligste  Indhold,  ikke  ere  nær  saa  fast  associerede 
med  Lemmernes  Bevægelser  som  Lydforestillingerne  med 
Taleorganernes.  Ser  man  sig  i  Drømme  i  en  bestemt  Situa- 
tion, i  hvilken  man  selv  optræder  handlende,  saa  vil  der 
maaske  nok  være  svage  Tendenser  til  virkelig  at  udføre  disse 
Bevægelser,  men  det  bliver  ikke  til  noget,  saa  længe  de 
egenlige  Bevægelsesforestillinger  mangle.  Naar  disse  der- 
imod, under  særlige  Forhold,  træde  til,  vil  Individet 
virkelig  udføre  de  Handlinger,  som  der  drømmes  om; 
Mennesket  gaar  i  Søvne. 

Hos  voxne  synes  Søvngængeri  at  være  yderst  sjældent ; 
det    forekommer   her   næsten  udelukkende  i  Forbindelse 
med  Sygdomme.     Man  har  saaledes  set  det  optræde  som 
Følge    af  Beskadigelser   af  Hjærnen  og  ligeledes  knyttet 
til  Nervelidelser,  især  Hysteri.     Hos  Børn  er  det  derimod 
ret    almindeligt.     Mærkelig  nok  foreligger  der,    saa  vidt 
mig   bekendt,  ikke   nogen  Statistik  herover,   hverken  hos 
os  eller  i  Udlandet.     Alt,  hvad  jeg  kan  oplyse  om  Søvn- 
gængeriets Hyppighed,  har  jeg  fra  mine  Drømmeskemaer, 
og   det  derved  tilvejebragte  Materiale  er  foreløbig  altfor 
ringe.    Af  51  Drenge  paa  samme  Opdragelsesanstalt  have 
de  8,  altsaa  lé  7o»  gaaet  i  Søvne,  dog  kun  en  eller  nogle 
enkelte  Gange.     Af  67  voxne  Mænd  opgive  de  4,  at  de 
have   gaaet  i  Søvne  som  Følge  af  Sygdom,  Tyfus  etc. ; 
dem    lade    vi   ude   af  Betragtning.     12  andre  erindre  at 
have  gaaet  i  Søvne  enkelte  Gange  inden  det  15.  eller  16. 
Aar;  for  to  af  disse  var  Søvngængeriet  habituelt  og  varede 
ved    r  en    højere  Alder.     For   disse    to    Personers  Ved- 
kommende har  der  vel   nok  været  nervøse  Forstyrrelser 
med  i  Spillet,  men  tilbage  bliver  der  10,  altsaa  15  7o»  som 
kun  have  gaaet  i  Søvne  en  eller  et  Par  Gange  uden  paa- 
viselig  Anledning.     Dette  Tal    stemmer   jo    meget   godt 
med  det,    som  vi  fandt   for  Drengene;    med  andre  Ord 
omtrent    Ve    af    alle   de   mandlige   Individer   have   havt 
isolerede  Anfald  af  Søvngængeri  inden  16  Aars  Alderen. 
Hvis   man  tør  slutte  noget  af  et  saa  ringe  Materiale  som 
det   her  benyttede,   saa  synes  isolerede   Anfald  af  Søvn- 
gængeri at  være  ret  almindelige. 

Vor  Interesse  for  Søvngængeriet  er  naturligvis  nær- 
mest knyttet  til  de  mange  vidunderlige  Historier,  som 
man  fortæller  om  Søvngængerne.  Paa  sine  natlige  Van- 
dringer foretrække  de  at .  opsøge  de  vanskeligste  Steder, 
Tagrygge,  Tagrender  og  lign.,  og  her  bevæge  de  sig  med 
en  ufattelig  Sikkerhed  og  udføre  de  mest  halsbrækkende 
Spring.    Naar  man  blot  ikke  vækker  dem  ved  at  kalde 

dem  ved  Navn,  vende  de  rolig  tilbage  til  Sengen  gennem 
de  Tagvinduer  eller  andre  utilgængelige  Aabninger,  hvor 
igennem  de  have  forstaaet  at  finde  Vej.  Eller  ogsaa  ud- 
føre Søvngængerne  aandelige  Arbejder,  som  de  ere  ude 
af  Stand  til  at  præstere  i  vaagen  Tilstand;  de  Isese 
fremmede  Sprog,  som  de  aldrig  have  lært  o.  s.  v.  Be- 
retninger af  den  Art  findes  i  Mængde,  og  Mystikerne 
have  naturligvis  heri  set  Beviser  for  Sjælens  højere  Evner, 
som  komme  til  Udfoldelse,  naar  Legemet  sover.  Herved 
er  nu  blot  at  bemærke,  at  intet  af  alt  dette  vidunderlige 
nogensinde  er  blevet  konstateret  af  Folk,  hvis  Iagttagelses- 
evne og  Dømmekraft  man  kan  stole  paa.  Tværtimod 
have  de  faa  omhyggelig  iagttagne  Tilfælde  af  Søvn- 
gængeri vist,  at  der  vel  tilsyneladende,  men  ikke  i 
Virkeligheden,  er  noget  vidunderligt  ved  Søvngængernes 
Præstationer. 

Alt,  hvad  Søvngængeren  præsterer,  lader  sig  forstaa 
ud  fra  den  Forudsætning,  at  han  drømmer  og  udfører  de 
Handlinger,  som  han  drømmer  om.  Sædvanlig  ind- 
skrænker han  sig  til  at  vandre  lidt  omkring  paa  kendte 
Steder,,  pusle  med  sit  daglige  Arbejde  og  gaa  rolig  i 
Seng.  Under  sin  Vandring  er  han  ganske  behersket  af 
sine  Drømmebilleder;  han  sanser  kun  det,  der  staar  i 
Forbindelse  med  Drømmen.  Dét  er  oftere  iagttaget,  at 
Søvngængeren  nok  hører  og  svarer  paa  Tiltale,  naar 
denne  staar  i  Forbindelse  med  hans  Drømmeforestillinger, 
men  hvad  der  gaar  ud  der  over,  opfatter  han  slet  ikke. 
Om  Farmaceuten  Castelli,  hvis  hyppige  Anfald  af  Søvn- 
gængeri i  sin  Tid  blev  omhyggelig  iagttagne  af  Lægen 
Soave,  berettes  følgende  Tildragelse.  Man  fandt  ham 
en  Nat  ifærd  med  at  oversætte  fra  Italiensk  til  Fransk. 
Han  slog  Gloser  op  i  et  Lexikon  og  syntes  at  se  ved  et 
i  Nærheden  staaende  Lys.  Man  slukkede  dette  Lys,  og 
han  syntes  da  at  befinde  sig  i  Mørke;  han  famlede  efter 
sit  Lys  og  tændte  det  igen.    Men  i  det  Øjeblik,   hvor 

han  troede  at  befinde  sig  i  Mørke,  var  han  i  Virkeligheden 
i  et  fuldt  oplyst  Værelse.  Da  Værelset  imidlenid  var  op- 
lyst ved  andre  Lys  end  det,  som  han  havde  tændt,  kunde 
han  ikke  se  ved  dem,  fordi  han  ikke  vidste,  at  de 
vare  der. 

Naturligvis  kan  det  hænde,   at  Søvngængeren  under 
Indflydelse  af  sine  Drømmebilleder  kommer  ud  paa  farlige 
Steder,  Tage  el.  lign.,  og  saa  vil  han  vist  nok  ofte  kunne 
bevæge  sig  dér  med  en  Sikkerhed,  som  et  vaagent  Menne- 
ske ikke  vilde,  være  i  Stand  til  at  udvise. .  Dette  er  dog 
ikke  vanskeligt  at  forstaa  under  Forudsætning  af,  at  Søvn- 
gængeren   ikke   véd,    hvor    han   befinder   sig.      Ethvert 
Menneske  vil  nemlig  være  i  Stand  til  at  gaa  med  Sikker- 
hed i  en  Tagrende,  naar  den  ligger  paa  Jorden.     Sidder 
den  derimod  ved  Taget  af  et  højt  Hus,  saa  kan  man  ikke, 
og  dette  skyldes,  som  vi  i  et  følgende  Afsnit  skulle  se,  ude- 
lukkende Bevidstheden  om,  at  man  svæver  mellem  Himmel 
og  Jord.    Naar  Søvngængeren    altsaa   ikkie   sanser,    hvor 
han   er,   maa   han  kunne  gaa  ligesaa  sikken  oppe  soni 
nede.    løvrigt  hænder  det  da  ogsaa  af  og  til,  at  en  Søvn- 
gænger styrter  ned  under  en  saadan  Expedition,  hvilket 
just  ikke  taler  for  nogen  absolut  Sikkerhed. 

Paalidelige  Beretninger  om  Søvngængernes  Bedrifter 
ere  som  sagt  i  det  hele  taget  sjældne,  og  de,  der  foreligge, 
indeholde  intet  vidunderhgt.  Den  tidligere  omtalte 
Farmaceut  Castelli  blev  ofte  iagttaget  under  sine  Anfald, 
men  han  drev  det  aldrig  videre  end  til  at  udføre  de  samme 
Arbejder,  som  udgjorde  hans  Beskæftigelse  om  Dagen,  og 
han  udførte  dem  tilmed  paa  en  ganske  konftis  og  planløs 
Maade  i  Søvne.  De  bedst  konstaterede  Tilfælde  fra  den 
nyere  Tid  har  Fysiologen  B  i  n  z  samlet  i  en  lille  Afhand- 
ling: »Ueber  den  Traum«,  Bonn  1878.  De  ere  ret  lære- 
rige, for  saa  vidt  som  de  vise,  at  visse  af  Søvngængernes 
Handlinger  for  en  overfladisk  Betragtning  let  tage  sig  ud 
som  Resultater  af  højere  Sjæleevner,  medens  de  for  en 

kyndig  Iagttager  reduceres  til  noget  højst  ubetydeligt,  en 
rent  automatisk  Handlen.  Vi  ville  se  lidt  nærmere  paa 
et  Par  af  disse  Beretninger. 

Breslauer  Lægen  Ebers  havde  en  Plejesøn,  en  munter 
og  opvakt  Dreng,  som  i  en  Alder  af  ii  Aar  havde  An- 
fald af  Søvngængeri.  Han  talte  højt  i  Søvne,  stod  op 
ved  Fuldmaane,  gik  planløst  omkring,  tog  ganske  automatisk 
fat  paa  forskellige  Genstande,  gik  rolig  af  Vejen  for  Hin- 
dringer, aabnede  Vinduer  og  saa'  ud.  Øjnene  var  halv- 
aabne;  et  Lys,  som  man  holdt  foran  dem,  mærkede  han 
ikke;  ikke  heller  hørte  han,  hvad  man  sagde  til  ham; 
efter  en  vis  Tids  Forløb  vendte  han  af  sig  selv  tilbage  til 
Sengen  og  kunde  om  Morgenen  ikke  huske  noget  om, 
hvad  der  var  foregaaet.  Alt  dette  er  ganske  klart  (^ 
forstaaeligt ;  der  er  ikke  det  mindste  mystiske  deri.  Drengen 
forstod  ikke  fremmede  Sprog;  alligevel  tog  han  engang 
fra  en  Boghylde  en  fransk  Bog,  satte  sig  ned,  og  bar  sig 
ad,  som  om  han  læste  i  den.  Her  var  jo  en  prægtig 
Lejlighed  til  at  konstatere  en  Opvaagnen  af  højere  Sjæle- 
evner under  Nattevandringen,  en  pludselig  Forstaaelse  af 
et  fremmed  Sprog.  Men  Ebers  gør  den  Bemærkning,  at 
Drengen  bladede  ganske  automatisk  i  Bogen;  der  var 
ingen  Grund  til  at  antage,  at  han  kunde  have  la^t  Bogen, 
selv  om  den  havde  været  skreven  i  hans  Modersmaal.  — 
Ved  ormedrivende  Midler  blev  Drengen  tilsidst  helbredet 
for  sit  Søvngængeri. 

Fra  sin  egen  Erfaring  beretter  Binz  følgende  Tilfælde. 
»K.  var  en  livlig  og  sund  Mand  af  en  sund  Familje; 
hans  Søvn  var  sædvanlig  fortræffelig,  men  i  sin  Ungdom 
og  sine  første  Manddomsaar  led  han  nu  og  da  af  Søvn- 
gængeri. I  vor  Ungdom  boede  vi  flere  Aar  i  samme  Hus; 
senere  var  jeg  hans  Læge.  Hans  almindelige  Drømme 
gav  sig  ofte  Udslag  i  usammenhængende  Ord;  undertiden 
satte  han  sig  op  i  Sengen,  men  derved  blev  det  for  det 
meste.    Da  han  omtrent  var  17  Aar  gammel,  stod  han 

en  Nat  op,  tændte  Lys,  klædte  sig  paa,  samlede  sine 
Skolebøger  sammen  og  gik  ned  ad  Trappen  til  Forstuen. 
Her  blev  han  staaende  foran  et  stort  Ur  med  kraftigt 
Slagværk  og  holdt  Lyset  op  til  Skiven  for  at  se,  hvad  Klokken 
var,  saaledes  som  han  altid  plejede  om  Vinteren.  Tilfældig 
slog  Uret  netop  i  dette  Øjeblik  12.  Ved  de  sidste  Slag 
var  han  bleven  saa  vaagen,  at  han  indsaa  det  meningsløse 
i  Situationen,  og  i  sin  Forskrækkelse  herover  løb  han  op 
til  mig,  vækkede  mig  og  fortalte  mig,  hvad  der  var  pas- 
seret. Med  Bøgerne  under  den  venstre  Arm  og  Studere- 
lampen i  Haanden  stod  han  foran  min  Seng ;  jeg  beroligede 
ham  og  han  gik  igen  tilsengs.  Om  de  Bøger,  han  havde 
taget,  virkelig  var  dem,  der  skulde  bruges  den  følgende 
Dag,  blev  ikke  undersøgt.  Han  havde  drømt,  at  Klokken 
var  7  og  at  han  skulde  gaa  til  Skolen.« 

»Mere  drastisk  var  følgende  Tildragelse,  der  indtraf, 
da  K.  var  32  Aar  gammel  og  gift;  den  minder  ikke  saa 
lidt  som  Søvngængernes  Klatrebedrifter.  K.  vaagnede  Kl. 
2  om  Natten  med  Smerter  i  Knæene.  Værelset  var  til- 
strækkelig oplyst  af  Maanen  til,  at  han  kunde  opfatte  sin 
ejendommelige  Stilling.  I  bar  Skjorte  knælede  han  oven- 
paa  Sovekammerets  sex  Fod  høje  Porcellainsovn,  hvor 
han  holdt  sig  krampagtig  fast  med  begge  Hænder  i  de 
profilagtig  fremspringende  Sidestykker.  Ved  sine  Raab 
vækkede  han  sin  Hustru ;  hun  holdt  paa  en  foran  Ovnen 
staaende  Stol,  og  ved  at  træde  paa  dens  Ryg  slap  K.  ned. 
Som  god  Gymnastiker  var  han  kommen  den  samme 
Vej  op.  Rimeligvis  har  han  taget  den  hvide  Ovn  for  en 
af  de  Genstande,  der  forekom  i  hans  Drøm,  men  han 
kunde  iøvrigt  ikke  erindre  det  mindste  om  denne.« 

>K.  talte,  raabte  og  bevægede  sig  i  Drømme,  naar 
han  sent  om  Aftenen  havde  overanstrængt  sig  med  aande- 
ligt  Arbejde,  eller  naar  han  havde  nydt  tungt  fordøjelige 
Spiser.  Om  Aftenen  før  den  omtalte  Nat  var  begge 
Dele  sket,  det  sidste  tilmed  meget  rigeligt  paa  Grund  af 

hans  altid  velsignede  Appetit.  Jeg  anordnede  en  passende 
aandelig  og  legemlig  Diæt,  og  da  han  nøjagtig  fulgte 
mine  Forskrifter,  ophørte  hans  Søvngængeri  og  urolige 
Drømme  fra  det  Øjeblik  af.« 

»Tilfældet  var  for  mig  meget  lærerigt  af  forskellige 
Grunde.  Hvad  kunde  der  ikke  være  kommen  ud  af  disse 
Tildragelser,  hvis  en  ophidset  Fantasi  havde  pyntet  lidt 
paa  Historierne  I  Sammenlægningen  af  Skolebøgerne  kunde 
let  være  bleven  til  Frembringelsen  af  en  latinsk  Stil,  og 
af  OvnafFæren  kunde  man  nemt  have  lavet  en  vanvittig 
Klatren  paa  Hustaget.  Fremdeles  er  den  Kendsgerning  af 
Interesse,  at  for  stærkt  aandeligt  Arbejde  og  en  Over- 
fyldning  af  Maven  har  samvirket  til  at  fremkalde  Søvn- 
gængeriet. Hvad  mystisk  er  der  egenlig  i  en  Tildragelse, 
der  kan  fremkaldes  ved  ufordøjelige  Spiser  I« 

De  mange  vidunderlige  Ting,  der  fortælles  om  Søvn- 
gængerne, synes  altsaa  at  skyldes  dels  unøjagtigelagttagelser, 
dels  Folks  Tilbøjelighed  til -at  udpynte  og  overdrive  slige 
Tildragelser.  I  de  kritiske  Forskeres  Beretninger  fore- 
kommer der  i  det  mindste  aldrig  noget  af  den  Art.  En 
anden  gammel  Fabel,  nemlig  at  Søvngængeriet  foraarsages 
af  Maanen,  synes  heller  ikke  at  kunne  staa  for  den 
moderne  Kritik.  Allerede  i  Oldtiden  kaldte  man  Søvn- 
gængerne for  »Maanesyge«,  Lunatikere;  men  sikkert  er 
det,  at  Folk  gaa  i  Søvne  til  enhver  Tid,  ligesaa  godt  naar 
Maanen  ikke  skinner,  som  naar  den  skinner.  Der  er 
derfor  ikke  mindste  Grund  til  at  tro,  at  Søvngængeriet 
væsenlig  skyldes  Maanens  Indflydelse.  Helt  usandsynligt 
er  det  dog  ikke,  at  Maanen  kan  spille  en  lille,  ingenlunde 
mystisk  men  let  forklarlig  Rolle  ved  disse  Anfald.  Da 
vore  lukkede  Øjenlaag  ikke  ere  helt  uigennemtrængelige 
for  Lys,  er  det  meget  muligt,  at  stærkt  Maaneskin  i 
Ansigtet  paa  den  sovende  kan  pirre  Synsnerven  og  frem- 
kalde Drømme,  som  saa,  hvis  Betingelserne  iøvrigt  ere 
tilstede,  kunne  bringe  den  sovende  til  at  forlade  Sengen. 

Paa  denne  Maade  lader  det  sig  vel  forklare,  at  Søvngængeri 
synes  at  være  noget  hyppigere  i  Maaneskin  end  til  andre 
Tider,  en  Iagttagelse,  der  let  kan  have  givet  Anledning 
til  Troen  paa  Maanesygen. 


Det  ubevidstes  Indgriben  i  Bevidstheden. 

Paavisning  og  Karakteristik, 

Paa  flere  Punkter  i  det  foregaaende  have  vi  ikke 
kunnet  undgaa  at  berøre  det  ubevidste.  Vi  have  set,  at 
Drømme  kunne  blive  sandsigende  eller  faa  Præg  af  at 
være  varslende  derved,  at  der  dukker  Forestillinger  op, 
af  hvilke  nogle  maaske  aldrig  have  været  i  Bevidstheden, 
medens  andre  vel  kunne  have  været  der  men  i  hvert 
Fald  ere  fuldstændig  glemte  senere.  Ligeledes  have  vi 
set,  at  Bevægelser  kunne  fremkomme  som  Resultat  af 
ubevidste  Tankerækker,  Skøn  og  Bedømmelser,  hvis 
Medvirken  Indvidet  vel  kan  have  en  Formodning  om 
men  ikke  spore  i  sin  Bevidsthed.  Vi  skulle  nu  nærmere 
undersøge  det  ubevidstes  Indgriben  i  det  normale,  vaagne 
Bevidsthedsliv  og  paavise  dette  Fænomens  Betydning  for 
Overtroen.  At  denne  ikke  har  været  helt  ringe,  er  let 
at  forstaa.  En  Indgriben  af  det  ubevidste  forekommer 
hos  de  fleste  Mennesker  kun  i  bestemte,  ganske  enkle 
Former;  de  mere  komplicerede  Tilfælde  ere  altid  usæd- 
vanlige, fremmedartede.  Hertil  kommer  nu  selve  Fæno- 
menets ejendommelige  Karakter.  Naar  der  dukker  Fore- 
stillinger op,  som  hverken  skyldes  Sansning  eller  staa  i 
nogen  paaviselig  Forbindelse  med  Individets  hele  bevidste 
Forestillingskreds,  saa  føres  man  let  til  at  antage,  at  der 
har  været  Kræfter  medvirkende,  som  ikke  almindeligvis 
ere  Mennesket  iboende.    Og  disse  Forestillinger   fra  det 


198  DE  MAGISKE  SINDSTILSTANDE. 

ubevidste  ville  tilmed  ofte  kunne  medføre  samme  Resultat, 
som  vi  have  set  i  lignende  Tilfælde  ved  Drømmene:  der 
tilføres  Mennesket  en  mer  eller  mindre  værdifuld  Viden, 
som  vanskelig  vilde  kunne  naas  ad  nogen  anden  Vej. 
Indgreb  fra  det  ubevidste  faa  derved  let  Præg  af  Fjærasyn 
eller  Fremsyn,  og  der  kan  næppe  være  Tvivl  om,  at 
Profeter,  Spaamænd  og  synske  til  alle  Tider  have  været 
Mennesker,  hos  hvem  der  i  langt  højere  Grad  end  Dormalt 
fandt  en  Indvirkning  Sted  af  det  ubevidste  paa  det  be- 
vidste Sjæleliv. 

For  nu  strax  til  en  Begyndelse  at  slaa  fast,  hvad  der 
er  det  karakteristiske  for  disse  Indgreb  fra  det  ubevidste, 
ville  vi  tage  et  Exempel,  som  de  fleste  vel  kende  af  ^en 
Erfaring.  Har  man  glemt  noget,  f.  Ex.  et  Navn,  som 
man  ønsker  igen  at  faa  fat  paa,  saa  retter  man  sin  Op- 
mærksomhed paa  en  eller  anden  Forestilling,  der  antages 
at  staa  i  Forbindelse  med  det  glemte  Navn.  Denne  Fore- 
stilling reproducerer  nu  nye,  blandt  hvilke  man  igen 
vælger  en,  som  antages  at  kunne  føre  til  Maalet,  og  saa- 
ledes  gennemløber  man  en  bestemt  Forestillingsrække. 
Fører  denne  nu  ikke  til  det  ønskede  Resultat,  gaar  man 
tilbage,  enten  til  det  oprindelige  eller  til  et  helt  nyt  Ud- 
gangspunkt, og  saaledes  fortsætter  man,  indtil  Maalet  naas, 
til  det  glemte  Navn  dukker  op  i  Bevidstheden.  Hvis 
dette  lykkes,  kan  der  aabenbart  ikke  være  Tale  om.  nogen 
Indgriben  af  det  ubevidste.  Ti  vel  var  Navnet  glemt, 
sunket  ned  i  det  ubevidste,  men  hele  det  Arbejde,  hvorved 
det  blev  hentet  op,  er  foregaaet  i  Bevidstheden.  Opmærk- 
somheden har  stadig  været  henvendt  paa  de  Forestillinger, 
som  have  været  Mellemled  mellem  det  oprindelige  Ud- 
gangspunkt og  det  søgte  Resultat;  alle  disse  ForestiUinger 
have  derfor  været  mer  eller  mindre  klart  i  Bevidstheden. 
Men  nu  hænder  det  jævnlig,  at  alle  Anstrængelser  ere 
forgæves;  hvormeget  man  end  »husker  sig  om«,  kommer 
man  dog  ikke  til  Maalet.    Halvvej?  i  Fortvivlelse  opgiver 

man  saa  at  søge  videre  i  sin  Hukommelse  og  giver  sig 
til  at  tænke  paa  andre  Ting.  Lidt  efter  kan  Navnet  saa 
af  sig  selv  dukke  op  i  Bevidstheden. 

Hvad  der  her  er  foregaaet,  kan  man  naturligvis  ikke 
med  Sikkerhed  sige  noget  om.  I  selve  Bevidstheden 
finder  man  intet  Spor  af  det  Arbejde,  der  pludselig  kaster 
det  eftersøgte  Navn  ind  i  Bevidstheden.  Man  siger  derfor, 
at  der  er  foregaaet  en  ubevidst  Virksomhed.  Om  dennes 
Natur  kan  der  opstilles  forskellige,  mer  eller  mindre  vel- 
begrundede Hypoteser;  men  da  disse  ingen  Betydning 
have  for  os  her,  ville  vi  slet  ikke  gaa  ind  paa  dem.  Det 
kan  være  os  ganske  ligegyldigt,  om  der  ved  et  saadant 
ubevidst  Arbejde  virkelig  er  noget  sjæleligt  med  i  Spillet, 
eller  om  det  er  en  ren  fysiologisk  Proces,  der  aldeles 
ikke  ledsages  af  sjælelige  Fænomener.  Derimod  maa  vi 
nødvendigvis  gaa  ud  fra,  at  disse  ubevidste  Virksomheder 
altid  følge  de  samme  Love,  som  de  tilsvarende  bevidste. 
Fastholder  man  ikke  det,  saa  har  man  aabnet  Døren  paa 
vid  Gab  for  det  vildeste  Fantasteri.  Den  nyere  Tids 
Psykologi  opviser  ret  lærerige  Exempler  herpaa.  Man 
har  saaledes  trukket  en  skarp  Grænse  mellem  det  egenlige 
Bevidsthedsliv,  »Overbevidstheden«,  og  det  ubevidste, 
»Underbevidstheden«,  og  man  har  tillagt  denne  Under- 
bevidsthed Evner  og  Kræfter,  som  Overbevidstheden  slet 
ikke  er  i  Besiddelse  af,  og  som  derfor  ere  rene  Fantasi- 
produkter. Paa  den  Maade  kan  alt  forklares,  fordi  man 
ganske  efter  Fornødenhed  kan  udstyre  Underbevidstheden 
med  alle  de  vidunderlige  Kræfter,  som  man  har  Brug  for. 
Det  er,  som  man  let  ser,  ligefrem  en  Tilbagegang  til  den 
gamle  mystiske  Psykologi  fra  Aarhundredets  Midte;  man 
tillægger  paany  Sjælelivet  en  Natpol,  der  er  Dagpolen 
fuldstændig  modsat;  kun  Navnene  ere  nye.  Men  dermed 
har  man  ogsaa  paa  Forhaand  renonceret  paa  en  viden- 
skabelig Forklaring  af  Fænomenerne;  dertil  kræves  nemlig 
først  og  fremmest,  at  der  ikke  uden  Nødvendighed  opstilles 

nye  Hypoteser.  Skøni  Ordet  underbevidst  af  forskellige 
Grunde  vilde  være  at  foretrække,  benytter  jeg  dog  her 
helt  igennem  Betegnelsen  ubevidst,  for  ikke  at  give  det 
Udseende  af,  at  jeg  hylder  denne  moderne  Lære  om  Sjælens 
Dag-  og  Natpol,  som  har  sneget  sig  ind  under  Navnene 
Over-  og  Underbevidsthed,  (jvf.  S.  104  Anm.) 

Vi  maa  altsaa  søge  at  forklare  os  de  ubevidste  Virk- 
somheder i  Overensstemmelse  med  de  kendte,  bevidste, 
saalangt  det  lader  sig  gøre.  Og  det  hidtil  omtalte  Tilfælde 
vil  i  hven  Fald  ikke  berede  os  store  Vanskeligheder  i 
denne  Retning.  Der  maa  jo  være  foregaaet  noget  under 
Bevidsthedens  Tærskel,  i  det  ubevidste,  siden  det  glemte 
Navn  pludselig  kan  dukke  op  ligesom  af  sig  selv.  Denne 
ubevidste  Virksomhed  kunne  vi  tænke  os  ganske  overens- 
stemmende med  Forestillingsreproduktionen,  som  finder 
Sted  ved  ethvert  bevidst  aandeligt  Arbejde.  Antage  vi, 
at  ubevidste  Forestillinger  kunne  genfrembringe  hinanden 
efter  Associationsloven  ganske  ligesom  de  bevidste,  saa  er 
Fænomenet  forstaaeligt.  Naar  man  er  bleven  træt  af  at 
$øgt  i  sin  Hukommelse  og  derfor  vender  Opmærksomheden 
til  noget  andet,  saa  maa  den  engang  begyndte  Reproduktion 
af  Forestillinger  antages  at  skride  videre  under  Bevidst- 
hedens Tærskel.  Og  der  er  aabenbart  intet  umuligt  i,  at 
det  saaledes  ubevidst  fortsatte  Arbejde  tilsidst  kan  medføre 
det  ønskede  Resultat.  Selve  den  Omstændighed,  at 
Arbejdet  er  ubevidst,  at  Opmærksomheden  ikke  er  med, 
kan  her  være  af  stor  Betydning.  Ti  naar  man  bevidst 
og  vilkaarlig  søger  i  sin  Hukommelse,  retter  Opmærksom- 
heden paa  forskellige  Forestillinger,  saa  kan  man  ligesaa 
godt  komme  længere  bort  fra  som  nærme  sig  til  Maalet 
I  det  ubevidste  derimod  skride  Forestillingsrækkerne  videre, 
uden  at  hæmmes  ved  Opmærksomhedens  vilkaarlige  Ind- 
greb. Derfor  kan  Bevægelsen  tilsidst  naa  frem  til  det 
søgte  Navn;  men  iøvrigt  er  det  ikke  givet,  at  dette  alrid 
vil  ske.    Og  fordi  Navnet  drages  med  ind  i  den  ubevidste 

Forestillingsrække,  er  det  heller  ikke  givet,  at  det  dukker 
op  i  Bevidstheden.  Om  dette  sker,  vil  rimeligvis  være 
afhængig  af  forskellige  Omstændigheder,  som  vi  i  det 
følgende  komme  til  at  berøre. 

I  det  her  behandlede  Exempel  blev  det  ubevidste 
Arbejde  sat  i  Gang  af  det  bevidste;  det  ene  synes  at  være 
en  ligefrem  Fortsættelse  af  det  andet.  Dette  behøver  dog 
ingenlunde  altid  at  være  Tilfældet;  undertiden  kan  den 
ubevidste  Virksomhed  indledes  ved  Sansepaavirkninger, 
som  ikke  naa  frem  til  Bevidstheden,  og  hvis  Existens 
derfor  først  bagefter  kan  konstateres.  Et  meget  interessant 
Exempel  i  denne  Retning  beretter  Binet.  En  af  hans 
Venner,  Dr.  A.,  gik  ned  ad  Gaden  i  Paris  med  Hovedet 
fuldt  af  Botanik,  som  han  netop  skulde  op  til  Examen  i. 
Pludselig  opdagede  han  paa  en  Restaurants  Glasdør  Plante- 
navnet »verbascum  thapsus«.  Forbavset  over  denne  for 
en  Restaurant  unægtelig  noget  mærkelige  Indskrift  vendte 
han  om,  og  læste  nu  den  virkelige  Indskrift  »Bouillon«. 
For  at  forstaa  Sagen  maa  man  blot  vide,  at  det  gængse 
franske  Navn  for  verbascum  er  »bouillon  blanc«.  Dermed 
kan  man  let  forklare  sig  Tildragelsen.  Dr.  A.  har  i 
Forbigaaende  set  Glasdøren  og  faaet  en  svag  Paavirkning 
af  Indskriften.  Denne  har  dog  ikke  kunnet  naa  frem  til 
Bevidstheden,  som  var  optagen  af  andre  Tanker;  den  har 
derfor,  under  Bevidsthedens  Tærskel,  indledet  en  Fore- 
stillingsreproduktion.  Bouillon  reproducerer  blanc ,  og 
bouillon  blanc  fører  til  jdet  dermed  associerede  verbascum 
thapsus,  som  nu  dukker  op  i  Bevidstheden,  der  netop 
er  optagen  af  latinske  Plantenavne.  Da  hele  den  mellem- 
liggende Virksomhed  ikke  bliver  bevidst,  saa  tror  Dr.  A., 
at  han  har  læst  Navnet  paa  Døren,  og  Forundringen 
herover  fører  saa  til  den  nærmere  Undersøgelse,  der  viser 
Sagens  Sammenhæng. 

Disse  Exempler  ere  tilstrækkelige  til*  at  lære  os,  hvor 
vi   have  at  gøre  med  ubevidste  ^Virksomheder   og   der^s 

Indgreb  i  Bevidstheden.  Naar  der  i  Bevidstheden  dukker 
en  Forestilling  op,  som  hverken  staar  i  nogen  paaviselig 
Forbindelse  med  Bevidsthedens  øjeblikkelige  Indhold  eller 
kan  være  direkte  fremkaldt  ved  en  Sansepaavirkning,  saa 
maa  den  Være  Resultat  af  en  ubevidst  Virksomhed.  Det 
er  indlysende,  at  begge  de  nævnte  Betingelser  maa  være 
opfyldte.  Ti  hvis  den  opdukkende  Forestilling  kan  være 
direkte  fremkaldt  af  en  Sansepaavirkning,  vil  den  heller 
ikke  kunne  skelnes  fra  en  almindelig  Sanseiagttagelse;  og 
hvis  den  staar  i  nær  Forbindelse  med  Bevidsthedens 
øjeblikkelige  Indhold,  vil  den  altid  synes  at  være  repro- 
duceret af  de  bevidste  Forestillinger.  Den  maa  derfor 
være  uafhængig  af  de  givne  Sansepaavirkninger  og  staa 
i  Modstrid  med  Bevidsthedens  Indhold,  for  at  der  over- 
hovedet kan  blive  Tale  om  et  Indgreb  fra  det  ubevidste. 
Og  det  er  nu  let  at  indse,  at  de  Forestillinger,  der  opstaa 
som  Resultat  af  ubevidste  psykiske  Virksomheder,  ville 
faa  et  ejendommeligt  Præg  ved  den  Modstrid,  hvori  de 
staa  til  Bevidsthedens  øjeblikkelige  Indhold.  De  dukke 
op  ligesom  af  sig  selv,  paatvinge  sig  os,  og  faa  derved 
Præg  af  at  være  stadige,  uafviselige,  fordi  vi  ikke  selv 
have  fremkaldt  dem  og  følgelig  ikke  strax  ere  Herre  over 
dem;  de  have  med  andre  Ord  en  lignende  Karakter  som 
virkelige  Iagttagelser. 

Hermed  skal  dog  ikke  være  sagt,  at  de  nødvendigvis 
maa  staa  for  Individet  som  Sanseiagttagelser.  Det  kan 
ske,  men  behøver  ikke  at  være  Tilfældet,  Man  plejer  at 
skelne  mellem  tre  forskellige  Former,  der  blot  adskille 
sig  fra  hinanden  derved,  at  de  opdukkende  Forestillinger 
have  større  eller  mindre  Lighed  med  Sanseiagttagelscr; 
men  ifølge  Sagens  Natur  lader  der  sig  ikke  trække  skarpe 
Grænser  mellem  disse  tre  Former.  Det  kan  derfor  jævnlig 
være  vanskeligt  at  afgøre,  til  hvilken  Gruppe  det  enkelte 
Tilfælde  skal  henføres.  Saalænge  de  opdukkende  Fore- 
stillinger fuldstændig  have  Erindringsbilledernes  ubestemte 

Prseg  Og  ringe  Styrke,  vil  en  Forvexling  med  Sanseiagt- 
tagelser naturligvis  ikke  være  mulig.  For  de  mere  daglig- 
dags Tilfælde   af  denne  Art  have  vi  intet  Navn;   netop 
paa  Grund  af  deres  Almindelighed  have  de  ikke  tiltrukket 
sig  særlig  Opmærksomhed.     Alle  disse  Tilfælde  have  det 
tilfælles,  at  den  ubevidste  Virksomhed  sættes  i  Gang  ved 
en  let  paaviselig  Aarsag.   Hertil  hører  saaledes  det  omtalte 
Exempel  med  det  glemte  Navn ;  den  bevidste  Søgen  efter 
Navnet   er   her   den    øjensynlige   Aarsag   til,    at   Navnet 
senere  »falder  os  ind«.     Er  der  derimod  ingen  paaviselig 
Aarsag  til  den   ubevidste  Virksomhed,  saa  kaldes  de  op- 
dukkende   Forestillinger   A^ielser.      Hvis    det    ubevidstes 
Indgreb  i  Bevidstheden  faar  større  Tydelighed  og  Styrke, 
og   saaledes  nærmer  sig  mere  til   Sansebilledet,    uden  at 
Individet  dog  derfor  forvexler  det  med  en  virkelig  Sanse- 
iagttagelse, saa  kaldes  Fænomenet  en  Pseudohallucination, 
Hertil  kan  man  rimeligvis  regne  det  ovenfor  anførte  Til- 
fælde, hvor  Dr.  A.  mener  at  se  Navnet  verbascum  paa 
en  Dør.    Ordet  træder  saa  tydelig  frem  for  ham,  at  han 
tror  at  have  læst  det  i  Forbigaaende ;  det  nærmer  sig  alt- 
saa    meget    til    en    virkelig    Sanseiagttagelse.      Egenlige 
HaUtæinationer  have  vi  endelig  i  de  Tilfælde,   hvor  de 
opdukkende  Forestillinger  ligefrem   holdes  for  Sanseiagt- 
tagelser.    Hallucinationen  kan  derfor  ogsaa  siges  at  være 
en  Sanseiågttagelse,  til  hvilken  der  blot  ikke  svarer  nogen 
ydre  Genstand.    Men   denne  Mangel  vil  i  Almindelighed 
først  kunne  opdages  ved  nærmere  Undersøgelse,  og  Hallu- 
cinationen vil  derfor  i  det  mindste  i  første  Moment  skuflFe 
Individet,   idet   den  foregøgler  ham  en  Virkelighed,  som 
ikke  findes. 

Det  maa  dog  strax  bemærkes,  at  det  ingenlunde  er 
alle  Hallucinationer,  som  kunne  siges  at  være  bevidste 
Udslag  af  ubevidste  Virksomheder.  Hyppigst  fremkomme 
Hallucinationer  i  Følge  med  Sygdomme  af  meget  for- 
skellig Art.  Disse  patologiske  Hallucinationer  lade  vi 
ganske  ude  af  Betragtning;  de  have  ikke  stor  Interesse 

for  OS  Og  kunne  i  hvert  Fald  næppe  altid  betragtes  som 
Resultater  af  ubevidste  Virksomheder.  Hvad  vi  her  tage 
Hensyn  til,  er  udelukkende  de  langt  sjældnere  forekom- 
mende Hallucinationer  hos  normale  Mennesker,  hos 
Individer,  som  ikke  lide  af  nogen  paaviselig  Sygdom. 
Men  heller  ikke  alle  disse  »normale«  Hallucinationer  ere 
Udslag  af  det  ubevidste;  i  mangfoldige  Til£aelde  ere  de 
direkte  fremkaldte  ved  ydre  Foranledninger,  Suggestioner. 
Vi  maa  derfor  sondre  mellem  de  »suggererede«  og  de  af 
sig  selv  opstaaende,  »spontane«  Hallucinationer.  Det  er 
kun  den  sidste  Gruppe,  der  opfylder  de  Fordringer,  som 
vi  stille  til  et  Fænomen,  for  at  det  skal  kunne  opfattes 
som  et  Resultat  af  ubevidste  Virksomheder;  det  er  følgelig 
kun  Spontanhallucinationerne,  som  vi  her  have  med  at 
gøre.  De  suggererede  Hallucinationer  komme  vi  dl  at 
behandle  i  et  følgende  Afsnit. 

Det  ubevidstes  Indgreb  i  Bevidstheden,  hvad  enten 
dette  nu  har  Anelsens,  Pseudohallucinationens  eller 
Hallucinationens  Form,  vil  i  Almindelighed  finde  Sted, 
uden  at  der  fra  Individets  Side  er  gjort  noget  for  at  frem- 
kalde det.  Der  gives  dog  ogsaa  Midler,  hvormed  man 
kunstig  kan  lette  de  ubevidste  Virksomheders  Indgriben. 
Mange  Mennesker  kunne  ved  at  stirre  længe  paa  blanke 
Genstande  eller  lytte  til  Konkyljers  »Kogen«  fremkalde 
Syns-  og  Lydbilleder,  der  have  Hallucinationens  Tydelighed 
og  ikke  staa  i  nogen  Forbindelse  med  det  øjeblikkelige 
Bevidsthedsindhold,  hvorved  de  altsaa  fuldstændig  karak- 
terisere sig  som  Indgreb  fra  det  ubevidste.  Disse  Fæno- 
mener —  »Krystal visioner«  og  »Konkyljeauditioner«  — 
have  netop  i  den  nyeste  Tid  været  Genstand  for  indgaaende 
Undersøgelser,  der  have  bidraget  ikke  lidt  til  at  kaste  Lys 
over  de  ubevidste  Virksomheder.  Endelig  have  vi  endnu 
en  helt  anden  Form,  hvori  det  ubevidste  kan  give  sig 
Udslag,  nemlig  som  Bevægelser.  Alle  saadanne  Bevægelser, 
der  hverken  ere  fremkaldte  direkte  ved  San.sepaavirkninger 

eller  staa  i  Forbindelse  med  Individets  bevidste  Forestil- 
lingskreds, men  som  desuagtet  synes  at  være  ledede  af 
bestemte  Forestillinger,  idet  de  ikke  ere  planløse,  plejer 
man  at  kalde  »automatiske«.  Da  de  automatiske  Bevægelser 
saaledes  opfylde  begge  de  Betingelser,  som  karakterisere 
Resultatet  af  en  ubevidst  Virksomhed,  saa  ligger  det  nær 
at  antage,  at  automatiske  Bevægelser  kun  ere  en  ejen- 
dommelig Form,  hvorunder  det  ubevidste  kan  give  sig 
Udslag.  Den  nyere  Tids  talrige  Undersøgelser  paa  dette 
Omraade  have  da  ogsaa  vist,  at  de  mere  komplicerede 
Tilfælde  af  automatiske  Bevægelser  slet  ikke  lade  sig  for- 
klare uden  ved  at  antage  en  ubevidst  psykisk  Virksomhed 
som  Aarsag.  Ogsaa  disse  Undersøgelser  have  bidraget 
meget  til  at  belyse  det  ubevidstes  Virksomhed,  saa  at  vi 
maa  gaa  nærmere  ind  paa  dem. 

Vi  skulle  nu  i  det  følgende  nærmere  behandle  de 
nævnte  Grupper  af  Fænomener.  Om  nogen  egenlig 
systematisk  Behandling  kan  der  dog  ikke  blive  Tale,  da 
vor  Viden  paa  disse  Omraader  endnu  er  altfor  ringe. 
Paa  mange  Punkter  befinde  Undersøgelserne  sig  endnu 
paa  det  første,  famlende  Stadium ;  det  er  saaledes,  for  blot 
at  nævne  et  Exempel,  ikke  mere  end  et  Aarstid  siden,  at 
der  blev  tilvejebragt  det  første  Materiale  til  Bedømmelse 
af,  under  hvilke  Forhold  normale  Spontanhallucinationer 
opstaa.  Jeg  maa  derfor  nærmest  indskrænke  mig  til  at 
belyse  Fænomenerne  ved  karakteristiske  Exempler  og  paa- 
vise,  hvorledes  disse  kunne  forklares  som  Udslag  af 
ubevidste  Virksomheder,  der  følge  de  samme  Love  som 
de  tilsvarende  bevidste.  Samtidig  ville  disse  Exempler 
tjene  til  at  vise,  hvorledes  overtroiske  Anskuelser  af  for- 
skellig Art  have  kunnet  finde  .  rig  Næring  i  slige  Til- 
dragelser. I  Form  af  Anelser,  Hallucinationer,  automatisk 
Skrift  og  Tale  kan  Mennesket  modtage  Meddelelser  og 
Oplysninger,  der  let  føre  til  Tro  paa  magiske  Evner. 
Ogsaa  i  Drømme  og  paa  anden  Vis  kunne  slige  Oplys- 

ninger  fremkomme;  til  Slutning  ville  vi  derfor  under- 
søge, om  den  >højere  Indsigt«,  som  Mennesket  saaledes 
kommer  i  Besiddelse  af,  fuldstændig  lader  sig  forklare, 
naar  det  ubevidste  tænkes  at  følge  samme  Love  som  det 
bevidste  Sjæleliv,  eller  om  man  er  nødsaget  til  desuden 
at  tillægge  det  ubevidste  særlige  Evner  i  Retning  af 
Telepati  og  Synskhed. 


Anelser  og  Pseudohallucinationer. 

Det  blev  allerede  ovenfor  omtalt,  hvorledes  der  ved 
bestemte  Foranledninger  ofte  kan  sættes  ubevidste  Virk- 
somheder i  Gang,  der  senere  gribe  ind  i,  give  sig  et 
Udslag  i  Bevidstheden.  Paa  denne  Maade  kan  der  jævnlig 
»falde  os  noget  ind«,  som  vi  forgæves  ville  søge  Aarsagen 
til  i  den  Forestillingsmasse,  som  vi  bevidst  raade  over. 
Selv  blandt  disse  dagligdags  Fænomener,  der  sjældent 
vække  Forundring,  kan  der  af  og  til  findes  Tilfælde,  som 
tage  sig  ret  mærkelige  ud.  Talrige  Exempler  af  denne 
Art  ere  samlede  af  Miss  Goodrich,  der  under  Navnet 
»Miss  X.«  er  bekendt  som  Forfatterinde  til  flere  Afhand- 
linger om  Anelser,  Hallucinationer  etc.  i  Proceedings  of 
S.  P.  R.  Denne  mærkelige  Dame,  der  har  Ord  for  at 
være  en  skarp  Iagttager  og  i  det  mindste  i  sine  Skrifter 
gør  Indtryk  af  at  være  et  klart  Hoved,  fri  for  al  spiriti- 
stisk Overtro,  har  overordenlig  hyppig  Anelser  og  Hallu- 
cinationer. Da  mange  af  disse  viste  sig  sandsigende  eller 
varslende,  gav  hun  sig  til  at  føre  Bog  over  dem,  og  fra 
hendes  Optegnelser  ville  vi  i  det  følgende  jævnlig  hente 
Exempler.  Som  en  interessant  Type  paa  den  Art  Til- 
dragelser, der  er  bedst  kendt  fra  det  daglige  Liv,  kan 
anføres  følgende: 

»Den  20  Juli  1890  havde  jeg  ligget  hele  Formiddagen 
paa  en   Sofa  i  Haven,   da   jeg   var    Rekonvalesent.    Jeg 

kunde  ikke  gaa  uden  Hjælp,  og  jeg  var  følgelig  ude  af 
Stand  til  at  gaa  op  til  Huset  og  bagefter  glemme,  at  jeg 
havde  gjort  det,  hvilket  ellers  let  kunde  have  været  Tal- 
fældet.  Omtrent  Kl.  12  kom  en  Veninde  ned  i  Haven 
for  at  besøge  mig.  Da  hun  omtrent  en  halv  Time  senere 
vendte  tilbage  til  Huset,  kunde  hun  ikke  finde  en  Bog, 
som  hun  havde  efterladt  i  Forstuen.  Efter  at  have  søgt 
paa  alle  optænkelige  Steder  kom  hun  igen  ned  i  Haven 
til  mig  for  at  se,  om  hun  havde  glemt  den  der.  Da  jeg 
hørte  hendes  Beretning  udbrød  jeg:  »Bogen  ligger  paa 
Sengen  i  det  blaa  Værelse*.  Denne  Paastand  var  højst 
usandsynlig,  eftersom  det  blaa  Værelse  ikke  blev  brugt, 
og  der  meget  sjældent  kom  nogen  derind.  Ikke  desto 
mindre  blev  Bogen  funden  dér  paa  Sengen.  Et  Par 
Bybude  havde  i  Løbet  af  Formiddagen  bragt  en  Del 
Malerier  og  Bøger,  som  en  kort  Tid  skulde  opbevares 
for  en  Ven  af  Familjen;  alt  dette  var  bleven  lagt  ind  i 
det  ubenyttede  Værelse,  og  den  omtalte  Bog,  som  laa  paa 
et  Bord  i  Forstuen,  var  ved  en  Fejltagelse  kommen  mel- 
lem de  andre.« 

Til  denne  Beretning  knytter  Miss  X.  følgende  Be- 
mærkninger. »Hvorledes  skal  man  nu  egenlig  forklare 
en  Tildragelse  af  en  saa  almindelig  An?  Da  slige 
Hændelser  ret  jævnlig  forekomme,  kan  man  næppe  opfatte 
dem  som  rent  tilfældige.  Det  vilde  være  noget  søgt  her 
at  tale  om  Telepati,  da  der  ikke  er  nogen  Grund  til  at 
formode,  at  Bybudet  skulde  være  sig  bevidst,  at  han  havde 
lagt  Bogen  mellem  dem,  som  han  bragte.  Ingen  i  Huset 
havde  set,  at  den  blev  taget  bort.  Ikke  heller  kan  min 
Formodning  skyldes  Synskhed,  fordi  der  ikke  var  noget 
bestemt  Billede  i  min  Bevidsthed.  Jeg  havde  ingen  Vision 
—  af  den  mig  ellers  saa  vel  bekendte  Art  —  af  Stedet, 
hvor  Bogen  laa.  Jeg  havde  ikke  den  ringeste  Grund  til 
min  Paastand,  og  jeg  var  mig  heller  ikke  bevidst,  at  jeg 
gættede.    Jeg  kan  kun  beskrive  mit  Indtryk  ved  at  sige, 

at  det  fialdt  mig  ind;  og  saaledes  er  det  gaaet  i  mange 
andre  Tilfælde,  der  have  været  ligesaa  rigtige,  ligesaa 
usandsynlige  og  ligesaa  uventede«. 

Man  ser  af  disse  Bemærkninger,  at  Miss  X.  ikke  er 
bange  for  at  tage  Telepati  og  Synskhed  til  Hjælp,  naar 
hun  ikke. kan  forklare  sig  en  Tildragelse  paa  anden  Maade; 
men  i  det  her  omhandlede  Tilfælde  mener  hun  dog  ikke, 
at  der  har  været  noget  af  den  Art  medvirkende.  Nogen 
nærmere  Forklaring  giver  hun  ikke;  det  er  aabenbart 
heller  ikke  nødvendigt,  da  Sagen  synes  at  være  ganske 
ligefrem.  Ved  at  høre  Fortællingen  om,  hvorledes  mao 
bar  søgt  paa  alle  tænkelige  Steder  efter  Bogen,  vil  hun 
let  ubevidst  kunne  komme  til  at  drage  den  Slutning,  at 
saa  maa  Bogen  være  det  eneste  Sted,  hvor  man  rimeligvis 
ikke  har  søgt  —  nemlig  i  det  blaa  Værelse.  Selv  den 
bestemte  Paastand,  at  Bogen  laa  paa  Sengen,  kunde 
rimeligvis  forklares,  hvis  vi  kendte  noget  til  det  blaa 
Værelses  Møblement.  Var  Sengen  f.  Ex.  det  eneste 
Inventar  i  den  ubenjrttede  Stue,  laa  det  jo  temmelig  nær 
at  tænke  sig  Bogen  liggende  paa  den.  Der  er  forresten 
endnu  mange  andre  Forklaringer  mulige.  Vi  ville  senere 
komme  til  at  betragte  forskellige  Tilfælde,  hvor  Miss  X. 
selv  har  konstateret,  at  hendes  Forudsigelser  og  Spaa- 
domme  kun  skyldes  glemte  Tildragelser,  der  ere  dukkede 
op  i  Form  af  Visioner.  Det  er  derfor  meget  muligt,  at 
hun  i  det  her  omhandlede  Tilfælde  har  hørt  Tale  om  og 
glemt,  at  man  vilde  lægge  de  Bøger,  som  skulde  gemmes 
for  Vennen,  ind  paa  Sengen  i  den  blaa  Stue.  Sættes 
nu  den  eftersøgte  Bog  ved  en  ubevidst  Tankevirksomhed 
i  Forbindelse  med  de  andre  Bøger,  saa  kommer  hun 
ligeledes  let  til  den  Slutning,  at  Bogen  maa  ligge  paa 
Sengen  i  det  blaa  Værelse.  Det  er  naturligvis  ikke  muligt 
med  Sikkerhed  at  afgøre,  ad  hvilken  Vej  hun  i  Virkelig- 
heden er  kommen  til  sin  Paastand;  om  de  ubevidste 
Virksomheders  Forløb  i  hvert  enkelt  Tilfelde   kan   man 

sjældent  naa  mere  end  Formodninger.  Kun  saa  meget 
er  indlysende,  at  Tildragelsen  naturligst  forklares  som  et 
Udslag  af  en  ubevidst  Slutning,  hvilket  hun  da  ogsaa 
selv  synes  mest  tilbøjelig  til  at  antage. 

De  egenlige  Anelser,  Forestillinger,  som  dukke  op 
uden  nogen  paaviselig  Anledning,  ere  i  det  mindste  hos 
mange  Mennesker  ingenlunde  sjældne.  Miss  X.  véd 
naturligvis  at  berette  om  en  Vrimmel  af  den  Art  Op- 
levelser. I  Proceedings  of  S.  P.  R.  Bd.  6  har  hun  offen- 
liggjort  en  Afhandling:  »Record  of  telepatic  and  other 
experiences«,  der  væsenlig  bestaar  af  Dagbogsoptegnelser 
over  Anelser.  Disse  ere  gennemgaaende  ganske  trivielle; 
de  dreje  sig  mest  om,  hvad  Veninderne  D.  og  H.  tage 
sig  til,  men  dette  anes  ogsaa  med  en  ganske  forbløffende 
Sikkerhed.  Indtrykket  af  det  vidunderlige  svækkes  dog. 
ikke  saa  lidt  derved,  at  det  ikke  blot  er  Miss  X.,  som 
har  disse  Anelser  vedrørende  Veninderne;  Forholdet  er 
gensidigt.  Dagbøgerne  vise  os  med  andre  Ord  nogle 
unge  Damer,  der  ere  i  den  Grad  fortrolige  med  hinandens 
Levevis,  Yndlings-Forfattere  og  -Komponister,  saa  at 
enhver  af  dem,  uden  stor  Fare  for  at  tage  Fejl,  kan  op- 
give, hvad  de  andre  tage  sig  til  paa  enhver  Tid  af  Dagen. 
Og  da  de,  saa  vidt  man  kan  se,  ikke  have  nogensomhelst 
alvorlig  Beskæftigelse,  saa  have  de  god  Tid  til  at  interessere 
sig  for  Venindernes  Anliggender  og  til  hvert  Øjeblik  at 
faa  Anelser  i  den  Retning.  Naar  Miss  X.  i  et  Par  Dage 
ikke  har  set  Miss  D.,  saa  begynder  hun  at  længes  efter 
hende  og  faar  en  Anelse  om,  at  D.  vil  aflægge  hende  et  Besøg 
sent  om  Aftenen.  D.  kommer  ganske  rigtig,  ti  hun  be- 
gynder ogsaa  at  længes,  faar  en  Anelse  om,  at  X.  venter 
hende,  og  ser  derfor  op  paa  Vejen  hjem  fra  et  Selskab. 
Da  X.  gerne  er  den,  der  modtager  de  andres  Besøg, 
medens  hun  sjældent  synes  at  ulejlige  sig  til  dem,  saa  er 
det  ganske  naturligt,  at  hun  bliver  hjemme  og  venter 
Veninden.    Saaledes  gaar  det  Dag  efter  Dag;  som  oftest 

slaa  Anelserne  fortræffelig  til,  og  kun  hvor  det  drejer  sig 
om  saa  positive  Sager  som  Titlerne  paa  de  la^te  Bøger, 
indløber  der  nu  og  da  Fejltagelser.  I  alle  disse  vidtløftige 
Optegnelser  er  der  intet  andet  mærkeligt,  end  at  Miss  X., 
som  dog  i  mange  langt  vanskeligere  Tilfælde  har  paavist 
det  naturlige  Sammenhæng,  ikke  har  faaet  Øjet  op  for, 
at  det  er  Venindernes  gensidige  intime  Kendskab  til  hin- 
anden, som  muliggør  alle  disse  rigtige  Anelser. 

Da  det  karakteristiske  for  Anelsen  er,  at  den  melder 
sig  af  sig  selv,  uden  nogen  paaviselig  Anledning,  saa  vil 
man  naturligvis  i  hvert  enkelt  Tilfælde  kun  kunne  have 
en  Formodning  om,  hvad  der  har  sat  den  ubevidste  Virk- 
somhed i  Gang.  Rimeligvis  er  Anelsen  som  oftest  kun 
Resultat  af  en  ubevidst  Forestillingsreproduktion,  der  i  et 
eller  andet  Punkt  er  sat  i  Gang  af  en  bevidst  Forestillings- 
kreds. Det  er  saaledes  af  og  til  hændt  mig,  naar  jeg 
nærmede  mig  mit  Hjem,  efter  at  have  besørget  mit 
Arbejde  i  Byen,  at  jeg  fik  en  Anelse  om,  at  der  laa  nogle 
udenlandske  Bøger  til  mig.  Ofte  var  Anelsen  rigtig,  u 
ganske  vist  kunde  jeg  i  Øjeblikket  ikke  huske,  naar  jeg 
havde  bestilt  Bøgerne,  men  jeg  havde  vidst  det,  og  Tiden 
mellem  Bestillingen  og  Bøgernes  Ankomst  var  temmelig 
konstant.  Tanken  om  Hjemmet  og  mit  Arbejde  dér  sætter 
ganske  naturlig  en  ubevidst  Forestillingsrække  i  Gang, 
og  den  giver  sig  Udslag  i  en  Anelse  om  de  ventede 
Bøger.  Saadanne  trivielle  Anelser  kunne  de  fleste  Men- 
nesker vel  opdage  hos  sig  selv,  naar  de  lægge  Mærke 
dertil;  og  tager  man  sig  over  i  nogen  Tid  at  føre  Bog 
over  dem,  vil  man  se,  at  de  gennemgaaende  slaa  til, 
naar  man  ubevidst  har  havt  Forudsætninger  til  at  bedømme 
den  Sag,  hvorom  det  drejer  sig.  I  modsat  Fald  blive 
de  som  oftest  urigtige. 

Følelser  og  Stemninger  kunne  ogsaa  ofte  give  sig 
Udslag  i  Anelser.  Naar  Miss  X.  begynder  at  længes  efter 
Veninden,  saa  antager  denne  Længsel  Form  af  et  Ønske, 

en  Forventning,  en  Anelse  om,  at  Veninden  vil  komme. 
Fra  min  egen  Barndom  mindes  jeg  nogle  Tilfælde  af 
denne  Art.  Det  er  hændt  mig  to  Gange,  da  jeg  havde 
tilbragt  en  særdeles  fornøjelig  Ferie  sammen  med  nogle 
Kammerater,  at  jeg  i  Nærheden  af  Hjemmet  blev  over- 
falden af  en  uhyggelig  Følelse  af,  at  der  maatte  være  sket 
en  Ulykke.  Den  uhyggelige  Følelse  er  rimeligvis  frem- 
kaldt ved  Tanken  om  Hjemmet  med  Skolearbejdet  i 
Modsætning  til  det  muntre  Ferieliv.  Denne  Tanke  bliver 
jeg  mig  dog  ikke  bevidst,  derimod  giver  Stemningen  sig 
et  Udslag  i  Forestillingen  om  en  Ulykke.  Jeg  véd,  at 
jeg  dengang  jævnlig  havde  saadanne  Anelser;  jeg  erindrer 
dog  kun  disse  to,  fordi  de  viste  sig  at  være  rigtige.  De 
andre  har  jeg  fuldstændig  glemt  —  naturligvis. 

En  ejendommelig  Form  for  Anelser  er  den  saakaldte 
•Følelse  af  Nærværelse«.  I  den  engelske  »Census  of 
Hallucinations«  findes  flere  Beretninger  om  den  Art  Til- 
fælde; et  enkelt  Exempel  vil  være  tilstrækkeligt  til  at 
belyse  Fænomenet.  Mr.  H.  skriver:  »I  Sept.  1890  læste 
jeg  til  Artium.  En  Aften,  omtrent  Kl.  11,  var  jeg  be- 
skæftiget med  Ciceros  de  senectute  i  mit  lille  Værelse, 
der  maaler  8  Gange  16  Fod.  Pludselig  fik  jeg  en  Følelse 
af,  at  der  var  nogen  i  Stuen.  Jeg  saa'  mig  om  og  ventede 
at  se  min  Moder,  som  undertiden  kom  ind  om  Aftenen; 
men  der  var  ingen.  Jeg  undersøgte  hele  det  lille  Værelse 
uden  at  finde  nogen,  og  i  høj  Grad  forbavset  satte  jeg 
mig  igen  til  at  læse,  eller  rettere  forsøgte  paa  at  læse,  ti 
næppe  havde  jeg  taget  Bogen,  før  jeg  fik  en  Følelse  af, 
at  nogen  saa  over  min  Skulder.  Jeg  undersøgte  igen 
Værelset,  fandt  ingen  og  gik  forundret  i  Seng.  Jeg  havde 
aldrig  skænket  spiritistiske  Fænomener  en  Tanke.  Om- 
trent et  Aar  efter  sad  jeg  og  røg  i  en  anden  Mands 
Værelse.  Jeg  var  alene,  bladede  i  en  Bog  og  fik  pludselig 
den  samme  Følelse  meget  intensivt.  Jeg  tænkte  ikke 
strax  paa  min  tidligere  Oplevelse,  men  var  snarere  forberedt 

paa,  at  man  spillede  mig  et  Puds;  jeg  kunde  dog  ikke 
finde  nogen  i  Stuen,  skønt  jeg  havde  en  levende  Følelse 
af,  at  en  Kvinde  var  tilstede.  Jeg  lod  det  gaa  for  en 
Hallucination  og  gik  min  Vej.  Senere  har  jeg  havt  den 
samme  Følelse  gentagne  Gange,  paa  forskellige  Steder; 
det  er  altid  den  samme  Kvinde.  Hvorfor  siger  jeg  egenlig, 
at  det  er  en  Kvinde?  Og  dog,  jeg  véd  at  det  er  en  Kvinde, 
jeg  tror  det  ikke,  jeg  véd  det;  det  kommer  altid  over 
mig,  naar  jeg  ikke  tænker  paa  det.  Sidst  i  mit  eget 
Værelse  efter  et  Spilleparti.  Jeg  blev  meget  irriteret,  og 
jeg  er  bange  for  at  jeg  sagde  temmelig  bøst:  »Aa,  gaa  til 
hede  H  .  .«  Om  denne  Besværgelse  virkelig  skulde  være 
tilstrækkelig  kraftig,  maa  senere  vise  sig,  men  Følelsen 
forsvandt  dengang  pludselig.  Har  det  virkelig  været  en 
Aand,  der  var  tilstede,  saa  gav  den  mig  ikke  engang  Tid 
til  at  gøre  en  Undskyldning,  c 

Her  er  det  en  ganske  imaginær  Person,  hvis  Nær- 
værelse Mr.  H.  »følert  uden  Anledning,  netop  naar  han 
ikke  tænker  derover.  Hos  andre  Mennesker  forekommer 
en  lignende  Følelse  overfor  bestemte,  levende  Personer, 
hvis  Tilstedeværelse  blandt  en  større  Mængde  strax  mærkes. 
I  dette  Tilfælde  er  Sagen  ikke  saa  vanskelig  at  forklare. 
Under  særlige  Forhold,  f.  Ex.  hos  en  forelsket,  kan  der 
let  opstaa  en  lignende  Rapport  til  den  elskede  Genstand 
som  mellem  den  hypnotiserede  og  Hypnotisøren.  Den 
exklusive  Interesse  for  den  bestemte  Person  skærper 
Sanserne,  særlig  Hørelsen  saaledes,  at  den  svageste  Lyd 
af  vedkommendes  Fodtrin  eller  Stemme  strax  opfanges. 
Selve  disse  Lyde  komme  dog  ikke  til  Bevidstheden  men 
fremkalde  hos  den  elskende  en  Følelse  af  eller  Anelse 
om,  at  Genstanden  er  tilstede.  I  en  saadan  Rapport  stod 
Helena  v.  Racowitza  til  Ferdinand  Lasalle;  i  sin  Bog: 
»Meine  Beziehungen  zu  Ferdinand  Lasalle«  har  hun  givet 
flere  Skildringer  af  disse  Anelser.  Som  typisk  Exempel 
paa  Fænomenet  kunne  vi  tage  en  af  disse  Beskrivelser. 

»Da  jeg  kort  Tid  efter  ved  Holthoffs  Arm  kom  ind 
i  Balsalen,  hviskede  min  Ledsager  til  mig:    'Se  saa  Barn, 
nu  ville  vi  se,  om  han  (Lasalle)  allerede  er  her.*     Uden 
at  tænke  paa,  hvad  jeg  svarede,   sagde  jeg:    'Nej,  han  er 
her  endnu  ikke,  jeg  føler  det.*     Saa  ejendommeligt  dette 
end    lyder,    og  saa  underligt  det  end  forekom  Holthoff, 
saa  forholdt  det  sig  dog  saaledes.    Jeg  havde  endnu  ikke 
den   tidligere   omtalte,    angstfuld    lyksalige   Følelse,    som 
altid  kom  over  mig,  naar  Lasalle  var  i  samme  Rum  som 
jeg.     Men  Holthoff  vidste  dengang  endnu  ikke  noget  om 
mine  Fornemmelser,  og  han  svarede  med  en  halvt  ærgerlig, 
halvt  spottende  Latter:  Tor  Guds  Skyld,  Barn,  kom  bare 
ikke  til  mig  med  nervøs-mystiske  Historier;  lægger  De 
Dem  efter  somnambule  Anelser,  bringer  jeg  Dem  strax 
hjem  igen.*     Men  da  foV  jeg  sammen  —  den  unævnelige 
Følelse  kom  over  mig  —  viljeløst  og  halvhøjt  sagde  jeg: 
'Nu   er  han  der*.     Holthoff  saa'  sig  om  og  sagde  ærger- 
lig:   'Ja,  min  Sandten,    De  har  Ret.     Nu  kommer  han 
herhen.*  — « 

Om  Pseudohallucinationen  kunne  vi  fatte  os  i  stor 
Korthed.  Fænomenet  siges  at  være  temmelig  sjældent; 
der  foreligger  i  hvert  Fald  ikke  mange  Undersøgelser 
derover.  Men  det  er  dog  et  stort  Spørgsmaal,  om  Pseu- 
dohallucinationen virkelig  er  saa  ualmindelig;  jeg  er 
meget  tilbøjelig  til  at  antage,  at  de  fleste  af  det  daglige 
Livs  Anelser  egenlig  ere  Pseudohallucinationer.  Fra 
Anelser  skulle  disse  jo  adskille  sig  derved,  at  de  have 
Sansebilledernes  Tydelighed,  medens  de  paa  den  anden 
Side  skelnes  fra  Hallucinationerne  ved,  at  det  iagttagne 
ikke  har  Virkelighedens  hele  Styrke  og  heller  ikke  op- 
fattes som  noget  ude  i  Rummet,  men  blot  som  et  ual- 
mindelig tydeligt  Erindringsbillede.  Alle  de  Personer, 
som  have  havt  Visioner  af  denne  Art,  have  opfattet 
Tingen  mere  som  et  levende  Fantasibillede  end  som  noget 
virkeligt  udenfor.    Grænsen  mellem  Hallucinationerne  og 


214  DE  MAGISKE  SINDSTILSTANDE. 

Pseudohallucinationerne  er  saaledes  temmelig  skarp,  derimod 
er  Grænsen  mellem  Anelserne  og  Pseudohallucinationerne 
meget  flydende.  Det  drejer  sig  her  kun  om  et  mer  eller 
mindre  tydeligt  Billede,  og  derved  bliver  det  overordenlig 
vanskeligt  at  bestemme  Fænomenets  Art.  For  mit  eget 
Vedkommende  er  det  sikken,  at  mine  Anelser  altid  cre 
meget  klare  og  tydelige  Synsbilleder,  ikke  abstrakte  Tanker 
men  Visioner,  hvori  en  bestemt  Situation  viser  sig  for 
mig.  De  burde  derfor  nærmest  kaldes  Pseudohallucina- 
tioner,  og  det  samme  er  vistnok  Tilfældet  med  mange 
andre  Menneskers.  Da  Grænsen  saaledes  er  ganske 
ubestemt,  maa  alt,  hvad  der  er  sagt  om  Anelserne,  ogsaa 
betragtes  som  gældende  for  Pseudohallucinationerne. 


De  normale  spontane  Hallucinationer, 

Man  har  længe  vidst,  at  Folk,  som  ikke  led  af  nogen 
paaviselig  Sygdom  og  i  det  hele  taget  maatte  kaldes 
normale  Mennesker,  kunde  blive  hallucinerede  uden  nogen 
særlig  Anledning.  Noget  positivt  Kendskab  til  saadanne 
normale  Hallucinationers  Hyppighed,  Betingelserne  for 
deres  Opstaaen  osv.  har  man  dog  hidtil  ikke  havt.  Han- 
manns  Hallucinationshypotese  (III.  S.  164)  og  den  derved 
fremkaldte  livlige  Diskussion  var  vistnok  den  nærmeste 
Anledning  til,  at  det  paa  den  første  internationale  Kongres 
for  experimental  Psykologi  i  Paris  1889  blev  vedtaget  at 
indsamle  Oplysninger  om  Hallucinationer,  hvorved  man 
vilde  faa  Materiale  til  Bedømmelse  af  deres  Betydning  for 
Overtroen.  Resultatet  af  denne  internationale  Indsamling 
foreligger  nu  i  to,  hvert  paa  sin  Vis  meget  interessante 
Værker.  Englænderne,  som  have  leveret  det  største 
Materiale,  have  særskilt  bearbejdet  dette  og  offenliggjort 
sine  Resultater  i:  »Report  on  the  Census  of  Hallucinations«, 
Proceedings  of  S.  P.  R.  Vol.  10,  en  omfangsrig  Bog,  der 

er  udgiven  af  en  Komite  under  Prof.  Sidgwick's  Forsæde. 
Her  findes  især  en  meget  omfattende  statistisk  Bearbejdelse 
af  Materialet  og  en  Mængde  udførlige  Skildringer  af 
Hallucinationer  med  alle  Biomstændigheder.  Den  anden, 
noget  mindre  voluminøse  Bearbejdelse  er  udgivet  af  Pari  s  h 
under  Titlen:  «Ueber  die  Trugwahrnehmungen«.  Her 
er  ogsaa  taget  Hensyn  til  det  Materiale,  der  er  samlet  i 
ikke-engelske  Lande,  men  Bogen  er  nærmest  af  teoretisk 
Indhold,  idet  Forf  har  en  mærkelig  Tendens  til  at  ville 
bortræsonnere  al  Forskel  mellem  to  saa  forskelligartede 
Fænomener  som  Illusion  og  Hallucination.  Dette  Spørgs- 
maal  ville  vi  senere  faa  Lejlighed  til  at  berøre;  vi  se  nu 
først  paa  Undersøgelsernes  statistiske  Resultater. 

De  udsendte  Forespørgsler  galdt  kun  Syns-,  Hørelses- 
og  Berøringshalllucinationer.  Lugt-  og  Smagshallucina* 
tioner  forekomme  maaske  nok,  men  de  ville  altid  være 
meget  tvivlsomme,  fordi  man  kun  yderst  sjældent  med 
Sikkerhed  vil  kunne  konstatere,  at  den  foregivne  Hallu- 
cination ikke  har  havt  en  ydre  Aarsag  ligesom  enhver 
almindelig  Fornemmelse.  Der  indløb  ialt  27329  Besva- 
relser; af  disse  vare  3271  bekræftende  d.  v.  s.  de  angav, 
at  vedkommende  havde  havt  en  eller  flere  Hallucinationer 
i  normal  Tilstand,  uafhængig  af  nogen  paaviselig  Sygdom. 
Disse  Tal  vise,  at  11,96%  sunde  Mennesker  have  havt 
mindst  én  tydelig  Hallucination.  Forholdet  er  noget 
forskelligt  for  Mænd  og  Kvinder;  medens  nemlig  kun 
9»75  Vo  Mænd  have  været  hallucinerede,  forekommer  dette 
hos  14,57  7o  Kvinder.  Af  det  hele  Antal  Besvarelser 
falde  de  17000  paa  Englændere  og  de  Engelsk  talende 
Nationer;  heraf  var  1684  bekræftende.  Procenttallet  bliver 
saaledes  for  Englænderne  noget  mindre  end  for  de  øvrige 
Nationer,  nemlig  kun  9,97o  (Mænd  7,8%  Kvinder  I2,o7o)- 
Denne  Forskel  hidrører  muligvis  fra  Folkeejendommelig- 
beder,  men  den  kan  ogsaa  have  en  ganske  anden  Aarsag. 
Naar   man   nemlig  kun  indsamler  et  ringe  Antal  Besva- 

reiser,  som  Tilfældet  har  været  i  Landene  udenfor  England, 
saa  er  der  en  vis  Sandsynlighed  for,  at  man  saa  at  sige 
skummer  Fløden  af.  Man  faar  altfor  mange  bekræftende 
Besvarelser  i  Forhold  til  de  benægtende,  fordi  de  Mennesker, 
der  selv  have  havt  Hallucinationer,  have  mere  Interesse 
for  Spørgsmaalet  end  de,  der  ikke  kende  Fænomenet  af 
egen  Erfaring.  Jo  mere  omfattende  Undersøgelsen  bliver, 
jo  mere  man  presser  Folk  til  at  svare,  uanset  om  det 
bliver  ja  eller  nej,  desto  mindre  bliver  rimeligvis  ogsaa 
Procenttallet  af  de  bekræftende  Besvarelser.  Af  det  hidtil 
foreliggende  Materiale  kan  man  derfor  ikke  sikken  slune 
til  folkepsykologiske  Ejendommeligheder. 

Hvorledes  det  nu  end  forholder  sig  hermed,  saa  erc 
dog  alle  Parter  enige  om,  at  de  hidtil  fundne  Procenttal  ere 
altfor  lave.  Denne  Del  af  Undersøgelserne  er  ubetinget 
den  interessanteste,  fordi  den  leverer  et  slaaende  Bevis 
for,  hvor  upaalidelig  al  Hukommelsesstatistik  er.  Da  vi 
hidtil  have  maattet  lade  denne  Paastand  henstaa  ubevist, 
ville  vi  nu  gaa  lidt  nærmere  ind  paa  Sagen.  Herved 
lægger  jeg  udelukkende  den  engelske  Statistik  til  Grund, 
da  kun  den  indeholder  de  fornødne  Enkeltheder. 

De  indberettede  Hallucinationer  falde,  som  allerede 
omtalt,  i  tre  Grupper:  Syns-,  Hørelses-  og  Berørings- 
hallucinationer.  Af  disse  er  den  første  den  største;  den 
omfatter  1112  Tilfælde  mod  494  i  anden  og  179  Tilfælde 
i  tredje  Gruppe.  Dette  giver  ialt  1785  Tilfælde;  at  dene 
Tal  er  større  end  Antallet  af  Personer  (1684),  som  have 
besvaret  Forespørgslen  bekræftende,  hidrører  naturligvis 
fra,  at  nogle  Personer  have  oplevet  flere  Tilfælde.  Vi  se 
nu  foreløbig  kun  paa  Synshallucinationerne.  Af  disse 
falde  de  87  i  det  sidste  Aar,  heraf  igen  de  30  i  det  sidste 
Fjerdingaar,  12  i  sidste  Maaned  og  5  i  de  sidste  fjorten 
Dage,  før  Indsamlingen  sluttede.  Men  5  Tilfælde  i  14  Dage 
vilde  give  130  om  Aaret,  hvis  Fænomenet  optraadte  med 
regelmæssig    Hyppighed    Aaret    rundt.      Under    samme 

Forudsætning  giver  12  om  Maaneden  144,  og  3oiFjerding- 

aaret   120  om  Aaret.    Men  atle  disse  Tal  ere  jo  betydelig 

højere  end  87,  det  Antal,  som  faktisk  er  indberettet  for 

det  sidste  Aar.     Gaa   vi   længere  tilbage  i  Tiden,  bliver 

Forholdet  endnu  værre.    For   det   næstsidste  Aar  er  der 

kun  indberettet  57  Tilfælde,  og  for  de  nærmest  foregaaende 

9  Aar  er  Gennemsnittet  kun  41.    Mere  end  10  Aar  tilbage 

i  Tiden  finder  man  gennemsnitlig  kun  en  Snes  Tilfælde 

om  Aaret.    Nu  er  der  jo  ikke  den  ringeste  Grund  til  at 

antage,  at  Hallucinationerne  skulde  være  saa  overvældende 

meget  hyppigere  i   1892,  da  Indsamlingen  sluttede,  end 

ti    Aar   i    Forvejen.    Allermindst   er   der    nogen   rimelig 

Grund  til,  at  Antallet  skulde  voxe  saa  stærkt  i  det  sidste 

Aars   forskellige   Kvartaler.      Den    stadige    Forøgelse   af 

Tilfældenes  Antal,    jo    nærmere   man   kommer   op  imod 

Nutiden,  lader  sig  saaledes  kun  forklare  ved,  at  de  ældre 

Tildragelser  efterhaanden  glemmes.    Dette  er  saa  meget 

sandsynligere,  som  næsten  alle  Indberetninger  ere  baserede 

paa  Erindringer;  kun  i  yderst  faa  Tilfelde  har  der  ligget 

samtidige  Optegnelser  til  Grund.*  Statistiken  viser  altsaa 

tydelig  nok,  hvor  lidt  man  kan  stole  paa  den  menneskelige 

Hukommelse,  selv  overfor  saa  interessante  Fænomener. 

Ved  en  enkel  Beregning,  som  vi  dog  ikke  ville  op- 
holde os  ved  her,  kommer  Sidgwick-Komiteen  til  det 
Resultat,  at  der  vilde  være  indberettet  4200  Synshallu- 
cinationer,  i  Stedet  for  de  faktisk  opgivne  11 12,  saafremt 
alle  Tilfælde  af  denne  Art  vare  blevne  erindrede.  Der  er 
altsaa  med  andre  Ord  glemt  omtrent  V*  ^f  samtlige  ind- 
trufne Tilfælde.  For  de  andre  Sanseomraaders  Vedkom- 
mende lader  en  saadan  Beregning  sig  ikke  gennemføre 
med  samme  Sikkerhed,  da  der  er  indberettet  for  faa 
Tilfælde.  Meget  taler  imidlertid  for,  at  Forholdet  her 
stiller  sig  endnu  ugunstigere.  Af  Hørelseshallucinationer 
er  saaledes  rimeligvis  mindst  Ve*  muligvis  en  langt  større 
Brøkdel    glemt.      Dette   stemmer   ogsaa   godt   med   den 

almindelige  Erfaring,  som  viser,  at  svage  Hørelseshallu- 
cinationer  ere  meget  almindelige,  men  netop  derfor  lægges 
der  ingen  Vægt  paa  dem,  saa  at  de  glemmes. 

Hvad  Hallucinationernes  Indhold  angaar,  saa  drejer  det 
sig  næsten  altid  om  menneskelige  Væsner.  Af  de  1 1 12  Syns- 
hallucinationer  vare  de  973  Syner  af  Mennesker.  Halv- 
delen af  Hørelseshallucinationerne  bestaa  udelukkende  i, 
at  vedkommende  hører  sit  Navn  udtalt;  i  de  fleste  andre 
Tilfælde  er  det  andre  bestemte  Ord,  der  høres.  Det  er 
herefter  let  at  forstaa,  at  Hallucinationerne  have  kunnet 
bidrage  ikke  lidt  til  at  befæste  Troen  paa  Aander,  Spøgelser 
og  Gengangere.  Der  er  i  al  Fald  ingen  Grund  til  at 
antage,  at  Hallucinationerne  i  ældre  Tid  have  havt  et 
andet  Indhold  eller  en  ringere  Hyppighed  end  nuomstunder. 

Om  Betingelserne  for  Hallucinationernes  Opstaaen 
er  ikke  meget  at  sige.  De  kunne  fremtræde  til  enhver 
Tid  af  Dagen  og  under  de  mest  forskelligartede  Sinds- 
stemninger. Men  Statistiken  viser,  at  omkring  40%  ^f 
samtlige  Tilfælde  forekomme,  medens  vedkommende  er 
i  Seng  men  dog  naturligvis  fuldstændig  vaagen.  Forholdet 
er  interessant,  fordi  det  viser,  at  gunstige  ydre  Betingelser 
i  høj  Grad  lette  Hallucinationernes  Fremkomst.  Et 
hallucinatorisk  Billede  vil  altid  lettere  forvexles  med 
Virkeligheden  i  Sovekammerets  Mørke  end  i  fuldt  Sollys; 
et  Billede,  som  i  Mørke  er  fuldstændig  hallucinatorisk, 
vilde  rimeligvis  i  Dagens  Lys  ofte  kun  være  en  Pseudo- 
hallucination.  Det  er  vel  ogsaa  tildels  af  den  Grund,  at 
de  Aander,  som  optræde  ved  de  spiritistiske  Seancer, 
sædvanlig  kræve  den  svagest  mulige  Belysning,  naar  de 
skulle  træde  synlige  frem. 

Et  meget  interessant  Problem,  Genstand  for  talrige 
Diskussioner  i  den  nyere  Tid,  er  Spørgsmaalet  om  Aar- 
sagen  til  Hallucinationerne.  Vi  se  naturligvis  her  bon 
fra  alle  de  Hallucinationer,  som  optræde  i  Følge  med 
Sygdomme.    I  Feber^  Sindssygdomme,  akute  og  kroniske 

Forgiftninger,  ved  Sygdomme  i  Øjet  og  Øret  ere  Hallu- 
cinationer  hyppige,   og   kunne    vi    end   ikke   altid   gøre 
Rede  for  de  fysiologiske  Forhold,  hvorpaa  Hallucinationerne 
i  disse  Tilfælde  bero,    saa   er  det  dog  let  at  forstaa,    at 
alvorlige  nervøse  Forstyrrelser  kunne  give  Anledning  til 
abnorme  psykiske  Fænomener.     Alle  disse  Forhold  lade 
vi    ude  af  Betragtning   og    holde    os  udelukkende  til  de 
normale    Hallucinationer.     Den    franske  Fysiolog  Binet, 
til  hvem  Parish   slutter   sig,    har   opstillet  den  Teori,  at 
enhver  Hallucination    tager   sit    Udspring    fra    Sanseiagt- 
tagelser.    Den  ydre  Paavirkning  kan  være  meget  ringe, 
men   der  findes  efter  hans  Paastand  dog  altid  et  »Lede- 
mærke« (point  de  repére),  hvortil  Hallucinationen  knytter 
sig.     Denne  Teori   er   nærmest   støttet  ved  Forsøg  med 
hypnotiserede,  men  fordi  et  Ledemærke  maaske  altid  kan 
paavises  ved  de  suggererede  Hallucinationer,   hvilket  dog 
for  Resten  er  tvivlsomt,  derfor  er  det  ikke  givet,  at  det 
ogsaa    kan    paavises   eller   overhovedet   behøver   at   være 
tilstede  ved  de  spontane.     Erfaringen  synes  i  hvert  Fald 
ikke   at  bekræfte  denne   Paastands  Rigtighed,    hvilket  vi 
nu  skulle  se,  idet  vi  af  den  righoldige   engelske  Samling 
vælge  nogle  Exempler,  som  kunne  belyse  denne  Sag. 

At  virkelige  Sansninger  i  mange  Tilfælde  kunne 
spille  en  Rolle  ved  Hallucinationernes  Opstaaen,  er  ube- 
strideligt; der  forekommer  Fænomener,  som  danne  en 
Art  Overgang  mellem  Illusionen  og  Hallucinationen. 
Dette  gælder  saaledes  om  følgende  Exempel. 

»Da  jeg  var  mellem  i8  og  20  Aar,  gjorde  jeg  en 
Rejse  med  min  Fader  og  tre  andre  Herrer  i  Højlandene. 
En  Aften,  da  vi  endnu  vare  nogle  Mil  fra.  vort  Natte- 
kvarter,  gjorde  Fader  tillige  med  en  af  de  andre  Herrer 
en  Afstikker  fra  Vejen.  Vi  ventede  vel  en  halv  Time  og 
gik  saa  videre,  ivrigt  spejdende  efter  Fader,  som  var  en 
daarlig  Fodgænger.  Det  var  mørkt,  da  vi  naaede  Kroen, 
hvor  vi  vilde  overnatte,  men  han  var  der  ikke.    Jeg  blev 

meget  ængstelig  og  satte  mig  et  Øjeblik  ned  i  Gæstestuen 
for  at  overveje,  hvad  der  var  at  gøre.  Jeg  erindrer,  at 
jeg  holdt  den  ene  Haand  for  Øjnene.  Da  jeg  tog  den 
bort,  saa  jeg  den  øverste  Del  af  Faders  Legeme,  tilsyne- 
ladende svævende  mellem  mig  og  Kamingesimsen.  Det 
videnskabelige  Element  i  mig  var  langt  stærkere  end  det 
religiøse,  overtroiske,  eller  hvad  man  nu  vil  kalde  det. 
Jeg  sagde  til  mig  selv:  'Ved  Jupiter,  der  er  et  Spøgelse. 
Lad  mig  se,  hvor  det  kommer  fra*.  Jeg  saa  nøje  paa  mit 
halve  Spøgelse  og  opdagede  nu,  hvorledes  en  Plet  paa 
Kamingesimsen,  en  Knast  i  Panelet  osv.  i  Forening  frem- 
kaldte det  spøgelseagtige  Fænomen.  Medens  jeg  var  i 
Færd  hermed,  blev  Omridserie  utydelige  og  det  hele  for- 
svandt. —  Lidt  efter  kom  Fader;  han  var  gaaet  fejl  af 
Vejen,  var  kommen  op  i  et  Skar,  havde  taget  et  Bad  ved 
et  Vandfald  og  havde  dér  været  nær  ved  at  drukne.  Hvis 
han  virkelig  var  druknet,  vilde  jeg  sandsynligvis  have 
troet  paa  Spøgelser,  eller  i  det  mindste  paa  halve 
Spøgelser,  fra>den  Dag«. 

Dette  Syn  staar  aabenbart  Illusionen  saa  nær,  at  man 
kun  ved  et  nærmere  Kendskab  til  Pletternes  større  eller 
mindre  Lighed  med  en  menneskelig  Skikkelse  kan  afgøre, 
om  Fænomenet  skal  betragtes  som  en  Illusion  eller  en 
Hallucination.  Mere  rent  hallucinatorisk  bliver  et  Billede 
derimod,  naar  det  virkelig  sansede  udgør  en  saa  ringe 
Del  deraf,  at  Iagttageren  trods  nærmere  Undersøgelse  ikke 
kan  faa  Rede  paa,  hvorfra  Billedet  hidrører.  Som  Exempel 
paa  denne  Art  Fænomener  kan  følgende  Beretning  tjene. 

»Jeg  saa  en  gammel  Kone  i  en  rød  Kjole,  vuggende 
et  Barn  i  sine  Arme.  Hun  sad  paa  en  Rullesten  i  en 
græsbevoxet  Hede  eller  et  Overdrev.  Tildragelsen  fandt 
Sted  for  mere  end  tyve  Aar  siden.  Det  var  tidlig  paa 
Efteraaret,  klart  Solskin.  Jeg  gjorde  flere  Forsøg  paa  at 
komme  hen  til  hende,  men  hun  forsvandt  altid,  inden 
jeg   naaede  Stenen.    Stedet   var  langt   fra   menneskelige 

Boliger,   og   der   var   ikke   en  Plet,    hvor   nogen   kunde 
skjule  sig.« 

Her  kan  vel  nok  have  været  et  eller  andet  i  Stenens 
Omgivelser  som  kan  have  givet  Anledning  til  Synet,  men 
det  maa  have  været  meget  lidt,  siden  Iagttageren  trods 
sine  Forsøg  derpaa  ikke  kan  finde  ud  af  det.    I  de  aller 
fleste  Tilfælde  er  der  dog  ikke  engang  saa  megen  Sans- 
ning  med  i   Spillet.     Det  kan  f.  Ex.    være   et   virkeligt 
Lydindtryk,  som  fremkalder  et  hallucinatorisk  Synsbillede, 
hvortil  der  i  Omgivelserne  ikke  er  ringeste  Foranledning. 
»Jeg  hørte  en  Lyd  i  Korridoren,  og  ved  at  se  den 
Vej  fik  jeg  Øje  paa  en  Mand  i  mørke  Klæder   staaende 
ved  Døren.    Jeg  blev  yderst  forfærdet,  og  styrtede  ind  i 
et  andet  Værelse,  hvor  min  Fader,  som  fulgte  efter  mig, 
fandt  mig  liggende  paa  Gulvet.     Manden,   som    jeg  saa\ 
havde  meget  langt  Haar,   og  Synet   var   yderst   levende. 
Jeg  var  dengang  1 1  Aar  gammel.    Jeg  var  netop  beskæf- 
tiget med  at  læse  mine  Lektier  men  i  en  temmelig  nervøs 
Tilsund.    Min  Indbildningskraft   var   pint  af  Billedet  af 
den  Mand,  som   viste  sig  for  mig.    Jeg  kendte  ham,  og 
jeg  havde  kort  forinden  set  ham  ligge  som  Lig  i  Kisten. 
Betragtningen  af  Liget  havde  gjort  et  meget  dybt  Indtryk 
paa  mig,  og  dette  var  Grunden  til  min  Nervøsitet.   Lyden, 
som  jeg  hørte,    har   rimeligvis    havt    en  ganske  naturlig 
Aarsag.« 

Her,  hvor  vi  have  at  gøre  med  en  utvivlsom 
Hallucination,  træder  Modsætningen  mellem  denne  og 
Illusionen  tydelig  frem.  I  Illusionen  har  det  virkelig 
sansede,  som  Opmærksomheden  er  henvendt  paa,  altid  en 
større  eller  mindre  Lighed  med  det,  som  man  tror  at 
iagttage.  Og  den  falske  Opfattelse,  Lighedens  Overvur- 
dering, kommer  i  Stand  derved,  at  det  sansede  udfylder 
sig  med  de  nærmest  liggende  Associationer.  I  den  rene 
Hallucination  har  det  virkelig  sansede  ikke  nogensomhelst 
Lighed  med  det,  som  man  tror  at  iagttage.   I  den  anførte 

Beretning  siges  det  ikke  engang,  at  Lyden,  som  Drengen 
hørte,  havde  Lighed  med  et  Menneskes  Skridt.  Der  maa 
altsaa  ligge  en  ubevidst  Virksomhed  mellem  den  Sanse- 
fornemmelse, som  fåengsler  Opmærksomheden,  og  det 
hallucinatoriske  Billede,  der  strax  efter  iagttages.  Denne 
ubevidste  Proces  kan  naturlig  opfattes  som  en  Reproduktion 
af  Forestillinger.  Den  høne  Lyd  vækker  først  ubevidst 
Forestillingen  om  et  Menneske,  der  kommer  gaaende,  og 
dette  Menneske  antager  saa  den  døde  Mands  Udseende, 
fordi  Billedet  af  Liget  har  beskæftiget  Drengens  Fantasi. 
Her  er  den  hele  Proces  let  gennemskuelig,  fordi  der 
foreligger  en  bestemt  ydre  Paavirkning  som  Udgangspunkt. 
Men  dette  vil  ingenlunde  altid  være  Tilfældet.  Ligesom 
Anelserne  sædvanlig  opstaa  uden  nogen  paaviselig  Anled- 
ning, idet  den  ubevidste  Virksomhed  sættes  i  Gang  ved 
et  ganske  ubestemmeligt  Led  i  den  bevidste  Forestillings- 
kreds, saaledes  vil  dette  ogsaa  meget  jævnlig  være  Til- 
fældet med  Hallucinationerne.  Et  Exempel  herpaa  have 
vi  i  følgende  Beretning. 

»Jeg  saa*  min  Moder  gaa  fra  Forstuen  ind  i  Spille- 
værelset,  der  var  i  Forbindelse  baade  med  Forstuen  og 
Dagligstuen,  hvor  j^  stod  ved  Pianoet  og  sang.  Hun 
passerede  forbi  mig  i  lidt  over  en  Alens  Afstand.  Jeg 
var  ikke  paa  nogen  Maade  syg  eller  i  Sindsbevægelse; 
jeg  var  omtrent  14  Aar  gammel.  Saa  forundret  blev  j^ 
ved  at  se  hende  gaa  ind  i  det  omtalte  Værelse,  at  jeg 
holdt  op  med  at  synge  og  kaldte  paa  hende.  Jeg  fulgte 
efter  ind  i  Spilleværelset  men  fandt  det  tomt;  Moder  sad 
i  Spisestuen.  Min  Søster,  som  akkompagnerede  mig, 
bemærkede,  at  jeg  maatte  have  drømt,  for  hun  saa*  Ingen- 
ting. Jeg  har  aldrig,  hverken  før-  eller  senere,  oplevet 
noget  saadant.« 

Denne  og  den  foregaaende  Skildring  ere  typiske 
Exempler  paa  de  egenlige  Spontanhallucinationer.  Hvad 
der  tidligere  er  nævnt  som    det   karakteristiske   for  den 

Art  Hallucinationer,  træder  tydelig  frem  her.  Hvad  enten 
det  hallucinatoriske  Billede  foranlediges  ved  en  ydre  Paa- 
virkning  eller  det  opstaar  uden  nogen  paaviselig  Aarsag, 
saa  er  det  i  begge  Tilfælde  uafhængigt  af  Individets 
øjeblikkelige  Bevidsthedsindhold  og  ikke  direkte  fremkaldt 
ved  Sansepaavirkningen.  Denne  Omstændighed,  at  Hallu- 
cinationen viser  sig  uafhængig  af  Individets  hele  bevidste 
Forestillingskreds,  tvinger  os  netop  til  at  antage  ubevidste 
Processers  Medvirken,  og  derved  adskiller  Hallucinationen 
sig  fra  Illusionen,  hvor  det  ubevidste  ikke  spiller  ind  med. 
Men  da  der  overhovedet  ikke  findes  skarpe  Grænser  mellem 
de  sjælelige  Fænomener,  saa  er  det  heller  ikke  mærkeligt, 
at  der  forekommer  Tilfælde,  hvor  det  bevidst  sansede  er 
saa  fremtrædende  og  de  ubevidste  Processers  Rolle  saa 
ringe,  at  det  bliver  en  Skønssag,  om  man  vil  kalde  Fæno- 
menet en  Hallucination  eller  en  Illusion. 

Det  er  allerede  ovenfor  berørt,  at  der  foruden  de  her 
omhandlede  spontane  Hallucinationer  endnu  findes  en  hel 
anden  Art,  som  man  sædvanlig  kalder  suggererede  Hallu- 
cinationer. Disse  kunne  enten  være  autosuggererede, 
fremkaldte  af  Individet  selv  (Forventnings-Hallucinationer), 
eller  de  kunne  skyldes  Fremmedsuggestioner.  Den 
nærmere  Behandling  af  disse  Fænomener  maa  vi  opsætte 
til  det  følgende,  men  da  der  i  den  engelske  Rapport  ogsaa 
forekommer  talrige  Exempler  paa  den  Art  Tildragelser, 
ville  vi  her  strax  fremdrage  et  Par,  som  kunne  belyse 
Forskellen  mellem  de  spontane  og  de  suggererede  Hallu- 
cinationer. 

»Da  jeg  omtrent  var  40  Aar  gammel,  sad  jeg  en 
Dag  i  et  Hotel  og  ventede  paa  min  Mand,  som  skulde 
komme  hjem  til  Middag.  Døren  til  det  Værelse,  hvori 
jeg  opholdt  mig,  var  aaben,  og  fra  min  Plads  kunde  jeg 
overse  en  Del  af  Trappen  og  Forstuen.  Da  min  Mand 
stadig  udeblev,  kastede  jeg  nu  og  da  et  Blik  gennem 
Døren  ud  i  Forstuen.     Paa  engang  bildte  jeg  mig  ind  at 

se  ham  komme  op  ad  Trappen  og  gaa  langsomt  gennem 
Korridoren.  Jeg  saa'  ham  hele  Tiden  tydelig;  han  nær- 
mede sig  med  sit  velkendte  Smil,  og  jeg  rejste  mig  derfor 
og  gik  ham  imøde.  Men  i  det  Øjeblik,  hvor  jeg  mente 
at  staa  lige  overfor  ham,  forsvandt  Synet.  En  halv  Time 
efter  kom  han  virkelig.  Jeg  var  fuldstændig  rask,  da  j^ 
havde  dette  Syn.« 

Forskellen  mellem  denne  og  de  tidligere  omtalte 
Hallucinationer  er  iøjnefaldende.  Her  skyder  Billedet  sig 
ikke  pludselig  ind  i  Individets  Bevidsthed,  som  er  optagen 
afganske  andre  Tanker;  det  er  tværtimod  selve  Bevidstheds- 
indholdet,  der  under  en  spændt,  maaske  ængstelig  For- 
ventning antager  den  virkelige  Iagttagelses  Præg.  Damen 
venter  at  se  sin  Mand  komme ;  Tiden  gaar  og  Spændingen 
bliver  stadig  større ;  tilsidst  forvexler  hun  sit  Fantasibillede 
med  en  virkelig  Sanseiagttagelse.  Det  er  et  typisk 
Exempel  paa  en  Forventningshallucination,  som  netop  er 
karakteriseret  ved,  at  et  Fantasibillede  bliver  hallucinatorisk 
ved  en  stærk  Koncentration  af  Opmærksomheden.  Det 
samme  er  ogsaa  Tilfældet  med  de  Hallucinationer,  der 
skyldes  Fremmedsuggestioner. 

»Jeg  har  engang  indbildt  mig  at  se,  eller  virkelig  set 
Skikkelsen  af  en  Kvinde  ved  min  Seng.  Jeg  var  omtrent 
1 6  Aar  gammel  og  delte  Værelse  med  en  ung  Pige,  der 
var  et  Par  Aar  ældre.  En  Nat  vækkede  hun  mig  pludselig 
og  spurgte,  om  jeg  saa'  noget.  I  samme  Øjeblik  troede 
jeg  at  se  en  høj,  graa  Skikkelse  ved  Fodenden  af  min 
Seng,  men  det  gjorde  ikke  noget  synderligt  Indtryk 
paa  mig.« 

Om  den  ældste  af  de  to  virkelig  har  set  noget,  maa 
staa  hen;  der  foreligger  ingen  Oplysninger  herom. 
Derimod  er  den  yngres  Hallucination  tydelig  nok  sugge- 
reret, fremkaldt  ved  det  pludselige  Spørgsmaal,  der  bringer 
Opmærksomheden  til  at  koncentrere  sig  paa  et  ganske 
vilkaarligt   Fantasiprodukt.       Mørket    og   den    pludselige 

Opvaagning  letter  naturligvis  i  høj  Grad  Hallucinationens 
Fremkomst,  men  den  egenlige  Aarsag  er  dog  den  andens 
Spørgsmaal,  som  spænder  Forventningen  om  et  Synsbillede. 
Den  nærmere  Redegørelse  for  Fænomenet  ville  vi  som 
sagt  komme  til  i  det  følgende. 

Hallucinationer    kunne    naturligvis   ligesom    Anelser 
være   varslende,    men   det  er  temmelig  sjældent;   blandt 
den    engelske  Rapports   talrige   Beretninger   er   det   i   al 
Fald   yderst   faa,   der  siges  at  have  været  varslende.     Vi 
kunne  let  forstaa  dette.    Det  er  jo  først  den  efterfølgende 
Begivenhed,  der  afgør,  om  en  Drøm,  en  Anelse  el.  lign. 
har  varslet  rigtig,  og  især  disse  Tilfælde  huskes.    Det  er 
saaledes  kun  en  ringe  Del  af  det  hele  Antal,    der  synes 
varslende.    Nu   vil    et   saa   mærkeligt  Fænomen  som  en 
Hallucination  naturligvis  lettere  huskes  end  de  mere  al- 
mindelige Drømme  og  Anelser,  men  ogsaa  af  Hallucina- 
tionerne vil  kun  en  mindre  Del  blive  varslende  ved  de 
tilfældige,  efterfølgende  Begivenheder.    Det  er  derfor  ikke 
mærkeligt,  at  de  aller  fleste  af  den  Art  Tildragelser  komme 
til  at  staa  som  ganske  betydningsløse.    Kun  de  Mennesker, 
der  jævnlig  ere  hallucinerede,  ville  af  og  til  have  Lejlighed 
til  at  konstatere  varslende  Hallucinationer.    Udpræget  har 
dette  været  hos  Socrates  og  Jeanne  d'Arc  ^—  for  at  nævne 
nogle  historiske  Exempler.    Det  er  ogsaa  Tilfældet  med 
Miss  X.     Hendes    Optegnelser   indeholde  et   ikke   ringe 
Antal  højst  besynderlige  Tildragelser  af  denne  Art.    Vi 
ville  ikke  her  opholde  os  ved  at  undersøge,  hvorvidt  eller 
hvorledes  disse  Spaadomme  kunne  forklares;  det  skulle  vi 
snart  komme  ind  paa  i  det  følgende.    Jeg   anfører   her 
kun  en  enkelt  af  hendes  Oplevelser,  for  at  give  en  Fore- 
stilling  om   deres   almindelige   Karakter.     Den   forefaldt 
paa  en  Rejse  i  Skotland,   som  Miss  X.  foretog  sammen 
med  en  anden  Dame. 

»En  Morgen  spiste  vi  Frokost  alene,  meget  tidlig  og 
noget  hastigt,  da  vi  havde  i  Sinde  at  rejse  med  Dagvognen« 

Overtro  og  Trolddom.    IV.  I  c 

Pludselig  saa'  jeg  en  lille  rød  Mand  dingle  i  Luften  en 
Fod  eller  to  fra  min  Veninde,  og  jeg  gjorde  hende  op- 
mærksom paa  denne  Kendsgerning.  Da  hun  var  vant  til 
vidunderlige  Paastande  fra  min  Side,  fortsatte  hun  ganske 
rolig  sin  Spisning  og  sagde  blot:  'Hvordan  ser  den  røde 
Mand  ud?'.  Da  han  vedblev  at  dingle  i  Luften,  kunde 
jeg  beskrive  ham  temmelig  nøje.  Han  var  helt  rød  og 
lignede  et  indisk  Gudebillede;  hans  Arme  vare  knækkede 
skarpt  opad  i  Albuerne,  og  han  holdt  op  lidt  nedenfor 
Knæene.  Min  Veninde  kunde  ingen  Forklaring  give,  og 
vi  forlod  ham  stadig  dinglende  i  en  usynlig  Snor.  Om 
Eftermiddagen  kom  vi  tilbage;  min  Veninde  gik  først  ind 
i  Huset  og  kom  mig  imøde  i  Entredøren  med  de  Ord: 
'Her  er  din  lille  røde  Mand*.  Hun  viste  mig  et  Brev, 
som  hun  netop  havde  modtaget;  det  var  forseglet  med 
rødt  Lak,  og  i  Seglet  var  der  et .  Aftryk  af  netop  den 
Figur,  som  jeg  havde  beskrevet.  Brevet  var  kommet  om 
Morgenen  med  første  Post,  strax  efter  vor  Afrejse,  og  det 
var  af  stor  Vigtighed.« 


Krystalvisioner  og  KonkyljeaudiHaner. 

I  det  foregaaende  have  vi  behandlet  de  forskellige 
Former,  som  det  ubevidstes  Indgreb  i  Bevidstheden  kunne 
antage.  Under  hvilke  fysiske  og  psykiske  Betingelser 
denne  Indgriben  finder  Sted,  vide  vi  foreløbig  ikke.  Det 
staar  endnu  ganske  uafgjort  hen,  om  Anelser  og  Hallu- 
cinationer kunne  optræde  hos  ganske  normale  Mennesker, 
eller  om  de  kun  forekomme  i  Forbindelse  med  nervøse 
Forstyrrelser,  der  dog  ere  saa  svage,  at  Mennesket  ikke 
føler  sig  syg.  Men  fordi  man  ikke  kender  Betingelserne, 
hvorunder  det  ubevidstes  Indgriben  i  Bevidstheden  kan 
gaa  for  sig,  derfor  er  den   Mulighed    ikke  udelukket,  at 


KRYSTALVISIONER   OG  KONKYLJEAUDITIONER.  227 

man  rent  erfaringsmæssig  kan  finde  et  Middel,  hvorved 
de  gunstige  Betingelser  lade  sig  tilvejebringe.  I  viden- 
skabelig Henseende  vilde  dette  aabenbart  have  stor  Betyd- 
ning, fordi  man  derved  blev  i  Stand  til  at  experimentere 
med  Sagen  og  saaledes  kunde  gøre  sig  Haab  om  at  finde, 
hvad  det  her  kommer  an  paa.  Et  saadant  Middel  er  nu 
virkelig  vel  kendt;  det  bruges  af  de  østerlandske  Folk  idag 
som  for  Tusinder  af  Aar  tilbage,  og  det  var  meget  anvendt 
i  Europa  i  det  i6.  og  17.  Aarhundrede.  Alle  saadanne 
Spaadomskunster  som  Kaptromantik,  Hydromantik,  Kry- 
stallomantik  osv.  osv.  have  det  fælles,  at  Spaamanden 
eller  hans  Medhjælp  stirrer  paa  en  blank  Flade,  indtil  der 
dukker  Syner  op,  som  indeholde  de  ønskede  Meddelelser, 
(jvf.  n.  S.  144).  Fra  ældre  Tid  findes  der  en  vidtløftig 
Litteratur  om  disse  Kunster,  men  da  de  forskellige  For- 
fatteres overtroiske  Anskuelser  og  Teorier  naturligvis 
spUle  en  ikke  ringe  Rolle  i  disse  Beretninger,  har  man 
skudt  det  hele  til  Side  som  værdiløst.  Man  har  ikke 
kunnet  faa  Øje  paa  den  sande  Kærne,  der  laa  gemt  i 
disse  teoretiske  Skaller,  og  man  har  derfor  forkastet  det 
hele  som  Overtro.  Miss  X.  har  Fortjenesten  af  først  at 
have  paavist,  at  »Krystalskuen«  som  man  med  et  fælles 
Navn  har  kaldet  alle  disse  Metoder,  har  en  reel  Betydning, 
idet  mange  Mennesker  derved  kunne  hensætte  sig  i  en 
Tilstand,  der  er  særlig  gunstig  for  ubevidste  Forestillingers 
Indgriben  i  Bevidstheden. 

Miss  X.  prøvede  først  Metoden  selv  og  fik  mange 
smukke  og  interessante  Resultater,  som  vi  strax  skulle 
omtale.  Hun  anstillede  ogsaa  nærmere  Forsøg  over,  ved 
hvilke  Midler  Synerne  bedst  kunde  fremkaldes.  Hun 
prøvede  med  Glaskugler,  med  Bagsiden  af  et  Lommeur, 
Spejle,  Glas  med  Vand,  Forstørrelsesglas  lagt  paa  en  sort 
Baggrund  —  det  kunde  altsammen  bruges,  men  bedst  fandt 

hun  en  sleben  Krystal,   der  blev  omgivet  med  sort  Tøj 

15* 

Og  Stillet  saaledes,  at  ingen  skarpe  Reflexer,  hverken  fra 
Vinduer  eller  Genstande  i  Stuen,  kunde  ses  i  den.  Efter 
denne  Anvisning  have  mange  Mennesker,  især  i  England, 
prøvet  Metoden,  og  det  har  herved  vist  sig,  at  ikke 
enhver  har  Anlæg  til  at  se  Syner.  Det  vidste  man  iøvrigt 
meget  godt  i  ældre  Tider ;  det  var  især  Børn  og  Kvinder, 
som  anvendtes  til  disse  Spaadomskunster.  Det  er  da 
ogsaa  nu  fornemmelig  Damer,  der  med  Held  have  dyrket 
Metoden,  saa  at  vi  allerede  vide  ikke  saa  lidt  om,  under 
hvilke  Omstændigheder  Synerne  opstaa,  hvorledes  de 
tage  sig  ud,  og  hvorpaa  deres  tilsyneladende  varslende 
eller  sandsigende  Karakter  beror. 

Alle  vore  moderne  Krystallomantikere  synes  at  være 
enige  om,  at  fuldstændig  Sundhed  er  en  nødvendig  Be- 
tingelse for  at  faa  Visioner  i  Krystallen.  Selv  en  let 
Hovedpine  gør  ofte  Anvendelsen  umulig.  Paa  den  anden 
Side  have  de  heller  ikke  bemærket  den  mindste  Ulempe 
af  disse  Kunster;  Miss  X.  har  nu  i  flere  Aar  m^et 
hyppig  benyttet  Krystallen,  snart  bloi  til  Adspredelse  og 
Tidsfordriv,  snart  for  at  skaffe  sig  Oplysninger  af  Be- 
tydning, men  nogensomhelst  skadelig  Indflydelse  paa 
Sundheden  har  hun  ikke  mærket  deraf.  Krystalvisioner 
synes  altsaa  for  nogle  Mennesker  at  være  ligesaa  natur- 
lige, som  Anelser  og  deslige  uskyldige  Indfald  for  de 
fleste  andre. 

Synernes  Karakter  er  forskellig.  Undertiden  ere 
Billederne  saa  levende,  at  de  have  Præg  af  Sanseiagttagelser; 
men  da  deres  Størrelse  er  bestemt  ved  Krystallens,  idet 
de  synes  at  vise  sig  inde  i  den,  saa  vil  der  sjældent  være 
Tale  om  at  forvexle  dem  med  Virkeligheden.  Kun  en 
enkelt  Dame  omtaler,  at  hun  ligesom  ser  sig  omgivet  af 
Situationerne;  hos  hende  synes  Billederne  altsaa  at  blive 
fuldstændig  hallucinatoriske.  Undertiden  mangle  de  Farve, 
saa  at  de  mere  ligne  Tegninger,  eller  Fotografier  end 
Malerier.    Mærkeligt  er  det,  at  disse  Syner,  ligesom  sug- 

gererede  Hallucinationer  hos  hypnotiserede,  ofte  kunne 
forstørres  ved  at  betragtes  gennem  Forstørrelsesglas.  Miss 
X.  har  jævnlig  benjrttet  sig  heraf  for  at  kunne  læse  Skrift, 
der  i  det  direkte  sete  Billede  var  altfor  utydelig. 

Lad  os  nu  se  lidt  paa  Indholdet  af  disse  Syner.  Som 
oftest  er  det  naturligvis  uden  stor  praktisk  Betydning.  Naar 
Miss  X.  bruger  sin  Krystal  til  Tidsfordriv,  uden  at  ønske 
Oplysninger  i  bestemte  Retninger,  saa  er  det  gerne  rene 
Fantasibilleder,  som  træde  frem.  Scener  af  læste  Bøger, 
som  her  antage  dramatisk  Form.  Men  i  disse  Billeder 
er  der  ikke  sjældent  Enkeltheder,  som  den,  der  har  frem- 
tryllet dem,  ikke  længere  kan  erindre;  ved  nærmere  Efter- 
syn viser  det  sig  da,  at  de  virkelig  findes  i  de  Bøger, 
hvorfra  Stoffet  er  hentet.  Her  er  altsaa  fuldstændig  glemte, 
ubevidste  Forestillinger  dukkede  op.  Med  virkelige  Op- 
levelser kan  det  gaa  paa  samme  Maade.  Der  er  ogsaa 
talrige  Exempler  paa,  at  Paavirkninger,  som  i  Dagens 
Løb  slet  ikke  synes  at  have  sat  sig  noget  Spor  i  Bevidst- 
heden, dog  ikke  ere  gaaede  sporløst  forbi;  i  Visionerne 
dukke  de  op. 

»Jeg  ser  i  Krystallen  et  Stykke  af  en  mørk  Mur, 
dækket  af  en  hvid  Jasmin,  og  jeg  spørger  mig  selv: 
'Hvor  kan  Du  have  set  det?*  Jeg  kan  aldeles  ikke  erindre 
at  have  været  et  saadant  Sted,  som  dog  ikke  just  er 
almindeligt  i  Londons  Gader,  og  jeg  foresætter  mig  at 
gaa  den  samme  Vej  imorgen,  som  jeg  gik  idag,  og  lægge 
Mærke  til  saadanne  Mure.  Den  næste  Dag  bringer  Løs- 
ning paa  Gaaden.  Jeg  finder  virkelig  Stedet  og  erindrer 
nu  ogsaa,  at  jeg  var  helt  optagen  af  en  Samtale  med  min 
Ledsager,  da  jeg  gik  der  forbi  den  foregaaende  Dag«. 
At  saadanne  ubevidste  Forestillingers  Opdukken  undertiden 
kan  være  værdifuld,  have  vi  allerede  set  ved  Drømmene. 
Miss  X.  behøver  dog  ikke  at  vente  paa,  at  en  velvillig 
Drøm  skal  aabenbare  hende  noget,  som  hun  aldrig  har 
lagt  Mærke  til  men  har  Brug  for  at  vide  i  -et  givet  Øje- 


230  DE   MAGISKE  SINDSTILSTANDE. 

blik.    Ved  Krystallens  Hjælp  kan  hun  naarsomhelst  skafie 
sig  de  ønskede  Oplysninger. 

»I  Skødesløshed  havde  jeg  bortkastet  et  Brev  uden 
at  mærke  mig  min  Korrespondents  Adresse.  Jeg  huskede, 
i  hvilken  Egn  af  Landet  hun  .boede,  og  ved  at  se  efter 
paa  et  Landkort  fandt  jeg  ogsaa  Byens  Navn,  som  jeg 
rigtignok  havde  glemt,  men  igen  erindrede  ved  at  se 
Navnet  paa  Kortet.  Men  Gadens  eller  Husets  Navn  havde 
jeg  ikke  mindste  Holdepunkt  for.  Da  fik  jeg  den  Ide  at 
stille  min  Krystal  paa  Prøve,  og  ganske  rigtig,  efter  kort 
Tids  Forløb  viste  der  sig  for  mig  med  graa  Bogstaver 
paa  hvid  Grund  Ordet:  'Hibbs  House*.  I  Mangel  af 
bedre  Underretning  vovede  jeg  det  og  forsynede  mit  Brev 
med  denne  Adresse,  som  jeg  var  kommen  til  paa  en 
noget  usædvanlig  Maade.  Et  Par  Dage  efter  fik  jeg  Svar; 
øverst  paa  Arket  stod  med  graa  Bogstaver  paa  det  hvide 
Papir:  *  Hibbs  House'.« 

Undertiden  kunne  de  ubevidste  Forestillinger  dukke 
op  i  en  saadan  Form,  at  de  tage  sig  meningsløse  ud,  saa 
at  det  kræver  et  helt  Studium  at  finde  Meningen  og 
spore  Oprindelsen.  Miss  Z.,  en  anden  af  disse  visionære 
Damer,  har  berettet  et  meget  smukt  Exempel  herpaa. 
Hun  saa'  i  Krystallen  en  Mængde  Bogstaver,  som  frem- 
traadte  enkeltvis,  i  en  skinnende  rød  Farve'.  Hun  noterede 
sig  hele  Rækken:  detnawaenoemosotniojaetavirpelcrictsum 
ebgnilliwotevigsevlesmehtpuotehttcejbus.  Tilsidst  opdagedes 
det,  at  det  virkelig  var  Ord,  som  hver  for  sig  var  stavet 
baglænds;  nu  kom  Meningen  frem:  »Wanted  a  someone 
to  join  a  private  circle,  must  be  wiUing  to  give  themselves 
up  to  the  subject.«  I  et  Blad  fandt  man  dette  Avertisse- 
ment, som  Øjet  havde  hvilet  paa  kort  i  Forvejen,  men 
som  Damen  var  ganske  sikker  paa  ikke  at  have  læst  med 
Bevidsthed. 

Naturligvis  er  der  i  disse  Optegnelser  ingen  Mangel 
paa   varslende   Syner,    som   tilsyneladende   forudsige  de 

seaere  indtrædende  Begivenheder  med  saa  stor  Nøjagtighed, 
at  de  vilde  være  ganske  gaadefulde,  hvis  man  ikke  kendte 
den  menneskelige  Hukommelses  Upaalidelighed.  Med 
den  i  Mente  blive  Tilfældene  mindre  mystiske.  Jeg  an- 
fører her  et  Par  af  de  mest  besynderlige  Tildragelser, 
som  Miss  X.  har  berettet. 

»Jeg  havde  skrevet  et  temmelig  utaalmodigt  Brev  til  en 
Veninde,  hvori  jeg  bebrejdede  hende,  at  hun  efter  en 
længere  Rejse  havde  opholdt  sig  ti  Dage  i  London  uden 
at  besøge  mig.  Jeg  blev  derfor  ikke  forundret,  da  hun 
Dagen  efter  viste  sig  for  mig  i  Krystallen;  dog  kunde  jeg 
ikke  forstaa,  hvorfor  hun  med  en  undskyldende  Mine 
holdt  en  Musikmappe  op  foran  sig.  Den  følgende  Dag 
fik  jeg  hendes  Svar,  der  var  skrevet  den  foregaaende 
Aften,  og  hvori  hun  til  sin  Undskyldning  meddelte  mig, 
at  hun  gik  paa  det  kgl.  Musikakademi  og  var  optagen 
næsten  hele  Dagen.  Denne  Meddelelse  var  højst  uventet, 
eftersom  Damen  var  gift,  hidtil  kun  som  Dilettant  havde 
beskæftiget  sig  med  Musik,  og  havde  afsluttet  sin  Ud- 
dannelse før  Bryllupet.  Jeg  har  senere  overbevist  mig  om, 
at  hun  bærer  en  Musikmappe,  der  ligner  den,  .  som  jeg 
saa'  i  Krystallen  og  strax  efter  aftegnede.« 

Hvis  Miss  X.  engang  flygtig  havde  hørt  Tale  om,  at 
Veninden  skulde  gaa  paa  Musikakademiet,  saa  er  denne 
Tildragelse  let  forklarlig;  saa  er  det  kun,  som  i  saa  mange 
andre  Tilfælde,  en  glemt  Erindring,  der  dukker  op.  Nu 
mener  Miss  X.  rigtignok,  at  hun  aldrig  har  hørt  Tale 
herom,  men  tør  man  stole  paa  en  saadan  Erklæring?  I 
det  ovenfor  omtalte  Syn  med  Jasminen  paa  en  Mur  mente 
hun  jo  ogsaa,  at  hun  aldrig  havde  set  noget  af  den  Art, 
og  dog  fandt  hun  Stedet  og  kunde  erindre,  at  hun  havde 
været  der.  Ogsaa  i  mange  andre  Tilfælde  har  hun  op- 
lyst, at  Visionerne  kun  have  været  Erindringer  om  noget, 
som  hun  ikke  var  sig  bevidst  nogensinde  at  have  hørt 
eller  set.    Det  er  altsaa  indlysende,  at  hendes  ligesom  alle 

andre  Menneskers  Hukommelse  slet  ikke  er  til  at  lide 
paa.  Hvis  man  derfor,  til  at  forklare  et  Fænomen,  kun 
har  Valget  mellem  at  antage  magiske  Kræfter  eller  en 
Opdukken  af  ubevidste  Forestillinger,  saa  har  den  sidste 
Antagelse  aabenbart  paa  Forhaand  en  overvældende  Sand- 
synlighed for  sig. 

I  en  Række  andre  Tilfælde  blive  Visionerne  kun 
varslende  derved,  at  de  —  ligesom  ofte  med  Drømme  — 
allerede  ere  udviskede  i  Erindringen,  naar  den  virkelige 
Begivenhed  indtræder.  *I  Krystallen  saa*  jeg  Skikkelsen 
af  en  Mand,  der  klyngede  sig  til  et  smalt  Vindue  og 
udefra  saa*  ind  i  Værelset.  Hans  Ansigt  var  tilsyneladende 
indhyldet,  saa  at  jeg  ikke  kunde  se  det,  men  jeg  dvælede 
ikke  videre  derved,  fordi  Krystallen  den  Aften  var  temmelig 
taaget  og  Billedet  ikke  særlig  behageligt.  Jeg  tænkte,  at 
Billedet  kun  var  en  Følge  af  de  sidste  Dages  Samtaler  om 
Indbrud  og  Tyverier;  og  med  en  vis  Tilfredshed  overtydede 
jeg  mig  om,  at  det  eneste  Vindue  paa  Huset,  der  var 
delt  i  fire  Felter  ligesom  Visionens,  sad  foran  og  var 
ganske  utilgængeligt.  Tre  Dage  senere  udbrød  der  Dd  i 
netop  dette  Værelse;  paa  Grund  af  Røgen  maatte  Brand- 
folkene trænge  ind  i  det  udefra,  og  den  Mand,  der  først 
trængte  ind,  havde  et  vaadt  Tørklæde  over  Ansigtet  for  at 
beskytte  sig  mod  Røgen«. 

Er  dette  Varsel  andet  og  mere  end  en  ren  Indbild- 
ning? Har  Miss  X.  ikke  Ret  i  sin  første  Formodning,  at 
Visionen  er  en  Følge  af  Indbrudshistorierne?  Den  senere 
indtrædende  Begivenhed  bliver  saa  ganske  vilkaarlig  sat  i 
Forbindelse  med  det  visionære  Billede  paa  Grund  af  en 
vis  Lighed  dermed.  Af  alle  Antagelser  er  denne  vel  den 
naturligste. 

Ligesom  man  kan  komme  til  at  se  Syner,  ved  at 
stirre  paa  en  Krystal,  saaledes  kan  man  ogsaa  høre  Med- 
delelser ved  at  lytte  til  en  Konkyljes  »Kogen«.    Metoden 

skal  endnu  være  i  Brug  blandt  de  ungarske  Zigeunere, 
som  paa  denne  Maade  faa  Meddelelser  fra  Nivasha,  Luft- 
aanden.  Vi  skulle  dog  ikke  opholde  os  videre  herved, 
da  Fænomenerne  ere  af  samme  Art  som  Krystalvisioneme, 
en  Opdukken  af  ubevidste  Forestillinger.  Kun  advarer 
Miss  X.  mod  at  benytte  denne  Metode,  da  Hørelseshallu- 
cinationerne  i  langt  højere  Grad  end  Synerne  have  Til- 
bøjelighed til  at  blive  konstante,  kroniske. 

Af  særlig  Interesse  er  Spørgsmaalet  om  Krystallo- 
mantikerens  psykiske  Tilstand  under  Visionerne,  fordi 
man  derfra  kan  drage  Slutninger  om  Betingelsen  for 
Anelsers  og  Spontanhallucinationers  Opstaaen.  Alle  disse 
Fænomener  bero  jo  nemlig,  som  vi  have  set,  paa  en  Op- 
dukken af  ubevidste  Forestillinger.  Det  ligger  derfor  nær 
at  antage,  at  det  i  alle  Tilfælde  er  den  samme  Tilstand, 
der  muliggør  Fænomenernes  Fremkomst;  ved  Anelser 
og  Spontanhallucinationer  indtræder  den  lejlighedsvis  af 
sig  selv,  ved  Krystalskuen  fremkaldes  den  kunstig  og 
letter  derved  de  ubevidste  Forestillingers  Fremtræden. 
Erfaringen  synes  nu  at  tale  for,  at  det  er  en  ejendommelig 
Søvntilstand,  muligvis  en  Hypnose  af  meget  forskellig 
Styrkegrad,  der  er  den  nødvendige  Betingelse  for  Fæno- 
menernes Fremkomst.  For  det  første  er  det  paavist,  at 
den  visionære  Tilstand  i  det  mindste  hos  nogle  af  de 
moderne  Krystallomantikere  kan  gaa  umærkelig  over  til 
en  regulær  Hypnose.  Dette  er  saa  meget  naturligere, 
som  en  Stirren  paa  blanke  Flader  netop  er  et  almindeligt 
Middel  til  at  fremkalde  Hypnose.  Dernæst  omtale  baade 
ældre  og  nyere  Beretninger,  at  de  spontant  hallucineredes 
Blik  gerne  er  stift  og  stirrende,  og  at  der  er  en  vis 
Uimodtagelighed  for  ydre  Paavirkninger  (jvf  IH.  S.  29). 
Om  Miss  X.  siges  dette  udtrykkelig  ved  én  bestemt  Lej- 
lighed. Endelig  har  jeg  selv  iagttaget,  at  en  Anelse  eller 
Pseudohallucination    gerne    opstaar    under    en   pludselig 

Aandsfraværelse,  hvor  jeg  ikke  er  helt  klar  over,  hvad 
der  foregaar  omkring  mig.  Forskellige  Personer,  som  ogsaa 
kende  disse  Tilstande,  have  iagttaget  det  samme.  Der 
synes  saaledes  ikke  at  kunne  være  Tvivl  om,  at  den  nød- 
vendige Betingelse  for  ubevidste  Forestillingers  Opdukken 
i  Bevidstheden  er  en  pludselig  Søvntilstand,  der  i  sin 
mildeste  Form  er  en  blot  Distraktion,  men  som  kan  gaa 
umærkelig  over  til  en  mer  eller  mindre  dyb  Hypnose. 
Den  letteste  Tilstand  giver  rimeligvis  Anelser ;  i  sin  mere 
udprægede  Form  fører  den  til  Hallucinationer.  Den  kan 
indtræde  af  sig  selv  —  saa  opstaa  de  spontane  Former; 
men  den  kan  ogsaa  fremkaldes  kunstig  ved  hypnotiserende 
Midler,  Stirren  paa  Krystaller  etc.  Skulde  den  sammen- 
lignes med  noget  almindelig  bekendt,  maatte  det  vel  være 
den  Halvsøvn  eller  Halvvaagen,  hvor  man  endnu  drømmer, 
men  dog  mærker  en  Del  af,  hvad  der  foregaar  omkring 
En.  Muligvis  er  den  i  sine  almindeligste  Former  kun  en 
saadan  Halvsøvn,  hvor  den  vilkaarlige  Opmærksomhed 
pludselig  slappes  og  derved  gør  det  muligt  for  de  ube- 
vidste Forestillinger  at  trænge  frem  til  Bevidstheden. 


Automatiske  Bevægelser. 

Automatiske  have  vi  allerede  tidligere  benævnet  alle 
de  Bevægelser,  der  ikke  staa  i  nogen  Forbindelse 
med  Individets  øjeblikkelige  Bevidsthedsindhold  og  ikke 
fremkaldes  direkte  ved  en  ydre  Paavirkning.  De  auto- 
matiske Bevægelser  ere  saaledes  kun  en  særlig  Form, 
hvorunder  ubevidste  Forestillinger  kunne  give  sig  Udslag. 
Hvis  nu  den  Opfattelse  er  rigtig,  at  Anelser  og  Hallu- 
cinationer ere  pludselige  Drømme,  der  skyde  sig  ind  i 
det  vaagne  Bevidsthedsliv,  saa  blive  de  automatiske  Be- 
vægelser aabenbart  en  Slags  »Søvngængeri  i  vaagen  Til- 

Stand«.    Medens  Tankerne  ere   optagne  af  ganske  andre 
Ting,    udføres  der  mer  eller  mindre  komplicerede  Hand- 
linger, hvoraf  Individet  kun  har  en  ganske  dunkel  For- 
nemmelse   uden    at  være  sig   bevidst,    hvad   der   egenlig 
udtøres.   Visse  almindelige  Former  heraf  ere  velkendte  fra 
det    daglige  Liv.     Damer   kunne    saaledes    ofte   passe    et 
Haandarbejde  samtidig  med,    at   de   føre  en  meget  livlig 
Samtale;  ogsaa  mange  Mænd   holde  af  at  have  noget  i 
Hænderne  til  at  lege  med,   naar  de  føre  en  Diskussion, 
og  det  er  ikke  ualmindeligt,  at  selv  ret  solide  Genstande 
ubevidst,   i  Tanker,    brækkes   itu   i  Diskussionens  Hede. 
Under  lignende  Forhold   kunne   nogle  Mennesker   over- 
male  et   Stykke   Papir   med   Tegninger,    Monogrammer, 
Navne  eller  hele  Sætninger,  og  tager  man  pludselig  Papiret 
fra  dem,   have  de  sædvanlig  ingen  Forestilling  om,   hvad 
de   have  udført.    Undertiden  ere  Øjnene  med  ved  disse 
Kradserier,  men  undertiden  ses  der  ikke  engang  paa  Papiret. 
Her  foreligge  tydelig  nok  Handlinger,  som  tilsyneladende 
maa  være  ledede  af  bestemte  Forestillinger;  men  Individet 
er  sig  i  hvert  Fald   ikke  disse  Forestillinger  bevidst.     Og 
fra  saadanne  smaa,    spredte  Udslag  af  ubevidste  Forestil- 
linger  er   der  aabenbart  kun  et  lille  Skridt  til  de  mere 
sammenhængende  Meddelelser,  som  vi  kende  saa  godt  fra 
de  spiritistiske  Seancer,    hvor  de  produceres •  med   Plan- 
chetten,  Psykografen  eller  paa  almindelig  Vis  med  Blyant 
eller  Pen. 

Erfaringen  har  dog  vist,  at  det  ikke  er  enhver,  som 
kan  producere  automatisk  Skrift  med  Mening  i.  Mange 
drive  det  aldrig  videre  end  til  betydningsløse  Streger,  men 
hvor  der  er  et  naturligt  Anlæg  i  denne  Retning,  vil  en 
jævnlig  Øvelse  i  at  skrive  automatisk,  medens  Tankerne 
ere  beskæftigede  paa  anden  Maade,  snart  føre  til  mærkelige 
Resultater.  Det  gælder  her  kun  om,  at  der  aabnes  de 
ubevidste  Virksomheder  en  Vej,  ad  hvilken  de  kunne  give 
sig  Udslag.     Skulle  de  trænge  sig  frem  til  Bevidstheden, 

maa  der  tilvejebringes  en  Distraktion  eller  Halvsøvn,  som 
vilkaarlig  kan  frembringes  ved  Krystalskuen  eller  lign. 
under  Forudsætning  af,  at  Mennesket  har  naturlige  Ankg 
for  slige  Tilstande.  Skulle  de  derimod  røbe  sig  ved  Be- 
vægelser, saa  ere  hypnotiske  Tilstande  maaske  overflødige; 
saa  gælder  det  kun  om,  at  Bevægeapparatet  saa  let  som 
mulig  kan  komme  i  Gang,  og  det  naas  naturligvis,  lige- 
som ved  vilkaarlig  Skrift,  kun  ved  fortsat  Øvelse  paa 
Grundlag  af  naturlige  Anlæg.  Der  kræves  altsaa  virkelig 
en  højere  Udvikling  af  de  mediumistiske  Anlæg,  for  at 
et  Menneske  skal  kunne  producere  sammenhængende 
Meddelelser  ved  automatisk  Skrift  (jvf.  III.  S.  77—79). 

Det  er  ejendommeligt  for  de  sammenhængende  Med- 
delelser, at  der  ikke  blot  er  indbyrdes  Forbindelse  mellem 
det,  der  fremkommer  i  ét  Forsøg,  men  at  ogsaa  Medde- 
lelserne  i    flere   paa   hinanden    følgende    Forsøg    kunne 
referere  til  hinanden.     Dette  minder  ikke  saa  lidt  om  de 
Drømme,  der  hos  nogle  Mennesker  kunne  fortsættes  den 
ene  Nat  efter  den    anden,    og   tyder   aabenban   ligesom 
disse  Drømme  paa  en  begyndende  Udvikling  af  et  dobbelt 
Bevidsthedsliv.      Fremdeles    blive    de    automatiske  Med- 
delelser  ofte   signerede  med  et  bestemt  Navn,    selv  om 
Mediet  slet  ikke  er  Spiritist.    Ikke  sjældent  vil  der,  især 
hos  uøvede  Medier,  fremkomme  Anagrammer  d.  v.  s.  en 
Del    Bogstaver,    der   tilsyneladende   ingen    Mening  give, 
men  dog  kunne  ordnes  til  bestemte  Ord.     At  dette  ikke 
er  en  helt  ualmindelig  Maade,  hvorpaa  de  ubevidste  Virk- 
somheder  kunne   give   sig  Udslag,    have  vi  allerede  set 
ved   Omtalen  af  Krystalvisionerne.     For  nu  at  illustrere 
disse   forskellige  Ejendommeligheder   ved  et  bestemt  Ex- 
empel,    ville  vi  tage  et  karakteristisk  Forsøg,    der  er  an- 
stillet  af  et  Medlem  af  S.  P.  R.,   Mr.   A.    Han  beretter 
om  dette  Forsøg:    »Jeg   ønskede    at   vide,    om    jeg  selv- 
kunde  skrive  automatisk,  med  andre  Ord,  om  jeg  var  et 
saakaldt  Skrivemedium.    Jeg   anstillede   derfor  en  Dag  i 


AUTOMATISKE   BEVÆGELSER.  237 

Paasken  1883  et  Forsøg,  som  efter  en  Uges  Forløb  blev 
fortsat  paa  tre  paa  hinanden  følgende  Dage,  ialt  fire  For- 
søg. Den  første  Dag  blev  jeg  meget  interesseret,  paa  den 
anden  overrasket;  paa  den  tredje  syntes  jeg  at  komme 
ind  i  helt  nye  Erfaringskredse,  halvt  højtidelige  halvt 
romantiske;  paa  den  fjerde  endte  det  ophøjede  til  min 
store  Sorg  i  det  latterlige.«  Mr.  A.'s  Fremgangsmaade 
var  den,  at  han  i  Tankerne  stillede  et  bestemt  Spørgsmaal 
og  nu  ganske  rolig  ventede  paa,  hvad  hans  Haand  og 
Blyant  vilde  svare.  Jeg  gengiver  her  blot  den  tredje 
Dags  Resultater,  som  ubetinget  have  den  største  Interesse. 

»Spørgsmaal:  Hvad  er  Mennesket?  Svar:  Tefi  Hasl 
Esble  Lies.  Sp.:  Er  det  et  Anagram?  Sv.:  Ja.  Sp.: 
Hvormange  Ord  bestaar  det  af?  Sv.:  5.  Sp. :  Hvad  er 
det  første  Ord?    Sv.:  Se.     Sp. :  Hvad  er  det  andet  Ord? 

Sv.:  Eeeeee Sp.:  Se?.  Vil  det  sige,  at  jeg  selv  skal 

fortolke  det?  Sv.:  Forsøg. — Jeg  fandt  nu  følgende  Mening 
i  Bogstaverne:  'Life  is  the  less  able*  (Livet  er  det  mindre 
værdifulde).  Naturligvis  blev  jeg  i  høj  Grad  forbavset 
over  den  tilsyneladende  uafhængige  Vilje  og  Fornuft, 
som  røbede  sig  i  Dannelsen  af  et  saadant  Anagram,  og 
jeg  blev  for  et  kort  Øjeblik  troende  Spiritist;  det  var  ikke 
uden  en  vis  Ærefrygt  at  jeg  stillede  Spørgsmaalet :  Hvem 
er  Du?  Sv. :  Clelia!!  Sp.:  Er  Du  en  Kvinde?  Sv.:  Ja. 
Sp.:  Har  Du  nogensinde  levet  paa  Jorden?  Sv.:  Nej. 
Sp.:  Vil  Du?  Sv.:  Ja.  Sp.:  Hvornaar?  Sv.:  Sex  Aar. 
Sp.:  Hvorfor  taler  Du  med  mig?  Sv.:  Eif  Clelia  e  1. 
Med  stigende  Forbavselse  udlagde  jeg  dette  til:  'I  Clelia 
feel'  (jeg  Clelia  føler).  Sp.:  Er  dette  rigtigt?  Sv.:  E  if 
Clelia  e  1.  20.  Sp. :  Er  Du  20  Aar  gammel?  Sv.:  Evig. 
Sp.:  Hvad  betyder  da  20?  Sv.:  Ord.« 

Her  stansede  Forsøget  for  den  Dag.  Den  næste  blev 
Mr.  A.  saa  temmelig  kureret  for  sine  spiritistiske  Tilbøje- 
ligheder, idet  Clelia  med  rene  Ord  benægtede  sin  egen 

Existens  og  gav  Mr.  A.  den  videnskabelige  Forklaring, 
som  han  vel  fra  første  Færd  var  gaaet  ud  fra,  nemlig  at 
han  kun  havde  talt  med  sig  selv.  Om  Clelia  er  blot  at 
berette,  at  Mr.  A.  aldrig  havde  hørt  det  Navn  før. 

Ved  en  højere  Udvikling  af  Mediumiteten,  hvor  de 
ubevidste  Virksomheder  have  friere  Spil,  kan  der  frem- 
komme endnu  mærkeligere  Fænomener.  Det  er  da  ikke 
ualmindeligt,  at  forskellige  Meddelelser  gives  med  for- 
skellig Haandskrift  og  signeres  med  forskellige  Navne; 
hver  af  de  fremtrædende  »Aander«  har  sin  særlige  Haand- 
skrift, hvorpaa  den  kendes.  Tillige  kan  der  saa  ofte 
fremkomme  Meddelelser  om  Ting  eller  i  Sprog,  som 
Individet  ikke  er  sig  bevidst  nogensinde  at  have  havt 
Kendskab  til.  Et  smukt  Exempel  i  denne  Retning  frem- 
byde nogle  Forsøg,  som  i  1886  anstilledes  af  to  engelske 
Studenter,  Brødrene  Schiller,  der  i  hvert  Tilfelde  ikke 
nærede  spiritistiske  Tendenser.  Ved  disse  Forsøg  optraadte 
der  ikke  mindre  end  ni  forskellige  »Aander«,  som  blandt 
andet  producerede  Citater  paa  Græsk  og  gammel  Nor- 
mannisk. Mediet  havde  ganske  vist  ikke  studeret  disse 
Sprog,  men  turde  ikke  benægte  Muligheden  af  engang  at 
have  læst  Citaterne.  Nogle  Spørgsmaal  blev  besvarede 
paa  Hindustansk,  hvilket  er  endnu  mærkeligere;  ti  vel 
var  Mediet  født  i  Indien,  men  han  havde  kun  opholdt 
sig  der,  til  han  var  8  Maaneder  gammel,  og  havde  siden, 
saa  vidt  han  vidste,  ikke  hørt  Sproget  tale.  De  indiske 
Ord  vare  iøvrigt  ikke  ganske  korrekte.  Af  disse  Forsøg 
fremgaar  tydelig  nok,  at  selv  de  dybest  begravede  Fore- 
stillinger ikke  ere  sporløst  forsvundne;  under  gunstige 
Forhold  kunne  de  give  sig  et  højst  uventet  Udslag.  Det 
er  altsaa  ganske  betydningsløst,  naar  et  Medium  paastaar 
aldrig  at  have  vidst  noget  om  en  bestemt  Sag;  eher  al 
Sandsynlighed  have  de  paagældende  Forestillinger  dog 
ligget  etsteds  i  det  ubevidste. 

Det  er  nu  ingenlunde  altid  blot  Individets  egne,  ube- 
vidste  Forestillinger,   der  træde   frem  i   de   automatiske 
Bevægelser.    Der  foreligger  ogsaa  Forsøg,    som   vise,    at 
Bevægelserne   kunne    ledes   af  Sansepaa virkninger,    som 
Mediet  modtager  i  samme  Øjeblik   men   ikke   bliver  sig 
bevidst.    Den  bedste  Forsøgsrække  af  denne  Art  er  udført 
i  1 871  af  Pastor  Newnham  med  sin  Hustru  som  Medium. 
I  Løbet  af  otte  Maaneder   anstillede   de   flere  Hundrede 
Forsøg,  hvor  hun  med  Planchetten  gav  Svar  paa  Spørgs- 
tnaal,  som   han  nedskrev  paa  et  Stykke  Papir  og  tænkte 
paa,  men  ikke  meddelte  hende.    Planchettens  Svar  stemte 
gennemgaaende  godt  med  hans  Spørgsmaal,  og  da  mange 
af   disse   angik    Frimurerhemmeligheder,    som    hun    ikke 
kunde   være   inde   i,    lader   dette   sig   kun    forklare   ved 
Tankeoverføringer.    Præsten  sad  meget  nær  ved  Mediet; 
der    var   ingen    andre   nærværende   ved    Forsøgene;    alle 
Betingelser  ere  altsaa  tilstede  for,   at  han   uvilkaarlig  kan 
have  hvisket  de  Svar,  som  han  ventede,   uden   at  nogen 
er  bleven  opmærksom  paa  Hviskeriet.   Pastorinden  er  sig 
i  hvert  Fald  ikke  bevidst  nogensinde  at  have  hørt  noget; 
den    svage  Hvisken    har   altsaa  kun   fremkaldt   ubevidste 
Forestillinger,  der  direkte  give  sig  Udslag  i  automatiske 
Bevægelser.     Herved   synes  at  være  tilvejebragt  et  uom- 
tvisteligt  experimentalt   Bevis   for,    at   der   ved   saakaldt 
Tankeoverføring   kan    frembringes  Meddelelser  om  Ting, 
som  Mediet  selv  ikke  har  mindste  Begreb  om.    Mange  af 
de  spiritistiske  Seancers  største  Gaader  synes  hermed  at 
være  løste. 

Ligesom  Skrift  kan  komme  automatisk  i  Stand,  saa- 
ledes  maa  der  ogsaa  kunne  frembringes  automatisk  Tale. 
Lydelig  bliver  denne  Tale  næppe  nogensinde  hos  et 
normalt,  vaagent  Menneske;  de  egenlige  »Talemedier« 
ere  altid  i  Trance,  den  højeste  Form  for  Mediumiteten. 
Men  iøvrigt  er  automatisk  Tale  —  eller  rettere:  en  syag 
automatisk  Hvisken  —  næppe  ualmindelig.   I  Litteraturen 

foreligger  der  rigtignok  ikke  det  mindste  herom,  men  hos 
mig  selv  har  jeg  ofte  havt  Lejlighed  til  at  gøre  en  Iagt- 
tagelse i  denne  Retning.    Naar  jeg  er  bleven  træt  af  at 
læse  et  fremmed  Sprog,   som  volder  mig  nogen  Vanske- 
lighed, og  jeg  derfor  lasgger  Bogen  bort  og  giver  mig  til 
at  tænke  paa  andre  Ting,  saa  har  jeg  grebet  mig  selv  i, 
at   jeg   vedbliver   at  forme  mer  eller  mindre  vellykkede 
Sætninger  i  det  paagældende  Sprog.    Og  disse  Sæminger 
staa,  saa  vidt  min  Erfaring  rækker,  ikke  i  nogen  Forbin- 
delse  med   det,    som  jeg  i  Øjeblikket  tænker  paa.    Jeg 
hører  naturligvis  ikke  selv  denne  Tale,  men  de  automatiske 
Bevægelser  ere  dog  saa  kraftige,  at  de  mer  end  en  Gang 
have   tiltrukket   sig   min    Opmærksomhed.    I  hvert  Fald 
ere   de   ligesaa .  intensive   som   den  uvilkaarlige  Hvisken, 
der  er  Aarsag  til  den   almindelige  Tankeoverføring.    Det 
forekommer  mig  derfor  højst  sandsynligt,   at  automatisk 
Hvisken  maa  kunne  give  Anledning  til,  at  der  overføres 
Tanker,  som  et  Individ  slet  ikke  er  sig  bevidst,  men  som 
automatisk     give    sig    Udslag     gennem    Talebevægelser. 
Spørgsmaalet  er  kun,   under  hvilke  Omstændigheder  en 
saadan    automatisk    Hvisken    kan    komme  i   Stand.    Hos 
mig  selv  kender  jeg  den  kun  under  de  omtalte  Forhold, 
men  der  er  rimeligvis  mange  andre  Muligheder.   Vi  have 
i    nogle   af  de    ovenfor    omtalte   Forsøg   set,    hvorledes 
Haanden  automatisk  kan  skrive  Svar  paa  et  Spørgsmaal, 
som  Individet  stiller  i  Tankerne.     Det  ligger  derfor  nær 
at  antage,  at  i  det  mindste  nogle  Mennesker  paa  tilsvarende 
Maade  automatisk  kunne  hviske  Svar  paa  de  af  dem  selv 
stillede  Spørgsmaal.     Hvis  nu  et  Medium  opfatter  denne 
Hvisken  og  gengiver  dens  Indhold  skriftlig  eller  mundtlig, 
saa  have  vi  altsaa   det  Særsyn,  at  Mediet  giver  Svar  paa 
noget,   som  maaske  kun  Spørgeren  kunde  besvare,   men 
som   han   ikke   er   sig  bevidst  at  have  formuleret  noget 
Svar   paa.    Flere   ansete  Medlemmer  af  S.  P.  R.  have  i 
den   nyeste  Tid   anstillet   nogle  Forsøg,   som   vi   senere 

skulle  omtale,  og  som  kun  synes  at  kunne  forklares  ad 
denne  Vej. 

Endelig  spille  automatiske  Bevægelser  af  forskellig 
Art  en  meget  væsenlig  Rolle  hos  de  fysiske  Medier.  Det 
blev  omtalt  S.  65,  at  disse  Mediers  Præstationer  væsenlig 
ere  Taskenspillerkunster,  men  at  enhver  Taskenspiller 
derfor  ikke  uden  videre  er  et  fysisk  Medium.  Det  er 
netop  Evnen  til  at  udføre  komplicerede  automatiske  Hand- 
linger, som  Mediet  nødvendigvis  maa  besidde,  men  som 
Taskenspilleren  ikke  behøver.  Ganske  vist  skal  ogsaa 
Taskenspilleren  kunne  udføre  vanskelige  Greb  og  ind- 
viklede Operationer  uden  at  tænke  derover,  men  det  er 
altid  kun  ganske  bestemte  Greb  og  Bevægelser,  der  i 
Forvejen  kunne  omhyggelig  indøves  og  senere  udføres  i 
bestemte  Øjeblikke,  efterhaanden  som  de  enkelte  Kunst- 
stykker skride  frem.  Heri  er  der  ikke  mere  vidunderligt, 
end  at  en  øvet  Klaverspiller  kan  spille  et  Stykke  fra 
Bladet;  medens  Øjnene  følge  Noderne,  finde  Fingrene  de 
tilsvarende  Tangenter.  Men  for  det  fysiske  Medium 
stiller  Sagen  sig  paa  en  hel  anden  Maade.  Medens 
Taskenspilleren  gerne,  har  en  Scene  med  Apparater  til  sin 
Raadighed  og  sit  Publikum  i  passende  Afstand,  saa  maa 
Mediet  opholde  sig  blandt  Cirkeldeltagerne,  og  om  noget 
videre  »Apparat«  er  der  sjældent  Tale.  Derfor  maa 
Mediet  saa  at  sige  kunne  dele  sig;  paa  den  ene  Side  maa 
han  kunne  holde  Deltagerne  i  Skak,  fængsle  deres  Op- 
mærksomhed og  forhindre  dem  fra  at  iagttage,  og  paa 
den  anden  Side  maa  han  samtidig  kunne  udføre  kom- 
plicerede Handlinger,  som  mangen  Gang  slet  ikke  kunne 
forudses  og  derfor  heller  ikke  kunne  indøves.  Skal  man 
f.  Ex.  i  fuld  Belysning  paa  en  Tavle  nedskrive  Svaret 
paa  et  uforudset  Spørgsmaal  og  samtidig  forhindre  to 
intelligente  Mennesker,  der  sidde  ved  Siden  af  En,  fra 
at  opdage,    at  man  skriver,    saa    kræver   dette  en  saadan 

Overtro  og  Trolddom.     IV.  -16 

Anspændelse  af  alle  Ens  Aandsevner,  at  Skriften  maa 
produceres  automatisk,  hvis  den  overhovedet  skal  komme 
i  Stand.  Ved  mine  egne,  tidligere  omtalte  Forsøg  frem- 
bragte jeg  virkelig  nu  og  da  Skrift,  hvis  Indhold  var  mig 
ubekendt,  hvorved  den  altsaa  tydelig  dokumenterede  sig 
som  automatisk.  Naturligvis  kan  ogsaa  andre  Handlinger 
end  Skrivning  udføres  automatisk,  og  da  Mediet  bagefter 
kun  har  en  uklar  Fornemmelse  af  overhovedet  at  have 
været  virksom,  saa  vil  han  let  blive  hildet  i  den  Tro,  at 
han  ikke  selv  har  udføn  disse  Handlinger,  men  at  der 
virkelig  har  været  andre  Kræfter  virksomme.  Paa  denne 
Maade  lader  det  sig  vel  forstaa,  at  Medierne  ofte  selv  ere 
troende  Spiritister. 

Fra  den  almindelige  Taskenspiller  adskiller  det  fysiske 
Medium  sig  altsaa  derved,  at  han  automatisk  kan  udføre 
komplicerede  Handlinger,  som  ikke  ere  indøvede.  Men 
denne  Forskel  maa  ikke  bringe  os  til  at  glemme,  at 
Mediernes  fysiske  Præstationer  oprindelig  er  bevidst  Be- 
drageri. Medierne  maa  begynde  som  Taskenspillere,  de 
maa  være  inde  i  alle  Kunstens  Hemmeligheder;  hvis  de 
saa  tillige  besidde  Anlæg  for  automatiske  Handlinger, 
ville  disse  nu  og  da  gøre  sig  gældende,  og  dermed  er 
Mediet  i  Almindelighed  fuldt  udviklet.  Trancetilstande, 
som  spille  saa  stor  en  Rolle  hos  andre  Grupper  af  spiri- 
tistiske Medier,  synes  nemlig  kun  undtagelsesvis  at  fore- 
komme hos  de  fysiske  Medier,  for  hvis  Præstationer  de 
ogsaa  snarere  vilde  være  til  Skade  end  til  Gavn.  Da 
Trancetilstanden  imidlertid  overordenlig  let  kan  imiteres, 
er  det  ret  sandsynligt,  at  Trancen  hos  de  fysiske  Medier 
som  oftest  kun  er  et  vel  beregnet  Kneb,  der  anvendes 
for  at  sætte  Deltagerne  i  den  rette  Stemning.  Og  skulde 
det  end  undertiden  hænde,  at  et  fysisk  Medium  virkelig 
udfører  sine  Kunster  i  en  Trancetilstand,  saa  faa  disse 
Præstationer  derfor  ikke  større  Værd;    Mediet    maa  dog 

være  Taskenspiller  for   at   kunne   udføre  slige  Kunster  i 
sin  hypnotiske  Tilstand. 

At  de  fysiske  Medier  uden  Undtagelse  ere  Tasken- 
spillere, fremgaar  tydelig  nok  af  de  talrige  Afsløringer, 
som  til  forskellige  Tider  have  fundet  Sted,  og  hvorved 
man  har  lært  deres  hyppigst  anvendte  Metoder  at  kende. 
Den  bekendteste  af  dem,  Slade,  har  da  ogsaa  selv  tilstaaet, 
at  hans  vidunderlige  Præstationer,  især  Zøllners  Forsøg  i 
Leipzig,  kun  vare  Taskenspillerkunster.  (Proceedings  of 
S.  P.  Ri  Bd.  s,  S.  261.)  Af  ganske  særlig  Betydning  i 
denne  Henseende  er  Eusapia  Paladino's  Optræden.  Da 
Englændernes  Undersøgelser  over  lagttagelsesfejlene  havde 
vist,  hvor  overordenlig  vanskeligt  det  er  at  iagttage  den 
Art  Fænomener  rigtigt,  og  hvilke  minutiøse  Forsigtigheds- 
foranstaltninger der  maa  træffes,  hvis  man  vil  sikre  sig 
mod  Bedrag,  saa  skulde  man  synes,  at  et  fysisk  Medium 
ikke  ret  længe  kunde  drive  sit  Spil.  Ikke  desto  mindre 
lykkedes  det  Eusapia  i  en  Aarrække  at  holde  en  hel  Skare 
ansete  Forskere  for  Nar.  Først  da  hun  førte  Krigen  ind 
i  Fjendens  eget  Land,  vovede  sig  ind  blandt  de  kritiske 
og  besindige  Englændere,  blev  det  dem  muligt  at  opdage, 
hvorledes  hun  bar  sig  ad.  Denne  Afsløring  i  Cambridge, 
i  Okt.  1895,  betegner  et  Vendepunkt  i  Spiritismens 
Historie.  Før  den  havde  fundet  Sted,  kunde  Spiritisterne 
med  Rette  vise  hen  til,  at  der  dog  var  ét  fysisk  Medium,  hvis 
Præstationer  Forskerne  ikke  kunde  faa  Rede  paa,  skønt 
alle  Sikkerhedsforanstaltninger  mod  Bedrag  vare  trufne. 
Nu  vide  vi,  at  det  tiltrods  for  alle  slige  Foranstaltninger 
er  muligt  for  en  behændig  Taskenspiller  at  dupere  selv 
dygtige  Iagttagere  —  til  en  Tid.  Dermed  have  disse 
fysiske  Præstationer  aabenbart  mistet  al  videnskabelig 
Interesse,  og  dermed  har  Spiritismen  som  videnskabeligt 
Problem  ophørt  at  existere.  De  intellektuelle  Fænomener 
have    nemlig    aldrig    voldet    tilnærmelsesvis   saa    megen 

Vanskelighed  som  de  fysiske. 

For  de  Mennesker,  som  besidde  mediumistiske  Anlaeg 
i  Retning  af  at  handle  automatisk,  kan  det  muligvis 
være  naturligt  og  ufarligt  at  udvikle  disse  Anlæg.  Hvis 
de  naturlige  Anlæg  derimod  mangle,  ville  fortsatte  Forsøg 
paa  at  fremtvinge  automatiske  Bevægelser  sikkert  snart 
hævne  sig.  Udenfor  enkelte  af  de  Seancer,  hvor  jeg 
selv  fungerede  som  Medium,  er  det  aldrig  lykkedes  mig 
at  producere  automatisk  Skrift;  den  fremkom  kun  under 
det  Højtryk  af  Spænding  og  Ophidselse,  som  Seancen 
ifølge  Sagens  Natur  maatte  fremkalde  hos  mig.  Følgerne 
viste  sig  da  ogsaa  snart  i  Form  af  en  nervøs  Svækkelse, 
der  blandt  andet  ytrede  sig  ved,  at  Skægget  paa  den  ene 
Side  faldt  af.  Dette  er  for  saa  vidt  interessant,  som  man 
undertiden  i  de  spiritistiske  Tidsskrifter  finder  Notiser  om» 
at  det  samme  er  hændt  for  bekendte  Medier  efter  særlig 
anstrængende  Seancer.  Der  synes  altsaa  at  gives  Grænser, 
som  selv  det  øvede  Medium  ikke  kan  overskride  uden 
Fare. 


Tilfælde  —   Telepati  —  Synskhed. 

De  i  det  foregaaende  behandlede  Fænomener  have 
aabenbart  stor  Interesse  i  psykologisk  Henseende,  men 
von  Kendskab  til  dem  er  endnu  temmelig  ringe.  For 
talrige  Spørgsmaals  Vedkommende  befinder  man  sig  end- 
nu paa  Gisningernes  Stadium;  det  vil  være  Fremtiden 
forbeholdt  at  bringe  Klarhed  paa  disse  Punkter.  Vor 
Behandling  af  hele  dette  Omraade  har  derfor  ogsaa  maattet 
være  temmelig  overfladisk.  Jeg  har  maattet  indskrænke 
mig  til  at  belyse  Fænomenerne  ved  Exempler  og  at  paa- 
vise,  at  det  ubevidste  ikke  falder  udenfor  alle  kendte 
psykologiske  Love.  Vi  have  set,  at  de  ubevidste  Virksom- 
heder, ganske  ligesom  de  bevidste,  kunne  sættes  i  Gang  dels 
udefra,  ved  Sansepaavirkninger,  dels  indefra,  ved  en  Kreds 

af  bevidste  Forestillinger.  Og  selve  de  ubevidste  Virk- 
somheder kunne  vi  i  alle  Tilfælde,  i  Overensstemmelse 
med  de  kendte  bevidste,  opfatte  som  en  Reproduktion  af 
ubevidste  Forestillinger,  der  enten  give  sig  Udslag  i  Be- 
vidstheden eller  ytre  sig  ved  Bevægelser.  .  Dette  er  for  os 
aabenbart  Hovedsagen,  fordi  et  meget  betydningsfuldt 
Led  i  de  forskellige  Tiders  Overtro  derved  bliver  for- 
klarligt, lader  sig  indordne  under  kendte  psykologiske 
Love. 

Ejendommeligt  for  det  ubevidstes  Ytringer  er,  at  der 
derved  mangen  Gang  tilføres  Individet  en  Viden,  som  i 
det  mindste  tilsyneladende  ikke  kan  være  erhværvet  ad 
naturlig  Vej,  ved  Iagttagelse  eller  Slutning.  Betydningen 
heraf  for  Overtroen  er  iøjnefaldende.  Der  kan  vel  næppe 
være  Tvivl  om,  at  det  er  disse  Fænomener,  som  have 
fremkaldt  og  ned  gennem  Tiderne  vedligeholdt  Troen 
paa,  at  visse  Mennesker  vare  udrustede  med  Spaadomsevne, 
d.  v.  s.  Evne  til  at  iagttage,  hvad  der  samtidig  foregik 
paa  fjærne  Steder  eller  vilde  finde  Sted  i  Fremtiden.  At 
denne  Tro  ikke  savner  et  reelt  Grundlag,  have  vore  fore- 
gaaende  Undersøgelser  lært  os.  Vi  have  set,  at  synske 
Personer  ikke  blot  høre  Fortiden  til,  at  Beretninger  om 
opfyldte  Spaadomme  ikke  blot  ere  en  uvidende  Tids 
Fantasier.  En  Dame  som  Miss  X.  kan  i  Retning  af  Syner 
og  Spaadomme  fuldstændig  tage  det  op  med  Fonidens 
berømteste  synske.  Og  vort  Kendskab  til  denne  moderne 
Sibylle  skyldes  tilmed  ikke  et  løst  Referat  bygget  paa  en 
gammel  mundtlig  Tradition,  men  det  er  en  første  Haands 
Viden  paa  Grundlag  af  den  kundskabsrige  Dames  egne 
Dagbogsoptegnelser,  der  i  mange  tvivlsomme  Tilfælde 
ere  bekræftede  ved  Vidner.  Fremdeles  have  vi  set,  at  de 
krystallomantiske  Metoder,  Fortidens  mest  ansete  Midler 
til  at  fremkalde  Spaadomsevne,  ikke  ere  uden  Betydning; 
de  ere  i  vor  egen  Tid  igen  komne  til  Ære  og  Værdighed. 
Alt  dette  viser,  at  der  ligger  uomtvistelige  Kendsgerninger 

til  Grund  for  Troen  paa  Spaadomsevne.  Men  nu  have 
de  moderne  Undersøgelser  ogsaa  vist,  at  de  formentlige 
Spaadomme  —  i  al  Fald  i  mangfoldige  Tilfælde  —  kun 
ere  Udslag  af  Individets  ubevidste  Sjæleliv.  Miss  X.  og 
andre  kritiske  Iagttagere  af  disse  Fænomener  have  ofte 
kunnet  paavise,  at  deres  Spaadomme  vare  ganske  naturlige, 
idet  de  skyldtes  enten  glemte  Forestillinger  eller  ube- 
mærkede Sansepaavirkninger,  der  lejlighedsvis  gav  sig 
Udslag  i  Bevidstheden  eller  i  Form  af  Bevægelser. 

Tilbage  bliver  der  dog  en  Række  af  Tilfælde,  i  hvilke 
det  ikke  har  været  muligt,  selv  ved  den  omhyggeligste 
Undersøgelse,  at  konstatere,  hvorledes  den  synske  er 
kommen  til  sin  Viden.  Det  blev  omtalt  allerede  ved  de 
varslende  Drømme,  at  der  gives  Tilfælde,  som  overhovedet 
ikke  lade  sig  forklare,  fordi  den  drømmende  ikke  ad 
naturlig  Vej  kan  værp  kommen  til  Kundskab  om  det, 
som  han  drømmer  om,  og  som  siden  viser  sig  at  være 
rigtigt.  Et  Exempel  i  denne  Retning  have  vi  i  Præsten 
Lysius'  Drøm  om  Moderens  Død  (IH.  S.  28).  Fra  de 
spiritistiske  Seancer  foreligger  der  naturligvis  ogsaa  talrige 
Beretninger  om  uforklarlige  Spaadomme,  der  have  vist 
sig  rigtige,  men  disse  maa  dog  helst  forbigaas  i  Tavshed, 
da  Meddelerne  sædvanlig  ere  saa  hildede  i  Troen  paa 
Aanders  Medvirken,  at  man  ikke  kan  tiltro  dem  Evne  til 
at  finde  selv  nærliggende  naturlige  Forklaringer.  Langt 
paalideligere  er  det  Materiale,  som  vi  have  i  Miss  X's  og 
andre  moderne  Krystallomantikeres  Optegnelser.  Her 
findes  enkelte  Spontanhallucinationer  og  Krystalvisioner, 
til  hvilke  det  ikke  har  været  muligt  at  finde  Nøglen 
(jvf  Ex.  S.  226).  Endelig  foreligger  der  i  det  berømte 
Værk:  *Phantasms  of  the  livingt  af  Gurney,  Meyrs  og 
Podmore  og  i  den  tidligere  omtalte  Rapport  af  Sidgwick- 
Komiteen  nogle  Tilfælde  af  spontane  sandsigende  Hallu- 
cinationer. Disse  have  alle  det  tilfælles,  at  en  Person 
hallucinatorisk   er   bleven  set  eller  hørt  i  det  højeste  12 

Timer  før  eller  efter,  at  hans  Død  virkelig  indtraf  langt 
fra  det  Sted,  hvor  den  hallucinerede  opholdt  sig.  Spørgs- 
maal.et  bliver  nu,  hvorledes  det  forholder  sig  med  disse 
Varsler.  Beror  deres  Opfyldelse  kun  paa  et  tilfældigt 
Sammentræf,  eller  gives  der  virkelig  noget  saadant  som 
«n  Spaadomsevne.^ 

Først  og  fremmest  maa  vi  være  paa  det  rene  med, 
naar  vi  have  Ret  til  at  tale  om  et  tilfældigt  Sammentræf. 
Stnengt  taget  er  jo  intet  tilfældigt,  enhver  Begivenhed 
har  sine  Aarsager.  Men  fordi  to  Tildragelser  i  visse 
Punkter  stemme  overens,  derfor  behøver  denne  Overens- 
stemmelse ikke  at  have  en  fælles  Aarsag  eller  overhovedet 
at  bidrøre  fra  en  Aarsagsforbindelse  mellem  de  to  Til- 
dragelser. Der  kan  naturligvis  være  en  saadan  Forbindelse, 
men  den  behøver  ikke  at  finde  Sted.  To  Personer,  A, 
og  B.,  ligne  hinanden;  dette  kan  hidrøre  fra  fælles  Aar- 
sager, idet  de  f.  Ex.  kunne  være  Søskende.  Men  det  kan 
ogsaa  være,  at  de  slet  ikke  ere  i  Familje  med  hinanden; 
Ligheden  har  i  saa  Fald  ingen  fælles  Aarsag,  den  er 
tilfældig.  Møder  man  en  Ven  paa  Gaden,  kan  dette 
Sammentræf  hidrøre  fra  en  fælles  Aarsag,  nemlig  en 
Aftale,  men  det  kan  ogsaa  meget  vel  tænkes,  at  Mødet  er 
foraarsaget  ved  to  af  hinanden  ganske  uafhængige  Aarsags- 
rækker,  og  saa  kalde  vi  det  tilfældigt.  At  et  Sammentræf 
mellem  to  Begivenheder  er  tilfældigt,  vil  altsaa  ikke  sige, 
at  Overensstemmelsen  er  aarsagsløs;  man  mener  dermed 
blot,  at  Overensstemmelsen  ikke  skyldes  nogen  fælles 
Aarsag,  men  er  hidført  ved  to  af  hinanden  uafhængige 
Aarsagsrækker.  Begge  disse  Muligheder  ville  altid  kunne 
foreligge. 

Hvis  A.  har  en  Varseldrøm  eller  en  Hallucination 
omtrent  paa  den  Tid,  hvor  hans  Ven  B.  afgaar  ved  Døden 
i  et  fjærnt  Land,  saa  kan  dette  Sammentræf  mellem  A.'s 
Hallucination  og  B.'s  Død  være  tilfældigt,  men  det  kan 
ogsaa    hidrøre   fra   en  Aarsagsforbindelse   mellem    de   to 

Tildragelser.  A.  kan  f.  Ex.  have  modtaget  Oplysninger 
om  B.,  som  gør  det  sandsynligt,  at  B.  snart  vil  dø.  Hvis 
disse  Meddelelser  nu  hos  A.  medfører  en  Hallucination 
eller  Drøm  om  B.,  og  hvis  B.  virkelig  dør  omtrent  paa 
det  Tidspunkt,  saa  har  A.'s  Syn  aabenbart  været  sand- 
sigende  i  Kraft  af  en  naturlig  Aarsagsforbindelse.  Af 
denne  Art  have  mangfoldige  af  de  tidligere  omtalte  Varsel- 
drømme, Anelser,  Hallucinationer  og  Krystalvisioner  været. 
Men  nu  er  der  jo,  som  netop  omtalt,  en  hel  Del  Varsler 
af  forskellig  Art,  som  ere  gaaede  i  Opfyldelse,  uden  at 
det  har  været  muligt  at  paavise  en  naturlig  Aarsagsfor- 
bindelse mellem  Varslet  og  Begivenheden.  Og  Spørgs- 
maalet  bliver  da:  beror  disse  uforklarlige  Varslers  Opfyl- 
delse paa  et  tilfældigt  Sammentræf,  hvilket  altsaa  vil  sige» 
at  Varslet  og  Begivenheden  ikke  staa  i  nogensomhelst 
Aarsagsforbindelse  med  hinanden,  eller  gives  der  muligvis 
hidtil  ukendte  Aarsager,  som  kunne  have  foranlediget  det 
varslende  Syn.^ 

I  første  Linje  er  dette  et  rent  Talspørgsmaal,  hvad  vi 
let  kunne  illustrere  ved  et  bestemt  Exempel.  Lad  os  tage 
en  almindelig  Tærning,  hvis  Sider  ere  mærkede  med 
I,  2,  3  osv.  indtil  6  Øjne.  Kaster  man  den  100  Gange» 
og  faar  man  i  disse  100  Kast  17  Gange  6  Øjne  op,  saa 
er  det  ikke  mere,  end  hvad  det  blotte  Tilfælde  kan  give. 
Der  er  nemlig  lige  saa  stor  Sandsynlighed  for  at  faa 
6  Øjne  op  som  for  ethvert  af  de  andre  Tal,  i — 5;  Sand- 
synligheden for  ethvert  af  dem  er  Ve*  hvilket  vil  sige,  at 
man  i  100  Kast  kan  vente  16  eller  17  Gange  at  faa  ethvert 
af  Tallene.  Men  hvis  man  i  100  Kast  faar  40  Gange  6 
op,  saa  er  der  stor  Sandsynlighed  for,  at  der  er  en  bestemt 
Aarsag  hertil;  Terningen  maa  være  falsk,  dens  Tyngde- 
punkt ligger  i  den  ene  Side.  Faar  man  i  de  100  Kast 
80  Gange  6,  saa  er  man  næsten  vis  i  sin  Sag.  Ganske 
almindeligt  kan   man  sige:    jo  mere  det  indtrufne  Antal 

overskrider  det  sandsynlige,  desto  sikrere  kan  man  være 
paa,  at  der  er  en  særlig  Aarsag  medvirkende. 

Ligesaa  enkelt  og  klart  dette  Princip  er,  ligesaa  van- 
skelig er  dets  Anvendelse  paa  Varslerne.  Det  er  nemlig 
ganske  umuligt  at  beregne,  hvormange  Drømme,  Anelser 
og  Hallucinationer  der  har  Sandsynlighed  for  at  gaa  i 
Opfyldelse,  saalænge  disse  Varsler  angaa  alt  muligt  mellem 
Himmel  og  Jord.  Kun  naar  Talen  er  om  et  Menneskes 
Død  lader  en  Sandsynlighedsberegning  sig  opstille.  Det 
hedder  herom  i  Sidgwick-Komiteens  Beretning:  »Det 
Faktum,  at  enhver  af  os  kun  dør  én  Gang,  sætter  os  i 
Stand  til  nøjagtig  at  beregne  Sandsynligheden  for,  at 
denne  Død  vil  træffe  sammen  med  en  hvilkensomhelst 
anden  Begivenhed,  som  f.  Ex.  at  et  Menneske  har  et 
hallucinatorisk  Billede  af  den  døende.  Som  Grundlag  for 
Beregningen  kunne  vi  tage  den  aarlige  Dødelighedskvotient 
for  England  og  Wales  i  det  sidste  Tiaar,  nemlig  19,1$. 
Dør  der  aarlig  19  af  hvert  Tusinde,  saa  dør  der  daglig 
19  af  hvert  365000,  eller  med  andre  Ord:  én  paa  19000. 
Dette  Tal,  Vi9ooo»  bliver  Sandsynligheden  for,  at  en  Person 
dør  den  Dag,  paa  hvilken  hans  Skikkelse  hallucinatorisk 
bliver  set  og  genkendt,  forudsat  at  der  ingen  Aarsagsfor- 
bindelse  er  mellem  de  to  Begivenheder.  For  hver  19000 
Hallucinationer  af  levende  Mennesker  kan  man  derfor  kun 
vente,  at  én  vil  falde  i  de  nærmeste  24  Timer  omkring 
vedkommende  Persons  Død.« 

Efter  at  have  udskudt  alle  tvivlsomme  Tilfælde  og 
taget  det  fornødne  Hensyn  til  de  mange  glemte  Hallu- 
cinationer kommer  Komiteen  til  det  Resultat,  at  af  1300 
Hallucinationer  af  levende  Mennesker  ere  de  30  indtrufne 
samtidig  med  vedkommende  Persons  Død,  d,  v.  s.  i  det 
højeste  12  Timer  før  eller  efter  Døden.  Men  30  paa 
1300  giver  I  paa  43,  medens  det  sandsynlige  Antal  kun 
var  I  paa*  19000;  det  virkelig  forekomne  Antal  er  altsaa 
440  Gange  for  stort.     Følgelig  maa  der  være  en  særlig 

Aarsag  til  dette  Sammentræf,  det  kan  ikke  være  tilfa&ldigt. 
Da  man  nu  mener  i  de  hidtil  foreliggende  Tilfælde  ikke 
at  kunne  paavise  nogen  naturlig  Aarsag,  som  f.  Ex.  at 
den  hallucinerede  véd  noget  om  den  andens  nær  fore- 
staaende  Død,  saa  maa  der  altsaa  være  en  hidtil  ukendt 
Aarsag,  som  medfører  en  saadan  hyppig  Overensstemmelse 
mellem  Hallucinationerne  og  den  paagældendes  Død.  Og 
denne  Aarsag,  mener  man,  maa  være  en  Fjærnvirkning, 
Telepati,  mellem  den  døende  og  den  hallucinerede. 

En  saadan  Slutning  havde  sin  Berettigelse,  saalænge 
den  almindelige  Tankeoverføring  pgsaa  kun  kunde  for- 
klares ved  telepatiske  Kræfter.  Da  vi  nu  vide,  at  Tanke- 
overføringen blot  beror  paa  uvilkaarlig  Hvisken,  der  ifølge 
Sagens  Natur  kun  kan  opfattes  i  meget  kort  Afstand,  saa 
bliver  en  Antagelse  af  telepatiske  Kræfter,  der  kunne  virke 
fra  den  ene  Side  af  Jordkloden  til  den  anden,  ret  usand- 
synlig. Men  det  fik  endda  være;  det  var  jo  ikke  umuligt, 
at  der  ved  en  saa  alvorlig  Begivenhed  som  et  Menneskes 
Død  kunde  ytre  sig  Kræfter,  som  vi  ellers  ikke  mærke 
noget  til  i  det  daglige  Liv.  Men  Ulykken  er,  at  de 
godt  konstaterede  Varselberetninger  ikke  lade  sig  forklare 
alene  ved  Telepati  mellem  en  døende  og  en  levende 
Person.  Lad  os  tage  Miss  X's  Hallucination  af  den  lille 
røde  Mand  (S.  226).  Her  drejede  det  sig  ikke  om  noget 
Dødsfald;  der  maa  altsaa  have  været  en  Fjærnvirkning 
mellem  hende  og  en  hende  ganske  ubekendt  Brevskriver. 
Ogsaa  det  lod  sig  vel  antage,  hvis  man  kunde  nøjes  der- 
med. Men  tage  vi  nu  andre  Tilfælde,  f.  Ex.  den  Krystal- 
vision, hvor  Miss  X  ser  en  Mand  kigge  ind  gennem  et 
Vindue  (S.  232),  saa  lader  dette  Fremsyn  sig  aabenbart  slet 
ikke  forklare  ved  Telepati.  Hverken  Brandmanden  eller 
nogen  anden  dødelig  kunde  vide,  at  der  tre  Dage  efter  vilde 
blive  Ildløs  i  det  Værelse.  Hvis  man  altsaa  vil  antage,  at 
Visionen  ikke  blot  synes,   men  virkelig  er  varslende,  saa 

maa    Miss  X.  i  det  Øjeblik  have  været  fremsynt.     Men 
hvad  vil  det  sige? 

Naar  en  Astronom  kan  forudsige,  at  der  vil  indtræde 
en    Maaneformørkelse   paa  en  bestemt   Dag  i  Aaret,    saa 
skyldes  det  den  Omstændighed,  at  han  kender  Klodernes 
øjeblikkelige  Stillinger  og  Lovene  for  deres  Bevægelser; 
heraf  kan  han  slutte,  hvorledes  deres  Stilling  vil  blive  paa 
ethvert  følgende  Tidspunkt.    I  Analogi  hermed  maa  man 
tænke  sig  Clairvoyance  eller  Synskhed;  til  Dato  er  det  i 
al  Fald  den  eneste  fornuftige  Mening,  der  har  været  for- 
bunden med  disse  Ord.    Den  synske  maa  i  et  givet  Øje- 
blik have  et  saadant  Kendskab  til  hele  Verdenstilstanden, 
at  han  deraf,  maaske  ubevidst,   kan  drage  Slutninger  om, 
hvad  der  skal  ske  paa  et  bestemt  Sted  paa  et  vist  senere 
Tidspunkt.     Men  at  have  Kendskab  til  Verdenstilstanden 
i  et  vist  Moment  er  det  samme   som  at  være  alvidende. 
Fremsynthed   er  et  Anfald  af  Alvidenhed  — ^  Tanken  er 
maaske  noget  dristig,  men  den  er  uundgaaelig.     Spiritist- 
erne tillægge  jo  ikke  engang  de  afdødes  Aander  Alviden- 
hed; det  kan  altsaa  ikke  nytte  noget  at  tænke  sig,  at  den 
•  synske  faar  sine  Oplysninger   fra   en   velvillig  Aand,   ti 
Aanderne  mangle  ligesom  Mennesket  de  fornødne  Forud- 
sætninger for  at  kunne  give  en  saadan   Oplysning.     At 
tillægge   et   Menneske  Fremsynthed  er  saaledes  rent   ud 
Nonsens. 

Heldigvis  behøve  vi  da  heller  ikke  at  gøre  saa  urime- 
lige Antagelser.  For  at  holde  os  til  Historien  med  Brand- 
manden, saa  er  den  jo  let  at  forklare.  Vi  have  set,  at 
Miss  X  oprindelig  betragtede  Visionen  som  en  naturlig 
Følge  af  en  Samtale;  først  da  Begivenheden  senere  ind- 
traadte,  og  det  visionære  Billede  var  noget  udvisket  i  hendes 
Erindring,  fandt  hun  saa  stor  Lighed  mellem  de  to  Til- 
dragelser, at  Visionen  kunde  tage  sig  ud  som  et  Fremsyn, 
Paa  samme  Maade  gaar  det  vel  med  de  allerfleste  Til- 
dragelser af  en  lignende  vidunderlig  Beskaffenhed;    blot 

ved  en  Smule  Usikkerhed  i  Erindringen  kan  Visionen  faa 
Præg  af  at  være  Fremsyn.  De  faa  Tilfælde,  som  ikke 
kunne  forklares  paa  denne  Maade,  •  maa  saa  skrives  paa 
Tilfældighedernes  Regning.  Mærkelige  Træf  forekomme 
jo  nu  og  da,  men  vi  have  allerede  ved  Varseldrømmene 
set,  at  det  ikke  bliver  særlig  mange  Tilfælde,  hvor  enhver 
naturlig  Aarsagsforbindelse  mangler.  Hvorledes  det  saa 
forholder  sig  med  de  omtalte  Hallucinationer  af  døende, 
maa  vi  lade  staa  hen.  Telepatiske  Kræfter  ere  jo  i  og  for 
sig  ikke  absurde;  der  er  altsaa  dog  en  Mulighed  for,  at 
sligt  kan  forekomme.  Men  betænker  man,  at  hele  Hallu- 
cinationsstatistiken  og  de  derpaa  byggede  Beregninger 
udelukkende  hviler  paa  den  menneskelige,  højst  upaa- 
lidelige  Hukommelse,  saa  er  det  ret  sandsynligt,  at  den 
hele  Statistik  i  Fremtiden  kan  vise  sig  at  være  gal.  Naar 
Interessen  for  Fænomenerne  er  vakt,  og  der  gøres  stadige 
Optegnelser  Verden  over,  saa  vil  den  næste  Statistik 
maaske  føre  til  det  interessante  Resultat:  at  Antallet  af 
virkelig  indtrufne,  sandsigende  Hallucinationer  ikke  over- 
skrider det  sandsynlige  Antal.  Det  er  derfor  ikke  værd 
at  tale  om  telepatiske  Kræfter,  før  man  véd,  om  Statistiken, 
der  skal  bevise  deres  Existens,  virkelig  er  rigtig. 


Den  normale  Suggestibilitet. 

Suggestibilitetens  Natur, 

Opmærksomhedens  Retning  kan  bestemmes  ved  10 
forskellige  Grupper  af  Aarsager,  dels  udvendig  fra  ved 
Sansepaavirkninger,  dels  indvendig  fra  ved  Bevidsthedens 
eget  Indhold,  følelsesbetonede  Forestillinger.  I  første 
Tilfælde  siger  man,  at  Opmærksomheden  uvilkaarlig 
fængsles,  i  sidste  Tilfælde  derimod,    at  den  vilkaarlig 

rettes.    Under    almindelige    Forhold,    i    det   daglige   Liv, 
foregaar  der  en  stadig  Vexlen  mellem  disse  to  Retnings- 
bestemmelser; snart  fængsles  vi  uvilkaarlig  af  Omverdenens 
Paavirkninger,   snart   fordybe  vi  os  i  vore  egne  Betragt- 
ninger eller  Iagttagelser  og  holde  Opmærksomheden  vil- 
kaarlig  rettet  derpaa.     Erfaringen  lærer  os  imidlenid,   at 
der   i  den   Henseende  findes  store  individuelle  Forskelle. 
Nogle  Mennesker  kunne  i  langt  ringere   Grad  end  andre 
vilkaarlig   bestemme  Opniærksomhedens  Retning,    hvoraf 
da    atter   følger,    at   ydre    Paavirkninger   lettere   fængsler 
deres  Opmærksomhed   og  holder  den   fangen.     Dette   er 
især  Tilfældet  med  Barnet  og  det  primitive  Menneske,  og 
det  er  ikke  vanskeligt  at  torstaa,  at  det  maa  være  saaledes. 
Den  vilkaarlige  Retning  af  Opmærksomheden  er  altid  be- 
stemt ved  Individets  Bevidsthedsindhold;  det  er  vore  egne 
Tanker  og  Følelser,    som  motivere  en  bestemt,  vilkaarlig 
Retning.     Deraf  følger  nu   ligefrem,    at  jo  færre  Mulig- 
heder Individets  Bevidsthed  raader  over,  desto  mindre  kan 
der  være  Tale  om  en  vilkaarlig  Retning  af  Opmærksom- 
heden.   Hos  det  spæde  Barn  er  al  Opmærksomhed  uvil- 
kaarlig;  græder  Barnet  over  et  eller  andet,    vil  det  ikke 
holde  op,    før  det  har  grædt  sig  træt,   medmindre  en  ny 
ydre   Paa virkning  fængsler   dets   Opmærksomhed.    I   sin 
egen  Bevidstheds  Indhold   kan  Barnet  ikke  finde  Motiver 
til  at  hæmme  Affekten,  men  kommer  der  udefra  en  mod- 
sat betonet  Forestilling,    saa  kan  Barnet  heller  ikke  fast- 
holde den  tidligere  Tilstand;  man  kan  derfor  se  det  plud- 
selig  slaa  over  fra   Graad  til   Latter.     Efterhaanden  som 
Barnet  udvikler  sig  og  dets  Bevidsthedsindhold  voxer,  vil 
dets  Opmærksomhed  ogsaa  mere  og  mere  blive  vilkaarlig 
bestemt.    Den    extreme  Modsætning  til  Barnet  have  vi  i 
den  modne,  dannede  og  reflekterede  Mand,  hvis  Opmærk- 
somhed kun  i  enkelte  Øjeblikke  lader  sig  fængsle  af  ydre 
Paavirkninger,   enten   naar  disse  blive  særlig  stærke,  eller 
naar  den  indre  Retningsbestemmelse  vilkaarlig  opgives. 

Jo  mindre  et  Menneskes  Opmærksomhed  er  vilkaarlig 
bestemt  og  jo  lettere  den  følgelig  holdes  fængslet  af  ydre 
Paavirkninger,  desto  større  siges  Suggestibiliteten  at 
være.  Selve  den  Paavirkning,  som  griber  ind  og  fængsler 
Opmærksomheden,  kaldes  Suggestionen  eller  Indskydelsen. 
Barnet  og  det  primitive  Menneske  ere  saaledes  i  højeste 
Grad  suggestible,  modtagelige  for  Indskydelser  fra  Om- 
verdenen; jo  rigere  derimod  et  Individs  Tanke-  og  Følel- 
sesliv i  sig  selv  er,  desto  mindre  direkte  Indflydelse  faa 
Indskydelserne  udefra.  Suggestibiliteten  er  altsaa  et  ganske 
normalt  Forhold;  ethvert  Menneske  er  altid  mer  eller 
mindre  suggestibelt.  Og  da  den  vilkaarlige  Retning  af 
Opmærksomheden  kræver  et  indre  Arbejde,  medens  den 
uvilkaarlige  Fængsling  af  Opmærksomheden  sker  uden 
Anstrængelse  fra  Individets  Side,  saa  vil  det  altid  være  det 
letteste  at  lade  sig  bestemme  ved  Indskydelser,  at  modtage 
Suggestioner.  Derfor  finde  vi  ogsaa  hos  Barnet  den  fuld- 
stændige Suggestibilitet,  som  Individet  først  i  Aarenes  Løb 
mere  og  mere  frigør  sig  for,  uden  dog  nogensinde  at 
voxe  helt  fra  den. 

Af  den  Forklaring,  som  her  er  givet  af  Suggestibili- 
teten, kunne  vi  nu  let  udlede  Suggestionernes  Virkning. 
Naar  Opmærksomheden  er  fængslet  af  en  bestemt  Fore- 
stilling, vil  intet  andet  kunne  trænge  sig  frem  i  Bevidst- 
heden, og  kun  de  Tilstande,  der  ere  fast  associerede  med 
den  givne  Forestilling,  ville  blive  reproducerede.  Til  en 
bestemt  Forestilling  kan  der  nu,  alt  efter  Omstændig- 
hederne, være  associeret  andre  Forestillinger,  Beva^elser 
eller  organiske  Forandringer.  Suggestionen  vil  altsaa 
kunne  have  den  Virkning,  at  der  fremkaldes  enten  en  Be- 
vidsthedstilstand, eller  Bevægelser  og  Handlinger,  eller 
Forandringer  i  Organismen.  Hvad  der  sker,  vil  i  alle  Til- 
fælde være  afhængig  af  Suggestionens  særlige  Natur.  I 
det  følgende  skulle  vi  nærmere  gøre  Rede  for,  under 
hvilke  Omstændigheder  det  ene  eller  det  andet  Resultat 


DEN    NORMALE  SUGGESTIBILITET.  255 

opnaas,  men  først  maa  vi  undersøge,  hvilke  Forhold  der 
have  Indflydelse  paa  selve  Suggestibiliteten. 

Éthven  Menneske,  som  ikke  netop   er  Eneboer,    vil 
altid  fra  andre  Mennesker  modtage  de  fleste  Paavirkninger, 
som  kunne  faa  Indflydelse  paa  hans  Tanker  og  Handlinger. 
Det   er  derfor  forstaaeligt,    at    Suggestibiliteten   viser  sig 
tydeligst  i  Forholdet  til  andre  Mennesker.    Dermed  er  dog 
ikke  udelukket,  at  ikke  ogsaa  Naturfænomener  kunne  virke 
suggererende.    Kommer   man  en  varm  Sommerdag  forbi 
en  klar  Kilde,   saa  vil   man  næppe  ved  at  høre  den  risle 
og  ved  at  se  det  friske  Vand  kunne  undgaa  strax  at  føle  sig 
tørslig  og  faa  Lyst  til  at  stille  Tørsten,  selv  om  man  maaske 
et  Øjeblik  i  Forvejen   slet  ikke  følte  nogen  Trang  til  at 
.drikke.     Synet  at  Vandet  virker   her  suggererende,  frem- 
kalder en   bestemt  Handling  ellet  i  det  mindste  Tendens 
dertil.     Den    Svimmelhed,    som    overfalder   mange  Men- 
nesker,   naar   de  staa  paa  høje   Punkter  og  stirre   ned  i 
Dybet,  er  ligeledes  en   ren   Suggestivvirkning.     Synet  af 
Afgrunden   fremkalder  Forestillingen  om  et  Fald  derned, 
o^  denne  Forestilling  kan  blive  saa  levende,  at  den  lige- 
frem medfører  et  Spring.     Digterne  tale  derfor  ikke  med 
Urette  om  Afgrundens  »dragende  Magt«.    Tydeligst  mær- 
ker man  den  paa  saadanne  Steder,  hvor  der  intet  Rækværk 
findes;  en  smal  Klippesti  langs  en  lodret  Styrtning  vil  for 
mange  være  ligefrem  imp'assabel.     Men  spændes  der  blot 
et  Tov  ud  i   Brysthøjde,    saa    forandrer   Situationen    sig 
strax.    Selv  om  det  er  saa  tynd  en  Snor,  at  den  slet  ikke 
vilde  kunne  bære  et  Menneskes  Vægt,  saa  kan  den  svimle 
dog  gaa  rolig;  Snoren  virker  kontrasuggererende,  idet  den 
fremkalder  en  Følelse  af  Tryghed. 

Næsten  uimodstaaelig  kan  Dybets  suggererende,  dra- 
gende Magt  blive,  naar  Øjet  følger  en  Genstand,  som 
styrter  ned.  En  saadan  fortryllende  Kraft  have  de  store 
Vandfald  altid.  I  sit  højst  interessante  Værk:  »Suggestion 
und  Hypnotismus  in  der  Volkerpsychologie«,  Leipzig  1894 

skriver  Stoll  om  Niagara  Faldet:  »Synet  af  de  uhyre 
Vandmasser,  som  Strømmen  uophørlig  fører  ned  i  Dybet, 
virker  paa  mange  Gemytter  med  en  saa  voldsom  suggestiv 
Kraft,  at  de  næppe  kunne  modstaa  Fristelsen  til  at  kaste 
sig  ud  i  Strømmen  og  lade  sig  føre  ned  i  Afgrunden. 
En  dannet  sveitsisk  Dame,  med  hvem  jeg  talte  herom, 
forsikrede  mig,  at  hun  ved  et  Besøg  ved  Niagara  Faldet 
blev  saa  stærkt  greben  af  Tryllekraften,  at  hendes  mand- 
lige Ledsager  kun  med  Magt  kunde  holde  hende  tilbage 
fra  det  dødbringende  Spring.«  Disse  Exempler,  til  hvilke 
der  endnu  kunde  føjes  adskillige  andre,  ere  tilstrækkelige 
til  at  vise,  at  Naturfænomener  kunne  virke  suggererende. 
Hyppigst  og  lettest  komme  Suggestionerne  dog  fra  Men- 
nesker, dels  i  Form  af  Handlinger  (Exemplet  smitter),  dels 
gennem  Sproget,  ved  Ord.  Sprogets  Betydning  er  netop 
den,  at  det  mere  end  noget  andet  Middel  sætter  et 
Menneske  i  Stand  til  at  indvirke  paa  andres  Tanker  og 
Handlinger  og  lede  dem  i  ganske  bestemte  Retninger. 
»Sproget  er  netop  særlig  udviklet  i  det  Øjemed  at  frem- 
kalde Suggestioner«,  skriver  Stoll. 

Erfaringen  lærer  os  nu,  at  et  Menneskes  Suggestibilitet 
overfor  Mennesker  er  i  høj  Grad  relativ;  den  kan  være 
stærkt  fremtrædende  overfor  en,  og  ganske  mangle  overfor 
en  anden  Person.  Dette  skyldes  væsenlig  de  Følelser, 
som  de  forskellige  Mennesker  vække  hos  os.  Stærkt 
følelsesbetonede  Forestillinger  have  altid  Tendens  til  at 
fængsle  Opmærksomheden.  Har  man  f.  Ex.  været  Vidne 
til  en  eller  anden  uhyggelig  Begivenhed,  har  man  sæd- 
vanlig ondt  ved  at  faa  den  ud  af  Tankerne,  og  mange 
Mennesker  kunne  blive  ved  at  tale  om  en  saadan  Til- 
dragelse, indtil  Følelserne  langt  om  længe  ere  afblegede. 
Naar  en  god  Vittighed  i  Løbet  af  et  Par  Dage  kan  være 
kendt  over  hele  Byen,  saa  er  Aarsagen  naturligvis  den 
samme;  enhver,  som  har  hørt  den,  kan  ikke  lade  være  at 
fortælle    den   videre,    indtil   han  selv  bliver  ked  af  den. 

Det  er  saaledes  let  at  forstaa,  at  især  de  Mennesker,  som 
sætte  vore  Følelser  i  Bevægelse,  ville  virke  stærkt  sugge-  . 
rerende,  medens  andre  maaske  slet  ingen  Indflydelse  have 
paa  os.    Fremdeles  er  det  indlysende,  at  ikke  alle  Følelser 
kunne  virke  i  samme  Grad.    Da  Suggestibiliteten  beror 
paa,  at  Opmærksomheden  uvilkaarlig  fængsles,  ville  ogsaa 
særlig  de  Følelser,  der  fængsle  Opmærksomheden  ved  den 
paagældende  Person,  virke  forhøjende  paa  Suggestibiliteten, 
medens  denne  snarere  formindskes  ved  Følelser,  som  bringe 
os  til  at  vende  os  bon  fra  et  Menneske.    Ønsker  og  An- 
modninger fra  »tiltrækkende«   Personer  eller  fra  dem,   vi 
holde  af,    faa  let  Indflydelse  paa  vore  Tanker  og  Hand- 
linger, hvorimod  Virkningen  kan  være  ganske  forsvindende, 
naar   de   samme   Udtalelser   fremsættes    af   »frastødende« 
Personer  eller  Folk,  som  vi  ikke  kunne  lide.    Kærlighed 
forhøjer.  Afsky  forringer  som  oftest  Suggestibiliteten. 

Paa  samme  Maade  som  Kærlighed  vil  Tillid,  Respekt 
og  FryR^  forhøje  Suggestibiliteten.  Faar  man  et  Raad  af 
et  Menneske,  til  hvem  man  har  Tillid,  saa  vil  selve  denne 
Følelse  bevirke,  at  Udtalelsen  fængsler  Opmærksomheden, 
umiddelbart  bestemmer  Tanke  og  Handling.  Hvis  det 
samme  Raad  blev  givet  af  en  Person,  som  man  nærede 
Mistillid  til,  vilde  man  sikkert  underkaste  det  Kritik  og 
Overvejelse  og  først  skride  til  Handling,  naar  man  ved  sin 
egen  Reflexion  var  bleven  overbevist  om  dets  Rigtighed. 
Tilliden  medfører  derimod,  at  man  er  tilbøjelig  til  umid- 
delbart at  handle  efter  den  givne  Anvisning;  Suggestibili- 
teten er  forhøjet.  Paa  lignende  Maade  virker  den  Følelse 
af  Respekt,  som  den  underordnede  nærer  for  den  over- 
ordnede, den  yngre  for  den  ældre.  Er  man  vant  til  at 
adlyde  i  ét  Forhold,  vil  man  ogsaa  let  lade  sig  lede  i 
andre,  hvor  den  overordnede  maaske  slet  ikke  har  noget 
at  sige.  I  alle  saadanne  Respektforhold,  hvor  der  er  en 
nærmere  Berøring  mellem  de  to  Parter  (f.  Ex.  Børns  til 
Slægtninge  og  Lærere,  Tyende  og  tjenende  til  Herskab 

Overtro  og  Trolddom.     IV.  __ 

Og  Principaler),  vil  Suggestibilitetens  Forøgelse  vise  sig 
paa  mange  Punkter.  Det  bliver  saaledes  ikke  blot  direkte 
Befalinger,  Raad  og  Anmodninger,  der  virke  suggererende; 
ogsaa  Handlinger  faa  denne  Indflydelse.  Herpaa  beror 
Exemplets  opdragende  Betydning.  Og  vel  at  mærke:  det 
er  ikke  blot  Barnets  »Efterligningsdrift«,  der  bringer  det 
til  at  efterabe  de  voxne;  Ordsproget  siger  ikke  med  Urette: 
som  Herren  er,  saa  følge  hans  Svende.  I  Personalets  Op- 
træden i  et  Kontor  har  man  sædvanlig  en  ret  paalidelig 
Maalestok  for,  hvilken  Behandling  man  kan  vente  fra 
Chefens  Side.  Exemplet  smitter  saa  sikkert  og  kraftigr 
som  den  mest  ondartede  Bacil.  Og  ligesom  man  kan 
vakcinere  mod  en  bestemt  Sygdom  med  selve  Sygdoms- 
stofferne,  saaledes  kan  man  ogsaa  afskrække  ved  et  Exem- 
pel.  Men  her  begynder  Ligheden  at  halte,  ti  Immuniteten 
fremkaldes  ved  de  stærkt  fortyndede  Sygdomsstoffer,  men 
det  er  det  overdrevne,  det  karikaturagtige  Exempel,  der 
afskrækker. 

I  Frygten  endelig  have  vi  den  af  alle  Følelser,  der 
maaske  mest  forhøjer  Suggestibiliteten.  Frygter  man  for 
et  Menneske,  venter  man  sig  noget  ubehageligt  fra  hans 
Side,  saa  er  dermed  givet,  at  Opmærksomheden  stadig  vil 
være  henvendt  paa  ham,  for  at  man  kan  undgaa  enhver 
Anledning  til  at  mishage  ham  og  imødegaa  de  mulige 
Ubehageligheder,  som  han  alligevel  kunde  finde  paa  at 
berede  En.  Da  han  saaledes  uafladelig  faar  en  væsenlig 
Indflydelse  paa  alle  Tanker  og  Handlinger,  vil  selv  den 
mindste  Ytring  eller  Bevægelse  fra  hans  Side  virke  sugge- 
rerende. Der  skal  i  al  Fald  en  ganske  ualmindelig  Selv- 
stændighed eller  Selvopgivelse  ril,  for  at  man  skal  sætte 
sig  ud  over  alle  Hensyn  ril  en  saadan  frygtet  Person ;  men 
den  sjældne  Undtagelse  vil  her,  som  overalt,  kun  tjene  lil 
at  bekræfte  Reglen.  Den  Person,  som  man  frygter,  maa 
naturiigvis  være  i  Besiddelse  af  en  vis  Magt  til  at  skade 
eller  gavne  —  ellers  vilde  man   jo  ikke  frygte  for  ham. 

Men   det  er  aabenbart  ganske  ligegyldigt,  om   hans  Magt 
er  virkelig  eller  indbildt;  tror  man  blot,  at  den  existerer, 
og  frygter  man  for  den,    saa  er  Suggestibiliteten  dermed 
givet.    Derfor  have  Spaa-  og  Troldmænd  til  alle  Tider, 
trods  den  ganske  illusoriske  Magt,  som  man  tillagde  dem, 
kunnet  virke  suggestivt  —  og  netop  derpaa  har  deres  Magt 
i  Virkeligheden  beroet.    Da  jeg  selv  har  fusket  lidt  i  Trold- 
faget,   har  jeg  jævnlig  havt  Lejlighed  til   at  se,    hvilken 
vidunderlig    Magt  der  ligger  i  den   frygtblandede  Tiltro, 
som  selv  dannede  Mennesker  have  næret  til  mine  Evner. 
Hos  unge  Damer  har  jeg  ofte  fremkaldt  suggestiv  Katalepsi 
blot  ved  at  lægge  deres  Haand  paa  min  og  se  stift  paa 
dem  et  Øjeblik ;  naar  jeg  opfordrede  dem  til  at  tage  Haanden 
bort,  var  det  dem  umuligt.     Forsøget  slog  sjældent  fejl  i 
mere  end  nogle  enkelte  Tilfælde. 

Under  Frygt  kunne  Suggestioner  tage  et  ganske  ube- 
regneligt Forløb,  idet  de  fremkalde  netop  det  modsatte  af 
den  tilsigtede  Virkning.  Man  kalder  dette  Fænomen  en 
Kontrær-Suggestion.  Et  udstedt  Forbud  vil  lettest  og  na- 
turligst fremkalde' Tilfælde  af  den  Art.  Idet  Opmærksom- 
heden fængsles  af  Tanken  om  den  forbudte  Handling, 
kan  denne  Forestilling,  hos  meget  suggestible  Individer, 
blive  saa  fremherskende,  at  den  ligefrem  udløser  den  for- 
budte Handling.  Et  enkelt  Exempel,  som  jeg  tager  fra 
mine  egne  Oplevelser,  vil  forklare  Sagen.  Som  elleve- 
aarig  Dreng  fik  jeg  i  et  enkelt  Fag  en  Lærer,  hvis  Ud- 
seende forekom  mig  noget  af  det  hæsligste,  jeg  nogen- 
sinde havde  set;  han  havde  tilmed  stikkende  Øjne,  som 
i  høj  Grad  tiltrak  sig  min  Opmærksomhed.  Henimod 
Slutningen  af  den  første  Time  afbrød  han  pludselig 
Undervisningen  og  forlangte  i  en  vred  Tone,  at  de  Elever, 
som  sad  og  smækkede  med  Tungen,  skulde  holde  op,  da 
han  ikke  kunde  fordrage  den  Lyd.  Jeg  vidste  mig  ganske 
uskyldig,  ti  jeg  var  altfor  bange  for  Manden,  til  at  jeg 
paa  nogen  Maade  skulde  have  vovet  at  gøre  Narrestreger 

i  hans  Time  —  men  Suggestionen  virkede.  Af  Frygt  for, 
at  jeg  uvilkaarlig  skulde  komme  til  at  give  et  Smæk  med 
Tungen,  henvendte  jeg  min  Opmærksomhed  paa  de  Synke- 
bevægelser, der  hos  ethvert  normalt  Menneske  udløses 
rent  reflektorisk,  naar  der  har  samlet  sig  en  vis  Masse 
Spyt  i  Munden.  Derved  blev  disse  Reflexbevægelser  lam- 
mede, Munden  løb  fuld  af  Vand,  og  med  en  Viljesanstren- 
gelse maatte  jeg  synke  det  hele,  men  det  kunde  ikke  løbe 
af  uden  et  lydeligt  Smæk  med  Tungen.  Naturligvis  blev 
jeg  opdaget  og  straffet,  men  fra  den  Dag  indtraadte  Lam- 
melsen konstant  i  det  Nu,  hvor  vedkommende  Lærer  satte 
sin  Fod  i  Klassen,  og  den  forsvandt  sporløst,  saasnart  han 
fjærnede  sig.  Det  er  et  typisk  Exempel  paa  en  Kontrær- 
suggestion; Forbudet  fremkalder  netop  den  forbudte  Hand- 
ling paa  Grund  af  den  ved  Frygten  forhøjede  Suggestibilitet. 
Samme  Virkning  som  Tilliden  til  en  bestemt  Person 
har  ogsaa  Troen  paa,  Overbevisningen  om  en  Anskuelses 
Rigtighed.  Enhver  Tro  eller  Overbevisning,  være  sig  i 
religiøs,  filosofisk,  politisk  eller  andre  Retninger,  medfører 
altid,  at  det,  der  umiddelbart  stemmer  med  denne  Over- 
bevisning, uden  Bevisførelse  antages  for  sandt,  medens 
alt,  hvad  der  ikke  stemmer  dermed,  erklæres  for  urigtigt. 
Dette  beror  paa  de  ved  Overensstemmelsen  eller  Uover- 
ensstemmelsen vakte  Følelser.  Hø,rer  man  en  Anskuelse 
fremsat,  der  staar  i  Samklang  med  Ens  egne  Anskuelser 
paa  et  bestemt  Omraade,  saa  fremkalder  denne  Overens- 
stemmelse en  Lystfølelse,  hvorimod  en  Uoverensstemmelse 
vækker  Ulyst.  Disse  Følelser  blive  nu  for  de  fleste  Men- 
nesker saa  godt  som  altid  Kriteriet  for  Paastandens  Sand- 
hed eller  Usandhed.  Og  idet  Opmærksomheden  fængsles 
af  de  lystbetonede  Forestillinger,  saa  blive  de  umiddelbart 
optagne  af  Individet  og  faa  fremtidig  Indflydelse  paa  Tanke 
og  Handling.  Fra  de  modstridende  Forestillinger,  som 
vække  Ulyst,  vil  Opmærksomheden  derimod  vende  sig 
bort.    Med  andre  Ord :  en  bestemt  Tro  eller  Overbevisning 

forøger  Suggestibiliteten  for  alt,  hvad  der  stemmer  dermed, 
medens  den  formindsker  Suggestibiliteten  for  det,  der  strider 
derimod.  Dette  Forhold  er  allerede  tildels  omtalt  tidligere. 
Hildethed  er  kun  en  bestemt  Form  heraf;  den  er,  saa  at 
sige,  den  intellektuelle  Virkning.  Er  man  hildet  i  en 
bestemt  Anskuelse,  vil  man  kun  have  Øje  for,  hvad  der 
stemmer  hermed,  og  ignorere  de  modstridende  Fakta.  Men 
den  Forøgelse  af  Suggestibiliteten  i  en  begrænset  Retning, 
som  en  bestemt  Tro  kan  fremkalde,  har  ikke  blot  Hildet- 
hed til  Følge;  den  strækker  sig  langt  videre  og  har  meget 
interessantere  Virkninger. 

Erfaringen  lærer  os  nemlig,  at  de  Indskydelser,  som 
modtages  under  tilstrækkelig  forhøjet  Suggestibilitet,  uanset 
hvorledes  denne  Forhøjelse  er  tilvejebragt,  ikke  blot  kunne 
virke  paa  Individets  Tanker  og  Handlinger,  men  ere  i 
Stand  til  at  paavirke  en  hvilkensomhelst  legemlig  og 
sjælelig  Funktion.  Sanseiagttagelserne  modificeres.  Erin- 
dringer omformes,  nye  Tankeretninger  fremkaldes.  Hand- 
linger, der  normalt  vilde  være  ganske  uforenelige  med 
Individets  Karakter,  kunne  sættes  i  Gang,  de  fysiologiske 
Funktioner  kunne  indenfor  visse  Grænser  paavirkes. 
Sygdomme  ophæves  og  fremkaldes  osv.  Et  enkelt  Exempel 
i  Retning  af  saadanne  legemlige  Forandringer  er  allerede 
givet  i  den  ovenfor  omtalte  Kontrærsuggestion;  naar  vi 
senere  forfølge  Suggestibilitetens  Betydning  for  Overtroen, 
ville  vi  træflFe  mange  flere.  Alle  disse  Fænomener  kunne 
fremkaldes,  og  fremkaldes  som  oftest,  ved  Paavirkninger 
fra  andre  Mennesker;  i  saa  Fald  kaldes  Suggestionen  en 
Fremmedsuggestion.  Men  de  kunne  ogsaa  fremkomme 
som  Følge  af  en  Paavirkning,  der  frembringes  eller  foran- 
lediges af  Individet  selv,  og  en  saadan  Indskydelse  kaldes 
en  Autosuggestion.  Men  for  at  en  Autosuggestion  skal 
have  nogen  Virkning,  maa  Suggestibiliteten  nødvendigvis 
være  forhøjet,  og  dette  skyldes  i  Almindelighed  en  bestemt 
Tro    hos   det   paagældende  Menneske.     Som    Exempel  i 

denne  Retning  kunne  vi  tage  et  af  de  utallige  Sympati- 
midler, der  benyttes  mod  Vorter.  »Man  gnider  Venerne 
med  en  rød  Marksnegl  og  spidder  denne  paa  en  Tom. 
Naar  Sneglen  er  tørret  ind  og  falder  af,  ere  Vorterne 
borte«.  Metoden  bruges  almindelig  i  Kanton  Zurich,  i 
Irland  og  hist  og  her  i  Tyskland.  Men  Sneglens  Slim 
virker  ikke  i  mindste  Maade  ætsende,  og  endnu  mindre 
kan  det  ulykkelige  Dyrs  Spidning  have  nogen  Virkning. 
Men  er  Troen  paa  Midlets  Virkning  kun  tilstrækkelig 
stærk,  vil  Operationen  virke  som  Autosuggestion  paa  den, 
der  udfører  Operationen,  og  Vorterne  forsvinde  faktisk. 
Det  er  altsaa  selve  Overtroen,  der  her, .  som  i  utallige 
andre  Tilfælde,  er  den  virkende  Kraft. 

Flere  af  de  Faktorer,  som  forhøje  Suggestibiliteten, 
kunne  naturligvis  virke  sammen  og  derved  fremkalde  en 
ganske  abnorm  Suggestibilitet.  Dette  sker  f.  Ex.,  naar  en 
bestemt  Tro  hos  et  Menneske  udnyttes  af  en  Person,  til 
hvem  han  har  Tillid.  Troen  og  Tilliden  virke  hver  for 
sig  forhøjende  paa  Suggestibiliteten;  af  deres  Samvirken 
kan  derfor  fremgaa  mærkelige  Resultater.  Saaledes  kan 
Religionen  i  tillidvækkende  og  behændige  Præsters  Hænder 
blive  et  Middel,  hvorved  de  største  Resultater  —  baade  i 
god  og  slet  Retning  —  kunne  naas  ad  suggestiv  Vej. 
Stoll  anfører  flere  Exempler  af  den  Art;  jeg  gengiver  et 
af  de  mest  drastiske,  der  naturligvis  bedst  viser,  hvor  vidt 
man  virkelig  kan  komme  paa  den  Maade. 

»I  England  havde  en  vellystig  Sværmer,  Henry  James 
Price,  bedaaret  sine  kvindelige  Tilhængere  i  den  Grad,  at 
det  blev  ham  muligt,  i  den  af  ham  grundede  'Kærligheds- 
stad*,  i  hele  Menighedens  Overværelse  ved  høj  lys  Dag 
at  bestige  Brudesengen  med  en  smuk  Pige,  Miss  Patterson. 
Han  forkyndte  i  Forvejen:  'at  han  af  Guds  Naade  vilde 
tage  en  Jomfru  til  Hustru,  ikke  med  Frygt  og  Skam  paa 
et  hemmeligt  Sted  og  for  lukkede  Døre,  men  i  Dagens 
Lys  og  i  Nærværelse  af  alle  de  hellige  af  begge  Køn.  Der 

var  saaledes  Guds  Vilje,  og  han  vilde  ikke  spørge  nogen, 
mindst  den  udkaarne  selv.     Hvem  han  vilde  tage,  sagde 
han  ikke.    Jomfruerne   maatte   altsaa   holde   sig   beredte, 
da    ingen   kunde   vide,    naar   Brudgommen   kom.     Først 
vilde  han  besegle  hende  med  et  Kys,  saa  omfavne  hende 
og  tage  hende  til  sig,   paa   det  at  den  himmelske  Aand 
og  de  jordiske  Ting  kunde  smelte  sammen  og  fremtidig 
vorde  Et*.    Denne   uhørte  Ceremoni  blev  virkelig  udføn«. 
Nærmere  Kommentarer   kræver   denne  Tildragelse   ikke; 
den  er  iøvrigt  slet  ikke  enestaaende  i  de  religiøse  Sekters 
Historie.     Ethvert   normalt  sædeligt  Menneske  vil  bedst 
selv   kunne   udmale   sig,    hvilken   enorm    suggestiv  Ind- 
flydelse Price   og   hans  Lære   maa   have    havt   paa  hele 
Menighedens  Tanker  og  Følelser,  for  at  den  kunde  være 
et  roligt  Øjenvidne  til  en  saadan  Scene. 

Dette  gruopvækkende  Exempel  viser  ikke  blot  Sugge- 
stionens Magt,  det  lærer  os  tillige,  at  en  stor  Mængde 
Mennesker  samtidig  kunne  paavirkes  suggestivt  i  samme 
Retning.  Ikke  blot  den  udkaarne,  men  ogsaa  hele  den 
trofaste  Menighed  er  saaledes  paavirket  af  Skurken,  at  de 
uden  Ophævelser  finde  sig  i  hans  Opførsel.  Saadanne 
»Masse-Suggestioner«  have  i  Menneskeslægtens  Historie 
paavislig  spillet  en  stor  Rolle.  Det  første  og  femte  Kors- 
tog ere  saaledes  tydelig  nok  Resultater  af  Massesugge- 
stioner, hvilket  let  ses  af  enhver  nogenlunde  udførlig 
Fremstilling  af  deres  Oprindelse.  Ogsaa  for  Overtroen 
har  den  Art  Suggestioner  uden  Tvivl  havt  stor  Betydning; 
de  ligge  sikkert  til  Grund  overalt,  hvor  flere  Mennesker 
samtidig  have  ha\^  samme  Hallucination.  Desværre  have 
Nutidens  experimentale  Undersøgelser  endnu  ikke  naaet 
at  kaste  fuldt  Lys  over  dette  Fænomen,  hvilket  i  Betragt- 
ning af  Sagens  Vanskelighed  er  let  forstaaeligt.  I  sit 
interessante  lille  Arbejde:  »Psychologie  des  foules«,  Paris 
1895,  har  Lebon  ad  ren  historisk  Vej  paavisc,  at  »Mas- 
serne«  altid  ere  mere  suggestible  end  hvert  enkelt  Men- 

neske  taget  for  sig,  og  han  har  tillige  fundet  nc^lc 
Momenter,  som  kunne  tjene  til  Fænomenets  Forklaring. 
Men  Sagen  er  dermed  langt  fra  at  være  udtømt.  Da  det 
hele  Spørgsmaal  imidlertid  kun  er  meget  lidt  belyst,  maa 
vi  indskrænke  os  til  at  fastslaa,  at  Massesuggestioner  fore- 
komme, og  at  de,  under  gunstige  Forhold,  rimeligvis  crc 
nok  saa  lette  at  fremkalde  som  Suggestioner  hos  enkelte 
Mennesker. 

Naar  vi  nu  gaa  over  til  Undersøgelsen  af  Sugge- 
stionens Betydning  for  Overtroen,  ville  vi  for  Overskue- 
lighedens Skyld  i  særlige  Kapitler  behandle  Suggestionens 
Indflydelse  paa  Sanseiagttagelsen,  paa  Anskuelser  og 
Erindringer,  de  legemlige  Tilstande  og  Handlinger. 


Suggererede  Hallucinationer, 

Fysiologen  H.  Meyer  er  saa  vidt  vides  den  første, 
som  har  iagttaget,  at  man  ved  fortsat  Koncentration  af 
Opmærksomheden  paa  et  Erindrings-  eller  Fantasibillede 
tilsidst  kan  faa  dette  til  at  blive  saa  levende  og  tydeligt 
som  en  virkelig  Sanseiagttagelse.  For  ham  lykkedes  det 
paa  denne  Maade  kun  at  fremkalde  hallucinatoriske  Syns- 
billeder  og  Berøringsfornemmelser,  men  senere  ere  lignende 
Forsøg  anstillede  af  mange  andre,  hvorved  det  har  vist 
sig,  at  i  hvert  Fald  ogsaa  Lydforestillinger  vilkaarlig 
kunne  gøres  hallucinatoriske.  Mindre  sikkert  er  dette 
derimod  for  Smags-  og  Lugtfornemmelsernes  Vedkom- 
mende, hvilket  er  ganske  naturligt,  da  Erindringsbillederne 
af  disse  Fornemmelser  i  det  hele  taget  ere  mindre  skarpe. 
Forsøgene  have  fremdeles  vist,  at  Udfaldet  er  i  høj  Grad 
individuelt  forskelligt.  For  nogle  Mennesker  lykkes  det 
let,  for  andre  saa  godt  som  slet  ikke;  nogle  kunne  kun 
fremkalde  vilkaarlige  Hallucinationer  paa  Synssansens 
Omraade,  andre  kun  paa  Hørelsens,  o.  s.  v.     løvrigt  ville 

disse  Hallucinationer  naturligvis  aldrig  forvexles  med  vir- 
kelige Sanseiagttagelser,  fordi  man  er  sig  bevidst  at  have 
fremkaldt  dem  vilkaarlig,  med  Anstrængelse. 

Anderledes  bliver  Forholdet  derimod,  naar  Opmærk- 
somheden under  forhøjet  Suggestibilitet  fængsles  af  et 
Erindringsbillede  og  i.  længere  Tid  holdes  koncentreret 
derved.  Aarsagerne  henil  kunne  være  forskellige.  Snart 
kan  det  være  Fremmedsuggestioner ,  idet  Billedet,  som 
skal  ses,  omtales  eller  nærmere  beskrives,  hvorved  Op- 
mærksomheden uvilkaarlig  fængsles  af  den  saaledes  frem- 
kaldte Forestilling.  I  andre  Tilfælde  kan  det  være  Auto- 
suggestioner, fremkaldte  ved  Forventning  eller  Frygt. 
Under  alle  Omstændigheder  vil  Opmærksomhedskoncen- 
trationen  kunne  medføre,  at  Forestillingen  bliver  hallu- 
cinatorisk; og  ikke  blot  kan  den  faa  Sanseiagttagelsens 
Styrke  og  Tydelighed,  men  der  er  ogsaa  Mulighed  for 
en  Forvexlipg  med  en  virkelig  Iagttagelse,  fordi  Individet 
ikke  er  sig  bevidst  selv  at  have  fremkaldt  Billedet. 
Exempler  paa  denne  Art  Hallucinationer  ere  allerede 
anførte  (S.  223)  ved  Omtalen  af  de  spontane  Hallucina- 
tioner; vi  skulle  nu  fra  Overtroens  Historie  fremdrage 
forskellige  Fænomener,  som  let  lade  sig  forklare  som 
suggererede  Hallucinationer. 

Ifølge  gamle  Beretninger  vil  en  synsk,  som  har  en 
Vision,  kunne  overføre  denne  paa  en  anden  synsk  blot 
ved  en  Berøring.  Paalidelige  Beretninger  om  Tilfælde  af 
den  Art  ere  mig  ikke  bekendte;  der  forekommer  ganske 
vist  i  Litteraturen  Exempler  derpaa,  men  vi  have  i  ingen 
af  disse  Skildringer  nogen  Garanti  for,  at  de  to  synske 
virkelig  have  set  det  samme.  Saasnart  den  ene  derimod 
nævner  eller  blot  antyder  for  den  anden,  hvad  han  ser, 
saa  er  Overensstemmelsen  forstaaelig.  Personer,  der  i 
det  hele  taget  have  Tilbøjelighed  til  at  blive  hallucinerede, 
ville  naturligvis  ogsaa  være  let  modtagelige  for  sugge- 
rerede Hallucinationer,    og   den  enes   Omtale   af  et  Syn 

vil  derfor  suggestivt  kunne  fremkalde  Synet  hos  den 
anden.  Et  Exempel  herpaa  have  vi  i  Præsten  Lysius' 
Vision,  som  ved  en  Verbalsuggestion  overføres  paa 
Søsteren  (IH.  S.  27).  Men  end  ikke  her  er  det  sikkert, 
at  de  to  se  nøjagtig  det  samme;  det  er  vel  sandsynligt, 
at  hun  ser  et  Lig,  siden  han  udtrykkelig  nævner  det, 
derimod  har  man  Grund  til  at  tvivle  om,  hvorvidt  deres 
Syner  virkelig  have  været  ens  i  alle  Enkeltheder.  Paa 
samme  Maade  gaar  det  i  andre  Tilfælde;  intetsteds  fore- 
ligger der  noget  Bevis  for,  at  de  to  synskes  Visioner 
have  stemt  overens  i  andre  Punkter  end  netop  dem,  som 
den  ene  har  nævnt  for  den  anden.  Eller  med  andre  Ord : 
denne  mærkelige  Overførelse  af  et  Syn  fra  et  Menneske 
til  et  andet  lader  sig  fuldstændig  forklare  som  en  Sugge- 
stivvirkning. 

Aandesyner  skyldes  ogsaa  i  de  fleste  Tilfælde  paa- 
vislig  Suggestioner,  enten  Fremmed-  eller  Autosuggestioner. 
Tror  et  Menneske  paa  Aander,  og  venter  han,  at  de  i  et 
givet  Øjeblik  ville  vise  sig,  saa  vil  den  ved  Troen  for- 
højede Suggestibilitet  kunne  medføre,  at  han  i  det  retie 
Moment  faar  en  Hallucination  af  den  Art.  Efter  forskel- 
lige Rejsendes  Beretninger  er  dette  Fænomen  meget 
hyppigt  hos  de  sibiriske  Folkeslag.  Schamanen,  Trylle- 
præsten,  hvis  mærkelige  Operationer  allerede  tidligere  ere 
omtalte  (I.  S.  30),  ser  i  sin  exalterede  Tilstand  jævnlig 
Aander,  enten  i  Menneske-  eller  i  Dyreskikkelse.  Og  de 
tilstedeværende,  som  tro,  at  Schamanen  er  besat  af  Aan- 
derne,  se  ofte  en  blaa  Røg  stige  op  fra  ham;  det  holdes 
for  et  Tegn  paa,  at  Aanderne  forlade  ham.  Ganske  lig- 
nende Forhold  gøre  sig  aabenbart  gældende  i  vore  Dages 
spiritistiske  Forsamlinger.  De  allerfleste  af  de  Lysfæno- 
mener og  mer  eller  mindre  fuldstændig  materialiserede 
Aandeskikkelser,  som  vise  sig  i  Seancerne,  ere  blot 
suggererede  Hallucinationer.  Kun  i  visse  særlige  Tilfælde 
have  Aandeskikkelserne  en   anden  Oprindelse  og  et  mere 

materielt  Grundlag;  herpaa  skulle  vi  i  det  følgende  gaa 
nærmere  ind. 

Naturligvis  vil  der  mod  denne  Opfattelse  blive  gjort 
gældende,  at  den  er  et  blot  og  bart  Postulat,  for  hvis 
Rigtighed  der  ikke  er  ført  nogetsomhelst  Beyis.  »Hvoraf 
véd  man  egenlig«,  ville  Spiritisterne  vel  spørge,  »at  der 
virkelig  ikke  er  Aander  tilstede?«  Hertil  kan  svares,  at 
det  for  det  første  er  højst  urimeligt  at  opstille  en  saa 
vovet  Hypotese  som  Aandernes  Medvirken,  saalænge  der 
findes  naturlige  og  velkendte  Aarsager,  som  kunne  for- 
klare Sagen.  Bevisbyrden  paahviler  altid  den,  der  opstiller 
nye  Paastandc;  det  maa  derfor  blive  Spiritisternes  Sag  at 
bevise,  at  Aandesynerne  ikke  skyldes  suggererede  Hallu- 
cinationer i  alle  de  Tilfælde,  hvor  der  ikke  paavislig 
foreligger  bevidst  Bedrageri  eller  Trancehandlinger  fra 
Mediets  Side.  Men  dernæst  er  der  ogsaa  et  positivt  Bevis 
for,  at  vi  her  have  med  Hallucinationer  at  gøre.  Det  er 
altid  kun  »den  troende«,  som  ser  Aanderne.  Tro  skal 
der  til,  men  under  Tro  og  Forventning  ere  Hallucina- 
tionerne saa  godt  som  uundgaaelige.  Ostjaker  og  Tun- 
guser  se  Aanderne  forlade  Schamanen ;  Spiritisterne  se 
Aander  i  Mediets  Nærværelse;  i  Oldtiden  og  Middelalderen 
saa'  Folk  Aanderne  forlade  de  besatte,  naar  Besværgere 
eller  Præster  drev  dem  ud.  Det  nævnes  ligefrem  hos 
enkelte  ældre  Forfattere,  at  Aanderne  ere  sete  eller  i  det 
mindste  have  givet  synlige  Vidnesbyrd  om  sin  Nærværelse, 
idet  de  fo'r  bort.  Og  det  kan  derfor  ikke  forundre  os,  at  vi 
i  gamle  religiøse  Malerier,  hvor  Djævleuddrivelsen  er  et 
meget  yndet  Motiv,  altid  finde  Aanderne  fremstillede;  i 
Almindelighed  som  vingede  Skikkelser,  der  fare  ud  af 
Munden  paa  den  besatte*).    Men  hvorfor  ser  den  europæiske 


*)  Omstaaende  Billede  er  tegnet  efter  en  Gravering  af  Adam  van 
Noort  (1562 — 1641);  det  er  taget  fra  Richer:  Etude  clinique  sur 
la  grande  hysteri  e,  Paris  1885. 

Rejsende  ikke  de  sibiriske  Aander,  som  alle  de  andre  i 
Jurtaen  forsamlede  kunne  se?  Og  hvorfor  ser  den  kridske 
Forsker  ingen  Aander  i  de  spiritistiske  Seancer,  med- 
mindre Mediet  selv  i  passende  Forklædning  paatager  sig  at 
give  Gejstens  Rolle?  Og  Djævlebesatte  forekomme  jo  endnu 


i  vore  Dage;  det  er  ulykkelige  syge,  Hyste ro-Epileptikere, 
hvis  Behandling  nu  er  gaaet  over  fra  Præsten  til  Sinds- 
sygelægen, Men  hvorfor  se  vore  Psykiatrikere  aldrig  de 
flygtende  Djævle,  naar  de  helbrede  disse  Patienter  for 
deres  voldsomme  Anfald  ?  Der  kan  herpaa  kun  gives  ét 
Svar:  man  ser  ingen  Aander  eller  Djævle,  fordi  der  iogen 

er  at  se;  kun  den,  der  tror  paa  dem  og  venter  deres 
Nærværelse,  kan  opnaa  at  suggerere  sig  en  Hallucination 
i  den  Retning. 

Paa  suggererede  Hallucinationer  i  Forbindelse  med 
nogle  andre  psykiske  Ejendommeligheder  beror  ogsaa 
Reichenbachs  Odlære  (IH.  S.  loi  Anm.).  At  Odlyset  er 
et  rent  subjektivt  Fænomen,  der  kun  existerer  i  de  sensi- 
tives Bevidsthed,  er  godtgjort  derved,  at  det  ikke  kan 
fotograferes.  Dette  vidste  Reichenbach  selv,  men  han 
sluttede  deraf,  at  de  sensitives  Synsevne  maatte  være 
større  end  den  fotografiske  Plades  Modtagelighed.  For  40 
Aar  siden,  da  man  kun  kendte  de  vaade  Kollodiumplader, 
kunde  denne  Slutning  være  berettiget;  nu  er  den  uholdbar. 
Society  for  Psychical  Research  har  undersøgt  forskellige 
sensitives  Synsstyrke,  som  aldeles  ikke  oyerskred  normale 
Menneskers.  Desuden  ved  man,  at  de  nu  almindelig 
anvendte  tørre  Brom  sølv-Gelatineplader  ved  fortsat  Expo- 
sition  give  Billeder  af  Genstande,  der  ere  saa  lyssvage, 
at  intet  menneskeligt  Øje  kan  opfatte  dem.  Med  saadanne 
Plader  har  den  berømte  engelske  Astronom  Huggins,  der 
tillige  er  Fagmand  paa  Fotografiens  Omraade,  forsøgt  at 
fotografere  kæmpemæssige  Elektromagneter,  men  Resultatet 
var  fuldstændig  negativt.  Der  er  altsaa  ikke  ved  Magnet- 
polerne noget  Lys,  som  et  Menneske  kan  være  i  Stand 
til  at  se;  naar  de  sensitive  desuagtet  se  Lysfænomener, 
maa  disse  være  rent  subjektive. 

Det  er  nu  heller  ikke  vanskeligt  at  forstaa,  hvorledes 
Odlyset  fremkommer.  Suggestibiliteten  spiller  herved  en 
Hovedrolle.  Naar  man  venter  at  se  noget  og  anstrænger 
sig  for  at  se  det,  vil  Synsbilledet  let  blive  hallucinatorisk* 
Og  Fænomenets  Fremkomst  lettes  naturligvis  i  høj  Grad 
derved,  at  Forsøgene  udføres  i  et  absolut  mørkt  Værelse, 
hvor  ikke  mindste  Lysskær  trænger  ind  udefra.  Under 
saadanne  Forhold  ville  de  fleste  Mennesker,  som  over- 
hovedet have  tydelige  Synserindringer,  se  et  Billede  med 

lysende  Omrids  af  enhver  Genstand,  saasnart  den  nævnes. 
En  »sensitiv«  Person  er  saaledes  for  det  første  kun  et 
suggestibelt  Menneske  med  nogenlunde  tydelige  Syns- 
erindringsbilleder  ;  herved  lade  de  almindeligste  Fænomener 
i  det  Reichenbach'ske  Mørkkammer  sig  forklare.  Tror 
en  saadah  sensitiv,  at  en  Genstand  befinder  sig  et  bestemt 
Sted  i  Rummet,  saa  henlægger  han  sit  Synsbillede  til 
dette  Sted,  eller  med  andre  Ord :  han  tror  at  se  Genstanden 
dér.  Mangen  Gang  tager  det  sig  rigtignok  ud,  som  om 
de  sensitive  virkelig  kunde  se  Genstandene  og  finde  dem, 
naar  de  ere  anbragte  paa  ubekendte  Steder  i  Værelset. 
Det  er  dog  kun  rent  tilsyneladende  og  beror  i  Virkelig- 
heden paa  en  ganske  anden  Ejendommelighed  hos  de 
sensitive,  nemlig  den  ved  Mørket  fremkaldte  Hyperæstesi, 
Skærpelse  af  Sanserne. 

Det  er  en  bekendt  Sag,  at  Hørelsen  og  især  Berørings- 
sanserne ofte  ere  stærkt  skærpede  hos  blinde.  Det  samme 
synes  at  finde  Sted,  om  end  i  ringere  Grad,  hos  normale 
Mennesker,  der  have  opholdt  sig  en  Timestid  i  et  fuld- 
stændig mørkt  Værelse.  Hørelsen  og  Temperatursansen 
træde  her  i  Synets  Sted  og  skærpes  saaledes,  at  selv 
meget  svage  Paavirkninger  kunne  komme  til  Bevidstheden. 
Det  er  næsten  ikke  muligt  at  bevæge  sig  saa  lydløst,  at 
de  sensitive  ikke  mærke  det;  vil  man  anbringe  en  Genstand 
etsteds  i  Stuen  for  at  prøve,  om  en  sensitiv  kan  angive, 
hvor  den  findes,  saa  lykkes  det  ham  ofte,  fordi  han  hører, 
hvor  Tingen  bliver  stillet.  Ogsaa  Temperaturfomemmelser 
kunne  herved  spille  en  Rolle;  men  naar  den  sensitive 
ikke  er  særlig  vant  til  at  gøre  Iagttagelser,  vil  han  ofte 
være  ganske  uvidende  om,  gennem  hvilke  Sanseorganer 
han  modtager  de  svage  Paavirkninger.  De  udløste  For- 
nemmelser forblive  ubevidste,  men  de  fremkalde  et  Syns- 
billede  af  Genstanden  paa  et  bestemt  Sted  i  Rummet. 
Den  sensitive  tror  saa,  at  han  ser  Genstanden  dér,  medens 

Billedet  i  Virkeligheden  er  hallucinatorisk,  et  Udslag  af 
ubemærkede  Paavirkninger. 

Odfænomenernes  subjektive  Karakter  blev  allerede 
paavist  af  en  Kommission  af  Læger  kort  Tid  efter,  at 
Reichenbach  havde  ofFenliggjort  sine  første  Forsøg  i  denne 
Retning.  Rigtigheden  af  den  givne  Forklaring  har  jeg 
overbevist  mig  om  ved  nogle  Forsøg,  hvori  jeg  for  et 
Par  Aar  siden  havde  Lejlighed  til  at  deltage.  Blandt  flere 
Personer  var  der  tre  foruden  mig,  som  vare  i  Stand  til 
at  se  Odlyset.  Vi  hørte  alle  til  den  visuelle  Type  d.  v.  s. 
havde  tydelige  Synserindringsbilleder.  Efter  nogen  Tids 
Ophold  i  det  fuldstændig  mørke  Værelse  saa'  jeg  Magneten 
lysende,  naar  jeg  bevægede  den;  ligeledes  mine  Fingre, 
naar  de  bevægedes;  en  enkelt  Gang  hele  min  Krop.  En 
Metalplade,  der  var  besat  med  talrige  fine  Spidser,  lyste 
stærkt,  naar  jeg  strøg  Fingrene  hen  over  den ;  et  Gongon- 
slag  fremkaldte  et  Lynglimt  for  Øjnene.  Alt  dette  viser, 
hvorledes  Paavirkninger  paa  andre  Sanser  strax  omsætte 
sig  i  Synsbilleder,  der  blive  desto  mere  udprægede,  jo 
stærkere  Paavirkningerne  ere.  Naar  jeg  ved  Lyden  af 
andre  Personer,  deres  Stemme,  Bevægelser  over  Gulvet 
el.  lign.,  fik  en  Forestilling  om,  hvor  de  befandt  sig, 
lokaliserede  mit  Synsbillede  sig  dér.  Ved  at  gribe  efter 
dem  i  den  formodede  Retning  overtydede  jeg  mig  om, 
at  mit  Skøn,  alt  efter  Omstændighederne,  havde  været 
mer  eller  mindre  rigtigt.  Ogsaa  Varmefornemmelser 
fremkaldte  Synsbilleder.  Da  en  af  de  tilstedeværende, 
uden  mit  Vidende,  i  nogen  Afstand  gjorde  »magnetiske« 
Strøg  ned  over  mig,  følte  jeg  afvexlende  Varme  og  Kulde, 
og  jeg  saa*  strax  et  Billede  af  vedkommende  staaende 
foran  mig  med  spredte  Fingre. 

Ved  mine  egne  Forsøg  med  de  andre  sensitive  var 
det  mig  i  Begyndelsen  paafaldende,  at  de  greb  Magneten 
eller  mine  Hænder  paa  de  Steder,  hvor  de  angav  at  se 
Lys.     Men  dels  vare  mine  Bevægelser  ikke  helt  lydløse, 

dels  mærkede  jeg  senere,  at  deres  Gribebevægelser  ikke 
vare  sikre  men  famlende,  saa  at  de  altsaa  følte  sig  for; 
deres  Skøn  har  saaledes  næppe  været  sikrere  end  mit. 
Det  afgørende  Bevis  for  Synsbilledernes  subjektive  Karakter 
fik  jeg  dog  derved,  at  ingen  af  os  kunde  angive  blot  de 
groveste  Omrids  af  en  ubekendt  Genstand,  selv  om  den 
blev  holdt  lige  foran  os.  Vi  maatte  først  have  en  Fore- 
stilling om  Genstanden,  for  at  Synsbilledet  kunde  frem- 
komme. 

Det  er  nu  let  forstaaeligt,  hvorledes  Reichenbachs 
Odlære  er  bleven  til.  Hans  Ide  om  et  svagt  Nordlys 
ved  de  kunstige  Magneter  var  i  og  for  sig  meget  god. 
Selv  kunde  han  ikke  se  det,  men  da  han  nu  havde  det 
Uheld  at  faa  fat  paa  nogle  meget  suggestible  Kvinder, 
var  det  ham  en  let  Sag  at  suggerere  dem  denne  Hallu- 
cination. Men  dermed  tabte  han  fuldstændig  Herredømmet 
over  Sagens  videre  Udvikling.  Ti  da  de  sensitive  først 
havde  faaet  Opmærksomheden  henvendt  paa  Synsbilledeme, 
saa'  de  alting  lysende  i  Mørke,  og  Reichenbach  blev 
bestyrket  i  Troen  paa  Virkeligheden  af  dette  Lys  derved, 
at  de  sensitive  tilsyneladende  kunde  finde  Tingene  i 
Mørke.  Da  han  nu  savnede  de  fornødne  psykologiske 
Forudsætninger  for  at  forklare  disse  Fænomener,  blev 
han  tvungen  til  at  antage  en  særlig  Kraft,  Odkraften,  der 
fortrinsvis  ytrede  sig  ved  Lysfænomener.  Hele  dette 
interessante  Afsnit  af  Okkultismens  Historie  er  saaledes  i 
første  Instans  affødt  af  Suggestioner. 


Suggererede  Anskuelser  og  Erindringer, 

Naar  man  faar  en  Meddelelse  om  et  eller  andet,  vil 
man  vel  i  Almindelighed  betragte  den  som  rigtig,  forudsat 
at  den  ikke  i  sig  selv  lyder  altfor  usandsynlig,  og  saafremt 
man    ikke  har   særlige   Grunde  til  at  drage  Meddelerens 

Sandfærdighed  i  Tvivl.  Under  disse  Forudsætninger  vil 
enhver  Meddelelse  uden  Kritik  eller  nærmere  Prøve  blive 
troet.  Nogen  særlig  Garanti  for  Rigtigheden  af  en  saadan 
Meddelelse  har  man  aabenbart  ikke;  den  indgaar  i  Bevidst- 
heden i  Kraft  af  Suggestibiliteten:  fordi  den  umiddelbart 
har  fængslet  Opmærksomheden,  og  fordi  der  ikke  hos 
Modtageren  er  opdukket  Forestillinger,  som  have  ført  ham 
til  at  underkaste  Beretningen  en  nærmere  Undersøgelse 
eller  Kontrol.  Det  behøver  næppe  at  paavises,  at  Sugge- 
stioner af  denne  Art  høre  til  det  daglige  Livs  alier 
almindeligste  Tildragelser.  Samliv  og  Omgang  med 
andre  Mennesker  vilde  jo  blive  utaaleligt  eller  rent  ud 
umuligt,  hvis  vi  ikke  alle  vare  i  den  Grad  suggestible,  at 
en  Meddelelse  uden  Ophævelser  blev  modtaget  og  antaget 
for  rigtig,  naar  ikke  særlige  Omstændigheder  talte  derimod. 
Det  er  ogsaa  let  at  se,  at  den  største  Del  af  et  Menneskes 
positive  Viden  og  hele  Kundskabsmasse  slet  ikke  er  noget, 
som  han  véd,  men  kun  noget,  som  han  tror;  paa  Grund 
af  Suggestibiliteten  er  den  umiddelbart  indgaaet  i  Bevidst- 
heden og  er  fremtidig  bleven  bestemmende  for  Tanker 
og  Handlinger.  Naar  man  undtager  Matematikens  Sæt- 
ninger, hvis  Rigtighed  vi  indrømme  ifølge  en  logisk 
Bevisførelse,  og  en  ringe  Mængde  naturvidenskabelige 
Kendsgerninger,  hvis  Rigtighed  vi  have  overtydet  os  om 
ved  Iagttagelser,  saa  er  hele  vor  øvrige  Viden  kun  sugge- 
rerede Forestillinger.  Hvormange  Dyr  og  Planter  gives 
der  ikke,  hvis  Existens  vi  ikke  tvivle  om,  men  som  vi 
aldrig  selv  have  set?  Vi  antage  det  i  Tillid  til  de  bekendte 
Mænd,  som  paastaa,  at  de  have  set  dem.  Men  dette  vil 
jo  ikke  sige  andet,  end  at  disse  Mænds  Paastande  uvil- 
kaarlig  fængsle  vor  Opmærksomhed  og  indgaa  i  vor 
Bevidsthed,  fordi  Suggestibiliteten  er  forhøjet  ved  Tilliden. 
Mangler  den  fortiødne  Tillid,  vil  en  ny  Paastand  heller 
ikke  kunne  fængsle  Opmærksomheden;  vi  søge  Grunde 
for   eller   imod   dens    Rigtighed.     I   endnu    højere  Grad 

Overtro  og  Trolddom.    IV.  lo 

gælder  det  aabenbart  om  geografiske  og  historiske  Data, 
at  vor  Viden  derom  kun  er  Tro,  suggererede  Anskuelser. 
Som  Barn  har  man  troet  det,  fordi  det  stod  i  Bogen  og 
fordi  Læreren  sagde  det.  Senere  har  man  maaske  ved 
Selvsyn  fundet  Bekræftelse  paa  en  og  anden  Enkelthed 
og  ikke  fundet  Anledning  til  at  tvivle  om  Resten. 

Naar  saaledes  Størsteparten  af  det,  som  vi  kalde  vor 
positive  Viden,  kun  er  Tro,  kun  er  indgaaet  i  vor  Be- 
vidsthed i  Kraft  af  Suggestibiliteten,  saa  er  det  indlysende, 
at  dette  ogsaa  gælder  for  al  Tro  i  egenlig  Forstand: 
Religion  og  Overtro.  Ligesom  de  positive  Religioners 
Dogmer  hidtil  ere  blevne  og  til  Stadighed  blive  sugge- 
rerede det  ene  Slægtled  af  det  foregaaende,  saaledes  for- 
holder det  sig  ogsaa  med  Overtroen.  Det  ene  Slægtleds 
Overtro  meddeler  sig  umiddelbart  til  det  andet,  og  naar 
Troen  først  er  der,  saa  er  Mennesket  hildet  og  finder  nu 
Bekræftelse  paa  sin  Tro  ved  mangfoldige  Iagttagelser. 
Overleveringen  fra  Slægtled  til  Slægtled  er  saaledes  et 
Moment,  hvis  Betydning  ikke  maa  overses.  Mangfoldige 
overtroiske  Anskuelser  —  og  for  den  Sags  Skyld  ogsaa 
mange  religiøse  Dogmer  —  vilde  forlængst  have  ophørt 
at  existere,  hvis  de  ikke  vare  blevne  indpodede  de  kom- 
mende Generationer  allerede  i  Barnealderen,  hvor  Sugge- 
stibiliteten er  størst. 

Et  slaaende  Exempel  paa  de  suggererede  Anskuelsers 
Magt  have  vi  i  Hexevæsnets  Udvikling.  Trods  alt,  hvad 
der  fra  forskellige  Sider  er  anført  derimod,  synes  der  ikke 
at  kunne  være  Tvivl  om,  at  Hexevæsnet,  d.  v.  s.  Hexe- 
samfundene  med  .alle  de  dertil  hørende  Afskyeligheder, 
er  en  ren  Fabel,  fuldstændig  opdigtet.  Naturligvis  fandtes 
der  dengang  adskillig  flere  Troldmænd  og  »kloge  Koner« 
end  i  vore  Dage.  Paa  Landet,  og  sikkert  ogsaa  i  Byerne 
udenfor  de  mere  velstilledes  Kredse,  har  al  Læge-  og 
Dyrlægevirksomhed  været  delt  mellem  dem  og  Kirkens 
Mænd.     Kunde  Kirkens  Magi  ikke  hjælpe,   søgte  man  til 

dem,  der  sad  inde  med  de  gamle,  fra  Forfædrene  over- 
leverede Midler.  Og  til  dem  søgte  man  vel  ogsaa,  naar 
det  drejede  sig  om  mindre  legitime  Formaal,  som  en 
Præst  eller  Munk  ikke  kunde  have  noget  at  gøre  med. 
Men  fordi  Trolddommen  saaledes  florerede  og  udøvedes 
i  Former,  hvis  direkte  Afstamning  fra  Hedenskabet  ikke 
kunde  være  tvivlsom  (jvf.  I.  S.  133),  derfor  er  det  dog 
aldeles  ikke  bevist,  og  tilmed  højst  usandsynligt,  at  disse 
Troldmænd  og  Hexe  skulle  have  udgjort  sluttede  Samfund. 
Og  endnu  mindre  er  der  noget  Bevis  for,  at  de  samledes 
til  bestemte  Tider  for  at  fejre  Orgier,  som  nogle  have 
ment,  eller  dyrke  Fortidens  hedenske  Guder,  som  andre 
have  tænkt  sig.  I  sin  »Geschichte  des  Occultismus«  Bd. 
2,  S.  586  har  Kiesev^etter  rigtignok  anført  nogle  gamle 
Historier  om,  at  saadanne  Forsamlinger  ere  blevne  sete  af 
forskellige  Personer,  ja  endog  overrumplede  af  Øvrigheds- 
personer. Men  disse  Historier  skrive  sig  alle  fra  en 
senere  Tid,  da  Troen  paa  Hexevæsnet  allerede  var  fuldt 
udviklet,  og  Vidnesbyrd  fra  den  Tid  kan  man,  som  vi 
strax  skulle  se,  aldeles  ikke  stole  paa.  Og  selv  om  det 
maaske  kan  have  sift  Rigtighed  med  en  og  anden  af  disse 
Historier,  saa  mangler  der  fuldstændig  Bevis  for,  at  det 
ikke  ligefrem  var  en  Røverbande,  som  man  kom  bag  paa, 
medens  den  var  i  Færd  med  at  dele  Byttet.  Da  den 
nysgerrige  Øvrighed  som  oftest  blev  slaaet  ihjel  af  For- 
samlingen, saa  synes  denne  korporlige  Fremgangsmaade 
mere  at  tyde  paa  Røvere  end  paa  Hexe,  og  i  hvert  Fald 
mangler  i  alle  saadanne  Tilfælde  Garanti  for,  at  det  virkelig 
var  en  Hexeforsamling.  Og  ligesom  det  ikke  i  mindste 
Maade  er  bevist,  at  Hexene  virkelig  udgjorde  sluttede 
Samfund,  saaledes  er  der  heller  ikke  noget  som  taler  for, 
at  de  utvivlsomt  existerende  Troldmænd  og  kloge  Koner 
have  drevet  Konkurrencen  med  Kirkens  Magi  særlig 
voldsomt  paa  den  Tid,  da  Hexeprocesserne  opkom.     Der 

synes  saaledes  ikke  at  ligge  nogetsomhelst  reelt  til  Grund 
for  Troen  paa  Hexevæsnet. 

Vi  have  nu  ogsaa  allerede  tidligere,  i  I.  Del,  set,  at 
hele  denne  Tro  slet  ikke  kræver  noget  virkeligt  Grundlag. 
Den  opstod  naturlig  paa  den  Tid,  da  Kirken  begyndte 
at  indrømme  Trolddommens  Mulighed.  Til  de  gamle 
Beskyldninger  mod  Kættersekterne  føjes  Anklagen  for 
Hexeri  i  Begyndelsen  som  et  underordnet  Moment;  efter- 
haanden  træder  dette  mere  og  mere  i  Forgrunden,  og 
gennem  en  langsom  Udvikling,  der  kan  forfølges  i  de 
historiske  Aktstykker,  bliver  Kætteriet  tilsidst  til  Hexeri. 
Og  i  Stedet  for  den  tidligere  Forfølgelse  af  de  virkelig 
existerende  Kættersekter  træder  nu  Forfølgelsen  af  de 
ganske  imaginære  Hexesamfund.  Kun  ud  fra  denne 
Forudsætning,  at  Hexevæsnet  er  et  rent  Fantasiprodukt 
fra  Kirkens  Side,  lader  Sagens  videre  Udvikling  sig  forklare. 
I  Begyndelsen  gik  det  nemlig  kun  smaat  med  Hexe- 
processerne,  naturligvis  fordi  man  slet  ikke  kendte  noget 
til  den  Slags  Skabninger.  Troen  paa  dem  maatte  først 
gennem  Skrifter  og  Prædikener  suggereres  ind  i  Folket; 
men  da  det  var  sket,  saa  kom  der  Fart  i  Tingene.  Ti 
vi  vide  jo,  at  den,  der  er  hildet  i  en  bestemt  Tro,  let  i 
det  daglige  Livs  Tildragelser  vil  finde  Erfaringer,  der 
synes  at  bekræfte  hans  Tro.  I  de  alier  enkleste  og 
naturligste  Ting  kunde  man  derfor  nu  spore  Hexenes 
Virksomhed;  Anklagerne  for  Hexeri  blev  hyppigere,  og 
med  Hexebaalenes  Antal  voxede  Frygten,  som  saa  igen 
førte  til  nye  Anklager. 

Men  ikke  nok  hermed.  Den  Spænding  og  Angst, 
som  Hexeprocesserne  med  sine  umenneskelige  Tonurer 
udbredte  over  Folkene,  synes  ligefrem  at  have  medført 
visse  Fænomener,  der  kunde  give  Anklagerne  et  vist  Skin 
af  Ret.  Et  af  de  sikreste  og  paalideligste  Tegn  paa,  at 
et  Menneske  var  Hex,  havde  man  i  det  saakaldte  »Djævelens 
Mærke«,  stigma  diabolicum.    Hvis  man  paa  Hexenes  Krop 

kunde  finde  et  eller  flere  Steder,  der  vare  ganske  uføl- 
somme for  Smerte,  saa  var  vedkommendes  Skyld  dermed 
aabenbar  og  videre  Efterforskning  strængt  taget  overflødig. 
Saadanne  anæstetiske  Pletter  synes  efter  de  gamle  Beret- 
ninger ingenlunde  at  have  været  sjældne;  men  disse 
Mærker  ere,  som  vi  senere  skulle  se,  et  af  de  bedste 
Kendetegn  paa  den  Sygdom,  man  kalder  Hysteri.  Da 
Hysterien  nu  netop  oftest  fremkaldes  ved  Sindsbevægelser, 
især  Skræk  og  Frygt,  saa  synes  heraf  at  fremgaa,  at  Hexe- 
frygten  ligefrem  har  avlet  Hysteri  i  en  Maalestok,  som 
nuomstunder  er  ganske  ukendt.  De  oprindelig  ganske 
ubegrundede  Beskyldninger  synes  saaledes  i  Tidens  Løb 
at  have  fremkaldt  sygelige  Fænomener,  der  saa  igen  kunde 
tages  som  Bevis  for  Anklagernes  Berettigelse. 

Ogsaa  Hexcsalverne  ere  rimeligvis  kun  et  Produkt  af 
Frygten  for  Hexeprocesserne.  Fra  Portas  Forsøg  (II.  S.  172) 
vide  vi,  at  saadanne  Salver  virkelig  fandtes,  og  at  de  inde- 
holdt narkotiske  Stoffer,  der  kunde  fremkalde  en  dyb 
Søvn  fyldt  af  erotiske  Drømme.  Da  Fortidens  kloge 
Koner  have  været  ret  fortrolige  med  Urternes  lægende 
og  giftige  Egenskaber,  saa  er  det  jo  ret  naturligt,  at  de 
lejlighedsvis  have  benyttet  denne  Viden  til  at  trøste  sig 
selv  med.  Ligesom  Folk  nu  tildags  slaa  sig  paa  Drik  i 
kritiske  og  urolige  Tider,  saaledes  have  de  kloge  Koner 
vel  sagtens  under  Hexeprocessernes  fortvivlede  Forhold 
søgt  Trøst  og  en  øjeblikkelig  Glemsel  i  de  berusende 
Midler,  som  stod  til  deres  Raadighed.  At  de  under  denne 
Rus  drømmer  om  Hexefarter  og  erotiske  Udskejelser  med 
Djævle  og  Trolde,  er  naturligvis  atter  kun  en  suggestiv 
Virkning  af  Troen  paa  disse  Forholds  Virkelighed. 

I  Hexeprocessernes  Aktstykker  møder  man  ofte  et 
Fænomen,  som  ved  første  Øjekast  kunde  synes  at  stride 
betænkeligt  mod  den  her  fremsatte  Opfattelse.  Det  er 
ikke  helt  ualmindeligt,  at  Kvinder  selv  fremstille  sig  for 
Domstolene  og  anklage  sig  for  Hexeri.     Man  skulde  dog 

synes,  at  der  maa  have  ligget  noget  virkeligt  til  Grund 
for  saadanne  Selvanklager,  ti  hvad  skulde  vel  ellers  have 
bevæget  disse  Kvinder  til  en  saa  vanvittig  Tilstaaelse? 
»Ligefrem  Ondskab,«  siger  Stoll,  »vilde  være  meningsløs 
at  antage,  da  deres  eget  Liv  stod  paa  Spil.  Ikke  heller 
er  det  sandsynligt,  at  det  her  drejer  sig  om  udprægede 
Hysterikere,  der  for  enhver  Pris  vilde  se  sig  som  Genstand 
for  den  oflFenlige  Opmærksomhed.  For  at  forstaå  disse 
Tilfælde  maa  man  erindre,  at  der  gives  Mennesker,  for 
hvem  alt,  hvad  der  paa  en  eller  anden  Maade  suggereres 
dem,  strax  antager  et  saadant  Præg  af  fuldstændig  Virke- 
lighed, at  de  ere  ude  af  Stand  til  at  skelne  det  virkelig 
skete  fra  det  blot  hørte  eller  tænkte.« 

Til  at  belyse  disse  Tilfælde  anfører  Stoll  følgende 
Tildragelse  fra  den  bekendte  Hypnotiker»  Prof.  Bemheim's 
Klinik  i  Nancy.  »Bernheim  kaldte  en  Dag  en  14-aarig, 
livlig  og  intelligent  Dreng  hen  til  en  anden  Patients  Seng 
og  sagde  til  Drengen:  'Sig  mig,  har  den  Mand  dér  ikke 
igaar  taget  din  Portemonæ  fra  dig?*  'Jo,  han  har', 
svarede  Drengen  strax.  'Saa  fortæl  os,  hvorledes  det  gik 
til,  men  tag  dig  iagt  for  at  sige  andet  end  Sandheden,  ti 
her  er  netop  en  Politimand  tilstede,  og  du  maa  huske  paa, 
at  dit  Udsagn  kan  bringe  Tyven  i  Tugthuset*.  Drengen 
lovede  højt  og  helligt  kun  at  tale  Sandhed,  og  han  fortalte 
nu  vidt  og  bredt,  hvorledes  den  syge  i  Sengen  Nr.  i 
havde  baaret  sig  ad  med  at  stjæle  hans  Portemonæ.  Han 
var  beredt  til  at  gjøre  Ed  paa  sin  Fortælling.  Den  syge 
i  Nr.  I  rystede  stadig  leende  paa  Hovedet  og  benægtede 
hele  Historien.  Bernheim  vendte  sig  saa  til  den  lige  over- 
for liggende  syge  Nr.  2,  der  havde  høn  hele  denne  Scene, 
og  udspurgte  ham.  Denne  syge,  en  Hysteroepileptiker, 
gentog  ordret  Drengens  Forklaring  og  paastod,  at  han  og- 
saa  havde  set  Tyveriet.  Derefter  vendte  Bernheim  sig  til 
en  tredje  Patient,  en  ældre  Mand,  der.  sad  rolig  paa  en 
Bænk.     Han  paastod  koldblodig  og  med  Bestemthed,   at 

han  ikke  havde  set  noget  dertil.  Derved  blev  han,  men 
da  man  trængte  ind  paa  ham  og  bad  ham  huske  sig  om, 
mistede  han  lidt  efter  lidt  sin  Sikkerhed  og  indrømmede, 
at  det  var  muligt,  at  noget  saadant  var  passeret  paa  Stuen. 
Han  kunde  dog  ikke  mindes  at  have  set  det.  Videre  kunde 
dene  Vidne  ikke  bringes.« 

Historien  om  Tyveriet  var  naturligvis  opdigtet;  ikke 
desto  mindre  se  vi  to  Mennesker,  som  øjeblikkelig  tage 
den  for  Sandhed  og  udføre  den  videre.  Og  da  den  ene 
er  Ørenvidne  til  den  andens  Fremstilling,  berette  de  den 
med  de  samme  Ord.  Selv  den  tredje  gaar  saa  vidt,  at  han 
indrømmer,  at  det  kan  være  sket,  efter  at  han  ved  For- 
høret er  bleven  tilstrækkelig  bearbejdet. 

»Lad  os  nu  tænke  os  tilbage,«  siger  Stoll  videre,  »til 
de  Tider,  hvor  Flertallet  af  Folket  var  pint  af  en  stadig 
Frygt  for  Hexene  og  sporede  Trolddom  i  de  enkleste  og 
naturligste  Begivenheder.  Under  den  uhyre  Sjæleangst, 
som  Frygten  for  Hexene  paa  den  ene  Side  og  Skrækken 
for  den  evige  Fordømmelse  paa  den  anden  Side  frem- 
kaldte i  Folket,,  kunde  let  suggestible  Skabninger  ved  et 
Tilfælde  —  en  Hallucination  eller  en  ganske  ufrivillig 
Fremmedsuggestion  —  nemt  komme  paa  den  Tanke,  at 
de  vare  Hexe,  og  at  det  var  deres  Pligt  frivillig  at  frem- 
stille sig  for  Retten.  Ikke  Ondskab  men  Ængstelse  for 
deres  Sjæls  Salighed  og  en  extrem  Suggestibilitet  har 
drevet  en  Mængde  uskyldige  Mennesker  til  det  usalige 
Skridt,  der  førte  til  deres  Undergang.« 

At  ogsaa  Dommerne  have  været  hildede  i  Troen  paa 
Hexevæsnets  Virkelighed  og  derfor  ganske  utilgængelige 
for  sund  Fornuft,  behøver  næppe  noget  Bevis.  En  enkelt 
lille  Tildragelse,  som  f.  Ex.  den  I.  S.  156 — 57  anførte, 
der  paa  maa  og  faa  er  plukket  ud  af  Hexevæsnets  Annaler, 
er  tilstrækkelig  til  at  vise,  hvilketHøjdepunkt  af  Forrykthed 
Suggestibiliteten  har  kunnet  føre  Datidens  intelligenteste 
Mennesker  til. 

Suggererede  Bevægelser  og  Handlinger, 

Det  er  tidligere  udførlig  blevet  paavist,  at  enhver 
Forestilling,  til  hvilken  der  paa  en  eller  anden  Maade  er 
knyttet  en  Bevægelse,  har  Tendens  til  at  genfrembringe 
denne  Bevægelse.  Derved  er  Muligheden  givet  for,  at 
Bevægelser  kunne  suggereres.  Hvis  nemlig  Opmærksom- 
heden fængsles  af  en  saadan  Forestilling,  saa  vil  dermed 
Bevægelsen  komme  i  Stand,  saafremt  Individet  da  ikke 
ligefrem  modarbejder  Bevægelsestendensen.  Og  selv  om 
dette  sker,  vil  Bevægelsen  endda  kunne  blive  mærkelige 
hvis  Opmærksomheden  blot  er  tilstrækkelig  koncentreret 
paa  den  Forestilling,  hvortil  Bevægelsen  er  knyttet.  Naar 
et  Menneske  søger  at  holde  en  udstrakt  Arm  rolig,  saa 
vil  et  Pendul,  der  holdes  i  Haanden,  endda  komme  i 
Svingninger,  hvis  Individet  blot  venter  en  Bevægelse 
d.  V.  s.  stadig  har  Opmærksomheden  rettet  paa  Forestillingen 
om  en  Bevægelse.  S.  99  blev  det  omtalt,  at  dette  Forsøg 
let  lykkes  med  Folk,  der  ikke  kende  noget  til  Sagens 
Sammenhæng,  naar  man  iklæder  det  en  ganske  vilkaarlig 
mystisk  Form.  Ved  en  saadan  mystisk  Passiar  spænder 
man  i  høj  Grad  vedkommendes  Forventning  om,  at  en 
Bevægelse  skal  komme  i  Stand,  eller  med  andre  Ord: 
man  suggererer  ham  Bevægelsen. 

Suggererede  Bevægelser  og  Handlinger  ere  meget 
hyppige  i  det  daglige  Liv;  de  fremkomme  oftest  som 
blotte  Efterligninger  af,  hvad  man  har  set  andre  Men- 
nesker gøre.  Men  netop  derfor  vil  det  i  Almindelighed 
have  nogen  Vanskelighed  at  konstatere,  at  en  given  Hand- 
ling virkelig  er  suggereret.  Ti  foruden  Suggestibiliteten 
gives  der  ogsaa  en  anden  sjælelig  Faktor,  der  kan  frem- 
kalde slige  Efterligninger,  nemlig  den  saakaldte  Efter- 
ligningsdrift.  En  Dame  ser,  at  hendes  Veninde  har  faaet 
en  Kjole  efter  sidste  Mode,  og  saa  maa  hun  nødvendigvis 

have  Mage  dertil,    ti:   man    maa   dog  se   ud  som   andre 
Mennesker.    Her  gør  en  fuld  bevidst  Stræben  efter  at  ligne 
andre   sig    øjensynlig    gældende.      Ganske   analogt,    kun 
maaske  lidt  mindre  bevidst,  er  Forholdet,  naar  Børn  lege 
Dampskib,    Sporvogn,    Soldater  o.  s.  v.     Ogsaa    her   kan 
man  i  stræng  Forstand  tale  om  en  Drift  til  Efterligning, 
fordi  her  er  en  Trang  til  Virksomhed,    der  tilfredsstilles 
ved  Efterligningen  og  det  i  desto   højere  Grad,    jo  mere 
de    udførte  Handlinger  virkelig  ligne   de  voxnes.     Dette 
viser  sig  tydelig  nok  derved,  at  de  ældre  Børn  under  Legen 
rette  paa  de  yngre,  naar  disse  ikke  komme  Virkeligheden 
tilstrækkelig  nær.    I  disse  og  mangfoldige  lignende  Til- 
fælde er  der  en  Trang  tilstede,  en  Stræben  efter  noget, 
og  denne  giver  sig  Udslag  i  hensigtsmæssige  Bevægelser, 
der  ere  rettede  mod  det  Maal  at  ophæve  Trangen.     Men 
saadanne    hensigtsmæssige    Drift-  eller  Instinkthandlinger 
maa  ikke  forvexles  med  de  suggererede  Bevægelser,  som 
komme  i  Stand  ved,  at  en  Forestilling  fængsler  Opmærk- 
somheden og  direkte  udløser  en  dertil  knyttet  Bevægelse. 
Som  et  Exempel,  der  kan  illustrere  Forskellen,  kunne 
vi  betragte  følgende  Tilfælde.    Gaar  man  i  glat  Føre  ned 
ad  Gaden   bag  ved  et  Menneske,    som  man  ser  paa  med 
en  vis  Opmærksomhed,    saa  vil  man  kunne  gribe  sig  i, 
naar  man  ser  ham  ifærd  med  at  falde,    at  man  selv  gør 
en  ganske  tilsvarende  Bevægelse  med  Kroppen.    En  saadan 
Handling   kan   vanskelig  forklares  uden  som  Virkning  af 
en    Suggestion.     At   den    første   udfører   Bevægelsen,    er 
ganske  naturligt;  da  han  mærker,  at  han  er  ifærd  med  at 
tabe  Ligevægten,    søger  han  instinktmæssig  ved  et  Kast 
med  Kroppen  at  forlægge  Tyngdepunktet  saaledes,  at  der 
paany   bringes   Ligevægt   tilveje.      Men    for   den   bagved 
gaaende  stiller  Sagen  sig  ganske  anderledes.    Da  han  ikke 
selv  glider,  er  den  udførte  Bevægelse  ganske  meningsløs, 
ja  vel  endog  uhensigtsmæssig,  fordi  et  pludselig  Kast  med 
Kroppen  let  medfører  Fare  for  at  falde.    Bevægelsen  kom- 

mer  kun  i  Stand  derved,  at  Synet  af  den  forangaaendes 
Bevægelse  udløser  en  tilsvarende  hos  den  anden,  fordi 
hans  Opmærksomhed  fængsles  deraf. 

I  dette  Exempel  træder  Forskellen  paa  de  drift-  eller 
instinktmæssige  Handlinger  og  de  blot  suggererede  Be- 
vægelser tydelig  frem.  Udadtil  kunne  de  tage  sig  ganske 
ens  ud;  hele  Forskellen  ligger  i  Bevidsthedstilstanden.  Er 
der  en  Trang  tilstede,  som  giver  sig  Udslag  i  hensigts- 
riiæssige  Bevægelser,  hvis  Formaal  er  at  afhjælpe  Trangen, 
saa  taler  man  om  Drift-  eller  Instinkthandlinger.  Den 
faldendes  Kast  med  Kroppen  er  aabenbart  en  saadan  In- 
stinkthandling. Mangler  derimod  hele  denne  Bevidstheds- 
tilstand, som  Tilfældet  er  hos  den  anden,  saa  at  Bevægelsen 
blot  reproduceres  af  den  Forestilling,  som  har  fængslet 
Opmærksomheden,  saa  have  vi  en  suggereret  Tilstand. 
Kun  ved  at  se  paa  Bevidsthedstilstanden,  vil  man  altsaa 
kunne  afgøre,  hvor  et  givet  Tilfælde  skal  regnes  hen;  og 
kan  det  end  undertiden  være  vanskeligt  at  komme  til  en 
Afgørelse,  saa  er  der  da  heller  ingen  Mangel  paa  utvivl- 
somt suggererede  Bevægelser  i  det  daglige  Liv.  Det  er 
en  bekendt  Sag,  at  Folk,  som  i  en  længere  Aarrække 
have  levet  sammen,  f.  Ex.  to  Ægtefeller,  hyppig  komme 
til  at  ligne  hinanden  i  Manerer,  Udtryksmaade  og  lign. 
Her  have  vi  et  utvetydigt  Bevis  for  Exemplets  smittende 
Magt,  for  Suggestibilitetens  Betydning.  At  saadanne  Men- 
nesker bevidst  skulde  gaa  og  efterabe  hinanden,  vil  ingen 
for  Alvor  falde  paa  at  tro.  Det  modbevises  desuden  lige- 
frem derved,  at  begge  Parter  gensidig  kunne  optage  Ejen- 
dommeligheder, som  de  anse  for  uheldige  og  følgelig  slet 
ikke  stræbe  efter.  Som  et  Udslag  af  en  Efterligningsdrift 
kan  det  Forhold  altsaa  ikke  forklares;  Sagen  er  ikke  nær 
saa  kompliceret.  Da  det  altid  er  vanskeligere  at  udvikle 
en  selvstændig  Optræden  end  at  handle  netop  saaledes, 
som  man  ser  andre  Mennesker  bære  sig  ad,  saa  vil  man 
ganske  naturlig  ved  given  Lejlighed  udføre  de  Handlinger, 

som  man  stadig  har  for  Øje.    I  et  givet  Moment  melder 
Forestillingen  om  en   bestemt  Handling  sig,    og  dermed 
udløses  selve  Handlingen;  den  er  altsaa  ligefrem  suggereret. 
Hvad  der  saaledes  gælder  for  voxne,  maa  naturligvis 
i  langt  højere  Grad  gælde  om  Børn,   hvis  Bevidsthedsliv 
er  mindre  sammensat.    Et  Barns  Manerer,  Optræden,  Or- 
denssans, Renlighed,  dets  Udtryksmaade  og  Tonefald  er 
jo   erfaringsmæssig   som  oftest  en   nøjagtig  Afspejling  af 
dets  Omgivelsers,    Barnet  gør  ligefrem,  hvad  det  ser  andre 
gøre,  fordi  dette  stadig  fængsler  dets  Opmærksomhed;  og 
det  ikke  selv  kan  reflektere  sig  til  en  anden  Handlemaade. 
Og  dog  er  det,  selv   hos  det  lille  Barn,    ingenlunde  alle 
Efterligninger,  der  ere  Virkninger  af  Indskydelser.    Naar 
en  halvtredje  Aars  Pige  lader  sin  Dukke  gennemgas  alle 
de  Processer,    som  hun  selv  er    Gjenstand  for  i  Dagens 
Løb,  naar  hun  klæder  den  af,   bringer  den  i  Bad,    tørrer 
den,  lægger  den  til  Sengs,  giver  den  Mad  osv.,  saa  savner 
hele  denne  Række  af  indviklede  Handlinger  fuldstændig 
Suggestionens  Præg.    Her  foreligger  et  utvivlsomt  Udslag 
af  en  Efterligningsdrift.     Barnet  føler  Trang  til  Virksom- 
bed,  dets  Fantasi  er  i  livlig  Bevægelse,   Erindringen  om 
dets  egne  Oplevelser  dukke  op,  Dukken  kommer  frem  og 
bliver  i  et   kort  Tidsrum    Genstand   for   alle   disse   Til- 
dragelser.    Handlingerne    udspringe  her  af  Barnets   egen 
Bevidsthed  uden    nogen    øjeblikkelig   ydre  Foranledning, 
og  de  tilfredsstille  en  vis  Trang.    Men  naar  det  samme 
Barn  ser  sin  Moder  gaa  ned  ad  en  vaad  Havegang,  løber 
efter  hende  og  nu  holder  bag  i  sin  stumpede  Kjole,  lige- 
som hun  ser  Moderen  gøre,  saa  er  det  vanskeligt  at  tro, 
at  her  foreligger  et  bevidst  Forsøg  paa  at  »lege  Moder«. 
Pigen  forstaar  ikke  Meningen  med  Bevægelsen,  som  hun 
ser  for  første  Gang  i  sit  Liv,  ti  hun  holder  blot  i  Kjolen, 
medens   Moderen  naturligvis  løfter  sin   op.     Desuden  er 
Bevægelsen  et  Øjeblik  efter  glemt  og  gentages  ikke,   før 
hun  næste  Gang  ser  den  udført.    Saa  først,  naar  dette  er 

hændt  nogle  Gange,  begynder  Barnet  »af  egen  Driftc 
uden  nogen  ydre  Foranledning  at  løfte  op  i  Kjolen.  Denne 
Omstændighed:  at  Bevægelsen  i  Begyndelsen  kun  efter- 
lignes, naar  Forestillingen  om  Bevægelsen  indskydes  ude- 
fra, stempler  hele  Handlingen  som  oprindelig  suggereret. 
Senere  udføres  den  saa  i  Leg  ligesom  alle  andre  bekendte 
Handlinger. 

I  alle  disse  Exempler  fra  det  daglige  Liv  have  vi  at 
gøre  med  suggererede  Bevægelser,  der  komme  i  Stand  i 
Kraft  af  en  normal  Suggestibilitet,  der  ikke  ved  særlige 
Aarsager  er  forhøjet.  Men  er  Suggestibiliteten  af  en  eller 
anden  Grund  forøget,  saa  vil  ikke  blot  enkle  Bevægelser, 
men  ogsaa  sammensatte  Handlinger  kunne  indskydes. 
Tilliden  til  andre  er  vel  den  i  det  daglige  Liv  hyppigst 
forekommende  Aarsag  til  forhøjet  Suggestibilitet.  Naar  et 
Menneske  fulstændig  lader  sig  lede  af  en  anden,  til  hvem 
han  har  Tillid,  naar  han  uden  Kritik  og  Overvejelse  i  en 
given  Situation  handler  efter  den  andens  Raad  og  Anvis- 
ning, saa  er  denne  Handling  aabenbart  suggereret.  Hand- 
lingen udløses  til  rette  Tid,  ikke  fordi  Individet  har  besluttet 
at  handle  saaledes,  men  i  Kraft  af  en  ydre  Paavirkning, 
den  andens  Ord,  som  fuldstændig  beherske  ham.  Dette 
Forhold  er  saa  vel  bekendt,  at  vi  ikke  behøve  at  gaa  nær- 
mere ind  derpaa.  Men  for  Overtroen  har  det  ikke  desto 
mindre  spillet  en  meget  stor  Rolle.  I  Tider,  hvor  man 
virkelig  har  troet  paa,  at  visse  Personer  besad  Evne  til  at 
se  ind  i  Fremtiden,  har  denne  Tro  meget  hyppig  med- 
ført, at  en  given  Spaadom  gik  i  Opfyldelse,  fordi  den, 
hvem  Spaadommen  angik,  rent  suggestivt  har  handlet  i 
Overensstemmelse  dermed,  selv  om  han  maaske  havde 
størst  Lyst  til  at  lade  være.  Han  har  ligefrem  været  be- 
hersket af  den  Forestilling,  at  han  maatte  handle  saaledes, 
og  derfor  har  han  gjort  det.  I  gamle  Beretninger  at  finde 
Antydninger  af  Spaadommenes  suggestive  Magt  er  da 
heller  ikke  vanskeligt.    Men  en  saa  udførlig  og  i  hele  sin 

Naivitet  saa  overbevisende  Skildring  som  den,  der  er  givet 
i  Vatnsdøla  Saga,  har  jeg  ikke  kunnet  finde  noget  Side- 
stykke til.  Jeg  gengiver  derfor  dette  Afsnit  af  Sagaen 
ordret,  fordi  Fortællingen,  der  Skridt  for  Skridt  udmaler 
Suggestionens  Virkning,  aldeles  ikke  kræver  nogen  mer 
eller  mindre  tvivlsom  Fortolkning. 

Ingemund,  der  senere  blev  Stamfader  til  den  store 
islandske  Slægt  Vatnsdølerne,  havde  deltaget  i  Slaget  ved 
Hafursfjord  paa  Kong  Haralds  Side.  Han  drog  derefter 
hjem  til  sin  Fader,  hvor  han  traf  sin  Fosterfader  Ingjald, 
der  indbød  dem  til  et  Gilde.  »Ved  dette  Gilde  lod  Ingjald 
og  hans  Kone  efter  gammel  Sæd  anstille  Seid,  for  at  er- 
fare deres  tilkommende  Skæbne,  og  havde  derfor  ladet  en 
finsk  Troldkvinde  komme.  Ingemund  og  hans  Fostbroder 
Grim  kom  til  Gildet  med  et  stort  Følge.  Finnekvinden 
blev  sat  paa  et  ophøjet  Sæde,  der  var  udpyntet  paa  det 
bedste.  Hver  Mand  gik  fra  sin  Plads  derhen,  for  at  Spørge 
hende  om  sin  Skæbne;  og  hun  spaaede  da  hver,  hvorledes 
det  skulde  gaa  ham,  men  det  var  langtfra,  at  de  vare  lige 
fornøjede  med  det  Svar,  de  fik.  Fostbrødrene  blev  sid- 
dende og  gik  ikke  hen  for  at  spørge  hende;  de  sagde,  at 
de  brød  sig  ikke  om  hendes  Spaadomme.  Vølven  sagde: 
'Hvorfor  spørge  de  unge  Mænd  dér  ikke  om  sin  Skæbne? 
De  forekomme  mig  dog  at  være  de  mærkeligste  af  alle 
dem,  som  her  ere  komne  sammen.*  Ingemund  svarede: 
'Jeg  har  ingen  Lyst  til  at  vide  min  Skæbne  forud.*  'Men 
jeg  vil  dog*,  sagde  Vølven,  'sige  dig  den,  uden  at  du 
spørger  derom.  Du  vil  komme  til  at  bo  i  et  Land,  der 
hedder  Island,  hvilket  endnu  vide  om  er  ubebygget;  dér 
vil  du  blive  en  berømt  Mand  og  gammel,  og  dine  Efter- 
kommere ville  ligeledes  blive  berømte  i  det  samme  Land.* 
Ingemund  sagde:  'Det  passer  ret  godt,  ti  jeg  har  besluttet, 
aldrig  at  komme  til  det  Sted;  og  jeg  vilde  ogsaa  være  en 
god  Købmand,  om  jeg  solgte  mine  mange  og  gode  Slægt- 
jorder,  for  at  tage  hen  til  de  øde  Bygder.'     Finnekonen 

svarede:  'Det  vil  ske,  som  jeg  siger,  og  Mærke  derpaa  er, 
at  det  Billede,  som  Harald  Haarfager  gav  dig  i  Hafurs- 
fjord,  det  er  nu  forsvundet  af  din  Pung,  og  findes  nu  i 
det  Holt,  som  du  vil  komme  til  at  bebo;  paa  det  er  Frejr 
afbildet  af  Sølv;  og  naar  du  rejser  din  Gaard,  saa  ville 
mine  Ord  sandes.*  Ingemund  sagde:  'Hvis  det  ikke  var 
en  Fornærmelse  mod  min  Fosterfader,  saa  skulde  du  faa 
Lønnen  for  din  Spaadom  i  Hovedet,  men  siden  jeg  ingen 
Voldsmand  er,  saa  faar  det  være.*  Hun  svarede,  at  han 
behøvede  ikke  at  blive  vred;  men  Ingemund  sagde,  at 
hun  var  kommen  did  i  en  ond  Stund,  hvortil  hun  igen 
svarede,  at  det  vilde  nok  ske,  enten  det  tyktes  ham  vel 
eller  ilde.« 

Ingemund  var  nu  Vintren  og  Sommeren  over  hos 
sin  Fader,  og  han  fejrede  derefter  sit  Bryllup,  ved  hvilken 
Lejlighed  Kong  Harald  var  tilstede.  »Ingemund  sagde  da 
til  Kongen :  'Jeg  er  vel  fornøjet  med  mine  Kaar,  og  det 
er  en  stor  Hæder  at  have  Eders  Velvilje;  men  det  løber, 
mig  dog  bestandig  om  i  Hovedet,  hvad  Finnekonen  har 
spaaet  om  Forandring  i  mine  Kaar,  og  jeg  saa'  dog  helst, 
at  det  ej  skulde  sandes,  at  jeg  skal  forlade  mine  Fædrene- 
jorder.* 'Der  kan  dog  være  noget  i*,  sagde  Kongen,  'om 
Frejr  vil  lade  sit  Billede  komme  ned  dér  eller  lade  sit 
Hæderssæde  rejse  dér.*  Ingemund  tilstod  nu  ogsaa,  at 
han  gad  vide,  om  han  vilde  finde  sit  Billede,  naar  han 
kom  til  at  rejse  sine  Højsædestøtter;  og  jeg  vil  ikke  dølge. 
Herre,  tilføjede  han,  at  jeg  agter  at  hente  nogle  Finner, 
som  kan  vise  mig  Landets  Beskaffenhed,  hvor  jeg  sbl 
være,  og  at  jeg  tænker  at  sende  dem  til  Island.  Kongen 
svarede,  at  det  kunde  han  gerne  gøre,  og  efter  hans  Tanker 
vilde  han  tage  derover.« 

Ingemund  søgte  nu  ved  nogle  troldkyndige  Finners 
Hjælp  at  faa  Underretning  om  Island.  De  gav  ham  og- 
saa Besked  om  Landet  og  sagde,  at  han  vilde  blive  nødt 
til  selv  at  rejse  derover.     »Det  er  ogsaa  min  Hensigt,« 

sagde  han,   »Skæbnen  kan  man  dog  ikke  sætte  sig  imod. 
Han  begavede  derpaa  Finnerne  rundelig  og  lod  dem  drage 
bort,  —  Han  blev  nu   nogen  Tid  rolig  paa  sine  Gaarde, 
drog  saa  til  Kongen  og  fortalte  ham  om  sin  Medfærd  og 
sit  Forsæt.    Kongen  svarede,  at  det  kom  ham  ikke  uventet ; 
det  var  ikke  let  at  undgaa,  hvad  bestemt  var.    Ingemund 
sagde,  at  saa  var  det,  og  han  havde  forsøgt  alt,  hvad  han 
kunde.    Kongen  vedblev:   'I  hvilket  Land  du  end  stædes, 
vil  du  blive  æret  og  anset*,  og  gav  ham  derpaa  ligesom 
ellers  en  Hædersgave.    Derpaa  gjorde  Ingemund  et  præg- 
tigt Gæstebud  for  sine  Venner  og  andre   Høvdinger,  bad 
under  Gildet  om  deres  Opmærksomhed  og  sagde  derpaa: 
'Jeg  har  besluttet   at   forandre  min   Stilling  og  drage  til 
Island,  mere  fordi  det  er  Skæbnens  Vilje  end  af  Tilbøjelig- 
hed; hvo  der  nu  vil  fare  med  mig,  dem  staar  det  frit  for, 
men  det  skal  ogsaa  være  enhver  tilladt  at  blive  her  tilbage, 
hvis  han  hellere  vil  det*.    Hans  Ord  fandt  meget  Bifald, 
og  de  sagde  alle,  at  hans  Bortrejse  var  dem  et  stort  Tab, 
men  faa  vare  mægtigere  end  Skæbnen.« 

At  Tildragelser  af  denne  Art  have  været  ret  alminde- 
lige, ogsaa  i  senere  Tider,  ligger  i  Sagens  egen  Natur. 
»Sin  Skæbne  kan  man  ikke  modstaa«  —  saafremt  man 
tror,  at  Skæbnen  virkelig  er  forud  bestemt,  og  at  det  ikke 
njrtter  noget  at  kæmpe  imod.  Derved  bliver  det  ogsaa 
forstaaeligt,  hvorledes  Astrologerne  have  kunnet  indtage 
en  saa  fremragende  Stilling  Middelalderen  igennem  og  helt 
op  i  den  nyere  Tid.  Naar  Fyrsterne  holdt  Hofastrologer, 
som  ved  alle  vigtigere  Begivenheder  i  Stjærnerne  skulde 
granske  Skæbnens  Vilje,  saa  har  dette  naturligvis  ikke  blot 
været  en  Formsag.  Man  troede  paa  Astrologien,  og  man 
rettede  sig  efter  Astrologernes  Udsagn  —  derfor  gik  Horo- 
skoperne, selvfølgelig,  i  Opfyldelse.  Man  har  historiske 
Efterretninger  om,  at  Fyrster  have  opfyldt  sine  ægteskabe- 
lige Pligter  netop  i  det  Øjeblik,  der  af  Astrologerne  var 

udpeget  som  det  gunstigste  for  en  eventuel  Tronarvings 
Undfangelse.  Hvor  der  har  hersket  en  saa  blind  Tillid 
til  Divinationskunsten,  dér  har  Suggestibiliteten  aabenbart 
været  paa  sit  højeste,  og  det  kan  ikke  forbavse  os,  aaar 
vi  finde,  at  det  ved  en  Fyrstes  Fødsel  opstillede  Horoskop 
i  mange  Enkeltheder  har  vist  sig  at  forudsige  hans  Skæbne 
rigtig.  Mandens  hele  Liv,  hans  Tanker  og  Stemninger 
maa  have  været  saaledes  behersket  af  hans  Viden  om  det 
tilkommende,  at  alt  maatte  opfyldes,  som  det  var  forud- 
sagt. Var  der  spaaet  ham  Sejr  i  et  Slag,  saa  opflammedes 
Modet  ikke  blot  hos  Fyrsten  men  hos  hele  Hæren;  var 
der  spaaet  Nederlag,  saa  sank  man  hen  i  Modløshed  — 
og  Sejren  eller  Nederlaget  blev  naturlige  Konsekvenser 
af  den  herskende  Stemning.  »Sin  Skæbne  kan  ingen 
modstaa.« 

Endnu  i  vore  Dage  gives  der  blinde  Tilhængere  af 
Astrologien,  og  da  samme  Aarsag  altid  har  samme  Virk- 
ning, saa  gaa  endnu  til  Stadighed  Horoskoperne  i  Op- 
fyldelse i  Kraft  af  Suggestionen.  Som  Bevis  herfor  kan 
jeg  anføre  et  Brudstykke  af  en  Meddelelse,  som  jeg  har 
modtaget  fra  en  af  disse  moderne  Stjernetilbedere:  »Da 
Merkur  var  min  Fødselsplanet,  maa  den  have  betydelig 
Indflydelse  paa  hele  mit  Liv.  Men  Merkur  betyder,  paa 
Grund  af  sin  hurtige  Bevægelse,  Forandring,  Rejser  og 
Børn.  Hele  mit  Liv  har  været  præget  heraf;  jeg  har 
uafladelig  forandret  Livsstilling,  rejst  Jorden  rundt  et  Par 
Gange  og  opholdt  mig  mange  Aar  i  andre  Verdensdele. 
Nu  var  der  Børnene  tilbage.  Fornylig  traf  jeg  netop  en 
Pædagog,  paa  hvis  Anbefaling  jeg  blev  antagen  som  Lærer 
ved  en  Skole;  nu  agter  jeg  at  gøre  Skridtet  fuldt  ud  og 
læser  for  Øjeblikket  til  Skolelærerexamen  —  i  fuld  Over- 
ensstemmelse med  mit  Horoskop.  Dette  er  jo  dog  klart 
nok,  omendskønt  jeg  ikke  tvivler  om,  at  De  vil  kalde  det 
Tilfældigheder.«     Her  gør  min   Hjemmelsmand  mig  dog 

Uret.  Alt  dette  er  ikke  Tilfeldigheder,  men  det  sole- 
klareste  Bevis  paa  Suggestionens  Magt,  som  jeg  nogen- 
sinde bar  faaet  sort  paa  hvidt  for. 


Suggererede  organiske  Forandringer. 

I  det  foregaaende  har  der  udelukkende  været  Tale  om 
Suggestionens  Indflydelse  paa  Bevidsthedslivet  og  de  der- 
med følgende  Bevægelser  af  de  vilkaarlige  Muskler,  som 
træde  i  Virksomhed  ved  enhver  af  Individets  Handlinger. 
I  Modsætning  hertil  staa  de  indre  organiske  Forandringer, 
Hjænets  og  Blodkarrenes,  Mavens,  JTarmenes  og  Kjert- 
iernes Tilstandsforandringer,  som  Individet  ikke  er  Herre 
over,  ikke  kan  fremkalde  efter  Behag.  Dermed  skal  dog 
ikke  være  sagt,  at  disse  Forandringer  ikke  ere  afhængige 
af  Bevidsthedstilstandene;  det  viser  sig  tvertimod,  at  be- 
stemte sjælelige  Tilstande  altid  ledsages  af  lovmæssige 
Forandringer  i  de  forskellige  Organer.  En  Anspændelse 
af  Opmærksomheden  vil  saaledes  forøge  Hjærteslagets 
Hyppighed,  medens  en  Slappelse  af  Opmærksomheden 
formindsker  den.  Henvendes  Opmærksomheden  paa  en 
bestemt  Del  af  Legemets  Overflade,  foregaar  der  en  For- 
andring af  Blodkarrenes  Vidde  paa  dette  Sted,  saa  at 
Blodtilstrømningen  alt  efter  Omstændighederne  forøges 
eller  formindskes.  Fremdeles  ere  vore  Smagsfornemmelser 
saa  konstant  ledsagede  af  en  Forandring  i  Spytafsondringen, 
at  den  blotte  Erindring  om  en  saadan  Fornemmelse  kan 
fremkalde  de  tilsvarende  Forandringer.  »Tænderne  løbe  i 
Vand«  ved  Erindringen  om  sure  eller  søde  Frugter; 
Munden  bliver  tør  ved  Erindringen  om  noget  bittert,  osv. 
Endelig  er  enhver  stærk  Følelse  ledsaget  af  udprægede 
Forandringer  i  hele  Organismen;  Aandedræt,  Hjærteslag, 
Blodkarrenes  Vidde  og  Tarmenes  Bevægelser  modificeres 
pna  bestemt  Maade   under  de  forskellige  Sindsbevægelser. 

Overtro  og  Trolddom.     IV.  Iq 


290  DE   MAGISKE   SINDSTILSTANDE. 

Og  disse  Forandringer  indtræde  ikke  blot  under  en  virkelig 
Affekt,  der  fremkaldes  ved  de  forhaanden  værende  Om- 
stændigheder; ogsaa  den  blotte  Erindring  om  en  saadan 
Sindsbevægelse  vil  give  Anledning  til  de  samme  organiske 
Forandringer  i  formindsket  Maalestok. 

Alle  disse  Kendsgerninger  vise,  at  der  er  en  nøje 
Forbindelse  mellem  Bevidsthedsfænomenerne  og  hele  Or- 
ganismens Tilstand.  Dermed  er  Muligheden  givei  for,  at 
Suggestioner  kunne  have  Indflydelse  paa  de  organiske 
Tilstande.  Det  er  naturligvis  især  fra  Læger,  »kloge  Koner« 
og  Kvaksalvere,  at  slige  Suggestioner  udgaa,  og  de  ville 
i  Almindelighed  virke  desto  sikrere  og  kraftigere,  jo  større 
Patientens  Suggestibilitet  er,  hvilket  igen  er  afhængig  af 
den  Tillid,  han  nærer  til  Lægen.  Allerede  i  Slutningen 
af  det  13.  Aarhundrede  havde  en  Mand  som  Arnold  Vil- 
lanova klart  indset,  at  det  for  Lægen  væsenlig  drejer  sig 
om  at  have  Patientens  Tillid,  saa  vil  han  kunne  udrette 
alt  (jvf  n.  S.  93).  Og  i  vor  Tid  er  der  vel  næppe  nogen 
indsigtsfuld  Læge,  som  ikke  er  klar  over,  at  Suggestionen 
ofte  er  det  halve  ved  Behandlingen  af  enhver  Sygdom, 
mod  hvilken  der  ikke  haves  specifike  Lægemidler.  Det 
drejer  sig  her  ikke  blot  om  nervøse  Sygdomme,  hvor 
Suggestionen,  den  psykiske  Behandling,  vel  altid  er  det 
væsenligste.  Ogsaa  i  de  fleste  andre  Tilfælde  vil  Patientens 
Tillid  til  Lægen  være  af  Betydning,  og  det  tilmed  i  to 
Henseender.  For  det  første  vil  den  rolige  Sindsstemning, 
som  Lægens  blotte  Nærværelse  kan  fremkalde,  i  høj  Grad 
støtte  Organismen  i  dens  Kamp  mod  Sygdommen.  Medens 
Frygt  og  Angst  ligefrem  kan  forværre  en  Sygdom,  vil  en 
glædelig  Overraskelse  eller  en  lykkelig  Stemning  ofte  være 
gavnlig  for  en  Sygdoms  videre  Forløb.  Hvilken  Betyd- 
ning Frygten  kan  have  selv  overfor  smitsomme  Sygdomme, 
er  klart  udtalt  i  det  bekendte  østerlandske  Sagn  om  Fyr- 
sten og  Koleraen.  Fyrsten  mødte  en  Dag  Koleraen  uden- 
for Byen  og  spurgte  den,  hvormange  den  havde  isinde  at 

hente  denne  Gang.  Tusind,  svarede  Koleraen.  Da  Ko- 
leraen igen  drog  bort  fra  Byen,  mødte  Fyrsten  den  atter 
og  bebrejdede  den,  at  den  ikke  havde  holdt  Ord;  i  Stedet 
for  1000  havde  den  taget  5000.  Nej,  svarede  Koleraen, 
de  4000  har  Frygten  dræbt.  —  Paa  den  anden  Side  er  det 
en  bekendt  Sag,  at  en  lettere  Sygdom,  et  mindre  Gigt- 
anfald, Hovedpine  eller  et  lignende  Ildebefindende  sporløst 
kan  forsvinde  ved  en  glædelig  Stemning.  Det  er  saaledes 
forstaaeligt,  at  den  tilhdvækkende  Læges  Nærværelse  alene 
ved  den  Sindsstemning,  der  fremkaldes,  kan  have  en  heldig 
Indflydelse  paa  Sygdommen. 

Hertil  kommer  nu,  at  den  forhøjede  Suggestibilitet, 
som  Tilliden  fremkalder,  paa  mange  Maader  kan  udnyttes 
af  Lægen.  Erfaringen  synes  at  vise,  at  Forestillingen  eller 
Forventningen  om  en  bestemt  legemlig  Forandring  i  mange 
Tilfælde  virkelig  kan  fremkalde  denne  Forandring  i  Løbet 
af  kortere  eller  længere  Tid.  Hvorledes  dette  i  hvert  en- 
kelt Tilfælde  gaar  for  sig,  vide  vi  ganske  vist  ikke.  Men 
naar  den  blotte  vilkaarlige  Fremfantaseren  af  en  Kulde-  eller 
Varmefornemmelse  i  en  bestemt  Del  af  Legemet  kan  for- 
andre Blodtilstrømningen  til  Stedet,  saa  er  dermed  givet, 
at  Forestillinger  kunne  fremkalde  mer  eller  mindre  lokale 
organiske  Forandringer,  hvoraf  da  atter  følger,  at  Forstyr- 
relser i  Organismen  maa  kunne  paavirkes  ud  fra  Bevidst- 
heden. Hvorledes  dette  iøvrigt  gaar  for  sig,  er  her  ganske 
ligegyldigt;  for  os  drejer  det  sig  kun  om  at  slaa  fast,  at 
det  kan  ske.  Og  et  direkte  Bevis  herfor  have  vi  i  den 
Omstændighed,  at  Fortidens  Lægekunst  dog  virkelig  for- 
maaede  at  udrette  noget,  skønt  den  naturligvis  var  langt 
mere  irrationel  og  ufuldkommen  end  vor.  Vi  vide  jo,  at 
Menneskeslægten  gennem  Aartusinder  har  hjulpet  sig  med 
Besværgelser  og  Tryllesange,  med  Relikvier,  Amuletter  og 
Sympatimidler  i  de  allerfleste  Sygdomstilfælde.  Ofte  slog 
disse  magiske  Midler  naturligvis  fejl,  fordi  det  ikke  er  alle 
Sygdomme,  der  lade  sig  hæve  ad  psykisk  Vej.    Men  hvor 

en  psykisk  Behandling  overhovedet  er  mulig,  vil  enhver 
Metode  være  brugbar,  saafremt  Patienten  blot  tror  paa 
dens  Virkninger.  Det  var  ikke  blot  de  homeriske  Helte, 
som  forraaaede  »ved  Galder  at  stille  Blodets  Løbt;  det 
samme  kan  endnu  præsteres  i  vore  Dage,  men  naturligvis 
kun  i  saadanne  uoplyste  Egne,  hvor  man  stadig  tror  paa 
Tryllesangenes  Magt.  Som  Bevis  herfor  ofFenliggør  Sioll 
et  Brev  fra  en  schlesisk  Præst,  Standfuss,  hvori  Pastoren 
omtaler  en  magisk  Kur,  han  selv  har  været  Øjenvidne  til: 

»Ved  Anlæget  af  en  ny  Kirkegaard  i  Schreiberhau  i 
Riesengebirge  blev  det  Krat  ryddet,  som  dækkede  den 
valgte  Plads.  En  Dag  var  jeg  ude  hos  Arbejderne  og 
hørte  nu,  hvorledes  en  af  dem  raabte  henover  Pladsen: 
*Er  der  nogen,  som  kan  stille  Blod?*  En  anden,  som  stod 
noget  borte,  svarede  ja,  og  gik  hurtig  hen  til  den  kaldende. 
Jeg  fulgte  ham  og  stillede  mig  saaledes,  at  jeg  uden  at 
forstyrre  godt  kunde  se,  hvad  de  to  havde  for.  Den,  der 
bad  om  Hjælp,  havde  med  en  skarp  Øxe  bibragt  sig  et 
dybt,  stærkt  blødende  Saar  i  den  venstre  Haandflade.  Den 
anden  tog  den  saarede  Haand  i  sin  højre  og  mumlede 
nogle  uforstaaelige  Ord ;  om  han  ellers  foretog  sig  noget, 
har  jeg  enten  ikke  set  eller  ogsaa  kan  jeg  nu  ikke  mere 
erindre  det,  da  Begivenheden  ligger  halvhundrede  Aar 
tilbage  i  Tiden;  dog  tror  jeg,  at  Haanden  blev  strøgen, 
medens  der  blev  »læst«  over  den.  Da  den  efter  en  eller 
to  Minutters  Forløb  igen  blev  sluppen,  traadte  jeg  nærmere, 
og  saa  nu  tydelig,  at  Saaret  slet  ikke  blødte  mer,  men 
havde  blaa,  svulne  Rande.  Om  det  lægtes  hurtig  og 
godt,  véd  jeg  ikke,  men  i  hvert  Fald  medførte  Behandlingen 
ikke  noget  uheldigt  Resultat.« 

Hvor  ligegyldig  selve  Behandlingen  kan  være,  naar 
blot  Patienten  tror  paa  dens  Virkninger,  ser  man  niaaske 
bedst  af  følgende  Tildragelse.  En  Bonde  konsulerede  den 
berømte  Læge,  Fyrst  Hohenlohe,  for  en  Lamhed  i  Tungen, 
der  naturligvis  gjorde  ham  stum.    I^gen  vilde  maale  den 

syges  Temperatur  og  stak  derfor  et  Termometer  ind 
under  Tungen  paa  ham.  Men  Bonden  troede,  at  det  var 
et  Instrument,  hvormed  Tungen  skulde  opereres,  og  da 
Lægen  tog  Termometret  bort,  faldt  Manden  paa  Knæ  og 
udbrød  med  kraftig  Røst:  »Gud  være  lovet,  jeg  er  rask, 
jeg  kan  igen  tale.« 

Naar  Suggestioner  i  visse  Tilfælde  kunne  have  en 
saadan  næsten  øjeblikkelig  Virkning,  er  det  let  at  forstaa, 
at  en  stadig  virkende  Suggestion  i  Tidens  Løb  maa  kunne 
udrette  utrolige  Ting.  I  denne  Retning  have  Amuletterne 
sikkert  spillet  en  stor  Rolle.  Bæres  en  Amulet  som 
Forebyggelsesmiddel  mod  en  bestemt  Sygdom,  vil  den 
naturlig  fjærne  Frygten  for  denne  Sygdom,  og  Betydningen 
deraf  have  vi  allerede  set.  Hvis  en  Amulet  derimod 
anlægges  til  Helbredelse  af  en  Sygdom,  saa  vil  den  aaben- 
bart  virke  som  en  stadig  gentagen  Suggestion,  hvergang 
Individet  mærker  dens  Existens.  Som  oftest  bæres  en 
saadan  Genstand  umiddelbart  paa  Kroppen  under  Klæderne; 
ved  enhver  Bevægelse  vil  dens  Tryk  eller  Gnidning  paa 
Huden  blive  følelig,  og  denne  Fornemmelse  vækker  hos 
Patienten  en  bestemt  Forestilling.  Det  er  da  intet  Under, 
at  en  Suggestion,  som  paa  denne  Maade  uophørlig  gen- 
tages, virkelig  i  Tidens  Løb  kan  have  kraftige  Virkninger. 
I  Oldtiden  havde  man  til  dette  Brug  Besværgelser,  skrevne 
paa  Sten-  eller  Metalplader;  i  Middelalderen  anvendtes  alt 
efter  Omstændighederne  Helgenrelikvier  eller  magiske 
Sigiller;  nu  bruger  man  Voltakors  —  Amulettens  Beskaf- 
fenhed er  saaledes  ganske  ligegyldig,  det  kommer  kun  an 
paa  Patientens  Tro.  Og  ligesom  det  er  hævet  over  enhver 
Tvivl,  at  Nutidens  Voltakors  virkelig  i  mange  Tilfælde 
have  medføn  Helbredelse,  saaledes  have  vi  heller  ingen 
Grund  til  at  betvivle  Virkningen  af  Fortidens  Amuletter. 
De  have  været  ligesda  »elektriske«  som  Voltakorsene,  der 
sikkert   kun   virker  elektricerende  paa  Patientens  Fantasi. 

Kan  Suggestionen  virke  til  Gavn,  maa  den  ogsaa 
kunne  benyttes  til  at  anstifte  Ulykker.  Den  store  Magt, 
som  man  til  alle  Tider  har  tillagt  Forbandelsen,  har  saa- 
ledes  været  rent  suggestiv.  Paa  forskellige  Sydhavsøer 
benytter  man  den  endnu  til  at  tage  en  højst  raffineret 
Hævn  over  en  personlig  Fjende;  Metoden  kaldes  »at  bede 
død«.  Under  visse  højtidelige  Ceremonier  nedkaldes 
Forbandelsen  over  den  paagældende  Uven;  naar  han  nu 
faar  Underretning  om,  hvad  der  er  sket,  vil  Frygten  for 
den  højtidelige  Forbandelse  fremkalde  saa  voldsomme 
Forstyrrelser  i  hele  Organismen,  at  han  i  Almindelighed 
virkelig  dør  i  Løbet  af  et  Par  Maaneder.  Paa  samme 
Maade,  ved  Suggestionens  Magt,  virker  aabenbart  den 
saakaldte  »Billedfonryllelse«,  der  har  været  anvendt  fra 
Kaldæernes  Dage  helt  op  i  Middelalderen,  og  som  ogsaa 
kendes  af  de  fleste  vilde  Folkeslag  (L  S.  29  &  s^)-  Naar 
en  Mand  faar  Underretning  om,  at  der  er  udført  en  eller 
anden  dræbende  Handling  med  hans  Billede,  saa  vil  denne 
Suggestion  naturligvis  kunne  slaa  ham  ihjæl,  hvis  han 
tror  paa  Handlingens  magiske  Virkninger. 

Under  særlig  gunstige  Vilkaar  kommer  den  psykiske 
Terapi  til  at  virke,  naar  den  kan  tage  den  religiøse  Tro 
i  sin  Tjeneste.  Suggestibiliteten  naaer  derved  et  Højde- 
punkt, som  den  blotte  Tillid  til  et  Menneskes  Magt  kun 
sjældent  kan  fremkalde.  Vi  vide  da  ogsaa,  at  Lægebehand- 
lingen i  visse  Guddommes  Templer,  den  saakaldte 
»Tempelsøvn«,  til  alle  Tider  har  været  højt  anset  og  havt 
Ry  for  at  fremkalde  rent  mirakuløse  Helbredelser,  som 
Guddommen  naturligvis  fik  Æren  for.  I  Tidens  Løb 
have  disse  helbredende  Guddomme  skiftet  Navne,  men 
Behandlingsmaaden  og  dens  Virkninger  er  i  alt  væsenligt 
den  samme.  Grækerne  anraabte  Apollo  og  Æskulap, 
Ægypterne  Serapis;  i  vore  Dages  Lourdes  henvender  man 
sig  til  »Timmaculée  conception«,  men  det  er  kun  uvæsen- 
lige Navneforskelle;  i  Hovedsagen  har  intet  forandret  sig. 

Den   syge  møder  paa  det  hellige  Sted  i  høj  Grad  sugge- 
stibel  ved  sin  Tillid  til  Guddommen,    og    denne  Sugge- 
stibilitet oparbejdes    nu   ved  alle    tænkelige  Midler  til  et 
extatisk  Højdepunkt.     Synet   af  Votivtavlerne,    rejste   til 
Minde  om  lykkelige  Helbredelser,  Musiken,  Processionerne, 
Søvnen  paa  det  indviede  Sted,  den  hele  religiøse  Atmo- 
sfære, alt  bidrager  til  at  spænde  Troen,  Haabet  og  Forvent- 
ningen om  Helbredelse  til  det  højeste.     Er  Sygdommen 
nu  blot  af  den  An,  at  den  overhovedet  kan  paavirkes  ad 
psykisk  Vej,  kræves  der  sædvanlig  kun  en  tilfældig  Om- 
stændighed, f.  Ex.  den  syges  Tro  paa,  at  Helbredelsen  vil 
indtræflfe    til    et    bestemt    Klokkeslet,    for    at   Patienten 
pludselig,  som  ved  et  Mirakel,  skal  blive  befriet  for  sine 
Lidelser.     Saaledes  vare  Forholdene,  saa  vidt  man  véd,  i 
de  græske  Templer  (I.  S.  73),  og  saaledes  ere  de  endnu 
i  Lourdes.    Med  mesterlig  Kunst  har  Zola  skildret  dem  i 
sin  berømte  Roman  »Lourdes«,  der  kan  betragtes  som  et 
rent  historisk  Aktstykke,    naturligvis   bortset   fra   de  for- 
skellige optrædende  Personer. 

Hvad  nu  selve  Mirakelkurene  angaa,  saa  ere  de  i 
Virkeligheden  ikke  mere  mirakuløse,  end  saa  mange  andre 
af  den  psykiske  Terapis  Resultater.  Den  nylig  afdøde, 
engelske  Læge  A.  Meyrs  har  gennemgaaet  Lourdes- 
Annalerne  og  lignende  Beretninger  andetsteds  fra,  og  han 
kommer  til  det  Resultat,  at  der  ikke  foreligger  noget 
Tilfælde,  hvor  der  sikkert  er  konstateret  Virkninger,  som 
overskride,  hvad  der  under  gunstige  Omstændigheder  kan 
naas  ved  psykisk  Behandling.  Sin  mirakuløse  Karakter 
faa  Helbredelserne  paa  disse  Steder  nærmest  derved,  at 
man  aldrig  gør  sig  den  Ulejlighed  at  undersøge  de  syge 
og  at  afgøre,  hvorvidt  der  foreligger  en  virkelig  organisk 
Beskadigelse  eller  blot  en  Forstyrrelse  af  de  nervøse 
Funktioner.  De  sidste  kunne  helbredes  ad  psykisk  Vej, 
de  første  derimod  ikke.  Medens  altsaa  Helbredelsen  af 
nervøse  Forstyrrelser  kun  er  naturlig  og  forstaaelig,  vilde 

en  organisk  Læsions  Helbredelse  være  et  virkeligt  Mirakel 
—  men  noget  saadant  er  endnu  aldrig  konstateret.  I 
fremragende  Lægers  Praxis  forekommer  der  adskillige 
Sidestykker  til  endog  de  vidunderligste  af  Lourdes-Anna- 
1ernes  »Mirakler«,  (jvf.  S.  292 — 93.) 

Hvad  der  saaledes  er  konstateret  om  Helbredelser 
paa  særlig  indviede  Steder,  gælder  ogsaa  om  dem,  der 
udføres  af  de  nu  og  da  opdukkende  Mirakelmagere,  som 
i  Henhold  til  et  eller  andet  Skriftsted  paatage  sig  at 
kurere  Folk  ved  »Tro«,  d.  v.  s.  ved  Bønner  og  Anraab- 
ninger,  ved  Haandspaalæggelse,  Salving  etc.  I  Amerika 
ere  disse  Fremtoninger  ikke  sjældne,  men  vi  behøve  ikke 
at  søge  saa  langt  boit  for  at  finde  Exempler;  blandt  alle 
nulevende  Mirakelmænd  er  Fredrik  August  Bohzius  i 
S  ver  rig  vistnok  den,  hvis  Ry  er  naaet  videst.  Han  er  født 
13.  Maj  1836  i  Grava  Sogn  i  Wårmlands  Len  tæt  ved 
Karlstad.  Faderen ,  der  var  Ombudsmand  for  Lenet, 
ejede  her  to  store  Landejendomme;  men  han  forfaldt  til 
Drik  og  mistede  efterhaanden  alt,  saa  at  Sønnen  ved 
Faderens  Død  var  henvist  til  at  arbejde  hos  fremmede. 
1864  blev  han  »vakt«,  men  trykket  af  sin  Syndserkendelse 
blev  han  angreben  af  en  Selvmordsmani;  da  hans  gentagne 
Forsøg  paa  at  berøve  sig  Livet  imidlertid  mislykkedes, 
besluttede  han  at  ofre  sig  for  Næstens  Vel.  I  henved  en 
Snes  Aar  vandrede  han  om  i  Landet  som  Handelsmand, 
og  overalt,  hvor  han  kom  hen,  helbredte  han  de  syge, 
som  havde  Troen,  ved  Bøn,  Salving  med  Olje  og  Haands- 
paalæggelse i  Henhold  til  Jak.  V,  14 — 15  —  et  iøvrigt 
meget  uklart  Skriftsted.  1884  vakte  han  megen  Opsigt 
ved  i  Stokholm  at  udføre  nogle  heldige  Kure  paa  højt- 
staaende  Personer,  der  vare  opgivne  af  Lægerne;  ved 
Understøttelse  af  sine  fornemme  Velyndere  saa*  han  sig 
nu  i  Stand  til  at  slaa  sig  ned  i  sin  Fødeegn  som  Mirakel- 
mager, og  der  gik  snart  saa  stort  Ry  af  hans  Virksomhed, 
at  syge  fra  hele  Norden  ja  endog  fra  Amerika  strømmede 

sammen  her.  I  lang  Tid  har  der  været  indtil  200  syge 
daglig  hos  Boltzius,  som  ved  frivillige  Gaver  af  de  hel- 
bredede var  i  Stand  til  at  give  de  fattige  frit  Ophold. 

Det  er  sikkert,  at  Boltzius  har  helbredet  mange  af 
den  Art  Sygdomme,  som  overhovedet  kunne  helbredes 
ad  psykisk  Vej.  Men  der  fortælles  ogsaa,  at  han  har 
skaffet  blinde  og  døve  deres  Sanser,  helbredet  spedalske 
og  faaet  tabte  Lemmer  til  at  voxe  frem  igen.  Og 
mærkelig  nok  siges  dette  ikke  blot  af  Folk,  som  aldrig 
have  set  noget  til  hans  Virksomhed,  men  ogsaa  af  selve 
de  paagældende  Patienter.  Hvorledes  det  forholder  sig 
hermed,  har  Lægen  E.  Thorelius  oplyst  i  et  fortræffe- 
ligt lilleSkrift:  «Boltzianismen,  ett  skandinavisk  Kulturbild«, 
Karlstad  1888.  Thorelius  har  i  lang  Tid  opholdt  sig  hos 
Boltzius,  havt  Lejlighed  til  at  undersøge  de  syge  og 
kender  saaledes  Forholdene  paa  første  Haand.  Efter  hans 
Fremstilling  drejer  den  hele  Behandling  sig  om  at  tilveje- 
bringe en  extrem  Suggestibilitet  eller  hypnotisk  Henryk- 
kelsestilstand, i  hvilken  Troen  paa  Helbredelse  virkelig 
fremkalder  Miraklet  i  saadanne  Tilfælde,  hvor  Helbredelse 
overhovedet  er  mulig.  Til  at  bevirke  denne  forhøjede 
Suggestibilitet  bidrage  naturligvis  for  det  første  de  over- 
drevne^Rygter,  som  cirkulere  om  Boltzius'  Virksomhed; 
den  syge  kommer  til  ham  med  en  højt  spændt  Forvent- 
ning, og  da  det  hos  Boltzius  er  en  Lov,  der  haandhæves 
med  den  største  Strænghed,  at  der  aldrig  maa  tales  om 
de  mislykkede  Kure,  saa  bliver  Patienten  i  sin  Tro. 
Dertil  kommer  nu  den  hele  religiøse  Atmosfære  paa 
Stedet;  Boltzius'  lange  Prædikener,  der  væsenlig  bestaa  af 
Skriftsteder,  og  den  evindelige  Salmesang.  I  Forværelset 
til  Boltzius'  Modtagelsesrum  ser  den  syge  et  Utal  af 
Krykker  og  Bandager,  som  »de  helbrededc«  have  efterladt 
sig;  derved  styrkes  atter  Troen  paa  Helbredelsens  Mulighed, 
Selve  Behandlingen,  som  Patienten  nu  bliver  Genstand 
for,  maa  nødvendigvis  bringe  Extasen  til  sit  højeste,  hvis 

den  da  ikke  ligefrem  bevirker  en  hypnotisk  Tilstand. 
Den  syge  smøres  med  Olje  og  gnides  med  Hænderne  af 
Boltzius,  som  samtidig  anraaber  ja  ligefrem  bestormer 
Himlen  med  Bønner  og  blæser  paa  den  syge  for  at 
uddrive  Sygdommens  onde  Aander.  Kommer  Patienten 
sig  nu  ikke  ved  denne  Behandling,  saa  medfører  den  i 
al  Fald  —  som  en  Slags  posthypnotisk  Suggestion  —  at 
Patienten  til  sin  Dødsdag  lever  i  den  Indbildning,  at  han 
er  ifærd  med  at  komme  sig. 

Thorelius  har  undersøgt  et  stort  Antal  blinde  og 
døve,  Krøblinger  og  spedalske,  som  ikke  blot  efter  Boltzius 
Paastand  vare  helbredede,  men  som  virkelig  selv  levede  i 
denne  Tro  endog  mange  Aar  efter.  Den  omhyggelige 
Lægeundersøgelse  førte  naturligvis  til  det  Resultat,  at  der 
ikke  var  foregaaet  nogensomhelst  Forandring  til  det  bedre 
i  deres  Tilstand. 


Hypnose  og  Autohypnose. 

Hypnosens    almindelige    Karakter, 

Blandt  de  mange  sjælelig-legemlige  Forandringer,  der 
kunne  fremkaldes  ved  Suggestion,  er  Søvnen  maaske  den, 
der  lettest  indtræder.  Mange  Mennesker  kunne  blive 
søvnige  og  begynde  at  gabe  blot  ved  at  se  andre  gøre 
det.  Det  er  derfor  ogsaa  naturligt  og  forstaaeligt,  at  de 
fleste  Mennesker  kunne  bringes  til  at  sove,  naar  man 
beskriver  Søvnens  Fænomener  for  dem:  Lemmernes 
Mathed  og  Slaphed,  Øjelaagenes  Tyngde,  Aandedrættets 
langsomme  og  dybe  Gang.  Naar  denne  Tale  nu  tillige 
understøttes  ved  et  mageligt  Sæde,  og  naar  alle  forstyr- 
rende Indtryk,  som  kunne  fængsle  Opmærksomheden, 
r  holdes  borte,  saa  vil  det  sjældent  vare  længe,  før  Individet 

føler  Tilbøjelighed  til  at  sove,  forudsat  at  han  ikke  lige- 
frem sætter  sig  til  Modværge  mod  Suggestionen  ved  at 
tænke  paa  andre  Ting.  Paa  denne  Maade,  ved  at  sug- 
gerere Søvn,  skal  man  kunne  bringe  omtrent  90  Vo  ^f 
Menneskene  til  at  falde  i  Søvn.  Men  hvad  der  er  sagt 
om  Suggestibiliteten  i  Almindelighed  gælder  naturligvis 
ogsaa  her:  ikke  alle  ville  under  de  nævnte  Forhold  lige 
let  falde  i  Søvn,  fordi  de  forskellige  Individers  Suggesti- 
bilitet er  forskellig.  Og  da  den  desuden  er  i  høj  Grad 
relativ,  vil  det  heller  ikke  være  enhver,  som  ved  en 
Suggestion  kan  bringe  en  anden  til  at  sove. 

Den  ved  Suggestion  frembragte  Søvntilstand  kaldes 
Hypnosen.  Den  adskiller  sig  fra  den  naturlige  Søvn  ved 
Opmærksomhedens  ejendommelige  Tilstand.  Medens  Op- 
mærksomheden i  den  normale  Søvn  er  fuldstændig  slappet, 
er  den  her  ensidig  koncentreret  paa  Hypnotisøren  —  den 
Person,  som  har  fremkaldt  Hypnosen  —  og  de  Paavirk- 
ninger,  som  udgaa  fra  ham.  Søvnen  bliver  saaledes  kun 
partiel,  delvis,  idet  de  Sanseomraader,  paa  hvilke  Op- 
mærksomheden er  rettet,  endnu  ere  modtagelige  for  Paa- 
yirkninger.  løvrigt  kan  Søvnens  Dybde  være  meget 
forskellig,  og  jo  dybere  den  er,  desto  mere  ensidig  viser 
Opmærksomheden  sig  at  være  rettet,  idet  stadig  flere 
Sanseomraader  blive  uimodtagelige  for  Paavirkninger.  I 
de  lettere  Former  af  Hypnose  ere  sædvanlig  de  lukkede 
Sanser,  Syn,  Smag,  Lugt  og  maaske  Muskelsansen,  uimod- 
tagelige, medens  Berøringssanserne  og  Hørelsen  endnu 
kunne  paavirkes.  Bliver  Søvnen  dybere,  vil  den  hypnoti- 
serede tilsidst  kun  kunne  modtage  Paavirkninger  gennem 
Øret,  og  i  den  dybeste  Hypnose  indtræder  sluttelig  det 
Fænomen,  som  kaldes  »isoleret  Rapport«.  Det  bestaar 
deri,  at  den  hypnotiserede  kun  hører,  hvad  Hypnotisøren 
siger,  medens  hele  den  øvrige  Omverden  —  ligesom  ved 
den  normale  Søvn  —  slet  ikke  existerer  for  den  sovende. 

Ved  Opmærksomhedens  ensidige  Koncentration  paa 
Hypnotisøren  i  Forbindelse  med  den  Omstændighed,  at 
Individet  iøvrigt  sover,  kunne  vi  nu  forklare  alle  Hypnosens 
Ejendommeligheder.  Disse  kunne  med  et  Ord  karakteriseres 
derved,  at  Suggestibiliteten  er  i  høj  Grad  forøget,  og  det 
desto  mere,  jo  dybere  Hypnosen  er.  Ti  Suggestibiliteten 
beror  jo  netop  derpaa,  at  Individet  ikke  vilkaarlig  kan 
rette  Opmærsomheden,  naar  denne  paa  en  eller  anden 
Maade  er  fængslet.  Men  jo  dybere  Søvnen  er,  jo  færre 
Sanseomraader  og  jo  ringere  en  Forestillingsmasse  den 
hypnotiserede  har  til  sin  Raadighed,  desto  mindre  vil  han 
i  sin  egen  Bevidsthed  kunne  finde  Motiver  til  en  vilkaarlig 
Retning  af  Opmærksomheden;  med  andre  Ord:  Sugge- 
stibiliteten voxer,  jo  dybere  Hypnosen  bliver.  Saalænge 
Hypnosen  endnu  er  let,  vil  Individet  til  en  vis  Grad 
være  Herre  over  sin  sjælelige  Tilstand;  han  kan  endnu 
vilkaarlig  rette  sin  Opmærksomhed  indenfor  de  Forestil- 
lingsomraader,  der  ikke  sove.  Derfor  modtages  heiler 
ikke  enhver  Suggestion  paa  dette  Stadium;  Individet  kan 
sætte  sig  til  Modværge  mod  de  Forestillinger,  som  man 
forsøger  at  indskyde  ham.  Det  mest  karakterisdske 
Fænomen  for  den  lette  Hypnose  er,  at  Individet  har  tabt 
Herredømmet  over  sine  vilkaarlige  Bevægelser;  Øjnene 
kunne  ikke  lukkes  op,  Lemmerne  ere  kataleptiske,  d.  v.s. 
bevare  de  Stillinger,  som  man  giver  dem.  Synsbilleder, 
Lugt-  og  Smagsfornemmelser  kunne  rimeligvis  heller  ikke 
vilkaarlig  fremkaldes,  hvad  vi  strax  skulle  se  nærmere 
Beviser  for.  Efterhaanden  som  Hypnosen  skrider  videre 
og  bliver  dybere,  vil  ogsaa  den  vilkaarlige  Opmærksomhed 
blive  mere  begrænset;  tilsidst  er  den  fuldstændig  ophævet. 
Suggestibiliteten  er  nu  komplet,  saa  at  Individet  modtager 
enhver  Forestilling,  som  Hypnotisøren  indskyder  ham; 
Individet  kan  intet  af  sig  selv,  men  er  fuldstændig  under- 
givet Hypnotisørens  Herredømme. 

Verbalsuggestionen  er  ikke  det  eneste  Middel,  hvorved 
Hypnose  kan  fremkaldes.  Mange  Hypnotisører  bruge  til 
dette  Øjemed  at  lade  Individet  stirre  paa  en  skinnende 
Genstand,  eller  de  udføre  saakaldte  »magnetiske«  Stryg- 
ninger, som  bestaa  i,  at  Hypnotisøren  fører  sine  Hænder 
med  langsomme,  regelmæssige  Bevægelser  fra  Hovedet 
nedover  langs  Individets  Krop,  som  dog  ikke  berøres. 
Det  væsenligste  ved  disse  Metoder  synes  åt  være  de  ens- 
anede,  vedholdende  Sansepaavirkninger,  som  altid  have 
noget  søvndyssende  ved  sig.  Mange  Mennesker  kunne 
saaledes  komme  i  en  hypnotisk  Tilstand  alene  ved  at 
lytte  til  en  stadig  gentagen  Lyd,  Regndraabers  Plasken, 
et  Urs  Dikken  el.  lign.  Selv  en  vedholdende,  ulidelig 
Smerte  synes,  som  vi  i  det  følgende  skulle  se,  at  kunne 
fremkalde  Hypnose.  Flere  af  disse  Hypnotiséringsmetoder 
kræve  aabenbart,  som  det  let  ses,  slet  ikke  nogen  Hypno- 
tisørs Nærværelse ;  ved  Fixation  af  en  skinnende  Genstand 
eller  lignende  Midler  kan  et  Menneske  meget  godt  selv 
bringe  sig  i  Hypnose.  Tilstanden  kaldes  i  saa  Fald  Auto- 
hypnose, men  adskiller  sig  iøvrigt  fra  den  almindelige 
Hypnose  kun  derved,  at  den  hypnotiserede  ikke  behøver 
at  staa  i  Rapport  til  noget  andet  Menneske.  Autohypnosen 
er  derfor  ikke  uden  Fare,  fordi  den  manglende  Rapport 
kan  gøre  det  meget  vanskeligt  for  Individet  at  blive  vækket 
igen.  Men  Folk,  som  hyppig  have  været  hypnotiserede, 
kunne  endog  sætte  sig  i  Hypnose  alene  ved  et  levende 
Ønske  eller  en  Forventning  om  dens  Indtræden ;  hvorledes 
disse  og  andre  autohypnotiserede  iøvrigt  forholde  sig 
under  Hypnosen  vil  nærmest  være  afhængig  af,  hvilke 
Forestillinger  deres  Opmærksomhed  har  været  henvendt 
paa  ved  Hypnosens  Begyndelse.  Disse  Forestillinger 
kunne  under  Hypnosen  virke  som  Autosuggestioner  og 
give  Anledning  til  ganske  lignende  Fænomener,  som  hos 
andre  hypnotiserede  fremkaldes  ved  Suggestioner  fra 
Hypnotisøren. 

Vi  gaa  nu  lidt  nærmere  ind  paa  de  ejendommelige 
Forandringer,  som  Hypnosen  medfører  paa  de  forskellige 
sjælelige  Omraader.  Derved  faa  vi  ogsaa  Lejlighed  dl  i 
Enkeltheder  at  paavise,  at  alle  de  hypnotiske  Fænomener 
virkelig  lade  sig  forklare  ud  fra  den  her  givne  Opfattelse 
af  Hypnosen  som  en  partiel  Søvntilstand,  i  hvilken  Sugge- 
stibiliteten er  stærkt  forhøjet  paa  Grund  af  Opmærksom- 
hedens ensidige  Koncentration.  Ved  denne  Behandling 
tage  vi  fornemmelig  Hensyn  til  Sansningen,  Forestillings- 
reproduktionen,  de  vilkaarlige  Bevægelser  og  de  organiske 
Forandringer.  Om  en  udtømmende  Undersøgelse  af  alle 
disse  Forhold  kan  der  dog  ikke  være  Tale  hér;  vi  gaa 
kun  ind  paa  det,  der  direkte  har  Betydning  for  von 
specielle  Emne,  Overtroen. 

Som  forstaaeligt  er,  viser  der  sig  en  væsenlig  Forskel 
mellem  de  sovende  og  de  vaagne  Sanser  under  Hypnosen. 
Det  er  allerede  omtalt,  at  de  sovende  Sanser  ere  ganske 
uimodtagelige  for  Paavirkninger;  denne  Uimodtagelighed 
kan  stige  til  fuldstændig  Anæstesi  d.  v.  s.  Individet  mærker 
ikke  den  ringeste  Smerte  selv  ved  voldsomme  Indgreb  i 
Organismen.  Paa  dybt  hypnotiserede  har  man  saaledes 
kunnet  udføre  store  kirurgiske  Operationer  ligesaa  sikkert 
som  under  en  Kloroformbedøvelse.  Paa  den  anden  Side 
ere  de  vaagne  Sanser,  under  den  dybe  Hypnose  specielt 
Hørelsen,  gerne  hyperæstetiske,  skærpede,  saa  at  Individet 
opfatter  Paavirkninger,  som  det  i  vaagen  Tilstand  ikke 
vilde  være  i  Stand  til  at  mærke.  Det  er  denne  Omstæn- 
dighed i  Forbindelse  med  den  uvilkaarlige  Hvisken,  som 
let  opstaar,  naar  man  i  nogen  Tid  fastholder  en  enkek 
Forestilling  i  Tanken,  der  har  givet  Anledning  til  Troen 
paa  Tankeoverføring  (jvf.  S.  123).  Det  er  dog  ikke  alene 
Hørelsen  som  under  disse  Forhold  kan  være  skærpet.  Ved 
Suggestioner  fra  Hypnotisøren  —  hos  hyppigt  hypnotiserede 
ogsaa  ved  Autosuggestioner  —  kunne  andre  Sanser,  f.  Ex. 
Berøringssanserne  eller  Synet,  vækkes  og  vise  sig  hyper- 

æstetiske.  I  Overtroens  Historie  har  denne  Skærpelse  af 
de  hypnotiseredes  Sanser  spillet  en  stor  Rolle,  idet  det 
væsenlig  er  den,  der  har  været  Aarsag  til  Troen  paa 
Somnambulernes  magiske  Evner. 

Medens  de  sovende  Sanser  ere  uimodtagelige  for  ydre 
Paavirkninger,  kan  der  dog  godt  opstaa  Erindringsbilleder 
paa  disse  Sanseomraader.  Ligesom  f.  Ex.  en  stærk  Lyd 
under  den  normale  Søvn  kan  trænge  frem  til  Bevidstheden 
og  sætte  en  Drøm  i  Gang,  saaledes  kan  ogsaa  Hypnoti- 
sørens Ord  fremkalde  Synsbilleder,  Lugt-  og  Smagsfor- 
nemmelser  hos  den  hypnotiserede.  Og  ligesom  Drømme- 
billederne under  Søvnen  ere  hallucinatoriske,  fordi  Individet 
ikke  selv  er  Herre  over  dem,  saaledes  vil  denne  Om- 
stændighed ogsaa  medføre,  at  de  Forestillinger,  som  sug- 
gereres den  hypnotiserede,  blive  Hallucinationer  med  fuldt 
Virkelighedspræg.  Man  antager  i  Almindelighed,  at 
Hallucinationer  kun  kunne  suggereres  i  den  dybe  Hypnose. 
Det  er  dog  ikke  ganske  korrekt;  saasnart  en  Sans  sover, 
maa  enhver  Forestilling,  som  fremkaldes  paa  dette  Om- 
raade,  blive  hallucinatorisk.  I  Overensstemmelse  hermed 
har  jeg  ogsaa  fundet,  at  man  allerede  i  den  letteste 
Hypnose  kan  fremkalde  Smags-  og  Lugthallucinationer, 
naar  man  blot  sørger  for  at  give  Suggestionen  i  en  saadan 
Form,  at  Individet  ikke  kan  kontrollere  Forestillingen  ved 
de  vaagne  Sansers  Hjælp.  Af  et  tomt  Glas  drikker  den 
let  hypnotiserede  med  stor  Fornøjelse  Vin,  eller  hvad 
man  nu  finder  paa  at  fortælle  ham,  at  det  indeholder. 
Og  ubehageligt  lugtende  Stoffer  indaandes  med  Velbehag, 
naar  man  blot  siger,  at  de  lugte  godt.  Man  kunde 
muligvis  herimod  indvende ,  at  Individet  slet  ikke  er 
hallucineret,  men  kun  af  Velvilje  lader,  som  han  tror  mig 
paa  mit  Ord.  Denne  Indvending  har  dog  ikke  stort  at 
sige,  da  mit  Bevis  for,  at  den  hypnotiserede  virkelig 
hallucineres,  er  saa  direkte  og  positivt  som  vel  mulig, 
nemlig  pletysmografiske  Kurver,    som    vise  en   udpræget 

Lysttilstand.  Men  vil  man  under  de  samme  Forhold 
fremkalde  en  Synshallucination,  saa  mislykkes  det,  fordi 
den  let  hypnotiserede  véd,  at  hans  Øjne  ere  lukkede,  og 
at  han  følgelig  ikke  kan  se.  Han  ler  ligefrem  af  Hyp- 
notisøren, naar  denne  i  den  lette  Hypnose  vil  suggerere 
en  Synshallucination.  Det  lykkes  først,  naar  Muskel-  og 
Berøringssanserne  sove,  saa  at  Individet  mister  Bevidst- 
heden om  Organismens  Tilstand. 

Hukommelsen  er  sædvanlig  skærpet  under  Hypnosen. 
Mange  Ting,  endog  ganske  ubetydelige  Tildragelser,  som 
Individet  slet  ikke  kan  gøre  Rede  for  i  vaagen  Tilstand, 
huskes  fuldstændig  under  Hypnosen.  Dette  hænger 
rimeligvis  ogsaa  sammen  med  Opmærksomhedens  ensidige 
Koncentration.  Giver  man  den  hypnotiserede  Ordre  til 
at  huske  noget,  saa  dukker  det  op  for  ham,  fordi  Op- 
mærksomheden forfølger  det  givne  Spor  uden  at  kunne 
afledes  ved  uvedkommende  Forestillinger.  Under  Hypnosen 
er  der  altsaa  Hypermnesi  tilstede,  men  efter  den  dybe 
Hypnose  er  der  i  Almindelighed  Amnesi,  fuldstændig 
Mangel  paa  Erindring  om,  hvad  der  er  passeret.  Erin- 
dringen   herom   genvindes  dog  i  den  følgende  Hypnose. 

Naturligvis  kan  man  under  Hypnosen,  endnu  lettere 
end  i  vaagen  Tilstand,  suggerere  Handlinger  og  bestemte 
organiske  Forandringer.  Herpaa  beror  Hypnosens  store 
Betydning  for  Lægekunsten,  men  dette  behøve  vi  ikke  at 
gaa  nærmere  ind  paa.  Ti  hvad  der  kan  udrettes  ved 
Suggestioner  i  den  Retning  have  vi  allerede  tilstrækkelig 
paavist  i  det  foregaaende;  en  mere  detailleret  Behandling 
af  den  psykiske  Terapi  ligger  ganske  udenfor  vor  Op- 
gave. 

Af  særlig  Interesse  er  dog  en  bestemt  Art  af  legem- 
lige Forandringer,  de  saakaldte  Personlighedsændringer, 
der  kunne  fremkaldes  i  den  dybe  Hypnose.  Det  er  alle- 
rede tidligere  (S.  145)  omtalt,  hvorledes  Jegbevidstheden 
væsenlig  beror  paa  de  talrige  Fornemmelser,  som  vi  hvert 

Øjeblik  modtage  fra  alle  Punkter  af  Organismen.    Enhver 
Forandring   i   Organismens  Tilstand   vil   medføre  Foran- 
dringer i  disse  Organfomemmelser,   og   dermed   varierer 
Jeget   igen   til  en  vis  Grad.    Alene  et  let  Ildebefindende 
kan  forvandle  den  energiske  og  arbejdsomme  til  et  svagt 
Væsen,  der  er  uoplagt  til  alt  Arbejde;  med  Genvindeisen 
af  Sundheden  vender  Livsmodet  og  Arbejdslysten  tilbage. 
Men  ikke  engang  saa  meget  behøves,  for  al  Jegets  For- 
andringer skulle  blive  mærkelige.    Man  er  et  andet  Men- 
neske i  en  stram  Uniform  med  stivt  Halsbind  end  i  den 
mageligere   civile  Dragt;    man    er   et   andet   Menneske  i 
Vandstøvler  end  i  Dansesko.    Selv  om  man  ikke  skænker 
sin  Paaklædning  den  mindste  Opmærksomhed,  faar  man 
dog  stadig  Fornemmelser  fra  Legemets  Overflade,  og  med 
en  forandret  Beklædning  variere  ogsaa  disse  Fornemmelser 
og   dermed    hele  Jeget    til   en   vis    Grad.     I   den   dybe 
Hypnose,   ligesaa   vel   som   i   den    dybe   normale    Søvn, 
ophøre  nu  alle  disse  Organfornemmelser  og  dermed  op- 
hæves Jegbevidstheden.     Hvis   man    nu    hos   den  hypno- 
•tiserede   fremkalder   en  Række    Organfomemmelser,    der 
ikke  svare  til  hans  eget  Jeg,  saa  bevirker  man  derved  den 
Hallucination,  at  han  er  en  anden  Personlighed.    Erfarings- 
mæssig lader  dette  sig  gøre  paa  den  Maade,  at  man  lige- 
frem suggererer  ham,  at  han  er  en  anden  Person,  Skole- 
dreng,   General,    Præst  osv.     Saa   vidt   Individets   Evner 
strække  til,   vil   han    nu  virkelig  tænke,    føle  og   handle 
som  den  Person,  man  har  suggereret  ham  at  være.    Selv 
den  bedste  Skuespiller  vil  vanskelig  kunne  give  en  saadan 
bestemt  Rolle  fuldkomnere,   ti   den   hypnotiserede  spiller 
ikke  Komedie  med  Bevidsthed  om,  at  han  i  Virkeligheden 
er  en  ganske  anden  Person  end  den,  som  hans  Hypnotisør 
beordrer  ham  til  at  agere;  han  er  til  en  vis  Grad  denne 
Person.     Hvor  dybt  Forandringen  gaar,    hvorledes  Orga- 
nismen helt  igennem  modificeres  ved  en  saadan  Suggestion, 

Overtro  og  Trolddom.    IV.  20 

ser  man  bedst  deraf,  at  selv  Haandskriften  forandres  i 
Overensstemmelse  med  den  suggererede  Karakter.  Fors«^ 
i  denne  Retning  ere  ofte  anstillede,  stadig  med  samme 
Resultat.  Som  Exempel  skal  jeg  kun  anføre  et  Forsøg, 
som  den  bekendte  okkultistiske  Forfatter  Kieseweuer  an- 

stillede  med  en  ung  Mand,  hvem  han  suggererede,  at 
han  var  Dr.  Faust,  der  sad  og  skrev  i  Fausttaamet  i 
Maulbronn.  Øjeblikkelig  antog  Menneskets  Haandskriit 
en  middelalderlig  Karakter,  fuldstændig  forskellig  fra  hans 
normale  Haandskrift,  som  vedføjede  Prøver  vise. 

Hos  mange  Individer  er  det  muligt  at  faa  forskellige 
Suggestioner  udførte  ikke  blot  under  Hypnosen,  men  og- 
saa  posthypnotisk,  efter  Opvaagningen.  I  dette  Øjemed 
behøver  man  kun  at  meddele  den  hypnotiserede,  at  et 
eller  andet  vil  ske  en  bestemt  Tid  efter  Opvaagningen; 
hvis  Individet  overhovedet  egner  sig  for  den  Art  Forsøg, 
vil  man  se  Suggestionen  blive  realiseret  til  det  fastsatte 
Tidspunkt  ligesaa  sikkert,  som  om  man  havde  beordret 
den  udført  strax  under  Hypnosen.  Vi  skulle  ikke  fordybe 
os  i  Enkelthederne  ved  disse  ejendommelige  Forhold;  til 
Belysning  af  Sagen  anfører  jeg  blot  et  enkelt  Exempel, 
som  tillige  vil  lette  Forstaaelsen  af  noget,  der  tidligere  er 
berørt. 

Under  Hypnosen  havde  jeg  engang,  for  flere  Aar 
siden,  givet  en  ung  Student  den  posthypnotiske  Sugge- 
stion, at  det  ikke  vilde  være  ham  muligt  at  stryge  en 
Tændstik  i  Laboratoriet,  hvor  Forsøgene  fandt  Sted. 
Suggestionen  realiseredes  strax,  men  ikke  nok  dermed. 
Skønt  det  slet  ikke  havde  været  min  Mening,  saa  viste 
det  sig,  at  det  i  henved  et  halvt  Aar  var  ham  ganske 
umuligt  at  stryge  en  Tændstik,  naar  jeg  bad  ham  gøre 
det  og  blot  i  den  Tone,  hvori  jeg  udtalte  Opfordringen, 
lagde  den  mindste  Tvivl  om,  at  det  vilde  lykkes  for  ham. 
I  det  daglige  Liv  voldte  Tændstikkerne  ham  aldrig  Bryderi, 
og  da  han  efter  et  halvt  Aars  Forløb  ophøne  at  arbejde 
i  Laboratoriet,  saa  at  jeg  kun  sjældent  saa'  ham,  tabte 
Virkningen  sig  snart.  Men  saalænge  den  bestod,  var  den 
ham  naturligvis  ret  ubehagelig,  fordi  han  ofte  blev  til 
Latter  for  tilfældige  Besøgende,  hvem  jeg  viste  Experi- 
mentet.  Denne  lille  Tildragelse  er  ganske  lærerig.  Naar 
nemlig  en  suggestiv  Eftervirkning  kan  vedblive  at  bestaa, 
tiltrods  for  at  den  er  ubehagelig  for  det  paagældende 
Menneske,  saa  maa  den  naturligvis  saa  meget  lettere 
kunne  vedvare  i  lang  Tid,  naar  den  angaar  noget  behage- 
ligt, som  vedkommende  selv  ønsker.    Det  er  derved. for- 

staaeligt,  at  en  syg,  som  har  været  under  en  kraftig 
hypnotisk  Behandling  hos  en  Mirakelmager,  hele  Livet 
igennem  kan  tro  paa  sin  snarlige  Helbredelse  og  mærke 
Bedring,  selv  om  der  ikke  er  og  ikke  kan  indtræde  nogen- 
somhelst  Forandring  i  Tilstanden. 


Hypnosens  Betydning  for  Overtroen, 

Paa  Ovenroen  have  de  hypnotiske  Fænomener  for- 
trinsvis havt  den  Indflydelse,  at  de  i  høj  Grad  have 
bidraget  til  at  styrke  Troen  paa  og  Tilliden  til  visse  An- 
skuelser. Det  har  været  meget  forskelligartede  Opfattelser, 
som  man  til  de  forskellige  Tider  har  ment  at  finde  Be- 
kræftelse paa  ved  Hypnosen.  Da  man  aldeles  ikke  forstod, 
paa  hvilke  Kræfter  de  hypnotiske  Virkninger  beroede,  har 
man  altid  fortolket  dem  i  Overensstemmelse  med  de  Teorier, 
som  netop  vare  herskende.  Det  er  vel  fortrinsvis  Lægerne, 
som  ved  Behandlingen  af  syge  have  været  udsat  for  at 
fremkalde  Hypnose,  naturligvis  uden  at  de  havde  mindste 
Anelse  om,  at  de  bragte  Patienten  i  en  abnorm  Tilstand. 
Derfor  er  det  ogsaa  især  de  til  Lægebehandlingen  knyttede 
overtroiske  Forestillinger,  som  ere  bestyrkede  ved  de  hyp- 
notiske Fænomener.  Desuden  mener  man,  at  Hypnosen, 
ligeledes  ganske  ufrivillig,  har  spillet  ind  med  under  Hex^ 
processerne;  her  blev  Fænomenerne  naturligvis  betragtede 
som  Djævelens  Værk.  Og  i  den  nyeste  Tid  har  Auto- 
hypnosen havt  en  væsenlig  Andel  i  de  Vidundere,  som 
de  spiritistiske  Seancer  have  havt  at  opvise;  i  Overens- 
stemmelse med  de  herskende  Teorier  bliver  det  nu  selv- 
følgelig »Aanderne«,  der  faa  Æren  af  de  Resultater,  som 
Mediets  abnorme  Bevidsthedstilstand  producerer.  —  Vi 
ville  nu  i  al  Korthed  gennemgaa  de  Forhold,  hvorunder 
de  hypnotiske  Fænomener  til  forskellige  Tider  have  været 
iagttagne. 

Hypnosen  i  Lægekunsten.    Ved  dé  gamles  Tem- 
pelsøvn véd  man,  at  Salvinger  og  Strygninger  med  Hæn- 
derne have  været  anvendt  i  ikke  ringe  Udstrækning  (i.  S.  74). 
Da    disse  Strygninger  ere  et  overmaade  virksomt  Middel 
til  at  fremkalde  Hypnose,  er  det  mer  end  sandsynligt,  at 
de   syge  derved  ofte  ere  bragte  i  en  h)rpnotisk  Tilstand. 
Helbredelsen   kan  saa  være  indtraadt  i  Kraft  af  en  Auto- 
suggestion  i   alle   saadanne   Tilfælde,    hvor    Helbredelse 
overhovedet  har  været  mulig.    Patienten  har  jo  troet  paa, 
at  Guderne  vilde  helbrede  ham,  og  denne  Tro  kan  med- 
føre det  ønskede  Resultat.    Hvor  lignende  Midler  anvendes 
i  vore  Dage,  f.  Ex.  hos  Mirakelmagerne,  blivp  Virkningerne 
naturligvis  ogsaa  de  samme.    Thorelius  siger  rent  ud,  at 
de  syge  hos  Boltzius  sættes  i  en  hypnotisk  Henrykkelses- 
tilstand; Salvingen  og  Bønnerne  samvirke  her  til  at  frem- 
bringe en  Hypnose,  hvorunder  Suggestionerne  kunne  virke 
langt  kraftigere  end  i  vaagen  Tilstand. 

Under  Navnet  den  dyriske  Magnetisme  fylder  Hyp- 
nosen et  særligt  Kapitel  af  Lægekunstens  Historie.  Den 
første  Spire  til  Teorien  om  den  dyriske  Magnetisme  finder 
man  i  Paracelsus'  Anvendelse  af  den  gamle  Lære  om  de 
ensartede  Tings  gensidige  Tiltrækning  (IL  S.  167).  Det, 
der  antoges  at  virke  tiltrækkende,  kaldte  Paracelsus  Mag- 
neten, og  hele  den  ejendommelige  Behandling  af  Syg- 
domme ved  Sympatimidler  er  direkte  udsprungen  af  disse 
teoretiske  Anskuelser.  Paracelsus'  Lære  blev  videre  ud- 
viklet og  sat  i  System  af  J.  B.  van  Helmont  og  Robert 
Fludd,  medens  den  paa  den  anden  Side  ogsaa  fandt  tal- 
rige Modstandere.  Nyt  Liv  fik  disse  gamle  Teorier  ved 
Franz  Anton  Mesmer.  Han  blev  født  1734  i  Stein 
ved  Weiler  am  Rhein,  fik  en  klosterlig  Opdragelse  og 
skulde  studere  Teologi,  hvad  der  dog  ikke  tiltalte  ham. 
Allerede  tidlig  beskæftigede  han  sig  med  Filosofi,  fik  saa 
Lov  til  at  studere  Jura  og  gik  i  den  Anledning  til  Wien. 
Efter  sex  Aars  Forløb  blev  han  dog  ogsaa  ked  af  Juraen, 

gav  sig  til  at  studere  Medicin,  og  fik  1766  den  medicinske 
Doktorgrad  for  en  Afhandling:  »de  influxu  planetarumin 
hominem«.  Heri  opstiller  han  en  Række  Sætninger,  som 
han  fornemmelig  har  laant  fra  Paracelsus'  og  van  Hel- 
monts  Værker,  om  de  forskellige  Legemers  gensidige  Ind- 
virkning. Han  siger  saaledes:  »at  der  findes  en  gensidig 
Indflydelse  mellem  Himmellegemerne,  Jorden  og  de  be- 
sjælede Legemer.  .  Aarsagen  til  denne  Indflydelse  bestaar 
i  et  overalt  udbredt  Fluidum  af  overordenlig  Finhed,  som 
er  i  Stand  til  at  modtage,  forplante  og  meddele  enhver 
Bevægelse.  Denne  gensidige  Indflydelse  er  underkastet 
hidtil  ukendte  Love.  Den  Ejendommelighed  ved  det 
dyriske  Legeme,  som  gør  det  modtageligt  for  Himmel- 
legemernes Indflydelse  og  for  Vexelvirkning  med  dem, 
som  omgive  det,  forstaas  bedst  ved  sin  Analogi  med 
Magnetismen  og  bør  derfor  benævnes:  den  dyriske  Mag- 
netisme«. 

Ved  sin  Behandling  af  syge  fandt  Mesmer  ofte  Be- 
kræftelse paa  sine  Teoriers  Rigtighed.  Han  var  en  statelig 
Mand,  og  naar  han  højtidelig  stirrede  paa  Patienterne, 
greb  fat  paa  dem  og  strøg  dem  med  Hænderne,  har  han 
vanskelig  kunnet  undgaa  at  sætte  dem  i  en  hypnotisk 
Tilstand,  hvor  de  have  været  i  høj  Grad  modtagelige  for 
helbredende  Suggestioner.  Da  Mesmer  nu  ikke  havde 
Begreb  om,  hvorfra  disse  Virkninger  hidrørte,  fortolkede 
han  dem  naturlig  som  et  Resultat  af  den  i  ham  selv 
værende  Magnetisme.  Men  det  er  ikke  alt,  som  kan  ud- 
rettes ad  Suggestionens  Vej,  og  Mesmer  paatog  sig  For- 
pligtelser, som  han  ikke  kunde  indfri.  Han  maatte  derfor 
forlade  Wien,  og  kom  1779  til  Paris,  hvor  han  forstod  at 
gøre  Reklame  i  saa  stor  Udstrækning,  at  han  hurtig  er- 
hværvede  sig  et  bekendt  Navn.  Patienter  strømmede  ril 
ham  i  saadanne  Masser,  at  han  ikke  kunde  overkomme 
at  magnetisere  dem  personlig;  han  opfandt  derfor  den 
berygtede  »Baquet«,  et  Kar  med  Vand,  hvorfra  der  udgik 

en  Mængde  Jærnstænger,   som   de  syge  tog  i  Hænderne. 
Under  Musik  gik  Mesmer  og  hans  Assistenter  højtidelig 
omkring   og  magnetiserede   Patienterne,    som  ved  denne 
fortsatte  magnetiske  Behandling  enten  blev  hypnotiserede 
eller  fik  hysteriske  Anfald;  »Kriser«  kaldte  man  dem.    Da 
disse  Anfald  viste  sig  langtfra  at  være  gavnlige  og  endog 
i    nogle  Tilfælde    medførte  Døden,    nedsatte  den  franske 
Regering   1784  to  Kommissioner,   der   skulde  afgive  Be- 
tænkninger Qver  Mesmers  Teorier  og  praktiske  Resultater. 
Kommissionerne  fældede  en  for  Mesmer  højst   ugunstig 
Dom ;  de  erklærede,  at  den  magnetiske  Kraft  overhovedet 
ikke  existerede,    og  at  dens  Virkninger  nærmest  beroede 
paa  Indbildningskraft  og  Efterligningsdrift.    Kriserne  maatte 
betragtes  som  meget  farlige  for  Sundheden.    Denne  Be- 
tænkning blev  spredt  over  hele  Landet;    Folk  tabte  Til- 
liden til  Mesmer,  som  maatte  forlade  Frankrig.   Han  døde 
i  Schweiz  181 5. 

Med  Mesmers  Fald  havde  den  dyriske  Magnetisme 
naturligvis  ikke  udspillet  sin  Rolle.  Flere  af  Mesmers 
Tilhængere  og  Elever  fortsatte  de  magnetiske  Behandlinger, 
og  da  de  mindre  lagde  an  paa  at  gøre  Reklame  og  bedre 
forstod  videnskabelig  at  udnytte  de  Iagttagelser,  som  de 
fik  Lejlighed  til  at  gøre,  saa  opdagedes  i  den  følgende 
Tid  de  væsenligste  hypnotiske  Fænomener.  Som  Teori 
holdt  Læren  om  den  dyriske  Magnetisme  sig  dog  endnu 
længe  ved  Siden  af  den  mere  videnskabelige  Forklaring 
af  Fænomenerne,  som  efterhaanden  arbejdede  sig  frem. 
Endnu  paa  den  første  internationale  Kongres  for  experi- 
mental  Psykologi  i  Paris  1889  kom  man  efter  en  lang 
Diskussion,  hvori  de  betydeligste  Forskere  paa  Hypnotis- 
mens  Omraade  deltog,  til  det  Resultat:  at  man  ikke  var 
i  Stand  til  at  afgøre,  hvorvidt  der  fandtes  nogen  væsenlig 
Forskel  paa  den  egenlige  Hypnose  og  den  Tilstand,  der 
fremkaldes  ved  »magnetiske«  Strygninger.  Den  endelige 
Besvarelse  af  Spørgsmaalet  har  den  bekendte  Hypnotiker 

A.  Moll  dog  givet  senere  i  sit  Skrift:  »Der  Rapport  in 
der  Hypnose«,  Berlin  1892,  hvor  han  paa  Grundlag  af  en 
meget  omfattende  Forsøgsrække  påaviser,  at  der  ikke  findes 
nogen  Forskel  mellem  de  Tilstande,  som  fremkaldes  ved 
de  forskellige  Hypnotiseringsmetoder.  Dermed  har  den 
dyriske  Magnetisme  som  videnskabelig  Teori  udspillet  sin 
Rolle. 

Maleficium  taciturnitatis.  Det  berettes  ikke 
saa  sjældent  i  Hexeprocessernes  Aktstykker,  at  den  an- 
klagede overhovedet  ikke  syntes  at  mærke  noget  til 
Pinslerne  under  Torturen ;  i  hvert  Fald  forraadte  han  ikke 
sin  Smerte  med  en  Mine  og  tav  til  alle  de  Spørgsmaal, 
som  man  rettede  til  ham.  Man  kaldte  dette  for  »Tavs- 
heds-Forhexelsen«,  idet  man  naturligvis  udlagde  Fænomenet 
som  et  særlig  graverende  Bevis  for  den  anklagedes  Skyld: 
det  var  Djævelen,  der  forhexede  ham  saaledes,  at  han  ikke 
mærkede  noget  til  Pinebænkens  Rædsler.  Hvorledes  man 
saa  paa  Sagen,  fremgaar  maaske  bedst  af  et  enkelt,  bestemt 
Exempel,  som  vi  tage  fra  Friedrich  Spee's  »Cautio 
criminalis«,  163 1. 

»En  Præst,  som  plejede  at  være  tilstede,  naar  man 
pinte  de  arme  Syndere,  saa'  engang  en  saadan  stakkels 
Synder  hænge  uden  at  ville  eller  kunne  give  Svar  paa 
det,  som  han  blev  spurgt  om;  for  nu  at  overbevise  In- 
kvisitorerne  om,  at  den  anklagede  ved  Trolddom  havde 
sat  sig  i  Stand  til  at  tie  eller  at  Djævelen  havde  stoppet 
Munden  paa  ham,  saa  gav  han  Dommerne  det  Raad,  at 
de  for  en  Tid  skulde  lade  Sagen  fare,  høre  op  med 
Spørgsmaalene  og  begynde  at  føre  en  fornøjelig  Samtale 
om  andre  Ting.  De  fulgte  Raadet,  og  da  det  arme  Men- 
neske mærkede,  at  Smerterne  og  de  pinlige  Spørgsmaal 
pludselig  holdt  op,  saa  aabnede  han  lidt  efter  lidt  Øjnene 
for  at  se,  hvorledes  dette  vilde  løbe  af,  og  om  der  maaske 
var  Haab  om,  at  Pinslerne  skulde  høre  op.  Strax  var 
Præsten  ved  Haanden  og  sagde:    Se  nu,  I  Herrer,  da  vi 

tale  om  andre  Ting,  saa  vaagner  han  af  Søvnen ;  før,  da 
han  skulde  bekende,  at  han  var  en  Troldkarl,  saa  sov  han. 
Tvivle  I  endnu  om,  at  han  har  forhexet  sig?  Det  vilde 
dog  være  umuligt,  at  denne  Skelm  skulde  kunne  udstaa 
saadanne  Smerter,  hvis  ikke  Djævelen  havde  bragt  ham 
til  at  sove;  lad  os  nu  pine  ham  mere,  for  at  se,  om  vi 
kunne  faa  noget  ud  af  ham«. 

I  dette  Tilfælde,  som  nærmest  er  anført  for  at  vise 
den  sindrige  og  menneskekærlige  Fremgangsmaade  ved 
Torturen,  er  det  ganske  vist  ikke  muligt  at  se,  om  den 
pinte  ligefrem  har  været  besvimet,  eller  hvorledes  hans 
Tilstand  ellers  har  været.  Men  i  andre  Aktstykker  siges 
det  udtrykkelig,  at  >de  anklagede  snakkede  frisk  væk,  som 
om  de  ikke  i  mindste  Maade  mærkede  Pinslerne«.  Dette 
kan  aabenbart  ikke  finde  Sted  under  en  Besvimelse;  her 
maa  altsaa  foreligge  en  Tilstand,  i  hvilken  Individet  kan 
høre  og  svare. paa  Spørgsmaal,  men  desuagtet  er  ganske 
uimodtagelig  for  Smerter.  Dér  kan  saaledes  næppe  være 
Tvivl  om,  at  vi  her  have  at  gøre  med  en  ved  Skræk 
eller  Smerte  fremkaldt  dyb  Hypnose,  hvor  Anæstesien 
kan  være  komplet.  Da  man  dengang  ikke  forstod,  at 
saadanne  Tilstande  naturlig  kunne  fremkomme,  fortol- 
kedes de  som  Forhexelse  og  Djævelens  Værk.  Spee,  der 
i  det  ovennævnte  Skrift  rettede  et  haardt  Angreb  paa 
Hexeprocesserne  og  især  paa  den  meningsløse  Grusomhed 
mod  de  anklagede,  kunde  naturligvis  heller  ikke  bedømme 
Tilstanden  rigtig,  men  han  kommer  dog  Sandheden  be- 
tydelig nærmere  end  Inkvisitorerne.  Om  maleficium  taci- 
turnitatis  siger  han  saaledes: 

»Jeg  véd  meget  vel,  at  nogle  under  Torturen  falde  i 
Afmagt;  men  det  maa  hos  disse  ugudelige  Dommere 
hedde:  at  de  ere  sovede  ind.  Om  andre  véd  jeg,  at  de 
have  foresat  sig  at  tie,  men  naar  de  en  Tid  lang  med 
tillukkede  Øjne  af  al  Magt  have  staaet  imod  Smerterne, 
saa  blive  de  dog  tilsidst  overmandede  og  maa  med  bøjet 

Hoved  Og  lukkede  Øjne  give  tabt,  fordi  Kræfterne  svigte 
dem:  skal  det  nu  kaldes  at  sove?  Det  véd  dog  baade 
Læger  og  Filosofer,  at  et  Menneske  ved  altfor  heftige 
Smerter  kan  stivne  i  den  Grad,  at  han  ligner  en  sovende 
eller  endog  en  død.« 

Spee  tror  altsaa  ikke  paa  de  anklagedes  Søvn  under 
Pinslerne.  Men  vi  maa  dog  tillægge  dette  Udtryk,  der 
stadig  gaar  igen  i  Aktstykkerne,  en  vis  Berettigelse;  i 
mange  Tilfælde  har  det  sikkert  været  en  smertefri  hypno- 
tisk Søvn. 

Trance.  Det  engelske  Ord  Trance  betegner  en  Til- 
stand, i  hvilken  Sjælen  er  ligesom  bortrykket  fra  Legemet, 
fortabt  i  indre  Skuen  og  uimodtagelig  for  Omverdenens 
Paavirkninger.  Ganske  den  samme  Betydning  har  det 
græske  Ord  Extase,  der  ordret  betyder  Henrykkelse.  Hvad 
man  n  uomstunder  kalder  Trance,  er  altsaa  Tilstande,  der 
i  det  mindste  for  en  overfladisk  Betragtning  tage  sig  ud 
ligesom  Fortidens  Extaser;  om  de  i  Virkeligheden  ere 
identiske  dermed,  er  naturligvis  et  andet  Spørgsmaal.  Nu 
er  det  imidlertid  ret  forskelligartede  Tilstande,  som  endnu 
i  vore  Dage  slaas  sammen  under  Betegnelsen  Trance. 
Selv  om  vi  se  helt  bort  fra  de  Tilfælde,  hvor  narkotiske 
Midler  benyttes  til  at  fremkalde  tranceagtige  Fænomener, 
saa  bliver  der  dog  tre  ret  forskellige  Hovedgrupper  til- 
bage. Den  ene  er  en  Autohypnose,  saaledes  som  rime- 
ligvis ethvert  normalt  Menneske,  efter  fornøden  Dressur, 
vilde  kunne  naa  at  fremkalde  den  hos  sig  selv.  De  andre, 
langt  sjældnere,  ere  de  specielle  Former  af  det  hystero- 
epileptiske  Anfald,  som  man  har  kaldet  Besættelsen  og 
Extasen.  Da  vi  nu  vide,  hvad  der  karakteriserer  disse 
forskellige  Tilstande,  skulde  man  synes,  at  man  let  maatte 
kunne  holde  dem  ude  fra  hinanden.  Men  Vanskeligheden 
ligger  deri,  at  man  yderst  sjældent  har  Fænomenerne  rene; 
selv  mellem  den  normale  Autohypnose  og  de  store 
hysteriske  Anfald  er  der  alle  mulige  Overgangsformer,  og 

det  er  dem,  man  hyppigst  ser,  og  for  hvilke  Betegnelsen 
Trance  nu  engang  har  faaet  Hævd.  For  nu  at  faa  nogen- 
lunde Rede  paa  Fænomenerne,  behandle  vi  her  kun 
Trancen,  som  den  kan  vise  sig  hos  normale  Mennesker; 
senere,  naar  vi  have  omtalt  de  typiske  hysteriske  Fæno- 
mener, skulle  vi  i  nogle  Exempler  paavise  Komplikationerne 
af  Hysteri  og  Hypnose. 

Der  er  ingen  Tvivl  om,  at  man  i  Oldtiden  har  kendt 
den  rene  Autohypnose,  som  vi  nu  kalde  Trance,  men 
man  har  sammenfattet  den  med  mange  andre  Tilstande 
under  den  fælles  Betegnelse  Extase.  Da  en  saadan  Sam- 
menblanding sker  endnu  i  vor  Tid,  er  det  ikke  videre 
mærkeligt,  at  man  i  Oldtiden  ikke  har  kunnet  holde  de 
forskellige  Tilstande  ude  fra  hinanden.  Om  Pythia,  det 
Delphiske  Orakels  Præstinde,  siges  der  saaledes,  at  hun 
blev  bragt  i  Extase  ved  bedøvende  Dampe,  der  steg  op 
fra  Jordens  Indre.  (I.  S.  74).  Hvis  Historien  om  disse 
Dampe  er  mere  end  en  Fabel,  saa  have  vi  her  at  gøre 
med  en  Narkose,  d.  v.  s.  en  ved  Forgiftning  fremkaldt 
Bedøvelse,  der  vel  kan  ligne,  men  ikke  er  en  virkelig 
Trance.  Langt  sandsynligere  er  det  derimod,  at  der  sigtes 
til  det,  vi  nu  kalde  Trance,  naar  der  i  Bogen  »de  myste- 
riis«  tales  om  Tilstande  af  Entusiasme  og  Extase.  (II.  S.  45J. 
Ligesom  Trancen  nu  er  den  nødvendige  Betingelse  for, 
at  Spaadomsevnen  skal  udfolde  sig  hos  vor  Tids  Medier, 
var  Entusiasmen  og  Extasen  det  for  Datidens  Magere.  Og 
da  det  udtrykkelig  siges  om  Entusiasmen,  at  den  tilveje- 
bringes ved  Paakaldelse  af  Guderne,  altsaa  ad  ren  psykisk 
Vej,  er  det  sikkert  nok  en  Autohypnose,  hvorom  det 
drejer  sig.  Extasen,  som  Mysteriernes  Forfatter  sætter  i 
Modsætning  hertil,  har  saa  rimeligvis  været  en  lignende 
Tilstand,  fremkaldt  ved  Anraabning  af  Dæmonerne  eller 
maaske  ved  andre  hypnotiserende  Midler. 

Gaa  vi  længere  frem  i  Tiden,  blive  Skildringerne  af 
de   forskellige  Tilstande   mere   udførlige,   saa  at   det   er 

lettere  at  afgøre,  hvorom  Talen  er.  Naar  saaledes  Swe- 
denborg  omtaler,  at  man  for  at  træde  i  Forbindelse  med 
Aanderne  maa  være  i  en  særlig  Tilstand,  en  Mellemtil- 
stand mellem  Søvn  og  Vaagen,  i  hvilken  man  ikke  kan 
vide  andet,  end  at  man  er  fuldstændig  vaagen,  saa  har 
den  lærde  Naturforsker  dermed  givet  os  en  Skildring  af 
Hypnosen,  som  intet  lader  tilbage  at  ønske  i  Tydeligbed. 
Den  Tilstand,  som  han  kalder  at  »henføres  af  Aanden«, 
er  aabenbart  kun  et  under  en  Spadseretur  indtruflFet  An- 
fald af  Autohypnose.  (IH.  S.  22).  I  mange  Tilfælde  se 
vi  ogsaa,  at  der  til  at  fremkalde  Trancen  har  været  brugt 
ligefrem  hypnotiserende  Midler  ved  Siden  af  Kontempla- 
tionen, den  fuldstændige  Fordybelse  i  en  Tanke.  Efter  en 
ældre  Forfatter,  Allatius,  anfører  Ennemoser  i  sin  Magi 
den  Forskrift,  som  Munkene  paa  Athos  i  det  14.  Aar- 
hundrede  fulgte  for  at  fremkalde  Henrykkelsen: 

»Luk  din  Dør  og  hæv  din  Sjæl  fra  alt  forfængeligt 
og  timeligt.  Sænk  dit  Skæg  mod  Brystet  og  hæft  dit 
Øje  af  hele  din  Sjæl  paa  Navlen,  Legemets  Midte.  Snævr 
Luftgangene  ind,  for  ikke  at  aande  for  let.  Bestræb  dig 
for  i  Tanken  at  finde  det  Sted  i  Hjærtet,  hvor  alle  psykiske 
Kræfter  bo.  Først  finder  du  Mørke  og  uigennemtrængelig 
Tæthed.  Men  holder  du  ved,  Dage  og  Nætter  igennem, 
saa  vil  du,  o  Vidunder,  nyde  en  uudsigelig  Fryd.  Ti 
Aanden  ser  da,  hvad  den  aldrig  har  vidst,  den  ser  Luften 
mellem  sig  og  Hjærtet  helt  straalende.« 

At  der  her  kun  skildres  en  fremtvungen  Autohypose, 
er  ikke  vanskeligt  at  se,  trods  de  mystiske  Talemaader, 
hvormed  Tilstanden  beskrives.  I  de  mange  praktiske  An- 
visninger til  Udvikling  af  Mediumiteten,  hvormed  især 
foretagsomme  Yankeer  have  beriget  den  moderne  Littera- 
tur, finder  man  ofte  Forskrifter,  der  i  en  forbavsende 
Grad  minde  om  de  middelalderlige  Metoder.  Lad  mig 
tage  et  enkelt  Exempel,  hentet  fra  Morse:  »Practical 
Occultism«,    San   Francisco  1888.     Denne  Forfatter,  der 

ganske  rigtig  opfatter  Trancen  som  en  ren  Autohypnose, 
raader  det  vordende  Medium  til  først  og  fremmest  at 
sørge  for  fuldstændig  legemlig  og  aandelig  Sundhed. 
Derefter  følger  en  Periode,  i  hvilken  Mediet  ved  en  paa- 
lidelig  Vens  Hjælp  ofte  skal  lade  sig  hypnotisere,  hen- 
sætte i  den  »mesmeriske  Trance«,  som  det  hedder  i  Bogens 
noget  antikverede  Sprog.  Naar  Individet  saaledes  er 
bleven  vant  til  Tilstanden,  kan  han  begynde  at  fremkalde 
den  selv. 

»Naar  en  anden  kan  fremkalde  Trance  (d.  e.  Hypnose) 
hos  dig,  hvorfor  skulde  du  saa  ikke  kunne  gøre  det  selv? 
Hvad  en  anden  kan  gøre  for  dig,  kan  du  ogsaa  gøre  selv. 
Det  kommer  kun  an  paa  at  vide  hvorledes.  Samling  af 
Sindet  kræver  Overvejelse,  og  en  bestemt  Anstrængelse 
fra  din  Side  for  at  drage  dig  selv  tilbage  fra  ydre  Til- 
trækninger, Paavirkninger  og  Fornemmelser,  det  vil  være 
de  nødvendige  Skridt  henimod  Selvfremkaldelsen,  af  Trance. 
Og  naar  du,  efter  at  have  taget  det  fornødne  Hensyn  til 
ydre  Forhold,  kan  lukke  dig  selv  inde  og  samle  dit  Sind 
paa  den  Beslutning  at  drage  dig  tilbage  fra  det  ydre  Liv» 
fra  Legemets  Sanser,  fra  det  daglige  Livs  Ønsker  og  Hand- 
linger, og  trække  dig  tilbage  i  dig  selv,  saa  er  du  inde 
paa  den  rigtige  Vej  til  det,  som  du  vil  udføre.« 

Det  er  altsaa  her  Kontemplationen,  Meditationen,  den 
fuldstændige  Fordybelse  i  en  Tanke,  der  angives  som 
Vejen  til  Trancen,  ligesom  det  var  ved  dette  Middel  at 
de  nyplatoniske  Filosofer,  Quietisterne  paa  Athos  og  de 
indiske  Fakirer  opnaaede  Henrykkelsen.  Og  om  selve 
Tilstandens  J^atur  kan  der  ingen  Tvivl  være;  det  er  en 
Autohypnose,  der  fremkaldes.  Men  hvad  naas  der  da 
ved  at  hensætte  sig  i  denne  Tilstand?  Svaret  herpaa  er 
ligesaa  enkelt  som  omfattende:  Alt,  hvad  Individet  be- 
gærer. Under  Trancen  virke  Individets  Forventninger 
som  Autosuggestioner.  De  indiske  Yogi  føle  Nirvanas 
Tomhed;  Nyplatonikerne  og  Quietisterne  skuede  det  gud- 

dommelige  Lys;  Swedenborg  saa  Himmel  og  Helvede 
aabne  sig  for  det  indre  Øje,  saa  at  han  til  de  mindste 
Enkeltheder  kunde  gøvt  sig  bekendt  med  deres  Indretning 
og  Aandernes  Tilstand,  og  det  samme  er  endnu  Tilfældet 
med  mange  spiritistiske  Medier,  som  i  Trancen  give  Svar 
paa  religiøse  Spørgsmaal.  Og  da  de  tilstedeværendes 
Spørgsmaal  naturlig  virke  som  Suggestioner  paa  Mediet, 
saa  resulterer  heraf  det  bekendte  Fænomen,  at  Svarene 
altid  stemme  med  de  paagældendes  forud  fastslaaede  reli- 
giøse Anskuelser  (jvf.  IH.  S.  54  og  64). 

Hermed  er  dog  kun  en  enkelt  Side  af  de  moderne 
Trancemediers  mangfoldige  Forretninger  berørt.  Nok  saa 
interessante  ere  de  Medier,  der  ikke  hæve  sig  til  Indsigt 
i  de  himmelske  Anliggender,  men  indskrænke  sig  til  at 
give  Underretning  om  jordiske  Forhold;  paa  disse  Punkter 
lade  Svarenes  Rigtighed  sig  da  i  det  mindste  bedre  kon- 
trollere. Det  har  nu  erfaringsmæssig  vist  sig,  at  disse 
Medier  ofte  kunne  give  Meddeleiser  om  Ting,  som  de 
selv  i  vaagen  Tilstand  ikke  vidste  Besked  om,  og  som 
maaske  kun  en  eller  enkelte  af  de  tilstedeværende  havde 
Kendskab  til.  Og  i  alle  omhyggeligt  undersøgte  Tilfælde 
har  man  fundet,  at  det  herved  er  den  for  Trancen  ejen- 
dommelige Hypermnesi  og  Hyperæstesi,  der  gør  sig  gæl- 
dende. Hvad  et  Menneske  har  vidst,  men  senere  fuld- 
stændig glemt,  kan  ved  passende  Lejlighed  igen  dukke  op 
i  Hypnosen ;  mange  af  Trancemediernes  vidunderlige  Med- 
delelser kunne  saaledes  meget  godt  være  øste  af  deres  eget 
psykiske  Indhold,  og  Medierne  kunne  endda  have  Ret  i 
den  Paastand,  at  de  —  i  vaagen  Tilstand  —  ikke  vidste 
noget  om  den  paagældende  Sag.  I  andre  Tilfælde,  hvor 
det  drejer  sig  om  en  enkelt  tilstedeværendes  rent  person- 
lige Forhold,  er  den  Mulighed  vel  som  -oftest  udelukket, 
at  Mediet  kan  have  havt  Kendskab  til  disse  Forhold.  Men 
saa  træder  Hyperæstesien,  Sansernes  Skærpelse,  til,  hvor- 
ved det  bliver  muligt  for  Mediet  at  opfatte  de  uvilkaarlige 

Bevægelser,  som  røbe  det  Svar,  den  paagældende  venter. 
Gennem  hvilket  Sanseorgan  Mediet  modtager  de  fornødne 
Paavirkninger,  vil  nærmest  være  afhængig  af,  hvorledes 
Mediet  er  vant  til  at  arbejde.  I  alle  Tilfælde  virker  Be- 
vidstheden om,  at  Opmærksomheden  skal  være  vendt  i  en 
bestemt  Retning,  som  Suggestion  under  Trancen,  saa  at 
den  paagældende  Sans  holder  sig  vaagen  og  viser  sig 
yderst  modtagelig  for  svage  Paavirkninger.  Snart  kan  det 
være  Berøringssanserne  (S.  120),  snart  Hørelsen  (S.  123), 
som  Mediet  benytter  sig  af;  i  enkelte  sjældne  Tilfælde  er 
det  Synet.  En  fransk  Læge,  Bergson,  experimenterede 
saaledes  i  1887  med  en  Dreng,  som  havde  Ord  for,  at 
han  kunde  læse,  hvad  der  stod  i  en  Bog,  hvis  Ryg  var 
vendt  imod  ham,  medens  en  anden  Person  saa'  i  Bogen. 
Bergson  overbeviste  sig  om,  at  Drengens  Syn  var  i  saa 
høj  Grad  skærpet,  at  han  kunde  læse  op  af  Bogen  ved 
Hjælp  af  det  Spejlbillede,  som  han  saa'  i  den  andens  Øje. 
Naar  sligt  kan  finde  Sted,  er  den  yderste  Forsigtighed 
aabenbart  nødvendig  overfor  saadanne  Medier;  Paavirk- 
ninger, som  ganske  undgaa  de  øvrige  tilstedeværendes 
Opmærksomhed,  kunne  være  tilstrækkelige  til  at  give 
Mediet  de  fornødne  Oplysninger. 

Undertiden  forekommer  det,  at  Mediet  giver  Med- 
delelserne ikke  i  sit  eget  men  i  en'»Aands«  Navn,  af 
hvilken  han  tror  sig  besat.  Den  Skrift,  der  under  saa- 
danne Forhold  præsteres,  kan  da  ogsaa  afvige  mer  eller 
mindre  fra  Mediets  sædvanlige  Haandskrift.  Da  Person- 
lighedsforandringer kunne  fremkaldes  ved  Suggestion  i  en 
tilstrækkelig  dyb  Hypnose,  saa  kunne  disse  Fænomener, 
naar  de  forekomme  i  Trancen,  let  forstaas  som  Følge  af 
Autosuggestioner.  Venter  Mediet  under  Trancen  at  blive 
»besat«  af  en  Aand,  saa  vil  Suggestionen  i  et  vist  givet 
Øjeblik  realiseres,  og  Mediet  »agerer«  nu  Aanden,  taler 
og  skriver  i  dens  Navn.  Hos  de  saakaldte  Materialisations- 
medier  kan  dette  gaa  saa  vidt,  at  Mediet,  iført  et  passende 


t 


320  DE   MAGISKE   SINDSTILSTANDE. 

Kostyme,  selv  optræder  som  »Aand«  (III.  S.  125).  Det 
er  rimeligvis  saaledes,  at  Materialisationerne  foregaa  i  alle 
de  Tilfælde,  hvor  Mediet  ikke  bevidst  bedrager;  men  efter 
de  talrige  Afsløringer,  som  i  Tidens  Løb  have  fundet  Sted, 
synes  det  bevidste  Bedrageri  rigtignok  at  være  langt  hyp- 
pigere end  de  autosuggererede  Trancehandlinger. 

De  Besættelser,  som  man  jævnlig  ser  i  de  spiritistiske 
Seancer,  ere  dog  ingenlunde  blot  suggererede  Trance- 
fænomener  hos  iøvrigt  normale  Personer.  Den  egenlige 
Besættelse  er  et  hysterisk  Anfald  og  de  gode  Medier  ere 
da  ogsaa  næsten  altid  Hysterikere.  Men  naar  et  Medium, 
med  Anlæg  for  Autohypnose,  nogle  Gange  har  set  en 
saadan  hysterisk  Besættelse  med  Konvulsioner  og  Kramper, 
saa  kan  hun  i  en  følgende  Seance,  ved  Autosuggestion, 
frembyde  ganske  de  samme  Fænomener.  Imitationer  af 
den  Art  kunne  selv  af  et  kyndigt  Øje  næsten  ikke  skelnes 
fra  et  ægte  hysterisk  Anfald,  og  derved  bliver  det  om 
muligt  endnu  vanskeligere  i  hvert  enkelt  foreliggende  Til- 
fælde at  bestemme  Tilstandens  Natur. 


Narkosernes  magiske  Virkninger. 

Paa  forskellige  Punkter  i  den  historiske  Fremstilling 
have  vi  set,  at  Giftstoffer  have  spillet  en  ikke  ringe  Rolle 
i  Magien,  De  vilde  Folkeslags  Schamaner  og  Medicinmænd 
benytte  dem  til  at  hensætte  sig  i  en  Tilstand  af  Synskhed 
(I.  S.  31);  Middelalderens  Hexe  brugte  dem  ved  Forbe- 
redelserne til  Hexesabbaten  (I.  S.  142);  hos  de  lærde 
Magere  kom  de  til  Anvendelse  ved  forskellige  magiske 
Operationer  (IL  S.  118).  De  Giftstoffer,  som  saaledes  ere 
benyttede  i  Magien,  ere  rimeligvis  temmelig  begrænsede 
i  Antal.    Hovedrollen  har  i  hvert  Fald  spillet:    Spiritus, 

Opium  (i  Frøkapslerne  af  Valmuen,  Papaver  somniferum), 
Atropin   (i  Galnebær,   Atropa   belladonna,   som  tidligere 
ogsaa  kaldtes  Natskygge,  Solanum  furiosum)og  Hyoscyamin 
(i    Bulmeurt,   Hyoscyamus   niger,   og  i   Pigæble,    Datura 
stramonium).     Hertil   kommer  saa  endnu   hos  de  orien- 
taldce  Folkeslag  Haschiscfa,  i  Stængler  og  Blade  af  den 
indiske  Hamp,  Cannabis  indica.    Hvert  af  disse  Giftstoffer 
har  sin  bestemte  Indflydelse  paa  Nervesystemet  og  dermed 
ikke  blot  paa  den  legemlige  men  ogsaa  paa  den  sjælelige 
Tilstand,   som  dog  kan  variere  noget  hos  de  forskellige 
Mennesker.   Denne  saglige  Virkning  af  Giftstofferne,  som 
sædvanlig  bliver  desto  mere  fremtrædende,    jo   stærkere 
Forgiftningen   er,    har  dog  ikke  stor   Betydning   for   os. 
For   det  første  har  man   nemlig  saa  godt  som  aldrig  i 
Magien  anvendt  de  enkelte  Giftstofler  alene,  men  altid  i 
Blandinger,  hvorved  Forgiftningsfænomenerne  naturligvis 
blive  mere  sammensatte  og  miste  sit  bestemte  Præg.    Og 
dernæst  have  Forgiftningerne  vismok  sjældent  naaet  nogen 
fremtrædende  Styrke.    Dette  var  ligefrem  nødvendigt,  for 
at  den  tilsigtede  Virkning  ikke  skulde  forfejles.    Naar  man 
undtager  Alkohol  og  Haschisch,  som  kunne  nydes  i  for- 
holdsvis stor  Mængde,   uden  at  Forgiftningen  bliver  fare- 
truende for  Livet,  saa  gælder  om  alle  de  øvrige,  at  de  ere 
yderst  voldsomme  Gifte,  som  m^et  let  kunne  blive  død- 
bringende, hvis  man  indtager  for  stor  en  Dosis.    Da  man 
nu  i  forrige  Tider  aldeles  ikke  forstod  sig  paa  at  uddrage 
de  rene  Giftstoffer  af  de  Plantedele,   hvori  de  findes,  saa 
var   man  beller  ikke  i  Stand  til  at  afpasse  den  Mængde 
af  Stoffet,  som  skulde  anvendes.    Man  kunde  derfor  heller 
ikke  uden  for  stor  Risiko  indlade  sig  paa  at  nyde  disse 
ScoflFer,  indføre  dem  i  Legemet;   man  maatte  indskrænke 
sig  til  at  lade  dem  virke  udvendig,  paa  Huden  eller  Slim- 
hinderne, hvorved  de  langsommere  og  i  ringere  Mængde 
blev  optagne  i  Organismen.     Det  var,  som  vi  vide,  kun 
i  Form  af  Salver  og  Røgelser,  at  de  voldsommere  Gifte 

kom  til  Anvendelse;  ved  saadanne  Præparater  havde  Mængden 
af  Stofferne  ikke  stor  Betydning,  fordi  Forgiftningen  rim^ 
ligvis  blev  svagere,  og  Faren  for  en  dødelig  Udgang 
dermed  var  fjærnet. 

De  lettere  Forgiftninger  med  de  her  omtalte  Stoffer 
have  det  til  fælles,  at  der  først  fremkommer  en  Ophid- 
selsestilstand, hvorefter  saa  følger  en  Afslappelse,  B^e 
disse  Stadier  ere  dog  ikke  saa  lidt  forskellige,  alt  efter 
det  anvendte  Giftstofs  Natur,  saa  at  det  vil  være  nødven- 
digt at  betragte  Virkningerne  af  de  enkelte  Stoffer  hver 
for  sig.  Alkoholforgiftningen  behøve  vi  dog  ikke  at  gaa 
ind  paa,  dels  fordi  den  er  vel  kendt,  dels  fordi  Alkoholen 
ikke  alene  men  kun  i  Forbindelse  med  andre  bedøvende 
og  hypnotiserende  Midler  kan  fremkalde  de  tilsigtede 
Virkninger,  (jvf.  I.  S.  31).  Af  større  Interesse  er  derimod 
Morfin-  og  Atropinforgiftningen. 

Indsprøjter  man  et  Menneske  i  Centigram  Morfin, 
det  virksomste  af  de  mange  Stoffer,  som  findes  i  Opium, 
saa  udvikler  der  sig  en  ejendommelig  sjælelig  Tilstand, 
som  Binz  skildrer  paa  følgende  Maade:  »Efter  nogle 
Minutters  Forløb  indtræder  der  en  ubestemt  Følelse  af 
almindeligt  Velbefindende.  Sindstilstanden  er  behagelig 
ophidset;  Hjærnen  synes  at  arbejde  friere  og  uden  Tryk. 
Fantastiske  Lysfænomener  vise  sig  for  Øjet.  Af  egen  fii 
Vilje  holder  man  sig  paa  den  Plet,  hvor  man  befinder 
sig;  enhver  Bevægelse,  som  man  nødes  til  at  gøre,  er 
ubehagelig.  Spørgsmaal  besvares  kun  uklart.  Udviskede, 
behagelige  Drømmebilleder  blive  hallucinatoriske.  Men 
alt  det  smukke  varer  kun  kort;  Øjenlaagene  blive  tunge. 
Medens  man  tidligere  kun  holdt  sig  ubevægelig  for  at 
nyde  den  med  Hvilen  forbundne  Lyst,  saa  er  man  nu 
ikke  mere  i  Stand  til  at  bevæge  sig.  Hele  Legemet  føles 
tungt  som  Bly;  det  er  den  sidste  Fornemmelse,  kort  efter 
ligger  man  i  dyb  Søvn.« 

El  ganske  andet  Billede  frembyder  Atropinforgiftningen. 
>He£tige  Delirier  med  snart  skrækkelige,  snart  muntre 
Hallucinationer.  Den  narkotiserede  vil  stadig  op  af  Sengen, 
fordi  han  tror  sig  forfulgt  af  Spøgelser,  som  sidde  i  Krogene. 
Han  rejser  sig  op,  ler  højt,  vrøvler  en  Mængde  menings- 
løst Tøjeri  mellem  hinanden,  skærer  Tænder,  fortrækker 
Ansigtet  krampagtig  og  fægter  med  Armene  i  Luften. 
Han  beder  om  koldt  Vand,  idet  han  klager  over  Tørhed 
og  Sammensnøring  af  Halsen.  Stemmen  bliver  hæs,  lidt 
efter  indtræder  der  Ro  og  fuldstændig  Afslappelse,  enten 
Afmagt  eller  en  Søvntilstand.  Ved  Tiltale  aabner  den 
syge  langsomt  Øjnene,  ser  sig  forvirret  om,  men  kender 
dog  lidt  efter  lidt  Omgivelserne  og  forstaar  de  Spørgs- 
maal,  man  retter  til  ham.  Han  anstrænger  sig  for  at 
svare,  aabner  Munden  og  bevæger  Læberne,  men  kan  ikke 
frembringe  nogen  Lyd;  han  synes  at  være  munter  og  ler 
med  hæs  Stemme.  Lidt  efter  indtræder  saa  Søvntilstanden 
igen.« 

Ved  Forgiftning  med  Hyoscyamin   er  Tilstanden  en 

lignende,  kun   ere  de  ubehagelige  Hallucinationer  og  det 

dermed  følgende  Raseri  mindre  fremtrædende;  der  er  ofte 

stærke    erotiske   Delirier   og   Flyvefornemmelser.      Disse 

sidste  hidrøre  rimeligvis  fra  det  lettere  Aandedræt  (jvf  S. 

156),  som  er  karakteristisk  for  Forgiftningen;  som  Middel 

mod  Astma  bruger  man  saaledes  ofte  at  ryge  en  Blanding 

af  Pigæbleblade  med  Tobak.    løvrigt  virker  Hyoscyaminet 

stærkt   søvndyssende.      I   disse   Ejendommeligheder    ved 

Hyoscyaminforgiftningen   finder   man,    som    det   let   ses, 

adskillige  Træk,  der  stadig  gaa  igen  i  Beretningerne  om 

Hexenes   natlige   Udflugter.    Og   da   Bulmeunen    er   en 

konstant  og  maaske  den  virksomste  Bestanddel  af  Hexe- 

salverne,    saa  er  den  Antagelse  ingenlunde  urimelig,   at 

Hyoscyaminforgiftningen,   som    derved   fremkaldtes,    kan 

have  havt  en  ikke  uvæsenlig  Indflydelse  paa  den  nærmere 

Udformning  af  Forestillingerne  om  Hexeudflugterne. .  Man 

21* 

bar  ikke   fka   Beretninger   fra   ældre   Tid   om    saakaldte 
Hexefarter,   som    alle   vise   det   samme  typiske  Billede: 
Hcxen  salver  sig,  falder  som  Følge  deraf  i  en  dyb  Søvn- 
tilstand,  der  er  præget   af  stærke  erotiske  Drømme  og 
Flyvcfornemmeker.      Men    fordi    disse   Drømme  under 
Narkosen  muligvis  kan  have  fremkaldt  Forestillingen  om 
den   natlige   Flyven   gennem   Luften   til  et  Møde,  hvor 
Tilfredsstillelsen  af  kønslige  Drifter  var  Hovedformaalet, 
derfor  er  man  dog  ikke  berettiget  til  at  antage,  at  hele 
Hexevæsnet  er  udsprunget  af  saadanne  Forgiftninger.  Den 
Tro,  at  det  netop  var  med  Djævlen,  man  havde  le^mlig 
Omgang,   kan   da  i  hvert  Fald  ikke  være  fremkaldt  ved 
Hyoscyaminforgiftningen.     Den   maa  have   været  givet  i 
Forvejen,  ad  hel  anden  Vej,  og  godt  indaribejdet  i  Folkets 
Bevidsthed ;  først  saa  har  den  kunnet  give  sig  et  konstant, 
stadig  gentaget  Udslag  i  Drømmene.     Det  er  vel  højst 
sandsynligt,  at  kloge  Koner  og  Troldmænd  fra  ældgammel 
Tid  have  kendt  saadanne  narkotiserende  Salver  og  brugt 
dem  for  at  hensætte  sig  i  en  visionær  Tilstand  ligesom 
de  Vildes  Medicinmænd,  muligvis  ogsaa  for  at  skaffe  sig 
behagelige   erotiske  Drømme.      Men    det   er   først  med 
Frygten  for  Hexeprocesserne  at  disse  Salver  ere  komne  i 
almindeligt  Brug  som  Bedøvningsmiddel,   og  Drømmene 
ere  saa  blevne  prægede  ikke  blot  af  Narkosens  Særegen- 
heder,  men    ogsaa  af  de  i  Folket   indsuggererede  For^ 
stillinger  om  Hexesabbaterne.  (jvf.  S.  277).     Dette  turde 
være  den  sandsynligste  Løsning  af  Hexesalvernes  Problem 
—  et  Spørgsmaal,  som  det  dog  maaske  aldrig  vil  lykkes 
at  faa  fuldstændig  besvaret. 

Som  vi  have  set,  er  det  ikke  usandsynligt,  at  Hyo- 
scyaminforgiftningens  Særegenheder  kan  have  givet  Anled- 
ning til  bestemte  overtroiske  Forestillinger,  men  noget 
lignende  lader  sig  næppe  paavise  for  de  andre  Giftstoflérs 
Vedkommende.  Derimod  gælder  det  for  alle  de  her 
omtalte  Narkoser,  at  Suggestibiliteten   er  i  høj  Grad  for- 

Øget  paa  Forgiftningens  første  Stadium.  Forskellige 
Forskere,  Perronet,  Schrenck-Notzing  og  andre, 
have  ved  en  Række  højst  interessante  Forsøg  paavist,  at 
man  kan  have  ganske  det  samme  Herredømme  over  en 
narkotiseret  som  over  en  hypnotiseret,  naar  man  blot 
passer  at  gribe  ind  i  rette  Øjeblik.  Man  kan  suggerere 
bestemte  Hallucinationer,  eller  med  andre  Ord:  vilkaarlig 
fremkalde  bestemte  Drømme  hos  den  narkotiserede;  man 
kan  endog  undeniden  faa  postnarkotiske  Suggestioner  til 
at  realiseres  ligesom  posthypnotiske.  Disse  mærkelige 
Forsøg  kaste  et  nyt  og  meget  vigtigt  Lys  over  Narkosernes 
Betydning  for  Overtroen.  Ti  hvad  en  Fremmedsuggestion 
formaar  at  udrette,  det  kan  en  Åutosuggestion  og^aa  be- 
virke. Vi  have  tidligere  set,  at  dette  gælder  i  lige  Grad 
for  det  normale,  suggestible  Menneske  og  for  den  hypno- 
tiserede; det  er  desuden  af  de  nævnte  Forskere  paavist,  at 
Autosuggestioner  spille  en  meget  vigtig  Rolle  under 
Narkoserne.  Hvis  altsaa  et  Menneske  hensætter  sig  i  en 
Narkose  med  fast  Forventning  om,  at  han  vil  opleve 
noget  bestemt,  saa  vil  Suggestionen  sikkert  realiseres:  han 
ser  og  hører  hallucinatorisk  alt  det,  som  han  venter. 
Narkosens  Virkning  er  altsaa  ganske  den  samme  som 
Trancens:  enhver  opnaar  det,  som  han  ønsker  eller  venter, 
at  der  vil  ske.  Derfor  drømte  Hexene  om  store  Gilder, 
vilde  Orgier  og  kønslige  Udskejelser:  Derfor  saa'  den 
lærde  Mager,  under  Indflydelse  af  bedøvende  Røgelser,  de 
himmelske  Intelligenser  og  Dæmoner  stige  ned,  villige  til 
at  adlyde  haris  Bud.  Derfor  ser  endnu  i  vor  Tid  den 
med  Alkohol  og  Tobak  forgiftede  Schaman  sig  omgiven 
af  Aander,  der  hviske  ham  Svar  paa  alt,  hvad  han  spørger 
om.  Det  er  Suggestionen,  der  i  Narkosen  ligesom  i 
mangfoldige  andre  Forhold  er  det  afgørende. 

Hysteri  og  Hysterohypnose. 

Den  lille  Hysteri. 

Til  alle  Tider  have  Sinds-  og  Nervesygdomme  spillet 
en  stor  Rolle  i  Overtroen.  Saa  langt  tilbage,  vore  Efter- 
retninger række,  have  de  været  opfattede  som  overnaturlige 
Fænomener,  der  i  Almindelighed  tænktes  fremkaldte  der- 
ved, at  Dæmoner  tog  Mennesket  i  Besiddelse.  Naar  der 
i  de  gamle  kaldæiske  Skrifter  tales  om  Pandens  eller 
Hovedets  Sygdom,  der  er  steget  op  fra  Helvede,  fra 
Helvedesherskerens  Bolig,  saa  kan  dermed  næppe  være 
ment  andet  end  en  Sindssygdom  (I.  S.  45).  Hos  Ægyp- 
terne finde  vi  den  samme  Betragtning  (II.  S.  39),  og  det 
er  bekendt  nok,  hvorledes  der  i  Biblen  mangfoldige  Steder, 
f.  Ex.  Matt.  Vin,  28;  Marc.  IX,  17,  nævnes  Besættelser. 
De  bibelske  Beskrivelser  af  Besættelser  ere  tilmed  ofte  saa 
tydelige,  at  man  til  en  vis  Grad  kan  bestemme,  hvilken 
Sygdom  der  har  foreligget.  Men  blandt  alle  de  Sinds- 
og  Nervesygdomme,  som  saaledes  have  havt  Betydning 
for  Troen  paa  Dæmonernes  Magt  over  Mennesket,  har 
Hysterien  sikkert  indtaget  den  første  Plads,  fordi  den  har 
været  langt  den  hyppigste.  Da  det  desuden  paavislig  er 
den,  der  næsten  i  alle  Tilfælde  ligger  til  Grund  for 
Middelalderens  og  den  nyere  Tids  Besættelseshistorier,  lige- 
som den  ogsaa  har  havt  en  overordenlig  Betydning  for 
den  moderne  Spiritismes  Udvikling,  saa  ville  vi  her  holde 
os  til  den.*) 


*)  Der  er  netop  nylig  forekommet  et  Tilfælde,  af  Daemonopati,  som 
har  været  en  særlig  Form  af  Forrykthed  uden  Spor  af  Hysteri. 
Sligt  kan  naturligvis  ogsaa  have  fundet  Sted  tidligere,  men  i  de 
fleste  gamle  Beskrivelser  af  Besættelser  ere  Tegnene  paa  Hysteri 
saa  iøjnefaldende,  at  man  sikkert  ikke  begaar  nogen  stor  Fejl  ved 
at  betragte  denne  Sygdom  som  det  normale  Grundlag  for  Besættelsen. 

Hvad  Hysteri  er,  hvorpaa  Sygdommen  egenlig  beror, 
har  det  hidtil  ikke  været  muligt  med  Sikkerhed  at  afgøre. 
Dette  fik  nu  endda  være,  hvis  man  blot  kunde  angive 
Sygdommens  faste  Kendetegn,  men  ikke  engang  det  synes 
at  være  muligt;  Hysteriens  Symtomer  ere  saa  afrexlende 
og  mangfoldige,  i  saa  høj  Grad  afhængige  af  Folkeejen- 
dommeligheder  o.  lign.,  at  der  er  meget  stor  Forskel  paa 
Hysteriens  Udseende  her  til  Lands  og  f.  Ex.  i  Frankrig. 
At  give  en  udtømmende  Fremstilling  af  disse  Sygdoms- 
formers  Ligheder  og  Forskelle  ligger  naturligvis  ganske 
udenfor  mit  Arbejdes  Opgave;  vi  have  kun  at  gøre  med 
de  Former  af  Hysteri,  som  have  havt  Betydning  for  Over- 
troen. Dette  gadder,.  saa  vidt  jeg  kan  se,  udelukkende  om 
dem,  der  i  vor  Tid  ere  iagttagne  og  beskrevne  af  de  franske 
Forskere,  Charcot,  Richer,  Pitrés,  Janet  o.  a.  Disse  Mænds 
Fremstilling  har  ogsaa  den  Fordel,  at  den  er  systematisk 
afrundet,  hvorved  det  for  Lægfolk  er  muligt  at  bevare 
Overblikket,  hvad  der  næppe  vilde  kunne  naas  ved  en 
mere  kritisk  Redegørelse.  Og  da  dette  her  er  af  største 
Betydning,  tager  jeg  ikke  i  Betænkning  fuldstændig  at 
følge  de  nævnte  Forskere,  skønt  der  er  rejst  vægtige  Ind- 
vendinger mod  deres  System  og.  Teorier.  Med  dette 
Forbehold  gaa  vi  nu  nærmere  ind  paa  Sygdommens  Be- 
tingelser og  Aarsager  og  paa  selve  Sygdomsfænomenerne, 
fordi  alt  dette  er  nødvendigt  for  Forstaaelsen  af  den  Be- 
tydning, som  Hysterien  har  havt  for  Overtroen. 

Næsten  i  alle  Tilfælde  viser  det  sig,  at  de  udprægede 
Hysterikere  fra  Forældrene  have  arvet  et  mer  eller  mindre 
ødelagt  Nervesystem.  Forældrene  behøve  ingenlunde  selv 
at  have  været  hysteriske;  det  er  ofte  Tilfældet,  men 
hyppig  er  det  ogsaa  andre  nervøse  Forstyrrelser,  hvoraf 
de  have  lidt.  Sædvanlig  røbe  disse  arvelige  Anlæg  sig 
allerede  tidlig  hos  Barnet;  Krampeanfald,  voldsom  Hoved- 
pine  og  ustyrlig  Hidsighed  er  almindelig  hos  de  Børn, 

der  senere  i  Livet  blive  Hysterikere.  For  at  Sygdommen 
skal  komme  til  Udbrud,  kraeves  der  dog  en  bestemt  Aar* 
s^>  og  denne  er  naesten  altid  en  sjælelig  eller  l^emlig 
Rystelse.  Sindsbevægeber  af  forskellig  An,  Sorg,  Skrack, 
Frygt  elier  Vrede,  ere  saaledes  meget  ofte  den  umiddcU>are 
Anledning  til  det  første  Anfald  af  Sygdommen.  Ved  de 
legemlige  Rystelser,  f.  Ex.  et  Fald,  Ulykkestilfælde,  Jæmbaoe- 
sammenstød  el.  lign.,  spiller  Sindsbevægelsen  rimeligvis  ogsaa 
en  ret  betydelig  Rolle«  Meget  skal  der  ikke  til  for  at  frem- 
kalde Sygdommen  hos  dertil  anlagte  Individer;  man  bar 
saaledes  havt  Exempler  paa,  at  Udtrækningen  af  en  Tand 
hos  unge  Piger  har  været  Anledningen  til  et  hysterisk 
Anfalde  Forgiftninger,  med  Alkohol,  Kvægsølv  eller  Bly, 
regnes  af  nogle  ogsaa  blandt  de  Aarsager,  der  kuime 
bringe  Sygdommen  til  at  bryde  ud.  Men  delte  har  for 
os  mindre  Interesse ;  det  er  tydelig  nok  Sindsbevægelserne, 
de  sjælelige  Rystelser,  som  i  de  alkr  fleste  Tilfælde  ere 
det  afgørende. 

At  det  virkelig  forholder  sig  saaledes,  ser  man  bedst 
ved  de  store  epidemiske  Hysterier,  som  nu  og  da  under 
gunstige  Forhold  kunne  optræde.  Disse  Epidemier  vare 
meget  hyppige  i  Europa  fra  det  12'  til  det  17'  Aarhundrtdc; 
nu  ere  de  forholdsvis  sjældne  og  forekomme  kun  i  afsides 
liggende  Egne,  hvor  Befolkningens  Overtro  i  Forbindelse 
med  en  religiøst  ophidset  Fantasi  gør  en  videre  Ud- 
bredelse af  Sygdommen  mulig.  De  bekendteste  Tilfelde 
af  denne  Art,  som  have  fundet  Sted  i  vort  Aarhundrede, 
ere  de  to  Epidemier  i  Morzine  1861  og  i  Verzegnis  1878« 
Begge  disse  Steder  ere  Bjærglandsbyer,  den  første  i  Savoyeii, 
den  anden  i  Italien.  Befolkningen  er  fattig,  uvidende  og 
overtroisk ;  Ægteskaber  indenfor  samme  Familje  ere  meget 
hyppige,  hvoraf  Befolkningens  legemlige  og  aandelige 
Degeneration  er  en  ret  almindelig  Følge.  De  to  Epidemier 
ere  iøvrigt  i  sit  Udspring  og  hele  FoHøb  saa  ensartede« 
at  man   kan   skildre  dem  begge  under  ét.     Det  begyndte 

med,  at  en  enkelt  ung  Pige  fik  hysteriske  Anfald.  Disse 
indtraf  undertiden,  naar  hun  var  alene,  men  ogsaa  af  og 
til,  naar  hun  var  sammen  med  jasvnaldrene.  Synet  af 
disse  Krampeanfald  var  for  de  modtagelige  Individer  saa 
rystende,  at  enkelte  andre  ogsaa  blev  angrebne  af  Syg- 
dommen. N«  begyndte  man  at  mumle  om,  at  det  ikke 
var  rigtig  fat,  at  der  var  Forhe^else  og  Besættelser  med 
i  Spillet.  Saa  tog  Præsterne  sig  af  Sagen  og  begytuhe 
de  højtidelige  Exorcismer,  som  den  katolske  Kirke  har 
foreskrevet  for  slige  Tilfælde.  Men  derved  blev  Ondet 
kun  værre;  flere  og  flere  blev  angrebne  af  Sygdommen, 
og  man  fik  først  Bugt  med  den,  da  de  syge  vare  ijærnede. 
Præsterne  forfl3rttede,  og  Egnen,  belagt  med  Gendarmer, 
som  skulde  holde  Befolkningen  i  Ro. 

Det  er  ved  disse  Epidemier  let  at  se,  at  det  ligefrem 
er  den  overtroiske  Frygt  for  Sygdommen,  som  bringer 
flere  og  flere  til  at  bukke  under  for  den.  I  en  besindig 
og  oplyst  Befolkning  vil  en  enkelt  Hysteriker  aldrig  kunne 
anrette  saadanne  Ulykker ;  man  vil  der  se  paa  Fænomenet 
som  paa  enhver  anden  Sygdom,  der  ikke  medfører  nogen 
Fare  for  Omgivelserne.  Men  i  de  overtroiske  Egne,  hvor 
Tanken  om  Djævlebesættelser  endnu  ikke  er  helt  for- 
svunden, vil  Fænomenet  naturligvis  vække,  den  største 
Rædsel.  Man  lever  i  en  stadig  Ængstelse  for,  hvad  der 
videre  vil  ske,  og  denne  bestandige  Aflekttilstand  er 
tilstrækkelig  Aarsag  til,  at  de  mere  modtagelige  efterhaanden 
bukke  under.  Saa  sætte  Præsterne  naturligvis  Kronen 
paa  Værket  ved  den  oflenlige  Udstilling  af  de  syge  i 
Kirkerne,  hvor  de  onde  Aander  med  al  mulig  Højtide- 
lighed besværges.  Det  skal  da  i  hvert  Fald  ikke  tjene  til 
at  bringe  Ro  i  de  oprørte  Sind,  og  Erfaringen  lærer 
ogsaa,  at  Resultatet  akid  bliver  det  modsatte  af,  hvad  der 
tilsigtedes  ved  Exorcismerne. 

Ligesom  Aarsagen  til  Hysteriens  Udbrud  sædvanlig 
er  en  sjælelig  Rystelse,   saaledes   er   ogsaa  Sygdommens 

mest  karakteristiske  —  om  ikke  just  mest  iøjnefaldende 
—  Symtom  af  psykisk  Art.  Hos  Hysterikerne  ere  Sanse- 
evnerne næsten  altid  mer  eller  mindre  mangelfulde. 
Undertiden  er  det  kun  et  enkelt  Sanseomraade,  der  er 
angrebet,  men  ikke  sjældent  finder  man  en  formindsket 
Modtagelighed  samtidig  paa  flere  Omraader.  løvrigt 
kunne  disse  Fænomener  vexle  i  en  saadan  Grad,  at  der 
næppe  kan  opstilles  nogen  almindelig  Lov  for  dem;  vi 
maa  derfor  i  al  Korthed  gennemgaa  de  enkelte  Sanse- 
omraader  for  at  faa  en  Oversigt  over  de  mest  almindelige 
Former. 

Hudsansernes  Mangelfuldhed  kan  ytre  sig  paa  meget 
forskellig  Maade.  Anæstesien  kan  være  total  eller  partiel, 
d.  V.  s.  enten  alle  eller  kun  en  enkelt  af  Hudsanserae  er 
uimodtagelig  for  Paavirkninger.    Den  totale  Anæstesi  kan 
igen   være   komplet  —  saa  vil  selv  den  stærkeste  Paa- 
virkning  ingen  Fornemmelse  vække,  eller  ogsaa  kan  den 
være    ufuldstændig   —    saa    er   Modtageligheden   for 
Paavirkninger  kun  nedsat,  men  ikke  ophævet.    Den  par- 
tielle Anæstesi  frembyder  flere  Variationer;  den  hyppigste 
af  disse  erAnalgesien,  som  er  karakteriseret  ved,  at  al 
Smene  er  ophævet,   medens   smertefri  Berøringer  endnu 
kunne  mærkes.    Om  disse  Mangler  ved  Sanseevneme  har 
den  syge  sædvanlig  ikke  selv  nogen  Anelse;  de  medføre 
ikke   nogen  særlig  Gene  for  Patienten  og  hæmme  ikke 
Arbejdsevnen.    De  resterende  Sanser  udfylde  Manglerne. 
En  komplet  anæstetisk  Hysteriker  kan  saaledes  meget  godt 
sy,  til  trods  for  at  hun  aldeles  ikke  kan  mærke  Naalen; 
hun  maa  kun  stadig  have  Øjnene  ved  Arbejdet.    Endelig 
kan  Anæstesien  være  udbredt  paa  højst  forskellig  Maade 
over  Legemets  Overflade.    Den  kan  være  almindelig, 
idet  hele  Legemet  er  anæstetisk,  men  den  kan  ogsaa  være 
begrænset,  snart  til  en  enkelt  Side  af  Legemet,  højre- 
og    venstresidig   Hemianæstesi,   snart  til   ganske   spredte 
Pletter   paa  Huden.    I  Tilfælde  af  Hemianæstesi   danner 

Legemets  Midtlinje  altid  en  skarp  Grænse  mellem  den 
følsomme  og  den  ufølsomme  Del  af  Legemet,  og  hvor 
der  forekommer  isolerede  ufølsomme  Pletter,  ere  disse 
aldrig  afhængige  af  de  enkelte  Sansenervers  Forløb.  Disse 
Kendsgerninger  lære  os,  at  Anæstesien  ikke. skyldes  en 
Forstyrrelse  i  Nerverne,  ti  i  saa  Fald  maatte  nødvendigvis 
.  bele  den  Del  af  Huden,  som  forsynes-  med  Grene  fra  en 
bestemt  Nervestamme,  samtidig  blive  anæstetisk.  Da  dette 
nu  ikke  er  Tilfældet,  maa  Anæstesien  have  sin  Aarsag  i 
en  Funktionsforstyrrelse  i  selve  Hjærnen,  hvilket  ogsaa  er 
meget  naturligt,  naar  man  ser  hen  til  Hysteriens  Afhængig- 
hed af  sjælelige  Rystelser. 

Ligesom  Hudsanserne  kan  ogsaa  Muskelsansen  være 
ophævet.  Naar  dette  sker,  kan  Patienten  ikke  mærke 
Tryk  og  Stød  paa  Musklerne,  ligesom  ogsaa  al  Trætheds- 
fornemmelse  falder  bort.  Desuden  har  han  ingen  For- 
nemmelse af  de  Bevægelser,  som  han  vilkaarlig  udfører; 
Bevægelserne  blive  derfor  kejtede  og  usikre,  saa  at  han 
maa  have  Synet  med  til  Hjælp,  hvor  det  gælder  om  .en 
finere  Koordination.  Undertiden  følger  der  med  MuskeL 
anæstesien  ogsaa  Paralyse,  Lamhed  i  de  Lemmer,  hvis 
Muskler  ere  anæstetiske.  I  saa  Fald  kan  Patienten  slet 
ikke  udføre  nogen  vilkaarlig  Bevægelse  med  det  paagæl- 
dende Lem,  undtagen  naar  han  ser  paa  det.  Heraf  følger 
igen  ligefrem  det  ret  kuriøse  Fænomen,  at  Patienterne 
f.  Ex.  »tabe  Benene  i  Sengen«.  Naar  baade  Hud  og 
Muskler  ere  ufølsomme,  og  Benene  ikke  vilkaarlig  kunne 
sættes  i  Bevægelse,  fordi  de  ikke  kunne  ses  under  Senge- 
tæppet, saa  er  dermed  aabenbart  al  Fornemmelse  af  disse 
Lemmers  Existens  ophævet,  d.  v.  s.  Patienten  faar  en 
Fornemmelse  af,  at  han  har  mistet  dem. 

De  øvrige  Sanser,  Smag,  Lugt,  Hørelse  og  Syn, 
kunne  hver  for  sig  svækkes  eller  fuldstændig  ophæves,  og 
det  kan  igen  ske  enten  paa  begge  Sider  eller  kun  paa 
den   ene   Halvdel   af  Legemet.    Saaledes   kan  f   Ex.   al 

Fornemmelse  af  Smag  mangle  paa  den  ene  Halvdel  af 
Tangen,  medens  Sansen  bestaar  saa  godt  som  uskadt  paa 
den  anden;  et  Øre  kan  være  døvt,  et  Øje  blindt,  osv. 
Men  her  gælder  iøvrigt  ganske  det  samme  som  for  Be- 
røringssansernes Vedkommende :  Sanseorganerne  og  Nerve- 
ledningerne til  Hjærnen  fejle  ikke  noget,  det  er  i  selve 
Hjærnen,  at  Funktionerne  ere  forstyrrede.  Dette  kan  let. 
paavises  ved  et  Forsøg  i  de  Til£aelde,  hvor  der  foreligger 
en  hysterisk  Svækkelse  af  Hørelsen,  men  ikke  fuldstændig 
Døvhed.  Støtter  man  Haandtaget  paa  en  anslaaet  Stemme- 
gaffel mod  Tindingebenet,  saa  hører  man  Tonen,  fordi 
Lydsvingningerne  kunne  forplante  sig  gennem  Kraniets 
Ben  til  Hjærnen.  Naar  Stemmegaflens  Bevægelse  er 
bleven  saa  svag,  at  man  ikke  mere  kan  høre  Lyden  paa 
denne  Maade,  saa  vil  et  normalt  hørende  Menneske  dog 
endnu  kunne  opfatte  den  ved  Hjælp  af  Øret,  naar  Stemme- 
gaflen holdes  foran  dette.  Og  ganske  det  samme  finder 
Sted  hos  den,  der  lider  af  hysterisk  Tunghørighed.  Men 
i  saadanne  Tilfælde,  hvor  Tunghørigheden  paavislig  skyldes 
en  Fejl  i  det  indre  Øre  eller  en  Svækkelse  af  Hørenerven, 
vil  Patienten  kunne  høre  bedre  gennem  Kraniets  Ben  end 
gennem  Øret.  Hørelsens  Svækkelse  hos  Hysterikeren  kan 
altsaa  ikke  skyldes  en  saadan  Fejl,  og  følgelig  maa  Syg- 
dommen have  sit  Sæde  i  Hjærnen. 

Paa  Synssansens  Omraade  kan  der  forekomme  eo 
Mængde  forskellige  Forstyrrelser,  af  hvilke  den  hyppigste 
vel  er  Synsfeltets  Indsnævring.  Jo  stærkere  denne  Ind- 
snævring er,  desto  mindre  bliver  den  Del  af  Omverdenen, 
som  Patienten  kan  overse  paa  en  Gang.  Desuden  kan 
der  forekomme  Svækkelse  af  Synsevnen,  Ophævelse  af 
Farvesansen  og  Forstyrrelser  i  Øjets  Akkommodationsevne, 
saa  at  Patienten  ikke  kan  se  skarpt  uden  i  bestemte  Af- 
stande. Hver  af  disse  Forstyrrelser  kan  forekomme  for 
sig;  som  oftest  findes  der  dog  flere  samtidig  og  udgøre 
i  Forening  det  komplexe   og   meget  variable  Fænomen, 

som  man  har  kaldet  den  hysteriske  Åmblyopi.  Nu  og 
da  træffer  man  ogsaa  Blindhed,  enten  paa  et  eller  paa 
begge  Øjnene. 

Om  alle  disse  Forstyrrelser  af  Sansningen  gælder 
iøvrigt,  ligesom  for  alle  andre  hysteriske  Forstyrrelser,  at 
de  kunne  opstaa  pludselig  og  ligesaa  pludselig  igen  for- 
svinde, uden  nogen  bestemt  paaviselig  Aarsag.  Dette 
godtgør  jo  tilfulde,  at  disse  forskellige  Sygdomssymtomer 
ikke  kunne  hidrøre  fra  organiske  Læsioner,  virkelige  Beska- 
digelser af  Sanseorganer  eller  Nerver,  ti  saadanne  Beskadi- 
gelser kunne  naturligvis  ikke  i  et  Nu  forsvinde.  Det  drejer  sig 
kun  om  Funktionsforstyrrelser,  midlertidige  Ophævelser  af 
visse  Organers  Arbejdsevne,  og  Sædet  for  disse  Forstyr- 
relser er,  som  vi  have  set,  utvivlsomt  i  alle  Tilfælde  i 
Hjærnen. 

Ved  Siden  af  de  forskellige  Anæstesier  findes  der 
ofte  tillige  Hyperalgesi,  forøget  Modtagelighed  for  Smerte. 
Denne  kan  have  sit  Sæde  i  spredte  Pletter  paa  Huden, 
uregelmæssig  fordelte  mellem  de  anæstetiske  Partier;  men 
hyppigere  forekommer  den  i  Leddene,  de  dybere  liggende 
Væv  og  i  det  hele  i  Legemets  InA-e.  Den  medfører  da 
gerne  Smerter,  som  enten  stadig  holde  ved  eller  indtræde 
ved  den  ringeste  Bevægelse.  Disse  Smerter  kunne  under- 
tiden have  Præg  af  at  hidrøre  fra  ganske  bestemte  Syg- 
domme, f.  Ex.  Hjæme-  eller  Hoftebetændelse,  og  det  kan 
da  ofte  være  vanskelig  nok  at  skelne  saadanne  hysteriske 
Imitationer  fra  de  virkelige  Sygdomme.  Men  vare  de 
ved  i  længere  Tid,  røbe  de  sin  hysteriske  Natur  derved, 
at  Patientens  Almenhefindende  ikke  lider  derunder,  saaledes 
som  Tilfældet  vilde  være,  hvis  Sygdommen  var  af  anden 
Oprindelse.  Desuden  forsvinde  de  ofte  ligesaa  pludselig, 
som  de  ere  komne;  det  er  ved  Helbredelsen  af  slige 
hysteriske  Sygdomme,  at  Mirakelmagerne  tjene  sine 
Laurbær. 

Et  meget  vigtigt  Symtom  paa  Hysteri  er  Konvulsio- 
nerne,  men  de  forekomme  kun  hos  lidt  over  Halvdelen 
af  Patienterne,  fire  Gange  saa  hyppig  hos  Kvinder  som 
hos  Mænd.  Anledningen  til  et  konvulsivisk  Anfald  er 
gerne  en  Sindsbevægelse;  hos  nogle  syge  kræves  der  en 
stærkere  Rystelse  i  Lighed  med  den,  der  først  bragte 
Hysterien  til  Udbrud,  men  hos  de  fleste,  som  en  Gang 
have  havt  et  saadant  Anfald,  ville  sædvanlig  ganske 
uvæsenlige  Omstændigheder  kunne  medføre  nye  Udbrud. 
Anfaldet  indledes  gerne  med  en  Række  psykiske  Fæno- 
mener; den  syge  føler  sig  urolig,  utilpas,  søger  Ensomhed, 
ler  eller  græder  uden  Anledning.  Desuden  føles  der 
Smerter  rundt  om  i  Legemet;  Sammensnøring  af  Brystet 
og  Halsen;  en  Kugle  af  Størrelse  som  et  Hønseæg  synes 
at  løsrive  sig  fra  den  ene  Side,  bevæge  sig  omkring  i 
Underlivet  og  derfra  stige  op  i  Halsen,  hvor  den  foran- 
lediger yderst  smertelige  Kvælningsfornemmelser.  Saa 
kommer  det  egenlige  konvulsiviske  Anfald;  Legemet 
stivner.  Halsen  svulmer,  Aarerne  udvide  sig,  og  Aande- 
drættet  stanser.  Umiddelbart  derefter  begynde  de  vold- 
somme Konvulsioner,  ^Ide  Bevægelser  af  Lemmerne  eller 
hele  Legemet,  Skrig  og  udtryksfulde  Stillinger,  og  disse 
Bevægelser  ere  altid  de  samme  hos  det  samme  Individ. 
Naar  dette  Anfald  holder  op,  ligger  Patienten  gerne  i 
nogen  Tid  hen  i  en  hypnotisk  Søvn,  hvor  der  hallucineres 
og  snakkes  en  hel  Del,  og  derfra  vaagner  hun  uden 
Bevidsthed  om,  hvad  der  er  foregaaet.  Det  hele  varer 
fra  tyve  Min.  til  et  Par  Timer. 

Ikke  altid  er  Anfaldet  fuldstændigt,  saaledes  som 
det  her  er  fremstillet.  Ofte  springes  et  eller  flere  Stadier 
over  eller  reduceres  meget  stærkt.  Desuden  efterlade 
Anfaldene  sig  hyppig  Følger  i  Form  af  Lamheder  eller 
Kontrakturer,  Sammentrækninger  af  Lemmerne  i  forvredne 
Stillinger,  som  kunne  forsvinde  igen  i  et  senere  Anfald 
eller  ogsaa  pludselig,  uden  særlig  Foranledning.    Foruden 

alle  disse  Fænomener  frembyde  Hysterikerne  endnu  en 
lang  Række  andre,  men  ligesaa  megen  Interesse  disse 
Symtomer  kunne  have  for  Lægerne,  ligesaa  ringe  Betyd- 
ning have  de  for  os  her.  Vi  lade  derfor  alle  disse  Fæno- 
mener ligge  for  at  se  lidt  nærmere  paa  Hysterikernes 
psykiske  Tilstand. 

Det  mest  karakteristiske  Symtom,  der  vel  aldrig 
fuldstændig  mangler  hos  Hysterikerne,  er  Sanseevnernes 
Indskrænkning.  Men  ligesom  enhver  anden  Sygdom  kan 
Hysterien  optræde  med  meget  forskellig  Styrke,  og  vi 
have  da  ogsaa  i  det  foregaaende  set,  at  de  Mangler,  hvor- 
under Sansningen  kan  lide,  kunne  være  ikke  saa  lidt 
forskellige  i  Omfang.  Hvor  Anæstesien  indskrænker  sig 
til  en  begrænset  Plet  af  Huden  eller  kun  røber  sig  ved 
en  lille  Indsnævring  af  Synsfeltet,  dér  kan  man  naturligvis 
ikke  vente,  at  disse  Forstyrrelser  skulle  sætte  sig  noget 
Spor  i  Patientens  hele  sjælelige  Tilstand.  Anderledes 
bliver  Forholdet  derimod,  naar  en  bestemt  Sans  saa  godt 
som  fuldstændig  falder  bort;  dette  Tab  vil  for  Hysterikeren 
—  saa  længe  det  varer  —  være  langt  alvorligere  end  for 
et  iøvrig  normalt  Menneske.  Hvis  et  normalt  Individ 
ved  et  Ulykkestilfælde  mister  f.  Ex.  Synet  paa  begge  Øjne, 
saa  vil  han  ganske  vist  ikke  mere  kunne  modtage  Lys- 
paavirkninger  fra  Omverdenen,  men  Synserindringerne 
mister  han  derfor  ikke.  Erindringsbillederne  bleges  vel 
efterhaanden,  fordi  de  ikke  mere  kunne  friskes  op  ved 
nye  Iagttagelser,  men  er  Ulykken  indtraadt  i  en  modnere 
Alder,  vil  den  blinde  Livet  igennem  endnu  kunne  arbejde 
med  sine  Synserindringer.  Ved  den  hysteriske  Blindhed 
er  Forholdet  lige  det  modsatte.  Øjet  fejler  intet,  det  er 
selve  det  Parti  af  Hjærnen,  hvor  Synsbillederne  opstaa, 
som  er  ude  af  Stand  til  at  arbejde.  Men  deraf  følger,  at 
den  hysterisk  blinde  hverken  kan  se  eller  have  nogen- 
somhelst  Synserindring.  Paa  samme  Maade  gaar  det 
ogsaa  ved  de  andre  Sanser,  og  selv  om  en  San3  ikke  helt 

falder  bort,  synes  dog  aldd  en  Del  Erindringsbilleder  fra 
dette  Sanseomraade  at  forsvinde,  hvilket  ogsaa  er  for- 
staaeligt  nok,  da  det  i  alle  Tilfælde  er  Partier  af  Hjsemen, 
hvis  Funktion  forstyrres.  I  det  følgende  ville  vi  faa  at 
se,  hvilke  mærkelige  Former  denne  Erindringsmangel  kan 
antage,  især  i  den  store  Hysteri. 

Det  er  let  at  forstaa,  at  det  maa  medføre  betydelige 
Forandringer  i  Individets  hele  sjælelige  Tilstand,  naar 
ikke  blot  Sansningen  men  ogsaa  Erindringen  indskrænkes. 
Hele  den  ForestiUingsmasse,  der  i  et  givet  Øjeblik  staar 
til  Individets  Raadighed,  bliver  aabenbart  derved  stærkt 
begrænset;  Hysterikeren  maa  blive  ligesom  rykket  tilbage 
til  et  barnligt  Standpunkt,  hvor  Bevidsthedens  Omraade 
er  mindre.  Og  dermed  maa  da  igen  følge,  at  Sugge- 
stibilheten  forøges,  fordi  dejine  er  desto  større,  jo  færre 
Forestillinger  der  staa  til  Individets  Raadighed  og  bestemme 
Opmærksomhedens  vilkaarlige  Retning.  Herom  synes 
der  da  ogsaa  at  herske  almindelig  Enighed  blandt  Forskerne, 
at  de  hysteriske  udmærke  sig  ved  en  vis  Barnagtighed, 
og  at  de  ere  meget  suggestible.  Den  franske  Psykolog 
Pierre  Janet,  som  mere  end  nogen  anden  har  beskæf- 
tiget sig  med  den  sjælelige  Side  af  Hysterien,  anfører  i 
sit  bekendte  Værk:  »L'automatisme  psycbologiquec,  Paris 
1889,  en  Mængde  slaaende  Exempler  paa  disse  Ejendom- 
meligheder hos  Hysterikerne.  Det  er  ganske  vist  Hysteror 
epileptikere,  som  han  nærmest  har  for  Øje,  men  dette 
har  for  os  ikke  stor  Betydning,  da  Fænomenerne  dér,  efter 
de  franske  Forskeres  Opfattelse,  kun  ere  mere  fremtrædende 
og  ikke  væsensforskellige  fra  den  almindelige  Hysteris. 

Hysterikernes  Barnagtighed  røber  sig  især  ved  den 
Voldsomhed,  hvormed  alle  Følelser  optræde.  En  Begiven- 
hed, som  hos  et  normalt  Menneske  kun  vilde  fremkalde 
en  svag  Følelse,  bliver  hos  dem  Anledning  til  den  stærkeste 
Sindsbevægelse.  Janet  fortæller  saaledes  om  en  af  sine 
Forsøgspersoner,  Lucie,  at  man  kun  behøver  at  diske  op 

med  en  ganske  absurd  Historie  om  en  overkørt  Hund 
eller  om  en  Kone,  der  har  faaet  Bank  af  sin  Mand,  for 
at  hun  skal  sætte  sig  ben  i  en  Krog  og  tudbrøle.  Om 
Leonie,  en  anden  af  disse  Hysterikere,  siger  han,  at  hun 
bliver  ganske  ellevild  af  Glæde,  naar  hun  efter  et  Par 
Dages  Forløb  genser  ham;  hun  hopper,  springer  og  ud- 
støder uartikulerede  Skrig,  saa  at  Tilstanden  nærmer  sig 
stærkt  til  et  hysterisk  Anfald.  Bliver  Affekten  blot  en 
Smule  stærkere,  saa  ender  det  virkelig  med  et  saadant 
Anfald.  Rose,  en  tredje  af  Janets  Forsøgspersoner,  havde 
saaledes  et  i  48  Timer  vedvarende  hysterisk  Aafald  som 
Følge  af,  at  en  Person,  der  havde  lovet  at  besøge  hende, 
udeblev  til  den  fastsatte  Tid. 

Suggestibiliteten  røber  sig  paa  alle  Punkter.  Hysteri- 
kernes Tanker  og  Handlinger  kunne  bestemmes  ved 
ethvert  tilfældig  henkastet  Ord,  som  fængsler  deres  Op- 
mærksomhed. Og  ikke  sjældent  bliver  en  Forestilling, 
som  optager  dem  stærkt,  fuldstændig  hallucinatorisk. 
Janet  beretter  et  meget  kuriøst  Exempel  herpaa.  »Jeg 
kom  en  Dag  til  Lucie  for  at  anstille  nogle  Forsøg  med 
hende.  Hun  sagde,  at  hun  var  træt  og  uoplagt;  jeg  havde 
kedet  hende  med  mine  Experimenter  den  foregaaende  Dag, 
og  nu  vilde  hun  ikke  begynde  igen.  'Godt',  sagde  jeg, 
'saa  lad  os  være  dovne  idag,  men  for  at  jeg  ikke  skal 
være  gaaet  forgæves,  maa  du  fortælle  mig  en  Historie*. 
*Hvad  er  det  for  Dumheder,  jeg  kan  ingen.  De  vil  da 
ikke  have,  at  jeg  skal  fortælle  Historien  om  Ali  Baba?* 
*H vorfor  ikke?  Jeg  hører  efter.*  Halvt  leende,  halvt 
ærgerlig  begyndte  hun  at  fortælle  Historien.  I  Begyndelsen 
fortalte  hun  daarligt  og  stansede  hvert  Øjeblik  for  at  se, 
om  jeg  ogsaa  hørte  efter.  Men  efterhaanden  talte  hun 
sig  varm,  der  kom  mere  Fart  i  Fortællingen,  og  hun  lagde 
ikke  mere  Mærke  til  mig.  Pludselig  udstødte  hun  et 
Skrig  og  holdt  inde  med  Øjnene  rettede  paa  et  Hjørne  af 
Værelset;  nu  talte  hun  ganske  sagte  for  sig  selv;  'Der  er 

de,  alle  Røverne.  —  I  store  Sække*.  Hun  forulte  nu 
ikke  mere,  hun  saa' ;  hun  fulgte  hele  Scenen,  som  oprullede 
sig  for  hendes  Øjne,  og  mumlede  fra  Tid  til  anden  sine 
Bemærkninger  ligesom  et  Barn :  'Man  er  i  Færd  med  at 
dræbe  dem  alle  —  det  er  godt*.  Historien  om  Ali  Baba 
havde  aldrig  nogensinde  forekommet  mig  saa  interessant« 
og  jeg  vogtede  mig  vel  for  at  afbryde  den.  Hvad  jeg 
saa'  for  mig,  var  i  Virkeligheden  den  Maade,  hvorpaa 
Hysterikerne  tænke;  i  Stedet  for  at  være  kold  og  bleg, 
som  vor  Tanke,  er  deres  farvet  og  levende,  og  Billedet 
er  næsten  altid  hallucinatorisk,  c 

Hysterikernes  store  Pirrelighed,  den  Lethed,  hvormed 
selv  Smaating  kan  bringe  dem  i  Affekt,  fører  naturlig  til» 
at  de  uafladelig  beskæftige  sig  med  sig  selv  og  lægge 
Beslag  paa  alle  Omgivelserne  i  rent  personlige  Øjemed. 
Hysterikerne  ere  altid  store  Egoister,  og  deres  Forfænge- 
lighed, Trangen  til  at  se  sig  fremhævet  fremfor  andre» 
giver  sig  ofte  højst  absurde  Udslag.  Paa  den  anden  Side 
er  deres  Suggestibilitet  muligvis  Aarsag  til  Sygdomssym- 
tomernes  store  Foranderlighed.  En  tilfældig  lille  Om- 
stændighed kan  virke  som  Suggestion  og  bringe  en 
Anæstesi,  en  Lamhed  eller  Kontraktur  til  pludselig  at 
forsvinde.  Nogle  Forskere,  f  Ex.  den  tyske  Psykiatriker 
Møbius,  ere  endog  gaaede  saa  vidt,  at  de  betragte  alle 
disse  Symtomer  som  Resultater  af  Autosuggestioner. 
Ligesom  en  Suggestion  kan  bringe  en  Anæstesi  til  at 
forsvinde,  saaledes  maa  den  ogsaa  kunne  fremkalde  den» 
og  der  er  følgelig  altid  Mulighed  for,  at  en  tilstedeværende 
Anæstesi,  Lamhed  el.  lign.  kan  være  foraarsaget  ved  en 
Autosuggestion.  Der  er  da  heller  ingen  Mangel  paa 
Iagttagelser,  som  synes  at  bekræfte  denne  Anskuelse,  og 
skulde  den  i  Tidens  Løb  vise  sig  at  være  rigtig,  saa  kan 
man  aabenbart  ikke,  som  det  her  er  gjort  i  Tilslut- 
ning til  Janet,  betragte  Suggestibiliteten  som  en  Følge  af 
Sansningens  og  Erindringens  Indskrænkning.    I  saa  Fald 

maa  den  forøgede  Suggestibilitet  være  det  oprindelige, 
primære,  og  alle  de  øvrige  Sygdomssymtomer  kunne  da 
betragtes  som  Følger  deraf,  fremkaldte  ved  tilfældige 
Suggestioner  eller  Autosuggestioner.  Ved  en  saadan  Be- 
tragtning kommer  Møbius  til  det  Resultat,  at  Hysterien 
udelukkende  beror  paa  en  sygelig  forhøjet  Suggestibilitet. 
Der  kan  være  meget,  som  taler  for  denne  Opfattelse, 
men  da  de  sagkyndige  endnu  langtfra  ere  enige  om  Aarsag 
og  Virkning  paa  dette  indviklede  Omraade,  gaa  vi  her 
ikke  nærmere  ind  paa  Spørgsmaalet. 


Den  store  Hysteri, 

Den  store  Hysteri  eller  Hysteroepilepsien  er  efter  nogles 
Mening  ikke  en  særlig  Sygdom,  efter  andres  en  Komplikation 
af  Hysteri  med  Epilepsi.  Richer,  den  klassiske  Forfatter 
paa  dette  Omraade,  hvem  jeg  her  fuldstændig  følger,  be- 
tragter den  udelukkende  som  en  alvorligere  Form  af  den 
almindelige  Hysteri.  Især  udmærker  den  sig  ved,  at  de 
konvulsiviske  Anfald  ere  voldsommere,  langvarigere  og 
mere  komplicerede  end  i  den  lille  Hysteri.  Da  det 
fortrinsvis  er  disse  store  hysteriske  Anfald,  der  have  været 
saa  betydningsfulde  for  Overtroen,  maa  vi  gaa  nærmere 
ind  paa  dem.  Men  i  denne  Fremstilling  kunne  vi  natur- 
ligvis helt .  se  bort  fra  de  Enkeltheder,  som  den  nyere 
Tids  videnskabelige  Forskning  have  fremdraget,  og  som 
udelukkende  have  Betydning  for  Lægen.  For  os  er 
nærmest  Fænomenernes  Yderside  af  Interesse,  og  denne 
fremstilles  ikke  nær  saa  godt  ved  Ord  som  ved  de  glim- 
rende Tegninger,  hvormed  Richer  har  prydet  sit  store 
Værk:  »Etudes  cliniques  sur  la  grande  hysterie«,  Paris 
1885.  Jeg  indskrænker  mig  derfor  til  at  give  et  kort 
Overblik   over   de   forskellige   Faser   i   det    fuldstændige 

en 


Række 


hysteriske   Anfald,   og   illustrerer   dette  med 
Afbildninger,  laante  fra  Richer's  Bog. 

Det  store  hysteriske  Anfald  indledes  sædvanlig  med 
sjælelige  Forstyrrelser.  Den  syge  føler  sig  utilpas,  helt 
»forandret«.  Hun  kan  ikke  bestille  noget,  sætter  ingen 
Pris  paa  Adspredelser;  Erindringer  fra  tidligere  Dage  dukke 
op  1  Mængde  og  lægge  fuldstændig  Beslag  paa  Opmærk- 
somheden. Patienten  bliver  melankolsk  og  irritabel.  Der 
træder   nu  Hallucinationer   til;   alle   Slags   hasslige   Dyr, 

sorte  Katte,  graa  Rotter,  Edder- 
kopper og  Snoge  vrimle  frem  og 
forsvinde  igen.  Pint  af  disse 
Hallucinationer  kan  Patienten  ikke 
forholde  sig  rolig,  men  forer  op 
og  styrter  afsted  under  vilde  Skrig; 
ligegyldig  hvorledes  Vejret  er, 
styrter  hun  i  den  letteste  Paa- 
klædning  ud  under  aaben  Himmel. 
Pludselige  Kontrakturer,  Forvrid- 
ninger af  Lemmerne,  kunne  op- 
staa;  Fordøjelses-  og  Aandedræts- 
besværligheder,  stærk  Spytafson- 
dring og  Hjærtebanken  indfinder 
sig.  Muskelkraften  svækkes,  og 
Anæstesien  kommer  frem  og 
bliver  total,  hvis  den  ikke  var 
det  i  Forvejen.  Alt  dette  kan  begynde  en  otte  Dages 
Tid  før  det  egenlige  Anfald;  i  de  sidste  Dage  kommer 
der  Smerter  til;  »den  hysteriske  Kugle«  stiger  op  fra 
Underlivet  i  Halsen  og  fremkalder  frygtelige  Kvælnings- 
fornemmelser. 

Saa  begynder  selve  Anfaldet.  Det  bliver  sort  for 
Øjnene,  det  suser  for  Ørerne,  Bevidstheden  omtaages. 
Efter  nogle  voldsomme  Bevægelser  stivner  hele  Legemet 
i  en  eller  anden  mærkelig  Stilling;   kun  et  enkelt  Lem, 

f.  Ex.  Tungen  eller  en  Arm,  udfører  ganske  langsomt 
regelmæssige  Bevægelser.  Disse  ube  sig  dog  ogsaa,  og 
Legemet  ligger  nu 
fuldstændig  siivt  og 
ubevægeligt.  Denne 
toniske  Krampe  af- 
løses   snan    af   en 

klooisk;  Lemmerne      ,       .- — "Ti?--^        ^^  N/i 
trække  sig  sammen      )        "TI  ^f___j:iy-<'^^<^fl| 
og  rene  sig  ud,  to     l(        ^^^/^  ^^\    ^ 
til     tre     Gange     i      ^'■%^^f^n /^ ffY~ 
Sekundet,  med  stød-  ('         /        '  H      'i 

vise    Bevægelser. 

Disse  ere  i  nedenstaaende  Fig.  antydet  ved  punkterede  Linjer. 
Alt  dette  tager  i  det  højeste  fem  Min.,  saa  slappes  alle 
Muskler,  og  Legemet 
-^"^^  ligger  slapt  og  ube- 
j;       vægeligt  hen. 

/     Efter  nogle  Minut- 

^^  .^  ^^^    Hvile    begynder 

Anfaldets  anden  Peri- 
ode, som  man  efter  de  besynderlige  Bevægelser,  der  ud- 
føres,   har  kaldet  Klownperioden.     Legemet  indtager  de 
mærkeligste  Stillinger, 
f.  Ex.  Cirkelbuen,  som 
kunne  bevares  1  læng- 
ere Tid,  3  til  10  Min. 
Derefter  følge  de  store 
Bevægelser,  idet  Krop- 
pen   eller    Lemmerne 
kastes   voldsomt  frem 
og   tilbage    i;    til   20 
Gange.    Ikke  sjældent 

fremkommer  der  derved   Stillinger,   som   tilsyneladende 
stride  mod  Tyngdens  Love.   Den  syge  synes  at  svæve  op 

over  Sengen,  idet  Kroppen  rulles  op  over  Hovedet  og 
derefter  rettes  ud  i  Luften,  kun  understøttet  af  Nakken 
og  Armene.  Saa  falder  Kroppen  ned  paa  Sengen,  hvor- 
efter Manøvren  gentages  en  halv  eller  en  hel  Snes  Gange 
i  Træk.  De  forskellige  Faser  af  Bevægelsen  er  vist  i  Fig. 
Ofte  ende  de  store  Bevægelser  med  Skrig  og  en  vild 
Kamp  med  en  indbildt 
Modstander.  Hvis  man 
stanser  Anfaldet  paa  et 
eller  andet  Punkt  af 
den  anden  Periode, 
hvilket  hos  nogle  In- 
divider kan  lade  sig 
gøre  ved  et  Tryk  paa 
bestemte  Steder  af 
Legemet,  saa  viser  det 
sig  altid,  at  de  ere  be- 
herskede af  bestemte 
Hallucinationer.  Det 
synes  at  være  under 
Indflydelse  af  disse  Hal- 
lucinationer, at  Bevæg- 
elserne foretages,  og 
Bevidstheden,  som  ved 
Anfaldets  Begyndelse 
ophævedes ,  er  altsaa 
paa  dette  Tidspunkt 
delvis  vendt  tilbage. 

I  den  tredje  Peri- 
ode, som  oftest  uden  nogen  mellemliggende  Pause  følger 
efter  den  anden,  røber  den  vaagnende  Bevidsthed  sig 
tydelig.  Patienten  er  paaviselig  et  Bytte  for  bestemte 
Hallucinationer,  hun  lever  i  en  indbildt  Verden,  taler 
undertiden  —  dog  ikke  meget,  men  indtager  en  Række 
af  Stillinger,  der  staa  i  najurlig  indbyrdes  Forbindelse  og 

afspejle  hele  den  Situation,  som  hun  genoplever.  Man 
har  derfor  kaldet  denne  Periode  af  Anfaldet  for  »de 
udtryksfulde  Stillinger«.  Disse  Stillinger  gentages  hos 
samme  Individ  sædvanlig  i  samme  Orden,  og  de  Ord  og 
Udraab,  som  ledsage  dem,  svare  nøjagtig  til  Personens 
hele  Holdning  og  den  derved  markerede  Situation.  Hos 
nogle  Patienter  viser  der  sig  en  stor  Rigdom  af  saadanne 


Attituder,  som  hurtig  vexle  med  hinanden  og  i  forskellige 
Anfald  kunne  variere  noget,  hos  andre  derimod  viser  der 
sig  kun  enkelte,  bestemte  Stillinger,  som  stadig  gentages. 
Som  næsten  almindelig  Regel  gælder,  at  disse  Hallucina- 
tioner og  dertil  knyttede  Stillinger  ere  Genoplevelser  af 
de  Begivenheder,  som  første  Gang  have  fremkaldt  det 
hysteriske  Anfald.     En  af  disse  syge  fik  sit  første  Anfald 

som  Følge  af,  at  hun  af  en  Bandit  blev  forfulgt  ind  paa 
sit  Værelse,  hvor  han  trods  hendes  Bønner  og  Trudsler 
kastede  hende  om  paa  Gulvet,   mishandlede  og   voldtog 
hende.     Hele    denne   Begivenhed    gengiver   hun   nu   i  en 
Række  af  hurtig  vexlende  Stillinger;  vedføjede  Skitser,  S. 
34J,.  ere  tilstrækkelige  til  at  give  en  Forestilling  om  det 
yderst  levende  Udtryk,  der  karakterisere  alle  disse  Attituder. 
Med  den  tredje  Periode  er  Anfaldet  egenlig  til  Ende, 
men  der  følger  derefter  gerne  en  fjerde  Periode,  i  hvilken 
Patienten  langsomt  kommer  til  Bevidsthed  og  efterhaanden 
nærmer  sig  til  sin  normale  Tilstand.    Den  syge  bevarer 
sig  ikke  meget  men  fantaserer  vidt  og  bredt  om  tidligere 
Dages  Begivenheder 
og  beklager  sig  over 
sin  ulykkelige  Skæb- 
ne.    Ofte  afbrydes 
t  Ordstrømmen     ved 
)  Hallucinationer    af 
lignende   Art    som 
dem,  der  gik  forud 
for    Anfaldet;     alle 
Slags   hæslige   Dyr 
vise  sig  og  indgyde 
Patienten  stor  Rædsel.     Denne  Sindsbevægelse  giver  sig 
ofte  et  synligt  Udtryk  i  Patientens  Holdning  og  Ansigts- 
udtryk, {jvf.  Fig.).    Medens  de  tre  første  Perioder  sazdvanlig 
tilsammen  vare  mellem  V4  og  Va  Time,   er  denne  sidste 
af  ganske  ubestemt  Varighed, 

Et  fuldstændigt  Anfald,  som  det  her  beskrevne, 
kommer  sjældent  alene.  Efter  den  fjerde  Periode,  der  i 
mange  væsenlige  Punkter  ligner  Anfaldets  Begyndelses- 
stadium, følger  i  Almindelighed  et  nyt  Anfald,  og  med 
faa  Minutters  Pause  kan  20  til  80  Anfald  følge  efter  hin- 
anden og  udgøre  en  hel  Serie.  Derefter  følger  saa  gerne 
flere  Dages  Ro,  men  det  kan  ogsaa  forekomme,  at  Serierne 

løbe  ud  i  hinanden,   saa  at  Anfaldet  næsten  ustanseligt 
varer  i  Dage« 

Det  store  hysteriske  Anfald  frembyder  mange  Varia- 
tioner; det  fuldstændig  regelmæssige  Forløb,  som  her  er 
skildret,  hører  nærmest  til  Undtagelserne.  En  eller  flere 
af  Perioderne  kan  springes  over  eller  svinde  stærkt  ind, 
saaledes  at  de  øvrige  blive  særlig  fremtrædende.  Paa 
denne  Maade  kan  der  fremkomme  Fof  mer  med  et  bestemti 
karakteristisk  Særpræg.  De  fleste  af  disse  have  ingen 
Interesse  for  os,  men  der  er  et  Par,  som  har  spillet  en 
fremtrædende  Rolle  i  Overtroeris  Historie,  og  som  vi 
derfor  maa  ^behandle  nærmere,  nemlig  »Extasen«  og 
»Djævlebesættelsen«.  For  at  »Besættelsens«  Betydning  for 
den  moderne  Overtro,  Spiritismen,  skal  blive  fuldt  for- 
staaelig,  vil  det  dog  være  nødvendigt  først  at  gøre  Rede 
for  den  ejendommelige  Form,  som  Hypnosen  kan  antage 
hos  de  udprægede  Hysterikere,  og  dermed  ville  vi  altsaa 
begynde. 

Hysterohypnosen, 

Hysterohypnosen  eller  den  store  Hypnose,  d.  v.  s.  den 
hypnotiske  Tilstand  hos  Hysterikere  med  udprægede  Anæ- 
stesier, adskiller  sig  i  meget  væsenlige  Punkter  fra  den 
hypnotiske  Tilstand  hos  normale  Mennesker.  Somnam- 
bulismen,  det  mest  fremtrædende  Stadium  i  Hysterohyp- 
nosen, er  endog  i  psykologisk  Henseende  en  fuldstændig 
Modsætning  til.  den  dybe  Hypnose  hos  normale  Menne- 
sker. Hos  disse  medfører  den  dybe  Hypnose,  som  vi 
have  set,  en  Begrænsning  af  Bevidstheden,  idet  Opmærk- 
somheden ensidig  er  koncentreret  paa  bestemte  Forestil- 
linger, medens  Individet  iøvrig  sover.  Hos  Hysterikerne 
medfører  Hypnosen  derimod  en  stadig  voxende  Udvidelse 
af  Bevidsthedens  Omfang,  saa  at  Hysterikeren  paa  sit 
højeste  Stadium  af  Somnambulisme  i  sjælelig  Henseende 

staar  lige  med  et  normalt  vaagent  Menneske,  Pierrejanet, 
hvis  »l'automatisme  psychologique«  har  bidraget  meget 
til  at  kaste  Lys  over  Hysterikernes  sjælelige  Tilstand  saa- 
vel  under  normale  Forhold  som  under  Hypnosen,  udtaler 
sig  klart  og  utvetydigt  om  dette  Spørgsmaal. 

»Kan  Hypnosen  fremkalde  en  højere  Form  af  Be- 
vidsthedsliv? Det  afhænger,  saa  vidt  jeg  kan  se,  af 
Bevidsthedens  Tilstand  under  normale  Forhold.  Naar 
man  har  at  gøre  med  Hysterikere,  hvis  Sansning,  Erin- 
dring og  Tænkning  er  indskrænket,  stærkt  reduceret  i 
Sammenligning  med  der  normale  Menneskes  Bevidstheds- 
liv, saa  vil  enhver  Excitation  af  Nervesystemet,  f.  Ex.  med 
elektriske  Strømme  eller  med  »magnetiske«  Strygninger, 
gengive  dem  de  Evner,  som  de  have  mistet,  og  saaledes 
fremkalde  en  Form  af  højere  Bevidsthedsliv.  Men  det 
gælder  kun  for  hysteriske  Individer,  og  denne  højere 
Existensform,  som  man  frembringer  hos  dem,  er  simpelt- 
hen en  normal  Tilstand,  som  de  til  Stadighed  vilde  be- 
finde sig  i,  hvis  de  ikke  vare  syge.  Denne  Tilstand  er 
ikke  højere  end  det  normale  Menneskes,  den  er  identisk 
med  de  Momenter  af  mer  eller  mindre  fuldstændig  Sund- 
hed, som  disse  hysteriske  Individer  have  oplevet.« 

Udtalelsen  lader  aabenbart  intet  tilbage  at  ønske  i 
Retning  af  Tydelighed.  Det  er  herefter  let  at  forstaa,  at 
den  Strid,  som  har  været  ført  mellem  Salpetriére-  og 
Nancyskolen  om  de  hypnotiske  Tilstande,  ikke  har  kunnet 
føre  til  noget  Resultat.  Den  første  Gruppe  af  Forskere, 
Charcot  og  hans  Elever,  have  udelukkende  studeret 
Hypnosen  hos  Hysteroepileptikerne;  Nancyforskerne  have 
især  beskæftiget  sig  med  normale  Mennesker  og  Hysteri- 
kere med  lidet  udprægede  Anæstesier.  Naar  Hypnosen 
nu  hos  forskellige  Individer,  alt  efter  disses  Sundhedstil- 
stand, kan  føre  til  nøjagtig  modsatte  Resultater,  saa  er 
det  ret  naturligt,  at  de  to  stridende  Partier  ikke  have 
kunnet  komme  til  en  Forstaaelse.     De  have  troet,    at  de 

undersøgte  de  samme  Fænomener,  medens  det  i  Virkelig- 
heden var  ganske  forskelligartede  Tilstande,  hvormed  de 
beskæftigede  sig.  Det  er  Pierre  Janet,  som  i  denne  Strid 
har  sagt  det  forløsende  Ord  i  det  ovenfor  anføne  Citat. 
Men  da  han  ogsaa,  saa  godt  som  udelukkende,  har  be- 
skæftiget sig  med  store  Hysterikere  og  følgelig  ikke  kender 
den  normale  Hypnose,  saa  ser  han  ikke  klart  Rækkevidden 
af  sine  egne  Iagttagelser.  Vi  skulle  nu  i  det  følgende 
paavise,  hvorledes  Janets  Undersøgelser  naturlig  føre  til 
den  Opfattelse,  at  Hysterohypnosen  er  den  normale  Hyp- 
nose ganske  modsat  i  sine  Virkninger.  Det  vil  herved 
ogsaa  vise  sig,  hvad  forøvrigt  nogle  af  Salpetriéreskolens 
Tilhængere  forlængst  have  antydet,  at  den  store  Hypnose 
slet  ikke  er  en  egenlig  hypnotisk  Tilstand,  men  kun  et 
kunstig  fremkaldt  hysterisk  Anfald.  For  at  undgaa  frem- 
tidige Forvexlinger  vilde  det  derfor  være  meget  ønskeligt, 
om  man  kunde  finde  et  helt  andet  Navn  til  Betegnelse 
for  denne  Tilstand ;  men  indtil  et  saadant  Navn  er  blevet 
almindelig  vedtaget,  maa  vi,  for  ikke  at  forvirre  Begreberne, 
blive  staaende  ved  det  nu  almindelig  anvendte. 

Allerede  selve  Hypnotiseringsmidlerne  vise  tydelig 
Modsætningen  mellem  den  store  og  den  lille  Hypnose. 
Mærkelig  nok  benytter  man  saa  godt  som  ikke  Sugge- 
stioner til  at  fremkalde  Hypnosen  hos  de  iøvrigt  yderst 
suggestible  Hysterikere.  Derimod  vil  Stirren  paa  en  blank 
Genstand  eller  Lytten  efter  et  Uhrs  Dikken  eller  en  anden 
ensformig  Lyd  ofte  i  faa  Sekunder  kunne  fremkalde  Til- 
standen. Samme  Virkning  have  ogsaa  de  magnetiske 
Strygninger.  Endnu  bedre  virker  undertiden  et  stærkt 
Lysglimt,  der  pludselig  træflfer  Øjet,  eller  et  Slag  paa  en 
Gongon,  en  svag  elektrisk  Strøm  gennem  Legemet  eller 
et  Tryk  paa  Øjelaagene  —  altsammen  Midler,  som  hos 
et  normalt  Individ  ikke  vilde  være  i  Stand  til  at  frem- 
kalde Hypnose  uden  i  Kraft  af  en  Suggestion.  Hvis 
Individet  ofte  havde  været  hypnotiseret  og  vidste,  at  man 

ved  disse  Midler  tilsigtede  at  fremkalde  Hypnosen  igen, 
saa  vilde  de  maaske  nok  kunne  have  denne  Virkning, 
men  ellers  ikke.  —  Endelig  findes  der  hos  mange  Hy- 
sterikere »hypnogene  Zoner«,  d.  v.  s.  mer  eller  mindre  ud- 
strakte Partier  af  Huden,  hvor  en  Berøring  eller  et  svagt 
Tryk  vil  være  tilstrækkelig  til  at  fremkalde  Hypnosen. 

Hvilket  af  disse  hypnotiserende  Midler  man  nu  end 
bruger,  faar  man  Individet  overført  enten  i  en  kataleptisk 
eller  i  en  letargisk  Tilstand,  hyppigst  dog  i  den  første, 
hvis  Paavirkningen  ikke  har  været  meget  stærk.  Den 
letargiske  Tilstand,  som  ogsaa  ofte  optræder  paa  Over- 
gangen mellem  de  forskellige  Stadier  i  den  store  Hypnose, 
komme  vi  siden  til  at  berøre;  her  se  vi  nu  først  paa 
Katalepsien.  Det  ejendommelige  ved  denne  Tilstand  er 
Individets  fuldstændige  Ubevægelighed.  Medens  et  nor- 
malt Menneske  ikke  i  flere  Minutter  kan  forholde  sig 
fuldstændig  rolig,  uden  i  mindste  Maade  at  bevæge  Øjen- 
laagene  eller  Læberne,  eller  ved  en  lille  Trækning  hist 
og  her  at  røbe  den  vaagné  Bevidsthed,  saa  ser  man  Kata- 
leptikerne  urokkelig  bevare  den  Stilling,  i  hvilken  de 
befinde' sig  ved  Katalepsiens  Indtråden.  De  vidt  opspilede 
Øjne  ere  uforandret  rettede  mod  ét  Punkt,  Øjenlaagene 
blinke  ikke,  der  er  overhovedet  ikke  andre  Bevægelser  at 
spore  hos  dem  end  Åandedrættet  og  Pulsslaget.  Naar 
denne  Tilstand  indtræder  af  sig  selv,  hvilket  undertiden 
kan  ske,  vil  den  kunne  vare  meget  længe,  endog  i  Dage, 
forudsat  at  man  holder  alle  ydre  Paavirkninger  borte; 
naar  Katalepsien  er  kunstig  fremkaldt,  varer  den  sjældent 
mere  end  en  kvart  eller  en  halv  Time  og  gaar  tilsidst  af 
sig  selv  over  til  Somnambulismen. 

Hos  Kataleptikeren  ere  alle  Muskler  fuldstændig  bløde, 
voxagtig  bevægelige.  Man  kan  med  Lethed  bevæge  Lem- 
merne og  Kroppen  og  bringe  dem  i  de  besynderligste 
Stillinger,  eller  man  kan  forme  Ansigtet  og  give  det 
ganske  unaturlige  Udtryk;  alle  disse  Stillinger  og  Udtryk 

bevares  uforandret.  Armen,  der  strækkes  ud  i  Luften, 
falder  ikke  ned,  den  bliver  staaende  selv  i  meget  lang 
Tid  og  synker  tilsidst  langsomt  ned  udea  Rystelser  eller 
andre  Tegn  paa  Træthed.  Selv  Underlivets  Muskler  be- 
vare undertiden  de  Indtryk,  som  man  med  Haanden  frem- 
bringer i  dem.  Og  ligesom  man  kan  fremkalde  bestemte 
Stillinger,  kan  man  ogsaa  lade  Individet  udfi^re  regelmæs- 
sige Bevægelser.  Sætter  man  f.  Ex.  en  Arm  i  en  gyngende 
eller  roterende  Bevægelse,  saa  fortsættes  den.  Af  sig  selv 
kan  Individet  intetsom  helst  udføre,  der  er  fuldstændig 
Inerti ;  vilkaarlig  kan  en  Bevægelse  ikke  frembringes,  men 
er  den  ude  fra  sat  i  Gang,  kan  den  heller  ikke  stoppes. 
Bevidstløs  er  den  kataleptiske  dog  næppe;  rimeligvis  er 
Opmærksomheden  saa  stærkt  koncentreret,  at  Bevidstheden 
kun  har  Rum  for  en  enkelt  Forestilling  ad  Gangen.  Dette 
ser  man  bedst  deraf,  at  man  kan  forandre  en  Stilling  eller 
en  Bevægelse  ikke  blot  ved  ydre,  fysiske  Midler,  men 
ligefrem  ved  at  indskyde  Individet  en  saadan  Forestilling 
om  Forandring.  Stiller  man  sig  op  foran  den  kataleptiske, 
saaledes  at  hun  ikke  kan  undgaa  at  se  En,  og  indtager 
en  bestemt  Stilling  eller  udfører  en  Bevægelse,  saa  efter- 
lignes denne.  Bevægelsesforestillingen  udløser  altsaa  her 
direkte  den  tilsvarende  Bevægelse;  nogen  Modstand  eller 
Hæmning  fra  Individets  Side  forekommer  slet  ikke.  Hvor 
lidt  Bevidstheden  har  Rum  for  andre  Forestillinger  end 
dem,  der  direkte  indskydes,  ser  man  tydelig,  naar  man 
taler  til  en  saadan  kataleptisk.  Ordene  forstaas  slet  ikke; 
giver  man  hende  en  Befaling,  saa  efterkommes  den  ikke. 
Enten  sker  der  siet  intet,  eller  ogsaa  repeterer  hun  kun 
Ordene.  Lydforestillingerne  udløse  altsaa  i  dette  Tilfælde 
direkte  de  dermed  associerede  Talebevægelser  og  intet 
andet  (Ekkolali). 

Denne  Tilstand  af  Monoideisme,  hvor  kun  en  enkelt 
Forestilling  ad  Gangen  er  raadende  i  Bevidstheden,  ved- 
varer  dog   ikke   længe.    Efter  kort  Tids  Forløb  vil   Be- 

vidstheden  udtide  sig,  saa  at  en  Forestilling,  der  indskydes 
Individet,  reproducerer  andre.  Der  opstaar  saaledes  Følel- 
sestilstande, der.  give  sig  bestemte  legemlige  Udslag.  Knyt- 
ter man  f.  Ex.  den  ene  Haand  paa  den  kataleptiske,  saa 
knytter  den  anden  sig  ligeledes.  Armene  hæves  op  foran 
Brystet  til  Angreb,  Legemet  bøjer  sig  fremover,  Ansigts- 
udtrykket forandrer  sig:  de  sammenknebne  Læber  og  op- 
spilede Næsebor  røbe  Vreden.  Men  lægger  man  nu  den 
ene  Haand  fladt  udstrakt  paa  Læberne,  saa  indtager  den 
anden  samme  Stilling  og  synes  at  udsende  Kys;  Ansigtet 
forandrer  sig  pludselig,  i  Stedet  for  at  udtrykke  Raseri 
er  det  nu  ét  Smil.  Paa  denne  Maade  kan  man  næsten 
ubegrænset  variere  Stillingerne,  idet  enhver  Antydning  af 
en  bestemt  Affekt  strax  supplerer  sig  med  alle  de  Udtryks- 
bevægelser,  der  ere  karakteristiske  for  den  særlige  Sinds- 
bevægelse. 

Hidtil  har  den  kataleptiske  intet  udrettet  af  sig  selv, 
enhver  Stilling  har  maattet  itidskydes  udefra  og  har  kun 
fremkaldt  de  forskellige  Forandringer,  der  ere  naturlige 
Udtryk  for  den  suggererede  Affekt.  Men  udvider  Bevidst- 
heden sig  endnu  mere,  saa  vil  Individet  ikke  blive  staaende 
ved  den  suggererede  Forestilling,  men  handle  i  Overens- 
stemmelse med  denne.  Janet  giver  en  meget  interessant 
Skildring  af  en  saadan  Episode.  »Jeg  folder  Leonies 
Hænder,  og  Ansigtet  antager  et  henrykt  Udtryk.  Jeg 
lader  hende  blive  i  denne  Stilling,  fordi  jeg  ønsker  at  se, 
hvor  længe  dette  Udtryk  kan  holde  sig.  Jeg  ser  hende 
nu  rejse  sig  fra  sin  Stol  og  meget  langsomt  gaa  et  Par 
Skridt  frem.  Saa  bøjer  hun  Kna^ne,  stadig  med  stor 
Langsomhed;  hun  knæler  ned  og  bøjer  sig  fremover,  hun 
lægger  Hovedet  paa  Siden  og  ser  mod  Himlen  med  et 
mærkeligt,  extatisk  Udtryk.  Vil  hun  nu,  da  Stillingen  er 
fuldendt,  bevare  den  kataleptiske  Ubevægelighed?  Nej, 
uden  at  jeg  har  rørt  ved  hende,  bøjer  hun  Hovedet  endnu 
mere  og  holder  de  foldede  Hænder  foran  Munden;   hun 

gaar  med  endnu  større  Langsomhed  fem — sex  Skridt  frem. 
Saa  nejer  hun  meget  dybt,  knæler  endnu  engang,  hæver 
Hovedet  lidt  med  halvlukkede  Øjne  og  aabner  Læberne. 
Nu  forstaas  Situationen  —  hun  modtager  Sakramentet. 
Derefter  vender  hun  tilbage  til  sin  tidligere  Stilling,  og 
Scenen,  som-  har  varet  omtrent  et  Kvarters  Tid,  afbrydes 
nu  ved  Katalepsiens  Ophør.« 

Det  er  dog  meget  sjældent,  at  den  kataleptiske  ud- 
fører saa  komplicerede  Handlinger  som  den  her  beskrevne. 
Grunden  hertil  er  ikke  vanskelig  at  forstaa.  Den  katalep- 
tiske udfører  kun  saadanne  Handlinger,  som  naturlig  ere 
associerede  med  den  bestemte  Følelse,  som  man  har  sug- 
gereret hende;  af  sig  selv  kan  hun  intet  føje  til.  Nu  er 
det  kun  faa  Følelser,  til  hvilke  der  naturlig  slutter  sig  en 
bestemt  afgrænset  Gruppe  af  Bevægelser  og  Handlinger, 
og  derfor  bliver  det  i  Almindelighed  kun  lidet  sammen- 
satte Optrin,  som  den  kataleptiske  paa  denne  Maade  kan 
bringes  til  at  fremstille.  Og  det  behøver  næppe  at  be- 
mærkes, at  man  ingenlunde  kan  bringe  alle  kataleptiske 
til  at  give  de  samme  Scener.  Betingelsen  for,  at  en 
saadan  Handling  skal  blive  udført,  er  simpelthen  den,  at 
der  vækkes  en  bestemt  Følelse  hos  Individet;  kan  Følel- 
sen ikke  fremkaldes,  saa  sker  der  heller  intet.  Naar  Janet 
saaledes  foldede  Hænderne  paa  en  anden  af  sine  Forsøgs- 
personer, som  var  meget  irreligiøs,  saa  blev  hun  i  den 
Stilling  uden  Tendens  til  at  foretage  sig  nogetsomhelst. 
Den  nævnte  Stilling  af  Hænderne  var  hos  hende  ikke 
associeret  med  en  udpræget  Følelsestilstand,  og  følgelig 
kunde  der  intet  ske. 

Overlades  den  kataleptiske  til  sig  selv,  gaar  Individet 
over  i  en  anden  hypnotisk  Tilstand,  Somnambulismen, 
som  iøvrigt  ogsaa  kan  fremkaldes  direkte  ved  et  eller 
andet  af  de  hypnotiserende  Midler.  Som  Kendemærke 
paa  denne  Tilstand  har  Charcot  og  hans  Elever  angivet 
et  ejendommeligt  fysisk  Forhold  ved  Muskler  og  Nerver, 

den  saakaldte  sensomuskulære  Hyperexcitabilitet.  At  gaa 
nærmere  ind  herpaa  vil  være  ganske  overflødigt,  da  den 
nyere  Tids  Undersøgelse  af  et  istørre  Antal  Individer  har 
vist,  at  dette  Forhold  kun  yderst  sjældent  forekommer. 
Janet  har  kun  kunnet  konstatere  det  hos  to  af  tolv  For- 
søgspersoner, og  det  er  følgelig  ganske  ubrugeligt  som 
Kendemærke.  Det  eneste  sikre  Tegn  paa  Somnambulis* 
men  er  Individets  sjælelige  Tilstand,  og  især  er  det  Erin- 
dringen, som  undergaar  iøjnefaldende  Forandringer.  I 
Somnambulismen  erindrer  Individet  ikke  blot  alt,  hvad 
der  er  oplevet  i  vaagen  Tilstand,  men  ogsaa  alt,  hvad  der 
er  foregaaet  i  tidligere  Somnambulismen  Naar  Individet 
derimod  er  vaagnet  fra  sin  somnambule  Tilsund,  vil  i 
Almindelighed  alt,  hvad  dér  er  hændet,  være  glemt.  Erin- 
dringen er  altsaa  videre  i  den  somnambule  Tilsund  end 
under  normale  Forhold,  og  dette  beror  ligefrem  paa,  at 
Somnambulen  genvinder  nogle  af  sine  Sanser  og  dermed 
Erindringen  af  alle  de  Forestillinger,  som  tilhører  det 
genvundne  Sanseomraade.  Somnambulen  er  altsaa,  som 
allerede  tidligere  omtalt,  en  fuldkomnere  Personligbed  end 
den  vaagne  Hysteriker;  Bevidsthedens  Omfang  er  udvidet. 
Dette  kan  aabenbart  afføde  ret  mærkelige  Konsekvenser. 
Hvis  Hysterikeren  nemlig  i  sin  normale  Tilstand  mangler 
flere  Sanser,  saa  maa  der  være  Mulighed  for,  at  disse 
Sanser  kunne  vækkes  den  ene  efter  den  anden.  Der  maa 
altsaa  blive  flere  somnambule  Tilstande,  i  hvilke  samme 
Individ  efterhaanden  kan  indtræde,  og  som  udmærke  sig 
ved  et  stadig  voxende  Omfang  af  Bevidstheden,  indtil 
Individet  i  den  dybeste  Somnambulisme  har  faaet  alle 
sine  Sanser  og  dermed  staar  paa  lige  Trin  med  et  nor- 
malt sundt  Menneske. 

Erfaringen  lærer  nu,  at  dette  mærkelige  Forhold 
virkelig  finder  Sted.  Man  har  hos  forskellige  Hysterikere 
kunnet  paavise  to,  tre  ja  endog  fire  forskellige  somnam- 
bule Stadier,   hvert  med  sin  særlige  Erindring.    Og  som 

almindelig  Lov  gælder  her,  at  Somnambulen  paa  et  højere 
SukUuui  kan  erindre  alt,  hvad  der  tidligere  er  oplevet, 
ikke  blot  paa  dette  Stadium,  men  ogsaa  paa  ethven  af  de 
lavere.  Derimod  erindres  der  intet  af  det,  som  tilhører 
et  af  de  højere  Stadier.  Alt  dette  er  ganske  naturligt, 
fordi  ethvert  højere  Stadium  er  karakteriseret  ved,  at  et 
nyt  Sanseomraade  med  alle  dertil  hørende  Erindrings- 
billeder træder  i  Virksomhed  samtidig  med,  at  de  allerede 
virksomme  Sanser  vedblive  at  fungere.  Derfor  bliver 
Erindringen  mere  og  mere  omfattende,  naar  Individet  ind- 
træder i  et  højere  Stadium,  medens  den  omvendt  igen 
indskrænkes,  naar  der  vendes  tilbage  til  et  lavere  Stadium, 
hvor  en  eller  flere  Sanser  falde  bort.  Og  da  enhver  gen- 
nemgribende Forandring  af  Erindringen  tillige  foraarsager 
va^enlige  Ændringer  i  Menneskets  hele  Maade  at  tænke 
og  handle  paa,  saa  er  Individet  følgelig  i  hvert  af  disse 
somnambule  Stadier  en  ny  Personlighed.  For  at  kunne 
holde  Rede  paa  de  ofte  ret  talrige  Personligheder,  som 
saaledes  kunne  træde  frem  hos  et  og  samme  Individ,  har 
man  vedtaget  ligefrem  at  nummerere  dem.  Med  i  betegner 
man  det  hysteriske  Individ  i  sin  sædvanlige  mer  eller 
mindre  indskrænkede  Tilstand,  2  betegner  den  Personlig- 
hed, der  viser  sig  paa  det  første  somnambule  Stadium  og 
saaledes  videre.  For  nu  at  illustrere  hele  dette  mærkelige 
Forhold  med  et  bestemt  Exempel,  skal  jeg  anføre  et  af 
Janets  interessante  Experimenter. 

»Jeg  havde  begyndt  med  at  bringe  Lucie  til  at  sove 
paa  den  sædvanlige  Maade,  og  jeg  havde  hos  Lucie  2 
konstateret  alle  de  Erindringsfænomener,  der  ere  ejendom- 
melige for  Somnambulerne.  Da  jeg  nu  en  Dag  ikke 
kunde  faa  en  bestemt  Suggestion  til  at  realiseres,  saa  for- 
søgte jeg  paa  at  bringe  hende  til  at  sove  dybere,  i  det 
Haab  saaledes  at  forøge  hendes  Suggestibilitet.  Jeg  be- 
gyndte altsaa  at  gøre  Strygninger  over  Lucie  2,  som  om 
hun  ikke  allerede  var  somnambul.    Hendes  Øjne  lukkede 

Overtro  og  Trolddom.     IV.  23 


354  DE   MAGISKE   SINDSTILSTANDE. 

sig,  hun  lagde  sig  tilbage  og  syntes  at  sove  mere  ind. 
De  tilstedeværende  Kontrakturer  forsvandt,  alle  Musklerne 
blev  slappe  som  i  Letargien,  men  den  Tilbøjelighed  hos 
Musklerne  til  at  trække  sig  sammen  ved  en  Berøring, 
som  ellers  angives  at  forekomme  i  Letargien,  var  ikke 
tilstede  ^).  Det  var  en  Slags  hypnotisk  Besvimelse,  som 
hos  mange  Individer  er  en  uundgaaelig  Overgangstilstand 
mellem  de  forskellige  hypnotiske  Stadier.  Efter  en  halv 
Times  Søvn  kom  Lucie  til  sig  selv  igen;  Øjnene  vare  i 
Begyndelsen  lukkede,  men  aabnedes  paa  min  Opfordring, 
og  nu  gav  hun  sig  til  at  tale.  Den  Personlighed,  som 
jeg  nu  havde  for  mig,  Lucie  3,  frembød  en  hel  Række 
ejendommelige  Fænomener.  Lad  os  foreløbig  blot  holde 
os  til  hendes  Erindring.  Lucie  3  huskede  meget  godt 
hele  sit  normale  Liv,  hun  huskede  ligeledes  alle  sine  tid- 
ligere hypnotiske  Somnambulismer  og  alt  det,  som  Lucie  2 
ogsaa  vidste  Besked  om.  Men  desuden  kunde  hun  for- 
tælle om  alle  Enkelthederne  ved  sine  hysteriske  Anfald, 
sin  Rædsel  for  de  Mænd,  som  hun  under  sine  Anfald 
saa'  skjulte  bag  Gardiner,  fremdeles  erindrede  hun  sine 
naturlige  Søvngængerier,  sine  natlige  Drømme  —  alt- 
sammen Ting,  som  hverken  Lucie  i  eller  Lucie  2  nogen- 
sinde havde  kunnet  gøre  Rede  for.  Det  var  meget  van- 
skeligt igen  at  bringe  hende  ud  af  denne  Tilstand;  hun 
maatte  først  igennem  den  allerede  omtalte  hypnotiske  Be- 
svimelse. Hun  befandt  sig  saa  i  den  sædvanlige  Somnam- 
bulisme,  men  Lucie  2  havde  ingen  Forestilling  om,  hvad 
der  et  Øjeblik  i  Forvejen  var  hændt  Lucie  3.  Hun  paa- 
stod,  at  hun  havde  sovet  fast  uden  at  sige  noget.    Da  jeg 


1)  Den  neuromuskulære  Hyperexcitabilitet,  som  Charcot  har  opstillet 
som  Kendetegn  for  Letargien,  er  efter  Janets  Iagttagelser  et  saare 
sjældent  Fænomen.  Den  kan  forekomme,  men  kun  rent  und- 
tagelsesvis, og  er  følgelig  ganske  ubrugelig  som  Kendemærke 
paa  en  bestemt  Tilstand. 

senere   igen    frembragte   Personligheden   Lucie  3,    kunde 
hun  erindre  alt,  hvad  der  første  Gang  var  forefaldet.« 

Forklaringen  paa  disse  mærkelige  Erindringsfænomener 
fandt  Janet  ved  at  undersøge  de  forskellige  Sansers  Til- 
stand paa  de  forskellige  Stadier.  I  sin  sædvanlige  Til- 
stand er  Lucie  af  ren  visuel  Type,  d.  v.  s.  al  hendes  Tænken 
og  Handlen  foregaar  ved  Hjælp  af  Synsbilleder.  Det  kan 
ikke  godt  være  anderledes,  da  Synet  omtrent  er  den 
eneste  Sans,  hun  har  til  Raadighed.  Hun  er  total  anæste- 
tisk  over  hele  Legemet,  og  hun  mangler  fuldstændig 
Muskelsansen.  Saasnart  hun  ikke  kan  se  sine  Lemmer, 
véd  hun  ikke,  hvor  hun  har  dem.  Binder  man  f.  Ex. 
hendes  Hænder  sammen  bag  hendes  Ryg,  mærker  hun 
det  slet  ikke.  Hun  er  desuden  saa  godt  som  fuld- 
stændig døv;  hun  kan  ikke  høre  et  Urs  Dikken,  selv  om 
det  lægges  paa  hendes  Øre.  Hendes  Synsstyrke  er  stærkt 
formindsket  og  Synsfeltet  meget  lille,  men  det  er  dog 
den  bedste  Sans,  hun  besidder,  og  derfor  benytter  hun 
sig  bestandig  af  den.  Ved  Synets  Hjælp  kan  hun  bevæge 
sine  Lemmer,  gaa  og  arbejde;  holder  man  hende  for  Øj- 
nene, hvad  der  forresten  bringer  hende  i  Raseri,  taber 
hun  det,  som  hun  har  mellem  Hænderne,  hun  vakler  og 
falder.  Lukker  man  hendes  Øjne,  kan  hun  ikke  mere 
tale,  hun  falder  i  Søvn.  De  eneste  Forestillinger,  som 
hun  har  til  sin  Raadighed,  ere  altsaa  Synsbillederne. 

Vi  kunne  nu,  for  at  se  en  tydelig  Forskel,  springe 
de  mellemliggende  Stadier  over  og  undersøge  Lucie  3. 
De  Sanser,  som  hun  havde  i  vaagen  Tilstand,  ere  ikke 
tabte,  de  ere  tværtimod  skærpede.  Desuden  har  hun  gen- 
vundet Berøringssanserne  og  Muskelsansen.  Hun  véd 
meget  godt,  hvor  hun  har  sine  Lemmer,  hun  kan  gaa  og 
skrive  uden  at  følge  Bevægelserne  med  Øjnene.  Hun 
benytter  sig  derfor  heller  ikke  saa  meget  som  før  af  Synet; 
det  afficerer  hende  slet  ikke,  at  man  holder  hende  for 
Øjnene.      Ligesom   et   normalt    Menneske    handler   hun 

aabenbart  nu  ved  Hjælp  af  Bevægelsesforestillingerne. 
Hun  maa  følgelig  have  genvundet  hele  dette  Erindrings- 
omraade,  og  der  er  da  ogsaa  Beviser  nok  for,  at  det 
virkelig  er  Tilfældet;  det  fremgaar  tydelig  af  den  Ud- 
videlse, som  hendes  Erindringer  have  faaet  samtidig  med, 
at  Sanserne  ere  genvundne.  Indtil  sit  niende  Aar  var  hun 
rask,  besad  alle  sine  Sanser  ligesom  ethvert  normalt  Barn. 
Paa  den  Tid  fik  hun  sit  første  nervøse  Anfald  som  Følge 
af  en  heftig  Forskrækkelse,  idet  nogle  Mænd,  der  vare 
skjulte  bag  Gardinerne,  pludselig  sprang  frem  mod  hende. 
Denne  Begivenhed  danner  Hovedindholdet  i  alle  hendes 
hysteriske  Anfald.  Om  alt  dette.  Barndommen,  Forskræk- 
kelsen og  de  hysteriske  Anfald,  har  den  totalt  anæstetiske 
Lucie  I  ikke  mindste  Erindring.  Lucie  3  derimod  mindes 
godt  sin  Barndom  og  de  følgende  Aars  hysteriske  Kriser. 
Det  er  da  heller  ikke  vanskeligt  at  forklare  sig  dette. 
Naar  en  Sans  falder  bort  hos  Hysterikerne,  saa  skyldes 
dette,  som  vi  vide,  ikke  en  Ødelæggelse  af  Sanseapparatet, 
men  en  midlertidig  Mangel  paa  Arbejdsevne  i  de  til- 
hørende Hjærnecentra.  Dermed  falder  naturligvis  alle 
Erindringsbillederne  fra  det  paagældende  Sanseomraade 
bort,  og  alle  saadanne  Tildragelser,  i  hvilke  netop  disse 
Erindringsbilleder  have  spillet  en  væsenlig  Rolle,  glemmes 
med  det  samme.  Men  naar  dette  bestemte  Parti  af 
Hjærnen  ved  en  eller  anden  Lejlighed  igen  bliver  arbejds- 
dygtigt, saa  dukke  ogsaa  alle  Erindringerne  op.  Derfor 
kan  Lucie  i,  som  mangler  Berørings-  og  Muskelsans,  ikke 
erindre  sin  Barndom  og  sine  hysteriske  Kriser,  hvor  disse 
Sanser  have  været  virksomme;  Lucie  3  derimod  genvinder 
Erindringen  med  Sanserne. 

Ganske  lignende  Forhold,  som  her  ere  omtalte  for 
Lucies  Vedkommende,  har  Janet  konstateret  hos  flere  af 
sine  andre  Forsøgspersoner.  Jævnlig  bliver  Sagen  endog 
langt  mere  indviklet;  hos  Rose  har  han  saaledes  fundet 
fire  forskellige  somnambule  Stadier,    hver  med  sin  ejen- 

dommelige  Hukommelse,  hvormed  følger,  at  dette  Individ 
kan  frembyde  ikke  mindre  end  fem  forskellige  Personlig- 
heder. Det  vil  dog  føre  os  for  vidt  at  gaa  nærmere  ind 
paa  alle  disse  Tilfælde;  det  anførte  Exempel  maa  være 
tilstrækkeligt  til  at  belyse  Forholdene. 

Der  er  dog  endnu  en  Ejendommelighed  ved  disse 
somnambule  Tilstande,  som  det  er  værd  at  omtale,  fordi 
den  giver  en  smuk  Bekræftelse  paa  hele  Opfattelsens  Rig- 
tighed. Vi  vide,  at  Hysterikerne  i  normal  Tilstand  ere 
yderst  suggestible,  fordi  deres  Bevidsthed  er  saa  stærkt 
begrænset.  Denne  Suggestibilitet  bestaar  endnu  tildels  i 
den  første  Somnambulisme,  hvor  Bevidstheden  ganske  vist 
har  udvidet  sig  derved,  at  nye  Sanse-  og  Erindringsom- 
raader  ere  iraadte  til,  men  dog  endnu  er  indskrænket  i 
Sammenligning  med  et  normalt,  sundt  Menneskes.  Paa 
dette  Trin  forholder  Somnambulen  sig  ganske  som  et 
normalt,  hypnotiseret  Menneske,  hos  hvem  Hypnosen  jo 
fører  til,  at  forskellige  Sanser  sove  ind,  altsaa  sættes  ud 
af  Virksomhed.  Her  kan  man  følgelig  suggerere  Halluci- 
nationer, Bevægelsesforstyrrelser,  sammensatte  Handlinger 
og  Personlighedsforandringer  af  ligriende  Art  som  dem, 
der  kunne  fremkaldes  i  den  normale  Hypnose.  Men  paa 
det  højeste  somnambule  Stadium,  hvor  Individet  har  gen- 
vundet alle  Sanse-  og  Erindringsomraader  og  følgelig 
staar  lige  med  et  normalt  sundt  Menneske,  dér  maa 
Suggestibiliteten  ifølge  Sagens  Natur  være  stærkt  for- 
mindsket, fordi  den  altid  aftager,  jo  mere  Bevidstheden 
udvikler  eller  udvider  sig.  Dette  er  nu  virkelig  ogsaa 
Tilfældet.  Janet  fortæller,  at  han  med  Lucie  3  forsøgte 
de  sædvanlige  Suggestionsexperimenter,  da  han  første  Gang 
havde  bragt  hende  i  denne  Tilstand.  Men  Lucie  syntes 
blot  at  blive  overrasket,  rørte  sig  ikke,  og  udbrød  tilsidst: 
»Tror  De  virkelig,  at  jeg  er  dum  nok  til  at  lade  mig 
bilde  ind,  at  jeg  ser  en  Fugl  i  mit  Værelse,  og  give  mig 
til  at  jage  efter  den«.     Kort  Tid  forinden,    i  den  første 

Somnambulisme,  havde  hun  gjort  dette,  men  nu  var 
Suggestibiliteten  sporløst  forsvunden.  Det  samme,  om 
end  mindre  udpræget,  var  ogsaa  Tilfældet  med  Janets 
andre  Forsøgspersoner:  i  den  dybeste  Somnambulisme 
var  Suggestibiliteten  stærkt  formindsket,  i  hven  Fald  ikke 
større  end  hos  de  fleste  normale  Mennesker.  Dette  For- 
hold viser  altsaa  tydelig  nok,  at  de.  forskellige  Stadier  af 
Somnambulismen  ere  karakteriserede  ved  en  stadig  voxende 
Udvidelse  af  Bevidsthedens  Omraade. 

Naar  man  nu  sammenligner  de  Fænomener,  som  vise 
sig  i  Hysterohypnosen,  med  de  tidligere  beskrevne  store 
hysteriske  Anfald,  kan  man  vanskelig  undgaa  at  blive  op- 
mærjcsom  paa  den  overordenlig  store  Lighed  mellem  dem. 
Naar  den  kataleptiske  udfører  alle  de  Handlinger,  som 
staa  i  Forbindelse  med  en  bestemt  Følelse,  der  er  sug- 
gereret hende,  saa  minder  dette  i  højeste  Grad  om  den 
tredje  Periode  af  det  store  hysteriske  Anfald,  hvor  Indi- 
videt ligeledes  handler  under  Indflydelse  af  en  bestemt 
Følelse.  Og  paa  samme  Maade  ligner  Somnambulismen, 
hvor  Individet  genvinder  Erindringer,  om  den  fjerde 
Periode  af  Anfaldet,  hvor  Hysterikeren  snakker  vidt  og 
bredt  om  gamle  Dages  Tildragelser.  Denne  Lighed  er 
nu  ingenlunde  tilfældig  eller  blot  begrundet  deri,  at  visse 
uvæsenlige  Fænomener  ere  fælles  for  de  to  Tilstande. 
Janet  påaviser,  at  Overensstemmelsen  er  fuldstændig, 
hvilket  iøvrigt  er  blevet  hævdet  af  Pitres  for  en  halv 
Snes  Aar  siden.  Hysteri  og  Hysterohypnose  ere  ikke  blot, 
som  Salpetriéreskolen  forlængst  har  udtalt,  -to  Grene  paa 
samme  Stamme.  Det  er  identiske  Tilstande;  Hysterohyp- 
nosen  er  et  kunstig  fremkaldt  hysterisk  Anfald,  der  kun 
adskiller  sig  fra  det  naturlige  derved,  at  det  er  kunstig 
fremkaldt  af  en  bestemt  Person,  overfor  hvem  Hysterikeren 
derfor  bevarer  sin  Suggestibilitet.  I  det  naturlige  Anfald 
mangler  Hypnotisøren;  derfor  præsterer  Individet  kun 
det,  der  ligger  i  hendes  egen  Bevidsthed.    Tidligere  Dages 

voldsomme  AflFekter  og  andre  Erindringer  bryde  frem  og 
give  Anledning  til  de  ejendommelige  Scener,  som  karak- 
terisere det  store  hysteriske  Anfald.  I  Hysterohypnosen 
bevares  Suggestibiliteten  overfor  Hypnotisøren,  derfor 
bliver  det  ham,  der  leder  Anfaldets  Løb;  de  Følelser  og 
Forestillinger,  som  han  indskyder,  beherske  Situationen. 
Det  samme  gælder  forøvrigt  til  en  vis  Grad  ogsaa  om 
det  naturlige  Anfald.  For  den,  der  ofte  har  hypnotiseret 
en  Hysteriker,  er  det  ikke  vanskeligt  i  tredje  og  fjerde 
Periode  af  et  stort  hysterisk  Anfald  at  sætte  sig  i  Rapport 
til  Individet,  og  nu  kan  Hypnotisøren  lede  Anfaldets 
videre  Forløb,  ganske  som  om  det  var  kunstig  fremkaldt. 
Man  kan  saaledes  forjage  de  rædselvækkende  Hallucina- 
tioner ved  at  suggerere  Individet  andre,  mere  fornøjelige 
Billeder  o.  s.  v. 

Naar  Hysterohypnosen  saaledes  kun  er  et  kunstig 
fremkaldt  hysterisk  Anfald,  saa  er  det  indlysende,  at  man 
under  gunstige  Forhold  maa  kunne  paavise  lignende  Per- 
sonlighedsforandringer ved  det  naturlige  Anfald,  som  vi 
have  set  fremtræde  i  Somnambulismen.  Allerede  Individets 
hele  Opførsel  under  den  fjerde  Periode  af  det  store  hyste- 
riske Anfald,  den  stadige  Dvælen  ved  og  Omtale  af  tid- 
ligere Dages  Begivenheder,  tyde  stærkt  paa  en  saadan 
Personlighedsforandring.  Det  vil  dog  i  Almindelighed 
være  vanskeligt  nøjagtig  at  konstatere  den,  saafremt  det 
ikke  lykkes  nogen  at  sætte  sig  i  Rapport  til  Individet. 
Men  i  visse  Tilfælde  kan  denne  Periode  blive  af  saa  lang 
Varighed,  at  den  Forandring,  som  Individets  hele  Karakter 
og  Opførsel  har  undergaaet,  er  mærkelig  for  alle  Om- 
givelser. Individet  kan  i  Uger  eller  endog  i  Maaneder 
gaa  rundt  i  en  somnambul  Tilstand,  der  i  mange  væsen- 
lige Punkter  afviger  fra  den  normale,  til  hvilken  der  saa 
ved  en  eller  anden  Lejlighed  vendes  tilbage.  Et  saadant 
Menneske  frembyder  altsaa  en  fuldstændig  dobbelt  Be- 
vidsthed ;  man  kalder  gerne  den  normale  Tilstand  for  den 

primære,  den  somnambule  for  den  sekundære.  Et  af  de 
bedst  iagttagne  Tilfælde  af  denne  Art  er  den  af  Azam 
beskrevne  Dobbeltpersonlighed  Felida  X,  hvis  Historie  i 
ganske  korte  Ttek  skal  gengives  her  for  at  vise,  hvor 
fuldstændig  Overensstemmelsen  er  mellem  dette  Fænomen 
og  den  tidligere  omtalte  hypnotiske  Somnambulisme. 

Felida  var  født  af  sunde  Forældre.  Da  hun  var  15 
Aar  gammel,  viste  der  sig  forskellige  hysteriske  Symtomer 
hos  hende;  halvandet  Aar  senere  begyndte  saa  hendes 
Anfald  af  hysterisk  Somnambulisme.  Hun  følte  Smerte 
i  Tindingerne,  faldt  hen  i  en  letargisk  Tilstand  —  Janet's 
hypnotiske  Besvimelse  —  og  vaagnede  ti  Minuner  efter 
op  i  den  sekundære  Tilstand.  Denne  varede  en  Time 
eller  to,  hvorefter  hun,  gennem  en  ny  hypnotisk  Be- 
svimelse, vendte  tilbage  til  den  primære.  I  Tidens  Løb 
blev  disse  Anfald  sjældnere,  men  til  Gengæld  varede  den 
sekundære  Tilstand  saa  meget  længere;  da  hun  var  i  en 
Alder  af  32  Aar  varede  den  sekundære  Tilsund  henimod 
tre  Maaneder,  medens  den  primære,  normale,  som  afbrød 
Tilstanden,  ofte  kun  havde  en  Varighed  af  nogle  Timer. 
Hvad  hendes  Erindring  angaar,  saa  frembød  den  alle  de 
Ejendommeligheder,  som  vi  have  set  ere  karakteristiske 
for  den  hypnotiske  Somnambulisme.  I  den  sekundasre, 
somnambule  Tilstand  erindrede  hun  alt,  saavel  det,  der 
tilhørte  den  normale  Tilstand,  som  det,  der  passerede 
under  de  somnambule  Anfald.  I  den  primære,  normale 
Tilstand  kunde  hun  derimod  slet  ikke  erindre,  hvad  hun 
havde  foretaget  sig  under  Somnambulismen.  Derfor 
generede  de  konvarige  Anfald  af  den  naturlige  Tilstand 
hende  meget  i  de  senere  Aar,  fordi  hun  under  dem 
mistede  Hukommelsen  for,  hvad  hun  havde  taget  sig  til 
i  alle  de  Maaneder,  hvor  hun  uden  Ophør  havde  været 
somnambul.  Hendes  sekundære,  somnambule  Tilstand 
var  altsaa  i  Virkeligheden  for  hende  en  højere  Tilværelses- 
form.   Dette  viste  sig  ogsaa  i  hendes  Karakter.    I  normal 

Tilstand  var  hun  melankolsk  og  indesluttet,  talte  meget 
lidt,  men  klagede  kun  bestandig  over  Smerter,  beskæftigede 
sig  i  det  hele  taget  meget  med  sig  selv  og  sin  Tilstand, 
og  interesserede  sig  ikke  meget  for  sine  Omgivelser. 
Under  Somnambulismen  var  hun  munter  og  sorgløs, 
næsten  overgiven,  mindre  arbejdsdygtig  og  mere  optagen 
af  sit  Toilette,  men  ogsaa  kærligere  og  ømmere  overfor 
sine  Børn  og  andre  Paarørende.  Hun  var  altsaa  virkelig 
to  helt  forskellige  Personligheder  i  samme  Individ. 

Ligesom  man  i  den  hypnotiske  Somnambulisme  kan 
kalde  ikke  blot  en,  men  sukcessivt  endog  flere  forskellige 
Personligheder  frem  hos  samme  Individ,  saaledes  kan  det 
ogsaa  forekomme  i  den  hysteriske  Somnambulisme.  Man 
har  i  det  mindste  ét  godt  Exempel  paa  en  saadan  mange- 
dobbelt Personlighed,  men  vi  gaa  ikke  nærmere  ind  der- 
paa,  da  det  er  uden  Betydning  her.  I  Almindelighed  ind* 
træde  disse  naturlige  Anfald  af  en  sekundær  Tilstand 
ganske  pludselig,  uden  særlig  Foranledning,  ganske  imod 
Individets  Ønsker,  men  de  kunne  ogsaa  i  andre  Tilfælde 
fremkaldes  af  Individet  selv  til  ethvert  givet  Øjeblik  ved 
en  Slags  Autohypnose.  Exempler  i  den  Retping  komme 
vi  til  at  behandle  i  det  følgende  ved  Omtalen  af  Besæt- 
telserne og  den  hysteriske  Trance. 


Extasen  og  Besættelserne, 

Det  store  hysteriske  Anfald  kan,  som  tidligere  berørt, 
antage  mange  forskellige  Former,  idet  et  eller  flere  Stadier 
springes  over,  hvorved  de  andre  komme  til  at  paatrykke 
den  hele  Krise  et  ejendommeligt  Præg.  Disse  særlige 
Former  have  for  Overtroen  havt  en  vis  Betydning,  idet 
de  alt  efter  Anfaldets  Karakter  ere  blevne  opfattede  som 
et  særligt  Værk  af  Gud  eller  Djævlen.  Det  er  især  de 
to  Former:    Extasen  og  Besættelsen,    som   her  komme  i 

Betragtning.  I  Extasen  er  Anfaldets  tredjp  Periode,  de 
udtryksfulde  Stillinger,  fremherskende;  i  Besættelsen  er 
det  efter  Omstændighederne  den  anden  Periode,  Kontor- 
sionerne  og  de  store  Bevægelser,  i  Forbindelse  med  visse 
Momenter. af  de  følgende  Perioder,  som  give  Anfaldet 
Præg.  løvrigt  kunne  Fænomenerne  være  meget  vexlende, 
idet  Stillinger,  Bevægelser  og  Hallucinationer  ere  be- 
stemte ved  Individets  eget  Bevidsthedsindhold,  ved  de 
Følelser,  som  have  bragt  Hysterien  til  Udbrud  eller  spille 
Hovedrollen  i  Hysterikerens  Tilstand.  Man  ser  derfor 
ogsaa,  at  disse  Fænomener  ere  forskellige  for  hvert  enkelt 
Individ,  og  at  dé  vexle  gennem  Tiderne.  I  tidligere  Dage, 
hvor  de  religiøse  Følelser  vare  fuldstændig  overvejende, 
synes  Extaserne  altid  at  have  været  prægede  deraf;  nu- 
omstunder  ser  man  ogsaa  af  og  til  erotiske  Extaser.  Paa 
den  anden  Side  vare  Fortidens  Besættelser  overvejende 
Djævlebesættelser  med  voldsomme,  dæmoniske  Bevægelser, 
Hyl  og  Hallucinationer;  disse  ere  yderlig  sjældne  nu, 
hvor  Troen  paa  en  personlig  Djævel  kun  undtagelsesvis 
forekommer.  Dels  derfor,  og  dels  fordi  de  hysteriske 
Anfald  nu  sjældent  naa  et  saadant  Højdepunkt,  ser  man 
hos  vore  Dages  besatte  —  de  hysteriske  Trancemedier  — 
kun  sjældent  de  voldsomme  Bevægelser;  det  er  fortrinsvis 
det  somnambule  Stadium,  der  er  fremherskende.  Mediet 
tror  sig  besat  af  en  mer  eller  mindre  fuldkommen  Aand, 
taler  og  handler  i  dens  Navn.  Vi  skulle  nu  i  korte  Træk 
beskrive  hver  af  disse  Tilstande  for  sig. 

Extasen.  Blandt  Richers  forskellige  Skildringer  af 
denne  Tilstand  vælger  jeg  en,  der  viser  den  største  Rig^ 
dom  paa  Afvexlinger.  »G.  sidder  ned.  Undertiden  be- 
varer Hovedet  en  næsten  naturlig  Stilling;  Øjnene  ere 
vendte  en  Smule  opad,  de  foldede  Hænder  hvile  paa 
Sengen  —  det  er  Bønnens  Stilling.  Ved  andre  Lejlig- 
heder er  hendes  Stilling  den,  som  man  har  tillagt  Illu- 
minaterne.    Set.  Therese   og   andre.     Hovedet  er  i   dette 

Tilfælde  kastet  tilbage,  Blikket  vendt  mod  Himlen;  An- 
sigtet, der  er  præget  af  en  uendelig  Blidhed,  udtrykker 
en  ideal  Tilfredshed.  Halsen  er  oppustet  udspændt,  Aande- 
drættet  synes  stanset;  hele  Legemet  er  fuldstændig  ube- 
vægeligt. De  foldede  Hænder,  som  hvile  paa  den  øverste 
Del  af  Brystet,  fuldstændiggør  Ligheden  med  de  Billeder 
af  Helgener,  som  Kunsten  har  overgivet  os.  Hvilken 
Stilling  den  syge  nu  iøvrigt  indtager,  beholder  hun  den  i 
ti  til  tyve  Minutter  eller  endog  længere.  Til  Slutning 
ser  man  saa  gerne  de  samme  Ansigtsforvridninger,  de 
samme  Forandringer  i  Udtrykket,  der  afslutte  hendes  sæd- 
vanlige Anfald.  Det  er  de  erotiske  Delirier,  som  Kon- 
trasten til  den  foregaaende  Stilling  nu  gør  mere  slaaende. 
Den  Iagttager,  som  ikke  er  vant  til  saadanne  Scener, 
staar  maalløs  overfor  disse  sanselige  Ansigtsudtryk,  disse 
Udslag  af  det  voldsomste  Begær.« 

Her  ser  man  Scenen  skifte  i  Overensstemmelse  med 
de  modstridende  Følelser,  der  ere  fremherskende  hos  Pa- 
tienten. Men  hvor  kun  én,  alt  overvejende  Følelse  gør 
sig  gældende,  f.  Ex.  den  religiøse,  holder  det  hele  extatiske 
Anfald  sig  naturligvis  indenfor  den  derved  bestemte 
Ramme.  Det  var  saaledes  Tilfældet  med  de  forskellige 
religiøse  Extatikerc,  hvorom  Historien  véd  at  berette,  og 
det  samme  Fænomen  har  man  iagttaget  endnu  i  vore 
Dage  hos  den  belgiske  Hellige,  Louise  Lateau.  Hun  havde 
fordybet  sig  saaledes  i  Jesu  Lidelseshistorie,  at  hun  blev 
stigmatiseret,  fik  Blodudtrædninger  paa  de  Steder  af  Lege- 
met, hvor  Jesus  var  bleven  saaret.  I  sine  Extaser,  der 
indtraf  om  Fredagen,  gengav  hun  hele  Tildragelsen  ved 
Korsfæstelsen.  Et  Øjenvidne  har  beskrevet  disse  Anfald 
saaledes: 

»Pludselig  hører  hun  op  med  at  tale.  Øjnene  blive 
stive  og  ubevægelige,  og  i  flere  Timer  bevarer  hun  ufor- 
andret en  Stilling,  som  om  hun  var  hensunken  i  den 
dybeste    Kontemplation.      Omtrent    Kl.    2    hælder    den 

extatiske  sig  fremover,    hun  rejser  sig  med  en  vis  Lang* 
somhed   og   falder  pludselig  næsegrus  paa  Jorden.     Hun 
ligger  nu  udstrakt  paa  Gulvet,  hvilende  paa  Brystet,  med 
Hovedet  paa  den  venstre  Arm;  Øjnene  ere  lukkede.  Mun- 
den halvt  aaben.  Benene  udstrakte  i  en  ret  Linje.     Om- 
trent Kl.  3    gør   hun    en   voldsom    Bevægelse;    Armene 
strække  sig  ret  ud  tilSideti 
som    paa  et  Kors,    Fad- 
derne krydses,    idet  den 
højre  Fodvrist  hviler  paa 
den   venstre  Fodsaal.     I 
denne  Stilling  bliver  hun 
til    henimod  Kl.  5.     Ex- 
tasen  slutter  sna  med  en 
frygtelig  Scene.    Armene 
falde  langs  ned  med  Krop- 
pen, Hovedel  bøjer  sig  ned 
paa  Brystet,  Øjnene  lukke 
sig.    Ansigtet  bliver  død- 
blegt  og  bedækkes    med 
kold  Sved ;  Hænderne  ere 
iskolde,    Pulsen  uInærk^ 
lig,    hun    raller.     Denne 
Tiistand  varer  ti  til  fem- 
ten Minutter,  saa  vender 
Varmen   tilbage,    Pulsen 
slaar  stærkere.  Kinderne  faa  Farve,   men  endnu  i  nogle 
Minutter  vedvarer  det  ubeskrivelige  extatiske  Udtryk.« 

Man  behøver  blot  at  sammenligne  denne  Skildring 
med  den  tidligere  givne  Beskrivelse  af  Lude,  der  nyder 
Sakramentet,  for  at  se  den  fuldstændige  Overensstemmelse 
mellem  disse  Tilstande. 

Djævlebesættelsen.  Nogle  af  de  Patienter,  paa 
hvem  Richer  har  studeret  den  store  Hysteri,  have  til  Af- 
vexling  med  sine  sædvanlige  Anfald  havt  andre  af  en  rent  ud 

dæmonisk  Karakter.  Anfaldets  anden  Periode  dominerer 
fuldstændig;  de  store  Bevægelser  udføres  med  en  for- 
færdejig  Voldsomhed.  De  vildeste  og  særeste  Kontorsioner 
og  Fordrejninger  afløse  hinanden  (se  Fig.  S.  364).  Den  syge 
søger  at  bide  sig  selv,  hun  sønderflænger  Ansigtet  og 
Brystet,  river  Haarene  ud,  udstøder  de  rædselsfuldeste 
Skrig  og  hyler  som  et  vildt  Dyr.  Alle  Klædningsstykker 
flaas  af  Kroppen  (se  Titelbilledet:  en  Djævlebesætielse). 
Det  er  let  forstaaeligt,  at  et  saadant  Anfald  kan  have  givet 
Anledning  til  den  Tro,  at  den  syge  var  besat  af  en  ond 
Aand.  Og  i  ældre  Tiders  Beskrivelser  eller  Afbildninger 
af  Djævlebesættelser  genfinder  man  visse  Træk,  der  næsten 
konstant  gaa  igen,  og  som  ogsaa  ere  iagttagne  i  den 
nyere  Tid.  Blot  en  flygtig  Sammenligning  af  den  besatte 
i  Figuren  S.  268  med  Richer's  Tegning,  der  her  er  sat 
som  Titelbillede,  er  tilstrækkelig  til  at  vise  den  store 
Overensstemmelse  i  Stillingerne. 

Hos  de  Patienter,  som  Richer  har  havt  at  gøre  med, 
mangler  hele  det  somnambule  Stadium,  hvor  Individet 
hallucinerer,  tror  sig  besat  af  Djævlen  og  taler  i  hans 
Navn.  Dette  Stadium  er  altid  meget  fremtrædende  i  ældre 
Tiders  Beskrivelser  af  Besættelser,  men  mangler  naturligvis 
hos  Richers  Patienter,  fordi  de  enten  ikke  have  troet  paa 
en  personlig  Djævel,  eller  i  det  mindste  ikke  paa  Mulig- 
heden af  en  Besættelse.  Men  har  den  syge  denne  Tro, 
faar  Anfaldets  afsluttende  Stadium  ogsaa  Præg  deraf.  Ved 
den  tidligere  omtalte  Epidemi  i  Morzine  viste  de  unge 
Piger,  under  Anfaldet,  det  frygteligste  Raseri  mod  Reli- 
gionen; de  udskældte  Præsterne,  den  hellige  Jomfru  osv., 
og  de  svarede  aldrig  uden  at  spække  sin  Tale  med  alle 
de  Eder,  som  stod  til  deres  Raadighed.  Udenfor  Anfaldene 
vare  de  rolige,  nette  og  religiøse.  Disse  blufærdige  unge 
Piger  afleverede  de  mest  oprørende  Obscøniteter,  men 
—  skriver  et  Vidne  —  det  var  ikke  dem  selv,  der  udtrykte 

sig  saaledes,    det  var  den  Djævel,   der   havde  besat  dem, 
som  talte  i  sit  eget  Navn. 

Vi  behøve  ikke  at  søge  langt  bon  for  at  finde  en 
Fremstilling  af  en  Djævlebesættelse  i  ældre  Tid.  I  »Køge 
Huskors«  besidder  vor  egen  Litteratur  en  af  de  bedste  og 
fuldstændigste  Skildringer  af  denne  Sygdom,  som  man 
overhovedet  har.  I  IH.  Del  har  jeg  gengivet  nogle  Brud- 
stykker af  dette  Værk  for  at  vise  Overensstemmelsen  mel- 
lem disse  Fænomener  og  dem,  som  Nutidens  Spiritister 
kalde  mediumistiske.  Vi  behøve  nu  blot  at  læse  videre 
frem  i  den  samme  lille  Bog  for  at  indse,  at  det  her  kun 
drejer  sig  om  en  epidemisk  Hysteri,  der  efterhaanden  an- 
griber alle  Husets  Beboere.  Skønt  Beskrivelsen  er  given 
af  en  jævn  Borgerkone  fra  Begyndelsen  af  det  17.  Aar- 
hundrede,  er  det  dog  ikke  vanskeligt  at  genkende  de 
væsenligste  Symtomer  paa  det  store  hysteriske  Anfald. 
Om  Drengen  Jacob,  hvis  første  hysteriske  Anfald  er  be- 
skrevet ni.  S.  10 — II,  hedder  det  videre:  »Derefter  fristede 
Satan  Drengen  jo  haardere  og  haardere.  Undertiden  kors- 
fæstede han  ham,  at  ingen  kunde  bøie  ham:  nedbøiede 
hans  Hoved  til  den  ene  Side  og  lagde  hans  Fødder  til- 
sammen, ligesom  vor  Herre  Christus  staar  naglet  til 
Korset.  Det  hvide  af  hans  Øine  vendte  han  ud  ligesom 
han  havde  været  død.«  Her  have  vi  aabenbart  et  Exempel 
paa  de  store  Kontrakturer;  hos  andre  af  Husets  Beboere, 
som  efterhaanden  angribes  af  Sygdommen,  finde  vi  andre 
af  Hysteriens  bekendte  Symtomer.  Om  Husbonden,  Hans 
Bartskiær,  hedder  det  senere:  »at  han  blev  Dag  fra  Dag 
jo  mere  og  mere  anfægtet.  Og  bekiendte  han,  at  den 
onde  Fiende  laa  hver  Dag  fra  Klokken  elleve  til  to  paa 
hans  Ryg  som  en  stor  Komsæk.  Og  var  han  og  ellers 
knyttet  undertiden  i  hans  Side  som  et  Hønseæg.«  Denne 
Kugle,  af  Størrelse  som  et  Hønseæg,  er  et  næsten  kon- 
stant Fænomen  i  alle  hysteriske  Tilfælde.  Rigtig  galt 
bliver  det  dog  først,  da  ogsaa  Husets  yngste  Barn  angribes. 

»Vi  havde  en  liden  Dreng,  som  var  paa  niende  Aar. 
Han  blev  saa  underlig,  at  vi  ikke  kunde  tænke,  hvad 
ham  skadte  Han  sagde,  det  løb  i  hans  Bug  og  stak  ham. 
Hvorfor  vi  lod  ham  bade  og  brugte  adskillig  Raad  dertil, 
men  det  blev  jo  længer  jo  værre.  Saa  sendte  vi  Bud  efter 
Bartskiæreren,  at  han  skulde  forfare,  hvad  ham  skadte. 
Han  vidste  ingen  Raad,  men  eftersom  her  paa  samme  Tid 
var  kommen  til  Byen  en  Doktorske,  sagde  han,  vi  skulde 
høre  hendes  Betænkning  derom.  Hende  lod  vi  ogsaa 
hente;  hun  sagde,  at  han  var  bleven  besat  med  den  onde 
Aand  og  vidste  ingen  Raad  uden  en  hellig  og  alvorlig 
Bøn  til  Gud  i  Himmelen.  Gud  veed,  hvad  Sorrig  vi  da 
fik,  at  en  saadao  Giæst  var  kommen  igen.  Som  jeg  nu 
stod  i  Stuen  og  dette  Barn  laa  i  en  Kurveseng,  blev 
Sengen  optagen  halvanden  Alen  fra  Jorden  og  begyndte 
at  springe  op  og  ned.  Jeg  løb  til  salig  Hans  og  kaldte 
ham  ind.  Der  vi  kom  ind,  var  Drengen  tagen  af  Sengen ; 
han  stod  paa  Hovedet  med  Benene  i  Veiret  og  med  ud- 
strakte Arme,  og  var  med  stor  Nød,  at  vi  kunde  faa 
ham  ned  i  Sengen  igen.  Efter  den  Dag  saae  vi  stor  Ynk 
paa  ham.  Den  onde  Aand  løb  op  og  ned  i  ham  som  en 
Gris  og  reiste  hans  Bug  op,  at  det  var  grueligt  at  see, 
skiød  Tungen  ud  af  hans  Hals  og  trillede  den  tilsammen 
som  et  Klæde,  og  Blodet  flød  af  Munden.  Han  smad- 
skede  i  hans  Bug  som  en  Gris  og  knyttede  hans  Lemmer 
saa  hart  tilsammen,  at  fire  føre  Karle  vare  ikke  stærke 
nok  til  at  skille  dem  fra  hinanden.  Han  galede  som  en 
Hane,  giøede  som  en  Hund,  førte  ham  op  paa  vore 
Biælker  i  Stuen,  desligeste  paa  Vedhammeren  i  Gaarden. 
Og  naar  han  havde  ført  ham  derop,  forlod  han  ham. 
Saa  sad  Barnet  der  og  græd  og  kunde  ingensteds  komme. 
Han  kastede  ham  og  over  Plankerne  ind  i  Jacob  Meiers 
Gaard.  Han  drog  hans  Øine  ind  i  hans  Hoved,  des- 
ligeste ogsaa  hans  Kinder,  og  giorde  ham  saa  stiv  som 
en   Stok,  saa  at  den,  det  ikke  vidste,   skulde  ikke  andet 

sige,  end  at  det  var  et  Træ.  Vi  rejste  ham  op  til  Væggen. 
Der  stod  han  uden  al  Bevægelse  som  et  Træbillede  .  .  . 
Om  Aftenen  naar  vi  sang:  Vor  Gud  han  er  saa  fast  en 
Borg,  eller  læste  (i  Bibelen),  vrinskede  han  som  en  Hest 
og  giorde  den  allerstørste  Spot  deraf,    som  han   kunde.« 

Det  er  tydelig  nok  det  store  hysteriske  Anfalds  for- 
skellige Faser,  som  her  ere  fremstillede  i  en  broget 
Blanding;  der  mangler  end  ikke  de  afsluttende  Delirier, 
hvor  Satan  taler  ud  af  Barnets  Mund,  kommer  med 
Gudsbespottelser  og  Haan  over  Bibelen.  Livligst  gaar  det 
dog  til,  naar  Sognepræsten,  Magister  Niels  Glostrup  giver 
sig  i  Kast  med  den  onde  Aand.  »Som  Præsten  kom 
engang  at  besøge  os,  sagde  Satan  til  han?:  Maatte  jeg  for 
den  store  Mand,  saa  skulde  jeg  handle  med  dig,  at  du 
skulde  faa  Skam.  Du  beder  saa  inderlig  til  den  store 
Mand  for  dette  Barn  og  det  ganske  Hus  og  piner  mig 
dermed.  Idag  sad  jeg  i  Sømmen  paa  din  Kiortel,  men 
den  Tid,  du  bad  for  den  lille  Dreng,  da  faldt  jeg  ned  og 
slog  mig  et  Fandens  Slag,  saa  jeg  fik  Skam.  Mag.  Niels 
svarede:  Du  haver  Skam  nok,  du  fordømte  Aand.  Da 
svarede  Satan:  Det  veed  jeg  vel  selv.  —  Mag.  Niels 
spurgte  ham  ad:  Naar  vil  du  fordømte  Aand  rømme 
denne  Bolig,  hvor  du  har  stiaalet  dig  ind,  og  forlade 
dette  fattige  Barn,  som  du  piner  Nat  og  Dag.*^  —  Den 
onde  Aand  svarede  af  Barnets  Mund:  Vil  du  have  mig 
herud?  —  Dertil  svarede  Mag.  Niels:  Den  allermægtigste 
Gud  skal  drive  dig  herud  og  hen  til  det  Sted,  som  er 
dig  beredt  i  den  evige  Ild.  —  Satan  svarede:  Naar  den 
store  Mand  siger:  pak  dig,  saa  maa  jeg  rømme.  Saa 
talede  Mag.  Niels  Latin  til  ham.  Satan  svarede  af  Spot, 
at  han  ikke  gad  brudt  sit  Hoved  dermed.« 

Sammenligner  man  »Køge  Huskors«,  hvis  hysteriske 
Natur  er  uomtvistelig,  med'  Spøgerierne  i  Stratford,  der  i 
mange  enkelte  Punkter  ligne  de  Køge  Besættelser,  saa 
kommer  man  til   det  interessante  Resultat:    at  en  Smule 

Hysteri  hos  en  Dreng  i  Midten  af  det  19'  Aarhundrede 
har  været  et  væsenligt  Moment  ved  Oprindelsen  til  hele 
den  Bevægelse,  som  kaldes  den  moderne  Spiritisme.  Og 
ligesom  Hysterien  har  været  medvirkende  ved  Oprindelsen, 
saaledes  er  det  ogsaa  de  ægte  Trance-Mediers  mer  eller 
mindre  udprægede  hysteriske  Anfald,  som  kraftigst  have 
støttet  den  Tro,  at  Aanderne  greb  ind  i  Menneskets  Til- 
værelse. Da  disse  Mediers  Besættelser  imidlertid  afvige 
ikke  saa  lidt  fra  de  omtalte  Djævlebesættelser,  vil  en  kort 
Redegørelse  for  dette  moderne  Fænomen  endnu  være 
nødvendig. 

Besatte  Medier.  Ved  Omtalen  af  Trance-Tilstanden 
blev  det  berørt,  hvor  vanskeligt  det  er  i  hvert  enkelt 
Tilfælde  at  konstatere  Trancens  særlige  Natur.  Den  kan 
være,  og  er  maaske  hyppigst,  en  ren  Autohypnose;  i 
andre  Tilfælde  er  den  derimod  utvivlsomt  et  hysterisk 
Anfald  med  fremherskende  somnambult  Stadium,  hvor 
Mediet,  i  Kraft  af  Autosuggestioner,  tror  sig  besat  af  en 
Aand.  Jeg  har  en  enkelt  Gang,  i  en  spiritistisk  Seance, 
set  et  saadant  Anfald.  Om  nogen  nærmere  Undersøgelse 
kunde  der  i  den  troende  Forsamling  ikke  være  Tale; 
desuden  manglede  jeg  baade  de  fornødne  Instrumenter  og 
Øvelse  i  at  bruge  dem,  saa  mine  Bestemmelser  af  Kende- 
tegnene paa  Hysteri  vilde  næppe  have  havt  stor  Værdi. 
Men  selve  Anfaldet,  med  Opkastninger,  Jamren,  Konvul- 
sioner  og  et  stærkt  Tilløb  til  Klownbevægelser  (en  ufuld- 
stændig Cirkelbue),  gør  det  for  mig  utvivlsomt,  at  der 
forelaa  et  hysterisk  Anfald,  som  sluttede  med  en  meget 
langvarig  somnambul  Tilstand.  Her  blev  Mediet  blandt 
andet  besat  af  den .  svenske  Præsts  Aand,  hvis  mærkelige 
Svensk  jeg  har  omtalt  III,  S.  82.  Og  Præstens  Prædiken 
blev  afbrudt  af  en  Strøm  af  Gudsbespottelser  og  Skælds- 
ord, som  i  høj  Grad  mindede  om  de  rigtige  Djævlebe- 
sættelser. Spiritisterne  fortolkede  da  ogsaa  Sagen  i  samme 
Retning:    Præstens  Aand   havde  maattet  vige  Pladsen  for 

en  saare  ufuldkommen  og  lidende  Aand.  Denne  blev  nu 
»dreven  ud«  med  al  mulig  Højtidelighed,  med  Bønner  og 
Besværgelser  —  et  middelalderligt  Tableau,  der  kun  manglede 
en  Kirke  som  Scene,  en  ornatbærende  Pater  og  en  latinsk 
Exorcisationsformel  for  at  være  komplet. 

Medier  af  denne  Art  synes  ingenlunde  at  være  sjældne. 
Et  af  de  bekendteste  for  Tiden,  Amerikanerinden  Mrs. 
Piper,  er  blevet  omhyggelig  undersøgt  af  flere  fremragende 
Medlemmer  af  S.  P.  R.  Mærkelig  nok  har  en  Læge- 
undersøgelse af  hendes  Tilstand  ikke  fundet  Sted;  det  er 
kun  konstateret,  at  hendes  Synsstyrke  og  Synsfelt  er 
normalt,  men  derfor  kunde  hun  godt  frembyde  andre 
utvivlsomme  Tegn  paa  Hysteri.  At  hun  er  Hysteriker 
fremgaar  af  mangfoldige  Omstændigheder  i  de  foreliggende 
Beretninger;  om  hendes  Trance  skriver  saaledes  den 
franske  Fysiolog  Ch.  Richet:  »Mrs.  P.  indtager  saa  at 
sige  en  Mellemstilling  mellem  de  sædvanlige  amerikanske 
Medier  og  de  Somnambuler,  som  vi  have  i  Frankrig. 
Man  bringer  hende  ikke  til  at  sove  ved  magnetiske  Stryg- 
ninger; hun  gaar  spontant  over  i  Trancetilstanden.  Imid- 
lertid er  det  dog  ikke  fuldstændig  spontant,  ti  for  at 
komme  i  Trance  maa  hun  holde  En  i  Haanden.  I  et 
halvmørkt  Værelse  tager  hun  Haanden  og  forholder  sig 
tavs  i  nogle  Minutter.  Efter  nogen  Tids  Forløb  bliver 
hun  angreben  af  smaa  krampagtige  Konvulsioner,  som 
efterhaanden  blive  stærkere  og  ende  med  en  svag  epilep- 
tiform  Krise.  Naar  denne  holder  op,  falder  hun  hen  i 
en  Bedøvelsestilstand,  som  varer  nogle  Minutter;  med  et 
pludseligt  Udraab  hører  den  op.  Hendes  Stemme  har  nu 
forandret  sig;  det  er  ikke  mere  Mrs.  P.,  som  man  har 
for  sig,  det  er  en  anden  Personlighed,  Dr.  Phinuit,  som 
taler  med  en  grov  Stemme  med  mandlig  Klang  og  en 
Akcent,  der  er  en  Blanding  af  fransk  Negersprog  og 
amerikansk  Dialekt.« 

Af  denne  Skildring  fremgaar  tydelig  nok,  at  det  drejer 
sig  om  et  hysterisk  Anfald  med  Personlighedsforandring. 
Dette  viser  sig  ogsaa  derved,  at  det  ikke  altid  lykkes  Mrs. 
P.  at  fremkalde  Trancen  efter  Behag,  og  at  den  ogsaa 
undertiden  indtræder,  naar  hun  ikke  ønsker  eller  venter 
det,  f.  Ex.  om  Natten,  medens  hun  sover.  Dr.  Phinuit's 
Nærværelse,  eller  med  andre  Ord  det  somnambule  Stadium, 
kan  være  af  meget  forskellig  Varighed,  varierende  mellem 
et  Minut  og  en  Time,  som  oftest  dog  henimod  en  Time. 
Om  Oprindelsen  til  disse  Anfald  har  der  ikke  kunnet 
oplyses  andet,  end  at  Mrs.  P.  i  1888  søgte  Lægehjælp  hos 
et  blindt  Medium,  Mr.  Cocke,  der  blev  »kontrolleret«, 
d.  y.  s.  besat,  af  Aanden  af  en  fransk  Læge  ved  Navn 
Finny.  Allerede  ved  det  andet  Besøg  hos  dette  Medium 
blev  hun  selv  bevidstløs  og  besat  af  en  Indianerpiges 
Aand.  Hun  forsøgte  sig  nu  som  Medium  i  sin  private 
Kreds,  og  her  blev  hun  »kontrolleret«  af  Dr.  Phinuit, 
men  til  Afvexling  ogsaa  af  andre  Aander:  Johan  Sebastian 
Bach,  Longfellow,  Commodore  Vanderbilt  og  andre.  Til- 
sidst  blev  Phinuit  den  herskende.  Om  sig  selv  fortæller 
denne  Phinuit,  at  han  har  været  fransk  Læge,  født  1790 
i  Marseille  og  død  1860;  han  har  ogsaa  gjort  omhyggelig 
Rede  for,  hvor  han  har  studeret  og  opholdt  sig  til  for- 
skellige Tider.  Trods  omhyggelige  Efterforskninger  har 
der  ikke  kunnet  opdages  nogetsomhelst  Spor  af,  at  en 
saadan  Person  har  existeret;  det  er  altsaa  en  ren  Fantasi- 
skabning, som  Mrs.  P.  har  suggereret  sig  selv.  Mærkeligt 
er  det  ogsaa,  at  denne  Franskmand  ikke  kan  tale  Fransk. 
Phinuit  har  forklaret  det  ved  den  Omstændighed,  at  han 
har  levet  længe  i  Metz,  hvor  der  var  mange  Englændere, 
som  han  var  nødt  til  at  tale  med,  saa  at  han  glemte  sit 
Modersmaal.  Det  lyder  jo  rigtignok  besynderligt,  at  en 
Franskmand  i  sit  eget  Fædreland  skulde  kunne  glemme 
sit  Sprog.    Mr.  Hodgson  sagde  da  ogsaa  dette  til  Phinuit 

engang  i  en  Seance  og  udtalte  som  sin  Mening,  at  Phinuit 

ikke  kunde  tale  Fransk,  fordi  han  var  nødt  til  at  benytte 
sig  af  Mediets  Hjærne,  og  Mrs.  P.  kunde  ikke  noget 
fremmed  Sprog.  Ved  en  senere  Lejlighed  afleverede 
Phinuit  saa  denne  Forklaring  som  sin  egen  Opfindelse; 
han  er  altsaa  ikke  uimodtagelig  for  Suggestioner. 

Phinuit's  Specialitet  bestaar  i,  at  han  giver  Oplys- 
ninger om  private  Forhold,  der  kun  ere  kendte  af  den 
Person,  som  holder  Mrs.  P.  i  Haanden  under  Trancen. 
Der  foreligger  en  Mængde  højst  forbløffende  Udtalelser  af 
ham  i  denne  Retning,  og  det  var  særlig  af  den  Grund, 
at  det  engelske  Selskab  tog  sig  over  at  undersøge  Sagen 
nærmere.  Man  mente  først,  at  Mrs.  P.  skaffede  sig  Under- 
retning om  sine  Klienters  private  Forhold  ved  Hjælp  af 
Spioner.  Man  lod  hende  derfor  i  længere  Tid  bevogtQ 
af  private  Detektiver,  men  det  førte  ikke  til  noget  Resultat. 
Desuden  brugte  man  at  indføre  ved  hendes  Seancer  vild- 
fremmede Mennesker  under  falske  Navne;  Phinuit  kunde 
endda  fortælle  dem  en  Mængde  om  deres  personlige 
Forhold.  Endelig  indbød  Medlemmerne  af  S.  P.  R.  hende 
til  England,  Hun  blev  indkvarteret  hos  dem,  afvexlende 
i  Liverpool,  Cambridge  og  London,  hvor  hun  ikke  kendte 
et  Menneske  og  blev  skarpt  bevogtet.  Man  holdt  talrige 
Seancer  med  hende,  og  tog  stenografiske  Rapporter  over 
de  faldne  Udtalelser;  Resultatet  blev  væsenlig  det  samme. 

Naturligvis  er  ikke  alt,  hvad  Phinuit  siger,  lige  godt. 
Undertiden  er  det  meste  galt;  ved  andre  Lejligheder 
»fisker«  han,  idet  han  stiller  Spørgsmaal,  hvis  Besvarelse 
kunne  røbe  ham  det,  der  ønskes  Oplysning  om.  Men 
saa  kan  han  til  Gengæld  ved  enkelte  Lejligheder  give 
Svar  paa  Spørgsmaal,  som  den  paagældende  Person  næppe 
selv  vilde  kunne  besvare;  en  nærmere  Undersøgelse  viser 
dog,  at  Phinuit's  Oplysninger  ere  rigtige.  Vi  kunne  ikke 
her  gaa  nærmere  ind  paa  det  enorme  Materiale,  som  man 
har  samlet  til  Belysning  af  Phinuit's  Virksomhed,  Det 
vil  være  nok  at  slaa  fast,  at  alle  Undersøgerne  synes  enige 

om,  at  Phinuit's  Meddelelser  kunne  forklares  som  Tanke- 
overføring fra  de  tilstedeværende  Personer.  Men  herved 
er  rigtignok  at  bemærke,  at  de  Tanker,  som  overføres, 
langtfra  altid  ere  tænkte  klart  af  de  paagældende  Personer. 
Der  synes  altsaa  her  at  foreligge  Exempler  paa  automatisk 
Tale  (jvf.  S.  240.),  hvorved  en  Person,  sig  selv  uafvidende, 
kan  hviske  Svaret  paa  et  af  ham  selv  fremsat  Spørgsmaal. 
Hvis  dette  virkelig  er  Kilden  til  Phinuit's  Viden,  saa  vil 
aabenbart  en  Udlænding,  som  ikke  kan  Engelsk,  heller 
ikke  kunne  faa  Oplysninger  af  ham,  fordi  Phinuit  kun 
forstaar  Engelsk.  Saaledes  forholder  det  sig  da  ogsaa. 
Alle  de  Spørgsmaal,  som  Richet  stillede  sin  Landsmand 
og  Kollega  Dr.  Phinuit,  blev  galt  besvarede.  Det  eneste 
rigtige,  der  fremkom,  var  Navnet  paa  Richet's  Hund,  og 
det  blev  galt  udtalt.  Phinuit's  Viden  er  saaledes  ikke  i 
nogen  Maade  overnaturlig;  han  gengiver  kun,  hvad  den 
hysteriske  Somnambule  Mrs.  P.  hører  under  Seancen. 


Magiens  tekniske  Hjælpemidler. 

Hidtil  have  vi  udelukkende  taget  Hensyn  til  de 
psykiske  Tilstande  og  Virksomheder,  som  kunne  antages 
at  have  fremkaldt  eller  vedligeholdt  overtroiske  Anskuelser. 
Den  fysiske  Natur  og  dens  Kræfter  have  vi  kun  for  saa 
vidt  berørt,  som  Iagttagelser  af  Naturfænomener  og  For- 
tolkninger af  det  iagttagne  have  spillet  en  Rolle  i  Over- 
troen. Det  har  herved  vist  sig,  at  de  forskellige  normale 
og  anormale  sjælelige  Virksomheder  ere  tilstrækkelige  til 
at  forklare  de  væsenligste  af  de  overtroiske  AViskuelser, 
om  hvis  Existens  de  historiske  Undersøgelser  have  belært 
os.  Overtroen  er  saaledes  fuldstændig  begrundet  i  selve 
Menneskets  Natur,    idet    den    er   udsprungen   dels  af  slet 

Iagttagelse  og  falsk  Fortolkning  af  Naturfænomener,  dels 
af  Mangel  paa  Kendskab  til  og  Forstaaelse  af  de  sjælelige 
Tilstande  og  Virksomheder.  Men  fordi  vi  i  selve  Sjæle- 
livets Dybder  kunne  finde  de  tilstrækkelige  Åarsager  til 
overtroiske  Forestillingers  Oprindelse,  derfor  er  den 
Mulighed  ikke  udelukket,  at  ikke  ogsaa  fysiske  Fænomener 
lejlighedsvis  kunne  have  været  anvendte  til  at  give  en 
næsten  haandgribelig  Bekræftelse  af  de  fastslaaede  Ansku- 
elsers Rigtighed.  Særlig  ligger  det  jo  nær  at  antage,  at 
professionelle  Troldmænd  og  Magere  til  forskellige  Tider 
have  udnyttet  Kendskabet  til  Naturens  Kræfter  til  at  be- 
drage sine  uvidende  Medmennesker,  for  at  de  derved 
kunde  vinde  eller  vedligeholde  et  Ry  for  at  siaa  i  Pagt 
med  højere  Magter. 

At  dette  har  kunnet  lade  sig  gøre,  er  let  at  forstaa. 
Endnu  i  vor  Tid  gives  der  jo  professionelle  Troldmænd, 
Taskenspillere,  »Professorer  i  højere  Magi«,  som  dels  ved 
personlige  Færdigheder,  dels  ved  en  sindrig  Anvendelse 
af  Naturens  Kræfter  forstaa  at  frembringe  illuderende 
Virkninger.  Og  selv  indsigtsfulde  Tilskuere,  som  intet 
Øjeblik  tvivle  om,  at  de  overraskende  Resultater  ere  naaede 
ad  naturlig  Vej,  kunne  finde  Fornøjelse  ved  at  se  derpaa, 
fordi  det  sjældent  er  muligt  at  opdage,  hvorledes  Resul- 
tatet er  fremkommet.  Naar  dette  kan  lade  sig  gøre 
n  uomstunder,  hvor  naturvidenskabelig  Indsigt  har  naaet 
en  Udbredelse  som  aldrig  tidligere,  er  det  indlysende,  at 
det  har  kunnet  praktiseres  i  langt  større  Udstrækning 
tidligere,  hvor  Naturvidenskab  næppe  existerede,  og  Mageren 
omhyggelig  hemmeligholdt  sin  Smule  Viden,  som  han 
havde  taget  i  Arv  efter  sin  Lærer  og  maaske  udvidet  ved 
mer  eller  mindre  tilfældige  Iagttagelser.  Og  under  saa- 
danne  Forhold  kunde  de  ved  Taskenspilleri  opnaaede 
Resultater  ogsaa  udgives  for  magiske  Virkninger,  fordi 
man  ikke  forstod  dem  og  troede  paa  Magiens  Virkelighed. 


MAGIENS   TEKNISKE   HJÆLPEMIDLER.  375 

Vi  vide  nu  ogsaa,  at  Taskenspillerkunster  virkelig  til 
alle  Tider  have  været  anvendte  i  bedrageriske  Øjemed, 
.for  at  bestyrke  Mængdens  Tro  enten  paa  den  enkelte 
Magers  Magt  eller  paa  visse  almindelige  Anskuelser.  I 
den  ''historiske  Fremstilling  er  der  givet  adskillige  Exempler 
herpaa.  Oprindelig  vare  Kunstgrebene  naturligvis  saare 
plumpe  og  haandgribelige,  fordi  man  ikke  havde  finere 
Midler  til  sin  Raadighed.  Dette  er  saaledes  Tilfældet  med 
<le  forskellige  Metoder,  som  brugtes  af  Troldmænd  i  den 
græske  Forfaldsperiode  til  at  fremmane  Hekates  lysende 
Skikkelse  (I.  S.  80).  I  enkelte  nordiske  Sagaer  omtales 
•det,  at  visse  Gudebilleder  vare  levende,  og  det  fremgaar 
tydelig  nok  af  Skildringerne,  at  der  inden  i  disse  Træ- 
billeder har  været  skjult  Mennesker,  som  i  paakommende 
Tilfælde  spillede  Gudens  Rolle.  Heller  ikke  den  kristne 
Kirke  har  skyet  at  benytte  lignende  Midler,  om  disse  end 
paa  senere  Tider  have  været  noget  kunstigere;  ved  Talerør 
og  deslige  skjulte  Indretninger  har  man  forstaaet  at  opnaa 
stor  Virkning  i  Kirkerne  ved  at  lade  Guddommen  tale 
<lirekte  til  den  forsamlede  Menighed.  Det  kan  vel  fore- 
komme os  noget  mærkeligt,  at  sligt  Gøgl  har  kunnet  finde 
Indpas  i  Kirkerne,  men  det  er  vel  forresten  ikke  mere 
forargeligt  end  det  Kunststykke,  som  Romerkirken  endnu 
i  vort  Aarhundrede  har  produceret  under  Navn  af  Miraklet 
med  den  hellige  Januars  Blod.  At  Middelalderens  lærde 
Magere  have  benyttet  sin  naturvidenskabelige  Indsigt  til 
at  imponere  Folket,  er  vistnok  hævet  over  enhver  Tvivl. 
Det  vilde  være  naivt  at  tro,  at  disse  Mænds  Stræben  efter 
at  konstruere  kunstige  Automater  i  menneskelig  Skikkelse 
skulde  være  fremgaaet  alene  af  en  Trang  til  en  passende 
Fritidsbeskæftigelse,  uden  nogen  Bagtanke  om  den  vid- 
underlige Virkning,  som  en  saadan  selvbevægelig  Statue 
kunde  udøve  paa  den  uvidende  Samtid.  Og  efterhaanden 
som  den  naturvidenskabelige  Indsigt  voxede,  vare  de  lærde 
Magere  stadig  beskæftigede  med  at  udnytte  deti  nye  Viden 

i  magiske  Øjemed.  Det  værdifulde  i  første  Udgave  af 
Porta's  »magia  naturalis«  er  netop  saadanne  Anvendelser 
af  de  kendte  Kræfter;  Resten  er  ren  og  skær  Overtro. 
(jvf.  n.  S.  171—72).  Og  endnu  paa  Galilæi's  Tid  synes 
adskillige  Forskere  mere  at  have  arbejdet  i  Magiens^ 
Taskenspilleriets,  end  i  den  strænge  Videnskabs  Tjeneste* 
Mænd  som  Athanasius  Kircher{i6oi — 80)  ogCasper 
Schott  1608 — 66)  have  en  særlig  Forkærlighed  for  det 
vidunderlige,  det,  der  kan  imponere  og  illudere  Menne- 
skene, og  i  deres  talrige  Værker  ere  de  videnskabelige 
Undersøgelser  sædvanlig  det  underordnede;  de  magiske 
Anvendelser  indtage  den  største  Plads.  Selv  i  vore  Dage 
har  Taskenspilleriet  i  sine  forskellige  Former  fundet  en 
vidtstrakt  Anvendelse  i  bedrageriske  Øjemed.  Spiritisternes 
fysiske  Medier  og  Materialisationsmedier  ere,  som  tidligere 
omtalt,  for  største  Delen  Taskenspillere,  der  have  fundet 
det  mere  fordelagtigt  at  spekulere  i  Overtroen  fremfor  at 
give  sine  Kunster  det  rette  Navn.  (HL  S.  161).  Og  det 
halvvidenskabelige  Skrabsammen ,  som  Mme  Blavatsky 
udgav  for  et  teosofisk  System,  blev  ligeledes  ved  Tasken- 
spilleriets Hjælp  ophøjet  til  en  religiøs  Doktrin,  der  bar 
fundet  talrige  begejstrede  Tilhængere.  (III.  S.  150 — 52). 
Fordi  det  nu  er  sikkert,  at  Taskenspilleri  kan  anvendes 
og  til  alle  Tider  har  været  anvendt  til  at  bestyrke  Tro  og 
Overtro,  derfor  er  det  dog  ikke  strax  givet,  at  Taskenspilleri 
er  den  eneste  sande  Aarsag  til  alle  magiske  Virkninger. 
En  saadan  Antagelse  fører  til  de  æventyrligste  Konsekvenser. 
I  sit  Værk:  »les  sciences  occultes«  Paris  1829,  har  E. 
Sal  ver  te  forsøgt  at  gennemføre  denne  Forklaring  paa 
alle  de  Beretninger  om  magiske  Virkninger,  som  Fortiden 
har  overleveret  os.  Men  Følgen  deraf  er,  at  han  er  nødt 
til  at  antage,  at  man  i  den  graa  Oldtid  har  havt  et 
Kendskab  til  fysiske  og  kemiske  Kræfter,  som  gaar  langt 
ud  over,  hvad  man  paa  nogen  Maade  tør  forudsætte. 
Krudt,  Luftballoner,  Hulspejle  og  lignende  Opfindelser  af 

« 

en  senere  Tid  spille  en  stor  Rolle  i  hans  Forklaringer  af 
det,  der  berettes  om  ægyptiske  Præster  og  græske  Filosofer, 
om  Moses  og  Profeterne.  Hvad  der  egenlig  vindes  ved 
slige  vilkaarlige  Antagelser,  er  ikke  godt  at  forstaa,  rent 
bortset  fra,  at  man  næppe  har  Ret  til  at  stemple  alle 
Oldtidens  fremragende  Personligheder  som  bevidste  Be- 
dragere. Mærkelig  nok  er  Salverte's  Anskuelse  i  vore 
Dage  igen  hævdet  af  en  saa  kundskabsrig  Forfatter  som 
L.  Lund.  I  »Tolv  Fragmenter  om  Hedenskabet«,  Kbhn. 
1 89 1,  gaar  han  endog  til  den  Yderlighed  at  antage,  at  de 
Uvejr,  som  i  Sagaerne  ofte  siges  at  være  rejste  ved  Trold- 
dom, virkelig  have  været  fremkaldte  ved  Kunst  af  Per- 
soner, som  sad  inde  med  de  fornødne  naturvidenskabelige 
Kundskaber.  Nu  vare  de  gamle  Vikinger  sikkert  ikke  Folk, 
der  lod  sig  skræmme  af  Smaating;  et  Uvejr  som  skulde 
kunne  gøre  dem  alvorligt  Afbræk,  har  ikke  været  rent 
Legeværk.  Men  Hr.  Lund  har  næppe  betænkt,  hvilke 
kolossale  Maskiner  der  maatte  kræves  til  at  bringe  Hav 
og  Luft  i  et  saadant  Oprør,  at  Folk  i  Skibene  ikke  kunde 
holde  sig  paa  Benene  —  som  det  hedder  i  Jomsvikinga 
Saga.  Og  hvorfor  finde  vi  i  vore  Musæer,  der  dog  inde- 
holde adskilligt  fra  Oldtiden,  ikke  en  Stump  Metal,  der 
ser  ud,  som  om  det  kunde  have  været  anvendt  i  en  saa- 
dan  Maskine?  Saalænge  man  ikke  har  et  eneste  haand- 
gribeligt  Bevis  for  den  postulerede  store  Indsigt  i  Natur- 
videnskaberne hos  Oldtidsfolkene,  maa  alle  den  Slags 
Antagelser  henvises  til  Fablernes  Verden. 

At  gaa  videre  ind  paa  de  enkelte  Grene  af  Tasken- 
spilleriet ligger  udenfor  min  Opgave;  jeg  skal  derfor 
indskrænke  mig  til  nogle  almindelige  Bemærkninger  til 
Vejledning  for  den,  der  ønsker  nærmere  at  studere  dets 
Betydning  for  Overtroen.  Tage  vi  Ordet  i  videste  Forstand, 
saa  omfatter  det  saavel  Anvendelsen  af  Naturens  Kræfter 
som  af  personlige  Færdigheder.    Hvorvidt  nu  rent  manuelle 

Færdigheder  have  været  kendte  og  anvendte  af  Fortidens 
Magere,  er  naturligvis  ikke  let  at  afgøre ;  det  vil  i  Alminde- 
lighed kun  være  den  instrumentale  Del  af  deres  Kunster, 
som  man  kan  danne  sig  en  Formodning  om.  Denne 
Side  af  Sagen  har  den  engelske  Fysiker  D.  Brewster 
behandlet  i  sine  »letters  on  natural  magic«,  183 1;  han  giver 
her  en  Fremstilling  af  de  fysiske  og  kemiske  Hjælpemidler, 
som  med  nogenlunde  Sikkerhed  kan  paavises  at  være  benyt- 
tede af  Fortidens  Magere.  Det  moderne  Taskenspilleri,  hvis 
væsenligste  Opgave  er  at  fornøje  Folk,  er  ofte  blevet 
fremstillet  af  bekendte  Kunstnere  paa  dette  Omraade. 
Hoffmann's  »Modern  Magic«  skal  være  et  af  de 
bedste  Arbejder  af  den  Art;  det  giver  i  hvert  Fald  yderst 
detaillerede  Anvisninger  til  en  stor  Mængde  Kunststykker. 
Taskenspilleriets  Teori  har  den  bekendte  Psykolog  De  ss  o  ir, 
under  Navnet  Rells,  behandlet  i  sine  »Psychologische 
Skizzen«.  Begge  de  sidstnævnte  Arbejder  ere  for  saa  vidt 
af  Betydning  her,  som  de  i  høj  Grad  ville  lette  Forstaaelsen 
af  de  specielle  Metoder,  der  anvendes  af  de  spiritistiske 
Medier.  Disse  findes  nærmere  beskrevne  i  Truesdell's 
»Spiritualism,  Bottom  Facts«,  Willmann's  »Moderne 
Wunder«,  »Revelations  of  a  Spirit-Medium«  og  Hodgson's 
Oplysninger  onj  Mr.  Davey's  Forsøg  i  Bd.  VIII  af  Pro- 
ceedings  of  S.  P.  R. 

Blandt  de  mange  spiritistiske  Kunster  er  der  kun  en 
enkelt,  som  det  kan  have  nogen  Interesse  at  dvæle  ved 
et  Øjeblik,  fordi  den  har  givet  Anledning  til  mange  vilde 
Fantasier.  Det  er  de  tidligere  omtalte  Parafinforme  af 
Aandehænder  (III.  S.  127),  hvilke  ikke  blot  af  begejstrede 
Spiritister  men  ogsaa  af  mere  kritiske  Personer  ere  blevne 
betragtede  som  noget  højst  vidunderligt.  Man  er  nemlig 
gaaet  ud  fra  som  givet,  at  de  ikke  kunde  være  lavede 
over  menneskelige  Hænder,  fordi  en  Haand  ikke  uden  at 
sprænge  det  tynde  Parafinhylster  skulde  kunne  trækkes  ud 

af  den  snævre  Aabning  ved  Haandleddet.  Endnu  umuligere 
skulde  det  være  at  faa  Hylstret  af,  hvis  Fingrene  holdtes 
bøjede  —  og  dog  har  man  ogsaa  Afstøbninger  af  Hænder 
i  saadanne  Stillinger.  Alle  disse  Paastande  om  Tingens 
Umulighed  ere  dog  fuldstændig  grebne  ud  af  Luften; 
tydelig  nok  have  de  paagældende  Autorer  ikke  selv  gjort 
sig  en  Smule  Ulejlighed  med  at  tage  Parafinaftryk  af 
Haanden,  ti  saa  vilde  de  snart  have  opdaget,  at  Sagen 
slet  ikke  er  saa  vanskelig.  Naar  blot  alle  Haar  paa  Haand 
og  Haandled  ere  afragede  omhyggelig,  og  Haanden  ind- 
gnides med  en  Smule  Olje  —  hvilket  iøvrigt  ikke  engang  er 
nødvendigt  —  saa  er  det  let  nok  at  faa  enhver  Form  af. 
Saalænge  Parafinet  ikke  er  helt  koldt,  er  det  noget 
elastisk;  derfor  er  det  muligt  at  faa  Haanden  ud  af  en 
Form,  selv  om  Fingrene  ere  bøjede.  Og  fylder  man 
bagefter  Parafinformen  med  Gibs,  vil  man  paa  den  saa- 
ledes  tilvejebragte  Gibsafstøbning  kunne  se,  at  Formen 
ikke  i  nogen  iøjnefaldende  Grad  er  bleven  deformeret  ved 
at  tages  af  Haanden.  Jeg  har  Gibsafstøbninger  af  Hænder, 
hvis  Omkreds  over  Knoerne  er  3  cm.  større  end  Omkredsen 
af  Haandleddet;  altsaa  er  Haanden  dog  sluppen  ud  af  den 
forholdsvis  lille  Aabning  uden  at  beskadige  Formen. 

Medens  det  som  sagt  er  vanskeligt  at  afgøre,  hvorvidt 
Fortidens  Magere  have  benyttet  saadanne  manuelle  Kunst- 
greb, som  nu  almindelig  anvendes  af  Taskenspillerne,,  saa 
er  der  dog  én  legemlig  Færdighed  —  Bugtaleriet  —  som 
sikkert  til  alle  Tider  har  været  kendt  og  anvendt.  En 
meget  omfattende  Fremstilling  af  Bugtalerkunstens  Historie 
og  Teori  er  givet  af  Flatau  og  Gutzmann:  »Die 
Bauchrednerkunst«,  Leipzig  1893.  I  Begejstring  for  Emnet 
synes  ForfF.  dog  at  gaa  lidt  for  vidt,  naar  de  hævde,  at 
det  er  ved  Bugtaleriets  Hjælp  at  alle  Oldtidens  Spaakvinder 
og  Troldmænd  have  naaet  sit  Ry.  Der  er,  som  vi  have 
set,  saa  mange  Momenter,   der  have  virket  sammen  til  at 

frembringe  Troen  paa  visse  Personers  Spaadomsevne  og 
magiske  Kræfter,  at  Bugtalerkunsten  i  gunstigste  Tilfælde 
kun  kan  blive  et  blandt  de  mange.  Ogsaa  Middelalderens 
Hexe  skulle  for  en  stor  Del  have  været  Bugtalere.  Som 
Bevis  herfor  anføres  enkelte  Historier  fra  en  senere  Tid, 
Tilfælde  af  Spøgeri,-  som  bevislig  er  bleven  foraarsaget 
ved,  at  Bugtalersker  have  ladet  allehaande  Stemmer  lyde 
rundt  om  i  Huset.  Det  er  altsaa  utvivlsomt,  at  Bugtaleriet 
har  bidraget  sin  Del  til  at  befæste  al  Slags  Overtro.  xMen 
det  er  dog  indlysende,  at  selve  Troen  paa  Hexene  ikke 
kan  være  udsprungen  deraf,  og  at  ikke  alle  de  Individer, 
der  ere  blevne  dømte  som  Hexe,  have  været  Bugtalere. 
Hvad  skulde  egenlig  have  bevæget  Millioner  af  Mennesker 
til  at  lægge  sig  efter  en  Kunst,  der  møjsommelig  maa 
læres,  og  som  de  ikke  kunde  høste  andet  Udbytte  af  end 
Døden  paa  Baalet?  Imidlertid  fremgaar  det  af  ForfFs 
historiske  Efterforskninger,  at  Bugtaleriet  i  ikke  ringe 
Udstrækning  har  været  benyttet  af  de  forskellige  Tiders 
Magere,  og  de  fysiologiske  Undersøgelser  have  tillige  vist, 
at  nogle  Bugialerroner  ofte  kunne  opsraa  uvilkaarligt,  uden 
særlig  Anstrængelse  fra  den  paagældendes  Side.  Dette 
finder  især  let  Sted  hos  Kvinder.  Det  er'  derfor  ikke 
helt  usandsynligt,  at  Bugtaleriet  ogsaa  spiller  en  Rolle  for 
visse  spiritistiske  Medier.  I  nogle  af  den  tidligere  omtalte 
Mrs.  Piper's  Seancer  synes  Dr.  Phinuit  saaledes  under- 
tiden at  være  produceret  med  Bugtalerstemme. 


Slutning. 

Vi  have  nu  gennemgaaet  de  væsenligste  af  de  Fæno- 
mener, som  paavislig  have  havt  Betydning  for  de  forskel- 

lige  overtroiske  Anskuelsers  Opstaaen  og  videre  Udvikling. 
Fuldstændig  kan  denne  Fremstilling  naturligvis  ikke  gøre 
Fordring  paa  at  være,  ligesaa  lidt  som  vi  have  naaet  at 
give  Forklaring  paa  alle  de  overtroiske  Forestillinger,  som 
have  hersket  til  forskellige  Tider.  Men  denne  Ufuld- 
stændighed skyldes  nærmest  Nødvendigheden  af  at  begrænse 
Arbejdet  og  næppe  Videnskabens  Mangel  paa  Evne  til  at 
forklare  Fænomenerne.  Naturligvis  er  der  ikke  saa  lidt, 
særlig  af  Oldtidens  Overtro,  hvis  Oprindelse  man  ikke 
med  Sikkerhed  kan  eftervise.  Det  er  ligefrem  og  naturlig 
begrundet  i  den  Omstændighed,  at  vore  historiske  Efter- 
retninger om  de  Fænomener,  hvorpaa  man  i  hine  fjærne 
Tider  har  bygget  sin  Opfattelse,  ere  altfor  mangelfulde. 
Og  Fænomener,  som  man  ikke  kender,  kan  man  ifølge 
Sagens  egen  Natur  ikke  indlade  sig  paa  at  forklare.  Men 
naar  man  ser  ganske  lignende  Anskuelser  i  senere  Tider 
blive  opretholdte  ved  urigtig  Fortolkning  af  bekendte, 
naturlige  Fænomener,  saa  vilde  det  være  ligefrem  absurd 
at  antage,  at  der  tidligere  skulde  have  været  andre,  ukendte 
Kræfter  medvirkende. 

Medens  den  hele  Undersøgelse  saaledes  naturlig  maa 
være  ufuldstændig  og  mangelfuld,  har  den  paa  den  anden 
Side  ført  os  til  Indsigt  i  en  næsten  overvældende  Mængde 
Aarsager  til  Overtro.  Vi  have  f.  Ex.  set,  at  en  Spaadoms 
eller  Drøms  Opfyldelse  kan  skyldes  meget  forskellige 
Omstændigheder.  Herved  er  intet  at  gøre;  et  og  samme 
Fænomen  kan  erfaringsmæssig  være  fremkaldt  ved  højst 
forskellige  Aarsager.  En  Ildløs  kan  jo  være  bevirket  ved 
et  Lynnedslag,  ved  Selvantændelse  af  brændbare  Stoffer, 
ved  uforsigtig  Omgang  med  Ild  eller  ved  forsætlig  An- 
tændelse. Ligesom  det  derfor  vilde  være  i  høj  Grad 
urigtigt  paa  Forhaand  at  fastslaa,  at  en  Ildløs  kun  kan 
opstaa  paa  én  bestemt  Maade,  saaledes  kan  man  heller 
ikke  slaa  fast,  at  andre  Tildragelser  i  hvert  enkelt  Tilfælde 

skal  have  samme  Aarsag.  Det  er  deane  Tilbøjelighed  til 
at  simplificere  Forklaringen,  der  er  herskende  hos  Spiritister 
c^  Okkultister.  Derfor  gribe  de  hellere  til  at  antage  en 
eller  anden  magisk  Kraft,  der  kan  have  alle  mulige  og 
umulige  Virkninger,  fremfor  i  hvert  enkelt  Tilfælde  at 
opsøge  de  kendte  Kræfter  i  Naturen  og  Sjælelivet,  som 
kunne  have  fremkaldt  Fænomenet.  Dette  er  ganske  vist 
mere  vidtløftigt  end  strax  at  raabe  paa  Aander  og  psykisk 
Kraft,  Odkraft  eller  lignende,  men  det  er  dog  den  Vej 
man  maa  gaa,  hvis  man  virkelig  vil  naa  Sandheden. 
Er  der  virkelig  Fænomener  i  Tilværelsen,  som  vi  ikke 
kunne  forklare  ved  de  hidtil  kendte  Kræfter,  saa  skal  det 
tilsidst  nok  vise  sig.  Jeg  behøver  saaledes  kun  at  henvise 
til,  at  vi  ved  de  telepatiske  Hallucinationer  foreløbig  staa 
overfor  et  aabent  Spørgsmaal.  Det  vil  være  Fremtiden 
forbeholdt  at  faa  Rede  paa,  hvorledes  det  forholder  sig 
hermed.  Men  en  virkelig  Løsning  af  Problemet  vilde 
kun  blive  skudt  ud  i  en  fjærn  Fremtid,  hvis  man  a  priori 
vilde  antage  ukendte  Kræfters  Medvirken  og  dermed 
renoncere  paa  en  nærmere  Undersøgelse  af  Sagen. 

Overtroens  Historie  viser  os,  hvor  utrolig  sejglivede 
slige  forhastede  Hypoteser  kunne  blive,  naar  de  først  ere 
trængte  ind  i  den  almindelige  Bevidsthed.  Det  kan  kræve 
Aartusinders  Arbejde  igen  at  faa  dem  udryddede.  Alle 
de  mange  overtroiske  Anskuelser,  hvis  naturlige  Sammen- 
hæng her  er  søgt  belyst,  ere  jo  fra  første  Færd  kun  saa- 
danne  urigtige  Fortolkninger  af  mer  eller  mindre  slet 
iagttagne  Fænomemer.  Naar  man  véd  det,  bør  man 
naturligvis  være  dobbelt  forsigtig  med  ikke  at  give  Anled- 
ning til  ny  Overtro.  I  den  Retning  have  de  moderne 
Okkultister  ikke  saa  lidt  paa  sin  Samvittighed.  Telepati, 
subliminal  Bevidsthed  og  lignende  Begreber  have  al  mulig 
Udsigt  til  at  indtage  en  fremragende  Plads  i  de  næste  Aar- 
hundreders  Overtro  —  takket    være  Okkultisternes   Iver 

for  strax  at  finde  en  Forklaring  selv  til  de  mest  kompli- 
cerede Fænomener.  Det  kan  være  meget  ønskeligt,  men 
det  er  ikke  altid  opnaaeligt,  naar  man  vil  have  fast  Grund 
under  Fødderne.  Videnskaben  maa  først  møjsommelig 
prøve  alle  mulig  Udveje,  inden  den  skrider  til  at  opstille 
nye  Antagelser;  Overtroen  derimod  har  altid  sin  For- 
klaring fix  og  færdig. 

I. 

Almindelig  Oversigt. 


• 

»Overtro  er  Theori,  Trolddom  er  Praxis,«  —  dette 
er  vist  en  i  al  sin  Jævnhed  og  Simpelhed  korrekt  For- 
klaring, om  den  end  selvfølgelig  er  langt  fra  at  være 
udtømmende;  Overtro  og  Trolddom  ere  egentlig  to  Sider 
af  et  og  det  samme,  men  det  ene  kan  ikke  holdes  ude 
fra  det  andet;  Theori  og  Praxis  komme  let  til  at  folde 
sammen,  i  alt  Fald  til  Dels,  i  alle  de  Tusinder  afMaader, 
hvorpaa  Overtro  og  Trolddom  give  sig  Udslag. 

Begge  Dele  findes  baade  hos  Hedningerne  og  hos 
Jøderne;  i  enkelte  hedenske  Lande  med  en  forholdsvis 
høj  Kultur,  som  hos  Kaldæerne,  er  det  hele  sat  fuldstændig 
1  System ;  Trolddommen,  Hexeriet,  eller,  for  at  bruge  den 
noget  mere  videnskabelige  Betegnelse,  Magien,  var  bleven 
til  en  Videnskab,  som  vi  maaske  endnu  stadig  kunne 
kjende  Spor  af  i  de  kristne  Lande. 

Man  kan  forfølge  alskens  Overtro  og  Trolddom 
indenfor  den  kristne  Kirke  langt  tilbage  i  Tiden;  naar 
Blikket  her  særlig  vendes  mod  Hexeriet  og  Forfølgelserne 
af  de  Personer,  som  gave  sig  af  dermed,  da  er  det  en 
Kjendsgjerning,    at  der  allerede  i  det  sjette  Aarhundrede 


af  vor  Tidsregning  har  fundet  Tortur  Sted  mod  de  mis- 
tænkte. I  en  Beslutning,  der  efter  Sigende  stammer  fra 
Kirkemødet  i  Ånkyra  314,  men  som  dog  efter  al  Sand- 
synlighed næppe  er  ældre  end  fra  omtr.  Aar  800,  hedder 
det,  at  Biskopperne  skulle  holde  et  vaagent  Øje  med  de 
ugudelige  Kvinder,  som,  forførte  af  Dæmonernes  Blænd- 
værk, indbilde  sig,  at  de  om  Natten  ride  omkring  med 
Herodias  og  Diana  og  paa  deres  Befaling  holde  For- 
samlinger. Senere  hen  forandredes  Opfattelsen;  da  mente 
man  ikke  længere,  at  Kvindernes  natlige  Ridt  var  Ind- 
bildning, der  stammede  fra  Djævelens  Blændværk  og 
Menneskenes  ophidsede  Fantasi,  men  at  en  saadan  Rejse 
fandt  Sted,  selv  om  ogsaa  den  formentlige  Hex  kunde 
godtgjpres  at  have  ligget  i  sin  Seng  paa  den  Tid,  da  hun 
mentes  og  mente  at  have  været  paa  sin  Expedidon  til 
Hekkenfeld  (d.  e.  Hekla),  Bloksbjærg,  Blaakulla,  Troms 
Kirke,  og  hvad  nu  ellers  de  Steder  hed,  hvor  Hexene 
mødtes  paa  deres  store  Højtider  for  at  samles  med  Djævelen 
og  alle  de  onde  Aander,  som  han,  »den  Fyrste,  der  har 
Magt  i  Luften«  (Ef.  2,  2)  tog  med  sig  til  Gildet.  Det  er 
jo  en  kjendt  Sag,  at  Hexene  paa  deres  Faner  benyttede 
sig  af  Kosteskafter,  Ovn  rager,  Dejgtrug  og  lignende 
abnorme  Befordringsmidler.  Der  har  vel  været  for- 
skjellige  Salver,  med  hvilke  de  have  indsmurt  sig,  førend 
de  kom  i  den  Søvn  eller  Beruselse,  under  hvilken  Hexe- 
rejsen  mentes  at  foregaa,  eller  under  hvilken  de  tænkte 
eller  tænktes  at  kunne  øve  deres  ondskabsfulde  Idrætter. 
Men  at  hitte  ind  i  eller  ud  af  alt  det  Sammensurium,  de 
tvungent  eller  frivillig  fortalte  om  Luftrejserne,  er  en  ren 
Umulighed;  det  er  en  af  de  store  psykologiske  Gaader, 
der  aldrig  ville  blive  løste.  De  mange  Beretninger  om 
Hexenes  Luftrejser  staa  maaske  i  Forbindelse  med  de 
gamle  Sagn,  baade  fra  de  sydlige  Lande  og  her  i  Norden, 
om  krigerske  Aander,  som  red  gjennem  Luften,  om  Kong 
Abels  og  Kong  Valdemars  vilde  Jagt;    det  kan  vel  endog 

for  en  Del  føres  tilbage  til  Hedenskabet;  man  mindes 
derved  om  »Asgaardsrejen«  og  om  Odins  Ridt  paa 
Slejpner. 

Der  kan  i  det  hele  paavises  mange  Tegn  til,  at 
Hexevæsenet  er  at  betragte  som  en  ligefrem  Fonsættelse 
af  Hedenskabet  og  hvad  der  stod  i  Forbindelse  med  den 
hedenske  Gudstjeneste.  Da  Kristendommen  var  bleven 
indført,  vilde  man  ikke  rent  ud  nægte  de  gamle  hedenske 
Guders  virkelige  Tilværelse,  men  man  lavede  om  paa 
dem  og  kaldte  dem  Djævle;  Odin  betragtedes  saaledes  af 
Saxo  som  en  Hexemester,  der  formaaede  at  ride  gjennem 
Luften,  fulgt  af  sine  Ulve  og  Ravne,  der  her  optræde 
som  Repræsentanter  for  Mørkets  Aander.  Det  er  ganske 
mærkeligt  og  betegnende  for  den  forandrede  Tankegang 
og  Aandsretning,  at  de  Dyr,  der  i  Hedenskabet  omtales 
som  Gudernes  Ledsagere,  senere  hen  faa  Betydning  som 
særlig  yndede  Herberger  for  de  onde  Aander;  Thors 
Bukke  og  Frejas  Katte  gjenfindes  i  Middelalderen  og  langt 
ned  mod  vore  Dage  i  nær  Forbindelse  med  Hexene  og 
deres  Fyrste,  ikke  mindre  end  Odins  Ravne  og  hans 
Ulve,  der  dels  kom  til  at  optræde  som  Varulve,  dels 
bleve  til  Hunde,  i  hvilke  en  eller  anden  Djævel  mentes  at 
have  taget  Bolig. 

I  Overensstemmelse  med  denne  Tankegang  synes 
det  ogsaa  især  at  have  været  paa  de  Tider  af  Aaret,  da 
Hedningerne  holdt  deres  store  Fester,  Foraars-  og  Mid- 
sommerstiden ,  —  Valborgs  Nat  og  St.  Hans  Nat,  — 
at  Hexene  ret  drev  deres  Spil,  hvorimod  de,  saa  vidt  man 
kan  skjønne,  ikke  i  nogen  særdeles  høj  Grad  have  huseret 
ved  Juletid,  da  jo  dog  ellers  vore  hedenske  Forfædre 
holdt  en  af  deres  store  Fester,  Midvintersblot;  men 
maaske  har  man  ment,  at  Hexe  og  alt  andet  Djævelskab 
dog  have  følt  deres  Afmagt  paa  denne  den  kristne  Kirkes 
ypperste  Fest,  der  mindede  om,  at  det  ondes  Magt  nu 
dog  skulde   være  brudt.     Man  kunde  jo  rigtignok  ogsaa 


være  prosaisk  nok  til  at  tænke,  at  det  ved  Juletid  vilde 
være  for  koldt  for  Hexene  til  at  færdes  paa  deres  Luft- 
rejser og  mødes  ved  deres  Sammenkomster.  —  Hedenskab 
og  Trolddom  gaa  i  mange  Henseender  Haand  i  Haand 
for  den  kristelige  Tankegang;  ikke  blot  brugte  Folk  i 
Middelalderen  meget  at  sige:  »Far  til  Odin«,  naar  de 
over  et  Menneske  vilde  ønske  det  værste,  som  ønskes 
kunde  for  Tid  og  Evighed ;  men  endnu  i  Prædikener  fra 
det  syttende  Aarhundredes  Slutning  kan  man  finde  Ud- 
tryk som  »Odin  den  Troldkarl«. 

Underligt  er  det  for  vor  Tid  at  se,  hvorledes  Kirken 
i  Slutningen  af  det  første  Aartusinde  stillede  sig  til  Hexe- 
trocn.  Efter  at  Pave  Gregor  den  store  (590 — 604)  havde 
opfrisket  Romerretten,  ifølge  hvilken,  lige  saa  vel  som 
efter  Mose  Lov,  Hexe  skulde  dødes  —  brændes  eller 
stenes  —  vedtoges  der  dog  785  paa  en  Kirkcforsamling  i 
Paderborn  følgende  Bestemmelse:  »Den,  som  forblændet 
af  Djævelen  paa  Hedningers  Vis  tror,  at  nogen  kan  være 
en  Hex,  skal  straffes  med  Døden.«  Var  blot  denne, 
ganske  vist  radikale,  men  af  den  sunde  Fornuft  ud- 
sprungne Tankegang  vedblevet  at  raade,  vilde  i  Aar- 
hundredernes  Løb  Menneskeslægten  have  levet  under 
roligere  og  tryggere  Forhold;  Tusinder  og  atter  Tusinder 
vilde  være  slupne  for,  efter  de  forfærdeligste  Pinsler,  som 
Menneskekunst  og  Djævlekløgt  kunde  opfinde,  at  lide  den 
grufuldeste  Død.  Saa  længe  den  Bestemmelse  existerede 
mere  end  paa  Papiret,  skulde  man  jo  antage,  at  enhver 
Beskyldning  for  Hexeri  maatte  være  umulig,  eller  dog 
vanskelig  at  fremføre,  da  Vaabnet,  Anklageren  førte  i 
Haanden,  med  største  Lethed  kunde  vendes  mod  ham  selv. 

Da  i  Middelalderen  Albigenserne  og  Valdenserne, 
der  havde  faaet  Øjnene  op  for  Kirkens  mangehaande 
Brøst,  søgte  at  reformere  denne,  vare  disse  »Kættere«, 
som  naturligt  er,  Gjenstand  for  Forbitrelse  hos  og  For- 
følgelse af  de  kirkelige  Myndigheder,    som  gjorde  alt  for 


5 

at  udrydde  dem.  Intet  Middel  til  at  komme  Kætterne 
til  Livs  kunde  være  mere  virksomt  end  det  at  beskylde 
dem  for  at  være  i  Ledtog  med  Djævelen,  saa  at  netop 
deres  Uoverensstemmelse  med  Kirken  og  dens  Lære  var 
et  Udslag  af  Djævelens  Gjerninger  og  hans  Væsen.  Hvad 
var  da  rimeligere,  end  at  Kirken,  der  saae,  at  dens 
aandelige  Vaaben  ikke  forsloge  mod  det,  som  de  mente 
Mørkets  Magter  havde  faaetMagt  over,  greb  til  legemlige 
Vaaben,  Sværd  og  Ild?  Kættere  og  Troldmænd  bleve 
omtrent  til  to  Betegnelser  for  et  og  det  samme;  og  saa- 
ledes  vedblev  det  efter  Reformationen.  Dengang  131 3 
Tempelherrernes  Orden  blev  ophævet  og  Medlemmerne 
udryddede  paa  en  eftertrykkelig  Maade,  idet  man  nemlig 
lod  dem  lide  Døden  paa  Baalet,  var  det  i  alt  Fald  til 
Dels  paa  Beskyldningen  for  Trolddom  og  Hexeri. 

Det  er  blevet  paastaaet,  at  »Pigen  fra  Orleans«, 
Jeanne  d'Arcs,  sørgelige  Drama  143 1  havde  et  mindre 
bekjendt,  men  ogsaa  tragisk  Efterspil,  idet  nemlig  to  unge 
Piger  fra  Paris  udspredte  det  Rygte,  at  de  vare  sendte  fra 
Gud  for  at  fortsætte  hendes  Værk;  man  bemægtigede  sig 
dem  og  anklagede  dem  for  Trolddom;  de  theologiske 
Professorer,  som  forhørte  dem,  mente  snart  at  have 
Beviser  paa,  at  de  havde  været  Djævelens  Redskaber;  den 
ene  blev  levende  brændt,  medens  den  anden,  som  angrede 
og  erkjendte,  at  det  ikke  var  en  Engel  fra  Gud,  men 
Djævelen,  som  havde  tilskyndet  hende,  blev  skaanet. 
Hvordan  det  nu  end  har  været,  saa  staar  dog  saa  meget 
fast,  at  Hexeforfølgelser  have  blomstret  i  Middelalderen, 
og  det  i  en  ikke  ringe  Grad,  men  ikke  systematisk,  og 
at  de  næppe  have  været  prægede  af  den  afsindige  Gru- 
somhed som  senere  hen  i  Tiden,  og  det  i  alle  Lande. 
Siden  hen  var  Tiden  ikke  saa  mild,  at  den  tog  en 
angrende  Troldkvinde  til  Naade;  men  i  det  femtende 
Aarhundrede  synes  der  at  have  udviklet  sig  i  Frankrig 
den  Praxis,    at  de,    der  frivillig  tilstode,    bleve  dømte  til 


livsvarigt   Fængsel,    hvorimod   de,    af   hvem    Tilstaaelsen 
var  bleven  udpresset  ved  Tortur,  dømtes  til  Baalet. 

At  man  i  Middelalderen,  og  det  paa  mange  Maader, 
har  ført  Udryddelseskrig  mod  Hexene,  er  altsaa  en  Kjends- 
gjerning;  men  de  forskjellige  Mennesker  bar  sig  ad  paa 
forskjellige  Maader  i  de  forskjellige  Lande,  om  end  Resul- 
tatet i  Virkeligheden  var  det  samme.  Ved  enkelte  af 
Middelalderens  Universiteter,  som  i  Toledo  og  Sevilla, 
oprettedes  der  endog  Professorposter  i  »den  sorte  Kunst«, 
altsaa  i  Videnskaben  om,  hvorledes  man  kunde  faa  Magt 
over  Aanderne,  men  dette  kunde  jo  kun  ske  ved  andre 
Aanders  Hjælp.  Det  kan  vel  siges,  at  var  Theologien 
en  vanskelig  Videnskab,  saa  var  Diabolologien  langt 
vanskeligere.  Senere,  efter  Reformationen,  blev  Witten- 
bergs »sorte  Skole«  Europa  over,  af  de  forskjellige 
Bekjendelser,  betragtet  med  overtroisk  Rædsel. 

Det  maa  vistnok  siges  at  have  været,  hvad  man 
kalder  »et  dybt  følt  Savn«,  som  blev  afhjulpet,  da  1484 
den  i  mere  end  een  Henseende  berygtede  Pave  Innocens 
den  ottende  udstedte  Bullen,  der  officielt  kaldes  efter 
Begyndelses-Ordene:  »Summrsdesiderantesaffectibus«  (d.  e. 
»Med  den  største  Lyst  ønskende«),  men  som  sædvanlig 
nævnes:  »Malleus  maleficaruni«,  d.  v.  s.  »Hexehammeren«, 
med  hvilken  nemlig  Hexene  og  alt  Hexeriet  skulde 
knuses.  Den  var  egentlig  forfattet  af  de  to  tyske  Kætter- 
forfølgere Heinrich  Institor  og  Jakob  Sprenger;  men  fra 
at  forfølge  Kættere  og  til  at  gaa  paa  Jagt  efter  Hexe  var 
der  kun  et  ganske  lille,  næsten  umærkeligt  Skridt.  Denne 
Pavebulle,  ved  hvilken  der  ligefrem  blev  indsat  Inkvisi- 
torer  til  at  opspore  og  udrydde  Hexene,  danner  Grund- 
laget for  det  gyseligste,  aandelige  Mareridt,  det  dogmatiske 
System  af  Djævlepagter  og  Gudsfornægtelser,  af  St.  Hans- 
nætter og  Bloksbjærgsfarter,  under  hvilket  hele  Europa 
sukkede  i  mindst  et  Par  hundrede  Aar.  Skjønt  man 
skulde   tænke.    Folk   snart   maatte   komme  paa  det  rene 


med,  at  dens  Bestemmelser  vare  et  Udslag  af  det  højere 
Vanvid,  blandet  med  djævelsk  Ondskab,  men,  som  det 
stadig  hed,  til  »Guds  og  hans  Navns  store  Forherligelse«, 
saa  vedblev  denne  Pavebulle  dog  at  være  Grundloven 
med  Hensyn  tU  Hexeprocesserne,  ikke  alene  i  den 
katholske  Verden,  men  ogsaa  i  de  lutherske  og  reformerte 
Lande;  i  det  Kapitel  toge  de  godt  ved  Lære  af  Katho- 
likerne.  Ogsaa  i  Danmark  spores  dens  Virkninger,  om 
end  yderst  sparsomt  før  Reformationen.  Det  var  som  en 
Epidemi,  der  ikke  holdt  sig  til  et  enkelt  Land,  men 
rasede  over  alt,  til  Dels  under  de  samme  Former  i  de 
forskjellige  Lande,  kun  med  de  Nuancer,  som  Klimaet, 
Folkekarakteren  og  andre  Forhold  maatte  medføre. 

Inden  jeg  kommer  til  mere  indgaaende  at  betragte 
Hexeforfølgelserne  i  Danmark,  maa  jeg  for  Oversigtens 
og  den  bedre  Forstaaelses  Skyld  først  kaste  et  Blik  paa, 
hvorledes  det  stod  til  i  saa  Henseende  i  de  andre  Lande 
i  Europa,  uden  at  dog  af  denne  almindeligere  Oversigt 
de  danske  Forhold  ere  udeladte.  Det  maa  stadig  mindes, 
at  hvad  der  i  denne  Henseende  berettes  fra  Udlandet,  i 
Regelen  lige  saa  let  kunde  have  fundet  Sted  i  vort 
Fædreland.  Det  hele  var  internationalt;  det  var  fuld- 
stændig de  samme  Fænomener  og  omtrent  den  samme 
Rettergang  i  alle  Europas  Lande;  er  der  Forskjel,  er  den 
snarere  kvantitativ  end  kvalitativ. 


II. 

Forholdene  i  Udlandet. 


Uagtet  man  maatte  tænke,  at  der  ved  Innocens*s 
Hexehammer  ret  skulde  komme  Fart  i  Hexeforfølgelserne, 
skete  dette  dog  ikke  strax;  det  var  senere  Tider  for- 
beholdt. Det  skulde  jo  inenes,  at  det  Lys,  der  tændtes 
ved  Reformationen,  maatte  have  været  mægtigt  nok  til 
at  sprede  alle  hine  tunge  Taager;  men  det  var  langt  fra 
at  være  Tilfældet.  Om  man  end  netop  i  selve  Refor- 
mationsaarene  ikke  ret  meget  sporer  denne  Overtro,  idet 
Folk  vel  da  havde  ganske  andre  Ting  at  tænke  paa  og 
at  tale  om,  var  den  dog  ingenlunde  forsvundet.  Tvært 
imod  synes  den  blot  at  have  hvilet  for  saa  nogen  Tid 
efter  at  tage  til  med  fornyede  Kræfter;  og  da  Refor- 
mationen havde  begyndt  at  fæstne  sig,  mentes  ogsaa  alle 
Slags  Trolddom  og  Hexekunster  ret  at  gaa  i  Svang, 
naturligvis  især  under  Paavirkning  af  den  aandelige 
Gjæring,  hvori  alles  Sind  befandt  sig.  At  Luther  var 
lige  saa  hildet  i  Overtroen  som  hele  hans  Samtid,  ses  af 
hans  »Bordtaler«  og  af  adskillige  andre  Steder  i  hans 
Skrifter.  Melankton  synes  at  have  næret  noget  friere 
Anskuelser  end  Luther,  men  i  det  hele  og  store  dehe 
han  dog  omtrent  sin  Samtids  Opfattelse;   derimod  indsaa 


han  klart  det  urigtige  og  fordømmelige  i  Inkvisitorernes 
Fremgangsmaade ;  han  siger  et  Sted:  »Dommerne  bør 
med  større  Forstandighed  og  Flid  bedømme  Hexené;  de 
bør  ikke  være  for  villige  til  at  antage  for  Sandhed,  hvad 
der  hører  til  daglig  Snak  om  Dæmonernes  Kunster  og 
Blændværk;  de  bør  ikke  fa^steLid  til  en  enfoldig  og  fjantet 
Kællings  Bekjendelser  om  hendes  Gjæstebud,  natlige  Danse 
o.  s.  V.,  som  om  disse  virkelig  og  legemlig  havde  fundet 
Sted  og  ikke  havde  deres  Udspring  fra  Indbildning  og 
Bedrag.«  Erasmus  fra  Rotterdam  har  uden  Tvivl  været 
for  klog  til  ikke  at  se  Sandheden^  men  tillige  for  forsigtig 
til  at  sige  sin  Mening  uden  Omsvøb;  imidlenid  træffer 
man  i  hans  Skrifter  flere  Steder,  hvor  det  tydelig  nok 
skinner  igjennem,  at  han  gjør  Nar  ad  det  hele  Djævle- 
væsen  og  Hexeri  og  alle  de  Kunster,  som  bleve  anvendte 
paa  at  befæste  Troen  derpaa.  Hvorledes  de  danske 
Reformatorer  stillede  sig  til  Sagen,  vil  nedenfor  blive 
omtalt. 

Det  Raad,  at  man  skulde  forfølge  Hexe,  behøvede 
ikke  at  gjentages  ret  ofte;  det  faldt  alle  Vegne  i  en  altfor 
vel  beredt  Jordbund;  i  det  Punkt  vare  Modstanderne 
enige,  selv  om  Motiveringen  kunde  være  forskjellig.  I 
de  protestantiske  Lande  blev  Trolddom  og  Hexeri  ofte 
benævnet  med  Ordet  »Papisteri«;  det  betragtedes  altsaa 
som  en  Levning  fra  Pavedømmets  Mørke.  Lutheranerne 
og  de  Reformene  regnede  Paven  for  at  være  »Antikristen«; 
og  da  alt,  hvad  der  stammede  fra  Katholicismen,  mentes 
at  høre  til  Djævelens  Gjerninger,  bleve  de  to  Begreber 
omtrent  ensbetydende.  Katholikerne  bleve  efter  prote- 
stantisk Tankegang  satte  i  Klasse  med  Tyrker  og  Hed- 
ninger, ja  vel  endnu  lavere.  Undrede  man  sig  end  over, 
at  der  paa  een  Gang  var  kommet  saa  mange  Hexe,  fandt 
man  dog  snart  Gaadens  Løsning,  idet  man  mente  at 
kunne  skjønne,  at  Djævelen  formedelst  Sandhedens  frem- 
straalende  Lys   nu    var   bleven  i  højeste   Grad    arrig   og 

forbitret.  Paa  lignende,  eller  modsat,  Maade,  ligesom 
man  vil  tage  det,  var  jo  Tankegangen  iblandt  Katho- 
likerne,  i  »den  eneste  saliggjørende  Kirke«,  at  enhver, 
der  hyldede  Luthers  eller  Kaivins  Lære,  maatte  være 
besat  af  Djævelen.  Luther  havde,  paastod  de,  kun  for- 
maaet  at  forlokke  saa  mange  Mennesker,  fordi  han  var 
en  Søn  af  Djævelen,  der  under  Skikkelse  af  en  rejsende 
Juvelleer  havde  skaffet  sig  Indgang  hos  en  wittenbergsk 
Borger,  hvis  Datter  han  forførte.  Under  de  Omstændig- 
heder er  det  ikke  underligt,  at  de  berygtede  Kætter- 
dommere tillige  fungerede  som  Hexedommere;  det  var 
Inkvisitionens  dobbelte  Virksomhed. 

Hvor  mange  tusinde  Mennesker  der  ere  brændte  eller 
paa  anden  Maade  aflivede  for  Trolddom  her  i  Europa 
siden  Reformationen,  er  det  ikke  muligt  at  afgjøre,  endog 
blot  tilnærmelsesvis;  men  det  er  saa  store  Tal,  det  drejer 
sig  om,  at  man  har  ondt  ved  at  fatte  det;  alene  de  Tal, 
der  i  det  følgende  skulle  nævnes  fra  enkelte  Steder,  ere 
saa  forfærdende  store,  som  vistnok  kun  de  færreste  have 
anet,  og  dog  ere  de  næsten  kun  som  Draaber  i  Havet. 
Naar  der  er  ytret  den  Mening,  at  Hexeforfølgelserne  i 
den  Tid,  de  rigtig  blomstrede,  have  kostet  Europa  mere 
uskyldigt  Blod  end  alle  de  mange  Krige,  som  førtes  i 
samme  Tidsrum,  da  er  det  dog  vistnok  overdrevent;  men 
naar  Voltaire  et  Sted  anslaar  Ofrenes  Antal  til  omtrent 
100,000,  da  er  det  aabenbart  altfor  lavt;  naturligvis  kunne 
Tallene  kun  fremkomme  ved  en  Sandsynlighedsberegning, 
til  Dels  grundet  paa  subjektive  Opfattelser.  Saavidt  det 
kan  skjønnes,  og  efter  alt  hvad  der  foreligger,  er  der  vist 
ikke  noget  urimeligt  eller  usandsynligt  i  den  Udtalelse, 
at  i  Europa  siden  Reformationens  Dage  mellem  9  og  lo 
Millioner  Mennesker  have  mistet  Livet  som  Ofre  for 
den  afsindigste  Overtro;  thi  det  var  ikke,  som  om 
nogle  Mennesker,  eller  endog  som  om  mange  Mennesker, 

vare  besatte,  men  det  var  virkelig,  som  om  hele  Tids- 
alderen var  besat;  og  det  var  den  ligefrem,  besat  af 
Forfølgelseslyst  og  forblændet  i  den  Grad,  at  jo  mere 
urimelige  og  vanvittige  Ting  der  fonalies  om  Hexe  og 
deres  Uvæsen,  desto  mere  sandsynlige  og  troværdige 
fandt  man  dem. 

Her  følge  nogle  statistiske  Oplysninger,  der  ere 
ra^selsfuldt  betegnende;  men  de  vilde  med  den  største 
Lethed  kunne  forøges  med  mangfoldige  andre.  I  Lothringen, 
der  er  mindre  end  Sjælland«  brændtes  i  15  Aar  i  Slut- 
ningen af  det  sextende  Aarhundrede  900  Mennesker, 
enkelte  Dage  ti,  ja  det  kunde  endog  stige  til  tolv,  og  det 
blot  paa  Landet,  Byerne  ikke  medregnede.  I  Trier  Stift 
brændtes  i  Aarene  1587 — 93  i  alt  368  Personer,  altsaa 
gjennemsnitlig  een  om  Ugen;  det  var  især  enkelte  Lands- 
byer, det  kom  til  at  g^  ud  over,  og  det  i  den  Grad,  at 
det  berenes,  at  nogle  kom  til  at  staa  øde;  man  kan  jo 
nok  tænke  sig,  at  de  overlevende  ved  Flugten  have  søgt 
at  unddrage  sig  det,  som  de  maaite  mene  ellers  ventede 
dem.  I  det  lille  Bamberg  Stift  var  der  omtrent  samtidig 
en  Hexeforfølgelse,  som  varede  i  fem  Aar  og  kostede 
600  Mennesker  Livet ;  i  Como  Stift  regnede  man  i  nogle 
Aar  gjennemsnitlig  100  om  Aaret.  Fra  Brunsvig  haves 
den  malende  Beskrivelse,  at  Hexepælene  paa  Retterpladsen 
lignede  en  hel  Skov.  Her  kan  Lejligheden  benyttes  til 
at  meddele,  at  da  der  i  Luneburg  omtr.  1610  viste  sig 
det  Særsyn,  at  nogle  af  Brandpælene,  til  hvilke  de  døds- 
dømte havde  været  bundne,  igjen  begyndte  at  grønnes, 
tog  Regeringen  heraf  Anledning  til  at  besinde  sig,  idet 
den  mente,  det  maatte  være  et  Himlens  Vidnesbyrd  om, 
at  de,  der  vare  brændte,  havde  lidt  uskyldig.  Man  hørte 
nu  op  med  Hexeprocesser,  jiien  var  saa  fornuftig  til 
Gjengjæld  at  lade  foretage  Undersøgelse  med  Hensyn  til 
Skarpretterens   Færd,    hvilket    viste   sig   at   være   meget 

heldigt)  da  det  derved  opklaredes,  at  han  havde  handlet 
falsk  ved  »Vandprøven«,  alene  for  at  opnaa  flere  Sportler. 
Savoyen  var  fælt  berygtet;  alene  i  een  By  blev  der 
i  Aarene  omkring  1574  brændt  over  80  Hexe  og  Trold- 
mænd; de  fleste  vare  simple  Hyrder,  men  de  rekruterede 
sig  ogsaa  med  lærde  —  maaske  altfor  lærde  —  Mænd 
og  fornemme  Damer.  I  EUingen,  et  Landdistrikt  i 
Franken,  bleve  1590  i  Løbet  af  otte  Maaneder  65  Personer 
henrettede  for  Hexeri;  i  Quedlinburg  Stift  bleve  1589 
paa  en  eneste  Dag  133  Hexe  brændte.  Distriktet  Fulda 
havde  1604 — ^  nogle  skrækkelige  Aar;  22  Juni  1604 
bleve  9  Mennesker  henrettede  for  Trolddom,  14  Juli 
ligeledes  9,  11  August  ogsaa  9,  9  September  11,  29 
samme  Maaned  I2»  17  Oktober  10,  12  December  8; 
1605  fremviser:  21  Maj  13,  27  Juni  12,  15  Juli  atter 
et  Dusin,  23  Oktober  10  og  14  November  11;  1606 
møder  med  7  paa  13  Marts.  Det  var  næsten  ude* 
lukkende  Koner  og  Piger,  kun  ganske  enkelte  Mands- 
personer; men  det  maa  bemærkes,  at  denne  Liste  kun 
omfatter  en  Del  af  Distriktet;  det  hele  Antal  beløb  sig 
efter  Hexedommerens  egen  Opgivelse  til  205;  hans  hele 
Indtægt  derved  havde  beløbet  sig  til  ikke  mindre  end 
5393  Gylden,  saa  det  var  jo  en  god  Forretning,  han 
havde  gjort.  I  Lothringen  pralede  Dommeren  Nicolaus 
Remy  1697  af,  at  han  i  Løbet  af  femten  Aar  havde  bragt 
900  Kvinder  paa  Baalet.  I  Neisse  i  Schlesien  var  Magi- 
straten saa  fremmelig,  at  den  lod  bygge  en  Ovn  alene 
til  at  brænde  Hexe  i;  der  var  saa  god  Brug  for  den,  at 
der  alene  i  1631  blev  brændt  42  Koner  og  Piger  i  den; 
og  i  hele  Fyrstendømmet  Neisse  henrettedes  der  i  Løbet 
af  ni  Aar  for  Trolddom  over  1000  Mennesker,  deriblandt 
Børn  paa  to  til  fire  Aar.  I  Elsass  synes  det  til  visse 
Tider  at  have  været  rent  galt  fat;  i  et  enkelt  Distrikt 
ombragtes  for  Trolddom  og  Hexeri  5000  Mennesker  i  de 
tyve  Aar   1615 — 35.     Det  var  altsaa   under   Trediveaars- 

krigen,  da  maaske  nok,  af  forskjeliige  Aarsager,  alt  i  alle 
Henseender  var  langt  værre  end  baade  før  og  senere. 

Jeg  skal  ikke  fortsætte  med  en  længere  Opregning  at 
Talstørrelser,  hentede  fra  Tyskland  og  de  nærmest  tit- 
grænsende  Distrikter;  som  nok  saa  betegnende  skal  anføres, 
hvad  en  Præst  Alftet  1629,  altsaa  under  Trediveaarskrigen, 
skrev  til  sin  Landsherre,  Greven  af  Salm.  Det  hedder  i 
hans  Brev:  »At  jeg  ikke  forlængst  har  skrevet,  kommer 
af,  at  her  ikke  er  hændet  noget  af  Betydning,  kun  at 
man  har  begyndt  at  brænde  stærkt  i  Bonn.  For  Tiden 
sidder  en  rig  Frue,  hvis  Mand  forhen  har  været  Bisidder 
i  Retten;  om  hun  er  eders  Naade  bekjendt,  vced  jeg 
ikke;  det  være  nu  som  det  vil,  men  en  Hex  er  hun,  og 
hver  Dag  mener  man,  at  hun  skal  henrettes  sammen 
med  nogle  »Tykhoveder«  (d.  e.  Lutheranere),  som  ogsaa 
sidde.«  I  et  andet  Brev  fra  samme  Præst  til  Greven 
lyder  det  om  Tilstanden  i  Wiirzburg:  »Saadanne  Folk 
(nemlig  Troldmænd  og  Hexe)  findes  i  alle  Stænder; 
allerede  ere  Professorer,  juridiske  Kandidater,  Præster, 
Kanniker  Jog  Vikarer  fængslede,  forhørte  og  brændte; 
igaar  bleve  70  af  Præsteseminariets  Elever  indespærrede; 
to  andre  har  man  søgt  efter,  men  ikke  fundet.  Kansleren 
og  hans  Frue  samt  hendes  Sekretær  ere  allerede  henrettede. 
7  September  brændte  man  om  Aftenen  en  Pige  paa 
nitten  Aar;  hun  havde  Ord  for  at  være  Byens  skjønneste 
og  dydigste  Jomiru ;  hun  var  bleven  opdraget  hos  Biskoppen. 
En  Domherre  ved  Navn  Rothenhahn  har  jeg  selv  set 
blive  halshugget  og  derefter  brændt.  Børn  paa  3 — 4  Aar 
ere  beskyldte  for  at  have  drevet  Bolskab  med  Djævelen; 
Studenter  og  Adelsmænds  Børn  i  en  Alder  af  ni  til  tolv 
Aar  ere  blevne  brændte,  saa  her  er  en  Jammer,  og  ingen 
veed,  hvem  han  tør  tale  til  eller  omgaas  med.« 

At  der  i  de  første  Stuarters  Regering  vrimlede  af 
Hexe  i  England,  er  intet  Under,  netop  naar  man  veed, 
hvor  ivrig  Kong  Jakob   den  første  var  i  at  forfølge  dem. 


hvorom  nærmere  vil  blive  meddelt  nedenfor.  Naar  man 
omkring  ved  1600  anslog  Antallet  af  franske  Hexe  og 
Troldmænd  til  henved  300,000,  kan  det  heller  ikke  undre, 
at  Raadet  i  Bordeaux  afsagde  600  Dødsdomme  over  Hexe, 
altsaa  formo<l^Uig  for  Departementet  Girondes  Ved- 
kommende; eller  at  der  1577  i  Toulouse  var  stillet  for 
Retten  flere  Mennesker,  som  vare  beskyldte  for  Trolddom 
end  for  alle  andre  Forbrydelser  tilsammen,  og  at  henved 
400  bleve  dømte  til  Baalet. 

Fra  Europas  sydligste  Lande  spørges  ikke  saa  mange 
Hexebaal,  som  man  skulde  vente  af  de  varmblodige 
Spaniere  og  Italienere;  men  Grunden  er  naturligvis  den, 
at  de,  som  dér  bleve  ansete  for  Hexe,  gik  ind  uader 
Kategorien  Kættere  og  paa  den  Konto  ydede  deres  Bidrag 
til  Autodaféerne. 

Ogsaa  i  det  kolde  Norden  fandt  Rædslerne  Sted  i  Masse ; 
især  var  Finmarken  berygtet  for  alskens  Trolddom  og  har 
været  det  lige  til  vor  Tid;  det  har  vel  der  mest  været 
Rester  af  Hedenskabet,  som  nu  dukkede  op  under  Hexeriets 
Form.  For  Islands  Vedkommende  er  det  mærkeligt,  at  der 
brændtes  flere  Mænd  end  Kvinder,  medens  ellers  alle 
Vegne  det  modsatte  var  Tilfældet.  Idet  jeg  ellers  ikke 
skal  komme  videre  ind  paa  de  islandske  Forhold,  skal 
jeg  kun  omtale  en  Forfølgelse  mod  en  Præst  ved  Dom- 
kirken i  Skalholt,  Lopturjosefson,  som  1670  blev  mistænkt 
for  Trolddom ;  da  det  ikke  kunde  lykkes  ham  ved  tolv  Sande- 
mænds Ed  at  rense  sig  helt  fra  Beskyldningen,  var  han 
saa  forsigtig  —  eller  man  kan  maaske  lige  saa  godt  sige 
dristig  —  at  rejse  til  Danmark  for  der  at  lade  sin  Sag 
undersøge;  han  blev  ogsaa  frikjendt,  men  da  han  vel  har 
tænkt,  at  han  alligevel  ikke  kunde  være  saa  ganske  tryg 
paa  sin  fædrene  0,  ernærede  han  sig  i  37  Aar  som 
Hjælpepræst  paa  mange  forskjellige  Steder  i  Danmark  og 
Sverrig,    indtil   han  endelig    1707  kom    tilbage  til  Island 

og  fik  sit  forrige  Kald,  i  hvilket  han  1724  døde,   88  Aar 
gammel. 

Fra  Sverrig  hører  man  forholdsvis  kun  lidt  til  disse 
Gyseligheder,  naar  undtages  den  store  svenske  Hexefor- 
følgelse  1668 — 77,  som  senere  vil  blive  udførligere  omtalt. 

Det  er  jo,  som  allerede  anført,  en  Kjendsgjerning, 
at  der  rundt  om  i  Landene  var  langt  flere  Kvinder  end 
Mænd,  som  gave  sig  af  med  Hexeri  og  kom  til  at  bøde 
derfor.  Magiske  Kunster,  øvede  af  Mænd,  kaldtes  her  i 
Landet  oftest  Trolddom ;  var  det  af  Kvinder,  de  bedreves, 
var  Benævnelsen  Hexeri;  deraf  kommer  det  ogsaa,  at 
man  i  Regelen  taler  om  en  Troldmand  eller  Troldkarl, 
sjældnere  om  en  Hexemester,  hvorimod  det  hedder  en 
Hex  og  kun  forholdsvis  sjældent  en  Troldkvinde  eller 
Troldkone.  Men  Ordet  Hex  —  hvoraf  det  nu  end 
kommer;  dets  Udledelse  er  tvivlsom  —  er  af  forholdsvis 
sen  Oprindelse;  det  forekommer  saaledes  ikke  i  Bibel- 
oversættelsen af  1550;  i  det  officielle  og  juridiske  Sprog 
brugtes  næsten  altid  Ordet  Trolddom,  sjældnere  Hexeri. 
Hvorfor  flere  Kvinder  end  Mænd  vare  hengivne  dertil, 
er  jo  et  psykologisk  Problem,  som  FilosoflFerne  maa  se  at 
klare;  der  er  gjon  Forsøg  nok  derpaa,  men  ingen,  fore- 
kommer det  mig,  fuldt  tilfredstillende;  her  skal  kun 
anføres  som  et  Kuriosum,  at  Hexebammeren  angiver  som 
Grunden  den,  at  »Kvinden  er  et  ufuldkomment  og  ondt 
Dyr.f  - 

»Du  maa  ikke  lade  en  Troldkone  leve«,  hedder  det 
i  2  Mose  Bog,  22.  Kap.,  18.  Vers;  og  med  Rette  er  det 
blevet  sagt  om  den  svundne  Tid,  at  »Mose  Lov  var 
Kirkens  juridiske  Evangelium«.  Dog  vidste  man  ogsaa 
at  beraabe  sig  paa  Steder  i  det  ny  Testament  som  Argu- 
menter for  Hexebaal;  saaledes  naar  det  hedder  i  Matth. 
Evang.  3,  10:  »Hvert  Træ,  der  ikke  bærer  god  Frugt, 
skal  afhugges  og  kastes  i  Ilden«,    da  maatte  det  jo  efter 

Datidens  Tankegang  være  soleklart,  hvad  Meningen  var 
deraf.  Eller  naar  Kristus  siger,  Joh.  Evang.  15,  6:  »Om 
nogen  ikke  bliver  i  mig,  han  bliver  udkastet  som  en 
Gren  og  visner;  man  sanker  dem  og  kaster  dem  i  Ilden, 
og  de  brændes«,  da  mente  man  af  det  Ord  *sanke«  at 
kunne  udlede,  at  det  helst  skulde  være  flere  Hexe,  som 
paa  een  Gang  bleve  brændte,  hvilket  man  ogsaa  trolig 
efterlevede,  naar  det  paa  nogen  Maade  lod  sig  opføre. 
Af  det  foregaaende  Skriftsteds  Ord  om,  at  Træet,  der 
ikke  bar  god  Frugt,  skulde  »afhugges«,  tænkte  man  at 
kunne  forsvare  den  noget  mildere  Praxis,  at  først  kunde 
de  dødsdømte  Troldfolk  halshugges  og  derpaa  Ligene 
brændes,  saaledes  som  det  var  almindeligt  i  nogle  Lande, 
hvor  kun  de  allerargeste  Hexe  kom  levende  paa  Baalet; 
—  Bibelen  lader  sig  læse  paa  mange  Maader! 

Hele  Hexevæsenet  var  som  en  Epidemi,  der  rasede  i 
alle  Landene  hele  Europa  over;  og  man  kan  virkelig  se 
aldeles  de  samme  Fænomener  ved  denne  aandelige  Syg- 
dom som  ved  næsten  enhver  anden  Landfarsot;  den 
begyndte  saa  smaat,  kun  med  enkelte  spredte  Tilfelde, 
men  snart  greb  den  om  sig  med  rivende  Styrke  og 
Hastighed,  indtil  den  naaede  Toppunktet;  derpaa  tog  den 
af,  men  naar  man  da  tænkte,  den  var  ved  at  forsvinde, 
blussede  den  igjen  op  med  Kraft  for  saa  endelig  at  høre 
op;  først  da  kunde  man  aande  friere.  Der  var  dog  den 
Forskjel,  at  medens  man  søger  at  gjøre,  hvad  man  kan, 
for  at  afværge  den  sig  nærmende  Sygdom,  saa  synes  det 
netop,  at  man  havde  lagt  alt  til  rede  for  at  modtage 
Hexeriet  næsten  som  en  kjærkommen  Gjæst,  hvis  behage- 
lige Nærværelse  man  længe  havde  savnet.  Ligesom  ellers 
en  Epidemi  i  Regelen  raser  heftigst  blandt  den  simplere 
og  fattigere  Del  af  Befolkningen,  saaledes  var  det  ogsaa 
her;  men  naar  en  smitsom  Syge  ret  har  faaet  fat,  spørger 
den  ikke  om  Stand  eller  Vilkaar;  saaledes  vil  det  ogsaa 
kunne  paavises,    at  der  krævedes   mange  Ofre  selv  i  de 

højere  Stænder.  Der  findes  paa  disse  sørgelige  Lister 
alle  Slags  Folk,  lige  fra  Ministre  og  Domherrer,  Borg- 
mestre og  Jurister,  Læger  og  Naturforskere,  og  ned  til 
Marionetmænd,  Slangetæmmere  og  andre  Vagabonder; 
det  kan  ikke  nægtes,  at  det  har  været  paa  en  radikal 
Maade  at  rense  Landet  for  Landstrygere.  I  en  Forteg- 
nelse skrives  om  en  brændt  Mand  helt  gemytlig,  at  han 
var  »den  tykkeste  Mand,  man  havde  kjendt  i  Schwaben- 
land«.  —  I  de  katholske  Lande  var  det  en  uforholds- 
mæssig Mængde  Præster,  Munke  og  Nonner,  der  maatte 
holde  for;  men  ogsaa  her  i  Landet  have  ikke  faa  Gejst- 
lige haft  mere  at  gjøre  med  Trylleri  og  magiske  Kunster 
af  éhhver  Art,  end  det  just  var  heldigt.  Fra  nu  at  have 
Magt  over  de  onde  Aander  og  til  selv  at  være  i  Pagt 
med  Mørkets  Fyrste,  er  Skridtet  ikke  saa  overvættes  stort; 
man  kommer  til  at  tænke  paa  Skriftens  Udtryk  »at  ud- 
drive Djævle  ved  Beelzebul,  Djævlenes  Øverste«.  Der 
har  da  ogsaa  her  i  Landet  været  Tilfælde,  i  hvilke  danske 
Præster  ere  blevne  brændte  for  Trolddom. 

At  der  var  mange  Læger  og  Naturforskere,  som 
maatte  ende  paa  Baalet,  kan  man  ikke  utidres  over;  da 
Naturvidenskaberne  vare  et  næsten  udyrket  Felt  i  hine 
Tider,  undgik  næppe  nogen,  der  havde  lidt  Kjendskab  til 
dem,  at  blive  anset  som  Troldmand,  især  naar  vedkom- 
mende havde  noget  paafaldende  i  sit  Væsen  og  sin  Op- 
træden, — .  og  det  have  lærde  Folk  jo  ofte,  havde  det 
sagtens  endnu  mere  i  de  Dage.  At  løfte  Sløret  for 
Naturens  Hemmeligheder  blev  anset  ligefrem  som  en 
Formastelse  mod  Gud. 

En  Mand  i  Provence,  som  maa  have  været  i  Besid- 
delse af  en  betydelig  mekanisk  Færdighed,  havde  kon- 
strueret et  Skelet,  der  akkompagnerede  ham,  naar  han 
spillede  paaLuth;  Folk  hørte  paa  disse  musikalske  Præsta- 
tioner  med   en  Blanding  af  Forundring  og  Frygt;    men 

tilsidst  forekom  det  dog  nogle  Medlemmer  af  Parlamentet 
i  Aix  for  saa  betænkeligt,  at  de  efter  Forespørgsel  hos 
højere  Myndigheder  anlagde  Sag  mod  Kunstneren,  der 
paaviste,  hvorledes  hele  Mekanismen  var  indrettet,  og  at 
det  gik  ganske  naturlig  til  med  Akkompagnementet;  men 
det  hverken  kunde  eller  vilde  man  begribe,  og  Skelettet 
blev  brændt,  rigtignok  sammen  med  dets  Ophav  Kunst- 
neren. 

Det  varede  jo  langt  ned  i  Tiden,  indeq  Folk  i 
Almindelighed  hørte  op  med  at  mene,  at  Formørkelser 
vare  Tegn  paa  Guds  Vrede  og  Kometer  ligefrem  Tugtens 
Ris,  der  skulde  komme  over  Menneskene;  naar  da  nogen 
havde  været  i  Stand  til  at  forudsige  slige  astronontiske 
Fænomener,  og  Spaadommen  var  gaaet  i  Opfyldelse,  var 
det  jo  umuligt  andet,  end  at  man  maatte  antage,  ved- 
kommende havde  sin  Visdom  fra  højere,  og  da  selv- 
følgelig især  fra  onde  Magter.  Saadan  mistænkelig  Kund- 
skab kunde  nær  have  bragt  det  til  at  gaa  galt  for  en 
kjøbenhavnsk  Professorenke.  Den  medicinske  Professor, 
Tyskeren  Thomas  Zeger,  der  døde  1544,  efterlod  en 
Enke,  Magdalene,  som  i  sin  Enkestand  tog  Bolig  i  Kolding 
og  gjorde  sig  berømt  ved  sine  Indsigter  i  Astronomi  og 
Astrologi,  hvilke  satte  hende  i  Stand  til  at  skrive  de 
aarlige  Almanaker,  forsynede  med  Forudsigelser  om, 
hvad  Aaret  skulde  bringe;  af  Almuen  blev  hun  naturlig- 
vis anset  for  en  Hex,  men  døde  dog  ufortrædiget  1568, 
71  Aar  gammel.  Formodentlig  har  hun  søgt  og  fundet 
Beskyttelse  hos  Enkedronning  Dorothea,  der  som  oftest 
residerede  paa  Koldinghus;  men  man  maa  vistnok  sige, 
at  det  var  i  rette  Tid,  hun  døde;  havde  hun  levet  en  Snes 
Aar  længere,  da  der  rigtig  var  begyndt  at  sættes  Kraft  paa 
Hexeforfølgelserne,  vilde  maaske  næppe  nok  en  Dronnings 
Gunst  og  Beskyttelse  have  været  i  Stand  til  at  fri  hende 
fra  Baalet. 

Da  overtroiske  Midler  mod  Sygdomme,  et  eller  andet 
undergførende  Ord  eller  en  Trylleformular,  vare  gaaede 
i  Arv  hos  Almuen  fra  Slægt  til  Slægt,  indtraf  ofte  det 
Tilfælde,  at  en  gammel  Kone,  der  var  i  Besiddelse  af  et 
saadant  mirakuløst  Middel,  blev  anklaget  for  Trolddom, 
og  tilsidst,  til  sin  egen  store  Forundring,  overbevist  om 
at  være  en  Hex.  Mangfoldige  Processer  vise,  at  slige 
overtroiske  Midler,  som  vedkommende  selv  havde  anset 
for  at  være  fuldstændig  uskyldige,  have  ligesom  lagt  det 
første  Stykke  Ved  til  Baalet.  Nu  erfarede  Staklerne  først 
af  Forhørene,  og  derpaa  af  Dommen,  at  deres  Arkana, 
som  de  havde  benyttet  og  maaske  gjort  sig  noget  vigtige 
af,  vare  lutter  Djævelskab;  naar  da  Fantasien,  tilsat  med 
Torturens  Rædsler,  fik  frit  Lov  til  at  raade,  ere  de  let 
komne  paa  den  Tanke,  at  der  dog  sikkert  maatte  være 
noget  i  de  Beskyldninger,  den  velvise  Øvrighed  rettede 
imod  dem.  Hvad  mangen  Kvinde  maaske  end  ikke 
har  drømt  om,  er  ofte  kommet  til  at  staa  lyslevende 
for  Fantasien  ved  Hjælp  af  Torturen  eller  ogsaa  ved 
Skræk  for  Torturen,  naar  der  først  engang  var  stiftet 
Bekjendtskab  med  den,  og  saa  tilmed,  naar,  hvad  ofte 
var  Tilfældet,  Skarpretteren  stod  med  draget  Bøddelsværd 
ved  Siden  af  Pinebænken  og  truede  med  at  hugge  Hovedet 
af  dem,  saafremt  de  ikke  bekjendte,  hvad  man  ønskede; 
at  bekjende  var  dog  altid  at  opnaa  lidt  Udsættelse,  og  til 
den  satte  de  deres  Haab,  som  rigtignok  i  de  fleste  Til- 
fælde beskæmmede  dem.  Var  nu  desuden  Inkvisitoren  saa 
venlig  at  lægge  Spørgsmaalene  lidt  behændig  til  rette  for 
dem,  saa  de  blot  behøvede  at  svare  Ja,  gik  Sagen  grumme 
nemt  fra  Haanden;  og  hvad  de  ikke  selv  kunde  hitte 
paa,  dertil  vidste  Pinebænken  kun  altfor  godt  Hjælp. 
Naar  det  kunde  ske,  at  Inkvisitoren  engang  imellem  ikke 
var  rigtig  ivrig  i  sine  Undersøgelser  og  Forfølgelser,  kunde 
han  let  udsætte  sig  for  af  sine  foresatte  at  faa  en  alvorlig 

Paamindelse  om,  at  det  tog  sig  ud,  som  om  han  selv  var 
i  Ledtog  med  den  Onde  og  med  Hexene;  det  skulde  nok 
hjælpe  paa  Nidkjærheden. 

De  egentlige  Hexe  og  Troldmænd  vare  jo  de,  der 
havde  forskrevet  sig  til  Djævelen  ved  at  forsværge  deres 
Daab  og  Kristendom,  og  som  saaledes  havde  givet  sig 
ham  i  Vold  for  Tid  og  Evighed,  imod  saa  til  Erstatning 
at  blive  forlenede  med  overnaturlige  Gaver  og  Fuld- 
kommenheder af  forskjellig  Slags;  eller  man  kan  vel 
snarest  sige,  at  de  mente,  de  havde  gjort  det.  Men  det 
er  ikke  let  at  sige,  hvorledes  det  virkelig  har  forholdt  sig 
hermed  i  en  Tid,  da  Luften  ligefrem  var  svanger  med  al 
mulig  Overtro;  at  onde  Mennesker  af  mangehaande  Aar- 
sager  og  paa  mange  Maader  have  haft  deres  Finger  med 
i  Spillet,  er  saa  naturligt;  og  naar  da  den  opskræmmede 
Fantasi  er  traadt  hjælpende  til,  have  Hexene  mangen 
Gang  ligefrem  i  Vanvid  set  Syner  ved  højlys  Dag,  eller 
selvfølgelig  mest  i  Nattens  Mørke  ment  at  have  haft  Om- 
gængelse baade  med  ham,  hvem  de  vare  komne  til  at  til- 
høre med  Hud  og  Haar,  og  med  deres  Kolleger.  Her  er 
ikke  Meningen  at  komme  med  Betragtninger  over,  hvor 
stor  eller  hvor  liden  Virkelighed  der  har  været  i  For- 
skrivelserne til  Djævelen;  her  skal  der  nærmest  gives 
en  historisk  Skildring  af  Hexeforfølgelserne,  ved  hvilken 
dog  selve  Hexeriet  naturligvis  ikke  helt  kan  lades  ude  af 
Betragtningen. 

Hvad  Hexene  øvede,  mente  de  selvfølgelig  at  være  i 
Stand  til  ene  og  alene  ved  det  Forbund,  de  havde  sluttet 
med  Djævelen,  som  da  i  Regelen  var  saa  venlig  at  over- 
lade enhver  af  dem  en  underordnet  Djævel,  en  ond  Åand, 
som  stod  til  Raadighed  for  dem;  disses  Titel  er  for- 
skjellig: Karl,  Dreng,  Patron,  ond  Kompan,  ja  endog 
Engel  eller  Apostel ;  de  betegnedes  med  forskjellige  fanta- 
stiske  Navne;    her    anføres    nogle   fra    Danmark:    Blak- 

Skinneben,  Pil-Hestesko,  Alabast,  Raggi,  Register,  Skam, 
Lutzer,  Rusp,  Ruspian,  Smuk,  Skjønner,  Ho-ho-ho, 
Ha-ha-ha,  Hoskohoya;  ogsaa  Dyrenavne  bare  de  under- 
tiden: Ravn,  hvide  Rotte,  Hvidgaas;  ligeledes  Menneske- 
navne, men  det  var  sjældnere:  Andreas,  Jeronymus. 

Man  skulde  jo  mene,  at  naar  en  vilde  tilhøre  Djævelen 
og  frivillig  gav  sig  hen  til  ham,  behøvede  den  Onde  ikke 
at  gjøre  lange  Omsvøb  eller  Komplimenter,  men  kunde 
strax  »med  rolig  Samvittighed«,  om  man  kan  bruge  det  Ud- 
tryk, tage  ham  eller  hende;  det  skete  dog  ikke,  thi  det 
var  en  Kontrakt,  som  var  bleven  sluttet,  og  den  maatte 
jo  overholdes  af  begge  Parter;  der  var  dog  Ærlighed  til, 
selv  hos  Djævelen,  som  i  Regelen  først  efter  et  vist 
bestemt  Antal  Aar  kunde  gjøre  sit  Krav  gjældende.  Men 
for  at  nu  ikke  Synderen  skulde  fortryde  sit  Forsæt,  om- 
vende sig,  ved  Bod  og  Pønitense  faa  Absolution  og  saa- 
ledes  smutte  fra  ham,  oprettedes  der  ofte  ved  Indgaaelsen 
af  Pagten  et  ordentligt,  haandskrevet  Dokument,  hvorved 
saadanne  Kneb  søgtes  forebyggede;  helst  burde  det  skrives 
med  vedkommendes  eget  Blod,  men  denne  Formalitet  var 
dog  ikke  nødvendig. 

Henvendelsen  til  Djævelen  skulde  helst  ske  ved  Mid- 
nat, dog  ikke  i  Nætterne  mellem  Fredag  og  Søndag;  thi 
paa  dem  havde  Kristus  været  i  Graven;  bedst  var  det 
Torsdag  Aften  eller  Natten  mellem  Torsdag  og  Fredag; 
det  var  Djævelens  ordinære  Audienstid,  selvfølgelig  fordi 
den  Onde  og  hans  Tilhængere  da  ret  kunde  juble  ved 
Mindet  om  Frelserens  Lidelser.  Man  kunde  faa  fat  paa 
ham  ved  tre  Gange  at  kalde  paa  ham  ind  ad  Nøglehullet 
paa  en  Kirkedør;  ellers  kunde  man  sikrest  træffe  ham 
paa  Galgebakken,  paa  en  Kirkegaard  eller  et  andet  saa 
uhyggeligt  Sted  som  muligt.  Dog  behøvedes  det  ikke 
altid  at  opsøge  ham;  paa  Folks  Ønske  kom  han  af  sig 
selv;  thi  Djævelen  har,  skjønt  Guds  Modsætning,  dog 
samme  Egenskab  som  han,   at   være  allestedsnærværende. 

Ofte  kom  han  dog  ikke  selv,  men  sendte  i  sit  Sted  en 
underordnet  Hex  eller  Troldkarl ;  tidt  var  det  en,  der  op- 
traadte  i  Skikkelse  som  en  Hofkarl,  med  vide  Benklæder 
og  Fjer  i  Hatten;  man  skulde  jo  ogsaa  tænke,  det  var 
umuligt  for  ham  at  faa  Tid  til  selv  at  besørge  det  alt 
sammen.  Han  eller  hans  Fuldmægtig  modtog  da  For- 
pligtelsen, som  dog  ikke  altid  var  skriftlig;  i  det  hele 
lader  det  til,  at  Djævelen  især  har  været  rede  til  at  tro 
Kvinderne  paa  deres  blotte  Ord;  nu  er  det  rigtignok  det, 
at  mange  af  dem  ikke  kunde  skrive,  og  det  var  jo  dog 
ogsaa  en  egen  Sag  at  bruge  Mellemmand  ved  en  saadan 
delikat  Forretning.  Den,  der  optoges  i  Samfundet,  maatte 
forpligte  sig  til  mange  Ting,  saaledes  aldrig  at  gaa  i  Kirke, 
aldrig  nævne  Guds  Navn,  aldrig  foretage  sig  nogen  god 
eller  gudelig  Handling;  dog  haves  der  Exempler  paa,  at 
dette  er  blevet  tilladt,  for  at  paagjældende  ikke  skulde 
lide  Skaar  i  sin  borgerlige  Næring  eller  give  Anledning 
til  Mistanke;  men  i  saa  Tilfælde  maatte  f.  Ex.  den,  der 
gik  til  Alters,  ikke  synke  Brødet  i  Nadveren,  men  se  til 
at  gjemme  det,  og  da  enten  haane  det  eller  bruge  det  til 
Trolddomskunster. 

Det  var  for  Tid  og  Evighed,  at  man  solgte  sig  til 
Djævelen,  og  den,  der  havde  gjort  det,  maatte  jo  nltsaa 
vide  sig  redningsløst  fortabt.  Dog  findes  der,  rigtignok 
ganske  undtagelsesvis,  en  Meddelelse  om,  at  en  Hex  kunde 
slippe  ud  af  Djævelens  Kløer,  men  i  saa  Fald  paa  den 
Betingelse,  at  hun  i  Stedet  for  sig  selv  skaffede  ham  en 
hel  Mængde  andre,  der  gave  sig  i  hans  Vold;  det  kan 
næsten  sammenlignes  med,  at  en  giver  Afkald  paa  en 
udlaant  Kapital  imod  at  faa  ublu  Aagerrenier. 

Ved  Hexeri  eller  Trolddom,  eller  hvad  man  vil  kalde 
det,  var  der  to  Ting,  man  gik  ud  paa:  dels  at  gavne  sig 
selv,  dels  at  skade  andre;  men  begge  Dele  falde  ofte 
sammen;  thi  skaffe  sig  selv  Lykke  kunde  man  kun  ved 
at  tage  den  fra  andre;  den  fratagne  Lykke  kunde  da  For- 

bryderne  dele  imellem  sig  ligesom  andre  Tyvekoster; 
men  de  delte  ikke  æriig,  hvad  man  jo  for  øvrigt  heller 
ikke  kunde  vente  af  dem.  En  Troldkvinde  i  Aalborg, 
der  ofte  havde  været  i  Ledtog  med  en  halv  Snes  andre 
og  delt  stjaalen  Lykke,  klagede  saaledes  over,  at  den 
adelige  Jomfru  Kristence  Kruckow,  der  blev  henrettet 
1 62 1,  som  oftest  beholdt  Broderparten  af  den  Lykke,  de 
havde  at  skifte  mellem  sig.  Derfor  kån  man  høre 
Tale  om  »Lykke,  frataget  for  en  Del  Aar  siden*,  ligesom 
man  i  retslige  Dokumenter  kan  finde,  at  en  Person  lader 
>æske  sin  Lykke  igjen  fra  en  anden.« 

Her  skal  nu  anføres  en  Del  Tilfælde,  der  halvvejs 
ere  grebne  i  Flæng  ud  af  den  Uendelighed,  der  foreligger; 
men  samler  man  blot  disse  i  Tanken  til  én  Helhed,  vil 
man  formodentlig  ved  dem  kunne  faa  et  Billede,  der  saa 
nogenlunde  viser,  hvor  vidt  Afsindigheden  kunde  gaa. 

I  Ingolstadt  angave  nogle  Hexe  sig  som  skyldige  i 
Drab  og  bleve  meget  forundredej  da  de  dræbte  Personer 
stode  lyslevende  for  dem.  —  I  Wiirtzburg  blev  en  Nonne 
anklaget  for  Hexeri;  hun  kom  for  Retten,  som  var  mest 
tilbøjelig  til  at  vise  Skaansel  imod  hende,  men  hun  blev 
fast  ved  sin  Paastand,  at  hun  var  en  Hex,  og  nævnede 
adskillige  Personer,  hun  ved  sine  Kunster  havde  ombragt; 
de  levede  vitterlig  for  alle,  men  hun  blev  brændt.  —  Et 
tredje  Sted  i  Tyskland  bleve  fem,  sex  Kvinder  anklagede 
for  paa  Kirkegaarden  at  have  opgravet  et  nylig .  afdød 
Barns  Lig  og  kogt  Hexesalve  af  det;  de  tilstode  under 
Torturen,  men  da  en  Mand,  der  var  gift  med  den  ene 
af  disse  Kvinder,  lod  Graven  aabne  i  Overværelse  af  flere 
Vidner,  deriblandt  Stedets  Gejstlighed,  og  man  fandt  Liget 
ufortæret  i  Kisten,  skulde  man  jo  tænke,  al  Faren  snart 
maatte  drive  bort  fra  deres  Hoveder;  Inkvisitoren  tænkte 
imidlertid  anderledes:  han  erklærede  det  opgravede  Barne- 
lig for  et  Djævelens  Blændværk  og  paastod,  at  da  Kvin- 

derne  havde  tilstaaet,  maatte  deres  Tilsttaelse  gjæide  mere 
end  det,  man  saae  for  sine  Øjne;  de  bleve  da  ogsaa 
virkelig  brændte;  underligt  nok  er  det,  at  Manden  ikke 
kom  til  at  gjøre  Følgeskab.  —  1574  brændte  man  i  Bur- 
gund  en  ulykkelig  gal  Mand  ved  Navn  Giles  Garnier^ 
som  man  beskyldte  for  at  løbe  omkring  paa  alle  fire  i 
Skovene  og  æde  Smaabørn,  »og  det  endog  paa  Faste- 
dagene«, tilføjer  Dommen  meget  naivt. 

Det  var  farligt  for  Folk  at  leve  i  de  Dage;  ingen 
var  sikker.  Thi,  som  omtalt,  man  fejler  meget  ved  at 
antage,  at  det  kun  var  gamle  Kvinder  af  ringe  Stand, 
der  kom  til  at  lide  Døden  paa  Baalet;  og  derfor  maaite 
enhver,  der  saae  en  blive  anklaget  og  derefter  dømt,  nød- 
vendig nære  Frygt  for,  at  der  vilde  komme  til  at  lyde  et 
»Cras  tibi«.  Den  reneste  Samvittighed  ydede  ikke  tilstrække- 
lig Sikkerhed;  ingen  kunde,  skulde  man  synes,  lægge  sig 
rolig  til  at  sove  om  Aftenen,  naar  den  ringeste  Begivenhed 
var  nok  til  at  tænde  et  Baal. 

Saaledes  vare  nogle  rejsende  farne  vild  paa  Vejen;  det 
var  naturligvis  den  gamle  Kone,  de  havde  mødt  ved  Ud- 
gangen af  Byen,  som  havde  forhexet  Vejen  for  dem; 
kunde  de  faa  fat  paa  hende,  var  hun  temmelig  sikker  paa 
Baalet.  —  Et  Fruentimmer  blæste  ind  i  Skorstensilden  for 
at  faa  den  til  at  blusse  op;  en  Gnist  fløj  op  paa  Kinden 
af  en  anden  Kvinde,  som  blev  angst  og  nedkom  for  tidlig ; 
hvad  havde  de  yderligere  Vidnesbyrd  behov!  —  Naar  et 
Haglvejr  trak  op  over  en  Egn,  og  en  gammel  Kvinde 
netop  havde  været  ude  paa  Marken,  var  det  selvfølgelig 
hende,  som  havde  bevirket  Uvejret!  Baal!  —  En  havde 
ved  et  Bryllupsgilde  faaet  ondt  i  Maven  i  samme  Øjeblik, 
som  den  anklagede  var  gaaet  forbi  Bryllupshuset;  saa' 
kunde  der  jo  ikke  være  Tale  om  andre  end  hende  som 
den  skyldige.  —  En  anden  Bryllupsfest  i  Tyskland  (1603) 
i  en  lille  By  OfFenburg  endte  meget  tragisk;  en  rig  Borger- 
kone gjorde  sin  Datters  Bryllup  og  sendte  i  Dagens  An- 


25 

ledning,  som  Skik  og  Brug  var,  Suppe,  Kjød  og  Vin  til 
Byens  Fattigfolk.  En  Barselkone  forspiste  sig  i  den  gode 
Bryllupsmad,  blev  syg  og  døde  nogle  Dage  efter;  men  før 
sin  Død  havde  hun  udtalt  som  sin  Overbevisning,  at  hendes 
Sygdom  stammede  fra  Maden,  hvad  der  jo  for  saa  vidt 
kunde  være  rimeligt  nok.  Konen,  der  havde  sendt  Maden, 
kom  i  den  Anledning  i  ondt  Rygte;  den  Gang  drev  det 
dog  over;  men  fem  Aar  senere  tilstode  nogle  Kvinder, 
der  vare  under  Anklage  for  Hexeri,  at  saavel  den  gamle 
Kone  som  hendes  Datter  havde  været  Deltagere  med  dem 
baade  i  at  danse  ved  Hexemøderne,  i  at  ride  gjennem 
Luften  paa  Gedebukke,  i  at  lave  Uvejr  osv.  Moderen 
var  resolut  nok  til  at  lade  alle  sine  Ejendele  i  Stikken 
for  at  undgaa  Forfølgelsen;  men  Datteren  forblev  i  sit 
Hjem,  idet  hun  stolede  paa,  at  hendes  Mand  nok  skulde 
kunne  hjælpe  hende;  men  det  gik  ikke  efter  Beregningen : 
Byens  Magistrat  handlede  fuldstændig  egenmægtig  uagtet 
gjentagne  Formaninger  fra  de  overordnede  Domstole  om 
at  vogte  sig  for  Overgreb;  den  kastede  Manden  i  Fængsel 
under  Paaskud  af,  at  han  havde  opføn  sig  paa  en  uærbødig 
Maade  overfor  Øvrigheden;  og  da  han  langt  om  længe 
kom  ud  af  Fængslet,  var  hans  Hustru  brændt  efter  at 
have  aflagt  en  saakaldet  »frivillig  Tilstaaelse«,  —  NB.  under 
Torturen.  Det  maa  kun  have  været  en  tarvelig  Tilfreds- 
stillelse for  ham,  at  Overretten  anlagde  Sag  mod  Byens 
Magistrat,  ikke  for*  dens  Ulydighed  mod  Paamindelserne, 
eller  fordi  den  havde  brændt  Konen,  men  angaaende  det 
Spørgsmaal,  hvem  der  skulde  betale  Sagens  Omkost- 
ninger. 

-  Alt  kunde  gjælde  for  Indicier:  To  Personer,  der 
havde  fælles  Logis,  bleve  begge  syge;  den  ene  døde,  — 
det  var  naturligvis  Værtindens  Skyld;  den  anden  kom 
sig,  —  nu  var  hun  naturligvis  bleven  bange  for,  at  hendes 
Trolddomskunster  skulde  opdages;  selvfølgelig  blev  hun 
brændt  i  den  Anledning.  —  Et  Ord,  især  en  Trusel,  der 

maaske  mange  Aar  i  Forvejen  var  undsluppet  den  an- 
klagede, kunde  ofte  være  nok  til  at  fælde  Dommen.  — 
Bekjendtskab  med  en  mistænkt  Person  eller  især  Slægt- 
skab med  en  saadan  var  allerede  en  betænkelig  Sag.  — 
Hurtig  tiltagende  Velstand  og  Kundskaber,  der  gik  lidt 
ud  over  det  dagligdags,  eller  et  underligt  Væsen  og  utal- 
lige andre  Omstændigheder  tjente  til  at  vække  Mistanken 
og  til  at  5tyrke  denne,  naar  den  engang  var  vakt.  — 
Selv  de  hinanden  mest  modsatte  Omstændigheder  kunde 
blive  ansete  for  Kjendemærker,  saa  den,  der  vilde  und- 
gaa  Karybdis,  faldt  meget  let  i  Skylla.  Kom  et  Menneske 
kun  sjældent  i  Kirke,  var  det  mistænkeligt,  da  han  jo 
som  en,  der  hørte  Djævelen  til,  havde  forsvoret  al  Kristen- 
dom og  Deltagelse  i  alt,  hvad  der  hører  til  den  kristne 
Gudstjeneste;  men  det  kunde  jo  ogsaa  tænkes,  at  et  saa- 
dant  Menneske  var  en  flittig  Kirkegænger  for  paa  den 
Maade  at  søge  at  vælte  al  Mistanke  fra  sig.  —  Naar  en, 
der  blev  fængslet,  viste  sig  frygtsom,  var  dette  et  Tegn 
paa  en  ond  Samvittighed;  men  var  den  anklagede  ved 
godt  Mod,  da  var  det  naturligvis  Djævelen,  der  havde 
forstokket  og  forhærdet  Synderen.  —  Var  en  Person 
stadig  i  godt  Humør,  kunde  det  let  tydes,  som  om  han 
var  glad  over  den  værdifulde  Bistand,  han  havde  sikret 
sig;  men  gik  en  med  et  tungt  Sind,  var  dette  Udslag  af 
den  onde  Samvittighed,  som  Forskrivelsen  til  Djævelen 
nødvendig  maatte  tænkes  at  bevirke,  og  ligeledes  Tegn 
paa  Sorgen  over  at  have  forspildt  den  evige  Salighed. 
Man  skulde  ellers  ogsaa  kunne  tænke,  at  Tungsindet  var 
bevirket  ved,  at  andre  havde  faaet  Djævelen  eller  en  af 
hans  Hjælpere  til  at  fare  i  det  ulykkelige  Menneske.  — 
1692  var  en  spansk  Skrædder,  Dronningens  Hofskrædder, 
lige  paa  Nippet  til  at  blive  brændt,  fordi  han  i  hendes 
Kjoleærmer  havde  indsyet  nogle  smaa  Blylodder,  og  nu 
mente  man,  at  disse  Blylodder  vare  Skyld  i  hendes  Ufrugt- 
barhed.    Han    oplyste,    at  Lodderne   vare   Mærker,    som 

Kjøbmanden  havde  sat  paa  Varerne;  han  havde  syet  dem 
ind  i  Ærmerne  for  at  faa  disse  til  at  falde  i  de  rette 
Folder.  Dommerne  vilde  dog  ikke  rigtig  tage  denne  For- 
klaring for  gode  Varer,  og  det  vilde  vistnok  være  gaaet 
Skrædderen  rent  galt,  dersom  ikke  Dronningen  havde 
holdt  sin  Haand  skjærmende  over  ham;  hun  har  vel  og- 
saa  nok  vidst,  at  hendes  Ufrugtbarhed  har  været  af  en 
temmelig  naturlig  Aarsag,  da  hendes  Ægtefælle  var  den  i 
højeste  Grad  svagelige  Karl  den  anden. 

Der  hørte,  som  man  vil  se,  ikke  meget  til,  for  at 
faa  etHexebaal  tændt;  det  er  vist  nøjagtigt  nok,  hvad  der 
er  blevet  sagt  her  i  Landet  i  Midten  af  det  sextende  Aar- 
hundrede,  at  man  var  paa  Jagt  efter  dem  som  efter  Ulve. 
Privat  Had  og  Fjendskab,  Brødnid  og  Skinsyge  har  aldrig 
paa  nogen  grundigere  Maade  kunnet  faa  Hævnen  iværk- 
sat end  ved  at  rejse  en  Anklage  mod  Modstanderen  for 
Hexeri;  saa  tog  den  tjenstvillige  Øvrighed  Sagen  i  sine 
Hænder,  og  da  skulde  det  gaa  sært  til,  om  ikke  det 
ønskede  Maal  blev  naaet.  Vellystige  Personer,  der  vare 
paa  Jagt  efter  smukke  Piger,  have  brugt  Truslen  om  at 
ville  angive  dem  for  Hexeri  som  Middel  til  at  bringe 
dem  til  Fald  og  mangen  Gang  gjort  Alvor  af  Truslen,  naar 
de  ikke  opnaaede  deres  Hensigt.  Ofte  er  det  sket,  at  et 
Menneske  har  angivet  andre  for  Trolddom  netop  i  den 
Tanke  at  gjøre  en  Gud  velbehagelig  Gjerning  ved  saa- 
ledes  at  bidrage  til  at  udrydde  hans  Fjender  af  Jorden. 

I  de  fleste  Lande,  dog  ikke-  alle  Steder,  var  det  fast- 
sat, at  den  dødsdømtes  Formue  konfiskeredes  og  tilfaldt 
Landets  Fyrste  eller  Angiveren  eller  Dommeren,  —  eller 
endog  Bødlen,  berettes  fra  et  Sted.  En  Skotte  ved  Navn 
Hopkins,  der  for  Mord  blev  ført  til  Galgen,  tilstod,  at 
paa  hans  Angivelse  vare  over  200  Kvinder  bragte  paa 
Baalet;  Dommeren  havde  givet  20  Skilling  pr.  Styk;  og 
Magistraten  i  Offenburg  —  den  By,  der  tidligere  havde 
gjort   sig   saa    sørgelig  bekjendt  ved   den    skæbnesvangre 

Bryllupsfest,  lovede  1628  to  Skilling  i  Honorar  til  enhver, 
som  bragte  en  Hex  til  Fængslet.  Det  viser  sig  ogsaa,  at 
der  har  fundet  Pengeafpresning  og  Bestikkelser  Sted,  idet 
velhavende  Kvinder,  som  vare  mistænkte,  af  Dommeren 
imod  et  Honorar  frikjendtes,  med  Tilføjelsen  »foreløbig« ; 
saa  kunde  han  jo  altid  igjen,  naar  han  en  skjøn  Dag  var 
i  Pengeforlegenhed,  tage  Sagen  op  igjen  til  videre  Be- 
handling enten  paa  den  ene  eller  den  anden  Maade.  En 
af  de  Mænd,  der  fortjene  Tak  for  at  være  optraadte  med 
Kraft  mod  Hexe væsenet,  var  dristig  nok  til  at  kalde  hele 
dette  Uvæsen  >en  ny  opfunden  Alkymi,  hvorved  man 
laver  Guld  og  Sølv  af  Menneskeblod.« 

Man  kunde  gjærne  have  sat  Dantes  Overskrift  over 
Indgangen  til  Helvede  »I,  som  træde  ind,  lader  Haabet 
ude«  oven  over  Dørene,  det  førte  ind  til  Fængslerne, 
hvori  man  satte  dem,  der  vare  mistænkte  for  Hexeri;  det 
var  et  Helvede  paa  Jorden,  de  gik  i  Møde;  naar  Døren 
atter  aabnede  sig,  var  der  sjældent  mere  end  to  Veje, 
man  havde  at  følge  derfra,  den  ene  til  Pinestedet,  hvor 
Forhørene  holdtes,  den  anden  til  Retterstedet.  Enhver, 
der  fængsledes,  blev  med  det.  samme  paa  Forhaand  anset 
for  skyldig;  det  gjaldt  blot  om  at  faa  den  anklagede  til 
at  bekjende;  thi  det  var  som  oftest,  i  alt  Fald  paa  Papiret, 
en  Fordring,  der  stilledes  til  Øvrigheden,  at  den  ikke 
maatte  lade  nogen  henrette,  som  ikke  havde  kjendt  sig 
skyldig  i  Brøden.  Men  det  var  langt  fra,  at  dette  over- 
holdtes; tvæn  imod:  man  »befol  Gud  Sagen«,  kaldte 
man  det,  og  brændte  den  anklagede,  der  havde  været  for- 
stokket nok  til  ikke  at  ville  bekjende;  at  Bekjendelsen 
manglede,  regnedes  for  »en  lille  Formfejl«. 

Det  første,  der  begyndtes  med,  var  naturligvis  at  for- 
søge paa  en  saa  temmelig  lempelig  Maade,  ved  Forhør, 
at  bringe  Tilstaaelse  frem;  men  for  at  naa  dette  brugtes 
der  naturligvis  mange  Midler:  man  anvendte  Overtalelser 
og  Løfter  om  Fritagelse  for  Straf,  eller  at  den  dog  skulde 

blive  meget  lemfældig;  man  fortalte,  at  det  slet  ikke 
kunde  nytte  at  nægte,  da  der  forelaa  soleklare  Beviser 
paa  Forbrydelsen  foruden  andres  Tilstaaelse;  det  var  ogsaa 
et  almindeligt  Fif  at  indbilde  de  anklagede,  at  deres 
Slægtninge  vare  overtydede  om  deres  Skyld,  saa  de  ikke 
kunde  gjøre  Regning  paa  nogen  som  helst  Hjælp  fra 
dem.  Bag  det  alt  laa  tydelig  nok  Truslen  om,  at  vilde 
de  ikke  bekjende  med  det  gode,  skulde  man  nok  faa  dem 
til  det  med  det  onde,  ved  Torturens  Hjælp.  Allerede 
Fængslerne,  hvori  de  ulykkelige  bleve  indespærrede,  maa 
ved  deres  Mørke,  Fugtighed  og  Smuds,  have  været  en 
Tortur.  Baade  i  Kjøbenhavn,  Kjøge  og  Ribe  vides  der 
at  have  været  Arrester,  som  gik  under  Navnene  »Trold- 
konehullet«  eller  »Troldkvindefængslet«,  og  som  sikkert 
baade  have  været  de  uhyggeligste  og  tillige  de  solideste 
af  alle  Fængselslokalerne. 

Der  er  ingen  Tvivl  om,  at  der  inde  i  Fængslerne 
atter  og  atter  indtil  en  vis  Grad  er  bleven  anvendt  Tortur, 
selv  paa  Sagens  tidligere  Stadier;  Prygl  og  Sult  have 
foreløbig  været  almindelige  Midler  til  at  fremlokke  Til- 
staaelsen.  Men  ogsaa  ofte  har  Bødlen  indfundet  sig  og 
dels  viist  de  anklagede  de  Pinselsredskaber,  de  kunde  vente 
at  stifte  Bekjendtskab  med,  hvis  de  ikke  tilstode,  dels 
givet  dem  en  lille  Forsmag  derpaa  ved  Anbringelsen  af 
Tommeskruer,  koghede  Æg  under  Armhulerne  og  lignende 
Smaatterier,  der  kunde  udføres  paa  en  snæver  Plads. 

Naar  nu  det  ikke  hjalp,  gik  man  over  til  den 
strængere  Retsforfølgning,  hvorved  det  mentes,  man 
kunde  skjønne,  hvorledes  baade  Gud  og  Mennesker 
sluttede  Pagt  for  at  faa  Brøden  godtgjort.  De  forskjellige 
Prøver,  der  anvendtes  for  at  undersøge,  om  en  var  en 
Hex,  vare,  først  at  nævne,  »Ildprøven«,  det  samme,  som  hos 
os  i  den  tidlige  Middelalders  Retsvæsen  kaldtes  »Jærnbyrd« ; 
men  denne  Ildprøve  brugtes  kun  sjældent,  og  saa  vidt 
man  kan  se,    udelukkende  i  den  første  Periode  af  Hexe- 

forfølgelsernes  Dage.  Langt  mere  bekjendt  og  anvendt  var 
>  Vandprøven  f,  der  bestod  i,  at  højre  Haand  blev  bundet 
til  venstre  Fod,  venstre  Haand  til  højre  Fod,  hvorpaa  de 
anklagede  lempelig  bleve  satte  ned  i  Vandet  paa  et  Sted, 
fra  hvilket  man  med  Lethed  kunde  hale  dem  op  igjen 
ved  det  Reb,  som  man  for  det  meste  havde  slaaet  om 
dem.  Sank  de,  ansaas  det  som  et  Tegn  paa  deres 
Uskyld,  medens  det,  naar  de  fløde  ovenpaa,  syntes  som 
om  Vandet  derved  vilde  give  tilkjende,  at  det  ikke  vilde 
have  noget  at  skaffe  med  dem,  hvis  rette  Element  var 
Ilden;  eller,  som  en  tysk  Forfatter  udtrykker  sig,  at 
Vandet  er  helliget  ved  Kristi  Daab  og  derfor  ikke  tager 
mod  nogen  Forbryder,  saalænge  Misgjerningen  endnu 
ikke  er  tilstaaet.  I  Finmarken  var  det  endog  Skik  at 
foretage  Vandprøven  ude  paa  det  aabne  Hav,  selv  midt 
om  Vinteren. 

Sammen  med  Vandprøven  hænger  »Vægtprøven«; 
det  mentes  nemlig,  at  de,  der  bleve  Hexe,  mistede  deres 
Vægt,  saa  det  var  altsaa  ganske  naturligt,  at  de  ikke 
kunde  synke.  Men  de  bleve  ogsaa  vejede  paa  Landjorden. 
I  Szegedin  blev  der  1728  brændt  30  Hexe,  af  hvilke  den 
største  og  tungeste  kun  vejede  et  Lod;  der  høne  vel  nu 
ikke  saa  mange  Kundskaber  i  Fysiken  til  for  at  konstruere 
en  Vægt,  som  i  den  Henseende  kunde  gjøre  fyldest. 
Man  brugte  ogsaa  at  angive,  til  hvad  Vægt  man  taxerede 
den  anklagede;  for  at  bevise  sin  Uskyldighed  maatte  hun 
da  være  tungere,  end  man  havde  anslaaet  hende  til ;  man 
behøvede  altsaa  kun  at  tage  Munden  noget  fuld;  det 
skulde  da  nok  lykkes  at  faa  Vægten  til  at  vise  mindre, 
saa  hun  blev  vejet  og  funden  for  let. 

Endvidere  anvendtes  »Naaleprøven«;  den,  der  optoges 
i  Djævleforbundet,  blev  ikke  sjældent,  mente  man,  be- 
tegnet med  et  Mærke  paa  et  eller  andet  Sted  af  Legemet, 
og  dette  Sted,  hvor  Hexestemplet  var  sat,  blev  for  Frem- 
tiden ufølsomt;    saa  kunde  det  jo  altid   kjendes,    til  hvad 

Hjord  vedkommende  hørte,  »wesz  Geistes  Kind«  han 
eller  hun  var.  Men  det  var  ikke  alene  Djævelen,  som 
derpaa  kunde  kjende  sine  Folk;  her  var  der  jo  ogsaa  en  let 
Lejlighed  for  Inkvisitorerne  til  at  opdage,  om  den  anklagede 
var  skyldig;  og  de  vidste  med  en  beundringsværdig  Fær- 
dighed, der  steg  med  Øvelsen,  at  opsøge  og  finde  de 
»svage  Steder«,  hvor  Mærkerne  havde  været  satte.  Den 
mistænkte  blev '  fuldstændig  afklædt  lagt  paa  et  Bord  og 
derpaa  stukket  med  Naale  rundt  om  paa  hele  Kroppen; 
var  der  nu  et  Sted,  hvor  Huden  var  blevet  haard,  saa 
Naalespidsen  ikke  let  kunde  trænge  igjennem,  et  Ar  eller 
lignende,  hvor  Skindet  af  en  eller  anden  Grund  var 
mindre  følsomt,  eller  den  anklagede  tidligere  havde  lidt 
saa  mange  Pinsler,  at  et  Naalestik  ikke  agtedes,  blev  det 
anset  for  et  aldeles  afgjørende  Bevis  paa  Brøde ;  men  der 
vides  ogsaa  de  Tilfælde,  hvor  man  ved  Undersøgelsen, 
naar  man  ikke  paa  anden  Maade  kunde  have  Held  med 
sig,  har  givet  sig  til  at  stikke,  ikke  med  Naalespidsen, 
men  med  Naalehovedet. 

Naar  nu  den  anklagede  alligevel  ikke  vilde  tilstaa, 
uagtet  det  blev  foreholdt,  at  Forbrydelsen  var  godtgjort 
ved  Himlens  Vidnesbyrd,  saa  gik  man  over  til  den  egent- 
lige Tortur,  der  var  udviklet  til  en  ligefrem  Kunst  og 
fuldstændig  Videnskab.  Det  var  jo  ikke  alene  i  Anledning 
af  Mistanke  for  Hexeri  og  Trolddom,  at  Pinebænken 
toges  i  Brug  i  hine  Dage;  som  bekjendt  benyttedes  dette 
forfærdelige  Middel,  hver  Gang  man  vilde  fremtvinge 
Bekjendelse  om  Forbrydelser  og  bagefter  om  andres  Del- 
agtighed deri.  Mange  hundrede  Tusinder  af  Mennesker 
ere. derved  blevne  tvungne  til  at  bekjende  Ting,  som  de 
have  været  ligesaa  uskyldige  i  som  det  nyfødte  Barn. 

Det  er  altsaa  ikke  alene  Hexeprocesserne ,  men  hele 
Fortidens  almindelige  Retspleje,  disse  Torturens  Gyse- 
ligheder angaa;  rimeligvis  er  dog  Torturen  bleven  anvendt 
i  langt  haardere  Grad  mod  formentlige  Hexe  end  mod 

Røvere,  Mordere,  Tyve  og  andre  lignende  Misdædere. 
Den  egentlige  Tortur  var  i  de  forskjellige  Maader,  hvorpaa 
den  kom  til  Anvendelse,  ligefrem  et  Udslag  af  den  mest 
djævelske  Opfindsomhed;  sædvanlig  udførtes  den  i  særlige, 
dertil  indrettede  Lokaler,  hvor  der  kunde  være  som  et 
helt  Musæum  af  Pinselsredskaber,  hvilke  Dommerne  og 
Bødlerne  med  raffineret  Ondskab  viste  de  ulykkelige,  der 
skulde  under  Behandling;  i  Regelen  gik  det  for  sig  om 
Natten,  og  naar  da  Forretningen  havde  varet  en  rum  Tid, 
holdt  man  inde  for  den  Gang,  idet  det  stilledes  den 
anklagede  i  Udsigt,  at  man  tog  fat  igjen  med  fornyede 
Kræfter  næste  Dag.  Enkelte  Steder  fandtes  den  udtrykke- 
lige Lovbestemmelse,  at  »Tonuren  maatte  ikke  gjentages, 
men  derimod  fortsættes«,  —  en  haarfin  Forskjel,  der  vist 
nærmest  betegner  en  Stigen. 

Der  blev  givet  nøje  Agt  paa,  hvorledes  de  anklagede 
indtil  de  mindste  Enkeltheder  bar  sig  ad  baade  under 
Forhørene  og  under  Pinslerne;  skreg  og  græd  de,  var  det 
Forstillelse,  men  fik  de  Stivkrampe  og  under  denne  ikke 
skreg,  var  det  Forstokkelse,  og  det  blev  anset  som  Tegn 
paa,  at  Djævelen  gav  dem  Bistand  til  at  udholde  Smerterne. 
Man  lod  dem  fremsige  Fadervor,  men  det  mentes,  at 
hvis  de  vare  skyldige,  kunde  de  umulig  komme  over  den 
sjette  og  syvende  Bøn;  som  oftest  have  de  vel  for  Pine 
ikke  naaet  nær  saa  langt;  men  Tankegangen  var  natur- 
ligvis den,  at  en  Hex  umulig  kunde  bede  »Led  os  ikke  i 
Fristelse«  eller  »Frels  os  fra  det  Onde«.  Tabte  de  Mælet, 
havde  Satan  gjort  dem  stumme  eller  forhærdede;  men 
talte  de  mere  klogt  eller  forstandig,  end  man  skulde 
vente,  var  det  et  yderligere  Bevis  paa  Pagt  med  Djævelen, 
som  ofte  skjænkede  dem,  der  havde  givet  sig  i  hans 
Vold,  særegne  Gaver,  saa  de  kunde  tale  paa  Vers  eller 
udsige  Ord  af  fremmede  Sprog,  de  ellers  ikke  kjendte, 
som  naar  de  under  Pinslerne  kom  til  at  udstøde  Lyde, 
der   med   en   god  Vilje   kunde   tages  for  »ita«   (ja)    eller 

»non«  (nej),  hvilket  jo  ved  en  Tilfældighed  nok  kunde 
ske.  Men  sligt  regnedes  for  graverende  Vidnesbyrd  imod 
dem,  ligesom  ogsaa,  naar  de  stammede  i  Talen,  spidsede 
eller  krummede  Tungen  eller  rakte  den  ud  mod  Forhørs- 
dommeren,  hvilket  meget  let  kunde  hænde  under  den  ved 
Pinen  frembragte  Krampe.  Ofte  indtraf  det,  at  de  døde 
under  Torturen;  i  saa  Fald  var  det  Djævelen,  der  havde 
aflivet  dem,  for  at  de  ikke  skulde  røbe  Kunstens  Hemme- 
ligheder eller  angive  Medviderne.  Vare  Staklerne  for 
sejglivede  til  at  dø  eller  for  standhaftige  til  at  give  efter, 
tyldede  man  stærke  Drikke  i  dem,  og  hvad  de  i  Beruselsen 
fremstammede,  blev  omhyggelig  protokolleret  og  anset 
for  en  god  Bekjendelse,  ifølge  hvilken  de  bleve  dømte. 
Men  naar  nu  en  under  Pinslerne  havde  tilstaaet,  var  det 
aldeles  haabløst  bagefter  at  ville  tilbagekalde;  Ordet  var 
aldrig  saa  snart  ude  af  Munden,  før  det  blev  opskrevet, 
og  hvad  man  saaledes  havde  Sort  paa  Hvidt  for,  stod  ved 
Magt;  ellers  skulde  den  fornyede  Tortur  nok  fremkalde 
fornyede  Tilstaaelser.  Man  kan  ikke  undres,  naar  nogen, 
der  først  een  Gang  havde  prøvet,  hvad  Tortur  vil  sige,  og 
saa  vidste,  at  det  Dag  for  Dag  blev  endnu  værre  og 
endnu  pinagtigere,  bekjendte,  hvad  der  ønskedes,  for  saa- 
ledes at  slippe  for  Gjentagelsen  eller  Fortsættelsen ;  Døden 
maatte  absolut  være  at  foretrække.  Det  kan  nok  siges,  at 
den,  paa  hvem  Torturen  en  Gang  havde  faaet  fat,  var 
redningsløst  fortabt:  bekjendte  han,  var  han  skyldig  til 
Baalet;  og  bekjendte  han  ikke,  havde  Djævelen  forhærdet 
ham,  og  da  —  var  han  ogsaa  skyldig  til  Baalet.  —  »Hun 
havde  en  smuk  Bekjendelse«,  hedder  det  i  den  Ribe 
Tingbog  om  en  af  de  mange  Kvinder,  som  der  i  Byen 
vare  for  Retten;  men  denne  smukke  Bekjendelse  hjalp 
hende  ikke;  hun  maatte  lide  Døden  i  al  dens  Strænghed. 
Nedenfor  vil  lejlighedsvis  ved  Beretningen  om  Hexe- 
sager  i  Danmark  blive  omtalt  enkelte  Tilfælde  af  Tortur; 
her  skal  fra  Udlandet  fremsættes  et  enkelt,    men  talende 

Vidnesbyrd  on1|  hvorledes  det  kunde  gaa  til,  og  vistnok 
hiange  Gange  et*  gaaet  til.  I  Køllil  levede  1627  eil  smuk 
ung  Dame,  Catharina  von  Henoth^  Datter  af  en  kejserlig 
Postmester;  hun  styrede  Huset  for  sin  Broder  Hurtger 
von  Henoth,  der  var  Provst  og  Domherre,  og  hun  var 
højt  anset  i  de  fornemme  Ki-edse,  der  stode  i  Forbindelse 
med  hendes  Broders  Hus.  Da  skete  det,'  at  nogle  Fruen>> 
timmer  t  der  vare  ansete  for  besatte  ^  angave  hende  som 
en  Hex,  og  i  Henhold  til  denne  Angivelse  blev  hun  af 
nogle  Bøddelkarle  med  Magt  hentet  ud  af  Broderens  Hus 
og  slæbt  i  Fængsel.  Snart  begyndte  de  værste  Rygter  at 
komme  i  Omløb  om  hende:  det  var  ilaturligvis  hende^ 
som  havde  voldet  den  paafaldende  Mængde  Larver,  der 
ødelagde  Frugt  og  Urter  i  Haverne;  ligeledes  bekjendte 
to  Præster,  som  led  af  hemmelige  og  væmmelige  Syg- 
domme>  at  en  Hex  maatte  have  bevirket  det,  og  at  Hexen 
stadig  viste  sig  for  dem  saavel  i  vaagen  Tilstand  som  i 
Drømme,  samt  at .  denne  Hex  var  ingen  anden  end 
Frøken  von  Henoth.  Hun  blev  derfor  tre  Gange  pint 
gjennem  alle  Grader,  >saa  at  Solen  kunde  skinne  gjennem 
hende«;  men  de  forfærdeligste  Smerter  vare  ikke  i  Stand 
til  at  udpresse  nogen  Tilstaaelse  af  den  standhaftige  unge 
Pige,  der  laa  med  sønderrevne  Ledemod  paa  Pinebænken 
og  stadig  vedblev  at  bevidne  sin  Uskyldighed.  Nær  var 
det  ved,  at  ogsaa  hendes  Broder  var  bleven  inddraget  i 
Sagen ;  han  havde  al  Aarsag  til  for  sit  eget  Vedkommende 
at  prise  sin  Lykke,  at  man  lod  ham  i  Fred>  da  man  satte 
hanis  Søster  paa  en  Kærre  og  kjøne  hende  ud  af  Byen 
til  Baalet.  Den  ulykkelige  Pige  havde  dog  endnu  Venner» 
som  ikke  svigtede  hende  i  den  yderste  Nød«  uagtet  de  vel 
maatte  vide,  at  deres  opofrende  Venskab  kunde  faa  de 
farligste  Følger  for  dem  selv.  De  fik  paa  deres  Parti  en 
kejserlig  Notar,  som  erklærede  sig  villig  til  at  opsætte  en 
Protest  mod  den    skrækkelige   Adfærd,   man   havde  viist 

imod  hende.  Paa  et  Sted,  hvor  nogle  Gader  krydsedes, 
og  hvor  det  fra  gammel  Tid  var  Skik,  at  Togene  til 
Retterstedet  gjorde  Holdt,  stode  hendes  Venner  og 
Notaren ;  de  rakte  Protesten  op  til  hende  og  gave  hende 
en  Pen  til  at  underskrive  med.  Folket  begyndte  at  foa 
Medlidenhed,  men  Jesuiterne,  der  ledsagede  Kærren^ 
raabte:  »Her  ser  I,  Folk,  at  hun  maa  være  en  Hex; 
hun  skriver  med  venstre  Haand.«  Og  virkelig  havde 
Catharina  underskrevet  med  venstre  Haand;.  men  nu,  da 
hun  havde  givet  Protesten  tilbage  til  Notaren,  rev  htm 
med  den  venstre  Haand  Bindet  af  den  højre,  viste,  hvor- 
ledes denne  paa  Pinebænken  var  bleven  forvandlet  til 
en  uformelig,  blodig  Masse,  og  udbrød:  »Ja,  vel  skriver 
jeg  med  venstre,  fordi  Bødlerne  have  saaledes  knust  og 
ødelagt  min  højre  Haand  for  at  tvinge  mig  uskyldige  til 
at  tilstaal«  Gru  og  Rædsel  greb  de  tilstedeværende;  der 
begyndte  at  ytre  sig  Forbitrelse  i  Menneskemassen,  i 
hvilken  man  hørte  haarde  Ord  mod  Hexedommerne.  Da 
gave  Jesuiterne  et  Tegn,  istemte  en  Salme  og  ledsagede 
Kærren,  der  atter  satte  sig  i, Bevægelse,  gjennem  Byen  til 
Banlet. 

Folkestemningen  var  i  Regelen  imod  dem,  som  vare 
dømte  for  Hexeri,  hvilket  bedst  viser  sig  af  de  store,  ofte 
uoverskuelige  og  uigjennemtræiigelige  Skarer,  der  stadig 
overværede  Baalene;  men  her  viser  det  sig  dog,  at  Med- 
lidenheden kunde  begynde  at  gjøre  sig  gjældende,  naar 
man  fik  Øje  for  de  Lidelser  og  Mishandlinger,  Torturen 
havde  medført.  At  noget  lignende  oftere  har  fundet 
Sted,  kan  man  bedst  se  af,  at  man  undertiden,  naar 
Dødsdommen  var  fældet,  gav  sig  til  at  lappe  og  flikke 
paa  den  til  Døden  indviede,  men  ved  Torturen  mishandlede 
Stakkel,  der  ønskedes  fremstillet  for  Publikum  i  en  dog 
saa  lidt  afskrækkende  Skikkelse  som  mulig;  det  var 
egentlig  en  haard  Barmhjærtighed. 

Der  meddeles  ikke  noget  om,  hvorledes  det  gik  de 
brave  Mennesker,  der  søgte  at  tage  sig  af  Frøken 
von  Henoths  Sag;  muligvis. har  man  ment,  at  Folkets 
Stemning  var  saaledes  til  Gunst  for  hende,  at  det  næppe 
var  raadeligt  at  gaa  altfor  angrebsmæssigt  til  Værks 
over  for  hendes  Forsvarere;  men  der  er  sikkert  holdt  et 
vaagent  Øje  med  dem.  At  tage  et  for  Hexeri  og  Trold- 
dom mistænkt  Menneske  i  Forsvar,  var  en  højst  vovelig 
Sag,  som  selv  de  nærmeste  havde  al  god  Grund  til  at 
betænke  sig  paa;  det  vilde  i  de  nitten  Tilfælde  af  tyve 
være  det  samme  som  at  vælte  Mistanke  om  Meddelagtigbed 
over  paa  sig  selv.  I  en  Tid,  da  alt,  hvad  der  ramte  et 
Menneske  af  Sygdom  eller  anden  Ulykke,  blev  anset  for 
Djævelens  Værk,  kunde  det  ligefrem  være  farligt  ikke  at 
tude  med  de  Ulve,  man  var  iblandt.  I  Grenaa  laa  under 
en  Hexe-Epidemi  ij88  en  gammel  Kone  syg;  naturligvis 
mente  Byens  Borgere,  der  selv  alle  vare  som  besatte,  at 
ogsaa  hun  var  Gjenstand  for  Besættelse;  man  spurgte 
hende  om,  hvem  hun  tilskrev  sin  Ulykke,  og  hun  svarede 
meget  korrekt  og  meget  troskyldig:  »Ingen  uden  Gud 
den  almægtige«,  uagtet  hun  derved  med  største  Lethed 
kunde  paadrage  sig  Mistanke  om  Meddelagtighed  i,  hvad 
Byens  og  Egnens  Hexe  bedreve.  — 

Der  er  mange  Tilfælde,  hvor  en  Mand  tappert  har 
værget  om  sin  anklagede  Hustru,  men  saa  til  Tak  derfor 
selv  har  maattet  gjøre  hende  Følgeskab  paa  Baalet. 
Rigtignok  maa  det  tilføjes,  at  det  ogsaa  er  sket,  at  en 
Ægtemand  har  syntes,  det  var  ganske  nemt  at  blive  af 
med  sin  Kone  ved  at  angive  hende  for  Hexeri;  saaledes 
lagde  en  Mand  en  Nat  Mærke  til,  at  hans  Hustru  ikke 
trak  Vejret  lydelig;  han  kneb  hende  i  Armen,  men  heller 
ikke  det  mærkede  hun;  saa  galede  Hanen,  og  da  hun 
vaagnede  i  samme  Øjeblik,  var  det  jo  aabenbart,  at  hun 
maatte    være    en    Hex,     der   lige   kom    hjem    fra    Hexe- 

forsamlingen;     Manden    angav     hende,     og    hun     blev 
brændt. 

Man  skulde  ellers  tænke,  at  det  vilde  være  naturligst, 
om  Dommerne  for  at  overbevise  sig  om  Klagernes  Rigtig- 
hed havde  ladet  de  anklagede  aflægge  Prøver  paa,  hvad  de 
duede  til;  i  saa  Fald  vilde  vel  de  fleste  Klager  være 
faldne  til  Jorden.  Men  kun  yderst  sjældent  findes  der  Tegn 
til,  at  noget  saadant  Forlangende  er  stillet;  Sagen  er  vel 
den,  at  Dommerne .  have  været  angest  for  ved  en  saadan 
Opfordring  og  Tilladelse  ret  at  faa  de  onde  Aander 
slupne  løs  i  al  deres  Vælde.  Dog  berettes,  at  den 
holsten  -  gottorpske  Hertuginde  Augusta  (død  1639)  op- 
fordrede to  for  Trolddom  beskyldte  Kvinder  i  Husum  til 
pludselig  at  fremkalde  et  Uvejr,  hvilket  ogsaa  skete.  —  I 
Florens  blev  en  Kvinde  ført  for  Øvrigheden,  anklaget 
som  Hex;  hun  tilstod  ganske  rigtig,  hvad  hun  var  be- 
skyldt for,  og  fortalte  endvidere,  at  det  var  hendes  Agt 
netop  samme  Nat  at  gjøre  en  Rejse  til  Djævle-Sabbaten, 
saafremt  man  vilde  tillade  hende  at  gaa  hjem  for  at 
indsalve  sig.  Dommeren  tilstedte  det;  hun  gik  da  hjem 
og  indsmurte  sig  med  sin  Hexesalve;  strax  efter  sov  hun 
ind,  man  bandt  hende  til  Sengen,  og  hverken  Stik  eller 
Slag  eller  selv  glødende  Jærn  kunde  forstyrre  hendes  dybe 
Søvn;  da  hun  endelig  næste  Dag  vaagnede,  fortalte  hun 
omstændelig,  hvorledes  det  var  gaaet  til  paa  Hexemødet, 
men  hun  havde  dog  under  sin  fortryllede  Søvn  følt 
Smerte  ved  de  Pinsler,  man  havde  paaført  hende. 

Naar  nu  en  havde  tilstaaet,  kom  som  oftest  den 
sørgelig  bekjendte  menneskelige  Tanke:  »Commune 
naufragium  dulce« ;  Hexene  søgte  at  drage  andre  med  sig 
i  Fordærvelsen,  og  da  især  af  de  fornemmere  Stænder, 
idet  de  haabede,  at  disse  Folks  indflydelsesrige  Slægtninge 
skulde  interessere  sig  for  dem   for  de  senere  anklagedes 

Skyld  og  da  bringe  Hjælp'  ogsaa  fil  dem.  Det  gjaldt  for 
Retten  at  bruge  Tiden  inden  Henrettelsen  til  at  faa  saa 
mange  Angivelser  som  vel  mulig;  derfor  maatte  atter 
Pinebænken  til  Hjælp,  og  saa  trak  den  ene  den  anden 
med  sig,  elkr  vel  snarere,  den  ene  trak  ti  eller  ty\*e 
andre  efter  sig;  Lavinen  voxede,  og  det  mange  Steder  i 
en  saa  betænkelig  Grad,  at  selv  Dommerne  bteve  bange 
for,  at  Enden  paa  Sagen  skulde  blive  Egnens  Affolkning. 
Til  Ære  for  Menneskeheden  kan  der  dog  fremvises  eet 
Exempel  paa,  at  en  for  Hexeri  dødsdømt  Kvinde  ikke 
^øgte  at  drage  andre  med  sig  i  Ulykken,  men  tvæn- 
imod  vilde  gjøre,  hvad  hun  formaaede,  fdr  at  fri  sine 
Medmennesker  fra  den  samme  Skæbne;  det  var  en,  som 
det  synes,  meget  brav  og  retskaffen,  men  tillige  højst 
tungsindig  Kone  i  Pfalz  ved  Navn  Anna  Kåseri  som 
1629  blev  anklaget  for  Hexeri;  hun  holdt  længe  Stand, 
men  endelig  afpressede  de  forfærdelige  Pinsler  hende 
Tilstaaelsen.  Før  hun  skulde  føres  paa  den  sidste  Vandring, 
til  Retterstedet,  udtalte  hun  til  Dommeren  den  ind- 
trængende Bøn,  at  man  dog  i  Fremtiden  for  Guds  Skyld 
vilde  lade  være  at  brænde  Folk. 

Ofte  viser  sig  det  Særsyn,  at  naar  en  Kvinde  var 
dømt  for  Trolddom  og  yderligere  skulde  til  at  angive 
sine  medskyldige,  modtog  hun  Nadverens  Sakrament  med 
Formaning  om  at  tale  Sandhed  i  sine  Angivelser; 
saaledes  træffes  der  oftere  fra  hin  Tid  Beretninger  om,  at 
en  Person,  der  var  anklaget  for  en  eller  anden  For- 
brydelse, modtog  Nadveren  til  Tegn  paa,  at  den  afgivne 
Tilstaaelse  var  Sandhed;,  naturligvis  var  Tankegangen  den, 
at  hvis  de  havde  løjet,  skulde  der  times  dem  en  Extra- 
yiykke,  naar  de  ved  Nydelsen  af  Sakramentet  netop  paa 
en  særlig  demonstrativ  og  højtidelig  Maade  kaldte  Gud 
til  Vidne.  At  dette  i  høj  Grad  var  Misbrug  af  Nadverens 
Sakrament,  vil  ingen  kunne  nægte;   men  endnu  værre  er 

det  dog,  naar  Troldkvinder,  der  selv  tilstaa  at  have  »forsvoret 
Gud  og  den  hellige  Daab  Qg  Kristendom«,  og  ae  have 
givet  sig  helt  i  Pagt  med  Djævelen,  ganske  solgt  og  for- 
skrevet sig  til  ham,  alligevfl  tvinges  til,  eller  i  alt  Fald 
faa  Tilladelse  til  {|C  modtage  Nadveren  som  Bekræftelse 
paa  deres  Tilstaaelser ;  og  dpg  trciieft  dqt  helt  hen  imod 
Aar^  1700.  En  lignende  ganske  mærkværdig  Selvmod- 
sigelse, der  røber  en  overordentlig  Mangel  paa  Logik,  ja 
endog  paa  sund  Sans,  træffes  ofte,  idet  man  nemlig  lod 
ide  anklagede  eller  dømte  Hexe  #iflægge  ^d  paa,  at  deres 
Angivelser  og  Udsagn  vare  i  OverensstemmeUe  med 
Sandheden;  den  Antagelse  skulde  dpg  synes  at  ligge 
snublende  nær  for  almindelig  Menneskeforstand,  at  disse 
Kvinders  Ed  under  saadanne  Omstændigheder  maatte  være 
at  anse  som  ligegyldig  ell^r  vel  endog  snarest  som  vild- 
ledende. 

Naar  man  veed,  at  der  til  sine  Tider  i  visse  Egne 
Aar  igjennem  har  været  stillet  flere  Personer  for  Retten 
som  mistænkte  før  Trolddom  end  for  alle  andre  For* 
brydelser  og  Forseelser  tilsammen,  da  har  vel  en  af 
Grundene  været  den,  at  naar  et  Menneske  var  mistænkt 
for  et  eller  andet,  begyndte  man  strax  at  undersøge, 
hvorvidt  den  anklagede  var  en  Hex  eller  Troldkarl;  og 
medens  der  ved  alle  andre  Forbrydelser  fordredes  Beviser, 
før  en  Dom  maatte  fældes,  kan  man  vel  sige,  at  her 
fordredes  kun  Tonur,  saa  skulde  alt  nok  komme  i  den 
rette  Gænge.  Etsteds  i  Frankrig  blev  saaledes  1650  en 
halvtosset  Pige  anklaget  for  at  have  sat  Ild  paa  sin  Hus- 
bonds Hus;  man  fik  hende  under  Torturen,  hun  blev 
erklæret  for  en  Hex;  baade  bekjendte  hun  selv  og  hun 
angav  andre  som  medskyldige;  hendes  Bekjendelser  bestode, 
som  man  kunde  vente  det,  af  noget  meningsløst  Tøjeri; 
men  efter  et  juridisk  Fakultets  Erklæring  blev  hun  brændt 

som  Hex  uden  at  være  bleven  overbevist  om  den  Brøde, 
hun  først  havde  været  anklaget  for.  — 

Den  Straf,  der  svævede  over  Hexénes  og  Trold- 
mændenes Hoveder,  var  jo  Døden,  og  det  som  bekjendt 
Døden  ved  Ild,  paa  Baalet;  talløse  ere  de  Tilfielde,  i 
hvilke  virkelig  Dommen  paa  den  Maade  blev  fuldbyrdet 
i  al  sin  Strænghed,  fuldbyrdet  paa  skyldige  og  paa 
uskyldige.  Som  skyldige  maa  man  dog  vel  regne  alle 
dem,  der  virkelig  mente,  at  de  havde  indgaaet  Forbund 
med  Djævelen,  Guds  og  Menneskers  Fjende,  eller  som  i 
hvert  Fald  havde  gjort,  hvad  der  i  stod  i  deres  Magt  for 
at  komme  i  et  saadant  Forhold  til  ham,  til  Gavn  for  sig 
selv  og  til  Skade  for  andre;  i  saa  Tilfælde  kan  man  jo 
nok  sige,  at  de  havde  gjort  sig  fortjente  til  en  eller  anden 
Straf.  Hvor  meget  eller  hvor  lidt  der  skyldtes  de  fore- 
givne Hexe  selv,  og  hvad  der  maa  være  bevirket  ved 
Hallucinationer  og  Indbildninger  af  alle  Slags,  er  det 
ikke  her  i  denne  Skildring  Opgaven  at  søge  klaret;  her 
er  en  vid  Mark  for  Gisninger  af  alle  Slags;  det  er  en  af 
de  Gaader,  som  aldrig  ville  blive  løste,  end  ikke  til- 
nærmelsesvis; og  hvad  der  kan  siges  om  det  ene  Til- 
fælde, har  ikke  Gyldighed  med  Hensyn  til  det  andet. 

Naar  man  læser  en  Beretning  som  den  efterfølgende, 
maa  man  virkelig  komme  til  det  negative  Resultat,  at 
man  hverken  veed  ud  eller  ind:  Der  var  en  tysk  By, 
hvor  et  Barn  havde  strakt  sig  ud  af  et  aabent  Vindue  for 
at  tage  en  Fuglerede  under  Taget,  men  Barnet  faldt  ned 
og  slog  sig  ihjel;  det  var  naturligvis  en  Hex  Skyld  i; 
man  fik  Mistanke  til  en  Kvinde,  som  blev  føn  i  Forhør; 
paa  een  Gang  gav  hun  sig  til  at  stirre  hen  i  en  Krog  af 
Salen.  »Der  sidder  min  Mester  henne,«  raabte  hun; 
»han  ser  rædsom  ud;  han  har  krumme  Krebsekløer  og 
to  Horn  i  Panden.«  Dommeren  undersøgte  forfærdet  den 
rædselsfulde  Krog,   men  kunde  intet  opdage;   dog.  Trold- 

kvindens  Ord  maatte  jo  staa  til  Troende ,  og  hun  blev 
brændt.  —  Her  er  Tanken  kjørt  fast  og  kan  ikke  komme 
længere  end  til,  at  man  uvilkaarlig  maa  spørge:  Saae 
Kvinden  nu  virkelig  noget  i  Krogen? 

Altsaa,  det  normale,  den  ordinære,  reglementerede 
Straf  var  Døden  paa  Baalet;  naar  saa  Asken  spredtes  for 
alle  Vinde,  mentes  det  døde  Legeme  at  være  blevet  gjort 
uskadeligt,  saa  kom  det  til  »den  Fyrste,  som  har  Magt  i 
Luften «r,  der  hvor  det  hørte  hjemme,  blandt  »Ondskabens 
aandelige  Hær  under  Himlen«  (Ef.  6,  12);  medens  ellers 
Personen,  hvis  Legemet  blev  begravet,  vel  maatte  tænkes 
endnu  efter  Døden  at  kunne  volde  Bryderier  paa  mange- 
haande  Maader.  Derfor  har  det  vel  ogsaa  været,  at 
Ligene  af  de  Hexe,  der  ved  en  særlig  Begunstigelse  havde 
faaet  Tilladelse  til  først  at  blive  halshuggede,  ligesom  af 
dem,  der  vare  døde  paa  Pinebænken  eller  i  Fængslet, 
som  oftest  bagefter  bleve  brændte.  Her  skal  anføres  et 
ganske  ejendommeligt,  men  for  Tidsalderen  saare  be- 
tegnende Brev,  som  i  1590  en  tysk  Foged  skrev  til  sin 
Overordnede  Amtmanden  i  Anledning  af  en  dødsdømt 
Hex:  »Den  arme  Fru  Eidam,  født  Gort,  som  her  sidder 
fangen,  har  haft  sin  Karl  hos  mig  med  Bøn  om,  at  hun 
for  sin  egen  og  Familiens  Skyld  maa  blive  henrettet  med 
Sværd  og  begravet  i  Jorden,  hvorfor  hun  ærbødigst  til- 
lader sig  at  tilbyde  vor  naadige  Herre  40  køUnske  Dalere; 
jeg  beder  ærbødigst  Deres  Højhed  tage  Hensyn  til  hendes 
høje  Alder  og  for  vort  Venskabs  Skyld  tilstede,  hvad  der 
er  gammel  Skik  og  Brug«;  —  altsaa  formodentlig,  at  de 
fornemme  Hexe  først  bleve  halshuggede  med  Sværdet, 
hvilket  igjen  var  finere  end  at  miste  Hovedet  ved  det 
plebejiske  Øxehug. 

Der  var  ikke  saa  faa,  der  døde  en  mere  eller  mindre 
naturlig  Død,  saa  de  undgik  Baalets  Rædsler;  ikke  alene 
var  der  en  Del,  som  ligefrem  udaandede  under  Torturen 
eller  af  dens  Følger;    men  at  mange,   som  saae  Lejlighed 

dertil,  aflivede  sig  for  saaledes  at  undgaa  at  blive  levende 
brændte,  kan  man  ikke  undres  over.  -Især  traf  det  m^et 
hyppig,  naar  Fængslets  Dør  aabnedes  paa  den  Dag,  der 
var  fastsat  til  Exekutionen,  at  man  fandt  den  dødsdømte 
som  Lig.  Ofte  har  det  vel  været  Selvmord,  der  er 
begaaet;  men  der  er  adskillige  Tegn  til,  at  det  stundum 
har  været  en  menneskekjærlig  Fangevogter,  som  paa  den 
Maade  har  sørget  for,  at  Delinkventen  fik  en  lettere 
Udgang  af  Verden  end  den,  der  ellers  ventede,  hvorved 
der  rigtignok  ■  blev  beredt  det  ærede  Publikum  en 
Skuffelse.  I  saa  Tilfælde  hed  -det  naturligvis  blandt 
mange,  som  mente.  Retfærdigheden  ikke  var  sket  Fyldest, 
at  det  var  Djævelen,  som  havde  knækket  Halsen  paa 
sine  Redskaber  for  saaledes  at  skaane  dem  for  den  pine- 
fulde Død  paa  Baalet,  eller  maaske  ogsaa  hhidre,  at  de 
med  Døden  for  Øjne  aflagde  Tilstaaelser  om  med- 
skyldige. 

I  det  syttende  Aarhundrede  var  det  i  den  største  Del 
af  Tyskland  og  maaske  andre  Lande  Praxis,  som  dog 
næppe  er  bleven  overholdt,  at  kun  de  værste  og  ubod- 
færdige Hexe  bleve  levende  brændte,  medens  de  anger- 
givne eller  de,  som  frivillig  havde  -bekjendt,  eller  som  dog 
ikke  havde  gjort  Dommere  eller  Bødler  ovcrvænes  Bryderi 
med  Tortur,  bleve  overgivne  til  Sværdet  eller  Strikken, 
hvorpaa  Legemet  kastedes  i  Flammerne.  Nogle  Steder 
søgte  man  at  forkorte  Lidelserne  for  de  ulykkelige  ved 
at  binde  et  Pund  Krudt  paa  dem,  saa  den  derved  frem- 
kommende Explosion  gjorde  det  af  med  dem  i  et  Nu, 
hvilket  jo  kunde  kaldes  en  forholdsvis,  men  ogsaa  kun 
forholdsvis,  human  Fremgangsmaade.  Andre  Steder  der- 
imod var  man  saa  raffineret  grusom  at  bygge  Baalet  af 
vaadt  Træ,  saa  Baalet  brændte  langsomt  og  Lidelserne 
forlængedes,  med  mindre  Staklerne  havde  det  Held  snart 
at  blive  kvalte  af  Røg. 

Som  oftest  søgte  man,  hvor  det  lod  sig  gjøre,  at 
faa  flere  Personer  brændte  paa  samme  Dag;  jo  flere  der 
maatte  lade  Livet,  desto  større  var  Festligheden,  desto 
mere  steg  Feststemningen  hos  den  store  Menneskemasse, 
der  var  strømmet  sammen  for  at  se,  hvad  der  skulde 
foretages  »til  Guds  Ære«  og  til  hans  Fjendes  »Bekæmpelse 
og  Beskæmmelse« ;  men  dog  synes  det  at  være  gaaet  langt 
mere  højtidelig  til  i  de  sydlige  Lande,  især  da  i  Spanien, 
naar  Kætterne  brændtes  paa  de  store  Autodaféer,  end 
her  i  Landet  ved  Hexebaalene,  hvor  et  saa  stort  dramatisk 
Apparat  ikke  var  stillet  paa  Benene.  I  Tyskland  bleve 
de  dødsdømte  i  Reglen  bundne  til  en  i  Jorden  nedrammet 
Pæl,  om  hvilket  Veddet  stabledes;  i  Danmiark  derimod 
blev  Hexen  som  oftest  bunden  til  en  Stige,  der  kastedes 
paa  Baalet,  naar  det  var  kommet  godt  i  Brand.  Stundum 
kunde  det  være  store,  mægtige  Baal;  saaledes  vides  det, 
at  Brændet,  der  gik  med  til  Fuldbyrdelsen  af  Dødsdommen 
over  Maren  Splids,  den  mest  celebre  af  de  mange  i  Ribe 
dømte  Hexe,  var  ikke  mindre  end  22  Læs,  som  Magistraten 
maatte  betale.  —  Fra  Fængslet  gik,  eller  slåebtes,  eller 
kjørtes  Delinkventen  ud  til  Retterstedet,  naturligvis  slængt 
paa  en  Kærre,  og  ledsaget  af  en  bølgende  og  støjende 
Menneskeskare,  der  ikke  bestod  blot  af  den  laveste  Pøbel; 
alle  Samfundsklasser  var  det,  som  gave  Møde  og  deltoge  i 
Optoget.  Det  kunde  endog  undertiden  træffe,  at  Sammen- 
stimlingen af  Mennesker  var  saa  stor,  at  Præsten,  som 
paa  Embeds  Vegne  skulde  være  tilstede  for  at  bringe  den 
dødsdømte  Religionens  Trøst  i  de  sidste  Øjeblikke,  ikke 
kunde  bane  sig  Vej  gjennem  Menneskemassen.  —  Om 
der  end  undertiden  kan  have  viist  sig  Tegn  paa  Del- 
tagelse —  som  da  i  Kølln  Frøken  von  Henoth  skulde 
føres  til  Baalet  —  var  dog,  som  anført,  i  Regelen  Stemningen 
imod  den  dømte;  efter  den  almindelige  Opfattelse  var  jo 
den  fældede  Dom  saa  retfærdig,  som  tænkes  kunde;  det 
var  ikke  alene  »vox  populi  vox  Dei«,    men  endnu  mere 

»Guds  Røst«,  der  havde  talet  i  Dommen,  og  som  fandt  en 
Gjenlyd  i  »Folkets  Røst«,  som  jublede  over,  at  nu  blev 
et  af  Djævelens  Redskaber  brudt. 

Naar  saa  det  opstablede  Baal  kunde  antyde  for  de 
dødsdømte,  at  altHaab  var  ude,  blev  der  sædvanlig  reuet 
til  dem  tn  indtrængende  Anmodning  om  at  angive  endnu 
flere  medskyldige,  end  <ie  tidligere  havde  givet  Anvisning 
paa;  og  det  var  en  Opfordring,  de  som  oftest  våre  saare 
rede  til  at  efterkomme,  dels  af  Ondskab  for  at  trække 
endnu  flere  med  sig  i  Fordærvelsen,  dels  i  Haab  om  Ud- 
sættelse af  Dommens  Fuldbyrdelse,  hvis  der  skulde  ind- 
ledes nye  Undersøgelser,  ved  hvilke  de  kunde  vente,  at 
deres  Vidnesbyrd  vilde  være  ønskeligt;  om  Forsøget  med 
at  faa  Udsættelse  end  enkelte  Gange  kan  være  lykkedes, 
er  det  dog  langt  oftere  slaaet  fejl.  —  Undeniden  have 
de  dødsdømte  Hexe  søgt  en,  som  man  skulde  synes, 
tarvelig  Tilfredsstillelse  i,  foran  det  tændte  Baal,  med 
ægte  Galgenhumor  at  binde  Dommerne  saa  mange 
gyselige  Historier  paa  Ærmet,  som  det  paa  nogen  Maade 
var  muligt;  jo  flere  og  jo  værre  de  vare,  desto  bedre, 
og  desto  mere  virkningsfuld  blev  deres  Udgang  af  Livets 
Skueplads. 

Underligt  er  det,  at  man  aldrig  kom  i  Tanker  om, 
ai  naar  Hexene  havde  sluttet  Pagt  med  den  Onde,  var 
det  dog  sært,  at  han  ikke  hjalp  dem,  og  at  —  ergo!  — 
havde  de  ikke  sluttet  Pagt  med  ham.  Man  skulde  tænke, 
det  var  en  nærliggende  logisk  Slutning. 

Men  nu  de  stakkels  Mennesker,  som  ved  Hexenes 
Kunster  vare  blevne  besatte  af  Djævelen,  —  hvad  skulde 
der  gjøres  ved  dem?  Ja,  man  maatte  jo  synes,  at  de 
vare  aldeles  sagesløse,  da  det  selvfølgelig  var  meget  imod 
deres  Vilje,  at  dette  Onde  var  paaført  dem;  og  det  var 
en  almindelig  antaget  Mening,  at  deres  Ulykke  først  da 
vilde  forsvinde,  naar  den,  som  havde  voldet  den,  var 
bleven    aflivet;     saa    havde    Kraften    tabt    sin    Virkning. 

Saaledes  var  der  en  af  de  Kvinder,  som  i  Thisted  angaves 
for  at  være  besatte,  der  stadig  raabte,  at  saalænge  Borg- 
mesterenken, der  mentes  at  have  paaført  hende  Ulykken, 
ikke  var  brændt,  kunde  hun  ikke  komme  sig.  —  Men 
ogsaa  en  anden  Tankegang  gjorde  sig  gjældende,  nemlig 
den,  at  nu  havde  jo  dog  Djævelen  eller  en  af  hans 
tjenende  Aander  faaet  fat  paa  det  Menneske,  der  altsaa 
var  blevet  hans  Bytte  og  hans  Barn,  som  var  hjem- 
faldet til  ham;  hvorvidt  det  var  med  fri  Vilje  eller 
ej,  spurgtes  der  ikke  synderlig  om ;  Garnet  var  udspændt, 
og  der  var  fanget  en  Sjæl,  som  nu  skulde  bøde.  Grænsen 
mellem  at  »have  ladet  sig  besætte«  og  at  »være  besat« 
var  svævende. 

Gaves  der  da  ingen  Benaadning?  kan  man  maaske 
spørge;  og  Svaret  maa  lyde:  Næppe,  eller  sjældent,  og 
da  i  hvert  Fald  først  i  senere  Tider.  Det  kan  vel  siges, 
at  ligesom  Hexevæsenet  egentlig  hvilede  paa  et  fuldstændig 
demokratisk  Grundlag,  idet  overfor  Djævelen  saa  vel  som 
overfor  Gud  alle  vare  lige,  rige  og  fattige,  saaledes 
maatte  det  samme  jo  dog  egentlig  gjælde  med  Hensyn 
til  Hexeforfølgelserne.  I  Virkeligheden  skulde  det  jo  synes 
at  være  aldeles  uden  Forskjel,  enten  det  var  en  rig  og 
fornem  Kone  eller  en  fattig  Kælling,  der  havde  sagt  sig 
løs  fra  Gud  og  givet  sig  hans  Modstander  i  Vold.  Her 
til  Lands  er  der  maaske  nok  blevet  taget  mere  Hensyn 
til  Stand  og  Stilling  end  i  Udlandet;  men  fra  sit  Stand- 
punkt maa  Theologen  Niels  Hemmingsen  nok  siges  at 
have  Ret,  naar  han  udtaler  som  sin  og  Tidsalderens 
Mening,  at  den,  der  ser  gjennem  Fingre  med  Hexe, 
begaar  en  »grum  Barmhjærtighed  ved  at  spare  nogle  faa 
onde  til  manges  store  Skade  og  Fordærv.« 

Naar  det  undertiden  er  sket,  at  en  eller  anden 
gammel  Kone  er  sluppet  for  Døden  imod  at  blive  lands- 
forvist, da  kan  dette  vistnok  med  al  god  Grund  kaldes 
med  Hemmingsens  Udtryk    »en    grum  Barmhjærtighed.« 

Hvad  skulde  det  stakkels  Fruentimmer  gjøre?  hvor  skulde 
hun  vende  sig  hen,  hjælpeløs  og  venneløs«  som  hun  var? 
Naåede  hun  at  komme  til  Udlandet »  hvor  ingen  kjendte 
hendes  Sprog,  er  Opmærksomheden  naturligvis  snart 
bleven  henledet  paa  hende,  og  dot  paa  en  for  hende 
højst  uheldig  Maade;  hun  havde  aafoenbart  staaet  sig  ved 
at  miste  Livet  hellere  før  end  senere.  Naar  der  i  Lister 
fra  Udlandet  over  brændte  Troldmænd  og  Hexe  jævnlig 
findes  anført  >en  fremmed  Mand«,  eller  »en  fremmed 
gammel  Kone«,  da  har  det  vel  ofte  været  en  saadan 
Stakkel,  som  ligefrem  er  kommen  »af  Asken  og  i  Ilden €. 
Dog  kunde  muligvis  en  dødsdømt  slippe  for  Straffen 
imod  at  paatage  sig  at  gjøre  en  god  Gjernipg,  altsaa 
anvende  sin  paa  en  daarlig  Maade  erhvervede  Kunst  og 
Dygtighed  i  det  godes  Tjeneste;  saaledes  siger  Sagnet,  at 
Vendsyssel  blev  befriet  for  Ulve  ved  en  Hex,  som  til 
Tak  og  Løn  derfor  benaadedes. 

Sverrig. 

Førend  jeg  gaar  over  til  at  omtale  de  særlig  danske 
Forhold,  vil  det  nlaaske  være  paa  rette  Sted  at  se  lidt 
paa  den  ovenfor  løselig  berørte  store  Hexeforfølgelse  i 
Sverrig.  Her  existerede  en  gammel  Lovbestemmelse  fra 
1442,  i  Følge  hvilken,  naar  nogen  havde  faaet  sin  Død 
ved  ens  Trolddom,  Misdæderen  skulde  stejles^  hvis  det  var 
en  Mand,  men  vaf  det  en  Kvinde,  maatle  hun  ikke  slippe 
for  billigere  Kjøb  end  at  brændes.  I  Henhold  til  denne 
Lov,  der  blev  fornyet  1608,  havde  der  nok  været  tændt 
enkelte  Hexebaal  i  Sverrig;  men  det  var  mest  spredte 
Tilfælde,  i  hvilke  den  kom  til  Anvendelse,  medens  det  i 
Danmark  og  de  andre  Lande  holdtes  saa  jævnt  gaaende, 
indtil  Epidemien  nogenlunde  havde  udraset.  Der  blev 
ikke  rigtig  Brug  for  den  før  i  den  sidste  Halvdel  af  det 
syttende  Aarh undrede,  da  ellers  Hexeforfølgelserne  vare  i 
Tilbagegang  andre  Steder  i  Europa.  Men  ligesom  man 
ved  Betragtningen  af  de  mange  Hexebaal  næsten  fristes 
til  den  fatalistiske  Opfattelse,  at  ingen  kan  undgaa  sin 
Skæbne,  saaledes  gjælder  egentlig  det  samme  efter  en 
større  Maalestok  om  Landene;  Sverrig  fik,  ganske  vist 
sent)  sin  beskikkede  Del,  som  man  næsten  kan  sige,  det 
havde  tilgode. 

«  • 

At  der  var  Torden  i  Luften,  før  Uvejret  brød  løs, 
kunde  man  nok  mærke,  bl.  a.  af  nogle  svenske  Landskabs- 
love af  1666,  som  bestemte,  at  hvis  nogen  Kvinde  for- 
hexede  en  Mand  og  blev  greben  paa  fersk  Gjerning, 
skulde  hun  fængsles ;  tolv  Vidner  (d.  e.  Nævninger)  skulde 
da  afgjøre,  om  hun  var  skyldig  eller  ej ;  frifandt  de  hende, 
var  hun  sagesløs,  men  fældede  de  hende,  skulde  hun  bøde 
40  Mark,  hvoraf  den  ene  Tredjedel  tilfaldt  Kongen,  den 
anden  Anklageren, .  den  sidste  Herredet;  havde  hun  der- 
imod paaført  nogen  Døden,  skulde  atter  tolv  Mænd  af- 
gjøre, om  hun  var  skyldig  til  Døden,  og  gik  Sagen  hende 
nu  imod,  skulde  hun  brændes  paa  Baal. 

Kun  to  Aar  efter,  at  disse  Lovbestemmelser  vare 
vedtagne,  blev  der  Brug  for  dem;  det  værste  var  nu,  ikke  at 
man  brugte  dem,  men  at  man  gik  langt  ud  over,  hvad 
de  havde  fastsat.  Det  var  som  en  hel  Panik,  der  1668 
greb  Sverrig,  og  ganske  vist  kun  varede  en  forholdsvis 
kort  Tid,  nemlig  til  1677;  men  da  rasede  Hexeforfølgel- 
serne  ogsaa  saa  meget  desto  stærkere.  Her  er  et  talende 
Vidnesbyrd  om,  hvorledes  en  liden  Gnist  er  i  Stand  til 
at  tænde  en  stor  Ild. 

Oprindelsen  var,  at  en  Præst  i  Elfdalen  1668  meldte 
til  Biskoppen  i  Vesteraas,  at  der  i  hans  Sogn  opholdt  sig 
en  Pige,  som  otte  Aar  i  Forvejen  var  kommen  fraHerjc- 
dalen,  hvor  hun  havde  lært  at  hexe,  og  at  hun  havde 
bragt  mange  Børn  til  »den  Slemme«;  Aaret  efter  blev 
Præsten  til  Løn  for  sin  Nidkjærhed  forflyttet  til  et  bedre 
Kald,  samtidig  med  at  en  Kommission,  bestaaende  af 
Præster  og  Jurister,  under  Forsæde  af  Landshøvdingen 
Lorentz  Creutz,  blev  nedsat  i  Byen  Mora  ved  Siljansøens 
dejlige  Bredder.  I  tolv  Dage  blev  Kommissionen  færdig 
med  sine  Undersøgelser  og  Forhandlinger,  og  i  denne  kone 
Tid  naaede  den  at  dømme  til  Døden  23  Personer,  af 
hvilke  femten  strax  bleve  rettede  ved  Dalelven,  lige  for 
Mora  Kirke;    36    Børn,   om  hvilke   det   hed,   at  Hexene 

havde  ført  dem  til  Satan,  bleve  piskede  med  Ris,  medens 
et  Par  Hundrede  slap  med  tre  Søndage  i  Rad  at  staa  i 
Kirkens  Vaabenhus  med  Ris  i  Hænderne  som  advarende 
og  afskrækkende  Exempler.  Det  var,^  i  hvert  Fald  i  Be- 
gyndelsen af  Sagen,  mest  Børn,  som  spillede  Hoved- 
rollerne i  denne  svenske  Tragedie.  Galskaben  greb  om 
sig  med  rivende  Hast,  saa  der  1670  i  Sverrig  brændtes 
85  Personer,  og  næste  Aar  alene  i  Provinsen  Ångerman- 
land  71.  Man  mente  ved  Straffenes  Strænghed  at  kunne 
sætte  en  Stopper  for  den  Landeplage,  man  mente  var  kom- 
men; men  netop  derved  skete  det,  her  som  alle  Vegne, 
at  det  onde  blev  værre  og  værre  og  greb  videre  om  sig. 
Epidemien  udbredte  sig  over  Upland,  Nordland  og  Båhus; 
Koner  og  Børn  rejste  flokkevis  til  Blaakulla,  og  Inkvisi- 
tions-Kommissionen foer  i  den  Anledning  Landet  rundt 
som  en  anden  og  endnu  værre  Landeplage.  Først  da 
Scenen  var  bleven  forlagt  til  Hovedstaden,  begyndte  efter- 
haanden  den  sunde  Fornuft  at  kæmpe  sig  frem,  skjønt 
ikke  uden  megen  Modstand;  1677  kan  det  hele  Uvejr 
siges  at  være  forbi. 

1665,  altsaa  da  det  begyndte  at  trække  sammen, 
havde  Regeringen  udstedt  den  Forordning,  at  der  overalt 
i  Riget  fra  alle  Prædikestole  paa  hver  Helligdag  skulde 
oplæses  en  Bøn  »imod  Satans  og  alt  Troldtøjets  Tyranni. c 
Senere  hen  i  Tiden,  da  Regeringen  ønskede  denne  Bøn  af- 
skaffet, satte  Præsterne  sig  derimod  med  Hænder  og  Fødder, 
med  Næb  og  Kløer.  I  det  hele  kan  det  ikke  skjules,  at 
spørger  man  om,  hos  hvem  Skylden  laa  i,  at  alt  dette 
Uvæsen  greb  saa  vidt  om  sig,  baade  Hexeriet  og  For- 
følgelserne, da  have  Datidens  Præster  en  stor  Del  deraf 
paa  deres  Samvittighed  ved  deres  blinde  Optræden,  der  i 
høj  Grad  røber  en  mærkværdig  Mangel  paa  psykologisk 
Blik;  saaledes  var  det  i  Sverrig,  saaledes  her  i  Danmark, 
og  saaledes  overalt.  I  Sverrig  fik  Gejstligheden  midt 
under  den  store  Forfølgelse  sat  igjennem,  at  der  oprettedes 

»Vaagestuerc^  i  hvilke  de,  der  mente  sig  besatte  eller 
mentes  at  være  besatte,  skulde  komme  sammen;  enhver 
med  nogenlunde  sund  Forstand  maatte  jo,  skulde  man 
synes,  kunne  sige  sig  selv,  at  en  saadan  Vaagestue  ret 
vilde  blive  en  Planteskole  for  hele  Afsindet;  hvad  den 
ene  ikke  havde  fundet  paa,  var  der  andre,  som  kunde; 
det  var  paa  en  Maade  »den  indbyrdes  Undervisning«,  som 
dreves.  Det  viser  sig,  at  Lægfolk  temmelig  hurtig  fik 
Øjnene  op  for  denne  Fremgangsmaades  Taabelighed;  saa- 
ledes  var  en  Høker  i  Stokholm,  Henrik  Abrahamson,  saa 
fornuftig,  at  han  kaldte  disse  Vaagestuer  en  »Rod  og 
Kilde  til  hele  Vildfarelsen«,  og  det  endog  for  Retten, 
hvor  han  var  stævnet,  fordi  han  havde  vægret  sig  ved  at 
lade  holde  Vaagestue  i  sin  Gaard,  da  Turen  var  kommen 
til  ham,  og  han  af  Formanden  i  Konsistoriet  havde  faaet 
Paalæg  om  at  overlade  Værelser  i  det  Øjemed.  Ikke  at 
tale  om,  at  adskillige  af  Kommission sdommeme  mente 
livagtig  at  have  set  den  skinbarlige  Satan,  —  men  endog 
Lektoren  ved  Hernøsands  Gymnasium,  den  senere  Provst 
Jakob  Eurenius,  var  i  den  Grad  bleven  smittet  af  alle  de 
Trolddomsbakterier,  som  laa  i  Luften,  at  han  for  Kommis- 
sionen gav  en  levende  Beskrivelse  af,  hvorledes  han  var 
»faret  nordpaa  gjennem  Luften,  temmelig  højt  overjorden, 
med  Fødderne  fremad  og  med  udstrakte  Arme«.  Sam- 
tidig var  der  en  af  de  anklagede  Hexe  i  Stokholm,  som 
ikke  tog  i  Betænkning  at  paastaa,  at  hun  selvfjerde  havde 
redet  til  Blaakulla,  ikke  som  andre  skikkelige  Hexe  paa 
et  Kosteskaft,  men  paa  Kapellanen  Henrik  Myranders  Ryg. 
Undertiden  kan  det  synes,  som  om  de  mistænkte 
Kvinder  repræsenterede  den  sunde  Fornuft  overfor  de 
gejstlige  og  verdslige  Dommere;  det  ses  saaledes,  at  den* 
der  lader  til  at  have  været  den  eneste  fornuftige  i  det  hele 
»angenemme  Kompagni«,  var  den  for  Hexeri  sigtede 
Anne  Mogensdatter;  hun  blev  bl.  a.  af  et  otte  Aars  Barn, 
Karen  Eriksdatter,   beskyldt  for  at  føre   hende  og  en  hel 

Del  andre  Børn  til  Blaakulla;  Barnet  fortalte,  hvorledes 
Anne  Mogensdatter  laa  hos  »den  Lede«  under  Bordet, 
kyssede  og  klappede  ham  og  dansede  med  ham;  Natten 
i  Forvejen  havde  Anne  redet  til  Blaakulla  paa  en  Hest 
og  en  Karl  og  haft  de  samme  Klæder  paa  som  nu  for 
Retten.  Anne  Mogensdatter  svarede  hertil  aldeles  godt 
og  kjønt  og  rigtig:  »Om  jeg  kunde  frelse  Børnene  med 
mit  Blod,  vilde  jeg  gjærne  lade  mit  Liv;  Børnene  vilde 
vistnok  blive  frelste,  hvis  ikke  Forældrenes  Ondskab  var 
saa  stor,  hvis  de  bade  til  Gud  og  ikke  kastede  Skyld  paa 
de  uskyldige;  holdtes  Børnene  bedre  til  Skole,  bleve  de 
nok  fri.  Jeg  vilde  gjærne  betale  Præsten  for  dem,  selv 
om  jeg  derved  skulde  bringes  i  Armod.«  Det  nyttede 
hende  ikke,  at  hun  meget  logisk  bemærkede,  at  »naar 
Børnene  sagde,  at  de  sov,  medens  de  førtes  til  Hexefor- 
samHngen,  maatte  det  jo  være  en  Drøm.«  Hun  med 
flere  dømtes  fra  Livet;  og  da  de  slap  for  Tortur,  gik  de 
i  Døden  under  Bevidnelsen  af  deres  Uskyldighed;  vare 
de  blevne  truede  med  Tortur,  havde  de  nok  bekjendt, 
hvad  der  blev  forlangt  af  dem,  da  Frygten  for  Pinebænken 
som  oftest  var  større  end  Kjærligheden  til  Livet. 

Ved  samme  Tid  dømtes,  ligeledes  i  Stokholm,  en 
Kvinde  ved  Navn  Marie  Madsdatter  til  Baalet;  af  tre 
Tjenestepiger  og  nogle  Børn  var  hun  beskyldt  for  Trold- 
dom; ja  selv  to  af  hendes  Døtre  sagde,  at  hun  var  en 
Hex,  og  at  de  saae  Djævelen  staa  ved  hendes  Side  i 
Retten;  den  yngste  Datter  fulgte  hende  til  Baalet  og  ved- 
blev hele  Tiden  at  formane  hende  til  at  bekjende,  men  for- 
gjæves.  Det  maa  have  været  en  meget  slem  Forbrydelse, 
hun  har  været  beskyldt  lor,  da  hun  nemlig  dømtes  til  at 
brændes  levende,  hvilket  ellers  var  sjældent  i  Sverige, 
hvor  de  dødsdømte  i  Regelen  først  bleve  henrettede  med 
Sværd. 

Her  skal  meddeles  fra  denne  svenske  Skandale  — 
det    kan    man  vel   nok  kalde   den  —  nogle  Enkeltheder, 

som  man  næsten  ikke  veed,  om  man  skal  le  eller  græde 
over.  Saaledes  lyder  Begyndelsen  til  en  Retsakt  meget 
lovende:  »For  nogle  Aar  siden  havde  Satan  eftergivet 
Hexene  den  Smørafgift  (I),  de  hidtil  havde  maattet  udrede 
til  ham,  men  til  Gjengjæld  skulde  de  bringe  ham  saa 
mange  desto  flere  Børn,  døbte  eller  udøbte.«  Dette  Paa- 
bud  efterlevedes  sædvanlig  af  Hexene  med  stor  Flid  og 
Redebonhed,  især  da  det  ved  korporlig  Revselse  var  blevet 
dem  indskærpet,  at  »den  Lede«  var  vred  i  Hu,  naar  de 
ikke  bragte  saa  mange  Børn,  som  han  forlangte,  hvorhos 
de  da  bleve  sendte  paa  en  nyExpedition  efter  flere  Børn. 
Derfor  var  der  ogsaa  nogle  af  dem,  som  efter  i  Begyn- 
delsen at  have  bragt  to  eller  tre  Børn  senere  havde  ud- 
videt Bedriften  til  at  kunne  møde  med  tyve,  tredive,  ja 
endog  fyrgetyve  Stykker  til  den  Lede,  som  saa  igjen 
skafiede  dem  Lykke  til  Smørproduktionen,  til  Kreaturernes 
Trivsel  og  til  frodig  Afgrøde  paa  Markerne,  ligesom  de 
fik  Magt  til  at  tilføje  deres  Naboer  og  Uvenner  Vanheld.  — 
Hexene  berettede  ydermere,  at  naar  de  kom  et  Sted  hen, 
hvor  der  var  et  eller  flere  Børn,  som  de  vilde  tage  med 
sig,  vaagnede  Husets  Folk  ikke,  hvorimod  Børnene  sæd- 
vanlig vækkedes  af  Hexen  med  den  Tiltale:  »Kom  nu, 
Du  Djævelsbarn,  og  følg  med  til  Gjæstebudl«  Saa  kunde 
Børnene  hverken  sige  Nej  eller  raabe  om  Hjælp,  men 
maatte  afsted,  undertiden  nøgne,  undertiden  i  bar  Skjorte, 
men  stundom  helt  paaklædte.  Naar  hun  havde  faaet 
Barnet  med  sig,  begav  hun  sig  med  det  gjennem  Luften 
til  andre  Gaarde,  andre  Byer,  andre  Landsdele,  hvor  hun 
skulde  have  fat  paa  flere  Børn;  medens  hun  saaledes 
sankede  Børn  sammen,  satte  hun  dem,  hun  allerede 
havde  faaet,  op  paa  Taget,  hvor  de  maatte  vente  til  den 
videre  Fart.  —  Af  Børnene,  som  bleve  forhørte  om  deres 
Deltagelse  i  disse  Hexerejser,  vare  nogle  i  en  saa  ung 
Alder,  at  de  næppe  kunde  tale  rent ;  andre  derimod  be- 
rettede glat  væk  om  alt,    hvad  de  havde  oplevet,    baade 

om  Djævelens  Paaklædning  i  en  grøn  Kjole,  med  blaa  eller 
røde  Strømper  samt  høj  Hat  med  brogede  Snore,  og  om 
hans  røde  Skja^;  de  fonalte,  hvorledes  det  var  gaaet  til 
i  Værelserne  paa  hans  Slot  paa  BlaakuUa  med  de  koste- 
lige Maaltider,  og  skildrede  detailleret  de  vilde  Udsvævelser, 
som  fandt  Sted  der.  Undertiden  viste  sig  dog  en  hvid 
Engel,  som  søgte  at  holde  dem  borte.  Enkelte  Børn  i 
tolv-fjonen  Aars  Alderen  vare  blevne  saa  fremmelige,  at 
de  paastode  at  kunne  kjende,  hvem  der  var  en  Hex,  og 
hvilke  Børn  der  førces  til  Blaakulla;  disse  »kloge  Drenge, 
Viisgossar«,  var  Kommissionen  svært  ivrig  efter  at  faa 
Fingre  i ;  den  føne  dem  med  sig  fra  Sogn  til  Sogn  for  at 
udpege  Hexene,  hvem  de,  som  de  sagde,  kunde  kjende 
paa,  at  der  midt  i  Panden  var  en  rød  Plet,  som  ingen 
anden  kunde  se,  —  og  da  ve  den  ulykkelige! 

Djævelen,  som  Hexene  havde  givet  sig  i  Tjeneste 
hos,  var  en  stræng  Hersker,  der  fordrede  ubetinget  Lydig- 
hed og  straflFede  med  Bøder  eller  paa  Kroppen  dem,  der 
enten  forsømte  Hexegildet  eller  opførte  sig  upassende  (!) 
ved  det.  Men  dog  skildres  han  ogsaa  som  den,  der  ikke 
altid  er  saadan  en  gnaven  Herre.  »Ofte  sidder  han  der,« 
siger  en,  »med  et  Udtryk  af  Mildhed,  elsker  en  Spøg, 
lader  dem  springe  Buk,  eller  trækker  Kosteskaftet,  de 
ride  paa,  bort  fra  dem,  saa  de  falde,  og  da  ler  han,  saa 
Bugen  rysler;  eller  han  spiller  yndige  Melodier  paa  Harpe 
for  dem.«  Engang,  berettes  af  en,  der  sagde,  at  hun 
havde  været  Øjenvidne  dertil,  »blev  han  syg  og  lod  sig 
kopsætte«;  ja,  en  anden  meddelte  endog  for  ramme  Alvor, 
at  han  havde  været  »død  en  kort  Tid«.  —  Videre  skulde 
man  ikke  tænke,  at  Galskaben  kunde  gaa. 

Hele  den  nordlige  Halvdel  af  Sverrig  var  smittet,  og 
enkelte  spredte  Tilfælde  indtraf  længere  sydpaa.  For- 
mynderregeringen i  Karl  den  ellevtes  Mindreaarighed  fandt 
dei  ganske  vist  sørgeligt,  at  saa  mange  Mennesker  maatte 
brændes,   men  erklærede,  at   »da   Guds  Ære  og  Landets 

Befrielse  fra  en  saadan  grov  Synd  burde  være  det  øverste 
Hensyn,  saa  kunde  man,  da  der  var  saa  mange,  ikke  fast- 
sætte nogen  Regel  om  Skaansel.c  Da  Kongen  selv  havde 
overtaget  Regeringen,  kunde  han  kun  ytre,  at  det  »var 
efter  fremskaffede  indtrængende  Beviser,  naar  hans  Dommere 
og  Kommissarier  havde  dømt  Mænd,  Kvinder  og  Børn  til 
Baalet  og  ladet  Dommene  blive  fuldbyrdede;  selv  var  han 
ikke  i  Stand  til  at  afgjøre,  hvorvidt  de  tilstaaede  og  ved 
Beviser  bekræftede  Handlinger  vare  virkelige  Kjends- 
gjerninger,  eller  de  kun  skyldtes  Virkningen  af  en  tøjlesløs 
Indbildningskraft.«  —  Endelig,  en  halv  SnesAar  efter,  at 
Sagen  først  var  begyndt  i  Dalarne,  kom  man  under  Vejr 
med,  at  der  bag  det  hele  Uvæsen  stod  det  plumpeste 
Bedrageri,  Havesyge,  Hævngjerrighed  og  Uterlighed.  Saa 
standsede  Forfølgelserne  1677,  men  sikkert  til  ikke  liden 
Misnøje  hos  mange.  Først  1779  blev  Loven  om  Døds- 
straf for  Hexeri  fuldstændig  hævet  i  Sverige,  efter  dog  i 
lange  Tider  faktisk  ikke  at  have  været  i  Brug. 


IV. 
Rettergangen  i  Danmark. 


For  at  alt  Hexeriet  og  Forfølgelserne  deraf  i  Dan- 
mark lettere  kan  forstaas,  skal  jeg  ganske  kortelig  omtale, 
hvorledes  Lovgivningen  i  saa  Henseende  formede  sig  her 
i  Landet  i  Aarhundredernes  Løb. 

At  der  i  Danmark  har  fundet  Hexeforfølgelser  Sted 
i  Middelalderen,  er  mere  end  sandsynligt,  især  naar  man 
ser  hen  til  Nabolandene,  hvor  de  oftere  omtales,  dog 
ikke  saa  hyppig,  som  man  skulde  vente,  og  til  de  oven- 
for omtalte  pavelige  Bestemmelser  af  1484,  der  indeholdes 
i  »Hexehammerenc,  og  som  naturligvis  vare  beregnede 
paa  at  gjælde  for  den  hele  katholske  Kristenhed.  Den 
ældste  danske  Bestemmelse  derom  forekommer  i  Jydske 
Lovs  tredje  Bogs  sidste  Kapitel  »Om  Trolddom«,  der  dog 
ikke  findes  før  i  Haandskrifter  fra  det  femtende  Aar- 
hundrede  og  synes  at  stamme  udenlands  fra.  En  kjøben- 
havnsk  Kirkebestemmelse  af  1425  fastsætter  Bandsstraf  for 
Troldmænd  og  Troldkvinder.  Ifølge  Kristjan  den  andens 
Love  skulde  Mand  eller  Kvinde,  som  selv  havde  givet 
Anledning  til  det  Rygte,  at  de  »fare  med  Trolddom  paa 
Landsbyerne«,  gribes  og  pines,  og  »hvis  de  tilstaa  det, 
dog  ingen  har  faaet  Skade  deraf,   da   skulle   de   straffes 

derfor,  som  tilbørligt  er,  med  Ris  og  Svøber,  og  vises  af 
Byen« ;  men  gjentoges  Forbrydelsen,  og  »det  bevisligt  er,  at 
nogen  er  sket  Skade  derover,  som  mærkeligt  er,  da  rettes, 
som  plejer  at  rettes  over  dem,  som  bruger  Trolddom  og 
med  sand  Gjeming  befunden  er.«  Ligeledes  skulde  de, 
der  havde  søgt  Hjælp  hos  Hexe  eller  Troldmænd,  lide 
samme  Straf,  især  naar  de,  efter  at  være  blevne  advarede, 
ikke  havde  lyttet  til  et  saadant  velment  Raad.  En  anden 
Forordning  af  den  samme  Konge  indeholder  den  Bestem- 
melse, at  der  skal  »ransages  og  medfares  om  Trolddom, 
ligesom  naar  nogen  er  beskyldt  for  Tyveri.«  Kristjan 
den  anden  var  jo  i  denne  som  i  adskillige  andre  Ret- 
ninger langt  forud  for  sin  Samtid;  hans  Lovgivning  an- 
gaaende  Hexevæsenet  er  ikke  saa  lidt  huraanere  og  for- 
nuftigere end  selv  det,  der  blev  fastslaaet  i  en  saa  sen 
Tid  som  Kristjan  den  femtes  Dage.  Men  som  bekjendt 
bleve  hans  Love  ikke  længe  staaende  ved  Magt;  de  bleve 
brændte  som  »stridende  mod  gode  Sæder«. 

Det  er  allerede  omtalt,  at  efter  Reformationen  tog 
Hexevæsenet  til  i  en  mærkelig  Grad,  og  at  Forfølgelserne 
ligeledes  dreves  paa  en  uhyggelig  og  foruroligende  Maade, 
uden  at  der  dog  egentlig  gaves  nogen  fast  Regel,  efter 
hvilken  man  havde  at  rette  sig.  I  det  hele  taget  frem- 
byder Retsplejen  i  de  Dage  meget,  vi  maa  undre  os  over. 
Medens  Udførelsen  af  Domme,  der  i  Smaasager  vare 
fældede  selv  ved  Kongens  Retterting,  kunde  forhales  i 
aarevis,  var  i  andre  Tilfælde  Vejen  til  Galge,  Bøddelsværd 
eller  Baal  stundum  saa  forfærdelig  hurtig,  at  Formildelsen 
af  Dødsdomme  ikke  sjældent  først  kom  den  dømte  til 
Hjælp  efter  Døden,  —  post  festum !  —  Især  synes  man  i  util- 
børlig Grad  at  have  skyndt  sig  med  at  lade  Dødsdommene 
fuldbyrde  paa  de  dømte  Hexe;  det  er,  som  var  man 
bange  for,  ved  at  lade  dem  blive  lidt  i  Live,  at  de  da 
skulde  faa  i  Sinde  at  volde  nye  Bryderier  ved  deres 
Hexekunster.     Det  maa  huskes,  at   det  at  blive  mistænkt 

var  omtrent  det  samme  som  at  blive  anklaget,  og  at 
blive  anklaget  i  Regelen  ensbetydende  med  at  blive  dom- 
fældt, i  hvert  Fald  i  nederste  Instans;  Frifindelse  var 
yderst  sjælden  baade  i  Udlandet  og  her  hjemme. 

Her  skal  anføres  nogle  Tilfælde,  som  kunne  tjene 
til  at  belyse  Retsplejen  med  Hensyn  til  Trolddom  i  det 
sextende  Aarhundrede.  13  58  var  i  Rudkjøbing  en  Kvinde, 
Gjenrud  Rasmusdatter,  af  Borgmester  og  Raad  bleven 
dømt  til  at  brændes  for  begaaet  Hexeri.  Hendes  Broder 
havde  antaget  sig  hendes  Sag  og  indanket  den  for  Kongens 
og  Raadets  Domstol,  dog  først,  saavidt  det  kan  skjønnes, 
efter  at  Dødsdommen  var  fuldbyrdet;  der  blev  afgivet  den 
Kj^ndelse,  at  »da  hun  ikke  havde  gjort  nogen  Trolddom 
eller  var  befunden  med  nogen  Trolddoms  Handel,  saa 
havde  Nævningerne  svoret  Uret  og  burde  staa  til  Rette 
efter  Lovene,  ligesom  de,  der  havde  domfældt  hende, 
skulde  give  hendes  Slægt  Erstatning.  Saa  taxerede  Borg- 
mesteren og  de  andre  Domsmænd  Gjertrud  til  36  Daler, 
hvormed  de  mente  at  kunne  spise  hendes  Slægt  af  for 
Kost,  Tæring,  Skade  og  Kreditspilde;  men  Aaret  efter 
faldt  den  Dom,  at  efterdi  Gjertrud  Rasmus's  efter  Borg- 
mesters og  Raads  Doms  Lydelse  er  bleven  »død,  brændt 
og  af  Live  taget,«  da  ere  »Borgmester,  Byfoged,  Raad  og 
saa  mange,  som  dømte  Gjenrud  Rasmus's  til  Døde,  plig- 
tige at  bøde  hende  igjen  som  en  kristen  Kvinde.«  Det 
var  nu  lettere  sagt  end  gjort,  og  desværre  berettes  der 
ikke  noget  om,  hvor  meget  Gjertrud  da  blev  vurderet 
til.  —  Denne  langelandske  Kvinde  kunde  jo  nu  Frifin- 
delsen efter  Døden  ikke  hjælpe^  lige  saa  lidt  som  det 
samme  gavnede  en  gammel  Kone  paa  Fyn,  der  1573 
efter  Nævningernes  Dom  kom  paa  Baalet  efter  Angivelse 
af  et  Par  Troldkvinder,  som  tilforn  vare  brændte;  Lands- 
dommeren i  Odense,  Manin  Brok,  indankede  Sagen  for 
Kongen    og   Herredagen,    som    kjendte    hende    uskyldig. 

Under  Sagens  Behandling  ved  Hjemtinget  var  det  tilbudt 
hendes  Mand  at  lovværge  hende,  men  han  vægrede  sig; 
formodentlig  har  han  været  bange  for  selv  at  blive  ind- 
draget i  Sagen  og  villet  hytte  sig  eget  Skind;  havde  han 
efter  Evne  taget  hende  i  Forsvar,  var  hun  rimeligvis 
bleven  frifundet  i  levende  Live;  nu  blev  hun  brændt.  — 
Der  var  flere  Lejligheder,  hvor  Dommerne  bleve  ikjendte 
Bøder  for  deres  utidige  Hastværk  med  at  bringe  Folk  paa 
Baalet;  men  som  oftest  vare  de  højere  Myndigheder  alt- 
for villige  til  at  eftergive  Bøderne.  Enkelte  Gange  gik 
det  dog  bedre,  end  man  kunde  have  Grund  til  at  vente; 
1538  var  en  Niels  Andersens  Hustru,  Margrethe,  i  Daler 
Sogn  i  Tørninglen  beskyldt  for  at  være  en  Troldkvinde, 
der  bl.  a.  havde  taget  Jord  fra  Kirkegaarden  og  kastet  det 
i  Vandingsstedet,  for  paa  den  Maade  at  forgjøre  Kreatu- 
rerne. Nævningerne  havde  paasvoret  hende  Trolddom; 
men  da  det  syntes,  at  de  vare  hendes  Avindsmænd,  blev 
deres  Dom  forkastet  af  kongelige  Kommissarier;  nye 
Nævninger  udmeldtes,  femten  i  Tallet;  men  da  hendes 
Mand  gjorde  gjældende,  at  de  fire  af  dem  paa  Forhaand 
vare  indtagne  mod  hende,  forkastede  han  dem  og  traadte 
selv  til  som  Nr.  12;  paa  denne,  som  man  skulde  synes, 
noget  kunstige  Maade  frembragtes  der  da  Flertal  for 
hendes  Uskyldighed.  —  1569  var  en  Kvinde  i  Stubbe- 
kjøbing,  Edle  Stoltis,  Borgeren  Peder  Madsens  Hustru, 
bleven  anklaget  for  Hexeri  af  en  Troldkvinde,  Inger  Skov, 
som  tilligemed  en  anden  var  dømt  til  Døde;  Kongen  og 
Rigsraadet  hjemviste  Sagen  til  ny  Foretagelse,  dels  fordi 
Nævningerne  havde  svoret  uden  at  have  afhørt  Vidner, 
dels  fordi  man  var  kommen  under  Vejr  med,  at  deres 
Formand,  Mikkel  Rask,  i  ganske  særlig  Grad  var  Familiens 
Fjende,  og  at  han  tilligemed  flere  af  de  andre  mentes  at 
have  svoret  falsk  af  Had;  hun  er  da  formodentlig  sluppet 
fri  ved  den  fornyede  Behandling. 

Den  lidt  ovenfor  omtalte  fynske  Sag,  ved  hvilken 
en  Kvinde  blev  brændt  1573,  virkede  for  saa  vidt  heldig, 
som  den  gav  Anledning  til  den  saakaldte  »kallundborgske 
Recesc  (1576);  da  det  nemlig,  hedder  det,  »tidt  og  ofte«  (I) 
var  befundet,  at  de,  som  for  Trolddom  vare  henrettede, 
havde  været  uskj'ldige,  saa  bestemtes  nu,  at  disse  Domme 
ikke  maatte  exekveres,  førend  de  vare  blevne  billigede  af 
Landstinget,  eller  i  de  Byer,  f.  Ex.  Ribe,  der  havde  den 
saakaldte  »Landstingsret«,  af  Borgmester  og  Raad.  —  Denne 
kallundborgske  Reces  var  det  første  Forsøg  paa  at  skaffe 
nogen  lovlig  Orden  til  Veje  i  disse  Sager,  med  Hensyn 
til  hvilke  der  tidligere  havde  hersket  den  fuldstændigste 
Vilkaarlighed;  paa  dens  Bestemmelser  byggede  Lovgiv- 
ningen videre.  Rigtignok  er  der  adskillige  Tegn  til,  at 
man  ikke  har  efterlevet  dens  Paabud  om,  at  alle  Hexe- 
sager  skulde  gaa  til  Landstinget.  Men  i  hvert  Fald  ind- 
traf dog  to  Aar  senere,  1578,  en  Begivenhed,  som  næppe 
vilde  være  hændet  i  tidligere  Tid.  En  Mand  i  Kjøben- 
havn,  Jørgen  Døbler,  havde  beskyldt  en  Kone  der  i  Byen, 
Maren  Mogens's,  for  Hexeri;  hun  blev  dømt  skyldig  af 
16  Nævninger,  men  da  disse  ikke  havde  opfyldt,  hvad 
de  af  Landstinget  vare  kjendte  pligtige  til,  nemlig  at 
foretage  Sagen  paa  ny,  blev  der  udmeldt  ny  Nævninger, 
som  fuldstændig  frifandt  hende;  saa  var  hun  paa  den 
grønne  Gren  og  tog  Offensiven  ved  at  anklage  Jørgen 
Døbler,  og  Enden  blev,  at  han  af  Byfogden  dømtes  som 
Æreskjænder. 

Kristjan  den  fjerde  var  lige  saa  ivrig  i  Troen  paa 
Hexe  og  lige  saa  nidkjær  i  at  forfølge  dem  som  de  fleste 
^f  hans  Samtid;  blandt  Europas  da  regerende  Fyrster  er 
han  i  saa  Henseende  næppe  bleven  overtrufFet  af  andre 
end  sin  Svoger,  den  skotsk-engelske  Konge  Jakob.  Det 
^r  en  fuldstændig  Misforstaaelse ,  naar  man  fremstiller 
Kong  Kristjan  som  en  lysere  Skikkelse  i  Modsætning  til 
Datiden ;    han   var   i   fuldeste  Maal  et  Barn   af  sin  Tid. 

Det  har  derfor  næppe  været  helt  med  hans  gode  Vilje, 
men  tvungen  af  Forholdene  og  Tidens  noget  forandrede 
Tankegang,  naar  han  i  enkelte  Love  og  Anordninger 
lader  nogenlunde  humane  Bestemmelser  komme  til  Orde; 
saaledes  1617,  da  det  hedder,  at  dersom  nogen  befindes 
at  være  kyndige  i  hemmelige  Kunster,  som  Signen,  Manen, 
Maalen,  Karakterer  o.  lign.,  og  dennem  at  øve  og  bruge, 
da  skulle  de,  om  de  ere  af  Adel,  stande  til  Rette  og 
straffes,  efter  som  af  Os  og  Os  elskelige  Vore  Rigens 
Raad  kjendt  og  afsagt  vorder;  men  de,  som  ikke  ere  af 
Adel,  skulle  have  forbrudt  deres  Boslod  og  rømme  alle 
Vore  Riger,  Lande  og  Fyrstendømmer.«  Ligeledes  be- 
stemmes Straffen  for  dem,  der  ere  deres  Medvidere  eller 
benytte  sig  af  deres  Raad  og  Daad,  idet  de,  saafremt  de 
ere  af  Adelen,  skulle  staa  aabenbare  Skrifte  og  have  for- 
brudt tusinde  Daler  til  nærmeste  Hospital;  de  andre 
skulle  ligeledes  staa  aabenbar  Skrifte  og  straflfes  efter 
deres  Formue;  men  hvis  de  fremture  deri,  skulle  de  lide 
lige  Straf  med  dem,  som  øve  Hcxekunsteme.  Endvidere 
hedder  det:  »Hvad  rette  Troldfolk  belangende  er,  som 
med  Djævelen  sig  bebundet  have  eller  med  hannem  om- 
gaas,  med  den  nem  skal  forholdes  efter  Loven  og  Recesssen 
( —  altsaa  brændes) ;  medens  de,  som  sig  med  saadant  Folk 
indvikler,  og  ved  deres  Trolddom  noget  sig  undersiaar 
at  lade  forrette,  skal  straffes  paa  deres  Hals  uden  al  Naade.« 
Intet  Under  er  det,  at  Tortur  mod  Folk,  der  vare  mis- 
tænkte for  Hexeri  og  Trolddom,  i  hans  Regeringstid 
øvedes  i  en  saadan  Grad,  at  der  næppe  er  stor  Forskjel 
mellem  Datidens  og  tidligere  Dages  Fremgangsmaade. 

Undertiden  kunde  det  træffe,  at  det  overdroges  Konsi- 
storium, altsaa  de  højlærde  ved  Kjøbenhavns  Universitet, 
at  afgive  Erklæring  om  Trolddomssager.  Da  drøftedes 
ikke  blot  Spørgsmaalet  om  Straffen,  men  først  og  frem- 
mest om  Beviserne  for,  at  vedkommende  virkelig  havde 
overgivet  sig  til  den  Onde ;  Undersøgelsen  deraf  anstillede 

Professorerne,  skjønt  selv  opfyldte  af  Tidens  Overtro,  dog 
med  en  Besindighed  og  en  Humanitet,  der  ikke  kan  und- 
lade at  gjøre  et  godt  Indtryk.  Saaledes  var  1632  en 
fattig  Kone,  Ane  Klausdatter,  af  en  anden,  der  var 
kjendt  skyldig  i  Hexeri,  bleven  angivet  som  delagtig; 
da  hun  trods  Pinebænkens  Virksomhed  ikke  kunde  bringes 
til  at  tilstaa,  henveadte  Retten  sig  til  det  theologiske 
Fakultet  med  Forespørgsel,  om  hun  ikke  alligevel  burde 
dø  i  Henhold  til  den  andens  Angivelse;  men  Fakultetet 
gav  dog  heldigvis  et  benægtende  Svar.  Saaledes  oftere. 
Det  er  dog  altid  et  Fremskridt,  det  kan  kaldes  et  Lys- 
glimt i  Tidens  Mørke,  et  Varsel  om  bedre  Tider,  medens 
dengang  vistnok  mange  have  været  rede  til  at  stemple 
det  som  et  sørgeligt  Tegn  paa,  at  Universitetets  Profes- 
sorer nu  vare  blevne  hildede  i  Vantro,  eller,  som  man  i 
de  Dage  fortrinsvis  kaldte  det,  »Atheisme  og  Sadducæismec. 
I  Frederik  den  tredjes  Dage  sporer  man  i  Lovgiv- 
ningen ikke  ret  meget  til  Bestemmelser  om  Hexeri;  da 
vare  Folk  mere  optagne  af  Krigene  og  af  de  politiske 
Rørelser;  dem  var  det,  som  lagde  Beslag  paa  Opmærk- 
somheden, saa  selv  om  Hexene  ikke  havde  fuldstændig 
Fred,  var  det  dog  mere  at  sammenligne  med  spredt  Fægt- 
ning. —  Under  Kristjan  den  femtes  Regering  derimod 
kom  Forfølgelserne  igjen  til  al  blusse  op,  hvorom  neden- 
for skal  tales;  men  det  var  som  de  sidste  Krampetræk- 
ninger i  denne  aandelige  Sygdom,  hvoraf  adskillige  Aar- 
hundreder  havde  lidt.  Kristjan  den  femtes  »Danske  Love 
bestemmer  i  sjette  Bogs  første  Kapitel  Artikel  9:  »Befindes 
nogen  Troldmand  eller  Troldkvinde  at  have  forsvoret  Gud 
og  sin  hellige  Daab  og  Kristendom  og  hengivet  sig  til 
Djævelen,  den  bør  levende  at  kastes  paa  Ilden  og  brændes«. 
Det  var  jo  haarde  Konditioner;  og  det  er  ligeledes  en 
Røst  fra  Kristjan  den  fjerdes  Lovgivning,  som  taler  gjennem 
næste  Artikel:  »Hvo  som  bruger  nogle  galne  indbildede 
Kunster  med  Forsæt  at  ville  forgjøre  og  skade  en  anden, 

have  sin  Hovedlod  forbrudt,  og  er  det  en  Mandsperson, 
da  straffes  han  med  Jærn  og  Arbejde  paa  Bremerholm 
eller  et  andet  saadant  Sted  sin  Livstid;  er  det  en  Kvinde- 
person, da  straffes  hun  i  lige  Maade  i  Spindehuset«. 
Artikel  12  handler  om  dem,  der  omgaas  med  Signen, 
Manen,  Igjenvisning  og  lignende  mistænkelige  Kunster, 
idet  de  nemlig  skulde  have  deres  Ejendom  forbrudt  og 
landsforvises. 

De,  sorti  tidligere  havde  øvet,  hvad  der  her  nævnes, 
vilde  have  været  Baalets  visse  Bytte;  men  nu  var  dog 
Tiden  bleven  en  anden,  og  Tankegangen  og  Lovgiv- 
ningen ændredes  i  Overensstemmelse  dermed.  1686  be- 
stemte en  kongelig  Resolution,  at  alle  Sager  angaaende 
Trolddom  skulde  gaa  til  Højesteret,  før  Dommen  maatte 
fuldbyrdes,  og  Danske  Lovs  forskjellige  Bestemmelser 
bleve  for  en  stor  Del  kun  staaende  som  en  tom  Trusel 
paa  Papiret;  1693  brændtes  den  sidste  Hex  heri  Danmark, 
nemlig  i  Nykjøbing  paa  Falster,  og  det  endda  ikke  levende; 
hun  var  nemlig  først  bleven  halshugget. 


V. 
Forfølgelser  i  Danmark. 


Det  er  ovenfor  omtalt,  hvorledes  Reformatorerne  i 
Tyskland  stillede  sig  til  Spørgsmaalet  om  Hexeri  og  til 
de  deraf  flydende  Forfølgelser,  nemlig  at  de  i  det  hele 
synes  at  have  næret  samme  Opfattelse  som  Fortiden  og  deres 
Samtid.  De  kunde  ikke,  vilde  ikke,  og  —  sagtens  tillige 
—  turde  ikke  frigjøre  sig  fra  det,  der  var  hele  Tids- 
alderens Tankegang;  og  anderledes  var  det  heller  ikke 
her  i  Danmark. 

Peder  Palladius,  Sjællands  meget  berømte  første 
lutherske  Biskop  (død  1560)  giver  i  sin  sædvanlige,  halvt 
skjæmtende  Tone  en  uhyggelig  Skildring  af  Datidens 
Forhold  og  af  sine  egne  Meninger  derom:  »Du  maa 
ikke  tie  med  nogen  Troldkvinde  I  de  faa  nu  deres  rette 
Løn;  de  kunne  ikke  længere  bare  sig  i  dette  klare 
Evangeliets  Lys  og  Dag.  De  brændte  jo  en  Hob  tilforn 
af  dem  i  Malmø,  Kjøge  og  andet  Steds,  og  høre  vi,  at 
der  atter  sidder  en  Hob  greben  i  Malmø,  som  skal 
brændes.  I  Jylland  og  Smaalandene  ere  de  paa  Jagt  efter 
dem  som  efter  Ulve,  saa  der  blev  nu  nylig  grebet  og 
brændt  paa  Als  og  de  omliggende  smaa  Lande  52  Trold- 
kvinder;   den  ene  røber  den  anden,    og  saa  følges  de  ad 

til  hin  Verden.  —  Kjære  Kvinde!  jeg  kynder  dig  et  godt 
Raad:  der  kunde  komme  til  dig  Hofmænd  udi  Bønder- 
klæder, med  Buxer  paa  og  have  en  Klud  om  Benet  og 
spørge  dig  om  Raad:  »Kjære  Kvinde,  se  hvilket  Ben  jeg 
har;  veed  I  ingen  Raad  til  at  signe  mig  dett?  —  paa 
det  de  kunne  faa  et  Ord  af  din  Mund,  strax  gribe  fat 
paa  dig,  at  du  kan  komme  ud  til  hin  Galge  at  brænde 
op  til  Falaske  med  Skind  og  Ben!  det  er  din  Ret«! 
1555  indskærpede  han  sine  Præster:  »Der  skal  prædikes 
skarpt  og  flittig  af  alle  mod  Troldkarle  og  Troldkvinder, 
Besværgere  og  Besværgersker,  fordi  de  ved  deres  onde 
Kunster  og  Trylleri  prædike  saa  meget  tilbage,  som  vi 
prædike  frem«.  Hvor  nødvendigt  man  har  ment  det  at 
være  at  gribe  til  saa  kraftige  Forholdsregler,  fremgaar 
bl.  a.  af  en  Ytring  af  Palladius,  at  den  Skok  Djævle, 
Kristus  et  Sted  har  uddrevet  af  et  Menneske,  maa  anslaas 
til  6666;  han  og  hans  samtidige  udtale,  at  »det  vrimler 
med  Smaadjævle  ligesom  med  Fluer  paa  en  Sommerdag*, 
hvilket  ogsaa  udtrykkes:  »De  ere  utallige  ?om  Solegran«. 
Men  paa  disse  utallige  Smaadjævle  har  dog  en  tysk 
Theolog,  Martin  Borrhæus  i  Basel,  der  døde  1364,  naaet 
at  faa  Tal,  idet  han  med  sædvanlig  tysk  Grundighed 
angiver  dem  til  2,665,866,746,664.  —  Den  europæisk 
berømte  danske  Theolog  Niels  Hemmingsen,  som  døde  1600, 
ytrer,  som  anført,  ved  Omtalen  af  dem,  der  saae  igjennem 
Fingre  med  Hexene:  »Hvo  det  gjør,  skal  vide,  at  det  er 
en  grum  Barmhjænighed,  som  sparer  nogle  faa  onde  til 
manges  Skade  og  Fordærv.«  Ja,  selv  den  ellers  i  mange 
Henseender  frisindede  Professor  Jørgen  Dybvad  (død 
1 6 12)  holdt  dog  hele  sit  Liv  igjennem  paa  Nødvendig- 
heden af  Hexes  skaanselløsc  Udryddelse  ved  Baal  og 
Brand. 

Det  er  en  store  Skare  Mennesker,  der  vides  at  være 
brændte  for  Hexeri  og  Trolddom  her  i  Landet  efter 
Reformationen;  og  dog  maa  de,  hvis  Rettergang  og  Død 

samt  de  nærmere  Omstændigheder  Ved  Brøden  kjendes, 
vist  anses  for  at  være  faa  imod  det  store  Antal,  hvis 
Navne  ere  glemte  næsten  lige  saa  hurtig,  som  Røgen  af 
deres  Baal  er  dreven  bort.  Men  det  er  ikke  underligt; 
Henrettelser  paa  forskjellig  Maade  hørte  saa  at  sige  til 
Dagens  Orden  i  det  sextende  og  syttende  Aarhundrede; 
et  Tyveri,  som  i  vor  Tid  kunde  indbringe  Forbryderen 
nogle  Dages  Vand  og  Brød,  var  i  hine  Aarhundreder 
tilstrækkeligt  til  at  sætte  Galgen  i  Virksomhed.  Ved 
strænge  StraflFe  mente  man  at  kunne  sætte  en  Stopper  for 
alt  Uvæsen  i  forskjellige  Retninger;  men  ofte  blev  netop 
derved  det  onde  værre.  Ved  de  mangfoldige  DødsstraflFe, 
der  fuldbyrdedes  for  alle  Slags  Forbrydelser,  afstumpedes 
Følelsen;  den  naturlige  Rædsel  for  dem  tabte  sig,  saa  de 
ikke  længere  stode  afskrækkende;  ja  det  gik  endog  saa 
vidt,  at  der  til  enkelte  Tider  ræsonneredes,  at  ingen  Død 
kunde  være  saligere  end  Døden  for  Mestermandens  S  værd ; 
aldrig  kunde  man  gaa  bedre  beredt  ind  i  Evigheden  end 
da,  osv.  At  en  slig  Tankegang  endog  kunde  lede  til 
Forbrydelser,  vil  let  indses;  man  kan  næsten  kalde  det  et 
Slags  Selvmord,  begaaet  ved  andre.  En  Henrettelse 
betragtedes  og  omtaltes  paa  samme  Maade,  som  hvad 
man  i  vor  Tid  kalder  »et  sørgeligt  Dødsfald«;  det  var  et 
Skuespil,  hvortil  strømmede  gamle  og  unge.  Mænd  og 
Kvinder,  rige  ikke  mindre  end  fattige,  lærde  lige  saa  vel 
som  Lægfolk.  Biskop  Jens  Birkerod,  der  døde  1708, 
beretter  i  sine  Dagbøger  som  et  af  sine  første  Minder,  at 
han  i  en  Alder  af  lidt  over  fem  Aar  var  tilstede  ved 
Henrettelsen  af  en  Morder,  Hattemager  Knud  Basse  i 
Odense;  han  fortæller,  at  han  stod  i  Borgmester  Peder 
Pedersen  Lerches  Sal  ved  et  Vindue  mellem  Sognepræsten 
fra  Kjøge  Niels  Randulf;  »desuden  vare  mange  andre 
fornemme  Spektatores  samlede,  baade  af  indenbys  og 
udenbys  Kyndinger;  og  blandt  anden  Diskurs  havde  de 
deres  Skjerts  med  Byfogden  Antoni  Ottesen,   fordi  han 

havde,  førend  Justifikationen  skulde  foregaa,  traadt  efter 
gammel  Vis  ind  i  Kredsen  og  lyst  Fred  over  Bøddelen, 
eftersom  samme  Bøddel  ingen  havde  henrettet  tilforn«. 
Det  var  altsaa  helt  gemytlig  Passiaren  som  i  Melfem- 
akterne  i  et  Theater;  man  skulde  ellers  tænke,  at  Øje- 
blikket maatte  være  saa  alvorligt  for  de  tilstedeværende, 
at  de  ved  den  Lejlighed  maatte  have  Tanker  for  andet  end 
saadan  »Skjerts« ;  og  det  maa  ligeledes  forekomme  at 
være  en  højst  ilde  anbragt  Kjærlighed  af  Forældrene  at 
slæbe  den  femaars  Dreng  med  til  det  Skuespil.  Han 
naaede  ligeledes  at  bevare  Mindet  om  i  sin  Barndom  at 
have  set  en  Kvinde  blive  brændt;  han  var  født  1658,  og 
det  er  næsten  et  Suk,  der  lyder  gjennem  hans  Beretning 
om,  at  en  Kvinde  i  November  1670  blev  brændt  for 
Trolddom  i  Særslev  Sogn  paa  Fyn;  der  var  han  nemlig 
ikke  tilstede;  men  næste  Aar  indhentede  han  det  for- 
sømte; han  skriver  under  26 Juni:  »Var  jeg  med  et  stort 
Kompagni  Venner  og  Kyndinger  af  Odense  bortrejst,  og 
saae  en  Troldkvinde  brændes  i  Vissenbjærg  Sogn  henad 
Kl.  II  om  Formiddagen,  paa  hvilken  Tid  man  fik  Ny- 
maane«. 

Om  Hexebaalene  haves  vistnok  endnu  et  Minde, 
som  fra  de  Slægter  af  Børn,  der  i  hine  fjærne  Tider  have 
været  Øjenvidner  til  Rædslerne,  ved  en  Tradition  er  blevet 
forplantet  til  vore  Dage.  Her  tænkes  paa  det  ingenlunde 
farefri  Legetøj,  der  kaldes  »Troldkælling«,  og  som  Børn 
stundum  lave,  uden  deres  Forældres  Vidende  og  imod 
deres  Vilje,  naar  de  kunne  se  deres  Snit  denil.  Det 
bestaar  af  Krudt,  som,  efter  at  være  gjon  fugtigt,  æltes 
til  en  Dejg,  hvoraf  der  formes  en  Figur,  som  man  tænder 
Ild  i;  den  brænder  da  langsomt,  men  sprutter  og  giver 
megen  Røg  fra  sig.  Det  er  sikkerlig  et  Minde  fra  hine 
>  Folkeforlystelser« . 

Skal  man  drage  en  Slutning  fra  andre  europæiske 
Lande,    hvor  der   haves  Beretninger   fra   et  Omraade   af 

kun  faa  Kvadratmil  om  adskillige  hundrede  Hexebaal  i 
Løbet  af  nogle  faa  Aar,  da  maa  man  antage,  at  der  her  i 
Danmark  er  brændt  mange  flere  Mennesker,  end  Folk  i 
Almindelighed  ere  tilbøjelige  til  at  mene.  Det  er  næppe 
usandsynligt,  at  der  i  Danmark  og  Norge  i  de  første 
halvandet  hundrede  Aar  efter  Reformationen  arfrlig  brændtes 
adskillige  Mennesker  for  Trolddom.  Enhver  veed  fra  sin 
Skolegang,  at  der  i  Aarene  fra  1572  til  1652  brændtes 
tolv  Kvinder  i  Ribe;  samme  Skæbne  vides  i  samme 
Tidsrum  at  have  rammet  flere  andre  1  de  til  Byen 
nærmest  grænsende  Sogne,  og  adskillige  undgik  halvvejs 
som  ved  et  Mirakel  at  komme  paa  Baalet.  Ligeledes  ere 
Beretningerne  om  Kjøge  Huskors  og  den  thistedske  Be- 
sættelse saa  temmelig  kjendte;  men  ud  her  over  gaar 
vistnok  de  færreste  Læseres  Kjendskab  til  disse  Sager. 
Dersom  vi  havde  Tingbøger  og  Retsforhandlinger  i  Be- 
hold alle  Vegne  fra  for  de  Tider,  vilde  der  findes  langt 
flere  Tilfælde  af  dette  uhyggelige  Slags,  end  man  aner. 
Der  kan  selvfølgelig  ikke  være  Tanke  eller  Tale  om 
nogen  Opregning  eller  Optælling  af  Hexebaal  og  Hexe- 
forfølgelser  her  i  Landet  efter  Reformationen;  at  gjøre 
det  vilde  være  umuligt,  og  derfor  var  det  haabløst  at 
forsøge  derpaa.  Spørgsmaalet  maa  snarest  være:  »Hvor 
skal  jeg  begynde,  og  hvor  skal  jeg  ende«?  Det  sidste 
vilde  maaske  være  det  vanskeligste;  thi  selv  efter,  at  den 
sidste  Hex  var  brændt,  vides  der  dog  at  have  været  ad- 
skillige Forfølgelser  af  mistænkte  Kvinder;  efter  Stormen 
var  der  endnu  lang  Tid  Dønninger.  De  første  derimod, 
som  man  med  Sikkerhed  veed  ere  blevne  brændte,  vare 
et  Par  Kvinder  i  Stege  paa  Møn  1540,  eller  maaske 
allerede  Aaret  i  Forvejen.  Herom  haves  følgende  historisk- 
juridisk-økonomiske  Meddelelse:  »29  Juni  1540  fik  Albret 
Gjøe  Livsbrev  paa  en  Gaard  i  Stege,  som  ligger  paa 
Hjørnet  syd  for  Kirken  og  østen  næst  op  til  Jep  Brusis 
Hus,  og  iboedes  af  Boeld  Lauridsen,  som  blev  brændt  for 

Trolddom«.  Albret  Gjøe  yar  netop  den  Tid  Lensmand 
paa  Møn  og  har  vel  altsaa  været  den,  som  har  fældet 
Dødsdommen  over  Boeld,  hvorfor  han  som  Honorar  har 
faaet  hendes  Ejendom,  saaledes  som  Skik  og  Brug  mange 
Steder  var.  —  Ikke  otte  Dage  senere  hedder  det,  ligeledes 
fra  Stege:  »5  Juli  1540  fik  Klavs  Egersen  Ejendomsbrev 
paa,  hvad  Ret  der  er  tilfaldet  kongelig  Majestæt  og 
Kronen  efter  Karen  Grottes,  som  blev  brændt  for  Trold- 
dom, i  Halvdelen  af  en  Gaard  i  Stege,  liggende  i  Mølle- 
strædet paa  nørre  Side«.  Hvem  Klavs  Egersen  var, 
berettes  ikke;  det  ligger  nærmest  at  tænke  paa,  at  det 
har  været  Angiveren  eller  maaske  den,  der  havde  lidt 
Skade  og  Fortræd  ved  Karen  Grottes  Hexeri;  thi  ogsaa 
dette  vides  ofte  at  have  fundet  Sted. 

Her  vilde  kunne  fortsættes,  næsten  Aar  forAar,  med 
en  Fortegnelse,  der  dog  vilde  blive  altfor  ensformig  og 
kjedsommelig ;  betegnende  og  lærerig  er  Palladius's 
ovenfor*)  omtalte  Ytring  fra  omtrent  Aarhundredets 
Midte,  at  man  nogle  Steder  var  paa  Jagt  efter 
dem  som  efter  Ulve,  og  at  man  nylig  havde  brændt 
52  paa  Als  og  de  nærmeste  Øer.  Et  enkelt  Aar  kunde 
muligvis  hengaa  forholdsvis  rolig,  men  saa  blev  det  maaske 
til  Gjengjæld  saa  meget  galere  næste  Aar;  Gnisten  laa 
dog  skjult  under  Asken,    Slangen  lurede  under  Græsset. 

Undertiden  kunde  det  se  ud,  som  om  den  Uvejrssky, 
der  hang  truende  over  en  anklaget  Kvindes  Hoved,  skulde 
trække  forbi;  men  efter  Aars,  stundum  endog  mange 
Aars,  Forløb  kom  Uvejret  med  fornyet  Styrke,  og  saa 
var  hun  redningsløst  fortabt;  man  fristes  til  at  sige,  at 
ingen  kan  undgaa  sin  Skæbne.  Saadanne  Tilfælde  vides 
oftere  at  være  indtrufne  i  Udlandet;  men  ogsaa  her  fra 
Danmark  haves  Exempler  derpaa.  En  af  de  Kvinder, 
som   bleve  brændte    i  Ribe,    var   under  Tiltale   1577    og 

ligeledes  næste  Aar,  men  slap  fri;  32  Aar  efter  Wev  hun 
derimod  brændt  uden  Barmhjærtighed.  Og  den "  eneste 
Adelskvinde,  som  i  Danmark  vides  at  være  bleven  tién^ 
rettet  for  Hexeri,  Jomfru  Kristence  Kruckow,  der  nedefafor 
udførligere  skal  omtales,  var  anklaget  allerede  1597,  n^n 
blev  da  frifundet;  det  kan  nu  nok  læses  mellem  Linjerne, 
at  man  alligevel  ikke  havde  den  bedste  Tro  til  heiide; 
1 62 1  blev  Sagen  taget  op  til  ny-  Behandling,  og  hun 
dømtes  til  Døden  ved  Halshugning.  ' 

Her  skar  meddeles  en  mystisk  Begivenhed,  der  foregik 
i  Kjøbenhavn  1567,  netop  paa  en  Tid,  da  Hexevæsenet 
blomstrede  saa  frodig  som  nogen  Sinde,-  da- man  næsten 
i  hver  aiiden  Kvinde  anede  en  Hex.  Nogen  Sandhed 
maa  vel  nok  ligge  til  Grund  for  Beretningen,  baade  iéfter 
det  gamle  Ord,  at  der  ikke  gaar  Røg  af  en  Brand,  lindf- 
tagen  der  har  været  Ild  i  den,  og  fordi  man  i  -dette 
Tilfælde  er  i  Stand  til  at  anføre  Dagen,  Trinitatis  Søndag, 
25  Maj,  da  Begivenheden  indtraf,  som  fortælles  i  en 
omtrent  samtidig  Dagbog.  I  St.  Nikolai  Kirke  i  Kjøben- 
havn skulde  en  gammel  Kælling  vies  til  sin  syvende 
Mand,  og  mangfoldige  Mennesker  vare  naturligvis  nys- 
gjerrige  efter  at  se  det  mærkelige  Brudepar;  men  da 
Bruden  ved  den  derved  frembragte  Trængsel  trykkedes 
fra  alle  Sider,  blev  hun  vred  og  lod  sig  forlyde  med,  at 
inden  otte  Dage  skulde  det  nok  ske,  at  man  fik  andre 
Ting  at  tænke  paa;  da  skulde  man  komme  til  at  trykke 
sig  endnu  mere  og  hverken  vide,  hvor  man  skulde 
komme  ud  eller  ind.  Det  skete  ogsaa  ganske  rigtig 
næste  Søndag,  da  det  pludselig  blev  næsten  mørkt  i 
Kirken;  den  tilstedeværende  Menighed  blev  greben  af 
Rædsel,  og  alle  søgte  snarest  mulig  at  komme  ud,  men 
da  de  ikke  kunde  finde  Udgangen ,  blev  der  en  saadan 
Trængsel,  at  mange  maatte  bringes  saarede  og  ilde  til- 
redte til  deres  Hjem.  Heraf  opstod  efter  Sagens  Natur 
en  Hexeproces ;  man  mindedes  den  gamle  Bruds  Udtalelser; 

hun  blev  stillet  for  Retten  og  bragt  paa  Baalet  tillig^iped 
flere  andre  Kvinder,  hun  bav4e  v»ret  saa  venlig  at 
angive.  —  Mærkelig  nok  skal  en  lignende  panisk  Skræk, 
ligeledes  paa  Grund  af  et  pludseligt  Mørke,  va^e  opst^aet 
pa4  selv  samme  Søndag  i  en  Kirke  i  Stokholm.  Vilde 
nogen  være  saa  tvivlende  eller  vantro  at  men^,  det  maaske 
har  været  en  Solformørkelse,  der  er  indtraadt  under 
Gudstjenesten,  da  maa  hertil  svares,  at  den  ene«te  Sol- 
formørkelse, som  indtraf  1567,  fandt  Sted  9  April. 
Hvordan  det  nu  end  er,  —  den  gamle  Brud  maatte  "vandre 
til  Baalet,  eller  som  man  undeniden  finder  dette,  eller 
maaske  snarere  den  Stige,  til  hvilken  de  dødsdømte  vare 
bundne,  naar  de  kantedes  paa  Baalet,  benævnet  med 
Datidens  smagfulde  Vittighed  *  Brudesengen«,  der  dog 
her  nogenlunde  passede.  Hvorledes  hendes  Brudgom 
fandt  sig  i  denne  Skæbnens  Tilskikkelse,  derom  melder 
Historien  intet. 

Fra  nogle  Byer  eller  Egne  haves  Meddelelser  i  Over- 
flødighed om  disse  sørgelige  Sager,  som  fra  Møn,  Kjøge, 
Helsingør,  Kjøbenhavn,  Roskilde,  Als,  Odense,  Langeland, 
Ribe,  Grenaa,  Aalborg  osv.;  men  det  er  maaske  grundet 
paa  rene  Tilfældigheder,  at  tilsvarende  Efterretninger  ikke 
foreligge  andre  Steder  fra.  Ovenfor  er  anført  en  Del 
Beretninger  fra  Udlandet;  men  alle  Sager  baade  her  og 
der  havde  mange  Træk  tilfælles,  saa  hvad  der  foregik 
éer,  kunde  lige  saa  let  være  indtruffet  i  Danmark,  og 
omvendt;  vore  Forfædre  vare  komne  godt  med  paa 
Hexeriets,  Forgjørelsernes  og  de  deraf  flydende  Forfølgelsers 
Omraade.  Hvad  der  nu  skal  fremdrages,  vil  snarest  va^re 
enkelte,  mere  malende  Tilfælde,  til  hvilke  da  de  Betragt- 
ninger ville  blive  knyttede,  som  der  vil  findes  Anledning 
til.  De  Brudstykker,  som  gives,  ville  da  forhaabentlig, 
naar  Læserne  samle  dem  til  en  Hellied,  give  et  nogen- 
lunde tydeligt  Billede  af  Hexeforfølgelserne ,  især  aaar 
hermed  sammenholdes  det,  som  ovenfor  er  omult,  baade 

fra  Indland  og  Udland.  Med  al  god  Grund  er  der 
ytret,  at  dette  er  »det  mørkeste  Blad  i  den  lutherske 
Kirkes  Historie.« 

Ved  den  almindelige  Fremstilling  af  Hexeforholdene 
i  Udlandet  blev  det  omtalt,  at  der  i  de  katholske  Lande 
var  en  forholdsvis  stor  Mængde  Gejstlige,  Præster,  Munke 
og  Npnner,  som  kom  til  at  bøde  med  Livet,  fordi  de 
havde  deltaget  i  Hexeriet,  —  mentes  at  havp  deltaget 
deri,  —  eller  selv  mente  at  have  gjort  det.  Her  i  Lancet 
var  der  jo  efter  Refqnpationen  ikke  længere  Munke  eller 
Nonner;  men  naar  de  lutherske  Præster  vare  dygtigere 
Mænd  end  saadan  lige  ud  ad  LancJevejen ,  og  især  naar 
det  vidstes  el)er  formodedes,  at  de  havde  studeret  ved  »den 
sorte  Skole  i  Wittenberg«,  kunde  der  let  trække  et  Uvejr 
op  over  deres  Hoveder.  Det  var  jo,  endog  til  langt  ned 
mod  vor  Tid,  en  almindelig  Mening,  at  Præsterne,  hvis 
de  da  duede  noget,  maatte  »kunne  mere  end  deres 
Fadervor«,  eller  med  andre  Ord  mane  og  paa  lignende 
Maader  tage  Kampen  op  mod  Djævelen,  Mørkets  Magter 
og  al  anden  »Ondskabens  aandelige  Hær  under  Himlen«. 

Der  var  hos  mange  iblandt  dem  en  Fristelse  til  ikke 
alene  at  lade  Folk  blive  i  den  Tro,  men  endogsaa  at 
bestyrke  dem  deri;  det  var  en  Ærgjerrighed,  som  h^vde 
sin  Tillokkelse,  men  den  kunde  let  blive  skæbnesvanger 
for  dem;  ligeledes  var  det  ofte  en  Ærgjerrighed  bos 
Hexene  at  paastaa,  at  den  eller  den  Præst  havde  været  i 
Ledtog  med  dem,  eller  i  Mangel  af  en  Præst,  saa  dog  en 
Degn.  Et  af  de  Redskaber,  som  Kvindfolk  gjærne  og  paa 
flere  Maader  benyttede  til  deres  onde  og  udædiske 
Gjerninger,  var  etVoxbarn;  men  skulde  en  saadan  Dukke 
kunne  gjøre  den  tilsigtede  Virkning,  maatte  man  se  at 
faa  den  døbt;  der  er  ingen  Tvivl  om,  at  disse  Voxbørn 
have  været  saa  kunstfærdig  modellerede,  at  Præester  uqder- 

tiden  ere  blevne  overlistede  til  at  døbe  dem  i  den  Tro, 
at  det  var  et  veritabelt  Menneskebarn,  de  havde  for  sig; 
for  at  Præsterne  nu  ikke  skulde  blive  udsatte  for,  imod 
deres  Vilje,  at  komme  til  at  blive  Deltagere,  blev  det 
flere  Gange  indskærpet,  at  Børnene  ved  Daaben  skulde 
være  enten  helt  nøgne  eller  i  det  mindste  blottede  til 
midt  paa  Livet.  Men  der  kjendes  ogsaa  de  Tilfælde, 
hvor  en  Præst  med  fri  Vilje  har  gaaet  Hexenes  Ærinde 
véd  at  døbe  disse  Voxbørn;  at  en  saadan  Præst  for  slig 
Ugudelighed  og  Bespottelse  i  ikke  ringere  Grad  end 
Hexene  burde  være  hjemfalden  til  Lovens  strænge  Straf, 
er  en  Selvfølge.  Allerede  1343  ^^^  ^^  Præst  i  Skaane, 
Joakim  Pedersen,  indviklet  i  en  saadan  forargelig  Sag; 
men  samme  Hr.  Joakim  beskyldtes  for  øvrig  for  at  have 
haft  at  gjøre  med  en  hel  Del  andet  Hexeri.  Saaledes 
paastodes  det,  at  de  Kvinder,  der  havde  forhexet  Kongens 
Flaade,  saa  dens  Tog  til  Nederlandene  mislykkedes,  havde 
til  deres  onde  Forsæt  skaffet  sig  værdifuld  Bistand  af 
Hr.  Joakim  og  et  Par  andre  Præster,  blandt  hvilke  en 
ved  Navn  Jens  Paaske  maatte  lide  stor  Tortur  (»han  hang 
udstrakt  paa  en  Stige,  saa  haardt,  at  hans  Lemmer  maatte 
skilles  ad«)  uden  dog  at  være  at  formaa  til  at  bekjende. 
Nogle  Aar  senere,  nemlig  1550,  var  det  galt  fat  med 
en  Præst  Oluf  i  Mov  lige  syd  for  Indløbet  til  Limfjorden ; 
han  blev  stillet  for  Domkapitlet,  baade  fordi  han  ulovlig 
havde  trængt  sig  ind  i  Embedet,  og  især  fordi  han  paa 
mange  forskjellige  Maader  øvede  Trolddom;  hans  Specialitet 
synes  at  have  været  at  »indlægge  Skrift  i  Flaaer«  (d.  e. 
Træstykker,  der  skulde  holde  Fiskegarnene  oppe),  for  ved 
disse  Trylleformularer  at  lokke  Fisk  i  Mængde  ind  i 
Garnene.  Desuden  beskyldtes  han  for  ofte  at  være  draget 
over  Fjorden  til  Vendsyssel  og  have  huseret  der  som 
Mirakeldoktor,  under  Paaskud  af,  at  de  syge  skulde  være 
besatte,  men  at  han  havde  Lægedom  derfor,  hvorover  der 
især  i  Gjenbosognet  Hals  var  blevet  et  stort  Opløb;   han 

slap  mærkværdig  billig,  nemlig  med  at  dømmes  fra  Embedet; 
havde  han  levet  en  Menneskealder  senere,  var  Dommen 
næppe  faldet  saa  naadig  ud.  En  samtidig  Præstø  Peder 
Vognfører,  i  Bjærgby  ved  Hjørring,  skal  derimod  omkring 
ved  1553  være  bleven  brændt  der  oppe,  fordi  han  havde 
lagt  sig  efter  Trolddomskunster;  og  omtrent  paa  samme 
Tid  og  af  samme  Grund  brændtes  en  Præst,  Jens  Pallesen, 
i  Hodde  i  Vestjylland. 

Omkring  ved  1570  saae  det  broget  ud  i  Nordsjælland; 
1569  blev  Degnen,  Jens,  i  Birkerød  afsat  og  brændt  for 
Trolddom,  og  lidt  senere  var  der  i  Hjøriunde  en  Præst, 
Hr.  Jakob  Andersen,  som  gav  sig  af  med  Signen  og 
»Guds  Ords  Vanbrug«  til  alskens  Trolddomskunster; 
Præsten  ved  Frue  Kirke  i  Kjøbenhavn,  den  bekjendte 
Salmedigter  Hans  Thomissøn  (død  1573),  havde  set  sig 
nødsaget  til  først  privat  at  advare  ham  og  dernæst  fra 
Prædikestolen  at  formane  sin  Menighed  til  at  afholde  sig 
fra  den  Hjøriunde  Præst  og  hans  »Trylleri«,  saa  det  lader 
til,  at  han  har  haft  stort  Tilløb,  formodentlig  mest  af 
syge  Mennesker.  Da  han  alligevel  vedblev  med  sine 
Kunster,  anlagdes  der  Sag  imod  ham;  det  hjalp  ham 
ikke,  at  han  optraadte  som  den  forfulgte  Uskyldighed; 
1573  blev  han  afsat  fra  sit  Embede  og  Aaret  efter  dømt 
»i  Kongens  Naade  ogUnaade«  for  »den  ukristelige  Handel, 
han  havde  brugt  med  Trolddom,  Signelse  og  andet  Djævel- 
skab«; Kongen  besluttede  da,  at  Hr.  Jakob  skulde  ind- 
sættes i  Klosterfængslet  i  Sorø,  og  det  paalagdes  Klostrets 
Forstander  at  give  nøje  Agt  baade  paa,  hvad  han  tog  sig 
for,  og  hvad  for  Bøger  han  læste.  Han  slap  jo  dog  alt- 
saa  fra  det  med  Livet  og  er  rimeligvis  død  i  Fængslet. 

Værre  gik  det  en  Præst  i  Lønne  ved  Varde,  Jens 
Hansen  Rusk,  som  161 1  blev  brændt;  hans  Forbrydelse 
synes  efter  Forhørene,  som  endnu  ere  til,  at  have  været 
den,  at  han  kurerede  Folk  dels  ved  Hjælp  af  skrevne 
Trylleformularer,   som  de  skulde  bære  paa  sig,   dels  ved 

naprlige  Lægemidler;  han  6k  en  saa  betydelig  Praxis,  at 
hans  Patienter  fra  Ribeegnen  rejste  den  syv  otte  Mil  lange 
Vej  til  ham  i  hans  Hjem,  ligesom  han  indfandt  sig  ved 
Markederne  i  Ribe,  hvor  han  satte  dem  Stævne.  Da  hans 
fjensigt  ikke  var  at  gjøre  sine  Medmennesker  Skade,  men 
tvært  imod  at  hjadpe  dem,  og  det  haller  ikke  omtales^ 
at  han  i  sine  Formularer  paakaldte  Djævelens  Hjælp,  maa 
Dommen  over  ham  forekomme  uri^nelig  stræng,  selv  om 
han  vel  nok  har  benyttet  sig  af  Besværgelser  og  magiske 
Kunster;  men  det  var  der  vistnok  paa  samme  Tid  m;|ng- 
foldige  af  hans  Embedsbrødre,  de  andre  »kloge«  Præster, 
som  uanfægtet  gjorde.  Dette  synes  ogsaa  at  have  vær^ 
den  almindelige  Mening,  og  Folk  af  alle  Stænder  søgte 
at  vise  ham  Deltagelse,  saaledes  Biskoppen  Peder  Hege- 
lund,  der  i  Januar  1611  skriver  i  sin  Dagbog,  at  han 
»besøgte  den  gamle,  fattige  Hr.  Jen$  Rusk,  anbolden  paa 
Riberhus  for  Trolddoms  Spøgeri«.  Sandsynligvis  bar  der 
bagved  ligget  mere  graverende  Ting,  som  man  mente, 
han  havde  paa  sin  Samvittighed;  i  alt  Fald  fortæller 
Sagnet  i  Vestjylland,  at  han  ved  Trolddom  skal  have 
foraarsaget  et  Skibs  Stranding,  og  ligeledes,  at  da  han 
engang  var  til  Mølle  og  vilde  have  sit  Korn  malet  før 
en  anden  af  MøUegjæsterne,  men  dette  ikke  skete,  skal 
han  have  sagt,  at  Bonden  aldrig  skulde  smage  Brød  af 
det  Mel;  og  ganske  rigtig,  da  Bonden  var  paa  Hjemvejen, 
væltede  han  og  brækkede  sin  Hals.  Hvordan  det  nu  end 
forholder  sig:  Faktum  er,  at  Stakkelen  161 1  blev  brændt 
paa  Kjærgaards  Ting. 

For  øvrigt  er  det  en  sørgelig  Sandhed,  at  ellers  vare 
Præsterne  som  oftest  blandt  de  værste  til  at  tage  Del  i 
det  Udslag  af  Overtro,  som  giver  sig  Luft  i  at  forfølge 
Hexe;  derfor  er  det  et  dobbelt  velgjørende  Indtryk,  man 
faar  ved  at  se,  at  en  af  de  første,  der  ytrede  Tvivl  om, 
hvorvidt  en  Hexedom  var  retfærdig,  var  en  Præst,  Hr. 
Just  Povlsen,  i  Nakskov,  som  skriver  i  sine  Optegnelser: 

.»i5Septbr.  1572  blev  Johanne  Mogensdatter,  som  kaldtes 
»Frak^enc,  brændt  for  sine  Misgjerninger;  og  da  sagde 
hqn  Nej  v^d  sin  Himmeriges  Part,  at  hun  vidste  ikke 
nogen  Trolddoms  Handel  m^d  nogen  Kvinde  i  al  Nakskov 
By;  men  der  hun  bl^v  forpint,  da  udlagde  hun  disse 
efterskrevne  Kvinder«;  —  saa  følge  Navnene  paa  ti  Per- 
soner, blandt  hvilke  Anne  Mussis  og  Maren  Bertels. 
Næste  Aar  skriver  Præsten:  »9  Februar  bleve  Anne 
Myssis  og  Maren  Bertels  brændte.  Gud  veed,  med  hvad 
Ret«. 

Ogsaa  de  Hvindelige  Elementer  i  Præsteg^ardene  kunde 
være  udsatte  for  Mistanke  og  deraf  flydende  Forfølgelse 
fprHexeri.  I  Tyskland  var  det  ikke  sjældent;  i  Danmark 
er  4pt,  selv  om  det  vel  nok  har  fundet  Sted,  dog  ikke 
gaaet  hyppig  paa;  i  hvert  Tilfælde  har  jeg  ikke  noteret 
noget  derom ;  men  derimod  haves  en  mærkelig  Beretning 
fra  Norge.  I  Bergen  var  der  nemlig  i  Aarene  omkring 
1590  en  Hexejagt,  som  antog  store  Dimensioner;  nævnte 
Aar  blev  Anna  Pedersdatter,  Enke  efter  den  bekjendte 
bergenske  Præst  og  Læsemester,  den  fortjente  historiske 
Forfatter  Absalon  Pedersen,  brændt  for  Trolddom  paa 
Lensmandens  Foranstaltning,  medens  Præsterne  mærk- 
værdig nok  ansaa  hende  for  uskyldig.  Aaret  efter  maatte 
selve  Bispinden  i  Bergen,  Bisl?op  Anders  Fos's  Hustru, 
finde  sig  i  at  være  Gjenstand  for  en  h^ard  Beskyldning 
for  Hexeri,  idet  en  Troldkarl  ved  Navn  Ole  Gausdal 
sigtede  hende  for  at  have  taget  Del  i  hans  Trolddoms- 
kunster og  at  have  været  tilstede  med  en  hel  Del  andre 
Hexe  paa  Fløjfjældet  ved  Bergen.  Hun  godtgjorde  sit 
Alibi,  idet  hun  kunde  bevise,  at  hun  netop  i  de  Dage, 
dfi  Hexeforsamlingen  sagdes  at  have  fundet  Sted,  bayde 
været  bortrejst  fra  Bergen,  og  hun  var  i  Stand  til  at 
skaffe  gode  Folks  Vidnesbyrd  om,  hvor  hun  havde  op- 
.holdt  sig.  Men  dette  kunde  aldeles  ikke  tages  til  Gunst 
for   hende;    tværtimod   skulde    man    efter   hele   Datidens 

Tankegang  mene,  at  det  endog  maatte  være  uheldigt  for 
hende,  at  hun  var  rejst  \>on,  som  om  hun  paa  den 
Maade  vilde  bonlede  Mistanken  fra  sig.  Men  for  den 
Sags  Skyld  kunde  hun  godt  mistænkes  for  at  have  været 
ved  Hexemødet,  selv  om  det  nok  saa  tydelig  og  klart 
kunde  bevises,  at  hun  havde  ligget  i  sin  gode  Seng  i 
Bergens  Bispegaard;  der  kjendes  mange  Hexeprocesser, 
i  hvilke  det  sovende  Menneske  blev  anset  for  et  Djævelens 
Blændværk,  idet  man  fastholdt,  at  Personen  virkelig  paa 
samme  Tid  havde  været  til  et  Hexemøde;  ja,  Kvinder, 
over  hvem  der  blev  holdt  Vagt,  have  endog  selv  erklæret 
at  have  været  bone,  og  at  det  slet  ikke  var  dem,  men 
kun  et  Billede  af  dem,  man  havde  staaet  og  vogtet  nøje 
paa.  Det  var  altsaa-  et  slemt  Uvejr,  der  samlede  sig  om 
Bispinden;  og  det  vilde  vistnok  være  blevet  rent  galt  fat 
med  hende,  dersom  ikke  hendes  Mand  havde  været  resolut 
nok  til  at  rejse  til  Kjøbenhavn,  hvor  han  fremstillede 
hendes  Sag  med  saa  overbevisende  Ord,  at  Regerings- 
raadet  udstedte  et  kongeligt  Beskjærmelsesbrev  for  hende, 
hvilket  nok  kunde  gjøres  behov,  da  et  Par  Troldkvinder 
ogsaa  næste  Aar  rettede  samme  Anklage  imod  hende; 
men  hun  slap  dog  helskindet. 

Den  almindelige  Mening  er  jo,  at  de,  der  gjaldt  for 
Hexe,  vare  gamle  Koner  af  den  laveste  Almuesklasse,  og 
at  der  i  deres  ydre  var  noget  vist  uhyggeligt,  som  ikke 
kunde  undlade  at  paadrage  dem  en  Opmærksomhed,  der 
let  kunde  blive  skæbnesvanger  for  dem.  Dette  var  ganske 
vist  ogsaa  det  almindeligste;  men  ovenfor  er  der  omtalt, 
hvorledes  Børn,  ja  endog  smaa  Børn,  bleve  brændte  for 
Trolddom  paa  flere  Steder  i  Udlandet,  og  at  hverken  høj 
Stand  eller  Ungdom  eller  Skjønhed  i^iægtede  at  beskytte 
dem,  paa  hvem  Mistanken  var  kommen  til  at  hvile.  Her 
til  Lands  var  det  nu  dog  ikke  i  den  Grad;  men  selv  for- 

nemme  Kvinder  af  den  højere  Borgerstand  kunde  allige- 
vel ikke  vide  sig  ganske  trygge. 

I  en  Dagbog  fra  Roskilde  berettes,  at  Mikkels  Aften 
1 548  blev  Enken  efter  Borgmester  i  Roskilde,  Villom  van 
Seygen,  ved  Navn  Dorothea,  »ypperste  og  rigeste  Borgerske 
i  Roskilde,  meget  navnkundig  i  mange  Riger  og  Lande, 
med  sin  Stalbroder,  Sidsel  Lerbæks,  brændt  udenfor  Ros- 
kilde for  Trolddoms  Sag«;  de  havde  ikke  kunnet  bestaa 
i  Vandprøven.  —  Under  den  oven  omtalte  Forfølgelse  i 
Bergen  omkr.  1590  blev  den  rige  Kjøbmand  Herluf 
Lauridsens  Hustru  bragt  i  Fængsel  som  anklaget  for 
Trolddom;  da  hun  døde  i  Fængslet,  hed  det  almindelig, 
at  det  var  Djævelen,  som  havde  knækket  Halsen  paa 
hende. 

1583  forefaldt  i  Aalborg  en  Sag,  som  næppe  har 
kunnet  undlade  at  vække  en  pinlig  Opmærksomhed  der 
i  Byen:  1580  var  Lensmanden  paa  Aalborghus,  Axel  Viffert, 
død  i  Malmø;  tre  Aar  efter  fremkom  et  Fruentimmer, 
Maren  Badekvinde,  som  var  fængslet  for  Trolddom  (for 
hvilket  hun  var  beskyldt  af  en  anden  Kvinde,  som  alle- 
rede var  brændt  udenfor  Aalborg)  med  Anklage  mod 
Maren  Thuresdatter,  som  skulde  have  været  ivrig  for  ved 
Trolddomskunster  at  have  faaet  Lensmanden  taget  af 
Dage,  fordi  han,  som  Kvinden  paastod,  havde  forringet 
hendes  Fædrift.  Da  Kongen  havde  bragt  i  Erfaring,  at 
bemeldte  Maren  Thuresdatter  ofte  tilforn  var  berygtet  for 
lignende  Ting,  men  at  der  var  set  gjennem  Fingre 
med  hende  af  personlige  Hensyn,  befalede  han  den  ny 
Lensmand,  at  han  uden  Persons  Anseelse  skulde  lade 
hende  tage  »udi  Hegte  og  nøjagtig  Forvaring«,  og  lade 
Sag  blive  indledet  imod  hende  for  Trolddom.  Hvad  der 
især  her  har  vakt  Omtale  og  Opmærksomhed  ved  denne 
Sag,  var  vel  ikke  saa  meget  selve  Anklagen,  som 
netop  den  Person,  der  anklagedes;  thi  Maren  Thures- 
datter hørte  ret  til  Eliten  blandt  de  fornemme,   creme  de 

la  creme,  i  Aalborg;  der  havde  baade  bendes  afdøde 
Mand  og  hendes  Fader  været  Borgmestre,  og  det  vai- 
hendes  Søn,  dengang  den  famøse  Beskyldning  rettedes 
imod  hende;  selv  skal  hun  have  hørt  til  den  svenske 
Adelsfamilie  »Bjelke«,  der  var  beslægtet  med  Vasakongerne. 
Hvorledes  Sagen  tilsidst  endte,  kan  desværre  ikke  oplyses; 
kun  vides  det,  at  hun  paa  Sønnens  Forbøn  fik  et  mildere 
Fængsel  end  det  sædvanlige;  og  da  Kongen  havde  bragt 
i  Erfaring,  at  Angiverinden,  Maren  Badekvinde,  ventede 
sin  Nedkomst,  gav  han  Ordre  ril,  at  hun  under  Fødselen 
skulde  »strængt  inkvireres  af  Præster  og  andre  Godtfolk, 
om  hun  udi  saadan  hendes  Bekjendelse  blev  bestandig«. 
Det  maa  antages,  at  den  truende  Sky  er  drevet  bort  fra 
Maren  Thures,  der  dog,  som  det  synes,  ikke  har  haft  den 
reneste  Fod  at  staa  paå.  Hendes  Afkom  levede  endnu  lange 
Tider  i  Aalborg;  og  det  vil  maaske  interessere  at  erfare, 
at  den  fra  Kjøbenhavns  Belejring  berømte  Stadshauptmand 
Frederik  Thuresen  var  hendes  Sønnesøns  Søn.  — 

Adelstanden  øvede  som  bekjendt  i  hine  Dage  et 
mægtigt  Tryk  paa  de  lavere  Stænder,  og  det  kan  maaske 
nok  være,  at  de  adelige  Damer  i  endnu  højere  Grad  end 
Adelsmændene  vare  rede  til  at  vise  deres  Magt  og  Myndig- 
hed. Men  saa  toge  til  Gjengjæld  de  Kvindfolk,  der  dreve 
Hexeri  halvvejs  som  Profession,  Hævn  paa  deres  Maade; 
saavidt  det  kan  skjønnes,  har  ingen  i  hele  Landet  været 
saa  udsat  for  Hexeri  og  anden  Forgjørelse,  som  netop 
Adelsmænd  og  Adelsdamer,  hvilke  da  atter  paa  deres 
Side  fremtræde  som  de  ivrigste  ril  at  forfølge  Hexene;  i 
de  adelige  Lensmænd  havde  disse  deres  bitreste  Fjender; 
mod  dem   faldt  selv  de  Gejstliges  Nidkjærhed  igjennem. 

Naturligvis  var  der  enkelte  Undtagelser.  Den  Mand, 
der  synes  at  have  baaret  sig  ad  baade  paa  den  bedste  og 
mest  praktiske  Maade,  var  Adelsmanden  Niels  Gaas,  som 
hen  imod  det  sextende  Aarhundredes  Slutning  var  Lands- 
dommer paa  Lolland;   han  dømte  nemlig  en  Hex  til  den 

forsmædelige  Straf  altid  at  bære  Klæder,  der  vare  afstumpede 
ved  Knæerne,  ligesom  han  gav  alle  og  enhver  Tilladelse  til 
at  aftage  hendes  Døre  og  Vinduer,  og,  saa  tidt  de  havde 
Lyst,  udsætte  hende  for  lignende  Ubehageligheder,  indtil 
hun  forbedrede  sig.  Der  er  ingen  Tvivl  om,  at  denne 
Kur  har  virket  baade  paa  hende,  saa  hun  lod  Hexeriet 
fare,  og  paa  andre  som  en  Advarsel;  det  var  langt  mere 
probat,  end  om  hun  var  bleven  brændt;  i  saa  Tilfælde 
vilde  sikkert  adskillige  andre  være  komne  til  at  gjøre 
hende  Følgeskab.  —  Ogsaa  i  det  syttende  Aarhundrede 
kjendes  en  Adelsmand,  der  optraadte  til  Forsvar  for 
en  Kvinde,  som  var  anklaget  for  Hexeri.  Dét  var  i  1652, 
da  nemlig  en  i  Grindløse  paa  Fyn  boende  Kone,  Bodil 
Peders,  der  sad  fængslet  paa  Kjørupgaard,  var  indvarslet 
fra  sit  Fængsel  til  Skam  Herredsting.  Sagsøgeren,  Rasmus 
Thomsen,  mødte,  »lagde  Haand  paa  Bog«  og  erklærede, 
at  det  var  bevist  med  Bekjendelse  af  den  henrettede 
Anders  Andersen,  at  Bodil  Peders  har  været  »Aarsag  i 
mange  Godtfolks  Kvægs  Hendøelse«,  ligesom  og  med 
Sognevidne  og  Tingsvidne,  at  hun  »har  været  berygtet 
for  Trolddom,  siden  hun  kom  til  Grindløse,  og  at  hun 
havde  imodsagt  og  truet  ham  med  ondt,  som  og  var  ham 
vederfaret«.  Naturligvis  benægtede  Bodil  alle  disse  Be- 
skyldninger; men  senere  gjorde  Rasmus  Thomsen  atter 
Ed  paa,  at  Bodil  Peders  var  »en  offentlig  Troldkone  og 
havde  gjort  ham  al  den  Skade,  han  havde  faaet  paa  sit 
Knæ«.  Saa  skete  det  Særsyn,  at  Adelsmanden  paa  Kjørup- 
gaard, Henrik  von  Putbusk,  tog  Bodil  i  Forsvar  ved  at 
indstævne  Rasmus  Thomsen  med  den  Fordring,  at  han 
lovligen  burde  bevise,  at  Bodil  havde  gjort  ham  den  om- 
talte Skade  paa  hans  Knæ  eller  paa  anden  Maade.  Et 
saadant  Bevis  har  det  vel  haft  sine  Vanskeligheder  at  føre ; 
derfor  lod  han  udmelde  Nævninger;  men  disse  kom  til 
en  for  Rasmus  uheldig  Erkjendelse,  saa  de  svore  paa,  at 
»ingen  Trolddomsgjerning  af  Bodil  Peders    var    for   dem 


8o 

bevist«,  hvorfor  de  frikjendte  hende.  Efter  dette  har  det 
vel  næppe  nyttet  Rasmus  Thomsen  ston,  at  han  alligevel 
forlangte,  at  hun  maatte  være  »anholdt  til  Sagens  videre 
Uddrag«.  Formodentlig  er  hun,  og  da  væsentlig  ved 
Adelsmandens  Mellemkomst,  sluppen  fri;  men  det  ende- 
lige Udfald  kjendes  ikke. 

Af  adelige  Kvinder  vides  kun  en  eneste  at  være 
bleven  henrettet  for  Trolddoms  Sag,  Jomfru  Kristence 
Kruckow,  som  endda  hørte  til  den  lavere  Adel,  der  ikke 
var  i  sønderlig  Agt  og  ikke  havde  videre  at  sige.  I  For- 
ening med  nogle  andre  Kvinder  øvede  hun  sine  Bedrifter 
mod  Adelsmanden  Eiler  Brockenhus  paa  Nakkebøl  paa 
Fyn  og  især  mod  dennes  Hustru,  Anna  Bille,  med  hvem 
han  1584  var  bleven  gift.  I  Løbet  af  tolv  Aar  havde 
Fru  Anna  født  femten  Børn,  der  enten  vare  dødfødte 
eller  komne  for  tidlig  til  Verden  og  derfor  døde  ganske 
spæde.  Saa  begyndte  man  1596,  som  det  synes  .i  en 
anden  Anledning,  at  forhøre  nogle  Kvinder  fra  Faaborg 
og  Omegn,  men  kom  snart  paa  det  rene  med,  at  den 
•Ulykke,  der  havde  ramt  det  adelige  Ægtepar,  ikke  stam- 
mede fra  nogen  naturlig  Aarsag,  men  maatte  skrive  sig 
fra  Hexeri  og  anden  Forgjørelse.  Fru  Anna  Bille  synes 
selv  at  have  ledet  Forhørene  og  spurgte  bl.  a.  en  af  de 
anklagede  Kvinder  om,  hvem  det  var,  som  havde  for- 
gjort hende;  hun  havde  strax  Svaret  paa  rede  Haand,  at 
det  var  Jomfru  Kristence  Axelsdatter  Kruckow  i  Forening 
med  hende  selv  og  tre  andre  Kvinder.  Hun  fortalte  om- 
stændelig, hvad  de  havde  foretaget  sig  for  tolv  Aar  siden, 
dengang  Fru  Anna  havde  haft  Bryllup,  for  at  tilintetgjøre 
hendes  Lykke;  hvorledes  de  Fredagen  før  Brylluppet 
havde  maalt  Brudesengen  og  slaaet  en  Knude  paa  Maale- 
snoren;  hvorledes  de  havde  lavet  et  Voxbam,  døbt  det 
og  ofret  med.  det,  og  lignende ;  til  alt  dette  havde  de 
haft  Hjælp  af  en  Dreng,  som  var  Djævelen,  og  som 
Kristence  kaldte  Jeronymus;    men   først  og  sidst  gjentog 

hun,  at  det  var  Jomfru  Kristence,  som  havde  ført  an, 
taget  Del  i  alt  og  givet  dem  Foræringer  for  deres  Tjeneste ; 
rigtignok  paastode  de  ogsaa,  at  Jomfruen  havde  narret 
dem,  naar  de  skulde  dele  den  Lykke,  de  havde  taget  fra 
andre.  Der  er  al  Sandsynlighed  for,  at  Jomfruen,  der 
maaske  selv  havde  haabet  at  blive  Eiler  Brockenhus's 
Hustru,  har  givet  sin  Uvilje  over  Ægteskabet  Luft  i 
adskillige  ildevarslende  Symboler,  Tegn  og  Ønsker,  og 
at  hendes  medskyldige,  den  gamle,,  anklagede  Kvinde 
nu  har  følt  sin  Samvittighed  slaaet,  da  hun  saae  den 
sørgelige  Opfyldelse  af  deres  onde  Ønsker  og  nok  kunde 
mærke,  at  hendes  sidste '  Time  snart  var  kommen ;  hun 
bad,  at  Gud  vilde  straffe  baade  hende  og  Jomfru  Kristence 
for  de  femten  uskyldige  Børn,  der  vare  blevne  tagne  af 
Dage.  Konen  blev  brændt,  .og  næste  Aar  holdtes  Forhør 
i  det  mindste  over  een  Kvinde  til,  som  formodentlig  maa 
være  bleven  udlagt  af  de  andre.  Hun  begyndte  sin  For- 
klaring med,  at  Jomfru  Kristence  (»den  Djævel,  saa  faa 
hun  Skam  I«),  havde  forført  hende,  og  derhos  udsagde 
hun,  at  hun  to  Gange  havde  været  med  Jomfruen  paa 
Bloksbjærg  og  danset  i  Ring  der,  medens  Djævelen  hentede. 
Vin  til  dem  osv.;  ligeledes  stadfæstede  hun,  hvad  den 
tidligere  brændte  Kvinde  havde  fortalt,  nemlig  at  de  satte 
tre  hvide  Kors  i  Jorden  under  Fruens  Seng,  og  at  Præsten 
i  Aaby,  som  nu  for  længe  siden  var  død  og  borte,  havde 
været  med  til  at  nedsætte  Voxbarnet  under  Fru  Annas  Stol 
i  Kirken,  samt  at  den  Faaremælk,  som  Fruen  Torsdagen 
efter  Brylluppet  ikke  efter  Jomfru  Kristences  Opfordring 
havde  været  at  formaa  til  at  drikke,  havde  Jomfruen  slaaet 
bort,  og  »saa  kom  Fanden  og  tog  det«.  Ogsaa  hun  blev 
brændt;  men  om  Jomfruen  hed  det  i  denne  Bekjendelse, 
at  hendes  Magt  over  Fruen  allerede  var  tilintetgjort,  da 
hendes  Kunster  vare  røbede.  Kristence  maatte  naturligvis 
ligeledes  i  Forhør  og  tilstod  i  dette  at  have  været  med 
til  at  maale  Brudesengen,  men  ellers  havde  hun  ikke  Lod 

eller  Del  i,  hvad  de  udædiske  Kvinder  havde  tilstaaet  om 
sig  selv  eller  paasagt  hende.  Dommeren  vilde  ikke  fælde 
nogen  Dom  i  denne  Sag,  hverken  til  Frifindelse  eller 
Skade;  og  da  den  ikke  blev  indanket  for  Kongens  Dom, 
slap  hun  foreløbig  med  Skrækken,  tilmed  da  hendes 
nærmeste  Slægtninge  toge  sig  af  hende  for  al  den  Ære- 
krænkelse, der  var  tilføjet  hende.  Men  da  hun  senere 
ikke  har  kunnet  holde  sig  i  Skindet,  og  saavel  Fru  Anna 
som  andre  have  holdt  et  vaagent  Øje  med  hende,  blev 
Sagen  1621,  et  Fjerdedel  Aarhundrede  efter,  optaget  paa 
ny,  og  da  dømtes  hun  til  Døden,  der  af  Hensyn  til  hendes 
adelige  Stand  blev  fuldbyrdet  med  Sværdet ,  ikke  paa 
Baalet.  Af  hendes  Efterladenskaber  stiftedes  et  Legat  for 
Studenter  ved  Universitetet;  det  er  endnu  til  under  Navnet 
»Stipendium  decoUatæ  virginis«  (den  halshuggede  Jomfrus 
Stipendium). 

Hvor  meget  end  de  adelige  —  Mænd  og  Kvinder  — 
dels  af  private  Grunde,  dels  i  Embeds  Medfør,  have  været 
ivrige  i  at  forfølge  de  stakkels  Kvinder,  som  med  mere 
•eller  mindre  Grund  bleve  ansete  for  Hexe,  og  maaske 
ogsaa  efter  Omstændighederne  kunne  siges  at  have  været 
det,  saa  er  der  dog  adskillige  Tilfælde,  der  vise,  at  selv 
de  heller  ikke  toge  i  Betænkning  at  benytte  sig  af  dem, 
naar  det  i  et  eller  andet  Øjemed  kunde  være  belejligt. 
Allerede  1540  var  man  godt  med  i  den  Henseende,  og 
det  i  en  Sag,  som  næppe  har  undladt  at  vække  den 
største  Opmærksomhed  i  Rigets  højere  Kredse,  ja  endog 
paa  allerhøjeste  Steder.  Nævnte  Aar  havde  nemlig  Lens- 
manden paa  Bygholm,  Otto  Gyldenstjærne,  beskyldt  sin 
Kollega  paa  Lundenæs,  Peder  Ebbesen,  for,  at  han  ved 
Tortur  skulde  have  tvunget  en  Troldkvinde,  Mayq  Har- 
skaar  —  der  naturligvis  har  baaret  sit  Tilnavn  paa  Grund 
af  en  uhyggelig  Misdannelse  i  Ansigtet  —  til  at  udsige 
om  ham,   hans  Moder  og  Søskende,    at   de   skulde  have 

lagt  Raad  op  med  hende  om  at  øve  Trolddom  mod  selve 
Kongen.  Peder  Ebbesen  havde,  saa  hed  det,  fanget  Trold- 
kvinden og  ladet  hende  føre  til  Aakjær,  hvor  han  havde 
pint  hende  med  hed  »Malling«  (et  Torturinstrument,  et 
Slags  Tommeskrue  eller  Spænde,  som  ophededes  og  der- 
paa  blev  sat  paa  Fingrene)  eller  »Mollug«  (Bækken,  der 
var  gjort  glødende),  samt  paa  anden  Maade  tvunget  hende 
til  at  bekjende,  at  Otto  Gyldenstjærne  skulde  have  haft 
sine  Raad  og  Handel  med  hende  om  at  forgjøre  Kongen 
ved  Trolddomskunster.  Peder  Ebbesen  svarede,  at  Maye 
Harskaar  i  lang  Tid  havde  været  aabenbart  berygtet  som 
en  led  Troldkvinde,  saa  at  endog  hendes  Mand  ikke 
mere  vilde  have  noget  med  hende  at  skaffe;  hun  havde 
»upint  og  uplaget«  tilstaaet,  at  Gyldenstjærne  og  hans 
nærmeste  Slægtninge  paa  Bygholm  havde  haft  deres  Raad 
og  lønlige  Handel  med  hende  i  nævnte  Øjemed,  men  at 
denne  Bekjendelse  skulde  være  fremkommen  paa  Anstif- 
telse af  P.  Ebbesen,  benægtede  han  paa  det  bestemteste; 
han  søgte  at  bevise,  at  han  hverken  ved  Malling  eller 
Mollug  eller  anden  Tortur  havde  villet  indvirke  paa 
Maye  Harskaar,  men  paastod  tværtimod,  at  da  hun  første 
Gang  blev  ført  frem  for  ham,  havde  hun  en  »Jomfru« 
paa  Fingrene,  hvilken  han  strax  lod  tage  af,  inden  han 
forhørte  hende.  Sagen  mellem  disse  to  kongelige  Lens- 
mænd blev  forligt  paa  Viborg  Landsting;  hvorledes  det 
gik  Maye  Harskaar,  berettes  ikke;  men  der  er  en  til  Vis- 
hed grænsende  Sandsynlighed  for,  at  hun  har  endt  sit 
Liv  paa  Baalet, 

Henved  hundrede  Aar  senere,  nemlig  1626,  synes 
man  at  have  lagt  Planer  op  om  paa  forskjellig  Maade  at 
forgjøre  Kristjan  den  fjerde;  i  den  Sag,  som  da  rejstes, 
og  som  varede  i  flere  Aar,  er  der  noget  endnu  mere 
mystisk  end  i  de  fleste  lignende.  At  der  har  været  noget 
galt  paa  Færde,  kan  man  nok  indse;  men  hvor  Sandheden 

hører  op,  og  hvor  Løgnen   begynder,   hvqr  meget  der  er 

fremkommet  ved  frivillige  Tilstaaelser,  og  hvad  der  er 
afpresset  ved  Tortur,  har  det  dengang  været,  som  det 
endnu  er,  lige  umuligt  at  bedømme.  Sagen  er  kortelig 
denne:  En  Kvinde  i  Syderstapel  i  Slesvig,  Heine  Hansens, 
eller  »Lamme-Heine«,  som  hun  oftest  kaldtes  med  sit 
»nom  de  guerre«,  blev  beskyldt  for  at  have  hjulpet  den 
løsagtige  og  berygtede  Fru  Anna  Lykke  til  Harridslevgaard, 
Kai  Rantzaus  Enke,  med  at  skaffe  hende  den  udvalgte 
Konge,  Prins  Kristjans  Kjærlighed,  hvad  der  vistnok  for 
øvrigt  ikke  behøvedes  Hexeri  til,  da  det  kunde  gaa  ganske 
naturlig  for  sig.  Men  ikke  nok  hermed;  hun  beskyldtes 
nemlig  ogsaa  for  ved  Trolddomskunster  at  have  forsøgt 
eller  villet  forsøge  at  tage  Kongen  af  Dage.  Kongen, 
der  netop  var  fuldt  beskjæftiget  med  sin  ulykkelige  Del- 
tagelse i  Trediveaarskrigen,  blev  yderlig  forbitret  og  har 
maaske  ogsaa  tænkt,  at  alle  de  Uheld  og  Ulykker,  som 
forfulgte  ham,  kunde  skrives  paa  Lamme  Heines  og 
Konsorters  Regning.  Gjentagne  Gange  greb  han  paa 
aldeles  uberettiget  Maade  ind  i  Retsforfølgningens  Gang; 
saaledes  lod  han  Landsdommeren,  Torben  Gabrielsen  Akeleje, 
afsætte,  fordi  han  havde  været  vantro  nok  til  at  frikjende 
Heine,  da  det  forekom  ham,  at  hendes  Brøde  ikke  var 
tilstrækkelig  godtgjort.  Heine  førtes  rundt  fra  Sted  til 
Sted  Landet  over;  snart  bekjendte  hun,  formodentlig 
under  Torturens  Indflydelse,  men  snart  tilbagekaldte  hun 
igjen  sine  Udsagn.  Dog  fremgaar  det  af  alle  de  for- 
virrede Udsagn  i  denne  forvirrede  Sag,  at  hun  har  givet 
sig  af  med  Trolddom  af  forskjellig  Slags.  Engang  tilstod 
hun,  at  hun  havde  haft  Haar  baade  af  Kongen  og  af 
Prinsen,  hvilke  Haar  skulde  benyttes  baade  mod  Kongens 
Liv  og  til  at  vække  den  forbudne  Elskov;  men  saa  gjen- 
kaldte  hun  det  atter,  idet  hun  paastod,  at  disse  Haar  ikke 
havde  været  af  noget  Menneske,  men  af  et  »Bæst«.  Ad- 
skillige andre  Personer,  naturligvis  mest  Kvinder,  ind- 
vikledes i  Sagen,    som,    efter    at    have   varet    i    fire  Aar, 

endte  med,  at  Borgmestre  og  Raad  i  Kjøbenhavn  i  Sep- 
tembet  1630  dømte,  at  hun  »for  sine  store,  og  utilbørlige 
Løgne,  paa  hvilke  hun  havde  annammet  Kristi  Legeme 
og  Blod,  ved  hvilke  Løgne  hun  allerede  havde  foraarsaget 
meget  ondt,  og  meget  vilde  være  sket,  om  Gud  ikke 
naadeligen  havde  afvendt,  bør  som  et  løgnagtigt,  for- 
ræderisk og  skadeligt  Menneske  at  have  forbrudt  sit  Liv 
og  straffes  med  Sværdet,  alle  andre  ugudelige  Mennesker 
til  et  Exempel«  (d.  e.  til  advarende  Exempel,  til  Skræk  og 
Advarsel). 

Endnu  maa  omtales  et  Tilfælde,  i  hvilket  en  meget 
højtstaaende  Dame  blev  beskyldt  —  om  med  Rette  eller 
Urette  —  for  at  have  benyttet  sig  af  Hexes  værdifulde 
Bistand.  Det  var  den  myndige  Fru  Karen  Gyldenstjærne, 
siden  1575  Enke  efter  Holger  Ottosen  Rosenkrands  til 
Boller  og  Rosenvold,  Danmarks  Riges  Raad  og  Marsk, 
som  1596  blev  inddraget  i  en  højst  ubehagelig  Sag,  hvis 
Udfald  maaske  nok  kunde  være  blevet  det  værste  for 
hende,  dersom  hun  ikke  havde  haft  formaaende  Sønner 
og  andre  mægtige  Venner  og  Frænder.  Det  var  netop  i 
de  Dage,  da  den  første  Undersøgelse  mod  Kristence 
Kruckow  stod  paa;  og  der  er  alle  Tegn  til,  at  hendes 
og  de  fynske  Kvinders  Bedrifter  ikke  have  været  uden 
Sammenhæng  med  det,  som  lagdes  Fru  Karen  Gylden- 
stjærne til  Last.  Hendes  Nabo,  Johan  Rud  til  Møgelkjær, 
var  gift  med  Anna  Eriksdatter  Harden berg  fra  Mattrup. 
Den  unge  Kone  var  tungsindig  og  mente  i  sin  sygelige 
Tilstand,  at  hun  var  forgjort,  aldeles  i  Overensstemmelse 
med  hele  Tidens  Tankegang,  da  Tungsind  sædvanlig 
betragtedes  som  en  Virkning  af  Djævelen  og  hans  Med- 
hjælpersker.  Flere  Hexe  vare  allerede  i  den  Anledning 
blevne  brændte  paa  Fyn  og  en  i  Haderslev.  Et  Par  af 
dem  havde  udsagt,  at  en  Kone  i  Sejd  ved  Boller  var 
deres  Medhjælperske  og  Hoved,  samt  at  hun  var  under- 
kjøbt  af  Fru  Karen  Gyldenstjærne,  Hr.  Holger  Rosenkrands's 

Efterleverske,  til  at  forgjøre  Fru  Anna  Hardenberg.  Denne 
Beskyldning,  der  aabenlyst  var  fremsat  paa  Tinge  og  ført 
til  Protokols,  kunde  Fru  Karen  selvfølgelig  ikke  lade  blive 
siddende  paa  sig.  Hendes  Søn,  Otto  Rosenkrands,  paa 
hvis  Gods  Konen  i  Seid  boede,  søgte  at  holde  sin  Haand 
over  denne  og  især  hindre,  at  hun  kom  i  Johan  Ruds 
Vold,  da  det  kunde  have  de  ulykkeligste  Følger  for  hans 
Moder,  dersom  Johan  Rud  ved  Tortur  søgte  at  afpresse 
Konen  Tilstaaelse.  En  Række  Processer  begyndte  da; 
men  den  egentlige  store  Sag  mellem  Johan  Rud  og  Fru 
Karen  blev  dog  1598  bilagt  ved  Kongens  Mellemkomst; 
det  bestemtes  da,  at  Konen  i  Seid  skulde  overgives  til 
Lensmanden  paa  Koldinghus,  hvor  hun  skulde  sættes  i 
Forvaring,  og  at  der  skulde  kræves  Kirkenævn  over 
hende;  dersom  hun  dømtes  fra  Livet,  skulde  Sagen  gaa 
til  Landstinget,  hvilket  rigtignok  allerede  1576  ved  den 
ovenfor  omtalte  kallundborgske  Reces  var  bestemt  altid 
at  skulle  ske.  Muligvis  er  denne  Bestemmelse  ikke  ved 
alle  Lejligheder  nøje  bleven  overholdt,  saa  man  har  fundet 
det  nødvendigt  atter  her  at  indskærpe  den,  da  det  var 
saa  fornemme  Personer,  som  vare  indviklede  i  Sagen. 
Desuden  tilføjedes,  at  Konen  ikke  maatte  pinlig  forhøres,  — 
en  stor  Gunst  baade  for  hende  og  for  Fru  Karen,  som 
overlevede  denne  uhyggelige  Historie  indtil  1613. 

Her  kan  Lejligheden  benyttes  til  at  omtale  endnu 
en  Adelsdame,  som  samtidig  mentes  at  være  forgjort  og 
besat;  det  var  en  Søster  til  Fru  Anna  Hardenberg,  ved  Navn 
Mette,  gift  med  Preben  Gyldenstjærne  til  Vosborg;  hun  var 
født  1569,  og  netop  paa  samme  Tid,  som  Undersøgelserne 
om,  hvorledes  Fru  Annas  Tungsind  var  fremkommet, 
vare  i  fuld  Gang,  nemlig  1597,  blev  hun  angreben  af  en 
alvorlig  Sindssygdom,  en  sørgelig  Arv  efter  Moderen. 
Hun  og  hendes  Omgivelser  troede  hende  naturligvis  besat 
af  Djævelen  eller  en  af  hans  Drabanter,  der  forfulgte 
hende  i  mere  end  6  Uger,    »slog  hende  og  drog  hende, 

saa  hendes  Krop  sad  i  det  blodige  Kjød;  item  slog  han 
hendes  Median  og  Lungeaare,  saa  hendes  Ærmer  løb 
fulde  af  Blod»  og  stak  hende  udi  hendes  Skinneben »  saa 
de  sad  udi  Ribler  og  Saar.<  Saa  forekom  det  hende  en 
Nat  under  et  Ophold  paa  Totterupholm,  at  det  blev  til- 
kjendegivet  hende,  at  hun  skulde  staa  op  og  gaa  til  Vallø, 
hvor  hun  skulde  begive  sig  ind  i  det  saakaldte  »Taarn- 
kammer«;  der  skulde  hun  blive  frelst.  Næste  Dag  gav 
hun  sig,  med  Stav  i  Haand,  til  Fods  paa  den  tre  Mil 
lange  Vandring  til  Vallø;  den  onde  Aand  fulgte  hende 
ved  Siden,  saa  hun  kunde  se  ham  hoppe  over  Grøfter 
og  Gjærder;  men  ogsaa  en  Engel  ledsagede  hende.  Da 
hun  kom  ind  i  Taarnkammeret,  disputerede  hun  mundtlig 
med  Aanden,  saa  de  mange  Folk,  som  stode  udenfor, 
højlig  forundrede  sig  derover;  og  hun  vandt  Sejr.  Dagen 
efter  var  hun  frisk  og  rask.  Den  Stav,  hun  havde  haft 
med  sig  paa  Vandringen,  lod  hun  blive  i  Taarnkammeret 
til  et  Minde  og  Vidnesbyrd  for  andre  om  Frelsen  fra 
det  onde.  Selv  holdt  hun  ikke  af  at  tale  om  denne 
sælsomme  Begivenhed;  men  det  gjorde  hendes  Mand  saa 
meget  desto  mere;  han  lod  endog  nedskrive  en  Beretning 
derom  i  den  Hensigt  at  udgive  den  i  Trykken.  Ved 
denne  Lejlighed  synes  der  mærkværdig  nok  ikke  at  være 
blevet  anstillet  Undersøgelser  om,  hvem  de  Ugjernings- 
mænd  havde  været,  som  havde  paaført  hende  den  Plage; 
ellers  vilde  sikkert  nogle  Kvinder   have  endt  paa  Baalet. 

Af  de  fire  Elementer  synes  Ilden  at  have  været  det 
eneste,  over  hvilket  Hexene  ikke  havde  Magt,  hvorimod 
de  maatte  bøje  sig  for  Ilden;  Luft,  Vand  og  Jord  gjorde 
de  sig  derimod  paa  deres  Vis  underdanige. 

Det  er  jo  en  bekjendt  Sag,  som  ogsaa  ovenfor  er 
omtalt,  at  Hexene  fløj,  eller  mentes  at  kunne  flyve, 
gjennem  Luften,  og  at  de  i  en  utrolig  kort  Tid  kunde 
tilbagelægge  meget  lange  Strækninger.    Men  det  var  ikke 

blot  saadanne  udædiske  Mennesker,  der  mentes  at  kunne 
benytte  Luftsejladsen  som  extraordinær  Expresbefordring; 
»Hellig  Anders«  skal  jo  efter  Sagnet  mellem  Morgen  og 
Aften  have  redet  fra  det  hellige  Land  til  Slagelse  paa  et 
nattegammelt  Føl.  Og  den  norske  Digter,  Nordlands- 
præsten  Peter  Dass,  der  levede  for  et  Par  hundrede  Aar 
siden,  og  som  i  Norge  staar  som  en  halvt  mythisk  Person, 
hvem  megen  Kraft  i  forskjellige  Retninger  var  forlenet, 
siges  at  have  været  i  Stand  til,  da  han  en  Juleaften  fik 
Underretning  om,  at  Kongen  ønskede  at  høre  ham  prædike 
Juledag  i  Kjøbenhavn,  at  sadle  sin  Koffert,  paa  hvilken 
han  red  gjennem  Luften,  saa  han  naaede  til  Bestemmelses- 
stedet i  rette  Tid;  da  han  havde  fuldendt  Gudstjenesten 
til  Kongens  Tilfredshed,  drog  han  paa  samme  Maade  til- 
bage til  Norge  og  holdt  Aftensang  i  Bergen. 

Hexene  kunde  vel  egentlig  siges  at  høre  til  »Ond- 
skabens aandelige  Hær  under  Himlen«  (Ef.  6,  12),  da 
de  havde  solgt  eller  hengivet  sig  til  »den  Fyrste,  som 
har  Magt  i  Luften«  (Ef.  2,  2).  Men  da  Luften  øver 
sin  store  Indflydelse  paa  Vandet,  kunde  de  Kvinder,  der 
færdedes  i  Luften,  ogsaa  fra  dette  Element,  hvor  de  halv- 
vejs lode,  som  de  vare  hjemme,  øve  deres  ondskabsfulde 
Idrætter  paa  Vandet,  og  det  ikke  efter  nogen  ringe  Maale- 
stok.  Det  var  ikke,  som  de  fik  et  enkelt  Fartøj  til  at 
forlise;  nej,  hele  Flaader  af  Krigsskibe  maatte  bukke 
under  for  deres  Magt;  rigtignok  kom  det  tilsidst  til  at 
gaa  ud  over  Hexene;  men  det  maa  kun  have  været  en 
tarvelig  Erstatning  og  Tilfredsstillelse  for  Regeringen  at 
faa  nogle  gamle  Kællinger  paa  Baalet,  efter  at  de  først 
havde  forgjort  og  ødelagt  en  hel  Krigsflaade* 

Tre  Gange  i  mindre  end  et  halvt  Aarhundrede  greb 
Djævelen  og  hans  Redskaber  ind  i  Flaadens  og  derved 
hele  Landets  Skæbne;  det  var  1543,  1566  og  1589.  — 
1543  var  der  udrustet  en  dansk  Flaade,  som  skulde. sejle 

ril  Holland  for  at  tage  Kampen  op  mod  Kejseren,  baade 
ved  at  forjage  en  kejserlig  Flaade  for  Norges  Kyster  og 
især  ved  at  bore  Hol  paa  de  hollandske  Diger  og  saaledes 
sætte  det  lave  Land  under  Vand.  Regeringen  spaaede, 
men  Hexene  .raadedel  Allerede  da  Flaaden  kom  til 
Helsingør,  havde  der  dannet  sig  et  Komplot  af  Kvinder 
fra  Kjøbenhavn,  Malmø  og  Helsingør,  som  under  Anførsel 
af  Gyde  Spandemagers  samlede  sig  i  en  Dal  udenfor  Byen, 
hvor  de  lagde  onde  Planer  op  om  at  »forgjøre  Kongens 
Flaade«,  saa  den  ikke  kunde  faa  Vind;  da  den  endelig  med 
Sneglefart  var  kommen  nær  til  Hollands  Kyst,  blev  det  galt 
fat  paa  anden  Vis;  da  gav  det  sig  til  at  storme  stærkt 
med  fralands  Vind,  saa  Flaaden  ikke  kunde  nærme  sig 
eller  lægge  til,  hvorimod  den  af  stærke  Storme  blev  drevet 
tilbage  til  Danmark  med  uforrettet  Sag.  Naturligvis  blev 
der  holdt  Forhør,  og  Pinebænken  bragte  Klarhed  om, 
hvilke  Hexe  der  havde  været  med  i  Komplottet,  hvor- 
ledes de  havde  baaret  sig  ad  med  at  hage  sig  fast  til 
Skibskjølene  og  senere  ved  at  »løse  Knuder«  havde  frem- 
bragt Stormen.    De  bleve  naturligvis  brændte. 

Ogsaa  midt  under  den  nordiske  Syvaarskrig  vare 
Hexene  paa  Spil  mod  den  danske  Flaade ;  det  var  i  1566, 
medens  Flaaden  færdedes  omkring  i  Farvandet  ved  Øsel 
og  Gulland  og  jævnlig  havde  Kampe  med  Svenskerne. 
Der  var  død  en  ung  norsk  Underadmiral  Kristoffer 
Mogensen,  som  ikke  paa  Sømands  Vis  blev  sænket  i 
Havet,  men  blev  jordet  i  Visby  med  stor  Højtidelighed, 
og  først  om  Aftenen  vendte  det  store  Følge  tilbage  til 
Skibene.  Baade  Lensmanden  paa  Gulland  og  Flaadens 
praktiske  Skippere  advarede  i  Forvejen  mod  Ankerpladsen, 
der  var  farlig  paa  Grund  af  de  mange  skjulte  Klipper  og 
Skjær.  Men  Overadmiralen,  der  mente,  at  det  ikke 
havde  saa  meget  at  betyde,  vilde  blive  liggende,  halvvejs 
som  paa  Trods;  da  rejste  »der  sig  om  Natten  til  den 
29  Juli    en    forrygende   Storm,    ved    hvijken  i  Løbet   af 

6  Timer  i6  dansk- norske  Krigsskibe  slyngedes  mod 
Skjærene  og  gik  til  Grunde,  og  7000  Sømænd  fandt  en 
vaad  Grav,  »for  at  een  kunde  komme  til  at  ligge  tør«. 
Kun  de  Skibe,  der  i  Tide  havde  lettet  Anker  og  havde 
siaaet  ud  i  rum  Sø,  bleve  frelste.  At  en  saadan  for- 
færdelig Ødelæggelse  ikke  kunde  være  gaaet  til  paa 
naturlig  Maade,  men  at  der  var  Hexeri  med  i  Spillet, 
maatte  øjeblikkelig  staa  klart  for  enhver;  og  da  man  jo  i 
hine  Dage  besad  en  ved  Erfaring  skærpet  Sporsans,  kom 
man  snart  under  Vejr  med,  at  Ulykken  skyldtes  nogle 
Troldkvinder,  som  ogsaa  vedgik,  at  de  vare  kjøbte  dertil 
af  en  Værtinde  i  Kjøbenhavn,  der  ikke  tog  i  Betænkning 
at  ødelægge  Flaaden  for  en  ussel  Vindings  Skyld,  idet 
hun  haabede  da  at  kunne  beholde  nogle  Ejendele,  som 
en  af  Skibskaptajnerne  havde  givet  hende  i  Forvaring; 
alle  Kvinderne  bleve  brændte. 

Hvor  stor  Ulykke  end  det  Skibbrud  har  været  for 
hele  Landet,  og  hvor  megen  Sorg  end  de  7000  Menneskers 
Død  har  voldet  i  mangfoldige  Hjem,  saa  har  dog  vistnok 
det,  som  1589  hændte  den  danske  Flaade,  vakt  endnu 
mere  Opsigt  og  Omtale.  En  Flaade  paa  fjorten  store 
og  en  Mængde  mindre  Skibe  var  udrustet  for  i  September 
at  føre  den  danske  Prinsesse  Anna,  Kong  Kristjan  den 
f)erdes  Søster,  til  Skotland,  hvor  hendes  Bryllup  med  den 
skotske,  senere  ogsaa  engelske.  Konge  Jakob  den  sjette 
(første)  skulde  fejres.  Men  næppe  var  Flaaden  kommen 
ud  af  Kattegat,  før  enhver  maatte  sige,  at  den  var  ligefrem 
forhexet;  de  store  Skibe,  der  ellers  vare  ansete  for  at 
være  gode  Sejlere,  kunde  næsten  ikke  røre  sig  ud  af 
Stedet;  dels  sprang  de  læk,  dels  var  det,  som  om  en 
usynlig  undersøisk  Magt  holdt  dem  fast,  medens  KofFardi- 
skibe  sejlede  forbi  baade  paa  den  ene  og  den  anden  Led, 
til  Spot  og  Spe  for  den  danske  Marine.  Da  nu  stærke 
Efteraarsstorme  bebudede  den  sig  nærmende  Vinter,  ansaa 
man  det  for  tryggest  at  søge  Havn  i  Norge,  som  Flaaden 

ogsaa  kom  til  i  meget  ramponeret  Tilstand.  Kong  Jakob, 
der  længtes  efter  sin  unge  Brud,  og  af  andre  søfarende 
havde  hørt  om  Uheldet,  sejlede  da  til  Norg^,  hvor  saa 
Brylluppet  stod; .  og  først  i  Slutningen  af  Maj  næste  Aar 
naaede  Kongeparret  tilbage  til  Skotland,  atter  efter  en 
meget  besværlig  Rejse.  —  At  her  var  noget  galt  paa 
Færde,  er  jo  tydeligt  nok;  der  begyndtes  da  ogsaa  Under- 
søgelser paa  begge  Sider  af  Vesterhavet.  Kong  Jakobs 
Mistanke  faldt  især  paa  en  Doktor  Fian  som  den,  der 
skulde  være  den  egentlige  Ophavsmand;  han  tilstod  paa 
Pinebænken,  men  tilbagekaldte  sin  Tilstaaelse.  Torturen 
blev  gjentaget  under  alle  optænkelige  Former;  men  da 
jeg  frygter,  at  adskillige  Læseres  Nerver  ikke  ville  være 
stærke  nok  til  at  udholde  en  indgaaende  Beskrivelse  af 
alt,  hvad  den  ulykkelige  Dr.  Fian  maatte  lide  uden  senere 
at  være  at  formaa  til  at  forny  sin  Bekjendelse,  skal  jeg 
indskrænke  mig  til  at  meddele  Resultatet,  nemlig  at  »da 
Djævelen  i  den  Grad  havde  forhærdet  hans  Hjærte,  at 
han  haardnakket  nægtede,  hvad  han  forhen  havde  tilstaaet«, 
faldt  Dommen  saaledes,  at  han  »uden  Tilstaaelse  levende 
skulde  brændes«,  hvilket  skete.  Men  det  mentes  almindelig, 
og  ikke  mindst  af  Kongen,  at  alle  disse  Kalamiteter  paa 
Rejsen  skyldtes  et  stort  Samfund  af  Hexe,  baade  skotske 
og  danske,  og  en  Del  maatte  i  den  Anledning  følge 
Dr.  Fian  paa  Baalet. 

Om  det  var  ved  den  Lejlighed  eller  engang  senere, 
at  en  højtstaaende  skotsk  Dame,  Agnes  Sampson,  var 
anklaget,  fremgaar  ikke  med  tilstrækkelig  Tydelighed  af 
de  Værker,  der  have  staaet  til  min  Raadighed;  men  det 
har  ogsaa  mindre  at  sige,  da  Kong  Jakob  aldrig,  saa  længe 
han  levede,  glemte  Hexene  det  Puds,  de  havde .  spillet 
ham  og  hans  Brud,  ligesom  han  mente,  at  han  personlig 
i  høj  Grad  var  Gjenstand  for  Troldtøjets  Uvilje.  Han, 
denne  underlige  Blanding  af  Begavelse  og  Indskrænkethed, 
af  Lærdom    og   Pedanteri,    var   en    af  de   ivrigste  i   sin 

Samtid  til  at  handle  og  skrive,  systematisk  og  viden- 
skabelig, imod  Hexene  og  for  Forfølgelserne;  1597  for- 
fattede ban.  saaledes  en  >Dæmonologi€ ;  aldeles  i  Tidens 
Aand  overværede  ban  personlig  Forhørene  og  greb  selv 
ind  i  dem  med  Spørgsmaal,  lod  de  anklagede  spille  de 
Melodier,  der  ledsagede  Djævleoptogene,  morede  sig,  naar 
der  blev  talt  Fransk  om  ham,  »il  est  un  bomme  de 
Dieu«,  eller  det  blev  sagt,  at  han  var  »Satans  værste 
Fjende  i  den  hele  Verden«.  For  øvrig  gav  hans  Svoger 
Kristjan  den  fjerde  ham  ikke  meget  efter  i  saa  Hen- 
seende. 

Den  nævnte  fornemme  Dame  Agnes  Sampson  blev, 
hvad  enten  det  nu  var  i  1589  eller  senere,  mistænkt  og 
anklaget  for  med  nogle  andre  Kvinder  at  have  lagt  Raad 
op  om  at  drukne  Kong  Jakob.  Det .  var  et  helt  Regiment 
af  200  skotske  Hexe,  som  blev  beskyldt  for  at  have  sejlet 
i  et  Sold  fra  Leith  til  Kirken  i  North-Berwick  for  der  at 
holde  Maaltid  med  Djævelen.  Kongen  lod  hende  spænde 
paa  Pinebænken  og  gjorde  sig  den  Fornøjelse  selv  at 
rette  Spørgsmaal  til  hende;  mani  fik  da  ud,  at  hun  og  de 
mange  andre  Kvinder  havde  døbt  en  sort  -Kat,  som  de 
derpaa  havde  kastet  i  Havet  for  at  opvække  en  Storm, 
ved  hvilken  Kongen,  der  netop  var  ude  at  sejle,  kunde 
drukne.  Hun. og  hendes  medskyldige  dømtes  til  Baalet; 
i  sin  Død  bevidnede  hun  sin  Uskyldighed  og  bad  Kristus 
forbarme  sig  over  hende,  da  Menneskene  ikke  vilde. 

Efter  denne  Udflugt  til  Skotland  vender  jeg  tilbage 
til  Fremstillingen  af  Forholdene  i  Danmark  i  det  bevægede 
Aar  1589.  Her  var  man  naturligvis  ogsaa  paa  det  rene 
med,  at  hvad  der  timedes  Flaaden,  skyldtes  Hexe,  og  at 
Stedet,  hvor  man  skulde  søge  de  brødefulde  Kvinder, 
efter  al  Sandsynlighed  snarest  maatte  være  Kjøbenhavn. 
Her  begyndte  da  en  Undersøgelse  og  Proces,  som  endte 
med,  at  i  dette  og  det  nærmest  følgende  Aar  tretten 
kjøbenhavnske  Kvinder,    blandt  hvilke  endog  den  kjøben- 

havnske  Borgmester  Jakob  Sørensen  Skrivers  Hustru 
Margrethe,  bleve  brændte  for  det  Hexeri,  de  havde  bedrevet 
mod  Flaaden.  Men  Hexene  i  Kjøbenhavn  søgte  naturligvis 
efter  Evne  at  skyde  Skylden  fra  sig,  og  de  væltede  den 
over  paa  nogle  Kvinder  paa  Fejø,  denne  afsides  liggende 
0,  hvis  Beboere  maaske  næppe  nok  havde  hørt  Tale  om 
Brudefærden.  Sex  Hexe  paa  Fejø  viste  sig  da  ogsaa  at 
have  været  de  skyldige  eller  i  hvert  Fald  de  kjøbenhavnske 
Kvinders  medskyldige.  De  bekjendte,  at  de  ved  Hjælp  af 
nogle  Lerpotter  paa  et  Bord  i  Karen  Vævers  Stue  havde 
opvakt  Storm  og  bragt  Flaaden  i  Forvirring,  medens 
»Apostlen«  »Langvinus«,  der  sendtes  afsted  efter  dem  i  en 
tom  Øltønde,  havde  besørget  Resten,  virksomt  understøttet  af 
de  to  Smaadjævle  »Smuk«  og  »Pil-Hestesko«,  som  de  havde 
ladet  hænge  sig  fast  i  Skibenes  Kjøle,  hvor  de  virkede  nok 
saa  godt  som  Ankere,  indtil  de  slap,  og  Skibene  saa  gik  for 
Vind  og  Vove.  Egentlig  havde  fra  først  af  Bestemmelsen 
været,  at  hele  Flaaden  skulde  være  gaaet  til  Grunde;  og 
at  det  ikke  skete,  skyldtes  ene  den  Omstændighed,  at 
Karen  Vævers  havde  sin  Mand,  sin  Søn  og  sin  Svoger 
ombord;  for  deres  Skyld  havde  hun  tre  Gange  »i  Jesu 
Navn«  bedet  de  andre  om  dog  at  skaane  Flaaden;  men 
da  de  alligevel  sendte  Apostlen  »Langvinus«  afsted  paa 
Expeditionen,  havde  hun  ved  hans  Hjemkomst  brugt  ham 
til  at  forpurre  deres  Plan  ved  at  berede  den  ene  af  dem  en 
brat  Død.  Disse  Fejø-Kvinder  kom  naturligvis  paa  Baalet 
saa  vel  som  deres  kjøbenhavnske  og  skotske  Kolleger,  og 
det  er  slet  ikke  umuligt,  at  adskillige  hist  og  her  omkring 
i  Landet  have  maattet  gaa  samme  Vej;  Øvrigheden  har 
sikkert  været  meget  tjenstivrig  i  denne  Sag. 

Rettergangen  mod  de  kjøbenhavnske  Kvinder  viser,  at 
der  har  været  en  betydelig,  men  ikke  meget  ænset  Strid 
mellem  de  to  af  de  daværende  Regeringsraader,  Rente- 
mesteren Kristoffer  Valkendorf  og  Rigsadmiralen  Peder 
Munk,  hvilken  sidste  endog  beskyldte  sin  Kollega  for  ved 

sit  utidige  Kniberi  at  have  været  Skyld  i,  at  Flaaden  ikke 
var  i  sejlbar  Stand.  Sagen  er  i  sig  selv  i  høj  Grad 
dunkel;  det  synes,  at  Valkendorf  har  været  meget  ivrig, 
ja  altfor  ivrig,  for  at  faa  de  anklagede  Kvinder  til  at 
bekjende,  da  jo  i  saa  Tilfælde  Uheldet  med  Flaaden  ikke 
kunde  tilskrives  ham.  Den  af  Kvinderne,  som  synes  at 
have  været  Hovedet  for  Komplottet,  hed  Ane  Koldings; 
der  indløb  til  Regeringen  bl.  a.  en  Klage  over  Byfogden 
i  Kjøbenhavn,  at  han  ved  Nattetid  havde  sendt  Byens  tre 
Sognepræster  til  hende  i  Fængslet,  for  at  de  kunde  for- 
høre den  dødsdømte  sammen  med  hendes  Dommere  og 
dem,  for  hvem  hun  havde  aflagt  sin  Bekjendelse.  Byfogden 
blev  frifunden,  da  han  kunde  godtgjøre,  at  det  ikke  var 
noget  Overgreb,  men  at  han  havde  handlet  efter  højere 
Ordre,  nemlig  fra  to  Rigsraader,  hvilke  dog  erklærede,  a; 
Præsterne  kun  havde  Paalæg  om  at  berede  den  domfældte 
til  Døden.  — 

Det  er  ovenfor  omtalt,  hvorledes  nogle  Præster  gave 
sig  af  med  saadanne  Kunster,  at  de  øvede  deres  Magt 
over  Vind  og  derved  igjen  over  Vove.  Men  der  var 
ogsaa  andre  Præster,  som  maatte  bukke  under  for  Hexenes 
Kunster,  og  som  af  den  Aarsag  fandt  deres  Død  i  Vandet. 
Saaledes  berettes,  at  der  i  Begyndelsen  af  det  syttende 
Aarhundrede  i  Elling  Sogn  i  Vendsyssel  var  en  Præst 
Laurids  Mortensen,  som  engang  havde  været  i  Klammeri 
med  en  Kone  ved  Navn  » Hose-Mette t;  hun  havde  lovet 
ham  »en  vaad Kappe«;  og  den  fik  han  ogsaa  en  Dag,  da 
han  druknede  paa  en  Rejse  i  Embeds  Medfør  til  Hirts- 
holmene ;  saa  kom  man  i  Tanker  om  Hose-Mettes  Trusel, 
og  1 62 1   blev  hun  brændt  paa  en  Høj  i  Mosbjærg  Sogn. 

Dette  Hexebaal  har  vel  ikke  vakt  videre  Opmærk- 
somhed udenfor  en  snævrere  Kreds,  lige  saa  lidt  som 
den  Omstændighed,  at  en  Fiskerkone  i  Skælskør  blev 
brændt,  fordi  hun  havde  været  saa  stræbsom,  at  ved 
hendes  Virksomhed  hendes  Mands  Garn  bleve  fyldte  med 

Sild,  hvilket  ikke  kunde  ske,  uden  at  det  gik  ud  over  de 
andre  Fiskeres  Næring  og  Bedrift;  saa  maatte  hun  da 
bøde  med  Livet. 

Langt  mere  Opsigt  har  det  vakt  i  vide  Kredse,  da 
det  begyndte  at  gaa  tilbage  for  den  bekjendte  Odense 
Rigmand  Ole  Bager  —  ham,  der  havde  hædret  Kong 
Frederik  den  andens  Besøg  ved  at  fyre  op  i  Kaminen 
med  Kongens  Gjældsbeviser  —  og  man  saa  mente,  det 
var  en  Hex,  som  havde  voldet  i  hvert  Fald  Begyndelsen 
til  hans  Ruin.  Hun  havde  villet  hævne  sig  paa  Ole 
Bager,  fordi  han  havde  afslaaet  hendes  Begjæring  om,  at 
hendes  Datter  maatte  blive  gift  med  en  af  hans  Kontor- 
betjente; saa  skal  hun  i  sin  Vrede  have  viist  Datteren, 
ved  at  skvulpe  syv  Æggeskaller  i  en  Spand  Vand,  hvor- 
ledes hun  kunde  bevirke,  at  af  hele  Mandskabet  paa  syv 
Skibe,  Ole  Bager  havde  i  Søen,  kun  een  Person,  nemlig 
Datterens  Kjæreste,  som  var  ombord  paa  et  af  dem,  skulde 
frelses. 

Disse  syv  Fartøjers  samtidige  Forlis  var  selv  for  en 
rig  Mand  som  Ole  Bager  et  føleligt  Tab,  da  de  havde 
kostbare  Ladninger  inde;  de  tre  af  dem  vare  saaledes 
ladede  med  Stude  og  bestemte  til  Holland.  Man  kan 
derfor  ikke  undres  over,  at  han  har  givet  sig  til  at  søge 
efter  Ophavsmændene  —  eller,  hvad  han  vel  snart  har 
været  klar  paa,  »Ophavskvinderne«  —  til  den  for  ham 
saa  ulykkelige  Begivenhed ;  og  han  har  sikkert  ikke  behøvet 
at  lede  ret  længe.  Den  Kone,  der  havde  skvulpet  Ægge- 
skallerne, har  efter  al  Sandsynlighed  ikke  været  forsigtig 
nok  til  at  holde  Tand  for  Tunge,  men  har  givet  efter 
for  den  farfige  Lyst,  Hexene  ofte  havde,  til  at  gjøre  sig 
interessante  ved  at  fortælle  om  deres  Bedrifter;  det  var 
en  dristig  Ærgjerrighed,  der  bagefter  kom  til  at  svide  til 
dem  selv.  Denne  Kone  synes,  efter  alt  hvad  der  berettes, 
at  have  været  svært  dreven  i  alskens  sorte  Kunster  og  at 
have  bevaret  en  Del  af  sin  Magt  over  Elementerne  til  det 

sidste;  Sagnet  fortæller  saaledes,  ae  da  hun  blev  ført  ud 
til  Retterstedet,  opvakte  hun  først  et  saa  stærkt  Vindstød, 
at  den  paa  Embeds  Vegne  nærværende  Prassts  Kalot 
blæste  af  og  fløj  hen  paa  Baalet;  derpaa  bad  hun  om  at 
faa  et  Nøgle  Garn ;  men  da  man  ikke  uden  Grund  nærede 
Mistanke  om,  at  hun  vilde  søge  at  fordufte  ved  Hjælp  af 
det,  blev  det  klogelig  nægtet  hende,  og  hun  maatte  da 
lide  Døden  uden  Barmhjærtighed. 

Især  var  det  i  Norge,  at  Kvinder  beskyldtes  for  ved 
Trolddom  at  kunne  frembringe  Vind  og  Storm;  maaske 
have  de  lært  disse  Kunster  af  Norges  nordligste  Beboere 
Finnerne,  der  jo  som  ovenfor  omtalt  lige  fra  Oldtiden 
til  vore  Dage  have  været  ganske  særlig  drevne  i  al  Slags 
Hexeri. 

Her  skal  anføres  et  Par  Tilfælde  fra  Norge  i  det 
syttende  Aarhundrede;  et  Uddrag  af  Rettergangen  i  Sagerne 
vil  give  et  Indblik  i,  hvorledes  man  forholdt  sig  med 
Hexeprocesser.  En  gammel  Kvinde,  Karen  Thorsdatter, 
var  1630  fængslet  i  Kristjanssand  for  Tyveri  og  Signe- 
kunster;  under  Sagen  angav  hun  fire  andre  Kvinder,  der 
skulde  være  mindst  lige  saa  drevne  deri  som  hun;  de 
kunde  saaledes  ved  at  lade,  som  de  malkede  en  Kniv,  de 
havde  stukket  ind  i  Væggen,  malke  Mælken  bort  fra 
andre  Folks  Kvæg.  Siden  bekjendte  hun,  at  hun  i  Selskab 
med  Borgmester  Jakob  Mortensens  Enke  Sidsel  og  nogle 
andre  Kvindfolk  havde  redet  gjennem  Luften  til  Kjærru  i 
Tved  Sogn;  til  Anfører  havde  de  haft  Kristen  Klod; 
Karen  Thorsdatter  havde  redet  paa  en  Kat,  Borgmester- 
enken paa  en  Glorage  (d.  e.  IldskuflFe).  Hensigten  med 
denne  deres  Luftrejse  var,  at  de  vilde  have  et  Skib  til  at 
forgaa,  som  var  paa  Vejen  til  Kjøbenhavn,  og  paa  hvilket 
Fogden  Niels  Nielsen  samt  en  Kræmmer  ved  Navn  Kristen 
Andersen  vare  ombord;  men  de  »havde  ingen  Magt 
kunnet  faa  med  dem,  fordi  de  saa  inderlig  frygtede  Gud«; 
»paa  denne  Bekjendelses  Sandhed  tilbød  hun  at  annamme 

Kristi  Legeme  og  Blod«.  Bodil  Krams,  en  af  dem,  Karen 
Thorsdatter  havde  sagt  var  med  paa  Hexefærden,  blev 
stillet  for  Retten;  hun  tilstod  godvillig,  at  hun  paa  en 
Glorage  kunde  flyve  gjennem  Luften,  og  at  hun  havde 
været  i  Samfærdsel  med  dem,  der  vilde  have  omkastet 
det  Skib,  Fogden  og  Kristen  Andersen  vare  om  Bord  paa. 
Flere  andre  Kvinder  stævnedes  i  den  samme  Sag;  om  en 
af  dem  hedder  det,  at  hun  »med  mange  Eder  og  stor 
Forbitrelse«  benægtede  de  Beskyldninger,  der  rettedes 
imod  hende.  Næste  Dag  meddeles  noget  at  være  sket, 
som  kaster  et  helt  romantisk  Skjær  over  denne  Hexe- 
proces:  Borgmester  Jakob  Mortensens  ovenfor  omtalte 
Enke  Sidsel  havde  trøstet  sig  over  sin  Mands  Død  og 
havde  netop  Fæstensøl  med  Sorenskriveren  i  Raabygde- 
lauget  Niels  Jensen;  som  de  nu  allerbedst  sad  ved  deres 
Glædesmaaltid,  kom  Rettens  Betjente  og  føne  hende  i 
Fængsel,  da  hun  offentlig  var  beskyldt  for  at  være  en 
Troldkvinde.  En  af  de  følgende  Dage  bleve  Karen 
Thorsdatter  og  Bodil  Krams  atter  forhørte,  denne  Gang  i 
Nænværelse  af  Borgmesteren,  Præsten  og  nogle  dertil 
udvalgte  Borgere;  da  de  bleve  faste  i  deres  Bekjendelse, 
fremførtes  Sidsel,  hvis  Fæstensøl  paa  en  saa  uhyggelig 
Maade  var  blevet  afbrudt;  hun  ledsagdes  af  sin  Fæste- 
mand, der  jo  som  Sorenskriver  maatte  være  et  Stykke  af 
«n  Jurist,  og  som  paa  det  ivrigste  forsvarede  hende,  idet 
han  meget  fornuftig  paastod,  at  slige  graverende  Sigtelser 
lovformelig  burde  overbevises  hende,  da  *  Vidnesbyrd  af 
Misdædere,  der  selv  tilstode  at  have  hengivet  sig  til 
Djævelen,  selvfølgelig  ikke  burde  staa  til  troende  i  en 
Sag  af  saadan  Vigtighed.  I  et  senere  Forhør  erklærede 
Karen  Thorsdatter,  at  engang,  da  de  paa  vanlig  Vis  fløj 
gjennem  Luften,  havde  Sidsel  »løst  en  Knude«,  og  strax 
kom  der  en  saadan  forskrækkelig  Storm,  saa  det  »peb  i 
Luften,  som  om  mange  Svin  vare  komne  sammen«; 
endvidere  paastod  hun,  at  Sidsel  med  flere  paa  forskjellig 

Vis  havde  voldt  Folk  Ulykker  og  saaledes  været  Skyld  i, 
at  Kristen  Andersens  Folk  druknede  paa  Vejen  til  Topdal, 
ligesom  de  paa  underfundig  Maade  havde  taget  hans 
Lykke  fra  ham;  Sidsel  havde  ogsaa  to  Gange  forsøgt  at 
drukne  Kristen  Andersens  Hustru  Susanne;  men  fordi 
denne  bar  en  Guldkjæde,  hvori  der  hang  et  Kors,  havde 
hun  ikke  mægtet  det;  »alt  dette  var  blevet  hende  sagt  af 
hendes  Husbonde  Lucifer«.  Saa  afsagdes  da  følgende 
Dom:  »Saasom  Karen  Thorsdatter  og  Bodil  Krams  saa 
bestandig  have  bestaaet,  at  de  have  givet  sig  i  Djævelens 
Tjeneste  og  derved  skadet  deres  Næste,  bør  de  efter 
Loven  forbrændes«;  denne  Dom  blev  senere  stadfæstet  i 
højere  Instans  og  tre  Maaneder  efter  fuldbyrdet.  I  dette 
Tilfælde  synes  altsaa  de  Kvinder,  der  ikke  havde  villet 
bekjende,  at  være  slupne  fri,  saa  at  Tortur  formodentlig 
ikke  er  bleven  brugt  i  denne  Sag;  ellers  havde  de  nok 
bekjendti 

I  Sammenhæng  hermed  kan  anføres  en  anden  Be- 
retning fra  Kristjanssand  en  Snes  Aar  senere,  i  hvilken 
ogsaa  handles  om  nogle  Kvinder,  som  mente  at  have 
Magt  over  Luft  og  Vand,  men  hvis  Kraft  dog  ikke  var 
større,  end  at  Ilden  tilsidst  fik  Bugt  med  dem.  Præsidenten 
i  Kristjanssand  Niels  Pedersen,  som  1670  i  Byens  An- 
liggender var  rejst  til  Kjøbenhavn,  blev  en  Nat  pludselig 
maalløs  og  som  værkbruden  over  sit  hele  Legeme,  skjønt 
han  Aftenen  forud  var  gaaet  sund  og  frisk  i  Seng.  Saa 
kom  nogle  i  Tanker  om,  at  han  vistnok  maatte  være 
forgjort;  og  da  Karen  Snedkers  i  Kristjanssand  havde 
Ord  for  at  omgaas  med  nogle  hemmelige  Kunster,  blev 
der  af  Underfogden  anlagt  Sag  imod  hende.  Hun  blev 
ført  op  paa  Bytinget,  og  efter  lang  Examination  og 
adskillig  Vidneførsel  gjorde  hun  omsider  denne  Bekjendelse: 
For  omtrent  atten  Aar  siden  var  Fanden  kommen  til 
hende  og  havde  givet  sig  i  hendes  Tjeneste  (man  kunde 
ellers  ogsaa  have   tænkt:    »taget  hende  i   sin  Tjeneste«). 


99 

Til  Vidnesbyrd  om  den  indgaaede  Pagt  gav  han  hende 
med  sin  Klo  et  Mærke  paa  Armen,  og  til  ydermere 
Bevis  paa,  at  det  forholdt  sig  saaledes,  fremviste  hun  sin 
Arm,  paa  hvilken  der  fandtes  et  Ar,  som  hun  sagde  var 
dette  Mærke.  Hun  tilstod  at  have  forgjort  Præsidenten, 
og  at  hun  var  kjøbt  dertil  af  eti  Kvinde,  som  hun  ikke 
vilde  nævne.  Hun  sagde,  at  det  var  gaaet  til  paa  følgende 
Maade:  En  Dag,  da  han  stod  i  sin  Stue,  gjorde  hun  sig 
usynlig  og  kom  ind  til  ham  i  en  vederstyggelig  Ham, 
medbringende  noget  »Tøj«  af  Udseende  som  smaat  Salt 
og  kastede  det  paa  hans  Klæder.  Hendes  Kammerat 
Dorthe  Fudevig  sad  og  samme  Tid  i  en  afskyelig  Ham 
og  styg  Lignelse,  dog  usynlig,  i  Forstuen.  Af  hende  fik 
hun  det  Tøj,  som  hun  kastede  paa  Præsidentens  Klæder; 
men  da  det  ikke  strax  gjorde  sin  Virkning,  saa  Præsidenten 
alligevel  gav  sig  paa  Rejsen  til  Kjøbenhavn,  blev  hun  enig 
med  Donhea  Fudevig  om,  at  de  begge  i  en  Hast  vilde 
rejse  til  Kjøbenhavn  for  tilfulde  at  iværksætte  deres  Fore- 
havende, hvorpaa  de  i  Djævelens  Skikkelse  rejste  gjennem 
Luften,  medhavende  et  Glas,  og  da  de  fandt  ham  sovende, 
hældte  de  i  ham  det,  som  de  havde  i  Glasset,  hvoraf 
han  nu  havde  sin  Svaghed.  Fremdeles  bekjendte  hun,  at 
hun  engang  under  en  Ravns  Lignelse  havde  nedgravet 
noget  i  Raadstueskriver  Johan  Worms  Gaard,  for  at  han 
ikke  skulde  faa  Held  til  Høns  og  Smaakreaturer.  Hun 
blev  derpaa  adspurgt  om,  hvad  det  var  for  noget  »Tøj«, 
hun  havde  nedgravet;  herpaa  svarede  hun,  at  det  var 
Haar,  Negle,  Ben  og  Fjer;  Haarene  havde  hun  plukket 
af  sin  »Dreng«  »Hvidgaas«,  der  er  af  Skikkelse  som  et 
Hesteføl,  og  som  hun  ogsaa  bruger  til  at  ride  paa,  naar 
hun  vil  have  sin  Rejse  hurtig  befordret.  Der  blev  ogsaa 
ført  Vidner  imod  hende,  hvilke  sagde,  at  hun  af  mange 
Personer,  som  navngaves,  var  beskyldt  for  at  have  for- 
gjort dem,  saa  de  bleve  som  maalløse,  ja  galne,  vilde  og 
afsindige;    noget  deraf  nægtede  hun,    men  noget  tilstod 

hun.  Senere  bekjendte  hun,  at  hun  med  Maren  Peder 
Leifsens  og  Dorte  Fudevig  fløj  øster  paa  udi  Ravns 
Gestalt  og  vilde  have  gjort  Vind  efter  Præsidenten  Niels 
Pedersen,  som  da  var  med  Skibet  paa  Rejsen  til  Kjøbenhavn, 
for  at  ombringe  ham;  i  den  Hensigt  hængte  Donhe 
Fudevig  sig  ved  Roret,  hun  og  den  anden  paa  hver  sin 
Side  af  Skuden;  men  de  kunde  ikke  fuldføre  deres  For- 
sæt, fordi  der  stod  en  Karl  i  Lugen  med  en  Bønnebog  i 
Haanden.  Enden  blev,  at  Karen  Snedkers  med  6  andre 
Troldkvinder  fra  Landet  dømtes  til  Baal  og  Brand,  og 
Dommen  fuldbyrdedes  samme  Dag  paa  dem  alle  syv. 

Dette  var  den  sidste  Hexeproces  i  Kristjanssand,  men 
ikke  i  Norge.  Netop  samtidig  var  der  en  meget  omtalt 
Retssag  mod  Lisbet  Pedersdatter  og  hendes  Mand  Ole 
Olsen  eller  Ole  Nypen,  som  han  sædvanlig  kaldtes 
efter  Gaarden,  han  beboede  i  Trondhjems  Amt.  Denne 
Sag  adskiller  sig  for  saa  vidt  fra  de  fleste  andre,  som 
Lisbet  hverken  beskyldtes  for  eller  tilstod  at  have  været 
paa  Bloksbjærg  eller  Dovrefjæld  eller  ved  Troms  Kirke 
eller  at  have  sluttet  Kontrakt  med  Djævelen  eller  begaaet 
andre  udædiske  Gjeminger.  Hendes  hele  Brøde  bestod 
mest  i,  at  hun  havde  brugt  Signen,  læst  over  Sygdomme 
osv.,  samt  derved  misbrugt  Guds  Navn.  Hun  dømtes  til 
Baal  og  Brand,  i  Stedet  for,  at  hun  hellere  maatte  have 
været  nogle  Aar  i  Forbedringshuset ;  Manden,  der  aabenbart 
burde  have  været  helt  frifunden,  maatte,  som  det  synes 
for  Selskabs  Skyld,  ogsaa  miste  Livet. 

Ti  Aar  senere  fandt  en  anden  Proces  Sted  i  Norge, 
nemlig  paa  Gaarden  Lekanger  i  Søndmør,  mod  en 
gammel  Bondemand  ved  Navn  Ingebrigt,  med  Tilnavnet 
»Læfse-Bjørn« ;  —  ejendommeligt  er  det,  at  Hexene  og 
Troldkarlene  meget  ofte,  jeg  tror  at  kunne  paavise  det 
gjennemsnitlig  i  ni  Tilfælde  af  ti,  havde  et  Tilnavn,  deres 
»nom  de  guerre«.  —  I  denne  Læfse-Bjørns  Tilstaaelser  for 
Retten  hedder  det,  at  Djævelen  første  Gang  havde  mødt  ham 

paa  en  Rejse  til  Bergen  og  ført  ham  tre  Gange  avet  om 
Bremenger  Kirkegaard,  hvor  han  forsvor  sin  Daab  og 
Kristendom,  og  det  med  saadanne  Ord,  som  ikke  uden 
Anstød  kunne  nævnes;  derpaa  havde  han  tjent  Satan  som 
Trommeslager  paa  Dovrefjæld,  især  de  tre  store  Højtider 
Jul,  Paaske  og  Pinse,  og  altid  havde  han  brugt  to  Kalve- 
haler i  Stedet  for  Trommestikker.  Paa  Spørgsmaalet,  om 
han  imidlertid  havde  været  til  Alters,  svarede  han  Ja, 
men  at  han  hver  Gang  havde  søgt  at  stikke  Oblaten  til 
sig  for  dermed  at  forgjøre  Kvæget.  Med  denne  Bekjendelse 
vedblev  Læfse-Bjørn  til  sin  Død  paa  Baalet. 

Denne  Beretning  er  dog  næppe  den  sidste  fra  Norge ; 
men  da  det  især  er  de  danske  Forhold,  som  her  skulle 
tages  under  Behandling,  vil  jeg  ikke  komme  videre  ind 
paa  det,  der  er  foregaaet  i  Norge,  skjønt  begge  Riger 
jo  vare  eet.  — 

Det  er  ovenfor  flere  Gange  omtalt,  at  der  her  i 
Landet  er  brændt  langt  flere  Mennesker  for  Hexeri,  end 
Folk  i  Almindelighed  have  nogen  Anelse  om  eller  ere 
tilbøjelige  til  at  tro.  Dels  finder  man  i  Dokumenter 
angaaende  de  Retssager,  der  ere  os  levnede  i  større 
Udførlighed,  aldeles  i  Forbigaaende  omtalt  som  med- 
skyldige »en  Kvinde,  som  for  sine  Misgjern inger  forbrændt 
er«,  eller  »som  er  rettet  for  Trolddoms  Spøgeri«,  eller 
»som  haver  den  evige  Varme«,  eller  lignende  Udtryk, 
der  ere  tilstrækkelig  betegnende;  dels  træffer  man  i  for- 
skjellige  Dagsbogsoptegn eiser  fra  den  Tid  Hexebaal  om- 
talte som  ganske  dagligdags  Begivenheder;  saaledes 
skriver  f.  Ex.  den  senere  Provst  i  Vejle  Peder  Kristensen 
i  sin  Dagbog  fra  Studentertiden  under  1390:  14  Juni 
disputerede  Søren  Urlev;  15  Juni  brændtes  en  Trold- 
kvinde »Djævelens  Moder« ;  16  Juni  vendte  Konrad  Hansen 
Riber  tilbage  fra  sit  Hjem;  —  altsaa  som  om  det,  der 
meddeles  fra  den   mellemste  af  disse  tre  Dage,    var  den 

naturligste  Sag  af  Verden;  dels  veed  Sagnet  rundt  om 
i  Landet  at  berette,  at  paa  den  eller  den  Høj,  eller  her 
eller  der  paa  Marken  er  en  Hex  bleven  brændt,  saaledes 
paa  Vostrup  Hede  i  Vestjylland,  hvor  Stedet  endnu 
skal  kunne  kjendes  som  en  grøn  Græsplet  midt  i  Lyngen, 
og  hvor  man  ved  Gravning  har  fundet  nogle  Sten,  som 
bare  tydelige  Spor  af  at  have  været  i  Berøring  med 
Ild.  Og  gaar  der  ikke  Røg  af  en  Brand,  undtagen  der 
har  været  Ild  i  den,  saa  gaar  der  vel  ikke  Rygte  om  et 
Hexebaal,  uden  at  dog  noget  ligger  til  Grund  derfor. 
Men  vistnok  mange  flere  Steder  tier  baade  Historie  og 
Sagn;  Røgen  er  snart  svundet  bort,  og  Mindet  om 
Begivenheden  har  heller  ikke  levet  længe;  dertil  var  sligt 
altfor  almindeligt.  —  Om  end  Sagn  kunne  give  en 
Antydning,  en  Vejledning,  et  Fingerpeg,  saa  er  det  dog 
egentlig  først  ved  Aktstykker  om  Rettergangen  i  disse 
sørgelige  Sager,  at  man  kan  danne  sig  en  nogenlunde 
nøjagtig  Forestilling  om,  hvorledes  det  egentlig  gik  til. 
I  Arkiverne  vil  der  sikkert  kunne  findes  en  Del  flere, 
som,  hvis  de  engang  blive  udgivne,  ville  kunne  kaste 
nyt  Lys  over  Forholdene  og  ved  nye  Enkeltheder  ud- 
fylde, hvad  her  skal  meddeles.  Men  det  maa  dog  antages, 
at  hvad  nedenfor  anføres,  saa  nogenlunde  vil  være  til- 
strækkeligt til  at  give  et  Billede  af  Forholdene,  især 
naar  man  hermed  sammenholder  det,  som  ovenfor  er 
omtalt,  baade  fra  Indland  og  Udland;  Forholdene  vare  jo 
temmelig  ensartede. 

1J72  begyndte  de  Hexeforfølgelser,  der  have  skaffet 
Ribe  en  saa  sørgelig  Berømthed,  og  som  endnu  enhver 
Skoledreng  bliver  mindet  om,  —  tolv  Hexe  brændte  i  de 
80  Aar  fra  1572  til  1652,  foruden  en  Del  i  Omegnen. 
Det  er  jo  et  stort  Antal;  men  da  Ribe  var  en  forholdsvis 
stor  By,  næst  Kjøbenhavn  en  af  Landets  største,  er  det 
nok  tænkeligt,    at  andre  Kjøbstæder,    om  hvilke  vi   ikke 

have  saa  detaillerede  Efterretninger,  vilde  kunne  møde 
med  en  Liste,  som  i  Procentantal  overgik  Ribe*).  De 
Lassere,  der  ville  sætte  sig  nærmere  ind  i  de  ripensiske 
Hexesager,  kunne  henvises  til  Pastor  Grønlunds  i  1780 
udgivne  temmelig  store  Værk  »Historisk  Efterretning  om 
de  i  Ribe  By  for  Hexeri  forfulgte  og  brændte  Mennesker«, 
—  en  Bog,  der  tilvisse  ikke  er  lystelig  at  læse,  men 
derimod  god  at  faa  Forstand  af. 

Den,  som  aabner  Rækken,  hed  Johanne  Kristensdaner 
K^yggC'  hvad  det  ved  hende  drejede  sig  om,  var  fra  først 
af  egentlig  ikke  andet  end  Skjænderi  mellem  et  Par  Fruen- 
timmer, af  hvilke  saa  Johanne  Rygge  trak  det  korteste 
Straa;  den  anden  skjældte  hende  ud  for  en  Troldkvinde, 
og  da  Sagen  kom  for  Retten,  viste  det  sig,  at  hun  var 
dreven  i  forskjellige  Kunster,  men  især  dygtig  i  at  bringe 
Ægteskaber  i  Stand,  »kunde  fly  Koner  og  Piger  Mænd, 
desligeste  Mænd  og  Karlfolk  Kvinder  og  Piger«.  Efter 
al  Sandsynlighed  har  hun  været  en  Rufferske,  hvem 
Ærbarhedens  og  Retfærdighedens  Arm  paa  den  Maade 
har  naaet.  —  Den  næste,  der  blev  brændt,  hed  Gjertrud 
Pouls;  det  skete  1577;  hun  var  anklaget  af  en  Kvinde, 
som  tilforn  var  brændt  paa  Hvidding  Herreds  Ting,  ikke 
langt  fra  Ribe;  hvad  der  bragte  Gjertruds  Bæger  til  at 
flyde  over,  var,  at  da  hun  engang  havde  været  inde  i  et 
Hus  for  at  tigge,  og  Pigen  havde  nægtet  hende  den 
Suppe,  hun  bad  om,  saa  havde  hun  sagt:  »Du  skal  faa 
Skam  derfor«;  da  Pigen  otte  Dage  efter  fik  en  daarlig 
Finger,  saa  hun  maatte  lade  et  Led  sætte  af,  var  det 
selvfølgelig  den  Hævn,  Gjertrud  Pouls  havde  truet  med 
og  nu  udført;  og  saa  blev  Gjertrud  brændt. 

Blandt  de  Kvinder,  der  vare  blevne  indlagte  af  hende, 
som  var  brændt  paa  Hvidding  Herreds  Ting,   var  ogsaa 


*)  Det  er  bekjendt,   at  en  virkelig  Begivenhed  i  Helsingør  ligger 
til  Grund  for  P.  V.  Jakobsens  Skuespil  »Trolddom«. 

Maren  Kristens,  eller,  som  hun  sædvanlig  kaldtes,  Maren 
Prækfaders.  Et  Sted,  hvor  hun  var  kommen  ind  for  at 
tigge,  havde  hun  været  nysgjerrig  efter  at  erfare,  hvad 
der  vel  monne  være  i  en  Tønde,  som  sitod  i  Forstuen ;  hun 
havde  da  stukket  sin  Kjæp  ned  gjennem  SpundshuUet,  — 
naturligvis,  mente  man,  for  at  øve  Trolddom.  Det  talte 
ikke  til  Gunst  for  hende,  at  den  Dag,  da  Gjertruds  Pouls 
skulde  under  Tortur,  havde  hun  søgt  at  rømme  fra  Byen. 
Det  stakkels  Fruentimmer  siger  i  et  af  Forhørene  meget 
betegnende  om  sig  selv:  »Her  sidder  jeg,  et  gammelt, 
sanseløst,  stakkels  Menneske;  jeg  veed  intet  deraf;  lader 
mig  nu  være  til  Freds  (d.  e.  i  Fred)«.  Det  hjalp  dog 
ikke  Staklen,  og  da  Tonuren  blev  anvendt  paa  hende, 
gik  det  som  sædvanlig:  hun  bekjendte  alt,  hvad  man 
ønskede,  og  maaske  mere  til,  samt  anklagede  adskillige 
Kvinder,  blandt  hvilke  nogle  af  den  fornemme  Borger- 
klasse i  Ribe,  men  disse  slap  dog« 

Blandt  dem,  hun  angav,  var  Ingeborg  Harkis,  der 
ovenfor  er  omtalt  som  et  Exempel  paa,  hvorledes  en  an- 
klaget Kvinde  kunde  slippe  i  længere  Tid,  indtil  der  saa 
ikke  var  Redning  mere.  Hun  var  gift  med  en  Borger  i 
Ribe,  Hans  Kristensen  Vodder;  skjønt  der  baade  1577  af 
Maren  Prækfaders  og  Aaret  efter  blev  rettet  svære  An- 
klager imod  hende  for  al  Slags  Trolddom,  undgik  hun 
dog  foreløbig  sin  Skæbne  og  fik  Respit  i  hele  32  Aar. 
Blot  et  Par  Klagemaal  skal  jeg  her  anføre:  en  Borger, 
Mads  Askov,  havde  nogle  Aar  i  Forvejen  haft  Strid  med 
Ingeborg  Harkis;  nu  skete  det,  at  baade  hans  Hustru  og 
hans  Søn  bleve  syge,  og  i  den  enes  Sengedyne  fandtes 
en  Del  sammenklumpede  Fjer,  som  man  formodede  ikke 
kunde  være  komne  i  den  Tilstand  paa  nogen  naturlig 
Maade.  En  anden  Gang  havde  en  Gadedreng,  Peder  Hansen, 
sagt  nogle  smudsige  Ukvemsord  til  hende ;  Ingeborg  havde 
taget  til  Gjenmæle  og  sagt:  »Du  skal  faa  Skam  inden 
Aften«;  og  det  skete  saa,  at  »samme  Dag  ad  Aften  kunde 

fornævnte  Dreng  ingen  Steds  komme,  og  har  ligget  siden 
paa  hans  Sygeseng,  og  de  saae  Peder  Hansens  ene  Laar- 
ben  sidde  ud  af  Kjødet  bart,  saa  at  det  synes  at  have  ligget 
en  rum  Tid  udi  Jorden  og  er  raaddent,  og  det  andet 
Ben  er  og  fordærvet,  og  han  ligger  som  en  arm  Guds 
Fange  og  kan  ingen  Steds  komme.«  Foruden  disse  Be- 
drifter havde  hun  øvet  mange  andre  slemme  Ting,  og  da 
Pinebænken  fik  rigtig  fat  paa  hende,  tilstod  hun  alt,  hvad 
der  lagdes  hende  i  Munden;  ja  hun  var  endog  saa  kjærlig 
en  Moder,  at  hun  som  sin  medskyldige  angav  sin  egen 
Datter  Bodil;  uagtet  hun  senere  tilbagekaldte  Beskyld- 
ningen, hjalp  det  dog  ikke,  men  Bodil  maatte  bestige 
Baalet  fire  Aar  efter  Moderen,  1614.  Beskyldningerne 
mod  Bodil  kunne  opregnes  som  et,  tilvisse  sørgeligt. 
Kuriosum:  i)  at  en  Kone  efter  megen  Værk  i  Arme  og 
Fødder  blev  vanfør;  2)  at  en  ligger  ved  Sygesengen,  saa 
godt  som  vanfør;  3)  at  en  i  Vildelse  nær(!)  havde  stukket 
sin  Kone  ihjel;  4)  at  ens  01  ikke  vilde  gjære;  5)  at  ens 
Arm  ikke  kunde  løftes  til  Hovedet;  6)  at  hver  Gang  hun 
kom  i  ens  Hus,  skete  nogen  Skade  den  Dag;  7)  at  en 
faldt  ned  fra  Loftet  og  havde  nær(l)  slaaet  sig  ihjel; 
8)  at  en  blev  saa  afsindig  en  Nat,  at  han  nær(l)  havde 
dræbt  sine  egne  Børn,  og  saa  døde  han. 

Om  tre  Kvinder,  der  1620  ble  ve  brændte,  skal  kun 
anføres,  at  den  ene  af  dem,  Birte  Olsdatter,  blev  brændt 
som  Lig;  hun  døde  nemlig  paa  Pinebænken,  ' men  ikke 
desto  mindre  fortsattes  Processen  imod  hende  fuldstændig 
paa  samme  Maade,  som  om  hun  havde  været  levende; 
hun  dømtes  til  Baal  og  Brand,  og  to  Dage  efter  hendes 
Død  trillede  Skorstensfejeren  hendes  Lig  ud  til  det  for 
hende  bestemte  Baal.  —  En  anden  af  dem  hed  Johanne 
Moltisdatter;  hendes  Specialitet  synes  at  have  været  den 
at  kunne  hjælpe  Folk  til  at  dø;  naar  nemlig  nogen  laa 
i  en  langvarig  Dødskamp,  var  hun  gjærne  til  rede  efter 
Forlangende  og  slog  med  et  Ris   den    døende   over   de 

bare  Laar;  kort  efter  denne  Kur  var  da  Livet  udslukt. 
Desværre  blev  denne  hendes  menneskekjærlige  Ad£3erd  ikke 
tilstrækkelig  paaskjønnet  af  hendes  utaknemmelige  Samtid, 
som  tværtimod  for  denne  og  andre  Bedrifter  lod  hende 
brænde.  »Hun  havde  en  smuk  Bekjendelse«,  hedder  det 
i  Tingbogen  ret  betegnende  om  hende. 

Saa  var  der  Fred  i  Ribe  en  Snes  Aar,  medens  hist 
og  her  i  Landet  et  enkelt  Baal  knitrede;  men  da  begyndte 
den  Proces  mod  Maren  Splids,  om  hvilken  Mindet  den 
Dag  idåg  endnu  ikke  er  uddød  i  Ribe,  og  som  fik  sin 
Berømthed  bl.  a.  derved,  at  den  til  en  Tid  førtes  under 
kongelige  Auspicier..  Maren  Splids  var  gift  med  en 
Skrædder  og  Værtshusholder  i  Ribe,  Laurids  Splid,  en 
Mand,  der  sad  i  ganske  gode  Kaar;  hun  synes  at  have 
været  en  flink  Kone,  dygtig  i  sit  Hus  og  trofast  mod  sin 
Ægtefælle;  men  hvad  der  gav  den  største  Anledning  til 
hendes  Tragedie,  var  hendes  ubændige  Hidsighed,  der 
bragte  hende  til  at  udstøde  Trusler  om,  at  en  eller  anden, 
hun  var  kommen  i  Uvenskab  med,  nok  skulde  times  en 
Ulykke;  end  ikke,  naar  hun  var  for  Retten,  kunde  hun 
tæmme  sin  Tunge.  Her  skal  anføres  den  for  en  Skrædder- 
kone  ganske  betegnende  Trusel,  hun  fremførte  mod  en 
af  sine  Anklagere,  at  »hvis  hendes  Klæder  var  skaame 
som  hans«  (d.  e.  hvis  hun  var  en  Mand),  da  vilde  hun 
dræbe  ham.  Saadanne  Ytringer  kunde  ligge  ligesom 
Sæden  i  Jorden  i  lange  Tider  og  saa  omsider  spire  frem 
til  vedkommendes  Ulykke. 

Nu  skete  det  engang  1637,  at  en  daarlig  Person,  og- 
saa  en  Skrædder,  Didrik  Hermann,  hvem  Maren  Splids 
tretten  Aar  i  Forvejen  havde  lovet  en  Ulykke,  faldt  i  en 
Sygdom,  under  hvilken  han  opkastede  en  slimet  Masse, 
som  efter  hans  Hustrus  og  fire  Nabokoners  naturligvis 
troværdige  (I)  Udsagn  løb  i  Vandbækkenet,  som  det  var 
levende.  Ogsaa  Gejstligheden  i  Ribe,  lige  fra  Biskoppen, 
Hans  Burkardsen,   og  den  theologiske  Lektor  ned  til  den 

nederste  Kapellan,  hele  Kieresiet,  har  den  tvivlsomme 
Ære  at  have  afgivet  den  Erklæring,  at  »hvis  den  foreviste 
Materie  virkelig  var  kommen  ud  af  Skrædderen,  syntes 
det  dem  ikke  at  være  nogen  naturlig  Sygdom,  m^n  det 
maatte  være  sket  af  onde  Mennesker  ved  Satans  Hjælp«. 
Med  Rette  maa  man  undres  over,  at  Præsterne  bleve 
ansete  for  kompetente  Dommere  i  denne  »Materie«,  og 
at  man  ikke  hellere  henvendte  sig  til  den  i  Ribe  ansatte 
Medikus,  der  dog  vel  maatte .  antages  at  have  bedst  For- 
stand paa  de  Dele.  Da  det  nu  gik  efter  Ønske  med 
Didrik  Skrædders  Anklage,  gik  han  videre  og  fortalte, 
hvorledes  der  en  Nat,  medens  han  laa  syg,  var  kommen 
tre  Kvinder  ind  i  Stuen,  hvor  han  laa;  de  to  af  disse 
havde  holdt  hans  Arme,  medens  den  tredje,  der  enten 
var  Maren  Splids  eller  Djævelen  i  Maren  Splids  Skik- 
kelse, havde  lagt  sig  over  ham,  vristet  hnns  Mund  op  og 
blæst  ham  ned  i  Halsen,  hvorefter  hun  havde  taget  en 
Sko  og  trykket  ham  saa  haardt  med  den  for  Munden,  at 
han  nær  var  bleven  kvalt  derved.  Efterhaanden  rykkede 
Folk  mere  eller  mindre  aabenlyst  frem  med  de  Beskyld- 
ninger, de  mente  at  kunne  fremføre  mod  Maren  Splids; 
nogle  af  disse  havde  maaske  været  gjemte  i  flere  Aar  og 
bleve  nu  hentede  frem  af  den  forvirrede  Erindrings  Skat- 
kammer, medens  andre  vare  af  nyere  Datum,  rimeligvis 
fremkomne  ved  den  nervøse  Spænding,  hvori  Ribes  Be- 
boere, baade  de  mandlige  og  de  kvindelige,  maa  have 
gaaet  i  de  Dage.  Nogle  af  Anklagerne  skulle  her  an- 
føres; enkelte  fremkom  med  temmelig  Varsomhed,  næsten 
diplomatisk;  men  man  kan  dog  nok  læse  mellem  Linjerne, 
hvad  Meningen  egentlig  var:  en  Borgermand,  havde  en 
Dag,  da  han  drak  sit  01  i  Laurids  Splids  Hus,  pludselig 
faaet  et  Sting  i  Siden ;  vel  erklærede  han,  at  han  ikke  turde 
beskylde  nogen  derfor,  men  i  denne  Erklæring  synes 
dog,  som  Forholdene  vare,  indirekte  at  ligge  en  ikke 
utvetydig  Anklage.   —   En  Rytterkone    forklarede,    at   da 

hun  engang  havde  været  paa  en  Rejse,  var  Maren  Splids 
om  Natten  kommen  til  hende  og  havde  lagt  sig  over 
hendes  Bryst  med  begge  sine  Knæ;  men  da  hun  havde  slaaet 
Kors  for  sig  og  lagt  sig  paa  Siden,  var  Maren  forsvundet 
som  en  sand  Mare;  man  skulde  tænke,  at  hendes  Navn 
Maren  havde  indvirket  baade  paa  R3rtterkonens  og  paa 
Didrik  Skrædders  Forestillinger.  —  Engang  havde  Maren 
Splids  været  oppe  at  skjændes  med  en  Vægter  og  havde 
i  sin  Hidsighed  lovet  Vægteren,  at  hans  Kone  skulde  faa 
»Skam  paa  sin  Næse« ;  da  nu  virkelig  Vægtermadamen 
kort  efter  fik  en  Skade  i  Næsen,  kunde  der  jo  ingen 
Tvivl  være  om,  at  dette  var  bevirket  ved  Maren  Splids 
Trolddom.  —  En  Korporal  Erdmann  Møllendorph  afgav 
skriftligt  Vidnesbyrd  om,  hvorlunde  han  engang  havde 
været  inde  hos  Laurids  Splid  og  var  kommen  i  Uenighed 
med  Værten,  som  havde  beskyldt  ham  for  Løgn;  i  sin 
Vrede  herover  havde  Korporalen  grebet  et  Krus,  som  han 
kastede  efter  Laurids  Splid,  saa  det  gik  i  Stykker,  hvor- 
paa  Maren  sagde  til  ham  de  skæbnesvangre  Ord:  »Du 
skal  faa  Ve«,  hvilke  synes  at  have  ligget  lovlig  løst  i 
hendes  Mund.  Saa  fortæller  Korporalen  videre  i  sit  Ind- 
læg, at  han  fire  Uger  efter  —  formodentlig  dygtig  drukken, 
hvad  han  dog  ikke  omtaler  —  var  gaaet  til  sit  Hjem  en 
Nat  Klokken  tolv,  hvilket  for  os,  naar  Datidens  tidligere 
Sengetid  betænkes,  vel  omtrent  vilde  betyde  det  samme 
som  langt  hen  ad  Morgenstunden;  paa  Gaden  var  der 
kommet  til  ham  en  So,  som  han  først  havde  ment  var 
et  naturligt  Svin;  men  da  han  var  kommen  til  sit  Logis, 
var  Soen  bleven  staaende  ligesom  han  selv,  og  saa  havde 
den  viist  3ig  for  ham  som  af  overnaturlig  Størrelse;  da 
han  stak  efter  den  med  sit  Spyd,  løb  den  bort,  medens 
det  gnistrede  efter  den  alle  Vegne,  hvor  den  traadte. 
Videre  forklarede  han,  at  siden  den  Stund  havde  hverken 
han  eller  hans  Hest  haft  Helbred  nogen  Dag;  vi  i  vor 
tvivlende  Tid  ville  værefeærmest  tilbøjelige  til  at  tænke. 

om  ikke  sige,  at  han  ikke  har  haft  Helbred  paa  Grund 
af  sin  Drikfældighed,  og  hans  Hest  ikke,  fordi  han  havde 
undladt  at  passe  den  ordentlig;  men  Korporalen  selv 
mente  ganske  anderledes:  det  var  Maren  Splids,  som  ved 
Hexeri  havde  voldt  hans  Ulykke;  han  havde  derfor  og- 
saa  aabenlyst  udenfor  hendes  Dør  udraabt  hende  som  en 
Hex  og  havde  afskudt  en  Pistol  ind  gjennem  hendes 
Vinduer.  —  Ganske  kuriøst  er  det,  at  noget  aldeles  til- 
svarende berettes  fra  1571  i  en  Proces  i  Pfajz,  at  nemlig 
en  Borgermand,  som  St.  Hans  Aften  kom  fra  Værtshuset, 
havde  set  alt  danse  omkring  sig  paa  Gaderne,  og  lige- 
ledes set  en  stor  Hob  Troldpak  i  Menneskeskikkelse  i 
sone  Klæder.  I  den  Anledning  »anraabtes  den  kjære,  af 
Gud  med  skarp  Forstand  vel  begavede  Øvrighed  om  dog 
endelig  at  forordne  en  virksom  Straf  mod  de  Troldfolk, 
som  havde  givet  sig  den  lede  Satan  i  Vold«. 

Dette  er  kun  lidet  af  det,  der  fortaltes  om  den  navn- 
kundige Maren  Splids  og  hendes  Synderegister;  hun 
skaffede  da  ogsaa  i  lange  Tider  nok  at  gjøre  for  Ribe  Bys 
Magistrat  og  Borgere  samt  de  kongelige  Lensmænd  paa 
Slottet,  først  Albert  Skeel  og  efter  hans  Død  1659  Gregers 
Krabbe,  hvilke  begge  vare  omtrent  lige  nidkjære  i  deres 
Forfølgelser  mod  Hexene.  En  Dom  fældedes  imod  hende, 
en  anden  til  Gunst  for  hende  af  de  forskjellige  Domstole, 
som  i  Anledning  af  hende  bleve  nedsatte  i  Ribe,  saa  man 
her  i  særlig  Grad  kommer  til  at  mindes  Baggesens  be- 
kjendte  Ord,  at 

»mangt  et  Ark  i  Folio 
man  tvisted  kontra,  tvisted  pro, 
man  kom  med  Retten  ej  til  Ende, 
thi  saare  lang  er  Rettens  Vej«,  osv. 

Skjønt  Rettens  Vej  i  Hexesager  ellers  ikke  plejede 
at  være  lang,  blev  den  det  dog  her,  idet  denne  Sag  trak 
ud  i  hele  fire  Aar,  og  disse  Aar  gave  Maren  Splids  Lejlig- 

hed  til  at  fremkomme  med  Anklager  mod  adskillige  af 
Byens  Kvinder,  af  hvilke  en,  der  gik  under  Navnet 
Krøbbel-Ane,  blev  brændt,  medens  en  anden,  Bj^ogden 
Peder  Pedersens  Hustru,  Anne  Ebbes,  der  var  Broder- 
datter af  den  Ribe  Biskop  Hans  Laugesen,  Hans  Tavsens 
Svigersøn,  og  kjødeligt  Søskendebarn  til  Ærkebiskop 
Hans  Svane,  samt  Søsterdatter  af  Anders  Sørensen  Vedels 
første  Hustru ,  altsaa  hørende  til  Ribe  Bys  fornemste 
Familiekreds,  med  Nød  og  næppe  undgik  samme  Skæbne. 
Mange  andre  Kvinder  inddroges  i  Sagen,  men  kun  een 
Mand,  Portneren  ved  Ribe  Nørreport,  Niels  Holdenscn, 
der  beskyldtes  for  at  være  Hexenes  Trommeslager,  som 
slog  for  dem  med  to  Rævehaler  paa  en  Glastromme, 
naar  de  vare  til  Dans.  Det  synes,  som  man  i  Ribe  i  det 
hele  taget  har  været  ganske  velvillig  stemt  mod  Maren 
Splids;  Borgerne  have  til  Dels  repræsenteret  den  sunde 
Fornuft,  medens  de  adelige  Lensmænd  paa  Riberhus  vare 
hende  gramme,  i  Hu ;  da  hun  af  Magistraten  var  bleven 
frifunden,  var  det  Gregers  Krabbe,  hvem  det  især  skyldtes, 
at  hendes  Sag  blev  indanket  for  Herredagen  i  Kjøben- 
havn,  hvorhen  hun  førtes  og  hvor  hun  lagdes  paa  Pine- 
bænken, uden  at  dog  Torturen  fonnaaede  at  bringe  hende 
til  at  tilstaa,  »uagtet«,  hedder  det  i  en  Beretning,  »saavel 
Kongen  som  den  udvalgte  Prins  Kristjan  vare  til  Stede«. 
Det  synes  næsten,  som  man  har  ventet  en  saa  stor  Loyalitet 
af  hende,  at  netop  de  kongelige  Personers  Nærværelse  og 
Ønske  om  Bekjendelse  skulde  bringe  hende  til  at  frem- 
komme med  Tilstaaelser,  som  hun  maatte  vide  vilde 
blive  ulykkebringende  for  hende  selv.  Saa  skikkelig  havde 
i  hvert  Tilfælde  en  fynsk  Kvinde  ved  en  tidligere  Lejlig- 
hed været,  at  hun  sagde,  »hun  kunde  ikke  lyve  i  Nær- 
værelse af  Herrens  salvede«.  Da  man  nu  ingen  Vej  kom 
med  Maren  Splids  paa  den  Maade,  blev  hun  underkastet 
Vandprøven;  den,  der  sank,  mentes  jo  at  være  uskyldig, 
medens  det  modsatte  antoges  at  være  Tegn   paa  Brøde; 

det  synes  saaledes,  at  de  magre  Kvinder  ubetinget  have 
haft  Fordelen  paa  deres  Side.  Maren  Splids  har  da  vist- 
nok været  i  god  Stand,  saa  de  Forfølgelser,  hun  i  de 
sidste  Aar  havde  været  Gjenstand  for,  næppe  have  taget 
videre  paa  hendes  Huld;  thi  det  hedder  om  hende,  at 
skjønt  hun  gjorde  sig  synlig  Umage  for  at  synke,  ved- 
blev hun  dog  hele  Tiden  at  svømme  oven  paa  »som  en 
Gaas  eller  et  Stykke  Træ«,  medens  hun  forbitret  raabte: 
»Du  l3rver<  til  en  Ravn,  der  hele  Tiden  fløj  over  hendes 
Hovede,  idet  den  skreg  sit  »Krab,  Krab«.  Da  hun  igjen 
var  taget  op  af  Vandet  og  stillet  for  Retten,  forestillede 
Prinsen  hende,  at  det  jo  nu  tydelig  nok  havde  viist  sig, 
at  hun  aabenban  maatte  være  en  Hex;  hun  maatte  der- 
for langt  hellere  tilforn  være  gaaet  til  Bekjendelse.  Han 
spurgte  hende,  hvem  det  var,  hun  havde  klamredes  med, 
da  hun  laa  og  flød  paa  Vandet  og  skreg:  »Du  lyver«. 
Hun  spurgte,  om  de  ikke  havde  set  det;  men  de  tilstede- 
værende  erklærede,  de  kun  havde  set  en  Ravn,  der  fløj 
omkring  og  skreg.  »Ja«,  sagde  hun,  »det  var  netop  min 
Karl;  han  skreg  bestandig:  »Du  har  det,  du  har  det«,  og  dog 
kunde  jeg  ikke  synke ;  han  har  bedraget  mig,  derfor  raabte 
jeg:  »Du  l3rver«.  Da  Kongen  spurgte  hende,  hvad  der 
da  var  hende  lovet,  svarede  hun,  at  det  var  hende  lovet 
af  Djævelen,  at  hvis  hun  kom  i  Vandet,  skulde  der  blive 
lagt  ni  Jærnstænger  under  hendes  Ryg,  saa  skulde  hun 
nok  synke.  Kongen  endte  Forhandlingerne  med  at  sige: 
»Da  Djævelen  saaledes  har  løjet  og  bedraget  dig,  og  du 
dog  har  troet  ham,  saa  modtag  nu  din  fortjente  Straf«. 
Hun  dømtes  saa  til  Baalet  og  blev  ført  tilbage  til  Ribe, 
hvor  Dommen  fuldbyrdedes  lo  November  1641  ude  ved 
Galgebakken  i  Overværelse  af  en  saadan  Menneskemasse, 
at  hendes  Sognepræst  end  ikke  kunde  trænge  gjennem 
Mængden  for  at  være  hos  hende  til  Trøst  i  hendes  sidste 
Øjeblikke.  Hendes  Død  voldte  en  ikke  ganske  ubetydelig 
Udgift  for  Ribe  By,  af  hvis  Kommuneregnskab  det  frem- 

gaar,  at  der  brugtes  22  Læs  Brænde  til  hendes  Baal. 
Hendes  Kollega,  Krøbbel-Åne,  brændtes  en  Maaned  senere, 
men  maatte  nøjes  med  16  Læs.  Dønningerne  efter  denne 
Storm  lagde  sig  først  længe  efter,  men  kun  een  Kvinde 
blev  senere  brændt  i  Ribe,  nemlig  i  1652;  hun  hed 
Anne  Bruds. 

Af  Kong  Kristjan  den  fjerdes  hele  Optræden  ved 
Maren  Splids  bedrøvelige  Drama  fremgaar  det  klart,  at 
det  er  temmelig  ubeføjet,  oaar  man  skildrer  ham  som  en 
lysere  Personlighed  i  Modsætning  til  hans  samtidige ;  han 
var  tilvisse  i  fuldeste  Maal  et  Barn  af  sin  Tid.  Med 
Rette  er  der  gjort  opmærksom  paa  det  komiske  i,  hvor 
fornuftig  Kongen  bliver,  naar  det  gjælder  Pengespørgs- 
maal;  i  saa  Tilfælde  vilde  han  slet  ikke  indrømme,  at 
Hexene  havde  nogen  Magt.  En  af  de  i  Ribe  dømte 
Kvinder  havde  tilstaaet,  at  hun  med  flere  andre  havde 
været  inde  paa  Toldboden  og  taget  Penge  af  Toldkisten, 
som  deres  »Dreng«  havde  lukket  op  for  dem;  da  det  nu 
ved  Tolderens  kort  efter  indtrufne  Død  viste  sig,  at  der 
manglede  400  Daler,  gjorde  Kongen  Paasund  paa  disse  Penge 
hos  Enken.  Ellers  findes  han  at  være  saa  overtroisk  som 
nogen,  hvilket  tydelig  nok  fremgaar  af,  at  da  en  af  hans 
Elskerinder,  Vibeke  Kruse,  blev  syg,  eller  maaske  snarere 
noget  kølig  overfor  hans  Naade,  mente  han  strax,  at  hun 
var  forhexet;  han  søgte  at  komme  til  Klarhed  derover, 
dels  ved  de  Undersøgelser,  han  lod  adskillige  Prsester  an- 
stille, dels  derved,  at  han  fik  fat  paa  forsk jellige  forment- 
lige Hexe,  som  da  i  Fængslet  g j  ensidig  skulde  søge  at 
lokke  Bekjendelser  ud  af  hinanden  angaaende  Fru  Vibeke, 
og  hvad  hende  var  vederfaret.  — 

I  Ribe  havde  Hexene  haft,  om  man  saa  kan  kalde 
det,  Vaabenstilstand  fra  1J77  til  16 10.  Men  omtrent 
samtidig  med,  at  det  igjen  brød  løs  i  Ribe,  tog  Hexe- 
væsenet  ogsaa  fat  i  Kjøge,  en  By,  der  allerede  fra  tid- 
ligere Tid  synes  at  have  været  et  Hovedsale  for  alskens 


113 

Trolddom  og  Forgjørelse;  —  »de  brændte  jo  en  Hob  af 
dem  tilforn  i  Malmø,  Kjøge  og  anden  Steds«,  skriver 
allerede  Palladius.  Benævnelsen  »Kjøge  Huskors«  er 
bleven  et  bevinget  Ord,  som  alle  kjende,  skjønt  maaske 
de  færreste  vide,  at  der  bag  dette  skjuler  sig  en  Hexesag, 
som  iAarenei6o8 — 15  bevirkede,  at  femten  Kvinder  kom 
paa  Baalet;  den  sextende.  Voldborg  Bødkers,  som  ogsaa 
var  dømt,  havde  set  sit  Snit  til  at  rømme,  hvilket  var 
meget  fornuftig  gjort  af  hende. 

»Kjøge  Huskors«  vakte  usædvanlig  megen  Omtale 
baade  her  og  i  fremmede  Lande,  saa  at  endog  en  af  de 
Mænd,  der  i  Tyskland  traadte  ivrigst  op  mod  Uvæsenet, 
som  dér  dreves  mod  de  anklagede  Hexe  (Semler),  ud- 
trykkelig har  erklæret,  at  han  først  fik  Øjnene  op  for 
det  afsindige  deri  ved  Læsningen  af  Beretningen  om 
»Kjøge  Huskors«.  Bogen  opnaaede  altsaa  ikke,  hvad  den 
tilsigtede,  nemlig  at  være  et  Indlæg  for  Hexetroen  og 
Hexeforfølgelserne;  derimod  snarere  det  modsatte.  Det 
er  en  Præst  ved  Vartov,  Johan  Brunsmand,  ellers  en 
dygtig  og  anset  Mand,  som  har  den  herostratiske  Berøm- 
melse at  have  udgivet  den  Bog,  som  indeholder  Beret- 
ningen herom.  Man  kunde  mene,  at  da  den  gode  Mand 
1674  lod  dette  Værk  komme  i  Trykken,  har  det  været 
med  den  Tanke,  at  det  skulde  være  til  særlig  Forlystelse 
og  Opbyggelse  for  hans  Vartovskoner,  blandt  hvilke  det 
sikkert  altid  har  fundet  en  saare  taknemmelig  Læsekreds. 
Bogen  fandt  i  Løbet  af  faa  Aar  rivende  Afsætning  baade 
i  tyske  og  latinske  Oversættelser;  paa  Dansk  er  den  ud- 
kommen i  mindst  8  Oplag;  det  sidste  udgaves  1870,  og 
til  dette  skal  jeg  henvise  de  Læsere,  der  kunne  have  Lyst 
til  at  sætte  sig  nærmere  ind  i  denne  i  god  Tro,  eller 
rettere  i  daarlig  Overtro,  skrevne  Beretning. 

Brunsmand  er  egentlig  kun  Udgiver,    men    han    har 

forsynet  Værket  med  en  hel  Del  lignende  skjønne  Historier. 

Den    egentlige  Forfatter   er  Enken    efter   en  Kjøbmand  i 

Kjøge,  Hans  Bartskjær,  i  hvis  Hus  i  1608  en  Mængde 
overnaturlige  Ting  gik  for  sig.  Her  skal  jeg  kun  løselig 
berøre  Indholdet  og  som  en  lille  Mundsmag  anføre  Be- 
gyndelsen: »Det  første,  vi  fornam  Forfærdelse  i  vort  Hus, 
var  en  Nat,  som  min  salig  Husbonde,  Plans  Bartskjær, 
og  jeg  laa  i  vor  Seng,  da  kom  der  under  vores  Hoved 
som  en  Høne,  der  klukker  sine  Kyllinger  tilsammen; 
hvorover  vi  bleve  ganske  forfærdede  og  rædde  og  vidste 
ikke,  hvad  vi  skulde  tænke,  men  beklagede  os  for  Godt- 
folk; somme  sagde,  det  skulde  være  en  Hugorm.  Saa 
toge  vi  lange  Stænger  og  kastede  Halmen  op  i  Sengen, 
men  vi  fornam  intet.  Noget  derefter,  en  Aftens  Tid 
mellem  ni  og  ti,  der  jeg  vilde  trine  ud  af  Døren  i  Gaarden, 
kom  der  en  forfærdelig  Skrubtudse  gaaende  fra  vor  Port 
paa  to  høje  smalle  Ben  som  en  Høne,  og  var  ganske 
forskrækkelig  at  se  paa;  jeg  løb  hastig  ind  og  raabtevore 
Folk  ud,  at  de  skulde  se  det  underlige  Syn,  men  der  de 
kom  ud,  forsvandt  det«.  At  Fanden  i  en  ganske  over- 
ordentlig Grad  drev  sit  Spil  i  Kjøge,  maatte  jo  i  de  Dage 
enhver  antage,  og  det  blev  langt  galere  endnu;  det  var 
ikke  alene  hjemme  i  Hans  Bartskjærs  Hus,  at  Spøgeriet 
indtraf  paa  de  forsk jelligste  Maader,  men  selv  naar  de 
vare  kjørte  flere  Mil  bort  i  Forretninger,  kunde  de  ikke 
være  i  Fred;  og  ikke  blot  var  det  mere  eller  mindre 
hysteriske  Fruentimmer,  som  maatte  lide  under  det,  men 
ogsaa  Manden  i  Huset  og  Børn  paa  en  halv  Snes  Aar  og 
derunder;  en  Dreng  blev  saaledes  af  den  onde  Aand  føn 
fra  sin  Seng  op  paa  Hanebjælkerne  under  Taget.  Ja, 
selv  de  umælende  Bæster  gik  det  ud  over.  »Vi  havde 
en  liden  hvid  Hund,  der  laa  i  Stuen;  han  blev  optaget 
om  Hovedet  og  slaget  op  og  ned  paa  Gulvet;  men  man 
kunde  ingen  se,  der  havde  ham  fat.  Der  han  nu  om- 
sider krøb  under  Bænken  at  skjule  sig,  blev  han  ud- 
drage;i  igjen  efter  Hovedet,  og  Nederparten  slæbte  paa 
Gulvet.     Om  Morgenen  blev  Hunden  forbistret,  saa  han 


vilde  bide  alle,  der  indkom,  .hvorfor  vi  maatte  lade  ham 
slaa  ihjel«. 

Naturligvis  blev  der  anstillet  Undersøgelse  paa  Under- 
søgelse om,  hvorfra  vel  alle  disse  Ulykker  monne  stamme; 
men  selvfølgelig  var  det  fra  helt  fejlagtige  Forudsætninger, 
man  gik  ud.  Dersom  man  rigtig  havde  givet  Agt  paa  en 
Ytring,  som  en  fattig  Kvinde  lod  falde,  der  en  Nat  havde 
laant  Husly  hos  Hans  Bartskjær,  vilde  man  maaske  være 
kommen  paa  Spor  efter  Ophavet  til  alle  disse  Kalamiteter; 
efter  at  alle  i  Huset  vare  gaaede  til  Sengs,  begyndte  hun 
nemlig  at  raabe  og  skrige:  »Hvor  er  jeg  kommen  her  ind? 
her  er  en  underlig  Kompan  hos  mig;  han  ligner  Simeon 
Fryndt  (Navnet  paa  en  Borger  i  Kjøge)  og  er  stor  For- 
færdelse hos  ham«.  Dersom  man  havde  undersøgt,  hvor 
Simeon  Fryndt  færdedes  om  Natten,  vilde  der  muligvis 
være  gjort  nogle  betydningsfulde  Opdagelser;  men  i  den 
Grad  var  Luften  alle  Vegne  i  de  Aarhundreder  svanger  med 
Hexeri  og  Overtro,  at  det,  der  for  den  sunde  Menneskefor- 
stand maatte  synes  at  ligge  nærmest,  blev  skudt  til  Side, 
medens  den  mest  udskejende  Fantasis  vildeste  Fostre  bleve 
satte  paa  Højsædet.  Dette  ses  bl.  a.  af  en  Proces,  der  fønes  i 
Holsten  over  et  halvt  hundrede  Aar  efter,  at  »Huskorset« 
grasserede  i  Kjøge;  det  var  otte  Piger  i  en  Alder  af  en 
Snes  Aar,  som  det  i66é  gik  ud  over;  de  bekjendte,  at 
Djævelen  var  kommen  til  dem  om  Natten  i  Skikkelse  af 
en  eller  anden  dem  bekjendt  Bondekarl,  til  en  af  dem 
som  Skolemesteren  Asmus  Tvede;  disse  ulykkelige  Kvinder 
tilstode  alle,  at  de  havde  overgivet  sig  til  Djævelen  med 
de  Ord:  »Hier  trete  ich  ihr  Nest  und  verlasse  unsern 
Herrn  Jesum  Christ«;  de  bekjendte,  at  de  havde  født 
Mus,  Skrubtudser  og  Oldenborrer  til  Verden,  kun  en  af 
dem  havde  født  et  Barn,  som  var  et  Kvarter  langt.  Maa 
man  end  undre  sig  over  disse  ulykkelige  Pigers  Overtro 
og  beklage  deres  deraf  følgende  sørgelige  Endeligt,   maa 

man  dog  endnu  mere  undres  over,  at  Dommerne  i  den 

8* 


ii6 

Grad  vare  slagne  med  Blindhed;  thi  det  er  jo  ganske 
tydeligt,  at  man  maa  vende  Sagen  helt  om:  det  var  ikke 
Djævelen,  som  iførte  sig  Menneskeskikkelse,  .men  det  var 
Asmus  Tvede  og  Konsorter,  der  lode  sig  se  i  Djævle- 
skikkelse  for  at  forvirre  de  arme  Pigers  Fantasi  og  saa- 
ledes  opnaa  deres  urene  Hensigter.  Naar  Jupiter  op- 
traadte  som  Don  Juan,  var  det  ofte  i  Skikkelse  som  et 
eller  andet  Dyr,  f.  Ex.  en  Svane;  paa  lignende  Maade  er 
det  vel  ofte  gaaet,  at  en  Forfører  er  kommen  i  Dyre- 
skikkelse og  har  udgivet  sig  for  Djævelen;  bag  efter  har 
da  Samvittighedsnag  og  den  opskræmmede  Fantasi  ladet 
Kvinderne,  maaske  i  et  Slags  Delirium,  se  baade  Harer 
og  Katte  og  andre  Dyr,  som  de  mente  vare  Djævelens 
Boliger. 

Efter  denne  Digression  vender  jeg  tilbage  til  det  >Kjøge 
Huskorsc :  Ikke  alene  Hans  Bartskjær  og  hans  Familie,  men 
alle  Folk  i  Kjøge  By  synes  at  være  gaaede  helt  fra  Sans 
og  Samling;  naturligvis  anede  man  Hexeri  og  Forgjørelse 
i  hver  Krog.  »I  vort  eget  Hus«,  skriver  Hans  Bartskjærs 
Hustru,  »holdt  vi  tre  Dage  Bededage,  og  ingen  maatte 
æde  eller  drikke,  hverken  Mennesker  eller  Kvæg«;  men 
det  forslog  ikke,  »Huskorset«  blev  værre  og  værre.  — 
Endelig  kom  man  i  Tanker  om,  at  den,  der  var  Skyld  i 
hele  dette  Uvæsen,  maatte  være  en  Kone  ved  Navn 
Johanne  Thomas's,  som  tidligere  havde  staaet  i  venskabelig 
Forbindelse  med  Hans  Bartskjær  og  hans  Familie,  men  nu 
var  bleven  fortørnet  over,  at  han  var  kommet  hende  i  For- 
kjøbet  ved  et  Hus,  til  hvilket  de  begge  vare  lysthavende, 
hvorfor  hun  havde  lovet  ham  en  Ulykke.  Alle  Egnens 
kloge  Præster,  og  de  vare  mange,  fik  Sagen  i  deres  Haand, 
og  hvad  der  ikke  havde  været  Røre  i  det  før,  det  blev 
der  da  nu.  »Troldkvindehullet«,  der  var  i  Kjælderen 
under  Raadhuset  i  Kjøge,  har  sikkert  været  solidt  ind- 
rettet, saa  det  er  underligt  nok,  at  en  af  Kvinderne, 
saaledes   som    ovenfor    omtalt,    kunde    faa   Lejlighed   til 

ved  Flugt  at  unddrage  sig  Døden.  Dette  Troldkvinde- 
hul har  vel  i  Aarene,  da  Huskorset  rasede,  næppe 
staaet  ledigt  nogen  Dag;  »den  ene  røber  den  anden, 
og  saaledes  følges  de  ad  til  hin  Verden«,  havde  alle- 
rede Palladius  sagt;  Sandheden  deraf  viste  sig  i  Kjøge; 
Johanne  Thomas's  blev  fængslet,  hun  trak  nogle  med  sig, 
disse  igjen  andre;  de  dømtes,  som  det  juridisk-tekniske 
Udtryk  lød,  »tilBaal  og  Brand,  til  Høj  og  hedensk  Jord«; 
Dommene  bleve  fuldbyrdede,  og  saaledes  »fulgtes  de  ad 
til  hin  Verden«. 

Det  er  ovenfor  omtalt,  at  Hexeforfølgelserne  ikke 
blomstrede  i  den  Grad  i  det  syttende  Aarhundrede  som 
tidligere;  men  dersom  man  deraf  vilde  drage  den  Slut- 
ning, at  de  vare  ukjendte  eller  i  hvert  Fald  meget  sjældne 
i  Aarhundredets  sidste  Halvdel,  vilde  man  gjøre  sig  skyldig 
i  en  mærkelig  Fejltagelse.  Rundt  om  fra  Landets  for- 
skjellige  Egne  sporedes  de  endnu,  om  end  den,  for  at 
bruge  et  theologisk  Udtryk,  *  »mildere  Observans«  nu 
oftere  end  forhen  gjorde  sig  gjældende.  Især  i  Kjøben- 
havn  synes  man  at  have  taget  forholdsvis  lemfældig  paa 
Kvinder,  som  ellers  efter  tidligere  Dages  Retspleje  næppe 
vilde  have  undgaaet  Baalet.  Saaledes  slap  et  Par  Kæl- 
linger med  at  staa  i  Gabestokken  tre  Dage  i  Træk,  en 
Time  daglig,  og  derpaa  efter  kristelig  Forberedelse  at  staa 
aabenbare  Skrifte  i  Frue  Kirke,  og  det  uagtet  de,  efter  at 
være  grebne  paa  Frue  Kirkegaard  med  en  Kat  i  en  Sæk, 
havde  tilstaaet,  at  det  havde  været  deres  Agt,  efter  for- 
skjellige  Præliminarier  med  at  gaa  avet  om  Frue  Kirke 
o.  lign.,  at  sælge  denne  Kat  til  Fanden  i  Stedet  for  en 
Hare;  som  Betaling  vilde  de  have  en  Vexeldaler,  d.  v.  s. 
en  saadan  Daler,  som,  hvor  tidt  de  end  byttede  den,  dog 
stadig  kom  tilbage  til  dem  igjen,  saa  de  aldrig  kunde 
være  i  Trang  for  Penge.  Med  Rette  betegnedes  det  som 
»galne,   indbildede  Tanker«,   og  som   sagt  slap  de   ogsaa 

for  ganske  godt  Kjøb,  men  de  fik  ingen  Vexeldaler  den 
Gang.  Netop  ved  denne  mildere  Fremgangsmaade  bort- 
log man  Overtroens  værste  Braad. 

I  Hertugdømmerne  var  man  ikke  saa  vidt  fremme  som 
i  Kongeriget;  i  hvert  Fald  bleve  1666  elleve  Hexe  dømte 
til  Baalet  paa  Grundlag  af  en  Erklæring  af  det  juridiske 
Fakultet  i  Kiel;  og  Adelsmanden  Henrik  Rantzau,  der  af 
Kejseren  var  bleven  ophøjet  i  Grevestanden,  lod  i  1679 
paa  een  Gang  atten  og  1688  femten  Troldfolk,  Mænd  og 
Kvinder,  brænde;  og  dog  skildres  samme  Henrik Rantzau 
som  en  i  Grunden,  i  Forhold  til  sine  Bønder,  mild  og 
frisindet  Herremand,  der  egentlig,  efter  sin  Overbevisning, 
fandt  det  ukristeligt,  at  det  ene  Menneske  herskede  over 
det  andet.  Med  Hensyn  til  Hexeforfølgelser  var  dog 
Tiden  løbet  fra  ham;  formodentlig  har  han  handlet  i  den 
bedste  Hensigt,  men  denne  helligede  ikke  Midlet  og  blev 
heller  ikke  paaskjønnet;  han  beskyldtes  nemlig  for  at 
have  hastet  altfor  stærkt  med  Exekutionen,  hvorfor  han 
1690  af  den  danske  Regfering  blev  dømt  til  at  bøde 
20000  Rigsdaler  til  Domkirken  i  Slesvig  og  Klosteret  i 
Preetz. 

■ 

Her  skal  meddeles  en  Proces,  som  kan  give  et  ganske 
godt  Blik  paa,  hvorledes  man  bar  sig  ad  for  lidt  over  to 
hundrede  Aar  siden;  det  var  efter  den  gamle  Recept,  men 
dog  noget  afdæmpet;  Tortur  synes  ikke  at  have  været 
anvendt  i  nogen  højere  Grad;  Handlingen  foregaar  i  Aarhus, 
Tiden  er  i68é. 

»Syvende  Oktober  1686  æskede  Maren  Kristensdatter 
i  Aarhus  Konfirmation  paa  en  Bytingsdom,  som  af  By- 
fogden  og  hans  otte  Meddomsmænd  var  fældet  over  en 
Troldkvinde,  Karen  Madsdatter  af  Aarhus,  hvem  hun  lang 
Tid  havde  holdt  fangen,  fordi  hun  havde  forgjort  hendes 
sal.  Mand,  Jens  Lauridsen  Bjerre,  forhen  Borger  og  Kjøb- 
mand   og  i  Vakancen  1685    endog   konstitueret  Byfoged. 

Nittende  Juli  var  Hexen  bleven  forhørt  af  en  Borgmester, 
en  Raadmand,  Byfogden,  Byskriveren  og  fire  Vidner,  efter 
at  »Blommen  den  Troldkvinde«  havde  udlagt  hende  for 
Trolddom.  Karen  Madsdatter  bekjendte  nu,  at  Karen 
Kronborgs  kan  maale  for  Modsot,  at  Karen  Nielsdatter 
paa  Brobjærg,  Dorte  Skolemesters  ved  Aaen,  Maren 
Rasmusdatter  paa  Graven  og  Kirsten  Nielsdatter  i  Klosteret 
havde  været  med  at  forgjøre  Jens  Lauridsen  bag  Klosteret 
tillige  med  Maren  Rasmusdatter  Svales,  der  havde  Anke 
til  ham  for  nogle  Klæder.  En  Kone  havde  givet  hende 
et  Brød  derfor,  men  hun  kunde  ikke  huske,  hvem  det 
var;  dog  var  det  en  af  de  samme  Troldkvinder.  Byfogden 
spurgte  hende,  hvorledes  og  paa  hvad  Maade  de  havde 
forgjort  ham;  —  »de  havde  gjort  Kors  over  hans  Hoved, 
der  var  tre  med  hende,  og  de  vare  alle  som  brogede 
»Katte-Tøj«;  og  det  tyktes  hende,  som  de  toge  ved  Klinken 
og  kom  saa  ind  til  ham,  ligesom  de  andre,  »som  en  Vind 
ad  Døren«,  da  han  laa  alene  i  Sengen«.  —  I  det  sidste 
Forhør  blev  hun  spurgt  om,  hvorledes  de  kom  i  Katte- 
Skikkelse;  da  svarede  hun,  at  hun  smurte  sig  med  Tjære, 
saa  blev  hun  til  en  Kat,  og  at  de  kunde  gjøre  Tjære  af 
en  død  Kat«.  »Hvor  de  fik  den  Tjære  fra«.^  »Fanden 
gjorde  det,  at  de  bleve  til  Katte,  og  smurte  hende  og  de 
andre  i  Ansigtet,  saa  de  bleve  grimede  alle  sammen,  og 
saa  vare  de  Katte«.  Byfogden:  »Hvad  de  gjorde  i  en 
saadan  Gestalt«.^  »De  snakkede  og  bade  for  ham,  at 
han  skulde  dø  snart«.  Byfogden:  »Om  de  havde  etVox- 
barn«?  »Ja,  Karen  Nielsdatser  havde  et  Voxbarn,  de 
satte  Ild  i  den  ene  Taa,  at  den  skulde  brænde  i  tre 
Mænds  Vold,  for  de  vilde  gjøre  ham  længe  i  Pinen;  saa 
slukkede  de  det  og  gik  sidelængs  bort,  de  vare  alle  fire 
brogede  Katte«.  Byfogden:  »Om  hun  havde  en  Dreng 
af  Fanden«?  Dette  benægtede  hun  først,  men  paa  ny 
Tilspørgsel  tilstod  hun  det.  Byfogden:  »Hvorledes  hun 
var   kommen    i   Tjeneste    hos    Fanden«?      »En    Kone   i 

Hadsten,  Anne  Rasmusdatter,  bragte  hende  dertil  en  Gang^ 
de  vare  samlede;  Fanden  kom  til  dem  i  en  tændt  Brand 
og  spurgte,  om  hun  vilde  lære  »den  Kunstc,  hvortil  hun 
svarede  Ja ;  saa  forsvor  hun  Daab  og  Kristendom ;  da  var  hun 
sytten  eller  atten  Aar  gammel;  hun  har  vel  villet  gaa  til 
Kirke,  men  veed  ikke,  hvordan  det  har  været«.  Dermed 
sluttedes  dette  Forhør,  men  da  hun  kom  udenfor,  lod 
hun  Byfogden  kalde,  og  da  han  strax  efter  kom  ind  til 
hende,  bad  han  hende  for  de  tilstedeværende  at  g)entage» 
hvad  hun  nylig  havde  sagt  ham,  og  paalagde  hende  der- 
hos ikke  at  lyve,  men  at  sige  hele  Sandheden.  »Ja, 
mænd  skal  A  saa«,  svarede  hun,  og  bekjendte  da,  at  det 
var  Mikkel  Svales  Kone,  der  havde  faaet  dem  til  at  for- 
gjøre  Jens  Lauridsen.  —  21  Juli  bekjendte  Karen  Mads- 
datter, at  Fanden  var  kommen  til  hende  første  Gang  som 
en  Hare  med  store  Øren,  da  hun  gik  med  en  Kone  fra 
Skjoldelev;  denne  Kone,  »som  for  lang  Tid  siden  har 
faaet  den  evige  Varme«,  lærte  hende,  og  Haren  spillede 
for  hende;  Konen  sagde,  at  Haren  var  kommen  lige  saa 
til  hende  det  første,  hun  lærte,  item  at  det  var  Fanden, 
og  Karen  spurgte,  om  hun  troede  paa  Haren;  den  anden 
svarede,  at  hun  havde  ligget  i  med  ham  i  fire  fem  Aar; 
(et  andet  Sted  bekjender  en  Kvinde,  hvem  hun  som  Hex 
havde  staaet  i  Forhold  til,  og  nævner  blandt  disse  »Elver- 
kongen«, men,  tilføjer  hun,  »han  var  en  kold  en«),  Saa 
gik  Konen  videre  og  snakkede  for  hende;  men  hvad  hun 
havde  lovet,  det  havde  hun  holdt  som  et  Skarn.  Da 
hun  spurgte,  hvad  han  var  for  en,  havde  Konen  svaret: 
»Det  er  en  som  en  anden,  og  der  er  saa  mange,  han 
gjæster«,  hvorpaa  hun  havde  gjort  Pagt  mellem  hende 
og  Fanden.  Derpaa  blev  hun  tilspurgt,  om  hun  da  gav 
sig  i  med  Fanden;  hun  svarede,  at  det  kunde  de  da  nok 
tænke,  at  hun  havde  gjort.  Paa  Spørgsmaalet,  hvad  hun 
havde  lovet  Fanden,  og  hvad  hun  havde  gjort,  siden  hun 
var  kommen    i    hans  Tjeneste,    svarede    hun,    at  Fanden 

havde  spurgt,  om  hun  vilde  lære  den  Trolddomskunst; 
hun  svarede  Ja,  og  da  han  sagde:  >I  kan  ikke  faa  megen 
Rigdom«,  havde  Konen  sagt:  »Ja,  hun  skal  faa  nok,  hun 
har  intet  at  frygte  for« ;  og  derpaa  havde  hun  forsvoret 
sin  Daab  og  Kristendom.  Paa  Spørgsmaalet,  om  Fanden 
siden  den  Tid  var  kommen  til  hende,  svarede  hun,  at 
han  var  kommen  i  Skikkelse  som  en  slem  Abe.  —  Dagen 
efter  var  hun  paa  ny  i  Forhør,  og  denne  Gang  i  Over- 
værelse af  Kapellanen  ved  Frue  Kirke,  Hr.  Lyder  Lassen; 
da  bekjendte  hun  det  samme  som  tidligere,  om  Maaden, 
hvorpaa  hun  først  var  komnlen  i  Lag  med  Djævelen,  om 
Voxbarnet  og  om  Jens  Lauridsens  Forgjørelse,  samt  at 
denne  Sygdom  var  kommen  af  den  megen  Korsen,  de 
havde  gjort  over  ham  (mærkeligt  nok  I  thi  ellers  var  jo 
Korsets  Tegn  en  Rædsel  for  Hexene,  der  vege  bort  for 
det).  Efter  megen  Snakken  frem  og  tilbage,  hvorved  hun 
snart  anklagede  nogle  Kvinder  for  Medviden,  snart  igjcn 
sagde,  at  det  var  Løgn,  og  aldeles  frikjendte  dem,  blev 
hun  tilsidst  staaende  ved,  at  hun  selv  var  en  Troldkvinde, 
ligesom  at  Else  i  Møllestien  og  Dorte  Skolemesters  havde 
været  i  Ledtog  med  hende.  Kirsten  Nielsdatter  i  Hospi- 
talet havde  hun  ogsaa  sagt  fri,  men  da  fremstod  for  Retten 
Hospitalslemmet  Poul  Andersen  Vildskjøt  og  vidnede  mod 
Kirsten,  at  hun  havde  bekjendt  for  Lemmerne  i  Hospitalet, 
at  hun  havde  ingen  Ro  i  Hospitalet  for  den  onde  Aand, 
»han  staar  og  gaber  ad  hende«;  desuden  havde  han 
bemærket,  at  det  var  om  Natten  Kl.  12V21  ligesom  Skor- 
stenen skulde  falde;  item  at  hun  samme  Tid  faldt  ud  af 
Sengen,  og  tumlede,  »ligesom  det  havde  været  en  Sæk  med 
fire  Skjæpper  Rug.«  Dommen  lød  i  Henhold  til  Lovens 
6 — I — 9,  at  hun,  for  at  have  forsvoret  Gud  og  hengivet 
sig  til  Djævelen,  burde  kastes  levende  paa  Ilden;  men  at 
denne  Dom  ikke  blev  fuldbyrdet,  vil  ses  af  det  følgende. 
Medens  denne  indviklede  Sag  stod  paa,  kom  der 
Skrivelse  fra  Generalfiskalen  til  Aarhus  Magistrat,  at  man 


122 

i  Kancelliet  havde  erfaret,  hvorlunde  Jørgen  Arenfeldt  til 
Rugaard  oftere  i  Trolddomssager  havde  betjent  sig  af 
Skarpretteren  i  Aarhus;  han  forlangte  derfor  Oplysning 
om  alt,  hvad  der  var  foretaget  af  Skarpretteren  i  slige 
Sager,  saavel  i  Aarhus  som  paa  andre  Steder,  og  om  han 
havde  aftvunget  de  anklagede  deres  Bekjendelse  ved  at  dryppe 
dem  brændende  Svovl  paa  Brystet,  ved  at  strække  deres 
Lemmer  eller  ved  andre  Pinsler.  Under  i6  Decbr.  1686 
afgav  da  Skarpretteren,  Mester  Herman  Høker,  følgende 
ganske  interessante  Erklæring :  »Hvad  jeg  har  bestilt  baade 
paa  Rugaard,  i  Æbeltoft  og  i  Aarhus  med  de  Fanger,  jeg 
har  haft  under  Hænder,  da  noget  før  Paaske  har  kongelig 
Ridefoged  Hans  Jakobsen  i  Æbeltoft  tilskrevet  mig,  at  jeg 
vilde  rejse  til  ham,  som  jeg  og  gjorde,  og  der  pinte  jeg 
en  fangen  Kvinde,  som  var  beskyldt  for  Trolddom,  og 
som  siden  døde  i  Fængslet,  to  Gange  med  to  Benskruer 
og  en  paa  Fingrene,  ellers  intet;  og  dog  békjendte  hun 
begge  Gange  intet,  men  er  siden  frivillig  gaaet  til  Bekjen- 
delse for  Retten  paa  Raadstuen.  Efter  Paasken  sendte 
velb.  Jørgen  Arenfeldt  Bud,  om  jeg  vilde  komme  til  ham, 
hvad  jeg  ogsaa  gjorde,  »og  da  bestilte  jeg  hos  ham  ganske 
intet,  enten  {0:  hverken)  at  pine  eller  forhøre  Gyde 
Kochis;  men  en  Mand  ved  Navn  Peder  Kieri,  som  de 
toge  fat  samme  Dag,  ham  kastede  jeg  paa  Vandet,  og  da 
svømmede  han  som  en  Gaas,  og  ingen  flere  har  jeg 
svømmet  for  velb.  Jørgen  Arenfeldt.  Imellem  Havren  og 
Bygsæden  rejste  jeg  efter  Jørgen  Arenfeldts  Begjæring  til 
ham  og  brændte  Gyde  Kochis;  samme  Dag  pinte  jeg 
»Blommens  Modert  og  Peder  Kieri,  dog  de  intet  békjendte; 
og  skete  det  efter  Hjemtingsdommen.  Omtrent  tre  Uger 
efter  Pinse  sendte  Jørgen  Arenfeldt  mig  atter  Bud;  da 
brændte  jeg  »Blommens  Moder«,  og  intet  videre  har  jeg 
forrettet  for  Jørgen  Arenfeldt  undtagen  nogle  Rejser,  jeg 
har  efter  hans  Begjæring  rejst,  mig  til  Skade,  og  min 
Umage    har    han   ikke  engang  betalt.    I  Aarhus  har  jeg 

efter  Øvrighedens  Begjær  svømmet  tre  Kvinder;  og  de 
svømmede  ret  vel  paa  Vandet;  intet  videre  forrettet  der«.  — 
Da  Magistraten  til  højere  vedkommende  indsendte  Skarp- 
retterens Forklaring,  berettede  de  endvidere,  at  den  oven- 
for omtalte  Karen  Madsdatter,  da  hun  blev  anholdt  for 
at  have  forgjort  Jens  Lauridsen,  strax  bekjendte  »at  kunne 
med  Signen,  Maalen  og  Manen«,  men  om  Trolddom 
vilde  hun  slet  intet  vide;  da  hun  blev  tilspurgt,  om  hun 
vilde  fri  sig  ved  Svømning,  svarede  hun  Ja,  men  da  hun 
blev  kastet  paa  Vandet,  svømmede  hun,  og  nogen  Tid 
efter  bekjendte  hun  frivillig  at  have  forgjort  Jens  Lauridsen 
osv.  Samme  Kvinde  har  og  udlagt  og  personlig  beskyldt 
to  berygtede  gamle  Stoddere,  som  hun  selv  bekjendte 
med  hende  i  denne  skjændige  Gjerning  at  have  været, 
hvilke  og  ere  anholdte,  og  efter  Tilspørgsel  erklærede 
deres  Uskyldighed  ved  Svømmen  at  ville  give  til  kjende; 
derpaa  »med  sær  føjelige  Maader  udsatte  paa  Vandet,  og 
da  gjærne  sig  med  Magt  derunder  begive  vilde,  men  bleve 
alt  ovenpaa«;  af  hvilke  to  den  ene,  Dorte  Skolemesters, 
som  lod  sig  finde  i  sær  Løgnagtigheder,  derefter  i  Kjælderen 
blev  syg  og  døde,  medens  den  anden,  meget  halsstarrig, 
og  som  intet  vilde  bekjende,  blev  forviist  Landet«.  Tolvte 
Juli  1687  skrev  Aarhus  Magistrat  til  Kancellikollegiet 
med  Forespørgsel  om,  hvad  de  skulde  gjøre  ved  Karen 
Madsdatter,  som  endnu  sad  fangen,  da  Sagvolderen,  Jens 
Lauridsens  Enke,  ikke  evnede  at  holde  hende  i  Fængselet 
længere,  og  ikke  heller  at  stævne  Sagen  for  Højesteret, 
hvorfor  hun  i  det  hele  havde  frafaldet  Sagen,  med  hvilken 
hun  ikke  vilde  have  mere  at  gjøre.  I  denne  Anledning 
udgik  1 5  November  s.  A.  et  kongeligt  Reskript  til  Biskoppen, 
at  Karen  Madsdatier,  som  til  Baal  og  Brand  for  Trolddoms 
Sag  var  hendømt,  »formedelst  særdeles  Aarsager«  var 
pardonneret  paa  Livet,  imod  at  hun  skulde  udstaa  Kirkens 
Disciplin  og  af  Gejstligheden  om  hendes  Forseelses  Stor- 
hed alvorlig  paamindes. 

Denne  Hexeproces  blev  dog  heldigvis  saaledes  endt, 
at  de  gode  Mænd  og  Kvinder,  som  i  Aarhus  havde  længtes 
efter  Lugten  af  et  Baal,  bleve  skuffede.  — 

Efterhaanden  begyndte  fornuftigere  Anskuelser  og 
Opfattelser  ikke  alene  at  trænge  frem,  men  de  mæg- 
tede ogsaa  at  trænge  igjennem,  ganske  vist  langsomt; 
saaledes  i  Udlandet  og  saaledes  her  hjemme.  Men  det 
var  dristigt  handlet  af  dem,  der  toge  Kampen  op,  og  ad- 
skillige brave  Mænd  maatte  bøde  med  Livet  derfor;  thi 
der  var  ligefrem  Livsfare  ved  at  benægte  Hexeriet;  det 
fik  en  Dr.  Flået  at  føle;  han  var  kurfyrstelig  Raad  i 
Trier  og  havde  som  saadan  taget  nogle  stakkels  beskyldte 
i  Forsvar;  han  fik  en  arg  Modstander  i  en  Pater  Blaur- 
feld,  som  i  en  lærd  Disputats  paaviste  Rigtigheden  af,  at 
man  bør  tro  Hexenes  Tilstaaelser  og  derfor  brænde  dem; 
Dr.  Flået  blev  fængslet,  stillet  for  Retten,  pint  og  atter 
pint,  værre  og  værre,  indtil  han  tilsidst  under  Torturen 
tilstod,  at  han  virkelig  selv  var  en  Troldmand,  bvorpaa 
han  blev  brændt.  —  Katholiker  og  Protestanter  havde  i 
omtrent  lige  høj  Grad  været  rede  til  at  forfølge  og  brænde; 
nu  viser  sig  det  glædelige  Særsyn,  at  Stemmerne  imod 
Baaleneløde  fra  begge  de  kristelige  Lejre;  ja,  den  der  har 
Æren  af  først  at  have  slaaet  et  drabeligt  Slag  for  den 
gode  Sag,  var  mærkelig  nok  en  Jesuit,  Frederik  Spee. 
Men  længe  vedblev  det  at  være  Røster  i  Ørkenen;  dog 
som  Tiden  gik  og  Folk  mere  og  mere  besindede  sig, 
toge  Hexeforfølgelserne  af  baade  i  Antal  og  i  Grusomhed. 
Den  sidste,  der  her  i  Danmark  skaffede  Bødlen  noget 
at  bestille,  var,  som  ovenfor  omtalt,  1693  paa  Falster, 
hvor  en  Kvinde  blev  halshugget  og  derpaa  brændt.  Men 
endnu  nogle  faa  Aar  efter  syntes  det  at  trække  op  til  et 
betydeligt  Uvejr  ovre  i  Thisted;  Sagen  blev  foretaget  ved 
Højesteret  1698,    men    den    havde   allerede  varet  i  nogle 

Aar  paa  Hjemstedet,  hvor  den  var  nær  ved  at  bringe  det 
ganske  Thyland  fra  Sans  og  Samling,  især  da  den  fore- 
gik under  gejstlige  Auspicier.  Sagen  er  kortelig  dfenne: 
Sognepræsten  i  Thisted,  Magister  Ole  Bjørn,  vilde  hævne 
sig  paa  en  rig  Borgerenke,  som  ikke  ønskede  sin  Datter 
til  Præstens  Brud;  han  fik  da  nogle  hysteriske  Kvinder 
til  at  agere  besatte  og  paastaa,  at  det  var  denne  Enke  og 
nogle  andre,  hvem  de  skyldte  deres  Ulykke,  som  ikke 
vilde  vige  bort,  hvis  ikke  Baal  og  Brand  anvendtes;  han 
fik  fat  paa  et  Par  mislykkede  Studenter,  Poul  Rytter  og 
Kristen  Mavors,  der  som  Sporhunde  opdagede  flere  og 
flere  dertil  oplagte  Hexeæmner,  som  alle  samledes  i  Thisted 
Præstegaard,  hvor  Ole  Bjørn  havde  et  helt  Lazaret,  eller 
maaske  snarere  Opdragelsesanstalt,  ligesom  man  vil  kalde 
det,  og  hvor  adskillige  Ting  foregik,  som  ikke  godt  kunne 
gjengives.  Den  gode,  skikkelige  Biskop  Jens  Birkerod  i 
Aalborg  troede  alle  Mennesker  for  godt;  skjønt  han  i 
Begyndelsen  nok  anede,  at  det  ikke  hængte  rigtig  sammen, 
lod  han  sig  dog  forblænde,  men  fik  tilsidst  atter  Øjnene 
op;  og  da  de  besatte  Kvinder  vare  blevne  førte  bort  fra 
Thisted  og  bleve  underkastede  Forhør  i  Aalborg,  maatte 
de  tilstaa,  at  det  hele  var  Opspind,  og  at  de  kun  havde 
været  Præstens  villige  og  altfor  lydige  Redskaber,  samt  at 
hans  hele  Plan  var  gaaet  ud  paa  af  Hævngjerrighed  at  faa 
Enken  og  nogle  andre  Kvinder  brændte.  Sagen  kom  for 
Højesteret,  der  dømte  Biskoppen  for  hans  i  denne  Sag  ud- 
viste Malkonduite  til  en  Bøde  paa  looo  Daler  (der  dog  blev 
ham  eftergiven),  hvorimod,  da  det  ret  opklaredes,  hvor- 
ledes det  stod  til.  Kvinderne  fik  forskjellige  Straffe  med 
aabenbar  Skrifte  o.  lign.;  Magister  Ole  Bjørn  straflFedes 
med  Afskedigelse  og  Fængsel  paa  Kristjansø,  hans  to 
Medhjælpere,  Studenterne,  med  Relegation  til  evig  Tid, 
hvilket  indgav  den  for  øvrigt  senere,  paa  Holbergs  Tid, 
mere  berygtede  end  bekjendte  Poul  Rytter  den  Vittighed 

at  spørge,  »om  det  ikke  kunde  være  nok  med  hundrede 
Aar«.  Mindre  bekjendt  turde  det  være,  at  da  Frederik 
den  Fjerde  en  halv  Snes  Aar  senere  foretog  en  Rejse  i 
Tyskland,  havde  Ole  Bjørn,  som  havde  faaet  Fængsels- 
straffen forandret  til  Landsforvisning  og  nu  huserede  der 
nede,  den  Frækhed  i  Dresden  at  ville  insinuere  sig  hos 
Kongen  ved  at  overrække  ham  et  Anagram  paa  hans 
Navn  samt  et  Forslag  om  en  Skuepenge  angaaende  den 
italienske  Rejse  og  en  Ansøgning  om  Pension,  til  han 
igjen  kunde  faa  Kald  i  Danmark,  »som  jeg  den  Guds 
Naades  Talent,  som  hos  mig  nedlagt  er,  til  Guds  Navns 
Ære,  Eders  kongelige  Majestæts  Tjeneste  og  min  Næstes 
Opbyggelse  anlægge  og  forrente  vil«  osv. ;  —  men  heldig- 
vis var  dog  denne  hans  Ansøgning  forgjæves.  Mærkeligt 
er  det,  at  to  af  Dommerne  afgave  dissentierende  Vota  — 
Adelsmændene  Ole  Krabbe  og  Markus  Gjøe;  den  første 
vilde  helst  helt  undskylde  de  besatte  Kvindfolk,  Ole  Bjørn 
ønskede  han  frikjendt,  og  han  foreslog,  at  Poul  Rytter  blot 
skulde  have  Tilhold  om  at  entholde  sig  fra  Aalborg  Siift; 
den  anden,  Markus  Gjøe,  søgte  at  vælte  den  meste  Skyld 
over  paa  Biskoppen,  Ole  Bjørn  vilde  han,  skulde  slippe 
med  at  forflyttes  til  et  andet  Kald,  og  Poul  Rytter  fri- 
kjendte  han  fuldstændig. 

Denne  thistedske  Besættelses  historie  har  dog  ikke 
været  forgjæves,  idet  den  aabnede  Øjnene  paa  Folk  for  al 
den  Galskab,  som  hidtil  havde  hersket  i  disse  Sager;  og 
da  tilmed  omtrent  paa  samme  Tid  den  reformerte  Præst, 
Balthasar  Bekker,  i  Amsterdam,  og  den  juridiske  Professor, 
Thomasius,  i  Halle  toge  Bladet  fra  Munden  og  sloge  et 
DommedagsslagimodHexeforfølgelserne,  kan  man  nok  sige, 
at  Aaret  1700  omtrent  danner  som  et  glædeligt  Vendepunkt  i 
disse  sørgelige  Historier.  Det  er  vistnok  ikke  uden  Grund 
blevet  sagt,  at  man  i  hine  Tider  har  troet  saa  fast  paa 
Djævelen,  at  man  var  nær  ved  at  høre  op  med  at  tro  paa 
Gud;  naar  en  Djævlefornægter  blev  omtrent  ensbetydende 

med  en  Gudsfornægter,  og  det  at  undlade  at  tro  paa 
Djævlebesættelser  regnedes  omtrent  for  det  samme  som 
at  undlade  at  tro  paa  Sjælens  Udødelighed,  kan  man  ikke 
undres  over,  at  mange  have  ment,  at  den  mildere  Frem- 
gangsmaade  var  en  Tilbagegang,  ja  endog  et  Tegn  paa, 
hvorledes  Menneskenes  Ugudelighed  var  ved  at  tage 
Overhaand.  Højst  betegnende  er  en  Udtalelse,  netop  i 
Anledning  af  den  thistedske  Historie,  af  en  samtidig  jydsk 
Præst,  Laurids  Axelsen  i  Vesterbølle;  han  skriver  i  sin 
Dagbog:  »Endelig  er  dette  og  ikke  uværdigt  at  observere, 
at  nu  udi  dette  Sekulo  og  i  disse  Tider  findes  mange, 
ej  aleneste  blandt  Statister,  men  og  blandt  andre  og 
studerede  Folk,  Gejstlige  og  Verdslige,  som  statuere,  at 
der  er  ingen  Trolddomskunst,  Troldfolk,  legemlig  Besæt- 
telse, ja  Djævel  eller  Helvede  til.  Og  endog  de  ere  ikke 
alle  lige  grove  i  deres  Ord  og  Tale,  saa  tror  jeg  dog 
som  simpel,  fattig  Idiot,  at  deres  Mening,  saa  mange 
som  de  ere,  komme  over  eet  in  uno  tertio,  og  er 
bygt  paa  eet  Fundamento,  som  er  Atheismus  og  Saddu- 
cæismus«. 

Endnu  en  halv  Snes  Aar  ind  i  det  attende  Aar- 
hundrede  var  der  paa  Fyn  en  Hexeproces  efter  alle 
Kunstens  Regler,  men  den  endte  med  de  anklagedes 
Frifindelse.  Mange  syntes  naturligvis,  det  var  galt,  naar 
en  Lovbestemmelse  om  Baal  og  Brand  stod  i  Loven,  at 
det  saa  ikke  mere  gik  efter  Lovens  Strænghed;  derfor 
vare  de  rede  til  at  tage  sig  selv  til  Rette,  og  man  maa 
ikke  forbavses  saa  meget  over  de  Folk  i  Salling,  som 
1722  øvede  Selvtægt  mod  en  Kvinde,  de  ansaa  for  en 
Hex,  hvem  Lovens  Arm  ikke  længere  kunde  naa;  de  gik 
ind  til  hende,  grebe  hende  og  bandt  hende  i  hendes  eget 
Hus,  som  de  stak  Ild  paa,  hvorved  hun  levende  op- 
brændtes; men  adskillige  af  Voldsmændene  maatte  bøde 
med  Livet   for   denne  Udaad.     Endnu  i   1800    fandt   en 

lignende  Lynchjustits  Sted  i  Jylland,  hvor  en  for  Hexeri 
beskyldt  Kone  blev  myrdet;  i  1857  blev  en  gammel 
Aftægtskone  mishandlet,  fordi  hun  af  en  »klog  Kone« 
blev  betonet  som  den,  der  forgjorde  Folks  Kreaturer; 
flere  Gange  senere  have  Bladene  berettet  lignende  Til- 
fælde. 


VI. 
Slutning. 


Det  kan  nok  tænkes  muligt,  at  Rygtet  om  den 
thistedske  Skandale,  som  er  kommen  ud  over  Fædrelandets 
snævrere  Grænser,  har  bidraget  sin  Del  til  trindt  i  Europa, 
om  end  ikke  helt  at  standse  Hexeforfølgelserne,  saa  dog 
at  sætte  Skranker  for  dem.  Nogle  enkelte  Tilfælde  fra 
det  attende  Aarhundrede  skulle  her  anføres:  en  gammel 
tysk  Generals  unge  Søn  var  bleven  syg,  og  Lægerne 
havde  erklæret  hans  Tilstand  for  at  være  bevirket  ved 
unaturlige  Midler;  man  mente,  det  var  en  stakkels  fattig 
gammel  Kone,  som  havde  forgjort  ham;  hun  blev  stillet 
for  Retten,  og  det  juridiske  Fakultet  i  Tiibingen  dømte 
hende  til  Baalet.  1722  fældedes  i  Skotland  den  sidste 
Dødsdom  for  Hexeri;  1728  bleve  i  Szegedin  i  Ungarn 
23  Mennesker  brændte  for  den  samme  Forbrydelse.  I 
Frankrig  var  der  1730  Proces  mod  en  Præst  ved  Navn 
Girard,  som  paa  et  hængende  Haar  var  bleven  brændt  for 
Trolddom,  idet  af  de  25  Medlemmer  af  Retten  i  Aix  de 
tolv  stemte  derfor,  men  heldigvis  tretten  imod.  I 
Trediverne  blev  en  Taskenspiller  i  Polen  hængt  for 
Trolddom.  1749  var  der  i  Wiirzburg  en  meget  bekjendt 
Proces  mod  en  Underpriorinde  Maria  Renata,  som  beskyldtes 

for  Hexeri,  Deltagelse  i  Hexemøder,  Nonnernes  For- 
gjørelse  osv. ;  hun  dømtes  til  Baalet,  men  slap  paa  Grund 
af  sin  Ungdom  med  Halshugning,  hvorefter  Liget  oflfentlig 
blev  brændt.  1782  blev  i  Kanton  Glarus  en  Tjenestepige, 
Anna  Gøldi,  halshugget  som  beskyldt  for,  men  ikke  over- 
bevist om,  at  have  forhexet  sin  Husbonds  Barn,  saa  det 
opkastede  Stoppenaale  og  Teglstensbrokker.  .  Alle  disse 
og  endnu  flere  Processer  ville,  naar  man  læser  den  ud- 
førlige Rettergang  ved  dem,  vise  sig  at  være  fuldstændig 
Gjenlyd  af  det,  der  efter  en  større  Maalestok  fandt  Sted 
i  det  sextende  og  syttende  Aarhundrede.  Der  er  kun 
gaaet  lidt  over  et  Aarhundede,  siden  det  sidste  Hexebaal 
blev  tændt  i  vor  Verdensdel;  det  skete  1793  i  Polen, 
hvor  to  Kvinder  af  Retten  vare  dømte  til  Døden,  fordi 
de  havde  røde,  rindende  Øjne,  og  deres  Naboers  Kvæg 
altid  var  sygt;  det  var  netop  i  de  Dage,  da  Preussen  tog 
den  Del  af  Polen  i  Besiddelse;  den  kongelig-preussiske 
Kommission,  som  havde  faaet  Nys  om  Dommen,  sendte 
strax  strængt  Forbud  mod  Fuldbyrdelsen  af  den ;  men  for 
sent  —  Kvinderne  vare  brændte! 

Og  endnu  i  det  nittende  Aarhundrede  er  der  Døn- 
ninger efter  Stormen;  nogle  Tilfælde  skulle  anføres  her 
fra  Europa.  I  Holland  kom  1822  en  Barseikone,  med 
hvis  Helbredelse  det  trak  temmelig  længe  ud,  i  Tanker 
om,  at  hun  var  bleven  forgjon  af  en  Nabokone;  hun 
udtalte  sin  Mistanke,  og  da  man  begyndte  at  raabe  efter 
den  mistænktes  Børn,  at  deres  Moder  var  en  Hex, 
besluttede  hun  sig  til  at  underkaste  sig  Vandprøven;  i 
Overværelse  af  Slægtninge  baade  af  hende  og  af  Anklager- 
inden  blev  hun  sat  i  Vandet,  men  da  hun  strax  sank 
under  Overfladen,  bestod  hun  saaledes  Prøven  med  Glans. 
—  Værre  gik  det  1836  en  gammel  Kone  i  den  russiske 
Landsby  Zeinova;  en  Kvaksalver  havde  foregivet,  at  han 
ikke  var  i  Stand  til  at  helbrede  en  syg  Mand,  fordi  denne 
var  forhexet  af  en  Kone,  han  udpegede;  Beboerne  skrede 

blev  Konen  i  nogen  Tid  baaret  op  af  sine  Klæder;  i  sin 
Dødsangst  raabte  hun  om  Naade  og  lovede  næste  Middag 
at  gjøre  den  syge  rask;  men  da  hun  ikke  formaaede  det 
med  saa  kort  Varsel,  blev  hun  igjen  kastet  i  Vandet,  og 
da  hun  heller  ikke  nu  strax  sank,  piskede  de  hende  ihjel. 
—  1866  var  en  ung  Dame  i  Besøg  i  Rhin  provinsen;  hun 
havde  en  tam  Due,  som  hun  førte  med  sig  paa  sine 
Spasereture;  paa  en  saadan  var  hun  en  Dag  kommen 
ind  i  et  Hus  og  havde  faaet  en  Forfriskning,  som  hun 
betalte,  hvorpaa  hun  fortsatte  sin  Tur;  men  medens  hun 
var  inde  i  Huset,  havde  en  Kalv  ude  i  Stalden  hængt  sig 
i  det  Reb,  den  var  bunden  ved.  Bønderne  tænkte,  det 
var  hende,  som  med  sin  Due  havde  bevirket  Kalvens 
tragiske  Endeligt;  de  gjorde  Anmeldelse  til  Øvrigheden, 
som  arresterede  hende,  men  hun  slap  dog  fri,  vistnok 
meget  imod  Beboernes  gode  Vilje.  — 

Paafaldende  mange  slige  Voldshandlinger  berettes  fra 
Frankrig  i  dette  Aarhundrede.  1807  blev  i  Mayenne 
en  Tigger  brændt  for  Trolddom;  1826  havde  en  fattig 
Kone  begivet  sig  til  Mølleren  i  Mosa  ved  den  belgiske 
Grænse  for  at  tilbagelevere  noget  Hør,  hun  havde  haft  at 
spinde;  uheldigvis  havde  en  anden  Kvinde  faaet  Husets 
Sønner  sat  i  Hovedet,  at  den  fattige  Kone  var  en  Hex; 
de  grebe  hende  og  bibragte  hende  med  et  skærende  Red- 
skab et  langt  Snit  over  Brystet;  af  Brændestykker  dannede 
de  et  Baal,  som  de  hængte  hende  op  over,  og  de  vilde 
ufejlbarlig  have  brændt  Stakkelen  levende  op,  hvis  ikke 
hendes  Skrig  havde  kaldt  Naboerne  til,  og  de  havde 
befriet  hende.  —  I  Tarbos  i  Pyrenæerne  var  1850  Ægte- 
parret Soubervie  for  Retten  som  anklaget  for  at  have 
foranlediget  Madam  Bedourets  Død;  de  erklærede,  at  de 
troede,  hun  var  en  Hex,  og  at  Præsten  havde  sagt,  det 
var  hende,  som  havde  været  Skyld  i  Madam  Soubervies 
svære  Sygdom;    derfor  havde  de  slæbt    hende   ind   i   et 

Værelse,  holdt  hende  over  brændende  Halm  og  lagt  et 
rødglødende  Jærn  over  hendes  Mund;  den  ulykkelige 
Kone  var  død  under  de  frygteligste  Pinsler;  de  tilstode, 
hvad  de  havde  gjort,  og  vare  endogsaa  glade  over,  at  de 
havde  skaffet  Verden  af  med  saa  led  en  Hex.  Under 
Processen  fik  de  udmærkede  Vidnesbyrd;  det  blev  gjort 
gjældende,  at  de  ganske  vist  af  Overtro  havde  begaaet 
Forbrydelsen,  men  at  de  derved  kun  havde  fulgt  det 
Exempel,  som  tidligere  var  givet  af  de  højeste  Gejstlige; 
Juryen  anbefalede  dem  til  saa  mild  en  Straf  som  mulig; 
de  slap  da  hver  med  fire  Maaneders  Fængsel,  hvorhos  de 
dømtes  til  aarlig  at  udrede  25  Franks  til  den  myrdedes 
Mand. 

I  Landsbyen  Wratschewo  i  Guvernementet  Novgorod 
i  Rusland  blev  1879  en  Bondekone  ved  Navn  Agrafena 
Ignatiewna  levende  brændt  af  Indbyggerne  paa  Grund  af 
Mistanke  for  Hexeri.  De  ældste  (o :  Sogneforstanderskabet)  i 
Landsbyen  sloge  Brædder  for  Døre  og  Vinduer  paa  det  Hus, 
hvor  den  formentlige  Hex  boede;  derpaa  lagde  de  Halm 
og  Brænde  om  Huset,  stak  Ild  i  det  og  brændte  Huset 
med  Hexen;  over  hundrede  Mennesker,  deriblandt  Stedets 
Pope,  overværede  denne  skrækkelige  Autodafé.  Det  var 
altsaa  noget  lignende,  som  det,  nogle  Sallingboer  i  1722 
havde  bedrevet. 

Her  kunde  fortsættes  med  en  Del  Exempler  paa 
lignende  Optrin  baade  fra  Tyskland  og  England,  Frankrig 
og  Spanien,  fra  Rusland,  Kaukasus  og  Ungarn,  hvor 
Hexetroen  endnu  synes  i  særlig  Grad  at  have  hjemme. 
Men  det  vil  af  dem  vise  sig,  at  det  her  i  Europa,  selv  i 
denne  Verdensdels  yderste  Grænselande,  dog  kun  er 
Befolkningen,  som  tager  sig  selv  til  Rette,  og  vel  ogsaa 
kommer  til  at  lide  for  slige  Overgreb,  hvad  enten  det  er 
Lutheranere  eller  Reformerte,  Romersk-katholske  eller 
Græsk-katholske,  der  have  gjort  sig  skyldige  deri.  Ander- 
ledes forholder   det  sig  i  Mexiko  og  andre  transatlantiske 

katholske  Lande;  der  blomstre  nemlig  stadig  ikke  alene 
Hexeforfølgelser ,  men  Hexeprocesser,  ledede  af  den 
gejstlige  og  den  verdslige  Øvrighed,  paa  samme  Maade, 
efter  samme  Opskrift,  som  i  de  i  saa  Henseende  værste 
Tider  i  Europa.  I  Maj  1874  bleve  i  Mexiko  i  St.  Juan 
de  Jacobo  (en  væsentligst  af  Indianere  og  Mestizer  be- 
boet By)  en  Kone  ved  .Navn  Diega  Lugo  og  hendes 
Søn  Gerooimo  Porres  levende  brændte  for  Trolddom. 
Dommeren  Morenos  officielle  Beretning  til  Præfekten 
angaaende  Exekutionen  slutter  såaledes:  »Tilfældet  var 
meget  sørgeligt,  men  det  var  nødvendigt  for  at  kunne 
standse  de  Ondskaber,  som  til  forskjellige  Tider  fore- 
komme her.  Ja,  uagtet  Henrettelsen  blev  det  endnu  igaar 
meddelt  mig,  at  en  af  de  andre  anklagede,  Mendoza,  har 
sagt,  at  vi  tidligere  eller  senere  skulle  komme  til  at  bøde 
for,  hvad  vi  have  gjort.  De  ser  altsaa,  Hr.  Præfekt,  hvor 
lidet  disse  Folk  holde  sig  i  Skindet;  men  jeg  forsømmer 
imidlertid  ingen  Forsigtighedsregel.  De  anklagede  Men- 
dozaer  have  af  Frygt  unddraget  sig  ved  Flugt;  hvorfor 
flygte  de,  naar  de  ikke  vide  sig  skyldige?  thi  rent  Tøj 
behøver  ikke  Sæbe«.  Det  berettes  rigtignok,  at  Forbunds- 
regeringen i  Mexiko  var  skredet  ind  mod  Exekutionen, 
men  for  sent,  —  maaske  med  Vilje.  —  Samme  Aar 
brændtes  i  Mexiko  en  Pige,  som  havde  for  Skik  altid  at 
gaa  af  Vejen  for  et  Par  Halmstraa,  som  laa  overkors,  og 
som  heller  ikke  vilde  gaa  ind  i  et  Hus,  hvor  man^  havde 
anbragt  eri  Hestesko  paa  Dørtærskelen;  derfor  blev  hun 
naturligvis  anset  for  en  Hex ;  Overtroen  viser  sig  at 
være  saa  temmelig  ens  hele  Verden  over.  Sammen  med 
hende  brændte  man  hendes-  lille  Broder. 

Der  gaar  næppe  noget  Aar,  uden  at  Bladene  inde- 
holde Beretning  fra  de  oversøiske  Lande  om  en  eller 
anden  Forbrydelse,  som  er  bleven  bcgaaet  dels  af  Befolk- 
ningen, med  eller  imod  Øvrighedens,  i  hvert  Fald  stil- 
tiende.   Samtykke,    dels   ligefrem   af  selve   den    gejstlige 

eller  verdslige  Myndighed,  eller  af  begge  i  Forening.  Ja, 
jeg  tror  endog  at  turde  paastaa,  at  siden  jeg  har  begyndt 
at  lægge  særlig  Mærke  dertil,  har  jeg  fundet  sligt  gjennem- 
snitlig  et  Par  Gange  om  Aaret.  Fra  Lima  skrives  der  saaledes 
i  April  1888  til  europæiske  Blade:  »En  Tildragelse,  der  er 
forefaldet  i  Bambamarca,  har  her  vakt  pinlig  Opsigt.  Den 
derværende  Præst  Vargas  har  paa  Torvepladsen  ladet  en 
Kone  brænde  som  Hex,  efter  først  tre  Gange  at  have 
ladet  hende  piske.  Veddet  til  Baalet  ydedes  af  Konens 
Hus,  som  paa  Præstens  Befaling  blev  nedrevet.  Da  to 
Mænd  besværede  sig  over  disse  Afskyeligheder,  lod  den 
fanatiske  Præst  dem  gribe  og  tildele  25  Stokkeslag  hver; 
paa  hans  Befaling  blev  der  under  Exekutionen  ringet  med 
Klokkerne.  Præsten  er  vedbleven  at  sidde  i  sit  Embede, 
uanfægtet  baade  af  den  gejstlige  og  den  verdslige  Øvrig- 
hed«. 

Men  nu  her  i  Danmark  I  er  Troen  paa  Hexe  her  ud- 
ryddet? hertil  maa  svares  et  absolut  Nej.  Ikke  at  tale 
om,  at  den  i  sin  Tid  bekjendte  halvgale  Præst,  Magister 
A.  P.  Adler,  der  døde  1869,  i  sine  Skrifter  med  rene 
Ord  udtalte  som  sin  Mening,  at  Hexe  bør  brændes,  — 
saa  er  der  rundt  om  i  Landet  nok,  som  tyder  paa«  at 
Troen  paa  forskjellige  Former  af  Hexekunster  endnu 
blomster,  for  det  meste  naturligvis  i  det  skjulte,  da  Folk 
dog  pleje  at  undse  sig  for  at  tale  højt  derom.  Det  er  jo  en 
kjendt  Sag,  at  der  er  Folk  nok,  som  mene,  at  en  eller 
anden  gammel  Kælling  kan  bevirke,  at  Fløden  ikke  vil 
danne  sig  til  Smør,  og  som  derfor  meget  nødig  ville 
tilstede,  at  en  saadan  kommer  ind  i  Kostalden;*  især  er 
det  uheldigt,  naar  hun  giver  sig  til  at  rose  et  Kreatur, 
saa  skal  dette  nok,  mener  man,  snart  blive  sygt.  Ligeledes 
veed  jeg,  at  en  Mand,  der  som  Dreng  tjente  hos  en 
Bondekone,  en  Dag  ude  paa  Marken  havde  pryglet  en 
Ko,    uden    at    nogen    saae   det;    da  han   nu    kom    hjem. 


sagde  Madmoderen  til  ham,  at  han  skulde  Jade  være  med 
at  prygle  Dyrene,  saaledes  som  han  tit  havde  gjort. 
Han  var  aldeles  vis  paa,  at  Konen  var  en  Hex,  der  havde 
omskabt  sig  til  en  Hare,  da  nemlig  et  saadant  Dyr  havde 
siddet  lige  i  Nærheden  og  gloet  paa  ham,  dengang  han 
pryglede  Koen.  Den  Kone  kunde  prise  sin  Lykke,  at 
hun  levede  i  det  nittende  og  ikke  i  det  syttende  Aar- 
hundrede.  Saaledes  vilde  der  kunne  fortsættes  med  en 
hel  Del  endnu  af  det,  der  kan  kaldes  det  mere  uskyldige 
Hexeri;  Troen  derpaa  trives  naturligvis  især  blandt  Folk, 
der  kun  komme  lidt  i  Berøring  med  andre,  saaledes  paa 
Smaaøer  og  i  afsides  Egne  af  Jylland.  Men  der  har  dog 
kunnet  høres  for  et  Par  Aar  siden  af  en  Mand  paa 
Sjælland,  hvis  Fader  var  død,  den  Udtalelse,  at  han  var 
fuldt  og  fast  forvisset  om,  at  Dødsfaldet  skyldtes  en  Hex, 
Det  er  ogsaa  en  almindelig  Mening  Landet  over,  at 
naar  en  Kone,  som  er  Hex,  ligger  i  en  langvarig  Døds- 
kamp, kan  denne  først  faa  Ende  ved,  at  man  et  Øjeblik 
holder  en  Tændstik  eller  et  tændt  Lys  ind  under  Sengen ; 
det  er  som  en  symbolsk  Betegnelse  af,  hvilken  Død  man 
mener,  hun  egentlig  burde  have  lidt. 


Efterskrift. 

